
BEREND T. IVÁN 


AZ ELMÚLT NÉGY ÉVTIZED 
A MAGYAR TÖRTÉNELEMBEN 


Négy évtized tulajdonképpen rendkívül rövid idő a történelemben. , Az idő- 
ről - figyelmeztet azonban felemelt ujjal Hans Castorp -— egyáltalán nem mond- 
hatjuk azt, hogy stulajdonképpenrx. Ha az ember hosszúnak találja, hát akkor 
hosszú, ha meg rövidnek találja, akkor rövid, de hogy valójában milyen hosz- 
szú, vagy milyen rövid, azt senki sem tudja." 

Az idő valóban nemcsak egy ember, de egy nép életében is relatív. Négy 
évtized, a történelem évezredes folyamatainak mérföldjein mérve milliméteres 
táv. A történelem erős sodrású folyamatát rendkívül nehéz eltéríteni évezredek 
alatt kivájt medréből. 

És mégis: négy évtized már történelmi korszak. Példák ezreivel igazolhat- 
juk, hogy nagy, forradalmi átalakulások egy-egy sorsdöntő nap, katartikus év 
eredményeként születhetnek. Az új kibontakozásához és meggyökeresedéséhez 
azonban évtizedekre van szükség. S ezeréves történelmünk nem egy fordulatot 
hozó időszaka, melyet már korszakként jegyzünk annaleseinkben, nem hosz- 
szabb a felszabadulástól számított jelen korunknál. E négy évtized már hosz- 
szabb a Horthy-rendszer negyedszázadánál vagy Mátyás királynak — az Euró- 
pához való felzárkózás csúcspontját jelentő — közel egyharmad évszázados ural- 
mánál, s közel jár a modern Magyarország születésének, a dualizmus korának 
fél évszázadához. 

Az erőteljesen jogát követelő történeti kontinuitás mellett és ellenére egy-egy 
néhány évtizedes korszakban hatalmas változások játszódnak le, hogy ellenükre 
is meghatározóak maradjanak a folytonosságok, hogy a hagyományos keretek 
forradalmi áttörése és a tradicionális erővonalak visszarendező hatásainak egy- 
ségében formálódjon a történelem. 


ÉRTÉKELHETŐ-E A JELENKOR A TÖRTÉNELEMBEN? 


Az a pont, ahonnan a történelmet nézzük, nem glóbuszunkon kívüli, archime- 
desi pont, vagyis maga is történetileg meghatározott. Éppen ezért eltérő figyelő- 
pontjaiból minden korszak kialakítja saját történelem-interpretációját. Az a kor- 
szak, amely időben a legközelebb áll hozzánk, amely még , befejezetlen", amely- 
nek szereplői részben még élnek, s értékelői részben maguk is szereplők, egy- 


szóval a jelenkor vajon már a történelem részének tekinthető-e, vagy — M. Bloch 
szavaival - , meg kell óvni a szűz Kliót a túl forró érintésektől"? A napról 
napra múltba forduló ma vitathatatlanul a történelem része. Mozgatórugói és 
szabályszerűségei a történelem törvényei. Csakhogy - ha ezt nem is vitatjuk — 
nem túlságosan torzít-e a kortárs értelmezése ? 

Hány. olvasata van az elmúlt négy évtized történetének? Az értékelés — 
viszonyítás. És viszonyíthatjuk az elmúlt négy évtized jelenét az azt közvetle- 
nül megelőző múlthoz. Viszonyíthatunk az iparosodottság hiányához, az elma- 
radott, kézi-állati erőre alapozott, alacsony hozamú mezőgazdasághoz, a föld- 
telenséghez, a munkahiányhoz, a városi szegénységhez és az alacsony iskolázott- 
ság villany nélküli falusi világához. Ami ehhez képest megváltozott, az elsöp- 
rően radikális, az valóságos ugrás, amely a történelem forradalmas ünnepnapjai 
közé sorolja az elmúlt négy évtizedet, olyan korszakká, amelytől új időszámítás 
kezdődik, hiszen a forradalmak szeretik elölről kezdeni, maguktól számítani a 
napok és évek múlását. 

De viszonyíthatjuk az elmúlt négy évtizedes jelenünket a világgazdaság 
ugyanezen időszakban végbement fejlődéséhez is. Az új technikai-ipari forra- 
dalom szédületes erejű áttöréséhez, a töredékére zsugorodó mezőgazdasági és 
a rohamosan csökkenő ipari népességgel többszörösére növelt termeléshez, a 
tőkét és a munkaerő kétharmadát-háromnegyedét magához szívó, valóságos 
szolgáltatási forradalmat előidéző, új infrastrukturális alapokat teremtő szerke- 
zeti átcsoportosuláshoz. Viszonyíthatunk a gazdag világ fogyasztási színvonalá- 
ban és szerkezetében lejátszódott hatalmas átrendeződéshez. 

Ami a második világháború utáni korszak világgazdaságában, különösen 
a régen (Nyugat-Európában és Észak-Amerikában) és újonnan (leginkább 
Ázsiában) iparosodott országokban lejátszódott, azzal nehezen, részlegesen, sőt 
esetenként egyáltalán nem tudtunk lépést tartani. Ezért az egyes területeken 
hatalmas áldozatokkal kiharcolt felzárkózás csak régi lemaradások behozására 
volt elegendő, de nem tudta útját állni új lemaradásoknak. Ebben az össze- 
hasonlításban a négy évtized teljesítménye jóval szerényebb, és aligha indokol 
új időszámítást. 

De viszonyíthatunk vágyott célokhoz, ideálokhoz is. A földre húzó sze- 
génységből való kiemelkedés, az ember anyagi felszabadítása — mint minden 
további és valós felszabadítás alapja — által diktált értékelv szemszögéből nézve 
(a hetvenes évek végi megtorpanásunk és mai súlyos gondjaink ellenére is) az 
elmúlt négy évtizedben rohamléptekkel haladtunk, s mind az előrehaladás bázi- 
sát megteremtő iparosítás (beleértve a mezőgazdaság iparszerű nagyüzemi 
rendszerének kialakítását), mind a lakosság ugrásszerűen megnövekedett, és 
ennek nyomán új minőségi vonásokat tükröző fogyasztása valóságos történelmi 
fordulatra utal. 

De vannak, akik más értékelveket és ideálokat tekintenek mércének. A tör- 
ténetileg kifejlődött paraszti-nemzeti ideálok értékmérőjén például a nemzet 
gyors lélekszám-növekedésében, az itthoni és a határon túli magyarságtudat 
erősödésében mért nemzetgyarapodás, a hagyományos kultúra és életforma 
(és ezzel is a nemzet) őrzésének szemszögéből - úgy látják — a négy évtized 
anyagi előrehaladása, falusi átalakulása és fogyasztási ugrása pogány áldozati 

oltárán túl sokat áldoztunk fel. A bekövetkezett változások lényeges elemeit 
hajlamosak úgy tekinteni, mint az anyagiasság és fogyasztás-orientáltság nem 
kívánt rászabadulását társadalmunkra, amely tradicionális értékeket pusztít, ide- 
gen intézmények átültetésével nemzeti fejlődésünk szerves folyamát töri meg, 
amely végül is az oly fontos identitás tudatát mállasztja-rombolja. (Érdemes 
emlékeztetni: ez volt Szekfü Gyula érvelése is 1920-ban a liberalizmus eszméjé- 
nek XIX. századi átültetése és a kapitalizmus meghonosítása kapcsán.) 

Ha viszont ilyen sok a lehetséges viszonyítási pont, akkor vajon lehetsé- 
ges-e egyáltalán jelenünk elhelyezése a történelemben? Létezik-e, létezhet-e 
egyáltalán objektív mérce, vagy pusztán az ízlés, a hit, a vágy vezérli az értéke- 
lést rögzítő tollat ? 

Az elfogultság veszélyeinek és a tévedés bőséges lehetőségének tudatában, 
nem múltunk négy évtizeddel ezelőtti, és nem is a fejlett világ jelenlegi állapo- 
tával, nem a vágyott ideálokkal kívánom tehát szembesíteni elmúlt négy évtize- 
dünket. A történelem összetett, egyszerre sokféle szálból szövődő folyamatára 
helyezett, vagyis történeti viszonyítás alapján lehet csak megkísérelni az objek- 
tív értékelést. 


AZ ÁTALAKULÁSOK GAZDASÁGI— TÁRSADALMI TARTALMA 


Ehhez azonban fel kell vázolnunk a magyar történelem - legalábbis újkori — 
fejlődésútjának néhány főbb sajátosságát. 

A Közép- és Kelet-Európában lejátszódott folyamatok előzményei után 
Magyarország a XVIII. század vége és a XX. század közepe között sajátos kö- 
zépső pozícióban található Európában. A Nyugat országait kettős forradalom -— az 
angol ipari és a francia társadalmi-politikai forradalom — együttes hatásai alakí- 
tották át. Ennek nyomán korán kiteljesedett a) modern tőkés átalakulásuk a 
gyors iparosodás jegyében, b) polgári, demokratikus társadalmi-politikai beren- 
dezkedésük a liberalizmus és a felvilágosodás eszmerendszerének intézményesí- 
tése formájában, és c) megszilárdultak modern, önálló polgári nemzetállamaik, 
amelyek ebben a korszakban nagyhatalmi, birodalomépítő pozíciók kiindulásává 
váltak. 

Az elmaradott Kelet- és Dél-Európában, illetve a kettő balkáni találkozási 
pontján — másik végletként - mindez úgyszólván teljesen hiányzott: a) a mo- 
dern világgazdaság ösztönző hatása sem tudta feltörni a régi gazdasági szerke- 
zetek merevségét, legfeljebb azon belül ment végbe valamelyes mennyiségi nö- 
vekedés, s ami leginkább hiányzott (vagy éppen csak kezdetéig jutott): nem 
következett be az iparosodás átalakulása; b) fennmaradtak az önmodernizáló, 
felülről reformált, de alapjában erősen autokratikus, önkényuralmi rendszerek, 
azokon belül pedig a prekapitalista társadalmi hierarchiák, az erős központi 
bürokrácia, a születési előjogok és tradicionális értékelvek; végül pedig c) rend- 
szerint hiányzott az önálló, modern, polgári nemzetállam kerete, sokáig elodá- 
zódtak, esetenként csak a XIX. század utolsó harmadában, máskor csupán az 
első világháború előtt vagy után került sor az addig elmaradt, elfojtott nemzeti 
forradalmakra. Ezek az országok nemegyszer nemzeti önállóságukat elveszítve 


soknemzetiségű birodalmakba tagozódtak, mások elveszítették korábbi birodal- 
mi nagyhatalmi helyzetüket. 

Magyarország XVIII-XX. század közötti fejlődésútja e két véglet között 
húzódott. 

Vegyük szemügyre először az átalakulás gazdasági oldalát. A hagyományos 
agrárszektor modernizálódik, növekedése már megindítja a régi szerkezeti kere- 
tek szétfeszítését. Elsősorban a mezőgazdasági termékek ipari feldolgozásából 
továbbgyűrűző hatások nyomán megindult az iparosodás. Áttörésére azonban 
nem került sor. Magyarország, az Osztrák-Magyar Monarchia keretében, az 
agrár-ipari szerkezet küszöbéig jutva, modernizálódó agrárország maradt. Ezt 
csak a XX. század első felében lépte át protekcionista politikájának védőernyője 
mögött, az importpótló iparosítás első (a fogyasztási iparcikkek hazai termelését 
kiépítő) szakaszában. 

Ha ezekben a XX. század közepéig kísértő folyamatokban, a modern gaz- 
dasági átalakulás felemás megoldatlanságaiban gondolkodunk, akkor az elmúlt 
négy évtized egyszerre illeszkedik szervesen a megelőző évszázad történelmi 
sodrásába, ugyanakkor — minőségi fordulatot idézve elő benne -— egyben az év- 
századhosszan leküzdhetetlennek tűnő, elavult szerkezeti megmerevedettségek- 
kel való szakításhoz is vezet. 

A gazdasági folyamatok kontinuitása nemcsak abban érvényesült, hogy a 
XIX. század második felében lassan meginduló iparosodás, amely a két világ- 
háború között részleges eredményeit leginkább az addig domináns fogyasztási 
iparcikkek importjának kiszorítása útján érte el, most különleges lendületet 
nyert. Az összefüggések közvetlenebbek. Az importpótló iparosítás ugyanis 
már a háborús készülődés idején és a háború éveiben átbillent második szaka- 
szába, amelyre (az első szakaszban jellemző fogyasztási, vagyis könnyűiparok 
fejlesztése után) az alapanyagok és beruházási javak tömeges előállítására való 
berendezkedés, egyszóval a nehézipar előtérbe kerülése válik jellemzővé. A kon- 
tinuitások esetenként még olyan közvetlen formában is jelentkeznek, mint amit 
az első ötéves terv iparosítási programjának talán legjellegzetesebb projektuma, 
az eredetileg Mohácsra tervezett (majd Dunapentelére áttelepített) Dunai (Sztá- 
lin) Vasmű, Magyarország új kohászati bázisának esetében figyelhetünk meg. 
Ennek felépítésére ugyanis a magyar Minisztertanács — a mohácsi feketeszén 
és a krivojrogi szovjet vasérc olcsó dunai vízi szállításának lehetőségére építve — 
1943 januárjában (!) hozott először döntést. A közvetlen folytonosságok, a gaz- 
daságpolitika és az ösztönző módszerek esetében is sok vonatkozásban fennáll- 
tak. Magyarország hagyományosan kétféle piacon külkereskedett: ha lehetett, 
minél kisebb hányadban a kompetitív, nyílt világpiacon, s minél nagyobb mér- 
tékben a különböző eszközökkel (monarchiai egységes védővámokkal vagy 
német-magyar és olasz-osztrák-magyar kereskedelmi szerződéssel) védett, spe- 
ciális, nem devizaelszámolású, kliring alapra helyezett, a világpiaci áraktól el- 
térő, annál kedvezőbb árkalkulációt biztosító regionális piacon. A magyar gaz- 
daság világpiactól való elkülönítésének modern válaszfalakat kiegészítő eszköz- 
rendszerét már kipróbálták, hiszen 1931-től ennek legfőbb mozzanataként kö- 
tött devizagazdálkodás érvényesült, a hazai és külföldi valuta átváltási árfolya- 
ma eltért a pénzügyi (turista) és a kereskedelmi ügyletek esetében, s a többféle 

átváltási kurzus egyszerre szolgált külkereskedelmi védelmi és exportexpanziós 
célokat. Szubvencionálás és árszabályozás, inflációs finanszírozás, sőt 1938-tól 
állami tervgazdálkodás (ötéves terv bevezetése), majd a föld aranykorona értéke 
alapján megszabott, kötelező, ún. Jurcsek-féle beszolgáltatási rendszer a mező- 
gazdaságban, ezek már mind a gazdaságpolitika eszköztárába tartoztak 1945 
előtt. Alkalmazásuk tehát nem az ötvenes évek elejének vívmánya-leleménye 
volt. 

Az elmúlt négy évtizedben azonban nemcsak folytatódott az iparosítás, de 
— ami minőségi ugrás a százéves, addig mindig csak félsikereket felmutató folya- 
matban! — végbe is ment a történelmi fordulat, az iparosítási áttörés. 

Kinek is juthatna eszébe vitatni, hogy egy nép ezeréves történetének mér- 
céjével mérve is fordulópont, amikor az addig uralkodó mezőgazdasági szektor 
helyét átveszi az ipar. Márpedig ez a fordulat az elmúlt évtizedekben követke- 
zett be Magyarországon. Az 1949. évi népszámlálás idején még 56 99-os agrár- 
foglalkoztatás helyett, a valóban mezőgazdasági munkával foglalkozók (vagyis 
a mezőgazdasági üzemek ipari, s egyéb foglalkoztatottjait nem számítva) a ke- 
reső népesség mintegy 12 99-ára szorultak vissza. A nemzeti jövedelem nagyobb 
részét, 50-60 99-át már az ipar állítja elő, s— mindezzel összefüggésben - a tele- 
pülés-szerkezetben is bekövetkezett a történelmi fordulat, a népesség többsége 
falusiból városi lakossá vált. Ami Angliában 1780 és 1840 között, ami az európai 
kontinens nyugati felén nagyjából 1800 és 1860 között, ami a skandináv orszá- 
gokban 1870 és 1913 között játszódott le — s amit az érintett országok króniká- 
sai egybehangzóan országuk sorsfordulójának tekintenek -, az nálunk az elmúlt 
négy évtizedhez kapcsolódik. 

Ez az átalakulás, a hagyományos szerkezetek felforgatásával, a növekedés 
jelentős felgyorsításával, a felzárkózás Széchenyi óta vágyott, sürgetett tenden- 
ciáit bontakoztatta ki. A nemzeti jövedelem összehasonlító vizsgálatára sokféle, 
eltérő számítás áll rendelkezésre. Hadd válasszam ezek közül a svájci Paul 
Bairoch esetleg hibákkal, de részrehajlással nyilván nem vádolható, a világ min- 
den országára kiterjedő történeti statisztikai adatait. Ezek szerint 1950 és 1973 
között a Közös Piac országai nem egészen két és félszeresére (243 94), Európa 
átlagosan több mint két és háromnegyedszeresére (277 94), Magyarország vi- 
szont közel három és félszeresére (330 99) növelte az egy főre jutó bruttó nem- 
zeti termékének volumenét. Paul Bairoch számításai szerint az évi 4,5 99-os 
átlagos európai növekedéssel szemben elért 5,3 94-os magyarországi növekedési 
ütem az egy főre jutó bruttó nemzeti termék színvonalát az 1950. évi 560 dol- 
lárról (1960. évi dollárparitáson számítva), vagyis az európai átlag 76 949-áról, a 
fordulatot hozó 1973-as évre 1851 (1960. évi) dollárra, vagyis az európai átlag 
90 99-ára emelte, hogy még ugyanebben az évtizedben azután nagyjából el is 
érje az európai átlagot. A legfejlettebb Európát - a Közös Piac alapító országai- 
nak átlagát — figyelembe véve Magyarország 1950 és 1973 között, azok fejlett- 
ségi szintjének alig több mint feléről (55 94) éppen háromnegyedére rukkolt 
előre. 

A felzárkózás tendenciáinak ezer év folyamán is csak ritka periódusokban 
elért történelmi értékét sokszorosan aláhúzva, azonnal hozzá kell tenni: a má- 
sodik világháború óta eltelt évtizedekben több ország, különböző előzmények 

talaján, különböző utakat járva harcolta ki az iparosítás áttörését. Ezt konsta- 
tálhatjuk Kelet- és Délkelet-Európa, a Mediterrán-Európa és a Távol-Kelet 
több országa esetében. A KGST-országok Magyarországnál általában gyorsabb 
előretörése mellett Spanyolország vagy Görögország, Tajvan vagy Dél-Korea, 
s különösen Japán és Finnország hasonlóan vagy még jóval gyorsabban szá- 
guldottak. 

Teljesítményünk értékét azonban néhány, esetenként még nagyobb ered- 
mény nem homályosíthatja el, mivel korábbi legfőbb gazdasági gyengeségün- 
ket, az iparosítás hiányát küzdöttük le. 

Az iparosítási folyamat történeti mérlegének megvonásával a , tartozik" 
oldal vitathatatlanul sokat nyomó tétele, hogy erőltetett menetelésünk extenzív 
útján, az iparosítás importpótló öncélúsága közepette, a régi gyengeségek leküz- 
désével együtt új lemaradások keletkeztek. Sok és fontos területen maradtunk 
le a kor technikai száguldása mögött. Nem tudtunk lépést tartani a termelé- 
kenység és versenyképesség nemzetközileg különösen gyors növekedésével. 
Nem kanyarodtunk le időben az importpótló fejlesztés útjáról, s ez irányú prog- 
ramjaink 1966, sőt 1977 után is csak töredékesen valósultak meg, ami a korsze- 
rűtlen termelést, gyártmány- és exportszerkezetet konzerválva, nem teszi lehe- 
tővé a számunkra kedvezőtlenné vált cserearányok kedvezőre fordítását. A to- 
vábbi előrehaladás sínpályáját lefektető infrastrukturális ágazatok nemzetközi 
fejlődéséhez képest egyre jobban leszakadunk. Relatív hátrányunk tehát, előre- 
törésünk ellenére is, számos területen nőtt. 

Vajon akkor egyáltalán előbbre jutottunk-e? Vagy csak az iparosodottság 
magasabb szintjén termelődött újra lemaradásunk, közepes fejlettségünk álla- 
pota? Bizonyos értelemben igen. (A közepes fejlettség fél évszázaddal ezelőtt 
agráripari szerkezetet jelentett, ma ipari szerkezetben is érvényesülhet.) Mint- 
ha valami véget nem érő maratoni verseny folyna, amelyben negyven hosszú, 
inunkszakadtáig futott kör után is azt konstatálhatnánk: változatlanul a közép- 
mezőnyben futunk, mert sokan száguldanak előttünk, akikhez közelebb nyo- 
multunk ugyan, de nem tudtunk igazán csatlakozni, viszont még többen liheg- 
nek mögöttünk, akik közül csak egy-egynek sikerült elhúznia mellettünk. 

Európán belül változatlan közepes fejlettségünk, amely mennyiségi szem- 
pontból tegnap még az átlagtól lényegesen elmaradó, gyenge közepes szint volt, 
ma az átlaghoz simuló közepes színvonal. Csakhogy a népek történeti útja nem 
valamiféle helyezésekért folyó verseny. Az előbb feltett kérdésre nem is lehet 
csupán mennyiségi összehasonlítás alapján választ adni. A jövő szempontjából 
sorsdöntő minőségi tényezők, a technikai fejlettség, a versenyképes minőség és 
termelékenység tekintetében pedig csak kevés területen jutottunk előre, s több- 
nyire újratermelődött, sőt esetenként növekedésben van lemaradásunk. 

Amint a puszta mennyiségi egybevetés is alkalmatlan azonban az átalaku- 
lás értékeléséhez, úgy önmagában a , tisztán" közgazdasági minőségi mutatókkal 
sem juthatunk el a folyamatok lényegéhez. Az iparosítási áttörés ugyanis - s ez 
is minőségi mutató - a gazdasági fejlődés korábbi belső fékjeit, a viszonylagos 
elmaradottság bűvös körét is széttörte: megszűnt a korábban a lakosság 1/4-ét, 
1/5-ét sújtó látens (néha csak a túlnépesedett, kisparcellás parasztcsaládban, az 
évi 100-150 napos agrárproletár-foglalkoztatottságban, máskor a 100 000- 


200 000-es állandó ipari munkanélküliségben jelentkező) munkahiány. S meg- 
szűnt a szegénységből eredő és a szegénységet konzerváló alacsony felhalmozó- 
képesség is, amely korábban, évi átlagban a nemzeti jövedelem mindössze 
5-6 9/-ának felhalmozását tette csak lehetővé. Ezzel szemben a tartósan 25 9 
körül mozgó, évtizedünk elejének megszorításai nyomán átmenetileg 11-12 99- 
ra csökkenő felhalmozási szint már más minőséget testesít meg. 

Gazdaságunk e két, évszázadokon át lebírhatatlannak látszó gyengeségének 
leküzdése az ország , önfenntartó" fejlődőképességét, egyensúlyvesztés esetén 
is fennmaradó regenerálódó-képességét teremtette meg. 

Ide kívánkoznak azonban az ipari áttörés további minőségi jellegzetességei 
is: az ötvenes évek elejének nem kis kerülőit végigjárva ugyanis végül az átala- 
kítás olyan útjait találtuk meg, amelyeken a magas tőkefelhalmozásra való áttérés 
(ha úgy tetszik, a megkésett eredeti felhalmozás) és az ennek révén végrehajtott 
gyors iparosítás összekapcsolódott a) a XX. századra jellemző agrárforradalom- 
mal, és b) az életszínvonal és fogyasztás erőteljes emelkedésével. 

A modern gazdasági átalakulás a XVIII. századtól napjainkig nyomon követ- 
hető, különböző nemzeti útjait számításba véve, ez különösen figyelmet érdemlő 
teljesítmény. A mezőgazdaság ugyanis nemegyszer az iparosítás forrásat, a pa- 
rasztság kisajátítása a felhalmozás bázisát képezte, s az 1940-1950-es évek for- 
dulóján Magyarországon alkalmazott politika is ezt a gyakorlatot folytatta. 
1956-1957 fordulójától, majd az 1959-1960-ban létrejött termelőszövetkezetek- 
ben, melyek a gyakorlat igényeit és az ún. , kettős feladat" célkitűzéseit szem 
előtt tartó agrárpolitika jegyében fokozatosan új szövetkezeti modellt formáltak, 
az iparosítást a mezőgazdaság ,iparrá válása" kísérte. Az iparszerű termelési 
rendszerek — a baromfi-, gyártásból" kiinduló, a sertéstenyésztést, kukoricater- 
mesztést, gabona-, sőt zöldség- és gyümölcstermesztést is a komplex gépesítés, 
fajtanemesítés és kemizálás összehangolt rendszerébe fogva — nemcsak a munka 
jellegét változtatták meg, de ugrásszerűen megnövelték a hozamokat, a termelé- 
kenységet, s a hatvanas évek közepétől a világ leggyorsabb — a világátlag két- 
szeresét kitevő - agrárnövekedést elérő országai közé emelték Magyarországot; 
az egy főre jutó gabona- és hústermelés tekintetében is az elsők közé sorakoz- 
tatták fel. 

Mindez - az elmúlt négy évtized második felében - az ipar és a mezőgazda- 
ság fejlődésének sajátos és a modern gazdaságtörténetben ritkán tapasztalható 
harmóniáját teremtette meg. 

Az ötvenes évek elején bekövetkezett drámai visszaesés és ennek súlyos 
társadalmi-politikai következményei nyomán, ugyancsak 1956-1957 fordulójá- 
tól vált a politika vezérmotívumává az a felismerés, hogy az iparosításnak az 
életszínvonal és fogyasztás növekedésével együtt kell járnia. 

Az elmúlt négy évtizedben, de különösen a második felében, végül is az 
egy keresőre jutó reálbér és fogyasztás, a történelemben ritka kivételnek tekint- 
hető módon, háromszorosára ugrott. 

Ez nem valósulhatott volna meg kemény munka, a nők tömeges munkába 
állása nélkül, de nyilvánvalóan szerepet játszott benne a viszonylag alacsonyra 
fordult népességnövekedés is. (A családok közel kétharmadáról [62 94] alig több 
mint egyharmadára [35 94] csökkent ugyanis az egy keresővel rendelkező csa- 

ládok száma, s a kétkeresős kiscsaládokban a hetvenes évekre egy-egy kereső- 
nek már átlagosan csak 0,6 főt kell eltartania, míg korábban 1,1 főről kellett 
gondoskodnia.) 

Az életszínvonal gyors emelkedése annál is kiemelkedőbb történelmi for- 
dulat, mivel a XX. század eleje óta, inmár három generáció életében, a lakosság 
életszínvonala és fogyasztása mintegy kétharmad évszázadon át stagnált. Más- 
részt az , eredeti tőkefelhalmozás" és iparosítás világviszonylatban is a legrit- 
kábban járt együtt (különösen a viszonylag elmaradottabb, szegény országok- 
ban) erőteljes fogyasztási orientációval. Éppen ennek a fordítottja volt a gya- 
koribb. A későn induló, elmaradottabb országokban az ipari áttörésben, ha az 
egyáltalán megindult, a legtöbbször a külső piacok játszottak húzó szerepet, s 
csak kevés olyan esetet regisztrálhat az egyetemes gazdaságtörténet, amikor 
- mint Dániában vagy Hollandiában — az agrárexport növekvő bevételeiből 
gazdagodó parasztság révén kiszélesedett a belső piac, s ennek ösztönzésére nőtt 
fel a hazai ipar. 

A mi esetünkben, a legutóbbi évtizedekben nem is erről volt szó. A belső 
piac kiszélesedése, gazdasági rendszerünk sajátos közegében ugyanis nem teremt 
valóságos húzóerőt. Több más tényező mellett például a konvertibilitás hiánya 
a belső és a nemzetközi piacokat élesen szétválasztja. A növekvő belső fogyasz- 
táshoz szükséges nagyobb árumennyiség viszont — az ország mérete és nyers- 
anyag-adottságai következtében — nem állítható elő kizárólag belső forrásokból. 
Részben csak kemény devizáért beszerezhető importanyagokra és alkatrészekre, 
esetenként gépekre van szükség, amelyek nagy átlagban az előállított termékek 
értékének mintegy harmadát is elérik. Az import biztosítása viszont export- 
képes árualapokat kíván, mégpedig az import mértékének megfelelően növekvő 
menn yiségben. A fogyasztással együtt emelkedő termeléssel azonban az export- 
alapok nem jönnek automatikusan létre, annál is kevésbé, mivel az elszigetelt 
belső piacra termelt áruk általában nem értékesíthetők a világpiaci verseny fel- 
tételei közepette. 

A nagyobb fogyasztás tehát végül is nem konjunktúrateremtő erő (mint 
olyan országokban, amelyekben a belső piacon is konvertibilis valutával fizet 
a vásárló), hanem -— némi túlzással fogalmazva — inkább fordítva, a gazdaság 
legérzékenyebb pontján, a külkereskedelemben (és ezzel a fizetési mérlegben) 
kelt feszültségeket és egyensúlyzavarokat, amelyeket mindig a fogyasztás korlá- 
tozásával kell megszüntetni. 

Az életszínvonal és a fogyasztás növekedése tehát az elmúlt évtizedek pros- 
peritásában nem természetes húzóerőként hatott, hanem úgyszólván ennek 
ellenére sikerült végrehajtani a felhalmozás növelését és az ipari áttörést. 

Mind az új növekedési pálya elérése, mind az életszínvonal és fogyasztás 
újabb emelkedése szempontjából a jövőben kulcskérdéssé válik, hogy fogyasztás 
és növekedés ne paradox módon egymás ellen ható tényező legyen gazdasá- 
gunkban, s hogy a fogyasztás végre a prosperitás hajtóerejévé váljon. 

Ez azonban ugyanúgy összefügg a reformfolyamat folytatásával, mint 
ahogy az eddig felsorakoztatott legfőbb teljesítményeink — az agrárfejlődéstől 
a fogyasztási szint emelkedéséig — is elválaszthatatlanok voltak attól. És ameny- 
nyire sokat lehet és kell is vitatni útkereső megoldásaink egyik vagy másik mel- 

lékhatását, vagy akár általános alkalmazhatóságát, annyira fontos hangsúlyozni, 
hogy helytállási, előrehaladási lehetőségeink a reformfolyamat függvényei. E fo- 
lyamat megtorpanása már korábban is súlyosan éreztette hatását, lefékeződése, 
jövedelempolitikai vagy tévesen értelmezett ideologikus érvekkel történő meg- 
állítása pedig (melynek lehetőségét a társadalmi feszültségek erősíthetik), nem- 
csak az új utak meglelését, de nehezen kiharcolt eredményeink nem kis részének 
összeomlását is okozhatná. 


AZ ÁTALAKULÁS SZOCIALISTA MODELLJE 


Ezen a ponton azonban vissza kell térni a XVIII-XX. századi modern átalaku- 
lás gazdaságon túlmutató elemeihez. Mint említettem, a szerencsés-zavartalan 
átalakulás nyugat-európai útján az ipari forradalom sikeres kibontakozása ösz- 
szekapcsolódott a társadalmi-politikai átalakulás polgári útjával, a parlamenti 
demokráciák kiépülésével. A kelet-, délkelet-európai ellenpólust viszont mind- 
ennek hiánya jellemezte. 

Magyarország - ahol maga az iparosodás is részleges, befejezetlen ma- 
radt — a társadalmi-politikai fejlődés tekintetében is sajátos, felemás helyzetet 
foglalt el. 

Magyarország társadalmi-politikai rendszere is modernizálódott, de az új, 
importált-átültetett polgári intézmény- és jogrendszer elerőtlenedett a volt ne- 
mesi társadalom továbbélő maradványainak és hagyományos-feudális érték- 
elveinek, magatartási mintáinak közegében. A származási előjogok, a születés- 
ből eredő úri státus az egyik, a parasztság valóságos vagyoni helyzetére sem - 
tekintettel lévő kívülrekesztése a társadalomból a másik oldalon, a feudális 
hierarchizáltság továbbélő és a tőkés-polgári (vagyoni) rétegződéssel elegyedő 
vonásait alakította ki. Az átültetett liberalizmus és a polgárosított parlamenti 
rendszer sok újat hozott a fejlődő közművelődéstől az emancipáció vallási 
nemzetiségi toleranciájáig, de a parlamentarizmus intézményes keretei a tár- 
sadalmi-politikai feltételek nyersebb közegében végül mégis deformálódtak, az 
ellenzék csak az uralkodó párt által számára kijelölt keretek között mozoghatott, 
s csak véletlen, alig előforduló kivételként sérthették meg ezt a játékszabályt. 
A rendszer egyszerre volt autokratikus és paternalista, amint a mindenható 
földesúr bíró, élet-halál ura, de biztos fedelet is nyújtó, kenyéradó gazda és 
- ha megszolgálták kegyeit — patrónus is volt egy személyben. A társadalmi- 
politikai kudarcok, a felzárkózás sikertelensége, az 1918-1919. évi forradalmak 
kísérlete és a Trianonban elszenvedett nemzeti megaláztatás reakciójaként erő- 
södtek meg az autokratikus vonások a Horthy-korszak ellenforradalmi rend- 
jében. 

Európa lemaradt, s a XIX. századi felzárkózási törekvéseiben kudarcos, 
vagy félig sikeres országaiban már a XIX-XX. század fordulója körül felbokro- 
sodott a lázadás az angol liberalizmus és a francia racionalizmus nyugati domi- 
nanciát erősítő értékrendje ellen. Míg addig , vigyázó szemmel" Párizst lesték 
és Angliát akarták követni, intézményeiket igyekeztek átmásolni, most megren- 
dült a Nyugatba vetett hit. A tagadás elvei hódítottak teret és új ideálok szület- 

tek. Közöttük az irracionalitás prefasiszta eszméi is, melyek a materiális prog- 
resszióval szembeállították a vér és faj mitikus értékét, a nemzeti elzárkózás és 
öncélúság, s egyben az állami mindenhatóság és az egyén alárendelése elsőd- 
legességének elvét. 

A nyugati értékrend elleni lázadás másik pólusán, ugyancsak a századfor- 
duló körül kapcsolódott össze a marxizmus forradalmi eszméje az elmaradott- 
ságból való kiútkeresés törekvéseivel. Az elmaradottabb, az imperializmus világ- 
rendszerének , gyengébb láncszemeit" jelentő közegben a proletárforradalom 
előkészítésével, a polgári államhatalom és tulajdonviszonyok szétverésével, az 
új közösségi tulajdonra alapuló társadalom eszméjével fellépő leninizmus 
Oroszországban győzedelmeskedő forradalmából fejlődött azután ki az a szo- 
cialista modell, amely hazai fejlődésünk útját is meghatározta. 

Vajon az elmúlt négy évtized megkésve lejátszódott iparosítása talaján hol 
és miben törhette át a megkésett-deformálódott társadalmi-politikai folyama- 
tok kontinuitását az átalakulás szocialista útja, melyen Magyarország, a nemzet- 
közi és hazai politika jól ismert, háborút követő keretei között elindult? 

A szocialista átalakulás keretében a modern gazdaság ipari átalakulásával 
összefonódó új társadalmi-politikai keretek (melyek Nyugaton a XVI. és XIX. 
század között a gazdasági átalakulással szoros-fokozatos kölcsönhatásban fejlőd- 
tek, s egyszerre voltak előfeltételei és következményei az iparosítás jegyében 
végbement változásoknak) már egyáltalán nem a nyugati minták szerint alakul- 
tak. A polgári forradalom győzelme és a kapitalizmus évszázadai után az em- 
beri jogok hangoztatása hamisan csengett, s a liberalizmus szabad versengést 
és egyenlő lehetőséget hirdető patetikus jelszavait már Anatole France fanyar- 
kiábrándult megjegyzése ellenpontozta: , mindenkinek egyaránt joga van a híd 
alatt aludni". A parlamentarizmusban többé már nem a valódi népképviselet 
eszménye látszott megtestesülni. Elementáris igényként tört utat a valóságos, 
materiális tartalommal megtöltött egyenlőségeszme. A nincstelenek szegényes 
világában legalapvetőbb jogként az élethez, tehát a munkához és megélhetéshez 
való jog igénye jelentkezett. Ezt eleinte aligha lehetett volna másként biztosí- 
tani, mint a meglévő szerény javak arányosabb újraosztása révén. Az újraelosz- 
tás során nemcsak a kizsákmányolás lehetőségét megalapozó magántulajdon ki- 
sajátítására került sor, de e kisajátítás rendkívüli radikalizmussal valósult meg, 
s úgyszólván teljesen elsöpörte a kis műhelyeket, boltokat, a kis magántulaj- 
dont is, az 1949. évi 52 99-ról a hetvenes évek elejére 3 99-ra zsugorítva az 
, önállóak" arányát. Sőt, mi több, a legnyomorúságosabb helyzetben lévő tö- 
megek felemelését leginkább elősegítő jövedelmi nivellálás úgyszólván eltörölte 
az anyagi különbséget értelmiségi és munkás, szak- és segédmunkás, sőt, még 
a jól és rosszul dolgozó ember között is. 

A materiális demokrácia társadalmi egyenlősítő folyamata, a tulajdonviszo- 
nyok radikális átalakítása révén ledöntötte a régi osztályhierarchia legfőbb tartó- 
pilléreit. A leglátványosabban talán a falu mindent elsöprő átalakulásában követ- 
hető nyomon ez a folyamat. Két valóságos forradalom követte egymást: az első 
(régi igazságtevés) a föld 4094-án terpeszkedő nagybirtokot számolta, s -— leg- 
alábbis nagy részben -— parcellázta fel; a második (új, ellenállással fogadott, 
eleinte súlyos torzulásokkal, brutális módszerekkel erőszakolt, egyéni tragédiák 

tömegével kísért) közös gazdaságba és egyenrangú emberi közösségbe szorí- 
totta-vezette a korábbi zsellért és a jómódú birtokos gazdát. Fájdalmasan nehéz 
volt ez az út. Történelmi hatása azonban úgyszólván felmérhetetlen. Négy év- 
tized alatt nemcsak az embert leigázó és megalázó uradalmak tűntek el, de a 
falu szövetkezeti átalakítása során a különböző méretű magánparcellákkal 
együtt, a parasztság körében földbirtoknagyság alapján emelt, nem kevésbé 
merev korábbi kasztfalak is leomlottak. 

A szegény és szélsőségesen hierarchizált magyar falu egy emberöltő alatt 
tehát, a nehezen, kerülő utak végigjárása után kialakított, de végül megtalált új 
magyar szövetkezeti modell keretében nemcsak tehetősebbé, de civilizáltabbá 
is vált. A , puszták népe" immár két évtizede a tulajdon közösségére és a társa- 
dalmi egyenlőségre alapozott önigazgatásos demokráciát tanulja és gyakorolja. 

Az anyagi-társadalmi egyenlősítés társadalmi igazságtevésének útját, para- 
dox módon, egyéni tragédiák és tömegméretekben ismétlődő igazságtalanságok 
is kísérték. A régi, el nem menekült hatalmi-adminisztratív elit elmozdítása, 
vagy a volt Volksbund-tagok kitelepítése sem volt mentes ezektől. Még súlyo- 
sabb, fájdalmasabb károkat okozott a szövetkezetesítést kísérő (gazdasági és 
rendőri) , kuláktalanítás", a volt uralkodó elit maradványainak kitelepítése 
Budapestről és más hátrányos megkülönböztetések, többek között az egyetemi 
továbbtanulás lehetőségének elzárása. 

A kemény és nem is sok mérlegeléssel osztogatott csapásokból a volt ural- 
kodó elit mellett jócskán jutott a kispolgári és középrétegeknek is: a gazdag- 
parasztok közé könnyen besorolták a jobb módú középparasztot, de a történe- 
lem az uralkodó elithez kapcsolódó régi értelmiség jelentékeny rétegeit, és a kis 
magántulajdon felszámolásával a deklasszált kispolgárság tömegeit is magával 
sodorta. 

A társadalmi egyenlősítés azonban nem korlátozódott az anyagi javak el- 
osztására, hanem kiterjedt a kultúra demokratizálására is. 

Mint minden félúton megrekedt, részlegesen modernizált társadalomban, 
a kasztos elkülönülés egyik megnyilvánulása és egyben továbbörökítésének, 
fenntartásának biztosítéka az oktatás és népművelés anyagi-társadalmi és intéz- 
ményesített hierarchizáltsága. Eötvös József következetesen liberális közokta- 
tási törvényének ugyan több mint egy évszázaddal ezelőtt sikerült rést törnie 
a középkori falakon, de azok mégis elég erősek maradtak ahhoz, hogy meg- 
akadályozzák a teljes fronton történő kulturális felemelkedést. Ez nemcsak az 
általános népoktatás eötvösi kereteinek a XX. század közepéig fennmaradó ki- 
használatlanságában, de még inkább a közép- és felsőfokú képzés szigerú elit- 
jellegében, zárt osztálykorlátozottságában jutott érvényre. 

Úgyszólván jelképesnek is tekinthető, hogy az elmúlt négy évtized első 
évében jött létre a falusi 4-6 osztályos elemi, a városi , polgári" iskola és az 
elitképző gimnázium alsó tagozatának hierarchizált rendszerét felváltó nyolc- 
osztályos általános iskola. A kultúra demokratizálásának bármennyire is evi- 
dens, de addig mégis hiányzó alapintézményében, első lépésként (a korábbi 
15—20 97 -kal szemben) a felnövekvő új generációk több, mint 90 99-a szerezte 
meg a nyolcosztályos alapképzést. A középfokú oktatás tömegessé válása, amely 
hosszabb ideje gyakorlatilag 11 osztályra emelte az átlagosan elvégzett osztá- 

lyok számát, sfa generációk mintegy 90 94-át vezette el a középfokú oktatás 
valamely típusába, az oktatás demokratizálásának további döntő tényezője, 
még akkor is, ha oktatási rendszerünk leggyengébb pontja a hierarchizált, egyes 
típusaiban zsákutcás jellegű és szűk szakmai orientáltságú középiskola, melyet 
a tanulmányait elkezdő középiskolás generációk több mint egyharmada nem is 
végez el. j 

Ha körülnézünk a világban, azt tapasztaljuk, hogy nagy oktatási eredmé- 
nyeink túlnyomó része tulajdonképpen csak a század közepéig fennálló régi le- 
maradások behozására volt elegendő. Nem tette azonban lehetővé, hogy lépést 
tartsunk a középfokú oktatás általánossá, illetve a felsőfokú képzés tömegessé 
válásával, amely az iparosodott országokban ezekben az évtizedekben lejátszó- 
dott, vagy különösen azt, hogy oktatásunk fejlesztése ne az iparosodás igényei 
után kullogjon, s a nagy áttörések befogadási feltételeit igyekezzünk megterem- 
teni, az adott anyagi fejlettségi szintet meghaladó színvonalú oktatással. 

Az oktatás kiterjesztésében, tömegesedésében és a kulturális , fogyasztás" 
(könyvolvasástól múzeumlátogatáson át a tömeges turizmusig terjedő) növeke- 
désében is kifejezésre jutó kulturális demokratizálás ismert gyengeségei, s a kö- 
zepes fejlettség e téren is felismerhető, magasabb szinten történő újratermelő- 
dése ellenére is lényegesen erősítette a valóságos egyenlőség elemeit társadal- 
munkban. 

A nivellálás, az átalakulás első szakaszában gazdaságilag és társadalmilag 
egyaránt előnyös volt, hiszen másként aligha lehetett volna enyhíteni a tömeges 
szegénységet, aligha lehetett volna lendületet adni a háborúban tönkrement 
mezőgazdaságnak és hatásosabb fegyvert bevetni a kasztos társadalmi meg- 
merevedettségek szétverésére. 

Az anyagi egyenlősítés azonban e kezdeti szerepének betöltése után, egy 
ponton túl, részben visszájára is fordult. A munka szerinti elosztás elvének 
megszegése ugyanis itt kezdődött (s nem ott, ahol legtöbben felfigyelnek rá, az 
esetenként látványosan magas, indokolatlan jövedelmek esetében), hiszen az 
eredményes, jó munkát, az , összetett", , bonyolult", kvalifikált munkát, a ma- 
gas szintű szellemi tevékenységet leértékelve nemcsak hamis értékrendet terem- 
tett, de a modern gazdaságban világszerte felértékelődő társadalmi tevékenységi 
szférákat degradált, és ezzel alapvető fejlődési feltételeket veszélyeztet. 

A viszonylagos szegénység talaján végrehajtott egyenlősítés, természetesen 
más összefüggésben is visszájára fordult: jól ismert módon — már Marx által is 
előrelátott veszélyként — újratermelte a harcot a javakért. Kiskapuk, mellék- 
ösvények nyíltak: az egyenlőség elve (eleinte, leginkább az ötvenes évek elején) 
előjogok és kivételek formájában szenvedett csorbát. Pozícióból eredő kapcso- 
latok és összeköttetések biztosítottak jobb ellátást, szolgáltatást vagy lakást. 
Kedvezményeket, kivételezett elbánást (később, s nem utolsósorban napjaink- 
ban is) pénzen, korrupcióval, a hála nyomós kifejezésre juttatásával is meg lehet 
vásárolni. 

A , durva egyenlősítésnek" a tulajdonviszonyoktól a jövedelemarányokig 
terjedő, rendkívül széles körben és hosszú időn át érvényesülő politikáján sokat 
kell változtatni-finomítani. Ez érvényes magukra a tulajdonviszonyokra is, ahol 
a tulajdonformák gazdagabb változatára, a közösségi tulajdon és egyéni tevé- 

kenység-érdekeltség sokszínűbb kombinációjára, a közösségi és az egyéni kis- 
tulajdon szektorainak arányosabb összekapcsolására van szükség, amint ezt a 
gyakorlat igényei és az azt szolgáló reform folyamata egyértelműen kifejezésre 
is juttatja. A társadalomban pedig egyenlősítés helyett az egyenlő esélyek és 
a munka (teljesítmény) szerinti elosztás valós, tehát jelentős differenciáltságot 
is hordozó, reális (és nem utópisztikus), vagyis az anyagi gazdaság, közepes 
fejlettség mai szintjén lehetséges és az előrehaladást nem visszafogó, hanem 
ösztönző, a szocializmus viszonyainak formálása hosszú átmeneti perió- 
dusában elkerülhetetlenül csak részleges igazságosságra van lehetőség. A törté- 
neti folyamatok , helyrebillentésének" korrekciós folyamatait, nem utolsósorban 
a megszokás és a vágyott célok azonnali realitásként kezelése nyomán, sokan 
alapvető értékek megkérdőjelezésének tekintik. Mintha sok területen , vissza- 
felé menetelnénk". A másik oldalon pedig a deklarált új célok és elvek realizá- 
lásának késedelmén türelmetlenkednénk. 

Az elvek tisztázása és a cselekvés egyaránt nélkülözhetetlen. A termékek 
és szolgáltatások (szociálpolitikai megfontolásokból beépített szubvencióitól 
megtisztított) piaci árára van szükség, de ennek kell megfelelnie a valódi telje- 
sítmények szerint differenciált, a felkészültség és hozzáértés különbségeit is ki- 
fejező béreknek. 

A bármennyire is ellenőrzött-befolyásolt piaci viszonyok erőteljesebb érvé- 
nyesítése természetesen hordoz társadalmilag igazságtalan hatásokat. A munká- 
tól független (például a családtagok, az ellátatlanok számában kifejezésre jutó) 
társadalmi egyenlőtlenségek mérséklése, a jelenleg lehetséges társadalmi igazsá- 
gosság biztosítására az ár- és bérrendszer a tapasztalatok alapján amúgy sem 
a legalkalmasabb. Az egyenlő esélyek érvényesülésének egyengetésére, a mun- 
kától független társadalmi egyenlőtlenségek mérséklésére a követelményeknek 
megfelelő szociálpolitika hivatott. Ezen a téren korábban nemcsak a különböző 
rendeltetésű tényezők - leginkább az ár-, a bérrendszer és a szociálpolitika — 
keveredtek össze egymással kedvezőtlenül, de itt is természetszerűen érvénye- 
sült a szegényes lehetőségek egyenlősítő jellegű elosztása. Ennek nyomán épült 
ki az anyagi lehetőségeinket meghaladó szociális intézményrendszerünk: a sok 
gazdag ország előtt járó általános egészségi biztosítottság, a rendkívül alacsony 
nyugdíjkorhatár, vagy csak a legfejlettebb gazdaságokra jellemző munkaidő. 

Az objektív feltételekkel ellentmondásban álló szociálpolitika terén, hatal- 
mas vívmányai ellenére, elkerülhetetlenül jelentkeztek az elmaradottabb szin- 
ten végrehajtott egyenlősítés ismert következményei is, a javakért, ez esetben 
, Szociálpolitikai javakért" meginduló küzdelem, annak jól ismert és napjaink- 
ban sokat emlegetett lehangoló tüneteivel. A szociálpolitikának napjainkban ez- 
zel is szembe kell néznie, s az alacsony szintű egyenlősítés helyett a valódi 
esély-egyenlősítésre és a hátrányos helyzetek kiegyenlítésére kell törekednie. 

A materiális demokratizálás , durva egyenlősítés" formájában megvalósí- 
tott, s a reform során korrigált (és még jócskán átalakításra is szoruló) folya- 
mata történelmünkben a modern gazdasági feltételekhez kapcsolódó társadalmi- 
politikai átalakulás minőségileg új, szocialista irányú útjait nyitotta meg. Ezen 
az úton, belső ellentmondásai ellenére is, az anyagi és kulturális javak demok- 
ratikusabb elosztása, nagyobb társadalmi egyenlőség jött létre, mint amilyent 


15 


akár a legzavartalanabb XVIII-XX. századi polgári, liberális fejlődés eredmé- 
nyezhetett. 

E történeti értékű és léptékű gazdasági-társadalmi áttörés bázisán a politi- 
kai intézmények demokratizálása még rendkívül nyersen vázolódott csupán fel. 
Ebben nyilvánvalóan közrejátszott a politikai demokrácia kezdeti vulgáris azo- 
nosítása a materiális demokráciával, s az a felfogás, amely egyoldalúan csupán 
a klasszikus szabadságjogok polgári demokratikus megvalósításának formális 
jellegét hangsúlyozta. E szemlélet a közvetlen népképviseletet lényegében már 
megvalósultnak tekintette a zömében népből rekrutálódó új vezető és értelmi- 
ségi réteg kialakulásával. E felfogás gyakorlati érvényesülése és nem utolsósor- 
ban az autokratikus közép- és kelet-európai politikai előzmények talaján, a poli- 
tikai szerkezetek (beleértve a közvetlen népérdek-képviseletet) sok és meghatá- 
rozó elemükben formálissá váltak. A politikai intézmények szférája, a régi el- 
söprése ellenére, mintha jobban rendeződne bele a történeti kontinuitások mély 
medrébe. 

A demokratikus társadalmi-politikai berendezkedés korábban jórészt hiány- 
zó intézményeinek mintáját, s még inkább társadalmi valóságát az átalakulás 
szocialista útján azonban már nem a formalitásáról, gyengeségéről is jól ismert 
polgári parlamenti demokráciában keressük. A közvetlen népképviselet — Marx 
által a párizsi Kommiün példáján felismert és Lenin által is hangsúlyozott elve — 
a kiszélesedő helyi önkormányzat a demokrácia nagyobb lehetőségeit vázolja 
fel. Hazai gazdasági reformfolyamataink éppen ennek az útját egyengetik, ami- 
kor fokozatosan kialakítják-kibontakoztatják az önigazgatás helyi formáit. Ennek 
első intézményes lépése a hatvanas években kifejlődő szövetkezeti modell volt, 
amely egyik új elemeként magában hordta a demokratikus falusi önigazgatás 
megvalósulásának lehetőségét. A reform 1968-as fő hullámában megalapozott 
vállalati önállóság, a korábbi túlcentralizáltság megtörésével nemcsak a gazda- 
sági változások kiindulása lett, de a politikai szerkezeteket is befolyásolva segí- 
tette az autokratikus centralizáltsággal szemben a decentralizálás és demokrati- 
zálás folyamatait. Az 1984. évi tavaszi reformdöntés ezt a folyamatot erősíti 
meg, amikor a kisebb állami vállalatok vezetésében önigazgatási elemeket léptet 
életbe, míg az állami üzemek más kategóriáiban az önigazgatás és központi 
irányítás kombinációjaként korporatív megoldáshoz folyamodik. Ugyanebbe az 
irányba mutat a szakszervezetek és más érdekképviseletek növekvő szerepe, 
jogköre, a közvetlen és titkos választás kiterjesztése, a helyi önállóság, a közös- 
ségi-kommunális önrendelkezés erősítése a községi, iskolai vagy vállalati testü- 
letekben és területi keretben, s a különböző önkéntes társadalmi tevékenységek 
intézményes megszilárdítása. 

A reformlépések összekapcsolódó sorozata (és ma még hiányzó láncszemei- 
nek fokozatos pótlása) révén a modern átalakulás újszerű, tartalmában és intéz- 
ményeiben, a közösség és az egyén számára egyaránt mélyen demokratikus 
társadalmi-politikai rendszer kiépítési útján indultunk el, de a hosszú történeti 
útnak még csak az elején járunk, s a továbbhaladás nem is automatikusan bizto- 
sított. Sokfelé ágazhatnak le zsákutcák, visszakanyarodó ösvények. A jó utat 
magunknak kell megkeresnünk, kitaposnunk. 

NEMZETFEJLŐDÉS 
ÉS NEMZETKÖZI INTEGRÁCIÓ 


A polgári átalakulás nyugati folyamataiban az iparosodás és a demokratikus 
társadalmi-politikai berendezkedés megteremtése -— a tőkés keretekben lejátszó- 
dó modernizáció harmadik meghatározó elemeként — összekapcsolódott az ön- 
álló állami keretek között élő közösségek polgári nemzetté válásával. E nagyobb 
politikai egységekbe történő integrálódás egyszerre volt a gazdasági-társadalmi 
átalakulás előfeltétele és egyben sikerének bizonyítéka. 

A közép- és kelet-európai országokban, s azon belül a Magyarországon 
lezajló történeti folyamatok egyik jellegzetességeként nemcsak az iparosítás ké- 
sett el (vagy maradt félben), s nem is csak a demokratikus társadalmi-politikai 
intézmények hiányoztak, de a nemzetté válás súlyos akadályoztatása, zavara is 
általánosan megfigyelhető. Jól ismert, hogy e térség úgyszólván minden népe 
és országa időről időre (különböző irányokból érkező) hódítók uralma alá ke- 
rült, és több száz éves, sőt félévezredes korszakokra is soknemzetiségű birodal- 
makba tagolódott. Az egész térség hosszú ideig három nagy birodalom keretei- 
be illeszkedett. Ezeken belül a polgári nemzetté válás áldozatok, erőfeszítések, 
küzdelmek nyomán is legfeljebb csak részlegesen indulhatott meg, s korántsem 
teljesedhetett ki. A térség népeinek egyes régiókban egyenesen szétválasztha- 
tatlan összekeveredettsége a gazdasági-politikai integráció hiánya miatt fenn- 
maradt, s ez különleges etnikai tarkaságot kölcsönzött a soknemzetiségű birodal- 
maknak. Mindez olyan , pótfolyamatokat" eredményezett, amelyek nyomán itt 
a nyugati államnemzetek valósága helyett, a XIX. században a nemzetfejlődést 
még pozitívan serkentő (de a misztikus-irracionális elemeket sem nélkülöző) 
kultúrnemzetek eszméje született meg, amely nemcsak romantikus történelem- 
szemlélete, hanem tartalmi hiányosságai miatt sem volt egyenértékű a nyugati 
államnemzetek ideológiájával. 

Magyarországon a független nemzetállam megteremtésére tett évszázados 
erőfeszítések, a bukott szabadságharcok (1703-1711, 1848-1849) és sikeres 
kompromisszumok (1711, 1867) együttes hatása révén legalább részlegesen re- 
alizálódtak. Ez méga XVIII. század nagy részéről is elmondható, s még inkább 
igaz az Osztrák-Magyar Monarchia megszületése után. A nemzetfejlődés súlyos 
akadályoztatottsága mégis fennállt, s a kiegyezés kompromisszumában mintha 
a gazdasági-kulturális gyarapodás és a nemzetfejlődés érdekei szembekerültek 
volna egymással. 

Az első világháború után az önálló állami kereteket megteremtő megkésett 
, nemzeti forradalmak" végigsöpörtek a térségen. A régen várt alkalmat a világ- 
égés hozta meg, s a megoldásokat a rabló háborút követő rabló béke, a térképet 
átrajzoló nagyhatalmi érdek formálta. A térség megkésett nemzeti forradalmai 
új nemzeti sérelmek baljós csillagzata alatt születtek és tették meg első, maga- 
biztosan bizonytalan lépéseiket. Az önálló állami kereteken belül siettetett nem- 
zeti integráció, a korábbi zavarok előzményei, a kevert nemzetiségi összetétel, 
és a legtöbb esetben jellemző retrográd társadalmi-politikai keretek gyakran és 
egyre erősödő mértékben kapcsolódtak össze nacionalista lázadással, nemzeti 

gyűlölködéssel, jobboldali radikalizmussal és esetenként fasiszta-náci szövetség 
kovácsolással. 

A magyar uralkodó elit mindent alárendelt az igazságtalanul megszabott 
határok revíziójaként, az úgynevezett történelmi Magyarország visszaállításaként 
értelmezett nemzeti kérdésnek. (Ehhez az államnemzet hagyományos , pótlása" 
és összekeveredése a kultúrnemzet eszméjével, valamint a korábbi elnyomások 
retorziói, a tisztességes kisebbségi politika hiánya kedvező hangulati talajt is 
teremtett.) 

Mindezt azért idéztem fel, hogy érzékeltessem: az elmúlt négy évtized a 
nemzetfejlődés egymásra torlódott megoldatlanságai és zavarai formájában ne- 
héz örökséggel indult. A sebek gyógyulása és a lelkek megnyugvása akkor sem 
lett volna könnyű, ha a második világháborút, a felszabadulást követő folytatás 
zavartalan lett volna. Ez azonban legalábbis ellentmondásos. A háború és a náci 
népirtás sokkja után felülkerekedő demokratikus, szocialista erők és törekvések 
természetes nemzetközisége és toleranciája, az , új, tiszta lapot" nyitó elszánt- 
ság összefogó erőit már kezdettől fogva megosztották az újabb retorziók, a nép- 
vándorlás méretű kitelepítések. Magyarország esetében a náci Németország 
oldalán elszenvedett háborús vereség és a társadalmi-politikai felszabadulás tör- 
téneti egybeesése sokak szemében mintha újratermelte volna a XVIII-XIX. 
századi dichotomiát, melyben nemzetfejlődés és társadalmi gyarapodás ellentét- 
be kerülhet egymással. A társadalmi-gazdasági átalakulás szocialista útján, mely- 
hez az adott korban történetileg egyedül a Szovjetunió gyakorlata szolgáltatott 
modellt (bármennyire is vonzó volt ez az elmaradottabb, agrár jellegű, alacsony 
tőkefelhalmozású országok számára és talált önkéntes követőkre Jugoszláviától 
Kínáig, majd Latin-Amerikáig), a sztálini politika torzulásai eleinte súlyos teher- 
tételt jelentettek: a modell minden elemének, feltételekre való tekintet nélkül 
is változatlan és kötelező érvényű másolása, s a kétoldalú államközi kapcsolatok 
normáinak -— egy évtizeddel később tiszteletre méltó önbírálattal elítélt — meg- 
sértése. A nemzeti ellentéteket újratermelték a kisebbségi kérdés gyakori meg- 
oldatlanságai, az önrendelkezés és önazonosulás lehetőségeinek korlátozottsága 
vagy sérelme, melyek nyomán a nemzetfejlődés az elmúlt négy évtizedben is 
csak buktatókkal teli úton haladhatott előre. 

De vajon e nagyon is létező, s gyakran fájdalmat okozó buktatók jelentik-e 
a nemzetfejlődés központi problémáját napjainkban? 

Ahogy a XVIII-XIX. századi tőkés átalakulás az addig kicsiny egységekre, 
fejedelemségekre, önálló városokra, és akár vámhatárokkal is elszigetelt uradal- 
makra szabdalt területek integrálását, a nemzeti keretek megszilárdítását köve- 
telte, úgy vált — a technika és a termelőerők újabb forradalma, a munkamegosz- 
tás további fejlődése következtében -— a világgazdaság és világpolitika mindent 
meghatározó jellemzőjévé már a XIX-XX. század fordulójától a nagyobb, nem- 
zetkereteket meghaladó integráció igénye, amely a tőkés viszonyok XIX. szá- 
zad végi, XX. század eleji közegében gyarmatbirodalmak építésében, érdek- 
szféra hódításban, nemzetközi kartellekben és kibontakozó multinacionális vál- 
lalkozásokban öltött testet, vagyis az objektíve utat törő integrációs folyamat 
során a gazdag és erős államok dominanciája érvényesült, míg a kicsik és gyen- 

gék vagy az erősek érdekszférájába integrálódtak, vagy legfeljebb nemzeti sün- 
disznóállásaikat építhették, s ha ezt sikeresen tették, azt hihették, hogy megtalál- 
ták a valódi utat igényeik kielégítéséhez, miközben -— a valóságban a nemzeti 
elszigetelődés útján — már azok ellen dolgoztak. 

A XX. század második felében már nyilvánvalóvá vált a szűkebb állam- 
nemzeti kereteket meghaladó nagy integrációk nélkülözhetetlen szükségessége 
a korszakra jellemző technika és termelés integrált piacokat követelő közegében. 
A nagyhatalmi dominanciára épülő birodalmi, gyarmati integrációk azonban 
éppen ezekben az évtizedekben hullottak szét, s az állami önállóságot immár 
rendkívül megkésve megteremtő nemzeti forradalmak újabb, minden eddiginél 
nagyobb hulláma öntötte el a , harmadik világot", ami nem kevéssé hatott visz- 
sza a már , leülepedettnek" vélt államnemzetek nemzeti kérdéseire is. Az 
egyenrangú kapcsolatokra épülő nagy integrációk kezdetei és a leghagyomá- 
nyosabb nemzeti bezárkózás reflexei keveredtek a felbolydult átalakuló vi- 
lágban. 

Amint a történelem mély áramai korábban az önálló államnemzetek szü- 
letését követelték, úgy tették-teszik objektív igénnyé a XX. században, s külö- 
nösen második felében a nagy integrációk létrehozását. Igaza van a Római Klub 
volt elnökének a tények megállapításában, amikor 1981-ben megjelent könyvé- 
ben leszögezi: , A modern világ szerkezeti bajai az alapoknál kezdődnek . . . Az 
elkorhadt alapokon nyugvó nemzetközi rendszer ugyanis szuverén nemzeti álla- 
mok konglomerátuma . . . " Ebben a helyzetben , egy lényeges kérdés vár meg- 
oldásra. Egyfelől itt vannak a befelé forduló nemzeti államok, másrészt korunk 
legfőbb parancsa, hogy az emberiség ügyeit világméretekben... intézzék. 
E kettő között ellentmondás feszült, s ezt . . . kell mindenekelőtt megszüntet- 
ni." De a szuverén nemzeti államok elleni éles kirohanásait maga is félreteszi, 
amikor hozzáfűzi: , Legyünk persze . . . reálisak, hogy belássuk: semmi értelme 
támadni a szuverenitás elvét, amennyiben nem tudunk mit javasolni helyet- 

. A fokozatosságra kell tehát berendezkednünk." 

Az elmúlt négy évtizedben tehát a mi esetünkben nemcsak a nemzetfejlő- 
dés múltból eredő és részben még a jelenben is élő megoldatlanságai jelentenek 
gondokat, a kérdés már gyökeresen másként is jelentkezett: a nemzetfejlődés 
régi torzulásai és a nemzetköziesedés integrációs folyamatainak új követelmé- 
nyei egymásra torlódtak. Aligha beszélhetnénk a modern világgazdasági válto- 
zásokhoz való igazodásról, ha Magyarország nem lépett volna az integrációs 
kapcsolatok útjára. Ennek kibontakozása azonban érthetően, maga is rendkívüli 
tehertételekkel jár együtt. Aligha lenne reális, ha többet várnánk. A fokozatos- 
ságra kell... berendezkednünk." Illúziók nélkül, de hittel, szívós gazdasági, 
társadalmi, politikai és kulturális tevékenységgel. 

S vajon a vázolt történeti folyamatok mércéjével mérve, hogyan szolgálta 
az elmúlt négy évtized a nemzetfejlődés és a nemzetköziesedés ügyét? 

Mindenekelőtt a kettő között kiegyenlítő összhangot kereső politika törek- 
vését és a realitásoknak megfelelő sikereit emelhetem ki. Ha a kultúrnemzet 
(ösztönös vagy tudatos) platformjáról sok minden bírálható is, ha külső és belső 
feszültségektől s felforgató átalakulásoktól terhes világunkban , nemzeti sors- 

kérdésként", magyar végzetként fogalmazhatók is meg létező, de valójában 
csak szélesebb keretben értelmezhető, olykor a modern átalakulással, iparoso- 
dással, városiasodással, növekvő fogyasztással , természetesen" együtt járó és 
orvoslandó devianciák - e korszak realitásai a nemzetfejlődés tartalmi hiányos- 
ságainak módszeres felszámolását állítják előtérbe. 

Egy létszámában ugyan nem gyorsan növekvő, de megerősödő, felnövő 
nemzet, amely civilizációs és kulturális értelemben, gazdasági és társadalmi 
viszonyai, a , kiművelt" fők toleráns emberi viszonylatai tekintetében egyaránt 
leküzdi korábbi elmaradottságát: ez lehet a nemzetfejlődés legnagyobb ered- 
ménye és legfőbb feladata is, amelyet a XX. század második felében magunk 
elé célként kitűzhetünk s mely a jogos önbecsülést, a szilárd azonosságtudat 
összekovácsoló hatását is erősítheti. Ez hozzájárulhat egyébként a jelen legfőbb 
, nemzeti sorskérdésének"" megoldásához: a korszakos változások világában, ami- 
kor a helytállás, lépéstartás vagy leszakadás az elkövetkező évtizedeket, esetleg 
évszázadot is meghatározó történeti választások elé állított bennünket, a helyt- 
állás elsősorban a magyar gazdaság és társadalom anyagi és szellemi teljesítmé- 
nyeitől, s e teljesítmények minél zavartalanabb kibontakoztatásának ösztönzésé- 
től, intézményes és politikai feltételeitől, kulturális és magatartási hátteré- 
től függ. 

Ugyanakkor a XX. század korábban ellentétes magyarországi tendenciái- 
val szemben lassan, s ez esetben is rendkívül nehéz, akadályoktól, torzulásoktól 
korántsem mentes módon elindultunk a nemzetközi integráció (elvakult nem- 
zeti befelé fordulással szembeszegülő) megvalósításának útján. A történelemben 
először kerültek egyetlen szövetségi rendszerbe az évezredes fejlődésük nyomán 
egymásra utalt, hagyományosan egymásra acsarkodó, közép- és kelet-európai 
országok. E térség országai történelmükben először -— s hogyan is csodálkozhat- 
nánk az út göröngyösségén - igyekeztek egymáshoz kapcsolni gazdaságaikat, 
s megvalósítani azok egyes területeken integrált fejlesztését. S e rendszer része- 
ként, a kis országok szerény lehetőségei között, erőfeszítéseket teszünk Kelet 
és Nyugat feszültségének enyhítésére is. 

Ezzel függ össze, hogy a magyar gazdaságpolitika 1977 óta tudatosan el- 
utasítja az importpótló elzárkózást, s lassan a kelet-nyugati kooperáció folya- 
matai 15 megindultak. Annyi tehát legalábbis elmondható, hogy az elmúlt négy 
évtizedben (különösen második felében) a nemzetfejlődés és a nemzetköziesedő 
integrációs folyamatok legalábbis nem szembeállítva jelentek meg, s az előre- 
haladás szerény eredményeit egy egészséges új folyamat kibontakozási jeleinek 
tekinthetjük. 

Nyilvánvaló azonban, hogy a politikai és gazdasági együttműködés realizá- 
lását a még túl nyers kelet-európai társadalmi-politikai szerkezetek ugyanúgy 
hátráltatják, mint a kelet-nyugati feszültség, amely ismételten visszavethet az 
elzárkózásba. De utópikus illúzióink összeomlása nem teheti kétségessé az út 
továbbjárásának történelmi szükségszerűségét. 


Az elmúlt négy évtized rövid szakasz az ezeréves magyar történelemben. Az 
1945-ben útjára indult felforgató változások a társadalom életének és szerkezeté- 
nek, anyagi létfeltételeinek és politikai életkereteinek, értékrendjének és maga- 
tartási normáinak akkora átalakulását eredményezték, hogy a négy évtized már 
évezredes léptékkel mérve is visszafordíthatatlanul maradandó szakasszá vált 
történelmünkben. Jókora, mégpedig jórészt töretlen, kitaposatlan utat kell 
azonban még megtenni, hogy a négy évtized során nemzeti történelmünkben 
meginduló átalakulás kiteljesedjen. 

BERECZ JÁNOS 


HAZÁNK NEMZETKÖZI HELYZETÉNEK 
VÁLTOZÁSAI 


Minden nemzet kényes világhírnevére, érzékeny hazájának nemzetközi megíté- 
lésére. A , jó név" sokáig fennmarad az emlékezetben, míg a negatív megítélés 
emléke idővel kopik, de lehetséges, hogy következményei hosszú ideig nyo- 
masztják az érintett népet. A magyarság története is tele van a sorsára tartósan 
kiható eseményekkel, a nemzetközi megítélés ellentmondásaival. Nem most van 
itt az ideje, hogy így is áttekintsük történelmünket attól kezdve, amikor más 
népek félték a magyarok nyilait. Elégedjünk meg azzal a tanulsággal, hogy rebel- 
lis eleink sok dicsőséges csatát nyertek meg nemzetünk szabadságáért viaskod- 
va, de rendre elveszítettük a nemzeti és a társadalmi felszabadításért vívott for- 
radalmainkat a kedvezőtlen nemzetközi feltételek miatt. Bár a nemzetközi prog- 
resszió példaként dicsőítette az 1848—-49-es magyar forradalmi lobogást, majd 
hét évtized múlva , El a kezekkel Tanács-Magyarországtól!? jelszóval állt ki az 
1919-es proletárforradalmunk mellett, de a nemzetközi reakció egyesített ereje 
hatalmasabb volt, és lesújtott a magyar nemzet ügyére. A nemzetközi büntetés 
mind a két alkalommal évtizedekkel vetette vissza népünket, mélyen belemarva 
a nemzet testébe. De 1919-ben még megvolt az a vigaszunk, hogy a magyar 
dolgozók vérük ontásával, tevőlegesen járultak hozzá a jövőt képviselő forrada- 
lomnak, a szovjethatalomnak a megvédéséhez. A horthysta rendszer kegyetlen 
negyedszázada, részvétele a hitlerista agresszív háborúban, majd tehetetlen ha- 
talommentő akciói a második világháború végén viszont végképp a mélypontra 
juttatták hazánkat, eljátszotta a nemzet becsületét, amelyet többször maga is 
meggyalázott. 


A FELSZABADULÁS 


A mélypont 1944-1945-ben egyszerre volt tragikus és reménykeltő is. A mély- 
pontot az jelentette, hogy a horthysta tehetetlenség a pusztulás szélére sodorta 
nemzetünket, megakadályozva, hogy az ország időben szakítson a fasiszta Né- 
metországgal. Ennek következtében közel 290 napon át folyt a gyilkos háború 
magyar földön, ahol Hitler vezérkara 79 hadosztállyal akarta feltartóztatni a 
Vörös Hadsereget. Fontos tudni: Franciaország, Belgium, Hollandia, Dánia és 
Olaszország területén összesen kisebb erőt állított szembe az angol-amerikai 

csapatokkal. Így a háború hazánk területén hatalmas emberi és anyagi veszte- 
séggel járt. A koncentrált német megszálló erő, a magyar uralkodó osztály tehe- 
tetlensége és árulása, a polgári baloldal bizonytalankodása meggátolta az általá- 
nos antifasiszta harc kibontakoztatását is. Nagy áldozatot követelt ez a felsza- 
badító szovjet csapatoktól. Mindezek meghatározták hazánk erkölcsi-politikai 
megítélését a nemzetközi közvélemény előtt. A magyar nép - önhibáján kívül — 
, a szerencsétlenségbe süllyedt". (Szekfü Gyula) A , Hitler utolsó csatlósa" 
sűrűn emlegetett kifejezés a nemzetközi elmarasztalást jelentette, míg idehaza 
az állandó, egyre feleslegesebb önmarcangolást. 

A lesüllyedés mélységét mutatta, hogy 1944 őszén a román Maniu nacio- 
nalista, reakciós bandái a , minden magyar fasiszta" jelszóval gyilkolhatták 
Észak-Erdélyben a magyarságot, közöttük elsősorban a nőket és a gyerekeket 
mindaddig, amíg a szovjet csapatok szeptember végén vissza nem állították 
ellenőrzésüket a terület fölött. De ezt fejezte ki az is, hogy a demokratikus 
Csehszlovákiában kollektív felelősséggel illették a magyarságot a horthysta bű- 
nökért. Mélyponton volt nemzeti becsületünk megítélése. 

A nehéz, tragikus helyzetben először a Magyar Kommunista Párt lépett 
fel programmal. Az 1944. november 30-án közzétett program nem szépítette 
a helyzetet, viszont helyesen a magyar reakció bűnéül rótta fel, hogy , ki va- 
gyunk rekesztve a szabad nemzetek közösségéből", és így sommázta értékelését: 
, Mohács óta nem volt ilyen súlyos helyzetben az ország". 

Milyen értelemben volt ilyen súlyos a megítélés 1945 tavaszán nem csu- 
pán hazánk belső állapotát, hanem nemzetközi helyzetét tekintve is ? Alapvetően 
abban a vonatkozásban, hogy bár a szó legkonkrétabb értelmében is bűnösnek 
minősíthető politikát az uralkodó földesúri-tőkés osztályok hivatalos állam- 
szervezete folytatta, ezért a politikáért a következményeket mégis a másik Ma- 
gyarországnak, a magyar népnek kellett elszenvednie, amely egész történelme 
folyamán a társadalmi haladás híve és áldozatkész harcosa volt, amikor lehetett. 
Ennek a valóban vétlen Magyarországnak a nemzetközi helyzetét a következő 
tényezők tették kritikussá 1945-ben: 1. Mint a fasiszta állam , jogutódja", rend- 
kívüli módon elszigetelt volt a világban, hiszen korábbi szövetségesei tönkre- 
tették, új szövetségesei pedig még nem voltak, mert a háborús vereséget szen- 
vedett ország státusával rendelkezett. 2. Nem számíthatott az ország arra sem, 
hogy a békeszerződés megkötése során — a győztesekkel és az időben kilépőkkel 
szemben — kedvező elbírálást kaphat, ami a nemzeti és a nemzetközi konszoli- 
dációhoz jó alapokat biztosíthatott volna. 3. Az államközi érintkezéseken túl, az 
egész nemzetközi közvélemény is negatívan ítélte meg Magyarországot. Ezt 
csak fokozta az a tény, hogy az angol és amerikai uralkodó osztály képviselői 
nem felejtették el , vörös Magyarország" emlékét. Számukra mindenképpen 
megbízhatatlanok voltunk. A kiutat másutt kellett keresni. 

A november 30-án közzétett program-dokumentumban olvashatjuk: 
, Mindennek ellenére, a kommunista párt azt hirdeti: lesz magyar újjászületés!" 
A felemelkedést elsősorban az ország demokratikus, népi, forradalmi átalakulá- 
sában jelölte meg, amelyhez a reménykeltő felszabadítás kedvező lehetőségeket 
teremtett. A felemelkedés alapjául továbbá az szolgált, bár nem mi szabadítot- 
tuk meg országunkat a fasiszta és nyilas megszállóktól, de a néphez hű magyar 

erők részt vettek benne olyan fokon, amely lehetővé tette a népi és demokrati- 
kus társadalmi berendezkedés alapjainak a megteren:tését már a felszabadító 
harc idején. Az Ideiglenes Nemzetgyűlés 1944 decemberében szózatában erre 
alapozva szögezte le: ,,. . . kezébe veszi a gazdátlanul maradt ország ügyeinek 
intézését, mint a nemzeti akarat kifejezője, a magyar szuverenitás birtokosa". 
Jól látták a nemzet új életének a megalapozói azt is, hogy , Magyarország de- 
mokratikus átalakulása elválaszthatatlan a demokratikus külpolitikától". 

Korunkban a nemzeti keretek között folyó osztályharc, a nép társadalmi- 
gazdasági tevékenysége szoros összefüggésben van a nemzetközi porondon zajló 
folyamatokkal. A fejlődés íve úgy fogható fel, hogy a belső helyzet alakulása 
a meghatározó, az befolyásolja, alakítja ki a nemzetközi megítélés milyenségét 
is, ugyanakkor a nemzetközi változások visszahatnak a kisebb ország belső hely- 
zetére, a nemzetközi feltételek segíthetik vagy gátolhatják a nemzeti célok meg- 
valósítását, érdekeinek érvényesítését. Kétségtelen, hogy ebből a szempontból 
a magyar demokrácia fő feladata volt a magyar-szovjet barátság megalapozása, 
a szomszédos országokkal, valamint a győztes nagyhatalmakkal való kapcsola- 
tok rendezése. 

A felszabadulás után a magyar társadalom érdeklődésének középpontjában 
a Szovjetunióval való viszonyunk alakulása állt. A magyar kommunisták prog- 
ramja ezt így fejezte ki: , Gyökeresen szakítani kell a Szovjetunió-ellenes poli- 
tikával, amely egyedül és kizárólag a magyar reakció népellenes politikájának 
folyománya volt, romlásba döntötte az országot, ellenségünkké tette az egész 
haladó emberiséget s szöges ellentétben állt a magyar nemzeti érdekekkel." Ez 
a felismerés fokozatosan áthatotta a magyar szellemi életet is és kiemelkedő 
képviselői 1945. június 9-én a Magyar-Szovjet Művelődési Társaság alakuló 
közgyűlésének a felhívásában így fordultak a magyar dolgozókhoz: , Népünk 
rengeteg baja és szenvedése, nevünkben és nemzeti becsületünk rovására elkö- 
vetett rengeteg gazság és becstelenség vált lehetségessé azáltal, hogy a magyar 
közvélemény és nagy részben mi magunk is, magyar írók, tudósok, művészek, 
tájékozatlanságban éltünk nagy szomszédunk, a Szovjetunió anyagi és szellemi 
élete felől... Mivel nem láttuk a Szovjetunióval való kapcsolat fontosságát, 
nem gondoskodtunk arról sem, hogy a Szovjetunió népei a mi szellemi életün- 
ket megismerjék. Ennek a tájékozatlanságnak fájdalmas következményei sza- 
kadtak nemzetünkre." Máig ható tanulságokat hordozó szavak ezek ebben az 
értelemben is: mindig gondoskodnunk kell arról, hogy ,a Szovjetunió népei a mi 
szellemi életünket megismerjék". 

A fegyverszünet januári aláírása után elsőként a Szovjetunió kötött velünk 
gazdasági együttműködési szerződést, majd elsőnek vette fel Magyarországgal 
a diplomáciai kapcsolatot 1945 szeptemberében. Szekfü Gyula, kijelölt köve- 
tünk, ilyen gondolatokkal utazott Moszkvába, az állomáshelyére: , Teljesen 
tisztában vagyok azzal a nagy feladattal és nem kisebb felelősséggel, hogy a 
szovjet világbirodalomban én képviselhetem legelőször Magyarországot, ezt a 
szerencsétlenségbe süllyedt volt ellenséget, aki most bizalmat kínál és bizalmat 
remél nagy szomszédjától." A hazai demokratikus átalakulás fejlődésében szü- 
lettek a bizalom jelei a két ország kapcsolatainak a javára. 

A magyar népi demokratikus átalakulás forrása az ország felszabadulása 

volt, míg mozgató erejét a mind élesebben kibontakozó belső osztályharc jelen- 
tette. A felszabadulás tényét minden legális magyar politikai erő elismerte 1945- 
től. De a magyar reakció maradványai, felocsúdva az őket ért csapások után, 
a demokratikus erők polgári szárnyát támogatták, amely arra törekedett, hogy 
az országban lényeges átalakulás ne történjék, és megállítsák a társadalmi vál- 
tozások folyamatát. E cél eléréséhez a tőkés országoktól, elsősorban az Egyesült 
Államok kormányától vártak és kaptak segítséget. Az Egyesült Államok kor- 
mányzata egyre ellenségesebben viseltetett a magyar népi demokráciával szem- 
ben. A békeszerződés megkötése után, 1947 áprilisában — ígérete ellenére — 
megakadályozta hazánk felvételét az Egyesült Nemzetek Szervezetébe. Marshall 
amerikai külügyminiszter július 2-án közölte, hogy felfüggesztette a korábban 
megadott hitel folyósítását , függően a magyarországi helyzet tisztázódásától". 

A magyar demokratikus erők, különösen a munkásmozgalom, a kommu- 
nista párt vezetésével a népi demokratikus átalakulásért, végkifejlődésében pe- 
dig a szocialista forradalom megvalósításáért vívta küzdelmét. 

A nemzetközi porondon és a nemzeti keretek között folyó osztályharc a mi 
esetünkben lényegében párhuzamosan haladt 1945-1948 között. Amilyen mér- 
tékben kiéleződött a szembenállás a világban annak következtében, hogy a nem- 
zetközi imperializmus erői szétrombolták az antifasiszta koalíciót, szakítottak az 
együttműködés szellemével és kibontakoztatták a hidegháborút a Szovjetunió 
és a társadalmi haladásért küzdő minden mozgalom ellen, olyan mértékben 
fokozódott hazánkban a harc a polgári jobboldal és a forradalmi népi erők kö- 
zött. Ebből a harcból a társadalmi haladás hívei kerültek ki győztesen, és a ma- 
gyar dolgozó nép a kommunisták vezetésével hozzálátott a szocialista Magyar- 
ország felépítése programjának megvalósításához. 

A kiéleződött társadalmi harc közepette rendkívül fontos volt a magyar 
haladó erők számára, hogy maguk mellett tudták a Szovjetuniót, és hazánk kap- 
csolatai egyre inkább rendeződtek a szocialista forradalom céljait megvalósító 
szomszédos országokkal. A Szovjetunió és az európai népi demokratikus orszá- 
gok, a forradalmi átalakulás eredményeire alapozva, válaszként a nemzetközi 
imperializmus fokozódó fenyegetésére, szorosabbra fűzték kapcsolataikat, két- 
oldalú szerződésekben rögzítették barátságukat és egymás segítésére kész szán- 
dékukat. Hazánk barátsági, együttműködési és kölcsönös segélynyújtási szerző- 
dést kötött Jugoszláviával 1947. december 8-án, Romániával 1948. január 24-én, 
a Szovjetúnióval február 18-án, Lengyelországgal június 18-án, Bulgáriával pe- 
dig július 16-án. A csehszlovákiai változások voltak szükségesek ahhoz, hogy 
hasonló aktusra kerüljön sor Csehszlovákiával 1949. április 16-án. 

A magyar progresszió különösen nagyra értékelte a Szovjetunióval kötött 
barátságot. Az aláírás alkalmából mondotta Dinnyés Lajos miniszterelnök: ,,A 
Szovjetunió és Magyarország barátságának és együttműködésének alapgondola- 
ta: szabadságunk és függetlenségünk biztosítása. Most van a magyar népnek 
első ízben történelmi alkalma egy olyan nagyhatalommal, a Szovjetunióval ösz- 
szefogni, amely önzetlenül és hátsó gondolat nélkül segíti biztosítani békéjét és 
függetlenségét." Az egész történelmi folyamat értékét és jelentőségét méltatta 
a Szabad Nép 1948. február 29-én, amikor így írt: , Európa szabad népei többé 
nem úgy néznek ránk, mint Hitler vutolsó csatlósáras, hanem úgy, mint egyen- 

rangú népi demokráciára. Régi uralkodó osztályaink elvesztették a háborút, de 
a magyar nép megnyerte a békét." 


A , MAGYAR ÜGY" 


A megnyert béke ugyanolyan ellentmondásos volt a hidegháború időszakában 
(az 1950-es években), mint egész belső fejlődésünk. A nyugati nagyhatalmak 
blokád alá helyeztek bennünket, és a szocialista országokat vádolták a vas- 
függöny leeresztésével. A , felszabadítás" doktrínája alapján akcióik célországá- 
nak tekintették hazánkat, de a Szovjetunió , csomagtervét" elfogadva, 1955 
decemberében Magyarországot felvették az ENSZ-be. A bojkott és a politikai 
nyomás ellenére a nyugati haladó mozgalmak képviselői szívesen és érdeklődés- 
sel jöttek hazánkba erőt meríteni a szocializmus építésének eredményeiből. 
Erre az időszakra esik az a tény is, hogy egy sikeres futballcsapat hatására több 
magyar nevet ismert a világ, mint történelmünk sok nemzeti hőse közül bár- 
mikor. 

Ellentmondásosan alakultak kapcsolataink a szocialista országokkal is. A 
sz ocializmus építésének belső szükségleteként igyekeztünk magunkévá tenni a 
Szovjetunió kétségtelenül gazdag tapasztalatait, miközben a sablonos másolás 
bűnébe is beleestünk, ami sértette a magyar dolgozók nemzeti érzékenységét. 
A szocialista Jugoszláviával szemben elkövetett hibáink terhelték saját belső 
helyzetünket is. Gazdasági feladataink megoldásához jelentősen hozzájárult a 
Kölcsönös Gazdasági Segítség Tanácsa, de ez sem akadályozta meg az autar- 
kiás gazdaságfejlesztési törekvéseket. Az imperialista háborús fenyegetés növe- 
kedése, a Német Szövetségi Köztársaság felfegyverzése és a NATO-ba való 
bevonása miatt, a háborús veszély ellensúlyozására az európai szocialista orszá- 
gok 1955. május 14-én megkötötték kollektív biztonsági szövetségüket, a Varsói 
Szerződést. A Varsói Szerződés tagállamai — az ENSZ Alapokmányának 51. 
cikkelyével összhangban, az egyéni vagy kollektív önvédelem jogának szellemé- 
ben — kötelezettséget vállaltak egymás védelmére és támadás esetén , minden 
szükségesnek mutatkozó eszközzel azonnali segítségnyújtásra". Ezzel hatéko- 
nyan javították nemzetközi helyzetüket s erősítették függetlenségük védelmét. 

Alig több, mint egy évvel a Varsói Szerződés szervezetének megalakítása 
után súlyos helyzetbe került a szocializmus ügye Magyarországon. A dogmati- 
kus vezetés hibái és bűnei olyan társadalmi talajt hoztak létre, amelyen a belső 
ellenség, a nemzetközi imperializmus támogatásával és a revizionista csoport 
segítségével, a győzelem reményében indított ellenforradalmi támadást a mun- 
káshatalom ellen. A magyar történelem középpontjába ismét a Szovjetunióhoz 
fűződő viszony került. A szocializmus ellenségei akkor is jól tudták, hogy egy 
kis szocialista ország nehezen tudja megvédeni magát, elért vívmányait, ha 
belső válságos helyzetében az árulás, az ellenség és a nemzetközi imperializmus 
diverziós intézményei összehangolt támadást intéznek helyzetének megváltoz- 
tatására. Ezért uszításuk fő célja szövetségi rendszerünk, a Varsói Szerződés 
és különösen a magyar-szovjet barátság megrendítése volt. A sértett nemzeti 
büszkeség talaján fellobbantott nacionalizmusra építettek a revizionisták, ami- 

kor szembeállították általában a kis országok érdekeit a szovjet nagyhatalom 
törekvéseivel, valamint a nemzeti szuverenitást a szövetségi rendszerrel. A nem- 
zetközi reakció is minden eszközzel arra törekedett, hogy Magyarországot ki- 
szakítsa a szocialista országok szövetségi rendszeréből és akcióképtelenné tegye 
a magyar-szovjet barátságot. 

Az 1956-os ellenforradalom következtében Magyarország a két világrend- 
szer harcának a középpontjába került oly módon, ami majdnem felemésztette 
a nemzetközi kapcsolatokban addig elért eredményeit. Ugyanakkor ez a nem- 
zeti tragédia ismét rendkívül intenzíven ráirányította a figyelmet hazánkra. Az 
eseményeket szenzációsan tálaló világsajtó hatására a Föld olyan sarkaiban is 
széleskörűen megismerték Magyarország nevét, ahol korábban nem nagyon 
tudtak róla. Mindez a távoli jövőben kedvező mellékhatásnak tekinthető, annak 
ellenére, hogy véres hazai események váltották ki, és az akkor róluk szerzett 
ismeret negatív értékelést váltott ki Magyarországról a nemzetközi progresszív 
erőkben. Tény, hogy ébren tartotta az érdeklődést dolgaink iránt, ami később 
még javunkra fordítható is volt. 1956-ban bizonyítottuk azt a megállapítást, 
hogy egy kis ország nem képes rendbehozni a világ dolgait, de jócskán föl- 
hívja magára a világ figyelmét, ha zavarokat, felfordulást idéz elő a nemzetközi 
viszonyokban, ha majdnem felborítja az addig kialakult nemzetközi rendet. 

A szocializmus híveinek ellentámadása, az ellenforradalom felszámolása a 
magyar-szovjet barátság és szövetségesi hűség bázisáról a szocialista közösség 
egyetértésére támaszkodva indult el. A Kádár János vezette forradalmi központ 
a Szovjetunió és a többi szocialista ország sokoldalú segítségével elérte a fegy- 
veres ellenforradalmi harc felszámolását, és végigvitte a szocialista konszolidá- 
ció programját az országban. 

A kialakult helyzet szükségessé, egyben lehetővé is tette dolgaink rendbe- 
hozását mind itthon, mint a nemzetközi kapcsolatokban. A Kádár János vezette 
forradalmi központ történelmi érdeme, hogy képes volt minderre a rendkívüli 
nehézségek ellenére is. A válság és a robbanás mintegy nagyítóként mutatta 
meg, hogy a Szovjetunióhoz kötő barátságot és szövetséget 1956 előtt zavaró 
elemek is terhelték. Szólt erről a szovjet kormány 1956. október 30-i nyilatko- 
zata is, amelyben készségét fejezte ki az együttműködés rendezésére kétoldalú 
tárgyalások útján. Az MSZMP 1957 januárjában közzétett programja így fogal- 
mazott: ,,. . . a magyar—szovjet kapcsolatoknak valóban mutatkoztak olyan ren- 
dezést kívánó kérdései, amelyek zavarták a két testvéri ország egészséges Vviszo- 
nyának alakulását. Ezeknek a zavaró körülményeknek jó részét az utóbbi időben 
teljes egyetértésben már felszámoltuk. A magyar-szovjet viszony minden mai 
és jövőbeni kérdését - így a Magyarországon tartózkodó szovjet csapatokkal 
kapcsolatos kérdéseket is — a két ország baráti, testvéri és szövetséges viszonyá- 
nak megfelelően a magyar és a szovjet kormány baráti tárgyalások útján kívánja 
rendezni. E rendezés elvi alapja a Szovjetuniónak a népi demokratikus orszá- 
gokkal való kapcsolatára vonatkozó október 30-i nyilatkozatában is deklarált 
proletár internacionalizmus, az egyenlőség, a szuverenitás és a nemzeti függet- 
lenség tiszteletben tartása, az egymás belügyeibe való be nem avatkozás s a köl- 
csönös előnyök elve." 

A magyar szuverenitás érvényesítésének elvi jelentőségű kérdése volt a 
konszolidáció milyenségének, a szocializmus továbbépítése módjának a meghatá- 
rozása. A Magyar Népköztársaság szocialista környezete számára elfogadhatat- 
lan volt a , semleges", a Varsói Szerződéssel szakító Nagy Imre-féle vonal, 
mert ez alapjaiban veszélyeztette a szocialista közösség biztonságát. Ez a kör- 
nyezet tehát kizárta a fegyveres ellenforradalom győzelmét, a magyar válság 
nem szocialista megoldását, de nem határozta meg a szocialista konszolidáció 
milyenségét, a magyar társadalom szocialista fejlesztésének a módját. Az lehe- 
tett volna akár dogmatikus, egyoldalú, ideológiai merevséggel megáldott is. De 
nem lett az, mert a Forradalmi Munkás-Paraszt Kormány tudott élni a lehető- 
séggel és a Magyar Szocialista Munkáspárt vezetésével, szuverén önállósággal 
határozta meg a magyar politikát, a szocialista társadalom építésének a prog- 
ramját. Így jutottunk el a kétfrontos harc elvének érvényesítésével a társadalmi 
megbékélésig, a. közmegegyezés módszerével a szocialista nemzeti egység ki- 
kovácsolásáig. Mindennek megvolt a kedvező nemzetközi hatása is. 

A magyar vezetés nagy figyelmet fordított a szocializmust építő országok- 
hoz fűződő viszonyok alakítására is. A szovjet kormánnyal közösen kifejtett 
munkálkodás eredményeként sikerült biztosítani a szocialista országok szolida- 
ritását és sokoldalú támogatását annak ellenére, hogy a magyarországi esemé- 
nyek okairól eltérők voltak nézeteik. Kezdetben zavarokat okozott a lengyel 
álláspont, de fokozatosan az is kedvező módon alakult. A lengyel párt- és kor- 
mányküldöttség 1958. május 9-12. közötti budapesti látogatása teljesen fel- 
oldotta a félreértéseket, az eltérő értékeléseket, így rendezte a kapcsolatokat is. 
Gondokat okoztak továbbá a magyar-jugoszláv viszonyban meglévő súrlódások 
és időnkénti feszültségek is. Az MSZMP-nek és a Jugoszláv Kommunisták 
Szövetségének vezetői 1958. március 27-28-án megbeszéléseket folytattak Ka- 
ragyorgyevón, ahol megteremtették a bizalomnak azt a szükséges szintjét, meg- 
fogalmazták azokat az alapelveket, melyekre szilárdan ráépülhettek a két párt, 
a két ország kapcsolatai. Ezzel tartósan rendeztük kapcsolatainkat a baráti 
országokkal. 

Az Egyesült Államok és szövetségesei szorgalmazására az ENSZ napirend- 
jére tűzte 1956-ban az úgynevezett magyar kérdést, amellyel hosszú távon kí- 
vánták megbélyegezni hazánkat és szövetségeseit, általában pedig a szocializ- 
mus építésének ügyét. E lépés ártó szándéka nyilvánvaló volt, s ezért valósággal 
kikényszerítette a magyar külpolitika aktivitását, a politikai blokád áttöréséhez 
szükséges széles körű kapcsolatok kiépítését. Így került előtérbe a gyarmati el- 
nyomás alól felszabadult országokkal való viszony kialakítása. Már 1957 nyarán 
magyar jószolgálati delegáció látogatott meg nyolc fejlődő országot és az 1956- 
ban 41 országgal meglévő diplomáciai kapcsolat a tőkés bojkott ellenére 1959- 
re 47-re emelkedett. 

A társadalmi stabilitás megteremtése, a mezőgazdaság szocialista átszerve- 
zése, a politikai megbékélés eredményessége és a széles körű amnesztia lehetet- 
lenné tette a magyar kérdés napirenden tartását az ENSZ-ben, ez 1962-ben a 
világszervezet közgyűlésén be is bizonyosodott. Ezzel végképp konszolidálódott 
Magyarország nemzetközi helyzete, és a felszított külső érdeklődés már kezdett 
javára válni. 

28 


AZ ELISMERÉS 


Már szóltunk arról, hogy egy ország nemzetközi megítélését elsősorban belső 
helyzete határozza meg. Magyarország fejlődése az 1960-as évektől kezdve is- 
mét kivívta a nemzetközi figyelmet és érdeklődést. Korábbi rossz hírünk keltése 
a visszájára fordult: az embereket szerte a világban az érdekelte, hogy miért 
van stabilitás és rend Magyarországon, egy súlyos válságból kilábalva miért mű- 
ködik ott jól a szocialista rendszer ?! Meglepetést keltett az érdeklődők előtt, 
hogy egy alig néhány éve teljesen felfordult ország most nyugodt, a nemzetközi 
rendnek, a békés együttműködésnek magabiztos és stabil alkotó ereje. Ez a tár- 
sadalmi stabilitás ugyanakkor nem jelentett állóvizet. Széleskörűen felfedezték, 
majd elismerték, hogy a szocializmust építő magyar társadalom tele van élet- 
erővel, alkotó és újító szellemmel. A fejlődés nyitját nem mindenki értette meg, 
de ai MSZMP hirdette, hogy eredményeink forrása a marxizmus-leninizmus 
eszméinek alkotó alkalmazása a konkrét nemzeti körülményeknek megfelelően. 
Ezen az alapon nyugodtan vállalta a korábbi eredmények megőrzését, a szakí- 
tást minden bűnnel és hibával, s igyekezett tudatosan teljesíteni a politikai meg- 
újulás követelményeit. Nem félt szakítani a régi beidegződésekkel. 

A hatalomért folyó harc időszakában a forradalmi munkásmozgalom ügye 
megvalósításának ellenségeként tartotta számon a csak reformokért harcoló cso- 
portokat. A reformizmus súlyos eltévelyedés lett a kommunista mozgalomban 
a kapitalizmus körülményei között. Ezt az álláspontot automatikusan vittük 
magunkkal az új társadalmi és hatalmi körülmények közé is. 

Az MSZMP azt vallja, hogy a szocialista társadalom dinamikusan fejlődő, 
szüntelenül mozgásban levő organizmus. A forradalom győzelme, a hatalom 
megragadása utáni időszak, a tervszerűen építő társadalmi tevékenység nem kö- 
vetel állandóan ugrásszerű változásokat, de nem tűri a merev változatlanságot 
sem. A szocializmus építése során is keletkeznek ellentmondások és spontán 
mozgások, a tudatos politikának pedig képesnek kell lennie feloldásukra, illetve 
integrálásukra. Ennek legfőbb eszköze a lényeges, de társadalmi értelemben 
nem minőségi változást előidéző reformpolitika. A szocialista tárasdalomban a 
rendszerfejlesztő reform - ezt igazolja az MSZMP gyakorlata - a fejlődés esz- 
köze, a politikai-gazdasági feladatok korszerű megoldásának a módszere, és tuda- 
tosan alkalmazva a munkáshatalom megszilárdítását, feladatainak a megvalósí- 
tását eredményezi. 

Ez a kezdeményező, újító és rugalmas társadalmi gyakorlat azt bizonyította 
minden józanul gondolkodó politikus előtt, hogy az MSZMP önálló, a nemzeti 
szuverenitást gyakorló párt. Ma senki nem követeli tőlünk sablonok megvaló- 
sítását. Az MSZMP maga dolgozza ki politikáját és irányítja a társadalmi gya- 
korlat minden területét. Nehezen felfogható, de még inkább nehezen érthető 
mindez társadalmi ellenfeleink számára. Ezért sorozatosan ellentéteket fedeznek 
fel más szocialista országhoz fűződő kapcsolatainkban, sejteni vélik a , magyar 
modell" kialakulását, vagy úgy magyarázzák, hogy , aa magyarok Moszkvához 
hű külpolitikával vásárolják meg belpolitikai szabadságukat". Aki nem tudja, 
vagy nem akarja megérteni elvi normáinkat, az képtelen felfogni politikai gya- 
korlatunk lényegét is. 

A Magyar Népköztársaság nemzeti intézményei határozzák meg a külpoli- 
tika célját és eszközeit, eleget téve a nemzeti és nemzetközi érdekek felismerése 
és egyeztetése alapvető követelményeinek. Éppen ezért fontos, hogy a szélsősé- 
gesek gúnyolódó elmarasztalásai ellenére, a Magyar Népköztársaságnak a kül- 
politikában is van hitele és bár kis ország, szavának nagy a súlya. A magabiztos 
és kezdeményező magyar külpolitika a stabil belső helyzetre, a fejlődő szocia- 
lista gyakorlatra és a kötelezettségek nyílt vállalására épül. A Magyar Népköz- 
társaság nem kereskedik külpolitikai árukkal, nem házal megalapozatlan kezde- 
ményezésekkel, nem játszik a nemzet becsületével a világporondon. Ennek alap- 
ján mondotta Kádár János a párt XII. kongresszusán: , Amit mi elvállalunk, 
azt az álláspontot becsülettel támogatjuk, ha pedig valamit nem tudunk vál- 
lalni, azt is megmondjuk. A politikában felelős vezetők azért drukkolnak, hogy 
a partner kiszámítható legyen. Nekünk határozott törekvésünk, hogy kiszámít- 
hatók legyünk. Mi szövetségeseinknek hű szövetségesei akarunk lenni, és azok 
is vagyunk! Barátainknak hű barátai akarunk lenni, és azok is vagyunk! És a 
másik oldallal szemben is: ha tárgyalunk és megegyezünk, korrekt, szótartó, 
becsületes partnerek vagyunk, és ezután is azok akarunk lenni!" 

Ez a politikai magatartás, mely tényekkel és a partnert nem lebecsülően 
vitázó, érvelő, kapcsolatépítő stílussal párosul -— jelentősen megemelte a magyar- 
ság, a szocializmus magyarországi építésének a hitelét és megbecsülését az egész 
világon. Így tekintve kedvező számunkra a nemzetközi megítélés, mégis nehezek 
a világpolitikai és a nemzetközi gazdasági feltételek napjainkban. 

A magyar dolgozók az országépítő munkával, a szocialista Magyarország 
jövőjének biztosításával és megélhetési feltételeik javításával foglalkoznak. Kül- 
politikai célként ez így fogalmazódott meg a XII. kongresszuson: , Külpoliti- 
kánk alapvető célja továbbra is az, hogy szövetségeseinkkel szorosan együttmű- 
ködve biztosítsa szocialista építőmunkánk megfelelő külső feltételeit és hozzájá- 
ruljon az egyetemes béke, a társadalmi haladás ügyéhez, a szocializmus térhódí- 
tásához." 

A szocializmus építéséhez a megfelelő külső feltételeket elsősorban a békés 
nemzetközi viszonyok jelentik. Nagyszabású építő program megvalósítása csak 
a békés együttműködés körülményei között képzelhető el. Ennek alapján ítél- 
tük úgy, hogy a nemzetközi enyhülés időszaka különösen kedvező külső körül- 
mény számunkra. 

A korszerű haditechnikában bekövetkezett minőségi változások eredmé- 
nyeként az országok nemzetközi helyzetének egyik meghatározó tényezőjévé 
vált, hogy a külső biztonság, melynek veszélyeztetése több ezer kilométerről is 
lehetséges, a két ellentétes társadalmi rendszer államai viszonyának a közép- 
pontjába került. Egy ország önmagában ezt képtelen biztosítani, ezért számunk- 
ra különösen fontos földrészünk, egész Európa biztonsága. A nemzetközi eny- 
hülés időszakában ez a kollektív gondolkodás kezdett kialakulni és kezdtük 
együtt vallani, hogy a béke a kölcsönös biztonság elveire épülhet. Ekkor fejlőd- 
tek Európában legnagyobb ütemben a kelet-nyugati gazdasági kapcsolatok; 
hosszú távú elképzeléseket rögzítettek szerződésekben a gazdasági együttműkö- 
dés fejlesztése érdekében. A vezető államférfiak tárgyalásai egyre inkább ter- 
mészetes és szükséges módszerré váltak. Még az ideológiai harcban is kialakult 


némi türelem a partnerek között. Az enyhülés megtorpanása, a visszafordítására 
való törekvések itt, Európában idézték fel legélesebben a svan mit veszítenik 
problémáját. 

Az enyhülés lehetőségeivel jól tudott élni a magyar politika: javította, fej- 
lesztette az ország nemzetközi kapcsolatait, egyre kezdeményezőbbé tette dip- 
lomáciáját és bátrabban bontakoztatta ki a szükséges belső változásokat. A folya- 
matnak nagy szerepe volt a politikai kultúra változásainak előidézésében, a tár- 
sadalmi mozgalmak széles körü nemzetközi együttműködésének a kiépítésében, 
még az ellenoldalról alkotott képek árnyalatainak változásaiban is. Egészében 
a nemzetközi enyhülés folyamata erősítette a társadalom külső biztonságát és foko- 
ta belső bátorságát. Mindezek a tényezők hazánkra is hatottak, miközben ki- 
bontakoztatásukban és erősítésükben fontos szerepet játszott a nemzetközi po- 
rondon. Ehhez alapot adott az ország tiszteletet kiváltó belpolitikai helyzete és 
egyre növekvő nemzetközi tekintélye. . 

Az enyhülési folyamat elleni támadások fő törekvése a szocialista országok 
katonai fenyegetésének fokozása, gazdasági stabilitásának gyengítése, egyáltalán 
a biztonság politikájának a megrendítése volt. Abban reménykedtek ugyanis a 
nemzetközi imperializmus központjai, hogy a keményebb nemzetközi helyzet 
bizonytalanná teszi a szocialista országok vezetőit és szakítanak az enyhülés 
időszakában folytatott belpolitikával. Jelentős eredménynek értékelhető, hogy 
pártunk kivédte a növekvő nemzetközi feszültség és a világgazdasági válság 
pusztító hatását, talpon maradt és elhárította a belpolitikai fejlődést fékezni 
akaró következményeit. A békés nemzetközi viszonyok szerény, de befolyásoló 
tényezője, hogy a Magyar Népköztársaság - a rendkívül nehéz körülmények 
ellenére — megőrizte fizetőképességét a nemzetközi piacon, megvédte pozícióit 
a nemzetközi gazdasági munkamegosztásban és megerősítette a belpolitikában 
eddig elért eredményeit. Az a tény pedig, hogy továbbfejleszthetjük a gazda- 
sági reformot, és gazdagítjuk a szocialista demokráciát is, bizonyítja, hogy ha- 
zánk érdekelt az enyhülés eredményeinek a megőrzésében és a kedvező nemzet- 
közi politikai folyamatok fejlesztésében. A hidegebb nemzetközi légkör ellenére 
is megőriztük külpolitikai érzékenységünket, nyíltságunkat, amit igazol az is, 
hogy tovább építjük külgazdasági kapcsolatainkat, folytatjuk diplomáciai aktivi- 
tásunkat a nyugat-európai országokkal, fejlesztjük a turizmust stb. Mindez tár- 
sadalmunk erejét, a demokrácia fejlesztésére való érettségét és hosszú távon a 
nemzetközi kapcsolatok optimista értékelését jelenti. Kül- és belpolitikánk így 
épül egymásra a jelenlegi helyzetben. 

Ezek az eredmények önmagukban, az ország határai közé zárva nem elég 
hatékonyak, keresni kell nemzetközi hatásuk növelésének az útját-módját. Az 
alapvetően optimista alapállásra támaszkodva törekedni kell a belpolitikai fel- 
tételek további biztosítására és az ezzel kivívott tekintélyt hasznosítva befolyá- 
solni a világpolitikai folyamatokat. Ebben fontos szerepe van a tömegkapcsola- 
toknak, a , népi diplomáciának" is. Jelenlegi nemzetközi megítélésünk és elis- 
mert hazai szerepünk megnövelte a magyar társadalmi szervezetek, mozgalmak 
nemzetközi tekintélyét, tevékenységük hatékonyságát. Szavuknak van tekin- 
télye és súlya a nemzetközi kapcsolatokban is, mivel szerepüket elismerik a 
hazai társadalmi-gazdasági folyamatok alakításában; erősödik önálló arculatuk 

a demokratikus közélet kifejezésében és fejlesztésében. Különösen fontos euró- 
pai aktivitásuk élénkítése, gazdagítása. 

Európa fenyegetettsége jelentősen növekedett az elmúlt néhány évben, 
hiszen a fegyverkezési verseny új tömegpusztító eszközeinek hatása e sűrűn 
lakott és viszonylag rövid távolságokkal rendelkező földrészen lenne a legna- 
gyobb. A stratégiai rendeltetésű közepes hatótávolságú amerikai rakéták meg- 
jelenése Nyugat-Európában külső hatalomnak szolgáltatta ki kölcsönös bizton- 
ságunkat. Európa keleti és nyugati részének biztonsága és békéje ma már nem 
képzelhető el egyoldalú lépésekkel, mert minden kezdeményezésre válasz érke- 
zik és a veszélyeztetettség növelése nem lehet biztonságerősítő módszer. Európa 
országainak békés jövője csak a kölcsönös biztonság elvének elismerése és gya- 
korlati megvalósítása útján érhető el. A magyar kormányzati szervek, a társadal- 
mi mozgalmak és szervezetek jó alapokkal rendelkeznek ahhoz, hogy terjesszék 
ezt a felismerést és kialakítsák az európai népek antimilitarista szolidaritását 
a békés jövő érdekében. 

A romló nemzetközi politikai és gazdasági viszonyok fokozzák szocialista 
társadalmunk veszélyeztetettségét. Mennél nyitottabb egy ország feltételrend- 
szere és társadalma, annál erősebb a nemzeti-társadalmi értékek védelmének 
igénye és szükségessége a külső nyomással és eróziós hatásokkal szemben. A te- 
kintély önmagában nem véd meg, különösen nem, ha az eróziós hatások nem 
spontán keletkeznek, hanem tudományosnak nevezett alapossággal tervezik, és 
nemzetközi hatalmi eszközökkel, szervezetekkel idézik elő. 

A magyar társadalom tevékenységének a középpontjában a gazdasági haté- 
konyság és a szocialista demokrácia fejlesztése áll, melynek egyik fő eszköze 
a reformfolyamat folytatása. Az elmúlt két évben ugyanakkor az Egyesült Álla- 
mok külügyminisztériumában a szakértők két alkalommal is konferencián tár- 
gyalták a reform és a demokrácia kibontakoztatásának és befolyásolásának lehe- 
tőségeit a szocialista országokban, a társadalom alkotó és összetartó erőinek 
gyengítésére törekedve. 

Lássunk világosan ebben a kérdésben is. Hiszen a szocialista országokban 
valóban napirenden van, a politika része — több-kevesebb mértékben - a gazda- 
ság modernizálása, a társadalmi demokrácia fejlesztése és vitatott a reformok 
szükségessége. 

Az Egyesült Államok , demokráciát és reformot a szocialista országoknak" 
taktikájával azt a célt tűzi ki, hogy megossza a politikai vezető erőt. Egyrészt 
reméli, hogy dogmatikus rettegést kelt minden újjal szemben, táplálni fogja 
azoknak a félelmét, akik idegenkednek minden változtatástól. Másrészt olyan 
hamis hiedelmet akar kelteni, mintha minden változás, fejlesztési folyamat az 
adott célországban az Egyesült Államoktól indulna ki, az ő érdekeit szolgálja, 
így gyanúsak legyenek az intézkedések és az intézkedők is. Ezért van az, hogy 
saját kapitalista mércéikkel mérik minden kezdeményezésünket, és hosszú cik- 
kekben rögzítik vágyálmukat a kapitalizmus visszaállításáról a Magyar Nép- 
köztársaságban. 

Ehhez a taktikához tartozik még a szocialista országok gyakorlatában ter- 
mészetesen meglévő és már el 15 ismert különbségek eltorzított értelmezése és 
szembeállítása. Dicsérettel vagy elmarasztalással bizalmatlanságot akarnak kel- 


32 


teni az egyes országok kapcsolataiban, különösen, ha ott még találhatók neural- 
gikus pontok is. Előszeretettel próbálgatják felszítani a szocialista országok né- 
peinek nemzeti érzékenységét, kihasználni a botladozásokat vagy az elbizako- 
dottságot ezen a téren a nacionalista méreg elhintésére. 

Mindezeket nem szabad eltúlozni, de nem számolni velük veszélyes követ- 
kezményekkel járna. A nemzetközi imperializmusnak változatlanul vannak di- 
verziós intézményei és szolgálatai, melyek e taktika szerint végzik tevékenysé- 
güket, keresve hozzá embereket vagy csoportokat az országon belül is. 

A nemzetközi osztályharc tehát változatlanul folyik, csak bonyolultabb és 
fortélyosabb a hidegháborús időszakhoz képest. A cél a szocialista országok 
társadalmi biztonságának a megrendítése külső ráhatással. Ezért a védekezés- 
hez elengedhetetlenül szembe kell nézni ezzel a taktikával, elhatárolódni a ba- 
rátságtalan megnyilvánulásoktól, vitatkozni a jó szándékú naivitásokkal és ma- 
gabiztosan folytatni a kapcsolatok építését. De ez kevés. 

A szocializmus védelmének, a közös ügy szolgálatának a legjobb módja, ha 
a vezető marxista-leninista pártnak helyes elvi és reális gyakorlati politikája 
van a társadalom előtt álló feladatok megoldására, és sehonnan sem engedi ki- 
zökkenteni magát az általa kiváltott folyamatok irányításából. A szocialista kö- 
zösségnek, általában a nemzetközi viszonyoknak, sőt a világbékének is egy tár- 
sadalmilag stabil, a szocialista építés programját eredményesen megvalósító, 
kapcsolataiban konstruktív Magyarország használ a legtöbbet. 

Mégis mekkora a mozgástere egy ilyen politikát folytató országnak a világ- 
porondon ? Erre konkrét adatokkal válaszolni nem lehet, mert sok belső és nem- 
zetközi tényező együttes hatásától függ és ez sem örökre adott. A határok azon- 
ban megjelölhetők. Úgy képviseljük a szocializmust építő nemzetünk érdekeit 
a világban, hogy ne ébresszünk kételyt hűséges szövetségeseinkben és ne kelt- 
sünk semmiféle reményt a más társadalmi rendszert képviselő partnereinkben. 
E két határ összhangját állandóan egyensúlyban kell tartani, mert ha bármelyik 
oldal bizonytalanná válik, akkor könnyen kárt okozunk nemzetünknek, mert 
bizonytalanná tesszük nemzetközi megítélésünket. Természetesen ennél sokkal 
több köt össze bennünket a Szovjetunióval, a többi szocialista országgal. Ügyünk 
közös, eszménk azonos, sorsközösségben élünk. De nem tudunk mindig min- 
dent egymásról, vagy nem egyformán oldunk meg azonos feladatokat, mert má- 
sok a nemzeti körülmények. Mindez nem idéz elő félreértést vagy zavart barát- 
ságunkban, ha a valóságban éljük, gyakoroljuk a Szovjetunió Kommunista 
Pártja XXVI. kongresszusának a következő nagy fontosságú következtetését: 
A szocialista építés évei alatt a testvéri országok sokrétű pozitív tapasztalatokat 
szereztek a termelés szervezésében, az irányításban, a népgazdasági problémák 
megoldásában. 

Tudjuk például, milyen hozzáértően szervezték meg a mezőgazdasági ter- 
melőszövetkezetek és vállalatok munkáját Magyarországon, milyen értékes ta- 
pasztalatok vannak a termelés ésszerűsítésében, az energia-, a nyersanyag- és 
anyagtakarékosság területén az NDK-ban. Nem kevés az érdekes és értékes 
tapasztalat Csehszlovákia társadalombiztosítási rendszerében. Bulgáriában és 
több más európai szocialista országban az agrár-ipari kooperáció hasznos for- 
máit találták meg. 

Tanulmányozzuk hát figyelmesebben és hasznosítsuk szélesebb körben a 
testvéri országok tapasztalatait." 

A partnerekkel való bánásmódról Kádár János így szólt az MSZMP XII. 
kongresszusának vitaösszefoglaló beszédében, mely egyben programjellegű meg- 
állapítás is: , Soha, sehol, senki előtt nem titkoltuk, hogy hová tartozunk. Sőt, 
ahogyan illik, a nyugati világban is ezzel kezdtük a bemutatkozást: sÖÖnök tud- 
ják, hogy mi a Szovjetunióval szoros együttműködésben, hű barátságban, test- 
vériségben élünk. Mi a Varsói Szerződésben vállalt kötelezettségeinknek becsü- 
lettel eleget teszünk, e szerződésnek tagállama vagyunk és maradunk mindaddig, 
amíg a szövetségi rendszerek egyidejűleg meg nem szűnnek.t Aki velünk kap- 
csolatot teremtett, ezt tudja rólunk, és e tekintetben a jövőt illetően is megnyug- 
tatjuk őket. Mi minden értelmes, ésszerű, a mi népünk érdekeinek vagy a köl- 
csönös érdekeknek, a népek általános érdekeinek megfelelő elgondolást, javas- 
latot illetően készséges partnerek vagyunk, és minden jó ügyben azok leszünk 
a jövőben is." 


HUSZÁR ISTVÁN 


A TÁRSADALOM SZERKEZETÉNEK 
ÁTALAKULÁSÁRÓL 


Milyen messze van a tegnap? A mostanság és nálunk alig több mint egy ember- 
öltőnyi négy évtized ? Milyen sok a 14 610 virradat ? Van-e megbízható lépték, 
lehetséges-e lemérni, megbecsülni a változások, átalakulások nagyságát ? Miben 
bázisa — magyarázata — a mának a hajdani? A kétségtelenül gyors, történelmi 
jelzővel méltán illethető változásokból származtak-e és milyen természetű, ne- 
hezen legyűrhető akadályok ? Mi az élő ma is múltunkból ? Bárha megválaszolt- 
nak tekinthetnénk kérdéseinknek ezt a sorát! 

Magyarország társadalmi struktúráját a felszabadulást megelőzően a tőkés 
fejlődés elmaradottsága határozta meg elsősorban. A két világháború alatt las- 
san növekvő, relatívan igen alacsony nemzeti jövedelem egy főre jutó termelésé- 
ben az európai mezőny alsó régióiban helyezkedtünk el. A mezőgazdaság az 
iparénál nagyobb hányadban vett részt a nemzeti jövedelem termelésében. (Ez 
utóbbi arány alig egyharmad volt még 1938-ban is, amikor például a szomszé- 
dos Ausztriában és Csehszlovákiában ez az arány mintegy a nemzeti jövedelem 
felét tette ki.) A keresők több mint kétszer akkora hányada - az összes keresők 
több mint fele — dolgozott a mezőgazdaságban, mint az iparban. A kereső né- 
pesség közel egyharmada volt kisárutermelő, és a bérmunkából élők fele is a 
mezőgazdasághoz tartozott. 

Az uralkodó osztályban egyaránt jeicn volt a feudális eredetű földesúri 
elem és a főként a kiegyezés után kialakuló polgári társadalom részét jelentő 
tőkés osztály. A társadalomszerkezet másik pólusán pedig a már differenciáló- 
dás jeleit mutató parasztság, valamint a polgári társadalom szervesebb része- 
ként a kezdetben jelentős részben külföldről bevándoroltakból verbuválódott 
és a háborús előkészületek hatására jórészt a parasztságból feltöltött — de ará- 
nyát tekintve még mindig viszonylag kicsiny -— ipari munkásság helyezkedett el. 
A rendkívül nagy létszámú föld nélküli parasztság Magyarországon nem csupán 
a tőkés fejlődés terméke volt, hanem történelmi forrásmagjai már a feudális 
időszakban kialakultak. Jóllehet, a magyar agrárszerkezet kapitalizálódásának 
következtében osztályhelyzetét tekintve lényegében bérmunkás volt, eredete és 
egy részének orientációja azonban magán viselte a paraszti jelleget, és így a tár- 
sadalom szerkezetében sajátos, sémákban nehezen megragadható helyet foglalt 
el. Végül az elmaradott struktúra sajátosságát jelentették a középrétegek: egyik 

oldalon a városi kisárutermelők, a másik oldalon pedig jórészt az úri társada- 
lom hagyományaihoz kötődő értelmiségiek és hivatalnokok. 

Mindez együtt azt jelentette, hogy a felszabadulás előtti magyar társadalom 
struktúrájában keveredtek a tőkés és feudális elemek, s így a tőke és a bérmunka 
alapvető ellentétét szinte keresztbe szelte — Erdei Ferenc terminológiáját hasz- 
nálva — a nemesi-nemzeti társadalom és a polgári társadalom kettőssége. 

Hazánkban a történeti örökségként átvett, viszonylag alacsony gazdasági 
fejlettségi szint és ezen belül az egyes gazdasági ágazatok és ágak szélsőséges 
különbségei rendkívül nagy differenciálódást idéztek elő az eltérő fejlettségű 
termelőeszközökhöz kapcsolódó rétegek, csoportok között a termelési szervezet 
és termelési kultúra, a fogyasztás struktúrája, a kulturális színvonal, a politikai 
tudatosság és az életmód tekintetében. Még a kapitalizmusra jellemző alapvető 
osztályokon belül is sajátságos, szélsőséges rétegződést találhattunk. 

A hazai tőkés osztályon belül megtalálható volt az imperializmusra jellem- 
ző szűk monopolista csoport éppúgy, mint az elmaradott paraszti viszonyok kö- 
zött élő, a tőkés és a feudális kizsákmányoló módszereket összekapcsoló birtokos 
paraszti réteg. A magyar munkásosztályban fellelhetők voltak részben a modern 
technikát, műszaki rajzot ismerő, kulturált, a politikai tudatosság magas fokán 
lévő, szervezett, s jórészt nagyvárosi gyáripari munkások csoportjai, a nagy 
rutinnal és általános műveltséggel rendelkező kisipari munkásréteg, s részben 
az esetleg még analíabetizmusra is kárhoztatott agrárproletárok, napszámosok, 
alkalmi munkások nagy létszámú rétegei is. 

A második világháború fájdalmas veszteségei — emberben, anyagi javak- 
ban, s számokban ki nem fejezhető értékekben - e súlyos örökség terheit csak 
fokozták. S így a felszabadulás után meginduló társadalmi fejlődésnek mintegy 
egyszerre kellett megoldani a károk felszámolását, a fájdalmak enyhítését, a tör- 
ténelmi elmaradottság felszámolását és a szocialista társadalmi átalakulást. 

Általános jelenség, hogy valamely társadalom elavult belső struktúrája 
együtt jelenti a , minden változásért és újért kiált itt" sürgető szituációt, vala- 
mint az erősen visszatartó, megmerevítő, konzerváló, megnyomorító erőt. Tör- 
ténelmi szerencse, hogy 1945 tavaszán az anakronisztikus hatalmi szerkezet 
szétesett, s az elnyomása alól felszabadult progresszív belső energiák — az adott 
nemzetközi politikai és katonai konstellációk következtében is — a korábbi fej- 
lődés révén létrejött hatalmi struktúra rekonstrukcióját megakadályozták. Így 
lehetővé és szükségessé vált az egész társadalmi szerkezet radikális átalakulása. 

Természetes volt, hogy az az átalakulás elsőként a társadalom azon szféráit 
érintette, ahol az említett kettős struktúra nemesi-úri társadalma különösen 
határozottan érvényesült. A politikai-hatalmi és az agrártársadalom forradalmi 
átalakítása már a felszabadulást követő első esztendőben alapjaiban rengette 
meg a kettős struktúra egyik felét. Az Ideiglenes Kormány 1945. március 18-i 
döntése alapján megszűnt a feudális eredetű nagybirtokrendszer, és a föld- 
reform során több mint 600 000 család kapott földet. A társadalmi struktúrá- 
nak ezt a metszetét úgy rajzolta át, hogy például a mezőgazdasági munkások 
aránya negyedére csökkent, a paraszti kisárutermelőké pedig mintegy másfél- 
szeresére, közel 40 százalékra nőtt. Így a magyar társadalom legnépesebb cso- 
portjává a kisárutermelő parasztság lett. 

Az 1945 és 1948 között végbement másik, alapvető strukturáló folyamat 
lényege az volt, hogy az újjáépítés, a gazdasági stabilizáció menetében a mono- 
poltőkés, tőkés szektor fokozatosan, majd gyorsuló ütemben állami felügyelet 
alá, majd állami tulajdonba került. Ezt fejezte be 1948 márciusában a száznál 
több munkást foglalkoztató üzemek államosítása. Ezzel az ipari munkások lét- 
számának 83 százaléka az állami szektorban dolgozott. (Ez az arány 1946-ban 
még csak 22 százalék volt.) 

Magyarországon jelentős volt a kisipar súlya. 1947-ben is még az ipari 
munkásság közel felét a kisipar foglalkoztatta. Az 1948-as államosítások — majd 
különösen az 1949. december végi döntések (a 10 munkásnál többet foglalkoz- 
tató üzemek államosítása) — az ipari munkásság ilyen értelmű szerkezeti átalakí- 
tását is jelentették. 

1948-1949-ig tehát jelentősen átalakult a magyar társadalom szerkezete. 
A volt uralkodó osztályok jórészt elvesztették osztályjellegüket; előbb a föld- 
birtokot, majd a tőkét kisajátították. A munkásosztály vált a politikai hata- 
lom birtokosává, és jelentős részben a szocialista szektorban volt foglalkoz- 
tatva. Erőteljesen csökkent a mezőgazdasági proletariátus száma. A lakosság 
legszámosabb csoportját a kisárutermelő parasztság alkotta, amely belsőleg je- 
lentősen differenciált volt, jóllehet 1945 után nagyfokú nivellálódási folyamat 
is lezajlott. A 4-5 százalékos gazdagparasztság mellett fele-fele arányban oszlott 
meg a szegény- és középparasztság. A foglalkoztatottaknak még viszonylag 
jelentős részét alkották a városi kisárutermelők. (1948 végén 180 000 kisiparos 
volt, alkalmazottaik száma is körülbelül ugyanannyi.) Az alkalmazottak és értel- 
miségiek aránya addigra még nem emelkedett ugyan jelentősen, de egyfelől 
a munkás és paraszt származású gyerekek egyre nagyobb számban kerülnek be 
a középfokú és felsőfokú tanintézetekbe, másfelől a társadalom forradalmi át- 
alakítása részeként jelentős munkás- és paraszttömegek emelődtek ki értelmi- 
ségi és vezető funkcióba. (Például az államosítások során a vállalatok felében 
munkásból lett új igazgató és 1948 végére minden 10. munkást, körülbelül 
60 000 főt, magasabb funkcióba emeltek.) 

A változások során jórészt megszűnt és felszámolódott a tőke és a bérmunka 
ellentéte, a nemesi-úri társadalomvezetés a demokratikus átalakulás során, a 
földbirtokos osztály a földreformmal eltűnt a magyar társadalomból, a tőkét 
kisajátították, de a történelmi, társadalmi elmaradottságot és ennek sokféle 
következményeit nem lehetett ilyen gyorsan likvidálni. Azt lehetne monda- 
ni, hogy a magyar társadalomban a nemesi-feudális és a polgári társada- 
lom kettőssége megszűnt, s ezt — némi leegyszerűsítéssel — a , városi" és a , fa- 
lusi" struktúra sajátos kettőssége váltotta fel. 

A , városi" struktúrában a munkásosztály vezető szerepe valósult meg. 
A munkásosztály legjobbjai vezető funkcióba kerültek, és az állami tulajdon 
dominanciája érvényesült. Ugyanakkor a városi struktúra részét képezték még 
a kispolgárság és az átalakulás útján meginduló értelmiségi-alkalmazott ré- 
tegek. 

A , falusi" struktúrát a kisárutermelő mezőgazdasági termelés jellemezte 
alapvetően. Vitathatatlan tény, hogy a szocialista és kisárutermelői tulajdon 
dominanciájának eltérése mellett a falu és a város között jelentősek voltak a kul- 

turális, civilizációs különbségek is. Társadalmi szempontból azonban a kétfajta 
struktúra, a szocialista termelési viszonyok közé lépő munkásosztály és a kis- 
árutermelő parasztság eltérése jelentette az alapvető differenciáló tényezőt. 

S most másfajta fejlődési vonulatok megragadása, bemutatása is szükséges 
lenne. A politikai hatalmi, kormányzási szituációk megváltozása nem származ- 
tatható csupán az objektív viszonyok módosulásaiból. Az akaratlagos társadalom- 
és gazdaságirányítás szinte fékezhetetlen kiterjedése, a realitásokkal, a történel- 
mi fejlődés által determinált adottságokkal és sajátosságokkal nem számoló, egy- 
egy évnek a magyar történelmi fejlődésben kiemelkedő sikernek elkönyvelhető e- 
redményeit manipulatív módon tartósítani szándékolt, monopolisztikus személyi 
hatalmat megteremtő, súlyos hibákkal, károkkal és bűnökkel terhes politika is 
formálta a társadalmi, a gazdasági struktúrát. Természetesen nem feledhetők 
a nemzetközi körülmények, a hidegháborús helyzet sem, amely kényszerpályá- 
kat is teremtett. Mégis: a megkésettség gyors felszámolását célzó, siettetett, 
központjában a feszített iparosítást tartalmazó gazdaságfejlesztés a látványos 
növekedési ütem esetén is sok tekintetben deformált gazdasági szerkezetet ered- 
ményezett, hosszabb idő távlatából is drága áron, a szó teljes értelmében. 

A társadalmi struktúra szempontjából mindebből az is következett, hogy 
az iparban erőteljes centralizáció indult meg egyebek között a kisipari termelés 
gyors visszaszorításával. A mezőgazdaságból a terméktöbblet és a munkaerő 
intenzív iparba áramoltatása kezdődött meg. Az életszínvonal és a lakossági 
fogyasztás viszonylag alacsony szinten tartásával, majd csökkentésével pedig 
részint nagyobb beruházásokra volt lehetőség, részint pedig a nők munkába 
állásának — az emancipációs igényeken túli — gazdasági szükségszerűsége is 
kialakult. 

E folyamatok eredményeképpen rendkívül gyorsan nőtt az iparban foglal- 
koztatottak száma. 1948 és 1954 között 364 000 fővel, 55 százalékkal a munká- 
sok, illetve 143 000 fővel, 140 százalékkal emelkedett az alkalmazottak száma. 
1948-1952 között 300 000 fő távozott a mezőgazdaságból, annak minden követ- 
kezményével falun és városban egyaránt. 

Az itt éppen csak jelzett politikai gyakorlat talaján megvalósítani szándéko- 
zott stratégia számos újratermelődő feszültséghez vezetett, és nem lényegtelen 
pontokon jelentős akadályokba ütközött. Ezek az akadályok végső soron és 
hosszabb távon az újratermelési folyamat zavaraihoz vezettek, potenciális vál- 
ságforrássá váltak. 

Ezek a feszültségek és nem megfelelő politikai kezelésük 1956-ban a vál- 
ságot robbanássá növelték, ami természetesen teremtette meg a legkülönbö- 
zőbb - külső és belső - ellenforradalmi erők aktivizálódását is. 

Az ellenforradalmi erőkkel vívott küzdelemben, az addigi politikai vezetés- 
sel radikálisan szakító, megedződött és megtisztult politikai vezetés reális hely- 
zetfelismeréssel kezelte és oldotta meg a társadalmi újratermelés immanens 
feszültségeit. Felismerte, hogy a szocialista modernizálást és felhalmozást nem 
lehet a népesség túlnyomó többsége ellenére megvalósítani, csak olyan szövet- 
ségi politika keretében, amely a nemzeti program megvalósításában minden 
alkotó erővel konszenzusra jut, s egy elfogadható, a szocialista nemzeti fel- 
emelkedést biztosító célrendszer szolgálatában, az immanens feszültségek elle- 


nére is képes a társadalmi rendszer egyensúlyát megtartani. Ezzel a politikával 
vált lehetségessé az ötvenes évek elejének hibás és sikertelen kísérletei után 
1958-1962 között alapvetően demokratikus eszközökkel, a parasztság érdekei- 
nek messzemenő tiszteletben tartásával, a mezőgazdasági termelés visszaesése 
nélkül a mezőgazdaság szocialista átszervezése. A következmény: a kisáruter- 
melő parasztság nagyobbik része termelőszövetkezeti tag lett, másik része főleg 
ipari, építőipari munkássá vált, s falun is győztek a szocialista termelési vi- 
szonyok. 

Vagyis: a fordulat évétől a hatvanas évek elejéig tehát újabb gyökeres vál- 
tozások játszódtak le hazánk társadalmi struktúrájában. Ezt az időszakot met- 
szette ketté az ellenforradalom, osztotta, politikai karakterét tekintve, gyökere- 
sen különböző két részre. Az iparban és az építőiparban foglalkoztatott munká- 
sok és alkalmazottak létszáma a feszített ütemű, extenzívnek nevezett iparfejlesz- 
tés következtében közel megduplázódott. A közlekedésben, kereskedelemben és 
az ún. nem termelő szférában dolgozók száma minimálisan emelkedett, és alap- 
vetően csökkent a mezőgazdaságban dolgozók száma és aránya. Ugyanakkor 
azonban a mezőgazdaságban gyökeres fordulatot hozott a kisárutermelő paraszti 
gazdaságok szocialista nagyüzemmé váló átszervezése. Kisebb részben a gazda- 
sági fejlődés, nagyrészt pedig a társadalmi változások következménye volt, hogy 
a szellemi dolgozók száma és aránya is jelentősen emelkedett. Egy új értelmiség 
nőtt fel, amelynek tagjai jórészt a munkásokból és parasztokból, illetve gyerme - 
keikből verbuválódott. 

E folyamatok természetszerűleg jelentős társadalmi átrétegződéssel jártak 
együtt. Fő irányát tekintve a fizikai munkából a szellemi munkába és a mező - 
gazdaságból az iparba történő mobilitás jelentősen átalakította mind az értel mi- 
ség, mind pedig a munkásosztály társadalmi összetételét. A KSH 1963-ban 
végzett felmérése szerint a szellemi foglalkozásúak apja 71 százalékban fizikai 
foglalkozású volt, és a nem mezőgazdasági fizikai dolgozók 52 százalékának az 
apja még a mezőgazdaságban dolgozott. Ha nem is ilyen mértékű, de jelentős 
mobilitási arányokat kapunk akkor is, ha az 1963-as foglalkozást az egyén ere- 
deti foglalkozásával hasonlítjuk össze. Az 1963-as értelmiségiek 58 százaléka 
eredetileg nem értelmiségi volt, az egyéb szellemiek 63 százaléka eredetileg 
fizikai dolgozó volt, illetve a szakmunkások 20, a betanított munkások 45 és a 
segédmunkások 58 százalékának első foglalkozási területe a mezőgazdaság volt. 
Így szűnik meg a , városi"? és a , falusi"? struktúra sajátos kettőssége. 

Így jött tehát létre mintegy két évtized alatt jelenlegi társadalmi szerkeze- 
tünk történelmi előzménye. Az egykori osztály- és rétegszerkezet radikálisan 
átalakult, a korábbi társadalmi privilégiumok leépültek, a nagy léptékű és töme- 
ges átrétegződés segítette a gazdasági felemelkedést, s végül is mindez együtt 
járt a kulturális színvonal gyors növekedésével, a szocialista értékrendszernek 
ellentmondó, abszolút szegénység felszámolásával. 

Tudom, a folyamat teljességét aligha tudtam érzékeltetni, s azt különösen 
nem, hogy ebben a gyors struktúraváltásban az emberek, családok, a nép nagy 
tömegeinek életformája, életmódja, gondolkozása, tudatvilága — közkeletű szó- 
val: sorsa — miként alakult s változott meg. Népünk nagy tömegei számára köz- 
vetlenül vagy apáink élményeiből, sajátos átörökítéséből ez maga a megélt tör- 

ténelem, s így erre a folyamatra sem lehet csak , ott kívül a magyarázat". Ezért 
nem lehet még az utólagos leírása sem mentes sajátos emocionális elemektől. 
Félek, még nem jutottunk el ahhoz az objektivitáshoz, amikor , a fogalmak hi- 
deg vasak, miket csak messziről szemlélni jó". (József Attila) 

A hatvanas évek első felében tehát befejeződött a szocializmus alapjainak 
megteremtése és lelassult a gyors ütemű és nagy tömegeket mozgató társadalmi- 
foglalkozási átrétegződés. Egyben a történelmi tanulságot megfelelően mérlege- 
lő, a szocialista célrendszer sikeres közelítésére, nemzeti programmá transzfor- 
málására képes politika fokozatosan tudta gyarapítani a társadalom belső de- 
mokratizmusát, tudott politikai szövetséget alkotni a konstruktív társadalmi 
erőkkel. Kialakulhatott a társadalom irányításának egy új, az érdekviszonyok- 
kal számolni képes, azt jobban felhasználni tudó formája. 

S ettől nem függetleníthető az a felismerés -— ugyanezen évtized közepe 
táján -, hogy a gazdaságfejlesztés egykori akkumulációs forrásai kimerültek, 
hogy a sok tekintetben deformált gazdasági, mindenekelőtt ipari szerkezet, a 
feszültségek fokozódásához vezet gazdaságban és társadalomban egyaránt. 
Politikai és tudományos felismeréssé vált, hogy a korábbi társadalom- és 
gazdaságirányítási forma már nem felel meg az új, intenzívnek nevezett kor 
követelményeivel helyesen számot vető gazdaságfejlesztési céloknak. Ezért a 
hatvanas évek közepén - sok tekintetben a többi európai szocialista országok- 
hoz hasonlóan - egyre erőteljesebben fogalmazódott meg a társadalom- és gaz- 
daságirányítás továbbfejlesztésének igénye, majd ebben a tekintetben kívánatos 
és lehetséges — és határozott — politikai és gyakorlati lépések, intézkedések szü- 
lettek. A direktív, centralizált forma helyett a társadalom- és gazdaságirányítás 
közvetítéses intézményrendszereinek és csatornáinak kiépítése; a részérdekek 
érvényesítésének akceptálása; a társadalmi érdeknek a részérdekek koordinálá- 
sában, szubordinálásában és integrálásában való érvényesítése; az államigazga- 
tás és a gazdaságirányítás decentralizálása; az áru- és pénzviszonyok hatóköré- 
nek racionális kiterjesztése; a tervutasításos gazdaságirányítás felváltása a terv- 
szerű gazdasági irányításnak a gazdasági szabályozó rendszer összehangolt ele- 
meinek tudatos alkalmazásával; a különböző szinteken elhelyezkedő intézmé- 
nyek, gazdálkodó egységek, lakossági csoportok és egyes állampolgárok tranz- 
aktív — szabályozott, de nem felülről meghatározott — kapcsolatainak bővülése; 
a szocialista demokrácia fejlődése, egyszóval az 1968-ban bevezetett gazdaság- 
irányítási rendszer, s ezzel a többé-kevésbé harmóniára törekvő általános veze- 
tési gyakorlat — jóllehet ellentmondásokon keresztül és korántsem egyenes- 
vonalúan, nem ellenható tendenciák nélküli — létrejötte és fejlődése jelentették 
és jelzik e folyamat konkrét megnyilvánulásait. 

Mindezek együttesen új társadalmi-gazdasági feltételeket teremtettek a tár- 
sadalmi struktúra fejlődéséhez, s e megváltozott feltételek hatására új tenden- 
ciák bontakoztak ki, illetve a korábbi tendenciák lényegesen módosultak a tár- 
sadalmi szerkezet átalakulásában. 

E tendenciák lényege közismert. Leépülőben vannak, jórészt megszűntek 
a korábbi osztályjellegű és osztályeredetű különbségek, az ún. osztályintegrá- 
ciók nagymértékben fellazultak, a kis és nagyobb társadalmi csoportok szerve- 
ződéséhez az egykori osztályhatárok nem szabnak gátat. Valóban nyitottá vált 

társadalmunk ebben az értelemben is. Itt talán nem árt emlékeztetni egy régi 
és fontos tételre: , A proletár egyenlőségi követelés valóságos tartalma az osz- 
tályok eltörlésének követelése. Minden olyan egyenlőségi követelés, amely ezen 
túlmegy, szükségszerűen az abszurdumba visz." (Engels) Éppen ezért e folya- 
mat nem tette amorffá, homogenizálttá a társadalmi struktúrát, hanem más 
strukturáló mechanizmusok felerősödésével párosult. 

Sokdimenziós társadalmi szerkezet jött létre. Az egyes társadalmi csopor- 
tok és éppen ezért az egyének társadalomban elfoglalt helyét egyaránt meghatá- 
rozza az, hogy hol helyezkednek el a társadalmi munkamegosztás rendszeré- 
ben, milyen szűkebb lakókörnyezetben élnek, milyen kulturális és szakmai fel- 
készültséggel rendelkeznek, milyen az érdekérvényesítési lehetőségük, mennyi- 
re képesek bekapcsolódni a főállású munka mellett az úgynevezett második 
gazdaságba. 

Mivel ezek a dimenziók különböző módon rétegzik a társadalmat, társadal- 
munk rétegződését sem lehet egyetlen szempont alapján leírni, hanem a külön- 
böző típusú rétegződésekre, ezek alapján kialakuló társadalmi státushelyzetekre 
egyaránt figyelemmel kell lenni. S ebben a sokféleképp rétegzett társadalmi 
szerkezetben sajátos módon keveredhetnek - találkozhatnak és ütközhetnek -— 
előnyök és hátrányok. Mai helyzetünkre az jellemző, hogy a népesség kétharma- 
dának társadalmi helyzetét az ún. inkonzisztenciák határozzák meg, tehát egyik 
szempontból jobb, másik szempontból rosszabb helyzetben vannak. 

Intézetünk széles körű kutatások során foglalkozott ezen új típusú réteg- 
ződések feltárásával, és eredményeinket sok formában publikáltuk. Ezért en- 
gedjék meg, hogy én ezúttal ne foglalkozzak részletesen ezen új strukturális 
viszonyok, a jelenlegi rétegződés elemzésével, hanem csupán néhány lehetséges 
társadalompolitikai összefüggéséről szóljak. 

Társadalmunk szerkezete igen jelentősen átalakult. A nagy társadalmi osz- 
tályok és rétegek egymáshoz való közeledése és belső differenciálódása mellett 
egy új társadalmi szerkezet és ennek megfelelően új típusú társadalmi különb- 
ségrendszer kialakulása figyelhető meg. A gazdasági mechanizmus változásai, 
a társadalmunkban lezajlott demokratizálódási folyamatok azt eredményezték, 
hogy a társadalmi viszonyok újratermelésében a korábbi egysíkú központi sza- 
bályozást egy sokszínű, különböző mechanizmusok által szabályozott újraterme- 
lés váltotta fel. Az objektív folyamatokban lezajlott változások halaszthatatlanná 
teszik mindezek következményeinek átgondolását, a konzekvenciák levonását 
a gazdaságon kívüli szférákban, egyebek között társadalmi, állami intézmény- 
rendszerünk működési mechanizmusában. Továbbfejlődésünk egyik kulcskér- 
dése, hogy a gazdaság reformfolyamatait miként tudjuk összekapcsolni az intéz- 
ményrendszer korszerűsítésével, az érdekek reális tagoltságát kifejező és köz- 
vetítő demokratikus akaratképzéssel vagy másképp: miként tudjuk a kompeten- 
cia elvét még inkább érvényesíteni a társadalmi erőforrások felszabadításáért, 
az erőforrások gyarapítására. 

Ezen változások szükségszerűvé teszik, hogy a párt jól bevált szövetségi 
politikáját az új feltételeknek megfelelően értelmezzük. Az osztályok közeledésé- 
ből és az új típusú, minden eddiginél összetettebb rétegződés kialakulásából 
következik, hogy szövetségi politikánknak a társadalom reális tagozódásán kell 

alapulnia, biztosítania kell minden dolgozó réteg bevonását a szocialista építés 
soron következő feladatainak megvalósításába. Népességünk kétharmada fizikai 
dolgozó —- a népgazdaság különböző ágazataiban foglalkoztatott ipari jellegű 
munkát végző munkás és paraszt —, munkája, életkörülményei alapján igen erő- 
sen differenciált. Hasonlóan erősen differenciált a dolgozók egyharmadát kitevő 
és folyamatosan növekvő, szellemi munkát végző népesség. Külön tudományos 
és politikai vita tárgya a parasztságnak mint osztálynak a helyzete. Anélkül, 
hogy itt most ezt a vitát eldönthetőnek tartanám, a helyzet sajátos összetettsé- 
gét talán jól jellemzi a következő. A ma használatos klasszifikációs módszer sze- 
rint a termelőszövetkezeti parasztsághoz tartozik a kereső népesség mintegy 
14 százaléka, ugyanakkor a mezőgazdasági nagyüzemekben végzett munkának 
alig egyharmada mezőgazdasági karakterű. De 1,8 millió háztartás rendelkezik 
mezőgazdasági háztáji vagy kisegítő gazdasággal, vagyis a népesség 56-58 szá- 
zalékának van mezőgazdasági tevékenységből származó jövedelme. A szövet- 
ségi politikának tehát e sokszínűen differenciált népesség nemzeti egységét kell 
a továbbiakban is biztosítania. 

Az utóbbi évtized társadalomtudományi kutatásai a kialakult új társadalmi 
tagozódás sok új -— talán szerénytelenség nélkül az is állítható, hogy több - 
alapvető vonását feltárták. A társadalompolitikai döntések előkészítésében, a tár- 
sadalmi tervezésben, az agitációs és propagandamunkában ezekre az új kutatási 
eredményekre kell fokozottabb mértékben támaszkodni. S mivel a szocialista 
építés eredményeként az alapvető osztály-egyenlőtlenségek megszűntek, ma már 
nem elegendő a gazdaság- és társadalompolitikai döntések előkészítése során 
csak az osztályokra gyakorolt hatást vizsgálni, hanem konkrétan kell elemezni, 
hogy az adott döntés mely társadalmi csoportokat miként érint, e hatása meny- 
nyiben és milyen mértékben előnyös vagy hátrányos? 

Napjainkban nem általában az egyenlőtlenségek mértéke okoz társadalmi 
feszültségeket, hanem az, ha ezek az egyenlőtlenségek nem az egyes emberek 
tényleges teljesítményéhez kapcsolódnak, a teljesítménytől független tényezők 
következményei. Ezzel függ össze, hogy a tényleges élethelyzetek kialakulásá- 
ban viszonylag kicsi a teljesítményt elsődlegesen mérni hivatott keresetek sze- 
repe. Kutatások azt mutatják, hogy a családok életkörülményeinek differen- 
ciáltságát csak 10-15 százalékban magyarázza a családtagok keresete. A kerese- 
teknek a tényleges életkörülményektől és ugyanakkor a teljesítményektől való 
elszakadása jelentős feszültségek forrása. Jövedelemelosztási rendszerünk átala- 
kításával kell biztosítani, hogy a keresetek valóban a teljesítményekkel arányo- 
san alakuljanak és így nagyobb szerepet kapjanak az életkörülmények alakulá- 
sában is. 

A gazdasági szerepen túl az életkörülmények alakulásában is nagy szerepe 
van annak, hogy a családok háromnegyede főállású munkáján kívül egyéb jöve- 
delemszerző munkákat is végez. A közhiedelemmel ellentétben ez a kiegészítő 
— vagy közkeletű, bár korántsem precíz kifejezéssel , második" — gazdaság nem 
növeli a társadalmi egyenlőtlenségeket. Igaz, hogy a benne részt vevők töredé- 
kénél (mintegy 1-1,5 százalékánál) viszonylag jelentős jövedelem képződik, 
a túlnyomó többség esetében azonban az innen származó jövedelem inkább 
hátrányokat kompenzál, a társadalmilag átlagoshoz közelítő megélhetést és a 

szükséges felhalmozást (lakásszerzés, tartós javak vásárlása stb.) biztosítja. Alap- 
vetően progresszív szerepe társadalmi és gazdasági életünkben vitathatatlan, 
még akkor is, ha jelentősen megnöveli a munkával töltött időt. A gazdaságban 
élénkítő, pezsdítő hatású, növeli a gazdaság teljesítőképességét, különösen ami- 
kor hatékonyan megvalósítják az , első" és , második" gazdaság integrációját, 
a különböző üzemi méretek racionális kombinációját. 

Az életkörülmények hosszabb időn át történt dinamikus javulása az utóbbi 
években megszűnt. Ez szükségszerűen bizonyos társadalmi feszültségek kiélező- 
désével jár együtt. Ezért alapvető társadalompolitikai feladat is a gazdasági fej- 
lődés gyorsítása. Ehhez elengedhetetlenül szükséges minden alkotó energia fel- 
szabadítása, az ezzel járó feszültségek és kockázatok vállalása. A jelen feltételek 
között szakítani kell azzal a gyakorlattal, amely az egyenlőtlenségek növekedé- 
sét a kiugró teljesítmények visszatartásával kívánja megakadályozni. Az egyen- 
lőtlenségek növekedésének elsősorban a legrosszabb helyzetűek átlagtól való 
számottevő leszakadásának megakadályozása lehet a társadalmilag elviselhe- 
tő útja. 

A gazdasági fejlődés lelassulása különösen kedvezőtlenül érinti a lakosság 
mintegy 12-15 százalékát kitevő, többszörösen hátrányos helyzetű csoportot. 
Ebben a belsőleg heterogén összetételű csoportban népességen belüli arányuk- 
nál lényegesen nagyobb mértékben vannak jelen a szakképzetlenek, a nem aktív 
keresők, a kis településen élők, a cigányok. A kialakítandó egységes szociál- 
politikai koncepciónak nagyobb erőforrásokat kell összpontosítania e csoport 
életkörülményeinek javítására, újratermelődésének csökkentésére. 

Társadalmunkban továbbra is biztosított a társadalmi-foglalkozási mobi- 
litás. Nem bizonyultak megalapozottnak azok a várakozások, amelyek a nagy 
léptékű társadalmi átalakulások lezárulásával a mobilitás nagyfokú csökkenésé- 
re számítottak. Ugyanakkor a társadalmi-foglalkozási csoportok belső differen- 
ciálódása következtében a foglalkozási mobilitás gyakran nem jár együtt az 
egész társadalmi helyzet jelentős javulásával. Ez különösen az értelmiségivé vá- 
lás során okoz feszültségeket, felerősít másodlagos szelekciós mechanizmusokat 
az értelmiségen belül. A nagy foglalkozási mobilitás azonban nem jelenti azt, 
hogy csökkent a szülői család szerepe a gyermekek életpályájának alakulásában. 
Vagyis sajátosan megfogalmazhatók a mai társadalmi rétegződésnek, újraterme- 
lődési mechanizmusnak, mobilitásnak a generációs metszetei i5s. Ha a magasabb 
képzettség, a szellemi munka társadalmilag leértékelődik, már rövidebb távon 
is károk keletkezhetnek mind az értelmiség utánpótlásában, mind számos tudo- 
mányigényesebb szellemi és fizikai pálya presztízsének további csökkenésében, 
sajátos zártsággá erősödhetnek fel folyamatok, elkallódhatnak tehetségek, csök- 
kenhet a kívánatos mobilitás és fékjévé válhat az oly szükséges belső dinamiz- 
musnak a gazdaságban csakúgy, mint más szférákban. 

A származási háttér több dimenziós elemzése azt mutatja, hogy a jelenlegi 
státusra a kulturális háttér van a legnagyobb hatással. A mobilitás összetett fo- 
lyamatában is a kulturális dimenzióban lezajló mozgás szerepe látszik a legfon- 
tosabbnak. Úgy tűnik, hogy az előnyök átörökítésének fő útja-módja a szélesen 
értelmezett kultúra, míg más dimenziókban az előnyök átváltásának lehetősége 
kisebb. A kulturális egyenlőtlenségek a származási egyenlőtlenségek rendkívül 

43 


lényeges elemét jelentik, az esélyegyenlőség javítása érdekében a differenciáló- 
dásoknak ezzel a területével kiemelten kell foglalkozni. S ez utóbbiak nyilván 
erős korrelációban vannak egykori osztálykülönbségekkel. Persze sajátos életút- 
vizsgálatok deríthetnék fel alaposabban a determináltság fokát. A négy évtizedes 
, történelmi félmúlt"? persze munkál, nem mondható végleg letűntnek, élő s ma 
is hat társadalmunk formálódására. 

Összességében azt mondhatjuk, hogy az elmúlt negyven évben alapvetően 
átalakult társadalmi szerkezetünk, és ez az átalakulási folyamat jelenleg is tart. 
Megítélésem szerint a társadalomtudományi kutatások ezen átalakulások lényegi 
vonásait jól tárják fel. A következő lényeges kérdés — és ezt most már nemcsak 
a társadalmi szerkezetre vonatkozik -, hogy miként leszünk képesek ismeretein- 
ket (persze gyarapítva őket) a társadalompolitikai gyakorlatban is felhasználni, 
hogy lehet-e jövőnk kevesebb kitérővel, buktatóval teletűzdelt. 


Tanulmányok 


URBÁN KÁROLY 


LUKÁCS GYÖRGY 
A MAGYAR MUNKÁSMOZGALOMBAN (1918-1930) 


, Filozófiát (természetesen az esztétikát is beleértve) a legnagyobb világtörténeti 
nép fia sem gondolhat végig pusztán saját nemzeti tapasztalatai alapján." 
Lukács György eme megállapítása nemcsak filozófiai életművének, de politikai 
hagyatékának s azon belül a magyar munkásmozgalomban játszott szerepének 
értelmezéséhez is kiindulópontot kínál. Hiszen Lukács a messziről indult, 
marxistává váló polgári értelmiséginek az a kivételes alakja volt a magyar mun- 
kásmozgalomban, aki elméleti, stratégiai szempontból szándékozott mindig 
gondolkodni a munkásmozgalom gyakorlati problémáiról is, aki ezt az igényt 
haláláig fenntartotta, s képviselte olyan korszakokban is, amikor egy ilyen atti- 
tűdnek sem a politikai, sem a történelmi feltételek nem kedveztek, s aki — a 
marxizmus hagyományaihoz hűen - mindig nemzetközi léptékben igyekezett 
végiggondolni a magyar munkásmozgalom konkrét problémáit. 

Ha e tanulmányban mégis a magyar munkásmozgalomban játszott szerepé- 
nek különálló vizsgálatára vállalkozunk, ezt döntően az indokolja, hogy nap- 
jainkban megnövekedett az érdeklődés Lukács György egyetemes jelentőségű 
életművének magyar vonatkozásai iránt. Ma főként a magyar kultúráról és 
irodalomról adott értékelései állnak az érdeklődés homlokterében." Részben 
ezekkel összefüggésben, részint tőlük függetlenül is mind gyakrabban merül- 
nek fel és képezik vita tárgyát a filozófus politikai pályájának, a magyar mun- 
kásmozgalomban való részvételének különböző -— történetileg többnyire még 
feltáratlan — mozzanatai. 

Lukács György és a magyar munkásmozgalom - éles eszmei vitákkal, poli- 
tikai konfliktusokkal terhelt — kapcsolata több mint fél évszázadot ívelt át. E fél- 
évszázad során, mely különböző történelmi korszakokat ölelt fel, a politika, 
különösen a politikai gyakorlat, változó helyet foglalt el a filozófus életében. 

Az 1918-tól 1930-ig terjedő periódus a forradalmi praxis időszaka volt 
Lukács életében. Ezekben az években Lukács elsődlegesen politikus, eszmei 
fejlődése elválaszthatatlan a Kommunisták Magyarországi Pártjában kifejtett 


! Lukács György: Előszó a , Magyar irodalom-magyar kultúra? c. kötethez. In: Curri- 
culum vitae. Válogatta, szerkesztette, az utószót és a jegyzeteket Írta: Ambrus fános. Magvető 
Kiadó, 1982. 397. o. 

" Lukács György és a magyar kultúra. Tanulmánygyűjtemény. Szerk.: Szerdahelyi István. 
Kossuth Könyvkiadó, 1982. 

sokrétű gyakorlati tevékenységétől. A marxistává lett Lukács politikai gondol- 
kodóként ugyancsak ezekben az években tett szert nemzetközi jelentőségre, esz- 
mei hatása egyidejűleg több európai kommunista pártban érvényesült. Ennek 
az időszaknak az ún. praxisfilozófiája következetesen a nemzetközi mozgalom 
gondolatköréhez kapcsolódott, annak helyzetét, tapasztalatait igyekezett elemez- 
ni és általánosítani. 

A KMP vezetőségében végzett gyakorlati munka ennek a nemzetközi ta- 
pasztalatszerzésnek képezte igen fontos — elméleti szempontból is egyre növekvő 
jelentőségű — részét. A magyar forradalmi munkásmozgalomban szerzett tapasz- 
talatok nagy jelentősége abban állt, hogy a gyakorlati munka folytonosan szem- 
besítette a teoretikust a valósággal, s ezáltal fokozatosan és áttételeken keresztül 
elősegítette egy, a realitásokkal mindinkább számot vető szellemi és politikai 
magatartás kialakulását. , Miközben a nemzetközi életben szabadon kiélhettem 
forradalmi messianizmusom egész intellektuális szenvedélyességét — vallott 
erről Lukács a , Marxista fejlődésem: 1918-1930" című írásában -, a fokozato- 
san szervezkedő magyarországi kommunista mozgalom olyan döntések elé állí- 
tott, amelyeknek általános és személyes, távlati és közvetlen következményeit 
folyamatosan tudomásul kellett vennem, és következő döntések alapjává kellett 
tennem. Ilyen helyzetben voltam természetesen már a Tanácsköztársaság ide- 
jén is. És az a szükségesség, hogy gondolkodásomat ne kizárólag a messianisz- 
tikus perspektívákra irányítsam, annak idején is kikényszerített egynémely rea- 
lisztikus döntést mind a közoktatásügyi népbiztosságon, mind a hadosztálynál, 
amelynek politikai vezetése rám hárult. Most azonban a tényekkel való kon- 
frontáció, a lenini , következő láncszem" felkutatásának kényszere hasonlítha- 
tatlanul közvetlenebb és intenzívebb lett, mint valaha is addigi életemben. 
Éppen az ilyen döntések tartalmának látszólag tisztán empirikus jellege járt 
legmesszebbmenő következményekkel elméleti beállítottságom szempontjából. 
Ennek objektíve léttel bíró szituációkra és tendenciákra kellett irányt vennie; 
ha tehát elvileg helyesen megalapozott elhatározásra akartam jutni, nem volt 
szabad az elmélkedésben megállnom a közvetlen ténybeliségnél, hanem éppen- 
séggel folyvást ama — gyakran rejtett — közvetítések felfedésére kellett töre- 
kednem, amelyek előidézték az ilyen szituációt, és mindenekelőtt meg kellett 
kísérelnem, hogy előre lássam azokat a szituációkat, amelyek a meglevőből, a 
későbbi gyakorlatot meghatározó módon, valószínűleg fakadni fognak. Itt tehát 
maga az élet diktált nekem olyan szellemi magatartást, amely igen gyakran 
ellentétesen szemben állt idealisztikus-utópikus, forradalmi messianizmusom- 
mal." 

E tanulmány keretében természetesen nem tárgyalhatjuk azonos részletes- 
séggel az 1918-1930-as periódus belső szakaszait, nem térhetünk ki Lukács 
forradalmi gyakorlatának valamennyi elemére. Elsősorban azokat a mozzanato- 
kat vizsgáljuk, amelyek elméleti jelentőséggel bírtak; előmozdították a fentiek- 
ben jellemzett folyamat kibontakozását, Lukács — és rajta keresztül — a moz- 
galom eszmei fejlődését. 

Lukács György életébe a politika — a maga valóságában -— csak az 1918-1919-es 
forradalmak idején lépett be. Politikai pályája azzal a kortársak számára ért- 
hetetlen fordulattal kezdődött, amely életének első nagy korszakát lezárta: a 
Kommunisták Magyarországi Pártjához 1918 végén történt csatlakozásával. 

A filozófus életének e nagy fordulata ma már korántsem látszik olyan rej- 
télyesnek, mint a maga idejében. 

A homály eloszlatásához talán leginkább azok a kutatások járultak hozzá, 
amelyek a filozófus itthoni szűkebb társaságának, a vasárnaposoknak az első 
világháború alatti eszmei válságát és kiútkeresését elemezték. Kitűnik belőlük, 
hogy a vasárnaposok egy részének — Lukácsnak, Balázs Bélának, Fogarasi Bélá- 
nak -— eszmei vívódásába a bolsevizmus nem minden gondolati előzményt nél- 
külöző, váratlan fordulatként lépett be, hanem sokszor megfontolt válaszlehe- 
tőségként, amely — messianisztikus értelmezésben: a forradalom mint az erő- 
szakkal való megváltás útja — megoldást kínált világnézeti és erkölcsi problé- 
máikra." 

A vasárnaposok egy részének a bolsevik álláspontra való áttérésében az 
egyik fontos mozzanat a politikával szembeni általánosan elutasító magatartásuk 
fokozatos feladása volt. , A politika nem a mi életmunkánk" - ez a Balázs Béla 
naplójában olvasható megfogalmazás fejezte ki legtömörebben a vasárnaposok 
álláspontját az első világháború éveiben. Úgy véljük, hogy Lukács esetében 
sem elegendő csupán azt megállapítani, hogy a politika 1918 előtt kívül esett 
a túlságosan elvont, metafizikus beállítottságú ifjú érdeklődésén, hanem érde- 
mes röviden megvizsgálnunk a premarxista gondolkodónak a haladó politikai 
irányzatokhoz fűződő viszonyát, egészen sajátos helyét a század eleji magyar 
progresszióban. 

A politika elutasítása a fiatal Lukács esetében mindenekelőtt az uralkodó 
politikai irányzat elvetését jelentette. A dualizmuskori magyar társadalom csú- 
csain kiépülő keresztény-zsidó szimbiózis 1901-ben már lehetővé tette, hogy 
Lukács (Lőwinger) József, a Magyar Általános Hitelbank igazgatója megkapja 
— két évre visszamenő hatállyal — a nemességet, s hozzá a , szegedi" előnevet. 
Századunk tízes éveiben pedig már Lukács Józsefnek az a terve sem ütközött 
volna akadályba, hogy 1885. április 13-án született kisebbik fiából ,, Tisza-párti" 
képviselőt csináljon. (Annál is inkább, mivel a fiatal Lukács György folytatta 
az apja által elkezdett asszimilációt: 1907-ben -— a jogi doktorátus megszerzése 
után — az evangélikus egyházban megkeresztelkedett.) Az ifjú Lukács, amikor 
a politika e korai — és számára nevetségesnek tűnő - , kihívásával" szembe- 
találta magát, már túl járt a szülői ház protokolláris légköre elleni dacos lázon- 
gások időszakán. Ezért apja kívánságát — irodalmi ambícióira hivatkozva — úgy 
hárította el, hogy az a hozzá fűződő bensőséges viszonyát nem ingatta meg, s 
anyagi támogatásáról, mecénáskodásáról sem kellett lemondania. Apja iránt 

érzett őszinte megbecsülése az önerejéből felemelkedett, okos és kultúrát pár- 
toló embernek szólt — a tőkés világot megvetette. Később Lukács maga is ki- 
emelte, hogy a tőkés világgal való , intim ismeretsége" részleges pozitívumként 
vegyült ifjúkorának romantikus antikapitalizmusába. , Sohasem estem abba a 
hibába — adta meg a csattanós választ mindazoknak, akik élete során eszméivel 
szemben nagypolgári származását próbálták meg kijátszani —, amelyet sok mun- 
kásnál, kispolgári értelmiséginél megfigyelhettem: hogy a tőkés világ végső so- 
ron mégiscsak imponál nekik. A kapitalizmusbeli élettel szemben érzett, fiú- 
koromból származó, megvető gyűlöletem megóvott engem ettől."" 

Kapitalizmus-ellenessége már legkorábbi írásaiban, első színműkritikáiban 
megragadható. Hauptmann iránti lelkesedése például a ,,Takácsok" szerzőjé- 
nek szólt, aki megrázta a korhadt társadalmat, s megmutatta: mi van alatta. De 
1903-ben éles szemmel fedezte fel Hauptmann szemléletváltását. Újabb da- 
rabja, a , Vörös kakas" kapcsán a , Takácsok" mércéjét támasztotta vele szem- 
ben, azt vizsgálva: milyen szemmel nézi az új Hauptmann a politikát, a szociá- 
lis kérdéseket. Nincs szükség forradalomra — vonja le az új darab tanulságát -, 
az elnyomottak egy szikrával sem jobbak az elnyomóknál. ,,És mindezt nem 
keserűen mondja Hauptmann - írta Lukács a , Jövendő"-ben -, hanem a min- 
dent megértés és a mindent megbocsátás szelíd mosolyával."" Ha ehhez hozzá- 
vesszük azt a Benedek Marcell , Naplómat olvasom?" c. önéletírásából jól is- 
mert mozzanatot, hogy nem kis meglepetésére baráti köréből éppen a dúsgaz- 
dag bankár fia világosította őt fel arról, hogy Magyarországon mily sok 
agrárproletár él nyomorúságos körülmények között, már kezdenek kirajzolódni 
előttünk az ifjú Lukács eszmei-politikai arculatának kontúrjai. S azon sem 
csodálkozunk, hogy a politika mindenféle válfajától elzárkózó fiatalember figyel- 
me, persze kulturális és esztétikai kérdések kapcsán, hamarosan a hazai prog- 
resszió tábora felé fordult. 

A fiatal gondolkodó személyes kapcsolatai a század eleji magyar prog- 
resszió szinte valamennyi irányzatára kiterjedtek. Polányi Károly révén 
bekapcsolódott a Társadalomtudományi Társaság munkájába. 1910. január 
16-án a Galilei Körben rendezett vitán kiállt a Nyolcak festészete mellett. Egy 
időben egészen szoros kapcsolatba került a polgári radikálisokkal: 1909 őszén 
Jászi Oszkár közölte a Huszadik Században Lukács Adyról szóló - s a költő 
korszakos jelentőségét felismerő -— tanulmányát, amit a Nyugat szerkesztője, 
Osvát előzőleg visszautasított. Jászinak csupán terjedelmi aggályai voltak, amit 
Lukács - az említett előzmények után — gyanakvással fogadott. , Őszintén saj- 
nálom, hogy cikked lerövidítésére vonatkozó javaslatom miatt megnehezteltél, 
sőt amögött rejtett indokokat keressz. Hát, kedves Barátom - írta Jászi 1909. 
augusztus 26-i levelében, a folyóirat jóindulatáról biztosítva a szerzőt —, n incsen 
senki, akire a te irodalmi teredet átruházni akarnók, mert nincs senki, aki a ma- 
gyar esztétikában azokat a szempontokat képviselné, amelyek a mi irány unk- 

hoz közelebb állnának. Ilyen körülmények között a Te közreműködésed szá- 
munkra különösen becses, de az volna akkor is, ha ez az általunk várt esztétikus 
jelentkeznék is, mert nekünk rokonszenves minden jóhiszemű és alapos tudáson 
nyugvó különvélemény is, mint aminő a Tiéd."" Az Adyról szóló tanulmány 
végül is két részletben jelent meg a folyóirat 1909. októberi és novemberi szá- 
mában. 

A polgári radikálisokkal való együttműködése megrekedt az esztétika szint- 
jén s nem mélyült politikaivá. Ebben bizonyos szerepe volt annak is, hogy 
Lukács egykori teremtményének, a Thália vonalának magasabb szintű folytatá- 
sára vonatkozó kezdeti várakozását — amit a Huszadik Században közzétett 
,, I hália rediviva" c. írása fejezett ki — nem látta beigazolódni e folyóiratban. 

A haladó politikai irányzatoktól való távolságtartásának mélyebb oka azon- 
ban abban a helyzetelemzésben rejlik, amit Adyról szóló tanulmányában adott: 
, Mindenütt a magyarok a vlegmodernebbekr. Sírnivalóan groteszkül járnak 
elöl a legradikálisabban minden új művészi és filozófiai mozgalomban: minél 
becsületesebbek és minél magyarabbak, annál inkább. Mert nincs magyar kul- 
túra, ahová bekapcsolódni lehetne, és mert a régi európai ilyen szempontból 
semmit sem jelent, csak a messze jövő hozhatja meg a megálmodott közösséget 
számukra. Ilyen az orosz entellektüelek helyzete is, de azoknak legalább van 
forradalmuk, és így van miben formát találnia a kultúra után való vágyódásaik- 
nak, és az a vteljesüléss formát és súlyt ad minden, nem direkt szociális és poli- 
tikai alkotásuknak is: a magyarok vágyódásai meddők kell hogy maradjanak 
örökre. Mert Magyarországon a forradalom csak lelkiállapot — írta Lukács 
1909-ben - csak az egyetlen pozitív, formai lehetősége annak, hogy a végtelen 
izoláltság okozta kétségbeesés csak kifejezést is bírjon kapni. Csak lelkiállapot, 
csak vágyódás, és annyira és oly kizárólag az, hogy nemcsak nem felel meg neki 
a valóságban semmi, de még mint képzelődésben sincsen benne semmi igazán 
megfogható, semmi egy bár utópisztikus realitásba belekapcsolódó."" 

Ez az elemzés, noha 1909-ben valóban nem volt forradalmi helyzet Ma- 
gyarországon, sokkal inkább saját — sokféle személyes kapcsolatai ellenére fenn- 
álló — eszmei izoláltságát bizonyítja, s nem a progresszív erők helyzetének 
reménytelenségét. Erre az izoláltságra utalt már a maga idejében Feleky Géza 
(utólag Lukács által is találónak nevezett) megállapítása, melyet , A modern 
dráma fejlődésének története" című műve kapcsán a szerzőnek a magyar szel- 
lemi életben való , sehova-tartozására" vonatkozóan tett. A politika szférájában 
még inkább helytállónak találjuk Feleky jellemzését. Mert bár Lukács eszmei- 
leg a progresszió oldalán állt, annak egyik politikai irányzatában sem lelhetett 
— akár átmenetileg — otthonra. Nem tudott teljesen azonosulni a Társadalom- 
tudományi Társaság programjával sem. A TT-hez fűződő viszonyát később 
így foglalta össze: , amikor az az akkori Magyarországot bírálta, nemegyszer 
egyetértettem számos szempontjával; mindenesetre; sohasem tettem a leg- 
kisebb elméleti engedményt ellenfeleinek. De sohasem volt az az érzésem, hogy 

a társaság törekvései végső soron egybeesnek a sajátjaimmal; a legjobb esetben 
tűrt vendégnek éreztem magam közöttük." 

Ez a sajátos pozíció egyszerre fejezett ki elhatárolódást s egy tágabb érte- 
lemben vett elkötelezettséget a progresszió ügye iránt. S éppen e tágabb értel- 
mű elkötelezettség miatt nem hiányozhat e felettébb vázlatos visszatekintésből 
a premarxista gondolkodó főbb műveinek említése sem. Hiszen az ifjú Lukács 
valódi arculatát nemcsak a politikai és szociális problémákhoz közvetlenebbül 
kapcsolható publicisztikai írásai dokumentálják, hanem például , A regény 
elmélete", vagy előtte — némileg még más ideológiai alapokon -— , A lélek és 
a formák" nem kevésbé meggyőzően reprezentálja Lukács egész akkori szemléle- 
tének mélységes kapitalizmus-ellenességét. Mint ahogy a magyar vonatkozású, 
század eleji műveiből — pl. a már említett Ady-tanulmányból -— kielemezhető 
antifeudalizmusa nélkül későbbi, 1918-1919-es politikai radikalizmusa, komp- 
romisszum-ellenessége sem érthető. 

1909 és 1918 között Lukács többnyire külföldön, Berlinben és Firenzé- 
ben, majd 1912-től Heidelbergben tartózkodott, de közben - katonai szolgá- 
lata miatt, vagy más okból — gyakran hazatért hosszabb-rövidebb időre Buda- 
pestre. Sokrétű és bensőséges kapcsolatai (Georg Simmel, Emil Lask, Ernst 
Bloch, Paul Ernst, Max Weber, Alfred Weber) sem biztosították számára azt, 
hogy igazán otthonra leljen a német értelmiség körében. Az első világháború 
kitörése után — 1915 végén - különvéleményt nyilvánított a háborút lelkesedés- 
sel fogadó német értelmiséggel szemben. Abban azonban nem bízott, hogy az 
antant győzelme esetén akár Németországban, akár Magyarországon társadalmi 
megújulásra kerülhetne sor. 

Lena Grabenko orosz forradalmár festőnővel kötött első házasságának 
megromlása után, 1917 szeptemberében Lukács úgy dönt, hogy hazaköltözik. 
A házasság végleges felbomlására egyébként csak a háború után került sor, 
de a baráti kapcsolat később is fennmaradt. (J. A. Grabenko még a Tanácsköz- 
társaság alatt is felkereste Pesten Lukácsot.) 

A háború utolsó évében a vasárnaposok addigi egységesen elutasító állás- 
pontja megingott: a politikával összefüggő elméleti kérdések egy részük gon- 
dolkodásában mindinkább előtérbe nyomultak. A politika kihívásaival való 
szembenézésnek fontos állomása volt az a vita, amely 1918 tavaszán a Társa- 
dalomtudományi Társaságban Fogarasi Béla , Konzervatív és progresszív idea- 
lizmus" című előadása kapcsán bontakozott ki Schlesinger Károly, Jászi Osz- 
kár, Csízik Béla, Szabó Ervin, Lukács György és Varjas Sándor részvételével. 
Ebben a vitában Lukács az etikai idealizmus védelmében az intézményben jelöli 
meg azt a pontot, amelyen a politikai cselekvés és az etikai cselekvés ellentéte 
feloldhatatlannak látszik. Úgy vélekedik, hogy a politikai cselekvés intézmények 
létrehozására irányul, és minden intézmény csak megközelítőleg szolgálhatja az 
ember etikai magasabbra fejlődését. Felfogása szerint az intézmények szükség- 
képpen öncéllá válnak; a német szocializmus története — mutatott rá Lukács — 
már a háború előtt, de legkivált a háborúban szomorúan tanulságos példa erre. 
Ugyanakkor úgy látja, hogy a politika alkotó jellege elsősorban a belpolitikában 

valósulhat meg, hiszen a külpolitikában az intézmények mint adottak szerepel- 
nek. A belpolitika prioritását hangsúlyozó szocialista elméletek így — vallja 
Lukács - sokkal közelebb jutottak a politika igazi mivoltához, mint a német 
történelem-metafizika jutott.!9 

A háborús összeomlás és a polgári demokratikus forradalom győzelme fel- 
erősíti Lukács érdeklődését a politikai gyakorlat iránt. Ha az idézett vitában 
még a politika fogalmának meghatározása volt felszólalásának elsődleges célja, 
úgy a polgári demokratikus forradalom győzelmét követően már a társadalmi 
átalakulással összefüggő konkrét politikai feladatok izgatják elsősorban. Beszé- 
des bizonyítéka ennek az a cikk, amit a Világ című lapban jelentetett meg 1918 
novemberében , A köztársasági propaganda" címmel. Lukács üdvözli a köz- 
társaság kikiáltását, de kifejezésre juttatja azt az aggodalmát, hogy a köztársa- 
ság jelszava — minden népszerűsége ellenére -— álarc lehet a tagnapi reakció szá- 
mára. Nem szabad megengedni azt — mutat rá Lukács -, hogy a köztársaság 
mint intézmény öncéllá váljék: ,,. . . tisztában kell lennünk azzal, hogy miért 
akarjuk a köztársaságot. Mert földrerormot és adóreformot, új szociálpolitikát, 
és új iskolákat, egyszóval Magyarország belső, gazdasági és szociális újjászületé- 
sét akarjuk, ha a köztársaságot követeljük".!! 

A vasárnaposok egy részének a radikalizálódásában, majd a bolsevik állás- 
pontra való áttérésében a Fogarasinál kevésbé, Lukácsnál és Balázsnál erőtelje- 
sen jelenlévő messianizmuson túl közrejátszott a forradalmi helyzetben a kultúra 
területén feltárulkozó lehetőségek megragadásának igénye is. 

Élesen megmutatkozott ez az igény Lukács legkorábbi politikai jellegű 
szereplésében, abban a felszólalásban, amelyet a Nemzeti Tanács Művészeti és 
Szépirodalmi Szaktanácsának 1918. december 23-i alakuló ülésén tartott. Ezt 
a testületet a Nemzeti Tanács azzal a céllal hívta életre, hogy -— az alakuló 
ülésen elnöklő Kernstock Károly tájékoztatója szerint — állást foglaljon az illeté- 
kességi körébe tartozó kérdésekben és véleményt, tanácsot adjon a szakminisz- 
ternek. Az alakuló ülésre neves, haladó művészek széles köre, több mint ötven 
fő kapott meghívót; a festők között Márffy Ödön és Rippl Rónai József, a zene- 
művészek sorában Dohnányi Ernő, Bartók Béla és Kodály Zoltán, a színészeket 
többek között Hegedűs Gyula és Ódry Árpád képviselte, de ott voltak a szobrá- 
szok, az építőművészek és az iparművészek kiválóságai is. Lukács György az 
írók szakbizottságában foglalt helyet Alexander Bernát, Ambrus Zoltán, Babits 
Mihály, Gábor Andor, Gellért Oszkár, Gerő Ödön, Giesswein Sándor, Hajó 
Sándor, Harsányi Zsolt, Heinrich Gusztáv, Kassák Lajos, Krúdy Gyula, Len- 
gyel Géza, Lyka Károly, Miklós Jenő, Molnár Ferenc és Szirmai Albert társa- 
ságában. Már az alakuló ülésen felmerült — Gábor Andor felszólalása nyomán — 
az az igény, hogy az irodalom és a művészetek irányítására önálló, politikai 
pártoktól független minisztérium létesüljön. Lukács, abból kiindulva, hogy a 
jövő népoktatásában az erkölcsi nevelésen keresztül a művészeteknek döntő sze- 
repet kell juttatni, ellenezte ezt. Úgy vélekedett, hogy egy önálló minisztérium 


19 Fogarasi Béla: Konzervatív és progresszív idealizmus. Különlenyomat a Huszadik 
Század 1918. évi április, május, június és július-augusztusi számaiból. Budapest, 1918. 29-31. o. 
H Lukács György: A köztársasági propaganda. Világ, 1918. november 10. 

sem működhetne politikai jelleg nélkül. Modern parlamentáris viszonyok kö- 
zött — mutatott rá — a miniszternek együtt kell bukni a kormánnyal. Egy nem 
politikai minisztérium: fából vaskarika. Igenis, követeljenek önálló fórumot 
— terjesztette be ellenjavaslatát -, de a Kultuszminisztérium keretében. Önálló 
hatáskörrel bíró politikai államtitkárt kívánt a Kultuszminisztériumba, aki 
biztosítja azt, hogy a művészek elképzelései érvényesüljenek a művészeti és 
erkölcsi nevelésben. A jelenlévő írók és művészek azonban ragaszkodtak az 
önálló minisztérium gondolatához és ilyen értelmű indítványt juttattak el a 
Nemzeti Tanácshoz." 

Élete első politikai indítványával tehát alulmaradt, mégis , reálpolitikus?"- 
nak bizonyult; az irodalomnak és a művészeteknek sem ekkor, sem később nem 
lett önálló minisztériuma Magyarországon. A művészetek iránti fogékonyság- 
nak mint nevelési célnak a kitűzése nem új gondolat Lukácsnál: idevágó elkép- 
zeléseit az irodalomtanítás vonatkozásában már 1911-ben kifejtette a Népmű- 
velés című folyóiratban, de akkor még terveit a valóság tükrében maga is telje- 
sen utópisztikusnak érezve, arra a pesszimista következtetésre jutott, hogy 
, inkább ne tanítsanak semmit, mintsem hogy úgy tanítsanak, ahogy most te- 
szik".!3 

A polgári demokratikus forradalom kezdettől fogva magában hordta azt 
a lehetőséget, hogy az utópiákból valóság legyen, s ebben a helyzetben a poli- 
tika — különösen annak forradalmi válfaja — új értelmet nyert Lukács szemében: 
hatékony eszköz lehet régóta dédelgetett kulturális elképzeléseinek megvalósí- 
tásában. Indítványa nem kevesebbet tartalmazott, mint a szociáldemokrata 
Kunfi Zsigmond irányítása alatt álló Kultuszminisztérium reformját. 

Lukácsnak a szociáldemokráciával szembeni elutasító álláspontja azonban 
1918-ban már korántsem korlátozódott a kultúra kérdéseire. A fiatal 
gondolkodó a szociáldemokráciát mint a munkásosztály szervezett mozgalmát 
nem ismerte. A nagypolgári miliő, amelyben felnőtt, kitermelt ugyan benne 
egy kezdetben dacos-romantikus, később mindinkább tudatos antikapitaliz- 
must, de az nem párosult a szociáldemokrata munkásmozgalom mindennapi 
küzdelmei iránti érdeklődéssel. Bár ifjúkori barátai között akadtak szociálde- 
mokraták is - itthon például Bánóczi László, németországi tanulmányai idején 
a jogfilozófus Gustav Radbruch -, de ezek a kapcsolatok nem vitték közelebb 
az élő mozgalomhoz, már csak azért sem, mert nem a politika, hanem a modern 
színház, illetve a jogelmélet iránti vonzódás volt e barátságok alapja. Érdeklő- 
dését a szociáldemokrácia csak mint teória keltette fel, de annak sem a hazai 
válfaja. Ifjúkori írásaiban hiába keresnénk a magyarországi szociáldemokrata 
mozgalom teoretikusainak nevét; a szocialista gondolat hazai képviselői — az 
egyetlen Szabó Ervin kivételével — nem gyakoroltak rá hatást. 

Bernstein és Kautsky nem volt ismeretlen a fiatal Lukács számára, de a ve- 
lük való elméleti szembenállása korántsem volt még olyan éles az első világ- 
háború éveiben, mint amilyennek a kommunistává lett filozófus utólag láttatta. 


"PI Archívum. 607. f. 5. ő. e. 
5 Lukács György: Művészi nevelés az iskolában. Népművelés, 1911. 7. sz. 16-18. o. 
In: L. Gy.: Ifjúkori művek (1902-1918). 532-534. o. 

Fenntartásai nem annyira a reformista ideológia bírálatában, mint inkább az 
attól való elfordulásban mutatkoztak meg. Németországi tanulmányai idején 
— miközben a marxi tanokkal való ismerkedése újabb szakaszba lépett (, A tő- 
ké"-t még gimnazista korában olvasta, ekkor pedig Marx fiatalkori írásait tanul- 
mányozza) -— átmenetileg a Sorel-féle szindikalizmus hatása alá került (Sorelre 
egyébként Szabó Ervin hívta fel a figyelmét), s ugyancsak ekkor ismerkedett 
meg Rosa Luxemburg írásaival. A háború végére megnövekedett rokonszenve 
a német munkásmozgalom iránt, de ténylegesen nem került vonzáskörébe. 

Az persze lehetett — Lukácsot idézve — pusztán , véletlen", hogy a polgári 
demokratikus forradalom itthon találta. De az 1917-es orosz forradalmakat kö- 
vető európai forradalmi hullám következményeivel — bárhol is él Európában — 
szembe kellett volna néznie. Az 1917-es orosz forradalmak döntő jelentőségét 
Lukács későbbi fejlődésrajzaiban mindig kiemelte, de soha nem igyekezett 
simának és egyenes vonalúnak bemutatni azt az utat, amely az orosz forradal- 
mak által képviselt jövőperspektíva felismerésétől a saját személyes életét meg- 
határozó döntésig vezetett. , Nagyon kevés és nagyon megbízhatatlan ismere- 
teink voltak akkoriban a tényekről és elvekről, ennek ellenére láttuk, hogy - 
végre !, végre! — megnyílt egy út az emberiség előtt, amely kivezet a háborúból 
és a kapitalizmusból. Persze erről a lelkesültségről szólva se szépítsük meg a 
múltat. Én is — tisztán a saját ügyemben beszélek — átéltem egy rövid átmene- 
tet: a végérvényes, végérvényesen helyes elhatározás előtti utolsó ingadozás 
során múlékony kísérletet tettem egy elvont-ízetlen érvekkel ékített, félresikerült 
szellemi kozmetikázásra."!" 

A szociáldemokráciával szemben kezdettől fennálló érdektelensége 1918 
őszén kétségtelenül olyan tényező volt, amely a történeimi vagy-vagy felismeré- 
sének és mérlegelésének pillanataiban nem gátolta, hanem inkább segítette ab- 
ban, hogy a Magyarországon fellépő új forradalmi munkáspárt felé forduljon. 
A KMP-hez való csatlakozását megelőzően írt utolsó cikkében már világosan 
kifejezésre jut a munkásmozgalom két irányzata közötti választás kikerülhetet- 
lensége. Lukács jól látta, hogy a szociáldemokrata álláspontban a , veszedelem 
és az eltévelyedés lehetősége ott van, hogy nagyon nehéz, szinte keresztülvihe- 
tetlen letérni valamely meggyőződés megvalósításának egyenes és közvetlen útjá- 
ról anélkül, hogy ez a kerülő út valami öncélúságot ne kapjon: anélkül, hogy 
a megvalósítás tempójának tudatos meglassítása az akarás pátoszára vissza ne 
hasson. A dilemma, amely elé a demokrácia követelése a szocializmust állítja 
— írta PA bolsevizmus mint erkölcsi problémax c. cikkében — egy olyan külső 
kompromisszum, amelynek nem szabad belső kompromisszummá válnia." 
S benne van már a cikkben az is, ami a másik álláspontban a leginkább vonzza: 
,, Ez alól a kompromisszum alól való felszabadulásban van a bolsevizmus fas- 
cináló ereje. "!5 

A Szabadgondolat című folyóirat számára leadott írás konklúziója még 
elutasító a bolsevizmussal szemben. De mire a cikk napvilágot lát, Lukács el- 


M Curriculum vitae. 289. o. 


8 Lukács György: A bolsevizmus mint erkölcsi probléma. In: Történelem és osztály- 
"udat. 16. o. 

dönti a történelmi vagy-vagy kérdését és félretolja a megoldhatatlannak mon- 
dott erkölcsi dilemmát. 1918 decemberének végén növekvő érdeklődéssel for- 
dul a Kommunisták Magyarországi Pártja felé. Fogarasival együtt eljárnak a 
KMP december 21-től meginduló első előadás-sorozatára. A sorozat első két elő- 
adását Kun Béla tartotta , A kommunisták és a földkérdés", illetve , Wilson 
és Lenin" címmel. December utolsó napjaiban határozták el azt, hogy be- 
lépnek a KMP-be."" Lukács régi ismerősének, az orosz hadifogságból bolse- 
vikként hazatért Seidler Ernőnek — Szabó Ervin unokaöccsének — a közvetíté- 
sével jött létre a találkozó a párt vezetőjével, Kun Bélával. 

Amikor a Kommunisták Magyarországi Pártjához csatlakozott, még nem 
vetett számot azzal, hogy több mint egy évtizedre aktív politikus lesz belőle. 
A Kun Bélával folytatott beszélgetés során csak abban állapodtak meg, hogy 
Lukács bekapcsolódik a kommunista párt elméleti munkájába: elvállalta az 
Internationale c. folyóirat szerkesztő bizottsági tagságát, s azt, hogy a KMP 
következő előadás-sorozatában előadást tart ,, A terror mint jogforrás" címmel. 
A pártba való felvétele az akkori rendkívüli körülmények között csupán annyi- 
ból állt, hogy formálisan bejelentette belépését. , Már népbiztos lettem — emlé- 
kezett később Lukács -, de még nem vettek fel a pártba a szó formális, bürok- 
ratikus értelmében."!" 


$xXx 


s Akivel egyszerűen le kellene számolni, de immár semmi sem egyszerű." Sinkó 
Ervin , Optimisták" c. regényének fejezetcíme jól fejezi ki azokat az érzelme- 
ket, amelyekkel a KMP-hez tartozó fiatal, radikális értelmiségiek Lukácsot 
fogadták. Egy új politikai pártban, amely nemrég jelent meg a történelem 
porondján, még mindenki neofita. Az azonban már ekkor sem lehetett közöm- 
bös, hogy ki honnan jött, s milyen tanújelét adta az elmúlt hetekben és hóna- 
pokban gondolatai forradalmasodásának. Lukács esetében a , kézzelfogható" 
bizonyitékok hiányát egy egészen friss bűnjel tetézte. A Sinkó által tapintatosan 
ábrázolt konfliktust, amit a Szabadgondolatban nemrég megjelent , A bolse- 
vizmus mint erkölcsi probléma" c. írása idézett elő a párthoz való csatlakozása 
idején, Lukács egy későbbi visszaemlékezésében egészen kendőzetlenül írta 
le. A KMP-hez tartozó fiatal értelmiségiek, élükön Révai Józseffel — emlékezett 
Lukács - felháborodásukban , ki akarták dobatni" őt a pártból, s e szándé- 
kukról csak Kun Béla közbelépésére tettek le. Kun kiállása Lukács mellett 


16 Párttörténeti kérdésekről 1967-ben adott visszaemlékezésében Lukács maga is a KMP 
első előadás-sorozatával hozta összefüggésbe a párthoz való csatlakozásukat. Minthogy azonban 
ebben az előadás-sorozatban Rudas László is előadóként szerepelt, Lukács e visszaemlékezés- 
ben sem tudott ellenállni annak a kísértésnek, hogy kifejezésre juttassa ellenszenvét élete 
későbbi szakaszainak bajkeverője iránt. Ezért így mondta el a történetet: meghallgatták Rudas 
előadását — Lukács nem mulasztotta el, hogy hozzáfüűzze: maga az előadás igen rossz be- 
nyomást tett rájuk - s már távozóban voltak, amikor Lukács hirtelen odafordult Fogarasihoz: 
,, Nézze, Fogarasi, egy hét múlva úgyis belépnénk a pártba, miért ne lépjünk be most?" 
(PI Archívum. H-1-46. ő. e.) . 

1 Élet és irodalom, 1965. augusztus 2. 

-— figyelmet érdemlő mozzanat. Azt bizonyítja, hogy az a történelmi szerep, 
mely a KMP-ben Lukácsra várt, még gazdátlan volt, de a kultúrteoretikusi 
szerepkörre való predesztináltságát a párt alapítója kezdettől felismerte. Alig- 
hanem azt a típust látta meg benne, amelyhez a pártegyesülés után Kunfit is 
sorolta, az utóbbit Leninhez szóló rádióüzenetében így jellemezve: , olyasféle, 
mint az önök Lunacsarszkija". 

Kezdetben valóban csak a párt elméleti és propagandamunkájában vett 
részt. Bekapcsolódott az Internationale szerkesztésébe, 1919 februárjában meg- 
tartotta a belépéskor Kun Bélának megígért előadást, s ugyancsak az év elejére 
vetette papírra — de majd csak 1919 május végén jelentette meg tanulmány- 
kötetének címadó írásaként - a , Taktika és etika" című tanulmányát, amelyben 
felülvizsgálta a Szabadgondolatban 1918 decemberében megjelent cikkében 
kifejtett álláspontját. A kompromisszumokkal kapcsolatban ott feltett kérdést 
így válaszolta meg: , A proletariátus osztályküzdelme nem puszta osztály- 
küzdelem (ha csak ez volna, tényleg csak reálpolitikai előnyök szabályoznák), 
hanem eszköze az emberiség felszabadulásának, az emberi történelem igazi 
kezdetének. Minden kompromisszum szükségképpen a küzdelemnek ezt az 
oldalát homályosítja el, és ezért — minden esetleges pillanatnyi, bár felette prob- 
lematikus előnye ellenére — végzetes az igazi végcél szempontjából." A kompro- 
misszumoknak e teljes elvetése összhangban állt a fiatal kommunista mozgalom 
radikalizmusával. E mozgalom első megnyilatkozásait a szociáldemokrácia 
kíméletlen bírálata, s az általa folytatott kompromisszumos politika tagadása 
jellemezte a történelmi szakítás elkerülhetetlen velejárójaként. 

5A kommunizmus nálunk, mint mindenütt -— írja majd Lukács 1919 
áprilisában a Közoktatásügyi Népbiztosság egyik kiadványának előszavában -, 
a szocializmus lelkiismeretének felébredése volt évtizedek opportunizmusa 
után. Ennek a helyzetnek természetéből következett, hogy ellentétben a vele 
akkor szemben álló kormányszocialista pártokkal, egyrészt tiszta proletár- 
mozgalom, másrészt tiszta entellektüel mozgalom. A közbeeső fokokat, a bürok- 
ratizált kispolgárokat és a YLumpenproletariatr-szerű félentellektüeleket pedig 
kizárta magából. Nemhiába hivatkoztak a kommunisták vitáikban olyan sokat 
a fiatal Marxra, a mozgalom egész pátoszában erősen benne volt a fiatal Marx 
pátosza, mely a filozófia és a proletariátus egyesülésétől várta a társadalom 
megváltását." 

A kompromisszumok kikerülhetetlenségének elfogadása, amit az 1919. 
március 21-én létrejött egyesülés, illetve az azt megelőző tárgyalások fejeznek 
majd ki a mozgalom történetében — bármily rövidnek is tűnik az addig hátra- 
levő idő -, 1919 elején még idegen a kommunista gondolkodástól. Ebben az 
időpontban a szociáldemokrácia leleplezése átmenetileg fontosabbá válik a 
KMP számára, mint a polgári pártok bírálata. 1919 januárjában a Károlyi- 
kormány helyzete válságosra fordult. A KMP vezetői — maga Kun Béla is 
(amint azt Leninhez 1919. január 5-én írott levelében jelezte) — reális lehető- 


5 Lukács György: Előszó Podach Erich Frigyes és Vértes Sándor , A társadalmi fejlődés 
iránya? című tanulmánya elé. Újraközli: A szociológia első magyar műhelye. Válogatta és a 
bevezető tanulmányt írta: Litván György és Szücs László. Gondolat Kiadó, 1973. II. k. 534. o. 

ségként számoltak azzal, hogy néhány napon belül tiszta szociáldemokrata 
kormány alakul, ami , azt jelenti — latolgatta a várható fejleményeket szóban for- 
gó levelében Kun -, hogy uralmuk idején fellendül ellenünk az ellenforra- 
dalom"." 

Lukács radikalizmusát az általa választott mozgalom veszélyérzete is 
fokozta. Ebben a feszült helyzetben , A bolsevizmus mint erkölcsi probléma" 
című írásában felvetett rörténelmi vagy-vagy-ra, s azzal összefüggésben kifej- 
tett erkölcsi aggályokra egészen kiélezett, s az egyén morális felelősségét rend- 
kívüli módon felnagyító feleletet ad: ,, . . . mindenki, aki a jelen pillanatban 
a kommunizmus mellett dönt, etikailag kötelezve van minden emberéletért, 
mely az érte vívott harcban elpusztul, olyan egyéni felelősséget viselni, mintha 
ő ölte volna meg valamennyit. Viszont mindenkinek, aki az ellenkező oldalhoz 
csatlakozik, a kapitalizmus további fennállásáért, a biztosan eljövendő új 
imperialista revánsháborúk okozta pusztulásért, nemzetiségek és osztályok 
további elnyomatásáért stb. kell ugyanezt az egyéni felelősséget éreznie. Etikai- 
lag senki sem bújhat ki a felelősség alól azzal, hogy ő csak egyes ember, akin 
nem múlik a világ sorsa."? 

Ha tiszta szociáldemokrata kormány nem is jött létre (bár az új koalíciós 
kormányban az MSZDP pozíciója erősödött), az események hamarosan igazol- 
ták, hogy a fiatal kommunista mozgalom veszélyérzete nem volt alaptalan. 
A kommunista vezetők többségének 1919. február 20-án éjszaka bekövetke- 
zett letartóztatása sokáig a Népszava székháza elleni — aznap délután lezajlott — 
fegyveres támadás megtorlásának tűnhetett. A tüntetők egy csoportja által 
végrehajtott akcióról — amit a KMP azonnal ellenforradalmi provokációnak 
nyilvánított — az újabb kutatások eredményeként ma már teljes bizonyossággal 
tudni lehet, hogy az csupán ürügyül szolgált egy korábbi terv megvalósításá- 
hoz. Az ellenforradalmi erők szervezkedését és a kommunista párt befolyásá- 
nak növekedését egyaránt aggodalommal szemlélő, de a rendőri eljárástól 
sokáig viszolygó Károlyi Mihály — olvassuk Hajdú Tibor könyvében - az 
antant missziók sürgetésére február elején félig már rászánta magát arra, hogy 
a kommunistákkal, s azzal egyidejűleg Károlyi Józsefiel szemben fellépjen, de 
döntését akkor még elhalasztotta. Február folyamán azonban Cuninghame- 
nek, a bécsi angol misszió vezetőjének az az ígérete, hogy a bolsevizmus elleni 
határozott fellépés esetén személyesen fog szenet kérni a súlyos helyzetben 
levő Magyarországnak Masaryk elnöktől, felbátorította a szociáldemokrata 
minisztereket, akik egyre nagyobb nyomást gyakoroltak Károlyira. A letartóz- 
tatások kérdését már a február 18-i minisztertanácsi ülésen tárgyalták, majd 
20-án a Népszava elleni provokáció után Károlyi a szociáldemokraták követe- 
lésére elrendelte a kommunista vezetők elleni rendőrségi eljárást." 

A KMP-t súlyos csapás érte: letartóztatták a párt vezetőjét, Kun Bélát, 
a Központi Bizottság tagjainak nagyobbik felét, összesen csaknem 100 kom- 


4 Kun Béla: Szocialista forradalom Magyarországon. Sajtó alá rendezte: Vass Henrik- 
Borsányt György. Kossuth Könyvkiadó, 1979. 162. o. 

"9 Lukács György: Taktika és etika. In: L. Gy.: Utam Marxhoz. Válogatott filozófiai 
tanulmányok. (Szerk.: Márkus György.) Magvető Kiadó, 1971. I. k. 193-194. o. 

"1 Hajdu Tibor: Károlyi Mihály. Politikai életrajz. Kossuth Könyvkiadó, 1978. 314—-315. o. 

munistát. Ez volt az a történelmi pillanat, amely Lukácsból politikust csinált. 
Nem ő döntött így: nem volt más választása. A párt megalakulása idején ugyan 
kijelöltek letartóztatás esetére egy pót Központi Bizottságot, de tagjainak 
többsége most börtönbe került. Lukácsot az ún. második Központi Bizottság- 
ba az annak létrehozásában fontos szerepet játszó Dienes László kapcsolta be, 
aki azonban maga — egy újabb letartóztatás lehetőségével számolva — nem lett 
tagja a testületnek. Az új Központi Bizottság — Lukács visszaemlékezése sze- 
rint — a Pedagógiai Szemináriumban és Balázs Béla lakásán tartotta megbeszé- 
léseit. Az első üléseken még vita folyt arról, hogy amíg az újabb letartóztatások 
veszélye el nem múlik, a párt teljes illegalitásba vonuljon-e s csupán Marx-kör 
vagy Szabó Ervin-kör elnevezéssel egy fedőszervet hozzanak létre, vagy tovább- 
ra is vállalják a legális küzdelemmel járó veszélyeket. Végül is az utóbbi állás- 
pont kerekedett felül. Ezt támogatta Szamuely Tibor és Lukács is. , Mi foly- 
tatni fogjuk bebörtönzött vezéreink tudatosító munkáját — írta Lukács ,,Jog- 
rend és erőszak" c. cikkében - és ha minket is eltesznek láb alól, lesznek mások, 
akik a helyünkre lépnek."?? 

A február 20-át követő időszak alapozta meg Lukács tekintélyét a párt- 
ban s oszlatta el -— legalábbis átmenetileg — azokat a gyanakvásokat és kételye- 
ket, amelyekkel az eszmeileg és szociálisan is messziről jött filozófust 1918 
decemberében fogadták. Annál is inkább, mert a nem egészen e világinak 
gondolt filozopterről most kiderült, hogy elszánt és a legkritikusabb helyzetben 
is cselekvésre kész ember, akinek — az új szerkesztő bizottság tagjaként — fontos 
szerepe van abban, hogy nyolcnapos szünet után a Vörös Újság ismét megjele- 
nik, s aki a letartóztatási hullám idején számos kommunistának — köztük teg- 
napi leghevesebb ellenfelének, a fiatal Révainak — biztonságos lakást szerez. 
Márciusban sokrétű szervező és agitatív tevékenységet fejt ki. A forradalmi 
hangulat növekedését azon is mérheti, hogy a KMP egyik fellegvárában, a 
MÁV Északi Főműhelyében megtartott előadása során az oda kiküldött szociál- 
demokrata szónokot nem hallgatják meg, követelik a bebörtönzött kommunis- 
ták szabadon bocsátását és éltetik a nemzetközi forradalmat, a proletariátus 
diktatúráját. 

Lukács az új Központi Bizottság tagjaként végig kapcsolatban áll a Buda- 
pesten maradó és az illegalitásból irányító Szamuely Tiborral, továbbá a bör- 
tönben levő kommunista vezetőkkel. Akárcsak Kun, ő is szilárdan meg van 
győződve arról, hogy a szocialista forradalom győzelme küszöbön áll, s hogy a 
munkásmozgalom egysége - a proletárforradalom előtt vagy után, de minden- 
képp - megvalósul. A munkásmozgalom egységének létrejöttét azonban még 
radikálisabb eszközökkel kívánná elősegíteni, mint Kun. Úgy vélekedik, hogy 
az , addigi udvarlás" helyett élesen kell támadni Landler és általában a szociál- 
demokrata baloldaliak hibáit, mert akkor hamarabb fognak szakítani az 
MSZDP jobboldalával.?? 


$xX 


1 Lukács György: Jogrend és erőszak. In: Mindenki újakra készül. Szerk.: fózsef Farkas. 
IV. k. Akadémiai Kiadó, 973. o. 

A KMP és az MSZDP között 1919. március 21-én a Gyűjtőfogházban létre- 
jött megállapodást - melynek hírét és a Tanácsköztársaság megszületését 
Szamuely Tibor éppen az ő , Régi és új kultúra" címmel a régi képviselőház- 
ban tartott előadását félbeszakítva jelentette be — Lukács történelmi jelentőségű 
eredménynek tekintette, és nem is csupán a magyar proletariátus életében, 
hanem a világforradalom fejlődésében. Az egyesült párt által a Közoktatásügyi 
Népbiztosság kiadásában megjelentetett , Az egység okmányai" című füzetben 
-— amelyben kommunista oldalról Kun Béla Bogár Ignáchoz írott korábbi levele 
rögzítette az egyesülés feltételeit, Lukács írása pedig méltatta annak jelentősé- 
gét — kifejezte azt a reményét, hogy az egység még gyorsabb és határozottabb 
cselekvésre képesíti a magyar proletariátust, mint amilyenre az 1917 után még 
másfél évig testvérharcban álló orosz munkásosztály a maga forradalmában 
képes volt. Lukács kompromisszum-ellenessége ebben az írásban is élesen meg- 
mutatkozik. Az ő szemében ennek a gyorsan létrejött egységnek az a lényege 
— s egyben ez volt annak előfeltétele is -—, hogy a szociáldemokrata párt feltétel 
nélkül elfogadta a kommunista programot. A füzet bevezetőjében Weltner 
Jakab ugyan a szociáldemokrata párt részéről szintén megállapította azt, hogy 
a két párt egyesülése azért jöhetett létre olyan gyorsan, mert , elvi különbségek 
nem gátolták az együttes működést", de abból ahogyan a nemzetközi és a belső 
körülményeket felvázolta, világosan kitűnt az a véleménye, hogy az egyesülés 
azért vált az MSZDP számára elkerülhetetlenné, mert , a polgári pártoknak 
éretlen, kapkodó és minden haladástól irtózó magatartása?" a kommunista 
mozgalmat , végtelenül megerősítette". Weltner kitért arra is, hogy a kor- 
mánynak a Vix-jegyzéket követő lemondása után a szociáldemokraták azért 
nem váilalták egy tiszta szociáldemokrata kormány alakítását, mert ez a meg- 
oldás nem biztosította volna az ország békéjét, sőt egy ilyen elhatározás , a pol- 
gárháború rémét zúdította volna az országra". Olyan szituáció állott tehát elő 
— fejtegetze Weltner -, amely , vas kényszerűséggel" tereli az összes elnyo- 
mottakat egy táborba. Ugyanakkor Weltner maga is leegyszerűsítve mutatta 
be az egyesüléshez vezető utat, azt állítva, hogy március 21. előtt a szociál- 
dernokraták és a kommunisták között , csak a tempó kérdésében volt ellen- 
tét". I 
Lukács az egyesülésben annak kifejeződését látta, hogy a proletariátus 
ráeszmélt a maga lehetőségeire és , ennek az önmagára eszmélésnek tiszta 
fényével megteremtette a maga egységét, erejét és hatalmát". A vezetők -— írja 
Lukács -— csak végrehajtói voltak ennek az egységes akaratnak, akik csak elmé- 
leti formát adtak annak, ami a proletariátus cselekvésében megnyilvánult. 
A két párt közötti ellentétekről még olyan mértékben sem vett tudomást, 
mint Weltner, aki legalább hangot adott annak a reményének, hogy a korábbi 
, félreértések" és ellentétek lassanként majd , elsimulnak"?. Lukács szemében 
ezek az ellentétek az egyesüléssel lezárt történelmi korszak jelenségei, amelyek 
a proletárforradalom győzelmével elvesztik értelmüket, hiszen a proletár- 
diktatúra nem ismeri el a , régi értelemben vett" pártot, s egyaránt megszünteti 


mM Veltner Jakab: Bevezetés. Az egység okmányai. Budapest, 1919. A Közoktatásügyi 
Népbiztosság kiadása. 1-4. o. 


a szociáldemokrata és a kommunista párt létjogosultságát. , Ha az új egyesülés 
pártnak nevezi magát, a párt szónak most egészen más értelme van, mint eddig 
volt. Nem egy vegyes alakulat többé különböző osztályokból, mely mindenféle 
erőszakos vagy megegyezéses eszközökkel igyekszik céljainak egy részét az 
osztályokra szabott társadalomban keresztülvinni. A párt ma -— szögezte le — 
az egységes proletariátus egységes akaratának kifejezése: az új társadalomban 
uralkodó, az új erőkből felépülő akaratnak végrehajtó szerve."?5 

Lukácsnak a pártról, valamint a szakszervezetekről vallott 1919-es nézetei 
— ez utóbbiaknak Lukács kevesebb figyelmet szentelt 1919-es írásaiban, mint 
a párt , megváltozott funkciójának" — régóta foglalkoztatják a történészeket. 
Tudott dolog, hogy 1919-ben még a legképzettebb kommunisták sem tették 
teljesen magukévá azt a lenini tételt, mely szerint a párt a proletárok osztály- 
egyesülésének legmagasabb formája és politikai vezető ereje. A munkástaná- 
csok jelentőségének abszolutizálása, a párt szerepének lebecsülése, illetve első- 
sorban nevelő és agitációs szervként való felfogása olyan általánosan elterjedt 
nézet volt, amit a legtöbb korabeli kommunista megnyilatkozásban -— Kun 
Bélától a fiatal Révaiig terjed ezek skálája — megfigyelhetünk. Lukács azonban 
többet állít: tételesen is megfogalmazza azt, hogy a tiszta proletárcselekvés 
szakítás a pártformába szorított cselekvés minden nemével. A feltörekvő pro- 
letariátus osztályküzdelmében ebben a tekintetben megkülönböztet egy kezdő 
és egy befejező fázist. Úgy vélekedik, hogy amíg az első fázisban e szakításnak 
tisztán a pártformát tagadó jelentősége van, addig ugyanez a jelenség a befejező 
fázisban annyit jelent — állapítja meg —, hogy , a proletármozgalom túlnőtt már 
a pártkereteken. Hogy a termelési viszonyok úgy alakultak már, hogy a prole- 
tariátusnak módjában áll minden hatalmat magához ragadni". Az egyesüléssel 
— hirdeti Lukács — a proletármozgalom végleg átlépett új fázisába: a proletár- 
uralom fázisába. A magyar proletariátus hatalmas tettének nemzetközi jelentő- 
ségét pedig abban látja, hogy végleg átsegítette — mégpedig testvérharc nél- 
kül — a világforradalmat ebbe a fázisba." 

Ismeretes, hogy Lukács 1920-ban keletkezett , Önkritika? című írásában 
1919-es nézeteit bírálva, a párt szerepének lebecsülését azzal magyarázta, hogy 
az egyetlen pártforma, melyet nem az orosz munkásság közvetlen tapasztalatai- 
ból ismertek, a szociáldemokrácia , korrupt és megalkuvó pártja" volt, s így 
a vele szemben megnyilvánuló ellenszenv általában a pártforma elutasítása- 
ként jelentkezett. Bár ez az írás egy későbbi történelmi időszak terméke, a 
húszas éveké, amelynek kommunistái az 1919-es egyesülésnek csupán a nega- 
tívumait hangsúlyozták, mégis helytálló benne az a problémafelvetés, hogy a 
magyar Tanácsköztársaság fennállásának rövid időszaka nem bizonyulhatott 
elegendőnek a párt szerepével és jellegével kapcsolatos elméleti kérdések tisz- 
tázásához, még kevésbé ahhoz, hogy kialakíthassanak egy olyan , zárt pártot, 
amely igazán tömegpárt, és nem szekta"."" 


15 Lukács György: A proletáregység helyreállításának elméleti jelentősége. Az egység 
okmányai. 17-24. o. 

16 TJo. 24. o. 

Éppen ebben az összefüggésben van jelentősége annak, hogy a gyakorlati 
politikus Lukács még a Tanácsköztársaság idején rákényszerült arra, hogy a 
párttal kapcsolatos problémákat teoretikus megnyilatkozásainál realistább 
módon kezelje. A Forradalmi Kormányzótanács ülésein elhangzott felszóla- 
lásai azt tanúsítják, hogy tisztán látta azokat a veszélyeket, amelyek a párt lét- 
számának felduzzadásában, valamint a pártnak a határtalanul kitágult szakszer- 
vezetekkel való összefonódásában rejlettek. 1919. május 23-án a Forradalmi 
Kormányzótanács ülésén annak a véleményének adott hangot, hogy a párt tag- 
jait szigorú revízió alá kell vetni, mert , a pártnak nagyon sok olyan tagja van, 
aki nem szocialista". Most, hogy a gazdasági helyzet folytán nem lehet meg- 
tagadni egyes osztályoktól azt, hogy szakszervezeti emberek legyenek - állapí- 
totta meg Lukács - a párttagságot függetleníteni kell a szakszervezeti tagságtól.? 

1919-ben Lukács György elsősorban a Tanácsköztársaság kultúrpolitiku- 
saként alkotott — történelmi mértékkel mérve — maradandót. Kultúrpolitikájá- 
nak alapelveit Lukács abban a nyilatkozatában fogalmazta meg a legtömöreb- 
ben, amit 1919 áprilisában -— Kéri Pálnak Az Ember című lapban megjelent 
támadására reagálva — tett közzé a Vörös Újságban. ,,A közoktatásügyi népbiz- 
tos semmiféle iránynak vagy pártnak irodalmát hivatalosan támogatni nem 
fogja. A kommunista kultúrprogram - írta Lukács - csak jó és rossz irodalmat 
különböztet meg és nem hajlandó sem Shakespeare-t, sem Goethét félredobni 
azon a címen, hogy nem voltak szocialista írók. De nem hajlandó arra sem, 
hogy szocializmus címén ráeressze a dilettantizmust a művészetre. A kommu- 
nista kultúrprogram az, hogy a legmagasabb és legtisztább művészetet juttassa 
a proletariátusnak és nem fogja engedni, hogy politikai eszközzé rontott vezér- 
cikk-poézissel pusztítsák az ízlését. A politika csak eszköz, a kultúra a cél. 

Ami tiszta irodalmi érték, azt támogatni fogja a közoktatásügyi népbiztos, 
bárhonnan jön is, és csak természetes, hogy elsősorban fogja támogatni a pro- 
letariátus talajában nőtt művészetet -— amennyiben művészet. 

A Közoktatásügyi Népbiztosság irodalompolitikai programja egyébként az, 
hogy az írók kezébe teszi az irodalom sorsát, irányítását. (De az írókéba, és nem 
a hírlapírókéba és az álhírlapírókéba!) 

A Közoktatásügyi Népbiztosság nem akar hivatalos művészetet, de nem 
akarja a pártművészet diktatúráját sem. A politikai szempont még sokáig kivá- 
lasztó szempont marad, de nem diktálhatja az irodalmi termelés irányát. Csak 
szűrő legyen, ne egyetlen forrás!"? 

A Közoktatásügyi Népbiztosság által kinevezett Írói Direktórium és a 
Választmány összetétele azt bizonyítja, hogy e testületeket valóban a legkülön- 
bözőbb irodalmi irányzatok képviselőiből állították össze. Az Írói Direktórium 
tagjai voltak Babits Mihály, Balázs Béla, Barta Lajos, Bíró Lajos, Kassák Lajos, 
Komját Aladár, Móricz Zsigmond, Osvát Ernő, Révész Béla, Szini Gyula és 
hivatalból Lukács György. A Választmány tagjai: Berkes Imre, Bresztovszky 
Ede, Déry Tibor, Elek Artúr, Farkas Antal, Fülep Lajos (aki májusban a Direk- 
tórium tagja lett), Füst Milán, Gárdonyi Géza, Gellért Oszkár, Halasi Andor, 


" pI Archívum. 601. f. 1/21. ő. e. 

Hajdú Henrik, Heltai Jenő, Jób Dániel, Kabos Ede, Karinthy Frigyes, Kortsák 
Jenő, Kosztolányi Dezső, Laczkó Géza, Lesznai Anna, Mikes Lajos, Moly 
Tamás, Nagy Lajos, Révész Mihály, Rozványi Vilmos, Schöpflin Aladár, Szabó 
Dezső, Szász Géza, Tóth Árpád és Várnai Zseni. A Zenei Direktórium tagjai 
közé tartozott Bartók Béla, Dohnányi Ernő és Kodály Zoltán, vezetője pedig 
Reinitz Béla volt, aki egyben a színházakat szocializáló bizottság elnökeként 
tevékenykedett. A Közoktatásügyi Népbiztosságon az oktatási reform végre- 
hajtásán olyan kiváló szocialista és radikális szakemberek dolgoztak, mint Antal 
Márk, Gönczi Jenő, Kármán Tódor, Szabados Sándor, Fogarasi Béla, s be- 
kapcsolódtak a népbiztosság munkájába a vasárnaposok közül is számosan 
(Lesznai Anna, Kner Imre, Mannheim Károly, Lorsy Ernő); Antal Frigyes, 
Wilde János és Tolnay Károly a műkincsek társadalmi tulajdonba vételének 
előkészítésében vett részt. 

A tanácshatalom által kinevezett új egyetemi tanárok sorában találjuk 
Babits Mihályt, Benedek Marcellt, Bolgár Eleket, Ferenczi Sándort, Fülep 
Lajost, Kozma Lajost, Mannheim Károlyt. Lukács maga nem sietett arra a 
sebre, amit 1911-es budapesti és 1918-as heidelbergi csalódása okozott (habi- 
litációs kérelmét korábban mindkét egyetemen elutasították) gyógyírt kenni: 
elfoglaltsága egyébként sem hagyott volna időt a tanításra. 

A Magyar Tanácsköztársaság kulturális politikája szerves és a későbbi ko- 
rok számára is tanulságos része volt a szocializmus megvalósítására irányuló 
nagy történelmi kísérletnek." A magyar kommün ugyanakkor egy különálló 
— építő jellegű — szakaszt alkotott Lukács forradalmi praxisában, olyan tapaszta- 
latot jelentett, amely Lukács további elméleti fejlődésére messzemenően ki- 
hatott. 

Lukács György azonban nemcsak kultúrpolitikus volt 1919-ben, hanem 
tevékeny részt vállalt a Tanácsköztársaság általános politikájának alakítá- 
sában is. Tagja lett a tanácshatalom legfőbb politikai testületeinek; a Központi 
Munkás- és Katonatanács 80-as Intéző Bizottságának (valamint a fővárosi I. ke- 
rületi Munkás- és Katonatanácsnak), a Tanácsok Országos Gyűlésének és a 
Szövetséges Központi Intéző Bizottságnak. Politikai tevékenységének legfon- 
tosabb színtere azonban a Forradalmi Kormányzótanács volt. Ebben a testület- 
ben, amely a kormány és a pártvezetőség feladatkörét egymaga látta el, Lukács 
helyét és állásfoglalásait nagymértékben meghatározta a közte és Kunfi Zsig- 
mond között fennálló ellentét, illetve rivalizálás. 

Úgy tűnik, hogy bizonyos korrekciót igényel az a Lukács későbbi nyilat- 
kozatai alapján a hazai és a külföldi tudományos irodalomba mélyen teivódott 
felfogás, miszerint az általános politikai kérdésekkel erősen lekötött és , egyéb- 


" A Tanácsköztársaság művelődéspolitikájával — s abban Lukács György szerepével - 
foglalkozó hazai tudományos irodalom ma már olyan terebélyes, hogy itt csak néhány össze- 
foglaló munkára hivatkozhatunk: A Magyar Tanácsköztársaság művelődéspolitikája. Váloga- 
tott rendeletek, dokumentumok, cikkek. Sajtó alá rendezte: Petrák Katalin és Milei György. 
Gondolat Kiadó, 1959.; Köte Sándor: A Tanácsköztársaság közoktatáspolitikai és pedagógiai 
törekvései. Tankönyvkiadó, 1979.; fózsef Farkas: Értelmiség és forradalom. Kultúra, sajtó és 
irodalom a magyar Tanácsköztársaságban. Kossuth Könyvkiadó, 1984. 

ként is morfinista" Kunfi Zsigmond csak afféle formális vezetőként állt a Köz- 
oktatásügyi Népbiztosság élén, s ennek következtében a kulturális és közokta- 
tási ügyek tényleges irányítása akommunista népbiztoshelyettes, Lukács György 
kezében összpontosult. A Forradalmi Kormányzótanács fennmaradt jegyző- 
könyvei azt mutatják, hogy mindketten igen aktívan vettek részt e testület 
munkájában. Sőt 1919. április 3-a után, amikor a népbiztoshelyettesi címet el- 
törölték s a helyettesek is népbiztosok lettek, Kunfi fokozott energiával fordult 
a közoktatásügy felé. A Kunfi által vitt szociáldemokrata és a Lukács által kép- 
viselt kommunista irányvonal közötti ellentétek nemcsak a kulturális és sajtó- 
ügyekben nyilvánultak meg, hanem néha a tárcától távol eső kérdésekben is. 
Kunfi érzékenyen reagált a Lukács politikai megnyilatkozásait is átható bal- 
oldali radikalizmusra, és számos kérdésben Lukácsnál realistább álláspontot 
foglalt el. Amikor, például, Lukács a Forradalmi Kormányzótanács 1919. ápri- 
lis 18-i ülésén azt indítványozta, hogy , mindazokon a területeken, ahol a ma- 
gántulajdont megszüntettük, minden erre vonatkozó dokumentumot meg kell 
semmisíteni", Kunfi azonnal szembefordult a javaslattal. Ő ugyan egy kapita- 
lista restaurációt lehetetlennek tart — mondotta -, de a kisbirtokos osztályt, 
amelynek megnyugtatása nagyon fontos, a tanácshatalommal szembeállítani 
nem szabad.? 

Életrajzi szempontból különösen érdekes az az egyöntetű kiállás Lukács 
mellett, amit a Kéri által megindított támadás idején a kommunisták a sajtóban 
és a kormányzótanácsban tanúsítottak. Nemcsak az időközben az ellenfélből 
tanítvánnyá lett Révai József ragadott tollat a népbiztos védelmében, hanem 
Rozványi Vilmos is cikkel sietett segítségére a Vörös Lobogóban. A Lukácsot 
támadó cikkben Kéri a népbiztos nagypolgári származását is felhánytorgatta."" 
Rozványi ezzel szemben arra a veszélyekkel és kockázattal járó munkára emlé- 
keztetett, amit Lukács 1919. február 20. és március 21-e között a KMP máso- 
dik Központi Bizottságában fejtett ki. ,,. . . Lukács György nem mint személy, 
hanem mint e/v érvényesült" — írta Rozványi. , Az elvek érvényesítését mégis csak 
olyanokra kell bízni, akiket az elvekért harcolni láttunk. "? A Lukácsot ért bár- 
dolatlan támadást a Forradalmi Kormányzótanács tagjai — beleértve a szociál- 
demokratákat, magát Kunfit is — elítélték. A Kéri cikke nyomán kibontakozó 
sajtóháború azt mutatta, hogy a párt két lapja, a Vörös Újság és a Népszava 
közötti viszony elmérgesedett. A Forradalmi Kormányzótanács Politikai Bi- 
Zottságának 1919. április 17-én délután megtartott ülésén — ezt a rendkívüli 
ülést a viszály felszámolása érdekében hívták össze — szociáldemokrata oldalról 
is hangsúlyozták, hogy Lukácsnak elégtételt kell adni, de hozzátették — amint 
azt Landler Jenő megfogalmazta -, hogy , a kritikai szabadság a kormányzó- 
tanács ténykedésével szemben meg van engedve a párt lapjaiban". Az ügy meg- 
ítélése szempontjából perdöntő jelentősége volt annak, hogy Kun Béla teljes 


" PI Archívum. 601. f. 1/14. ő. e. 

2 az a Lukács György - Írta Kéri -, aki a pesti milliomosfiak elég gyakori, maga 
se tudja mi után való hisztériás honvágyából a forradalmi kommunizmusban megtisztult, nem 
mulasztotta azonban el magával hozni milliomoskorából való irodalmi mulattatóit és kísérleti 
nyulaii??. (Kéri Pál: Mácal Az Ember, 1919. április 15.) 

"5 Rozványi Vilmos: Kéri. Vörös Lobogó, 1919. április 17. 

határozottsággal állt ki Lukács mellett: , Lukácsnak feltétlenül elégtétele legyen 
— mondotta - és ez az elégtétel Göndörnek, ha nem is fizikai, de egyéb értelem- 
ben a feje kell hogy legyen." (Göndör Ferenc a Sajtódirektórium elnöke volt. 
Lapját, Az Embert, mely a Lukács elleni támadást megindította, a kormányzó- 
tanács határozata alapján néhány hétre betiltották, de később újból meg- 
jelent.) 

Ami Lukácsnak a Magyar Tanácsköztársaság vezetőjéhez, Kun Bélához 
fűződő viszonyát illeti, együttműködésük a Forradalmi Kormányzótanácsban 
szoros és általában összehangolt volt. Lukács ugyanakkor nemcsak elméleti kér- 
désekben fejtett ki Kun Béláénál radikálisabb nézeteket, de gyakorlati problé- 
mák kapcsán is nemegyszer végletesen balos pozíciót foglalt el. Úgy tűnik, hogy 
már kezdetben sem osztotta teljesen Kuannak azt a közvetlenül az egyesülés 
után megfogalmazott véleményét, mely szerint: , Ma annyira balra vagyunk, 
hogy lehetetlen tovább balra mennünk." Lukács önmagára is gondolhatott, 
amikor később , Önkritika"? című cikkében arról írt, hogy az egyesülés , általá- 
nos elégületlenséget" váltott ki a kommunisták körében. 

Minthogy azonban ez a radikalizmus Lukács politikusi tevékenységének 
legsajátabb területét, a kultúrpolitikát alig érintette, ebben a szférában Lukács 
foglalt el Kun felfogásánál realistább álláspontot, amikor fentebb ismertetett 
programja alapján, a valós értékek megbecsülését hirdetve, kitartott amellett, 
hogy a proletárdiktatúrában a különböző művészeti irányzatok szabadságot 
élveznek, és egyik sem minősülhet hivatalos iránynak. Kun Béla viszont szűk- 
keblű álláspontot képviselt a haladó polgári irodalomból érkező művészek új 
eszmeiséget tükröző alkotásaival szemben, a burzsoá dekadencia termékének 
tekintette a , Ma" irodalmát, s velük szemben a tömegkultúra felvirágzásától 
várta az új irodalom megszületését. Az új kultúrának -— fejtette ki Kun 1919 
júniusában az országos pártkongresszuson — magából a proletariátusból kell 
támadnia, amely képes volt intézmények lerombolására és újak alkotására, s 
amely meg fogja találni a szellemi élet terén is a maga kivirágzását." Ez a 
felfogás, noha a pártkongresszuson Kun Kunfi Zsigmonddal vitázva fejtette ki, 
éles ellentétben állt Lukács kultúrpolitikájával is, és alkalmas volt baloldali 
elégedetlenség felkeltésére. A Tanácsköztársaság fennállásának utolsó idősza- 
kában ez a nézeteltérés jelentősen hozzájárult a Lukács és Kun közötti kapcso- 
lat meglazulásához, majd ellentéteik felerősödéséhez, különösen azt követően, 
hogy július elején a Kunhoz közel álló s az ,etikusok" csoportjával szemben 
ellenséges érzelmeket tápláló Lengyel József a Vörös Újságban , Kultúrbü- 
rokrácia" című írásával — most már kommunista oldalról is — támadást indított 
a Közoktatásügyi Népbiztosság ellen. 

Az 1919 Lukácsának etikai színezetű politikai radikalizmusa — mint már je- 
leztük -— kompromisszum-ellenességből fakadt. A gyakorlati politikában elmerülő 
filozófus azonban egyre inkább a realitások tudomásulvételére kényszerült. 
Erről beszélt Lukács az ifjúmunkások országos szövetségének kongresszusán: 


MM PI Archívum. 601. f. 1/36. ő. e. 

5 Kun Béla: A pártegység. Levél az elvtársakhoz. Népszava, 1919. március 27. In: 
Szocialista forradalom Magyarországon. 178. o. 

"5 József Farkas id. mű, 241-242. o. 

5 Mi szakadatlan kompromisszumokra vagyunk kényszerítve a nagy cél érdekében. 
Nem szabad az eszközökben válogatnunk, mindent meg kell tennünk a proletariá- 
tus osztályérdekeiért. Önök azonban nem állnak ilyen közvetlenül benn ebben a küz- 
delemben, és az önök szerepe az, hogy a meg nem alkuvás politikáját harcolják, 
erkölcsi mértéket adjanak a küzdelemnek. Mert kell, hogy egy helyen egészen tisz- 
tán lobogjon a láng, minden megalkuvás nélküli, egészen tiszta, mocsoktalan legyen 
a proletariátus érdekeiért folytatott küzdelem. Ez a hely az ifjúság lelkében 
van . . 27 

Lukács 1919-ben e kompromisszumos politika jegyében tudott mindvégig 
együttműködni Kun Bélával, akire mint az orosz proletariátus tapasztalatait 
ismerő, nemzetközileg jelentős forradalmárra tekintett. Tisztában volt azzal, 
hogy a magyar tanácshatalom a világ szemében mennyire összefonódott Kun 
Béla nevével, ezért — fokozódó véleménykülönbségeik ellenére — politikailag fon- 
tosnak tartotta, hogy a külföld felé Kun Béla személyét népszerűsítse: , A töb- 
biek közülünk semmit sem érnek" - nyilatkozott Lukács Crystal Eastmannek, 
a The Liberator munkatársának. , Mi megtesszük a magunkét, de minden or- 
szágban több száz hozzánk hasonló ember van. Az európai mozgalom szempont- 
jából közömbös, hogy felakasztanak-e bennünket holnap, vagy sem. Ha Kun 
Bélát megölnék, az komoly vesztesége lenne a forradalcmnak.""?? 

Lukács 1919 júliusában a Íronton adta ezt a nyilatkozatot, ahol ekkor 
— akárcsak májusban - az V. hadosztály politikai megbízottjaként tevékenyke- 
dett. , Amikor a románok először támadtak, a mi Vörös Gárdistáink egysze- 
rűen elszaladtak" — emlékezett Lukács a május 1-én a tiszafüredi hídfőállás 
ellen intézett román támadásra, amikor Sárói Szabó Tibor hadosztályparancs- 
nokkal csak a legvégső eszközzel tudták a harci fegyelem teljes felbomlását meg- 
akadályozni."" Most azonban - nyilatkozik teljesen indokolatlan optimizmussal 
Lukács - a katonák erősek és lelkesek. , Hadseregünk ma ötször olyan erős, 
mint május elsején volt." 

Mire Lukács optimista nyilatkozata a The Literator augusztusi számában 
megjelent, már világszerte híre ment, hogy a magyarországi proletárhatalmat 
a nemzetközi ellenforradalom túlereje megdöntötte. 

A Tanácsköztársaság végóráiban a távozó vezetők Korvin Ottót és Lukács 


3 Lukács György beszéde az ifjúmunkások kongresszusán. Vörös Újság, 1919. június 21 

98 Crystal Eastman: In Communist Hungary. The Literator, 1919. augusztus. 

"9 Idézzük Lukácsnak a Párttörténeti Intézet számára 1967-ben adott visszaemlékezéséből 
az idevágó részt. Az egyes szám harmadik személyben felvett, aláírt visszaemlékezés így 
mondja el a május 1-én történteket: , Három zászlóaljjal ő védte Tiszafürednél a hídfőállást, 
két zászlóalj bátran tartotta magát, de egy pesti zászlóalj, noha előzőleg egész napon át velük 
foglalkoztak, az első támadásra elmenekült, így a másik kettő is kénytelen volt visszavonulni, 
hogy el ne vágják őket. Mikor átjutottak Tiszafüredre, tanácskozott Sárói Szabóval, hogy kell 
valamit tenni, mert különben a két addig harckész zászlóalj sem lesz megbízható többé. Ez- 
után állapodtak meg Sárói Szabóval, aki különben nagyon tisztességes kommunista elvtárs 
volt - tette hozzá Lukács — a megtizedelésben." (PI Archívum. H-1-46. ő. e.) - Megjegyezzük, 
hogy amíg Lukács visszaemlékezésében nyolc vöröskatona kivégzéséről van szó, addig dr. 
Váry Albert koronaügyész-helyettes 1922-ben megjelent , A vörös uralom áldozatai Magyar- 
országon" című kiadványa hét katona agyonlövetését tartja nyilván a tiszafüredi visszavonulás 
kapcsán. 

Györgyöt bízták meg azzal, hogy itthon maradva az illegális pártépítő munkát 
irányítsák. 

Lukács, aki az előző két napban még megpróbálta a fronton a fegyelmet 
helyreállítani, csak augusztus 1-én késő este érkezett meg Pestre. Később így 
idézte fel a megbízás körülményeit: , Ott ültek négyen-öten kommunista vezetők 
a pártházban, Kunnal együtt, és amikor én hazaérkeztem a frontról, már kész 
határozat várt." Kételkedett ugyan abban, hogy éppen ők lennének a legalkal- 
masabbak erre a feladatra, de nem emelt szót a megbízás ellen. Az a bizonyos 
, feltételezés Kunról", vagyis a szándékos mártíromságra ítéltetés, mely Lukács 
későbbi interjúiban és önéletrajzi reflexióiban szerepel, nemcsak bizonyíthatat- 
lan, amint ezt Lukács interjújában maga is mondja, de akkori viszonyuk alapján 
valószínűtlen is. A magunk részéről inkább egy későbbi fejlemény, az emigrá- 
cióban fellobbant frakcióharc indulatainak és gyanakvásainak visszavetítődését 
látjuk benne. 

Bizonyos azonban, hogy az itthon maradó vezetők kiválasztása szerencsét- 
len volt: mindketten közismert személyiségekké váltak a Tanácsköztársaság 
idején, nem beszélve arról, hogy Korvint testi hibája miatt is könnyen fel lehe- 
tett ismerni. Az egész elképzelés arra a reményre épült -— ezt éppen Lukács írja 
meg Korvin Ottóról megemlékező 1920-as cikkében -, hogy a szakszervezeti 
kormány fennállása egy olyan közbeeső demokratikus időszakot jelent, ami lehe- 
tővé teszi a párt illegális szervezetének kiépítését. S abban, hogy Lukácsra esett 
a választás, szerepe lehetett az 1919. február 20-a utáni időszak emlékének is, 
annak a reménynek, hogy Lukács a polgári körökhöz fűződő kapcsolatait hasz- 
nosítani tudja az illegális szervezkedés során. 

A terv szerint a párt újjászervezésének munkájában Korvin Ottót és Luká- 
csot Sallai Imrének, Hevesi Gyulának, Szamuely Lászlónak, Sipos Erzsébetnek 
és másoknak kellett volna támogatniuk. Illegalitásuk megőrzése érdekében nem 
tudatták egymással lakáscímüket, hanem úgy képzelték, hogy velük szimpati- 
záló, de a rendőrség szemében gyanún felül álló polgári személyek segítségével 
tartják majd a kapcsolatot. Ez az elgondolás azonban meghiúsult. Augusztus 
7-én Korvin Ottót letartóztatták. 

Lukács Korvin lebukását követően még egy hónapig Budapesten maradt. 
Az itthon maradottak közül néhányan rendelkeztek más névre szóló dokumen- 
tumokkal (születési bizonyítvánnyal vagy útlevéllel), neki azonban semmiféle 
biztonságot adó papírja nem volt, illegális lakásról is magának kellett gondos- 
kodnia. Összeköttetés hiányában, megfelelő papírok nélkül teljesen nyilvánvaló- 
vá vált számára, hogy további itthon maradása értelmetlen kockázat. Egy, a csa- 
ládja által lepénzelt antanttiszt segítségével jutott át a határon. 

1919. szeptember 10-én a Die Rote Fahne hírül adta, hogy a magyar 
emigránsok egy újabb csoportjával Lukács György Bécsbe érkezett. 


$ XX 


19 Eörsi István: Életrajz magnószalagon. Új Symposion, 1981. szeptember. 326. o. 

,, Gyuriról kell még írnom. A legszívszaggatóbb látvány; halálsápadt, beesett 
arcú, ideges és szomorú. Figyelik, követik, revolverrel a zsebében járkál, mert 
oka van tartani tőle, hogy erőszakkal rabolják el. Kilencszeres gyilkosságra való 
felbujtással vádolják Pesten, és egy nyugta van a kezükben. 

Itten pedig reménytelen konspiratív pártmunkát végez, pártpénzek sik- 
kasztói után nyomoz, és közben filozófiai zsenije elnyomva, mint a föld alá szo- 
rított folyam, feltúrja és fellazítja és rombolja a talajt. 

Néha-néha egy-egy beszélgetésben, mint egy véres gejzír, szökik magasra 
filozófiája, bizonyságául annak, hogy tovább fejlődött és dagadt az öntudat 
alatt, de az is csak feltúrja, fellazítja, rombolja a lelket. 

És nem hagyhatja most ott a helyét, és ott kell maradnia rtisztességbőlr, 
ahová nem való örök küldetésénél fogva. Mert úgy látszik, választani kell akö- 
zött is, hogy valaki írja-e vagy élje-e az etikáját, mint ahogy a vallásfilozófus ki- 
számítja, de nem éli Istent. 

Ha ez igaz, akkor Lukács György, úgy látszik, tisztességből, erkölcsi pa- 
rancsból hazugságban fogja végigélni életét. Mert Lukácson a konspiratív, aktív 
politikus és forradalmár álarc hazugság, nem az ő metafizikai gyökerű missziója. 
Ő csendes tudósnak, magányos bölcsnek született, örök dolgok látójának, nem 
pedig arra, hogy zugkávéházakban lopott pártpénzek sikkasztói után nyomoz- 
zon, de még arra sem, hogy múlandó politikánk napi áramlásait figyelje, és a 
tömegekre akarjon hatni ő, aki nem beszéli saját nyelvét, ha tíz embernél több 
érti. Rettenetes számkivetettség az övé, ő igazán földönfutó, mert szellemi hazá- 
ját vesztette el.""! 

Ilyen reménytelennek és megalázónak látta a filozófus helyzetét a bécsi 
magyar kommunista emigrációban, közeli barátja, Balázs Béla, aki 1919 decem- 
berében jegyezte fel naplójába ezeket a sorokat. Pedig Lukács és a mozgalom 
éppen ebben az időben újította meg — most már politikai értelemben - az 1918 
decemberében még döntően eszmei együttműködésként felfogott szerződést. 
Tulajdonképpen csak a Tanácsköztársaság megdöntése után tisztázódott benne 
— olvassuk visszaemlékezésében -, hogy évekig mint hivatásos politikus, hivatá- 
sos forradalmár fog élni."? Nem kényszerhelyzetben döntött így. Lett volna 
más lehetősége is: apja jóindulata és anyagi támogatása segítségével — ez utóbbi- 
ról Lukács maga írja a , Megélt gondolkodás "-ban, hogy , még a diktatúra 
után is tart" — berendezkedhetett volna a kényelmes polgári életre, s átadhatta 
volna magát kizárólagosan a filozófiának. 

A magyarországi ellenforradalmi hatóságoknak való kiadatás veszélye, 
főként a kezdeti időszakban, őt is fenyegette. A német nyelvterületen már 
korábban ismertté vált Lukács védelmében tekintélyes, haladó szellemű írók 
szólaltak meg, akik a Berliner Tageblatt 1919. november 12-i számában közzé- 
tett felhívásukban leszögezik: Lukács megmentése nem pártpolitikai ügy! A fel- 
hívást Franz Ferdinand Baumgarten, Richard Beer-Hofímann, Richard Dehmel, 
Paul Ernst, Bruno Frank, Maximilian Harden, Alfred Kerr, Heinrich Mann, 
Thomas Mann, Emil Pretorius, Karl Scheffler írták alá. Ernst Bloch a Die 

Weissen Blátter hasábjain állt ki Lukács mellett: , Lukács egyike azon nagy 
filozófusoknak, akik egy generációban egyszer ha megjelennek, s akihez hason- 
lót korunk legalább három nemzedéken át egyáltalán nem láthatott." A magyar 
reakció tehát, ha Lukácsot kezére játszanák, , nem csupán egy justizmordot kö- 
vetne el - állapította meg Bloch -, hanem a legszörnyűbb és legbűnösebb mó- 
don taposna bele a szellem világába"." 

Bécs végül is biztonságos helynek bizonyult. A magyar emigránsok sorsá- 
val kapcsolatos bécsi politikai vitában a szociáldemokrata álláspont győzött, a 
kormány elutasította a magyar kormány követelését. A korábban kimenekült 
magyar népbiztosokat hozzátartozóikkal együtt Karlstein várába internálták, a 
később kiérkezők, köztük Lukács is, rendőrségi megfigyelés alatt álltak. Bécsi 
tartózkodásuknak az volt a feltétele, hogy nem vehetnek részt az osztrák bel- 
politikában. , Az első időben nagyúr voltam — emlékezett vissza ironikusan 
bécsi helyzetére Lukács —, mert akkor a rendőrség maga sem tudta, hogy mik 
vagyunk mi: szökevény gyilkosok, vagy jövendő miniszterek. Nekem még meg- 
volt az a külön szerencsém is, hogy a szocdem pártban szereplő teoretikusok 
közül ismertem néhányat Heidelbergből. És ha nagyon szemtelen volt velem a 
rendőrség (mint ahogy egyszer volt is), akkor elmentem valamelyikükhöz pa- 
naszra. Az szólt Rennernek, Renner letelefonált a rendőrfőnöknek, hogy ez így 
nem megy. Ezután hat hónapig megint rendkívül udvariasak voltak. Amikor 
bekövetkezett a reakciós fordulat, akkor sem csinálhattak ellenünk semmit, mert 
a magyar kiadatási kérelem egyaránt vonatkozott a szociáldemokratákra és ránk. 
Ha úgy döntöttek volna, hogy kiadnak minket, akkor Böhmöt, Kunfit és a töb- 
bit szintén ki kellett volna adni. Ennélfogva mi nyugodtan ültünk Böhmék 
árnyékában. Ez az állapot folyamatosan romlott. De a dolog úgy áll, hogy én az 
osztrák kommunista mozgalomban nem vettem részt, csak a magyarban; és ez 
annyira konspirálva volt, hogy tulajdonképpen soha semmit nem tudtak rám 
bizonyítani."" Lukács a konspirációs szabályokra és legalitása megőrzésére év- 
tizedes bécsi tartózkodása során valóban mindvégig gondosan ügyelt: 1928-ban 
például, amikor Kun Béla bécsi lebukása után távollétében az ő lakásán is ház- 
kutatást tartottak, Grazból visszatérve, önként jelentkezett a rendőrségen. Ab- 
ból indult ki, hogy nincs olyan bizonyíték ellene, ami alapján bíróság elé állít- 
hatnák, önkéntes jelentkezésével legahítását kívánta fenntartani. Számítása be- 
vált: rövid időn belül szabadon engedték. 

1919 decemberében Lukács és a november óta szintén Bécsben élő Ham- 
burger Jenő megalakították a KMP Ideiglenes Központi Bizottságát, amelynek 
rajtuk kívül tagja lett a még Karlsteinben lévő Kun Béla, Landler Jenő és Pór 
Ernő, továbbá az itthon illegalitásban dolgozó Hirossik János. Első ténykedésük 
az volt, hogy december 16-án egy Leninhez, Buharinhoz, Radekhez és Csicse- 
rinhez címzett levélben azt kérték, hogy a Kommunista Internacionálé adjon ki 
tiltakozó felhívást a világ proletárjaihoz a magyarországi fehérterror ellen. Indít- 
ványozták továbbá, hogy a szovjet kormány szedjen túszokat a Szovjet-Orosz- 
országban lévő magyar és osztrák nemesi vagy nagypolgári származású hadifog- 

lyok közül és ajánlja fel kicserélésüket a Magyarországon fogva tartott, illetve 
az Ausztriában internált kommunistákkal. Az utóbbiak közül név szerint is 
szorgalmazták Kun Bélának, Pór Ernőnek, Pogány Józsefnek, Lengyel Gyulá- 
nak és Landler Jenőnek — mint a legfontosabb vezetőknek — a kiszabadítását." 

Lukács az 1920-as években mindvégig a KMP vezető gárdájához tartozott. 
Politikai tevékenységében főként az 1919-1921-es, valamint az 1928-1930-as 
periódus emelkedik ki: ezekben az években az illegális kommunista párt Köz- 
ponti Bizottságának is tagja volt. 

E két kiemelkedő periódus közül az elsőt vizsgálja mélyebben a hazai és a 
külföldi irodalom."" Ebben az időszakban Lukács politikusként és teoretikus- 
ként mélyrehatóan befolyásolta az újjászerveződő kommunista párt stratégiai 
irányvonalának alakulását. Elméleti megnyilatkozásait és a napi politikai kérdé- 
sekkel kapcsolatos állásfoglalásait továbbra is szélsőséges radikalizmus jellemzi. 
E radikalizmus sajátosságai természetesen nem a proletárforradalomnak, mint 
közvetlen célnak a fenntartásában ragadhatók meg, hiszen ezt a stratégiát az 
egész nemzetközi kommunista mozgalom vallotta ebben az időben (azt sem te- 
kinthetjük balossága igazi kritériumának, hogy nem vetett számot az európai 
forradalmi hullám elmúlásával), hanem sokkal inkább a forradalmi harc eszkö- 
zeinek és módozatainak értékelésében, valamint korabeli helyzetelemzéseinek 
túlzott következtetéseiben ismerhetők fel. 

Ez a határtalan radikalizmus mindenekelőtt a nemzetközi kommunista 
mozgalom helyzetének és feladatainak megítélésében nyilvánult meg. Az ezekkel 
összefüggő elméleti kérdéseket Lukács elsősorban a Komintern által a délkelet- 
európai országok számára kiadott folyóiratban, a Kommunismusban taglalta. 
Részt vett a folyóirat szerkesztésében is. Itt megjelent írásai közül , A parlamen- 
tarizmus kérdéséhez"""" című vált a legnevezetesebbé — Lenin bírálata következ- 
tében. Lukács ebben az írásában globálisan elveti — mint feleslegeset és veszé- 
lyeset — azt a lehetőséget, hogy a kommunista pártok a parlamenti harc eszközét 
bárhol Európában igénybe vegyék. A parlamenti harc Lukács szemében defen- 
zív politika, ami csak a forradalom hanyatló szakaszában, illetve nem forradalmi 
időszakokban engedhető meg. Megjegyezzük, hogy ezt a nézetet — noha a kér- 
désnek Magyarországon nem volt gyakorlati jelentősége az illegális kommunista 
párt szempontjából - a KMP vezetői és teoretikusai egységesen vallották ebben 
az időben. Az egyetlen viszonylagos kivételt (amint erre Szabó Ágnes mono- 
gráfiája már ráirányította a figyelmet) Rudas László , Fragen der Kommunis- 
tischen Taktik" című, ugyancsak a Kommunismusban, 1920-ban megjelent 
cikke képezte, amelyben Rudas, noha maga is félt attól, hogy a kommunisták 
a parlamenti harc során opportunistákká válnak s elhanyagolják a forradalmi 


5 PI Archívum. 500. f. 1/2. ő. e. 

tömegmunkát, mégis fenntartotta azt a lehetőséget, hogy bizonyos országokban, 
ahol a kommunistáknak semmilyen más lehetőségük nincsen a propaganda- 
vagy agitációs munkára, a parlament is a harc egyik színtere lehet." 

Lenin, aki a Kommunismust nagyszerű folyóiratnak tartotta, élesen bírálta 
- Kun Béla írásával együtt — Lukácsnak a parlamenti harc kérdéséről szóló cik- 
két. , Lukács György cikke nagyon baloldali és nagyon rossz. A marxizmus eb- 
ben a cikkben tisztán a szavakra korlátozódik" — állapította meg, s az írás leg- 
főbb módszerbeli hibáját abban látta, hogy a pontosan meghatározott történel- 
mi helyzeteket nem elemzi konkrétan." 

Lenin bírálatának elfogadása ugyan bizonyos rést ütött Lukács baloldali 
radikalizmusán, de alapvetően még nem ingatta meg azt. A teoretikus megma- 
radt az offenzív taktika hívének, a nemzetközi mozgalom aktuális harci kérdéseit 
továbbra is ebből a pozícióból ítélte meg. 1921-ben a közép-németországi ún. 
márciusi akció eszmei támogatójaként lépett fel, és számos más kérdésben (pél- 
dául az ifjúságnak a mozgalomban játszott szerepét és a párthoz fűződő viszo- 
nyát illetően) szélsőséges, avantgarde nézeteket képviselt. 

A magyarországi helyzetet elemző írásai is abból merítik premisszáikat, 
hogy az európai proletariátus most van a kapitalizmus ellen indított végső offen- 
zívájának derekán. A magyarországi proletariátus, melyet az országot elöntő 
fehérterror a legjobban sújt, Lukács megítélése szerint nem reménytelenebb, 
hanem ígéretesebb helyzetben van, mint azokban az országokban küzdő testvé- 
rei, ahol a burzsoá demokrácia fékezi az osztályharc lendületét. Magyarorszá- 
gon a fehérterror olyan jelenség — érvel 1920-as cikkeiben Lukács -, amely fel- 
bontja az ellenforradalmi osztály-együttműködést, letépi az elnyomó osztályok- 
ról azokat a rétegeket, melyek a forradalomtól való rémületükben, osztályön- 
tudat hiányában, hozzájuk csatlakoztak. Ennek következtében az elnyomó osz- 
tályok izolálódnak, élesen szembekerülnek egymással, és szembekerülnek saját 
létfenntartó karhatalmukkal. Ily módon a burzsoázia felbomlásának és a forra- 
dalom végső előkészítésének folyamata egybeesik, és a fehérterrorban éri el 
csúcspontját. Ebből a gondolatmenetből már szükségszerűen adódott a követ- 
keztetés: , a magyarországi proletariátus ma közelebb van igazi felszabadulásá- 
hoz, mint volt az első diktatúra idején"."" 

Az egészében hibás helyzetelemzés ugyanakkor nem zárta ki a fehérterror 
bizonyos lényegi jellegzetességeinek a felismerését, továbbá annak a következ- 
ménynek a részlegesen helyes felmérését, hogy a különítményesek tevékenysége 
előbb-utóbb az uralkodó osztályok alapvető érdekeibe ütközik. ,, A fehérterror 
ugyanis, amilyen nélkülözhetetlennek érezte az elnyomók ellenforradalmi kö- 
zössége a proletariátus győzelme idején, amilyen nélkülözhetetlen (objektíve) 
az elnyomás jelenlegi fázisában — írta Lukács 1920-ban, -— olyan elviselhetetlen- 
né válik az osztályok számára, amikor külön érdekeik már kialakultak. Egyrészt 
azért, mert a termelésben részt vevő minden osztály érdekei srendezette, slegá- 

lisa állapotokat követelnek meg, olyanokat, amelyekben az elnyomatás appará- 
tusa láthatatlanul, zajtalanul, észrevétlenül működik, és nem zavarja sem a ter- 
melést, sem a forgalmat. Másrészt és főleg azért, mert a fehérterror természetes 
irányzata a szakadatlan növekedés. Öncél lévén, nem áll, nem állhat meg a pro- 
letariátus üldözésénél, hovatovább az úgynevezett uralkodó osztályoknak saját 
testükön is meg kell érezniök öklei súlyát.""! Az azonban, hogy az ellenforra- 
dalmi rendszer képes lesz szembefordulni a különítmények garázdálkodásával, 
s hogy Magyarország a fehérterror időszakából az ellenforradalmi konszolidá- 
ció útjára léphet, Lukács és általában a KMP vezetői szemében ekkor és még 
jó ideig elképzelhetetlen, pontosabban elfogadhatatlan fejlemény volt. 

1921 nyarán Lukács a KMP egyik vezetőjeként részt vesz a Kommunista 
Internacionálé III. kongresszusán. Először jár Moszkvában, s a kongresszuson 
első ízben szerezhet személyes benyomásokat a nemzetközi kommunista moz- 
galom sok olyan élvonalbeli vezetőjéről, akiket eddig csak írásaik alapján ismert. 
Emlékezéseiben Lukács kiemeli, hogy egyetértett a kongresszuson azonos állás- 
pontot elfoglaló Leninnel és Trockijjal, de amíg az előbbi szerény magatartása 
rokonszenvet, addig az utóbbi színpadias viselkedése ellenérzést váltott ki 
belőle. 

A Komintern tényleges vezetőjében, a Végrehajtó Bizottság elnöki tisztségét 
betöltő Zinovjevben Lukács kezdettől a bürokratikus politika megtestesítőjét 
látta. Zinovjev iránti ellenszenve részben KMP-n belüli frakcióharcokból táp- 
lálkozott, abból a véleményéből, hogy a Kun frakció Kun Bélának Zinovjevhez 
fűződő szoros kapcsolatából meríti erejét. De belejátszott a Kommunismus c. 
folyóirat megszüntetése is. A KI VB-nek a folyóirat megszüntetésére vonat- 
kozó határozatáról azon az értekezleten értesültek, amelyet a kongresszus után 
a magyar párt helyzetének megtárgyalása céljából hívtak össze. A határozat 
ellenkezést váltott ki a KMP vezetőinek egy részéből, Lukácsból is. Nem sok- 
kal azután, hogy Bécsbe visszatértek, megjelent a Kommunismus következő, 
29-30. száma. Lukács feltételezése szerint a folyóirat megszüntetésére vonat- 
kozó határozat mögött Zinovjev állt, s ezt a feltételezést rövidesen igazolva lát- 
hatta Zinovjev levelében, amelyben a Végrehajtó Bizottság elnöke emlékeztette 
a KMP bécsi vezetőit a határozatra. A folyóirat újabb számában -— állapította 
meg Zinovjev -— egyetlen sor sincs arról, hogy a Kommunismus megszűnik. 
Ellenkezőleg, a szerkesztőség minden hirdetéséből látható, hogy továbbra is 
szándékukban áll a folyóiratot kiadni. Zinovjev ismételten felhívta a KMP ve- 
zetőinek a figyelmét a KI VB határozatára és hangsúlyozta, hogy a folyóirat 
további megjelenését — legyen az akár csak egyetlen szám is — fegyelemsértés- 
nek tekintik és a Végrehajtó Bizottság kénytelen lesz ellenük nyíltan fellépni."? 

A KMP politikai gyakorlatában való folyamatos részvétel, s a leninizmus 
tanulmányozása — ami nemcsak Lenin említett bírálatának elfogadásában nyil- 
vánult meg, hanem mindenekelőtt Lenin ,Baloldaliságk — a kommunizmus 
gyermekbetegsége" c. munkájának Lukácsra gyakorolt hatásában -— olyan tényezők 

voltak, amelyek fokozatosan megingatták a messianisztikus szektarianizmus 
egyeduralmát Lukács gondolatvilágában."? Ebbe az irányba hatott az is, hogy Lu- 
kács a KMP-ban 1919 és 1921 között taktikai és szervezeti kérdésekben folytatott 
vitákban Landler oldalán vett részt. A Landler frakcióhoz való csatlakozása, 
történetileg vizsgálva, nem is olyan magától értetődő, mint amilyennek utólag 
látszik. Elvégre a Lukács gondolatvilágát ebben az időben átható messianisz- 
tikus szektarianizmus az emigrációban élő magyar kommunisták közül sokakat 
jellemzett, köztük a Kun Bélához közel állókat is, sőt ennek a felfogásnak bizo- 
nyos jegyei (az újabb filozófiai irodalom jelzi is ezt) már Kun 1919-es nyilat- 
kozataiban felfedezhetők. Lukács a Tanácsköztársaság alatt a szociáldemokra- 
tákkal kapcsolatos fenntartásai miatt nem került közel Landlerhez, Kunnal 
fennálló ellentétei viszont még a proletárdiktatúra utolsó időszakában sem értek 
el olyan fokot, ami 1919 végén meggátolta volna Lukácsot abban, hogy — mint 
láttuk — küzdjön többek között az ő kiszabadításáért is. Nem kevésbé figyelmet 
érdemlő az a mozzanat, hogy amikor Landler Karlsteinből kiszabadulva először 
vetette föl a Kun elleni szövetség gondolatát — Lukács még elutasító választ 
adott." 

Mindez arra mutat, hogy Lukács részvételét a KMP-ban 1919 végén meg- 
kezdődő vitákban s helyét a frakcióharcban nem 1918-1919-re visszanyúló sze- 
mélyes motívumok határozták meg, hanem az emigráció kezdetén felvetődő 
taktikai és szervezeti kérdésekről kialakított álláspontja. A frakcióharc kirobba- 
násával kapcsolatban egyébként Lukács utólag nagy jelentőséget tulajdonított 
annak a körülménynek, hogy az emigrációban élő vezetőség kezdetben tétlen- 
ségre volt kárhoztatva, s ez a vereség okozta depresszióval együtt kedvezett an- 
nak, hogy a nézetkülönbségek személyes ellentétekké mélyüljenek, s már igen 
hamar a KMP vezetőségének megoszlásához vezessenek. 

Landlerhoz való csatlakozását Lukács önéletrajzi reflexióiban azzal ma- 
gyarázta, hogy Landler nem látványos és gyors eredményekre törekedett, hanem 
, kizárólag a magyarországi mozgalom újjáélesztésének praktikus lehetőségeit 
tartotta szem előtt". A KMP-n belüli vitákban Lukács Landlerral együtt elle- 
nezte az ún. pártépítő frakciónak azt az elképzelését, hogy emigráns kommunis- 
ták tömeges hazatérésével centralizált pártszervezetet kell Magyarországon lét- 
rehozni. Az emigráció feladatát nem értelmetlen és felesleges kockázatok válla- 
lásában látta, hanem abban, hogy ideológiai-politikai segítséget nyújtson a- 
otthon küzdő kommunistáknak, kívülről támogatva a hazai szervezkedés megz 

Kun ellen. Akkor én, hogy csak a tényeket mondjam, egyáltalán nem elvi módon feleltem: 
azt mondtam, hogy a környezete (Pogány József és mások) semmivel sem jobb Kun környeze- 
ténél. Pogánnyal éppoly kevéssé vagyok hajlandó összeállni, mint Vágó Bélával. A helyzet jel- 
lemzésére mondom, hogy később... Pogány át is ment Kunhoz, és másfajta differenciáció 
alakult ki.? (Eörsi István: Életrajz magnószalagon. Új Symposion, 1981. november. 339. o.) 

erősödését. Landler realitásérzékét, egész egyéniségét, politikai hatását Lukács 
később is mindig igen ösztönzőnek, , szerencsés körülménynek" nevezte elmé- 
leti fejlődése szempontjából. A Kun és a Landler frakció közötti nézeteltérések, 
bár látszólag teljesen gyakorlati kérdések körül forogtak, mégis elméleti jelentő- 
séggel bírnak, amennyiben elősegítették Lukács közeledését a realitások felé. 
Mindinkább rákényszerítették arra, hogy a magyarországi helyzetet és a kom- 
munista párt lehetőségeit újra és újra átgondolja. , Önkritika"? című írása még 
csak azt bizonyítja, hogy 1920-ban Lukács felismerte a pártról 1919-ben vallott 
nézeteinek hibás voltát. Az 1921-ben megjelent , Még egyszer az illúziók poli- 
tikájáról " című írása azonban, melyben a másik Írakció, az úgynevezett , párt- 
építők" felfogását bírálta, arra mutat, hogy mindinkább kezdett számot vetni a 
párt itthoni működésének objektív korlátaival. ,, Aki csak egy kicsit is józanul 
szemléli a magyar helyzetet, aki politikáját az itt kitűzhető és kitűzendő célki- 
tűzésekre építi — érvelt Lukács -, nagyon jól tudja, hogy egy rövidesen létre- 
jövő kommunista tömegpárt meghirdetése elképzelésnek fantasztikus illúzió, 
célkitűzésnek pedig lelkiismeretlen kalandorpolitika."" 

Ettől a meggyőződéstől vezetve Lukács 1921 őszén -— úgy ítélve meg a hely- 
zetet, hogy nincs a Landler frakciónak reménye arra, hogy a , pártépítők" állás- 
pontjának felülkerekedését megakadályozza - nem kívánt tovább osztozni a fe- 
lelősségben. , Javaslom, hogy mi, a régi KB tagjai mondjunk le -— mondta 
Lukács 1921 októberében a KMP Központi Bizottságának ülésén -, és enged- 
jük át a vezetést a pártépítők pártjának. Mi, mint egyszerű közkatonák, részt 
veszünk a munkában.""" 


Xi 


Lukács György az 1920-as évek első felében vált a nemzetközi kommunista 
mozgalom egyik legjelentősebb - és legtöbbet vitatott — teoretikusává. 1919 és 
1922 közötti tanulmányainak gyűjteménye, a , Történelem és osztálytudat" Lu- 
kács marxista életművében az egyik kimagasló szellemi teljesítmény, mely 
elsődlegesen arra irányult, hogy visszaállítsa Marx tanításainak igazi— a II. Inter- 
nacionálé teoretikusai, a , hivatásos Marx-meghaladók" álta! eltorzított — lénye- 
gét, feltárja a marxi módszer számos lényeges és méltatlanul a feledés homályába 
süllyedt mozzanatát, s ezáltal elősegítse e módszer éltető elemének, a dialektiká- 
nak a helyes megértését. S ugyanakkor ezek a pártmunka gyakorlatában szüle- 
tett tanulmányok a forradalmi mozgalom égetően fontos elméleti kérdéseit is 
tisztázni kívánták, mindenekelőtt a tudat szerepét a forradalmi folyamatban, 
a proletariátus osztállyá fejlődésében. E kérdés tárgyalása során Lukács abból 
indult ki, hogy az európai proletariátus úton van afelé, hogy megértse osztály - 
helyzetét, kialakítsa osztálytudatát, és kidolgozza az ennek megfelelő cselekvést. 
Úgy vélte, hogy Európában a helyzet objektívan megérett a forradalomra, s a 
győzelem legfőbb akadályát elsősorban ideológiai tényezők képezik. A , Tör- 


55 Lukács György: Még egyszer az illúziók politikájáról. In: Történclem és osztálytudat 
190. o. 
56 PI Archívum. 500. f. 1/11/b. ő. e. 


72 


ténelem és osztálytudat" meglehetősen vegyes fogadtatásban részesült a marxista 
közvéleményben és a nemzetközi kommunista mozgalomban."" Már a korabeli 
reagálások rámutattak számos problematikus vonására, főként a Lukács gondo- 
latvilágában továbbra is érvényesülő hegelianizmusra és a természet dialekti- 
kájának tagadására, s a mű értelmezésének azóta - itthon és külföldön — könyv- 
tárnyi irodalma keletkezett. Jóllehet, Lukács élete folyamán több ízben is el- 
határolta magát a , Történelem és osztálytudat"-tól, ez a könyve mégis életmű- 
vének egyik legnagyobb hatású, az európai újbaloldalt még az 1960-as években 
is delejező darabja maradt. 

A , Történelem és osztálytudat" a nemzetközi kommunista mozgalom 
eszmekörében létrejött, az általánosítás rendkívül magas fokán álló mű, amely 
empirikus elemeket, a különböző országokhoz, illetve kommunista pártokhoz 
kötődő konkrét tényanyagot keveset tartalmaz, mégis lényegi szálakon kap- 
csolódik a magyar forradalmi munkásmozgalom történelmi tapasztalataihoz, 
korabeli helyzetéhez és gondolatvilágához. A benne foglalt tanulmányok job- 
bára általánosított módon, de néha egészen konkrét utalások formájában tük- 
rözik a Magyar Tanácsköztársaság leverése után megkezdett elemző, tanulság- 
levonó munka - 1919 és 1922 között persze még csak részleges — eredményeit. 
A magyar proletárdiktatúra során szerzett, és Lukács által személyesen is átélt 
tapasztalatok messzemenően alkalmasak voltak az általánosításra. Annál is 
inkább, mivel a Tanácsköztársaság belső problémáinak és vereségének elemzése 
sohasem volt csupán , magyar ügy", hanem az orosz proletariátus tapasztalatai- 
val együtt, kezdettől a nemzetközi kommunista mozgalom érdeklődésének 
homlokterében állt. 

Lukács, aki, mint láttuk, 1919-ben nemcsak elméletileg jutott el a forra- 
dalmi erőszak jogosságának elfogadásáig, de a proletárhatalom védelmében 
nem riadt vissza annak alkalmazásától sem, most a proletárdiktatúra létével, 
fennmaradásával összefüggő tudati tényezők fontosságát hangsúlyozza. Emlé- 
keztet azokra a többé-kevésbé nyíltan ellenforradalmi szabotázsakciókra, ame- 
lyekhez a szakszervezeti bürokrácia folyamodott a Magyar Tanácsköztársaság 
egész időszaka alatt, s túlnyomórészt ezek alapján vonja le a következtetést: 
, Amint a burzsoázia egyetlen vereséggel nem vesztheti el legalitásának érzését, 
úgy egyetlen győzelem tényével a proletariátusban sem válhat tudatossá saját 
legalitása. Ez a tudat, amely a kapitalizmusban csak lassan érlelődhet meg, a 
proletárdiktatúra alatt is csak fokozatosan fejezheti be ezt az érlelődési folya- 
matot. Az első időszak egyben számos akadályt is gördít ennek útjába. Az ura- 
lomra került proletariátus ugyanis csak most teszi magáévá a kapitalizmus által 
felépített és fenntartott szellemi teljesítményeket. Nemcsak arról van szó, 
hogy nagyobb betekintést nyer a polgári társadalom kultúrájába, mint korábban 
bármikor, hanem arról is, hogy a proletariátus széles rétegeiben csak a hatalom 
megragadása után tudatosulhatnak a gazdaság és állam vezetéséhez szükséges 
szellemi képességek. Ráadásul a proletariátus nem szokott hozzá az önálló, 
felelősségteljes cselekvéshez, s így e cselekvés szükségességét gyakran inkább 


" A , Történelem és osztálytudat? a 20-as évek vitáiban. Szöveggyűjtemény. I-IV. k. 
Szerk.: Krausz Tamás és Mesterházi Miklós. A Filozófiai Figyelő Évkönyve, 1981. 

teherként, mint felszabadulásként érzékeli. Végül pedig a vezető posztok nagy 
részét betöltő proletárrétegek kispolgári, sőt polgári életszokásai szempontjából 
éppen az új társadalom új vonásai tűnnek idegennek, csaknem ellenségesnek.""" 
A burzsoáziával folytatott harc tehát, az államhatalom meghódítása ellenére, 
továbbra is egyenlőtlen fegyverekkel vívandó harc marad. A burzsoáziának 
ideológiailag kell először megtörnie ahhoz, állapítja meg Lukács, hogy önként 
lépjen az új társadalom szolgálatába, hogy annak rendeleteit legálisnak, jogren- 
dinek ismerje el, ne csupán egy olyan, a pillanatnyi erőviszonyokból adódó 
, brutális ténynek" tartsa, amelyet holnapra a visszájára lehet fordítani. Ennek 
az elismerésnek a jelentősége, mutat rá Lukács, mindig azoktól a konkrét 
körülményektől függ, melyek között bekövetkezik, hatása azonban lényegében 
ugyanaz: a forradalom legitimitásának szentesítése, amelyre nagy szüksége 
van a proletariátusnak ahhoz, hogy hatalmának állami kifejeződését törvényes- 
nek érezhesse. 

A , Történelem és osztálytudat" kifejezi azt a korábbiakban már jelzett 
előrelépést, amit Lukács (s vele együtt az újjászerveződés folyamatában levő 
magyar kommunista mozgalom) a párt kérdésében tett az 1919-es felfogások- 
hoz képest. A , Módszertani megjegyzések a szervezeti kérdéshez" című tanul- 
mányában, amit kifejezetten e gyűjtemény számára írt, a tömegharc spontanei- 
tásának elméletével szemben a pártot közvetítőként fogja fel az elmélet és a 
forradalmi gyakorlat között, s rendeltetését abban látja, hogy segítsen a prole- 
tariátusnak tudatosítani küldetését, felemelkedni az osztálytudat színvonalára, 
s belépni a , szabadság birodalmába". E rendeltetéssel összefüggésben erőtel- 
jesen hangsúlyozza a pártfegyelem jelentőségét, sőt egy elvont, filozófiai köve- 
telményszintre emelve, abszolutizálja is azt. A szervezeti kérdések kapcsán 
egy vélt , lenini pozíció"-ból bírálja Rosa Luxemburgot, akinek egyébként 
messzemenően a hatása alatt áll, de idevágó megnyilatkozásaiban a párt és a 
tudatos politikai akciók szerepének lebecsülését látja. Ennek során, akárcsak 
az egész műben, Lukács a forradalmi harc más feltételeitől elvonatkoztatva, 
túlértékeli a tudat szerepét a proletariátus küzdelmében, a pártról vallott fel- 
fogásában pedig figyelmen kívül hagyja azt, hogy a párt feladata nem merül 
ki abban, hogy pusztán közvetítsen a forradalmi gyakorlat felé, hanem - s ezt 
célozta Rosa Luxemburg egyik alapvető megjegyzése -— szüntelenül okulnia is 
kell a népmozgalmak tapasztalataiból, tévedéseiből is. 

A , Történelem és osztálytudat"-tal Lukács — a mű összes problematikus 
vonása ellenére — első ízben emelte a Kommunisták Magyarországi Pártjában 
folyó elméleti munkát az európai élvonal szintjére. Van is a műben egy ilyes- 
fajta összekapcsoló törekvés, amit főként azok a konkrét utalások jeleznek, a- 
melyekben felhívja a figyelmet a KMP fiatal teoretikusgárdájából ekkor hozzá 
legközelebb álló Révai József írásaira." 


"§ Lukács György: Történelem és osztálytudat. 567-572. o. 

"" Lukács két helyen is utal Révai különösen érdekesnek tartott cikkeire. A gyakorlat elmé- 
letének a gyakorlati elmélethez való viszonyával kapcsolatban Révai , Das Problem der Taktik? 
(A taktika problémája) című, a Kommunismus I. évf. 46-49. számában megjelent írására, 
a tömegakciókkal kapcsolatosan pedig a , Kommunistische Selbstkritik und der Fall Levi? 
(A kommunista önkritika és a Levi-ügy) c. cikkére hívta fel a figyelmet (Kommunismus, II. 

A , Történelem és osztálytudat"-ra Lukács messianisztikus szektarianiz- 
musa még erősen rányomta bélyegét. Ezért van elméleti érdekessége a lenini 
állásponttal való azonosulás szándékának is Rosa Luxemburg nézeteinek bírá- 
lata során, s még inkább annak, hogy a könyv bevezetőjében már jelzi: Lenin 
túlnyomóan politikusi súlya , ma még sokak számára elfedi elméleti szerepét", 
de a lenini életmű igazi nagyságának felmérésére itt még nem vállalkozik. 
Ebből az időszakból származó másik kiemelkedő munkája, az 1924-ben írott 
Lenmin-tanulmány, azt tanúsítja, hogy egységben tudta látni és láttatni Lenint, 
a teoretikust és forradalmárt; felismerte azt, hogy Lenin életműve új korszakot 
jelent a marxizmus történetében. 

Lukács e műveinek korabeli kommunista fogadtatása és bírálata nem 
maradt meg az elvi kritika síkján, hanem a velük kapcsolatos fenntartások ha- 
marosan politikai üggyé növekedtek. A KI 1924-ben tartott V. kongresszusán 
Buharin és Zinovjev éles támadást intéztek a , hegeliánus revizionizmus" ellen, 
s durva, gunyoros hangnemben ítélték el képviselői között Lukácsot is. Zinov- 
jev a KI V. kongresszusán, 1924. június 19-én mondott beszédében egyértel- 
műen utalt arra, hogy a Lukácsot ért bírálat összefüggött a Magyar Kommunista 
párt belső ügyeivel. , Kaptam egy levelet Rudas elvtárstól, aki az egyik vezetője 
annak a frakciónak, amelyhez Lukács tartozik. Kijelenti, hogy szándékában 
állt fellépni a revizionista Lukács ellen. Amikor a frakció ezt megtiltotta neki, 
kilépett a frakcióból, mert nem óhajtja a marxizmust felvizezni. Bravó Rudas ! 
— kiáltott fel Zinovjev, majd így folytatta —: Hasonló áramlat van a német párt- 
ban is. Graziadei elvtárs professzor, Korsch is professzor (közbeszólás: 
Lukács is professzor). Ha jön még néhány ilyen professzor és szétíröccsentik 
marxista teóriáikat, akkor rosszul fog állni a dolgunk. Ilyen eíméleti revizioniz- 
must a kommunista internacionálénkban büntetlenül nem tűrhetünk.""" 

A Zinovjev által említett levélből, amelyet Rudas László 1924. június 12-én 
fogalmazott meg és küldött el a KI Elnökségének, kiderülnek Rudas kiválásá- 
nak előzményei is. A Landler frakció tagjai — Hevesi Gyula kivételével — egy- 
ségesen elítélték azt, hogy Rudas egy, a Kommunista Akadémia Közlönye szá- 
mára írott cikkében kirohanást intézett Lukács ,idealista" filozófiája ellen. 
A landleristák - írja Rudas a levélben - , azonosították magukat Lukács elvtárs 
filozófiájával és politikájával" s felszólították őt, hogy a már leadott cikket 
vonja vissza. Erre Rudas nem volt hajlandó. A KI Elnökségéhez írott levelé- 
ben bejelentette, hogy a Landler frakcióból való kilépése következtében nem 
vehet részt annak képviselőjeként azon a konferencián, amelyet a KI kong- 
resszusa idején a magyar párt ügyeinek megtárgyalása céljából hívtak egybe. 
A levelet Rudas azzal az ígérettel zárta, hogy , a maga részéről a frakcióharcot 


évf. 15-16. sz.). Ugyanakkor a köztük lévő véleménykülönbségeket jelzi, hogy Lukács mindkét 
esetben hangsúlyozta: nem ért mindenben egyet Révaival, illetve a vele való részletes vitához 
nincs tere. (Lukács György: Történelem és osztálytudat. 504-505., 606. o.) 

0 Protokoll der V. Kongresses der Kommunistischen Internationale. Hamburg, 1924. 
Zinovjev beszédét újraközli a , Történelem és osztálytudat a 20-as évek vitáiban." I. k. 219- 
303. o. Idézi és a jelenséget filozófiai aspektusból értékeli: Hermann István: Az elméleti vita 
feltételei. A messianisztikus marxizmus avagy az úgynevezett nyugati marxizmus. Világosság, 
1984. 4. sz. 211-220. o. 

befejezte", de a jövőben sem szünteti be a harcot az ellen a , nem kommunista, 
idealista áramlat" ellen, amelynek , hatása már nemzetközi méretekben meg- 
mutatkozik" ."! 

A Lukácsot ért politikai bírálat megosztotta a landleristák táborát. Egy 
részük attól tartott, hogy Lukács megbírált nézeteit a Írakció elméleti bázisá- 
nak fogják minősíteni, s ez további politikai támadásokhoz és a Landler frakció 
helyzetének meggyengüléséhez vezethet. Ezt megelőzendő a Landler Írakció 
néhány Moszkvában tartózkodó tagja, Hamburger Jenő, Karikás Frigyes, 
Lengyel Gyula és Benke Anton még a Zinovjev-beszéd napján, június 19-én 
levelet írt a kongresszus elnökségéhez. Levelükben megállapították, hogy 
szükségesnek tartják Lukács könyvének a Landler frakción belüli megvitatá- 
sát. , Frakciónk eddigi párttevékenysége teljes biztosíték arra — hangoztat- 
ták -, hogy frakciónk egy a Lukács elvtárs felfogásáról tartott marxista vitában 
szilárd marxista-leninista szellemben foglal állást." Azzal a kéréssel fordultak 
az elnökséghez, hogy nyilatkozatukat a plenáris ülésen ismertessék."? 

Lukácsnak ugyanakkor nem kellett nélkülöznie a landleristák támogatását 
sem. Szolidaritásukat jelezte, hogy Révai József kritikai megjegyzései ellenére 
alapvetően elismerő hangvételű recenziója a , Történelem és osztálytudat"-ról 
a Grünbergs Archivban 1925-ben ismét megjelent. Elméletileg azonban a re- 
cenzió Lukács művének görbe tükre lett, hiszen Révai a , Történelem és osztály- 
tudat"-nak éppen azokat a megállapításait domborította ki, amelyek Lukácsot 
elválasztották Marxtól és Hegelhez közelítették." Teoretikusan kevésbé mé- 
lyenszántó, de politikailag feltétlenül átgondoltabb megnyilatkozás volt az a 
meleg hangú méltatás, amit Landler Jenő jelentetett meg Lukács Lenin-tanul- 
mányáról 1924. július elején a Die Rote Fahnéban."" 

Az 1924-es bírálat után Lukács még inkább visszahúzódott a politikai 
küzdelmek előteréből, de a KMP elméleti munkájában, a pártoktatásban - 
a bécsi pártiskola vezetőjeként — és az agitációban 1924 után is folytonosan 
jelen volt. A bécsi emigrációban élő, s az otthonról tanulni kiérkező fiatal 
kommunisták gondolkodására mélyreható befolyást gyakorol. 

Lukács politikai visszahúzódása az 1920-as évek közepén nemcsak a zinov- 
jevi bírálattal, még kevésbé az annak nyomán Gyeborin által megindított, 
Rudas, Thalheimer és mások által folytatott elméleti kritikákkal függött össze, 
hanem jóval inkább a KMP-ben ebben az időben előállott új helyzettel. 

A Kommunista Internacionálé V. kongresszusa alkalmat adott arra, hogy 
a KMP helyzetét és az előző években felmerült problémákat külön is meg- 
vitassák. Az e célból létrehívott értekezleten igen jelentős előrelépésre került 
sor: a résztvevőknek sikerült a vitatott kérdések egy részét tisztázni, s megálla- 
podtak abban, hogy a korábbi frakciós ellentétek következtében kialakult hely- 


1 PI Archívum. 500. f. 2/920. ő. e. 

"zt TJo. 500. f. 1/32. ő. e. 

"3: Révai József: Recenzió Lukács György , Történelem és osztálytudat? c. kötetéről. 
In: A magyar marxista filozófia a két világháború között. Válogatás. Kossuth Könyvkiadó, 
1979. 87-96. o. 

"4 Landler írását Mesterházi Miklós újraközölte a Párttörténeti Közlemények 1984. 4. szá- 
mában. (177-179. o.) 

zetet felszámolják. Megalakították a párt ideiglenes vezető szervét, az Organi- 
zációs Bizottságot, amelynek Alpári Gyula, Landler Jenő és Kun Béla lettek 
a tagjai. Ez az előrelépés egyben megvetette az alapját annak, hogy további 
tárgyalások és előkészítő munka után 1925 augusztusában Bécsben megtart- 
hassák a KMP I. kongresszusát." 

Az ekkor kialakult helyzetet, az áldatlan frakcióharc felszámolását Lukács 
jelentős eredménynek tartotta. Támogatta a pártegység helyreállítására irá- 
nyuló erőfeszítéseket, de veszélyesnek ítélte és elutasította a Kun frakciónak 
azt a törekvését, hogy a bécsi magyar kommunista emigráció mozgalmon 
belüli súlyát és szerepét csökkentsék. Lukács, aki 1924-től a bécsi emigrációs 
bizottság tényleges vezetőjének számított, s nemcsak a stratégiai kérdésekre 
irányította figyelmét, hanem második feleségével, az 1920 elejétől szintén 
Bécsben élő Bortstieber Gertrúddal együtt a politikai , aprómunka?" szinte 
minden válfaját végezte és ismerte, tisztában volt azzal, hogy az osztrák fő- 
város közelisége milyen nagy előnyt jelent a hazai mozgalom irányításában. 
Hevesen ellenzett minden olyan kezdeményezést, amely a bécsi emigrációnak 
a KMP-ra gyakorolt befolyását akarta csökkenteni. Továbbra is irreálisnak 
tartotta azt, hogy a mozgalom irányításának súlypontját Magyarországra lehes- 
sen áthelyezni, s az ezt követelő jelszavakban a , pártépítők" korábbi türelmet- 
len és átgondolatlan irányvonalának a folytatását látta, amelynek felülkereke- 
dése miatt 1921 őszén kilépett a Központi Bizottságból. 

A KMP I. kongresszusának előkészítése idején a bécsi emigráció szem- 
pontjából kedvezőtlennek ítélte meg a párt vezetőségében s a küldöttek körében 
kialakuló erőviszonyokat, s ezért úgy döntött, hogy nem vesz részt a kongresz- 
szuson. Távolmaradását 1925. július 31-i — Révai Józseffel együtt aláírt -— 
nyilatkozatában azzal indokolta, hogy nem ért egyet azzal az elgondolással, 
amelynek jegyében a kongresszus emigrációs résztvevőinek listáját összeállí- 
tották."" Az Organizációs Bizottság és a bécsi emigrációs vezetőség ellentéte 
végül is kompromisszummal zárult: Révai az emigráció küldötteként titkári 
minőségben bekapcsolódott a kongresszus munkájába. 

Az 1920-as évek második felében Lukács pozíciója újra megerősödik a 
KMP vezetésében, 1928-tól ismét a Központi Bizottság tagja. Tevékenységé- 
nek színhelye továbbra is Bécs marad, de az évtized végén, 1929 februárjától 
május elejéig a Titkárság tagjaként itthon irányítja a párt illegális tevékenysé- 
gét, bizonyságot téve személyes bátorságáról és a konspirációban való jártas- 
ságáról. Elméleti szempontból sem volt meddő ez az időszak, Lukács irányadó 
szerepet játszott a párt új folyóiratainak — az Új Márciusnak és a 100 94-nak - 
a szerkesztésében. Az e folyóiratokban megjelent írásaiban nemcsak a kommu- 
nista mozgalom elméleti kérdéseit és aktuális problémáit taglalta, de az újabb 


8 A KMP első kongresszusa. Összeáll. és szerk.: Szabó Aenes-Imre Magda. Kossuth 
Könyvkiadó, 1975. 

"6  Kijelentjük - írta Lukács és Révai a nyilatkozatban -, hogy 1) az emigrációs részt- 
vevők ilyen összeállítását, mely újabb frakcióharcra adhat alkalmat, helytelenítjük, mert a 
frakcióharc felújítását károsnak tartjuk a pártra; 2) a pártkonferencián csak az Összes párt- 
fórumok közös megegyezése és határozata alapján volnánk hajlandók részt venni." (PI 
Archívum. 500. f. 2/891. ő. e.) 


77 


kutatások azt tanúsítják, hogy gondolatvilágában a magyar kultúra és a magyar 
irodalom jobban előtérbe került, mint ahogy eddig hihettük."" 

Az 1920-as évek második felének legfontosabb - s Lukács politikai nézetei- 
nek alakulását is mélyen befolyásoló — fejleménye a Magyarországi Szocialista 
Munkáspárt létrejötte és tevékenysége volt." Az MSZMP új lehetőségeket 
tárt fel itthon a kommunista párt befolyásának növelésére és új kezdeményezé- 
seket tett szükségessé az emigrációban is. 1926. november 15-én Lukács 
Landler indítványára levélben fordult a Párizsban élő, s a KMP-val szimpati- 
záló Károlyi Mihályhoz, amelyben az illegális párt vezetősége nevében Lukács 
arra kérte fel Károlyit, hogy a decemberi képviselő-választások előtt nyílt 
levelet intézzen az MSZDP-hez. ,, ...a pártnak az a felfogása, hogy óriási 
fontosságú volna, hogy Ön írjon nyílt levelet a Szociáldemokrata Pártnak saját 
aláírásával — írta a levélben Lukács -, melyben kifejezést ad annak, hogy 
mennyire nélkülözi a Szocdem Párt választási felhívásában 1) a köztársaság 
követelését, 2) annak a követelését, hogy az államforma fölött népszavazás 
döntsön, 3) radikális földreform-programot." Károlyi mozgósításával a KMP 
arra kívánta a választások előtt a szociáldemokrata tömegeket rádöbbenteni, 
hogy a peyeri vezetés nem vállalja ezeket a kifejezetten polgári demokratikus 
követeléseket sem. Károlyi levelét, melyet az MSZDP vezetősége elhallgatott, 
az MSZMP 50 000 példányban nyomtatta ki és terjesztette a szociáldemokrata 
pártszervezetekben."? 

Az MSZMP megszűnése után újabb útkeresés kezdődött meg a magyar 
kommunista mozgalomban. Az útkeresés lendületét azonban kezdettől fékez- 
ték a KMP vezetőségében a Landler 1928 februárjában bekövetkezett halála 
után felerősödött frakciós ellentétek. A frontvonal változatlanul a Kun, illetve 
a Landler frakció között húzódott, amelynek élén most Lukács és Révai állt. 
Mindketten törekedtek a landleri hagyományok folytatására, de hiányzott 
belőlük Landler nagyfokú taktikai érzéke és kompromisszumokra való hajlan- 
dósága, amelynek az évtized közepén nagy szerepe volt a rövid életű pártegység 
megszületésében. 

Lukács későbbi nyilatkozataiban mindig kiemelte, joggal, a landlerista 
hagyományok jelentőségét a KMP-ban, de a Írakció történelmi szerepét meg- 
lehetősen elfogultan mutatta be. A Blum-tézisekről 1956-ban rendezett vitá- 
ban, például, a párt történetének szinte minden előremutató mozzanatát a 
Landler frakció érdemének betudva, egy hosszú történelmi vonalat vázolt fel: 
az 1921-es pártvita, az MSZMP 1925-ben történt megalakítása és a Blum- 
tézisek között — mondotta -— , összefüggő vonal van, amelynek lényege: harc 


" Lackó Miklós: Politika, kultúra, realizmus. Lukács György a 100 9 időszakában. Új 
Írás, 1978. 2. sz.; Szerdahelyi István: Lukács György marxista irodalomelméleti koncepciójá- 
nak kialakulása. In: A marxista irodalomelmélet története. (A kezdetektől 1945-ig.) Tanulmá- 
nyok. Szerk.: Nyírő Lajos és Veres András. Kossuth Könyvkiadó, 1981. 251-—278. o.; Lukács 
és a 100 9) kapcsolatára vonatkozóan lásd még Tamás Aladár: A 100 9 története. Magvető 
Kiadó, 1973. 

"s Liptai Ervinné: A Magyarországi Szocialista Munkáspárt. 1925-1928. Kossuth Könyv- 
kiadó. 1971. 

"9 Hajdu Tibor id. mű, 406-409. o. 

a szektarianizmus ellen". Ez a történelemszemlélet, mely ,,szektariánus" és 
, antiszektariánus" frakciók harcaként fogta fel a párt történetét, figyelmen 
kívül hagyta azt, hogy a szektarianizmus ellenében a Kun frakció oldaláról is 
születtek kezdeményezések. Elég itt csupán Szántó Béla ilyen jellegű terveze- 
tére, az ún. Róbert-tézisekre utalni, amelynek elvetésében és az 1928. júliusi 
plénumon kifejtett bírálatában Lukács és Révai — frakciós indulatoktól hevítve 
— felettébb negatív szerepet játszottak."" 


xXk 


Lukács 1928 szeptemberében kapott megbízást egy, a magyar politikai és gazda- 
sági helyzetet elemző és a KMP feladatait megjelölő tézistervezet kidolgozásá- 
ra. E dokumentumban, amelyet szerzőjének mozgalmi neve után Blum-tézisek- 
nek neveztek, Lukács arra törekedett, hogy a KI 1928 nyarán lezajlott VI. 
kongresszusának útmutatásait érvényesítse a magyarországi helyzet értékelé- 
sében és a KMP követendő irányvonalának felvázolásában. A KI VI. kong- 
resszusa, mint ismeretes, Magyarországot ,,a kapitalista fejlődés középfokán álló 
országok" csoportjába sorolta, amelyekben a polgári demokratikus átalakulás 
még nem fejeződött be. Ezekben az országokban a KI programja lehetséges- 
nek tartotta a polgári demokratikus forradalom többé-kevésbé gyors átnövését 
szocialista forradalomba. A Blum-tézisek ennek megfelelően magukban foglal- 
ták a proletariátus és a parasztság demokratikus diktatúrája kivívásának köve- 
telményét mint a KMP előtt álló közvetlen célt. , A demokratikus diktatúra 
— írta Lukács a tézisekben - nem érthető másképpen, mint az a konkrét át- 
menet, amelyen keresztül a polgári forradalom átlendül a proletárforradalom- 
ba."" 

Lukács tézistervezetének azonban, melyet 1929 elején mint belső párt- 
anyagot terjesztettek, csak egészen rövid , élet", mindössze néhány hét adatott 
meg. 

A KMP II. kongresszusára szánt tézistervezet elvetésében a nemzetközi 
kommunista mozgalom irányvonalában az 1920-as évek végén bekövetkezett 
újabb szektás fordulat döntő szerepet játszott. A történeti irodalom már rá- 
mutatott arra, hogy Kun Béla kezdetben maga is úgy fogadta az 1929 januárjá- 
ban végső megfogalmazásban elkészült tézistervezetet, mint amelynek alap- 
vonala egybeesik a KI VI. kongresszusának Magyarországról adott értékelé- 
sével, s ennek megfelelően 1929. február 19-én kelt első levelében csak egészen 
enyhe bíráló megjegyzéseket tett. Februárban azonban - olvassuk Borsányi 
György Kun Béláról szóló könyvében - a Komintern illetékes szerve, a 
Westeuropáische Büro napirendre tűzte a magyar párt helyzetét. A tárgyalás 
részleteit nem ismerjük, írja Borsányi, de az bizonyos, hogy nyomban a tár- 


"Kirshner Béla: Viták a politikai vonal kérdéseiről a KMP vezetésében. 1928. január- 
1928. szeptember. Párttörténeti Közlemények, 1984. 4. sz. 112-132. o. 

Szabó Ágnes. Párttörténeti Közlemények, 1975. 4. sz. 186. o.; Vö. Lackó Miklós: A Blum- 
tézisek. In: Válságok és választások. Gondolat Kiadó, 1975. 171-193. o.; Sziklai László: 

gyalás után Kun Béla és Révai József aláírásával rejtjeles távirat érkezett Bécsbe, 
a KMP Külföldi Bizottságához, amely elrendelte a Blum-tézisek terjesztésének 
azonnali leállítását. "? 

Ha a tárgyalás részletei nem is ismeretesek, az elvetés indokairól, valamint 
Kun Béla álláspontjának időközbeni megváltozásáról bizonyos képet ad D. Z. 
Manuilszkijnak, a Komintern egyik vezetőjének 1929. február 28-án Kun 
Bélához írott levele. , Részletesen megismerkedtünk a politikai tézisekkel és 
mielőtt határoztunk volna, figyelmesen áttanulmányoztuk a Te leveleidet — 
írja Manuilszkij Kun Bélának -— politikai természetű megjegyzéseidet illetően. 
Ezenkívül elolvastuk Róbert [Szántó Béla] cikkeit és Julius [Alpári Gyula) 
beszédét a Landessekretariatban múlt év augusztus 12-ről. A Te leveleid segí- 
tettek nekünk abban, hogy kitapogassuk a helyes határozathoz vezető utat. 
Mindenekelőtt a politikai tézisek dolgában általunk adott direktívák esnek 
egybe alapjában a Te megjegyzéseiddel. a) A tézisek rettenetesen hosszúak, 
ez inkább brosúra, de nem tézisek, az egyszerű aktivisták nem képesek feldol- 
gozni ilyen kilométer hosszúságú téziseket. Meg kell azokat rövidíteni. b) 
A tézisek struktúráját át kell dolgozni. A kongresszusnak négy-öt év eltelte után 
igen fontos összegző jellege van. Mi legyen a fő pontja a téziseknek, amelyek 
összefoglalják az eredményeket? A magyar forradalom mozgató erőinek kér- 
dése. Milyen osztályokat sikerül a proletariátusnak magával vinnie. A forrada- 
lom kezdő stádiumában az egész parasztságot-e vagy amint mi hisszük, a pa- 
rasztság differenciálódása Nálatok mélyebbre hatolt, mint ahogyan volt a for- 
radalom előtti Oroszországban (90 94 kisföldű és mezőgazdasági munkás). 
Sikerül-e a proletariátusnak magával vinni a városi kispolgárságot ? Számításba 
kell venni a világimperializmus nyomásának mértékét a különböző osztályok 
szerepének meghatározásánál. (Magyarország egy skormányzóságs mértékéig 
van megcsonkítva, illúziók Trianon revízióját illetően.) A forradalom mozgató- 
erőinek ez a jellemzése nem szabad, hogy vepochálisk karakterű legyen (Troc- 
kij a permanens forradalmat egész korszakra határozta meg), hanem legyen 
rászabva a konkrét valóságra, a mai nap osztályerő-viszonyaira. Ne legyen se 
absztrakt, sematikus perspektíva, sem durva empirizmus, hanem tudja össze- 
kapcsolni a perspektívát a mai nap tényeivel." 

Manuilszkij levelének ez a részlete éles fényt vet arra, hogy a Blum-tézisek 
elvetésébe a nemzetközi kommunista mozgalomban és a szovjet pártban le- 
zajlott viták erősen belejátszottak. S arra is, hogy 1929 februárjában a Blum- 
tézisek ügye a KMP-ben korábban meghirdetett és vitatott álláspontokkal 
- Szántó Béla és Alpári Gyula nézeteivel — összekapcsolva került terítékre. 
Ez olajat öntött a frakcióharc amúgy is lángoló tüzére, érdekeltté téve Kun 
Bélát abban, hogy a Komintern vezető testülete a KMP előző években folyta- 
tott tevékenységének vizsgálata és bírálata során a fő csapást ne a Kun Írak- 
cióhoz tartozó Szántó Béla téziseire mérje, hanem a másik Írakció élén álló 
Lukács produktumára. Manuilszkij bírálata ugyanakkor túlmutatott magukon 
a téziseken. A Trianon revíziójával kapcsolatos , illúziók "-ra vonatkozó meg- 


"2? Borsányi György: Kun Béla. Politikai életrajz. Kossuth Könyvkiadó, 1979. 329. o. 
75 PI Archívum. 500. f. 221. ő. e. 


jegyzése például, nem is annyira a Blum-téziseknek szólt — hiszen az maga is 
szembeszállt a területi integritás jegyében folyó háborús uszítással, a , revíziós 
szélhámosság" -gal -, hanem a KMP-nek Trianon kérdésében elfoglalt addigi 
álláspontjának. Mintegy előlegezte a párt idevágó jelszavának 1929 késő tava- 
szán — Révai József egyik cikkében végrehajtott — ideiglenes (csupán néhány 
hónapig érvényben levő) módosítását." 

A fő csapás valóban a Blum-tézisekre irányult. Manuilszkij levelének 
következő két megjegyzése és konklúziója arról tanúskodik, hogy a tézisterve- 
zetet döntően azzal az indokkal vetették el, hogy abban Lukács -— úgymond - 
nem számolt eléggé a magyarországi sajátosságokkal, s a KI VI. kongresszusá- 
nak megállapításait mechanikusan vetítette ki a magyar helyzetre. Manuilszkij 
ugyanis így folytatta: 

,: Második megjegyzés. Szükséges a forradalom mozgató erőit összekap- 
csolni a sharmadikk periódus ama következményeivel, amelyeket az speciálisan 
Magyarországon szült a háború utáni kapitalizmus fejlődésében. Most nem 
elégséges a VI. kongresszusnak a harmadik periódusról való szavait ismételni 
(angolok) vagy elfelejtkezni róluk (magyarok), hanem a magyar osztályviszo- 
nyok szemüvegén keresztül kell megvizsgálni a harmadik periódust. 

Harmadik megjegyzés. A forradalom mozgató erőinek értékeléséről szóló 
kérdés legszorosabb módon összefügg ezzel a kérdéssel, amelyet Te érintesz, 
nevezetesen demokratikus vagy proletárdiktatúra. Mi éppenúgy, mint Te, azt 
tartjuk, hogy a téziseknek a demokratikus diktatúrára való beállítása helytelen. 
Ez a beállítás semmi esetre sem alapozható meg az általunk a VI. kongresszuson 
elfogadott program megfelelő helyeivel. Magyarországon a proletárdiktatúráról 
lehet szó, amely össze van kapcsolva a demokratikus forradalom sok alapvető 
vonásával, de mindamellett ez proletárdiktatúra és nem demokratikus diktatúra. 
Nem lehet szem elől téveszteni olyan meghatározó tényt, mint azt, hogy 
Magyarországon már volt proletárdiktatúra. A történelem nem csinál vissza- 
felé . ugrásokat. A demokratikus diktatúra vjelszavats Magyarországon vala- 
hogyan kiagyalt, vfilozofikusank kibölcselkedett. 

Én csak röviden összefoglalom a mi alapvető megjegyzéseinket — fejezte 
be levelének idevágó részét Manuilszkij -, nem érintve a részleteket. Az amiről 
mi beszélünk, az nem a részletek, hanem a tézisek gerince. Megjegyzéseinkhez 
a magyar elvtársak egyértelműen hozzájárultak." 

A történelem nem csinál visszafelé ugrásokat -— állapítja meg Manuilszkij 
egy olyan ország kommunista pártjának politikai téziseivel kapcsolatban, 
amelyben 1919 augusztusában a történelem kereke éles fordulatot vett vissza- 
felé. A Blum-tézisekben foglalt irányvétel egy korai kísérlet volt az ún. máso- 
dik tanácsköztársaság bűvköréből való kiszabadulásra. Számvetés a bethleni 
konszolidáció tényével, az ellenforradalmi rendszer tartósságával. Mai szemmel 
könnyű felismerni a Blum-tézisekben adott helyzetelemzés téves elemeit, szek- 
tás jegyeit, mégis kétségtelen, hogy a tézisek által felvázolt irányvétel reális 

lehetőséget kínált a KMP stratégiai irányvonala és az 1920-as évek magyar 
valósága között fennálló ellentmondás feloldására. A tézisek elvetésében erősen 
közrejátszott az az optimista vélekedés, hogy a kibontakozó gazdasági világvál- 
ság a kapitalizmus utolsó nagy válsága lesz, ami számos országban - így Ma- 
gyarországon is — megérleli a szocialista forradalom feltételeit, indokolttá teszi 
a proletárdiktatúrára való közvetlen irányvétel fenntartását. 

Ebben az értelemben a Blum-tézisek ügye -— bár a tézistervezet sorsa 1929 
elején-tavaszán végérvényesen megpecsételődött a politikai gyakorlat szem- 
pontjából -— több volt, mint epizód. Az 1929-1933-as gazdasági világválság 
éveiben a Blum-tézisek kritikája, mint a KMP-ben jelentkező jobboldali elhaj- 
lás megbélyegzése és tanulságainak levonása, végig jelen maradt a Komunisták — 
Magyarországi Pártja vezetőinek gondolatvilágában s olykor nemzetközi össze- 
függésben is jelentőségre tett szert. 

A Blum-tézisek bírálata a KMP-ben nem csupán Lukács személyét érin- 
tette, hanem a kritika éle kezdettől fogva a volt Landler frakció ellen irányult. 
Ezt a Landler fÍrakció úgy próbálta meg ellensúlyozni, hogy védekezésből 
hamarosan ellentámadásba ment át. Az történt ugyanis, hogy a tézisek elvetése 
után Kun hosszabb ideig nem fejtette ki saját álláspontját a Blum-tézisek he- 
lyett — Révai József közreműködésével — kidolgozott új tézistervezetről. Amikor 
aztán mégis válaszolt, úgy tüntette fel, mintha közte és a KÜB tagjai között 
teljes lenne az egyetértés a Blum-tézisek és a párt addigi irányvonalának meg- 
ítélésében. Ezt Révaiék azonnal elutasították. A KÜB 1929. augusztus 24-i 
levelében leszögezte: , A mi álláspontunk az, hogy az a nyilatkozat, mely 
szerint Vilmos elvtárs (Vilmos volt Kun Béla illegális neve ebben az időben] 
egyetért a politikai tézisekkel, nem kielégítő, mert Vilmos elvtársnak nyilat- 
koznia kellene arról is, hogy vajon egyetért-e a párt vonalának azzal a kritiká- 
jával, amelyet a tézisek adnak. Annál inkább ragaszkodnunk kell egy ilyen nyi- 
latkozathoz, mert Vilmos elvtárs sürgönyében a tézisekkel való egyetértés 
azzal van indokolva, hogy elfogadtuk az ő vonalát. Az rő vonalak azonban mind- 
mostanáig az volt, hogy a Blum-féle tézistervezet a párt eddigi helyes sbolsevik 
vonalával szembenr jelentett jobboldali elhajlást. A mi álláspontunk szerint 
azonban a pártnak eddig nem volt helyes bolseviki stratégiai vonala.""" Az idé- 
zett rész jól rávilágít arra, hogy a Blum-tézisek általánossá váló bírálata koránt- 
sem nyugodott egységes elvi-politikai platformon. Ebből a szempontból igen 
érdekes Lukács György 1951-ből származó visszaemlékezése, amely élesen 
megkülönböztette a Blum-tézisek Kun Bélától eredő kritikáját attól a bírálattól, 
melyet Révai és Háy Mihály gyakorolt a tézisek felett. Ez utóbbit Lukács a 
,,kritika kritikájának" nevezte." 

1929 nyarán s a későbbiekben folytatódott a vita, de már csak formálisan 
kapcsolódott a Blum-tézisekhez, amelyet 1929 őszén a KI Elnökségének Nyílt 
Levele is élesen elítélt, egyúttal helyesen hangsúlyozva a KMP-ben folyó frakció- 
harc felszámolásának szükségességét. A Blum-tézisek kritikájának igazi tétje 
tehát ebben az időben a volt Landler frakció sorsa, s az általa vitt viszonylag 

realistább - persze a valóságtól számos kérdésben szintén elrugaszkodó - irány- 
vonalnak a fennmaradása, vagy legalább részleges továbbélése volt. Lukács 
1929-1930-as magatartása és állásfoglalásai is csak ennek fényébrn érthetők 
meg. 1929. május 2-án a KMP KB-hoz intézett levelében megfogalmazott 
önkritikáját, melyet a Nyílt Levél. után nyilatkozat formájában az Új Március- 
ban is közzétett, 1930 februárjában, a KMP II. kongresszusán még súlyosabb 
szavakkal nyilvánította ki. A kongresszuson mondott önbírálatában már nem 
is csupán a tézisek , gyökeresen hibás, opportunista voltát" ismerte el, hanem 
egyenesen , eklektikus opportunizmus"-ról beszélt, azt mondván, hogy a ter- 
vezetben a , legkülönfélébb tényekből levont következtetések nemcsak a té- 
nyeknek, hanem saját maguknak is, egymásnak is ellent mondanak"." 

Átengedjük a pszichológusoknak annak a kérdésnek a megválaszolását, 
hogy Lukács 1929-1930-as önkritikáinak szövegében felfedezhetők-e a kény- 
szerhelyzetben levő ember magatartásának árulkodó jegyei. Beérjük annak rög- 
zítésével, hogy a kommunista mozgalom számos résztvevőjének szemében - 
visszaemlékezések tanúsítják ezt — ezek az önkritikák akkor őszintének hatot- 
tak. Nyilvánvaló szépítés és egyben ellentmondás volt azonban Lukács későbbi 
visszatekintéseiben, hogy miközben önkritikáját a kényszerítő, sőt fenyegető 
helyzettel magyarázta, a politikai gyakorlattól való visszavonulását — például a 
, Marxista fejlődésem: 1918-1930" című írásában -— az ő , belső, magán ön- 
kritikájának" eredményeként tüntette fel. A KMP vezetőségéből való kiválása 
nem saját elhatározásából fakadt, hanem politikai döntés következménye volt. 
A párt vezetőségéből való kikapcsolását már a KI VB Titkárságának 1929. 
október 27-i - a KMP szervezeti kérdéseivel foglalkozó — határozata előírta. 
A határozat Lukácsot , javíthatatlanul frakciós beállítottságúnak" bélyegezte 
(egyoldalúan csak őt), és kimondta: , Blum elvtárs kizáratik a KÜB-ből és 
Moszkvába lesz híva."" A Lukács által az ő politikai megsemmisítéseként érté- 
kelt határozat tehát csak a párt vezetőségéből való kikapcsolását foglalta magá- 
ban. A pártból való kizárása később sem merült fel, sőt a KMP II. kongresszu- 
sának előkészítésében bizonyos szerepet is vállalhatott. Az azonban már a 
kongresszus előtt teljesen egyértelművé vált, hogy a párt politikai irányvonalá- 
nak további alakításába nem lehet többé tényleges beleszólása. 

Ilyen körülmények között Lukács nem látta tovább értelmét annak, hogy 
a KMP tagja maradjon. 1930 januárjában, a kongresszust előkészítő tárgyalások 
során már jelezte azt a szándékát, hogy a jövőben a német kommunista párt- 
ban szeretne tevékenykedni. 

sA Landler frakció felbomlása" — idézi fel a leglényegesebb mozzanatot 
Lukács - a , Megélt gondolkodás "-ban. Menteni a menthetőt — ez a szándék 
jellemezte Lukács gyakorlati politikusi tevékenységének utolsó aktusát a KMP- 
ben. Tisztában lévén azzal, hogy nincs már vesztenivalója, kongresszusi szerep- 
lése során arra törekedett, hogy saját felelősségének hangsúlyozásával elhárítsa a 
veszélyt a Landler frakció többi vezető alakjának feje felől. Főleg Révait védte, 
akit szembekerülésük ellenére a landlerista vonal lehetséges továbbvivőjének 

tekintett az új pártvezetőségben." (Tévedett, Révai sem került be a KMP II. 
kongresszusán megválasztott új Központi Bizottságba.) 

Bár a Blum-tézisek kétségkívül az előfutár szerepét játszották az átmeneti 
korszak és a demokratikus diktatúra szükségességének felvetésében, maga a 
tervezet később, a népfírontpolitika korszakában mindvégig tabunak számított. 
Lukács egyik interjújában említi, hogy a VII. kongresszus idején egy Révaival 
folytatott beszélgetésük során felmerült ugyan a Blum-tézisek , aktualitása", de 
úgy látszik, hogy a tézisek felelevenítésének veszélyeivel mindketten tisztában 
voltak. Ez a belátás csak részben magyarázható azzal, hogy a tézistervezetre 
1929-ben rásütött , jobboldali" bélyeg még túlságosan Íriss volt, s megkérdő- 
jelezése kockázatos vállalkozás lett volna. Nem elegendő magyarázat ez még 
akkor sem, ha számot vetünk azzal, hogy a népfrontpolitika felszabadító 
erejét a nagy perek dermesztő légköre sokban paralizálta, s hogy a törvénysérté- 
sek áldozataival sokszor hosszú évekre visszamenő vádakat szegeztek szembe. 

A Blum-tézisek, mint politikai dokumentum, maga sem volt alkalmas arra, 
hogy a népírontpolitikának — később a Magyar Kommunista Párt népidemokrá- 
cia-felfogásának — tényleges kiindulópontja és alapja lehessen. A tézistervezet- 
ben foglalt helyzetelemzés egy korábbi időszakhoz, az 1920-as évek második 
feléhez kötődött, magán viselve ez évek kommunista szektarianizmusának 
számos jegyét, köztük a szociáldemokráciának szociálfasizmusként való kezelé- 
sét. XA Blum-téziseknek mint politikai platformnak a folytathatatlansága talán 
éppen ebben a kérdésben volt a legnyilvánvalóbb, hiszen a népfrontpolitikai 
fordulat a kommunista pártok elé a munkásegység kivívásának követelményét 
állította. Megváltozott a kommunista párt álláspontja — mégpedig többszöri 
módosuláson keresztül — a szakszervezetek kérdésében, s általában a szövet- 
ségi politika lehetőségeinek megítélésében is. Mindennek nem mond ellent az, 
hogy Lukács későbbi nyilatkozataiban gyakran hangsúlyozta a Blum-tézisek 
meghatározó jelentőségét további elméleti fejlődésében. Lukács kontinuitás- 
tudata a Blum-tézisekkel kapcsolatban a tézisekről 1956-ban rendezett vitában 
nyert először megfogalmazást: 1930 utáni (más területen megnyilvánuló) iro- 
dalmi tevékenységét említette annak bizonyítékaként, hogy nem szakított a 
Blum-tézisek , lényeges vonalával". Folytonosságot azonban csak saját munkás- 
ságában mutatott ki, s ugyanakkor illúziókat oszlató józansággal ítélte meg a 
Blum-tézisek és a későbbi antifasiszta népíront viszonyát: , egyikünk sem 
ismerte fel — hangsúlyozta -, hogy hosszú ideig Európában nem a szocializmus 
harca a kapitalizmussal állt közvetlenül az előtérben, hanem az összes anti- 
fasiszta erők mozgósítása a fasizmus ellen . . . Ez olyan gondolat volt, amely 
lassan, sokkal később alakult ki, először talán a francia népíront praxisában, és 
azután megfogalmazást kapott a VII. kongresszus téziseiben és Dimitrov elv- 

társ felszólalásában. E tekintetben a Blum-téziseket nem lehet úgy tekinteni, 
mint amelyek már akkor megtették a stratégiában és a taktikában azt a fordula- 
tot, ami később következett be."" 


kk X 


1930-ban a magyar kommunista mozgalomból való kiválással Lukács György 
életének egyik igen fontos és tevékeny korszaka lezárult. E korszak mérlegét 
1933-ban keletkezett , Utam Marxhoz" című írásában így vonta meg: , Csak 
a forradalmi munkásmozgalommal való, a sokéves gyakorlatból eredő össze- 
forrás, csak az a lehetőség, hogy Lenin műveit tanulmányozzam és - fokozato- 
san — alapvető jelentőségükben megértsem őket, vezetett el Marxszal való fog- 
lalkozásom időszakába. Csak most, a gyakorlati munka majdnem egy évtizede, 
a Marxszal való elméleti viaskodás jóval több, mint egy évtizede után vált 
számomra konkrétan világossá a materialista dialektika átfogó és egységes jelle- 
ge. De éppen ez a világosság hozta magával azt a felismerést, hogy a marxizmus 
valódi tanulmányozása csak most kezdődik, és soha nem juthat nyugvó- 
pontra.""? 

A politikai vereség egy új életvitel lehetőségét nyitotta meg Lukács előtt. 
Ő maga a későbbiekben — számos nyilatkozata tanúsítja ezt - a KMP-ből 1930- 
ban történt kiválását politikusi pályafutása végállomásának tekintette, s mint 
már utaltunk rá, a politikából való kikapcsolódás az idő múlásával önkritikus, 
belső elhatározássá stilizálódott a filozófus tudatában. , Az én -— belső, magán -— 
önkritikám így döntött: ha ilyen nyilvánvaló igazságom volt, amilyen volt, és 
mégis ennyire csúfos vereséget kellett szenvednem, akkor gyakorlati-politikai 
képességeim bizonyára komolyan problematikusak. Ezért most már jó lelkiis- 
merettel visszavonulhattam a politikai pályafutástól, és megint az elméleti tevé- 
kenységre koncentrálhattam. Ezt az elhatározásomat -— írta 1967-ben -— soha- 
sem bántam meg. (Hogy 1956-ban megint el kellett fogadnom egy miniszteri 
posztot, az nem mond ellent ennek. Elfogadása előtt kijelentettem, hogy ez csak 
átmeneti időre szól, a legakutabb válság idejére; mihelyt konszolidációra kerül 
sor, rögtön megint visszalépek.) """ 

A szándék komolyságában nincs okunk kételkedni, annál is inkább, mivel 
a politikusi ambíciókkal való leszámolás mozzanata Lukács több más - nem a 
nyilvánosságnak szóló -— megnyilatkozásában is fellelhető. 1945-ös hazatérése 
előtt például, miután értesült arról, hogy távollétében Budapesten a Magyar 
Kommunista Párt jelöltjei között az Ideiglenes Nemzetgyűlés képviselőjévé vá- 
lasztották, meglehetősen vegyes érzelmekkel fogadta a hírt, s így kommentálta 
barátjához, M. A. Lifsichez írott levelében: , Ez, legszemélyesebb meggyőző- 
désem szerint, nem túlságosan kedvező sorsfordulatot jelent számomra. Egy- 
részt azt reméltem, hogy Magyarországon viszonylagos nyugalomban foglalkoz- 
hatok tudományos kérdésekkel, másrészt, hogy egy bizonyos idő elteltével még- 

iscsak áttelepülhetek Bécsbe... Remélem, hogy politikai karrierem ezzel a 
képviselővé választással tetőpontjára hágott, bár erre természetesen nincs száz 
százalékos biztosíték. És minél inkább politikusként és nem tudósként alakul 
szerepem Magyarországon, annál nehezebben valósíthatók meg bécsi álmaim, 
arról nem is beszélve, hogy [. ..] valaha is valami rendes és igazában tudomá- 
nyos munkát végezzek.""" Tizenkét évvel később, amikor 1957 elején a romá- 
niai Snagovból hazatérésének engedélyezését kérte a Magyar Forradalmi 
Munkás-Paraszt Kormánytól -— a közelmúltat nagyvonalúan kezelve -, szintén 
így kezdte levelét: , több mint negyedszázada nem vagyok aktív politikus". 

Hogy mindezen nyilatkozatok ellenére hogyan alakult a filozófus és a poli- 
tika viszonya a változó történelmi feltételek között, mikor és mennyiben vállalt 
politikai szerepet Lukács a felszabadulás után — ez már egy újabb vizsgálódás 
témája. 

Közlemények 


HASKÓ KATALIN 


A FRANCIA KOMMUNISTA PÁRT STRATÉGIÁJA 
AZ 1930-AS ÉVEK ELEJÉN 


Az 1930-as évek első harmadában a Francia Kommunista Párt (PCF - a továb- 
biakban: FKP) - Európa sok más kommunista pártjához hasonlóan — az ország 
politikai életében a térnyerésért, a beszűkülés és a visszaszorulás megfékezéséért 
küzdött. Az 1920-as tours-i szétválás óta ugyanis (ahol a tagság többsége a kom- 
munistákat követte) a szocialisták bizonyos eredményeivel ellentétben, a párt 
taglétszáma és tömegbefolyása fokozatosan csökkent. 

A jelenség okát, a folyamat megfordításának lehetőségeit már a korabeli 
kommunista mozgalom is kereste, kutatta, s a maga módján — történelmi lehe- 
tőségei és korlátai között — felelt is rá. Válaszokat kerestek és fogalmaztak az 
eltelt fél évszázadban a történetírók is, természetesen ki-ki pártállása, törté- 
nelmi nézőpontja szerint. A hozzáférhető dokumentumok szűkülő vagy bővülő 
ismeretében, s az aktuális politikai szituációk kényszerítő hatása alatt különböző 
értelmezések s következtetések születtek. Az 1970-es években azonban a tör- 
ténelmi értékelésekben, idesorolva a kommunista történészek munkáit is, je- 
lentős átrendeződés ment végbe. Az utóbbiak esetében ez nagymértékben ösz- 
szefüggött a Francia Kommunista Pártnak az adott időszakban kifejtett erőfe- 
szítésével, hogy a gaulle-izmus tanulságait levonva kialakítsa a Franciaország 
testére szabott stratégiáját. Ennek kidolgozása során szükségszerűen szembe 
kellett néznie a párt múltjával, s benne azokkal a tapasztalatokkal, amelyek a 
hetvenes évek szövetségi politikájának alakítása szempontjából is okulásul szol- 
gálhattak. Ebben a cikkben ezeket az újabb értékeléseket is figyelembe véve, 
valamint az általam elérhető dokumentumok felhasználásával kísérlem meg fel- 
rajzolni annak a politikai fejlődésnek az ívét, amely a harmincas évek elején a 
párt munkáját meghatározó eszméktől szükségszerűen vezetett el a párt straté- 
giájának módosításához az évtized közepén. 


AZ FKP ÁLTALÁNOS HELYZETE ÉS STRATÉGIÁJA 
AZ 1920-AS, 1930-AS ÉVEK FORDULÓJÁN 


Közvetlenül a gazdasági válságot megelőző időszakban, az 1926. évi lille-i 
kongresszus idején a Francia Kommunista Pártnak 55 000 tagja volt. Központi 
lapját, a LLHumanitét 1927-ben 180 000-en fizették elő. Az 1924-es választá- 

sokon az FKP 875 812 szavazattal 26 képviselőt küldhetett a parlamentbe. A 
párt főleg Párizsban (amely egyedül 250 000 szavazatot és 15 mandátumot adott 
a pártnak) és környékén volt erős.! A párt Központi Bizottsága (KB) 79, a Po- 
litikai Iroda (PI) 12 tagból állt.? A legfelső vezetőségben ekkor hét ember ját- 
szott meghatározó szerepet, akik közül többen hosszú szocialista mozgalmi 

múlttal rendelkeztek: Marcel Cachin, Maurice Thorez, Pierre Semard, a szak- 
szervezetek élén Gaston Monmuosseau (1928-tól Semard és Benoit Frachon 
is), valamint Jean Crémet és Jacgues Doriot. A párt és vezetősége már túl volt 
egy meglehetősen nehéz időszakon, hiszen a tours-i szétválás másnapjától azon 
kellett munkálkodnia, hogy megfeleljen a Kommunista Internacionálé (KI) 
feltételeinek, igazi kommunista párttá váljék szervezetileg és ideológiájában is. 
Ezzel is magyarázható, hogy az 1920-as nagy győzelem után, amikor több mint 
100 000-en mondták ki a KI-hoz való csatlakozást, az SFIO-hoz (Section 
Francaise de L International Ouvriére — Francia Szocialista Párt) ragaszkodó 
30 000 tag ellenében, a párt taglétszáma megfogyatkozott. Ez a fogyatkozás 
erősen érintette a vezetést is. Azok, akik nem tudták követni a kommunista 
mozgalom ekkor formálódó, a KI irányvonalához igazított politikáját és szigo- 
rú szervezeti elveit, vagy fokozatosan elhagyták a pártot, vagy kizárták őket. Ne- 
hezítette a párt életét az is, hogy a belpolitikai küzdelmek során, a Ruhr-vidék 
francia megszállásakor s a marokkói felkelők ellen viselt háború idején az FKP 
nagy kampányokat szervezett a hivatalos kormány politikája és lépései ellen, 
szervezkedett a hadseregen belül, emiatt az FKP KB és PI csaknem minden tag- 
ja hosszabb-rövidebb börtönbüntetést szenvedett. A párt erejét gyengítette 
továbbá, hogy a vezetésben (elsősorban a PI-ben) nem volt egység. A lille-i 
kongresszus után megerősödött az ún. , fiatalok" szerepe (Doriot, Henri Barbé, 
André Ferrat, Francois Billoux, Henri Lozeray), akik a Jeunesses Communistes 
(JC - Kommunista Ifjúsági Szövetség) vezetői voltak, és számos kérdésben 
szembekerültek az , öregekkel".? A pártvezetőség nem tudta megszüntetni el- 
lentéteit, többek közt azért sem, mert a stabilizálódó francia tőke és a kormány- 
zat gyarmati politikája ellen vívott küzdelmekben a párton belül a nagyjából 
hasonló vezetői képességekkel rendelkezők között bizonyos rivalizálás alakult 
ki. A húszas évek végén ez a legmarkánsabban Maurice Thorez, a pas-de-calais-i 


" A Francia Kommunista Párt története. Kossuth Könyvkiadó, 1968. 90. o. (A továbbiak- 
ban: Az FKP története.) 

" A számok és nevek vonatkozásában az egyes történészek munkáiban eltérések tapasz- 
talhatók. Elsősorban azért, mert az FKP hivatalos történetírása eddig mindenre kiterjedő 
pontos statisztikát nem tett közzé. A korabeli dokumentumok általában fölfelé kerekítenek. 
A legtöbb történész Annie Kriegel adataira támaszkodik. A továbbiakban, ahol nincs autenti- 
kusabb forrás, magam is ezt teszem. — Annie Kriegel: Les communistes francais. Seuil, Paris, 
1968. 13., 300. o. 

" A Kommunista Internacionálé (KI) határozatai értelmében 1924-1925-ben átszervezték 
a pártot. 1926-ban a lille-i kongresszus megerősítette a bolsevizálás politikáját. A munkásbázis 
erősítése érdekében az üzemi sejtek váltak a szervezet alapjává, ekkor sok fiatal munkás került 
be a pártba, sőt a vezetők közé, akik később türelmetlenné váltak a , régiek"? megfontoltabbnak 
tűnő politikájával szemben. (Ld. Serge Wolikow: L"analyse et la pratigue du PCF (1926- 
1939). Cahiers dhistoire dnstitut Maurice Thorez, 1974. 10. sz. 27. o.; Étienne Fajon: 
Ma vie s"appelle liberté. Laffont, Paris, 1976. 41. o.) 


föderáció titkára (a párt országos szinten, a szocialista hagyományokhoz híven, 
az államigazgatásnak megfelelően szervezkedett; a föderáció kb. egy megyényi 
területet fogott össze), valamint Jacgues Doriot, a JC egyik vezetője között 
nyilvánult meg. Bár ekkoriban a pártban a kollektív vezetés elve érvényesült, 
de képességük, népszerűségük alapján Thoreznek és Doriot-nak volt legna- 
gyobb a tekintélye. Doriot jó vezetői adottságokkal rendelkezett, de meglehető- 
sen nyakas, korlátozást nem tűrő személyiség volt, ezért a közös munka során 
személyes ellenszenv is kialakult közöttük." Csak növelte az ellentéteket, hogy 
1928 után a párt újabb kudarcsorozatot szenvedett. Az FKP taglétszáma a hú- 
szas évek második felében fokozatosan, 1928 után pedig rohamosan csökkent." 
Annak ellenére, hogy a párt az 1928-as választásokon 1 063 943 szavazatot ka- 
pott (többet, mint 1924-ben), mégis csak 14 képviselőt küldhetett a parlament- 
be, mivel képviselői a második fordulóban, szövetségesek híján, kiestek. A párt 
képtelennek bizonyult az áttörésre a szakszervezeti munkában is. Az ekkoriban 
számon tartott 10 millió munkásból mintegy 1 millió tartozott csupán szakszer- 
vezethez, de ebből is mindössze 250 000-300 000 volt az FKP irányítását elfo- 
gadó CGTU (Confédération Générale du Travail Unitaire) tagja." A szo- 
cialista párthoz közel álló reformista szakszervezetekben és országos központ- 
jukban, az Általános Munkásszövetségben (Confédération Générale du Tra- 
vail - CGT) a párt nem szerzett befolyást. A sikertelenségek miatt a Politikai 
Irodában egymást hibáztatták, s a vádaskodások során az eltérő véleményekre 
gyakran mondták (nem mindig alaptalanul) a , jobbos", , balos" jelzőt. 

Ami az EKP stratégiáját illeti, az semmiben sem különbözött a KI és a 
többi kommunista párt ebben az időben követett irányvonalától. A kapitaliz- 
mus stabilizációja ellenére a párt az osztályharc döntő ütközetének közeli meg- 
vívását tűzte ki célul, s az ennek érdekében kibontakoztatott közvetlen politikai 
akciókban bízott. Emellett a megosztottságból adódó ,,testvérgyilkos"" lég- 
körben élt. A két munkáspárt között kialakult rossz viszony több tényezőre is 
visszavezethető. Maguk a szocialisták, különösen Léon Blum, az SFIO egyik 
tekintélyes teoretikusa, vezetője, és azok, akik az egyesült munkáspárt nagy 
háborúellenes harcait Jaurészel együtt, majd nélküle végigküzdötték, nem bocsá- 
tották meg a kommunistáknak a munkásegység , széttörését". A húszas években 
végig az organikus munkásegység újbóli megteremtését szorgalmazták, s ezért 
mindenféle olyan akcióegységtől, erre való felszólítástól elzárkóztak, amely nem 
ígérte a párt szervezeti egységének helyreállítását. Az alapvető ellentét a két 
munkáspárt között természetesen az eltérő stratégiákban rejlett, amely ebben az 


§ Philippe Robrieux: Maurice Thorez. Vie secréte et vie publiguec. Fayard, Paris, 1975. 
101. o.; De ezt erősíti meg dokumentumok közlésével: fean-Paul Brunet: L?enfance du Parti 
communiste (1920-1938). Presses Universitaires de France, 1972. 68. o.; Lásd még erről 
részletesen Roland Gaucher: Histoire secréte du Parti Communiste Francais. Michel, Paris, 
1974. 223. o. 

"LL. A. Kriegel: Les communistes francais. 13. o. 

§ Az Internationale Communiste (a KI francia nyelvű lapja, a továbbiakban: IC) 1928. 
április 1-i számában a CGTU-tagok számát félmillióra becsüli. 

" CI. Willard, j. Chambaz, 7. Bruhat, G. Cogniot, CI. Gindin: Le Front Populaire. 
La France de 1934 á 1939. (A továbbiakban: CI. Willard . . .:: Le Front Populaire.) Éditions 
sociales, Paris, 1972. 26. o. 


időben a polgári demokráciához való viszonyban fogalmazódott meg. A szo- 
cialisták a polgári demokrácia radikális átalakításával kívánták megvalósítani a 
szocializmust, ezért nagy súlyt helyeztek a parlamenti tevékenységre. A gya- 


. -" korlatban ez rendszerint a Radikális Párt, illetve a különböző radikális, radikál- 


szocialista színezetű parlamenti csoportok támogatását jelentette a jobboldali 
pártokat egybefogó nemzeti egységkormányokkal szemben, amelyek Franciaor- 
szágot a háború után kisebb megszakítással kormányozták. Az 1924-es válasz- 
tások előestéjén az SFIO közös listát alakított ki a radikálisokkal baloldali kar- 
tellt alkotva. A kommunisták ugyanekkor, a többi politikai párttól elszigetelve, 
a , Munkás-paraszt blokkot!" jelszó jegyében indítottak választási kampányt, s 
közvetlenül a dolgozókat szólították fel választási egységfront létrehozására a 
, nemzeti blokk" (a jobboldali pártok szövetsége), valamint a baloldali kartell 
keltette illúziókkal szemben. Növelte a két párt ellenségeskedését a baloldali 
kartell győzelme, amelynek következtében Edouard Herriot, a radikálisok veze- 
tője, a kormányba hívta a szocialistákat. Ezt ugyan ők, főleg Léon Blum hatá- 
sára, nem fogadták el, de a kormány külső támogatását ígérték a jobboldallal 
szemben. Ezzel a kommunisták szemében kiérdemelték az , osztályáruló"? párt 
nevet, különösen akkor, amikor a kormány kétes külpolitikai lépései (a gyarmati 
háború folytatása) ellen fellépő kommunisták közös akcióra vonatkozó felszó- 
lítását is visszautasították. Ütközőpont volt még, elsősorban a szocialisták szem- 
pontjából, az FKP-nak a KI-hoz, illetve Moszkvához való viszonya; s a kom- 
munista együttműködési javaslatok alakalmával a francia szocialisták az orosz 
szociáldemokraták sorsát kérték számon a kommunistákon. A szocialista Le 
Populaire-ben külön rovatban kísérték figyelemmel a mensevikekkel szembeni 
szovjet politikát. Trockij pedig párizsi tartózkodása során megértőkre, sőt kö- 
vetőkre talált az SFIO-n belül. Márpedig Trockijnak a kommunista pártból 
való kizárása után a kommunista mozgalomban az egyes kommunistákat érhető 
egyik legsúlyosabb vád a trockizmus volt. Természetesen a szocialista-kommu- 
nista ellentét ebben az időben nemcsak az FKP-SFIO problémája, hanem az 
akkori nemzetközi munkásmozgalom legfőbb sajátossága volt; Franciaország- 
ban azonban a két párt , hazai" ügyként élte át. Hazai ügy volt az is, hogy az 
FKP minden erőfeszítése ellenére fokozatosan veszített tömegbefolyásából, 
míg az SFIO-nak a szakítást kiheverve 1924-ben már 80 000 (1931-ben 135 000) 
tagja volt (78 föderációjának egyharmada Tours-ban még a másik oldalhoz 
csatlakozott), s a húszas évek második felében befolyása tovább nőtt. Az 1924- 
es választásokon az FKP-val szemben 1 698 000 szavazatot kapott, s a kartell- 
nek köszönhetően 104 képviselőt küldhetett a parlamentbe. 

Jól tükröződik az FKP ezekről a kérdésekről vallott álláspontja a KB nyílt 
levelében, amelyet 1927 elején küldött szét tagjainak az 1928-as választásokon 
alkalmazandó taktikáról. A párt tagjain keresztül az egész munkásosztályhoz 
fordulva az , osztály osztály ellen" jelszó kiadásával mozgósított a választásokra. 
Hangsúlyozta, hogy noha a kommunisták részt vesznek a választásokon, egyál- 
talán nem akarják ezzel túlbecsülni a parlamentarizmus jelentőségét. Már csak 
azért sem - folytatódik a nyilatkozat —, mivel Franciaországban e téren erősö- 
dött a korrumpálódás, mi több, ez a jelenség a munkásosztályt sem kímélte meg. 
A legfőbb bizonyíték erre a szakszervezetek erősödő reformista jellege. Ebben 


az értelemben a kiadott jelszó, hangsúlyozták, bizonyos szempontból szakítás 
is a régi, hagyományos parlamenti taktikával. Ezért az FKP a maga taktikáját 
szembeállítja a radikális és szocialista párti taktikával is, nem zárva ki persze a 
megegyezés lehetőségét. A nyílt levél felszólít, hogy , a KB azonnali hatállyal 
forduljon a szocialista párthoz, hogy a választások második fordulójában, mini- 
mális program alapján hozzanak létre munkásblokkot a kommunista, illetve szo- 
cialista jelölt támogatására . . . De a kommunisták nyíltan és világosan kijelentik 
a szocialistáknak, hogy választaniuk kell, a burzsoáziával vagy a proletariátussal 
kívánnak-e blokkot alkotni." Az együttműködés feltétele, hogy szakítanak a 
burzsoáziához fűződő kapcsolataikkal. Amennyiben a szocialista párt a javas- 
latot visszautasítja, , akkor magát a kommunistákkal szemben a burzsoázia vé- 
delmezőjének nyilvánítja" és , szocializmusuk, radikalizmusuk legalább leleple- 
ződik a tömegek előtt". A párt kifejezi határozott szándékát, hogy hatékony, 
tömegeket megmozgató politikát folytat. A nyilatkozat emellett önkritikusan 
beszél a párt befolyásának visszaeséséről is." 

1928 áprilisában, ugyancsak a választások ürügyén, a Komintern VB IX. 
kibővített plénuma foglalkozott a francia kérdéssel. Bár a plénum igen kritikus 
hangnemű volt, a bírálat nem érintette az FKP stratégiájának a lényegét. Annál 
több szemrehányó megjegyzés hangzott el a párt tömegmunkájának és a szak- 
szervezetekben végzett tevékenységének az értékelése során. A franciaországi 
helyzetről tartott beszámoló az , osztály osztály ellen"? proletárpolitika melletti 
kitartás szükségességét hangsúlyozta, s fő hibának a párt munkájában fellelhető 
opportunista vonásokat jelölte meg. A beszámoló ilyen típusú hibákra mutatott 
rá a sztrájkok vonatkozásában, valamint a szakszervezeti munkában is. Eszerint 
a munkások , azért távoznak el a szakszervezetből (a CGTU 1927-ben tagjainak 
egyharmadát veszítette el), mert nem látnak biztató végeredményt a burzsoá- 
ziával szembeni harcukban". A plénumon azért is bírálták a CGTU-t, mert 
elhanyagolta a KI III. kongresszusának határozatát, amelynek értelmében 
üzemi tanácsokat kellett volna létrehoznia. Ám az üzemi tanácsok létesítésének 
jelszavát a szakszervezetek (CGTU) 1927. áprilisi kongresszusa elutasította, ami 
jelzi a kommunisták szakszervezeti munkájának gyengeségét. Figyelemre méltó 
a levont tanulság, a végkövetkeztetés is. A pártvezetésben, a pártban, s a szak- 
szervezetben fellépő , opportunista" hibák forrását a beszámoló, az FKP által 
közzétett hivatalos statisztikákra hivatkozva elsősorban a párttagság összetéte- 
lével hozta összefüggésbe. Az 1926-os átszervezés után ugyanis (amely a KI-nak 
több, a párt szervezettebbé tételére irányuló kongresszusi határozatát hajtotta 
végre) a pártsejteket az üzemekre építve szervezték meg, s a gyárakban a párt 
főleg a magasan kvalifikált munkásrétegekre támaszkodott, amit a dokumen- 
tumban úgy értékeltek, hogy az FKP főleg a munkásarisztokráciára épít. ,,Ez 
nagy hiba, mert az opportunizmus számára teremt bázist" — állapították meg." 
A pártvezetőséget ezért a KI VB arra ösztönözte, hogy elsősorban a szakkép- 
zetlen és a vendégmunkások megszervezésére helyezze a hangsúlyt. A tényleges 
üzemi, szakszervezeti tevékenység addig csekély eredményt hozott. (Az egyik 


s IC, 1927. március 15. 1479-1481. o. 
" IC, 1928. április 1. 552. o. 


beszámoló megemlíti: az üzemekben még párttagok is visszariadtak attól, hogy 
munkaadóik ellenzésével szembeszállva csatlakozzanak a CGTU-höz.) 

A párt stratégiájának alakulására nézve döntő jelentőségű volt a KI 1928. 
évi VI. kongresszusa, valamint a KI VB 1929. júliusi, X. plénumának szelleme, 
elsősorban az az álláspont, amely azt hangsúlyozta, hogy a háború utáni fejlő- 
dés a , harmadik szakaszba" lépett, a kapitalizmus stabilizációja véget ért, egy 
eljövendő nagy és , végső" válság jelei mutatkoznak, amelyek a fejlett nyugat- 
európai országokban forradalmi helyzetet teremtenek. Szükségszerűen elmélyül- 
nek a tőke és a munka osztályellentétei, s mindennek következményeként a 
burzsoázia a Szovjetunió sikerei által irritálva az ellene való háborúra készül. 
A szociáldemokrácia pedig, főleg a baloldala, tömegeket megtévesztő politiká- 
jával segédkezet nyújt ebben a burzsoáziának. Ekkor alakult ki a KI álláspontja 
a burzsoá államok, valamint — más értelemben - a szociáldemokrácia fasizáló- 
dásáról. 

Mindez több módon is visszahatott az FKP belső helyzetére. Nem utolsó- 
sorban azért, mert a francia kapitalizmus válságjelei lényegében később, elhú- 
zódó formában jelentkeztek, az FKP viszont a KI által elemzett történelmi 
helyzetet, a tőke általános válságát, amely forradalmi fellendüléshez vezet, Fran- 
ciaország esetében is adottnak vette. Már 1927-től megerősödött egy olyan 
irányzat, amely , jobbos" hibákkal vádolta a pártvezetőséget a tömegmunka 
sikertelensége miatt, így a feltételezett forradalmi helyzetből való kiindulás most 
új támadási alapot nyújtott a , késedelmeskedőkkel" szembeni balos kritika 
számára. 

Abból kiindulva, hogy a , tőkés országokban forradalmi fellendülés" követ- 
kezik be, a párt komoly erőfeszítéseket tett egy harcias sztrájkmozgalom létre- 
hozására s tüntetések szervezésére. Tegyük hozzá: nem is eredménytelenül. 
1928 januárjától októberig a CGTU felhívására csaknem 500 sztrájkra került 
sor. Ezek a sztrájkok azonban meglehetősen gyengék voltak, s a megalakuló 
sztrájkbizottságokból is csaknem mindenütt kimaradtak a CGTU helyi vezetői 
— többnyire a CGT vezetésével jöttek létre sztrájkbizottságok (sokkal inkább 
balos, mint jobbos hibák miatt, a munkások ugyanis teljesen megbíztak a sztrájk 
élére álló CGT-vezetőkben, s nem értették, hogy a CGT által létrehozott 
sztrájkbizottságokkal szemben a CGTU miért szorgalmazza , ellenbizottságok" 
létrehozását)." Mindez 1928-ban a pártvezetőségben továbbra is fenntartotta 
a megkésettség érzetét, a , lemaradást a tömegek forradalmasodása" mögött, 
ahogy az FKP Politikai Irodájának 1928. december 16-i ülésén megállapították. 
A pártban eluralkodó apátia ugyancsak a radikális, a pártvezetés módszereivel 
elégedetlen , fiatalok" előretörésének kedvezett. Hozzájárult ehhez még, hogy 
az Internacionálé lapja a közelgő francia pártkongresszus előtt, a párt előtt álló 
feladatokat áttekintve a fiatalok álláspontját támogatta, megismételve a JC veze- 
tői által hangoztatott kritikát, amely szerint a párt bázisszűkülésének oka (az 
1928-as választások több mint 200 000 szavazat elvesztését hozták a második 

fordulóban) a pártszervezetek tehetetlenségében, a szakszervezeti bürokráciá - 
ban keresendő, ráadásul a pártvezetésből , hiányoznak a lelkes káderek". Emel- 
lett a , pártban jelenleg nincs egységes vezetés" — állapították meg." 


$X 


Az FKP 1929. évi, VI. kongresszusán, Saint-Denis-ben megerősítették az , osz- 
tály osztály ellen" jelszót, s ennek megfelelően a. forradalmi fellendülés tényéből 
kiindulva Henri Barbé, Pierre Célor, Benoit Frachon előterjesztése alapján harci 
eszközként elfogadták a , direkt akciót". Ezért a párt felhívásaiban közvetlenül 
az utcához fordult, agitált, közvetlen akciókat kezdeményezett, politikai tömeg- 
sztrájkokat szorgalmazott. Ezzel kívánta felhívni magára a tömegek figyelmét, 
és elszántságával megnyerni a munkásság többségét. 

A , harmadik szakasz" politikája azonban megfogalmazott céljaival ellenté- 
tes hatást váltott ki a francia munkásosztály soraiban. Fokozta a párt tömegek- 
től való elszigetelődését, a vezetők fokozatos eltávolodását a valóságtól. Az FKP 
munkásbázisa tovább szűkült, s ezen belül is átstrukturálódás ment végbe. A 
párthoz - az új tagok mellett — azok a régi szocialisták maradtak hűségesek, aki- 
ket fellelkesített az orosz forradalom dinamizmusa, s azok, akik a francia szocia- 
lista mozgalom egységének mielőbbi helyreállítását remélték. Ezek a munkások 
emellett háborúellenesek voltak a háború előtt és alatt is, másrészt maguk is 
szenvedő alanyai a háborúnak, így nagymértékben hatott rájuk a kommunista 
párt antimilitarizmusa. Ezért találjuk itt a Frontharcosok Szövetségének (ARAC) 
sok tagját. Ők képviselték a pártban a legidősebb korosztályt. A fiatal munká- 
sok közül elsősorban azok csatlakoztak a párthoz, akiknek a súlyosbodó gazda- 
sági helyzetben alig volt perspektívájuk, s ezért jobban vonzotta őket a , direkt 
akció". Ugyanezen okból nem kis mértékben a fÍrancia anarchoszindikalizmus 
hatása alá is kerültek. A munkásbázis többsége, foglalkozását tekintve, a vas- 
munkások közül került ki, elsősorban Párizsból és környékéről. (Így is nagyon 
alacsony volt körükben a szervezettség, a csaknem 1l millió vasmunkásból 
mindössze 35 000 volt a CGTU tagja, a 250 000 Párizsban és környékén élő 
fémipari dolgozó közül 1928-ban mindössze 4000-en fizettek tagdíjat a 
CGTU-nek.) A párttagok száma és aránya ennél is sokkal kisebb volt. 1928 
decembere és 1930 márciusa között a párt újabb 15 000 tagot veszített el."? 

Az 1928-1929-ben kialakított stratégia elsősorban az első csoportba tarto- 
zókat riasztotta. Az FKP háborúellenes jelszavai — a Kommunista Internacio- 
nálé értékeléseinek megfelelően — a nyugati hatalmak Szovjetunió elleni táma- 
dásának a veszélyét hangsúlyozták. Az FKP minden antimilitarista megmozdu- 
lásra a Szovjetunió megvédésének jelszavával buzdított, ami az egyszerű mun- 
kás szempontjából kevésbé volt meggyőző, annál is inkább, mert esetenként 
sokkal inkább saját kormányát látta szomszédai által veszélyeztetve. Ez a jelszó 
jelentős támadási felületet nyújtott az FKP ellen folytatott propagandahadjárat- 
nak, amely a pártot (ebben az időben nem is egészen alaptalanul) nemzeti 

nihilizmussal vádolta, s Moszkva szócsövének, a , külföld pártjának" nevezte; 
különösen azért, mert a kommunista célkitűzések Franciaország szovjet köztár- 
sasággá alakítását szabták feladatul (les soviets partout)."?? A , munkásosdi" pe- 
dig, amely ugyancsak eluralkodott a párton belül, az értelmiség jelentős részét 
riasztotta el, illetve fordította szembe a kommunistákkal. 

A saint-denis-i kongresszus, egyetértve a KI állásfoglalásával, a pártvezetés 
harcosabbá tételét sürgette (olyan , új káderek kellenek, akik közel állnak a tö- 
megekhez"")."5 A , fiataloknak", akik mögött ott álltak a fiatal vas- és építőmun- 
kások, nagyobb szerepet biztosított a vezetésben, elsősorban az , öregekkel" 
(Cachin, Semard) szemben, akik , ráadásul" hajdani , szociáldemokraták" is 
voltak, de nagy befolyásuk volt a párton belül. A fiatalok képviseletében így a 
Politikai Iroda tagjává választották Henri Barbét és Pierre Célort. A fiatalokhoz 
tartoztak még Henri Lozeray és Francois Billoux, a JC titkárai, s tulajdonkép- 
pen André Ferrat is, aki 1930 elejétől a KI VB-ben képviselte az FKP-t. 

A direkt akciók szorgalmazása, a , balra" végrehajtott korrekció egyéb kö- 
vetkezményekkel is járt. Egyrészt a , közvetlen akciók" sikertelensége, vala- 
mint a rendőri megtorlás a munkásság további rétegét riasztotta el, másrészt 
viszont a kudarcokkal szemben tehetetlen volt az FKP, mivel az akciók siker- 
telenségét a rendőrség új, ún. megelőző tevékenysége következtében nem tud- 
ták elkerülni. A rendőrség ugyanis állandóan szemmel tartva a párt sajtóját, 
s felhasználva erre besúgórendszerét is, amint tudomást szerzett valamilyen 
jelentősebb akció szervezéséről, ezt megelőzendő eleve letartóztatta a párt el- 
érhető vezetőit. Ez sokszor egyáltalán nem okozott nehézséget, mert a párt- 
vezetők a tömegek előtti demonstráció érdekében a legkevésbé sem titkolták 
tevékenységüket. Gyakran az elemi konspirációs szabályokat is elhanyagolták, 
s egyelőre elutasították, hogy illegálisan tevékenykedjenek. Ezzel a taktikával 
futtatta zátonyra a rendőrség az 1929. május 1-i tüntetést is. A KI által ez év 


. augusztus 1-re a Szovjetunió védelmében meghirdetett nagy, háborúellenes 
. megmozdulás előtt pedig szinte az egész KB-t letartóztatták.!" Börtönbe került 


Thorez is. A párt irányítása 1929-1931 között a szabadlábon lévő harcias , fiata- 
lok", elsősorban Barbé kezébe csúszott át, s ezek a kierőszakolt utcai csete- 
patékkal, a pártvezetésben pedig az , idősebbekkel" szembeni akciókkal tovább 
rontották a párt tömegek közötti esélyeit.!7 

A fő bajt azonban a párt tömegkapcsolatai szempontjából az egységíront 
megítélésében mutatkozó szektás nézetek jelentették. A húszas-harmincas évek 
kommunista mozgalmának, így a francia pártnak is, mint láttuk, a szociáldemok- 


.,  ratákhoz fűződő viszony neuralgikus pontja volt. Ami a francia kommunistákat 

illeti (főképp az , osztály osztály ellen" taktika 1927-es megjelenésétől), a , re- 
formista" vezetőkkel való együttműködést lehetetlennek tartották, ám nagy 
súlyt helyeztek az alulról jövő egység megteremtésére. Azt vallották, hogy az 
együttműködést az üzemekben, az utcákon a szocialista munkásokkal együtt 
kell létrehozni. Ám időről időre, tulajdonképpen minden kompromisszumtól 
eleve elzárkózó együttműködési javaslatokkal fordultak a szocialista vezetőkhöz 
is, egyáltalán nem leplezve azt a szándékot, hogy javaslataik elutasítása által a 
szocialista munkások szemében lejárassák reformista vezetőiket. 

Ismeretes, a húszas évek végétől, a fasizmus európai megerősödésétől,!§ és 
több országban észlelhető jelentkezésétől a kommunista mozgalom fírazeológiá- 
jában, éppen a baloldali köntösben jelentkező fasiszta demagógia hatására, meg- 
jelent a burzsoá kormányok fasizálódása mellett a szociáldemokrata pártok fasi- 
zálódásáról szóló tézis. A közeli forradalom perspektívájából éppen a radikáli- 
sabb, a baloldali szociáldemokrácia tűnt legveszélyesebbnek.!? Ennek a felfogás- 
nak a szellemében más pártokhoz hasonlóan az FKP is erőfeszítéseket tett a 
,,; megtévesztett" munkástömegek megnyerésére. Az eredmény azonban megle- 
hetősen ellentmondásos volt. Egy-egy tagtoborzó kampány alkalmával a CGTU 
és az FKP ugyan jelentős létszámnövekedést ért el, ám a következő menetben 
ugyanannyit vagy még többet el is veszített. Tulajdonképpen nem annyira a be- 
lépéssel, mint inkább a tagok megtartásával volt gond." 

A , fiatalok" előtérbe kerülésével az egység problémája végképp háttérbe 
szorult, ők ugyanis a szociáldemokrata vezetők mellett a szocialista munkásoktól 
is megvonták a bizalmat. Ugyanakkor a Barbé-vezetés többször is megvédte 
a fiataloknak az idősebb párttagok szemében riasztó külsőséges és lármás meg- 
nyilvánulásait. A vezetési stílusban pedig eluralkodott az antidemokratizmus. 
A pártvezetés néhány tagja tarthatatlannak ítélte a helyzetet (Ferrat, aki a le- 
tartóztatást illegalitásba vonulva kerülte el, 1930 januárjától pedig Moszkvá- 
ban tartózkodott, tájékoztatta a , balos" állapotokról a KI VB tagjait is)."! Így 
a KI jóváhagyásával összegyűjtötték a Thorez szabadlábra helyezéséhez szük- 
séges összeget, s Thorez 1930 tavaszán kiszabadulhatott. A KI VB meghívásá- 
ra ezután a Írancia párt delegációja (Thorez, Célor, Barbé) 1930 májusában 
Moszkvába utazott, hogy beszámoljon a párt helyzetéről. . 

Thorez beszámolója a KI VB előtt kemény kritikát és önkritikát tartalrna- 
zott. Önkritikusan mutatta be a párt tehetetlenségét a szakszervezeti munka 
támogatásában. Megjegyezte azonban: a szocialista párt , megtévesztő" demar 
gógiája mellett ennek az is oka, hogy Franciaországban a válság a vártnál lassab- 
ban haladt a kibontakozás felé, így a tömegek felvilágosítása nehézségekbe ütkö- 
zött. Thorez szükségét érezte annak is, hogy az előbbivel összefüggésben erő- 
teljesen hangsúlyozza, hogy bár az FKP mindenben hű a KI elveihez, a prob- 
lémák akkor mutatkoznak, amikor az irányelvek franciaországi alkalmazására 

kerül sor. Másrészt viszont aláhúzta, hogy a nehézségekért a legfőbb felelősség 
a Politikai Irodát terheli, amely nem egységes, megosztott, munkáját nehezítik 
a letartóztatások s az illegalitásba kényszerülés veszélye is. Thorez, a KI 1929- 
ben tartott X. plénumának szellemében a hibák kijavítása érdekében a vezetésen 
belül is a kétfírontos harc erősítését tartotta szükségesnek, mivel, mint mondot- 
ta: a pártban a jobboldali és a baloldali elhajlás egyaránt felfedezhető. Az előb- 
bit szerinte Albert Vassart, a párt egyik kádere, és Doriot testesítette meg. 
A pártvezetés által a korábbi időszakban követett balos hibák felsorolásával ki 
nem mondottan Barbé és Célor közelmúltbeli tevékenységét kárhoztatta. Első- 
sorban azért, mert , keveset tettek, hogy vezetőiktől leválasszák a szocialista 
munkásokat", s mert , az egységfíront-politika hangoztatása lekerült a napi- 
rendről"."? Szóvá tette azt is, hogy az elmúlt hónapokban a párt szem elől té- 
vesztette a munkásság napi érdekeiért folytatott harcot. Thorez a Politikai Iro- 
da hatékonyabbá tétele, valamint az operatívabb és határozottabb irányítás ér- 
dekében a vezetőség létszámának a csökkentését javasolta a KI VB-nek. 

A küldöttség hazatérése után (a Komintern bírálatával és intencióival a tar- 
solyában) a LLHumanitéban Thorez , Határozott fordulat""? címmel pontosí- 
totta a párt előtt álló feladatokat. Elérendő célként a párt 1926-os erejének 
visszanyerését jelölte meg, s ismét a kétírontos harcot, ezen belül is főként 
a balosság elleni fellépést sürgette. Ebben a szellemben került sor a július 
17-18-i KB-ülésre is (az elsőre, amióta Thorez a börtönből szabadult), majd 
ezt követően a szervezeti változtatásokra. Ezek eredményeként átalakították a 
Titkárságot, amelynek az eddigi kollektív vezetéssel szemben egyedüli vezetője 
Thorez lett. A Politikai Iroda 15 tagja helyébe 8 került (Barbé, Cachin, Doriot, 
Ferrat, Monmousseau, Sémard, Thorez, Lozeray). Továbbra is Ferrat maradt 
az FKP képviselője a Kominternben. Így az FKP VI. kongresszusa után elő- 
térbe került fiatalok súlya valamelyest csökkent. A vezetésben való bent mara- 
dásuk azonban azt is jelentette, hogy a KI nem osztotta teljesen Thorez el- 
marasztaló véleményét a , fiatalokról". Mindenesetre a pártvezetőségben ettől 
kezdve Thorez lett az első ember, bár ez a szerepe néha kétségesnek látszott.?" 

A pártvezetőség erősítése mellett halaszthatatlan feladat volt a szakszerve- 
zeti tevékenység megjavítása. Az 1931. február 28-ra összehívott országos kon- 
ferencián, amely a szakszervezetek ügyét tárgyalta, a megoldandó feladatokat 
kívánták meghatározni. Ezért itt a pártvezetőség a francia kapitalizmus és vál- 
ságjelenségek, valamint a kivezető út mélyebb elemzésére vállalkozott. Thorez 
beszámolójában azonban ezúttal is a kapitalizmus közeli katasztrofális végjáté- 
kának vízióját rajzolta meg (igaz, ez megfelelt a KI. akkori irányvonalának), 
holott Franciaországban e válság jelei még mindig csak mérsékelten mutatkoz- 
tak. Ilyen alapon pedig a párt és a szakszervezet viszonyát továbbra sem lehe- 
tett megfelelően rendezni. 

Jellemző a párt és a CGTU magatartásának alakulása a társadalombiztosí- 

tás körül kibontakozott vitában." Az 1928-as törvény, amelyet végül a szocia- 
listák is elfogadtak, a társadalombiztosítás terheit részben a tőkésekre, részben 
a munkásokra hárította át. Az FKP , fasiszta törvényként" indított ellene har- 
cot. A CGTU vezetősége azonban, felhasználván a törvénynek a , spontán 
biztosítási pénztárak" alakítására vonatkozó cikkelyét, 1928-ban felszólította 
munkásait, hogy vegyenek részt a CGTU égisze alatt létrehozandó pénztárak- 
ban, hogy , maximálisan kihasználják a törvény adta lehetőségeket a pénztárak 
munkásirányítására". Sőt, a CGTU egy társadalombiztosítási tervezetet is köz- 
zétett, amelyben követelte a magánbiztosító társaságok államosítását, továbbá 
állami erőforrásoknak a biztosítás területére való átcsoportosítását (főleg a hadi- 
és tengerészeti kiadások rovására) stb. A társadalombiztosítási törvény végül is 
Franciaországban kiterjedt mozgalmat eredményezett. Csaknem 7 millió dolgozó 
csatlakozott a , kölcsönös segítség tanácsaihoz" (, sociétés de secours mutuels"), 
köztük a CGTU munkásai is." Végül a CGTU úgy foglalt állást, hogy megtűri 
tagjai csatlakozását a CGT vezetésű tanácsokhoz, amennyiben csatlakoznak a 
CGTU által létrehozott pénztárakhoz (, caisses primaires") is. Az FKP kong- 
resszusa 1929-ben ugyan nem tartotta szükségesnek a részvételt a pénztárak 
létrehozásában, de később a CGTU társadalombiztosítási elveinek a támogatá- 
sára szólított fel. Nem sokkal ezután viszont a társadalombiztosítási harccal 
szemben a béremelésért való harcot kezdte szorgalmazni."" Végül a vezetőség 
elfogadott követelési alapként egy olyan tervezetet, amely a fizetés 15 94-áig 
biztosítást nyújtott volna öregség, betegség és szülés esetén, s amelynek költsé- 
geit, progresszívan, a munkaadó és az állam vállalta volna magára. A párt tehát 
maga is ingadozott (nyilván a tömegek megnyeréséért folytatott harc pillanat- 
nyi érdeke szerint) a törvénnyel szembeni magatartásában. A tömegbefolyás 
növelésének, s ennek előfeltételeként a tömegek napi érdekeinek képviselete 
ütközött itt az , osztály osztály ellen" jelszó azon mélyebb tartalmával, amely 
alapvetően megkérdőjelezte a kapitalizmuson belüli reformok hosszabb távú 
sikerét. 

Az akkori elvi álláspontokat jól tükrözi az a bírálat, amely a KI folyóiratá- 
ban a párt szemére vetette a CGTU e kérdésben folytatott politikáját (főleg 
a biztosítótársaságok államosítását, hiszen ez — úgymond - a tőkés államot 
erősítené!), mivel csak ,ja kapitalizmus elleni általános harc valósíthatja meg 
a társadalombiztosítást", , csak a párt vezetésével, szovjet módra, szovjet elvek 
alapján" lehet a társadalombiztosítás kérdését megoldani." 

Az országos konferencia 1931-ben végül úgy foglalt állást, hogy a szak- 
szervezeteknek mindenekelőtt a munkásság napi követeléseinek teljesítéséért 
kell folytatnia a harcot, de úgy, hogy ezek mindenkor kapcsolódjanak politikai 
célkitűzésekhez is. Ennek megfelelően a napi követelések, a gazdasági érdek- 
védelem feladataként szerepelt a programban a bérek rögzítése, a hétórás mun- 
kanap, az igazi társadalombiztosítás megteremtése, a munkanélküliség elleni 


35 A parlamenti vitákat Id. Édouard Bonnefous: Histcire politigue de la Troisitme Répub- 
ligue (1924-1929). Presses Universitaires de France, Paris, 1960. 4. k. 246-247. o. 

1 TC, 1930. november 30. 2023. o. 

" LHumanité, 1930. július 31. 

"s IC, 1930. november 30. 2021., 2027. o. 


védelem. Ezeket olyan politikai program egészítette ki, mint a vállalati és lakó- 
helyi önkény elleni harc, a fasizmus előkészítésének megakadályozása, egyenlő- 
ség biztosítása a Írancia és a külföldi munkások (vendégmunkások) számára, a 
Szovjetunió védelme stb. 

A konferencián megerősítették az , osztályharc súlyosbodásának" tézisét, 
valamint a fasizmus értelmezésének korábbi megfogalmazását is, amely szerint 
a fasizmus a burzsoá diktatúra egyik formáját jelenti olyan esetben, amikor a 
burzsoázia belső nehézségekkel küzd." Ebből fakadóan , nincs különbség a fa- 
sizmus és a demokrácia között" — mondták ki. A legfőbb feladatot végül a kon- 
ferencia a szakszervezeti egység megteremtésében, a szocialista munkásokkal az 
alulról jövő egységfíront létrehozásában s a következőkben jelölte meg: , harc 
a burzsoá kormány, a nyomor politikája, a fasizmus, a háború ellen, harc a 
szociáldemokrácia ellen, amely illúziókban ringatja a tömegeket, és amelynek 
legfőbb célja, hogy elősegítse a válság megoldását a burzsoázia javára, s harc 
a jobboldali és baloldali szociáldemokrata szárny — főképp ez utóbbi - ellen, 
amely megtévesztő politikájával a legfőbb veszélyt jelenti a dolgozó töme- 
gekre". 

Nem sokkal az országos konferencia után Thorez Moszkvába érkezett, 
hogy részt vegyen a KI VB XI. plénumán. A küldöttség tagja volt Barbé és 
Lozeray is. Thorez ezúttal is nehéz helyzetbe került: a francia párt tevékeny- 
ségéről tartott beszámolójában ismét magyarázkodásra kényszerült, elsősorban 
a francia gazdaság vonatkozásában. 1931 tavaszán a francia gazdaság még min- 
dig lényegesen jobb helyzetben volt, mint a szomszédos országoké, ez a tény 
azonban látszólag ellentmondott a plénum által a mélyülő válságról és a forra- 
dalmi megoldásról tett megállapításokkal. Ezért a bevezetőben Thorez Francia- 
ország gyarmattartó és elnyomó szerepét, valamint a mintegy 2,5 milliónyi 
vendégmunkás helyzetét, s a lakosság nagy része életkörülményeinek nehezedé- 
sét emelte ki. A beszámoló kitért a szociáldemokraták és az egységíront kérdé- 
sére is, de ezúttal sem ment túl azon a ponton, hogy a szociáldemokrata vezető- 
séget szociálfasisztaként elmarasztalja, amiért a burzsoázia szekértolójává lett. 
Fontos mozzanata volt viszont a beszédnek az FKP újabb problémája, ame- 
lyet rendkívül finoman fogalmaztak meg, hogy ti. a jobboldali elhajlóknak mi- 
nősített PI-tagoknak számos kérdésben a többséggel ellentétes véleménye volt. 

Thorez elítélően szólt a párton, sőt a KB-n belül jelentkező irányzatról," 
amely kész lenne egységfírontajánlattal fordulni a szociáldemokrata vezetők- 
höz is. , Ez azonban az sosztály osztály ellent taktika elárulása lenne" — jelen- 
tette ki. Ugyanakkor e , jobbos hiba" mellett visszatért a baloldali elhajlás kér- 
désére is, amely korábban, a , fiatalok" idejében, az egységfront-politikának a 
napirendről való lekerülésével járt. A pártirányításnak nem kis gondot okozott 
az is, hogy a KI VB X. plénuma óta a titkárság egy vezetőjét, s hat más párt- 


8 M. Thorez: Oeuvres. 1. k. 164-165. o. 

vezetőt (a Párizsi Községtanács teljes kommunista frakcióját) el kellett távolítani 
funkciójukból.§! Thorez kétfrontos kritikát gyakorolt, ám erőteljesen vissza- 
utasította a plénum vádját, miszerint a párt opportunista gyakorlatot folytatott 
volna, főképp a párt antimilitarista harcában. , Ha azt mondják nekünk, hogy 
a párt gyengesége mutatkozott meg, azt mondjuk: igen, ha opportunizmussal 
vádolnak, azt mondjuk: nem." Tulajdonképpen a plénum erre vonatkozó meg- 
jegyzése ismét csak a , fiatalokat", az ő irányításukat érintette elsősorban, a pár- 
ton belül ugyanis ők voltak felelősek a hadseregben végzendő munkáért. Bár az 
antimilitarista munkát ért bírálatot a párt vezetői nem fogadták el teljes egészé- 
ben, Thorez célozva a KI-nak a , fiatalokkal" kapcsolatos korábbi magatartásá- 
ra, elhamarkodottnak ítélte a fiatalok magas posztba állítását: , kétségtelen, a 
történelmi feltételek, a szükségletek szólították ilyen gyorsan a fiatal aktivistákat 
pártunk felelős posztjaira. Nagyon drágán fizettünk meg ezért, s ez tapasztala- 
tul kell hogy szolgáljon a Kommunista Internacionálénak is."? A fiatalokkal 
szemben még kritikusabb és élesebb a hang a küldöttség hazatérése utáni KB- 
ülésen, ahol a XI. plénum határozatairól számolnak be. Az elmarasztalás alap- 
ja a KI-határozatoknak, valamint az FKP KB ennek megfelelően meghatározott 
feladatainak figyelmen kívül hagyása, ezért a , fiatalokat terheli a felelősség, 
amiért a párt megkésett a tömegek forradalmasításával".? A fiataloknak ezt a 
hibáját az FKP pártvezetősége a gyakorlatban megnyilvánuló opportunizmus- 
ként ítélte el. 

Mindenesetre a KI VB a francia felszólalások alapján (Barbé is szót kapott, 
ám a plénum szinte alig reagált rá, míg Thorez beszámolójára mindenki vissza- 
tért) úgy döntött, hogy ,jigazgató tanácsot" hoz létre, s a KI képviseletében 
a csehszlovákiai Fried Jenőt, a magyar származású, de a nemzetközi mozgalom- 
ban edződött, nagy műveltségű kommunistát küldi Párizsba a vezetőség leg- 
közvetlenebb tanácsadójának. 1931 nyarától hasonló megbízatást kapott Gerő 
Ernő, Azna Pauker, Georges Kagan és mások, de az FKP vezetésére továbbra 
is legnagyobb befolyással Fried Jenő volt, aki szürke eminenciásként M. Tho- 
rez mögött állva egészen Franciaország megszállásáig a pártpolitika alakításá- 
nak, illetve a KI irányvonala megvalósításának legfőbb pillérét jelentette." 

1931 nyarától a párton belül és a THumanité hasábjain tovább folytatódott 
a , szektás" hibáktól való elkülönülésért vívott harc. A szektásságnak és az ezért 
fő bűnbakká kinevezett fiataloknak rótták fel a párt csaknem valamennyi gyenge- 
ségét: a szakszervezeti munka eredménytelenségét, a tömegmunka elégtelen 
hatékonyságát, az eluralkodó bürokráciát, s a tömegek és a vezetés közötti távol- 
ság növekedését. Őket vádolták a Kommunista Ifjúsági Szövetség szektává zsu- 
gorodásáért, s rossz irányú befolyásolásáért. Raymond Guyot (a JC egyik vezér- 
egyénisége) a Politikai Iroda ülésén önkritikát gyakorolt, elismerte, hogy az 
Ifjúsági Szervezet Irodájában egy szektás csoport működik, amelytől ezúttal 

elhatárolta magát. Az 1931. augusztusi KB-ülésen hasonlóan önkritikát gyako- 
roltak Barbé és a fiatalok csoportjának más tagjai: Lozeray, Billoux, Rolland.: 
A küzdelem azonban nem ért véget. A következő évben esedékes választások 
előtt sokat ártott a kommunistáknak, hogy egy csoportjuk minden megnyilvá- 
nulásában, s minden alkalommal (sztrájkok, tüntetések idején) a leghatározot- 
tabban ellenezte a kapcsolat felvételét a szocialista munkásokkal. Ahol tudta, ezt 
tettekkel is demonstrálta, mivel ellentmondást látott a , szociáldemokrácia fasi- 
zálódása" és az egységfíronttaktika hirdetése között. Thorez 1931. novemberi 
VHumanité-cikke alapján fel kel! tételeznünk, hogy a , fiatalok" ebben a kérdés- 
ben a KI irányvonalát sem tartották elég forradalminak. Thorez a következőket 
írja: , Egységfront taktikánk nem jelenti a szocialista párt elleni harc elvetését, 
de különbséget kell tennünk a szociálfasiszta vezetők és a munkások között." 
A vezetők leleplezésével kell ezeket a munkásokat a párthoz vonzani . . . Ez- 
alatt a csoport egy elvtársa azzal vádolja az FKP-t és a KI-t, hogy jobbra csú- 
szott, és felülvizsgálta a szociálfasizmus tézisét." , Alapvetően sem a KI, sem a 
KB nem változtatott meghatározásain a szociáldemokrácia fasizálódásáról, sőt 
megerősítik azt az élettel, a mélyülő válsággal és az egyre reakciósabb szociál- 
demokráciával kapcsolatban." 

A december 2-5-én ülésező KB már szankciókat javasolt a csoport ellen. 
Nyilvánosan elítélte Barbé, Célor, Lozeray, Billoux, Servet tevékenységét, Bar- 
bét és Célor-t pedig eltávolították funkcióikból."" 

Úgy tűnik, 1931 őszén, az ún. , fordulat politikájának" (a kétfrontos harc 
képviseletének) a súlypontja, főleg a balos , csoport" leszerelése után, a , job- 
bosság" elleni harcra tevődik át. Thorez 1931. december 3-i cikkében már is- 
mét a jobboldali veszélyt helyezi előtérbe, hangsúlyozva, hogy a korábbi hóna- 
pok küzdelmeiben a párt által meghirdetett , fordulat" semmiképpen sem 
, Jobbra" történt? (Robrieux ezt összefüggésbe hozza Marty moszkvai útjával 
is, ahol a KI VB kifejezte aggodalmát a párt egyoldalú taktikájával szemben): 
, Azért törtük meg a szektás csoport erejét, hogy jobban tudjunk harcolni az 
opportunizmus ellen, amely jelenleg a legfőbb veszélyt jelenti pártunkon belül, 
mint ahogy az az utolsó kantonális választásokon is bebizonyosodott." 


AZ 1932-ES VÁLASZTÁS ÉS KÖVETKEZMÉNYEI 


A párt az új évet több nagy feladat jegyében kezdte meg. VII. kongresszusának 
előkészítése, az országos választáson való részvétel, az antimilitarista harc ki- 
. szélesítése jelentették a legfontosabb teendőket. A Bullier-terembe február 12- 
re találkozót szerveztek, amelyen az FKP kitűzött céljaként ezekről a feladatok- 

ról kívántak szót váltani, előtérbe helyezve az antimilitarista harcot, a Szovjet- 
unióval szembeni háborús készülődés elleni demonstrációt, másrészt a munkás- 
osztály védelmét a gazdasági krízis körülményei között. Ez alkalomból a párt- 
vezetőség nyílt levélben fordult a THumanitén keresztül Léon Blumhoz, az 
SFIO, illetve Jouhaux-hoz, a CGT vezetőjéhez, hogy jöjjenek el a találkozóra 
és kezdjenek párbeszédet a munkásmozgalom két pártja által képviselt nézetek 
különbségeiről. Az volt a vezetőség szándéka, hogy még a kongresszus előtt 
demonstrálja eltökéltségét az egységíront megteremtésére, bár a szocialista ve- 
zetőkhöz intézett felhívás szkepticizmusa (kijelentették, hogy egyúttal közvet- 
lenül felhívással fordulnak a szakszervezeti és a szocialista munkásokhoz is)" 
azt mutatja, hogy a felhívástól nem vártak különösebb eredményt. A találkozó- 
ra nem is került sor. 

A VII. kongresszus március 11-19. között ülésezett. Előkészítésében a 
Thorez-Duclos-Frachon hármas, valamint a Politikai Iroda vett részt," de 
nyilvánvalóan szerepe volt a KI VB-nek is. Legalábbis ezt látszik bizonyítani, 
hogy néhány héttel a kongresszus előtt Thorez ismét Moszkvába utazott." 
Maga a kongresszus a lelkesedés és optimizmus jegyében zajlott le. A megújult 
pártvezetőség mindenképpen bizonyítani akart, s ennek erőpróbáját a tavasz- 
szal esedékes választások jelentették. Szinte biztosak voltak benne, hogy ezúttal 
áttörésre kerül sor. Egyúttal azonban ismét megerősítették az , osztály osztály 
ellen" jelszó érvényét. A vezetőség a , fiatalok" visszaszorítása után erősnek és 
egységesnek látszott. A kongresszuson különösebb elvi jelentőségű vita nem 
folyt, egységes szellem uralkodott, s a stratégiában sem történt változás. 

A kongresszus lelkesedését és főleg optimizmusát azonban hamar lelohasz- 
tották a választások. Az FKP minden addigi kudarc-sorozatának betetőzését 
ugyanis éppen ezek a választási eredmények jelentették. A párt stratégiájában 
feltételezett eredménynek éppen az ellenkezője következett be. A , mélyülő vál- 
ság" és a , forradalmasodó tömegek" logikájával szemben a párt az 1928-as 
eredményekhez képest 280 000 szavazatot vesztett. Cachin, Marty és Duclos, 
a párt tekintélyes képviselői kiestek a parlamentből, s Thorez is nagy nehézsé- 
gek árán, átmenetileg felfüggesztve a balos frazeológiát, a szocialista választók 
segítségével őrizhette meg mandátumát." A párt számára leverő volt, hogy el- 
vesztett szavazóinak zöme a szocialista párthoz ment át." 

A pártvezetőség a tényekre alig talált magyarázatot. Már-már fájdalmas 
értetlenségüket mutatja, hogy a balsikert ismét csak a Barbé-Célor-csoport 

szektás politikája következményének tulajdonították." A szélsőségesen balos 
nézetekkel szemben azonban a párt maga is egy eléggé balos, mindenesetre az 
adott körülmények között a tömegek szempontjából nem mozgósító erejű, a 
munkásság közvetlen érdekeit mellőző álláspontot hangoztatott. A szocialista 
forradalom aktualitásának a hirdetése alapján viszont általánosabb összefüggé- 
sekben is lehetetlen volt a tények reális elemzése. Pedig egyre szaporodtak azok 
a tünetek, melyeknek végül is el kellett vezetniük e stratégia és taktika felülvizs- 
gálatához. 

Egyelőre azonban a helyzet fonáksága főleg a vezetők közti egyenetlenség- 
ben és küzdelmekben tükröződött. A szétválás után (1920) a párt kemény har- 
cot folytatott azért, hogy kialakítsa a maga , forradalmi" arculatát a szociál- 
demokrata arculattól való megkülönböztetésül. Ezt a törekvést azonban gátolta 
a valóság hibás értelmezése, s ezért sokan szakadtak le, távolodtak el a párttól, 
elsősorban azok, akik nem tudták követni az FKP-t az elemzett balratolódás- 
ban. A valóság helytelen felmérése ugyanakkor állandó belső harcokhoz és tor- 
zsalkodásokhoz vezetett a pártvezetőségen belül is. Annál is inkább, mert mint 
az eddigiekből is érzékelhető, a valósággal aszinkronban lévő politika miatt a 
vezetőség jó része szükségszerűen tanácstalanul állt a , jónak" és , helyesnek" 
ítélt politikai vonal kudarca előtt. Nem maradt más hátra, mint a kudarcokat és 
a vereségeket szubjektív okokkal magyarázni, ez a magatartás különösen meg- 
erősödött az 1920-as évek végétől, a kommunista mozgalomban ez idő tájt be- 
következett balos fordulattal párhuzamosan. Ez ugyanis átmenetileg még inkább 
növelte a távolságot az ideológia és az új, nyugtalanító jelenségeket produkáló 
valóság között, s szinte elkerülhetetlenné tette, hogy a párton belül a szükséges 
változtatásért folytatott harc az első időszakban maga is a pártvezetés (szubjek- 
tív vonásokkal erősen terhelt) belső harcaiban jelentkezzék, késleltetve az új 
helyzethez való mihamarabbi alkalmazkodást. 

A francia pártban ez az ellentét a harmincas évek elején, a fiatalokkal vívott 
harc lezárása után, mindenekelőtt Doriot és Thorez személyi motívumoktól sem 
mentes, de a párt politikájának lényegét érintő küzdelmében tükröződött. A for- 
rások, dokumentumok kivétel nélkül megerősítik, hogy a két vezető között már 
a húszas évek derekától mély, nemcsak személyes, hanem koncepcionális ellen- 
tétek húzódtak. Doriot, aki 1926 óta Thorezzal együtt a PI tagja, hosszú ideig 
a IC népszerű vezetője, a PI-n belül, a viták során rendszerint támogatást ka- 
pott a , fiataloktól", később választókerülete jelentette a biztos háttért. Thorez- 
zal ellentétben korántsem volt olyan , mélyen" marxista, s könnyebben igazí- 
totta a gyakorlathoz elveit." Ugyanakkor tehetséges politikus volt, aki a húszas 
évek végén, a harmincas évek elején hitt a közvetlen akciók sikerében, s meg- 
volt hozzá a kellő érzéke és bátorsága, hogy felfedezze és kihasználja a pillanat 
szükségleteit, azokat a mozzanatokat, amelyek az adott helyzetben a tömegeket 
mozgásba lendíthetik. Ha a siker úgy kívánta, rugalmasabban alkalmazta a párt 


8 M. Thorez: Oeuvres. 4. k. 10. o.; Ld. még Thorez cikkeit a választások utáni időszak- 
ból. (Uo.) 

4 D. Desanti id. mű, 184. o.; Ld. erről Albert Vassart 1928-as levelét (7.-P. Brunet id. 
mű dokumentum-gyűjteményében) 29-30. o.; valamint R. Gaucher id. mű, 224. o. 

merevebb álláspontjait, így például a harmincas évek elején Saint-Denis-ben 
népszerűségét és képviselővé választását elsősorban a szociáldemokráciával 
szembeni toleránsabb magatartásának köszönhette." Valójában sohasem fogad- 
ta el és alkalmazta a gyakorlatban az , osztály osztály ellen" jelszót. Többször 
bírálták is őt emiatt jobboldali elhajlásért." A harmincas évek elejétől pedig, 
éppen az , osztály osztály ellen" jelszó virágzása idején, többször tett javaslatot 
a PI-ben az egységíronttaktika felülvizsgálatára, követelve, hogy az egység egy- 
szerre alulról és felülről való megvalósítását tűzzék ki célul. Erdeme ebben az 
időben az a felismerés, hogy elkerülhetetlen a szövetség a szociáldemokratákkal 
a háború és a fasizmus ellen. Erősen hitt abban is, hogy egy baloldali szövetség 
radikálisan átalakíthatja a társadalmat. Ez a koncepcionális eltérés volt a Tho- 
rez és Doriot közötti súrlódás alapja a személyes ellenszenven kívül. Főleg az 
1932-es választás eredménye élezte ki a helyzetet, mialatt ugyanis a kommunista 
vezetők sorra kiestek, Doriot Saint-Denis-ben elsöprő győzelmet aratott. Ez 
erősítette ainbícióit és a pártvezetésben az élre tört. A rivalizálás nyílt titokká 
vált. A két riválisnak, Thoreznek és Doriot-nak éppen ekkor együtt kellett 
Moszkvába, a KI XII. plénumára utaznia, ahol a fő kérdés a francia párt im- 
már katasztrofális helyzete volt. A plénumon záporoztak az FKP tevékenységét 
érintő kritikai megjegyzések. A XII. plénum megállapította, hogy az elmúlt 
időszakban, bár a kapitalizmus fejlődése a harmadik szakaszba ért a tőkés or- 
szágokban, így Franciaországban is, még nem állt be a , közvetlen forradalmi 
helyzet". , Minden tőkés országban feltartóztathatatlanul növekednek a nem- 
zetközi proletárforradalom erői, de a világkapitalizmus legfontosabb országai- 
ban, az Amerikai Egyesült Államokban, Angliában és Franciaországban a for- 
radalmi mozgalom, ha erősödik is, még messze elmarad az egész nemzetközi 
helyzet rendkívüli feszültségétől.""" Nem sikerült a nyugati kommunista pár- 
toknak, s elsősorban az FKP-nak a tőke elleni mozgósítás, sőt , Franciaors zág- 
ban a sztrájkok nagy részét is a párton kívülről irányították "."" Különösen élesek 
voltak Josif Pjatnyickij megállapításai: az FKP - mondta - a XI. plénum óta 
sem végzett megfelelő munkát a szakszervezetekben, amelyek továbbra sem 
épülnek az üzemekre. Befolyása mindenütt visszaesett. Míg 1931-ben a Pro- 
finterhez 4021 csoport tartozott, 1932 márciusában már csak 3896":. A fő fe- 
ladat ezúttal is: forradalmi alapon újjászervezni a gyakorlati munkát, az üze- 
mekbe helyezni a szakszervezeti tevékenységet, s erősíteni a tevékenységet a re- 
formista szakszervezeteken belül, valamint a munkanélküliek között. 

Thorez felszólalása, az előző plénumhoz hasonlóan, védekezés volt. A fran- 
cia helyzet differenciáltabb képét ezúttal Doriot nyújtotta, ám az általa festett 
kép lehangoló. A választási veszteségek mellett jelentősen visszaesett a CGTU 


9 Daniel Guérin: Front populaire — révolution manguée (Témoignage). Julliard, Paris, 
1963. 56. o. 

4 IC, 1930. november 30. 2025. o. 

4 KIVD 388. o. 

1 IC, 1932. november 15. 1003. o. 

5 To. 1073. o. - Pjatnyickij jobboldali opportunizmussal vádolta a francia vezetést. 
(Roger Martelli: I?Internationale et la France. Cahiers d"histoire de PInstitut de recherches 
marxistes, 1984. 18. sz. 9. o.) 


(kisebb a tagsága, mint létrejöttekor), valamint a , Szovjetunió barátai" moz- 
galom. A THumanité példányszáma is tovább csökkent. Végül mindehhez ke- 
serű pirulaként járult a legutóbbi választási eredmény. Doriot e jelenségek okát 
kutatva megállapította: a párt ott győzött elsősorban, ahol magára vállalta a 
tömegek anyagi érdekeinek védelmét. Példának a szajnai szakszervezeteket hoz- 
ta, ahol szembenéztek ezzel az egyszerű igazsággal, s kétezerötszáz új tagot" 
nyertek vele. Doriot azonban az FKP sikertelenségének fő okát a valóság és 
a stratégia aszinkronitásában látta. A KI és a kommunista pártok stratégiája 
1928-1929-től -— hangsúlyozta -, a harmadik szakasz politikájának megfelelően 
a krízis forradalommal való zárulására épült, meg voltak győződve ennek be- 
következtéről, s ehhez szabták az alkalmazandó taktikát is. Ám Franciaország 
sajátos helyzete folytán a válság megkésve, elhúzódva jelentkezett, s mélypontját 
1932-ben érte el. (Az ipari termelés indexe 1929 és 1931 között közel azonos 
szinten maradt, a munkanélküliség 1931-ig nem volt számottevő, a frank stabil 
volt. Hatalmas mennyiségű arany áramlott be - igaz, 1932-től azután ennek 
a kivonása hosszan elhúzódóvá tette a francia válságot.) 1929 és 1932 között 
ezért a tömegek értetlenül szemlélték az FKP avantgard jelszavait. ,, A válság 
késése miatt pl. 1930-ban a hatalomra kerülésről nem volt szerencsés beszélni, 
a tömegek ezt akkor nem fogadták el" — mondta Doriot. Ebből a szempontból, 
bár a párt többször is visszatért a napi érdekek képviseletének szükségességé- 
hez, gyakorlatilag taktikája alig változott. A forradalom képzelt előestéjén azt 
magyarázták a dolgozóknak, hogy , a bérekért való harc történelmileg idejét- 
múlt, de az alkalmazottak, a kishivatalnokok szeme előtt a különleges munkabér 
lebegett", s a munkások sem tartották feleslegesnek az ezért folytatott harcot. 

Igaz, az elkövetett szubjektív hibákért Doriot is elsősorban a Barbé-Célor- 
csoportot tette felelőssé, ám kárhoztatta a vezetés egységének a hiányát, a szű- 
kített demokráciát (,a tagságnak álljon módjában ellenőrizni a végrehajtást"), 
s ezért a , kollektív" vezetés megvalósítását követelte (valószínűleg ez Thorez- 
nek szólt). A politikai kérdésekben pedig az egységes állásfoglalást, s végül a KI 
támogatását kérte. Zárószavai a szakszervezeti kérdés ugyancsak újfajta felveté- 
sét jelentették. Doriot figyelmeztetett arra, hogy az opportunista és anarcho- 
szindikalista hibák ostorozása helyett, illetve mellett komolyabban kell venni 
a szakszervezetek javaslatait. A szakszervezeti munkában tapasztalható balossá- 
got fricskázta a Doriot után felszólaló Ferrat is. Ő is szólt az akcióegységről, 
az egységíront-taktikáról. Az ő álláspontja szerint , másodlagos kérdés, hogy az 
alsó szerveknek mindig egységfíront-javaslatot tegyünk, sokkal fontosabb az ut- 
cán és az üzemekben vívott harc, ez az igazi"."? 

A három felszólaló között az elveket tekintve nem volt alápvető különbség, 
ám Doriot mélyebb elemzése a KI VB vezetői előtt tetszést aratott, s ez 
Thorezben bizonytalanságot keltett, különösen, hogy Doriot ez idő tájt sikerei 
csúcsára jutott. Saint-Denis polgármestereként élvezte a körzet kommunistái- 
nak és szocialistáinak bizalmát. A legfelsőbb pártvezetőség tagja volt, s népszerű- 
sége most tovább növekedett. 

A vezetőknek ezek az ellentétei 1932 nyarán éppen abban az időszakban 

éleződtek ki, amikor a párt kezdett kijutni az elszigeteltségből. Romain 
Rolland és Henri Barbusse felhívására összeült egy háborúellenes nemzetközi 
konferencia, ahová a kommunistáknak először sikerült nagyobb számban nem 
kommunistákat is mozgósítaniuk."? Ismeretes, a konferenciára Amszterdam- 
ban került sor. Már összehívása előtt Párizs környékén mintegy 80 ilyen bizott- 
ság működött, s ebből 10 üzemi bázison. A konferencia után pedig Párizs utcáin 
mintegy 40 000 munkás tüntetett, tűzött össze a rendőrséggel a háború, a fegy- 
verszállítás, a hadianyaggyártás beszüntetését követelve." 

A fasizmus további térnyerésével a radikalizálódó tömegekhez való kötő- 
dés érdeke a párt számára mindinkább szükségessé tette a békéért való har- 
cot és az antifasiszta egységfrontba tömörülést. Ezt az egész folyamatot azon- 
ban nehezítette még egy körülmény, amellyel a pártnak határozottan szembe 
kellett néznie. Ez pedig a nemzeti érdek és az internacionalizmus összeegyezte- 
tésének kérdése, amelynek tisztázása különösen fontos feladatként hárult az 
FKP-ra, éppen Franciaország sajátos európai helyzete, illetve ellentmondásos 
bel- és külpolitikája miatt. Nacionalizmus, nagyhatalmi politika, német szom- 
szédság, időszakos jobboldali szovjettrauma — ezek jelentették leginkább a 
francia politikát befolyásoló motivációkat." 

Mi jellemezte erre nézve az FKP magatartását? , A hazát védeni nem 
azonos-e a burzsoá osztály védelmével?" -— ez volt a legfőbb kérdés, amely a 
francia kommunisták számára a nemzetközi fasizmus előrehaladtával felmerült. 
Tulajdonképpen már születésétől fogva a párt egyik legfőbb gondja volt, hogy 
mennyiben lehetséges az internacionalizmus és a nemzeti politika egybehango- 
lása, hogyan lehet kialakítani a munkásosztály érdekeinek megfelelő külpoliti- 
kát. A húszas évek eleji kormányok erős szovjetellenessége, a francia burzsoázia 
hódító és agresszív politikája a párt számára azt jelentette, hogy Európa béké- 
jére a legfőbb veszély a versailles-i szerződést megalkotó burzsoá Francia- 
ország, S azt is, hogy Franciaország kiindulópontja lehet (főleg a Briand-terv 
ilyen irányú szelleme miatt) egy Szovjetunió elleni támadásnak is." Nem 
érzékelte viszont az FKP azokat az árnyalatokat, amelyek jelentősen hatottak 
a közgondolkodásra, például, hogy a radikális Herriot (1924-1926) politikája, 
amely de jure is elismerte a Szovjetuniót, több más mellett eltért az őt meg- 
előző, majd követő Poincaré és Briand nemzeti egységkormányainak Szovjet- 
unióval szembeni politikájától is. Bár egy rövid intermezzó után (1931-ben 
francia-szovjet kereskedelmi, majd megnemtámadási tárgyalások folytak) a 


53 Ld. Székely Gábor: Az Amszterdam-Pleyel mozgalom és az antifasiszta egység. A nem- 

Claude Paillat: Dossiers secréts de la France contemporaine. La guerre a Phorizon 1930- 
1938. Laffont, Paris, 1981. 

§6 TC, 1930. március 10. 442. o. — Briand-terv: Briand miniszterelnök, majd külügyminisz- 
ter az évtized fordulóján a németekkel való megbékélésre, az európai államok összefogására 
törekedett Franciaország hegemóniájával, a Szovjetunió kizárásával. A cél elsősorban a francia 
gazdaság bajainak megoldása volt. Neki köszönhető Németország bevonása a Népszövetségbe. 

francia kormányzat ismét a szovjetellenességet hangoztatta, ám a tömeg békés 
megoldásra hajló érzelmeit ekkor nehéz volt a kormány külpolitikájával szembe- 
fordítani. Ebben szerepe volt a Szovjetunióval szembeni burzsoá propagandá- 
nak, de a sokkal inkább Németországhoz fűződő veszélyérzetük miatt sem tar- 
tották reálisnak az FKP állítását egy esetleges, a francia burzsoázia által kezde- 
ményezett szovjetellenes háborúról. 

1931-1932-ben, a ssfiatalok " csoportjának visszaszorulása után a párt- 
vezetőség kimondottan is arra törekedett, hogy i igazi bolsevik (osztályharcos) 
internacionalista párttá váljon, s ez túlságosan is a világforradalom nemzeti 
kereteket átlépő szemléletéhez vezette, éppen abban az időben, amikor a fasiz- 
mus hatalomra jutásával a nemzeti fenyegetettség erősödött. Az FKP ekkor 
még sajátos szemüvege miatt nem volt képes észrevenni az általánosban a sajá- 
tos feladatok jelentőségét. Erre adott ösztönzést a korábbi történelmi fejlődés 
egy másik logikája is. Korábban soha nem volt példa arra, hogy a tőkés terme- 
lés visszaesése ilyen hosszú ideig háborús konfliktus nélkül ment volna végbe. 
A kommunisták 1932-1933-ban azt gondolták, hogy a háború egyik pillanat- 
ról a másikra kitörhet."" Ezt bizonyítja az Amsterdam-Pleyel mozgalom meg- 
szervezése is, amely az antifasiszta harcban valóban nagy sikereket mutatott 
fel. 

Az FKP nem figyelt eléggé a genfi leszerelési tárgyalásokra sem, ahol a 
Szovjetunió mellett Franciaország nyújtott be tárgyalási alapot képezhető valódi 
leszerelési javaslatot. Az 1932-ben kormányt alakító radikálisok e kérdésben 
elfoglalt álláspontját Pierre Cot külügyi államtitkár a következőképpen fogal- 
mazta meg: , Mint Herriot, én is csak azt mondhatom, hogy a szerződések nem 
örökéletűek [a versailles-i szerződésről van szó — a szerző], igazodnunk kell a 
népek életének üteméhez és szükségleteihez, az egyoldalú szerződésfelbontás 
azonban megengedhetetlen.""" Természetesen motiválta az FKP nézeteit a 
Szovjetunió és Németország között az 1920-as években kialakult jó kapcsolat, 
s az, hogy Lenin vezetésével a Szovjetunió is az imperialista versailles-i szerződés 
ellen lépett fel. 

A harmincas évek átrendeződése és a német revizionizmus újraéledése 
közepette azonban ez a jelszó már háborús veszélyforrás volt. Ez tükröződött 
a szovjet külpolitika állásfoglalásaiban, s főleg Litvinov igen aktív biztonsági 
politikájában. Az FKP szemlélete Hitler hatalomra jutása után valamelyest 
változott. A párt az elsők között érzékelte a háborús veszélyt, de ezúttal is 
inkább a Szovjetunió fenyegetettségeként. Egyelőre fel sem merült, hogy a 
háború Németország és Franciaország között is kirobbanhat."? Ezért sem ekkor, 
sem később, egészen az 1935. május 2-i szovjet-francia szerződésig, nem von- 
ták le azt a következtetést — s ehhez a KI-től sem kaptak ösztönzést -, hogy kül- 
politikai vonalukon változtatni kellene."" 

A párt e kérdésben tanúsított koncepciós hibáit a következőkben jelölhet- 
jük meg: 1. Szinte vakon hittek a háború közeli kitörésében, sőt ezt a tőkés fejlő- 
dés megtorpanása, majd súlyos válsága következtében elkerülhetetlennek is 
tartották. Ez a felfogás azonban viszonylagossá tette a békéért való harcuk 
hitelét, hiszen az ebben az esetben eleve bukásra volt ítélve"?. 2. Hitler hatalom- 
ra jutása után a párt harcos antimilitarizmusa azt feltételezte, hogy Németország- 
ban súlyos osztálykonfliktus bontakozik ki, amelyet azzal támogatnak legjobban, 
ha saját imperializmusuk ellen harcolnak. 3. Hibás volt ezek alapján a szociál- 
demokrata álláspont értékelése is, ti. az akommunista vád, hogy a szociáldemok- 
raták a kormány fegyverkezési politikáját támogatják. Az SFIO parlamenti 
frakciója 1932-ben a radikális kormányzattól éppen azt követelte, hogy a 
francia költségvetés" (1933 elején már 10 milliárd dollárnyi) hiányát ne a bérek 
és a szociális juttatások csökkentésével, hanem a katonai kiadások visszafogásá- 
val érjék el. Az SFIO következetesen a hadikiadások növelése ellen szavazott, 
annyira, hogy ehhez az álláspontjához még Hitler hatalomra jutásakor, s január 
31-én, Daladier kormányalakításakor is ragaszkodott, holott az ekkor alakult 
radikális kormányt egyébként támogatásáról biztosította. (Bár a kormányban 
való részvételt Léon Blum koncepciója alapján visszautasították.) Még az 1933. 
február 6-i országos tanácskozáson is (amelyet a kormányban való részvétel 
ügyében hívtak össze, s amely bizonyos tekintetben a párt balratolódását jelen- 
tette, hiszen a határozat kimondta, hogy a párt a tőke uralma ellen irányuló 
osztályharc talaján áll)? a francia deficit letörését a közvetlen adók segítségével 
és a katonai kiadások mérséklésével vélték megoldhatónak. Az SFIO nyomásá- 
ra így Daladier a katonai kiadásokat összesen mintegy egymilliárd frankkal 
csökkentette. Az irányváltásra a szocialista politikában csak február 10-e után 
került sor, amikor , a nemzetközi helyzetre való tekintettel a szocialista parla- 
menti csoport képviselői kijelentik, nem kívánnak újabb csökkentést a katonai 
költségvetésben"."§ Ez a döntés azonban az adott szituációban csak növelte 
a kommunistákkal való súrlódásokat. 

A kommunisták állásfoglalását természetesen az is motiválta, hogy a status 
guo szigorú fenntartásának álláspontját hosszú ideig a burzsoázián belüli 
szélsőjobboldali nacionalista klikk képviselte, amellyel az FKP a belpolitiká- 
ban a legélesebben szemben állt. 


AZ ANTIFASISZTA HARC KISZÉLESEDÉSE 
ÉS AZ FKP STRATÉGIAVÁLTÁSÁNAK ÖSSZEFÜGGÉSEI 


A kominunista mozgalomnak ahhoz, hogy a háború és fasizmus ellen a pár- 
beszéd és pártszintű kapcsolatok formájában valóban együttműködhessen más 
baloldali politikai erőkkel, több eseménynek és stratégia-módosításnak kellett 

végbemennie. Claude Willard kommunista történész szerint ahhoz, hogy a 
párt bezárt szektásságából kiléphessen, fel kellett számolnia , izmusait", ame- 
lyekben szenvedett. Nevezetesen: a bürokratizmus, a munkásosdi (ouvrieriz- 
mus) és a dogmatizmus voltak a legfőbb betegségek. Továbbá szükséges volt, 
hogy a párt , nemzeti nihilizmusát" feladva magára vállalja a nemzeti érdekek 
képviseletét is." Ezt az evolúciót lényegében az 1931-1934. évek eseményei 
gyorsították meg, s vitték el az 1936-os népfírontig. 

Egy másik történész," arra a kérdésre, hol született meg a népfront, a 
következő választ adja: az Amszterdam-Pleyel mozgalom terjedéséből, a Hitler 
hatalomra jutásából, a nemzetközi kommunista mozgalom által levont követ- 
keztetésekből, a szociáldemokrácián belüli balratolódásból, az 1934. február 6-i 
eseményekből s mindennek a nemzetközi hátteréből, főleg a Szovjetunió és 
Franciaország között meginduló tárgyalásokból, illetve 1935-ös lezárásukból. 
Hasonlóan vélekedik Jules Moch hozzátéve, hogy ehhez elengedhetetlen volt 
a radikális párt , radikalizálódása", amelyre a sorozatos kormányzati kudarcok 
következményeként került sor." 

Mindenesetre 1932-től az események felgyorsultak. A választásokon kor- 
mányt alakító radikálisok sem tudtak gátat vetni a felgyülemlő gazdasági ba- 
joknak, s kedvezőtlenül érintette az egymást követő kormányzatokat az is, hogy 
Németország saját államháztartásának rendezése érdekében nem volt hajlandó 
további kártérítést fizetni. Ugyanakkor Franciaország hiába kérte az Egyesült 
Államokat (amely Németországnak moratóriumot adott, Angliával pedig tár- 
gyalt ez ügyben), hogy enyhítse háborús hiteleinek visszafizetési kötelezettsé- 
geit. Ezek a sikertelen külpolitikai manőverek is növelték a kormányokkal szem- 
beni elégedetlenséget, másrészt felerősítették a német fegyverkezéstől, az újabb 
háborútól való félelmet is mind az alsó, mind a felső rétegekben. 

1932 végére a radikális kormányok helyzete erősen megingott, s ez javí- 
totta az ellenzékben levő, a radikális kül- és belpolitikát egyaránt bíráló jobb- 
oldali erők pozícióit. Ebben a helyzetben a szocialista párt, noha előzőleg, 
novemberi országos értekezletén a pártfegyelem megsértése címén kizárta azt a 
kis csoportot, amely csatlakozott az amszterdami bizottsághoz (igaz, a kizárást 
a később ugyancsak kizárt jobboldali , neoszocialisták" szorgalmazták), novem- 
ber 22-én tárgyalási javaslatot tett az FKP-nak. Thorez december 2-án a KB 
nevében a I Humanité hasábjain, Paul Faure-nak, az SFIO titkárának címezve 
nyílt levélben válaszolt. (Meg kell jegyeznünk, hogy tárgyalási ajánlatok tétele 
a két párt viszonyában még a legellenségesebb időszakban sem volt ismeretlen. 
Mig azonban az 1920-as években elsősorban az SFIO szorgalmazta ezt, az 
FKP-t a szocialista pártba való visszatérésre szólítva fel, amit a kommunisták 
természetszerűleg elutasítottak, az 1930-as években az FKP tett évente 2-3 
alkalommal , egységíront-javaslatot" a legfelső vagy alsóbb szocialista szervek- 


5 CI. Willard . . .: Le Front Populaire. 25-30. o. 

se T.d. D. Desanti id. mű, 201. o.; Georges Lefranc ,,Histoire du Font Populaire" (Payot, 
Paris, 1965.) c. könyvében az 1934. február 6-i eseményekre teszi a hangsúlyt, mivel ez vál- 
totta ki a tömegek feltétlen egységszándékát. 

" Jules Moch: Le Front populaire, grande espérance... Perrin, Paris, 1971. 35. o. 


nek, azzal a kikötött feltétellel, hogy visszatérnek az osztályalapra, magukávé 
téve az , osztály osztály ellen" jelszót.)" A kommunista párt közvetlen célja 
ezzel — mint láttuk — kifejezetten az volt, hogy leleplezze a visszautasítást vá- 
lasztó szocialista vezetőket, s egyúttal elősegítse az alulról jövő egység meg- 
valósítását."? Az SFIO vezetői ugyanebből a meggondolásból utasították el az 
1930-as években ezeket a javaslatokat, s ezért álltak szemben az alulról meg- 
valósítandó egység gondolatával is, mert úgymond, , ezzel a kommunisták csu- 
pán taktikáznak, a vezetést akarják elszigetelni"." Thorez az SFIO-nak szóló 
válaszában nyilvános vitát javasolt a legfelső vezetés szintjén, illetve viták ki- 
terjesztését szorgalmazta az egész ország területén a helyi pártszervezetek 
között is. December 12-én az FKP fordult javaslattal az SFIO vezetőségéhez, 
s invitálta a Bullier-teremben tartandó antimilitarista, antikapitalista találko- 
:zóra, s hívta ugyancsak nyilvános vitára,"! erre azonban — mint láttuk -— nem 
került sor."? 

Más megvilágításba kerültek azonban a dolgok 1933. január 30-án, Hitler 
német birodalmi kancellárrá való kinevezése után. Ez ugyanis azt jelentette, 
hogy Németország a háborús pártnak engedett. Hitler régtől fogva nem titkolta 
a versailles-i szerződés megsemmisítésére törekvő elképzeléseit. A francia bel- 
politikára ez az esemény úgy is hatott, hogy azok a polgári erők, amelyek ko- 
rábban még reménykedtek a megbékélés politikájában, végképp Németország 
ellen fordultak, s Franciaország védelmi rendszerének kiépítése mellett foglal- 
tak állást. A hitleri Németország viszont ezúttal a szélsőjobboldalon talált 
szimpátiára, s gyarapodtak azok a szélsőjobboldali és fasiszta csoportocskák, 
amelyek Franciaország problémáit is német és olasz módra kívánták megoldani. 
1933-ban már öt jelentős szélsőjobboldali és fasiszta szervezet működött, ame- 
lyek országos taglétszáma 1934-ben együttesen elérte a 260 000 főt."? Igaz, 
e csoportok hatalmi esélyei választóik arányát tekintve kicsik voltak, létük 
mégis figyelmeztetett egy komolyabb fÍranciaországi fasiszta előretörés lehető- 
ségére. (Bár ezt a veszélyt Franciaország hagyományos pártjai egyelőre, külön- 
böző okok miatt ugyan, de saját országukban képtelenségnek tartották.)"" Ami 
a szocialista pártot illeti, Léon Blum a német parlamenti rendszerben bízva 
Hitler hatalomra kerülése előtt (főleg az 1932. novemberi német választások 
után) a nácik győzelmét is lehetetlennek tartotta. Még Hitler kancellárrá való 
kinevezésekor is úgy gondolta: a demokratikus keretek meggátolják, hogy 


98 Colette Audry: Léon Blum ou la politigue de juste. Denoél, Paris, 1970. 72. o.; 
M. Thorez: Oeuvres. 4. k. 123. o. 

"" IC, 1932. november 15. 1008. o. 

"9 Ld. Le Populaire, 1932. május 8. és az újság e napokban Írt cikkeit. 

n M. Thorez: Oeuvres. 4. k. 154. o. 

"2 Desanti Vassart-ra hivatkozva azt Írja, hogy a találkozót Fried hiúsította meg, aki 
ekkor tért vissza Moszkvából, s tolmácsolta Pjatnyickij amiatti felháborodását, hogy a kommu- 
nisták hajlandóak lennének egy asztalhoz ülni a szocialistákkal. 

" 7. Moch: Le Front populaire . . . 30. o.; Ld. még: Márkus László: A két világháború 
közötti francia fasiszta irányzatok jellegéről. Történelmi Szemle, 1962. 3—4. sz. 575-586. o. 

"4 Conférence scientifigue international sur le Front Populaire de 1936 a Faction de 
Maurice Thorez, 1966. Az MSZMP Pártfőiskola jegyzete, 1966. Pierre Cot hozzászólása. 

fasiszta rendszerét kiépíthesse." Hitler brutális belpolitikai ténykedése ezért 
nem kis sokkot okozott a párt számára. Végül az SFIO úgy vonta le a tanulsá- 
gokat, hogy még szorosabban zárkózott fel a polgári demokratikus kormány- 
zat mögé. 

Duclos úgy emlékezik vissza az FKP reagálására, hogy ,,1933 elején a 
fasizmus uralomra jutása Németországban új jelenségnek tűnt, olyan jelenség- 
nek, amely már bizonyos elterjedt adottságokat változtat meg, tehát lehetséges 
volt a fasizmus uralomra jutása egy gazdaságilag, iparilag fejlettebb országban 
is"."0 A kommunista vezetőség január 31-én azonnal javaslattal fordult az 
SFIO-hoz, hogy tárgyalják meg a tőkével és a növekvő háborús veszéllyel 
szembeni proletáregység kérdését. Ezt a szocialista párt vezetői kategorikusan 
visszautasították. A szocialisták ugyanis az adott időpontban hiábavalónak tar- 
tottak bármilyen tárgyalást az egységről."" Február elején mindennek ellenére 
párbeszéd kezdődött az FKP és az SFIO között (Blum és Thorez személyes 
találkozására került sor). Ám amilyen gyorsan jött a kezdeményezés, olyan 
hamar félbe is szakadt. Thorez a PHumanitéban azzal indokolta, hogy az 
SFIO továbbra is együttműködik a burzsoáziával: , Az önök pártja a burzsoá 
osztálypolitika megvalósítását segíti, önök a munkások érdekeivel szemben áll- 
nak, együttműködnek a radikális kormánnyal . . . ilyen körülmények között 
minden újabb tárgyalás haszontalan . . . hiszen Hitler hatalomra kerülésévei 
kemény nemzetközi helyzet keletkezett, veszélyes szituáció, amely a radikális 
párt égisze alatt Franciaországban is kezd kibontakozni."" Thorez hivatkozási 
alapjául a Tardieu körül kibontakozó jobboldali csoport szolgált, amely a de- 
mokratikus mozgástér szűkítését, az alkotmány reformját, s a rend helyreálli- 
tását követelte egy tekintélyuralmi rendszer megteremtésévei."" 

A kommunista párt gyarapodó kezdeményezéseivel mindenesetre meg- 
sokszorozta erejét a háború és a fasizmus elleni harcban, ám az addig követett 
irányvonala mit sem változott. 1933 tavaszán az egységírontnak ismét a követ- 
kező értelmezést adta: ,, . . . nem jelenti azt, hogy feladjuk a szociáldemokrácia 
és a szocialista párt, valamint a CGT elleni harc szisztematikus szervezését, 
soha, semmi esetre sem. Erősíteni fogjuk a kritikát... Mi az alulról jövő 
egység mellett vagyunk."" De a helyzet súlyosságából következett, hogy a két 
párt egymáshoz való viszonyának kérdése ismételten előtérbe került. Ehhez 
a nemzetközi események is hozzájárultak. A két Internacionálé között február, 
illetve március során levélváltásra került sor. Február 19-én a Szocialista 
Munkásinternacionálé (SZMI) felhívással fordult a világ munkásaihoz, s ebben 


"5 fean Lacouture: Léon Blum. Seuil, Paris, 1977. 251. o.; Ld. a Le Populaire 1933. 
januári cikkeit. 

"0 Conférence scientifigue . . . Duclos hozzászólása. 

" La Vie socialiste, 1933. február 4. 

1 M. Thorez: Oeuvres. 4. k. 155-156. o. - Robrieuzx szóbeli közlésre hivatkozva azt 
állítja, hogy Fried és Thorez megrovást kapott a KI VB-től, ezért szakadtak félbe hirtelen a 
tárgyalások. (Uo. 170. o.) 

"9 gacgues Duclos: Harcaim, emlékeim, 1910-1945. Gondolat-Kossuth Könyvkiadó, 1974. 

az egységfrontról a következőket vetette fel: , Azzal a tragikus veszéllyel szem- 
ben, amelyet a német proletariátus elszenvedett, minden ország munkássága 
vessen véget a kölcsönös harcnak, és lépjen fel egységesen a fasizmus ellen. 
A Szocialista Munkásinternacionálé mindig kész volt arra, hogy harci együtt- 
működésről tárgyaljon a Kommunista Internacionáléval, mihelyt az arra haj- 
landó.""! A KI viszontfelhívását, amely egyben válasz volt az SZMI februári 
kiáltványára, a IHumanité március 5-én tette közzé, s , Világ proletárjai, 
egyesüljetek!" címmel Thorez fűzött hozzá kommentárt. 

Bár a két Internacionálé levélváltásának története eléggé ismert," vele 
kapcsolatban mégis meg kell néhány dolgot jegyezni, főképp mert számos érté- 
kelő a KI lépését elsősorban azért hibáztatja a kapcsolat és a tárgyalások elmara- 
dásáért, mert a KI válaszában (szintén a világ munkásaihoz fordulva) azt java- 
solta, hogy a kommunista pártok közvetlenül, országonként forduljanak a szo- 
cialista pártokhoz. Ez a , csak alulról" egység elvének részleges feladását jelen- 
tette, de nemzetközi vonatkozásban, továbbra is a régi felfogás érvényesült, 
s a két internacionálé között létrehozandó tanácskozásról csak mint későbbi 
lehetőségről esett szó. Emiatt a szociáldemokrata mozgalom, figyelmen kívül 
hagyva a KI javaslatának pozitív elemeit, eleve bizalmatlan volt a kiáltvánnyal 
szemben. 

Másik hibaként több kutató a bizalom hiányát említi, amely az SZMI ko- 
rábbi tevékenységének bírálatában és a szociáldemokrácia szavahihetőségének 
kétségbe vonásában nyilvánult meg: , A KI nem hisz a II. Internacionálé Iro- 
dája által tett javaslatok komolyságában. E kritikus napokban eddig mindig visz- 
szautasítással válaszolt a KI javaslataira. . . A II. Internacionálénak alkalma lesz 
bebizonyítani, hogy javaslatai komolyak. De a szociáldemokrácia fél, hogy az 
egységíront lángja csak a forradalmi harc írontja lehet." — írta a KI lapja, az In- 
ternationale Communiste. Ugyanakkor a KI nem zárkózott el mereven a közös 
akcióktól, sőt felszólította pártjait: , azonnal, amint hatékony és komoly harc 
kezdődik a fasizmus és a tőke offenzívája ellen, azt javasolja a kommunista pár- 
toknak, hogy fogadják el a II. Internacionálé Irodájának a kölcsönös (egymás 
elleni) harc megszüntetésére vonatkozó javaslatait?".?: 

Véleményem szerint az együttműködésnek a fent említettek mellett lénye- 
gesebb akadálya volt a KI válaszának elvi felfogása. A szocialisták számára 
ugyanis a KI-nak az a megfogalmazása, amely az egységírontot a , tőke és a fa- 
sizmus offenzívája" ellen tartotta szükségesnek, egyrészt a demokrácia és a fasiz- 
mus összemosását, másrészt az alapvető elvi különbségek kommunista szem- 
pontú feloldásának követelését jelentette. Ezeknek az elvi eltéréseknek a fel- 
számolása azonban a szocializmus megteremtésének merőben eltérő (reformista, 
illetve forradalmi) felfogása miatt eleve vagy lehetetlen volt, vagy csak hosszas. 
egyeztetés után valósulhatott volna meg, amennyiben a reformizmus hajlandó 
lett volna feladni éppen a kommunistáktól való eltérésének lényegét, ez viszont 


81 IC, 1933. április 1.; Népszava, 1933. február 26. 

alig hihető. S legalább ennyire valószínűtlennek tűnt, hogy a kommunista moz- 
galom közeledjen a szociáldemokrata felfogáshoz. Ez tehát adott pillanatban 
semmiképpen sem lehetett tárgyalási alap. A fasizmus azonban a , kertek alatt" 
volt. Így mindkét fél számára időszerűvé vált az azonnali cselekvés (mint ahogy 
azt a német események tanúsították) az egyformán veszélyes ellenséggel szem- 
ben. A KI ilyen állásfoglalása főleg azoknak a kommunista pártoknak jelentett 
nehézséget, amelyek, mint a francia is, a polgári demokrácia körülményei kö- 
zött tevékenykedtek, s ahol a polgári demokratikus kormány a szocialisták tá- 
mogatását élvezte. Hiányzott tehát még a kommunista mozgalomban a tőkés 
uralom polgári demokratikus és fasiszta formáinak a munkásosztály szempont- 
jából is lényegbevágó megkülönböztetése. E hiányosság felszámolása annál is 
sürgetőbbé vált, mivel, mint tudjuk, a Szovjetunió ekkoriban már aktív tárgya- 
lásokat folytatott a polgári demokratikus Franciaországgal. 

Bizonyíték minderre a két francia munkáspárt sikertelen egységtörekvése is. 
Március 6-án az FKP, a KI felhívása és válasza nyomán, egységíront-javaslat- 
tal fordult az SFIO vezetőségéhez. Léon Blum a felhívásra a Le Populaire 8-i 
számában reagált, ám már 6-án és 7-én elégedetlenségét fejezte ki a KI válasza 
miatt. Léon Blum ugyancsak elfogultan az FKP javaslatait csupán a szokásos 
manővernek tekintette, bár az SZMI hivatalos véleményére várva még óvako- 
dott a nyílt elutasítástól. Az SZMI március 18-19-i VB-ülése elutasította a KI 
javaslatát, s egyben felszólította pártjait, tartózkodjanak az egységíronttól, míg 
a két internacionálé közötti megegyezés meg nem születik. , A II. Internacio- 
nálé szekciéi nem akarják a proletárok osztályharcának egységfírontját. A nem- 
zetközi szcciáldemokrata mozgalom szabotálja és mindig is szabotálni fogja az 
egységírontct ezzal a céllal, hegy megvédje a kapitalizmust" — foglalta össze az 
eseményeket az Internationale Communiste." Az SFIO az SZMI határozatát 
önmagára is kötelezőnek tartotta. Ezzel az egységíront Franciaországban egy 
idére lekerült a napirendről. 

A KI katárczatáhcz hascnlóan drémai az FKP válasza is: , Az ellenség saját 
országur kban van" - írja al Humanité. , Saját uralkodó osztályunk elleni harc- 
cal segíthetjük a német proletariátust." , A Írancia burzsoázia sem habozna, ha 
szüksége lenne rá, hogy bevezesse a fasiszta diktatúrát." Mégis, ezzel a balos fel- 
fogással is, az egységíront sürgős, gyakorlati igénye fogalmazódott meg, s a Hu- 
manité szinte minden száma megismételte: , az egységírontot azonnal létre kell 
hozni, ez lehetséges, szükséges, sőt elengedhetetlen is"."5 

Az egységfrontnak azonban lassan érlelődtek a feltételei. Az SFIO-n belül is 
erős polarizálódás indult meg. A parlamenti frakció (Blum, Pivert, Faure veze- 
tésével) az SFIO április 16-17-i avignoni rendkívüli kongresszusán 2807 sza- 
vazattal 925 ellenében győzedelmeskedett, s a párt stratégiájában változások 
következtek be." A baloldal nyomására ismét elfogadták a proletárdiktatúrát, 


"s IC, 1933. május 1. 501. o. 

az osztályharc folytatásának szükségességét, elítélték a , kisebbik rossz" politi- 
káját. Az egységírontot azonban, a baloldali Zyromski egyre határozottabb kö- 
vetelése ellenére, csak saját értelmezésükben, azaz fúzió által voltak hajlandók 
elfogadni. Ezek a változások, főleg pedig a nem kommunista baloldal egyre 
erőteljesebb békét követelő és antifasiszta jelszavai, az FKP számára az egység 
lehetőségének formálódását mutatták. A kommunista párt sikereit növelte az 
amszterdami mozgalom e nyári, Párizsban tartott konferenciája, amely jelentős 
háborúellenes tevékenységet bontakoztatott ki, s amelyben az SFIO minden 
tilalma ellenére a szocialista munkások ezrei tevékenykedtek. 

Egyre égetőbbé vált viszont az igény, hogy az FKP stratégiája mozduljon 
ki a holtpontról. Egyelőre azonban a nézetek nem változtak: ,,A szocialisták 
jobb- és baloldala között semmi különbség sincs", mindkettő megszavazza a 
hadihiteleket, támogatja a polgári kormányzatot. Ennek ellenére az elmozdulás- 
hoz lassan megteremtődtek az objektív feltételek. 1933-ban végre úgy látszott, 
hogy megállt a párt már-már átkos összezsugorodása. Az FKP-nak több tekin- 
tetben is sikerült áttörnie. Sikert hozott az Amszterdam-Pleyel mozgalom (bár 
nem járt a várt eredménnyel, s nem tudott igazi tömegmozgalmat teremteni 
Európában). A taglétszám, ha lassan is, de ismét emelkedett, s ugrásszerűen 
megnőtt a IHumanité előfizetői tábora. A KI XIII. kibővített plénumára érke- 
zők ezúttal, bizonyos önkritika mellett, sikerről is beszámolhattak." Ahhoz 
azonban, hogy mindebből stratégiai következtetéseket is levonjanak, az FKP- 
nak közvetlenül is át kellett élnie a fasiszta veszélyt. A korszak kutatói és a visz- 
szaemlékezők valamennyien megegyeztek abban, hogy az 1934. februári ese- 
ményeknek, ha nem is azonnal és közvetlenül, de feltétlenül döntő szerepük 
volt az egységíront, a francia népfront létrejöttében, igaz, nemcsak a kommu- 
nisták, hanem Franciaország más pártjai számára is. 

Az 1934-es év a fasiszta és más jobboldali csoportok egyre nyíltabb fellépésével 
kezdődött. Az Action francaise, a La Rocgue vezette Croix de Feu, valamint a 
des Camelots du roi és más jobboldali ligák január 11-én, 12-én, 15-én, 19-én, 
majd 21-én és 23-án a Concorde téren, a Bourbon palota körül, a bulvárokon, 
az Opera környékén, azaz Párizs belvárosában gyülekeztek, randalíroztak. Fákat 
téptek ki, kirakatüvegeket törtek be. Mindenki tudta, hogy Albert Lebrun, köz- 
társasági elnök csak az alkalomra vár, hogy Daladier helyére a jobboldali Gaston 
Doumergue-et állítsa a kormány élére. A jobboldali zavargásra az ürügyet Chiap- 
pe, jobboldali rendőrminiszter elmozdítása szolgáltatta, akinek menesztését a 
szaporodó korrupciós ügyek miatt Léon Blum a Le Populaire több számában 
követelte. (Cserébe a párt a kormány támogatását ígérte a jobboldallal szem- 
b en.)" 


" IC, 1934. február 20. 242. o. André Marty felszólalása a KI VB XIII. plénumán.; 
Ld. még: R. Martelli id. mű. Cahiers d"histoire de PInstitut de recherches marxistes, 1984. 
18. sz. 9. o. 

"s 3. Lacouture: Léon Blum. 242. o. 

Az utcán a jobboldali diákokkal a baloldali diákok vették fel a harcot; a jobb- 
oldaliak provokálták a baloldali munkásokat. Az FKP KB ülésén január 24-én 
Doriot azt javasolta, hogy a jobboldal ellen hozzanak létre egységfrontot nem- 
csak alulról, de fönt is. A javaslatot elutasították. Január 26-án Doriot ismét 
sürgetett egy minden antifasiszta erőt egybefogó ellentüntetést, amit ezúttal is 
visszautasítottak."? De a párt némi habozás után felmérte a veszélyt, amikor a 
fasiszták résztvevőket toboroztak a február 6-i tüntetésre. Végül a KB nevében 
Thorez felhívással fordult a kerületekhez: ugyanezen a napon mindenütt meg 
kell sokszorozni a kommunista ellentüntetéseket. Mindenki elsősorban a saját 
körzetében menjen az utcára. (Csökkentette a felhívás erejét, hogy a I Humanité 
csupán az A. R. A. C. aláírásával tette közzé.)" Az A. R. A. C., a kommunista 
befolyású frontharcos szövetség és Saint-Denis kommunista vezetői (Doriot- 
val az élen) elsősorban a KB döntésének megfelelően arra szólították fel tagjai- 
kat, hogy a Champs-Élysées-n, a pályaudvarokon, a közhivatalok előtt antifa- 
siszta jelszavakkal tüntessenek." A parlament délutáni ülése hat órakor kezdő- 
dött. Daladier újjászervezett kormányát és kormányprogramját kívánta bemu- 
tatni és elfogadtatni. Ezalatt az utcán már öt órától gyülekeztek felfegyverzett 
jobboldali és fasiszta ligák. Maga az ülés is izzó hangulatban folyt. Minduntalan 
közbekiáltások, zaj, hangoskodás zavarta a tanácskozást. Amikor a jobboldali 
Tardieu emelkedett szólásra, hogy a radikális kormány ellen intézzen támadást, 
a jobboldal a Marseillaise-t, a baloldal az Internacionálét kezdte énekelni."? 
Thorez a parlamentben ellentüntetésre szólította fel a tömegeket, élesen bírálta 
a kalandorságra vállalkozó jobboldalt s a provokációkkal szemben tehetetlen 
kormányzatot: , Ezért is fordulunk az összes proletárhoz és szocialista munkás- 
testvérünkhöz, hogy jöjjenek ki az utcára, és űzzük el onnan a fasiszta bandá- 
kat, amelyeket önök nem hajlandók feloszlatni.""" Léon Blum ugyancsak har- 
cosan, de némileg más alapállásból szólalt fel: , A szocialisták bizalmat szavaz- 
nak a kormánynak, ezt a feltételek diktálják. Ez nem csupán bizalmi, hanem 
harcos szavazat." , A reakciós pártok két év óta revánsra készülődnek. A nép, 
amely megteremtette a köztársaságot, meg is fogja védeni azt. A jobboldal a re- 
akciós fasizmusnak akar utat nyitni... Ha a kormány elég energikusan foly- 
tatja a harcot, ha megfelel a nép akaratának, számíthat ránk... Ha nem kész a 
feladatra, akkor mi szólítjuk fel a köztársasági erőket az egész országban, s egy- 
úttal a munkásokhoz és parasztokhoz fordulunk! . . . A reakciós fasizmus soha- 
sem fog győzni!" Közben Frot belügyminiszter utasítására a rendőrkapitány 


"9 Doriot KB-ban elhangzott beszédét közli: Cahiers d"histoire, 1984. 18. sz. 7. o.; 
D. Guérin id. mű, 56. o. 

"9 gy. Duclos: Harcaim, emlékeim . . . 74. o.; L"Humanité 1934. február 6. o. — A titkárság 
február 5-én többek között a következő jelszavakat javasolta a másnapi tüntetésre: ,, Tartóz- 
tassák le Chiappe-pot!?. ,,.Le a Daladier-Frot-kormánnyal és szocialistaj támogatóival!W" 
, Éljen a munkás-paraszt kormány !? (A határozatot közli: Cahiers d"histoire, 1984. 18. sz. 48. o.) 

"1 Danielle Tartakowsky: Février 1934 - juin 1934. Cahiers d"histoire, 1984. 18. sz. 30. o. 

"2? CI. Paillat id. mű, 145. o.; A 6-i eseményekről rendkívül érzékletes képet nyújt a Nép- 
szava 1934. február 7-i száma. 

"5 M. Thorez: Oeuvres. 6. k. 48. o. 

"4 Léon Blum: Le socialisme democratigue. (Scission et unite de la gauche.) Denoél, 
Paris, 1972. 54-55. o. 

a fasiszta jelszavakat kiáltozó tömeg közé lövetett. Daladier nem tudta felol- 
vasni kormányprogramját... A jobboldal azonnal , gyilkos!", , gyilkos!" ki- 
áltásokkal fordult felé. A téren 9 halott és több tucat sebesült maradt. Daladier 
ugyan 360:220 arányban bizalmat kapott, másnap mégis lemondott. 

A 6-án este lezajlott, és a jobboldal akciókészségét bizonyító események 
nagy riadalmat váltottak ki a baloldal körében. A parlamentben éjféltájt össze- 
gyűlt a kommunista csoport, s megvitatta a szocialisták nem sokkal korábban 
küldött levelét, amely azonnali akcióegységet javasolt." Doriot javasolta, azon- 
nal hirdessenek meg a szocialistákkal együtt közös tüntetéseket a fasisztákkal 
szemben. Thorez elutasította, mivel ez, mint mondta, szemben állna az utolsó 
KB-ülés határozatával." A szocialista párt más módon is cselekedett. Léon 
Blum egész este, s másnap délelőtt is megpróbálta maradásra bírni Daladier-t. 
Még a kormányban való részvételt is felajánlotta cserében."" Egy másik, a 
Zyromski vezette csoport (a szajnai és a seine-et-oise-i szocialista föderáció), 
6-ról 7-re virradó éjszaka a Feydeau utcában egy kis lokálban találkozott, s 
megfogalmazott egy felhívást: , Legyen vége a megosztottságnak, közös akció- 
egységet akarunk!" Kevéssel éjfél után pedig a csoport nevében delegációt me- 
nesztettek az FKP Központi Bizottságához, javasolván nekik, haladéktalanul 
adjanak ki felhívást egy február 8-i közös tüntetésre. A küldöttség tagjait (Zy- 
romski, Marceau Pivert, Farinet) a THumanité szerkesztőségében A. Marty 
fogadta, ám az ajánlat elől azzal tért ki, hogy a döntés a Politikai Irodára tar- 
tozik." 

Az FKP végül úgy határozott, hogy a szocialista javaslatokat válasz nélkül 
hagyja, illetve másnap a PHumanitéban mégis reagált rá Marty és Gitton is. 
A lap a következő főcímmel jelent meg: ,,A fasiszták ellen, a fasizálódó demok- 
rácia ellen"; Daladier és Frot fejét követelte, gyilkosoknak nevezve őket, mivel 
az előző esti lövöldözésnek több baloldali munkás is áldozatul esett. A Szajnai 
Föderáció, illetve az SFIO vezetésének ajánlatát pedig a következőképpen ér- 
tékelték: , Egységfrontot akarunk minden munkás és minden szakszervezeti és 
szocialista vezető között, hogy a kapitalizmus ellen harcoljunk. De hogyan való- 
sítsunk meg akcióegységet azokkal, akik támogatják a kormányt, amely a bére- 
ket csökkenti, amely letöri a sztrájkokat, akik elvetik az osztályalapot, csak hogy 


s Elvtársak! A fasiszta csoportok az utcán vannak. Hatalmuk minden nap növekszik. 
Az idő nem alkalmas a megosztottságra. Minden proletárszervezetnek kezet kell nyújtani, 
hogy áthatolhatatlan sorompót állítsanak a fasiszta bandák elé. Arra kérjük önöket, hogy 
találkozzunk, és állapodjunk meg az egyezségben, és valósítsuk meg a munkásság akció- 
egységét. Kérjük, mielőbb válaszoljanak nekünk. Éjfélig tartunk ügyeletet. Üdvözlettel: a 
szocialisták." — A felhívást Id. Ph. Robrieux: Maurice Thorez. 182. o.; Ld. még 7. Moch: 
Le Front populaire . . . 41. o.; D. Tartakotvsky idézett tanulmánya 31. o. 

96 D. Guérin id. mű, 53. o. - A szocialisták e napokban a munkásegység érdekében kifejtett 
tevékenységét és a kommunisták reagálását részletesen elemzi femnitz 7. id. cikkében. 56. o. 

" 3. Lacouture: Léon Blum. 245. o.; 9. Moch: Rencontres avec... Léon Blum. Plon, 
Paris, 1970. 93. o. 

1 D. Guérin id. mű, 53. o.; 9. Moch: Le Front populaire . . . 42. o. 

együttműködhessenek a tőkés rezsim megvédésében, és így Franciaországban, 
mint ahogy Németországban is, a fasizmus ágyát vetik meg."" 

A régi harcosok és kommunisták, s a szakszervezetek egyszerű tagjai azon- 
ban egyre inkább az egységet, a kommunisták és szocialisták valódi összefogását 
sürgették. Ezt bizonyította az e napokat követő eseményekben való részvételük 
is. A parlamentben történtek óta a tömegekben egyre inkább kialakult az a fel- 
ismerés, hogy a köztársaságot jobboldali veszély fenyegeti. 

Válasz híján E. Farinet, a Seine és Seine-et-Oise megyei szocialista föde- 
ráció titkára és Paul Faure, az SFIO országos titkára, 7-én felhívást tett közzé 
az SFIO lapjában, amelyben február 8-ra a Bastille térre tüntetésre hívta a mun- 
kásokat. Ugyanakkor ismét, nyilvánosan is megújították az egységjavaslatot. A 
CGT 7-én ugyancsak sztrájkra szólított fel és az SFIO vezetősége szolidaritásból 
vállalta a másnapi tüntetést, ám miután Doumergue, a jobboldali kormányzat 
elnöke megtiltott mindenféle megmozdulást, elálltak szándékuktól, illetve a 
CGT 12-re tette át az általános sztrájkot. A kormánnyal történt egyeztetés so- 
rán Léon Jouhaux, a CGT vezetője nyugalmat és békés felvonulást ígért. Az 
SFIO ezután ugyancsak 12-ére hirdetett tüntetést." — 

8-án este összeült az FKP Politikai Irodája is — viharos ülésre került sor. 
Értékelték a szocialisták döntését, a tüntetés elhalasztását, végül úgy határoztak, 
hogy a kormány tilalma ellenére a kommunista párt 9-ére szervez felvonulást 
(Dubief fírancia történész szerint a tüntetés az FKP részéről válasz volt arra, 
hogy a 12-i tüntetés előkészítéséből a CGT és az SFIO végül is kihagyta a pár- 
tot, ugyanakkor e döntésben szerepet játszott bizonyos rivalizálás is a két párt 
között)."" Doriot ezúttal is a felső szintű tárgyalásokat követelte, s tiltakozott 
a Politikai Iroda azon döntése ellen, amely megtiltotta tagjainak a tüntetésben 
való részvételt, mivel ezzel a letartóztatást is kockáztatták volna, sőt felszólította 
őket, hogy az elkövetkező napokban lehetőleg Párizson kívül tartózkodjanak. 

Az EKP szervezte 9-i tüntetésen mintegy 50 000 ember vett részt, s a kor- 
mány fegyvert is használva lépett fel ellenük. Az áldozatok között a kommunista 
fiatalok mellett szocialisták is voltak. A nap hőse J. Doriot lett, aki saint-denis-i 
hívei élén vett részt az eseményekben (a PI határozata ellenére), és embereivel 
együtt keményen megállta helyét a rendőrséggel szemben. Ugyancsak 9-én az 
FKP vezetői elhatározták, hogy a párt és a CGTU is felszólít a 12-i általános 
sztrájkra és felvonulásra. Ez alkalommal a jelszavak valamivel reálisabbak vol- 
tak, amennyiben a jobboldali kormány megbuktatását, a fasiszta ligák betiltását 
s a szocialista szekciókkal való egység megteremtését követelték (igaz, még min- 
dig alulról indított egységre gondoltak), s a tömegeknek a , munkás-paraszt kor- 
mány" éltetését javasolták."? A párt és a CGTU nagy lendülettel látott a 12-i 
tüntetés előkészítéséhez. 

Ezalatt Doriot ismét a megegyezést követelte, s a Politikai Iroda helytele- 


" L Humanité, 1934. február 7.; Az eseményekről pontosan tudósít a Népszava 1934. 
február 7-8-i száma is. 

10 LV" Humanité, 1934. február 10.; 7. Moch: Rencontres . . . 95. o. 

101 Henri Dubief: Le déclin de la IIICe Républigue (1929-1938). Seuil, Paris, 1976. 164. o. 

193 L"Humanité, 1934. február 10.; A PI 8-i és 9-i határozatairól ld. JD. Tartakotusky 
idézett tanulmányát, 32-34. o. 


116 


nítése ellenére Saint-Denis-ben Éberségi Bizottságot hozott létre, megegyezve a 
helyi szakszervezeti és a szocialista vezetőkkel."" Az elmérgesedett helyzetben 
a Doriot és a párt többi vezetője között felújult ellentét (már-már fÍrakciózás !) 
makacs szemüvege még ezekben a napokban is gátolta a pártot abban, hogy meg- 
lássa a tömegek követelte egység elkerülhetetlenségét, szükségességét. Doriot 
helyes döntéseinek mai megítélését viszont beárnyékolja az a tény, hogy ő még 
nem elvi ügyekben is (például a 9-i tüntetésen való részvétel esetében) presz- 
tízskérdést csinált abból, hogy kifejezze a vezetőséggel való szembenállását. """ 

A tömegek igényeit a 12-i hatalmas erejű tömegdemonstráció mutatta meg. 
4,5 millió ember lépett sztrájkba. A két párt, a két szakszervezet menete külön- 
külön ért a Nation térre. A menetben az Internacionálét énekelték, majd egyre 
ütemesebben hallatszott mindkét táborból: , Akcióegység! Akcióegység!"""5 A 
két párt távolsága már csak az elhangzott beszédekben nyilvánult meg: Léon 
Blum a köztársaság megvédését hangsúlyozta, mivel , fejlődésünket csakis a 
köztársaság teszi lehetővé",!95 az utána következő Cachin viszont az , egyetlen 
jelszavunk az antifasiszta harc" kijelentés mellett, azt hangoztatta: , nem egy kor- 
hadt köztársaság megvédéséért vagyunk itt".!"" 

A február 12-i tüntetés kettős értelemben is elérte célját. Először, mert 
megakadályozta a jobboldal alkotmánymódosító törekvéseit, s lehetetlenné tett 
egy fasiszta vagy más szélsőjobboldali fordulatot Franciaországban. Másodszor 
azért, mert bár még hosszú hónapoknak kellett eltelnie a sikerig, ez a nap mégis a 
kezdete volt a munkásegységíront és a népfront létrejöttének, amennyiben dön- 
tően hozzájárult a két párt júliusi megegyezéséhez is. 

1934 tavaszán az FKP mindössze két hónap alatt 3000 új taggal gazdagodott, 
csupán Párizsban 900 új tagot szerzett." A PHumanité az 1934. február 5-e és 
10-e közötti napokban 400 000-600 000-re tudta növelni példányszámát. Mint- 
egy tízezren léptek be a CGTU-be, s az üzemekben 70 új szervezet jött létre. 
Végre megvetette lábát a szakszervezet északon is, áhol pedig addig nem sike- 
rült tért hódítania. A párt 1934 nyarán kb. 40 000-re becsülte tagságát." 

Az FKP PI február 22-én, a KB pedig március 14-én értékelte a februári 
munkástüntetések sikerének tanulságait. Mindkét ülés igen kritikus légkörben 
zajlott le. Többen bírálták a párt 6-ától 12-éig folytatott politikáját. Hibásnak 


103 O., Rosenfeld: Die Aktionsgemeinschaft in Frankreich. Der Kampf, 1934. 6. sz.; 
Pierre Frank: Histoire de L"Internationale Communiste (1919-1943). La Bréche, 1979. 2. 
k. 705. o. 

106 Állítólag már decemberben elhatározta, hogy szakít a kommunistákkal, s a következő- 
ket mondta Ferrat-nak: , A párt és köztem mindennek vége, a következő KB-ülésen kenyér- 
törésre viszem a dolgot, ez feltett szándékom. Velem tartasz?" (Ph. Robrieux: Maurice 
Thorez. 181. o.) 

1065 H. Dubief id. mű, 164. o.; Népszava, 1934. február 13. 

106 To. 164. o.; 7. Moch: Rencontres . . . 96. o. 

197 L?Humanité, 1934. február 13. 

108 IC, 1934. június 5. 727. o. 

1069 TC, 1934. március 20. 361. o. 

tartották, hogy a 6-i felhívást az A. R. A. C. nevében tették közzé (Id. Soupé 
és Croizot véleményét), hogy a 12-i tüntetéshez való csatlakozásra elsőként a 
CGTU és nem a párt szólított fel. Renaud Jean sajnálkozott amiatt, hogy a 
vezetők - Doriot kivételével — nem vettek részt a 9-i és a 12-i megmozdulások- 
ban. Hasonló kritika érte a párt szocialistákkal szembeni magatartását. Doriot-n 
kívül a felülről való egységfíront szükségességét hangsúlyozta Jerram és Renaud 
Jean is. Jerram tiltakozott a Gitton által tartott beszámoló megállapítása ellen, 
amely szerint a párt 12-én, néhány kivétellel, a szocialista és reformista elemek 
vonzásába került. Doriot körül immár egy kis csoport követelte a párt egyes né- 
zeteinek felülvizsgálatát. Ám a szűk pártvezetőség továbbra sem változtatott a 
szocialista párttal szembeni politikáján. A 12-i tüntetés sikerét is csupán saját 
erőfeszítései eredményének tudta be, lebecsülve az SFIO és a CGTU ebben 
játszott szerepét." 

További gyűlölködésre adott alkalmat, hogy az SFIO deklaráltan is a köz- 
társaság védelmét helyezte előtérbe. A szocialisták , leleplezésére" való törek- 
vést csak felerősítette Doriot ellenkező magatartása, aki egyre nyíltabban hangoz- 
tatta, hogy fittyet hány a pártpolitikára. Így a vezetőség úgy érezte, a tömege- 
ket feltétlenül a saját nézőpontjának kell megnyernie. Thorez február 6-a után 
csaknem egy hónapig az események hátterében maradt (az áldozatok temetésén 
sem vett részt a PI február 8-i határozata értelmében). Március 8-án publikált 
cikkével lépett ismét a nyilvánosság elé, amelyben a februári eseményeket a kö- 
vetkezőképpen értelmezte: , Ez a munkásosztály nagy győzelme, nagy győzelem 
a tőkés ellenség fölött, hála a kommunista pártnak, amely azzal a szocialista 
párttal és vezetőivel szemben érte el ezt az eredményt, amely és akik kíméletlen 
ellenfelei az egységírontnak. A kommunistáknak ez az első győzelme a szociál- 
demokraták felett." A cikknek ez a hangvétele elsősorban Doriot-nak kívánt 
leckét adni, mint ahogy azt a következő sorok is tanúsítják: , Az FKP nem fog 
kapitulálni a szociáldemokrácia előtt, az FKP harcol a KI XIII. plénumának 
és a KB januári ülésének a határozatáért, s elítéli mindazok opportunista kon- 
cepcióját, akik bennünket a szociáldemokrácia karjaiba löknének. Minden kom- 
munista Calais-től Saint-Denis-n át Marseilles-ig meg van győződve a szocialista 
párt elleni harc szükségességéről. ""! Egyelőre hasonló a KI értékelése is: , Az 
FKP feladata február után, hogy megőrizze 12-én elért befolyását, leleplezze a 
szocialistákat, akik el akarják hitetni, hogy ők harcoltak ezen a napon. Fontos 
minden eszközzel az egységírontot szorgalmazni, folytatni a harcot minden te- 
rületen, az üzemekben egységíront-tanácsokat kell létrehozni, ez lesz az alulról 
jövő egység igazi formája." Ismét visszatér a szociálfasiszta jelző is: , az SFIO 
magatartása a február eleji napokban a szociálfasiszták részéről csak azt szol- 
gálta, hogy átmenetet biztosítsanak a nemzeti egység kormányának, a nyílt 
fasiszta diktatúra előkészítőjének."!!? 

Az 1934. június 5-i számban az Internationale Communiste Togliatti cik- 


56 A PI és KB jegyzőkönyvét kivonatosan közli: Cahiers d"histoire, 1984. 18. sz. 50., 
62. o.; D. Tartakowsky bevezetője. 36. o. 

MM. Thorez: Oeuvres. 6. k. 49-52. o. 

két publikálta , A fasizmus erejének növekedése és a proletárforradalom Fran- 
ciaországban" címmel. ,,A fasizmus bekövetkezte nem szükségszerű, elsősorban 
a burzsoázia tehetetlenségéből, s az ellentmondások kiéleződéséből következik, 
de a forradalmi munkásság meg tudja ezt akadályozni... A fasizálódás előre- 
haladása egyúttal a forradalmi válság előrehaladását is jelenti. Hogy mi törté- 
nik, az elsősorban a tömegek erejétől s attól függ, vajon a kommunista párt meg 
tudja-e törni a szociáldemokrata befolyást a tömegeken belül... Február 6-a 
ismét bizonyítja: reakciós utópia azt képzelni, hogy egy :demokratikusk állam 
megakadályozhatja a fasizmus hatalomra kerülését. Egyedül a proletárdiktatúra 
képes erre."!!? Ugyanakkor más mozzanatok, a XIII. plénum egyes felszólalá- 
sai azt bizonyítják, hogy már a KI-n belül is kezdték megkérdőjelezni az , osz- 
tály osztály ellen" jelszó ekkori aktualitását." 

Franciaországban Thorez és Doriot harca is a végéhez közeledett. Elősegí- 
tette ezt, hogy a munkástömegek február végén alulról kezdeményezve, szinte 
a felső vezetés ellenére megteremtették az , egységfrontot". A középkáderek, a 
vidéki föderációk kommunistái és szocialistái együttműködtek az ún. éberségi 
bizottságokban, amelyekből március elején már mintegy 3000 volt. A tömeg- 
nyomás ezúttal vitathatatlan volt. Doriot, most már mit sem törődve a párt 
hivatalos irányvonalával, egyre nyíltabban támadta a párt és a KI irányvonalát. 
A Politikai Iroda március elején megpróbálta őt rávenni, hogy csak a belső ülé- 
seken bíráljon, tartózkodjon a nyílt Írakciózástól. Doriot azonban hajthatatlan- 
nak bizonyult még azután is, hogy az április 12-án Saint-Denis-ben tartott 
konferencián (Paris-Nord kommunistáinak konferenciája volt) Doriot a párt 
hivatalos irányvonalával szemben a szavazásnál 84:54 arányban kisebbségben 
maradt.!15 A PHumanité ezután több élesen bíráló cikket jelentetett meg eluta- 
sítva Doriot , opportunizmusát". Doriot végül a Saint-Denis-ben létrehozott 
Éberségi Bizottság sikereire támaszkodva úgy határozott, hogy a pártvezetősé- 
gen belüli nézetkülönbségek ügyében döntésre viszi a dolgot. Az Emancipation 
de Saint-Denis c. lapban április 9-én publikálta a Kommunista Internacionálé- 
nak címzett nyílt levelét, amelyben a KI beavatkozását kérte a vezetőség koníflik- 
tusába, másrészt az FKP stratégiájának módosítását követelte. Desanti könyvé- 
ben ezt a lépést Doriot ravaszkodásának nevezi, mivel a KI döntése minden- 
képpen az ő malmára hajtja a vizet. Ha a KI mellé áll, akkor véget vet a közte és 
Thorez között dúló áldatlan állapotnak, az ő vezetői pozícióit erősítve meg. Ha 
viszont a KI elítéli az immár nyílt , frakciózást ", Doriot ezzel kiváló propaganda- 
fogást csinál, mivel kijátszhatja a határozatot úgy is, hogy tulajdonképpen , kül- 
földről" avatkoznak be az FKP ügyeibe." A KI habozott a döntéssel, hiszen 
Doriot — szokatlan, és a pártfegyelemmel ellentétes lépése ellenére — olyan húro- 
kat pendített meg (a fasiszta veszély elleni széles összefogás lehetősége, az eddigi 
stratégia felülvizsgálásának kérdése), amelyek ebben az időben már a KI veze- 
tőségében is fölmerültek. Az ügyet tisztázandó ezért mindkét vezetőt Moszkvába 

hívták. Ám április 26-án Thorez egyedül utazott el. Doriot, minden rábeszélés 
ellenére maradt. A THumanité várakozó álláspontra helyezkedett. Még a Doriot- 
kritizáló cikkek sora is félbeszakadt. Május 10-ig a KI VB háromszor hívta 
Moszkvába, ám Doriot hajthatatlan maradt. Eközben Saint-Denis-ben a thore- 
zisták és a doriot-isták között tettlegességig fajult a dolog. Ferrat, aki ekkortájt 
többször is felkereste Doriot-t, hogy rávegye az utazásra, később már úgy látta, 
a helyzet reménytelen."!" 

Április vége és május 23-a között a KI VB napirendjén állandó téma volt 
a francia kérdés. Május 16-án a KI elnöksége elítélte Doriot frakciózását, majd 
a párt egyhónappal később ki is zárta soraiból. A Moszkvából hazatérő Thorez 
cikke a IHumanitében , Moszkva mellett és Moszkva ellen"? címmel jelent 
meg. Ebben Doriot-t mint frakcióst, a KB és a KI ellenségét emlegette. , Do- 
riot, tapsolván Trockijnak, Paul Faure-nak és más ellenforradalmároknak, 
Moszkva ellenségei közé sorolja magát", egységellenes, szakításhoz vezető poli- 
tikát követ.""§ A cikk emellett a szocialista munkások Moszkva és a kommunista 
párt iránti érdeklődésének felébredéséről beszélt, s ismét az egységírontot szorgal- 
mazta. Ezúttal azonban enyhített hangnemén a szocialista vezetők ostorozásában. 

Ebben a tekintetben a május végén megjelenő cikkek, beszédek valóban 
fordulatról tanúskodnak. Előtérbe került az antifasiszta harc, az egységíront, a 
szocialista és a kommunista munkások összefogása. Május végén pedig Thorez 
bejelentette az országos pártkonferencia összehívását. , A kommunista párt or- 
szágos konferenciája új demonstrációja lesz a kommunista párt rendíthetetlen 
egységének, ellentétben a burzsoá pártok és a szocialista párt belső rothadásával" 
— írja a pártvezető. Ettől kezdve gyorsan, s úgy tűnik némileg átmenet nélkül 
peregnek a megegyezés felé vezető események. Május 30-án Thorez az FKP 
nevében kijelenti: , Mi mindig készek vagyunk vállalni a közös és azonnali 
akciókat. ""!" Május 31-én a PHumanité felhívást tett közzé: , Védjük meg Thal- 
mannt!" Június 5-én a szocialista párt bejelentette, hogy kész részt venni a 
náciellenes tüntetésben. Június 11-én a két párt képviselői találkoztak, hogy 
megtárgyalják az akcióegység feltételeit."" A kommunisták feltételeiről Thorez 
június 15-én egy cikkben számolt be. Ezúttal a legfontosabb (mint ahogy az or- 
szágos konferencia fő feladatául is ezt szabták meg): , az antifasiszta egységíront 
megszervezése". Thorez elsősorban a tömegek egység iránti eltökélt szándékát 
emelte ki, azt a nyomást, amelyet a szocialista vezetőkre s szakszervezeteikre 
kifejtenek. , A kommunisták készek erre az egységre, amennyiben ez forradalmi 
alapokon valósul meg.""" 

Június 11-én a KI VB levélben fordult a Központi Bizottsághoz, amelyben 
a francia kommunistáknak nyújtandó segítségképpen számos javaslatot fogal- 
mazott meg, s amely minden valószínűség szerint a KI VII. kongresszusát elő- 
készítők új irányvonalát tartalmazta. A levelet egyes történészek (köztük kom- 

munisták is) a stratégiaváltás szempontjából nagy jelentőségűnek tartják, mivel 
segítséget nyújtott ahhoz, hogy a párt tagjaiban s a Politikai Irodában megfogal- 
mazódó, érlelődő irányvonal bátorítást kapjon anélkül, hogy a írakciózó Doriot 
személyes igazát kelljen elismerni.""? Mindenesetre az FKP vezetőségének meg- 
könnyítette az új stratégia elfogadását a KI útmutatására való hivatkozás. En- 
nek a levélnek az ajánlásai alapján rajzolta fel Thorez az új irányvonalat az 1934. 
június 23-án Ivryben összeülő országos konferencián. Nem beszélt többé csu- 
pán alulról kezdeményezett egységírontról, annál inkább az antifasiszta harcról. 
A szocialistákkal való viszonyban pedig -— mondta -— nem az elkülönülést, ha- 
nem az érintkezést kell keresni. Thorez felülvizsgálta a fasizmushoz, a burzsoá- 
ziához s a háborúhoz való viszonyt is. Súlyos hibának nevezte a februári ese- 
mények kommunista értelmezését (Le a gyilkos kormányzattal, börtönbe Dala- 
dier-val és Frot-val)." Legfőbb feladatnak az antifasiszta harcot s az ellene 
való széles, nemcsak kommunistákat érintő összefogást jelölte meg. Bár bizo- 
nyos tekintetben a szociáldemokraták elleni bírálat módosult, a fasizmusért a fe- 
lelősséget Thorez ezúttal is rájuk hárította. Mégis a kommunista párt ezzel a 
maga részéről — stratégiáját és taktikáját tekintve — elhárította a leglényegesebb 
akadályt a népíront franciaországi megvalósítása útjából. 

Ismét felmerül a már korábban feltett kérdés, milyen okok vezettek el te- 
hát az FKP stratégiai vonalának felülvizsgálatához? Ha most, e tanulmányban 
eltekintünk a Írancia politikai események hatására végbemenő radikalizálódás- 
nak, s különösképp az SFIO-n belüli radikalizálódásnak, valamint a kommu- 
nistaellenesség, a szovjetellenesség enyhülésének folyamatától, s csupán a kom- 
munista párt belső fejlődésének e (korántsem lebecsülhető) tényeken többé- 
kevésbé kívül eső mozgatóit keressük, több tényezőt is megemlíthetünk. 
Az egyik ezek közül az, amelyet az Internationale Communiste az SFIO és az 
FRKP által július 27-én aláírt, a fasizmus és a háború elleni közös akcióról szóló 
megállapodást értékelve állapított meg: , Ez a megegyezés nem az égből hul- 
lott . . . egyenes folytatása ez a februárban a gyakorlatban létrejött proletáregy- 
ségnek", , következménye továbbá a kommunista és baloldali szocialista szerve- 
zetek együttműködésének Seine és Seine-et-Oise-ban".""" Továbbmenve: ez a 
módosulás következménye a belpolitikai helyzet olyan változásának, amelyben 
a polgári demokrácia egyrészt Hitler hatalomra jutásával, másrészt a februári 
francia puccskísérlet miatt közvetlenül veszélybe került. Tagadhatatlanul a vál- 
tozás fontos tényezője volt a Kommunista Internacionáléban éppen a Írancia 
eseményekkel párhuzamosan érlelődő fordulat. Ehhez a fordulathoz lényeges 
körülményként járult hozzá a sok szempontból megváltozó világpolitikai elren- 
deződés. A húszas években a Szovjetunió még egyedül állt szemben az inter- 


13 Ph. Robrieux: Maurice Thorez. 191. o. - A fordulatban, s valószínűleg a levél elküldé- 
sében is nagy szerepe volt Manuilszkijnak. (Cahiers d"histoire, 1984. 18. sz.; R. Martelli: 
id. mű, 19. o.) 

egy táviratot, amely a KI-től érkezett, s a szocialistákkal való tárgyalásokat sürgette. Nem 
tudni, a konferencia alatt vagy utána kapta-e. (BP. du 30. juin, archives IRM 689. p. 135. 
Idézi: R. Marftelli id. mű, 20. o.) 

venció gondolatát sokáig dédelgető tőkés hatalmakkal. Ez a helyzet a harmin- 
cas években megváltozott. A világban megjelent hitleri fasizmus új háborús 
fenyegetést jelentett nemcsak a Szovjetunió, hanem a polgári demokráciák 
számára is; ez növelte a fenyegetett felek egymásra utaltságát. Ennek fölisme- 
rése a külpolitikában hozzájárult, hogy a Szovjetunió és Franciaország meg- 
találja azokat a kiindulópontokat, amelyek elegendőek voltak egy kölcsönös, 
agresszió-ellenes összefogásra irányuló tárgyalás megkezdéséhez, majd szer- 
ződés megkötéséhez. E politika Hitler hatalomra jutása után vált realizálhatóvá. 
A Szovjetunió és Franciaország között (Litvinov és Barthou érdemeként) nö- 
vekvő számú és előrehaladó tárgyalások azonban nemcsak nemzetközi politi- 
kai méretekben kívánták meg először a polgári demokráciához, majd (elsősor- 
ban) a szociáldemokráciához való viszony újrafogalmazását. Ha a sorrendet te- 
kintjük, számos történész szerint, ez az újrafogalmazás előbb a Szovjetunió kül- 
politikájában, majd a KI VB szemléletében következett be, illetve elindult az 
erjedés az FKP-n belül is, amely végül stratégiaváltáshoz vezetett. 

Mindenesetre nem lényegtelen tény, hogy 1933. október 14-én Hitler el- 
hagyta a genovai leszerelési konferenciát, majd kilépett a Népszövetségből. 
Franciaország ezután (1934. április 17-én) megszakított minden tárgyalást Hit- 
lerrel, s ettől kezdve védelmi erejének növelésére törekedett. Igaz, , ez a dekla- 
ráció a francia baloldal tiltakozását váltotta ki, beleértve Daladier-t is, viszont 
a halódó leszerelési konferencián Litvinov váratlan támogatására talált. Így le- 
hetővé vált, hogy a Szovjetunió belépjen egy Hitlerrel szemben formálódó kör- 
be" — írta a trockista Guérin visszaemlékezve.!?§ A baloldal, s ebben osztozott 
a kommunista párt is, nehezen fogadta el a francia külpolitika ettől kezdve 
hangoztatott , biztonságpolitikai" elveit, illetve Franciaország fegyverkezésének 
szükségességét. A lényeges fordulat ebben a kérdésben lassan következett be, 
főleg azután, hogy a Szovjetunió is a leszerelésért folytatott harc feladására 
kényszerült. 1935. május 2-án aláírták a Írancia-szovjet egyezményt, amelynek 
során a Szovjetunió elismerte Franciaország jogát, , hogy hadierejét a biztonság 
megkövetelte szinten tartsa". Ez azt is jelentette, a Szovjetuniónak ettől kezd- 
ve közvetlen érdeke volt, hogy Franciaországban a szélsőjobboldal hatalmi 
aspirációival szemben stabilizálódjék az a kormányzat, amely a paktumot el- 
fogadta. S érdeke volt, hogy a baloldali tömegek és pártok (beleértve a kispolgári 
és középrétegeket is) antifasiszta és háborúellenes energiáit, az FKP közvetett 
ösztönzésével, a polgári demokrácia védelmére gyűjtse egybe. 

Más történészek és politikusok, elsősorban az FKP hivatalos történetének 
művelői, ezzel a magyarázattal szemben a korábbi politika felülvizsgálata mel- 
lett elsősorban az FKP akkori vezetőségének, illetve a KI iránymutatásának a 
meghatározó voltát emelik ki, természetesen az 1932-1933-tól egyre erősödő és 
egyre türelmetlenebb, egységírontot akaró tömegnyomáson kívül. Szerintem 
a stratégiaváltás motivációja sokkal összetettebb volt. Döntő szerepet játszottak 


1 Jules Moch szerint a Szovjetunió külpolitikájának s a KI június 11-i levelének döntő 
szerepe volt a párt stratégia-módosításában. (Le Front populaire . . . 63. o.) Hasonlóan véleke- 
dik Pierre Frank is. (Ld. id. mű, 705. o.) Ez a vélemény tükröződik a francia kommunista 
történészek újabb munkáiban is. (Ld. a Cahiers dhistoire 1984. 18. számának összeállítását.) 

benne a változó történelmi körülmények, a munkástömegek szükségleteinek és 
lehetőségeinek módosulása, a fasizmustól és a háborús veszélytől való szoron- 
gás, amely nemcsak a munkásságban erősödött, a kispolgárságot, sőt a burzsoá- 
Zia egy részét is érintette ez a kiszolgáltatottságtól való félelem. Mindez arra 
szorította a baloldali pártok vezetőit, így az FKP-t is, hogy az új valósághoz 
hozzáigazítsák stratégiájukat. Ez a módosulás nem ment egyszerre, nem meg- 
határozott intézkedések és események közvetlen következménye volt; egy folya- 
matot jelentett, amelyben minden eddig említett összetevő ösztönző erőt képe- 
zett. Bár kétségtelen, az adott időszakban a KI VB s az egyes vezetők állásfog- 
lalása nagy befolyást gyakorolt az egyes kommunista pártok tevékenységére 
(hiszen a KI elveihez való hűség a kommunisták szemében egyik kritériuma 
a helyes politikának, sőt, vitathatatlan elem volt az egyes egyének megítélésénél 
is), egyetértek Cogniot-val, az FKP egyik vezetőjével, aki még a KI június 
11-i leveléről, s az ivryi pártkonferencia határozatairól a következőket mondta: 
,Ez a határozat teljesen egységben volt azzal a vonallal, amelyet a francia részt- 
vevőkkel együtt a KI VB jóváhagyott. A június 11-i levél az FKP számára tör- 
ténelmi dokumentum, de egy olyan levél, amely a kollektív gondolkodás gyü- 
mölcse volt." 

Tény az is, hogy az FKP külpolitikai állásfoglalásában következett be a 
fordulat legkésőbb. Az is igaz, hogy a szovjet-fÍrancia egyezmény nélkül erre 
aligha került volna sor. Bár az FKP 1934 februárja óta üdvözölte a francia- 
szovjet kapcsolatok javulását, de a külpolitika megítélésén, mint korábban már 
utaltam rá, lényegében 1935-ig nem változtatott. A párt következetes antimili- 
tarista harcot folytatott, továbbra is elítélte a versailles-i szerződést, elmarasz- 
talta az SFIO-t, mert politikájában ezzel szembefordult. Így aztán Sztálin és 
Laval találkozója Moszkvában, s a szerződés aláírása bizonyos sokkot okozott 
a pártban. Ám a tényt végül is tudomásul vették; ezt Thorez a következőképpen 
magyarázta meg a francia kommunistáknak: ,, A Szovjetuniót fenyegető veszély 
súlyos. A hitleri fasizmus ellene szövetkezik . . . Ebben a szituációban, amikor 
Hitler a világbékét fenyegeti, Franciaország kölcsönös segélynyújtási egyez- 
ményt írt alá a Szovjetunióval, amely a béke ügyét szolgálja. Ezért, mi kommu- 
nisták harcoltunk az egyezmény aláírásáért . . . És ma harcolunk mindenki ellen, 
aki bármely formában szabotálni kívánná ezt a szerződést . . . A kommunisták 
megvédik a békét, és ha mindennek ellenére háború törne ki, ha a hitleri fasiz- 
mus a Szovjetunió ellen fordulna, nem az lenne-e a francia kommunisták leg- 
főbb feladata, hogy alkalmazván az egyezményt, megakadályozzák a Írancia 
hitleristákat, hogy Franciaországot belevigyék egy szovjetellenes háborúba Hit- 
ler oldalán?! Ezzel a külpolitikában is visszaállították a , kizökkent időt". 

Elhárult tehát az egyik alapvető akadály a párt politikai szerepének növeke- 
dése elől. A stratégiaváltás nélkül aligha képzelhetők el az FKP 1936-os válasz- 
tási sikerei. A népíront, amelyben megvalósul a párt és a francia társadalom 
határozott egymásra találása, ettől kezdve lehetséges." 


199 CI. Willard . . .: Le Front Populaire. 124. o. 
18 MM. Thorez: Oeuvres. 8. k. 17-18. o. 
18 R., Martelli id. mű, 21. o. 

GADANECZ BÉLA 


A VASÚTI MUNKÁSOK ORSZÁGOS SZÖVETSÉGE 
(1906-1908) 


A vasutasok harca élet- és munkakörülményeik javításáért egyidős a vasúttal, de 
az egyes kategóriák küzdelme több fejlődési fokon ment keresztül, míg bele- 
torkollott a vasutasok önálló szocialista szakszervezeti mozgalmába. A vasúti 
javítóműhelyek öntudatos szakmunkásai a hazai munkásmozgalom úttörői közé 
tartoztak. Ők voltak a szocialista vasutasmozgalom pionírjai és ők alkották ké- 
sőbb is annak gerincét. A nyolcvanas-kilencvenes évek fordulóján már egyre 
többen ismerkedtek meg a szocialista eszmékkel, szervezték a fővárosi vasúti 
műhelyek 1890-es tavaszi bérmozgalmát, az első május 1. megünneplését, és 
részt vettek az ipari munkások modern szakegyleteinek megalakításában. A vas- 
úti forgalmi dolgozók jelentős késéssel követték a műhelymunkásokat a szocia- 
lista szervezkedés útján. Sokáig csak segélyegyletek létrehozásával kísérleteztek. 
Az 1880-as évek második felében azonban a MÁV Igazgatóság már közvetlen 
irányítása alá vonta a vasutasok korábban alakított országos és helyi önsegélye- 
ző, temetkezési és egyéb jótékonysági egyesületeit, közművelődési, önképző, 
dal- és zeneegyleteit. Az államvasúti rendszer térhódítása ugyanis arra ösztönöz- 
te a kormányzatot, hogy kizárólagossá tegye politikai befolyását a MÁV dolgo- 
zói körében, s a választójoggal rendelkező vasúti hivatalnokokat és altiszteket 
a kormánypárt engedelmes szavazóivá változtassa. Nemcsak a szocialista esz- 
mék terjedését kívánta meggátolni, hanem az ellenzéki polgári szervezkedésben 
való részvételt is. A forgalmi dolgozók közül a mozdonyvezetők körében tuda- 
tosult leghamarabb az önálló szakegyletbe tömörülés szükségessége. 1892-ben 
megjelent a Mozdonyvezetők Lapja, az első magyarországi vasutas munkás 
szaklap. Szakegylet-alakítási kísérletüket azonban elgáncsolta a kereskedelem- 
ügyi kormányzat. 

A kilencvenes évek közepére az ipari munkások különböző szakegyleteiben 
tevékenykedő fővárosi vasúti műhelymunkások körében - az amerikai és az oszt- 
rák vasutasok szervezkedésének példájára — megérlelődött az önálló vasutas-szak- 
szervezet megalakításának gondolata. Erről határoztak 1896. szeptember 20-i 
gyűlésükön,! mely az 1945 előtti önálló szocialista vasutasmozgalom közel há- 
rom évtizedes történetének kezdőpontját jelenti. A határozat valóra váltásához 
azonban még egy évtizedes hősies küzdelemre volt szükség. Ez is tanúsítja, hogy 


! Népszava, 1896. szeptember 26. 3. o. 

a vasutas-szakszervezet létrehozása Magyarországon roppant ellenállásba ütkö- 
zött. Ennek az a legfőbb oka, hogy a közforgalomban levő vasútüzem hazánk- 
ban - a kapitalista fejlődés útjára később lépő többi országokhoz hasonlóan — 
nem csupán a legelső és a legjelentősebb tőkés vállalkozás, a legtöbb bérből és 
fizetésből élő dolgozót foglalkoztató nagyüzem, hanem nélkülözhetetlen felté- 
tele a modern társadalmi termelésnek, s fontos eszköze az uralkodó osztályok 
gazdasági és politikai hatalmának. A vasutasok szervezkedésének jelentőségét 
fokozta, hogy az önálló vasutasmozgalom és a létrejött vasutas munkásszövet- 
ség — szervezkedési formáját tekintve — eltért a hazai szakszervezeti mozgalom 
szakmai szervezkedési elvétől. Jövőbe mutató sajátossága, hogy kezdettől az 
iparági szervezkedés elve alapján épült föl: a vasutak valamennyi - különböző 
képzettségű és beosztású — dolgozóját egy osztályharcos szervezetbe kívánta tö- 
möríteni. 

A MÁV vezetői az 1880-1890-es évek fordulóján még azt remélték, hogy 
a szolgálati fegyelem megszilárdítása érdekében tett intézkedések, és a szolgá- 
lati főnökök vezetése alatt álló olvasó- és önképzőkörök, dal- és zeneegyletek 
által terjesztett nacionalista propaganda védgátat emelhet a szocialista eszmék 
terjedése elé a vasúton. Az 1896-os gyűlés után tömeges elbocsátásokkal akarták 
visszarettenteni a vasúti munkásokat a szocialista szervezkedéstől. A századfor- 
dulóra mégis szinte valamennyi vasúti műhelyben féllegális szabadszervezetek, 
asztaltársaságok alakultak. S amikor 1903 nyarán a Szakszervezeti Tanács gyű- 
lésre hívta a , sínek rabszolgáit? a budapesti Újvárosháza tanácstermébe, ezré- 
vel jelentek meg a fővárosi vasúti műhelyek, fűtőházak és pályaudvarok mun- 
kásai, s 12 vidéki város vasúti munkássága képviseltette magát." Ezt követően 
meggyorsult a szervezkedés. 1903 októberében a MÁV Keleti pályaudvar kocsi- 
műhelyének két ismert szociáldemokrata munkása, Kiss Miklós? és Farkas Izor 
kezdeményezésére a Szakszervezeti Tanács és a Magyarországi Szociáldemok- 
rata Párt vezetősége együttes ülésén tárgyalta meg a vasutas-szakszervezet létre- 
hozásával kapcsolatos feladatokat. Ezen részt vett Josef Tomschik, az osztrák 
szociáldemokrata vasutasok szervező bizottságának vezetője is. A Szakszervezeti 
Tanács 800 korona kölcsönt szavazott meg a vasúti munkások közötti agitáció- 
ra.: 1904 januárjában a Csömöri úti Vajdahunyad kávéházban tartott értekez- 
leten megválasztották a Vasúti Munkások Országos Szervező Bizottságát, mely- 
nek Farkas Izor lett az elnöke. Április 15-én megjelent , a magyarországi vasúti 
munkások érdekeit képviselő közlöny", a Magyar Vasutas. A MÁV Igazgatóság 
1904 februárjában felismerte, hogy elvesztette politikai befolyását a vasúti mű- 
helyek munkásai felett. Ezért — Poroszország példájára hivatkozva — sürgette, 
hogy a felügyeletet gyakorló kereskedelemügyi miniszter mondja ki, büntetés- 
képpen elbocsátják azt a vasúti munkást, aki belép a szocialista szakszervezetbe. 
A miniszter azonban ezt még nem tartotta időszerűnek. 

A MÁV vezetői ekkor még azt remélték, hogy a vasúti főhivatalnokok ve- 


" Uo. 1903. július 26. 1-2. o. 

" A vasutasmozgalom vezetőinek életrajzát lásd a Vasúti Lexikonban. Főszerk.: Urbán 
Lajos. Műszaki Könyvkiadó, 1984. 

s MÁV Vezérigazgatóság Irattára (a továbbiakban: MÁV Ir.) MÁV Ig. 1905-121876. biz. 

zette ún. fizetésrendezési mozgalommal továbbra is befolyásuk alatt tarthatják 
a forgalmi dolgozókat. 1904 tavaszán azonban ezek a remények is szertefoszlot- 
tak. Április 19-én kirobbant a MÁV 35 000 forgalmi dolgozójának általános 
sztrájkja, az első országos munkabeszüntetés. Napokra megbénította az ország 
gazdasági vérkeringését, megtépázta gróf Tisza István pártjának és kormányá- 
nak presztízsét. A sztrájk a szociáldemokrata munkásmozgalom vasutasokra 
gyakorolt spontán szellemi befolyásáról tanúskodott. A munkabeszüntetést meg- 
előzően kevés szociáldemokrata volt a MÁV forgalmi dolgozók körében. A kor- 
mány a vasutasok bevonultatásával letörte ugyan a sztrájkot, de a harc tanul- 
ságainak levonása sokakat közelített a szocialista munkásmozgalomhoz: a fűtő- 
házi, raktári és állomási munkások mellett egyre több, évi fizetéssel kinevezett 
vasúti szolga és altiszt ismerte föl, hogy csak a Magyar Vasutas köré tömörülve 
védheti meg érdekeit." Az 1904. június 26-i országos vasutas munkásgyűlés is- 
mét határozatban mondta ki az országos vasutasszövetség megalakítását és az 
alapszabályok kidolgozására felkérte a Szakszervezeti Tanácsot. A Vasúti Alkal- 
mazottak Országos Szövetsége alapszabály-tervezetét a szeptember 11-i orszá- 
gos vasutasgyűlés fogadta el." A szervező bizottság igyekezett a mozgalom javá- 
ra kamatoztatni azt, hogy az orosz forradalom kirobbanása és a három évtizede 
kormányzó Szabadelvű Párt 1905. januári választási veresége súlyosan érintette 
a MÁV vezetőit. Így a Magyar Vasutas 1905. március 1-től hetenként jelenhe- 
tett meg." A MÁV-alkalmazottak fogyasztási szövetkezete, a Konzum áprilisi 
közgyűlése - a MÁV Igazgatóság jelöltjeivel szemben — imponáló többséggel 
választotta az igazgatóság és a felügyelő bizottság tagjaivá a szervezett vasúti 
munkások jelöltjeit; egyre több szervezett munkás került a helyi vasutas temet- 
kezési és segélyezési, dal- és zeneegyletek, önképző- és olvasókörök vezető- 
ségeibe. 

Az 1905 nyarán alakult Fejérváry-kormány kereskedelemügyi minisztere, 
Vörös László, szakított elődjének minden szervezkedést akadályozó politikájá- 
val, s új taktikával, a szervezkedés szükségességét elismerve, minden vasutas- 
nak - a főtisztviselőtől a pályamunkásig - egy szövetségbe tömörítésével kívánta 
meggátolni a szakszervezet létrehozását, és felsorakoztatni a vasutasokat a ,,da- 
rabontkormány" mellé. A Függetlenségi Párt pedig a saját befolyását kívánta 
érvényesíteni az alakuló vasutasszövetségben. A rivalizáló politikai irányzatok 
harcát kihasználva október 9-én megalakult az első vasutas rétegszervezet, a 
Mozdonyvezetők Országos Szövetsége, s megerősödött a szakszervezetért har- 
coló osztálytudatos vasúti munkások tábora. A vasutas bizalmiak 1905. novem- 
ber 5-i, II. országos értekezlete határozottan szembefordult a polgári jellegű 
vasutasszövetség létrehozásával, és a szervező bizottság feladatává tette a vas- 
utas munkásszövetség megalakításának előkészítését. Vörös László ezért kény- 


§ A MÁV személyzetének kategóriánkénti megoszlását lásd Gadanecz Béla: A vasutasok 
létszáma, megoszlása, gazdasági és szociális helyzete a századelőn. Történelmi Szemle, 1981. 
4. sz. 553-589. o. 

" MÁV Ir. MÁV Ig. 1904-166561., 1904-241987. biz.; Magyar Vasutas, 1904. július 1. 
9. o., szeptember 15. 3-5. o. 

" Az 1873 óta hetenként megjelenő Typographia után ez lett a második szakszervezeti 
hetilap Magyarországon. 

telen volt elvileg hozzájárulni ehhez. A Magyar Vasutas köré tömörülők a no- 
vember 12-i alakuló gyűlésen elfogadták a Vasúti Munkások Országos Szövet- 
sége (VMOSZ) alapszabályait és megválasztották az előkészítő bizottságot." 
A polgári jellegű vasutasszövetség november 19-20-i alakuló közgyűlése — mely 
a szervezetnek a Magyar Szent Korona Országai Vasutas Szövetsége nevet 
adta -— elnökké gróf Batthyány Tivadart, a Függetlenségi Párt egyik vezetőjét 
választotta. Érthető, hogy ilyen körülmények között a Fejérváry-kormány keres- 
kedelemügyi minisztere halogatta mindkét alapszabály láttamozását. A szent- 
koronás szövetség alapszabályait március derekán hagyta jóvá, a munkásszövet- 
ségét pedig - a MÁV Igazgatóság kívánságát figyelembe vevő, a szövetség tevé- 
kenységét erősen korlátozó módosítások végrehajtása után — csupán a kormány 
lemondása előtti napon, április 6-án láttamozta." A vasutasoknak az 1905-1906. 
évi kormányzati válság elmélyülése idején sikerült történelmükben először ki- 
harcolni legális, országos szakszervezetük megalakításának engedélyezését. 

A MÁV Igazgatóság kifogásolta a VMOSZ alapszabály-tervezetében!"? azo- 
kat a pontokat, amelyek a munka- és szolgálati viszonyok megjavítását biztosít- 
hatták volna. Megengedhetetlennek tartotta, hogy a szövetség az országgyűlés- 
hez és a hatóságokhoz intézett beadványokban tárja fel a tagok munka- és szol- 
gálati viszonyából eredő visszásságokat; e kérdéseket gyűlésein napirendre tűz- 
ze, s ezekről a vasút-igazgatóságokkal tárgyalásba bocsátkozzon; hogy a szövet- 
ség jelöltek állításával is befolyásolja a betegsegélyző pénztár, a nyugbérpénztár, 
a fogyasztási szövetkezet és egyéb vasutasegyletek vezetőségének választását. 
Egy sor olyan pontot is töröltetett, amelyek minden szervezet normális műkö- 
désének elengedhetetlen feltételei közé tartoznak. Ugyanakkor megkövetelte 
annak kategorikus kimondását, hogy sztrájkban részt vevőket nem segélyezhet, 
s a szövetségben tilos a politikai és a felekezeti jellegű vita és működés. Vörös 
László a MÁV Igazgatóság valamennyi kívánságát figyelembe vette és a Vasúti 
Munkások Országos Szövetsége előkészítő bizottságának szóló március 9-i le- 
iratában megkövetelte az alapszabály-tervezet módosítását."!! A kereskedelem- 
ügyi miniszter által kívánt módosítás a többi magyarországi munkásszövetség- 
nél erőteljesebben korlátozta a vasutas-szakszervezet tevékenységét. A Magyar 
Vasutas március 23-i vezércikke azonban joggal hangsúlyozta: , Nem a holt 
betű a mérvadó, hanem az a szellem, amely a szövetség tagjait megtölti és 
irányítja." 


ta 


A Vasúti Munkások Országos Szövetségének alakuló közgyűlését 1906. május 
6-án tartották az Iparosképző Protestáns Egyesület VIII. kerületi Alföldi (ma: 
Szántó Kovács János) utca 13. szám alatti dísztermében. 5487 vidéki tag kép- 
viseletében 116 küldött utazott a fővárosba. A 2943 budapesti tagot 87 küldött 


" Népszava, 1905. november 8. 11. o., november 14. 8. o. 
" Magyar Vasutas, 1906. április 13. 1-2. o. 

19 MÁV Ir. MÁV Ig. 1905-240790. biz. 

1 TJo. MÁV Ig. 1906-54367. biz. 

képviselte. A közgyűlés feladata az volt, hogy formálisan is proklamálja a tény- 
legesen már működő szövetség megalakulását, s megválassza tisztségviselőit. 
Hivatalos lapja a Magyar Vasutas lett, elnökévé Kiss Miklóst, másodelnökévé 
Fellner Bélát, titkárává Pászty Károlyt választották. 

A következő két hónapban közel félszáz helyi csoport alakult. Májusban 
Debrecen, Pécs, Hatvan, Piskitelep, Szombathely, Szolnok, Arad, Brassó, 
Szabadka, Petrozsény, Temesvár, Érsekújvár, Nagyvárad, Sátoraljaújhely, 
Nagykanizsa; júniusban Cegléd, Békéscsaba, Nagybecskerek, Szeged, Szeged- 
Rókus, Versec, Miskolc, Pécel-Isaszeg-Rákoscsaba, Mezőtúr, Székesfehérvár, 
Kolozsvár, Szabadka, Dombóvár, Gyulafehérvár, Nyíregyháza, Mitrovica, 
Gyoma, Munkács, Orosháza, Kiskunfélegyháza, Pozsony, Nagykároly, Török- 
szentmiklós, Kaposvár, Királyháza, Budapest-Istvántelek, Lugos, Orsova, 
Sziszek vasúti munkásai alakítottak helyi csoportot." 

A helyi csoportok szervezésére olyan időben került sor, amikor a koalíciós 
kormány a hatalmi-politikai eszközök egész sorát vette igénybe a munkásmoz- 
galom ellen. A VMOSZ elleni politikai támadás a szentkoronás szövetség 
ügyészének, Lengyel Zoltán függetlenségi képviselőnek július 23-i, a keres- 
kedelemügyi költségvetés képviselőházi vitájában elhangzott beszédével kez- 
dődött. Lengyel azt állította, hogy a vasúti munkásokat a , darabontkormány" 
, odaadta" a szocialistáknak, s akaratuk ellenére kényszerítette a munkás- 
szövetségbe, amely most izgatja és sztrájkra buzdítja őket. Július 31-én a keres- 
kedelemügyi miniszter felhatalmazta a MÁV Igazgatóságot, hogy ,,a szolgálati 
fegyelmet el nem ismerő, az Intézet érdekei ellen lázító, s munkatársait izgató 
munkásokat rendes felmondás vagy büntetésből való elbocsátás útján az alkal- 
mazottak köréből eltávolítsa"."? Kossuth Ferenc azonban még nem gondolha- 
tott a vasutas-szakszervezet betiltására. Az 1906. év a magyarországi munkás- 
mozgalom fellendülésének éve volt. A vasutas munkásszövetség elleni támadá- 
sokat a budapesti nyilvános nagygyűlés, és félszáz vidéki gyűlés utasította 
vissza. 

Augusztus 5-ére a Vasúti Munkások Országos Szervező Bizottsága til- 
takozó nagygyűlést hirdetett a Tattersallba. Az ország csaknem valamennyi 
vasúti gócpontja képviseltette magát. Cservenka Miklós előadói beszédét 37 
vidéki csoport küldöttének felszólalása követte. Az elfogadott határozat kimond- 
ta: a nagygyűlés tiltakozik Lengyel Zoltán , alattomos és rosszhiszemű" táma- 
dása ellen; a VMOSZ tisztán gazdasági szervezet, amely az alapszabályok 
értelmében nem folytathat politikai tevékenységet, tagjai közé toborozza a 
szociáldemokrata és nem szociáldemokrata vasutasokat is, és nem sztrájkokat 
kíván előidézni, hanem a munkások helyzetét akarja megjavítani.!" 

A VMOSZ ekkor még sikerrel verte vissza a támadásokat. Erről tanúsko- 


" A Magyar Vasutas részletesen beszámolt a csoportok megalakulásáról és közölte a vezető- 
ségek névsorát is. 

5 MÁV Ir. MÁV Ig. 1906-156101. 

1 Uo. 1906-157331 biz., -161572.; Magyar Vasutas, 1906. augusztus 10. 1-5. o. 

dott az érsekújvári példa!" is. 1906. május végén a vasutas munkásszövetség 
helyi csoportjával egyidejűleg alakult meg Érsekújvárott a szociáldemokrata 
pártszervezet, s mindkettő Antal Ferenc műhelyi esztergályost választotta 
elnökévé. Két hónappal később az érsekújvári fitókműhely főnöke mint , izgatót"" 
elbocsátotta a MÁV-tól, mert részt vett a vasutas munkásszövetség nyitrai 
csoportjának megalakításában. A szövetség központi vezetősége a MÁV elnöks 
höz és a kereskedelmi miniszterhez fordult orvoslásért. A MÁV Igazgatóság 
hatálytalanította az elbocsátást és Antal Ferencet az Istvántelki Főműhelybe 
helyezte. Az érsekújvári pártszervezet elnökévé Majnik Lajos műhelyi gyalust 
választották, és az augusztus 12-i taggyűlésen a vasutas munkásszövetség helyi 
csoportja is őt akarta Antal helyére állítani. A műhelyfőnök ekkor őt is el- 
bocsátotta. A helyi csoport mégis elnökké választotta Majnik Lajost, s másnap 
munkásküldöttség kérte a műhelyfőnöktől Majnik visszavételét. Ő közölte, 
hogy a helyi csoport vezetőségébe választott Federits Gyula géplakatost és 
Tarkai Károly asztalost is elbocsátja. Válaszul Érsekújvár munkássága nagy- 
gyűlésen követelte az elbocsátottak visszavételét, a műhelyfőnök áthelyezését, 
s kimondta: követeléseik elutasítása esetén sztrájkba lépnek. A MÁV Igazgató- 
ság vizsgáló bizottsága a szabálytalanul eljáró műhelyfőnököt vezető állásra 
alkalmatlannak minősítette s leváltását javasolta. Elrendelte a büntető intézke- 
dések hatálytalanítását, de figyelmeztette a munkásokat is, hogy , szolgálati 
ügyben illetéktelen testülethez, szövetséghez, szakszervezethez, szocialista 
csoporthoz, vagy ad hoc összehívott nagygyűléshez ne forduljanak". 

A vasúti munkások ezt a csatát megnyerték, de a VMOSZ vezetői bizo- 
nyosak voltak abban, hogy a jövőben még súlyosabb erőpróbák következnek. 
Ezért is fontos feladatuknak tartották a szövetség erősítését: újabb helyi csoportok 
alakítását, a szervezeti élet gazdagítását, a helyi vezetőségek munkájának támo- 
gatását. A Vasúti Munkások Országos Szövetségének első központi helyisége 
a VII. kerületi Rottenbiller utca 5/a. számú ház első emeletén, a 12. számú 
lakásban volt. A titkári iroda vezetésére függetlenítették Farkas Izort, a törzs- 
lapok kezelését és a nyilvántartás vezetését pedig Hugyecz Józsefre bízták, 
mert a szövetség erősödése, a tagok bizalma, hogy a szövetség közbenjárásával 
ügyük gyorsabb és kedvezőbb elintézést nyer, szaporította a titkárság munká- 
ját. Az viszont a szövetség tekintélyét növelte, hogy tagjai e reményükben nem 
csalódtak. A titkárság nemcsak tanáccsal szolgált, hanem a legtöbb esetben 
maga az iroda nyújtotta be az illetékes fórumhoz a munkástársak kérvényét. 

A helyi csoportok megalakulását követő első feladat a szervezeti élet tárgyi 
feltételét jelentő helyiség biztosítása volt, ahol hetenként hivatalos órákat tart- 
hattak. (A csoportok többsége - az általános gyakorlatnak megfelelően — vendég- 
lőkben talált helyiséget.) Élénk szervezeti életet éltek, komolyan vették a tagok 
érdekvédelmét, képzését és politikai nevelését. Kéthetenként, esetleg havon- 
ként vezetőségi üléseket és havonként taggyűléseket tartottak, esetenként 
nyilvános vasutas munkásgyűléseket, tudományos tárgyú előadásokat és fel- 
olvasásokat szerveztek. A szövetség megalakulásáról közölt beszámolójában a 


15 MÁV Ir. MÁV Ig. 1906-167620. biz.; Népszava, 1906. augusztus 1. 10. o., augusztus 
14. 9. o., augusztus 16. 6. o., augusztus 25. 9. o. 

Szakszervezeti Értesítő arra hívta fel a vezetőség figyelmét, hogy ritkaságszámba 
megy, ha egy új szövetség több mint nyolcezer taggal kezd működni, ezért az 
új tagok megnyerésénél is fontosabb a meglevők osztálytudatos nevelése." 

A VMOSZ tevékenysége, a helyi csoportok eleven, pezsgő élete felszaba- 
dítóan hatott a vasúti munkásokra és aktivitásra ösztönözte őket. Hatásától 
nem függetleníthette magát a szentkoronás szövetség sem. 

1906 tavaszán a szentkoronás szövetségbe tömörült vasutasok fokozott 
várakozással fordultak a miniszteri bársonyszékbe került ellenzéki vezetők felé, 
akik az 1904-es nagy sztrájk idején írásban kötelezték magukat a vasutasok 
jogos és méltányos követeléseinek támogatására. Mindenekelőtt Kossuth 
Ferenc kereskedelemügyi minisztertől várták anyagi helyzetük és szolgálati 
viszonyaik megjavítását. Reményeiket növelte, hogy a szövetség elnöke, gróf 
Batthyány Tivadar is Kossuth pártjának vezetőségi tagja volt. Nem telt el 
három hónap, s a szentkoronás szövetség tagjai előtt is egyre nyilvánvalóbb 
lett, hogy szervezetüket gróf Batthyány a saját politikai ambícióinak eszköze- 
ként kívánja felhasználni. A kiábrándult vonatkísérők már július derekán 
hozzáláttak saját rétegszervezetük megteremtéséhez. 

Azok, akik a szentkoronás szövetségen belül őszintén és önzetlenül a vas- 
utasok helyzetének javításán kívántak munkálkodni, cselekedni kényszerültek. 
Landler fenő, aki a legkiemelkedőbb egyéniség volt közöttük, elhatárolta 
magát gróf Batthyány hivatalos irányvonalától, s júliusban átvette a Vasutasok 
Lapjának szerkesztését és kiadását. Az 1905 tavaszán Vázsonyi Vilmos politikai 
befolyására , girondistaként" induló Vasutasok Lapja Landler Jenő szerkeszté- 
sében , jakobinus" újsággá lett. Landler cikkeiben a jogos vasutas sérelmek 
gyökereit keresve a vasútigazgatás szervezetének és a kormány vasútpolitikájá- 
nak mélyenszántó bírálatát adta, s a korabeli vasúti gazdasági szaktekintélyek 
műveire hivatkozva alapozta meg elvileg a vasútigazgatás reformjáért folyó 
harcot, s bizonyította: a vasutasok jogtalanságának és kenyérgondjainak meg- 
szüntetése az előfeltétele a vasútüzem zavartalan működésének. , Sztrájkered- 
mények" című vezércikkében számonkérte a koalíció pártjaitól korábbi prog- 
ramjukat, az 1904-ben vállalt kötelezettségeiket. A lap szeptemberi vezércik- 
keinek célja: ráébreszteni a vasutasokat arra az elemi igazságra, hogy , sorsuk 
intézése saját maguktól függ". Az ügyészség hamarosan eljárást indított a Vas- 
utasok Lapja ellen s elnémította." Landler Jenőnek és néhány társának tevé- 
kenysége nyomán erősödött a felismerés, hogy a szentkoronás szövetség meg- 
reformálására, a munkáltatótól független érdekvédelmi szervezetté alakítására 
van szükség. Elképzelésük szerint a szövetség csak akkor láthatná el feladatát, 
ha a vasutasok kategóriánként — hivatalnokok, mozdonyvezetők, vonatkísérők, 
állomási altisztek, szolgák és munkások - önálló szervezetekbe tömörülnének 
és csak az összvasutas-ügyek intézésére választanának központi bizottságot. 
A szövetség ilyen átszervezéséhez megnyerhetőnek tartották a VMOSZ-t, 
amelynek csatlakozása biztosítaná, hogy a megreformált szövetség a szakszer- 
vezkedés formája mellett lényegét, szakszervezeti szellemét is átvenné. A szent- 


16 Szakszervezeti Értesítő, 1906. június. 5. o. 
ő" Főv. Lt. Bp. Főügyészség. 1906-III-3-95. 

koronás szövetség átalakításához fűzött remények azonban csakhamar szerte- 
foszlottak. A fővárosi villamosvasutasok október végi sztrájkjának letörését 
követően Batthyány elnök lemondásra kényszerítette a szövetség megreformá- 
lására törekvő és a sztrájkolókat támogató vezetőségi tagokat. Mivel a szent- 
koronás szövetség érdekvédelmi szervezetté alakítása előtt eltorlaszolódott az út, 
bomlásnak indult. Otthagyták a városi villamosvasutak dolgozói, és hátat fordí- 
tott neki a gőzüzemű nagy vasutak több ezer dolgozója. Az utóbbiak egy része 
kísérletet tett érdekvédelmi tevékenységet folytató, de polgári jellegű vasutas 
rétegszervezetek létrehozására. Mások - dr. Landler Jenőt követve — csatlakoz- 
tak a Vasúti Munkások Országos Szövetségéhez. 

A kormány fokozta a támadást a szakszervezetek ellen és felerősödött a 
sztrájktörvényt követelők hangja is. A belügyminiszter 1906. november 9-i 
122 000. számú körrendelete a törvényhatóságok első tisztviselőjének hatás- 
körébe utalta a helyi munkásszervezetek engedélyezését és ellenőrzését, lehető- 
vé téve, hogy felfüggessze és feloszlassa az országos munkásszervezetek helyi 
csoportjait. Az osztálytudatos munkásság kemény harcban védte szervezeteit és 
kivívott jogait. December 2-án az ország 19 nagyobb városának vasúti munkásai 
nyilvános gyűléseken tiltakoztak a munkásjogok megnyirbálása ellen és köve- 
telték az általános, titkos választójogot. A szociáldemokraták befolyása szemmel 
láthatóan erősödött a vasúti munkások körében. A MÁV Igazgatóság december 
15-én kérte a kereskedelemügyi minisztert, akadályozza meg a kormányhatalom 
a vasúti munkások szakszervezetszerű kapcsolatát és együttműködését a szociál- 
demokrata párttal." 

1906 végére a VMOSZ helyi csoportjainak száma 72-re, a befizetőhelyeké 
12-re emelkedett. A taglétszám megközelítette a tizenhétezret (16 866). Hor- 
vát-Szlavonországban a bán csak november 25-én engedélyezte a VMOSZ 
tevékenységét, de az év végére már öt helyi csoport működött 1100 taggal. 
1906 végére a VMOSZ Magyarország negyedik legnagyobb taglétszámú szak- 
szervezete lett?" A VMOSZ-hez tartozott a magyarországi szervezett dolgozók 
több mint egytizede (10,7 94). Tagjainak háromnegyed része vidéki volt. Egyes 
vidéki városokban (Debrecen, Szolnok, Sátoraljaújhely, Székesfehérvár, Szom- 
bathely, Temesvár, Nagykanizsa stb.) a szervezett munkásság 1/4-ét, 1/5-ét al- 
kották, s szinte egyedül ők képviselték ott a modern nagyüzemi munkásságot. 

1906 végén a vasutak 107 000 keresőjéből a munkásosztályhoz tartozott kb. 
83 000-84 000 dolgozó, akiknek több mint egyötöde (21-22 94-a) volta VMOSZ 
tagja. Tagnyilvántartás és egyéb korabeli kimutatások hiányában csak hozzá- 
vetőleg becsülhetjük meg a különböző kategóriák részvételi arányát a vasutas 
munkásszövetség tagjai között. A vasúti műhelymunkások körében a szerve- 
zettség megközelítette a 85-90 9/-ot, a nagy vontatási főnökségeken, raktárak- 
ban és pályaudvarokon dolgozó munkások és ideiglenes alkalmazottak kb. 


5 MÁV Ir. MÁV Ig. 1906-157331. 

19 A 25 országos szakszervezet közül csupán az építőmunkások (24 757), a földmunkások 
(24 000 tag), és a vas- és fémmunkások (21 057 tag) szövetsége előzte meg. (Szakszervezeti 
Értesítő, 1907. április 22. o.) Szakács Kálmán számításai szerint a földmunkásszervezet tag- 
létszáma 110039. (Szakács Kálmán: Mezőgazdasági munkás-érdekképviselet. 1896-1944. 
Táncsics Könyvkiadó, 1981. 123. o.) 

50-55 00-a tartozhatott a szövetséghez, a pályamunkásoknak kb. egyhatoda, a 
vontatási, a forgalmi utazó és állomási, a pályafenntartási szolgáknak kb. 10-15 
00-a, az altiszteknek mindössze 1—2 97-a. 

A VMOSZ összetételét és szellemét tekintve is internacionalista munkás- 
szövetség volt. Alapszabályait és nyomtatványait magyar, német és horvát 
nyelven jelentette meg. Gyűlésein a hallgatóság összetételének megfelelően 
magyarul, németül, horvátul, románul és szlovákul beszéltek a szónokok. Hiva- 
talos lapja is három nyelven jelent meg: a Magyar Vasutas — 1906-ban az ország 
legnagyobb példányszámú szakszervezeti hetilapja — 18 000 példányban, nyolc 
oldalon, a Fachblatt der Eisenbahner hetenként 1800 példányban, és a Hrvatski 
Zeljeznicar. Szlovák és román ajkú tagjai számára olyan anyanyelvükön meg- 
jelenő munkáslapot biztosított, amely rendszeresen közölt a vasutas mozgalom- 
ról szóló írásokat. 

A VMOSZ vezetősége az első hónapok tapasztalatainak összegezése és a 
feladatok kijelölése céljából 1907. február 2—3-ra összehívta első rendes köz- 
gyűlését a Társadalomtudományok Szabad Iskolájának budapesti helyiségébe 
(VII. ker. Damjanich u. 26. sz.). A helyi csoportok és befizetőhelyek 50 tagig 
egy küldöttet delegálhattak. A közgyűlés megnyitásakor 224 szavazatot képviselő 
31 fővárosi és 73 vidéki küldött volt jelen. A küldöttek száma később növekedett, 
s végül 279 szavazatot számláltak össze. A közgyűlés a közelgő nagy harcok 
jegyében zajlott. , A Vasúti Munkások Országos Szövetsége csak akkor állhat 
igazán hivatása magaslatán -— mondotta elnöki megnyitójában Kiss Miklós -, 
ha ennek valamennyi tagja a golyózápor közepette harcban áll és küzd a népe- 
ket felszabadító eszmékért. A közgyűlés feladata a vezetőségnek utasítást adni, 
miként viselkedjék a harcok közepette, mert nagyon közel az idő, talán köze- 
lebb, mint bárki hinné, és itt lesz a harcok harca." A Szakszervezeti Tanácsot 
képviselő szociáldemokrata pártvezetőségi tag, Bokányi Dezső is e gondolathoz 
kapcsolódott felszólalásában: , A magyarországi szervezett munkások üdvöz- 
letét hoztam tihozzátok. És ez nem jelentéktelen, köznapi frázis . . . A Szak- 
tanács üdvözlete annyit jelent, ha küzdelem lesz, a szervezett munkások vele- 
tek lesznek és ti a szervezett munkásokkal." 

A közgyűlésen a vezetőség a vasúti munkások helyzetének bizonyos javu- 
lásáról számolhatott be. Rövidebb lett a munkaidő, sok helyen megszűnt a 24 
órás, egyfolytában tartó szolgálat. A pályamunkások napibére 10-30 fillérrel 
emelkedett. A kocsitisztítók Budapesten 10-40 fillér béremelést értek el, a fűtő- 
házi munkások pedig 33 9/4-os pótbért harcoltak ki. A jelentés a legnagyobb 
eredménynek a bánásmód emberhez méltóbbá tételét értékelte. A vezetőség 
gondoskodott jogvédőről, hogy a tagokat , a törvények tömkelegében és a vas- 
úti rendeletek labirintjában eligazítsa". A budapesti tagok jogi problémáira 
a szövetség helyiségében csütörtök esténként, a vidékiek pedig levélben kaptak 
tanácsot." 

A pénztári jelentés kapcsán élénk vita bontakozott ki arról, hogy segélye- 
zésre vagy agitációra fordítsák-e a rendelkezésre álló pénzt. A vita lényegében 


1 Népszava, 1907. február 3. 11. o.; Magyar Vasutas, 1907. február 8. 1. o. 
"1 Vasúti Munkások Országos Szövetségének jelentése az 1906. évről. Budapest, 1907. 

a szövetség jellegéről folyt: segélyező egyesület vagy harci szervezet legyen-e a 
VMOSZ. A vita végeredményben a VMOSZ addig is követett költségvetési, 
illetve politikai koncepcióját erősítette meg. A tagok aktivitására jellemző, 
hogy a közgyűlésre 39 indítvány érkezett, de a politikai helyzetre való tekintettel 
csak az alapszabály-módosítást nem igénylőket tárgyalták. A választás során 
a régi vezetőség tagjait csaknem változtatás nélkül újraválasztották. Ismét 
Kiss Miklós az elnök, az alelnök Fellner Béla, a titkár Pászty Károly." 

A Magyar Vasutas a közgyűlést értékelve hangsúlyozta: a kétnapos tanács- 
kozást erő, céltudatosság, őszinteség, kritikai szellem jellemezte. A felszólalá- 
sok hangja, tartalma, az elfogadott határozatok meggyőzően tanúsították, hogy 
a szervezett vasúti munkásokat lelkes sereggé kovácsolta a közös meggyőződés, 
a közös eszme." A vasúti munkások a közgyűlés után elérkezettnek látták az 
időt szociáldemokrata voltuk kinyilvánítására. A fővárosban a március 2-i gyűlé- 
sen került erre sor." A Vasúti Munkások Országos Szövetsége Szervező Bizott- 
ságának felhívására megmozdultak a vidéki vasúti munkások is. Március 6-án 
Zágráb, 10-én Arad, Debrecen, Érsekújvár, Kaposvár, Kecskemét, Kolozsvár, 
Nagybecskerek, Szolnok, Szombathely, Szeged, Temesvár, 17-én Miskolc, 
Piskitelep, Sátoraljaújhely, 24-én Pécs és Brassó vasúti munkássága nagygyűlé- 
sen mondta ki csatlakozását a szociáldemokrata párthoz. 

Miért ekkor, s miért így mondták ki a vasúti munkások márciusi gyűléset 
az MSZDP-hez való csatlakozást ? Akik figyelemmel kísérték a vasutas munkás- 
mozgalmat, azok számára addig sem volt titok szociáldemokrata indíttatása és 
elkötelezettsége, bár a mozgalom szervezői kezdetben azt hangsúlyozták, hogy 
a Magyar Vasutas körül tömörülő vasutasszervezet elvi-politikai-vallási különb- 
ségre való tekintet nélkül tömöríti azokat, akik sorsuk javításáért akarnak har- 
colni. A mozgalom szervezői a napi követelésekért folytatott küzdelem tapasz- 
talatai alapján győzték meg a vasúti munkásokat a szociáldemokrácia igazáról. 
S a vasúti munkások 1904 tavaszától, de különösen a VMOSZ tízhónapos tevé- 
kenységének eredményeként valóban sokat fejlődtek politikailag. A szentkoronás 
szövetség átalakításához fűzött remény miatt sem kívánták kezdetben hang- 
súlyozni a VMOSZ szociáldemokrata jellegét. Márciusra azonban már szerte- 
foszlott ez a remény, s nemcsak lehetségessé, hanem szükségessé is vált a vasúti 
munkások politikai demonstrációja. Komoly politikai jelentősége és lélektani 
hatása volt annak, hogy válaszul a koalíciós kormány 1907. tavaszi, munkásszer- 
vezetek elleni támadására, egy stratégiai szempontból fontos nemzetgazdasági 
ág 20 000 munkása tüntetően bejelenti csatlakozását az MSZDP-hez. Mindez 
közvetlenül a Magyarországi Szociáldemokrata Párt XIV. kongresszusa (1907. 


3 A magyarországi szakszervezetek 1906-ban kiadásaiknak több mint egyharmadát (35,5 
097) segélyekre fordították, a vasúti munkások azonban csupán 0,8 99-át. A legszembetűnőbb 
különbség, hogy a vasúti munkások a kiadások 59,6 99-át oktatásra és a szaklapra fordították, 
míg a többi szakszervezet összes kiadásából erre csupán 13.199 jutott. (Szakszervezeti 
Értesítő, 1907. április. 24-25. o.) 

3 Magyar Vasutas, 1907. február 15. 2-3. o. 

M To. 1907. február 8. 4. o. 

15 Népszava, 1907. március 3. 13. o.; MÁV Ir. MÁV Ig. 1907-53945. biz. 

március 31-április 2.) előtt történt. Ezt is értékelte a kongresszus, amikor a 11 
tagú pártvezetőségbe választotta Cservenka Miklóst, a MÁV Istvántelki Fő- 
műhely esztergályosát, a vasutas mozgalom egyik kiemelkedő vezetőjét. 


kk 


A VMOSZ vezetői a szövetség szervezeti kiépítését olyan eszköznek tekintet- 
ték, amely elősegíti a vasutasok szellemi és anyagi érdekeinek védelmét, munka- 
és szolgálati feltételeinek megjavítását. Az alapszabályok a szövetséget egyszerű 
segélyező- és közművelődési egyletté kívánták lefokozni. A vasutasmozgalom 
vezetői azonban a mozgalom igényeihez igazították tevékenységüket. Nem 
fetisizálták a szövetség legalitását, de értékelték és kihasználták az általa kínált 
lehetőségeket. A vasutasok gazdasági és politikai mozgalmának irányítását 
továbbra is a szövetséggel szorosan összefonódott, vele szimbiózisban élő, 
hivatalosan jóváhagyott alapszabályok nélkül működő Vasúti Munkások Orszá- 
gos Szervező Bizottsága végezte. Ennek a kettősségnek csak a hatóságok 
szempontjából volt jelentősége, a tagság nem érzékelte. Amivel az alap- 
szabályok szerint a szövetség vezetősége nem foglalkozhatott, azt a szervező 
bizottság vállalta. A vezetők többsége egyébként tagja volt mindkét vezető tes- 
tületnek. Egyetlen példa: a VMOSZ vezetősége nem hirdethette volna meg a 
Lengyel Zoltán képviselő parlamenti beszéde elleni augusztus 5-i tiltakozó 
vasutasgyűlést, mert a szövetség politikai kérdésekkel nyíltan nem foglalkoz- 
hatott, de az országos szervező bizottság megtehette. A gyűlést megnyitó Far- 
kas Izor javaslatára elnökké Kiss Miklóst, a szövetség elnökét választották, 
jegyzővé pedig Pászty Károlyt, a szövetség titkárát. Hivatalosan azonban ők 
nem a VMOSZ-t képviselték a gyűlésen. 

A szövetség helyi csoportjainak szervezése során a helyzetük javításáért, 
munkaviszonyaik rendezéséért harcoló pályafenntartási, fűtőházi és raktári 
munkások számos helyen nyúltak a munkabeszüntetés fegyveréhez. 1906 
második negyedében félszáz pályafenntartási szolgálati hely munkásai kezdtek 
bérmozgalmat és folytattak rövidebb-hosszabb ideig tartó sztrájkharcot. Dél- 
Magyarországon különösen nagy méreteket öltött a küzdelem. A pályafenn- 
tartási munkások a szegedi üzletvezetőség húsz osztálymérnöksége (pályafenn- 
tartási főnöksége) közül 17-nek a területén folytattak bérharcot. A fő követelés 
mindenütt a napibérek két koronára emelése volt, de szerették volna elérni a 
napi tízórás munkaidő betartását, a kiküldetési és az éjszakai pótlék rendszere- 
sítését."" E mozgalmakban testvéri egyetértésben vettek részt a magyar, román, 
szerb és horvát nemzetiségű munkások. A sztrájkok egy része a harcban álló 
ipari és mezőgazdasági munkásokat támogató szolidaritási sztrájkként indult, 
amelyben a pályafenntartási munkások saját követeléseiket is előterjesztették. 
A nagykikindai osztálymérnökség területén például a pályamunkások mindenütt 
a mezőgazdasági munkásokkal együtt gyűléseztek. Barcson a hajórakó munká- 
sok bérmozgalmát támogatták sztrájkjukkal a vasúti munkások. Szolnokon és 


1 Csongrád Megyei Levéltár (a továbbiakban: CSML). MÁV Üv. 1907-70. eln. 

Miskolcon helyeztük javítása érdekében a fűtőházi munkások, a szénrakók és 
a mozdonytisztítók, Temesváron a pályafenntartási munkások sztrájkoltak." 

A V vezetői a bérmozgalmak, sztrájkharcok megélénkülését a vasutas 
munkásszövetség tevékenységének tulajdonították. Ez túlzás volt, bár a VMOSZ 
léte természetesen fokozott önbizalmat kölcsönzött a küzdőknek. A vádaskodást 
visszautasítva ezt az összefüggést azonban maga a szövetség igyekezett elhomá- 
lyosítani azzal az osztálytudatos szervezkedés kezdetétől használt agitációs 
érvvel, hogy a szervezkedéssel elkerülhetőek a munkabeszüntetések. A vasutas- 
mozgalom vezetőinek sztrájkkal kapcsolatos elvi álláspontja és gyakorlati maga- 
tartása ennek ellenére pozitívnak minősíthető. A Magyar Vasutas óvta a mun- 
kásokat a szervező bizottság tudta nélkül kezdett, erejüket feleslegesen próbára 
tevő munkabeszüntetésektől. Többször visszatérő gondolat a lapban: az ön- 
tudatos munkásság fegyvere az összetartás, a szervezkedés, a tudás, míg a 
sztrájk a munkásság helyzetjavító törekvéseinek utolsó fegyvere." Helyi bér- 
mozgalmak és spontán sztrájkok idején a szövetség vezetői a harcoló munkások 
érdekében közvetítő szerepre vállalkoztak, s ha a szövetség védelmében taktikai 
céllal írott tudósítások úgy állították is be, mintha a központ küldöttei a munká- 
sok lecsendesítésére törekednének, a kortársakat ez soha nem tévesztette meg. 
A vasút vezetői is jól tudták, hogy a VMOSZ vezetőinek , békeszerző közben- 
járása nélkül nyugodtabban és békésebben viselkedtek volna munkásaink".? 

A vasutasmozgalom vezetősége a helyi, spontán bérmozgalmakkal, munka- 
beszüntetésekkel szemben a különböző kategóriák országos mozgalmait állította 
előtérbe. Májusban a szervezett munkások indítványainak kidolgozásával fel- 
készült a betegsegélyező pénztár közgyűlésére; júniusban a pályafenntartási, a 
raktári, a szertári és az állomási munkások sérelmeit foglalta írásba és terjesztette 
a kereskedelemügyi miniszter elé; az augusztusi országos bizalmi értekezleten 
emlékiratban összegezte a Déli Vasút magyarországi vonalain dolgozó munká- 
sok és alkalmazottak követeléseit; szeptemberben egységes egyezmény-árjegy- 
zék kidolgozása érdekében országos értekezletre hívta a MÁV műhelyek fé- 
nyező, mázoló és betűíró munkásait s megtartotta a pályaőrök országos értekez- 
letét; októberben megszervezte a váltóőrök, a lámpakezelők, az állomásmálházók 
és a kocsirendezők országos nagygyűlését. Ugyancsak októberben került sor 
arra az országos vezetőségi értekezletre, amelyen 56 helyi csoportot képviselő 
95 vezetőségi tag közreműködésével kidolgozták és a kereskedelemügyi minisz- 
ter elé terjesztették a valamennyi MÁV dolgozó kategóriánkénti kívánságait 
tartalmazó emlékiratot. Ugyanakkor segítettek a nagyobb vasúti szolgálati 
helyeken összegyűlt dolgozói panaszok, kérelmek megfogalmazásában is. 
Az emlékiratok — amelyeket közölt a Magyar Vasutas és részben röpiratként 
is megjelentek — jól használható agitációs forrást jelentettek a VMOSZ szerve- 
zeti erősítéséhez. 

Fél évvel a szövetség megalakulása után az állami felügyeletet ellátó 
Vasúti és Hajózási Főfelügyelőség bizalmas leiratában alapszabály-ellenesnek 


" MÁV Ir. MÁV Ig. 1906-156101. 
38 Magyar Vasutas, 1906. március 16. 6. o., június 8. 3. o., június 29. 3. o. 
3 CSML. MÁV Üv. 1906-89. eln. 

minősítette a VMOSZ érdekképviseleti tevékenységét, mivel szerinte a szövet- 
ség alapszabály szerinti kötelessége a szolgálati főnökökkel karöltve megelőzni 
a sztrájkokat s ezzel óvni tagjainak anyagi és szellemi érdekeit. A Magyar 
Vasutas , Iga nekünk nem kell!" című írásában bonckés alá vette a főfelügyelő- 
ség december 31-i leiratát, s tisztázta: a szövetség alapszabálya kimondja ugyan, 
hogy a szövetség nem rendezhet sztrájkot, de ez nem jelenti azt, hogy a szövet- 
ség kötelessége a sztrájkok megakadályozása, mivel az alapszabályok nem ruház- 
nak , rendőri funkciókat" a szervezetre. Vitatta továbbá, hogy a sztrájkok meg- 
gátlása a tagok anyagi érdekeinek védelmét jelenti, s végül hangsúlyozta: , Mi 
úgy reméltük és úgy akartuk, hogy a szövetség révén több szabadságot és 
nagyobb darab kenyeret vívunk ki magunknak. Ha e helyett . . . bilincseket akar- 
nak ránk rakni, ha a szövetségért cserébe mozgási szabadságunkat akarják el- 
venni, akkor csak egy válaszunk lehet: köszönjük a szövetséget, de igába nem 
hajtjuk a fejünket. Szabadság nélkül nem lehetünk el, de szövetség nélkül még 
valahogy boldogulunk . . ."" 

A Vasúti Munkások Országos Szervező Bizottságának Kossuth Ferenc 
miniszterhez intézett januári nyílt levele megállapította: , Az államvasúti 
munkásoknak olyan a helyzetük, hogy nem bírják tovább." Másfél évvel 
korábban drágasági pótlékot kértek, de még választ sem kaptak. A raktári és 
szertári munkások emlékirata 1906 májusa óta hever a minisztériumban elinté- 
zetlenül. A valamennyi kategóriát érintő emlékirat és a pályaőrök memoran- 
duma is már féléve ott porosodik. , Ötvenezer vasúti munkás, kétszázezer lélek 
nevében, érdekében sürgetjük a gyors és alapos segítést . . ." Amikor a MÁV 
Igazgatóság bejelentette, hogy az áruk és kocsik torlódása miatt 1907. január 
10-től két fővárosi állomás kivételével beszünteti a Budapestre rendelt teher- 
áruk felvételét, nyilvánvalóvá lett a teljesítmény visszatartása, s hogy csak 
engedményekkel lehet megszüntetni a , lelkek sztrájkját", ismét felkelteni a 
munkakedvet.? A vasút vezetői ezért engedményekre kényszerültek. 

A MÁV Igazgatóság 1906-128 339. számú, január 18-i rendelete szabá- 
lyozta az állomási és raktári munkások munka- és bérviszonyatt.? Kimondta, 
hogy ahol egyezményben teljesíthető munkák vannak, azok a rendszeresített 
munkásokkal egyezményben végeztethetők. Az egységárak jegyzékét ki kell 
függeszteni. Az addig korlátlan munkaidőt a rendelet 12 órás keretben tíz 
órában állapította meg. Az addig fizetetlen túlmunkáért nappal 10 94, éjjel 
25 9/ pótlék jár. Először biztosították a napibéres munkásoknak a rendszeres 
- háromévenként 20 filléres — béremelést. A Magyar Vasutas megállapította: 
a rendelet számos értékes vívmányt tartalmaz, s az eredmény akkor is a szer- 
vezkedésnek köszönhető, ha a MÁV látszólag saját belátása szerint cselekedett, 
s a szövetség nyílt levelére közvetlenül éppúgy nem válaszolt, mint a memo- 
randumokra.?? 


9 Magyar Vasutas, 1907. január 18. 4-5. o. 

A Népszava, 1907. február 3. 9. o.; Munka Szemléje, 1907. február 9. 4-5. o. 

32? A Magyar Királyi Államvasutak Hivatalos Lapja (a továbbiakban: MÁV HL), 1907. 
3. sz. 21-24. o. 

5 Magyar Vasutas, 1907. január 25. 4-5. o. 

1907. január 14-én a Déli Vasút Üzletigazgatósága válaszolt az 1906. 
augusztus végi országos értekezleten kidolgozott emlékiratra."" Komoly enged- 
ményeket adott. Megígérte, hogy a társulat osztrák vonalaihoz hasonlóan 
engedélyezni fogja a bizalmiférfi-rendszert a műhelyekben, a nagyobb fűtő- 
házakban és állomásokon. Engedményt tett a nyugbérellátás, az önköltségi 
s szabadjegyek és a kedvezményes tüzelőanyag biztosítása terén, 50 99-os pót- 
lékot adott a szünnapokon végzett sürgős munkákért. A műhelyi, a vontatási, 
a pályafenntartási, a raktári és állomási munkások, a kisegítő fékezők és a tolató- 
munkások több részkövetelését is teljesítette. Szükségtelennek minősítette 
ugyanakkor a fegyelmi bíróság felállítását, s a bánásmód javítását. Kilátásba 
helyezte, hogy a szenioritás elvét érvényesíti: munkacsökkenés esetén először 
a legkevesebb szolgálati idővel rendelkező munkásokat bocsátják el, visszavétel 
esetén a leghosszabb szolgálati idővel rendelkezők lesznek előnyben. A felvéte- 
leknél továbbra is elsősorban a vasúti alkalmazottak gyermekeit alkalmazzák. 
A DV Üzletigazgatósága szerint azonban nem teljesíthető sem az a kérés, hogy 
a munkásokat egy évi szolgálat után állandósítsák, sem a munkaidőnek kilenc 
órában történő megállapítása és az egyezményes munkarendszer eltörlése. 

A dokumentum a kinevezett pályaőrök, váltóőrök, központi váltóőrök, 
vonatkísérők érdekében előadott kérelmeket nem tárgyalta, mert ügyükben 
nem tartotta illetékesnek a VMOSZ-t. Ez a rideg elutasítás annyira felháborí- 
totta a küldöttség egyes tagjait, hogy az engedményeket lekicsinyellve a sztrájk 
azonnali megkezdését fontolgatták. A Magyar Vasutas január 25-i , Csak 
hidegvér! Intő szó a déli vasutasokhoz" című vezércikke arra figyelmeztetett, 
hogy a DV Üzletigazgatósága szinte provokálja a sztrájkot, mert fél a szövetség 
megerősödésétől és az idő előtti harctól annak szétzúzását reméli. Január 27-én 
a Vasúti Munkások Országos Szervező Bizottságának felhívására közel ezer déli 
vasutas gyűlt össze Nagykanizsán. Képviseltette magát valamennyi kategória 
és a DV magyarországi vonalainak minden nagyobb szolgálati helye. Az elfoga- 
dott határozat kimondta: az emlékiratra adott választ a résztvevők nem tartják 
kielégítőnek, de a harc módját és idejét maguk határozzák meg. A küzdelem si- 
kere érdekében be kell vonni a szervezetbe a még távol álló kinevezett alkalma- 
zottakat és szoros együttműködést kell teremteni a DV osztrák vonalán alkal- 
mazott osztálytestvérekkel.§ Az értekezlet a vasutas munkásmozgalom érett- 
ségéről tanúskodott. 

A VMOSZ közgyűlése után felgyorsult a déli vasutasok felkészülése 
memorandumba foglalt követeléseik kiharcolására. A DV osztrák vonalainak 
szervezett dolgozói szolidaritásukról biztosították magyar munkástársaikat, s 
Budapestre küldték egyik vezetőjüket, Rudolf Weigel főkalauzt, aki március 
15-én a szervező bizottság két tagjával együtt tárgyalást javasolt a DV Üzlet- 
igazgatóságának. A DV vezetői ennek időpontját március 17-re tűzték ki. 
A szervező bizottság röplapon értesítette erről a déli vasutasokat, bejelentve, 
ha a tanácskozás nem vezetne eredményre, akkor a passzív rezisztenciát, azaz 
a szolgálati utasítások betű szerinti betartását alkalmazzák. Megjelent a , Miben 


5 To. 1907. január 18. 1-2. o., február 1. 4-7. o. 
§ Népszava, 1907. január 29. 8-9. o. 

áll a passzív rezisztencia?" című kiadvány. Az előkészületekben részt vettek 
a V-aktivisták is. 

A tárgyaláson a déli vasutasok küldöttségét a szervező bizottság két tagja, 
Farkas Izor és Faragó Dezső vezette. A vasúttársaságot képviselő igazgatók 
felsőbb utasításra hivatkozva kezdetben vonakodtak velük tárgyalni, de mi- 
után megkezdődött a passzív rezisztencia, megígérték, hogy két héten belül 
választ adnak az újra beterjesztett követelésekre. A szervező bizottság pedig 
vállalta a passzív rezisztencia beszüntetését." A határidő lejárta előtt a DV 
Üzletigazgatósága további engedményeket adott a munkásoknak, de a kineve- 
zettek kérését elutasította. A szervező bizottság ragaszkodott ahhoz, hogy a ki- 
nevezettek április 1-től rendkívüli előléptetésben részesüljenek, hogy a munká- 
sok 20 94-os béremelést kapjanak, s a minimális napibér érje el a 2 korona 40 
fillért. Április 2-án a zágrábi és a sziszeki, 3-án a nagykanizsai fűtőházban újra 
elkezdődött az ellenállás. A DV Üzletigazgatósága a tárgyalóasztalhoz ült a 
szervező bizottság nevében megjelenő Cservenka Miklóssal, Faragó Dezsővel, 
Pfeifer Sándorral és Schubert Zsigmonddal. A harc az 1909. december 31-ig 
szóló megállapodás megkötésével végződött. Ez volt a magyarországi vasutak 
történetében az első kollektív szerződés. A DV Üzletigazgatósága vállalta, hogy 
a kinevezett személyzet anyagi helyzetének javítása érdekében 1907-ben általá- 
nos fizetésrendezést valósít meg. Április 15-én életbe lépett az építési és pálya- 
fenntartási, a vontatási és műhelyi, valamint a forgalmi munkások minimális, 
illetve kezdőbérét rögzítő új fizetési táblázat." A DV-munkások többségének 
magasabb lett a keresete, mint az államvasutaknál dolgozóké. Az anyagiak 
mellett nagy erkölcsi győzelmet jelentett, hogy a vasúttársaság egyenrangú 
félként tárgyalt a szervezett vasutasok képviselőivel. A dolgozók április közepén 
hat gócponti gyűlésen szentesítették a létrejött megállapodást. 

A déli vasutasok győzelme aggodalommal töltötte el a MÁV vezetőit, akik 
általános vasutassztrájk rémével ijesztgették a kereskedelemügyi minisztert, 
hogy kikényszerítsék a VMOSZ betiltását és a vasutasok szociáldemokrata szer- 
vezkedésének mielőbbi megtiltását. Kossuth Ferenc megkeresésére a belügy- 
miniszter március 26-án utasította a törvényhatóságok első tisztviselőit, hogy 
a vasúti munkások mozgalmát a legéberebb figyelemmel kísérjék, mert , minden 
pillanatban várható, hogy a munkások passzív rezisztenciába lépnek, esetleg 
a munkát teljesen megtagadják"." Miután a minisztertanács április 4-i ülésén 
határozott a vasutassztrájk esetén teendő intézkedésekről, megkezdődött a 
VMOSZ helyi csoportjainak zaklatása, vezetőinek üldözése. A vasutas munkás- 
mozgalom állta az üldözést, sőt 1907 nyarán sikeres akciókat is vezetett. Június- 
ban győzelemmel ért véget a pályamunkások háromhónapos - béremelésért és 
elbocsátott társaik visszavételéért folyó — küzdelme a MÁV Szentlőrinc-Szla- 
tina-Nasic-i vasútvonalon." 

A Szamosvölgyi Vasút munkásai júniusban három évre szóló kollektív 


5 Népszava, 1907. március 19. 6-7. o., március 20. 8. o., március 23. 12. o. 

" Vo. 1997. április 4. 5—6. o.; április 6. 5-6. o.; Magyar Vasutas, 1907. április 19. 2-3. o. 
§ Népszava, 1907. április 6. 5-6. o. 

szerződés megkötésére kényszerítették a vállalat vezetőit. A munkások 1906 
novemberében emlékiratban kérték helyzetük javítását. Hat hónappal később, 
amikor Cservenka Miklós vezetésével háromtagú küldöttség sürgette a kérés 
teljesítését, Maléter Zoltán vezérigazgató már , nem emlékezett" az emlék- 
iratra. A munkások újra benyújtották követeléseiket és június 14-én beszüntet- 
ték a munkát. Az igazgatóság elbocsátotta a mozgalom 24 vezetőjét és aktivis- 
táját. A rendőrség a sztrájktanya feloszlatásával fenyegetőzött, a városban állo- 
másozó csendőröket is mozgósították. A harcolók kitartottak követeléseik mel- 
lett. A kolozsvái MÁV-műhely munkásai éppúgy szolidaritást vállaltak velük, 
mint az aradi vagon- és gépgyár munkásai: nem vállalták a sztrájktörést, s a 
kolozsváriak nagyobb pénzösszeget is küldtek. A sztrájk a munkások győzelmé- 
vel ért véget. A kollektív szerződés főbb pontjai: A sztrájk miatt senki el nem 
bocsátható és a sztrájk idejére a munkabér le nem vonható. Június 26-tól a 
munkabérek 1094-kal emelkednek. Az ipari munkások 1906. január 1-től 
számítva kétévenként 20 fillér (napszámosok 10 fillér) automatikus béremelés- 
ben részesülnek. Családos munkások háromévi szolgálat után bevásárlási 
könyvet kapnak. Túlórázásért este 9 óráig 10 94, azon túl 15 94 pótlékot fizet- 
nek. Vörösbetűs ünnepnapokon 50 94 különdíj jár. A más vallásúakat saját 
ünnepnapjaikon kérésre szabadságolják. Háromévi szolgálat után évenként 
8 nap a fizetett szabadság. A bizalmiférfi-rendszer elismerése: minden osztály 
egy-egy bizalmit választhat, akik a munkásság képviselőiként tárgyalhatnak a 
műhelyfőnökökkel. A műhelyben elsősorban az ott dolgozók gyermekeit alkal- 
mazzák. Május elseje megünnepelhető." Az egyezményt joggal méltatta a 
Magyar Vasutas a munkásszolidaritás újabb gyümölcseként. 


$xXx 


A koalíciós kormány a szociáldemokrata munkásmozgalom elleni harcban a ható- 
sági terrort összekapcsolta a szociális törvényhozással. 1907 elején a kereskede- 
lemügyi kormányzat is hozzálátott a már régóta sürgetett , 4 vasúti szolgálati 
rendtartás" és , A Magyar Királyi Államvasutak évi fizetéssel bíró alkalmazottai 
illetményeinek rendezéséről!" szóló ikertörvényjavaslat kidolgozásához. Kossuth 
Ferenc szerette volna, ha az összvasutasság az Ő , atyai gondoskodásának" 
megnyilvánulásaként fogadja a törvényeket, ezért az előkészítő szaktanácsko- 
zásra meghívta a működő és az alakulófélben levő vasutasszervezetek képvise- 
lőit is. A VMOSZ képviselői azonban felismerték és leleplezték a szaktanácsko- 
zás címén folytatott szemfényvesztést, és kivonultak a tanácskozásról. 

A kereskedelemügyi miniszter 1907. áprilisi — a vasúti szolgálat rendtartás- 
ról szóló törvényjavaslat tárgyában benyújtott — minisztertanácsi előterjeszté- 
se! kiemelte: , A javaslat a minisztertanácsnak . . . azon óhajával teljes mérték- 
ben számol, hogy a sztrájk lehetetlenné tétessék a vasutainkon . . . A törvény- 
javaslat egyik legfontosabb elvi jelentőségű rendelkezése az, mely szerint a vas- 
úti alkalmazottak éspedig úgy a véglegesek, mint az ideiglenesek és akár az ál- 


5 Népszava, 1907. június 28. 3-4. o. 
S OL ME 1907-VII-3150. 2-16. o. 

lamnak, akár a magánvasutaknak állanak szolgálatában, büntetőjogi szempont- 
ból közhivatalnoknak nyilváníttatnak . . . Ez a rendelkezés . . . kizárja, hogy a 
vasutasok a jövőben büntetlenül nyúljanak a sztrájk fegyveréhez." A miniszter 
mégis szükségesnek tartotta a munkabeszüntetést megakadályozó s megelőző 
rendszabályok beiktatását is a rendtartásba. A törvényjavaslat 33. § 3. pontja 
súlyos szolgálati vétségnek minősíti ,a tömeges munka megszüntetésében 
(sztrájkban) való részvételt vagy a szolgálatnak tömegesen jelentkező lanyha 
teljesítését abból a célból, hogy az utasítások pontos megtartásának ürügye alatt 
a forgalom megnehezíttessék, vagy megakasztassék (passzív rezisztencia), úgy- 
szintén az előkészületi cselekményeket, s a szervezkedés minden stádiumát, ne- 
vezetesen a sztrájkra vagy passzív rezisztenciára irányuló összebeszélésben, 
vagy gyűlésben való részvételt, vagy azokra való izgatást és bujtogatást is". S az : 
50. §-ban feljogosítja a vasútigazgatóságot, hogy ,a rendes fegyelmi eljárás 
alakiságainak mellőzésével fegyelmi ítélet erejével bíró határozattal a szolgálatból 
a büntetésből való elbocsátás jogkövetkezményeivel végérvényesen azonnal el- 
bocsáthassa azokat az alkalmazottakat, kik a 33. § 3. pontjában körülírt, s a fen- 
tebb felsorolt szolgálati vétségek bármelyikét elkövették". 

Az előterjesztés szerint a rendtartásból azért nem hiányozhat bizonyos 
jogok biztosítása, nehogy , a kormányt az a szemrehányás érje, hogy a törvény- 
ben a vasúti alkalmazottakra csak kötelezettségeket ró anélkül, hogy részükre 
egyszersmind jogokat is biztosítana". A rendtartás ezért mondja ki, hogy a vasúti 
alkalmazottak politikai jogaikat szabadon -— a följebbvalók befolyásától mente- 
sen — gyakorolhatják (28. §). Hogy a , gyülekezési jog gyakorlása ne ölthessen 
túlságos dimenziókat a vasúti alkalmazottak körében", a miniszter szükséges- 
nek tartotta, hogy a törvény a vasutas egyesületek alapszabályainak jóváhagyá- 
sát a kereskedelemügyi miniszter hatáskörébe utalja, és kimondja: , a vasúti 
alkalmazottak nem lehetnek tagjai olyan egyesületnek, amelyeknek törekvései 
a kereskedelemügyi miniszter megítélése szerint a vasúti szolgálat érdekeivel 
össze nem egyeztethetők". 

A törvényjavaslat május 2-án került a minisztertanács elé. A kereskedelem- 
ügyi miniszter közölte, hogy az igazságügyminiszter hozzájárult a törvényjavas- 
lathoz. , Letárgyalta rövid úton a horvát-szlavón-dalmátországi miniszter és 
bán urakkal is, kik közül az utóbbinak csak az ellen van kifogása, hogy a törvény 
alá eső vasutak szolgálati nyelve gyanánt a magyar nyelv van téve . . ." A mi- 
nisztertanács hosszabb eszmecsere után leszögezte, hogy a MÁV szolgálati 
nyelve ezután is csak a magyar lehet, de taktikai okokból abban állapodott meg, 
hogy a törvényjavaslatban eltekint ennek kimondásától. A minisztertanács végül 
megadta a felhatalmazást, hogy a király előzetes jóváhagyásának kikérése után 
az országgyűlés elé terjessze a javaslatot.? Erre május 13-án került sor. 

Ezzel egyidejűleg került az országgyűlés képviselőháza elé a MÁV évi fize- 
téssel bíró alkalmazottai illetményeinek rendezéséről szóló törvényjavaslat is, 
amely a fizetés és a lakáspénz emelésére, valamint a mellékilletmények fedezé- 
sére 14 495 150 korona többletkiadást irányzott elő: 31,6 94-át a tisztviselőknek, 
68,4 94-át a többi évi fizetéses alkalmazottak számára. Ez az 1904. évi fizetés- 


8 OL Minisztertanácsi jkv. 1907. május 2. 

rendezéssel együtt 25 99-os fizetésemelést jelentett az évi fizetéssel kinevezett 
MÁV-alkalmazottaknak. 

Az 1997. évi L. tc. a MÁV munkásszemélyzetére nem terjedt ki, de a tör- 
vényjavaslat indoklásában a miniszter felsorolta az addigi intézkedéseket, azt 
állítván, hogy a munkások napi keresete mindenütt tetemesen emelkedett, s az 
államvasutaknál a szakmunkások napi keresete kb. 1 koronával több, mint a 
gyári munkásoké. 1907-ben szociális, jóléti és egészségügyi beruházásra fél- 
millió koronát tervezett. Kilátásba helyezte, hogy a szolgálati rendtartás alapján 
gondoskodik a munkások állandósításáról, pihenési és szabadságidejük szabályo- 
zásáról, fegyelmi ügyeik rendezéséről; továbbá arról, hogy az állandó munkások- 
nak is biztosítsanak tüzelő és világító anyagokat részletfizetésre, szabadjegyet, 
személyzeti jegyet és élelmiszer-vásárlási könyvet; a tényleges katonai szolgálat 
után vegyék vissza őket a szolgálatba; s a nagyobb létszámú helyeken külön orvo- 
sokat alkalmazzanak és fürdőket létesítsenek." 

A Magyar Vasutas , Korbács és cukros kenyér" című vezércikke szerint: 
A fizetésrendezés csak keveseket elégíthet ki, a szolgálati rendtartás pedig a leg- 
brutálisabb és legkegyetlenebb rabszolgatörvény, amelyet el lehet képzelni." 
Május 16-án a főváros ötezer vasutas dolgozója nyilvános gyűlésen tiltakozott 
a fizetésrendezés igazságtalansága és főként a jogfosztó rendtartás ellen. Kiss 
Miklós a törvényjavaslatokról szólt, Cservenka Miklós a szervezkedésről és a 
feladatokról. Teszársz Károly biztosította a jelenlevőket: , ha tettekre kerül a 
sor, a szervezett munkások tízezrei a vasutasok mögött állanak". Tiltakozó fel- 
iratot intéztek az Országgyűlés Képviselőházához, május utolsó napjaiban pedig 
a vasutasok 20 városban tartott tiltakozó gyűléseken emeltek szót a törvény- 
javaslatok ellen és kérték a sérelmes pontok módosítását a képviselőháztól. Má- 
jus 26-án 20 000 fővárosi munkás nagygyűlésen biztosította szolidaritásáról a 
vasutasokat és tiltakozott a vasutasok , rabszolgatörvénye" ellen. A gyűlés köz- 
ponti szónoka Bokányi Dezső volt." 

A tiltakozó megmozdulások eredményeként a képviselőház igazságügyi és 
közlekedési bizottságai a feliratok figyelembevételével pontosították, illetve ki- 
egészítették a vasúti szolgálati rendtartásról szóló törvényjavaslat egyes pont- 
jait. Pl. új pontként került a 33. §-ba: fegyelmi büntetés alá eső szolgálati vétsé- 
get követ el az, aki az alkalmazottat befolyásolja vagy korlátozza politikai jogai- 
nak szabad gyakorlásában; az, aki az alkaímazottat veszélyes fenyegetéssel vagy 
erőszakkal befolyásolja, hogy valamely egyletbe belépjen vagy abból kilépjen. 
Módosították a fegyelmi eljárás §-ait is, pl. a fegyelmi bíróságok összetételét, 
tárgyalási ügyrendjét, a védelem jogait. Az 50. §-ba bekerült, hogy az elbocsátó 
határozat ellen fellebbezésnek van helye, s ennek elbírálására a kereskedelem- 
ügyi miniszter a Vasúti és Hajózási Főfelügyelőség vezetése alatt állandó fegyel- 
mi bíróságot rendel ki, melynek határozatai a vasútra is kötelezőek. A 34. § 
utolsó bekezdése és az 55. § is kimondta: , Ha a felmondás vagy a létszámból 


48 Magyar Törvénytár 1907. évi törvénycikkek. Budapest, 1908. 487-498. o. 

4 Magyar Vasutas, 1907. május 18. 1-7. o. 

8 Népszava, 1907. május 28. 3. o.; A magyarországi szocialisztikus munkásmozgalmak 
az 1907. évben. Budapest, 1908. 134-144. o.; Magyar Vasutas, 1907. május 24. 1-7. o., május 
31. 4-7. o. 

való törlés szabályellenesen történt, az elbocsátott alkalmazott magánjogi igé- 
nyeit a rendes bíróság útján érvényesítheti." 

A munkásmegmozdulások hatására a kereskedelemügyi miniszter június 
6-án utasította a MÁV Igazgatóságot a korábbi munkáskövetelések jelentős ré- 
szének teljesítésére és hozzájárult, hogy a MÁV-műhelyekben munkásbizottsá- 
gokat alakítsanak." 

A vasúti szolgálati rendtartásról szóló törvényjavaslat képviselőházi vitája 
során váratlanul olyan vihar támadt, amely látványos szakításhoz vezetett a kor- 
mányt korábban támogató, most pedig obstrukciót folytató horvát-szlavón kép- 
viselők és a törvényjavaslatot előterjesztő kormány között." Az obstrukció miatt 
elmérgesedett parlamenti vita láttán a kereskedelemügyi miniszter egy § kivé- 
telével visszavonta a törvényjavaslat eredeti szövegét, s a kormány azt puccs- 
szerűen, alkotmányjogi precedens számba menő felhatalmazási törvénnyel fo- 
gadtatta el." 

A vasúti szolgálati rendtartás a szervezkedési szabadságot korlátozó, sztráj- 
kot tiltó $-ok mellett számos olyan vívmányt is tartalmazott, amelyek kedvezően 
befolyásolták a vasutasok anyagi, szociális és jogi helyzetét. A 2. § kimondta: 
állandó alkalmazottak azok a havidíjasok, napidíjasok, napibéresek és munkások, 
akik legalább három év óta állnak megszakítás nélkül ugyanannak a vasútnak 
a szolgálatában. Ezzel a vasúti munkások régi álma, az 1903. júniusi gyűlés 
egyik központi követelése teljesült. Az állandó alkalmazottá vált munkásnak 
csak a rendtartás 53. § II. pontjában körülírt esetben, fegyelmi büntetésként 
lehetett felmondani. A megalázó szolga és altiszti címet és kategóriát felcserél- 
ték az eufemisztikusabban hangzó , B" táblázatbeli , évi fizetéssel bíró egyéb 
alkalmazottak" elnevezéssel. A 4. § kimondta: , Amennyiben a vasút alkalma- 


4 A vasúti szolgálati rendtartás. 58654/1907. számú kereskedelemügyi rendelet. Kiadja 
a Magyar Királyi Belügyminisztérium (Az , Országos Törvénytár"? szerkesztősége). Budapest, 
1908. 40. o. 

" MÁV Ir. MÁV Ig. 1907-136276. 

4 Félreértésen alapul az a megállapítás, mely szerint ez a törvénycikk rendeli el a magyar 
nyelv kötelező használatát a horvát-szlavón-dalmátországi vasutakon is, , ahol eddig a horvát 
volt a hivatalos nyelv??. (Kemény G. Gábor: Iratok a nemzetiségi kérdés történetéhez Magyar- 
országon a dualizmus korában. V. k. 1906-1913. Tankönyvkiadó, 1971. 185. o.) A MÁV tulajdo- 
nában levő és az általa kezelt horvát-szlavón-dalmátországi vasutakon korábban is magyar 
volt a szolgálati nyelv. A törvényjavaslatból a minisztertanács említett határozata értelmében 
kimaradt ugyan a vasút szolgálati nyelvére vonatkozó passzus, és enyhítettek a MÁV-alkalma- 
zottak 1884-es szolgálati rendtartásában is szereplő tételén, mely szerint a MÁV-nál , végleges 
alkalmazást csak oly egyének nyerhetnek: kik: a) magyar honpolgárok s a magyar nyelvet 
tökéletesen bírják . . ." Az új megfogalmazásból kihagyták a , tökéletesen" jelzőt, s kiegészí- 
tették a következő mondattal: , Horvát-Szlavónországok területén azoktól a vasúti alkalma- 
zottaktól, kik szolgálatuk közben a közönséggel vagy az ottani hatóságokkal való érintkezésre 
hivatvák, a horvát nyelv ismerete is megkívántatik."? A vihar kirobbanását kiváltó változást 
az jelentette, hogy 1907-ben törvényerőre kívánták emelni a vasúti szolgálati rendtartást, 
míg 1884-ben csupán miniszteri rendelet hagyta jóvá. 

8 Az 1907. XLIX. tc. a vasúti szolgálati rendtartásról 1907. augusztus 16-án , szentesí- 
tést nyert? és , kihirdettetett az 1907. évi Országos Törvénytár 1907. évi augusztus hó 20-án 
kiadott 15. számában?. 1907. augusztus 28-án megjelent a kereskedelemügyi miniszter 
58654. sz. rendelete a vasúti szolgálati rendtartásról. (Magyar Törvénytár 1907. évi törvény- 
cikkek. Budapest, 1908. 486—-487. o.) 

zottairól minősítési táblázatokat vezet, minden alkalmazottnak joga van éven- 
ként egyszer saját minősítéséről tudomást szerezni." Ennek a kívánságnak a 
megfogalmazására a MÁV kocsimesterek és állomásfelvigyázók 1898. évi me- 
morandumában került sor. 

Az alkalmazottak jogait és kötelességeit szabatosabban fogalmazták meg, 
a jogok kibővültek. A 11. § , A följebbvaló alárendeltjeitől sem ajándékot, sem 
oly szolgálatot el nem fogadhat, amely őt kötelességellenes elnézés gyakorlására 
indíthatná, s őket a hivatalos szolgálaton kívül a följebbvalónak más szolgálatra 
használni tilos." A 21. § szerint az alkalmazott köteles a hivatali titkot a szolgá- 
lat megszűnése után is megőrizni, de kimaradt az 1884. évi MÁV Szolgálati 
Szabályzatnak az a mondata, mely a sajtóval való összeköttetést elnök-igazgatói 
engedély nélkül súlyos szolgálati vétségnek minősítette. 

Először fogalmazták meg, hogy ,jaz alkalmazottaknak megfelelő pihenő- 
időre van igényük. A munkában eltöltött idő átlaga általában több nem lehet, 
mint a pihenőidő átlaga"; hogy bizonyos szolgálati idő után minden alkalma- 
zottnak fizetett szabadság jár, mégpedig naptári évenként a tisztviselőknek 
14-28 nap, a többi évi fizetéses alkalmazottnak 8-14 nap, a havidíjasoknak, 
napidíjasoknak, a napibéreseknek és a munkásoknak háromévi szolgálat után 
nyolc nap. Az alkalmazottnak és családtagjainak az utazási kedvezménye illet- 
ményszerű járandósággá alakult. 

A szocialista vasutasmozgalom szempontjából különösen jelentős a 28. §: 
Az alkalmazott törvényadta politikai jogait saját meggyőződése szerint szaba- 
don gyakorolhatja. Az alkalmazottat följebbvalójának vagy más alkalmazottnak 
nem szabad semminemű módon befolyásolnia . . ., sem pedig megakadályozni 
abban, hogy politikai jogait gyakorolhassa. Az alkalmazottat azért, mert politikai 
jogait a törvényes határok között bizonyos irányban gyakorolta, bárminemű 
hátránnyal sújtani szigorúan tilos." 

A vasúti szolgálati rendtartás új alapokra helyezte a fegyelmi eljárást. A fel- 
sőbbségtől jogilag független, önálló, hatósági jellegű fegyelmi bíróság alakítását 
rendelte el. Az állandó évi fizetéses alkalmazottak fegyelmi ügyeinek tárgyalá- 
sára az egyes vasutaknál a szükségnek megfelelő számban elsőfokú és egy-egy 
másodfokú fegyelmi bíróságot kell felállítani. Az állandósított napibéresek és 
munkások elbocsátásáról külön fegyelmi bíróság határoz. Az elsőfokú és a kü- 
lön fegyelmi bíróság tagjait felerészben titkos szavazással maguk a bíróság ha- 
tásköre alá tartozó alkalmazottak választják a bíróság székhelyén beosztott tény- 
leges alkalmazottakból, míg az elnököt és a tagok felét a felsőbbség nevezi ki 
háromévi időtartamra. 

A vasutas munkásmozgalom harcának eredményeként az 1907-es törvé- 
nyek sok szempontból irigylésre méltó, megkülönböztetett helyzetet teremtettek 
a vasutasok számára. A kormányzat azt remélte, hogy a kényszerű engedmények 
fejében sikerül távol tartania a munkásmozgalomtól e stratégiailag is jelentős 
ágazat dolgozóit. 

A vasutas munkásmozgalom vezetői már 1907 tavaszán komolyan számoltak a 
VMOSZ feloszlatásának veszélyével és tudatosan készültek a mozgalomnak fél- 
legális, szabadszervezetszerű átszervezésére. Az Országos Szervező Bizottság 
május 4-én azzal a felhívással fordult a szervezett vasutasokhoz, hogy minden 
olyan városban és szolgálati helyen, ahol nincs helyi szervező bizottság, sürgő- 
sen válasszanak 3-5 tagból álló lapbizottságot, amelynek feladata egyelőre a 
Magyar Vasutas terjesztése és kezelése. , A lapbizottságok választása és műkö- 
dése teljesen bizalmas jellegű" — írta. 

A fővárosi vasúti munkások május 16-i nagygyűlésén már előkészítették 
a mozgalom új alapokra helyezését. A gyűlés kimondta a Vasúti Munkások 
Országos Szervező Bizottságának megszűnését és megválasztotta a Magyar 
Vasutas öttagú Központi Lapbizottságát, melynek Cservenka Miklós, Faragó 
Dezső, Dovcsák Antal, Hugyecz József és Schubert Zsigmond lett a tagja." 
A lapbizottság ,, A bizalmi férfiakhoz!" intézett július 19-i felhívásában a küz- 
delem folytatására szólította az első vonalban harcoló aktivistákat. Cservenka 
Miklós elnökletével kidolgozta a , Vasutas Szabadszervezet Szabályai", vala- 
mint a , Bérharc és egyéb mozgalmi eszközök szabályzata"? című okmányokat, 
amelyeket 1907. augusztus 20-án a vasutas bizalmi férfiak országos értekezletén 
hagytak jóvá." 

A szabadszervezet szabályzata kimondta: , A szabadszervezet fennállása és 
vezetése bizalmiférfi-rendszeren alapszik." Minden műhely, illetve kategória 
maga választja bizalmi férfiait, akik minimum 100, maximum 300 munkást 
képviselnek. A bizalmi férfiakat értekezleten, titkos szavazással, lehetőleg az 
országos lapbizottság küldöttének jelenlétében választják meg. A szabadszerve- 
zet tagja lehet minden gőz- és villanyüzemben alkalmazott vasutas, tekintet 
nélkül szolgálati beosztására, foglalkozására és rangjára. A helyi szervezet veze- 
tősége azonban bárkitől indoklás nélkül megtagadhatja a felvételt. A szabad- 
szervezet járulékait a központi lapbizottság állapítja meg. A szabadszervezet 
ügyeit minden helyi szervezetben egy szervező bizottság intézi, amelynek tag- 
jait a bizalmi férfiakhoz hasonlóan kétévenként választják. A szervező bizottság 
tagjainak és a bizalmi férfiaknak figyelemmel kell kísérniük a szolgálati helyen 
történteket, az akkordmunka árakat, a balesetvédelmi intézkedéseket, az egész- 
ségügyi berendezéseket, a beosztottak és a vezetők közötti nézeteltéréseket, és 
a tagoknak útmutatást kell adniuk. A bizalmi férfiak a szervező bizottságnak, 
azok pedig az országos Központi Lapbizottságnak tesznek jelentést. 

Az országos lapbizottság jelenti a szervezetek közötti összekötő kapcsot. 
14 naponként ülésezik és határozatait tudatja a helyi szervezetekkel. A helyi 
szervező bizottságok is kéthetenként üléseznek, s határozataikról tájékoztatják 
a bizalmi férfiakat, valamint az országos lapbizottságot. A szervező bizottság 
legalább havonta egyszer beszámol tevékenységéről, a szervezkedés állásáról és 
a felsőbbség által kiadott rendeletekről a bizalmi férfiak ülésén. 

A szervezeti szabályzat utolsó (XIX.) pontja kimondta, hogy az országos 
lapbizottság vezeti a főváros és az egész ország vasúti alkalmazottainak ügyeit: 


1 Magyar Vasutas, 1907. május 24. 7. o. 
u MÁV Ir. MÁV Ig. 1907-221220. biz. 

az agitációt, a sztrájkokat, a passzív rezisztenciákat, megvizsgál minden sérel- 
met, s azokat minden eszközzel orvosolni törekszik. Minden olyan mozgalmat 
szervez, amelyet a szövetség nem vezethet. Gondoskodik a szaklap szerkeszté- 
séről és irányításáról. Képviseli a vasutasokat a politikai mozgalomban. Gyűlé- 
seket és értekezletet rendez, irányítja a szervezet és a bizalmiférfi-rendszer 
kiépítését. 

A bérharc és egyéb mozgalmi eszközök szabályzatának kiindulópontja, 
hogy a vasúti alkalmazottak függősége rendkívül megnehezíti a sztrájkmozgal- 
mak szervezését. Ezért csak a legnagyobb körültekintéssel szabad ezt a fegyvert 
használni. Minden készülő sztrájkmozgalmat, passzív rezisztenciát vagy munka- 
lassítást a Központi Lapbizottságnak kell bejelenteni. Csak a lapbizottság ki- 
küldöttének véleményét meghallgatva szabad a fentiekről határozatot hozni. Az 
ilyen mozgalmakat titokban kell előkészíteni. Ha a vasútüzem bármely ágában 
rosszabbodnak a munkaviszonyok, jelenteni kell a Központi Lapbizottságnak. 
Közölni kell az ott dolgozók s a szervezettek számát, valamint azt, milyen mó- 
don lehetne a felsőbbséget a munkaviszonyok javítására kényszeríteni. Mivel 
egyes kategóriák, különösen a pályafenntartási munkások helyzete sok helyen 
elkerülhetetlenné fogja tenni a sztrájkot, a bizalmi férfiaknak fel kell tenniük 
a kérdést, számolnak-e azzal a tagtársak, hogy esetleg eltávolítják őket a vasúti 
szolgálatból. Ha egy adott vidéken nincs megfelelő számú munkás, célszerű 
olyan taktikát követni, , hogy a mozgalom előtt álló összes tagtársak a munkát 
felmondják". A vasútüzemben - hangsúlyozza végül a szabályzat — sokféle moz- 
galom kezdeményezhető kellő taktikával, kellő körültekintéssel. 


b őt 


A Magyar Vasutas 1907. szeptember 13-án címoldalon közölte a szeptember 9-i 
budapesti összbizalmi értekezlet felhívását, amely az általános, egyenlő és titkos 
választójog követelésének alátámasztására, az országgyűlés új ülésszakának meg- 
nyitása alkalmából október 10-re általános sztrájkra és tüntetésre szólította a 
munkásságot. A kiáltvány szenvedélyes hangon ostorozta a kormányt és éltette 
a forradalmi szociáldemokráciát. Ebben a szellemben fogalmazódott az a fel- 
hívás is, amely az október 10-i tüntetéssel kezdődő , forradalmi harcban" való 
részvételre szólította a vasutasokat. 

A vasutas munkásszövetség vezetői eltökélték, hogy október 10-én újra 
demonstrálják a szocialista munkásmozgalomhoz tartozásukat. Lelkesítette őket 
az orosz és az osztrák vasutasok példája. Tudtak az orosz vasutasok forradalmi 
helytállásáról, s az osztrák vasutasok döntő szerepéről 1905 őszén az általános 
választójog kivívásában. A lapbizottság állásfoglalását a vasúti forgalmat nem 
zavaró munkabeszüntetésben való részvételről Cservenka Miklós ismertette a 
Nyugati pályaudvar munkásainak szeptember 16-i gyűlésén. A következő na- 
pokban húsz vasutas nagygyűlést és számos értekezletet tartottak. Fellner Béla, 
a szövetség alelnöke szerint , Forradalom előtt állunk, éppen úgy, mint 1848- 
ban . . . Az október 10-i tüntetés figyelmeztetés lesz, hogy vigyázzatok, mert ha 
jogainkat meg nem adjátok, jöjjön aminek jönnie kell . . . Hiába hoznak sztrájk- 

és egyéb törvényeket, ha a munkások türelme elfogyott, szétzúzza ezeket a bi- 
lincseket . . .""" 

A kormány intézkedéseket tett a munkásság megmozdulásának korlátozá- 
sára, a kereskedelemügyi kormányzat pedig már felkészült arra, hogy csapást 
mérjen a vasutas munkásmozgalomra. Kossuth Ferenc szeptember 23-i rende- 
lete azonnali elbocsátás terhe mellett megtiltotta a vasutasoknak az október 10-i 
általános sztrájkban és tüntetésben való részvételt, sőt, a szabadszervezetszerű 
szervezkedést is. Kimondta: az országos lapbizottság és a vasutas szabadszerve- 
zet törekvései , éles ellentétben állanak a vasúti szolgálat legeminensebb érde- 
keivel", s a rendtartás 29. §-a értelmében a vasúti alkalmazottak azokban nem 
vehetnek részt, s azon alkalmazottakat, akik haladéktalanul nem lépnek ki, tör- 
lik a létszámból."? 

A MÁV Hivatalos Lapjának 1907. szeptember 27-i, 50. száma rendeletek- 
be foglalva közölte a vasúti munkásoknak nyújtott kedvezményeket. Az egyez- 
ményben dolgozó nős, illetve családos állandó munkások betegség esetén fél 
éven át megkapják egész alapbérüket, a napibéresek pedig napibérük 60 9/-át. 
A fegyvergyakorlatra bevonulók hasonló javadalmazásban részesülnek. Azokat 
a munkásokat, akik a tényleges katonai szolgálatuk előtt legalább egy évig a 
MÁV alkalmazásában álltak, ha leszerelésük után 30 napon belül jelentkeznek, 
visszaveszik. Új felvételeknél egyenlő minősítés esetén előnyben részesítik a 
vasúti munkások gyermekeit. Az állandó munkások, illetve családtagjaik részére 
évenként két szabadjegyet és esetről esetre személyzeti jeggyel való utazásra 
jogosító igazolványt, valamint bevásárlási igazolványt biztosítanak. Egy évi szol- 
gálat után -— a kinevezettekhez hasonlóan — a vasúti munkások is kedvezményes 
árú tüzelőt és világítási anyagot kapnak részletfizetésre a MÁV készletéből. 
A rendelet a vasúti munkás napi szolgálati idejét 12 órában állapította meg, 
amelyből reggelizésre fél órát, ebédelésre másfél órát kell biztosítani. A túlóra- 
pótlék nappal 10 94, éjjel 25 94. 

Rendelet mondta ki: a betegsegélyező pénztár közgyűlési tagjait titkos sza- 
vazással választják, s közgyűlési felszólalásaik miatt semmiféle hátrány nem 
érheti őket. A miniszter megígérte, hogy az alkalmazottak és családtagjaik egész- 
ségügyi ellátása érdekében gondoskodik a pályaorvosok megfelelő díjazásáról, a 
nagyobb csomópontokon külön orvosok alkalmazásáról és fürdők létesítéséről. 

Miniszteri rendelet jelent meg a műhelyi munkásbizottságok megalakítá- 
sáról. E szerint , a munkások összessége által szabadon választandó" munkás- 
bizottságok feladata, hogy a szolgálat érdekében állandó és közvetlen összeköt- 
tetést biztosítsanak a munkáltató és a munkás között. Ily módon lehetővé válik 
egyrészről, hogy a munkáltató , közvetlenül szerezhessen tudomást a munkások 
összességét érintő általános érdekű ügyekről, kérdésekről és méltányos óhajok- 
ról; másrészről pedig, hogy a munkások összességének alkalom adassék, mi- 
képp az őket közelről érintő ügyekben nyíltan, őszintén és teljes bizalommal 
közvetlenül fordulhassanak felsőbbségeikhez." 


": Fejér Megyei Levéltár. Főispáni iratok 1907-607. 
5 A magyar munkásmozgalom történetének válogatott dokumentumai. 1900-1907. 3. k. 
Budapest, 1955. 562. o.; MÁV Ir. MÁV Ig. 1907-214358. biz., 1907-221220. biz. 

A vasutasmozgalom vezetői nem készültek föl a jelentős vívmányokat tartal- 
mazó rendeletek fogadására. Az első, szinte elutasító reagálás hasonlított ahhoz, 
ahogyan a Déli Vasút Üzletigazgatóságának engedményeit fogadták az év ele- 
jén. A Magyar Vasutas október 4-i száma nyolcoldalnyi terjedelemben leközöl- 
te a Hivatalos Lapban megjelent rendeleteket. , A vasúti munkásokhoz!" című 
vezércikk elismerte, hogy azok , bizonyos haladást jelentenek a múlttal szem- 
ben", de még messze vannak egy művelt kultúrállam szociális politikájától. 
Ebben valóban igaza volt, de nem lehet elvitatni a MÁV Igazgatóság állítását 
sem, mely szerint a fenti rendeletekkel a MÁV-munkások az ország többi mun- 
kásához viszonyítva máris kiváltságosan előnyös helyzetbe jutottak. A Magyar 
Vasutas joggal mutatott rá arra, hogy , ami eredmény van ezen rendeletekben, 
az a céltudatos, szervezett vasúti munkásság erkölcsi nyomásának köszönhető", 
de nem volt teljesen alaptalan a MÁV Igazgatóság reménye sem, hogy a meg- 
különböztetett helyzet meggátolhatja a kevésbé öntudatos munkások csatlako- 
zását a munkásmozgalomhoz. 

Időre lett volna szüksége a mozgalom vezetőinek a rendeletekbe foglalt 
vívmányok értékeléséhez, a munkásokra gyakorolt hatásuk felméréséhez és a 
követendő új taktika kidolgozásához. A kereskedelemügyi kormányzat pedig 
éppen a meglepetésszerűen kiadott rendeletek sorozatával, s egyúttal a rendtar- 
tásban előírt szolgálati eskü és fogadalom letételének puccsszerű elrendelésével kí- 
vánta megbénítani a vasutas munkásszövetséget. Kossuth Ferenc szeptember 
27-én szigorúan bizalmas rendeletben arra utasította a MÁV elnökét, hogy az 
állandó alkalmazottak a rendelet vételétől számított három nap alatt tegyék le a 
szolgálati esküt, az ideiglenes alkalmazottak pedig a szolgálati fogadalmat. A 
MÁV elnöke 28-án (szombaton) utasította az üzletvezetőségeket és műhelyfő- 
nökségeket a miniszteri rendelet október 2-ig történő végrehajtására. 30-án dél- 
előtt a szolgálati főnökök hirdetmény útján felszólították a munkásokat az eskü, 
illetve a fogadalom azonnali letételére."" Ezzel egyidejűleg függesztették ki azt a 
rendeletet, amely tudatta, hogy életbe lépett a törvényerővel bíró Vasúti Szol- 
gálati Rendtartás, és figyelmeztetett a sztrájkban való részvétel súlyos következ- 
ményeire. 

A szolgálati főnökök erőszakos fellépésükkel azt is meggátolták, hogy a 
munkások, illetve vezetőik az eskütétel ügyében kapcsolatot teremtsenek egy- 
mással és a központtal az egységes álláspont kialakítása érdekében. Minden szol- 
gálati hely munkásainak önállóan és azonnal kellett döntenie. Budapest Nyu- 
gati, Rákosrendező, Dunapart pu. raktármunkásai másfél órás munkateszüntetés- 
sel elérték, hogy a főnökség másnapra (október 1-re) halasztotta az eskü és a 
fogadalom letételét. Temesvár vasúti munkásai — miután a szolgálati főnökök 
csak néhány órai haladékot adtak az eskü letételére — beszüntették a munkát. 
Megtagadták az eskü azonnali letételét a lugosi és a debreceni műhely, s a zág- 
rábi fűtőház munkásai is. Az Istvántelki Főműhely munkásai viszont úgy dön- 
töttek, hogy amíg egyik csoport leteszi az esküt, addig a többiek a Marseillaise-t 
éneklik. Ilyen körülmények között került sor 30-án este az országos lapbizottság 
és a fővárosi vasutas bizalmi férfiak tanácskozására, amely a következőkben ösz- 


4 MÁV Ir. MÁV Ig. 1907-221219. biz. 

szegezte álláspontját: , A vasutasmunkások leteszik az esküt, de tudatában van- 
nak a kierőszakolt eskü értéktelenségének és ha száz eskü letételére fogják is őket 
kényszeríteni, ha az ukázok egész áradatát zúdítják is fejükre, azért a MÁV 
munkásai október 10-én mégis ünnepelni fognak."55 

A vasutas munkásmozgalom vezetői nem tisztázták kellő időben, milyen 
álláspontot foglaljanak el a vasúti munkások az eskü és a fogadalom letételének 
elrendelésekor, s a kritikus pillanatokban magukra hagyták a helyi szervezeteket. 
Ennek legsúlyosabb következményeit Temesváron élték át. Szeptember 30-án 
délután egy órakor a műhelymunkások haladékot kértek az eskü letételére, a 
műhelyfőnök azonban kijelentette: aki délután 6 óráig nem teszi le az esküt és a 
fogadalmat, azt elbocsátja. A mozgalom vezetői telefonon kértek utasítást az 
országos vezetőségtől. Mint azt Freund Gyula, az MSZDP temesvári titkára 
az MSZDP XV. kongresszusán elmondotta, a válasz az volt, hogy várják meg 
az illetékes fórumok döntését. Este 10 órakor még együtt volt 700 vasúti mun- 
kás, amikor Budapestről azt üzenték, hogy még nem döntöttek, várjanak regge- 
lig. , Reggel 5 órakor megjött a küldött és azt mondotta, hogy az esküt feltétlenül 
le kell tenni. A vasutasok sírtak. . .""" S amikor mozgalmi vezetőikkel az élen 
megjelentek az eskü letételére, a szolgálati főnökök - a MÁV Igazgatóság hozzá- 
járulásával — jogtalanul megakadályozták, hogy a vezetők esküt tegyenek. A te- 
mesvári vasutasmozgalom egész vezérkarát az eskületétel megtagadásának vád- 
jával törölték a létszámból."" ; 

Október 2-ig mindenütt letették a rendtartásban előírt szolgálati esküt, 
illetve fogadalmat. Az eskü és a fogadalom megtagadása címén a MÁV 60 állan- 
dó és 387 ideiglenes munkást törölt a létszámból. Az eskü és a fogadalom leté- 
telének kierőszakolásával — nyolc-kilenc nappal október 10-e előtt — a kormány- 
zat ütközetet nyert a munkásmozgalom elleni harcában. A kormányzatnak sike- 
rült a vasutasokat visszatartani az október 10-i politikai demonstrációtól."§ A 
vasutas munkásmozgalom vezetőinek üldözése azonban október 10. után is foly- 
tatódott. 

Történeti irodalmunk már kimutatta, hogy a koalíciós kormány 1907-ben 
kibontakozó munkásellenes hadjárata idején a hatóságok alig mutattak érdeklő- 
dést a szabadszervezetek iránt, csak a legális szervezeteket üldözték, büntet- 
ték." A vasutas munkásmozgalom elleni támadás kibontakozása azonban ettől 
eltérően kezdődött: a kereskedelemügyi miniszter először a lapbizottság, a vas- 
utas szabadszervezet megsemmisítéséhez látott, s nem a legális vasutas munkás- 
szövetség, a VMOSZ felszámolásához. A kereskedelemügyi kormányzat úgy 
vélte, ha felszámolja a vasutas mozgalomban a harci eszköz szerepét betöltő 
szabadszervezeteket és az őket irányító lapbizottságokat, megfosztja harci ere- 


55 Magyar Vasutas, 1907. október 4. 1. o. 

"6 A magyarországi szocialisztikus munkásmozgalmak az 1908. évben. Budapest, 1909. 
254-255. o. 

§" MÁV Ir. MÁV Ig. 1907-221960. biz. 

58 To. 1907-231526. biz. 

"9 Kabos Ernő: A magyarországi szociáldemokrata párt és a szakszervezetek kapcsolatai 
1908 és 1918 között. In: Tanulmányok a magyarországi szakszervezeti mozgalom történetéről. 
Táncsics Könyvkiadó, 1969. 97-99. o. 

jétől a legális vasutas munkásszövetséget, s lehetősége nyílik letéríteni a Szociál- 
demokrata alapról. 1907 októberében még ezért nem indított általános táma- 
dást a VMOSZ ellen. Sőt, október 30-án Kossuth Ferenc meglepő gesztussal 
feloldotta Budapest székesfőváros tanácsának 1907. március 21-i határozatát, 
amely megtagadta a VMOSZ rákosi (X. kerületi) helyi csoportja megalakulásá- 
nak tudomásulvételét. A leirat közölte azt is, hogy az országos munkásegyletek 
helyi csoportjainak bejelentését szabályozó 1906. évi 122 000. sz. BM körrende- 
let csak azon munkásegyesületekre vonatkozik, amelyeknek alapszabályait a 
belügyminiszter hagyta jóvá, tehát a VMOSZ-re nem." A vidéki hatóságok 
1906 végén és 1907-ben számos helyen e rendelet alapján nem vették tudomásul 
a VMOSZ helyi csoportjainak megalakulását, illetve függesztették fel működé- 
süket. A Magyar Vasutas ,, Jog és józan ész" című írásában elismeréssel szólt az 
elvi jelentőségű végzésről és leközölte." 


$ A 


A vasutas munkásmozgalom október 10. kapcsán ütközetet vesztett. Nyilván- 
való lett, hogy az 1907-es szolgálati rendtartás új helyzetet teremtett a sinek 
birodalmában, s a vasutas munkásmozgalom feladatait ennek szem előtt tartásá- 
val kell meghatározni. 

Az új helyzet jellemzői: 1. A munkásság heves tiltakozásának hatására 1906 
decemberében lekerült a napirendről az egész munkásságot érintő sztrájktör- 
vény ügye, de a törvényhozás 1907-ben megalkotta a mezőgazdasági cselédek 
és a vasutasok sztrájktilalmáról szóló törvényeket, s azok érvénybe is léptek. 2. 
Kossuth Ferenc szeptemberi rendelete és az október eleji elbocsátások megmu- 
tatták, hogy a kereskedelemügyi kormányzat nem tűri a vasúton a magyarországi 
munkásmozgalomban. általánossá vált féllegális szabadszervezetszerű szervez- 
kedést. 3. A vasutas munkásmozgalom harcának eredményeként a vasutasok 
megkülönböztetett helyzetbe kerültek a munka világában. 

A vezetőség gyorsan korrigálta az október elején elkövetett hibát, és új 
módon határozta meg a mozgalom feladatait. A Magyar Vasutas , A szolgálati 
rendtartás jogi alapján" című vezércikke abból indult ki: , Megkaptuk a szol- 
gálati rendtartást. Ma már teljesen mindegy, ha tatárjárásnak, rabszolgatör- 
vénynek korbácsnak vagy akárminek nevezzük, a döntő az, hogy itt van. . . szá- 
molnunk kell ezzel is.""" Ekkor fogalmazódott meg az a vasútigazgatósággal 
és a kereskedelemügyi kormányzattal szemben támasztott - s egy évtizeden ke- 
resztül napirenden tartott — követelés, hogy a rendtartásban és a rendeletekben 
megfogalmazott jogokat biztosítani kell a gyakorlatban. 

A vasutas munkásszövetség rendezte sorait, s még 1907 végén sikereket ért 
el a fegyelmi bírósági és a műhelybizottsági választásokon. A helyi csoportok jól 
előkészített beszámoló taggyűlései és az 1908. februári II. rendes közgyűlés 
megmutatta, hogy a Vasúti Munkások Országos Szövetségét — bár elvesztette 


6 Főv. Lt. Politikai Iratok Gyűjteménye IX. a. o. 1908-85290. 
a Magyar Vasutas, 1907. november 29. 1. o. 
"5 Magyar Vasutas, 1907. október 25. 1-2. o. 

tagságának közel egyötödét (3125 fő — 19,1 94) - nem sikerült sem megsemmi- 
síteni, sem letéríteni az osztályharc útjáról."" 1908 áprilisában ismét látványos 
győzelmet aratott a MÁV Konzum vezetőségválasztásán, júniusban pedig a 
MÁV tbetegbiztosító pénztár közgyűlésén. 

. . A kereskedelmi kormányzat ezért ekkor már a legális szervezet ellen össz- 
pontosította támadását. Vizsgálatot rendelt el a VMOSZ ellen. Feloszlatta a 
szövetség MÁV gépgyári csoportját, s kötelezte a vezetőséget, hogy a gépgyári 
munkásoktól addig beszedett tagdíjat egy összegben fizesse ki a gépgyár igaz- 
gatóságának. Megtiltotta, hogy a szövetség kapcsolatot tartson a Magyar Vasutas 
című lappal, saját szaklap kiadására kötelezte azzal a feltétellel, hogy azt tagjai- 
nak ingyen biztosítsa. Elrendelte, hogy a szövetség adja át tagjainak névsorát 
a Vasúti és Hajózási Főfelügyelőségnek. A VMOSZ 1908. október 4-i rendkívüli 
közgyűlése formálisan megszakította a kapcsolatot a Magyar Vasutassal, elha- 
tározta, hogy saját szaklapot jelentet meg, a tagok névsorának kiadását és a gép- 
gyári munkások tagdíjának visszafizetését azonban megtagadta. 

A kereskedelemügyi miniszter 1908. október 14-én alapszabályellenes tény- 
kedése miatt felfüggesztette, november 9-én pedig feloszlatta a Vasúti Munkások 
Országos Szövetségét. Az osztálytudatos vasutasmozgalom ekkor új, a magyar 
munkásmozgalomban addig ismeretlen helyzetbe került. A vasutasok ugyanis 
— az általános gyakorlattól eltérően — nem térhettek át a féllegális szabadszerve- 
zetszerű szervezkedésre, mert azt a kereskedelemügyi miniszter 1907. szeptem- 
ber 23-i rendelete már megtiltotta. Ilyen körülmények között a vasutasmozga- 
lom vezetői azt ajánlották és csakis azt ajánlhatták a VMOSZ tagjainak, hogy 
tartsanak ki a Magyar Vasutas mellett, amely pótolni fogja a szervezetet, küzd a 
vasutasok jogaiért, és a felfüggesztett helyi csoportok tagjai alakítsanak szociál- 
demokrata pártszervezeteket." 

Válaszul a minisztertanács hozzájárulásával kiadott kereskedelmi minisz- 
teri rendelet kimondta: , A szociáldemokrata párt... tevékenysége a vasúti 
szolgálat érdekeivel össze nem egyeztethető . . . a vasúti szolgálati rendtartás 29. 
j-a alapján ezennel kijelentem, hogy a magyar szent korona országainak terüle- 
tén szolgálatban levő vasúti alkalmazott ezen párt semminemű szerveinek vagy 
szervezetének tagja nem lehet. Ugyanezen az alapon nem lehetnek vasúti alkal- 
mazottak tagjai ugyanezen párt által szervezett Vasúti Munkások Szabad Szer- 
vezetének, sem pedig semminemű más ilyen vagy hasonló célú ún. szabadszer- 
vezetnek."s5 Ez a vasutasokkal szemben alkalmazott megkülönböztetett politikat 
jogfosztás egyedülálló a dualizmuskori Magyarországon. A munkásszövetségek 
zaklatása s működésük felfüggesztése szinte mindennapos esemény volt akkor. 
De azt egyetlen iparág, egyetlen szakma dolgozóinak sem tiltották meg külön 


§§ A szakszervezetek taglétszáma 1907-ben általában jelentősebben csökkent vidéken, 
mint Budapesten. A vasúton azonban éppen az ellenkezője történt ennek: a fővárosi szerveze- 
tek 1907-ben taglétszámuk 43,7 99-át (1769 fő) vesztették el, míg a vidéki szervezetek létszáma 
csupán 10,9 94-kal (1356 fő) csökkent. (Szakszervezeti Értesítő, 1908. 5. sz. 34. o.) A vasúti 
műhelyek ezért az addiginál is jelentősebb fellegvárai lettek a vidéki szociáldemokrata munkás- 
mozgalomnak. 

4 Magyar Vasutas, 1908. október 20. 1-2. o. 

8 MÁV Ir. MÁV Ig. 1908-330926.; MÁV HL, 1908. december 6. 1-2. o. 

rendeletben, hogy az MSZDP tagjai legyenek és szabadszervezetszerűen szer- 
vezkedjenek. 

Az MSZDP 1908. december 6-i, rendkívüli kongresszusán Sneff József 
nagykanizsai küldött a napirend előtt határozati javaslatot terjesztett be, mely 
szerint a kongresszus tiltakozik Kossuth-Szterényi jograbló rendelete ellen, 
üdvözli az üldözött vasúti proletárokat, további küzdelemre és szervezkedésre 
hívja fel őket. A rendőrség képviselője megtiltotta a javaslat fölötti szavazást, 
de az elnök a javaslatot követő tapsviharra és éljenzésre hivatkozva azt már elfo- 
gadottnak nyilvánította." A kongresszus napján közölte a Népszava Landler 
Jenő , Törvényen kívüli állapot"? című írását, amely megállapította, hogy a keres- 
kedelemügyi miniszter rendelete törvénybe ütköző, ezért azt senkinek nem kell 
betartani."" A Népszavát az ügyészség elkobozta, Landlert pedig izgatás sajtó- 
vétsége címén pörbefogta. 

A magyarországi munkásmozgalom nem tudta elérni a törvényellenes ren- 
delet visszavonását, de a kormány sem tudta az osztálytudatos vasutasokat a 
küzdelem feladására kényszeríteni, akik a Magyar Vasutas köré tömörülve olyan 
illegális vasutasmozgalmat hoztak létre, amely páratlan a korabeli magyarország 
munkásmozgalomban. A szabadszervezetek féllegalitása és a vasutasszervezet 
illegalitása között minőségi különbség volt. Míg a szabadszervezetek törvényes 
jóváhagyás, hatóságilag jóváhagyott alapszabályok nélkül léteztek és tevékeny- 
kedtek, addig a vasutasszervezet törvényes tilalom és a kereskedelemügyi kor- 
mányzat üldözése ellenére működött. A kereskedelemügyi miniszter rendelete 
tehát a vasutasokra vonatkozóan megszegte azt a kormányzat és a szociáldemokra- 
ta párt között kialakult hallgatólagos kompromisszumot, amelynek eredménye- 
ként az MSZDP és a szakszervezetek nélkülözhetetlen részeként léteztek és mű- 
ködtek a féllegális szabadszervezetek. 

Landler Jenőt ugyan az 1909. júniusi főtárgyaláson felmentette az esküdt- 
bíróság, és ezzel elismerte, hogy Kossuth-Szterényi december 4-i rendelete tör- 
vényellenes, de a törvényszék, az Ítélőtábla, sőt a Kúria is jogosnak tartotta an- 
nak a vasutasnak az elbocsátását, aki a főnöke felszólítására közölte, hogy nem 
hajlandó kilépni a Magyarországi Szociáldemokrata Pártból. Az indoklás sze- 
rint ugyanis ahhoz joga van, hogy az MSZDP tagja legyen, de ahhoz nincs, 
hogy a párt valamely szervezetéhez tartozzon."8 

A vasutasmozgalom akkori helyzetének sajátossága, hogy a bíróságok - ha 
tehették — védték a miniszter tekintélyét, de a belügyminisztérium és a rendőr- 
hatósági szervek szemében a vasutasmozgalom nem volt illegális, ezért nem 
tekintették saját feladatuknak a felszámolását. A hatóságok nem üldözték a Ma- 
gyar Vasutas terjesztőit és olvasóit. Ez a vasúti üzletvezetők, műhelyfőnökök és 
egyéb vasúti vezetők feladatkörébe tartozott. Elbocsátásukat azonban megne- 
hezítette, hogy a végleges munkásokra - a kötelező fegyelmi eljárás során — 
nem tudták rábizonyítani a rendelet megszegését. 


6 Magyar Vasutas, 1908. december 10. 3. o. 
" Népszava, 1908. december 6. 1-2. o. 
4 MÁV Ir. MÁV Ig. 1918—44600. biz. 


A vasutasok országos szervezete az üldözéssel dacolva évről évre növelte 
taglétszámát és a munkásokra gyakorolt hatását. Taglétszámát tekintve 1909- 
ben a hetedik, 1910-ben a hatodik, 1913-ban az ötödik, 1915-től pedig a harma- 
dik legnagyobb szakszervezet Magyarországon. A vasutas dolgozóknak kiemel- 
kedő szerepük lett a háborúellenes tömnegmozgalmakban, a Kommunisták Ma- 
gyarországi Pártjának megszervezésében, a szocialista forradalom győzelméért 
vívott harcban és a Magyar Tanácsköztársaság hősi küzdelmeiben. 

VARGA RÓZSA 
FORBÁTH IMRE ANGLIAI EMIGRÁCIÓJÁRÓL 


Forbáth Imre csehszlovákiai magyar költő és író tanulságokban gazdag élete és 
életműve részleteiben még a szűkebb szakmai körökben is többnyire ismeretlen. 

1898. november 17-én született a Balaton melletti Böhönyén, ahol apja 
gazdatiszt volt gróf Festetics Andor birtokán. Iskoláit Bucsányban, Pozsonyban 
és Nyitrán végezte. 1916-ban katonaként tette le az érettségit, utána rögtön a 
frontra küldték, ahol kapcsolatba került az antimilitarista mozgalommal. Az 
első nagyobb bevetés alkalmával egy aknalövés földhányadékai alól ásták ki, 
súlyos sérüléssel szállították a nagyszombati kórház idegosztályára. 

1918-ban a budapesti orvosi egyetem hallgatójaként aktívan bekapcsoló- 
dott a forradalmi mozgalomba. 1919. szeptember elején a fehérterror elől Nyit- 
rán élő szüleihez, majd Prágába menekült, ahol folytatta munkásmozgalmi tevé- 
kenységét és orvosi tanulmányait. Miután 1927-ben megkapta diplomáját, Szlo- 
vákia különböző területein dolgozott orvosként. 1932-ben Moravská-Ostraván, 
a csehszlovákiai kommunista mozgalom és sajtó egyik legnagyobb korabeli köz- 
pontjában telepedett le. Itt nyomtatták a CSKP központi lapjai mellett magyar 
nyelvű napilapját, a Magyar Napot is, amely Forbáth antifasiszta verseinek és 
publicisztikai cikkeinek fórumává vált. 

Kora ifjúságától verselt. Első közlései Kassák lapjaiban jelentek meg, első 
kötetét is a Ma adta ki 1922-ben, Bécsben. Bár költészete kibontakoztatásához 
Kassák és köre után inspirációt és irányt Prága és Berlin modern avantgarde 
művészköreiben keresett, munkásmozgalmi tevékenységével, szerkesztői és pub- 
licisztikai munkásságával elsősorban a csehszlovákiai magyarság politikai és szel- 
lemi életéhez kötődött. Az 1920-as évek elején Prágában szerkesztette a Kom- 
munista Ifjúsági Internacionálé Fiatal Kommunista c. lapját, később a Fábry 
Zoltán szerkesztette Az Út, a Kolozsvárott megjelenő Korunk, s a már említett 
Magyar Nap voltak legfőbb fórumai. 

A müncheni egyezmény után Csehszlovákiába bevonuló hitleri csapatok 
elől a szó szoros értelmében az utolsó pillanatban menekült Prágába, majd on- 
nan Lengyelországon keresztül Angliába. Jelen tanulmány Forbáth Imre angliai 
emigrációja alatt kifejtett irodalmi és politikai tevékenységének feltárásához kí- 
ván adalékokat nyújtani. Ehhez forrásként elsősorban az MTA Kézirattárában 
elhelyezett irodalmi hagyatékának anyagára és a témában eddig sajnos nem túl 

nagy számú publikációkra, valamint az egykori angliai emigránsok visszaem- 
lékezéseire támaszkodtam." 

A Csehszlovákiát lerohanó német fasiszták első gondja volt a kommunisták 
letartóztatása, s a zsidók üldözése. Forbáth Imrének ebből következően kettős 
oka volt keresni a menekülés lehetőségeit. Dél-Afrikából testvére hívta, s az 
Amerikai Egyesült Államokból három kulturális szervezettől? kapott meghí- 
vást előadó körút megtartására. Mégis úgy döntött, hogy a CSKP által szerve- 
zett angliai emigrációval marad. 

Forbáth Imre 1918-tól tagja volt akommunista pártnak, s attól kezdve meg- 
szakítás nélkül végzett legális és illegális munkát a mozgalomban. Illegális párt- 
feladatai közé tartozott többek közt, hogy a cseh-lengyel határon lebonyolított 
futárszolgálatok átkelését szervezte. Ezt a munkát Ostraván, kényszerű mene- 
külése után egy ideig felesége, majd a Magyar Nap felelős kiadója, Zsigmondi 
(Nágel) Endre vették át és folytatták, amíg a lebukás elől nekik is menekülniük 
nem kellett." 

Forbáth Imre, miután felvették az Angliába menekítendők listájára, átme- 
neti ideig Krakkóban tartózkodott, majd 1939 áprilisának második felében hajón 
érkezett Angliába. 

Lengyelországban a csehszlovákiai menekültek további útjait a Csehszlo- 
vák Köztársaság összes pártjaiból alakult igazoló bizottság szervezte. , A Len- 
gyelországban tartózkodó csehszlovákiai kommunista képviselőket és vezető 
kommunistákat a Szovjetunióba szerették volna kivinni. Ehhez azonban a var- 
sói szovjet követség — vízumok híján - nem járulhatott hozzá" -— írja Zsigmondi 
Endre Kellner György , Magyar antifasiszták Angliában" c. könyvében közölt 
visszaemlékezésében.! A csehszlovákiai magyar és német kommunistákat a 
CSKP igazoló bizottsága Gustáv Beuer, egy szudétanémet kommunista parla- 
menti képviselő által vezetett antifasiszta emigráns csoportba osztotta be. E cso- 
port tagjai támogatást kaptak a Czechoslovak-British Trust Fundtól, melynek 
pénzügyi alapjait a müncheni egyezmény után lemondott és szintén emigrációba 
vonult csehszlovákiai köztársasági elnök, Eduard Bene$ által kimenekített arany- 
ból és részben az angol szakszervezetek adományaiból fedezték." 

Közvetlenül Angliába érkezése után Forbáth Imre feltehetően nem dön- 
tötte el azonnal, hogy ott marad, vagy mégis igénybe veszi az amerikai előadó 


! Markovics Györgyi: Angliai magyar emigránsok. Látóhatár, 1971. július-augusztus. 
748-756. o.; Károlyi Mihály: Hit illúziók nélkül. Magvető Könyvkiadó, 1977.;5 Bohuslav 
Lastovicka: V Londine za války. Zápasy o novou CSR. 1939-1945. Praha, 1960. 610. o.; Kell- 
ner György: Magyar antifasiszták Angliában. 1940-1945. Magvető Könyvkiadó, 1983.; 
Zdenka Holotiková-Viliam Plevza: Vlado Clementis. 2. kiad. Bratislava, Vydavatelstvo Poli- 
tickej Literaturi, 1972. 

: MTA Kézirattár. Forbáth Imre irodalmi hagyatéka. (A továbbiakban: F. I. H.): Ms 
5378/42. 1939. február 27-i levél az , Ady E. Society"?-től., Ms 5378/43. 1939. március 1-i 
levél a , Liege of American writers-től., Ms 5378/44. 1939. március 3-i levél a , Hungarian 
Cultural Federation?"-tól. 

" Forbáth Imre: Vázlatos önéletrajz. Irodalmi Szemle, 1973. 6. sz. 535. o.; Zsigmond: 
Endre visszaemlékezése. In: Kellner György id. mű, 27-28. o. 

: To. 28. o. 

! Bohuslav Lastovi-ka id. mű. 

körutakra szóló meghívásokat. Az Association internationale des ecrivains pour 
la défense de la culture (Írók Nemzetközi Szövetsége a Kultúra Védelmére) 
titkársága, Aragon, J. R. Bloch, A. Malraux és A. Chamson nevében 1939. má- 
jus 2-án keltezett igazolásra, amely René Blech aláírásával tagságát igazolja," 
feltehetően a tervezett amerikai előadó körút megszervezéséhez lett volna szük- 
ség, az út azonban végül elmaradt. 

1939 júniusától - a hagyatékban található kérvények és igazolások tanúsága 
szerint — Forbáth mint fogorvos igyekezett az angol hatóságoktól szakmai to- 
vábbképzési, ill. elhelyezkedési lehetőséget szerezni. Erre azonban csak később 
kerülhetett sor. , Eleinte az emigránsok orvosa voltam, aztán iskolaorvos a lon- 
doni, 1944 őszétől a birminghami megyei tanács szolgálatában"? — írja egyik 
önéletrajzában. 

A CSKP angliai vezetősége Forbáth Imrét és családját (felesége és kisfia 
Zsigmondi Endre segítségével illegálisan kelt át a csehszlovák-lengyel határon, 
s néhány hónappal Forbáth után érkezett Angliába) az ún. , Thomas Mann" 
írócsoporthoz osztotta, amellyel 1939 őszén a csoport Reigate , Roch"-nak ne- 
vezett épületébe költöztek. , Ezt az elhagyott építményt egy vegyes és érdekes 
társaság népesítette be: írók, szudétanémet kommunisták, osztrák forradalmi 
szocialisták. . . Esténkint Rudolf Fuchs prágai költő szobácskájában jöttünk né- 
hányan össze. Fuchs szép reigatei versei tükrözik ezt az atmoszférát. . . "" 

Rudolf Fuchsnak minden bizonnyal szerepe lehetett abban, hogy Forbáth 
Imre is írt Angliában antifasiszta harcra mozgósító dalokat. Ezeket azonban soha 
nem jelentette meg. Halála után került elő hagyatékából e műfajból az egyetlen 
épségben megmaradt versének, az , Emigráns dalá"-nak " kézirata, s hátlapján 
egy másiknak a félbevágott, csonka sorai. Az , Emigráns dala" érzékletesen tük- 
rözi Forbáth Imre és általában az angliai kommunista emigráció érzés- és gon- 
dolatvilágát, antifasiszta harci elszántságát, a szocialista erők végső győzelmébe 
egy emberséges új világ megteremtésének lehetőségébe vetett hitét. Forbáth 
Imre azonban az , Emigráns dalá-t" — mai ismereteink szerint utolsó fennma- 
radt költeményét -, sem más ebből az időszakból származó versét soha nem je- 
lentette meg. Nem sorolta be a Londonban 1942-ben kiadott , Panasz és re- 
mény" c. kötetébe sem, pedig a vers akkor már minden bizonnyal megvolt. A 
hagyatékban ugyanis megőrződött a vers Rudolf Fuchs által írt német fordítása, 
aki 1942 elején halt meg. 

Az irodalomtörténet talányként kezeli Forbáth Imre költői elhallgatásának 
okait. A ma már kibogozható mindegyik okra itt nem térhetünk ki, de mivel 
végleges költői elnémulásának kezdete angliai emigrációjához kötődik, az in- 
dítékot akkori körülményeiben kell keresnünk. Ezek pedig sem elemi létfelté- 


" F. I. H. Ms 5378/50. 

" Forbáth Imre id. mű. 

§ Rudolf Fuchs a század elején indult prágai német írók, költők (Egon Ervin Kisch, F. C. 
Weiskopf, Louis Fürnberg és mások) közé tartozott. 1942-ben Londonban autóbaleset áldo- 
zata lett. Forbáth által említett versei (Gedichte aus Reigate) költészetének legjelentősebb 
alkotásai, amelyeket 1943-ban jelentettek meg barátai Londonban , Ein wissender Soldat?" 
c. kötetében. 

" Első, máig egyetlen közlése: Irodalmi Szemle, 1968. 1. sz. 


teleit, sem a nemzetközi politikai helyzetet tekintve nem kedveztek Forbáth ek- 
kori műfaja, a politikai költészet kibontakoztatásának. Ezeken túl pedig, az ang- 
liai magyar kommunista emigrációnak semmifajta sajtóorgánuma nem lévén, 
nem volt fóruma, s ami talán ennél is lényegesebb, az adott helyzetben, a világ- 
politika legszélsőségesebb kiéleződése idején eszméi, eszményei szolgálatára a 
konkrétabb, a társadalmi környezetére közvetlenebbül ható, hasznosabb for- 
mákat kereste. 

A szovjet-német megnemtámadási egyezmény megkötése után a német 
emigránsok helyzete igen megnehezült. Ez tovább fokozódott, amikor Lengyel- 
ország megtámadása után Anglia hadat üzent Németországnak és még inkább 
azután, hogy Hitler csapatai 1940 tavaszán néhány hét alatt lerohanták Francia- 
ország nagy részét, és Angliát is a megszállók kísérletei fenyegették: megkezdő- 
dött városainak rendszeres bombázása. Ekkor a német emigránsok egy részét 
internálták, köztük a csehszlovákiai kommunisták illegális szervezetének több 
vezetőjét, az angliai CSKP VB titkárát, Gustáv Beuert is. Reigate , Roch- 
hostel"-ét is feloszlatták, s Forbáthék a hontalanság és kiszolgáltatottság leg- 
kétségbeejtőbb helyzetébe kerültek," míg végül Croydonba, egy London közeli 
városba költöztek. 

Bárhol és bárhogyan lakott is Forbáth, mindig minden alkalmat megraga- 
dott arra, hogy a Londonban élő emigránsok szellemi életében részt vegyen. A 
hagyatékában található meghívók és levelek tanúsága szerint gyakran megfor- 
dult az English Speaking Union találkozásain, ahol a legtarkább nemzetközi 
társaságban magyarok, így pl. báró Hatvany Lajos, Körmendi Ferenc írók is 
gyakori vendégek voltak. Bejáratos volt az International Friendship League, a 
League of coloored nations klubjaiba, a Freier Deutscher Kulturbundban is 
több ízben tartott előadást, többek közt József Attiláról, s jegyzetei szerint Ma- 
jakovszkijról és Gorkijról is." 

Jegyzetei közt angol nyelvű előadás-vázlatokat is találunk ilyen címekkel: 
, CSR and the future Europe" (Csehszlovákia és a jövő Európája), ,,A czechos- 
lovak viewpoint about future" (A jövőről csehszlovák szempontból), , Present 
situation in Middle-Europe" (A jelenlegi helyzet Közép-Európában).!? , An- 
golul gyorsan megtanultam - írja , Vázlatos önéletrajz "-ában - és folyékonyan, 
bár szörnyű kiejtéssel adtam elő haladó angol szervezetekben..." 

1941-től tagja lett a PEN-nek, részt vett két nemzetközi kongresszusán, a 
londoni magyar és csehszlovákiai PEN szervezeteibe is beválasztották, s mind- 
kettőben gyakori vendég és többszöri előadó volt." Az előadások egy részének 
vázlatai a Forbáth-hagyatékban olvashatók. Jegyzetek tömege tanúskodik arról, 
hogy Forbáth Imre Angliában orvosi praxisa mellett is igen intenzív szellemi és 
politikai munkát végzett. 

A hagyaték Forbáth angliai emigrációjának időszakából komplett és mind- 


1 A sRoche feloszlatása után feleségemmel együtt robotoltunk egy ánglius házában, 
majd kidobatásunk után - portörlésnél eltörtem egy fantasztikus értékű vázát - Croydonba 
költöztünk.? (Forbáth Imre: Vázlatos önéletrajz. Irodalmi Szemle, 1973. 6. sz.) 

u F. I. H. Ms 5377/1-18., Ms 5378/85. 

14 To. 

eddig ismeretlen kéziratokat is tartalmaz. Kronológiailag az első figyelemre 
méltó írás egy feljegyzés, amely BeneSsék Czechoslovak v Anglii! c. félhivatalos, 
majd hivatalos sajtóorgánumának történetéhez fűződik. 

A CSKP Angliában hivatalosan nem működhetett, s mindebből követke- 
zett, hogy a csehszlovákiai kommunista emigráció és a Bene$ék csoportja közti 
kapcsolat meglehetősen bonyolult és áttételes volt. Még inkább érvényes volt 
ez a csehszlovákiai magyar és német kommunista emigránsokra. 1939 szeptembe- 
rében Eduard BeneS kezdeményezésére unokaöccse, Bohu5 Benes, a Czechoslo- 
vak v Anglii c. lap későbbi főszerkesztője, tárgyalásokat kezdett a különböző 
csehszlovákiai emigráns csoportok kulturális bizottságaival Az volt a céljuk, 
hogy a Czechoslovak v Anglii c. orgánum közös hetilappá nyilvánításával meg- 
szüntessék a különböző csoportok önálló kulturális propagandatevékenységét, 
s ezzel az egész emigrációt a maguk irányítása alá vonják." 

A felajánlott együttműködés feltételeit a csehszlovákiai magyar emigránsok 
részéről Forbáth Imre fogalmazta meg. Mivel feltételezhető, hogy ez a doku- 
mentum sehol másutt nem maradt fenn, teljes terjedelmében közöljük az eredeti 
cseh szöveg magyar fordítását: 


"FELJEGYZÉS A CSEHSZLOVÁKIÁBÓL ANGLIÁBA MENEKÜLT DEMOKRATIKUS 
MAGYAROK ÉS A CZECHOSLOVAK V ANGLII C€. FOLYÓIRAT 
EGYÜTTMŰKÖDÉSÉNEK ELVI ALAPJAI HOZ 


Mi, Csehszlovákiából menekült demokratikus magyarok, a legszorosabb 
együttműködést kívánjuk a csehszlovák felszabadítási harccal, annak minden 
ágában, tehát a folyóiratokban való közös munkát is. Ehhez megállapítjuk a 
következőket: 

Hűen álltunk a Köztársaság oldalán legnehezebb korszakaiban, harcoltunk 
szabadságáért és függetlenségéért. Már korábban meggyőződtünk arról, hogy a 
Csehszlovák Köztársaság sokkal haladóbb államforma, mint a félfeudális, reak- 
ciós Magyarország, értékeltük demokratikus intézményeit, liberális szellemét, 
toleranciáját a progresszív, a szabadságért harcoló szervezetek és akciók iránt. 
Megismertük azonban gyenge oldalait is, különösen a kisebbségi kérdésben el- 
foglalt álláspontjában, és ragaszkodtunk ennek a fontos problémának jobb meg- 
oldásához. Sajnos, a Köztársaságnak már nem maradt ideje és lehetősége ennek 
a kérdésnek a megoldására és ez is egyik oka volt a bekövetkezett katasztrófának. 

Reméljük, hogy okulunk a történelemből, és hogy a múlt hibái nem fognak 
ismétlődni. A :Czechoslovak v Angliixr ebben a jelentős kérdésben nem felel 
meg elképzeléseinknek, s irányának radikális változását kívánjuk. 

A katasztrófa előtti utolsó hónapokban felismertük, hogy a Köztársaság 


"4 A lap címe 1939 októbertől 1940 októberig: Czechoslovak v Anglii. 1940 októbertől 
1945 márciusig Czechoslovak. Felirata szerint , független hetilap, amely a Csehszlovák Köz- 
társaság Külügyminisztériumának gondozásában jelenik meg". Anglián kívül nagy példány- 
számban terjesztették más országokban is, főként az Egyesült Államokban és Francia- 
országban. 

3 Bohuslav LastoviCka id. mű, 82-83. o. 

jelentősége óriási mértékben növekszik. A reakció elleni nemzetközi harcban a 
világ demokráciájának egyik legfontosabb magaslata, a demokratikus vívmá- 
nyok és az emberi jogok egyik utolsó bástyája volt Kelet-Európában. A veszély- 
lyel együtt növekedett e bástya iránti szeretetünk, és elszántságunk a megvédé- 
sére. Ne feledjük, hogy a nép legértékesebb rétegei annál elszántabban vállalják a 
harcot, minél haladóbb az eszme, minél igazságosabb a harc! Amennyiben a 
Csehszlovákia megújulásáért folytatott harc reakciós vágányokra terelődne, be- 
következne az a veszély, hogy elvesztené legjobb és leghűbb képviselőit, legel- 
szántabb harcosait a hazában és az emigrációban egyaránt. 

Demokraták vagyunk, a valóságos felszabadító mozgalom szervezését és 
vezetését nem tudjuk másképpen elképzelni, csak demokratikus alapon. A ve- 
zetésnek demokratikusan választott testületnek kell lennie, amelyben minden 
fontos csoport arányosan lenne képviselve. A harc módszerei és céljai, valamint 
a szövetség rendszere önmagukban kell hogy biztosítsák a mozgalom szabadsá- 
gát és függetlenségét, és a leendő Csehszlovák Köztársaság szabadságát és füg- 
getlenségét is. 

Nem a mi feladatunk a leendő határok kijelölése. A jövőbeli határok minden 
fontos kérdésében, a népek együttélésében, belső rendszerében és a külügyi kap- 
csolatok kérdésében majd maguk a népek döntsenek. Csak a valóságos demok- 
ráciának és a népek valóságos önrendelkezési jogának alapján épülhet fel egy 
szabad Csehszlovák Köztársaság a szabad Európában. 

Egy folyóirat szervezetének és vezetésének, amely a Csehszlovák Köztár- 
saság felszabadítása összes harcosainak érdekeit védi, respektálnia kell ezeket az 
elveket. A szerkesztőség vezetőségét demokratikusan és az összes fontos emig- 
ráns csoport arányos képviselete szerint kell megválasztani. Ez az első, elkerül- 
hetetlenül szükséges lépés. A folyóiratnak egész szellemében, minden megnyi- 
latkozásában ezeknek az elveknek kell megfelelnie, ha fontosnak tartja a mi 
együttműködésünket. Ha a mi jogos kívánságainkat respektálják, készek vagyunk 
a szorgos és hűséges együttműködésre. Éljen a mi igazságos ügyünk! Éljen a 
jövendő szabad, független Csehszlovák Köztársaság!" 

A Forbáth-hagyatékban fennmaradt a fenti nyilatkozat cseh és német nyel- 
vű szövege és egy német nyelvű fogalmazványa. Mivel minden valószínűség 
szerint a német fogalmazvány volt Forbáth Imre saját tervvázlata, s eltér a végle- 
gesnek tekinthető nyilatkozat szövegétől, idézzük magyar fordításban legfonto- 
sabb részeit. 

, Jegyzetek a Csehszlovákiából Angliába menekült demokratikus magya- 
roknak a Czechoslovak v Anglii c. lappal való együttműködése alapelveihez. 

A. 
1. Hűen álltunk a Csehszlovák Köztársaság oldalán a legnehezebb időkben, 
harcoltunk szabadságáért és függetlenségéért, a fasizmus ellen, a demokráciáért. 

2. Számszerűen nem vagyunk sokan, mégis a harc és a harci célok megfor- 
málásának és módszereinek legfontosabb kérdéseivel összefüggésben szerepünk 
rendkívül fontos. 

3. Kívánjuk, hogy a csehszlovák szabadságmozgalom teljes mértékben vegye 
figyelembe a volt Csehszlovák Köztársaság minden népének érdekeit, hogy ezt a 

s F. I. H. Ms 5376/1-3. 


158 


mozgalmat valóságosan demokratikus alapon szervezzék és vezessék, hogy veze- 
tését demokratikusan válasszák meg, hogy a vezetésben minden nemzetiségi 
csoport arányosan képviselve legyen. 

4. Meg vagyunk győződve arról, egy izolált Csehszlovákia nem tudja, hogy 
csak Közép-Európa minden elnyomott nemzetének közös harcában tudja ma- 
gát felszabadítani. A magyar kérdés Csehszlovákiával organikusan összefügg. 
Mi, csehszlovákiai haladó magyarok, Magyarország és Csehszlovákia szabadság- 
szerető népei között mint az egyik legfontosabb kapocs akarunk ebben a fontos 
misszióban megfelelő szerepet játszani. 

B. 
Egy folyóirat, amely a felszabadító harc valóságos támogatója és Cseh- 
szlovákia összes szabadságharcosa érdekeinek képviselője akar lenni, a demok- 
ratikus magyar menekültek tribünje is kell hogy legyen. Kívánjuk: 

1. hogy a lap egész szellemében és kinyilatkoztatásaiban az , A" alatt fel- 
vázolt irányvonalat kövesse. 

2. Helyet ad a cseh [ezt követően a gépírásos szöveg fölé nem Forbáth 
kézírásával bejegyezve: , slovakischer"? — V. R.)] szlovák és magyar nyelvű köz- 
leményeknek, amelyek a mai magyar problematikával foglalkoznak. 

3. Egy állandó rovat a magyar emigráció panaszaival, érdekeivel és kíván- 
ságaival foglalkozik. Ez a rovat a technikai, az adminisztratív, a jogi kérdések, 
tanácsok és mindennemű információk kérdésében nyitott. 

4. Ezt az együttműködést szerkesztőségi határozatnak kell szentesítenie, 
amelyet a kulturális bizottsággal írásban közöl. 

5. A kulturális bizottság megbíz egy csehszlovákiai magyar kultúrmunkást 
a szerkesztőség vezetésével való együttműködésre, akit lha addig nem lenne 
tagja a kulturális bizottságnak, kooptálnak." 

A további három pont a közös szerkesztés és a delegálandó magyar szer- 
kesztőségi munkatárs munkafeltételeinek biztosításával foglalkozik. A fogal- 
mazvány szövege alatt, tőle különválasztva egy személyes kapcsolatra utaló rö- 
vid levél olvasható, amely közli a címzettel, mikor hol találkozhatnak. , Ott 
akarom veletek az összes dolgot alaposan megtárgyalni. Üdvözlet az összes ba- 
rátoknak, ölel"!" és az aláírás hiányzik. Többek közt épp e hiányból következ- 
tetek arra, hogy a nyilatkozatnak ezt a fogalmazványát is Forbáth írhatta. Ha 
neki küldték volna, a fogalmazvány és a levél írója valószínűleg aláírta volna. 

1939 szeptemberében —- mint már említettük - Forbáth Imre még a reiga- 
tei , Roch" épületben, az ún. , Thomas Mann" emigránscsoportban lakott, s a 
CSKP vezetője akkor a szudétanémet Gustáv Beuer volt. Ez lehet a magyará- 
zata annak, hogy a Csehszlovákiából Angliába menekült demokratikus magya- 
rok nyilatkozatának első fogalmazványai németül készültek el, cseh fordításban 
csak a végleges szöveg található, s hogy magyar változata talán nem is volt, hi- 
szen az összehívott találkozón mindenképpen csehül adhatták át vagy olvas- 
hatták fel. 

E dokumentum és létrejöttének körülményei az angliai csehszlovák-ma- 
gyar emigráció történetének feltárásán kívül számunkra azért is érdekes, mert 

dokumentálja Forbáth Imrének a CSKP angliai vezetőihez kötődő szoros kap- 
csolatát és az írónak az ottani antifasiszta mozgalomban betöltött szerepét. 
A levél valószínűleg a pártvezetőség valamelyik képviselőjéhez szól, s a Bene- 
$ékkel közölt végleges nyilatkozat nyilvánvalóan a CSKP akkori angliai vezető- 
ségének irányelvei alapján és jóváhagyásával készülhetett el. 

Bohus Benes kísérlete, hogy a csehszlovákiai emigrációt egységes szellemi- 
szervezeti blokkba tömörítse, , Benesnek a demokratikus feltételekkel szembeni 
ellenállása miatt meghiúsult?" — írja az angliai emigrációval foglalkozó könyvé- 
ben Lastovicka.!" Ebből következően a Czechoslovak v Anglii sohasem jelen- 
hetett meg úgy, mint az angliai csehszlovák emigráció egységes Írontjának orgá- 
numa, hanem csak mint Bene$ és elismerése után mint a BeneS5-kormány hiva- 
talos lapja. 

A csehszlovákiai kommunista emigránsoknak hivatalosan nem lehettek 
pártszervezeteik. A CSKP azonban az első pillanattól kezdve az adottságokhoz 
alkalmazkodó, széles körű illegális tevékenységet folytatott. A pártvezetőségben 
a csehszlovákiai magyar kommunistákat az antifasiszta egységfront-politika gya- 
korlatában 1936-1938-ban nagy sikereket elért Magyar Nap c. napilap Kálmán 
Miklós néven jegyzett főszerkesztője, valódi nevén Moskovics Kálmán, kép- 
viselte. Rajta és Forbáthon kívül angliai emigrációban élt a CSKP magyar kom- 
munista káderei közül a már említett Zsigmondi Endre, a Magyar Nap felelős 
kiadója, Ferencz László, a lap felelős szerkesztője és belpolitikai rovatának ve- 
zetője, Káldor Gyula Kassa, Richter Mihály, a komáromi kerület párttitkára, 
Lajos Géza Pozsony és környéke szervező titkára és még sokan mások. 

A CSKP angliai vezetésével a kapcsolatot Moskovics Kálmánon keresztül 
tartották, vele tárgyalták meg a politikai kérdéseket. , Világossá vált, és ez tevé- 
kenységünkben rövidesen kifejezésre is jutott, hogy az általános, Csehszlovákiát 
is érintő politikai kérdések mellett nekünk alapvetően a magyarországi helyzet- 
tel kell foglalkoznunk. Hiszen, ha otthon maradunk, a Kommunisták Magyar- 
országi Pártjában tevékenykedtünk volna"! — írja visszaemlékezésében Zsig- 
mondi Endre. 1941-ben az angliai csehszlovák pártbizottság erre vonatkozóan 
külön határozatot fogadott el." A magyar emigránsok közt végzendő munka 
kooperálására a CSKP vezetősége mellett létrehoztak egy Magyar Bizottságot, 
amelynek tagjai Moskovics Kálmán, Richter Mihály, Lajos Géza, Sala Sándor, 
Ferencz László, Káldor Gyula és Radó Zoltán, a magyarországi kommunisták 
részéről Szűcs (Szüsz) Miklós, Kellner György és Igaz István voltak." 

Föltehetően a csehszlovákiai magyar kommunisták pártmunkája fentebb 
vázolt irányvonalának meghatározásával függhet össze Forbáth Imre , Magyar 
kulturális kérdések" címmel írt referátumszerű, terjedelmes tanulmányának el- 
készítése."?" Ebből az időből lehet, hogy ez az egyetlen kommunista szempontú 
áttekintés, amely a két világháború közti magyarországi, csehszlovákiai és emig- 

ráns magyar szellemi élet átfogó értékelésére vállalkozott. A harmincas évek 
közepét megelőző időszaknál több vonatkozásban átveszi a tárgyalt kor szektás 
szempontjait, ugyanakkor bírálja a proletkultos túlzásokat. Az 1920-1930 kö- 
zötti évtized fejlődésképének egészére vonatkozóan többször hivatkozik Fábry 
Zoltán , Tíz szomorú év?" c. tanulmányára, amelyet később a szélsőbalos meg- 
nyilatkozások iskolapéldájaként emlegettek. Erősen megrója Kosztolányi Dezső 
Pardon rovatának kommunistaellenességét és Karinthy Frigyes hasonló szellemű 
közszereplését. Babitstól első világháborús antimilitarista verseinek harcos hu- 
manizmusát kéri számon (amelynek alapján Forbáth ifjúkori eszmélése idején 
Babitsot példaképének tartotta); a Jónás könyve hasonló értékű morális elköte- 
lezettségét nem ismerte fel. József Attilát vitathatatlanul a kor legnagyobb ma- 
szar költőjének tartotta, költészete újszerűségét, leglényegesebb vonását egye- 
temességében látta, amely ,,. . . az eszmei és érzelmi élet egy egészen új, forra- 
dalmi koncepcióját" valósítja meg. Hódolása József Attila zsenije előtt (önálló 
előadásokat is tartott róla) nagy jelentőségű tett volt az akkori Angliában. A népi 
és a polgári liberális írók értékelésében Révai József csehszlovákiai tartózko- 
dása alatt az antifasiszta népfrontpolitika magyarországi feltételeinek kialakítása 
céljából írt cikkeinek és tanulmányainak szempontjait követi. A Magyar Nap 
tevékenységét a lap félbeszakított tevékenységének előremutató tendenciáiból, 
a demokratikus kultúrpolitika folytatásának feladataiból kiindulva vizsgálja. 

A csehszlovákiai magyar kulturális politika elmulasztott és elvégzendő fel- 
adataként tűzi ki a célt, hogy a klasszikus és a kortárs magyar kultúra értékei a 
kisebbségi magyarság vérévé váljanak, s hogy kialakuljon készsége a szlovák és 
a cseh kulturális értékek befogadására. Összegezésként kimondja: , A Cseh- 
szlovák Köztársaság tragikus összeomlása — bár a főok mindenesetre a fasizmus 
támadása és a polgárság kapitulációja — a kisebbségi politika következménye is 
volt . . . Évek szerencsétlen politikájának kellett működnie ahhoz, hogy a töme- 
gek — ha egy vad, a megszédítés minden eszközével dolgozó kampány hatása alatt 
is — centrifugális erőikkel szétrepesszék ezt a jobb sorsra méltó államot, amely 
igazán gát lehetett volna, hivatva föltartóztatni a fasizmus áradatát."? 

A harminchárom oldalas, sűrűn gépelt tanulmány értékeinek számbavéte- 
lénél nem hagyhatjuk figyelmen kívül, hogy a két világháború közti kommunis- 
ta mozgalom legmélyebb válságának időszakában, Angliában, a kölcsönös se- 
gélynyújtási egyezmény megkötése ügyében megkezdett szovjet-írancia—-angol 
tárgyalások kudarca, s az azt követő szovjet-német megnemtámadási egyez- 
mény megkötése után, a finn-szovjet háború alatt fogalmazódott. Nagy volt 
akkor a zavar, nem volt könnyű eligazodni. Forbáth Imre javára írható, hogy 
nem állt a pánikba esettek soraiba. Ha tanulmányában egyes részletkérdésekben 
esetleg nem elég korszerűen, máskor túlságosan elnagyoltan fogalmazott is, 
iránytűje az adott kor történelmi parancsa, az antifasiszta harc érdekeinek szem 
előtt tartása volt. 

Forbáth jegyzeteinek tömegéből úgy tűnik, hogy 1940-1941-ben szabad 
idejének nagy részét az 1938-ban megszakadt művészetelméleti tanulmányai- 
nak folytatására, valamint a különböző klubokban tartott előadásaira való fel- 

készülésre fordította. Előadásainak tematikája a haladó magyar nemzeti hagyo- 
mányokhoz és a közép-európai népek sorsközösségét tudatosító történelmi ese- 
ményekhez kötődött. 

A csehszlovákiai emigráció tagjai Angliában eleinte nem vállalhattak mun- 
kát. Akit a Czech Refugee Trust Fund listájára felvettek, az az akkori angliai 
munkanélküli segélynek megfelelő anyagi támogatásban részesült. Ez sokak szá- 
mára kedvező feltételeket teremtett a nyelvtanulásra, a politikai és kulturális 
továbbképzésre, az angol stílusú klubélet kifejlesztésére. Egyebek között így 
teremtődtek meg a feltételei annak, hogy a csehszlovákiai magyar kommunista 
emigráció tagjai kezdeményező szerepet vállalhattak egy, az Angliában élő összes 
antifasiszta magyar emigránst összefogó kulturális szervezet létrehozásában, 
amely végül is az 1941. március 15-én megnyílt Londoni Magyar Klub (LMK) 
nevű szervezetben öltött testet. Az LMK elnöke Radó Zoltán volt, vezetőségé- 
nek tagjai Káldor Gyula, Kellner György, Kovács Éva, Richter Mihály, Salgó 
Éva (Zsigmondi Endréné) és Vajda Erzsébet.?! A klubnak volt színjátszó cso- 
portja; Mikes György, Tarján György, a budapesti Vígszínház volt rendezője, 
és Forbáth Imre írtak számára jeleneteket, de előadták pl. Karinthy humoreszk- 
jeit, Móricz egyfelvonásosait is. Nagysikerű énekkarát egy Bartók-tanítvány, 
Seiber Mátyás vezette. Különböző bizottságai működtek, csütörtökönként pe- 
dig előadásokat hallgattak. , Előadásaink egyetlen célja — olvashatjuk az LAK 
Értesítőjének 1941. októberi számában -, hogy az Angliában élő magyarokkal 
megismertessék nemzetünk és más népek kultúrértékeit. Klubunk pódiuma ren- 
delkezésre áll mindenkinek, akinek mondanivalója emberi és magyar öntuda- 
tunk fejlesztését segíti. Egész tevékenységünkkel az emberi haladást és a ma- 
gyar felszabadulást akarjuk.""" Káldor Gyula, az LMK vezetőségi tagja, sze- 
mélyes emlékeinek felidézésekor a következőképpen számolt be a klub ilyen 
irányú tevékenységéről: , Az LMK szervezésében rendszeresen hangzottak el 
előadások társadalmi, politikai, irodalmi és más témakörökben. A leggyakoribb 
előadók voltak az LMK vezetői közül dr. Ferencz László, Forbáth Imre, Kál- 
dor Gyula, Kellner György, Moskovics Kálmán, Radó Zoltán, Richter Mihály, 
Szűcs Miklós. Mint vendégek tartottak előadást többek közt: Károlyi Mihály, 
Budai György, Havas Endre, Ignotus Pál, Iványi Grünwald Béla, Révai And- 
rás és mások. Az egyes előadásokat az LMK nyomtatásban is megjelentette, 
mint pl. Károlyi Mihály "Október és mat c. 1942-ben tartott előadását, és 
Radó Zoltán vAz angliai magyar egységértet címmel tartott előadását. Az LAK 
kiadásában jelent meg? A szabadság útjánt c. brosúra Moskovics Kálmán szer- 
kesztésében"?§ — és hozzáfűzhetjük, hogy Forbáth Imre , Panasz és remény" 
c. kötete is.?" 

Előző kötete 1930-ban jelent meg Pozsonyban , Favágók" címmel. A tizen- 
hat oldalas , Panasz és remény" c. kötetecske tizenhét versét a költő az 1930 
után megjelent verseiből válogatta, ahogy az utolsó oldalon ő maga írja: ,,. . . ab- 

ból a kevésből, mit sikerült ide átmentenem. A legtöbbjük a Magyar Napban 
jelent meg először, az sŐszi dal pár nappal a mozgósítás előtt." 

Nem mérte föl alaposabban még senki, mit jelent, milyen helyet foglal el 
ez a kis füzet, egyáltalán Forbáth Imre lírája a harmincas évek második felé- 
nek magyar költészetében. Pedig számba véve az adott időszak magyar verster- 
mését, e líra az adott kor leglényegesebb létkérdéseinek művészi és filozófiai 
szintű megfogalmazását tekintve megkülönböztetett figyelmet érdemelne. Az 
egyes verseknek keletkezésük és közlésük idején eszméltető, a fasizmus tér- 
hódításának fenyegető veszélyeire figyelmeztető és harcra mozgósító szere- 
pük volt. 

Mint már említettük, találhatók a Forbáth-hagyatékban olyan dokumen- 
tumok, amelyek jelzik, hogy Forbáth Imre mint költő Angliában még nem tette 
le véglegesen a tollat. Aktuálpolitikai dalait azonban nem tartotta az utókor 
számára is megőrzendő költészetnek. 

Úgy látszik, ebben az időszakban a közvetlen társadalmi cselekvést tartotta 
a legfontosabbnak. Ahogy szinte összes csehszlovákiai magyar bajtársa, a Szov- 
jetunió megtámadása után ő is azonnal jelentkezett katonának," de a Benesék 
irányítása alatt álló katonai szervezés vezetősége nem hívta be. Vállalta hát a szel- 
lemi harc legközvetlenebb és leghatásosabb formáit, az előadásokat. 

A Forbáth-hagyatékban a következő előadáscímeket, témákat lehet találni, 
amelyekről valószínűleg többször is tartott előadást: Tod eines Dichters — 
Attila József (1939., 1943 ?), Magyar kulturális kérdések (1940. február), Prob- 
leme der neueren ungarischen Literatur (keltezés nélkül), Petőfi és a magyar 
sors (1941. szeptember 28.), Magyar irodalom Csehszlovákiában (1942. feb- 
ruár 19.), A demokratikus Magyarország feladatai (1942. március 22.), Present 
Situation in Middle-Europe (1942. április 10.), Széchenyi (1942. május), 
Neueste ungarische Literatur (1943 ?), Ungarn — Deutsche (1943?), CSR and 
the future Europe (1943?), A művészetek tündöklése és nyomora (1943?), 
A czechoslovak viewpoint about futur (1943 ?), Van-e feudalizmus Magyaror- 
szágon ? (1943. december 3.), Hungary and Feudalism (1944. március 9.). 

Egy 1964-es szóbeli közlés szerint Forbáth Imre a legtöbb előadást az 
LMK-ban, valamint a PEN londoni magyar és csehszlovák szervezetében tar- 
totta, de gyakran fellépett angol és nemzetközi szervezetekben is. Visszaemlé- 
kezése szerint angliai emigrációja alatt összesen kb. kétszáz — köztük tíz nagy 
formátumú - előadást tartott. Ezekből kidolgozott, gépelt szöveggel csak a már 
említett , Magyar kulturális kérdések"" és a , Magyar irodalom Csehszlovákiá- 
ban" c. tanulmányai maradtak meg. Jegyzetei szemléletesen tükrözik lelki- 
ismeretes felkészülését. A Széchenyi-előadáshoz pl. elolvasta Széchenyi naplóit, 
egyes műveit, Szekfü Gyula és Surányi Miklós róla szóló könyveit. E téma 
feldolgozására valószínűleg Széchenyi angliai útjai inspirálták, aktualitását elő- 
adásvázlatának végén Forbáth a következőképpen fogalmazta meg: , A mai 
történelmi szituáció annál inkább Széchenyi emlékezetét idézi, mert ma Széche- 
nyi egyetemessége az irányadó. Minden becsületes irány, minden igazi nép- 
barát, patrióta koncepció ma beletartozik egy magasabb egységbe, a 

magyarság hatalmas szövetségébe Hitler legyőzésére s egy jobb jövő építésére. 
Óriási feladat áll előttünk, népünk s az emberiség történelmének talán a leg- 
nagyobbja. Széchenyi így formulázta ezt a feladatot: Küldetésünk az emberi- 
ség számára egy nemzetet megtartani." 

Kikből állt, milyen volt az a közönség, melynek Forbáth az egyetemes ma- 
gyar kultúra értékeit az antifasiszta harc céljainak, a megteremtendő demokra- 
tikus Magyarország eszményeinek jegyében propagálhatta; milyen volt az a szé- 
lesebb társadalmi, politikai, szellemi közeg, amelyben élt? 

Az emlékezések nagyjából egybevágó adatai szerint az 1930-as évek végén 
Angliában összesen kb. 4500-5000 magyar élt. Kisebb részük gazdasági, na- 
gyobb hányaduk az 1939-1940-es években érkezett politikai emigráns volt. Az 
utóbbiak többsége a Csehszlovákiából, majd Párizs eleste után Franciaország- 
ból Angliába menekült kommunisták és antifasiszták köréből került ki. Az anti- 
fasiszta politikai harc gyakorlatában tapasztalt csehszlovákiai magyar kommu- 
nisták voltak a baloldali politikai és kulturális szervezkedés motorjai. Munkájuk 
nyomán bontakozott ki az LMK széles körű kulturális tevékenysége, s jelentős 
szerepük volt a Károlyi égisze alatt kialakult nemzetközi magyar antifasiszta 
mozgalomban is. 

A magyar emigráció egy másik gócpontja a Magyarország hadbalépése 
után megszűnt magyar követség Angliában maradt munkatársai körül alakult 
ki. Szervezetük, a Nagybritanniai Szabad Magyarok Egyesülete (alapítója 
Zsilinszky Antal, Bajcsy-Zsilinszky Endre unokaöccse) a Londonban letelepe- 
dett módosabb magyar középrétegek fóruma volt. E társaság vezető személyi- 
ségei: Buday György grafikus, Iványi Grünwald Béla történész, Földes Jolán, 
Körmendi Ferenc írók, Révai András újságíró, Tarján Tamás rendező és má- 
sok. Nekik is volt egy jól működő klubjuk, Szabad Magyar Szemle címmel egy 
lapot jelentettek meg, közülük kerültek ki a BBC és a sajtóirodák magyar mun- 
katársai és Londoni Pódium néven egy kabarészínpadot működtettek Ignotus 
Pál, Mikes György és Seiber Mátyás vezetésével. A politikailag elég heterogén 
társaságot jobboldali, konzervatív nacionalista vezetés reprezentálta, amely 
azonban az új, demokratikus Magyarország megteremtésének programját ille- 
tően eljutott a Károlyi-emigrációval való együttműködésig. 

Károlyi Mihály a német megszállás elől települt Franciaországból Angliá- 
ba. Jelenlétével az angliai magyar emigráció súlya igen jelentősen megnöveke- 
dett. Károlyi (főként egészségi állapota miatt) kezdetben vonakodott attól, hogy 
a hivatalos Magyarország külföldi ellenzékének élére álljon. Amikor azután 
az 1941. szeptember 27-én létrejött Új Demokratikus Magyarországért moz- 
galom vezetését elvállalta, kialakultak a nemzetközi magyar antifasiszta egység- 
front kibontakoztatásának feltételei. Csatlakoztak hozzá Nyugat-Európa, 
Észak- és Dél-Amerika összes magyar baloldali csoportjai. A mozgalom kereté- 
be tartozó fórumok a világ húsz államában élő, mintegy másfélmilliónyi ma- 
gyart szándékoztak mozgósítani az antifasiszta harcra a szövetségesek és a 
Szovjetunió oldalán. A háború utolsó évében Károlyi elnökletével megalakult 
az Angliai Magyar Tanács, amely a debreceni Ideiglenes Magyar Kormány 


9 F., I. H. Ms 5375/3594 

létrejöttéig nemzetközi politikai és diplomáciai kapcsolatait felhasználva, hatás- 
körében igyekezett irányt és programot adni az új demokratikus Magyarorszá- 
gért folytatott küzdelemnek. Károlyi Magyarország szociális és belpolitikai át- 
alakításának programjában az oktobrizmust a szocialista eszmények irányában 
messze meghaladta, külpolitikai koncepciójában pedig lényegében Jászi Osz- 
kárék konföderációs elképzeléseinek alapján állott. 

Széchenyi-előadásának idézetéből láthattuk, hogy Forbáth Imre tökélete- 
sen tudatában volt a kül- és belföldi magyar antifasiszta harc jelentőségének 
az egész magyarság jövője és sorsa szempontjából. Európa háború utáni új el- 
rendezéséről az angliai emigráció egyes csoportjainak kezdettől egymástól el- 
térő elképzelései voltak. Benesék az első perctől kezdve követelték a müncheni 
egyezményt megelőző határok visszaállítását. Lényegében ezen az alapon állt 
a CSKP londoni vezetősége is, de az adott szituációban nem tartották aktuá- 
lisnak e kérdés magyar vonatkozásainak kiélezését. , Károlyi . . . a dunai kon- 
föderáció alapján állt, míg mi a trianoni határok érvényességét vallottuk — ez 
aligha lehetett másként, már csak a csehszlovák kapcsolataink miatt sem" - 
olvashatjuk a harmincas években Csehszlovákiába, majd onnan Angliába 
emigrált magyarországi kommunista Kellner György visszaemlékezésében." 
A csehszlovákiai kommunista emigráció általában elutasította a konföderációs 
koncepciókat. Moskovics Kálmán, a CSKP londoni vezetőségének tagja, ezzel 
kapcsolatban a következőket mondotta: , Abból indultunk ki: 1. A nemzetek 
összefogásához az utat csak szabad nemzetek találhatják meg, olyanok, akik 
teljes szuverenitással dönthetik el, hogy milyen államban akarnak élni. 2. 
A fasiszta, Hitler-ellenes harc élesztése a nemzeti hagyományok, a nemzeti 
szabadságharcok, a nemzeti függetlenség, önállóság eszményeinek aktualizálá- 
sát hozta magával, s ezt a konföderáció gondolatának népszerűsítésével nehezen 
lehetett volna összeegyeztetni." 

Forbáth Imre többnyire Londonon kívül, a csehszlovákiai magyar kom- 
munistáktól bizonyos fokig elkülönülten élt. Ugyanakkor mint író és előadó 
gyakori vendége lehetett különböző —- magyar, német, cseh és nemzetközi - 
kluboknak, kulturális szervezeteknek. Mint újságíró hozzájutott a sajtóirodák 
legírissebb információihoz, tájékozott volt a nemzetközi politikai élet esemé- 
nyeiről, de feltehetően nem mindenben és főként nem mindig időben értesül- 
hetett a CSKP vezetősége különböző (hazai, moszkvai és angliai) csoportjainak 
irányvonaláról, amely a háború eseményei szerint változctt és az egymás 
közötti egyeztetések nyomán is módosult. Egyéni meggyőződése mellett ez is 
közrejátszhatott abban, hogy a közmondásosan fegyelmezett párttag Forbáth 
Imrének a hagyatékban található dokumentumok tanúsága szerint a többi cseh- 
szlovákiai magyar kommunistáétól bizonyos vonatkozásokban eltérő politikai 
megnyilatkozásai voltak. Ezek elsősorban a közép-európai konföderációval, 
a csehszlovákiai magyar kisebbség önrendelkezési jogának érvényesítésével és 
a csehszlovákiai magyarságnak a felszabadulás utáni életével kapcsolatos el- 
képzeléseiben jutottak kifejezésre. 


39 Kellner György id. mű, 96. o. 
"a Moskovics Kálmán visszaemlékezése Varga Rózsa 1976. július 26-i lejegyzésében. 

A Czechoslovak v Anglii c. lap felajánlott együttműködésére adott nyilat- 
kozatban olvasható, hogy a csehszlovák-magyar határ háború utáni kijelölé- 
sét 1939-ben a , valóságos önrendelkezési jog" érvényesítése alapján képzelte 
el. Az adott szituációban Angliában az önrendelkezési jog hangoztatása első- 
sorban Benesék nacionalizmusa ellen irányult, attól kezdve azonban, hogy az 
önrendelkezési jog követelése a német fasiszták terveiben a Csehszlovák Köz- 
társaság szétzúzásának eszköze lett, a CSKP e jelszót elvetette. 

A közép-európai konföderációt illetően a Forbáth-hagyatékban számos 
jegyzet tanúskodik arról, hogy a kérdés irodalmával igen behatóan foglalko- 
zott. Egy feljegyzésében, amely egy hozzászólás vázlata lehetett, a következő- 
ket olvashatjuk: ,, . . . az én prop.[ositióm]: conföderatio; az első lépés: lengyel- 
csehszlovák blokk . . . """ A minden bizonnyal az emigráció legelejéről származó 
jegyzet jól tükrözi Forbáth elvont ideáiból következő politikai naivitását és 
tájékozatlanságát is. A cseh-lengyel konföderáció Benes koncepciója volt, 
amelyet szovjetellenessége miatt épp a kommunisták zúztak szét. A müncheni 
egyezmény és az azt követő határváltoztatások szovjet részről történt proklama- 
tív elutasítása után maga Bene$ is ejtette ezt a programot. 

Mindettől függetlenül a konföderáció egyik központi témája volt a háború 
alatt kialakult nemzetközi politikai koncepcióknak Európa háború utáni, új el- 
rendezésére vonatkozóan." Károlyi Mihály programjában is központi szerepe 
volt, s már a harmincas évek elejétől, Benessel ellentétben, épp a Szovjetunióra 
támaszkodva gondolta megvalósíthatónak és ebben a formában mindvégig ki is 
tartott mellette. 

Természetesnek látszik, hogy Forbáth Imrét, aki 1919-től kezdve sokáig 
a világforradalomtól remélte a testvéri közösségben élő népek szocialista állam- 
szövetségének megvalósulását, a konföderáció kérdése sokat foglalkoztatta. 
Erre terelték figyelmét a nyugati és a nyugaton élő magyar politikusoknak és 
újságíróknak a témával kapcsolatos megnyilatkozásai is, melyeket gondosan föl- 
jegyzett naplójában." 

Közéleti szerepléseit illetően az 1942. esztendő volt Forbáth Imre leg- 
mozgalmasabb éve az angliai emigráció idején. 1942. február 19-én tartott elő- 
adást az LMK-ban a csehszlovákiai magyar irodalomról. A két évvel korábban 
írt , Magyar kulturális kérdések"? c. tanulmányának erre vonatkozó részeivel 
összehasonlítva megállapítható, hogy az utóbbi esetben értékítéletei már sokkal 
differenciáltabbak, és mértéktartóbban fogalmaz. Az antifasiszta egységíront- 
politika céljainak szem előtt tartásával dialektikusabban elemzi az egyes irány- 
zatok és alkotók pozitív és negatív vonásait. A Sarlóról ekkori, harmadszor 


"2 Jászi Oszkár és Károlyi Mihály Duna-konföderációs tematikájú írásait ismerte. A Szép 
Szóból szó szerint kiírta Kossuth Lajosnak a Duna-konföderációra vonatkozó gondolatait. 
Egy , CSR and the future Europe?" című, valószínűleg 1943-ban írt előadásvázlatát a következő 
jegyzettel zárja: ,, Thesis: Unity, cooperation of small nations; demokratisation."? (F. I. H. 
Ms 5317/17.) 

8 F. I. H. Ms 5377/1. 

5 Ránki György: A második világháború története. Gondolat Kiadó, 1982. 335. o. 

5 Károlyi Mihály: Hit illúziók nélkül. 326., 287-392. o. 

s FH. I. H. Ms 5377/1. 

írt értékelésében került jelentőségének megfelelő helyre a magyar szellemi élet- 
ről felvázolt fejlődésképében ez a mozgalom. Bíráló hangja a jobb- és baloldali 
irányzatok (aktivizmus, proletkult) kritikájában is visszafogottabb, s ebből kö- 
vetkezően tárgyilagosabb. Célja elsősorban értékek felmutatása volt, hogy ezzel 
a csehszlovákiai magyarság nemzeti kultúrájának létjogosultságát a jövőre 
vonatkoztatva is igazolja. 

A csehszlovákiai magyarság nemzeti identitásának hangsúlyozását a nem- 
zetközi politikában időközben bekövetkezett változások, s az ezek légkörében 
erősödő csehszlovákiai nacionalizmus tette szükségessé. 1941. június 18-án a 
Szovjetunió, s azt követően Nagy-Britannia elismerte az emigráns Bene3-kor- 
mányt. Június 22-én Hitler csapatai hadüzenet nélkül betörtek a Szovjetunió 
területére, megszegvén az 1939. augusztus 23-án megkötött megnemtámadási 
szerződést. Az 1941. július 12-én megkötött szovjet-angol egyezmény, majd 
az 1941. szeptember 29. és október 1. között a Nagy-Britannia és az Egyesült 
Államok képviselőivel folytatott tárgyalások nyomán kialakuló szovjet-angol- 
amerikai koalíció feloldotta a németekkel, ill. a Szovjetunióval szembeni addigi 
politika kétértelműsége körüli problémákat. Ezzel egyidőben BeneSék és a 
CSKP vezetősége részéről is eldöntött ügy lett a Hitlert támogató németek 
háború utáni kitelepítése Csehszlovákiából, amivel a német kommunisták is 
egyetértettek. A csehszlovákiai német szociáldemokraták azonban továbbra is 
kitartottak a szudétanémetek önkormányzati jogainak követelése mellett. E kér- 
désekről a CSKP szervezeteiben 1941 őszén viták zajlottak, ezekben a magya- 
rok kitelepítéséről állítólag még nem esett szó." Ezt megerősítik a csehszlová- 
kiai emigráció magyar kommunistáinak visszaemlékezései is, melyek szerint 
a CSKP angliai vezetői és pártalapszervezetei a magyar üggyel ilyen vonatko- 
zásban a későbbiekben sem foglalkoztak." Ellenben mindent megtettek, amit 
adott lehetőségeik mellett tudtak, hogy a magyarországi Hitler-ellenes anti- 
fasiszta ellenállás kibontakozását elősegítsék.? A diplomácia titkos termeiben 
és a sajtóban azonban már ekkor erősen dúlt a harc a bécsi döntésben magyarok- 
nak ítélt területek visszaszerzésének és a csehszlovákiai magyarok kitelepítésé- 


" Bohuslav Lastovicka id. mű, 81. o. 

"s Polák Ervin, a CSKP angliai vezetőségének egykori tagja, 1979. február 22-én levelet 
írt Zsigmondi Endrének: ,, . . . ott [értsd: Angliában - Zsigmondi Endre megjegyzése] a vmagyar 
kérdése távolról sem játszott olyan szerepet, mint pl. a szudétanémet kérdés. Azt hiszem, nem 
csak azért, mert az utóbbiak háború előtti szerepe, valamint a három és fél millió főnyi cseh- 
szlovákiai németek jövője objektíve a vezetőség érdeklődésének középpontjában szerepelt (és 
ebben a kérdésben, mint ismeretes, a párton belül is sok és heves vita folyt), hanem azért is, 
mert a magyar kérdés sokkal problémamentesebb volt a németnél. Míg a németekkel szemben 
az eredeti súj, demokratikus nemzetiségi politika és együttélése jelszavát a kilakoltatás jelszava 
váltotta fel, addig a magyarokkal szemben (legalábbis Londonban) kilakoltatásról soha nem 
volt szó, és a bűnösök megbüntetésén és egy demokratikus nemzetiségi politikán kívül nem 
volt egyéb kifejezett álláspont . . .? 

"5 A rádióadásokból, propagandakiadványokból eddig a következő címeket ismerjük: 
A háború kezdetének belső története. Lincolns-Prager Kiadó, London, 1940. 48. o.; Külföldi 
magyarok otthoni magyarokhoz; ,, . . . hogy mi ne legyünk német gyarmat!" Kiadó: LMK 
London, [é. n.] 16. o. (A Londoni Magyar Klub Könyvei sorozatban.); Angliai magyar szer- 
vezetek közös felhívása. Kiadó: New Democratic Hungary: Károlyi Mihály - LMK: Radó 
Zoltán. - LMK Értesítő, 1943. július. 

nek pszichológiai és diplomáciai előkészítése érdekében. Ebben Benes az 1942- 
től Londonban megjelenő Nové 6asy c. szlovák lapban, amely az évszázados 
szlovák-magyar viszony negatívumainak, s a korabeli magyarországi politika 
reakciósságának, sovinizmusának dokumentálására mozgósította munkatársai- 
nak szellemi energiáit, nagy támaszra talált. 

Ilyen körülmények között különösen nagy jelentősége volt azoknak az 
erőfeszítéseknek, amelyeket a csehszlovákiai magyar kommunisták a haladó 
magyar hagyományok, s a korabeli magyarság progresszív törekvéseinek fel- 
mutatása és támogatása érdekében kifejtettek. E tevékenység egyik jelentős 
dokumentuma a Forbáth Imre kézzel írt fogalmazásában és annak némileg 
rövidített gépírásos változatában megmaradt deklaráció, amelyet a csehszlová- 
kiai magyar írók és újságírók 1942. március 15-e alkalmából valószínűleg fel- 
olvastak. Alább közöljük a deklaráció eredeti fogalmazványának teljes szövegét, 
zárójelben pedig a gépírásos változatból kimaradt részeket: 


AZ ANGLIÁBAN ÉLŐ CSEHSZLOVÁKIAI MAGYAR ÍRÓK S ÚJSÁGÍRÓK 
(EGYLETÉNEK) DEKLARÁCIÓJA (TERVEZET) 


Minden csehszlováknak s magyarnak, aki szívén viseli népének s az emberiség- 
nek sorsát, ebben a háborúban a szövetségesek oldalán a helye. Ez a háború élet- 
halálharcot jelent a sötétség hatalmával szemben a népek szabadságáért, ember- 
jogokért, az igazi kultúráért. E küzdelem kimenetele évszázadokra döntheti el 
az emberiség sorsát. Ezért ezen igaz ügy aktív harcosai vagyunk és árulásnak 
tekintünk minden közömbösséget, passzív félreállást. 

Nem ismerjük el a hitleri vúj rendr fait accomplijait. A hatalmas brit biro- 
dalom s az Egyesült Államok, a dicsőséges Szovjetunió és Kína, karöltve 
szövetségeseikkel s az elnyomott népek hősies szabadságharcával, kivívják az 
emberiség túlnyomó többsége által várva várt győzelmet, s ezzel lefektetik a 
szabad népek igazán Új Rendjének alapjait. 

Kívánjuk a szabad, független, demokratikus Csehszlovákia helyreállítását, 
éppen úgy, mint egy szabad, független, demokratikus Magyarország meg- 
alkotását. Kívánjuk a két ország vitás ügyeinek békés rendezését és termékeny 

Hosszú évek együttélésében jól megismertük a cseh és szlovák testvérein- 
ket, és megtanultuk becsülni őket. Részt vettünk a közös munkában a haladó 
Csehszlovákiáért, s az oldalán állottunk a müncheni idők tragikus válságában, 
amikor a Köztársaság volt a demokrácia végvára a náci áradattal szemben. De 
arról sem feledkeztünk meg soha, hogy magyarok vagyunk! (Mély szolidaritás- 
sal figyeltük, s lehetőség szerint) Szóval és tettel segítettük a magyarországi 
dolgozó nép s haladó intelligencia harcát a reakció elnyomásával s visszaélései- 
vel szemben. S ma, midőn az úri bitangok kiszolgáltatták az országot idegen 
kényuraknak, s vágóhídra küldik a népet sötét érdekekért, még inkább a köteles- 
ségünknek tudjuk, hogy támogassuk a magyar haladást az ősi külső és belső 
ellenséggel szemben. 

Azzal, hogy szívvel-lélekkel részt veszünk a csehszlovákiai küzdelemben 
s egyidejűleg támogatjuk egy széles, igazán demokratikus magyar mozgalom 

létrejöttét, a mi sajátos szerepünk a hídverőké is lesz a nagy harc e két fontos 
szektora között. 

Kis népek csak úgy állhatnak meg a történelem viharaiban, ha sorsukat 
nagy, haladó mozgalmakhoz kötik. A csehszlovákok, hűen Husz, Komensky, 
Stúr és Masaryk tanításához, e sorsdöntő küzdelemben a haladás erői oldalán 
vesznek részt. A magyarok ezzel a legnagyobb szabadság-hagyományok, Rákó- 
czi és Martinovics, Kossuth, Petőfi és Ady Endre örökségét veszik át s váltják 
valóra. S így joggal foglalják majd el méltó helyüket az új, szabad Európában 
egy szép, békés, alkotó jövő közös perspektívájával. 

1942. márc. 15-én." (F. I.) 


Az itt zárójelben közölt részek kihagyása a deklaráció egészének alapten- 
denciáját nem változtatta meg. A Magyarországgal való szolidaritást hang- 
súlyozó rész törlése azonban mégis olyan tendenciára utal, amely a csehszlová- 
kiai magyar kommunista emigránsok bizonyos fokú elhatárolódását jelzi 
Magyarországgal szemben. Míg a Czechoslovak v Anglii c. lappal kapcsolatos 
nyilatkozat fogalmazása idején (1939 nyara) Forbáth a háború után megejtendő 
népszavazástól remélte annak eldöntését, hogy a csehszlovákiai magyar kisebb- 
ség milyen sorsot választ, az 1942. március 15-i deklaráció már nem hivatkozik 
az önrendelkezési jogra, de a jövőre nézve még mindig a magyar és a csehszlovák 
nép egyenlő esélyeivel számol. Itt a hangsúly a csehszlovákok és a magyarok 
progresszív nemzeti hagyományaira építendő alkotó jövő közös perspektívájára 
esik, arra, hogy mind , joggal! foglalják majd el méltó helyüket az új, szabad 
Európában". 

A deklarációnak a hagyatékban Forbáth Imre kézírásával két fogalmazvá- 
nya őrződött meg, s a végleges változatból a két fél mondaton kívül a címből is 
kimaradt egy szó. Ennek törlésével a deklaráció nem egy szervezet, egy egylet, 
hanem csak az Angliában élő csehszlovákiai magyar írók és újságírók nyilat- 
kozata maradt. ; 

Forbáth Imrének egy 1942. március 5-ével datált levélfogalmazványa 
arra utal, hogy nem sokkal a levél megírása előtt néhány csehszlovákiai magyar 
újságíró megbeszélést tartott egy egylet létrehozásáról. , ,Egész úton hazafelé 
azon gondolkozámt, hogy sikeres volt-e a megbeszélésünk. Sajnos, az a be- 
nyomásom, hogy nem." Forbáth a megbeszélést nem tartotta eléggé átgondolt- 
nak és még egy összejövetelt javasolt, , ahol véglegesen megtárgyalhatnánk 
egyletünk alapvető kérdéseit, s a szükséges teendőket"." 

A deklaráció a csehszlovákiai magyar írók s újságírók alakulófélben levő 
egyletének nyilatkozataként íródott, de a szervezkedés eredménye végül a 
Csehszlovákiai Magyarok Angliai Szövetségének? megalakítása lett. 

A szervezet létrehozását — az egykori angliai magyar emigránsok vissza- 
emlékezése szerint — az angliai CSKP vezetése alatt álló Magyar Bizottság, 
pontosabban annak vezetője, Moskovics Kálmán kezdeményezte, de feltehetően 


6 PR. I. H. Ms 5375/13. 

4 Forbáth Imre levélfogalmazványa Várady Aladárhoz. F. I. H. Ms 5381/434. 

89 A szervezet neve a visszaemlékezésekben és a fennmaradt dokumentumokban a , Demok- 
ratikus?", ill. az , Angliai? jelzők feltüntetése vagy elhagyása szerint több változatban szerepel. 

Benesék is támogatták, mert elnöke dr. Várady Aladár, egy komárnói szociál- 
demokrata közjegyző lett, akiről közismert volt, hogy a Bene5-kormány híve. 
Titkárul viszont a kommunista dr. Ferencz Lászlót választották. — 

Moskovics Kálmán szóbeli közlése szerint a Csehszlovákiai Magyarok 
Szövetsége különböző pártállású és politikai felfogású emigránsok antifasiszta 
egységíront-szervezete volt. Létrehozására elsősorban a csehszlovákiai magyar 
kisebbség jövőjének előkészítése szempontjából volt szükség, de ugyancsak az 
ő véleménye szerint a szervezet nem fejtett ki túlságosan nagy tevékenységet. 
A fennmaradt meghívók szerint összejöveteleiket nem az LMK-ban tartották, 
hanem alkalomszerűen különböző helyeken. Az egyik meghívó a Rudolf Fuchs 
házba invitálta a magyar érdeklődőket Forbáth Imre , Van-e feudalizmus 
Magyarországon ?" c., 1943. december 3-án tartandó előadására. Egy nyomdai 
sokszorosítású kis plakát-meghívó egy, a Gas Industry House-ban 1944. február 
10-én rendezendő vitáról értesít, amelyen Geoffrey le M. Mander M. P. elnök- 
lete alatt gróf Károlyi Mihály, dr. Vlado Clementis és Kaczér Illés a , Magyar- 
ország sorsa — Magyarország útja?, , Lehetséges-e az együttműködés Magyar- 
országgal?" témáról tartanak előadást. A plakát alján a Csehszlovákiai Magya- 
rok Szövetségének március 9-i programjaként Forbáth , Hungary and Feuda- 
lism", április 13-ára pedig G. Herczeg , Horthy propaganda in England and 
America" c. előadását hirdeti." 

A csehszlovákiai magyar kommunista emigránsok a Csehszlovákiai Ma- 
gyarok Szövetségének megalakulása után is Magyarország demokratizálásának 
és a németek oldaláról való leválasztásának elősegítését tartották egyik legfőbb 
feladatuknak. E program jegyében született Forbáth Imrének egy 1942. március 
28-val datált, , A magyar demokrácia feladatai"? c. részletesen kidolgozott elő- 
adásvázlata, amely valószínűleg a BBC magyar adásának készült. A vázlat a 
magyar forradalmi demokratikus történelmi hagyományok felidézésével indul, 
Dózsától az 1918-1919-es forradalmakig, majd a megvalósítandó új rend de- 
mokráciájának értelmezéseként kifejti, hogy ,,. . . teljes akkor lesz, ha a társada- 
lom magasabb fokú átszervezése és a termelt javak fölöslege megteremti a tény- 
leges egyenlőség anyagi feltételeit. A politikai és gazdasági-szociális demokrácia 
egysége jelenti a teljességet. """ 

Ezt követően tíz pontba foglalva tárgyalja az új demokratikus Magyar- 
ország programját, benne az összes többi előfeltételeként, a Hitler-ellenes harc 
megkezdését. A program a népi demokratikus berendezkedés gazdasági, terme- 
lési, alkotmányjogi, belpolitikai, szociál- és kultúrpolitikai stb. feltételeit vázolja 
fel, figyelembe véve a megszervezendő új rendszer szinte minden fontosabb 
területét. 

A , Magyar kulturális kérdések" c. tanulmány átfogó értékelése, a ,,Ma- 
gyar demokrácia feladatai" c. előadásvázlat gondosan felépített koncepciója is 
arra enged következtetni, hogy Forbáth Imre magyarországi feladatra készült. 
Egy olyan Magyarországon, amely elképzelése szerint a háború után megvaló- 


3 A The Association of Magyars of Czechoslovakia felirattal kezdődő plakát Varga Rózsa 
tulajdona. 
4 F. I. H. Ms 5377/1. 

sítandó konföderációs államszövetségi rendszeren belül a Szovjetunió és a szom- 
széd államok felé nyitott lesz, határok majd csak papíron léteznek, s ahol az 
internacionalista szolidaritás próbáin jól vizsgázott csehszlovákiai magyar kom- 
munisták felkészülten tölthetik be a , hídverők" szerepét, amint arra az Angliá- 
ban élő csehszlovákiai magyar írók s újságírók deklarációjában is utalt. Nehezen 
vette tudomásul, hogy a háború után megteremtendő új Európa, s benne az 
egyes népek jövőjét nem az elvont eszmék, hanem a hatalmi és szövetségi rend- 
szerek érdekeinek az erők meghatározta kompromisszumok szerinti érvényesí- 
tése, a népeket képviselő politikusok diplomáciai ügyessége, az adott esetben 
pedig elsősorban a népeknek a harctereken, a fasizmus elleni véres küzdelem- 
ben tanúsított passzív, fasizmust támogató vagy ellene aktív harcot vállaló ma- 
gatartása fogja meghatározni. Előadásait akkor is folytatta, az új demokratikus 
rend konkrét programjait akkor is tovább szerkesztgette és propagálta, amikor 
a csehszlovákiai magyarság sorsa reménytelennek látszott. 

A hagyaték anyaga alapján azonban úgy tetszik, 1942 nyarától már egyre 
inkább csak a csehszlovákiai magyarsághoz kötődő témákkal lépett fel, és foko- 
zatosan újra művészetelméleti, esztétikai tanulmányaihoz vonult vissza. 

1942 júliusában Forbáth Vlado Clementistől baráti hangú levelet kapott. 
Arra kérte őt, hogy a Nové őasy (amely lapnak Clementis munkatársa, majd 
szerkesztője volt) számára Írjon egy cikket, s meglehetősen bő ajánlatot is tett 
a kiválasztandó és megírandó témára." 

Vlado Clementisről el kell mondanunk, hogy a szlovák kommunista párt 
egyik legjelentősebb alakja, 1935-1938-ban parlamenti képviselője volt. Isme- 
retségük Forbáthtal még a húszas évek kommunista mozgalmában kezdődött. 
1938-ban Vítézslav Nezvallal, Laco Novomeskyvel együtt tagjai voltak az írók 
Párizsban rendezett nemzetközi antifasiszta kongresszuson részt vevő csehszlo- 
vákiai delegációjának. A franciát tökéletesen és más nyelveket is jól beszélő Cle- 
mentisnek, mint alaposan felkészült politikusnak, nagy sikere volt a nemzetközi 
fórumokon. Forbáth Csehszlovákia védelmében írt felszólalását is, amelyet 
Aragon olvasott fel a kongresszuson, Clementis fordította franciára. Clementis 
a müncheni egyezmény megkötése után először a Szovjetunióba, onnan Fran- 
ciaországba emigrált. A CSKP ottani csoportjának vezetősége a szovjet-német 
megnemtámadási egyezmény, majd a finn-szovjet háború kritizálása miatt fel- 
függesztette párttagságát. Amikor Franciaország összeomlása után Angliába 
került, Gustáv Beuer megbízásából a párt képviseletében Forbáth látogatta meg 
először. (Párttagsági ügyét nem rendezhették, mert az angliai csehszlovák kom- 


5 F. I. H. 5381/14. - A levél magyar fordításban többek között a következőket tartal- 
mazza: , A cikk terjedelme a folyóiratnak egy (legfeljebb másfél) oldala lehetne és folyó hó 
10-ig kézhez kellene hogy kapjam. Természetesen magyarul írnád, a szerkesztőség lefordít- 
tatja. Az oly széles körű tematikában valamilyen speciális problémára koncentrálhatsz (pl. 
a szlov. és magy. irodalom viszonyára, vagy a visszacsatolt területek magyarjairól, a magyarság 
őszinte és egyenrangú együttműködésének tendenciáiról és feltételeiről a Duna-völgy más 
nemzeteivel és hasonlók), vagy mondanál valamit a szlovák-magyar viszony paradoxiáiról, 
különösségéről, főként 1848-tól napjainkig (Petőfi, Kossuth, objektív és szubjektív forradalmi- 
ság és ellenforradalmiság vagy ! Petőfi és Janko Králs és hasonlók). Amint látod, a téma széles és 
kimeríthetetlen . . ." 

munista vezetőségnek sem felvételi, sem kizárási, sem fegyelmi tárgyalási joga 
nem volt, mindenben a moszkvai emigrációban élő vezetőségnek volt aláren- 
delve.) Angliai emigrációjának kezdetén Clementis az 1848-1849-es szlovák 
mozgalmak történetének megírásával, a csehszlovákiai emigráció kulturális éle- 
tének szervezésével (előadássorozatok, össz-szláv szeminárium stb.), és az 1941- 
es és 1942-es moszkvai szlavisztikai nemzetközi kongresszus témáival, majd 
egy Nyugaton rendezendő össz-szláv kongresszus előkészítésével foglalkozott. 
A kongresszus 1944 májusában Londonban zajlott le, sikerében nagy része volt 
Clementis munkájának. 

A Nové casyval kapcsolatban közbevetőleg rá kell mutatni, hogy amikor 
Kállay Miklós magyar miniszterelnök Teleki Pálnak a német befolyást ellen- 
súlyozó politikai irányvonalát követve arra törekedett, hogy Nagy-Britannia 
felé kiépítse Magyarországnak 1941 áprilisában megszakított diplomáciai kap- 
csolatait, a konzervatív, nacionalista szlovák emigráns csoport a Nové 6asy c. 
orgánumot szinte teljes egészében a Magyarország elleni propaganda szolgála- 
tába állította. A Czechoslovak v Anglii, a Kulturni Zápisník és a Mladé Cesko- 
slovensko mellett ez volt a csehszlovák emigráció negyedik lapja. Egyik legfőbb 
feladata volt a magyarság és a korabeli magyar rezsim diszkreditálása." Így 
akarták a trianoni határok maradását és Magyarország nyugati kapcsolatterem- 
tési törekvéseinek meghiúsítását elősegíteni. A leleplező kritikáknak a néha pri- 
mitív túlzásoktól eltekintve többnyire megvolt az alapjuk. Hasonló ostorozások 
abban az időben a magyar kommunista emigráció sajtójában sem mentek ritka- 
ságszámba. 

Forbáth - Clementis következő, 1942. december 19-én keltezett levelének 
tanúsága szerint — nem küldött kéziratot a Nové Casy számára, a levélre nem 
válaszolt. Clementis második Forbáthoz írt levelét már magyarul írta: , Ked- 
ves barátom, ámbár nem vagyok biztos abban, hogy minek tulajdonítsam ko- 
nok hallgatásodat (You never can tell it — ilyen körülmények közt), mégis föl- 
kérnélek egy közös feketekávéra . . ." Arra kéri, hogy a PEN Csehszlovák Klub- 
jában , Medzi nami a Mad"armi" [Mi és a magyarok] címmel tartandó előadásá- 
nak néhány problémáját megbeszélhesse vele. ,,. . . azt hiszem, hogy számomra 
— és jövendőbeli hallgatóim számára -— nagy haszonnal járna, ha lehetőségem 
lenne egy-két problémát veled előzetesen megbeszélni . . .""" 

ss: : . Vitánk reggelig tartott, és egy feketéből lett vagy két tucat. Persze 
nem egyeztünk meg, hiszen már száz éve folyt a vita történészeink között . . ." 
- jegyzi meg Forbáth a Clementisről 1965-ben írt portrévázlatában, amelyben 
azt is kimondja: ,,. . . Clementis az 1848-as szlovák új-hegeliánusok, forradalmi 
demokraták gondolatainak folytatója, s a magyar kérdésben átvette azok hi- 
báit is." 


4 Ilyen cikkek jelentek meg benne, mint pl.: Ján Pauliny-Tóth: Mad?Jarsko a mier 
v Strednej Európe. [Magyarország és a béke Közép-Európában] Nové éasy (London), 1942. 
augusztus. 20-21. o., Slováci v Madarsku. (Z prejavu ministra dr. Juraja Slávika v Státnej ra- 
de.) (Szlovákok Magyarországon. (Dr. Juraj Sláviknak az Államtanácsban tartott előadásából.)) 
Uo., 1943. február 20. o. stb. 

" F. I. H. 5381/15. 

8 Forbáth I.: Vlado Clementis. Élet és irodalom, 1965. július 31. 

Clementis 1943. január 11-én megtartotta a , Medzi nami a Madarmi? c. 
előadását, amely önálló kötetben és angolul is megjelent, de mi csak a Nové 
casyban közölt részletekből és egy ugyanott megjelent kritikájából tudjuk re- 
konstruálni. Műfaja szerint Clementis írását történelempolitikai esszének, vagy 
talán inkább politikai vitairatnak lehetne nevezni. Munkájában a szlovák-ma- 
gyar viszony egész történetének áttekintésére vállalkozott, azzal az írásából ki- 
sugárzó szándékkal, hogy a csehek demokratikus történelmi hagyományait, a 
szlovákok évszázados elnyomását, majd annak kontrasztjaként a magyarok bru- 
tális nemzetiség- és demokrácia-ellenességét hangsúlyozva, már a háború utáni 
státushelyzet meghatározását előkészítendő, a magyarságot s különösen az ak- 
kori kormányt a nemzetközi közvélemény előtt diszkreditálja. 

Clementis életrajzírói megjegyzik, hogy mindig izgatta a magyar-szlovák 
viszony problémája."" A pánszláv hagyományokat gondosan ápoló szlovák értel- 
miségi családból származó eminens diák nemzeti önérzetét a szlovák nemzeti 
klasszikusok olvasása mellett magyar gimnáziumi tanárainak sértései is (ilyes- 
mire a , Medzi nami a MadJarmi"-ban is utalt)" segítették kifejleszteni. 

A , Medzi nami a Mad"armi" gazdag anyagot vonultat fel (történelmi szak- 
irodalmat, napi sajtót, rádióadásokat stb.). Úgy tűnik, hogy a régmúltat, pl. a 
huszitizmust is csak azért teszi vizsgálata tárgyává, hogy az azzal kapcsolatos 
magyar szakmunkák (pl. P. Tóth-Szabó: A cseh huszita mozgalom és uralom 
története Magyarországon. 1914.) kapcsán bebizonyíthassa, hogy a magyaroktól 
a múltban is, a jelenben is idegen a demokratikus szellem, s ez legfőképpen a 
szomszéd népek lebecsülésében nyilvánul meg. Ezt illusztrálandó hosszan idézi 
gróf Csáky Mihálynak, a Felvidéki Közművelésügyi Egyesület elnökének 1942. 
augusztus 5-én Debrecenben elmondott , A magyar kultúra északi határai" c. 
beszédét,"! mely szerinte a magyar kultúrfölény hangoztatása mellett arra is 
bizonyíték, hogy a magyar uralkodó osztály nemcsak a bécsi döntéssel neki jut- 
tatott területre, hanem egész Szlovákiára igényt tart. 

A Csehszlovák Köztársaság alatti magyar-szlovák viszony elemzésekor 
megjegyzi, hogy a szlovákiai földreformot a magyarok szempontjából igazságo- 
sabban is végre lehetett volna hajtani, de ezt a hátrányt szerinte ellensúlyozták 
a politikai demokrácia és a népi iskolarendszer előnyei. A csehszlovákiai ma- 
gyarság nagyszámú részvételét az antifasiszta demonstrációkon, s a mozgósítás- 
kor megmutatkozott harckészségét a Köztársaság megvédésére nem veszi szám- 
ba, de a német kisebbséggel összehasonlítva megemlíti: , Aki a München előtti 
napokat Szlovákia magyar területein élte át, az tudja, hogy milyen alapvető 
különbség volt azok és a szudétanémetek között. A magyar munkásság és pa- 


5 Zdenka Holotíková-Viliam Plevza: VIado Clementis. 

1... A gimnáziumban a magyar professzorok legalábbis azt tanították nekünk, hogy 
a szlovákok (a népdalokban leggazdagabb népek egyike) a magyaroktól tanultak énekelni, ami- 
kor nyári munkákra az Alföldre jártak! És a szlovák népművészet egyedülálló alkotásait, 
különösen a dús kézimunkákat, a magyar népművészet címkéjével exportálták Magyarország- 
ból." (V. Clementis id. mű. Nové éasy, 1943. február. 117. o.) 

"a Reggeli Újság, 1942. augusztus 6. — Csáky hangsúlyozta, hogy a szlovák kultúra roko- 
nibb viszonyban áll a magyarral, mint a csehvel, s a magyar kultúrkör északi határait a Kárpátok 
begygerincében határozta meg. (Clementis szlovák fordításban idézi a Nové €asy 1943. februári 
számának 115. oldalán.) 

rasztság többsége nemcsak hogy értékelte a politikai és kulturális haladást, amit 
a Köztársaság hozott neki, de ezek a rétegek helyesen látták Csehszlovákia kül- 
detését és annak jelentőségét az adott európai szituációban . . .""? 

E szavaknak a szudétanémetek kitelepítési programja után, amikor sokan 
érveltek a magyar kérdés hasonló megoldása mellett, nagy jelentősége volt. Re- 
ményt adtak arra, hogy a csehszlovákiai magyarság - a háborús bűnösök kivéte- 
lével — az első polgári köztársasághoz hasonló feltételek közt élheti életét. Cle- 
mentis azonban fentebbi véleményét később megtagadta. 1946-ban, már mint 
államtitkár, a párizsi béketárgyaláson kétszázezer csehszlovákiai magyar kitele- 
pítését követelte, állítólagos szomorú tapasztalataira hivatkozva." 

Clementis a demokratikus Csehszlovákia és vele szemben a progressziót 
brutálisan elnyomó magyar rendszer ellentétének érzékeltetésére felsorolta a ma- 
gyar kormánynak a visszacsatolást követő intézkedéseit, a demokratikus önkor- 
mányzati szervek feloszlatását, a politikai üldöztetéseket, a bebörtönzést, amely- 
nek nyomán állítólag már az első hetekben tizennégyezer magyar került börtön- 
be vagy koncentrációs táborba. Kitért a Kállay-kormány közeledési kísérleteire 
Csehszlovákia, konkrétabban a szlovákok felé, amit mereven elutasított, súlyos 
vádakkal megbélyegezve a magyarság múltbeli és akkori vezetőit: , Ha megpró- 
báljuk összefoglalni a XIX. sz. elejétől egészen máig uralkodó magyar uralkodó 
osztály politikai ideológiáját, morálját és módszereit, barbár cinizmusát és egye- 
nesen megdöbbentő szégyentelenségét, akaratlanul is eszünkbe jut, hogy ezek 
bizony sokban egész évszázadokkal megelőzték nemcsak Göbbelst, de a hitleri 
masinériák más vszakterületeinekk nem egy képviselőjét is.""" 

Vlado Clementis vádjait a magyar uralkodó osztályoknak adresszálta, s fel- 


": TJo. 116. o. 

"3 Csehszlovák indítvány 200000 magyar kitelepítésére. Klub Hírek (London), 1946. 
október. 5-6. o.: , A magyar területi és politikai bizottságban Clementis terjesztette be 
Csehszlovákia javaslatát 200 000 magyar kitelepítésére. Clementis hangsúlyozta, hogy javasla- 
tát azért terjeszti a békekonferencia elé, mert Csehszlovákiának szomorúak a tapasztalatai 
ebben a kérdésben... Csehszlovákia legválságosabb időszakában a csehszlovákiai magyar 
képviselők Henleinnel és Frankkal szövetkeztek, és hozzájárultak a csehszlovák állam felbom- 
lasztásához. 

A magyar politika alapja a revizionizmus volt, amely állandó zavart igyekezett elhinteni 
Közép-Európában. A magyar kormány képviselőinek szájából hallottuk -— mondotta Clementis 
-, hogy az új magyar kormány lemond a revizionizmusról, ha Csehszlovákia hajlandó újra 
kezdeni a háború előtt követett kisebbségi politikáját. Csehszlovákia nem tud hinni ennek a 
magyar állításnak . . . Clementis vitatta az ellenérveket. Szerinte a 200 000 magyar számára 
van hely, mert Magyarország körülbelül ugyanennyi embert vesztett a háború során. Ezen- 
kívül Magyarország 400000 németet telepíthet ki..." Szegedy Maszák Aladár válasza: 
95  . . Clementis a valóságnak meg nem felelő, téves adatokra építette fel érvelését. A magyar 
ügy szószólója rámutatott arra, hogy Clementis állításával szemben a Magyarországon lakó 
szlovákok száma nem 450 000, hanem csak 104 000, míg a magyarok száma Szlovákiában nem 
500 000, hanem 652 000, amint ezt éppen a csehszlovák statisztikai hivatal hivatalos közlönyé- 
nek kimutatása igazolja... A magyar delegáció mindenesetre azt látná legszívesebben, ha 
a bizottság statisztikai szakértőkkel felülbíráltatná a magyar és a cseh delegáció adatait." (Uo. 
6-7. o.) Szegedy Maszák Bene3 1946-ban megjelent könyvére és Clementis háború alatti 
megnyilatkozásaira utalva visszautasította a vádat, hogy a csehszlovákiai magyarság hozzá- 
járult Csehszlovákia felbomlasztásáboz. (Uo. 7. o.) 

54 Nové Casy, 1943. február. 117. o. 

tételezte, ha eltűnnek a történelem színpadáról, a szlovák-magyar viszony új 
fejezete kezdődhet. Megjelentetett művének kritikusa azonban a Nové Casyban 
cáfolta ezt a reményt: , Én nem tudom, hogy Clementis nem illúziókat gyárt-e 
magának arról — mint annak idején Janko Král, Francisci és Pauliny-Tóth -, 
hogy a magyar néppel lehetséges a megegyezés, és hogy azt csak a magyar ural- 
kodó osztály akadályozza meg . . ." A kritikus szerint ,,. . . a magyar parasztnak 
legalább akkora, vagy még nagyobb felsőbbrendűségi komplexusa van a ruté- 
nokkal, oláhokkal, tótokkal, rácokkal szemben", mint a kozmopolita uralkodó 
osztálynak. ,,. . . nincs senki, de senki a magyarok oldalán mint lehetséges 
partner, akiben bízni lehetne, s megegyezni a szlovák, vagy egyáltalán a inem- 
zetiségit kérdésben. A megegyezés és megértés mindig hiábavaló kísérletei 1848, 
1863-67, 1895, 1906-ban, a mindig hitszegő, kétszínű ígéretek, a rászedés, ha- 
zudozás, becsapás taktikái — köztünk és a magyarok között - az abszolút elide- 
vezettek, a bizalmatlansághoz, gyanakváshoz, gyűlölethez, mély sza- 
kadékhoz, amit 1918 és később már semmi sem volt képes áthidalni." 

A Nové casy nem vesz tudomást a demokratikus és a kommunista magyar 
emigrációról, Károlyi Mihálynak és körének már az első világháború előtt ki- 
alakult szláv orientációjú külpolitikai irányvonaláról, amely a demokratikus alap- 
elvekre épített közép-európai konföderációban vélte a dunai népek békés együtt- 
élésének megoldását megtalálni. A recenzió készítője egy másik írásában be- 
sározta a magyar és a szlovák kommunista forradalmak internacionalista eszmé- 
nyeit is: , A magyarok Károlyi Mihály és a Kun Béla vezette kommunista éra 
ún. forradalmai alatt is minden lehetőséget kihasználtak arra, hogy újra hatal- 
muk alá vonják elvesztett területeiket . . .""" 

Az ebben az időben ugyancsak angliai emigrációban élő Károlyi Mihály 
ezzel szemben mindent elkövetett annak érdekében, hogy a csehszlovák emig- — 
ráció vezetőivel szoros kontaktusban maradhasson, hogy politikai célkitűzéseit 
a dunai népek közös érdekei alapján velük egyeztesse."" Ján Masaryk és Károlyi 
között őszintének látszó baráti viszony alakult ki, Benes a dunai konföderáció 
körüli tervezgetésekben sokáig együttműködött vele."" Clementisszel — mint már 
utaltunk rá — nyilvános vitát folytatott a csehszlovák-magyar együttműködés 
lehetőségeiről, amelynek lefolyásáról ez idő szerint közelebbi információnk 
nincs, de valószínűleg azon alakult ki róla nem túlságosan hízelgő véleménye." 


55 Ján Pauliny-Tóth: Madfarsko a mier v Strednej Europe. Nové €asy, 1943. május- 
június. 184-185. o. 

te Ján Pauliny-Tóth: Mad?arsko a mier v Strednej Europe. Nové éasy, 1942. augusztus. 
21. o. 

5" Károlyi Mihály: Hit illúziók nélkül. 386—393. o. 

"5 TJo. 390—391. o. 

8 A cseh [sicÍ]J politikusok közül kétségkívül Clementis volt a legerősebb egyéniség 
Hallgatag, ravasz és makacs ember volt, adott esetben konok ellenfél. Szeme fölött mély forra- 
dás húzódott. 

- Noha -szaazxistának. vallotta magát, szűk látókörű soviniszta volt, és soha semmilyen 
kérdésben nem tudtunk egyetértésre jutni. Az volt a meggyőződése, hogy Szlovákiát csak a 
magyarok kiűzésével lehet megtisztítani a sovinizmus mérgétől, és nem látta be, hogy ez csak 
.a gyűlölködést fogja fokozni, és még nehezebbé teszi a későbbi megértést és megegyezést." 
— Károlyi Mihály: Hit illúziók nélkül. 392. o. 

ff Már utaltunk rá, hogy Clementisszel Forbáth is vitatkozott. A , vagy két 
tucat feketekávé"-val átvirrasztott éjszakán lezajlott vitájukról közelebbit nem 
tudunk. A kis portré, amelyben Forbáth erre utal, elsősorban a személyi kul- 
tusz áldozatául esett mártír Clementisnek állít emléket, az alkalom és műfaj adta 
lehetőségek közt sem hallgatta azonban el kritikus értékítéletét a szlovák poli- 
tikus nem marxista, elfogultságokkal terhes történelemszemléletéről. Az 1942. 
decemberi vitának a nyilvánosság előtt mindössze annyi folytatása lett, hogy 
a Nové €asy számára Clementis által kért cikk helyett a lapban Forbáthnak a már 
előzőekben tárgyalt, , A csehszlovákiai magyar irodalomról" tartott előadása 
jelent meg, s annak függelékeként közölte kritikus megjegyzéseit Clementis 
írásáról: ,,. . . S ezen a helyen engedjék meg azt is, hogy kedves barátomnak, 
dr. Clementisnek ellentmondjak, aki "Mi és a magyarokx c. tanulmányában azt 
emelte ki történelmünkből, ami abban rossz volt, a századok ellentétét és a ma- 
gyar bűnök szörnyű, csaknem végtelen sorát. Én itt a dolgok másik oldalát 
hangsúlyoznám: a történelem mindazon példáját, ahol — bár csírájában, és ha 
pillanatra is — a barátság, megértés, együttműködés, közös sors és harc villant 
volt meg. Mert ezek a példák szigorú ujjal mutatnak a jövő felé. Részemről nem 
a tagadásra, hanem a dolgok új szintézisére helyezem a hangsúlyt. 

Az én krédóm egyszerű: csehek, szlovákok, magyarok jövője, a Duna- 
medence többi nemzetének jövendője is attól függ, hogy okultak-e saját törté- 
nelmükön. Ha okultak, és helyesen vonták le a tanulságot, akkor hiszem, hogy 
nincs messze a kor, amelyben különböző népeink más és más nyelven együtt 
éneklik a szabadság dalát."" 

Clementis akkor már mint főszerkesztő, közölte saját lapjában a rá vonat- 
kozó kritikát. Hozzáfűzte azonban a maga visszavágását is."! 

Forbáth írásával egyazon számban jelent meg Kaczér Illésnek egy cikke 
Adyról. Rajtuk kívül más csehszlovákiai magyar szerző nem szerepelt a lap- 
ban. Abban a speciális magyar számban, amely Clementis ,,Medzi námi a 
Madarmi" c. írását publikálta (1943. március), Magyarország mély belső ellent- 
mondásait, válságát és nemzetiségi ellentéteinek visszhangját illusztrálandó, 
a célnak megfelelően jól válogatott magyar fordításokat és szlovák verseket 
közöltek. 

A Nové éasy 1943. októberi számában közölt Forbáth-tanulmányon kívül 
hosszabb ideig semmi sem dokumentálja az író és Clementis közötti kapcsolat 
fennállását. Forbáth e korszakbeli írásos hagyatéka arról tanúskodik, hogy köz- 
életi szereplését, ekkoriban elsősorban a Csehszlovákiai Magyarok Szövetsége 


19 Forbáth Imre: O mad?2arskej literature v Ceskoslovensku. (A csehszlovákiai magyar 
irodalomról.] Z rukopisu prelozil:-s (Kéziratból fordította:-s. — Valószínűleg Clementis.)] 
Nové éasy, 1943. október. 45-48. o. Magyarul megjelent: Irodalmi Szemle, 1965. 8. sz. 717- 
721. o. 

a Ez magyarul így hangzik: , Forbáth barátom jogtalanul hányja föl nekem, hogy a Mi 
és a magyarokt c. brosúrácskámban azt hangsúlyoztam a szlovák-magyar kapcsolatokban, 
ami azokban rossz volt. Mert én bizony arról a rosszról csak beszámoltam - s méghozzá 
szordinóval! - A baj abban van, kedves barátom, hogy amit én és előttem más szlovákok, csehek 
vagy akár angolok (Scotus Viator) mondtak, azt tulajdonképpen a demokratikus magyaroknak 
maguknak kellett volna elmondaniuk] Nekünk, külföldre, de főként és mindenekelőtt erről 
a magyarok többségét kellene meggyőzniük." (Uo.) 

keretén belüli szervezeti életben kifejtett tevékenysége és különböző előadások 
tartása jelentette. Az 1943-as évre valószínűsíthető előadástémák elég széles 
körűek, és 1944 felé közeledve egyre inkább politikai jellegűek. Témájában és 
angol nyelvű vázlata szerint is az , A Czechoslovak viewpoint about futur"? 
látszik közülük a legfigyelemreméltóbbnak. Teljes bizalommal tekint a cseh- 
szlovákiai magyarság jövője felé, hangsúlyozva híd szerepének jelentőségét a 
megvalósítandó demokratikus rendszerek népei közt, s egyben segítségkéréssel 
fordul a nemzetközi nyilvánossághoz, hogy támogassák Magyarország népét 
szabadsága és békéje kivívásában."? 

1943 második felétől a szovjet Vörös Hadsereg nagy győzelmeinek sorozata 
nyomán az események viharosan felgyorsultak a nemzetközi politikában, s így 
az Angliában élő közép-európai emigránscsoportokban is. A Benes 1943 végi 
moszkvai tárgyalásait követő szovjet—csehszlovák egyezménynek Közép-Európa 
háború utáni újrarendezése szempontjából is nagy jelentősége volt. Az Angliai 
Csehszlovákiai Magyarok Szövetsége 1944 tavaszán egy deklarációt tervezett 
kiadni, amely a csehszlovákiai magyarságnak a majd megalakítandó új Cseh- 
szlovák Köztársasághoz való viszonya alapelveit, társadalompolitikai, szervezeti 
életének általános formáit és közéletének legfontosabb, legsürgősebb feladatait 
kívánta rögzíteni. , A Csehszlovákiai Magyarok Szövetsége nyilatkozatának 
tervezete" Forbáth Imre kézírásos fogalmazványaként maradt fenn, s ez ideig 
nem tudjuk, végleges formája elkészült, s megjelent-e valahol. A nyolcoldalas 
fogalmazvány Benesnek a moszkvai szovjet—csehszlovák egyezmény aláírása 
után közzétett irányelvei nyomán felvázolja a demokrácia intézményesítésével 
kapcsolatos feladatokat a csehszlovákiai magyarok között, s a konkrét tennivalók 
megszervezéséhez és végrehajtásához felajánlja a Szövetség közreműködését. 
A legfontosabb kérdéseket Forbáth a következőképpen fogalmazta meg: 
, Hogyan látjuk mi az átmenet problémáit? Történelmi alkalmat nyújt a magyar 
(népréteg valósága) [a zárójelben levő rész az eredetiben törölve — V. R.] társa- 
dalom radik[ális] átrendezésére. Alkalom: eltüntetni a reakció maradványait 
s építeni egy demokratikus népi társadalmat s az együttélés új, magasabb for- 
máit . . . Fontos a magyarok participációja: tehát a Szövetség döntően fontos- 
nak tartja, hogy ezen folyamatban a haladó, lojális magyarok karöltve működje- 
nek a felszabadító orgánumokkal [az] első pillanattól kezdve. A magyar problé- 
ma sajátossága: ezt megokolja az a tény, hogy a magyar probléma lényegesen 
más, mint a német. Túlnyomó többség sose követte a fasizmus imper.[ialista] 
s faji őrület vonalát, nagy magyar tömegek állottak a haladó mozgalmak mögött, 
s nem voltak aktívan a Republika ellenségei . . . Tradíciói: németellenesség, 
s nagy szabadságharcos tradíciók. Utolsó években ellenállás legsűrűbben ezek 
között. A szabadságharc ténye maga s a győzelem óriási haladó jelentőségű, a 
kisebbségi kérdés egészen új felfogását teszi lehetővé. Mert biztos, hogy az új 
Csehszl.[ovákia], mely a reakció elleni világküzdelem győzelmének egyik gyü- 
mölcse lesz, ezt a tényt fogja reflektálni minden külső-belső viszonylatban. 
Úgy, amint internac.[ionalista) helyzetét, békéjét, biztonságát a világ leghala- 

dóbb erőivel való kapcsolata garantálja, úgy belsőleg egy fejlettebb népi de- 
mokrácia a biztosíték, hogy valódi otthona lesz minden polgárának . . ."" 

Mint minden ehhez hasonló megnyilatkozásban, Forbáth ez esetben is ki- 
tért a Magyarországhoz való viszony kérdésére: ,, . . . magyarok vagyunk s köte- 
lességeink vannak az összmagyarsággal szemben is . . . a Szövetség meggyőző- 
dése, hogy bár egy új demokratikus M. O. [Magyarország] megteremtése az 
ott élő népek feladata, de ebben sokat segíthet a csehszlov.(ák] magyarság, a 
csehszlov.[ák] szabadságharcosok s az új Republika is . . .""" 

A tervezet gyakorlati, operatív javaslatokat tesz a csehszlovákiai magyarság 
körében létesítendő szervezetekre, s a vége felé kitér a , steril nemzetállam" 
koncepciójának kérdésére is: , Nem megoldás a magyar problémára egy steril 
Csehszl.[ovákia] vagy Írázisos aktivizmus. Nem azok lesznek jó polgárok, akik 
letagadják származásukat s megtagadják elveiket s a nép érdekeit, s ez áron 
szereznek polgárjogot . . . Ez a Közt.[ársaság] a béke és biztonság, a haladás és 
demokrácia bástyája lesz. Örömmel és bizalommal fogunk oda visszatérni. 
Módot s alkalmat kérünk, hogy a mondottakat alkotó munkával megvalósít- 
hassuk.""55 

Hogy Forbáth Imre milyen mély bizalommal hitt a jövendő Csehszlovák 
Köztársaságnak a magyarság előtt is nyitva álló demokratikus élet lehetőségei- 
ben, bizonyítja még egy dokumentum, ,,A szlovenszkói magyar rádióról" 
készült programjavaslata."§ Azt szintén a Csehszlovákiai Magyarok Szövetsége 
javaslatának, illetve ahhoz tárgyalási alapnak szánhatta ,, . . . A Szövetség 
memorandumot dolgoz ki. A szervezés otthoni formáját így képzelem - írja egy 
rövid elvi bevezető után —: a magyar antifasiszták vezető szerve a Demokratikus 
Magyar Komité, mely rögtön elküldi delegátusait a Szlovák Nemzeti Tanács- 
hoz. A Magyar Komité szubkomitéja a Magyar Kultúrtanács, melyben részt 
vesznek a progresszív szervezetek delegátusai: szakszervezet, párt, cooperatíva, 
írók s újságírók demokratikus szövetsége, Tanítószövetség stb. A kultúrtanács 
Rádió-Szubkomitét alakít. Ezen szubkomité veszi kezébe a magyar küldés 
[adás - V. R.] szervezését. Technikai, politikai s programbizottság szüksé- 
ges..." A másfél oldalnyi tervezet ehhez hasonló pragmatikus tömörséggel 
dolgozza ki az adók (egy pozsonyit és egy kassait javasolt) további szervezeti, 
személyi stb. feltételeit, s az adások általános elvi és konkrét műfaji típusokra 
vonatkozó szempontjait, a napi hírektől kezdve a politikai, tudományos, köz- 
művelődési, kulturális stb. műsortípusokon át az egészségügyi kérdésekig. 

A tervezet datálása: , Bhham, 22. okt. 1944" Tehát abban az időszakban 
készült, amikor a szlovák felkelés legfőbb szerve, a Szlovák Nemzeti Tanács 
küldöttsége — J. Ursiny, L. Novomesky és M. Vesel alezredes, a hazai földön 
harcoló I. Csehszlovák Hadtest képviselője — a londoni emigráns kormánnyal 
és államtanáccsal Csehszlovákia felszabadulás utáni államjogi berendezkedésé- 
nek alapkérdéseiről tárgyalt. E tárgyalások középpontjában elsősorban az állt, 


"5 A Csehszlovákiai Magyarok Szövetsége nyilatkozatának tervezete. (Kézirat Varga 
Rózsa tulajdonában.) 

54 TJo. 

8 To. 

"s A szlovenszkói magyar rádióról. Vázlat. - F. I. H. Ms 5375/40. 

hogy a szeparatizmus vagy a szlovák nemzeti létet tagadó ún. csehszlovakizmus 
alapján, vagy pedig a csehek és a szlovákok nemzetalkotó egyenlőségét elismerő 
dualizmus elvei szerint épüljön fel a cseh és szlovák nép új állama,"", de ezek 
keretében szükségszerűen szóba kellett, hogy kerüljön Csehszlovákia nemzeti- 
ségeinek kérdése is. A csehszlovákiai magyar emigráció egyes tagjainak emlékei 
szerint"" Laco Novomesky Londonban a nyilvánosság előtt arról beszélt, hogy 
a csehszlovákiai magyarságnak a szlovákokéhoz hasonlóan kiépített iskolarend- 
szere és kulturális intézményei lesznek. 

Forbáth Imre Laco Novomeskyt a két világháború közti kommunista 
munkásmozgalomból ugyanolyan jól ismerte, mint Vlado Clementist. Novo- 
meskynek londoni tartózkodása alatt — 1944. október elejétől november köze- 
péig -— állítólag Forbáth volt a kalauza. Forbáth felismerte a szlovák felkelés 
óriási jelentőségét, s a Timesban a szlovák partizánok hősies harcáról megjelent 
cikk hatása alatt levelet írt Clementisnek és Novomeskynek, amelynek egyes 
utalásai azt bizonyítják, hogy ebben az időben valóban találkoztak. A levél nagy 
pátosszal írt, meghatott hangú tiszteletadás a szlovák szabadságharcosoknak és 
történelmi jelentőségű küzdelmüknek. Egy külön bekezdés arról tanúskodik, 
hogy egymás között tárgyaltak a csehszlovákiai magyarság problémáiról is: 
, Most egy kis személyeskedést. Remélem nem haragudtatok, ha a régi vaga- 
bund és szürrealista stílusban tettem néhány bolond propositiót. De talán nem 
is olyan bolondok ezek. Hiszen az a gondolat van mögötte, hogy a demokrácia 
nagy szláv viharában annak a (sajnos! csak) néhány magyarnak, ki a szláv-— 
magyar testvériesség híve volt és maradt, szintén helye legyen, munkája, fel- 
adata." 

Novomeskynek még visszautazása előtt, Londonban írt válaszát a levélre 
többféleképpen is lehet értelmezni, különösen, ha tudjuk, hogy érintkezésükre 
jó humorú alaptermészetükből következően a lezserség volt jellemző. ,, . . . Va- 
lami olyasmire, mint egy központ, a magyar ügyek intézésére, szükségünk lesz. 
Nem szívesen - a magam nevében mondom - intéznénk ezeket baltával és erő- 
szakkal." A Moszkvában és főként otthon lefolytatott tárgyalások után írni 


" Laco Novomesky: Egy évvel ezelőtt Londonban. In.: Laco Novomesky: Művészet és 
politika. Bratislava-Budapest, 1973. 388-396. o. 

"5 Zsigmondi Endre szóbeli közlése szerint akkor Londonban élő felesége részletesen tudó- 
sította erről egy hozzá, a francia frontra írt levelében. A levélnek mindkettejük 1950-es 
törvénysértő letartóztatása idején többi irataikkal együtt nyoma veszett. 

8 F. I. H. Ms 5381/433. 

70 A baltára és erőszakra való hivatkozás feltehetően utalás a román Maniu-gárdák Észak- 
Erdély falvainak — Csíkszentdomokos, Egeres, Szárazajta stb. — magyar lakossága körében 1944 
őszén rendezett vérfürdőire, ahol baltával fejeztek le magyar parasztokat, asszonyokat és gyer- 
mekeket gyilkoltak. A rend helyreállítása érdekében a Szovjetunió kormánya kénytelen volt 
elrendelni a már beiktatott román közigazgatás visszavonását, s azt a Vörös Hadsereg parancs- 
noksága alá helyezni. (Ld.: Csatári Dániel: Forgószélben. Magyar-román viszony, 1940- 
1945. Akadémiai Kiadó, 1969. 441—443. o.) 

Novomesky kitétele vonatkozhat azonban a szélsőséges szlovák nacionalistákra is. Idézett 
cikkében a felszabadulás utáni új elrendezés lehetőségeiről egy helyen a következőket olvas- 
hatjuk: , A Londonban és Moszkvában önkéntes száműzetésben élő csoportok nézetazonossá- 
gával, valamint az ezekben a kérdésekben kinyilvánított egyetértésével végleg lekerültek a napi- 
rendről azoknak a fantasztáknak a legváltozatosabb, de mindenesetre képtelen elgondolásai, 

fogunk az itteni magyar elvtársaknak is, és gondolom, hogy kérni fogjuk hozzá- 
járulásukat és segítségüket a magyar kérdés elrendezéséhez." 

1945 tavaszáról fennmaradt a Forbáth-hagyatékban még egy Clementis- 
levél," amely Forbáthot a hazautazás szervezésének körülményeiről tájékoz- 
tatja. Ugyanazon a hajón utaztak haza a Gibraltáron, Földközi-tengeren át 
Konstantinápolyig, majd onnan vonaton Kassáig. , Otthon elváltak útjaink, 
ők Prágába utaztak, én Ostravába" - olvashatjuk már említett, Clementisről 
írt portréjában. 

Forbáth angliai emigrációjának dokumentumait áttanulmányozva az a 
feltételezésem, hogy az utolsó pillanatig nem adta fel reményeit, szép álmait a 
népek igaz testvériségét megvalósítandó, következetesen demokratikus új 
Csehszlovák Köztársaságról. Elképzeléseinek szembesülése a valósággal 1945 
tavaszán sokkszerűen érhette. 

Kassáról Ostravába, háború előtti otthonába tért vissza. Ott a koncentrá- 
ciós táborokból Ostraván át hazaözönlő betegek elhelyezésének, egészségügyi 
és élelmezési ellátásának szervezését vállalta és végezte, amíg erre a munkára 
szükség volt. Később az ostravai bányászok orvosa lett és ismét elkezdett 
tanulni csehül, hogy a pártszemináriumokon előadásokat tarthasson. 

Clementissel néhány év múlva újra összekerült. Az ő külügyminisztersége 
alatt Forbáth a csehszlovák külügyminisztérium munkatársa lett, diplomataként 
szolgált Berlinben, ahonnan a konstruált perek kezdetén hazahívták és állásá- 
ból elbocsátották. Hosszú kálvária után telepedett le családjával együtt az 
észak-csehországi Teplicén, ahol orvosi praxisából tartotta el családját, s tulaj- 
donképpen csak nyugdíjaztatása után kapcsolódott be ismét az irodalmi életbe. 


akik ellenezték az új köztársaság és a Szovjetunió legszorosabb szövetségét, s az újjászületett 
állam közigazgatására a skezdeti időkbens a katonai szerveket vélték a legalkalmasabbnak, 
amelyek ilyen értelmű átképzését már meg is kezdték." (Id. mű, 389. o.) 

7 F. I. H. Ms 5381/210. 

"3 To. 

Dokumentumok 


PETRU GROZA EMLÉKEZETE 


Száz évvel ezelőtt, 1884. december 7-én született a Hunyad megyei Bácsi (Bacia) községben 
a román nép legújabb kori történelmének egyik kivételes képességű, a szó legnemesebb 
értelmében történelmet formáló egyénisége. 

1958. január 7-én Bukarestben bekövetkezett haláláig terjedő életpályája történelmi 
korszakokon, társadalmi és politikai rendszereken ível át, sorsát világháborúk és forradalmak 
alakították, élete szervesen ágyazódik népe és a vele közös sorsú kelet-európai népek történe- 
tébe. 

Rövid összefoglalónkban, amelyet legfőképpen P. Groza beszédeinek és írásainak egy 
kis részéből állítottunk össze, ennek a rendkívüli életpályának legfontosabb sorsfordulóit 
kívánjuk felvillantani, emlékezve arra az államférfira, aki népeink közeledéséért és meg- 
értéséért is oly sokat tett. 


XA 


I. SZÁRMAZÁS, KÉSZÜLŐDÉS, EGYETEMI ÉVEK 


, Én egy pap fia vagyok, nagyapáim és dédapáim is papok voltak évszázadokon 
keresztül. Én képviselem az első nemzedéket, amely elhagyta ezt a hivatást . . .? 

5A szászvárosi régi kálvinista kollégiumban végeztem középiskolai tanul- 
mányaimat . . ." 

, Mint budapesti egyetemi hallgató, egyike voltam a magyarországi 
egyetemek legjobb hallgatóinak, kitüntetett tanuló voltam. Megvannak a kora- 
beli magyar folyóiratok, amelyek, mint a legjobb diákok egyikének közölték a 
fényképemet . . . 

Budapestről a berlini egyetemre mentem . . . Onnan átmentem a lipcsei 
egyetemre." 

,Mint a budapesti, berlini, lipcsei egyetemek fiatal hallgatója, a vakáció- 
kat külföldi országokban töltöttem. Abban a szerencsében volt részem, hogy 
megismerhettem Londont és Anglia déli részét, sok helyet bejártam." 

,, Felvettem az érintkezést a széles nagyvilággal, bejártam az akkori civili- 
záció nagy központjait, és mindenekfelett tágabb látókört és távlatot nyertem, 
a sötétség szétszóródott, és a gyűlölet elolvadt, mint a hó a napon. Leküzdhe- 
tetlen vágy támadt bennem, hogy az emberek és népek, különösen a szomszé- 
dos népek közötti egyetértésért és jó együttélésért harcoljak." 


§ Dr. Petru Groza: Articole, cuvintári, interviuri. Texte alese. Bucuregti, 1973. Prefatá de 
Gheorghe Ivagcu. 612., 613., 644. o. (Dr. Petru Groza: Cikkek, beszédek, interjúk. Válogatott 

II. POLITIKAI PÁLYAKEZDÉS: 
AZ AVARESCU-KORMÁNYOK MINISZTERE. 
SZAKÍTÁS AZ URALKODÓ OSZTÁLYOKKAL 


A román reménységek beteljesedtek: az Osztrák-Magyar Monarchia össze- 
omlott, és mi megéltük 1918. december 1-nek napját . . . A monarchia össze- 
omlása fölszabadította azokat a népi erőket, amelyek 1918 őszén olyan forra- 
dalmi mozgalomban nyilvánultak meg, amelyeknek a nemzeti mellett a társa- 
dalmi tendenciái is elmélyültek, sőt kezdetben úgy tűnt, hogy a társadalmi volt 
az uralkodó. Valamennyien emlékezünk a "Le az urakkal! jelszóra, függetle- 
nül attól, hogy ezek az urak románok, magyarok vagy más nemzetiségűek vol- 
tak, mivel az surakkt egybeesett a kizsákmányolókkal."" 

, 1919-ben, amikor létrehozták a kiegészült ország első parlamentjét, ame- 
lyet Alkotmányozó Nemzetgyűlésnek neveztek, képviselőnek választottak meg. 
Akkor az erdélyi románoknak egyetlen egy pártjuk volt: a Román Nemzeti Párt, 
amely történelmi párt volt. 

De itt, Bukarestben éles konfliktusba kerültem ezzel az én erdélyi pártom- 
mal, mivel az első napokban láttam, hogy az Erdély nemzeti felszabadításáért 
folytatott harcunk során hangsúlyozott eszmények és szép alapelvek itt olyan 
jogcímekké alakultak át, amelyek egyéni érdekek valóra váltását szolgálták. A 
yhúsos fazékkc körüli harc kirobbant. 

Ebben az 1919. évi Alkotmányozó Gyűlésben aktív voltam, sőt annyira 
aktív, hogy nemcsak ezzel a történelmi párttal kerültem konfliktusba, hanem a 
régi Románia pártjaival is, így a Liberális Párttal, amely szintén történelmi párt 
volt. 

Csatlakoztam. . . a Néppárthoz, amelyet legjobb katonánk, Avarescu mar- 
sall alapított, aki népi származású volt, nagyon népszerű a háború alatt, és renge- 
teg katonát és parasztot vonzott magához. 

A király, aki a történelmi pártokhoz kötődött, kénytelen volt engedni a 
marsall népszerűségének, és 1920 januárjában miniszterelnöknek nevezte ki. . . 

Miniszter lettem ebben a kormányban, két tárcát láttam el, előbb a nem- 
zeti kisebbségügyi, majd a közlekedésügyi tárcát. 

Kétévi kormányzás után bebizonyosodott, hogy a marsall nem politikus 
ember. . . , veszített népszerűségéből, és a történelmi pártok a király segítségével 
elűzték a hatalomból. Én is ellenzékbe mentem... A négyévi, 1922-től 1926- 
ig tartó tevékenységem során. . . olyan tapasztalatokra tettem szert, amilyennel 
kevesen rendelkeztek az országban. . . Megismertem... az állami konyha ku- 
lisszatitkait, és kezdtem rájönni, hogy a dolgozó tömegek gyomra nem fogja s0- 
káig elviselni, amit számukra ebben a konyhában készítettek. . . Belépvén Ava- 
rescu új kormányába (1926-1927-ben volt hatalmon) kísérletet tettem. . . , hogy 
egy kis íriss levegőt engedjünk be a panamáktól stb. fülledt atmoszférába. Az 
eredmény előrelátható volt. . . 1927-ben a kormány megbukott. . . egy viharos 


szövegek. Gheorghe Ivascu előszavával. A továbbiakban: Válogatott szövegek) ; Dr. Petru Groza: 
Reconstructia Romániei 1944-1946. Prefatá. Bucuresti, 1946. (Dr. Petru Groza: Románia új- 
, jáépítése 1944-1946. Előszó. A továbbiakban: Románia újjáépítése.]J; Dr. Petru Groza: A 
börtön homályában. Előszó a magyar olvasóhoz. Oradea-Nagyvárad, 1945. 3-4. o. 

éjszaka után... az éjszakai minisztertanácsi ülésen bejelentettem: $Én elme- 
gyek innen, itthagyom egyelőre a politikai élet arénáját, nehogy megvárjam en- 
nek a tragédiának a végét. Visszavonulok az én erdélyi barlangomba, és töpren- 
geni fogok egy évig, két évig, addig, amíg szükséges, hogy megvilágosodjon előt- 
tem a követendő útr."? 


III. AZ EKÉS FRONT ÉLÉN 


Az önkéntes száműzetés éveiben Déván P. Groza revízió alá vette egész korábbi politikai 
tevékenységét. Tanulmányozta Marx, Engels és Lenin műveit, s megismerkedett Augustin 
Almasannal és dr. Kohn Hillellel, akik a Román Kommunista Párt illetékes szerveinek a meg- 
bízásából keresték fel, és vették föl vele a kapcsolatot. A dr. Kohn Hillellel kötött ismeretség 
harcostársi barátsággá mélyült, és hozzájárult ahhoz, hogy P. Groza olyan politikai koncepciót 
alakítson ki, amely a román nép antifasiszta egységfrontjának megteremtését tekintette fel- 
adatának, az RKP-val való szoros szövetségben. Ezért vállalta el P. Groza az 1933. január 
8-án Déván megalakult demokratikus román parasztszervezet, az Ekés Front elnökségét. 
Ebben a minőségében küzdött az Ekés Front és az 1934. augusztus 19-20-án Marosvásárhelyt 
megalakult Magyar Dolgozók Szövetsége (MADOSZ) megteremtéséért, a német fasizmus 
előretörésének megakadályozásáért, a népeinket szembeállító s megosztó nacionalista , divide 
et impera" politika minden megnyilvánulása ellen, miként az alábbi néhány dokumentumból 
is kiderül. 

Az Ekés Front programjának néhány fő követelése a következő volt: 

A parasztok adósságainak eltörlése, a pénz lebélyegzése, a tisztviselők álláshalmozásának 
megszüntetése, az állami apparátus létszámának csökkentése, a 100 hektárnál nagyobb föld- 
birtokok fölosztása, az ipari termelés és elosztás irányítása a nép érdekében, a cukor, a só 
stb. árainak leszállítása, a dézsma megszüntetése, a mezőgazdasági termelés gépekkel történő 
segítése, ingyenes orvosi ellátás az öt hektáron aluli birtokkal rendelkező parasztok számára, 
a szólás-, szervezkedési, gyülekezési és a sajtószabadság biztosítása, a kormányzás reformja. 
S mivel az ország parasztjainak érdekei megegyeznek, bármilyen valláshoz vagy nernzetiséghez 
tartoznak, bármilyen nyelven beszélnek is, az Ekés Front minden földműves egységének meg- 
teremtését javasolja. 


AZ EKÉS FRONT ÉS A MADOSZ EGYEZSÉGE 


A két szervezet képviselői az 1935. szeptember 24-én Bácsiban tartott tanács- 
kozásukon elhatározták, hogy harcolni fognak 

, minden olyan törekvés ellen, mely a népek között fegyveres összetűzést 
idéz elő, és hamis jelszavakkal fajgyűlöletet szít. Küzdeni fogunk minden olyan 
eszköz ellen, amivel a béke ellenségei az állampolgári szabadságjogok elnyo- 
mására törekszenek. Egyesült erővel és fenntartás nélkül harcolni fogunk orszá- 
gunk minden népének azon elemi jogáért, hogy műveltségét saját anyanyelvén 
sajátítsa el. Együtt küzdünk földért, legelőért, erdőért az arra rászorultak- 
nak..." 


" Románia újjáépítése. 5-6. o0.; Válogatott szövegek. 615-617. o. 
" A Horia című dévai lap 1933. április 22-i számában megjelent program alapján. : 
" Idézi Bányai László: Közös sors — testvéri hagyományok. Bukarest, 1973. 276. o. 

A BÉCSI DÖNTÉSRŐL 


Azt mondottam: kettévágott test, mert Erdély mindig szerves egység volt, és 
sohasem volt földarabolva a fölötte elmúlt századok folyamán. Bécsben a kerek 
asztalnál hiányzott Salamon király bölcsessége, aki a gyermek körül perlekedő 
két asszony vitájának alkalmával félelmetes ítéletet hozott, és visszahelyezte jo- 
gaiba az igazi anyát. Igaz, hogy a bécsi asztal mellől hiányzott az igazi anya is, 
mert sem Budapest, sem az áruló román kormány nem kiáltottak fel fájdalmuk- 
ban ennek az ítéletnek hallatára, amely a gyermeket, a szerencsétlen Erdélyt 
kettévágta. Egyik sem érezte át a lemészárolt gyermek fájdalmát, egyik se látta 
a kegyetlenül szétválasztott szülők, testvérek és gyermekek fájdalmának gyász- 
menetét. Egyik sem tudta elképzelni a kettévágott, minden eréből vérző gyer- 
mek képét..." 


IV. AZ ANTIFASISZTA ELLENÁLLÁSI MOZGALOMBAN 


1943-ban Románia németellenes politikai pártjai nagy erőfeszítéseket tettek, hogy erőiket 
egyesítsék a szovjetellenes háború beszüntetése érdekében. P. Groza 1943 őszén tárgyalt I. 
Maniuval, a Nemzeti Parasztpárt vezetőjével a Szovjetunió ellen viselt háborúból való ki- 
lépésről, az RKP vezetőivel, akik ennek érdekében határozott politikai fellépést sürgettek, 
és a fordulat katonai előfeltételeinek megteremtését javasolták. Az Ekés Front vezetőinek 
antifasiszta tevékenysége a németbarát rendszer államrendőrségének a tudomására jutott, 
s előbb Gh. Miclét és Miron Beleát tartóztatták le. P. Grozát először december 16-án fogták el, 
és vitték a Bukarest melletti Malmaison börtönbe, ahol nemcsak román hazafiakat, hanem 
magyarokat, lengyeleket és oroszokat is fogva tartottak. December 26-án Grozát ideiglenesen 
szabadlábra helyezték, de 29-én újra letartóztatták, és a Bukarest melletti börtönbe vitték. 
A börtönnapló fogva tartásának eseményeit örökíti meg 1944. január 30-ig, amikor bizonyítékok 
hiányában szabadlábra helyezték. Ebből idézünk néhány gondolatot. 


,, Velem született hajlam, hogy ott legyek a nemzet zaklatott útjának min- 
den kanyarulatánál. Politikus vagyok és maradok. Minden csepp vérem a kö- 
telesség felé hajt, azt kiáltja, hogy ne vessem magam alá a balsorsnak, és ne le- 
gyek hitvány. Ez jogom, de kötelességem is, és ezt semmiféle erőszak nem tudja 
elragadni tőlem. . . Ma ismét nagy fordulónál állunk. Kinek áll jogában politikai 
gondolatainkat elfojtani ilyen napokon? A mi gondolkodásunknak, tevékenysé- 
günknek nincsen rendőri, csendőri jellege, nem vagyunk gonosztevők, tehát 
nincs szükségünk ekkora őrizetre . . . Ha ön azt hiszi, hogy az én feladatom eb- 
ben az országban a másoktól hallott dolgok jelentése, akkor vagy visszautasítom 
tiszteletbeli detektívként való szerződtetésemet, vagy feljelentek mindenkit, aki 
nekem az utóbbi időben valamilyen cselekményről beszélt, és nekem ilyeneket 
ajánlott, köztük a kormányzat magas rangú tisztviselőit . . . Láthatja tehát, hogy a 
feltűnés óriási volna, és ez önöknek sem lenne ínyükre . . . Mint politikusnak az a 
célom - mondottam -, hogy mindenkit ismerjek; vásárolok, de nem árulok." 
(Részlet a december 18-i kihallgatáson elmondottakból.) 

95" : .A háborús őrület körülfogta a földtekét. Egy imperialista vad megin- 
dulás és összeomlás előre látható. A magával ragadott két kis népünk minden Ízé- 


"! A börtön homályában. 182. o. 

ben vérzik, ugyanazon a fronton, közben őrülten pofozzák egymást is. Miért ? 
A ráébredés nem késik soha! A válasz csattanós lesz! A kibékülésre, a békére, 
a népek testvériesülésére szomjazó dolgozó tömegek nem fognak a válasszal 
késni. Ettől csak azok rettegnek, akik az emberiségnek s vele együtt két kis né- 
pünknek e véres tragédiáját megrendezték... Mint ahogy az éjszakát követi a 
nappal, éppen úgy a sötétség és tudatlanság után az ismeret és értelem világos- 
sága kell hogy következzék, ami arra van hivatva, hogy mint valami rossz álmot, 
úgy tüntesse el a sok-sok fájdalmat." (1944. január 26-i feljegyzése a román- 
magyar viszonyokról.) 


V. A NÉPI DEMOKRATIKUS ROMÁNIA 
MINISZTERELNÖKE 


Az 1944. augusztus 23-i fordulat után Románia belpolitikai életében két nagy politikai erő- 
csoportosulás körvonalai kezdtek kibontakozni. Sánátescu tábornok első és második kormá- 
nya, majd Rádescu tábornoké a történelmi pártok (a Nemzeti Parasztpárt és a Liberális Párt) 
támogatását élvezve igyekeztek útját állni az ország népi demokratikus átalakulásának, és 
szabadjára engedték a nacionalista gyűlölködés hullámait. Velük szemben az RKP, az Ekés 
Front, az SZDP, a szakszervezetek, a MADOSZ jogutódja: a Magyar Népi Szövetség 1944. 
október 12-én megteremtették az Országos Demokrata Arcvonalat, amely a demokratikus 
átalakulásért, a nemzetiségek jogegyenlőségének megteremtéséért s mindennek feltételéért: 
egy valóban demokratikus kormány hatalomra kerüléséért küzdött. A miniszterelnöki tisztségre 
P. Grozát javasolták. Az 1944. november 4-én megalakult második Sánátescu-, majd a decem- 
ber 2-án kinevezett Rádescu-kormányba miniszterelnök-helyettesként P. Grozát, miniszter- 
ként a népi demokratikus erők néhány képviselőjét is kinevezték, de a többségében konzervatív 
erőkből álló kormányok változatlanul akadályozták az ország demokratikus átalakítását. Ezért 
Románia népi tömegei tömegtüntetéseken követelték a konzervatív kormányok eltávolítását, 
és egy P. Groza miniszterelnöksége alatt megalakuló demokratikus kormány kinevezését. 
Mihály király, engedve a néptömegek nyomásának, végül is dr. P. Grozát bízta meg a kor- 
mány megalakításával. Románia első demokratikus kormányát P. Groza miniszterelnök 1945. 
március 6-án alakította meg, és ebben a munkásosztály pártjainak képviselői is megfelelő 
képviseletet kaptak. Az új kormány hozzálátott az ország demokratikus átalakítását biztosító 
feladatok végrehajtásához. 


"NEHÉZ MUNKA, DE VÁLLALJUK A FELADATOT..." 


, Groza Péter miniszterelnök, Luka László, az Országos Demokrata Arcvonal 
főtitkára, és Potop közoktatásügyi alminiszter meglátogatta a kolozsvári ma- 
gyar tudományegyetemet, amelynek a hivatalos neve Bolyai Tudományegye- 
tem... A látogató vendégeket Buza László egyetemi tanár üdvözölte a magyar 
egyetemi kar nevében. Az üdvözlő beszédre Groza Péter egyszerű, közvetlen 
hangon válaszolt, és a többi között ezeket mondotta: 

- Nehéz munka összebékíteni ezt a két népet, de vállaljuk a feladatot. Derék, 
harcos hívei vannak mindkét oldalon ennek a nagy és szép gondolatnak. Persze, 
van még tartózkodás is, de a nehézségeket le fogjuk győzni. 

A két nép egymásra találásáról szólva még ezt mondotta: 


" A börtön homályában. 50-51., 313-314., 316. o. 

— Azt akarjuk, hogy levegővé váljanak a határok a Lajtától a Fekete-tengerig. 

Groza miniszterelnök szép és reményteljes elgondolására a magyar népnek 
is csak egy válasza lehet: bármilyen nehéznek és hosszasnak lássék is, mi is vál- 
laljuk a feladatot!"" 


GROZA PÉTER KOLOZSVÁRON 


,, Kolozsvárnak sok történelmi jelentőségű napot látott főtere újra nagy fontos- 
ságú esemény színhelye volt. A Demokrata Pártok Blokkjának képviselőjelöltjei 
és a kormány tagjai, élükön Groza Péter miniszterelnökkel, szólottak a választó- 
polgárok százezres tömegéhez a küszöbönálló választások alkalmából. A falu és a 
város dolgozói teli reménységgel és lelkesedéssel hallgatták végig a miniszter- 
elnököt. A miniszterelnök előtt Luca László szólott a hatalmas néptömeghez. . . 
Utána a százezres tömeg hosszan tartó éljenzése közepette kezdett beszélni Gro- 
za Péter: 

— Maniu dicstelen napjai elmúltak, és mi hívek maradunk ahhoz a távirat- 
hoz, amelyet a szövetséges Vörös Hadsereg nagy vezetőjének, a Szovjet Szövet- 
ség miniszterelnökéhez küldtünk, amelyben fogadalmat tettünk az együtt élő 
népek egyenjogusítása mellett. Tudjuk, sok a baj, mert egyesek még mindig 
nem hajtják végre rendelkezéseinket. Melegen kérjük magyar testvéreinket, bíz- 
zanak bennünk, hiszen Isten is hat nap alatt teremtette a világot. A magam részé- 
ről elmondhatom, hogy nem mint pernyertes jöttem ide Párizs után, hanem mint 
testvér a testvérnépemhez. Ugyanazok vagyunk mindnyájan, igaz testvérek, nem 
hódítók és nem pernyertesek. Nyílt kártyával játszunk. Megyünk előre a két nép 
testvéri életének megvalósítása felé. Célom: megteremteni a gazdasági kapcsola- 
tot Magyarországgal, vámuniót létesíteni, eltörölni az útlevélkényszert. Az em- 
berek hivatása ezen a földön, hogy békésen együttműködjenek, mert ez a föld 
mindnyájunké -— fejezte be nagy hatású beszédét az ország miniszterelnöke." 


A MONARCHIA MEGDÖNTÉSE, A ROMÁN NÉPKÖZTÁRSASÁG KIKIÁLTÁSA 


9," . . Szeretném közölni, hogy az esemény szabad megegyezéssel ment végbe. 
A király megállapította — ahogy itt olvasható -, hogy a monarchia intézménye 
komoly akadályt jelent népünk fejlődésének útjában. A történelem majd feljegy- 
zi, hogy a monarchia felszámolása békésen, megrázkódtatások nélkül ment vég- 
be, úgy, ahogy valószínűleg ellenségeink nem kívánták. Hogy az anyakirálynő 


" Falvak Népe (a Magyar Népi Szövetség lapja, Kolozsváron adták ki,) 1945. novem- 
ber 18. 

" Falvak Népe, 1946. november 2. - Az 1946. november 19-i választásokon 6 934 584 
állampolgár élt szavazati jogával, a szavazásra jogosultak 89,98 99-a. A Demokratikus Pártok 
Blokkja az RKP, az Ekés Front, az SZDP és néhány kisebb párt szövetsége 4 766 630 szava- 
zatot kapott (71,8 99). A Magyar Népi Szövetségre, amely politikai szövetségben volt a 
Demokratikus Pártok Blokkjával, de önálló listákkal indult, 569 631-en szavaztak (8.2 9), 
és 24 képviselőjét választották meg. Ahol az MNSZ nem állított önálló jelöltet (Beszterce, 
Naszód, Fogaras stb. megye), ott szavazói a Demokratikus Pártok Blokkjának képviselőire 
adták szavazatukat. Maniu Nemzeti Parasztpártja 879 827 szavazatot (12,7199), Brátianu 
Liberális Pártja 59 306 (0,37 94) szavazatot kapott. 

egy kifejezését használjam, a nép válása a monarchiától tisztességtudóan és ele- 
gánsan ment végbe. . . Gondoskodni fogunk arról, hogy a volt király csendben 
úgy távozzon, ahogy megilleti . . . Úgy határoztunk, hogy . . . létrehozzuk a Ro- 
mán Népköztársaság Elnökségét."? 


MEGKEZDŐDTEK A ROMÁN—MAGYAR TÁRGYALÁSOK BUDAPESTEN 
Dinnyés magyar miniszterelnők üdvözlő beszéde 


, Őszinte baráti szívvel üdvözlöm a magyar kormány és a magyar nép nevében a 
román kormányküldöttséget és vezetőjét, dr. Groza Péter miniszterelnököt — 
mondotta Dinnyés Lajos miniszterelnök. Külön öröm számunkra, hogy a Buka- 
restben megkezdett megbeszéléseket Budapesten folytathatjuk, és ennek kapcsán 
visszaadhatjuk a szíves vendéglátást, amelyben a román fővárosban részünk volt. 

A román kormány mostani látogatása jelentős határkő a román-magyar 
baráti közeledés és együttműködés útján. Ez alkalommal írásban lefektetjük ba- 
ráti együttműködésünk alapját, amelyen e két sokat szenvedett nép, beilleszkedve 
a demokratikus, békeszerető nemzetek nagy családjába, felépíti a maga boldog, 
békés, független jövőjét." 

, Dinnyés Lajos miniszterelnök üdvözlő beszédére Groza Péter dr. minisz- 
terelnök a következő szavakkal, magyarul válaszolt: 

Miniszterelnök úr, miniszter urak, kedves magyar testvéreink! 

Íme, ismét Budapest székesfőváros földjén szeretettel hozzuk a román nép- 
nek, a román kormánynak üdvözletét. Amióta itt jártunk, nagy lépést tettünk elő- 
re népeink fejlődése nagy ügyének érdekében. Mi időközben előre dolgozva és 
harcolva, eltakarítottunk sok maradványt a reakcióból, amely a sovinizmust táp- 
lálva, népeinket egymástól eltávolította. A Román Népköztársaság nevében fesz- 
telenebbül üdvözölhetjük a Magyar Népköztársaságot. Íme, rendben vannak a 
bizonyítványaink, együtt vagyunk a Duna eme részén a népek nagy családjában. 

Az itteni látogatásunk célja: lezárni egy fejezetet, lerakni egy határkövet a 
közös úton, amelyen ezentúl haladni fogunk, haladni fog a magyar és a román 
nép, kéz a kézben, közös jobb jövőnk szolgálatában. Együtt vagyunk e család- 
ban Jugoszlávia szabad népeivel, a bolgár testvérnéppel, Csehszlovákiával, Len- 
gyelországgal, Albániával és együtt a kis népek nagy protektorával, a Szovjetuni- 
óval. Ez a család immár hatalmas népi család. Lakozik ezekben a népekben és 
ezekben az országokban elég erő ahhoz, hogy szembeszállhasson az úgynevezett 
atombombás energiával is. 

Mi eljöttünk bizonyságot tenni arról, hogy a román nép és Románia együtt 
lakó népei kitartunk ezen az úton, bízunk a jövőben, és óhajtjuk azt, hogy még 
szemeinkkel láthassuk és megérhessük azokat a szép és boldog napokat, ame- 
lyeket ezek a népek annyi áldozat után megérdemeltek. 

Éljen a Magyar Népi Köztársaság! Éljen a magyar és a román köztársaság 
barátsága! Éljen a szebb jövő, a munkások és dolgozók szebb jövője!" 


" Válogatott szövegek. 484. o. P. Groza felszólalása a Minisztertanács 1947. december 
30-i ülésén. 
19 Világosság (Kolozsvár), 1948. január 24. 

LENIN ÉS A SZOVJETUNIÓ TÖRTÉNELMI SZEREPÉRŐL 


Felelősségteljes és sokoldalú tevékenysége mellett 1951 szeptemberében dr. Petru Groza a 
Szovjetunió kormányfőjének, I. V. Sztálinnak a meghívására, feleségének és Mia lányának 
társaságában, egy hónapra ellátogatott a Szovjetunióba, hogy kötetlenül ismerkedjen meg 
annak életével. Látogatásának élményeit azonban - nagy elfoglaltsága miatt - csak Mia 
lánya jegyzeteinek felhasználásával 1954 novemberében tudta sajtó alá rendezni és megjelen- 
tetni. A könyv 1954-ben írott előszavában megjegyezte, hogy látogatásának első tíz napja 
eseményeit örökíti meg, a többit az útinapló soron következő második kötetében. Mivel ez 
utóbbit nem sikerült megtalálnunk, be kell érnünk a lendületes stílusban írott, sok egyéni 
élménnyel fűszerezett első kötet néhány gondolatának idézésével. 


5 A meghatottság érzésével lépünk be Lenin szobájába. Útijegyzeteink két 
szobáról tesznek említést. Valójában ez — ebben a nagy palotában - egy szoba 
volt, amelyet egy egyszerű alacsony spanyolfallal két részre osztottak, hogy el- 
válasszák a sdolgozószobáts, amelynek berendezése néhány székből és egy író- 
gépből állott. . . a hálószobátólk, amelyben két tábori ágy, egy kicsiny szekrény- 
ke és egy asztalka volt egy tükörrel, amelyet egy katona adott Lenin feleségé- 
nek, Krupszkajának. 

Egyetlen egy más tárgy nincs Leninnek a lakásában, ami nem csupán a 
nagy forradalmár vezető szerénységéről tanúskodik, hanem kifejezi annak az em- 
bernek az óriási energiáját, aki megszokta, hogy az egész világról a legnehezebb 
körülmények között gondolkodjon és cselekedjen, a börtönöktőlés a száműze- 
tésektől kezdve, ahol szenvedett, egész a finnországi kunyhóig, ahová üldözői 
elől rejtőzött el, és ahonnan megjelent a döntő ütközetre. Ennek a szobának a 
szerénységét látva, közelebbről és időszerűbbnek érezzük a Szocialista Forrada- 
lom nagy géniuszát." 

A gorkii légkör arra késztet, hogy közelebbről csodáld meg ennek az em- 
bernek az emberiség történetében betöltött nagyszerű szerepét, amelyet a halál 
nem zárt le a múlt egyszerű emlékeként. . ., hanem megszázszorozza erőidet, 
és ezerszeresen gazdagít. Mivel csak a süketek nem hallják és csak a vakok nem 
látják, mi megy végbe a Lenin által fölemelt zászló körül és redői mögött, aki- 
nek a neve száz- és százmillió embert lelkesít munkájukban és cselekedeteikben, 
hogy új társadalmi rendet teremtsenek és szilárdítsanak meg... Az 1917. évi 
Nagy Forradalom földrengése mindinkább átgyűrűzött ennek az országnak a ha- 
tárain, mivel egyre hatalmasabb vonzalmat éreztek iránta az egész föld kerekén, 
mindenütt, ahol létükért küzdő emberek élnek..." 


Hu Am vázut cu ochii Tará Pácii. Bucuregti, 1954. 64-65., 91., 125-126. o. [Láttam a 
Béke Országát.] 

VI. A ROMÁN NÉPKÖZ TÁRSASÁG 
NAGY NEMZETGYŰLÉSE ELNÖKSÉGÉNEK ELNÖKE!? 


DR. PETRU GROZA LEVELE A KOLOZSVÁRI , FEBRUÁR 16" VASÚTI 
MŰHELYEK VÁLASZTÓKERÜLETÉNEK VÁLASZTÓIHOZ 


, Kedves elvtársak! 

Munkahelyemre visszatérve, annak az embernek a megilletődésével, aki hosszú 
éveken át egyre nagyobb szeretettel foglalkozott a munkájával kapcsolatos felada- 
tokkal, még akkor is, ha ezek a feladatok néha próbára tették minden képessé- 
gét, levél útján üzenek Önöknek, mivel akaratomon kívül ez idő szerint még 
visszatart az orvosi előírás. Az az idő, amit munkahelyemtől távol töltöttem, 
igen hosszúnak tűnt. Sajnálom, hogy a munkámban való korlátozás továbbra is 
fennáll. 

Mindenekelőtt azonban azt sajnálom, hogy ezúttal nem lehet részem abban 
az örömben, ami mindig eltöltött olyankor, amikor honpolgárokkal, régi harcok 
és küszködések idejéből való barátaimmal találkoztam, és azokkal az elvtársak- 
kal, akik tiszteletük jeléül képviselőnek jelöltek a február 3-i nagy nemzetgyű- 
lési választásokra. 

Sajnálom azt is, hogy nem jelenhetek meg választókerületemben a kolozs- 
vári Február 16 vasúti műhely dolgozói előtt, ahová a választási bizottság jelö- 
lésemet érvényesítette. 

Ez a jelölés — akárcsak a múltban — most is nagy megelégedéssel töltött el. 
Visszaemlékszem azokra a helyekre, ahol velem együtt sokan Önök közül sok 
szenvedést és bánatot éltünk át 1918-1919-től kezdve, amikor először kerültem 
kapcsolatba a régi műhelyekben az akkori vasutas nemzedékkel. Az akkori idők 
emléke és régi barátság fűz hozzájuk. 

A felelősség, amit jelölőim magukra vállaltak, arra kötelez, hogy ugyanazzal 
a felelősséggel tekintsek a rám váró feladatokra abban az esetben, ha a választók 
bizalma a választások napján megerősíti jelöltetésemet. Ez a bizalom nagy kincs 
számomra, és szívem mélyéből meg is becsülöm. Ez a bizalom adott nekem erőt 
eddigi munkámban, és ez kölcsönzött számomra egyre újabb erőt az 1944. 
augusztus 23-át követő különböző fordulatok idején, valamint hazánk új társa- 
dalmi rendszerének felépítésére irányuló közös munkánk és közös harcunk so- 
rán. E soraimat elsősorban Önökhöz intézem, elvtársak, azokhoz, akik elsősor- 
ban felelősek jelölésemért, és arra kérem Önöket, tolmácsolják érzelmeimet és 
gondolataimat e kerület választóinak, remélve, hogy amikor ismét teljes egészé- 
ben munkámnak szentelhetem magam, mégis láthatjuk majd egymást, találkoz- 
hatunk, vagy pedig úgy, mint egykoron, többjüket otthonaikban váratlanul fel- 
kereshetem. 

Akik szeretik hazájukat és a békét, valamennyien tudják, milyen ügyért 
harcolunk. A Népi Demokrácia Frontjának politikai, gazdasági és társadalmi 
programja teljes egészében ismeretes már, és azt országszerte megvitatták. S én 


13 p, Grozát 1952. június 2-án választották meg a Nagy Nemzetgyűlés Elnöksége elnöké- 
nek, és ezt a tisztét 1958. január 7-én bekövetkezett haláláig ellátta. Élete utolsó szakaszában 
kifejtett sokoldalú tevékenységét az alábbi dokumentumokkal kívánjuk érzékeltetni. 

ennek a frontnak a jelöltje vagyok. Levelem nem öleli fel ezt a programot, és 
egyetlen célja az, kedves elvtársak, hogy arra kérjem Önöket, igazolják a válasz- 
tók előtt akaratom ellenére történő távolmaradásomat az országos választási küz- 
delemtől, amelyet — bármennyire is sajnálom — csak íróasztalom mellől követhe- 
tek nyomon. 


Szeretetteljes elvtársi üdvözletem mindnyájuknak. 
Dr. Petru Groza" 


A VÁLASZTÓK TÁVIRATA DR. PETRU GROZÁHOZ 


, Mi, a kolozsvári Február 164 vasúti műhelyek választókerületének választói, 
1957. január 31-én összegyűltünk, és nagy figyelemmel hallgattuk meg a válasz- 
tókhoz intézett levelét. 

Sajnáljuk, hogy az Ön egészségi állapota még nem teszi lehetővé, hogy kö- 
rünkbe jöjjön, s ugyanolyan örömmel és bizalommal várjuk Önt, mint a múlt- 
ban. 

Ez alkalommal ismét kifejezzük szeretetünket Ön iránt, kedves Groza elv- 
társ, hiszen Ön egész munkaerejét hazánk felvirágoztatásának, a dolgozó nép jó- 
létének és boldogságának szenteli. Minél hamarabb teljes gyógyulást kívánunk 
Önnek, hogy ismét megkezdhesse az ország szempontjából annyira hasznos 
tevékenységét. 

Biztosítjuk Önt arról, hogy mi is fokozott lendülettel látunk neki a párt és a 
kormány által kijelölt feladatok megvalósításának, és erőnket nem kímélve igyek- 
szünk minden tevékenységi területen teljesíteni és túlszárnyalni őket, az RMP 
KV 1956. december 26-27-i plenáris ülésén előirányzott célkitűzések valóra 
váltása és gazdálkodási kérdéseink megoldása érdekében. 

Ugyanakkor arról is biztosítjuk Önt, hogy február 3-án valamennyien az 
NDF jelöltjére, dr. Petru Grozára szavazunk. Ezzel hozzájárulunk a Népi De- 
mokrácia Frontjának választási győzelméhez, szeretett hazánk, a Román Nép- 
köztársaság megerősítéséhez és felvirágoztatásához."!? 


DR. PETRU GROZA ÜDVÖZLŐ LEVELE NAGYKŐRÖS DOLGOZÓIHOZ 
AZ ARANY JÁNOS-ÜNNEPSÉGEK ALKALMÁBÓL 


, Kedves nagykőrösi barátaim! 
Jogosultnak érzem magam a vbarátitk megszólításra, miután másodszor örül- 
hettem a nagykőrösiek üzenetének. 

Néhány hónappal ezelőtt az ottani diákok önképzőköre lepett meg hívó 
soraival az Arany János-ünnepségükön való részvételre. 

Most a Nagy Magyar Alföld határunkkal szomszédos érdemes városának, 


4 P. Groza levelét a 28-as számú választókerületben, ahol képviselőnek javasolták, 1957. 
január 31-én Miron Constantinescu, az RMP KV Politikai Irodájának tagja, a Minisztertanács 
első alelnöke, oktatásügyi miniszter olvasta fel. Lazar Petean munkásnak, Marton Gyula 
egyetemi tanárnak, Vasile Vaida, az RMP Kolozsvári Tartományi Bizottsága első titkárának 
a felszólalása után felolvasták a Grozához intézett távirat szövegét. P. Groza választóihoz 
írott levelét és a választók hozzá intézett táviratát közli: Előre (Bukarest), 1957. február 2. 

Nagykőrösnek dolgozó polgárai írnak városuk tanácselnöke útján, hogy sszere- 
tettele várnak Arany János emlékére rendezett egyhetes ünnepségükre, lehető- 
leg más román küldöttekkel együtt, akiknek fogadására készülnek. 

Nem kis sajnálkozással kísérik gondolataim odainduló honfitársaimat. Mi 
mindent mondhattam volna el közvetlenül, élőszóval mindabból, ami ez alka- 
lomból agyamba és szívembe tódul... 

Be kell érnem azzal, hogy itthon, elsárgult könyveim lapjain és irodalmilag 
jobban felkészült barátaim segítségével böngészem a nagy költő életéből azt az 
évtizedet, amit Nagykőrösön élt át. 

Lelki szemeimmel látom az utcát, amelyet ottani tanárkodása alatt naponta 
taposott, s amely — mint felteszem — ma is viseli Arany János nevét, és a szob- 
rot, amelyet utolsó lakásának udvarán emeltek a kőrösiek. Becsületükre válik, 
hogy igyekeztek megörökíteni a költő emlékét. 

Olvasgatom azt is, amit Arany János lángesze az ott eltelt évek alatt ter- 
melt, és mélyebben értékelem a nagykőrösiek e kegyeletteljes hódolatát. Hiszen 
az ő városuk mentette meg Arany Jánost a mindennapi kenyér súlyos gondjai- 
tól, amelyekkel a zsarnok császári uralom szabadságharcos kiállásáért és e harcot 
túlélő forradalom eszméiért sújtotta, elkergetve őt szülőföldje, Nagyszalonta 
szerény jegyzői állásából. 

. . .Egy őszi délután ernyős szekérbe csomagolva családját, maga pedig pi- 
pájával a szekér mellett ballagva, vonult be Nagykőrösre, búcsút mondva a nagy- 
szalontai népnek, amelynek egyszerű életéhez gyermekéveitől kezdve ezer szál 
fűzi. . . 

Nagykőrös teremtette meg számára azt a légkört — tanári széke menhelyén 
tanártársainak szeretetében és tanítványainak ragaszkodásában sütkérezve -, 
amely hozzásegítette, hogy ne veszítse el ihletét, és visszanyerje költői termé- 
kenységét. Hiszen kiváló tanártársai voltak a nagykőrösi gimnáziumban. Kö- 
zöttük például Jánosi Ferenc, a kémikus, aki a szabadságharc alatt a forradalmi 
seregeket vkitűnőr, saját maga gyártott puskaporral és gyutaccsal látta el, és 
mások. 

Az ott eltöltött idő alatt alapította meg és mélyítette el Tompa Mihállyal, 
az allegóriák utolérhetetlen költőjével való barátságát. Ottani tanítványai közül 
került ki a későbbi jelentős regényíró, Tolnai Lajos is. 

E környezet levegőjében írta meg a Nagyidai cigányokat és más epikai mű- 
veit, vagy ezek töredékeit, de mindenekelőtt itten születtek meg világirodalmi 
értékű balladái, amelyeknek népies tartalma, az elnyomás és zsarnokság ellen 
szüntelenül lázadó szelleme és költői varázsa nemcsak érzékeny lelkű népének, 
hanem mindazoknak lelkét magával ragadja, akik, bár más népek fiai, megismer- 
hették a magyar költészet e páratlan kincseit. Mindezekről — gondolom - ille- 
tékesebb írók, irodalomtörténészek fognak szólani ez ünnepi napokban a nagy- 
kőrösiekhez. 

A magam részére a távolból megtartom azt, ami ez ünnepség kapcsán oly 
tanulságosan illeszkedik a napjaink adottságai által reánk rótt feladatokhoz: fel- 
építeni egy új világot, egy új életet, amelynek hitvallása a béke, a dolgozó népek 
közötti testvériesülés a közös alkotó munka jegyében, a szépnek, a jó hagyomá- 
nyoknak és az élet örömeinek istápolásában. 

Román honfitársaim jelenléte jelképezze közös törekvéseinket arra, hogy a 
nagy magyar költő erkölcsi hagyatékából és a mi román költőink szellemi termé- 
keiből — mindjobban kölcsönösen megismerve azokat — mint közös forrásból 
merítsünk lelkesedést és tetterőt, saját népeink és az egész emberiség boldo- 
gabb és békésebb jövője felé vezető úton bátran, kéz a kézben haladva tovább 
előre. 

Gyomláljuk ki közös erővel az egyének és a népek lelkéből a gyűlölködéstől 
terhes múltnak még a közelünkben ólálkodó maradványait és az újabb össze- 
tűzésekkel fenyegető gonoszt. 

A nagykőrösi román-magyar kézszorítás testesítse meg az elhatározásunkat ! 
Bukarest, 1957. szeptember 12. 


Dr. Petru Groza"14 


VII. BÚCSÚ ÉS IGÉRET 


,Az országos gyász akkordjai elhangzottak. Groza Péter immár az emlékezésé. 

Az eltávozott ember visszaidézése elsősorban a szívek dolga. Szerettük. Az 
emlékének kijáró összegezésekhez járulunk hozzá, amikor sokoldalú egyéniségé- 
nek alapvető sajátosságát, a népéhez és a párthoz hű értelmiségi jellemvonásait 
emeljük ki. 

Hangunk talán még fátyolozott. Veszteségünk fájdalmát még nem itatta fel 
kiengesztelődésünk a befejezett pálya szépsége előtt. Az élőnek azonban adósai 
maradtunk, ezért sürgős a számadás. Új folyamunkat Groza Péter, a régi Ko- 
runk olvasója levélben üdvözölte, s mi ezt az államfői helyről érkező üzenetet 
1957. július havában szemlénk vezérhelyén közre is adtuk. A levél arra figyel- 
meztetett, hogyan kerülhetjük el a dolgozó tömegektől, népeinktől való elsza- 
kadást, s öncélú értelmiségi elszigetelődés helyett feladatunkká tette, hogy a 
tömegek gyakorlatát tanulmányozva hozzájáruljunk a dolgozók elméleti, eszmei 
felvilágosításához. Így vetődött fel hasábjainkon az értelmiség és a nép új, szo- 
cialista viszonyának problematikája, melynek megvitatása tudományos mun- 
kánk legsajátosabb feladata lesz. Ezt szánjuk méltó válasznak Groza Péter leve- 
lére. 

A válasz már nem ér el a kérdés felvetőjéhez. Viszont annál élesebben áll 
most előnkbe Groza Péter történelmi alakja, és igazít el egy teljes élet gyakor- 
lati példája erejével. 

pAzok a viharos adottságok - írta nekünk Groza Péter -, amelyek a nagy 
történelmi fordulókat meghatározzák, és amelyeket a mi nemzedékünk él át, ma- 
gunkat is merész fordulatra köteleznek, bátran vállalva mindazt, ami múltunkból 
és hagyományainkból jó, és fenntartás nélkül lerontva mindazt, ami előítélet és 
tévedés volt. Aki ezt kimondta, saját életével igazolta tételét. Groza Péter, a 
haladó polgár negyedszázaddal ezelőtt szakított minden előkelő tisztségével, 
vállalta a legszentebb társadalmi hagyaték, a humánum védelmét saját osztályá- 
nak kizsákmányoló gőgjével, nacionalista gyűlölködésével és fasiszta háborús 
előkészületeivel szemben, s a polgári demokratikus forradalom elárult követel- 


MP. Groza Nagykőrös dolgozóihoz intézett levelét közli: Előre, 1957. szeptember 15. 

ményeiért, a parasztság földhöz juttatásáért és az együtt élő nemzetiségek 
testvériségéért a munkásosztály és kommunista pártja oldalán lépett harcba. Gro- 
za Péter móc paraszttáborának harci szövetkezése a kommunistákkal és a Magyar 
Dolgozók Szövetségével a népíronti politika első győzelme volt. S mikor a nagy 
történelmi forduló valóban bekövetkezett, a tömegekhez csatlakozott, s a párt 
irányítását magáévá tevő értelmiségi az első demokratikus kormány élén já- 
rult hozzá a parasztkérdés és a nemzeti kérdés évszázados perének eldöntésé- 
hez a tömegek javára. 

. A polgári demokratikus forradalom átnövése a szocialista forradalomba, a 
proletár hegemónia megerősödése és a szocialista társadalomépítés új helyzete- 
ket és célokat hozott előtérbe. Groza Péter, a párton kívüli szimpatizáns és fegy- 
vertárs maga is szocialista harcossá, elvtárssá lett. Mély bölcsességgel vallotta és 
érvényesítette mindenkor a párt irányítását: magas állami tisztségeiben a párt 
politikai vonalának valóra váltásán munkálkodott. A Nagy Nemzetgyűlés Elnök- 
sége elnöki tisztjéig ívelő pályáján mindenkor teljes személyi súlyával járult hoz- 
zá a lenini tanítás következetes érvényesítéséhez a parasztkérdésben és a nem- 
zetiségi kérdésben, bizalommal a népi demokrácia tömegvonala és a nép ellen- 
ségei ellen irányuló proletárdiktatúra iránt. A néphez való ragaszkodásnak és a 
párt iránti bizalomnak ez a tántoríthatatlan szintézise adta meg Groza Péternek 
az erkölcsi jogot és biztonságot arra, hogy világosan meghirdesse levelében: 
) . . . tiszta fővel és kemény szívvel hárítsuk el utunkból mindazt, ami merev ala- 
kiság, bevett és unalomig ismételt szólásmód, és sok kezdeményező képességgel 
és képzelő erővel új és új megnyilatkozási formáit keressük azoknak az eszmék- 
nek, amelyeket a nagy gondolkodók, a történelmi jelentőségű forradalmak szelle- 
mi előkészítői, a társadalmi és tudományos alkotó munka óriásai útmutatóul 
reánk hagytak. j 

1958-as új évfolyamunk küszöbén büszkén idézzük Groza Péter levelét. Ugy 
érezzük, minél mélyebben hatolunk be a levélbe, annál világítóbbá válik előt- 
tünk a nemes példaadás. 

Groza Péternek, a román nép nagy fiának s a magyar nép nagy barátjának 
emléke a millióké. Groza Péternek, a szocialista humánum teljéig jutott értel- 
miséginek példája mindazoké, akik a szellemi alkotómunkát a milliók szolgálatá- 
ba karják állítani. 

A Korunk szerkesztősége" "5 


Közli: Csatári Dániel 


3 Korunk, 1958. 1. sz. 

Visszaemlékezések 


VIDA FERENC 
AZ OIB 1937-BEN 
(EMLÉKEK ÉS TÉNYEK) 


A mi nemzedékünk életében a történelmi kataklizmák úgy tolultak egymásra, 
hogy senki sem vonhatta ki magát az események világrendítő hatása alól, nem 
zárkózhatott be a maga szűk privát életébe: vagy állásfoglalásra kényszerültünk, 
vagy mint a pusztító áradat útjába került fadarabok az ár szeszélye szerint sod- 
ródtunk, vagy a tehetetlenség érzését, sorsunk fátumszerűségét megpróbáltuk 
leküzdeni, arra szuggeráltuk magunkat, hogy összefogva gátat emeljünk a szeny- 
nyes sodrás ellen. De - hogy a hasonlatnál maradjak -— az árvizek egyszer elvo- 
nulnak, a folyók visszatérnek medrükbe, ezek a történelmi fordulatok viszont 
úgy zúdultak ránk, hogy sem kitérésre, sem menekülésre nem volt lehetőség. 
Visszavonhatatlanul új szituációkat teremtettek, amelyekben csak úgy maradhat- 
tunk önmagunk, ha tovább harcoltunk és sodródtunk. 

Azok között, akik sorsukba beletörődve sodródtak és akik az árral szembe- 
szegültek -— nem a , hősiesség" volt a választóvonal: maga az áradat sodrása, 
örvénylése, a szelek játéka is épített tudatos és ösztönös elemekből torlaszokat, 
máskor szétzilálta a legtudatosabb elemek gáttá szerveződését. A sodródás és az 
ellenállás, a belenyugvás és a harc között nem volt egymást kizáró ellentmondás: 
a tudatos ellenállás sem védett meg a sodródástól és a legfatálisabb sodródás- 
ban is a tudatos ellenállás elemei keveredtek, mint ahogyan a siker és a kudarc is 
egy tőről fakadt. 

Mindezt a magam példáján bizonyítom. Én csupán a véletlennek köszön- 
hetem, hogy 1937-ben tanúja lehettem az OIB azon erőfeszítéseinek, hogy a 
Márciusi Fronttal párhuzamosan, lényegében ugyanazokért a követelésekért 
mozgósítsa a munkásifjúságot, leküzdje az MSZDP vezetőségének a népfront- 
politikával szembeni előítéletét. Igyekszem szétválasztani emlékeimet azoktól a 
tényektől, amelyeket dokumentumokból utólag ismertem meg; talán ez a legne- 
hezebb feladat, hiszen élményeimen, emlékeimen rágódva, azokat elemezve 
szinte szükségszerűen keveredik a kettő, összeolvad az ember tudatában az ese- 
mények akkori és mai képe. 


4 Xx 
Engem Ságvári Endre vont be 1937 elején az OIB aktívái közé. Ekkor lényegé- 


ben a között kellett választanom, hogy a baloldali értelmiségiek baráti köreihez 
csatlakozva a vitakörökben vagy a: MSZDP-ben aktivizálódva várjam ki, amíg az 

illegális kommunista párttal megszakadt kapcsolatom helyreáll, s velem a kap- 
csolatot újra felveszik. Én ez utóbbit választottam, s minthogy Budapesten a le- 
gális mozgalomhoz személyes ismeretségem nem volt, Turi István csongrádi 
szociáldemokrata párttitkár levelével ismeretlenül felkerestem Kiss Jenőt a 
Népszava Conti utcai székházának hodályszerű, földszinti kiadóhivatalában és 
tőle kértem segítséget. Ő érthető bizalmatlansággal fogadott: azt firtatta, állást 
keresek-e, pártkarrierre vágyom-e, jelentkezésemet milyen hátsó gondolatok 
motiválják. Úgy látszott, hogy képtelen vagyok őt meggyőzni arról, hogy én 
csak a politikai meggyőződésem szerinti tevékenységben akarok részt vállalni. 
Közben valamiért elhívták és én eléggé letörten vártam a faggatás folytatását, 
amikor a szomszéd íróasztal mellett ülő idősebb elvtársnő (később megtudtam, 
a melegszívű Botyánszky néni volt) intett egy fiatalembernek, aki éppen akkor 
lépett be a helyiségbe, magához hívta, bemutatott bennünket egymásnak és 
engem azzal biztatott, hogy , neki mondd el miért jöttél, ti biztos megértitek 
egymást". 

Így találkoztam Ságvári Endrével, akivel megbeszéltük, hogy — mivel neki 
a közeli napokban valamelyik peremváros ificsoportjánál (azt hiszem Erzsébe- 
ten) van dolga — együtt kigyalogolunk és közben megbeszéljük problémáimat. 
Ezen a nagyon hosszú beszélgetésen őszintén feltártuk egymás előtt körülmé- 
nyeinket, világnézetünket, politikai felfogásunkat, betekintést engedtünk egy- 
másnak gondolatvilágunkba. Például emlékszem, hogy milyen hosszan és ki- 
merítően vitatkoztunk valamelyik akkor megjelent Márai regényről, viszont 
messze elkerültük, hogy az illegális kapcsolatokról akár csak célzás is essék. Nem 
, káderezett le", hanem kölcsönösen megismertük egymást, és én is képet nyer- 
tem az ő ifjúmunkás és diákmozgalmi kapcsolatairól. 

Már ezen első beszélgetésünk alapján az volt a benyomásom, hogy a moz- 
galmi tevékenysége szimultán sakkpartihoz hasonlítható; rengeteg szálat tart 
kézben, és mint jó érzékű szervező hangolja össze társainak egyéni hajlamait. 
Öt-hat órát voltunk együtt, és ezalatt nemcsak barátot szereztem, de olyan társat 
ismertem meg, akivel érdemes problémáimat megvitatni, akinek mozgalmi te- 
vékenységéhez kapcsolódni kell, akár van illegális kapcsolata, akár nincs. 

Elég sokat beszélt arról, hogy különböző mozgalmi tevékenysége során 
hányféle és milyen akadályt, nehézséget kell leküzdenie, mi minden keresztezi 
útját. Többek között arról is beszélt, hogy milyennek kellene lennie az OIB 
oktatási reszortjának, pontosabban a szocialista if júságnevelés ismeretközlő tevé- 
kenységének, amivel akkor — bár csak az Oktatási Bizottságnak és nem az OIB- 
nek volt tagja — behatóan foglalkozott. Az is szóba került, hogy ennek adminiszt- 
rációját egy Viktor keresztnevű társunk intézte, akinek a munkáját elképzelései- 
vel ellentétesnek tartotta, mert a , frakciós" vonalat viszi. Megemlítette, hogy 
ezt a Viktort — vezetéknevére nem emlékszem - simán el lehetne távolítani e 
munkakörből, mert emigrálni készül. Felajánlottam, hogy szívesen átvenném 
ezt a munkát. Erre végiggondoltuk, szinte taktikai eligazítást tartott, hogyan 
ismertet össze az OIB egyes tagjaival, mindazokkal, akikkel ebben a munkakör- 
ben együtt kell működnöm, hogy Viktorral hogyan barátkozzam össze, hogyan 
lessem el munkamódszereit. Az , eligazítás" után világossá vált, hogy az oktatás- 
felelős ugyan az OIB egyik tagja volt, de az nem azt jelentette, hogy ő tartotta 

kézben az ificsoportok egész oktatásügyét. Munkájába nemcsak az OIB többi 
tagja, hanem mindazok, akik a Conti utcai székház padlásszobájába rendszere- 
sen feljártak — az aktívák, az ificsoportok legaktívabb tagjai — beleszóltak, vitat- 
koztak, intézkedtek stb. Az OIB ugyanis valóban az ificsoportok választott irá- 
nyító szerve volt, de nem tekintélyi alapon. Minden egyes ificsoportot a kerüle- 
ti VB-k is irányították, az irányításba mindenkinek beleszólása volt, ennek elle- 
nére az OIB a meggyőzés, rábeszélés eszközével többé-kevésbé egységesen ke- 
resztül tudta vinni elgondolásait. 

Abban az időben az MSZDP vezetősége - s személy szerint Büchler Jó- 
zsef — nagyon nagy súlyt helyezett arra, hogy az ificsoportokban tartott összes 
előadásról, ifinapról, szemináriumról tudomása legyen és beleszóljon az előadók- 
nak és az előadások témájának kiválasztásába. Az MSZDP Oktatási Bizottsága 
s annak vezetősége, Braun Soma, egész más szempontból, de ugyancsak irányí- 
tani kívánta az ifjúsági oktatást. Ezért előre össze kellett állítani a következő heti 
ifinapi, oktatási, előadási programot, amit Braun Somával meg kellett beszélni, 
aki azután Büchlerrel is jóváhagyatta. A programot egyébként számon tartották 
és ellenőrizték is. Ennek adminisztrálását végezte Viktor, ennek módszereit, f0- 
gásait lestem el tőle és végeztem később meglehetősen önállóan. Látszólag ad- 
minisztratív munka volt, a valóságban azonban az eredményhez - a heti lista 
jóváhagyásához — nemcsak tapintat, diplomáciai érzék, de körültekintés, szorga- 
lom, rendszeres törődés, helyi ismereteket igénylő tájékozottság is kellett. Napi 
kenyérkereső munkám után minél korábban hozzá kellett látni, és nem lehetett 
lazítani: valamennyi budapesti és Budapest környéki ificsoporttal (nemcsak az 
oktatásfelelősökkel) olyan kapcsolatot kellett kiépíteni és fenntartani, hogy az 
ifinapi, ismeretterjesztő és szemináriumi előadó- és előadásigényüket számon 
tarthassuk, és ahol szükségesnek véltük, az OIB-ban tevékenykedőkkel együtt 
befolyásoljuk is ezeket az igényeket. Meg kellett ismerkedni és megfelelő jó 
viszonyt kellett kiépíteni nemcsak azokkal, akik az ificsoportokhoz rendszeresen 
lejártak előadásokat tartani, hanem a lehetséges előadókat is fel kellett kutatni, 
szélesíteni kellett körüket, valamint szaporítani előadásaik témakörét. Mindezt 
nemcsak az OIB-ban dolgozókkal közösen és egyetértésben kellett megszervez- 
ni, de Braun Soma és Büchler József hozzájárulását és megelégedését is el kellett 
nyerni. Ugyanakkor azonban nem volt szabad , nyüzsögnöm", ötleteimmel 
,; Sziporkázni", úgy kellett dolgoznom, hogy senkiben se merüljön fel a kérdés: 
, bát ez hogyan került ide?" Azon igyekezetemben, hogy e feladatot minél! job- 
ban végrehajtsam, sok időt töltöttem a Conti utcai székház padlásszobájában, s 
talán még annál is többet a különböző ificsoportokban. Bár jóval idősebb voltam 
náluk, sikerült beilleszkednem mozgalmi életükbe, ami közös politikai vitáinkon 
és állásfoglalásainkon kívül a szórakozásunkat és művelődésünket is jelentette. 


4 X 


Amikor 1937 elején az OIB munkájába és az ificsoportok életébe bekapcsolód- 
tam, a kommunista fiatalok zöme nemcsak beilleszkedett a legális ifjúsági moz- 
galmak keretei közé, de lelkesedésükkel, áldozatkészségükkel, aktivitásukkal 
jelentékeny szerepet töltöttek be szellemének alakításában. Annak a sikernek, 

amelyet nagyon rövid idő alatt elértek az ificsoportok létrehozásában és meg- 
erősítésében, azoknak a kommunista fiataloknak a munkája, tapasztalata is 
benne volt, akik már előzően évek óta a szocdem és szakszervezeti ificsoportok- 
ban dolgoztak. Az OIB-n belüli , egységíront" megállapodása után (1935 őszén) 
a MSZDP vezetősége feloszlatta az OIB-t és elrendelte az ificsoportok tisztoga- 
tását. Ám az utóbbit a kerületi VB-k zöme - éppen az elvtársak jó beilleszkedése 
eredményeként -— nem hajtotta végre. Nem tépázták meg soraikat, s befolyásukat 
sem csorbították azok a , szükséges intézkedések", amelyeket 1936 végén a 
MSZDP Fővárosi VB határozata alapján a pártszervezetekből való kiszorítá- 
sukra tettek. Ők voltak ugyanis már ekkor is a legaktívabbak a tagtoborzásokban 
és a Népszava-agitációban, a kerületi VB-k többsége pedig húzódozott a határo- 
zat végrehajtásától. Mindezekről az előzményekről már akkor is tudtam, amikor 
az OIB aktívája voltam, de az utólag megismert dokumentumok alapján tisztult 
ki az eléggé zavaros kép és értettem meg az összefüggéseket. 

Tudtuk egymásról, hogy kik az , egyívásúak", de soha senki sem hivatko- 
zott illegális múltjára, arra célozni sem volt illendő. Például, amikor az OIB-ban 
dolgozni kezdtem, még rendszeresen feljárt a padlásszobába Alpár László, aki- 
ről mindenki tudta, hogy az OIB feloszlatása előtt ő jelentkezett Mónusnál a 
KIMSZ képviselőjeként. Amikor azonban a padlásszobában az alkalmi jelen- 
levők politikai vitába bonyolódtak, még Varga Elek - akit mi a legjobboldalibb 
szocdemnek tartottunk — sem engedte meg magának, hogy az érvekből kifogyva 
és a vitában alulmaradva Alpár múltjára hivatkozzon. 

Néha káromkodtunk, szidtuk szocdem társaink mienktől idegen gesztusait, 
de a régi becsmérlésen, gőgös fölényeskedésen tökéletesen túljutottunk, és azt 
viszont sem tűrtük volna el. A kommunista és a szocdem ifik kialakult közös 
tevékenysége nem csupán , együttműködés" volt: a legális szocialista ifjúsági 
mozgalmat közös ügyünknek tekintettük és oszthatatlannak tartottuk az érte vál- 
lalt felelősséget is. Viszont továbbra is kíméletlen és nyílt harcban álltunk a 
, frakciósok"-kal (Demény Pál, Weisshaus Aladár és mások). 

Ebben az időben már feloldódott az a merev elkülönülés és különállás, ami 
korábban távol tartotta a legális baloldali dsjákmozgalmakat az ifjúmunkás cso- 
portoktól, bár az OIB és az IOB (ez utóbbit Szakasits Antal képviselte) együtt- 
működése akadozott ugyan, de az OIB igyekezett bevonni az IOB aktíváit mun- 
káinkba, működésre biztatta a szakszervezeti aktívákat az ifjúsági, kulturális, 
sportcsoportokban, megbeszéltük velük akcióinkat, és így az OIB befolyása ott 
is egyre fokozottabban érvényesült. 

Végiggondolva és magam számára is rekonstruálva akkori politikai közérze- 
tünket, elképesztő az a szárnyalóan naiv optimizmus, amely még 1937 elején is 
minden fasizmus elleni megnyilvánulást az európai politikai változás jeleként 
tartott számon. Sokan meg voltunk győződve arról, hogy a népírontpolitika spa- 
nyol és francia győzelme, a spanyol polgárháború első szakaszának eseményei 
Közép- és Kelet-Európában is a fasizmusok felrobbanásához, öntörvényű ösz- 
szeomlásához vezetnek. Hittünk abban, hogy a német és az olasz fasizmusnak 
a spanyol polgárháborúba történt brutális beavatkozása — bármilyen véres ke- 
gyetlenkedéssel járt is -— szükségszerűen és elkerülhetetlenül magában hordja 
nemcsak a népfírontpolitika ragyogó perspektíváinak gyorsabb és következete- 

sebb kibontakozását, hanem a fasiszta rendszerek feloldhatatlan belső ellentmon- 
dásainak kiéleződését, csődbe jutásukat, csúfos kudarcukat is, és ennek árán ki- 
tárul számunkra is a szabadságon, a demokrácián, a haladáson, és a humaniz- 
mus győzelmén keresztül a szocializmus felé vezető út. Dühösen gyűlöltük a 
,be nem avatkozás" hazug, álszent imperialista manipulációját, amely eltemette 
a , kollektív biztonság" érvényre jutásának reményét, de nem hittük, hogy az 
igaz ügy győzelmét ezzel meg lehet torpedózni. Ez a lelkes optimizmusunk 1937 
folyamán lassanként elpárolgott, elvásott és az év vége felé már rá kellett ébred- 
nünk, hogy a második világháború főpróbáját a fasiszta rendszerek fölényesen 
megnyerték, hogy nemcsak nekünk, magyaroknak, de Európa népeinek kilátás- 
talan sorsa szakadt ránk. 

1937 elején világpolitikai optimizmusunkat a magyar politikai viszonyokra 
is rávetítettük, annak ellenére, hogy tudtuk: lejtőn gurulunk lefelé, s hogyha 
valami csoda nem történik — a pusztulásba rohanunk. A társadalmi feszültségek 
— a falu és a város szembenállása, a fiatal diplomások kilátástalan helyzete, az 
antiszemitizmus, a , guruló márka" táplálta szélsőséges demagógia térhódítása 
-— hátborzongatóan kiéleződtek; a munkásosztállyal szemben az elnyomás bru- 
talitása egyre fokozódott, a pécsi bányászok legjobbjainak munkából való ki- 
zárása, az éhségsztrájk és a mecsekszabolcsi sortűz kiváltotta mindazok iszonya- 
tát, akik őrizték emberségüket. És mi mégis hittünk a , csodában", csodára 
vártunk. 

1935-1936-ban az MSZDP vezetőségén belül is kiéleződtek a nézeteltéré- 
sek. Nem volt egyetértés közöttük abban, mit tegyenek egyrészt a Gömbös 
hirdette , reformok" kivédését illetően, hogyan reagáljanak a munkástömegek 
aktivizálódására a legalitás védelmében. Peyer és a mögötte álló vezetők ebben 
a szituációban is tovább akarták folytatni megalkuvó politikájukat a minden- 
kori kormánnyal. Ezzel szemben a Buchinger Manó-Mónus Illés köré tömörült 
vezetők a Hitler-fasizmus uralomra jutása után nem tartották reálisnak ezt a 
politikát, nem elégedtek meg azzal, hogy a német orientációjú külpolitikát tá- 
madják, de a fasizmus leleplezése és az ellene folytatandó , szellemi offenzíva" 
kibontakoztatását a kor parancsának érezték, és az addig követett reformista 
gyakorlattal szemben olyan , szocialista munkaterv" propagálását tartották szük- 
ségesnek, amellyel minden antifasiszta erő egyetérthet. Ők sem vállalták a nép- 
front szervezését Magyarországon, nem is tartották megvalósíthatónak, de az 
antifasiszta erők bizonyos együttműködésére időnként hajlandóknak mutatkoz- 
tak. Az MSZDP vezetőségén belül ez az ellentét persze nem vezetett kenyér- 
törésre. Peyerék propagandaszempontból még hasznosnak is tartották, hogy 
Mónusék a Népszavában és a Szocializmusban álláspontjukat kifejtsék. 

Gömbös halálakor mindenki meg volt győződve, hogy politikai koncepció- 
ját is végérvényesen eltemethetjük. Gömbös utódja, Darányi Kálmán, az 
MSZDP vezetőiben is azt az illúziót ébresztette, hogy a politikai helyzet min- 
den nehézsége és buktatói ellenére a kormány vissza fog térni a bethleni , kon- 
szolidáció" rendszeréhez. Mónus Illés a Pártválasztmány előtt fejtette ki (Nép- 
szava, 1937. március 13.): a kormány reakciós, konzervatív, parlamentáris 
irányba halad, Gömbös hívei és a magyar nácik a demagógia minden eszközé- 
vel rohamozzák a parlamentarizmust, a demokráciát, amit a kormány kénytelen 

eltűrni. A diktatúra puccsista hívei szociális és népi politikát hirdetnek, amit 
saját megbízhatatlan pártjával a kormány nem tud visszaverni, kénytelen meg- 
alkudni, de ha sem jobbra, sem balra nem akar kilendülni, rákényszerül, hogy 
a polgári ellenzék és a szocdem párt összefogására támaszkodjon. Az MSZDP 
vezetőinek biztosítaniuk kell ennek lehetőségét a kormány számára: politikai 
fellépésük össztüzét a nyilas demagógiára kell koncentrálniuk, a közvéleménnyel 
és a kormánnyal minden áron el kell hitetniük, hogy a küszöbönálló nyilas puccs 
a fő veszély, hogy a kormánynak az uralmát közvetlenül fenyegető puccs ellen, 
a , szélsőségesekkel" szemben a velük adminisztratív úton történő leszámolás- 
nál az ellenzékre és rájuk kell támaszkodnia. Az MSZDP vezetői, nehogy őket 
is a , szélsőségesek" közé sorolják, lemondtak arról, hogy az alapvető demokra- 
tikus változásokért — kivéve a választójogi reformon való alkudozást — kiállja- 
nak. Csak így vélték elérhetőnek, hogy a kormánnyal közös platformra kerülje- 
nek a , szélsőségek "-kel szemben, és az ezekkel való leszámolásnál a kormány 
,, partner"-ként számoljon velük. Ez volt a motivációja annak a történelmi tény- 
nek, ami szerint , az MSZDP népfrontpolitikája arra vezetett, hogy az MSZDP 
reformista vezetése által támogatott, néha még kezdeményezett antifasiszta 
küzdelem nem az egész rendszer, csak annak szélsőséges szárnya ellen irányult". 

Ezzel egyidejűleg viszont, akik a , népiesek" köré tömörültek, elérkezettnek 
látták az időt a tömegek mozgósítására, az alapvető változások alulról jövő ki- 
kényszerítésére. Ők a küszöbönálló nyilas puccs veszélyéről való , jajongás"-t 
az antibolsevista nagygyűlésekkel és az egyetemi zsidóverésekkel együtt a tény- 
leges problémákról és tennivalókról figyelemelterelő manővernek tekintették. Ez 
a tábor meg volt győződve arról, hogy bármilyen változást csak a legszélesebb tö- 
megek mozgósításával lehet elérni, kikényszeríteni, és ennek egyedüli útja a náci 
propaganda által befolyásolt tömegek visszahódítása. A magyar nácik szociális 
demagógiájával úgy akartak szembeszállni, hogy a reformok valós megoldását 
propagálják. Részben ebből a meggondolásból, részben mert közülük is egye- 
sekre hatott a faji gondolattal űzött demagógia, a nyilasok egyes árnyalataitól 
nem elég élesen határolták el magukat. 

Az OIB köré tömörült ifikörökben például rendkívül nagy felháborodást 
keltett, hogy Veres Péter — akire, ha nem is értettünk vele mindenben egyet, de 
mint elvtársra néztünk - egyik cikkét az Egyedül vagyunk című nyilas folyó- 
iratban publikálta. Egy alkalommal, amikor Pesten járt, kérésünkre összeült 
néhányunkkal a , Cukrászok"-nál, az (MSZDP) Erzsébet körúti párthelyiségé- 
nek egy kis szobájában. Mi arról akartuk őt meggyőzni, hogy a nyilasok profitál- 
nak abból, ha az ő fórumaikon tisztességes emberek is publikálnak, csak visz- 
szaélnek a nevükkel, az ilyen szereplések a nyilasok szociális demagógiáját teszik 
hitelesebbé a tömegek szemében. Ő viszont arról igyekezett bennünket meg- 
győzni, hogy a nyilasok által elbolondított tömegeket nem lehet , leírni", vesz- 
teségként elkönyvelni, de nem lehet a Szocializmusban írt cikkekkel sem visz- 
szahódítani, csak saját fészkükben, az általuk olvasott orgánumokban lehet őket 
becsapottságukra ráébreszteni. 

A magyar nácikhoz és az uszályukba került tömegekhez való viszonyt ille- 
tően az OIB és az ificsoportok az MSZDP vezetőségének álláspontját sem tud- 
ták magukévá tenni. Peyerék ugyanis a nyilasok elleni offenzívát csupán propa- 

gandavonalon: sajtókampányként, parlamenti viharokként, demonstratív nagy- 
gyűléseken stb. képzelték el, amely végső soron kivívja a polgárság szimpátiáját 
is, a közvélemény nyomásával kényszeríti a kormányt, hogy a nyilasokkal admi- 
nisztratív úton számoljon le. Nem tartották célszerűnek, hogy a munkásszerve- 
zetekben (különösen az ificsoportokban) az erősödő, visszaütést sürgető hangu- 
lat tömegeket mozgasson meg, mert attól féltek, hogy a polgárság együttérzésé- 
nek elvesztésével a kormánynak lehetővé tenné, hogy páholyból nézze a két 
, szélsőség" egymással való leszámolását. Az OIB és az ifik pedig éppen ezt a 
harcot sürgették. E vonatkozásban Peyerék kettős játékot űztek: amíg a ,,visz- 
szaütésnek" nem volt jelentős visszhangja, és az ő politikájukat támasztotta alá, 
amíg hivatkozni lehetett rá mint a munkástömegek hangulatára, amelyet ők 
igyekeznek mérsékelni, féken tartani — behunyták szemüket. A gyűléseken, a 
nagy nyilvánosság előtt azonban óva intették a tömegeket a , visszaütés"-től. 

Ezzel szemben mi nosztalgiával gondoltunk vissza azokra az időkre, ami- 
kor — az évtized elején — nem zsidóverésektől, munkásotthonok, zsinagógák 
megtámadásától, hanem a mi antikapitalista, forradalmi jelszavainktól voltak 
hangosak az utcák. Ugyanakkor féltünk is attól, hogy ezek az esetleges újabb 
akciók baloldali túlzáshoz vezetnek, hogy ez a harcunk - ha nem mi választjuk 
meg a harcmodort és a terepet a nyilasok visszaszorítására — eleve kudarcra van 
ítélve. Ezt az aggályunkat többen, így például Ságvári Endre sem osztotta, sőt 
ő egyike volt azoknak, akik az , éneklő brigádok" szervezését kezdeményezték. 

Az előzményekhez tartoznak az ificsoportok vasárnapi kirándulásai, ame- 
lyek életükben fontos összetartó erők jelentettek. EF kirándulások egyik legked- 
veltebb és leggyakrabban látogatott színhelyén, a Farkasrét-Frankhegy útvona- 
lon volt egy major (Pölsinger majornak hívták), ahol a Metzger testvérek nyilas 
bázist építettek ki. Ha nem túl népes vagy sok lányból álló ificsoport járt arra, 
a nyilasok megtámadták és megverték őket. (Nagyobb csoportokat nemigen 
támadtak meg.) Egy alkalommal Rendek Andrásékkal arról beszélgettünk, gon- 
doskodni kellene arról, hogy ne aprózódjanak el a csoportok és látványosan 
erős fiúk is legyenek köztük ezen az útvonalon. Ezt követően Rendek András 
Ságvári Endrére hivatkozva négyszemközt közölte velem, hogy erre egészen 
más megoldás született. Vasárnaponként néhány egymástól és az ificsoportoktól 
elkülönült , vagány" ifi ügyeletet tart és ha a nyilasok valamelyik csoportot tá- 
madják, ők beavatkoznak a verekedésbe és az ifik javára eldöntik a , csata" sor- 
sát. Azért hívták őket , éneklő brigád"-oknak, mert ők húzták el a támadó nyi- 
lasok nótáját. Kétségtelen, hogy ez a módszer nagyon megnövelte az ifik ön- 
bizalmát, néhányszor kegyetlenül elnáspángolták a nyilasokat. A nyilasok presz- 
tízsveszteségét az sem enyhítette, hogy a rendőrség, rendszerint zárszóra, 
megérkezett és csodálatos érzékkel mindig a mieinket gyűjtötte össze. Sőt 
Rendekéket a bíróság — bár a tárgyaláson bebizonyosodott, hogy ők csak a 
megtámadottak védelmére keltek - , magánosok elleni erőszak bűnéért" elítélte. 
A nyilasoknak eszük ágába sem volt vereségükbe belenyugodni, ellenkezőleg, a 
támadások terepét egyre jobban kiterjesztették, s az , éneklő brigádok" ügye- 
letét időben és térben ki kellett terjeszteni. A nyilasok azokon a tereken támad- 
tak (Hunyadi, Almási, Klauzál tér stb.), ahol az ifik sokszor tanyáztak, sőt 
június 26-án a Hűvösvölgyi nagyréten már nemcsak boxerekkel és husángokkal, 

hanem pisztollyal is felfegyverkeztek, és Bonyhádi Jenőt hasbalőtték. Ezenkívül, 
úgy emlékszem, munkásotthonokat is megtámadtak. A munkások között oly 
nagy volt a felháborodás, hogy egyidejűleg, de egymástól függetlenül két ellen- 
akcióra is sor került. A MÉMOSZ által elhatározott általános tiltakozó sztrájkot 
az egész MSZDP-vezetőség közös erőfeszítése sem tudta leállítani, ugyanakkor 
az OIB megszervezte a Tompa utcai nyilashelyiség megtámadását. Erről a 
s haditett"-ről sokan írtak, én csak azt szeretném itt megjegyezni, hogy sem az 
előkészületek során, sem utána az OIB aktivistái között nem volt egyértelmű 
a harci és a győzelmi hangulat, többen úgy éreztük, hogy súlyos politikai hibát 
követtünk el. Eme esemény körüli időben jutott el hozzánk az illegális Dolgo- 
zók Lapjának júliusi száma, amelynek egyik cikkéből erre vonatkozó intést 
olvastunk ki: , De aki azt hiszi, hogy a védekezés csupán fizikai ellenállásból 
áll — téved. A védekezés: az ország demokratikus elemeinek összefogása, a mun- 
kásság, parasztság, dolgozó polgárság népírontjának megteremtése. A munkás- 
ság ezen a téren vár és követel cselekedeteket a szociáldemokrata párttól." Er- 
ről folyó vitáink ingerültsége csak jóval később csillapodott, amikor a Dolgozók 
Lapjának szeptemberi száma is eljutott hozzánk. Ez leszögezte ugyan, , hogy 
a munkásság - természetesen - más eszközökkel, más méretekben is tud és fog 
felelni a fasiszta támadásra", de végső soron nagy megértést tanúsított a Tompa 
utcai akciót illetően: , A munkásság nem hajlandó vég nélkül ölbetett kézzel 
tűrni a nyilasok provokációit, hanem - ha a hatóságoktól hiába várja a törvény- 
ben előírt védelmet - maga üt vissza." 

A Dolgozók Lapja ugyanezen számában az , Ifjúsági Programtervezet" -ről 
elmarasztaló kritika jelent meg. Ez az értékelés nem ért bennünket váratlanul, 
hiszen már a Gondolat 6. számában megjelent Mód Aladár élesen bíráló elemzése 
a programtervezetről, s már azóta tudtuk, hogy az elvtársak ezzel a törekvésünk- 
kel nem értenek egyet. Arról a törekvésünkről (az OIB főként Ságvári Endre 
körül tömörülő csoportjáról van szó), hogy ún. , Ifjúsági Programtervezet" alap- 
ján a Márciusi Front kezdeményezte tömegmozgalmat saját elképzeléseink sze- 
rint valóban népírontmozgalommá változtassuk át, abban a munkásosztály köve- 
telései megfelelő hangsúlyt kapjanak, és az: MSZDP vezetőségének is lehetővé 
tegyük, hogy felzárkózzon. A párt vezetői úgy látták, hogy egy újabb program 
nem segíti a Márciusi Front ügyét, sőt a megosztás egyik eszköze. 

Az előzményekről a következőkben tudok beszámolni: 1936 végén, amikor 
még Kozma Miklós belügyminiszter Gömbös művének bevégzője szerepében 
tetszelgett, s mint ilyen meglátogatta Hitlert, Németországban nagy hűhóval 
beharangozta, hogy ők Magyarországon bevezetik a , munkaszolgálat"-ot, ifjú- 
sági munkatáborokat hoznak létre. Egyetemista körökben ennek nagy és tartós 
visszhangja volt, amihez az is hozzájárult, hogy jó részüknek tanulmányaik be- 
fejezése után nem volt mihez kezdeniük. Nemcsak képzettségüknek megfelelő 
állás szerzése volt kilátástalan, de — ha nem voltak megfelelő összeköttetéseik -— 
ínségmunkán való elhelyezkedésben sem reménykedhettek. Így főleg a Turul 
Bajtársi Egyesület fejtett ki órási propagandát mellette azután is, hogy Kozma 

Miklós vezéri aspirációja dugába dőlt, de a diákság más csoportjaiban is nagyon 
népszerű volt a gondolat. , Bizonyos ifjúsági körökben -— írta Darvas József 
a Gondolat 1937. 1. számában - divat lett a munkatáborokról beszélni, sőt nem- 
csak beszélni, hanem bevezetésüket a magyar élet átépítésének egyik jelentős 
eszközéül megjelölni. Ez az érdeklődés hozta létre azt az ankétot, amelyet az 
Egyetemi Kör rendezett február 4-én és 5-én a Magyar Út és Korunk Szavával 
együtt, és amelyre meghívták az összes jelentős ifjúsági szervezetet." 

Ezen az ankéton az élénk és sokszínű vita a következő kérdésekben csúcso- 
sodott ki: kötelező vagy önkéntes legyen-e a , munkaszolgálat" ? , Átnevelő? jel- 
legű legyen-e, az , etikai" vonatkozása kerüljön-e előtérbe, az legyen-e a fő 
funkciója, hogy a résztvevők egységes világnézetéhez vezessen? Hogyan akadá- 
lyozzák meg, hogy bérletörő szerepet játsszon? A munkatáborok felállításának 
előfeltételéül szabják-e meg a földreform törvénybeiktatását és a minimális bé- 
rek bevezetését? A , munkaszolgálat" a várva várt alapvető változások alap- 
intézménye legyen-e, vagy csak átmeneti időre hozzák létre a nagyszabású refor- 
mok végrehajtásának előmunkálataira ? 

Az ankéton részt vevők aktivitása, vitakészsége nagyon nagy volt, (és ezt 
a szituációra jellemzőként ki kell hangsúlyoznom), de nemcsak a meggyőződéses 
fasiszták, hanem a résztvevők többsége is helyeselte vagy legalábbis beletörő- 
dött, hogy a várt változások kezdetén ily módon oldják meg elhelyezkedésük 
égető problémáját. Elutasító véleményt csak Katona Jenő, Kovács Imre, Oszkó 
Gyula, Apró Antal és Valachi Gyula fejtett ki. Ésszerű és cáfolhatatlan érvekkel 
bebizonyították, hogy a , munkaszolgálat" nem oldja meg a valós problémákat, 
hogy az demagóg visszaélés az alapvető változásokért harcra szánt fiatalok jó- 
hiszeműségével, de felolvasták az OIB-IOB írásban rögzített nyilatkozatát is, 
amely nemcsak ezeket az érveket foglalta össze, hanem abból a tételből kiindul- 
va, hogy , az ifjúság követeléseinek megoldása csak a nagy magyar sorskérdések 
megoldásával együtt lehetséges", a pozitív célkitűzéseket is felvázolta: küzde- 
lem a magyar nép gazdasági és politikai felemelkedéséért, a bérek emeléséért, 
a munkaidő csökkentéséért, fizetett közmunkáért, radikális földreformért, min- 
den dolgozó életnívójának felemeléséért. Mindezek kiküzdésének a lehetővé 
tételére pedig küzdelem a politikai szabadságjogoknak a legszélesebb rétegekre, 
a dolgozó és tanuló ifjúságra is vonatkozó kiterjesztéséért; a választói és választ- 
hatói korhatár leszállításáért, az ifjúság szabad szervezkedésének és gyülekezé- 
sének a lehetővé tételéért. 

A szocialista ifjúságot képviselők és a felolvasott O0IB-IOB nyilatkozat 
annál is inkább mély benyomást tett az ingadozó diákokra és fiatal értelmiségiek- 
re, mert pontosan két évvel ezelőtt az OIB a Népszavában hasonló tartalmú 
nyílt levélben szólította fel a , reformnemzedék"-et és a Turul Szövetséget, 
adjon becsületes választ és a tényleges megvalósítási szándékra biztosítékot, 
hogy az általuk is hangoztatott programpontokért következetesen akarnak küz- 
deni, és akkor maguk mögött tudhatják a magyar szocialista ifjúságot. Az SZDP 
vezetősége pedig azért ment ebbe bele, mert beleillett a , reformifjak" felé nyi- 
tás irányában való tapogatózásaiba. 

Ki ne emlékezett volna a , reformnemzedék"-nek és a Turul Szövetségnek 
az egyenes válaszadás előli kitérésére, és a szocialista ifjúsági mozgalomnak arra 

a kitartó következetességére, amellyel mindenkivel pártállásra és világnézetre 
való tekintet nélkül hajlandó szövetkezni a magyar nép gazdasági és politikai 
felemelkedéséért folyó küzdelemben. Darvas József a már idézett cikkében úgy 
értékelte, hogy , nem a minden kérdésre kiterjedő elv-azonosság, közös világné- 
zet hozta közös frontra az intellektuális fiatalok egy részét a munkásfiatalokkal. 
Az ankét fő tanulsága éppen az, hogy konkrét kérdésekben közös világnézet 
nélkül is azonos eredményre jutnak azok, akik ítéletük megalkotásánál a magyar 
dolgozók helyzetéből, a nagyobb kenyér és több szabadság szükségességéből 
indulnak ki." 

Az OIB szervezte ificsoportokban más és más szempontot véve alapul óriási 
és egyhangú lelkesedéssel fogadták az akció sikerét, kivéve a frakciósokat és 
azok befolyása alatt álló ifiket, akik viszont az általános lelkesedés láttán ekkor 
nem hangoztatták különvéleményüket. A fÍrakciósok szerint a fasizmus az impe- 
rializmus-korabeli kapitalizmus utolsó, szükségszerűen bekövetkező szakasza 
(agóniája), és a nem szocialista tömegek felé tehát sem népfront, sem ún. ,,szo- 
cialista munkaterv" formájában nem kell tenni engedményeket, hanem meg kell 
őket győzni, hogy az ő szempontjukból a kisebbik rosszat — a szocializmust — 
válasszák és e történelem által felvetett választási kényszerben a szocializmus 
mellé álljanak. 

E siker, a nyilatkozat széles és kedvező visszhangja fölélénkítette az érint- 
kezést a szocialista ifjúsági mozgalominal addig nem szimpatizáló, de nem 
fasiszta ifjúsági szervezetekkel. Ezek is keresték az alkalmat a személyes eszme- 
cserékre, amelyeknek központi kérdése az volt, hogy milyen követelések meg- 
valósítása útján érhető el a magyar nép gazdasági és politikai felemelkedése. 
Az OIB-hoz tartozó ificsoportokban is ez volt a központi téma, mindenki erről 
vitatkozott. Ezekben az érintkezésekben és vitákban egyre élesebben vetődött 
fel, hogy az OIB konkrétan fogalmazza meg a szocialista ifjúság programját, 
amelynek alapján együtt akar működni az antifasiszta erőkkel. Végül március 
15-e körül, azt hiszem néhány nappal előtte, az OIB-hoz tartozó ifjúsági csopor- 
tok küldöttjeinek értekezletén kibontakozott ez irányú tennivalóink terve. 

Ezt a küldöttértekezletet, közgyűlést a Teleki téren egy sokemeletes bér- 
kaszárnya valamelyik emeletén levő, és az udvari körfolyosóról nyíló szak- 
szervezeti helyiségten tartottuk meg, és mert nem rendőrségileg engedélyezett 
összejövetel volt, végigizgultuk, hogy mikor , gyűjtenek" be bennünket. Ezen 
a közgyűlésen tűnt fel (azt hiszem nemcsak nekem) Kulich Gyula elvi szilárd- 
sága és megfontolt bölcsessége. A korábban VIII. kerületi ifit hallgatag és 
szinte passzívnak tűnő elvtársként ismertem, amit közgyűlési magatartása meg- 
cáfolt. Szerénysége, sziporkázás- és nyüzsgésmentes magatartása a vitákban 
szinte döntnöki szerepet biztosított neki. 

Ekkor már jó néhányan tudtunk arról, hogy Kovács Imre közreműködé- 
sével az Egyetemi Kör kommunistái által megfogalmazott programot már a 
, Dépiesek" különböző szárnyaival, árnyalataival egyeztetik, és ha mi is elhatá- 
rozzuk a szocialista ifjúsági program megfogalmazását, két lényegében azonos 
elvi alapon álló dokumentum fog megszületni. Nyilvános vitán akartuk elérni 
egyrészt azt, hogy az így létrejövő közös programban a munkásosztály és az 
ifjúság követelései nagyobb súllyal érvényesüljenek, másrészt ezzel a taktikával 

akartuk az MSZMP vezetőségét közelebb hozni a mozgalomhoz. A küldött- 
értekezleten a VII. kerületi ificssoport nevében Ságvári Endre tette meg a javas- 
latot a szocialista ifjúsági program megalkotására, amit — miután a VIII. kerületi 
ificsoport nevében Kulich Gyula is javasolta, hogy a dolgozó ifjúság e program- 
ját röpiratban adjuk közre - a jelenlevők egyhangúlag elfogadtak, és az újonnan 
megválasztott OIB ígéretet tett, hogy egy hónapon belül megalkotja és vitára 
bocsátja a tervezetet. Az viszont csak belső megegyezés volt, hogy már a 
programtervezet minden egyes pontját úgy kell megfogalmazni, hogy az OIB 
teljes egyetértését tükrözze, és megszerezzük hozzá az MSZDP vezetőségének 
a hozzájárulását is. Ezt a megegyezést tükrözte, hogy a küldöttértekezlet utasí- 
totta az OIB-t, hogy a már egyeztetett három követelést (a tanoncok, fiatalkorú 
munkások számára 40 órás munkahét és a minimális munkabérek megállapí- 
tása, a 18 éven aluli ifjúság részére is a szervezkedési szabadság) terjessze jóvá- 
hagyás végett az MSZDP vezetősége elé. Ezt is Ságvári Endre indítványozta. 

A programtervezetet a mielőbb megindítandó ifjúsági lap hasábjain akar- 
tuk az ificsoport tagjaival megvitatni, majd ifjúsági nagygyűléseken a párton 
kívüli munkásifjúsággal is nemcsak ismertetni, hanem meg akartuk szervezni, 
hogy róla ott véleményt is nyilvánítsanak. Ennek a kampánynak tetőpontja lett 
volna az a nagy reprezentatív ifjúsági ankét (ennek megtartására Kulich Gyula 
tett javaslatot), amelyen találkozott volna a szocialista és nem szocialista munkás, 
paraszt, diák, értelmiségi fiatal. Azt reméltük, hogy ezen közösen egyeztetni 
fogjuk tervezetünket a , népiesek", a Márciusi Front programjával, Büchlerék 
pedig - akik eleve részt vettek az egyes pontok jóváhagyásában - nem fognak 
tudni kitérni a végleges program támogatása elől. Az is szükséges volt, hogy a 
közös program végrehajtásának támogatására a legszélesebb tömegeket mozgó- 
sítsuk. 

Éppen ezért egyáltalán nem láttunk ellentmondást abban, hogy ezzel 
egyidejűleg Ságvári Endre és Lay Béla a VII. kerületi, Kulich Gyula és Pollner 
György a VIII. kerületi, míg mások a kőbányai ifiket mozgósították a március 
15-i Múzeum kerti gyűlésnek, a Márciusi Front zászlóbontásának hangosítá- 
sára. Ezt a mozgósítást természetesen az MSZDP vezetőségének tudta nélkül 
kellett végezni. Ugyanis nemcsak azért nem képviseltették hivatalosan magu- 
kat ezen a megmozduláson és tiltották meg az OIB-nak is, hogy hivatalosan 
részt vegyen rajta, mert attól féltek, hogy a kormány randalírozó nyilasokkal 
azonos elbánásban részesíti ezt a megmozdulást, illetve — amivel egyébként 
reálisan valóban számolni kellett -, hogy a nyilasok és a jobboldali diák- 
szervezetek a gyűlést megzavarják, verekedésbe fullasztják, hanem a hivatalos 
részvétel azzal a taktikájukkal sem volt összeegyeztethető, amely a népfírontra 
törekvés leghalványabb gyanúját is elhárította magától. Így azt a száznál több 
ifjúmunkást, akik a Múzeum kerti gyűlésen részt vettek, az MSZDP vezető- 
ségének tudta nélkül kellett mozgósítani. 

Az OIB szervezte ifjúsági csoportoknak ebben az időben már nagy gyakor- 
latuk volt a gyűlések , hangosításában": mi nem egy tömbben, hanem 8-10 
fős csoportokban a tömegek között szétszórtan vettünk részt az ilyen nagy- 
gyűléseken, s így az egyes csoportok által feldobott jelszavak, közbekiabálások, 
miközben a többi csoport átvette, végighullámzottak az összegyűlt tömegen és 

ennek hatása alól nemigen tudták kivonni magukat a gyűlés többi résztvevői. 
Így néhány tucat ifi képes volt az egész nagygyűlés hangulatát meghatározni. 
Ez a taktikánk hasznosnak bizonyult akkor is, ha a nyilasok verekedést provo- 
káltak: természetesen a megtámadott csoport védelmére sietett a tömegben 
szétszórt többi csoport s ezzel a magatartásukkal szinte az egész tömeget a 
megtámadottak aktív védelmére mozgósították. A nyilasok idevonatkozó tak- 
tikája ennek pont az ellenkezője volt. (Rendszerint azokon a gyűléseken, 
amelyeket meg akartak zavarni, egy tömbbe tömörültek, aminek az volt a hatá- 
sa, hogy közbekiáltásaik, jelszavaik a gyűlés többi résztvevőinek az ellenállását 
váltották ki, s így szereplésük rendszerint verekedésbe torkollt.) Mi ezzel a 
módszerrel nemcsak a Múzeum kerti gyűlés , hangosítását" biztosítottuk, s a 
jobboldali diákszervezetek provokációit vertük vissza, de ugyanígy , hangosí- 
tottuk" az előző nap tartott tattersalli ünnepséget is. Ez valójában az MSZDP 
vezetőinek közös képviselői beszámolója volt, amelyen csak a bevezetőt tartó 
Szakasits Árpád utalt március 15-ére. A szónokok a nyilas puccs veszélyéről, 
a , szélsőségesek" elleni összefogásról és arról beszéltek, hogy a kormány 
kötelessége ezek ellen hatalmi eszközökkel fellépni. Mi viszont a magunk be- 
vált taktikájával közbekiáltásainkkal, jelszavainkkal ennek a gyűlésnek is kor- 
mányellenes, népírontot követelő jelleget adtunk és a tömegeket ez irányban 
befolyásoltuk. (Ennek a taktikánknak az az előnye is érvényesült, hogy így a 
rendezőrgárdisták sem tudták a , renitenskedőket" kiemelni.) 

Az is igaz, hogy a Népszava március 17-i számában, amely nagyon részle- 
tesen ismertette a tattersalli nagygyűlés összes szónoklatát, közbeszólásainkat, 
jelszavainkat elhallgatta, illetve helyeslésként uniformizálta, beszámolt a Már- 
ciusi Front zászlóbontásáról, de igyekezett annak jelentőségét elbagatellizálni. 
A 9. oldalon a , Március 15-e szerte az országban" cím alatti beszámolók 
között tudósított az újságírók, az ügyvédek, a Hétfői Társaság, a Mikes Akadé- 
mia, a Honszeretet és a Múzeum kerti gyűlés lefolyásárólés az Egyetemi Kör 
12 pontjáról. A Turul Szövetség vigadóbeli gyűlésével, amelyen a fajvédelem 
törvénybeiktatását követelték, , Botrányba fulladt a jobboldali diákság márciusi 
ünnepsége" cím alatt külön cikkben kiemelten foglalkozott. Március 19-én is 
- még mindig nem említve a Márciusi Front zászlóbontásának visszhangját — 
rövid hírben csak arról tájékoztatott, hogy a Bartha Miklós Társaság szolidari- 
tást vállalt velük. Csupán ezt követően az Országos Pártgyűlésre készülve és 
az e taktikájuk miatti várható támadásokat kivédendő, szentelt nagyobb figyel- 
met a lap a Márciusi Front körüli eseményeknek. Április 2-án ismertette a 
zászlóbontás visszhangját, hogy az Egyetemi Kör a jobboldal támadása ellenére 
kitart álláspontja mellett, sőt a debreceni Werbőczy Bajtársi Egyesület és az 
ottani Egyetemi Kör csatlakozott hozzájuk. Idézte a nyilatkozatok szövegét és 
bejelentette, hogy , további érdekes csatlakozások várhatók". Április 4-én pedig 
nemcsak a debreceni Egyetemi Kör válaszát közölte az Új Magyarság rágal- 
maira, de helyet adott Igali Béla cikkének is, amelyben a szerző arra emlékezte- 
tett, hogy már 1926-ban is, ugyanúgy, mint most, felfüggesztették az Egyetemi 
Kör autonómiáját, mert a munkásokkal a munkáskövetelésekért való össze- 
fogást hirdette. Lényegében tehát - legalábbis mi akkor úgy láttuk - a: MSZDP 
vezetősége már az Országos Pártgyűlés előtt lazított a Márciusi Fronttal szem- 


beni passzív, semleges taktikáján és azt szerettük volna, ha az OIB hivatalos 
szónoka, Vágvölgyi Tibor az Országos Pártgyűlésen az MSZDP vezetőségét 
további lépésre ösztökéli. Ám az OIB-n és a hozzá tartozó ificsoportokon belül 
is ezekben a hetekben viharos viták zajlottak a Márciusi Front zászlótontásá- 
ról és a 12 pontról. Nem kevesen voltunk olyanok, akik úgy éreztük, hogy a 
Horthy-uralom történetében valami új, soha sem volt lehetőség csillant fel, 
s páratlan visszhangjában -— különösen amikor a Gondolat is fenntartás nél- 
kül lelkesen üdvözölte — a várva várt széles antifasiszta népmozgalom csíráját 
láttuk. Úgy éreztük, hogy a bennünket körülvevő áthatolhatatlan sziklafal le- 
omlóban van; hogy ha mi, szocialista ifjúmunkások nemcsak csatlakozunk e 
népmozgalomhoz, de kellő súllyal megfelelő irányba befolyásoljuk is, akkor a 
magyar nép történelmi sorsfordulóját készítjük elő, s így rajtunk múlik, hogy 
ez a kedvező fordulat bekövetkezik-e, nekünk kell legyűrnünk azokat a körül- 
ményeket és ellenvetéseket, amelyek ezt a mozgalmat kisiklathatják. 

Voltak viszont közöttünk olyanok, akik eleve bizonyos fenntartásokkal 
fogadták ezt az eseményt. Kétségeiket egyrészt Zilahy Lajosnak a Márciusi 
Frontban vállalt szerepéből vezették le. Zilahy Lajos volt az, aki a magyar 
íróknak Gömbös Gyulával való találkozását annak idején megszervezte, amikor 
Gömbös az irodalom élő nagyjait a maga reform-demagógiájának a szolgálatá- 
ba akarta állítani. Nem Zilahyn múlott, hogy ez kudarcba fulladt. Sokan — nem 
is teljesen alaptalanul - közéleti szereplését úgy ítélték meg, hogy mindig 
megpróbálja a mindenkori kormány és az alapvető társadalmi változásokat 
komolyan gondolók között a híd szerepét játszani, de eme egyeztető tevékeny- 
sége során a valódi reformtörekvéseket igyekszik sterilizálva a kormányok 
reform-demagógiájának szolgálatába állítani. Ezek az elvtársak attól féltek, 
hogy Zilahy befolyása alatt a Márciusi Front vezetői a tizenkét pontot a hatal- 
mon levőkkel tárgyalási alapnak szánják, és ha engedmények útján a maguk 
oldalára tudnának állítani egy-két tekintélyes horthysta vezetőt, , egy tál len- 
cséért" eladnák követeléseik lényegét. Ezt a félelmüket az sem oszlatta el, 
hogy a zászlóbontást nemcsak a nyilasok lincselő hangulatot idéző féktelen 
uszítása fogadta, de a hatalmon levők sorra nemzetgyalázásért bűnvádi eljárást 
indítottak a vezetők ellen. 

Ezt a bizalmatlanságot az is tetézte, hogy a népi írók közül egyesek és 
különösen a jobboldalról átmenetileg hozzájuk csapódott közéleti szereplők 
(példaként Matolcsy Mátyást emelem ki) számos megnyilatkozása nem éppen 
antifasiszta jellegű volt. Akik erre hivatkoztak, és bőségesen illusztrálták 
kételyeiket idézetekkel, azt a kérdést vetették fel, hogy népírontszerű anti- 
fasiszta összefogásban helyük van-e azoknak is, akiknek nyilas- és németelle- 
nessége nem vitatható, de a fasiszta ideológia egyes elemeinek maguk is hir- 
detői. Mi azzal érveltünk, hogy a harcunkhoz csatlakozni akarók elé - ha 
programunkat elfogadják - nem szabhatunk ideológiai feltételeket, mégha 
nyilvánvaló is, hogy a program megvalósulása során bizonyos kérdésekben 
szembe fogunk kerülni velük. Ilyen széles összefogásnál csupán a kitűzött cél 
megvalósításáért folytatandó közös harc a részt vállalás feltétele és ezen a társu- 
láson belül a nézetek és ideológiák ütközése mindaddig magától értetődő 

folyamat, amíg az illetőnek a megnyilvánulásai a kitűzött cél megvalósításáért 
folytatandó közös harcunkat nem kérdőjelezik meg. 

A frakciósok a Márciusi Front zászlóbontása és a 12 pont nyilvánosságra 
hozatala után feladták addigi passziívitásukat, s össztüzüket , a bankok, kartel- 
lek és monopóliumok magyarságsorvasztó uralmának megszüntetése" követe- 
lésre irányították, és kiadták azt a jelszót, hogy , mi az egész kapitalizmus és 
nemcsak a romboló tőke ellen harcolunk". Az első időben nem vettük komolyan 
agitációjukat. Az volt a véleményünk, az OIB-ban dolgozók és az ificsoportok 
szinte egységesek abban, hogy az ifjúsági programot el kell készíteni és abban 
is, hogy annak nem feladata a társadalom szocialista átalakításának célkitűzéseit 
összefoglalni, nem azt kell hangsúlyoznunk, ami a nem szocialista ifjúsági töme- 
gektől elválaszt bennünket, hanem a nem szocialista tömegeket is magunk mellé 
kell állítanunk az antifasiszta — a demokráciáért folytatandó — összefogásban. 
Ezt mindeddig mindenki magától értetődőnek tartotta, és éppen ezért azt hit- 
tük, a frakciósok agitációja, célkitűzésünkkel szembeni értetlensége hatástalan 
marad, és csak későn vettük észre, hogy nemcsak szocdem társaink kerültek 
ennek az agitációnak a hatása alá és minden meggyőző érvelésünkkel szemben 
makacsul szajkózták ezt a jelszót; de akik elfogadták, nem voltak hajlandók 
érdemben vitatkozni róla. Így e téren vitáink türelmetlen veszekedéssé fajul- 
tak, olyan volt ez, mint egy bűvös krétavonal, amin nem tudtunk átlépni. 
Végül a XXXI. Országos Pártgyűlésen az OIB nevében felszólaló Vágvölgyi 
Tibort nem tudtuk rábeszélni, hogy üdvözölje a Márciusi Frontot és annak 
12 pontját, sőt meg sem említette felszólalásában. Így egészen más hangsúlyt 
nyert felszólalásában az is, amit az ifjúsági programtervezetről mondott: ,, Tu- 
domásunk van arról, hogy a legkülönbözőbb ifjúsági egyesületek ettől a kong- 
resszustól várják, hogy milyen programot ad a szociáldemokrata ifjúság. A szo- 
ciáldemokrata ifjúság, szemben a fasisztákkal, az egész kapitalizmus és nemcsak 
a sromboló tőkex ellen folytatja harcát. Mi a nemzeti érzést nem tekintjük 
azonosnak a gyűlölködő sovinizmussal." Meg kellett tehát elégednünk annyi- 
val, hogy Dávid Lajos, aki mint Pest környéki ifi vett részt az Országos Párt- 
gyűlésen, ne az OIB képviselőjeként fejtse ki azt, hogy , minden párt az ifjú- 
ságot akarja megszervezni. Van egy ifjúság, amely ablakbeveréssel, verekedés- 
sel, zsidózással hívja fel magára a figyelmet, de az intellektuális fiatalságnak 
van egy másik csoportja, amely a Márciusi Programot vallja magáénak, olyan 
követelést, amelyet mi is magunkévá teszünk. A szocialista ifjúsági mozga- 
lomnak a fizikaimunkás-ifjúságon kívül kapcsolatot kell találnia az ilyen világ- 
nézetű szellemi ifjúsággal is." 

Néhányan nagyon rossz néven vettük, hogy Vágvölgyi Tibor, aki az 
OIB nevében beszélt, elszalasztotta a kedvező alkalmat, hogy az OIB-nak a 
Márciusi Fronthoz és programjához való viszonyát pozitívan értékelje, és ez 
irányba az MSZDP közvéleményét is kedvezően befolyásolja. Ráadásul fel- 
szólalásának az a kitétele, hogy mindazokat , fasisztának" titulálta, akik nem az 
, egész kapitalizmus" -sal folytatják harcukat, burkolt célzásnak éreztük, hiszen 
a Márciusi Fronttal csak ,a fasizmus és nem az egész kapitalizmus" ellen 
mozgósítanánk a magyar ifjúságot. Arra is hivatkoztunk, hogy kedvező alkal- 
mat mulasztottunk el, mert Kertész Miklós is (akinek Peyerékhez való kap- 

csolata közismert volt) üdvözölte a Márciusi Frontot: , Örömmel látjuk, hogy 
a felvilágosult magyar ifjúság egyre nagyobb tömegekben csatlakozik a 48-as 
hagyományokhoz visszatérni óhajtó Márciusi Fronthoz, és örömmel emléke- 
zünk meg azokról a fiatal írókról, akik Magyarország felfedezésének feladatát 
vállalták magukra." 

Ebben a kérdésben - elégedetlenségünket illetően — a saját , egyívású" tár- 
sainkkal is vitába keveredtünk: többségünk arra hivatkozott, hogy ha az 
MSZDP vezetőségéhez közel álló Kertész Miklós üdvözölte a Márciusi Fron- 
tot, nem is lett volna taktikus, ha az OIB a hozzájuk fűződő külön viszonyának 
hangsúlyozásával ennél tovább ment volna. Telhetetlenséggel és azzal vádolták 
az elégedetlenkedőket, hogy nem értékelik kellőképpen azt a sikert, hogy az 
Országos Pártértekezlet határozatban szögezte le ,, . . . az ország nem bírja 
tovább a reformok megoldatlanságából származó feszültséget", és az ifjúsági 
programtervezet megalkotásához ösztönzést kaptunk azzal, hogy a határozat 
követelte a kormánytól a szociális, gazdasági és politikai reformok sürgős meg- 
valósítását, a gyökeres földreformot, az egyesületi és gyülekezési jog biztosí- 
tását, a szociális biztosítás továbbépítését, a munkabér és munkaidő korszerű 
rendezését, a munkanélküli segély bevezetését, az adórendszer megváltoztatá- 
sát az igazságosság és progresszivitás alapján, az alkalmazotti különadó azon- 
nali eltörlését. 

Mi, elégedetlenkedők is sikernek könyveltük el ezt, de türelmetlenek vol- 
tunk, úgy éreztük, hogy nagyobbat is léphettünk volna előre. Furcsa módon 
azok az elvtársak sem osztották e nézetünket, akik — bár nem vettek részt az 
OIB munkájában - rendkívül nagy érdeklődést tanúsítottak iránta, rendszeresen 
megvitatták azt velünk, és tanácsaikkal, tevékenységünk kritikájával sokat 
segítettek. Nekem Vértes Györggyel, Goldman Györggyel és Háy Károly 
Lászlóval volt ilyen nem illegális kapcsolatom. Vértes György például kifeje- 
zetten összeszidott s legorombított a nézeteimért. (Vele s feleségével rendszerte- 
lenül a MÉMOSZ-ban tartott pártnapok után az Aréna -— ma Dózsa György - 
úton hármasban járkálva vitatkoztunk.) Ezeken az esti sétákon kötetlenül vitat- 
koztunk, sőt veszekedtünk. A beszélgetésekből már akkor az is kiderült, hogy 
nem egyedül én vagyok OIB-beli informátora és másokkal is tart ilyen kapcso- 
latot. 

Az Országos Pártértekezlet után nagyon hamar rájöttünk, hiú ábránd 
volt az, hogy tekintettel annak határozatára, szinte vita nélkül, heteken belül 
tető alá hozzuk az ifjúsági programtervezetet, támogatására megnyerjük az 
MSZDP vezetőségét, és akkor már csak az ifjúsági program melletti nagy 
demonstrációk szervezése van hátra. A teljes konszenzus elérése érdekében 
folytatott viták továbbra is elvtelen veszekedésekké, nem egyszer személyes- 
kedéssé fajultak. Ha egyik társunkat az egyik napon sikerült különvéleménye 
feladására bírni, másnap másik társunk vetette fel ugyanazt az ellenvéleményt 
és az előző nap meggyőzött társunk a vita során visszatért korábbi álláspont- 
jára. Ezzel szemben engem legalább is meglepetésként ért, hogy az elvi kér- 
désekben olyan körlevelet adtunk ki, amely tökéletesen és kizárólagosan a mi 
álláspontunkat tükrözte. Leszögezte, hogy küzdelmünk egyik frontja annak a 
harcnak, , amelynek lövészárkaiban Madridtól Berlinen keresztül Nankingig 


harcolnak társaink", hogy , mint az egész világon, Magyarországon is a min- 
den szabadságot eltiporni készülő fasizmus az első számú közellenség, amellyel 
mozgalmunknak meg kell birkóznia", és hogy , a mi harcunk a fasizmus ellen 
nem merülhet ki üres kiabálásokkal a fasizmusról, hanem konkrétan utat kell 
mutatnunk. Hirdetnünk kell, hogy a magyar ifjúság boldog életének útja a de- 
mokratikus Magyarországon keresztül vezet. Tehát mozgalmunk legközelebbi 
célkitűzései: Egy demokratikus Magyarországért küzdő ifjúsági Íront kialakí- 
tása, amely sikeresen szembe tud szállni a fasiszták ifjúságot behálózó törekvé- 
seivel." 

Eredetileg arra számítottunk, hogy április első felében röpcédulákon fog- 
juk terjeszteni - az MSZDP vezetőségének hozzájárulásával — a széles ifjúsági 
frontot mozgósító programtervezetünket. A körlevél kiadása után szinte bíz- 
tosak voltunk abban, hogy június elejére elkészül a végleges szöveg és a 9-ére 
szervezett újpesti, a 16-i budapesti nagygyűlésünknek az lesz a csúcspontja, 
hogy felolvassuk a programtervezetet. Ráadásul megnyertük Kéthly Annát az 
előbbi, Szeder Ferencet az utóbbi nagy ifjúsági gyűlés felnőtt szónokául. 
Végül azonban meg kellett elégednünk azzal, hogy az újpesti gyűlésen (1000- 
1500 ifi gyűlt egybe) Vészi Mihály zárószavában szólt arról, hogy , követeljük 
a becsületes, titkos választójogot és egyidejűleg a választás és választhatás kor- 
határának leszállítását. A szociáldemokrata ifjúság elhatározta, hogy az ifjúság 
problémáinak megoldására általános programot ad ki, és ezt széles nyilvánosság 
előtt fogja letárgyalni. A szocialista ifjúság az elkövetkező harcokban nem fogja 
eszméit cserbenhagyni." Ez utóbbi kitétel megint csak utalás volt vitáink 
konokságára: senki sem akarta az antifasiszta összefogás programjában le- 
tagadni, hogy a szocialista ifjúság végső célja a szocializmus, mi csak arra akar- 
tuk a programtervezetben a hangsúlyt helyezni, ami a nem szocialista, de anti- 
fasiszta ifjúsággal összeköt bennünket. Szociáldemokrata társaink a vita egész 
tartama alatt — Varga Elek volt ennek az álláspontnak legkonokabb szószólója — 
a nem szocialista tömegekkel szembeni különállásunkat akarták hangsúlyozni. 

A budapesti ifjúsági nagygyűlés a mi szempontunkból sokkal jobban sike- 
rült. Ennek a mottója , a nyomor ellen és a békéért" volt, és sikerült Szeder 
Ferencet arra is rábeszélni, hogy a mezőgazdasági és ipari munkásifjúság 
összefogása mellett törjön lándzsát. 

Végül június második felében az MSZDP vezetőségének jóváhagyásával 
megszületett a , Dolgozó Ifjúság Programtervezete" (Kulich Gyula szóhaszná- 
lata), de már senki sem fogadta azzal a lelkesedéssel, mint amikor hozzáfogtunk 
megalkotásához. Ennek több oka is volt: emlékszem, hogy amikor a Múzeum 
kertben először hallottuk felolvasni a Márciusi Front 12 pontját, milyen Írene- 
tikus, szinte sokkoló hatással volt a jelenlévőkre. Átsiklottunk rajta, észre sem 
vettük egyes pontjainak fogalmazási következetlenségeit, jobboldalnak tett en- 
gedményeit. De így voltak vele az emberek első olvasásra is. A program ugyan- 
is úgy volt felépítve, hogy az akkor adott politikai körülmények között min- 
denki úgy érezte, itt történelmi fordulat tanúi vagyunk: kimondták, hogy a ki- 
rály meztelen. Ennek pont az ellentéte volt az ifjúsági programtervezet: 14 
pontja úgy volt felépítve, hogy az egyáltalán nem radikális részkövetelések ten- 
gerében szinte feloldódtak, észrevétlenné váltak a radikális fordulatot jelentő 

követelései, bár nem volt a Márciusi Front 12 pontjában egy sem, ami esetleg 
más fogalmazásban - egyes pontoknál rivalizálva vele, , túllicitálva" azokat — 
ne szerepelt volna. A felépítés e jellege összefüggött azzal is, hogy amikor a 
részkövetelések tömegével az MSZDP vezetősége egyetértett, nyilván úgy kel- 
lett belőlük felépíteni a programtervezetet, hogy ne lógjon ki a lóláb: a Már- 
ciusi Front 12 pontjával való lényegi azonosság ne szúrjon szemet. Ez a rejtés 
túl jól sikerült. 

Mivel szerintünk úgy kellett megalkotni az ifjúsági programtervezetet, 
hogy azt mindannyian magunkénak valljuk, így azok az ifjúsági követelések is 
helyet kaptak a tervezetben, amelyek az alapvető követelésekkel nyilvánvalóan 
nem voltak azonos súlyúak. Természetesen ezen a síkon volt a legkönnyebb 
engedményeket kicsikarni. Például a tanoncoknak a felszabadulás után egy évig 
rendes munkabérrel való kötelező foglalkoztatását vagy a terhes nők állami 
segélyezését. , Vegyes felvágott", élcelődött valaki annak idején a programter- 
vezet e jellegén s ez valóban ellentmondott a bevezetőben kitűzött célnak, hogy 
megvalósításuk útja ,, . . . a fasizmus elleni kíméletlen harcon keresztül vezet". 

A Márciusi Front 12 pontjában is engedményeket kellett tenni a jobboldal- 
nak: az antiszemita közhangulatnak tett engedmény a 6. pontban: , A bankok, 
kartellek és monopóliumok magyarságsorvasztó uralmának megszüntetése" és 
a 12. pontban , a pánszláv imperialista törekvések"-re utalás az antibolsevista 
közhangulatnak tett engedmény. Ugyanígy az ifjúsági programtervezet is ma- 
gán viselte a szocdemek és frakciósok álradikalizmusának tett engedmények 
bélyegét: így került be a tervezetbe , a tőke uralmának a letörése" és ,, a kartel- 
lek szétrombolása". Meg voltunk győződve arról, hogy mindezek a fogalmazási 
torzítások, merevségek és túlzások a nyilvános vitákon és majd a nagy repre- 
zentatív ifjúsági ankéton — ahol a Márciusi Front aktív részvételére is számítot- 
tunk -— lecsiszolódnak és helyükre kerülnek. 

A tervezet fogadtatását alapvetően befolyásolta, hogy mi, az OIB aktívái, 
előbb olvastuk a Gondolatban — az ebben megjelent minden állásfoglalást párt- 
utasításnak tekintettünk - Mód Aladár már említett kritikáját, semmint a para- 
fált tervezet részleteit a maguk összefüggésében megismertük volna. Ezt a kriti- 
kát ledorongolásnak éreztük és biztosak voltunk benne, hogy nemcsak Mód 
Aladár egyéni véleménye. 

Ennek ellenére ebben a hangulatban szerveztük meg július 28-ra és augusz- 
tus 4-re a mai Nagy-Budapest területén négy, illetve öt kerületben (tehát a 
júniusival együtt tizenegy kerületben) az ifjúsági nagygyűléseket. Elég széles 
ifjúsági tömegeket hoztunk mozgásba és arról is gondoskodtunk, hogy ezeken 
a gyűléseinken - bármi is hangozzék ott el — közbekiáltásokkal, szavalókórusok- 
kal ne zavarják a szónoklatokat. Úgy véltük, a hozzászólók, akiket ugyancsak 
megszerveztünk, válaszolnak mindarra, ami nekünk nem tetszik. Sikerült elér- 
nünk, hogy az MSZDP vezetősége nevében Büchler József, Bechtler Péter, 
Szeder Ferenc, Kéthly Anna, Millok Sándor, Lampel Mária, Zuschlag Vilmos, 
Szakasits Antal és mások szólaljanak fel, így a vezetőség jobbszárnya is elköte- 
lezze magát a programtervezet mellett. Ám az utolsó pillanatban kiderült, hogy 
a rendőrség (akkor az volt a gyanúnk, hogy ebben Peyerék keze volt) csak az 
előre, név szerint bejelentett kevés számú hozzászólásokat engedélyezi, nem 

lehet a gyűléseket vitafórummá tenni. A vezetőség nevében felszólalók hang- 
vételét az első négy gyűlés után megjelent Népszava-cikk híven tükrözte: , a re- 
formifjak és a népellenes nyilaskeresztes demagógia elbódítottjai mellett él és 
dolgozik az igazi ifjúság (mármint a szociáldemokrata ifjúsági mozgalom), 
amely készen áll a harcra a magyarságért: a magyar dolgozó nép felszabadítá- 
sáért . . . a magyar ifjúság történelmi hagyományainak egyetlen hordozója . . .". 
És mi némán és tehetetlenül szemléltük, hogy miközben ezek a szónokok össze- 
fogásokról beszéltek, a Márciusi Frontot , reformifjak"-nak titulálták, a nyilas 
demagógiával egy sorban említették, és még a történelmi hagyományok őrzését 
is csak a szocialista ifjúságnak sajátították ki. Lényegében becsapták a kaput a 
reális összefogás előtt. Ezen alig enyhítettek az ifjúsági szónokok többnyire kor- 
rekt, helyes irányban tett tapogatózó fejtegetései. De ezeken a gyűléseken még 
egy meglepetés ért tennünket: mind a két alkalommal a kilenc-kilenc egyidejű- 
leg tartott gyűlésen Bonyhádi Jenő - akit autóval vittek egyik színhelyről a követ- 
kezőre - ezzel a sztereotip szöveggel szólalt fel: , Engem a nyilasok meg akartak 
ölni, szívemnek szánták a golyót, de a párttagsági könyvemen az gellert kapott. 
Így most már a párttagsági könyvemnek köszönhetem további életemet, amelyet 
a pártnak és a nyilasok elleni harcnak fogok szentelni." Mi nem vitattuk Bony- 
hádi Jenő jóhiszeműségét, de akik ezt megszervezték, azoknak sikerült a gyűlé- 
seinknek nyilasellenes hangsúlyt kölcsönözni. 

Ebben a légkörben a programtervezet felolvasása nem keltett az ifjúság tö- 
megeiben különös lelkesedést (később sem, amikor röpiratként terjesztettük), 
rajtunk pedig a csalódottság uralkodott el: becsapottnak, kijátszottnak éreztük 
magunkat, már nem készültünk a nagy reprezentatív ifjúsági ankétra, szerte- 
foszlott az a reményünk, hogy tevékenységünk nyomán 1937-ben Magyarorszá- 
gon a munkásosztály vezette széles népíront jön létre. 

Mégis azt állítom, hogy e kudarcba fulladt kísérletünk nem volt hiábavaló: 
az akkori ifik legjobbjainak szilárd meggyőződésévé vált, hogy abból a politikai 
zsákutcából, amelybe a magyar népet belehajszolták, az egyetlen kivezető út 
a széles antifasiszta népíront a független, szabad, demokratikus Magyarorszá- 
gért. Ennek az előzménynek nem kis szerepe volt abban, hogy amikor három 
évvel később, 1940-ben, újjászervezése után a KMP ezzel a politikával jelentke- 
zett, átütő sikereket ért el nemcsak a kommunisták között, hanem a lelkesedés 
e politika iránt a munkásotthonokban, a szocdem pártban és a szakszervezetek- 
ben is szinte spontán módon érvényesült. 

Krónika 


RÖVID HÍREK 


A Magyar Ellenállók, Antifasiszták Szövet- 
sége 1984. október 12-én emlékműsort ren- 
dezett Budapesten a Vigadóban az 1942-es 
vigadói irodalmi estek emlékére. Bevezetőt 
mondott Padányi Mihály, a szövetség elnöke, 
közreműködött a Vándor Kórus, a Magyar 
Néphadsereg Művészegyüttesének Férfikara, 
Szabó Csilla zongoraművész, Major Tamás, 
Horváth Ferenc, Ilosvay Katalin, Bánki 
Zsuzsa, Mádi Szabó Gábor, Neményi Lili, 
Gábor Miklós és Dunai Tamás. 


x 


Sipos Péter kandidátus, a Párttörténeti Inté- 
zet tudományos főmunkatársa, 1984. október 
15-e és 26-a között Berlinben folytatott könyv- 
tári kutatómunkát az NSZEP KB Marxiz- 
mus-Leninizmus Intézete vendégeként. 


x 


A magyar-szovjet történész vegyes bizottság 
1984. október 18-19-én tudományos ülés- 
szakot rendezett Budapesten, melynek egyik 
témája volt: , A Szovjetunió és a Magyar 
Népköztársaság története a nyugati történet- 
írásban." E témakörben az ülésen előadást 
tartott Molnár fános, a történettudomány 
doktora, a Párttörténeti Intézet igazgató- 
helyettese. Az ülésszak alkalmából Budapes- 
ten tartózkodó T. M. Iszlamovval és 4. I. 
Puskassal, a történettudomány doktoraival a 
Párttörténeti Intézetben megbeszélést foly- 
tatott Erényi Tibor, a történettudomány dok- 
tora, igazgatóhelyettes és Milet György tudo- 
mányos főmunkatárs. 


x 


V. I. Kaszjanyenko, a Voproszi ISsztorii 
KPSZSZ című folyóirat főszerkesztője, 1984. 
október 22-től 29-ig a Párttörténeti Közle- 
mények vendégeként Budapesten tartózko- 
dott Megbeszélést folytatott Szabó Bálint 
felelős szerkesztővel és a szerkesztőség mun- 

katársaival, látogatást tett az MSZMP Poli- 
tikai Főiskoláján és a Társadalomtudományi 
Intézetben, fogadta őt Molnár Tános, a tör- 
ténettudomány doktora, a Párttörténeti Inté- 
zet igazgatóhelyettese. 


x 


Az MTA Történettudományi Intézete szov- 
jet, csehszlovák, lengyel, NDK-beli és ma- 
gyar történészek részvételével 1984. október 
31-én nemzetközi szakértői tanácskozást ren- 
dezett , A munkásosztály a polgári társadalom 
szerkezetében és a munkásmozgalom Közép- 
és Délkelet-Európa országaiban a kezdetek- 
től az első világháborúig"? címmel. A meg- 
beszélésen Ryszard Kolodziejczyk lengyel 
kutató tartott előadást , A társadalom struk- 
túrája és a munkásosztály tudata a közép- és 
délkelet-európai országokban  1850-1918" 
címmel. A vitában felszólalt Borsányi György 
kandidátus, a Párttörténeti Intézet tudomá- 
nyos főmunkatársa. 


ked 


Az 1984. évi Politikai Könyvnapok ünnepé- 
lyes megnyitójára 1984. november 2-án jubi- 
leumi könyvkiállítás megnyitásával egyidő- 
ben került sor a Magyar Munkásmozgalmi 
Múzeumban. Ünnepi beszédet Óvári Miklós, 
az MSZMP Politikai Bizottságának tagja, 
a Központi Bizottság titkára tartott. 


x 


A Párttörténeti Intézet Archívumának vendé- 
geként 1984. november 5-e és 10-e között 
Budapesten tartózkodott A. Ny. Szolopov és 
E. Ny. Sahnazarova, az SZKP KB Marxiz- 
mus-Leninizmus Intézete Központi Párt- 
archívumának két tudományos főmunkatársa. 
"Tanulmányozták az Archívum, a KDO és a 
Műszaki Csoport munkáját, látogatást tet- 
tek a Pest Megyei Pártbizottság Archívumá- 
ban és fogadta őket Molnár János, a történet- 
tudomány doktora, az intézet igazgatóhelyet- 
tese. 


Prof. dr. Martin Hundt és dr. Hans Bocltiski, 
az NSZEP KB Marxizmus-Leninizmus 
Intézetének munkatársai, 1984. november 5- 
től 16-ig Budapesten folytattak levéltári és 
könyvtári kutatómunkát, valamint konzultá- 
ciókat a Marx és Engels Összes Művei című 
sorozat 1848-49-cel és az 1850-es évekkel 
foglalkozó kötetei kapcsán. 


tk 


Az MSZMP Csongrád Megyei Bizottságá- 
nak Oktatási Igazgatósága, Szeged Városi Bi- 
zottsága, a szegedi felsőoktatási intézmények 
marxizmus tanszékei, a Szegedi Akadémiai 
Bizottság és a TIT Csongrád Megyei Szer- 
vezete 1984. november 22-én a felszabadulás 
40. évfordulója tiszteletére tudományos em- 
lékülést rendezett Szegeden. A tanácskozáson 
Komócsin Mihály, az MSZMP Csongrád 
Megyei Bizottságának első titkára tartott elő- 
adást , Csongrád megye a szocialista kor 
40 éves fejlődésében? címmel. A munkát két 
szekcióban (Gazdaság-politika-ideológia; 
Ideológia-kultúra-közgondolkodás) folytató 
emlékülésen Dégi István, a Párttörténeti In- 
tézet levéltári tudományos főmunkatársa is 
korreferátumot tartott , Az 1947-es választá- 
sok Szegeden" címmel. 


x 


A magyar-NDK-beli történész vegyes bizott- 
ság 1984. november 26-28. között tudomá- 
nyos ülésszakot rendezett Budapesten prof. 
dr. Gustav Seeber és Tokody Gyula, a törté- 
nettudomány doktora, egyetemi tanár elnök- 
letével , Az NDK-beli magyar kapcsolatok 
1945 után"? címmel. A tanácskozás keretében 
november 26-án , A második világháború 
utáni magyar és NDK-beli történelem szinté- 
zisének módszertani problémái"? címmel meg- 
tartott ülésén Molnár Tános, a történettudo- 
mány doktora, a Párttörténeti Intézet igaz- 
gatóhelyettese tartott előadást. 


k 


Pintér István, a történettudomány doktora, 
a Párttörténeti Intézet tudományos tanács- 
adója , A magyar uralkodó osztályok második 
világháborús szerepe és az ellenállás"? címmel 
1984. november 28-án Kijevben a főkonzulá- 
tus, november 29-én Moszkvában a magyar 
nagykövetség és kereskedelmi kirendeltség, 
november 30-án Leningrádban a főkonzulá- 
tus rendezésében tartott előadást. 


Iliana Rumenova, a BKP KB mellett működő 
BKP Története Intézet tudományos munka- 
társa, 1984. december 3-a és 12-e között inté- 
zetünk vendégeként Magyarországon foly- 
tatott kutatómunkát a második világháború 
utáni magyarországi görög emigráció törté- 
netének témakörében. 


x 


1984. december 4—5-én Szófiában a BEP KB 
mellett működő BKP Története Intézet 
háromoldalú tudományos tanácskozást ren- 
dezett , A BKP, a CSKP és az MSZMP 
társadalompolitikája a fejlett szocializmus épí- 
tésének időszakában"? címmel. A bolgár és a 
csehszlovák szakemberek mellett a tanács- 
kozás munkájában részt vett Szpirulisz Ildikó 
kandidátus, a Társadalomtudományi Intézet 
tudományos főmunkatársa, és Deme Péter, 
a Párttörténeti Intézet titkára. 


x 


Révész Mihály szociáldemokrata újságíró, a 
Munkásmozgalmi Intézet egykori főmunka- 
társa, a magyar munkásmozgalom-történet- 
írás egyik megalapozója születésének 100. év- 
fordulója alkalmából 1984. december 6-án 
emlékülést rendeztek a Párttörténeti Intézet- 
ben a családtagok jelenlétében, Szabó Agnes 
elnökletével. A megemlékezésen Szeredi Péter 
tartott előadást Révész Mihály politikai pálya- 
futásáról, történetírói tevékenységéről, majd 
Révész Ferenc, Erényi Tibor, Katona Márta, 
Kende Tános, Niederhauser Emil és Sipos 
Péter ismertette munkásságának, egyéniségé- 
nek különböző vonásait. 


x 


A Művelődési Minisztérium és a Magyar 
Munkásmozgalmi Múzeum az ismert román 
államférfi, Petru Groza születésének 100. 
évfordulója alkalmából kiállítást rendezett, 
melyet 1984. december 7-én Péter János, az 
országgyűlés alelnöke nyitott meg. 


k 


A Magyar Tudományos Akadémia, az 
MSZMP KB Párttörténeti Intézete, Társada- 
lomtudományi Intézete, a Politikai Főiskola, 
az Eötvös Loránd Tudományegyetem és a 
Marx Károly Közgazdaságtudományi Egye- 
tem 1984. december 10-12-én , Az elmúlt 40 
esztendő társadalmi fejlődése? címmel ren- 

dezett tudományos ülésszakot. Szentágothai 
Jánosnak, az MTA elnökének megnyitója 
után Benke Valéria, az MSZMP Politikai 
Bizottságának tagja mondott beszédet, majd 
Berend T. Iván, Berecz János és Huszár 
István tartotta meg előadását (lásd folyóira- 
tunk e számában). Ezután , Szocializmus és 
nemzettudat a felszabadulás utáni magyar 
fejlődésben? címmel Pach Zsigmond Pál elő- 
adása, továbbá Halász József, Balogh Sándor, 
Szabó Bálint, Balogh András és Orbán Sándor 
korreferátuma következett. A második napon 
Bognár József , A gazdaságpolitikai és irá- 
nyítási koncepciók fejlődése az elmúlt évtize- 
dek során"?, Vajda György: , Iparunk negyven- 
éves fejlődése", Sipos Aladár: , Mezőgazda- 
sági eredményeink forrása", Kulcsár Kálmán: 
,; Társadalompolitikánk negyven éve? címmel 
tartott előadást, majd Kozma Ferenc, Mada- 
rász Aladár, Román Zoltán, Burgert Róbert, 
Nyitrai Ferencné korreferátuma következett. 
A harmadik nap előadásait Láng István ,,A tu- 
dományos kutatás és a műszaki fejlesztés 
negyven éve", Tóth Dezső: , A művészeti 
kultúra negyven éve?, Tőkei Ferenc: ,, Mar- 
xizmus a magyar kultúrában? címmel tar- 
totta, majd Aradi Nóra, Vitányi Iván, Ancsel 
Éva és Lendvai L. Ferenc korreferátuma után 
a tanácskozás munkáját Molnár János érté- 
kelte zárszavában. 


kk 
A szocialista országok tudományos akadémiái 
A Nagy Októberi Szocialista Forradalom 


és az azt követő szocialista forradalmak? nem- 
zetközi témabizottsága 1984. december 10-e 


214 


és 14-e között szerkesztő bizottsági ülést ren- 
dezett Moszkvában , A szocialista forradal- 
mak"? címmel készülő kollektív monográfia 
munkálatairól. A tanácskozás munkájában a 
bolgár, a csehszlovák, a lengyel, az NDK-beli 
és a szovjet tagozat képviselői mellett a ma- 
gyar tagozat nevében részt vett Milei György, 
a Párttörténeti Intézet tudományos főmunka- 
társa. 


x 


A Magyar Ellenállók, Antifasiszták Szövet- 
sége 1984. december 11-én konferenciát ren- 
dezett az 1944. év második félévi eseményei- 
ről. Ezen Pintér István, a történettudomány 
doktora, a Párttörténeti Intézet tudományos 
tanácsadója tartott előadást , Az ellenállás 
realitása: a kommunisták a Magyar Frontért? 
címmel. A tanácskozást, amelyen Gazsi 
Józsefnek, a Hadtörténelmi Intézet munka- 
társának, Ölvedi Ignác kandidátusnak és 
Zinner Tibornak, a MEASZ munkatársának 
a korreferátumai hangzottak még el, Kerekes 
Imre, a MEASZ titkára vezette. 


Viliam Plevza akadémikus, a Szlovák KPKB 
Marxizmus-Leninizmus Intézete igazgatója 
és Kiss fózsef, az intézet munkatársa 1984. 
december 20-tól 22-ig Budapesten megbeszé- 
lést folytattak az együttműködés aktuális kér- 
déseiről Molnár fánossal és Erényi Tiborral, 
a történettudomány doktoraival, a Párttör- 
téneti Intézet igazgatóhelyetteseivel. 


NÉGY ÉVTIZED. 


ÚJ SOROZAT KÖZELMÚLTUNK TÖRTÉNETÉRŐL 


Szinte már közhelynek számít az a megálla- 
pítás, hogy az utóbbi években megnöveke- 
dett az érdeklődés közelmúltunk történései 
iránt. Az elmúlt évtizedek iránti érdeklődést 
azonban számos esetben késve, vagy egyálta- 
lán nem elégítette ki a történetírás, noha a 
kutatómunka jó néhány fontos témakörben 
előrehaladt, ám eredményei csupán szakfolyó- 
iratok, kis példányszámú monográfiák lapjain 
jelentek meg. Természetes és jogos igény 
támadt olyan kiadványok iránt, amelyek egy- 
egy jól körülhatárolható témakör feltárását, a 
legírissebb kutatási eredmények népszerűsí- 
tését végeznék el. A Kossuth Könyvkiadó 
ennek a felismerésnek a jegyében indította út- 
jára , Négy évtized"? című sorozatát, amely- 
nek első kötetei a közelmúltban jelentek meg." 

Szabó Bálint kismonográfiája a Párttörté- 
neti Közlemények lapjain már korábban e 
témakörből megjelent tanulmányait adta 
közre (Párttörténeti Közlemények, 1983. 2. 
sz. 91-139. o.; 1984. 1. sz. 52-98. o.), ezért 
részletezésétől eltekintünk. A két tanulmányt 
egységben olvasva árnyalt képet és mérték- 
tartó értékelést nyerhetünk a tárgyalt perió- 
dus elmélettörténeti, politikatörténeti vonat- 
kozásairól, az MDP Központi Vezetősége 
1953. júniusi ülése és határozata előkészíté- 
séről, a megvalósításáért tett sokszor ellent- 
mondásos intézkedésekről, valamint a párt 
III. kongresszusának a tanácskozásáról. Kü- 
lönösen fontos, és jelentős hiányt pótolt a 
munkának az a része, amely igen részletesen 
ismertette és elemezte az 1953. júniusi köz- 
ponti vezetőségi határozatot, mivel a doku- 
mentum a szakemberek szűk körét leszámítva 
mind ez idáig nem volt ismert. 


t Szabó Bálint: Üj szakasz az MDP politikájában 
1953-1954. Kossuth Könyvkiadó, 1984. 166 p.; 
Balogh Sándor: Választások Magyarországon 1945. 
Kossuth Könyvkiadó, 1984. 180 p.; Simon Péter: 
A magyar parasztság sorsfordulója 1946-1949. Kos- 
suth Könyvkiadó, 1984. 213 p.; Korom Mihály: A népi 
bizottságok és a közigazgatás Magyarországon 1944- 
1945. Kossuth Könyvkiadó, 1984. 210 p. 


Balogh Sándor , Választások Magyarorszá- 
gon 1945" című munkája bevezetőjében a jal- 
tai értekezlet döntéseinek ismertetésétől kö- 
vette nyomon főbb vonatkozásaiban azokat 
a nemzetközi és belpolitikai tényezőket, 
amelyek indokolták a törvényhatósági és 
nemzetgyűlési választások előkészítését és le- 
bonyolítását. A szavazásra való felkészülés 
egyik fontos és sok vitát kiváltó előzménye 
lett a választójogi szabályozás kidolgozása. 
Pártközi tárgyalások után végül is kompro- 
misszumok útján munkálták ki a budapesti 
törvényhatósági szavazást szabályozó minisz- 
tertanácsi rendeletet, illetve a nemzetgyűlési 
választásra vonatkozó törvényt. A szerző jo- 
gosan állapította meg, hogy a jogszabályok 
körüli összecsapások határvonala a lényegé- 
ben egységesen fellépő három baloldali párt 
és a polémiában kifelé egyöntetűen megjelenő 
kisgazdák között húzódott. Ennek alapvető 
okát abban látta, hogy a pártok már a jogi 
szabályozást megelőzően megkezdték válasz- 
tási küzdelmüket. 


A koalíció pártjai mellett a törvényhatósági 
és a nemzetgyűlési választásokon való indulás- 
ra jogot nyert a Magyar Radikális Párt és a 
Demokrata Néppárt is. A pártok által meg- 
fogalmazott programok ismertetése után a 
szerző széles forrásbázis alapján plasztikus 
képet rajzolt a választási küzdelem módszerei- 
ről és hangvételéről, bizonyítva, hogy az igen 
nagy számú írásos és rajzos propagandaanyag 
mellett jelentős szerepet játszottak a népgyű- 
lések és az egyes választókat befolyásolni 
törekvő egyéni agitáció. A kampány napjai- 
ban született a döntés arról, hogy a két mun- 
káspárt a fővárosi választáson közösen indul, 
s ennek értelmében egységes szellemű agitá- 
ciót bontakoztattak ki. Noha korábbról a két 
munkáspárt között számos sérelem és súrló- 
dás halmozódott fel, a kanpány napjaiban 
ezek élessége észrevehetően csökkent. 

A választási küzdelem hevessége a budapesti 

törvényhatósági szavazás után fokozódott. A 
Független Kisgazdapárt az egész parasztság 
megnyerésével kívánt győzni a nemzetgyűlési 
választáson, kampányának elvi és gyakorlati 
irányítása a centrum kezébe került. Felbom- 
lott a két munkáspárt választási szövetsége, 
és a szociáldemokraták soraiban teret nyerő 
jobboldal hatására új dolgokra esett a hang- 
súly az SZDP agitációjában. A törvényható- 
sági szavazás parasztpárton belüli eredménye 
a pártszakadás veszélyét felidéző válságot 
robbantott ki, melynek következtében az NPP 
a kommunistákkal szemben a taktikai szabad- 
ság álláspontjára helyezkedett, hogy meg- 
szabaduljon a , leányvállalat"? vádjától. A Ma- 
gyar Kommunista Párt pedig a korábbinál 
erőteljesebben előtérbe helyezte agitációjában 
a tömegeket foglalkoztató mindennapi gya- 
korlati kérdéseket. A koalíció keretein kívüli 
pártok ettől kezdve már nem játszottak jelen- 
tős szerepet sem a választási küzdelemben, 
sem a politikai életben. 

A nemzetgyűlési szavazást megelőzően fel- 
merült javaslat, miszerint a négy nagy párt 
választási szövetségben lépjen fel, elsősorban 
külpolitikai okok miatt elbukott, de megjelent 
a Magyar Nemzeti Függetlenségi Front vá- 
lasztási kiáltványa, amely állást foglalt a koalí- 
ciós kormányzás fenntartása mellett, és meg- 
jelölte annak főbb feladatait is. Balogh Sándor 
jogosan mutatott rá, hogy Mindszenty József 
a választásokba beleavatkozó — az FKP mel- 
lett — pásztorlevelét ugyan valamennyi koalí- 
ciós párt vezetése elítélte, de érvényesülő 
negatív hatását nem ellensúlyozhatták. A 
munka a nemzetgyűlési szavazás eredményei- 
nek beható elemzésével zárul. 


A sorozat harmadikként megjelent kis- 
monográfiájában Simon Péter 1945 nyarától 
az 1948-1949-es fordulatig kísérte nyomon 
tényszerűen és kritikus elemzéssel a kornimunis- 
ta agrárkoncepció és parasztpolitika változásait. 
A kötet az agrárpolitika átalakulásait a gazdasá- 
gi és a politikai küzdelem eseményeivel egy- 
ségben vizsgálta, kimutatva a mezőgazdaság 
helyzetére és megítélésére gyakorolt hatásu- 
kat. 

Az agrárreform lezárulását követően a me- 
zőgazdaság válaszút elé került: a paraszti pol- 
gárosodás útjára lépjen, vagy olyan irányban 
haladjon, amely belátható időn belül elvezet 
a szocializmushoz. A Magyar Kommunista 
Párt 1945-ös agrárpolitikai elképzelése arra 
irányult, hogy a kisbirtokok álljanak át a bel- 
terjes mezőgazdasági termelésre. Ezt segí- 
tette elő a kibontakozó földművesszövetkezeti 

mozgalom támogatása is, noha 1945-1946 
fordulóján a kiosztott föld megvédése került 
a figyelem középpontjába. 

A Magyar Kommunista Párt III. kong- 
resszusán elfogadott agrárprogram a kispa- 
raszti földtulajdon megszilárdításából indult 
ki, és tartalmazta a mezőgazdasági termelés 
fellendítéséhez szükséges feltételeket, ám 
egyetlen szocialista vagy félig szocialista rend- 
szabály megvalósítását sem irányozta elő. 
Nem a szocializmusba való közvetlen át- 
menet útját vázolta fel, hanem a nem kapita- 
lista irányú fejlődést szorgalmazta. A program 
végrehajtása elé azonban komoly akadályokat 
gördített, hogy a közellátás biztosítása érdeké- 
ben fennmaradt a beszolgáltatási rendszer, 
és a birtokos parasztságra súlyos közterhek 
nehezedtek. Mindezek ellenére jogosan álla- 
pította meg munkájában a szerző, hogy a ha- 
zai mezőgazdaság, a fokozatosan javuló ár- 
viszonyok közepette, a stabilizációtól kezdő- 
dően kezdte felszámolni a világháborús pusz- 
títás súlyos következményeit. 

A fordulat éve időszakában a kommunista 
párt dokumentumai alapján a kisparaszti 
szövetkezeti mozgalom kifejlesztését kíván- 
ták elősegíteni, és ezen keresztül a szocialista 
kollektív nagyüzemi termelés felé való foko- 
zatos közeledést szorgalmazták, tudva azt, 
hogy a mezőgazdaság szocialista átalakítása 
hosszú időt igényel. Simon Péter részletesen, 
széles forrásbázis alapján elemezte az 1948 
nyarától kibontakozó agrárpolitikai fordulat 
nemzetközi és hazai körülményeit, rámutat- 
va, hogy a lenini szövetkezeti tervvel szem- 
ben Rákosi Mátyás a Magyar Dolgozók Pártja 
vezetőségét az 1929 utáni sztálini stratégia 
és szövetkezeti koncepció átvételére ösztönöz- 
te. Ezt követően egy ideig a párt paraszt- 
politikáját kettősség jellemezte: még megta- 
lálható volt benne a korábbi szövetkezetesítési 
terv végrehajtására irányuló szándék, de az 
a törekvés is, hogy fordulatot hajtson végre 
a sztálini szövetkezeti terv megvalósítása 
irányába. 

Az 1948. augusztus 20-i beszéd után pedig 
megkezdődött a földbérlő szövetkezetek át- 
alakítása révén a termelőszövetkezetek létesí- 
tése, valamint a különböző falusi szövetkeze- 
tek átformálása általános szövetkezetekké. 
A gépállomások felállítása során az a koncep- 
ció érvényesült, amely elvetette a nagyüzemi 
géppark egyesítését mind a kisparaszti szövet- 
kezetekkel, mind a szocialista típusú termelő- 
szövetkezetekkel. 

A szerző feltárta, hogy 1948. november 


végén újabb fordulat következett be, amely 
ezúttal már a tömeges átszervezés közvetlen 
előkészítését, megkezdését és három-négy év 
alatti végrehajtását célozta. Az ekkor megfo- 
galmazott terv szakított azzal a korábbi el- 
képzeléssel, hogy a szocialista mezőgazdasági 
nagyüzemek létesítését hosszabb előkészítő 
szakasz vezesse be. Simon Péter befejezésül 
a szövetségi politika eltorzításával kapcsolat- 
ban az új Függetlenségi Népíront és az egy- 
séges paraszti tömegszervezet létrehozásának 
a tervét vázolta, bemutatva azt is, hogy tény- 
legesen mi valósult meg az elképzelésekből. 

Korom Mihály kötete a városok, községek 
felszabadulásától 1945 elejéig kísérte nyomon 
a népi szervek megalakulásának folyamatát 
és kezdeti tevékenységüket. Gazdag helytörté- 
neti és levéltári anyag alapján igazolta, hogy 
Csanád, Békés, Csongrád és Bács-Bodrog 
vármegyében a felszabadulást nyomban kö- 
vette a megváltozott helyzetet figyelembe 
véve, és az új lehetőségekkel élve a politikai 
és a közigazgatási élet megindítása, kialakí- 
tása. Bihar megyében, valamint Szatmár és 
Bereg megyében a helyzetet bonyolította, 
hogy területük egy része — a bécsi döntések 
hatályon kívül helyezését követően - más 
országhoz tartozott, és több közigazgatási tes- 
tületük a határokon túl működött. A harcok 
elhúzódása miatt a később felszabadult Pest 
és Szolnok megyei területeken a népi kezde- 
ményezés mélysége és kiterjedtsége kisebb 
volt, mint például a Tiszántúlon, és az alul- 
ról kezdeményezett kibontakozás 1944-ben 
jórészt csak a városokban és a központibb fek- 
vésű településeken tudott kifejlődni. 

Az Alföld északi és a Dunántúl délkeleti 
részén az idő rövidsége miatt a demokratikus 
kibontakozás 1944-ben éppen csak megkez- 
dődött, és ezeken a területeken a régi köz- 
igazgatási apparátus is nagyobb számban ma- 
radt a helyén, mint a korábban felszabadult 
vidékeken. Ugyanakkor a közigazgatás újjá- 
szervezése (más tájaktól eltérően) jórészt a 
baloldali pártok helyi szervezeteinek és a szov- 
jet hadsereg politikai szervének a megbízásá- 
ból indult. A már formálódó központi szervek 
kialakulásának hatására e területeken elsősor- 
ban azonnal nemzeti bizottságok alakultak a 


koalíciós pártok megbízottaiból, és nem kü- 
lönböző nevű és összetételű népi szervek. 

A kismonográfiában a szerző rámutat, hogy 
a Magyar Nemzeti Függetlenségi Front létre- 
jötte után a népi szerveket ennek helyi szer- 
veivé, nemzeti bizottságokká alakították át. 
A központi politikai és államigazgatási szer- 
vek megalakulása és kezdeti tevékenységük 
hatására a spontaneitás visszaszorult, a népi 
szervek aktivitása csökkent, de munkájuk szer- 
vezettebb lett. 

Az Ideiglenes Nemzeti Kormány 1945. ja- 
nuár 4-én rendeletet adott ki a közigazgatás 
ideiglenes rendezéséről, amelynek hatása 
azonban a következő hetekben még alig érvé- 
nyesült. Ez részben abból fakadt, hogy a kor- 
mány a helyi közigazgatás felügyeletét csak 
a felszabadult területek egy részén gyakorol- 
hatta, az ország többi része katonai igazgatás 
alatt maradt. Ezért végeredményben a népi 
bizottságok kezdetben kizárólagos hatalmi 
szervként működhettek, majd 1945 nyaráig 
a létrejött nemzeti bizottságok helyi hatalmi 
testületként tevékenykedtek. Korom Mihály 
megállapította, hogy 1948-ig a népi bizottsá- 
gok útján több-kevesebb következetességgel a 
dolgozó osztályok széles rétegei közvetlenül 
is részt vehettek a hatalmi kérdések eldönté- 
sében, a politikai életben. A kiépülő szocia- 
lista intézményrendszerbe azonban már nem 
fértek bele a népi bizottságok, és 1948-1949 
fordulóján felszámolták őket. 

A kiadványsorozat eddig megjelent négy 
kötete alapján megállapítható, hogy alkalma- 
sak a történeti kutatás friss eredményeinek a 
gyors, közérthető és ugyanakkor tudományos 
igényű közreadására, és ezzel hatékonyan hoz- 
zájárulhatnak a korszakról formálódó korsze- 
rű és hiteles kép kialakításához. A sorozat 
további terveinek az ismeretében azonban ja- 
vasolható, hogy lépje át az ötvenes évek dere- 
kának határvonalát és járuljon hozzá a szocia- 
lista alapok lerakása befejező periódusának, 
valamint a fejlett szocializmus építése éveinek 
a jobb megismertetéséhez is. Hasonlóképpen 
javasolható, hogy a tetszetős formában meg- 
jelenő munkákban célszerű volna következe- 
tesebben alkalmazni az illusztrációt is. 

Botos János 

A MAGYAR FRONT" 


Megítélésem szerint a fenti cím alatt nagyon 
fontos tematikus gyűjtemény látott napvilá- 
got, s egyértelműen örülhetünk annak, hogy 
a félhomályból lassan a napvilágra kerülnek 
a legújabb kori történelmünk legsúlyosabb 
időszakával kapcsolatos dokumentumok. Ter- 
mészetesen szó sincs arról, hogy eddig a két 
világháború közötti történelmünkkel össze- 
függésben ne jelentek volna meg korabeli 
anyagok, de azok többségükben az ország- 
vesztéssel összefüggő dokumentumok voltak. 
Ez a kötet viszont olyan anyagokat nyújt át 
a széles nyilvánosságnak, amelyek az anti- 
fasiszta egységíront megteremtésével, az új, 
demokratikus és független Magyarország lét- 
rehozásával függenek össze. Külön probléma 
- 8 úgy vélem, 1945 utáni történelmünk mé- 
lyebb folyamatainak feltárásakor nem térhe- 
tünk ki ennek a kérdésnek a megválaszolása 
elől sem -, milyen érdekek játszottak közre 
abban, hogy a Horthy-rendszeren valamilyen 
(haladó, baloldali) formában túlmutató törek- 
vések miért csak ilyen lassan, vontatottan fog- 
lalhatták, foglalhatják el régen megérdemelt 
helyüket pozitív, haladó hagyományaink kö- 
zött. 

Az utóbbi évek kutatásainak eredménye- 
ként (talán a visszaemlékezések is szerepet 
játszanak ebben a folyamatban) lassan felraj- 
zolódnak azok a valóságos keretek, amelyek 
között az elembertelenedett világban, a meg- 
nyomorított tömegek közönye mellett — a le- 
gitimistáktól, a németellenes, Horthy-rendszer 
pártolókon át, az ellenzéki pártokon keresztül 
az illegalitásban működő kommunista pártig - 
a különböző politikai erők társadalmi csopor- 
tok és személyek embert, hont mentettek, és 
a mind fenyegetőbbé váló időben a mássá 
válás útját kezdték el járni, s a kibontakozás 
lehetőségeit keresték. Nagy szükség van ezek- 
re a munkákra, mert egyre egyértelműbben 
vetődik fel, fogalmazódik meg a kérdés, hogy 
meglévő életkereteik között mit tettek és mit 
nem tettek elődeink. S ez a kérdés nagyon 
sokszor teljesen személyes indítékból fogal- 
mazódik meg, hiszen a felnövekvő nemzedé- 
kek tagjai tudni szeretnék, szüleik vagy nagy- 
szüleik hogyan álltak helyt a vészterhes idő- 
ben. 

Kállai Gyula, Pintér István és Sipos Attila 
szerkesztésében tehát egy nagyon fontos te- 
matikus forrásgyűjtemény jelent meg. A gyűj- 

15 e RMEMŰKERYÁLZETYESÉS SK TRE SEAT ÉRDEN ET Atea KOTELES 


temény első dokumentuma a KMP Központi 


Bizottságának 1941. áprilisi határozata, az 
utolsó pedig az Ideiglenes Nemzetgyűlésnek 
a magyar néphez intézett szózata, mely a 
Debrecenben megjelenő Néplap 1944. decem- 
ber 24-i számában látott napvilágot. E négy 
év bonyolult, ellentmondásokkal terhes, szer- 
teágazó folyamatairól a kötet összeállítói az 
antifasiszta és demokratikus erők helyzetelem- 
zései, felhívásai, memorandumai, röplapjai és 
a jövőt előkészítő újságcikkei alapján tudósí- 
tanak. A kötetben összesen 89 dokumentum 
jelent meg, ezeket öt nagyobb csoportba lehet 
sorolni. A 89 anyag közül 7 könyvrészlet, 38 
a korabeli legális és illegális sajtóban megjelent 
hír és elemzés, 39 a szó szűkebb értelmében 
vett dokumentum (kiáltvány, határozat, me- 
morandum, röplap, felhívás) és 5 a moszkvai 
Kossuth Rádióban elhangzott előadás, kom- 
mentár. Megítélésem szerint jól ötvöződnek 
ezek az anyagok a kötetben, egymást jól egé- 
szítik ki, de tisztában kell lenni az olvasónak 
azzal, hogy a különböző típusú közlemények 
dokumentumértéke más és más, hogy eltérő 
értéket képvisel egy könyvrészlet, egy újság- 
cikk vagy egy felhívás. 

A kötet anyaga szélesebben tárja elénk a 
hazai antifasiszta erők körét és működési terü- 
leteit, mint az eddig megjelent munkák nagy 
többsége. Együttműködésüknek jó alapot biz- 
tosított a KMP Központi Bizottságának 
1941-ben közreadott körlevele, melyben egy 
új Trianon elhárítása érdekében , egy nem- 
zeti alapon álló, németellenes mozgalom ke- 
retében? nemcsak a közös munkát ajánlotta 
fel a polgári pártoknak, hanem leszögezte, 
hogy , az együttműködés egész tartama alatt a 
KMP tevékenysége a magyar alkotmány kor- 
látait nem lépi túl, és nem irányul a meglévő 
állami és társadalmi rend erőszakos megváltoz- 
tatására?. A kommunisták ebben a harcban 
minden németellenes erőre — a keresztény tö- 
megektől a polgári politikai csoportosulásokon 
keresztül a legitimistákig -— számítottak. S, 
hogy milyen is volt és meddig is tartott való- 
jában a magyar antifasiszta tábor, az a kötet 
dokumentumainak alapján újabb választ igé- 
nyel. 

A kötet részletes tartalmi ismertetésétől el- 
tekinthetek, mert véleményem szerint ezt a 
maga teljességében kell megismerni s beépí- 
teni történelmi tudatunkba. Ennek ellenére 
a KMP Központi Bizottságának 1941-ben kelt 
körlevelére, a párt 1943. áprilisi programjára, 


a Békepárt emlékiratára, Bajcsy-Zsilinszky 
Endre 1943. július 31-én Kállay Miklósnak 
átadott memorandumára, a Magyar Front első 
kiáltványára, felhívásaira és Horthyhoz inté- 
zett két memorandumára, az SZDP és a KMP 
1944. október 10-én elfogadott határozatára, 
valamint a Magyar Nemzeti Felkelés Felsza- 
badító Bizottságának a magyar néphez inté- 
zett kiáltványára külön is felhívnám a figyel- 
met. 

Több vonatkozásban is fontosnak tartom 
a nemzeti összefogással kapcsolatos —- 1941 
tavaszán, nyarán lezajlott — sajtóvitát, mely- 
ből csak ízelítőt kaphatunk a kötetből. Az 
azonban az itt közölt írásokból is egyértel- 
műen kitetszik, hogy erre az időre — a Már- 
ciusi Front felbomlását követően — ismét ele- 
mi igényként vetődött fel: a demokratikus és 
az antifasiszta erők egy új politikai tömörülést 
hozzanak létre. Ezekben az 1941-ben íródott 
újságcikkekben a szerzők egyértelműen és ha- 
tározottan egy új társadalmi rendszer meg- 
teremtésének szükségességét fogalmazták meg. 
E cikkek mai olvasója csodálkozva teheti fel 
a kérdést, hogy milyen is lehetett és hol is 
lehetett a nyilvánosság határa, ha a társadalmi 
rendszerváltozással kapcsolatos konkrét el- 
képzeléseket ilyen egyértelműen lehetett föl- 
vetni. 

A közölt anyagok értékét a dokumentumok 
áttanulmányozása közben és utána fclmerült 
kérdések sokasága egyértelműen jelzi. Ezek 
közül talán a legfontosabbat a Kommunista 
Párt 1944. október 15. után a magyar néphez 
intézett nyílt levele a következőképpen fogal- 
mazta meg: , hogyan történhetett meg az, 
hogy a munkásság és a demokratikus magyar 
nép milliós tömegei alig-alig tudtak felmu- 
tatni valamennyire is szervezett ellenállást a 
nácibérenc hatalombitorlók ellen? ? Ez a prob- 
lémakör megítélésem szerint két alapvető ösz- 
szefüggés felmerülését vonja maga után. Az 
egyik az uralkodó osztály, illetve az ezt kép- 
viselő kormányzati hatalom magatartásával, 
a másik pedig - a Magyar Front első kiáltvá- 
nyának megfogalmazásával élve - a demokra- 
tikus pártok késői egymásra találásának kér- 
déskomplexumával függ össze. Azaz: mi volt 
az oka, hogy az együttműködés feltételei csak 
lassan, vontatottan bontakoztak ki? Termé- 
szetesen e recenzió kerete nem ad lehetőséget 
az összefüggések teljes kifejtésére, így csak a 
legfontosabb összetevők felvázolására vállal- 
kozom. 

Bárdossy leváltása és Kállay Miklós kormá- 
nyának kinevezése tükrözi azt a változást, 


amely a magyar uralkodó osztály egy részé- 
ben a háború végső kimenetelével kapcsolat- 
ban bekövetkezett. A különböző források alap- 
ján rekonstruálható, hogy körülbelül ettől az 
időponttól kezdve ez a csoport tudta, a né- 
metek és a velük szövetségben lévő országok 
elveszítik a háborút. Ebben a helyzetben mi 
volt, mi lehetett a hatalmon lévők dilemmája ? 
"Talán az, hogy saját hatalmukat hogyan lehet- 
ne a legkisebb veszteséggel a háború utáni 
időre átmenteni. Tisztában voltak azzal, hogy 
a németek háborúvesztése, megsemmisülése 
esetén a vele szoros szövetségben lévő Ma- 
gyarországra — mivel részcse volt a dicstelen 
háborúnak - szintén a megsemmisülés vár. 
(Német győzelem esetén sem várt volna jobb 
sors a magyarokra, mert akkor, mint , alacso- 
nyabb rendű nép?" jutott volna arra a sorsra.) 
A Szovjetunió győzelme sem jelenthetett re- 
ményt számukra, mert jól érzékelték, hogy az 
az ún. nemzetfenntartó réteg, az uralkodó 
osztály hatalomvesztését, kisajátítását vonja 
maga után. Ez a helyzet formálta ki azt a ma- 
gatartást, amelyet Ránki György igen találóan 
és szemléletesen a vonakodó csatlós fogalmá- 
val jellemzett. Ebben az állapotban láthatóan 
azt a stratégiát alakították ki, hogy erős, intakt 
hadsereget őrizzenek meg a háború végére, 
amellyel a bekövetkező kaotikus helyzetben 
a rendet, az uralkodó osztály hatalmát fenn- 
tartják. Ennek a célkitűzésnek azonban nem 
sokáig volt meg a realitása, mert a magyar 
kormányt részben az egyértelműen németba- 
rát belső erők, részben pedig - direkt és indi- 
rekt formában - a németek újabb áldozatok 
vállalására szorították, kényszerítették. De e 
célkitűzés realitását ezektől függetlenül is 
egyértelműen kérdésessé tette a szovjet csa- 
patok előretörése és a különböző frontszaka- 
szokon kivívott győzelme. 


Ebben a helyzetben a kormánykörök az an- 
gol csapatok délkelet-európai előretörésének 
reményében bízva új alternatívát dolgoztak 
ki, melynek legfontosabb eleme az angol és 
a magyar csapatok érintkezésének felvételébe 
vetett hit volt. Ezt az elképzelést az a remény 
táplálta, hogy Churchill magyarországi mene- 
kültekkel kapcsolatos szerepét pozitívan érté- 
kelte. Az első tapogatózás után azonban egy- 
értelműen világossá vált a magyar uralkodó 
körök számára, hogy a Szovjetunió megkerü- 
lésére nincs módja és lehetősége a magyar 
kormánynak. Ezt az utat viszont a magyar 
uralkodó körök nem tartották járhatónak, 
mert 1919-ben szerzett tapasztalataik és osz- 
tályösztönük is azt erősítette bennük, hogy 

a Szovjetunióval saját létük, hatalmuk érde- 
kében nem tárgyalhatnak. Alapvetően tehát 
ez volt az oka, hogy a német csapatok magyar- 
országi megszállása után is csak vontatottan 
ment a kapcsolatfelvétel a Szovjetunióval (és 
a hazai baloldali erőkkel) s lett olyan a hábo- 
rúból való kilépésünk, mint amilyen lett. 

A fentiekből, úgy vélem, egyértelműen ki- 
tetszik, hogy bár Sztálingrád és Voronyezs 
után enyhült a hazai baloldali erők elleni fel- 
lépés, a kormányzati körök és a kommunisták 
vezette baloldal között a kapcsolatfelvételre 
objektíve nem vagy alig volt meg a lehetőség. 
(Mint ismeretes, a kormányzó csak 1944. ok- 
tóber 11-én jutott el oda, hogy hajlandó volt 
fogadni a Magyar Front képviselőit.) Az ural- 
kodó osztály tehát képtelen volt osztályérde- 
keit — s ez a saját szempontjából érthető is, 
hogy önmaga felszámolásához nem akart hoz- 
zájárulni — az általa vezetett nemzet létérdeke 
mögé sorolni. Ennek következtében a saját 
osztálymentő elképzelésükhöz való ragaszko- 
dás e réteg végtelen gyengeségének jeleként 
vált valósággá történelmünkben. Az uralkodó 
körök számára 1944. március 19-én új lehető- 
ség nyílt, amely - képletesen szólva — csak az 
október 15-i sikertelen kiugrási kísérletet ered- 
ményezte, melyben a Horthy-rendszer teljes 
tehetetlensége manifesztálódott. 

A másik megválaszolásra váró összefüggés 
az, hogy a különböző, a Horthy-rendszerrel 
valamilyen formában szemben álló csoportok 
és demokratikus pártok miért csak 1944. má- 
jus közepére jutottak el oda, hogy a Magyar 
Frontban együtt, egységesen lépjenek fel a 
kommunistákkal? Hogyan, mikor és mivel 
alapozódott meg a kölcsönös bizalmatlanság, 
a Horthy-rendszer huszonöt éve mi minden- 
nel terhelte meg a kapcsolatokat? De egyér- 
telműen még az sincs feltárva, hogy a cél, az 
antifasiszta egységíront megteremtéséért a 
különböző politikai pártok, csoportok korábbi 
fenntartásaikból mit és mikorra adtak fel. 


Ebben a folyamatban megítélésem szerint 
1944. március 19-nek szintén fontos szerepe 
van. A német megszállásíig ugyanis a legáli- 
san működő ellenzéki, demokratikus pártok 
nem vállalták a kapcsolatfelvételt, és e pártok 
vezetői számára elképzelhetetlen volt, hogy 
egy törvényen kívül helyezett, illegális párttal 
egy szervezetbe kerüljenek. (Szakasits Árpád 
és az őt támogatók ebből a szempontból ki- 
vételt jelentettek.) Ezt az állapotot azonban 
nemcsak az tartotta fenn, hogy az illegalitás- 
ban működő kommunista párttal való kapcso- 
lat felvétele az adott párt legális tevékenysé- 

gét veszélyeztette volna, hanem az is, hogy 
ezek a politikai pártok, sőt a szociáldemokra- 
ták egy része is antikommunista volt, s ez 
önmagában nehezítette s tette lehetetlenné a 
tényleges kapcsolat kialakítását. Ez a helyzet 
március 19. után alapvetően megváltozott, 
mert a német megszállást követően az ellen- 
zéki pártokat felszámolták és a különböző szin- 
tű vezetők illegalitásba kényszerültek. Így, 
miután a korábban meglévő különbségek meg- 
szűntek, új módon vetődött fel a kommunis- 
tákkal való kapcsolat felvételének kérdése. Eb- 
ben szerepet játszott az is, hogy a cél egyértel- 
műen az ország függetlenségének biztosítása 
lett, de nem csekély mértékben motiválta az 
a nyilvánvaló tény és realitás felismerése is, 
hogy a kommunisták mögött, törekvéseiket, 
harcukat támogatva ott állt a háborúból rövid 
időn belül győztesként és egyértelműen meg- 
erősödve kikerülő egyik világhatalom, a Szov- 
jetunió. Mindezeken túl a kapcsolat felvételét 
az az érthető gyakorlati szempont is sürgette, 
hogy az illegalitás feltételeinek biztosítása te- 
rületén - amire akkor hirtelen nagy szükség 
lett - a kommunisták rendelkeztek megfelelő 
tapasztalattal. Az ekkor illegalitásba kénysze- 
rült pártok kértek és kaptak is segítséget, tá- 
mogatást a kommunistáktól az illegalitás meg- 
szervezéséhez. 


Megállapítható, a kötetben közölt anyagok 
egyértelműen bizonyítják, hogy az antifasiszta 
egységfront motorja a KMP volt, és hogy az 
együttműködés kialakítása érdekében nagy- 
fokú rugalmasságot mutatott. Emellett örven- 
detes tény, hogy a kötetben mind több olyan 
korabeli dokumentum került közlésre, amely 
a Horthy-rendszerrel szembeszegülő nem 
kommunista politikai erők álláspontjait tük- 
rözi. A gyűjtemény kapcsán szükségesnek tar- 
tom felvetni azt a problémát, hogy sajnos nem 
állnak rendelkezésünkre azok a kötetek, ame- 
lyekből az egykori valóságos folyamatoknak 
megfelelően megtudhatnánk, hogy ugyaneb- 
ben az időben mit tettek a környező országok- 
ban. Úgy vélem ugyanis, saját helyzetünket 
nem lehet e térség más területeitől elvonat- 
koztatva szemlélni, és ma még hiányos, kevés- 
sé árnyalt az a kép, amelyet a környező orszá- 
gok második világháborúban játszott szerepé- 
ről a hazai történetkutatás eddig kialakított. 

Gondolom megállapítható, hogy többet is, 
kevesebbet is ad ez a kötet, mint amit a cím 
alapján feltételezhetünk. Többet abban a vo- 
natkozásban, hogy a gyűjtemény anyaga nem 
szűkül le a Magyar Front megalakulását kö- 
vető időre és ez helyes is, mert 1944. március 


19. után a magyar történelemnek egy olyan 
sajátos időszakával állunk szemben, amely ve- 
lünk történik s ebben az értelemben a , mi- 
énk", de amelyben a kívülről vezérelt, irányí- 
tott bábmagyarok a , vezetők"; amely idő- 
szakban lejátszódó folyamatokhoz ők asszisz- 
táltak. 

A kötetben fontos dokumentumokkal ismer- 
kedhetünk meg, amelyek sok vonatkozásban 
novumot jelentenek. Éppen ezért nagyon fon- 
tos és hasznos lett volna, ha a szerkesztők 
igen alapos, részletes jegyzetekkel segítik az 
olvasót. Jó lett volna, ha a dokumentumok- 
hoz kiegészítő magyarázatok kapcsolódnak, 
amelyekből megtudhattuk volna, hogy kik ír- 
ták, illetve kik vettek részt az egyes dokumen- 
tumok megfogalmazásában; hogy például a 
röplapok, illegális újságok milyen példány- 
számban jelentek meg, kiknek küldték el, ho- 
gyan terjesztették stb. (Hozzá kell tennem, 
ezek az adatok többségükben megtalálhatók 
a szakirodalomban, a kötetbeli felhasználásuk 
azonban mindenképpen segítette volna az ol- 
vasót az egyébként világos felépítésű munká- 
ban való eligazodásban.) A jegyzetek hiánya 
egyébként főként akkor zavaró, amikor olyan 
kérdések maradnak nyitva, hogy például a 
szakszervezetek miért nem csatlakoztak a két 
munkáspárt 1944. október 10-én aláírt hatá- 


rozatához. A kötetben az antifasiszta erőknek 
a következő elnevezésű szervezeteit találjuk: 
Nemzeti Front, Nemzeti Harci Front, Ma- 
gyar Függetlenségi Front, Antifasiszta Nem- 
zeti Függetlenségi Front, Demokratikus 
Front, Demokratikus Egységfront stb. A tör- 
téneti irodalomban ezeknek csak egy részével 
találkozhatunk. Mi ennek az oka? 

A kötet áttanulmányozása után tűnt fel - s 
erre még szeretném felhívni a figyelmet -, 
hogy a munkás, a paraszt és a polgár mellett 
az értelmiség mint olyan társadalmi csoport, 
melynek támogatására, aktív részvételére egy- 
értelműen számítottak az antifasiszta egység- 
front keretében vívott harcban, milyen kevés 
alkalommal merült csak fel. Jogos volt-e, 
illetve mennyiben volt jogos ez a tartózko- 
dás ? 

Összegzésként meg kell állapítanom, hogy 
a szerkesztők jóvoltából egy széles horizontú 
dokumentumgyűjteményt kapott kézbe az ol- 
vasó. Olyan gyűjtemény ez, amelyből termé- 
szetesen nem kapunk, nem kaphatunk teljes 
képet a hazai antifasiszta erők valamennyi 
egységéről és tevékenységéről, de a most köz- 
rebocsátott anyagok fontos, meghatározó do- 
kumentumai a fasizmus elleni magyar erők 
harcainak. 

Tóth Pál Péter 


AZ ORSZÁGOS IFJÚSÁGI BIZOTTSÁG 1929—1942" 


Nagyon igaza van Bakó Ágnesnek, aki meg- 
állapítja az OIB-ról: , Sajnos mindmáig keve- 
sen és keveset tudnak hazánkban arról, hogy 
ez az ifjúsági szervezet létezett." Párttörténé- 
szek munkáiban (Pintér István: A Szociál- 
demokrata Párt története 1933-1944, Svéd 
László: Az OIB helye a magyar munkásmoz- 
galomban), s néhány visszaemlékezésben kap- 
hattunk nagyon rövid, összefoglaló képet, de 
sem tudományos igényű dokumentumgyűj- 
temény, sem monografikus feldolgozás nem 
jelent meg eddig az OIB-ról. Ezért ténylege- 
sen hiányt pótol az idén megjelent könyv az 
OIB tevékenységének 1929 és 1942 közötti 
időszakáról. A könyv vegyes műfajú: tanul- 
mányok, emlékezések, dokumentumok gyűj- 
teménye. A szerkesztők — Bakó Ágnes és Svéd 
László - nem törekedtek arra, hogy teljes 
képet adjanak az OIB történetéről. A könyv 
tudományos hitelességgel elsősorban ismeret- 


$ Tanulmányok, emlékezések, dokumentumok. 

terjesztési célokat szolgál. Egyaránt tanulmá- 
nyozhatják a könyvet azok, akik a munkás- 
mozgalom története iránt érdeklődnek, és 
azok a fiatalok, akik az ifjúsági mozgalom for- 
radalmi múltját akarják megismerni. 

A kötet bevezető tanulmányát író Bakó Ag- 
nes arra vállalkozott, hogy röviden bemutassa 
az OIB tevékenységének fő szakaszait meg- 
alakulásától megszűnéséig, kommentálja a 
gyűjteményben közölt tanulmányokat és em- 
lékezéseket. Ismeretes, az 1929-ben létrejött 
OIB a Magyarországi Szociáldemokrata Párt 
ifjúsági mozgalmának irányító szerve volt. A 
harmincas évek közepétől vezetésében foko- 
zatosan tekintélyes szerephez jutottak a kom- 
munista fiatalok. A népfrontpolitika szellemé- 
ben kialakulhatott a szociáldemokrata és a 
kommunista fiatalok egységfrontja a fasiz- 
mus, a háború ellen. Az OIB nagy történeti 
érdeme, hogy az ellenforradalmi korszakban 
a két munkáspárt - a legális MSZDP és az 
illegális Kommunisták Magyarországi Pártja 
— gyakori szembenállása ellenére az ifjúság 

soraiban megvalósította az eszmei-politikai 
együttműködést és az akcióegységet. Bakó 
Ágnes mértéktartóan értékeli az OIB műkö- 
dését, a néhány ezer fiatal tetteit. Az OIB 
ugyan nem tudta mélyrehatóan befolyásolni 
a politikai helyzet alakulását, a fasizmus elleni 
harcot, de ez nem csökkenti fiataljainak bátor- 
ságát és tenniakarását. Bakó Ágnes azt is meg- 
említi, hogy a gyűjteményben közölt tanul- 
mányokban és emlékezésekben a szerzők sa- 
ját véleményüket írták le, ezért előfordul, 
hogy azonos események különböző megvilá- 
gításban tárulnak az olvasó elé. Csak helyesel- 
ni lehet, hogy a szerkesztők vállalták a külön- 
böző vélemények közreadását, hiszen a leg- 
több esetben ma is vitatott kérdésekről van 
szó. 

A gyűjtemény többsége (hét visszaemléke- 
zés) szinte egy kisebb tanulmány igényével, 
tematikus áttekintést ad az OIB sokoldalú 
munkájáról. Vágvölgyi Tibor, aki öt évig az 
OIB függetlenített titkára volt, a szociálde- 
mokrata pártvezetőség és az ifjúsági szervezet 
kapcsolatát vizsgálja a harmincas évek köze- 
péig. A két munkáspárt nemegyszer éles egy- 
más elleni küzdelme éreztette hatását az ifjú- 
sági szervezetre is. Az MSZDP vezetősége 
politikailag ellenőrizte az ifjúsági mozgalmat, 
kezdettől fogva ellenzett minden kommunista 
,kilengést?. Ha veszélyesnek ítélt politikai 
fellépéseket tapasztalt az OIB-ban, kizáráso- 
kat, feloszlatásokat és átszervezéseket hajtott 
végre. Az MSZDP baloldali vezetőinek poli- 
tikai türelmessége és az OIB vezetőinek manő- 
verező képessége is hozzájárult ahhoz, hogy 
az MSZDP végső soron megtűrte a kommu- 
nista érzelmű fiatalokat ifjúsági csoportjai- 
ban. Így születhetett meg később 1937-ben 
egy szocialista ifjúsági program, amely hozzá- 
járult ahhoz, hogy a háború előtti években 
sokasodjanak a munkásifjúság antifasiszta ak- 
ciói. A szerző felteszi a kérdést: Mit nyújtott 
az MSZDP politikailag az ifjúságnak ? Vála- 
sza: marxista szellemben folyt a pártifjúsági 
csoportok tagjainak nevelése. A szerző azon- 
ban természetesen nem említi (és ezt majd 
egy tudományos feldolgozásban elemezni 
kell), hogy ez a politikai nevelés mennyire 
volt szociáldemokrata és milyen hatású volt 
ebben az időszakban a kommunista fiatalok 
nevelő munkája. 

Szegedi Andor a KIMSZ és a szociáldemok- 
rata szakszervezeti tanoncmozgalom harmin- 
cas évekbeli kapcsolatáról ír. Bemutatja, ho- 
gyan és milyen követelésekért küzdött a Sza- 
kasíts Antal vezette Ifjúmunkások Országos 


222 


Bizottsága (IOB) a tanoncok életkörülményei- 
nek megváltoztatásáért. A kommunista fiatalok 
révén a szakszervezetekben igazi együttműkö- 
dés alakult ki az OIB és az IOB között, több 
közös akciót szerveztek a tanoncokra vonat- 
kozó rendelkezések módosításáért. Hazai fe- 
nő-dr. Moró István az OIB-nak a munkás- 
fiatalok szervezésében és mozgalmi tevékeny- 
ségében elért eredményeiről adnak képet, 
mely a röplapok terjesztésétől a sztrájkharcok- 
ban való részvételen át a politikai demonstrá- 
ciók szervezéséig terjedt. A szerzők megálla- 
pítják, hogy 1938 után az MSZDP tömeg- 
akcióiban a fő szervezett erőt az ifjúsági szer- 
vezetek adták. Lakos Éva arról ír, hogy a bal- 
oldali gondolkodású diákok és fiatal értelmi- 
ségiek hogyan vettek részt az OIB-nak és 
szervezeteinek a vezetésében, a fiatalok mar- 
xista szellemű nevelésében, tanításában. Ság- 
vári Endre, aki 1941-től az OIB titkára volt, 
Orbán Sándor, Szalai András, Székely Endre 
és még sokan mások aktív mozgalmi munkát 
végeztek. Így jött létre kapcsolat a református 
ifjúsági egyesületekkel (Keresztyén Ifjúsági 
Egyesület, Soli Deo Gloria), s a Györffy- 
kollégium baloldali diákjaival. 


Kende István tanulmánya a legérdekesebb, 
mivel szemléletesen mutatja be a pártifjúsági 
szervezetekben folyt nevelés és oktatás nagy 
elvi és mindennapos problémáit. Színesen Ír 
arról, hogy az OIB csoportjaiban hogyan for- 
máltak politikailag képzetlen, de tanulni vá- 
gyó fiatalokból öntudatos, forradalmi felada- 
tokat is vállaló kommunista fiatalokat. Az 
OIB mire nevelte a fiatalokat? Arra, hogy 
egyéni érdekeiket, saját céljaikat képesek le- 
gyenek alárendelni a közösség érdekeinek és 
céljainak. Aktivitásra, önálló cselekvésre, an- 
nak elfogadására, hogy ,,kis ügy"? és ,,kis 
munka? sokkal több van, mint nagy tett. 
Olyan erkölcsi normák betartására, mint az 
egymás iránti szolidaritás, feltétlen segítség- 
nyújtás, puritán életmód. A szerző önkritiku- 
san azt is bevallja, hogy több esetben nem tud- 
tak célszerű választóvonalat húzni a kollekti- 
vizmus helyes elve és a merev, kíméletlen 
puritanizmus közé. Kelen Béla és Keresztes 
Tibor az OIB sporttevékenységét ismerteti 
röviden, a közös kirándulások élménydús han- 
gulatát, a gödi Fészek változatos programját. 
Csatár Imre írása először ad összefoglaló ké- 
pet arról, hogyan építette ki kapcsolatait az 
OIB 1938 ősze után a visszacsatolt területe- 
ken megalakult illegális szervezetekkel. A fel- 
vidéki, észak-erdélyi, kárpátaljai területeken 
folyó ifjúsági szervező munka feltárása még 


további kutatást igényel ugyan, de a vissza- 
emlékezésből megállapítható, hogy az OIB 
eredményesen törekedett az itt élő baloldali 
gondolkodású fiatalok bevonására az antifa- 
siszta küzdelmekbe. 

A könyv nagyobbik részében dokumentu- 
mokat tartalmaz az OIB tevékenységéről 1927 
decemberétől 1942 májusáig. A közölt 101 
dokumentum - javarészben a Párttörténeti 
Intézetben őrzött archívumi anyagok -— sok- 
oldalúan és változatosan mutatja be az OIB 
mozgalmi fejlődését megalakulásától megszű- 
néséig. Nyomon lehet kísérni azt a folyama- 
tot, hogyan terebélyesedett és izmosodott az 
OIB szervezetileg, hogyan formálódott esz- 
mei és politikai nevelő munkája az ifjúmun- 
kás egvségíront szellemében. A csendőrségi 
és rendőrségi jelentésekből jól kivehető, hogy 
az OIB vezetői és tagjai szinte állandó zakla- 
tásnak és üldöztetésnek voltak kitéve. A gaz- 
dag válogatásból figyelemre méltóbb doku- 
mentum Elkán László 1927-es cikke a szocia- 
lista ifjúsági szervezet hiányáról, Mónus Illés 
előadói beszéde az MSZDP 1929-es kong- 
resszusán az ifjúsági mozgalom szükségessé- 
géről és feladatairól, az OIB 1934-es és 1937- 
es programja, az OIB 1941-es szocialista ver- 
senye, Orbán László 1941. decemberi cikke 
az ifjúsági ankétról, Erdei Ferenc cikke a pa- 


rasztifjúságról és Szakasíts Árpád beszéde a 
munkásifjúság 1942. márciusi ünnepi estjén. 

A gyűjteményt hasznos mutatók egészítik 
ki. Az időrendi táblázat pontos és részletes 
információt ad az OIB működésének fontos 
eseményeiről mintegy kétíves terjedelemben. 
A névmutató a gyűjteményben szereplő több 
mint 400 nevet sorolja fel betűrendben. S vé- 
gül meg kell) említeni, hogy a könyvet gazdag 
illusztráció színesíti, az OIB és aa MSZDP 
vezetőinek fényképei, kulturális és sportren- 
dezvényeken készült csoportképek, plakátok, 
újságok, röpcédulák fotómásolatai. A mutatók 
jól szolgálják a kötet használhatóságát, segí- 
tik a gyors tájékozódást. 


Az OIB-ról megjelent könyv gondosan és 
jól szerkesztett gyűjtemény. Időszerű volt, 
hogy az érdeklődők szélesebb köre bővebben 
megismerje, legendák és mítoszok nélkül, a 
háború előtti évek munkásmozgalmának leg- 
jelentősebb forradalmi hajtását. S nemcsak 
a múlt iránt érdeklődők forgathatják a köny- 
vet, hanem ajánljuk az ifjúsági mozgalom fia- 
taljainak is. Ösztönző példaként és tanulságul 
szolgálhat a mai fiataloknak az OIB gazdag 
öröksége, a forradalmi szellemet, áldozatkész- 
séget vállalók és politikai akciókat szervezők 
bátor kiállása és tenni akarása. 

Gál Lajos 


MEGJEGYZÉSEK M. KISS SÁNDOR--VITÁNYI IVÁN: 
A MAGYAR DIÁKOK SZABADSÁGFRONTJA?" C. KÖNYVÉHEZ 


Valójában üdvözölni kellene, hogy a magyar 
történelem közelmúltjáról — a felszabadulást 
közvetlenül megelőző időkről - már-már mo- 
nografikus igényű mű jelent meg egyetlen 
témáról, a magyar diákok ellenállási tevékeny- 
ségéről. A könyv részletes bevezető elemzése, 
és nyilván a dokumentumok összeállítása és 
szerkesztése is, M. Kiss Sándor és Vitányi 
Iván munkája. Mellettük tekintélyes személyi- 
ségek névsora (szervezők, lektorok stb.) fém- 
jelzi a belső címlapon a kiadványt. 

Eleve elnézést kell kérnem jelen Írás olva- 
sóitól, ha nem , szabályos? recenziót nyújtok 
át e hasábokon. Mint a tárgyalt téma egyik 
ismerője szólok hát hozzá, sajnos csak , post 
festa?", megjelenés után módosítva nem is ke- 
veset abból, amit a könyv leír. Fontosnak tar- 
tom leszögezni, hogy ezt nem pusztán , re- 


$ Az  Antifasiszta Ifjúsági 
bizottsága kiadása, 1983. 272 p. 


Emlékmű Szervező- 


cenzensként" teszem, hanem a szóban forgó 
történelmi csemények egyik részeseként, az 
1944 októberében újraalakult Kommunista If- 
júsági Szövetség (KISZ) akkori (újra) alapító 
titkáraként, s így egyben az eredetileg a Béke- 
párt égisze alatt létrehozott, majd a megala- 
kuló KISZ tagszervezeteként működő Nem- 
zeti Ellenállás Diákmozgalma (NED) , felső 
kapcsolataként? is. A Békepárt, majd 1944 
szeptemberétől az újra megalakuló Kommu- 
nista Párt felé felelős voltam mindvégig e 
szervekért és tevékenységükért, felső kapcso- 
lataimon, Orbán Lászlón és Szikra Sándoron 
keresztül tartva az összeköttetést a pártveze- 
téssel. 


A könyv mintegy fele az 1944-1945. évi 
antifasiszta diákmozgalomnak és előzményei- 
nek leírása és értékelése, másik fele dokumen- 
tumokból áll, beleértve az elemző ta- 
nulmány szövegében idézett részletes anya- 
gokat, esetenként teljes dokumentumokat is. 

A kötetet tehát bízvást tekinthetjük gazdagon 
dokumentált kiadványnak. 

Nem kevésbé fontos érdemnek tartom 
azt a törekvést, amellyel a szerzők igyekeznek 
megrajzolni a diákmozgalom kialakulását - és 
korlátait - indokoló-előidéző történelmi és 
társadalmi körülményeket, hátteret. Nem tu- 
dok az elemzés egészével egyetérteni, bár e 
keretek között csak egyik-másik kérdésben 
kívánok vele vitába szállni általános vonalát 
tekintve csakúgy, mint egyes részleteit ille- 
tően. Hadd kezdjem azonban az egyes doku- 
mentumok és közvetlen kommentálásuk vagy 
éppen a velük kapcsolatos ténymegállapítások 
vizsgálatával, miután meggyőződésem, hogy 
a könyv elemző részében meglévő vitatniva- 
lók is jórészt szorosan kapcsolódnak a tény- 
beli tévedésekhez, illetve egyoldalú beállítá- 
sokhoz. 

A mű egyebek között beszámol a Nemzeti 
Ellenállás Diákmozgalma megalakulásáról. Ez 
- mint említettem - még a Békepárt műkö- 
dése idején életre hívott szervezet volt. Első 
felelős vezetője, közvetlen ,jalsó? kapcsola- 
tom letartóztatásáíg, majd később, szökése 
után ismét Hegedűs András volt, akihez az 
ifjúsági munka felelőseként, majd a KISZ 
titkáraként én közvetítettem a párt utasításait. 
A NED megalakulása, politikai vonala ket- 
tőnk megbeszélései nyomán öltött testet, s ezt 
a vizsgált mű is említi: ,,. . . megalakult He- 
gedűs András vezetésével a Nemzeti Ellen- 
állás Diákmozgalma, amely adott összefüg- 
gésében a Békepárt diákszekcióját jelentette 
s irányítója a KISZ volt.? (90. o. - Ehhez 
pontosításul csak annyit, hogy ez az említett 
kettősség időbeli eltolódást takar: A KISZ 
megalakulása követte a Békepárt megszűnését, 
illetve a KP újjáalakulását.) . . . , Kende és 
Hegedűs - írja helyesen a könyv - együtt 
dolgozta ki a Nemzeti Ellenállás Diákmozgal- 
ma létrehozásának tervét és az illegális lap ki- 
adásának módozatát."? (91. o.) 


Pontos az a megállapítás is, miszerint a 
NED kiadta - Hegedűs, Balyó Mária, Szűcs 
Ferenc, Gyenes Antal (és mások!) munkájá- 
nak eredményeként - lapját, a Szabad Diák- 
frontot. Az első szám írásait a kötet - egy, az 
egyetemisták büntető, , munka?"-táborairól 
szóló cikk kivételével — szó szerint közli.(92-95. 
o.) A lapnak, illetve az abban megalakulását 
bejelentő NED-nek a Békepárt kommunista 
politikájához kapcsolódását egyértelművé teszi 
nemcsak a cikkeiben lefektetett politikai plat- 
form, de a közölt hírek és cikkek is, amelyek 
tudósítanak a Békepártról, a munkásmozga- 

lom egyes eseményeiről, és méltatják az akkor 
nemrég meggyilkolt kommunista Ságvári 
Endre életművét is. A lap emellett felszólít 
a fegyveres ellenállásra való felkészülésre, s 
hirdeti a , szabad, független, demokratikus 
Magyarország? jelszavát. 

A lap e számának kiadása után, mint a 
könyvből is megtudható, letartóztatták Hege- 
dűst és Balyót. Ezt követően néhány nappal 
(egyébként a kommunista szervezkedés régi, 
konspirációs okok is diktálta hagyománya sze- 
rint) sürgősen megjelent a Szabad Diákíront 
egy hamarjában elkészített, ezért nem máso- 
diknak, hanem , rendkívüli?-nek jelzett, új 
száma, amely nevek nélkül (!) tudósít diák- 
letartóztatásokról, s akciókra, tiltakozásra szó- 
lít fel érdekükben. E szeptemberi dátummal 
ellátott rendkívüli számot Szűcs Ferenc szer- 
kesztette. A lap gyors kiadásának fő célja an- 
nak a bizonyítása volt, hogy egyrészt az első 
szám kiadásáért wem Hegedűst és Balyó Má- 
riát terheli a felelősség (hiszen a lap az ő le- 
bukásuk után és ellenére is megjelent), más- 
részt megmutatni mind a diákságnak, mind 
a hatósági szerveknek, hogy a letartóztatások 
nem , fejezték le? a mozgalmat. 


M. Kiss és Vitányi könyve azonban e rend- 
kívüli lapszám kiadását a Fitos Vilmos és Kiss 
Sándor vezette Szabad Élet Diákmozgalom- 
nak (SZÉD) tulajdonítja, amellyel a könyv 
egyébként is súlyához, szerepéhez képest so- 
kat foglalkozik, s amelynek tevékenységére 
még ismételten vissza kell térnem. Valótlan 
az a megállapítás, miszerint e lap , valóságos 
szerzői? a SZÉD tagjai lettek volna, mégpe- 
dig a NED-del való , együttműködési hajlam 
és a felelősségvállalás szép példája"-ként. 
(105. o.) , A vezetőség — állítja a könyv -— azt 
kívánta elérni, hogy az első szám kiadása ne 
a börtönben lévő Hegedűséket terhelje." 
(107. o.) 

A szóban forgó Szabad Diákfront rendkí- 
vüli száma első oldalának fakszimiléje alatt 
már egy 1948-ban kiadott műben is közöltem, 
hogy az , a nemzeti ellenállás diákmozgalma 
illegális lapjának, a sSzabad Diákfronte-nak 
egyik rendkívüli száma, amelyet a szervezet 
vezetőinek letartóztatása után adott ki a 
nyomban helyükbe lépő új vezetőség?. (Negy- 
vennyolctól negyvennyolcig. A magyar ifjúság 
könyve. A Magyar Ifjúság Népi Szövetsége 
kiadása, Budapest, 1948. 109. o.) Perdöntő 
bizonyítéknak tekintem a szám tartalmát, po- 
litikai vonalát is, amely a legegyértelműbben 
azonos a NED politikai vonalával. Márpedig 
ez a legkevésbé sem azonos a SZÉD vonalá- 


val, s ezzel már a M. Kiss-Vitányi-könyv 
tartalmi-politikai kérdéseit is érintem. 

A SZÉD rövidesen (keltezése szerint szep- 
tember 10-én), azaz emlékezetem szerint 
közvetlenül az idézett , rendkívüli Szabad 
Diákfront" megjelenése után, de mindeneset- 
re nagyjából azonos időben, Szabad Élet 
címmel valóban kiadta saját lapjának első 
számát, de , második szám?" megjelöléssel és 
— a Nemzeti Ellenállás Diákmozgalma neve 
alatt! Ez azonban nem Hegedűsék mentése 
volt, hanem sajnos az ellenkezője. E szám 
éppenséggel azt írja, hogy , lapunk első szá- 
mának szerkesztőit a politikai rendőrség el- 
fogta". (167. o.) Ez a megfogalmazás nem 
azt segítette elő, hogy az első szám kiadása 
ne a letartóztatottakat terhelje, hiszen magá- 
nak a szervezetnek a bitorolt nevével tették 
közzé a tényt: az első számot Hegedűs és 
Balyó szerkesztette! 

Ezekről a tényekről talán lehet nem be- 
szélni -— de semmi nem indokolja az utólagos 
eltérést tőlük. Márpedig, sajnos, a szóban for- 
gó könyv ezt teszi, még azt is állítva, hogy 
ennek az idézett, a NED neve alatt kiadott 
lapnak az , érdekessége abban rejlik, hogyan 
tudnak élni a SZÉD vezetői a NED feltétele- 
zett terminológiájával, hogyan képzelik el a 
NED-et jellemző politikai felfogást". (106. 
o.) Anélkül, hogy bele kívánnék mélyedni 
a publikált dokumentum szövegének elemzé- 
sébe, röviden csak annyit: éppenséggel nem 
lenne nehéz kimutatni, hogy e lap számos 
megállapítása korántsem felel meg , a NED 
feltételezett terminológiájának", sem , poli- 
tikai felfogásának". Tény azonban, s ez nem 
kevéssé figyelemreméltó, hogy a Szabad Élet 
következő száma és más kiadványai már nem 
a NED nevével, hanem a Szabad Élet Diák- 
mozgalma neve alatt jelentek meg, mint ,a 
Szabad Élet Diákmozgalom kiadványa, saját 
nézeteinek megfelelő állásfoglalás". (172. o.) 
S ezen állásfoglalások jó részét Vitányi-Kiss 
könyve is erős fenntartásokkal kíséri! 


A könyv elemző része gyakorlatilag a 
SZÉD-et teszi meg a magyar diákellenállás 
gócává, fő irányítójává. Úgy vélem, az előz- 
ményi leírások sem szolgálnak szinte egyebet, 
mint e mozgalom , gyökereit? kutatni, és 
igazolni működését. Ennek eredménye az- 
után az is, hogy - jóllehet címe szerint a könyv 
a Magyar Diákok Szabadságfrontjáról szól- 
na - fő kezdeményezőjének, a NED-nek a 
tevékenységét szinte csak mellékesen tárgyal- 
ják, és , gyökereit", előzményeit, helyét a 
társadalomban stb. csak felületesen vizsgál- 


ják. Ezért éppen csak megemlítik az olyan 
történelmi eseményeket és eredményeket, 
mint az 1942. márciusi tüntetést a Petőfi- 
szobornál, s ennek előzményeit, gyökereit, 
a hozzá vezető, egységet teremtő akciósoroza- 
tot (október 6., november 1.); viszont bő, 
részletes kifejtést kap például a Turul kere- 
tében kialakult , ellenzék", vagy a diákmoz- 
galmakkal teljesen indokolatlanul kapcsolatba 
hozott Szent-Györgyi-csoport. 

Valójában a Magyar Diákok Szabadság- 
frontja (MDSZF) gyakorlatilag a kommunis- 
ta diákok (NED) kezdeményezésére jött létre. 
A nevében megjelenő röpiratokat a NED 
tagjai szerkesztették, adták ki és terjesztették. 


. A szervezet irányításában valóban együtt 


volt a kommunista ifjúság és a SZÉD kép- 
viselője, ám ez az együttműködés (s nem a 
NED hibájából) nem terjedt túl néhány meg- 
beszélésen. Ennek a deklarált együttműködés- 
nek azonban rendkívüli politikai jelentősége 
volt akkor, amikor a Magyar Front és más 
szervek a függetlenségért való széles körű 
összefogás politikai fórumait jelentették. Ezt 
volt hivatva létrehozni diák vonalon a Magyar 
Diákok Szabadságfírontja, s ezért tartotta 
fenn a KISZ kereteiben működő NED, a 
kommunista vonalnak megfelelően, a fent 
említettek ellenére is Fitos és Kiss Sándor 
csoportjával is az együttműködést. Vélemé- 
nyünk az volt, hogy a német fasizmus elleni 
kiállás egymaga legyen a front kötőereje ak- 
kor is, ha egyébként mélyreható elvi különb- 
ségek húzódnak közöttünk. 


A Magyar Diákok Szabadságfrontja név, 
a könyv megállapításával ellentétben, koránt- 
sem vált 1944 novemberében , máris idő- 
szerűtlenné?. (115. o.) A könyv e furcsa meg- 
állapítását azzal támasztja alá, hogy ekkor 
már létrejött a Magyar Ijfúság Szabadság- 
frontja is. Ez valóban társadalmilag szélesebb, 
az ifjúság minden rétegét egybeölelő szer- 
vezet volt, korántsem téve azonban felesle- 
gessé, időszerűtlenné egyik tagszervezetét, 
a diákok , réteg?-egységszervét. Ellenkezőleg! 
A Magyar Ifjúság Szabadságfrontjának meg- 
alakulását bejelentő - s egységokmánynak 
megfelelő -— röpirat egyébként így sorolja fel 
a szervezetet alkotó, az összefogásban meg- 
állapodó tagszervezeteket: Magyar Diákok 
Szabadságfrontja,a Kommunista Ifjúmunkás 

zövetség, Nemzeti Parasztpárt Ifjúsága, 
Katolikus és Protestáns Egyházak Ifjúsági 
Csoportjai. 

A megállapodás létrejöttekor és a kevés 
számú találkozón ezek a szervezetek voltak 


225 


képviselve. Bevallom. számomra a meglepe- 
tés erejével hatott a könyv idevágó fogalma- 
zása a , Magyar Ifjúparasztok Szabadság- 
frontjá"-ról és a , Magyar Ifjúmunkások 
Szabadságfrontjá"?"-ról. A szerzők ráadásul az 
idézett , ifjúmunkás szabadságfírontot? a KP- 
hoz tartozónak tekintik, és szerintük e szer- 
vezet , névváltoztatása? ( ?) után , sokkal in- 
kább kötődött a Kommunista Párthoz, mint 
elődje". (116. o.) A szerzők nyilván össze- 
keverik ezt az ismeretlenségből most előbuk- 
kant szervezetet a KISZ-szel, amely újjá- 
alakulása után rövidesen valóban változtatott 
a nevén (előbb Kommunista Ifjúmunkás, 
majd Kommunista Ifjúsági Szövetség néven 
működött). Ez azonban mit sem változtatott 
a KISZ-nek a KP-hoz való , kötődésén?"! 

Tény egyébként, hogy a KP még a KISZ 
újjáalakítása előtt arra törekedett, hogy ne 
külön pártifjúsági szervezetet hozzon létre 
az illegalitásban sem: javaslatot tett a Szo- 
ciáldemokrata Párttal közös ifjúsági szervezet 
megteremtésére. E próbálkozása azonban 
nem sikerült, s ezért alakult meg végül a 
KISZ, s ezért némi késedelemmel a KP újjá- 
alakulása után. Ezzel magyarázható az is, 
hogy az illegális Szabad Nép 1944. októberi, 
3. száma, amely az SZDP és a KP közös ha- 
tározatát közli, s már a pártegyesülés kérdését 
is érinti, az oly fontos ifjúsági kérdésről szót 
sem ejt. A két párt közös határozatának ekkor 
nem publikált 10. pontja azonban felvetette a 
közös ifjúsági szervezet gondolatát, de ezt 
az SZDP vezetősége végül elutasította. (Lásd: 
A Magyar Front. Kossuth Könyvkiadó, 
1984. 251-252. o.) 


Az eddigiekben jórészt a vizsgált mű egyes 
állításainak ténybeli helyességével, illetve 
pontatlanságával — foglalkoztam. Szeretnék 
azonban néhány általánosabb és elvibb jelle- 
gű megállapításra is kitérni. A messzire nyúló 
előzménykeresés kapcsán már világossá vá- 
lik, hogy a szerzők a Horthy-korszak , hiva- 
talos"? eszméinek tartalmát igen mérsékelten 
bírálják, ami által éppen a magyar progresszi- 
ót becsülik le - kivéve talán (bár ezt sem kö- 
vetkezetesen) a népiesnek nevezett irányzato- 
kat. Így, mint napjaink több más múltelemző 
írása, végül is éppen a marxista felfogás vizs- 
gálatát mellőzik, amely pedig talán egyedül 
elemezte részletesen, ha nem is tévedésektől 
mentesen, a korszak hintapolitikáját. 

(Itt jegyeném meg, hogy a népművészeti 
mozgalom kialakulásának? külön fejezetet 
szentelni ebben a szűkebb témakörben - az 
MDSZF kérdésében - erősen eltúlozza e 

mozgalom és hatása jelentőségét; bár elisme- 
rem, hogy egyébként éppen ez a fejezet teszi 
hozzá talán a legtöbb újat a háborút közvetle- 
nül megelőző s a háborús évek szellemi áratle 
latainak vizsgálatához. Indokolatlannak ér- 
zem azonban azt is, hogy ennek keretében 
például az olyan, kifejezetten a kommunista 
mozgalom hatósugarán belül kialakult szer- 
vezeteknek, mozgalmaknak, mint például a 
Független Színpadnak, vagy a haladó színé- 
szek és előadóművészek , matiné?"-rendezvé- 
nyeinek a népművészet iránti kétségtelen ér- 
deklődését és e művészet felhasználását 
egyenesen a , népművészeti mozgalom? ha- 
tásának tekintsék. A baloldali politikai moz- 
galmak - a legszűkebb értelemben vett mun- 
kásmozgalmi csoportok is - a Karácsony- 
féle és más népművészeti-mozgalmi törekvé- 
sektől függetlenül mutattak érdeklődést né- 
pük elementáris művészeti kifejezésmódjai 
iránt és tánaszkodtak a népművészet alkotá- 
saira. Más lapra tartozik, hogy soha nem 
szűkítették le erre repertoárjukat vagy érdek- 
lődési körüket. Politikai törekvéseiknél fogva 
is integrálták József Attilát, Csokonait, Moli- 
ére-t, a munkásindulókat és a népdalokat.) 

A korabeli szellemi irányzatoknak, de első- 
sorban a Horthy-féle politika , pozitív" vo- 
násainak túlértékelése, a , hintapolitikának" 
a legkülönbözőbb felfogású magyar értelmi- 
ségiekre tett valamiféle jótékony, nyugtató 
hatásának feltételezése eredményezi azt a 
felfogást, amely az elemzés egyik alapgondo- 
lata: Magyarországon mindezek következté- 
ben fegyveres ellenállás 1944. március 19. 
előtt nem is bontakozhatott ki, s a magyar 
progresszió , Horthy kiugrási politikája mö- 
gé? , kényszerült". (152. o.) A tanulmányon 
végigvonuló gondolatok így éppen a haladás 
legkövetkezetesebb erőinek lebecsülését rej- 
tik magukban, azokét, akik már jóval 1944 
előtt felszólítottak és mozgósítottak a függet- 
lenségi mozgalom megszervezésére, akik a 
nemzeti függetlenséget és a békét tekintették 
fő céljuknak s a nemzeti összefogás alapjá- 
nak, és ezzel felszólítottak a magyar kormány- 
zat, a hatalom politikája elleni harcra is. Ezen 
nem változtat az, hogy még a KP is, éppen 
a nemzeti függetlenségért vívandó széles körű 
harc érdekében, az adott időszakban Horthy 
köreivel is kereste a kapcsolatot. 

Ám a könyv állítása szerint a magyar prog- 
resszió jó része gyakorlatilag Horthy oldalán 
állt, mert reálisnak tartotta az angolszászok 
balkáni  partraszállására való  spekulálást, 
ami, úgymond, , megnyugtatta"? a progreszi- 


ót. Az elemzés tehát gyakorlatilag éppen azt 
a politikai réteget tekinti a magyar progresz- 
szió perdöntő csoportjának, amely tétlenül 
várta a horthysta , kiugrást", s amelyet, úgy- 
mond, ki is elégített az a remény, hogy majd 
létrejön a kiugrás és a megbékélés - az ango- 
lokkal. Ebből logikusan következik a könyv- 
nek az a nézete is, miszerint egyenesen ,,in- 
dokolatlanok [voltak] a német megszállás 
előtti harcba hívó szózatok?, s csak a meg- 
szállás után voltak , jogosultak?. (154. o.) 
Ezzel a könyv szerzői tulajdonképpen el- 
marasztalják nemcsak a legkövetkezetesebb 
forradalmi - kommunista - antifasiszta erő- 
ket, de például Bálint György, Radnóti 
Miklós és mások köreit is, amelyeket ugyan- 
csak nem fegyverzett le Horthyék állítólagos 
s liberalizmusa? (6. o.) és lavírozása. 

Végül néhány szót ejtenék arról, amit - a 
mű érdekes részmegállapításai, új tényfeltá- 
rásai ellenére - alapvetően hibásnak tartok: 
a magyarországi  német-fasizmus-)jellenes 
erők ifjúsága, szűkebben véve diáksága egyik 
polgári szárnya szerepének, , érdemeinek"? 
túlértékelését, felnagyítását, azaz elsősorban 
ama csoport súlyának a túlhangsúlyozását, 


amelynek , képviselője Kiss Sándor", -és 
amely , mindenben Fitos és szűkebb vezér- 
kara útmutatása alapján jár el". (105. o.) Ez 
együtt jár nemcsak a kezdeményező és szer- 
vező , balszárny "-nak, benne a harcban is 
legaktívabb kommunista erőknek, hanem egy- 
ben a szélesebb, az egész progressziónak is 
a lebecsülésével. 

A korszak lényegi jellemzője — a progresz- 
szió oldaláról tekintve - a fasizmus elleni 
közös front volt. Ennek a közös tevékenység- 
nek a valósághű bemutatása szenved csorbát 
azáltal, hogy a szerzők erőfeszítései ellenére 
is nehéz a kötet középpontjába állított pol- 
gári szárny kezdeményező szerepét kimutat- 
ni, még inkább bizonyítani. 

Mindezzel együtt a könyv, számos hibája 
ellenére is, figyelemre méltó kísérlet a német- 
ellenes diákmozgalom egy részének bemuta- 
tására, s remélhető, hogy a későbbi feldolgozá- 
sok e munka és bírálata tapasztalatait is fel- 
használva mind történetiségében, mind kro- 
nológiájában, és főként szellemében egy éret- 
tebb és teljesebb feldolgozást helyeznek az 
olvasó asztalára. 

Kende István 


A PROLETÁRDIKTATÚRA ÁLLAMÁNAK 


TÖRTÉNELMI TAPASZTALATAI" 


Napjainkban ismét megnövekedett az érdek- 
lődés a szocializmus történelmi tapasztalatai 
iránt. Ebben fontos szerepet játszik minde- 
nekelőtt a népi demokratikus forradalmak el- 
indulásának negyvenedik évfordulója, továb- 
bá a szocializmus építésében jelentkező gon- 
dok, problémák leküzdésére, a történelmi ta- 
pasztalatok jobb hasznosítására irányuló tö- 
rekvés, valamint az imperialista, burzsoá 
ideológia és propaganda fokozott nyomása 
elleni szocialista fellépés diktálta szükséglet. 
E több irányú feladatot jól szolgálja az Akadé- 
miai Kiadó gondozásában fenti címmel 1984- 
ben megjelent tanulmánykötet. 

Nyolc szocialista ország tudományos ku- 
tatói hat évvel ezelőtt tudományos tanácsko- 
záson elemezték a proletárdiktatúra államá- 
nak történelmi tapasztalatait. A szerzők az 
alapvető témát több irányból közelítették 
meg, és így a feldolgozás módja is különböző. 
Egyes tanulmányok elméleti általánosításban 


kt Szerkesztette: Kárpdti Sándor. Akadémiai Kiadó, 
1984. 331 p. 


mutatják be a munkáshatalom némely vonat- 
kozását, mások inkább széles forrásbázist fel- 
ölelő, a részleteket jobban bemutató feldolgo- 
zást választottak. De bármilyen módszerrel 
nyúltak is témájukhoz, valamennyi tanul- 
mányt áthatja az a törekvés, hogy az elméletet 
a forradalmi munkásmozgalom adott szaka- 
szának gyakorlatával együtt vizsgálják, illetve 
azok a szerzők, akik inkább a gyakorlati folya- 
matok bemutatására helyezik a súlypontot, az 
elmélettel mindenkor összevetve ábrázolják 
a történelmi folyamatot. 

A nyolc szocialista ország tizenhat képvise- 
lőjének tanulmányait forgatva szembetűnik, 
hogy az alapvető kérdésekben lényegében azo- 
nosak az álláspontok. Világosan érzékelhető, 
hogy több fontos kérdésben a vélemények el- 
térnek egymástól. Ez is jelzi, hogy a közös vo- 
nások és sajátosságok nemcsak a feldolgozott 
témák gyakorlati folyamatait jellemzik, ha- 
nem a szemléletben is megmutatkoznak. A 
kötet pozitív választ ad arra a szóban meg- 
fogalmazott kételyre is, hogy a sokoldalú 
együttműködés a társadalomtudományok te- 

rületén mennyire lehet hasznos. A tanulmá- 
nyok egybevetése alapján kirajzolódik, hogy 
a munkáshatalom megteremtése és működése 
a közös törvényszerűségek és a sajátosságok 
egysége alapján realizálódik, és ezt erőtelje- 
sebben tudja feltárni a sokoldalú tudomá- 
nyos együttműködés. 

A kötet első tanulmánya (/Kárpátt Sán- 
dor: A proletárdiktatúra elméletének aktuális 
kérdései. 9—24. o.) vitaindító rendeltetésének 
megfelelően áttekinti a proletárdiktatúra ál- 
lamával kapcsolatban napjainkban meglevő 
téves, hibás elméletcket. A marxizmus-leni- 
nizmus elméletére és a szocialista országok 
több évtizedes gyakorlati tapasztalataira tá- 
maszkodva bírálja Marx és Lenin szembe- 
állítását a proletárdiktatúra elméletének ki- 
dolgozásával kapcsolatban, valamint a mun- 
káshatalom demokratizmusát, a szocialista 
állam sokféleségét tagadó, és az egységes kö- 
telező modell elvét hangoztató nézeteket. 
A munkáshatalom közös vonásait és különbö- 
zőségét hangsúlyozva figyelmet érdemel an- 
nak kiemelése, hogy mind a szovjet, mind a 
népi demokratikus forma a történelem adott 
feltételei között nem sablonszerűen valósult 
meg az egyes országok forradalmi gyakorlatá- 
ban. Mindkettő magán viseli a közös ismer- 
tetőjegyek mellett az egymástól eltérő voná- 
sokat is. A szerző helyesen mutat rá, hogy e 
két munkáshatalmi rendszer századunk hat- 
vanas— hetvenes éveiben újabbakkal gazdago- 
dott (pl. Kuba, Ázsia, Afrika újabb forradal- 
mai). Igazat kell adni a tanulmány azon meg- 
állapításának is, hogy ezeket a formákat mind 
ez ideig nem elemeztük mélyrehatóan. A ta- 
nulmány foglalkozik továbbá a forradalmak 
különböző útjaival, és bírálja az egypártrend- 
szer vagy többpártrendszer kérdésével kap- 
csolatban tapasztalható hibás nézeteket is. 

A kötetben három tanulmány /K. H. 
Schöneburg: A proletárdiktatúra elméletének 
megalapozása és fejlődése a XIX. században. 
25—42. o.; 7. A. Alf: A proletárdiktatúra 
elméletének lenini továbbfejlesztése az Októ- 
beri Forradalom előtt. 43-60.; Sz. Sz. He- 
szin: A Nagy Októberi Szocialista Forrada- 
lom győzelme és a proletárdiktatúra megterem- 
tésének első történelmi tapasztalatai. 61—84.o.) 
színvonalasan, a témát részleteiben is feldol- 
gozva foglalja össze a proletárdiktatúra elmé- 
letének fejlődését a XIX. században, a XX. 
század első másfél évtizedében, és a Nagy 
Októberi Szocialista Forradalom időszaká- 
ban. A cikkek alapján megállapítható, hogy 
az elmélet mindenkor a konkrét történelmi 

feltételek, a munkásmozgalmi tapasztalatok 
alapján fejlődött, s a teoretikusok ezek alap- 
ján jutottak újabb következtetésekre. A mar- 
xizmus-leninizmus klasszikusai által az egyes 
korszakokban levont következtetések nem az 
előzőek tagadását, hanem annak szerves, al- 
kotó továbbfolytatását jelentik. Mindhárom 
írásban kifejeződik, hogy a proletárdiktatúra 
elméleti kérdéseivel foglalkozó kutatók nagy 
figyelmet fordítanak arra az objektív folya- 
matra, amelyben a , tömegek harca a demok- 
ráciáért összefonódik a munkásosztály szo- 
cializmusért folyó harcával?. Lenin fellépve 
a , tisztán proletárdemokrácia"? hibás elve 
ellen hangsúlyozta, hogy a demokráciáért és 
a szocializmusért folyó harc összekapcsolása 
a munkásosztály vezetésével, kiszélesíti a 
munkáshatalom megteremtésének társadalmi 
alapját. 

A szerzők hangsúlyozzák, hogy napjaink- 
ban a demokratikus és a szocialista feladatok 
további közeledése figvelhető meg, és ez ismét 
új módon határozza meg a kommunista pár- 
tok feladatát. Az Októberi Forradalom ta- 
pasztalataival foglalkozó tanulmány Lenin 
álláspontjának megfelelően kiemeli azoknak 
a munkáshatalom tartós megteremtésében 
betöltött úttörő és példamutató szerepét és 
ugyanakkor sablonos lemásolásának káros 
voltát. A prolctárdiktatúra kiépítésének első 
lépéseit vizsgálva a szerző bemutatja, mi 
az általános, a nemzetközi érvényű, és mi a 
sajátosan orosz vonás. Elemzi azokat az oko- 
kat, amelyek miatt a szovjetek lettek a szocia- 
lista államhatalom formái. Figyelmet érdemel 
a szerző tanulmányának az a része, amely a 
régi államgépezet szétzúzásának tanulságai- 
val foglalkozik: a forradalom feladata a régi 
állam hatalmi és erőszakszerveinek megsem- 
misítése és az új osztály érdekeinek megfelelő 
kiépítése. Ez azonban nem jelenti minden 
régi állami intézmény megsemmisítését. A 
nyilvántartás, elosztás, közlekedés, posta stb. 
átvehető, de ki kell vonni a burzsoázia befo- 
lyása alól, és megtisztítva személyi állomá- 
nyát a szocialista munkáshatalomnak, a nép 
érdekeinek kell alárendelni. 

Az ötödik tanulmány (7. I. Korabljov: A 
forradalom és a szocializmus vívmányainak 
megvédése a proletárdiktatúra államának 
egyik fontos feladata. A Szovjetunió tapasz- 
talatai alapján. 85-108. o.) a Szovjetunió ta- 
pasztalatai nyomán a proletárdiktatúra álla- 
mának védelmi funkcióját elemzi. Hangsú- 
lyozza, hogy a forradalomnak meg kell tudni 
védenie magát mind a belső, mind a külső 


ellenséggel szemben. A történelmi tapaszta- 
latok bizonyítják, hogy a munkáshatalom ké- 
pes erre. A szovjet forradalom első éveit is- 
mertetve megállapítja: a régi hadsereg és a 
burzsoá államgépezet más részeinek felszá- 
molása nem jár okvetlenül együtt a hadsereg 
és az összes katonai irányító szervek teljes 
felszámolásával. A régi katonai gépezet hasz- 
nos és szükséges elemeit fel lehet használni. 
A hadsereget azonban demokratizálni kell, és 
a proletariátus politikai irányítása alá kell he- 
lyezni. 

A tanulmány szerzője foglalkozik a nép ál- 
talános felfegyverzésének és az állandó hadse- 
reg megteremtésének kérdésével. Azt is bemu- 
tatja, hogy Lenin a szovjethatalom körülmé- 
nyei alapján ebben a kérdésben megváltoz- 
tatta álláspontját. Idézi azt a megállapítást, 
amely szerint az állandó reguláris hadsereg 
, minden osztály megszilárdult hatalmának, 
s Így a proletariátus hatalmának is jellemző 
sajátossága". A szovjet tapasztalatok a későb- 
biekben elvezettek a reguláris hadsereg és a 
polgárőrség összekapcsolásához, amelyben a 
döntő erőt az állandó hadsereg képviseli. 


A hetedik tanulmány (E. Zielinski: A pro- 
letárdiktatúra megteremtése történelmi ta- 
pasztalatainak gazdagodása a második világ- 
háború után a Közép- és Délkelet-Európában 
lezajlott forradalmakban. 133-160. o.) az eu- 
rópai népi demokratikus forradalmak tapasz- 
talatait összegezi. Rövid általános jellemzés 
után országonként összefoglalja a népi demok- 
ratikus hatalom megteremtésének útját, főbb 
eseményeit. Ezt követően három általános kér- 
dést tárgyal a közös és a sajátos vonások szem- 
pontjából. (A hatalom megteremtésének folya- 
mata; A társadalmi-gazdasági alap megterem- 
tése, a tulajdonviszonyok forradalmi megvál- 
tozása; A Szovjetunió segítsége és a szocia- 
lista országok együttműködése.) A téma gaz- 
dag nemzetközi irodalmából azonban] kevés 
tükröződik az általános elemzésben, illetve a 
következtetésekben. 

A kötet előző részéhez hasonlóan tények- 
ben, elemzésekben, következtetésekben gaz- 
dag a hatodik és a nyolcadik tanulmány, 
amely a munkásosztály, illetve a proletárdik- 
tatúra államának szövetségi politikáját tár- 
gyalja (E. V. Illeríckaja: A kispolgári pártok 
agrárprogramjainak csődje és politikájuk le- 
lepleződése - az orosz proletárdiktatúra ki- 
vívásának és megszilárdításának elengedhe- 
tetlen feltétele. 109-132. o.; Csonka Rózsa: 
Az agrár- és parasztkérdés megoldása az euró- 
pai népi demokratikus országokban. 161-184. 


0o.). Az oroszországi folyamatot elemző anyag 
szerzője bevezetőben hangsúlyozza a szövet- 
ségi politika nagy jelentőségét egy kispolgári, 
paraszti túlsúlyú társadalomban. A XX. szá- 
zad elejétől vezeti végig az olvasót az orosz- 
országi kispolgári pártok, valamint a forradal- 
mi bolsevik párt álláspontján az agrár- és a 
parasztkérdésben. Kimutatja, hogy bár a kis- 
polgári pártok nézetei bizonyos realitást, 
paraszti érdeket, követelést, forradalmi de- 
mokratizmust fejeznek ki, de programjaikban 
sok az irrealitás, az illúzió. Cselekvésük kö- 
vetkezetlen, megalkuvó a parasztot elnyo- 
mó, kizsákmányoló osztályokkal, illetve po- 
litikai pártjaikkal szemben. Ebből következően 
Oroszországban szükségszerű volt a kispol- 
gári pártok politikai csődje. A szerző elemez- 
ve a parasztság magatartását és a kispolgári 
pártok, valamint a bolsevik párt politikai ál- 
láspontját és cselekedeteit, azt a következte- 
tést vonja le, hogy a kispolgári pártok csődje 
előfeltétele volt Oroszországban a munkás- 
paraszt szövetség megteremtésének, megszi- 
lárdításának. Ez a folyamat azonban csak a 
Nagy Októbert követő években teljesedett ki. 
A bolsevikok által megfogalmazott agrárprog- 
ramról csak fokozatosan lehetett meggyőzni 
a parasztokat. E hosszú és bonyolult folya- 
matban rugalmas, de politikailag következetes 
taktikára volt szükség. Rá kell mutatni azon- 
ban arra, hogy a népi demokratikus országok 
feltételei között a dolgozók érdekeit kifejező 
kispolgári pártok szövetségesei lehetnek a 
kommunista pártnak. 

A nyolcadik tanulmány szerzője bevezető- 
jében elemzi az európai népi demokratikus 
országoknak az oroszországival azonos és egy- 
ben attól eltérő gazdasági társadalmi feltéte- 
leit. Bemutatja a Nagy Október hatását e tér- 
ségre. Jelentős súllyal foglalkozik a Komin- 
tern agrár- és szövetségi politikájával. Ki- 
emeli ebben a II. és a VII. kongresszus nagy 
politikai jelentőségét. Rámutat, hogy a VII. 
kongresszuson meghirdetett antifasiszta egy- 
ségíront-politika új megvilágításba helyezte 
a munkás-paraszt szövetség kérdéseit, a pa- 
rasztság egyes rétegeihez való viszonyt álta- 
lában és az egyes országokban. A kommunis- 
ta pártoknak nagy önállóságot tanúsítva kel- 
lett megvalósítaniuk az új politikai irányvona- 
lat a sajátos hazai viszonyok között. 

Ezt követően a tanulmány sok tényt fel- 
sorakoztatva vezeti végig az olvasót az egyes 
európai népi demokratikus országok agrár fej- 
lődésén, a forradalmi hatalom által végrehaj- 
tott, a sajátos feltételekhez igazodó agrárfor- 

radalmi átalakulástól, a földosztástól a szocia- 
lista nagyüzemek megteremtéséig. Jól össze- 
állított, hasznos statisztikai táblázatok gazda- 
gítják az ismereteket, teszik összehasonlítha- 
tóvá az egyes országok földreformjainak hatá- 
sát a birtokviszonyokra. A szerző hangsúlyoz- 
za, hogy a földreform végrehajtása után a szo- 
cialista hatalomnak szükségszerűen el kellett 
vezetnie a parasztságot a szocialista szövetke- 
zeti mozgalom teljes győzelméhez. A népi 
demokratikus országok a forradalom idején az 
agrár- és parasztkérdésben is felhasználták a 
Szovjetunió tapasztalatait, igyekeztek sajátos 
viszonyaikra alkalmazni az elméletet is. 
Napjaink egyik legfontosabb kérdése, ho- 
gyan valósítja meg a munkáshatalom a szocia- 
lista demokráciát. E témával fog!aikozik a kö- 
tet kilencedik tanulmánya (Kiss Arthur: A 
szocialista állam demokratizmusáról és sza- 
badságjogairól. 185-208. o.). Az elméleti és 
történeti elemzés módszerének együttes alkal- 
mazásával hangsúlyozza a szerző, hogy a szo- 
cialista állam demokratizmusának leglényege- 
sebb vonása a tömegek tényleges érdekeinek 
érvényesítése. A szovjet és népi demokratikus 
történeti folyamatot felvázolva rámutat, hogy 
a szocialista demokrácia tartalma, és szerve- 
zeti feltételei is történeti fejlődés eredménye- 
ként alakulnak, változnak és újabb tapasztala- 
tok halmozódnak fel. A szocialista demokrá- 
cia megvalósulásának mindenkori szintje és 
a gazdasági-társadalmi alap fejlettségi szintje 
között dialektikus összefüggés van. Bírálja a 
szocialista állam és a demokratizmus kérdésé- 
ben jelentkező hibás nézeteket (dezetatizálás, 
az állam elfajulása stb.). Ugyancsak nagy ter- 
jedelemben foglalkozik a szocialista állam de- 
mokratizmusa és az emberi szabadságjogok 
problematikájával. Bizonyítja, hogy a szocia- 
lista demokrácia, lényegét tekintve, az emberi 
szabadságjogok területén is magasabb rendű 
a kapitalizmusnál, több, tartalmasabb jogot 
biztosít, és nemcsak deklarálja, hanem garan- 
tálja is érvényesítését. Ez is történeti fejlődés 
eredményeként alakul. A szocialista demok- 
rácia nemcsak jogokat, hanem kötelességeket 
is jelent. Végkövetkeztetésként vonja le, hogy 


230 


a törvényes szabályozás csak egyik alapvető 
feltétele a szocialista demokráciának, a másik 
feltétel, hogy a dolgozók által realizálva legye- 
nek. Ennek garanciája a szocialista társadalom 
polgárainak öntudatossága és öntevékenysége. 

A kötet tizedik tanulmánya (Bihari Ottó: 
A szocialista államok alapelveinek egysége és 
megvalósításuk formáinak sokfélesége, külö- 
nös tekintettel alkotmányi jelentkezésére. 209- 
226. o.) a szocialista alkotmányok egyes téte- 
leit idézve és kommentálva ismerteti a Sszo- 
cialista állam, a politikai és a gazdasági rend- 
szer alapvető elveinek azonosságait és sajátos- 
ságait. 

A tizenegyedik tanulmány (V. Vankov: A 
szocialista világrendszer kialakulása és a szo- 
cialista államok külpolitikájának alapvető el- 
vei. 227-256. o.) felvázolva a szocialista világ- 
rendszer kialakulásának folyamatát, általános 
elméleti fejtegetéssel ismerteti a szocialista 
külpolitika elveit, valamint az egyes régiók, 
államcsoportok (szocialista, fejlett tőkés, fej- 
lődő országok) irányában megvalósuló kap- 
csolatok elveit. 

A nagy elméleti kérdéseket, illetve gyakor- 
lati folyamatokat elemző és általánosító tanul- 
mányokon túl kiemelt figyelmet érdemel a 
kötet végén szereplő négy írás. Ezek egy-egy 
ország (Bulgária, Lengyelország, Mongólia, 
Kuba) népi demokratikus, forradalmi átala- 
kulását ismertetik gazdag tényeket sorakoz- 
tatva fel. Mindegyikük a kötet vezérvonalát 
erősíti: a forradalmi munkáshatalom létrejötte 
a legkülönbözőbb feltételekkel rendelkező or- 
szágokban alapvetően ugyanahhoz a végered- 
ményhez vezetett. E folyamat azonban rend- 
kívül gazdag olyan sajátosságokban, amelye- 
ket a tudomány eddig nem tárt fel teljes sok- 
színűségében. A kötet - ismerve a szocializ- 
mus történetének egy meghatározott idősza- 
kában bekövetkezett káros torzulások leküz- 
dése nyomán nyert tanulságokat is — bizo- 
nyítja a marxizmus-leninizmus alkotó jelle- 
gét, melynek segítségével választ tudott adni 
a változó feltételek között fölvetődött új kér- 
désekre.  . nüllé. 

Borsi Emil 


JAURES ÉS A MUNKÁSOSZTÁLY" " 


Ismert szállóige, hogy a mártírok sokáig élnek. 


Jaurés mindenesetre egyike azoknak, akiknek 
nevét legkevésbé feledték e), életműve már 
életében, de azóta is minden korszakban új és 
új vitákat tudott felkavarni. A magyar Jaurés- 
irodalom áttekintése is ezt bizonyítja. Kunfi 
1915-ben megjelent első kismonográfiája, 
majd egy 1945-ben megjelent kisebb lélegzetű 
írás után egészen Jaurés születésének 1959-es 
centenáriumáig kellett várni, hogy égy évtize- 
des leegyszerűsített Jaurés-kép után érdem- 
ben lehessen róla szólni. E folyóirat hasáb- 
jain akkor ezt e kötet recenzense tette meg. 
Érdekes, hogy a centenárium nagy nemzet- 
közi hullámában, Franciaországban ugyanúgy, 
mint nálunk és a Szovjetunióban, elsőként az 
a Jaurés kelt életre, akit szinte pályája zenit- 
jén megöltek: , ja béke hőse?, a kolonializmus 
éles szavú ostorozója. Az első tisztelgő írások 
után azonban az 1970-es években ismét nem- 
zetközi jelenség volt, hogy Franciaország ha- 
tárain túl is új Jaurés-válogatások jelentek 
meg (Olaszországban, Görögországban, Len- 
gyelországban és nálunk), amelyek már arra 
is utaltak, hogy Jaurésnek nemcsak az emlí- 
tett vonatkozásban valt maradandó mondani- 
valója. 

. Ebbe a fölyágiatba érdekesen illeszkedik a 
tárgyalt kötet, amely tulajdonképpen az 1976- 
ban Párizsban rendezett Jaurés-konferencia 
1981-ben megjelent anyaga. Ez a konferencia 
azért is érdekes, mert témaválasztása már 
egyértelműen a külpolitika régiói felől az alap- 
vető belső szociális problematika felé fordult, 
s ennyiben tükrözte, sőt előrevetítette az eu- 
rópai politikai-szellemi folyamatokat ,ja vál- 
tozás" igényét, vállalását. A különböző néze- 
teket megfogalmazó francia kutatók mellett 
e találkozón olaszok, belgák, svájciak, ango- 
lok, ausztráliaiak, magyarok és mindkét né- 
metországbeliek vettek részt, bár a konferen- 
cia alaphangját tEFMESZETESÉR a franciák adták 
meg. 

A konferencia fő rendezője és az első refe- 
rátum előadója a Sorbonne tanára, a Bulletin 
Jaurésienne és a Le Mouvement Social szer- 
kesztője, Madeleine Rebérióux volt. Mindjárt 
bevezetőjében megállapította, hogy Jaurés - 
aki alapképzettsége szerint filozófus volt s az- 
ntán egyre inkább történésszé vált, az egye- 

temi tanár, aki politikus és lapszerkesztő lett -, 
egyre nagyobb figyelmet szentelt a munkás- 
ság kérdéseinek, helyzetének, összetételének, 
a munkásvédelmi törvényhozásnak, s még so- 
rolhatnánk az őt érdeklő témákat. Ezeket a 
kérdéseket részben külön referátumok is meg- 
világították a konferencián, méghozzá olykor 
eltérő szemszögből. 

A konferencia által kitűzött témánál már a 
, felvezető"? Rebérioux, de szinte valamennyi 
előadó, hozzászóló hangsúlyozta a történeti- 
ség fontosságát. Hiszen a , Jaurés és a mun- 
kásosztály"? témánál mind a két , komponens? 
jelentősen változott az 1880-1914-es hosszú- 
rövid időszak alatt. Jaurés esetében pedig rá- 
adásul nem egyetlen nagyobb szintetizáló 
munkára lehet e kérdésben hivatkozni, ha- 
nem a reagálások, kongresszusok, parlamenti 
beszédek és cikkek egész sorára, amikor más 
és más mozzanatokra válaszolva különféle ki- 
indulópontból tért vissza a munkásság hely- 
zetére, szerepére. A sokféle , alkalmi? reagá- 
láson túllépve kísérelték meg azután az elő- 
adók a jellemző fő vonások kimutatását. Még 
mielőtt azonban a sok kérdésben, sok perió- 
dusban megismétlődő alaposabb elemzésekre 
sor kerülhetett volna, Rebérioux részéről el- 
hangzott még egy érdemi megjegyzés: Jaurés 
olyan értelmiségi volt, aki nemcsak átérezte 
és komolyan vette a munkásság problémáit, 
hanem ugyanakkor soha nem kendőzte a Za- 
varó mozzanatokat, s ezek között szóvá tette 
az alkoholizmust, a munkásság mindennapi 
életformáját, a kulturáltság kérdését (az ala- 
csony olvasottságot). 

A konferencián azonban ez a fajta vizsgáló- 
dás nem vált , meghatározóvá", mégcsak fő 
témává sem. Ennél sokkal nagyobb figyelmet 
fordítottak részint a munkásság növekedésére, 
összetétele alakulására, mint ami bázisa lehet 
a , Jaurés és a munkásosztály"? téma meg- 
oldásának. Régóta ismeretes, hogy a nagyipar 
előretörése éppen e 30 évben történt meg 
Franciaországban, valarnint az is, hogy a kis- 
üzemek tartósan tovább éltek Franciaország- 
ban ekkor is -— eltérően az amerikai, német, 
sőt részben az angol fejlődéstől. Ilyen alapon 
támogatta az 1890-es évek kezdetén Jaurés is 
a különféle munkásszövetkezetek, sőt termelő 
szövetkezetek felkarolását, bár ezek a szövet- 
kezetek éppen az ezután felgyorsuló tőkekon- 
centrációban nem állták a versenyt. Mindez 
a ,Jaurés és a munkásosztály? témának 
ugyanúgy új vetületét nyújtja, miként az üze- 

mek belső rendjének átalakulása, , a tayloriz- 
mus?, a futószalagok megjelenése is. 

A konkrét témáknak szinte végtelen sora 
vetődött fel. Kezdve attól, hogy Jaurést végül 
is nem az értelmiségi szocialisták nyerték meg 
a szocialista mozgalomnak, hanem maguk a 
munkások, amikor 1893-ban a carmaux-i 
sztrájkoló bányászok felkérték képviselőjelölt- 
jüknek. Itt mindjárt felvetődik a második kér- 
dés, a munkásságnak és elítjének problémája, 
ami érthetően visszatérő téma maradt e kon- 
ferencián. Hiszen ekkor csak 500-600 bányász 
volt a szakszervezet tagja (ők keresték meg 
Jaurést meghívásukkal), a választáson mégis 
győztek. S ez a mozzanat figyelemre méltó, 
ha tudjuk, hogy a Francia Szocialista Párt 
taglétszáma jóval alatta maradt nemcsak a né- 
metnek, hanem a belgának is, és ugyanez vo- 
natkozik a szakszervezetekre. Alacsony volt 
a különféle szocialista, szakszervezeti orgánu- 
mok példányszáma, kevesen olvasták, de 
ugyanakkor a kis taglétszámú szakszervezetek 
az ország politikai életében mégis arányuknál 
jóval nagyobb szerepet játszottak. 


Ezt a francia sajátosságot a kortársak is jól 
ismerték, s éppen ez volt az egyik oka az ún. 
,, cselekvő forradalmi kisebbség" elmélet ki- 
alakulásának, amely elsősorban éppen a CGT 
köreiben gyökerezhetett meg. A CGT e szá- 
zadfordulón élő munkásvezetői és teoretiku- 
sai ugyanúgy számítottak rá, hogy magukkal 
ragadják a munkásság tömegeit, ahogy félszá- 
zaddal korábban Blangui. 

Jaurés pályája a kezdetén, az 1880-as évek- 
ben olyan jelenségeknek lehetett tanúja, hogy 
a polgári demokráciából, a szociális kérdések- 
nek közönnyel hátat fordító liberálisokból ki- 
ábrándult tömeg - közöttük munkások is - 
miként csapódtak a szociális kérdéseket is 
zászlajukra író, de a köztársaságot támadó 
szélsőjobboldal, a Boulanger-mozgalomhoz. 
E folyamat mozzanatait Jaurés alapjában jól 
mérte fel, miközben egyes korábbi munkás- 
vezetők Boulanger tábornok oldalára álltak. 
(A Boulanger-jelenség értékelésénél Lafargue 
is nemegyszer az aránytévesztés hibájába 
esett, amit éppen Engels vetett a szemére.) 

Tanulságos a századfordulós Millerand- 
korszak, a nevezetes blokkpolitika eredménye, 
s még inkább csődjének szakasza. Akkor is 
éppen a , munkásügy? volt az, ami Jaurést 
a blokkpolitika feladására késztette. M. Rebé- 
rioux röviden vázolta, milyen konkrét terve- 
zeteket készítettek elő, de az is ismeretessé 
vált, hogy a kormány és az állami szervek 
nem ezeknek a reformtörvényeknek a meg- 


232 


valósításában jeleskedtek, hanem több sztrájk 
elfojtásában, ami aztán lehetetlenné tette e 
blokkpolitika fenntartását. Rebérioux beszélt 
arról is, hogyan látta Jaurés a munkásság 
problémáit. Az ismert szakszervezettörténész, 
Jacgues Julliard érdekes áttekintést adott ar- 
ról, hogyan látta a CGT Jaurést. Megállapí- 
totta, hogy még a századfordulón a CGT ve- 
zetői, mindenekelőtt az úttörő és szervező, de 
egyúttal teoretikus Fernand Pelloutier, Jaurés- 
ben csak egy reformista politikust láttak ép- 
pen a sztrájkok és a munkástörvényhozás meg- 
ítélése miatt. A CGT vezetői szerint ugyanis 
Jaurés akkori megoldásai — mint Julliard em- 
lítette: mai terminológiával — csak intézménye- 
síthették a szociális konfliktusokat, s ez a hely- 
zet nem változott a következő, 1901-1905-ös 
korszakban sem. A CGT és Jaurés ideológiai 
és politikai ellenfelek maradtak, részben amiatt 
is, mert akkor vetődött fel az általános sztrájk 
fegyverének használhatósága is. Bár Jaurés, 
reá jellemző módon, e kérdés megvitatásának 
az általa irányított, befolyásolt orgánumokban 
is helyet adott, mégis félreérthetetlen volt a 
CGT és Jaurés állásfoglalásának eltérő volta. 


A helyzet a következő, az 1906-1912-es 
harmadik periódusban változott meg érdem- 
ben. Julliard megfogalmazása szerint ekkor 
lett Jaurés , a forradalmi szindikalisták objek- 
tív szövetségese" a kormány, a munkáltatók 
ellen. De nemcsak őellenük: ugyanis a CGT 
vezetőinek is megvoltak a maguk szélsőbal- 
oldali, anarchista bírálói, a szocialista pártban 
pedig Guesde és hívei léptek fel a szakszerve- 
zetek alárendelésének - a CGT számára el- 
fogadhatatlan — követelésével. E kettős ellen- 
zékkel szemben Jaurés és a CGT között szin- 
tén kialakulhatott a már jelzett , objektív szö- 
vetség". 

Ez a szövetség gazdagodott végül, Julliard 
szerint, a negyedik, az 1913-1914-es szakasz- 
ban, amikor Jaurés a háborúellenes erőfeszí- 
tések vezetőjévé vált, amit a CGT is elismert 
és méltányolt. ( Julliard-ral szemben csupán 
azért említhetnénk, amire Rebérioux előadása 
is bázist kínál, hogy ti. ez a háborúellenes 
együttműködés régebbi keletű, mindenképpen 
1905-1907 között lehet meghúzni korszakha- 
tárát, az 1911-es háborús válság is bizonyíté- 
kot szolgáltat erre.) 

A konferenciának - s e kötetnek — van né- 
hány olyan előadása, amelyek ismertetése 
meghaladja e recenzió kereteit. Elsősorban 
három olyan hosszabb felszólalásra gondo- 
lunk, amelyek mindegyike , bázisreferátu m" 
volt, de egyikük sem tapadt szorosan a m eg- 


adott főtémához. Az azóta meghalt Georges 
Haupt az egész korszakról adott , háttértörté- 
netet", felvázolva a II. Internacionálé egész 
történetét, a szocialista pártok és a szakszer- 
vezetek kapcsolatát és e kapcsolat változásait. 
Ez a referátum is ugyanolyan alapos hátteret 
nyújtott, mint a másik elismert francia törté- 
nész, Michelle Perrot előadása, aki a francia 
munkásosztály összetételéről, létszámának ala- 
kulásáról, mobilitásáról adott áttekintést. Per- 
rot nyomatékosan hangsúlyozta, hogy mind 
a mobilitás, mind az életszínvonal emelkedé- 
se véget ért az 1912-1914-es időszakban. 
Ugyancsak ilyen előadás volt Roland Trempéé 
is, aki már sokkal inkább megközelítette a 
főtémát: ismertette Jaurés sztrájkokról kiala- 
kított véleményét egy rendkívül kritikus idő- 
szakban, 1900 és 1906 között. 

A kötetben megjelent jó néhány Jaurés utó- 
életéről szóló előadás is. Raymond Guillenauf 
írása a szocialista, s Jean Rabout munkája a 
kommunista párt által kimunkált Jaurés-képet 
mutatja be 1914-ben, ili. 1920 és 1936 között. 

E Jaurés-kötetnek van néhány más érdekes- 
sége is. Egy tanulmány ismerteti a Jaurésről 
készült rajzok történetét; egy másik beszá- 
moló a köztereken felállított szobrokat bírál- 
ja. Mindkét írásnak erénye nemcsak a szak- 
szerűség, a művészettörténeti látásmód, ha- 
nem a kritikai szellem, ahogyan elmondják, 


hogy az ábrázolást korszakonként milyen poli- 
tikai, ízlésbeli tendenciák befolyásolták. 

A kötet másik része tartalmazza a vitán el- 
hangzott felszólalásokat, közöttük a külföldie- 
két is. Ezek olykor ismételten alapkérdéseket 
vetettek föl anélkül, hogy a rövidre fogott 
szövegben bárki is alapos tárgyalásra töreked- 
hetett volna. E hozzászólások mégis jól ,,ki- 
ugrattak" fontos kérdéseket. Például az FKP 
és Jaurts kapcsolatához két nagy , túlélő", a 
harmincas évek szemtanúja, sőt aktív szerep- 
lője, Victor Fay és Jean Bruhat fűzött kiegé- 
szítő megjegyzéseket. Hangsúlyozták, hogy az 
FKP-ban a Jaurést elmarasztaló dogmatikus 
korszakban is érvényesültek más, noha alá- 
rendelt tendenciák. Az azóta elhunyt, nálunk 
is több munkája alapján ismert Bruhat többek 
között saját 1939-es írására hivatkozott, ami- 
kor a Cahiers du communisme utolsó, augusz- 
tusi legális szánában megkísérelt egy helyes- 
bítő Jaurés-képet felrajzolni. 

Végül a kötetben található egy instruktív 
bibliográfiai összesítés, amelyben az összeállí- 
tók áttekintést adnak az 1970-es évek francia 
és nemzetközi Jaurés-irodalmáról. Az elmon- 
dottak is bizonyítják, nemcsak egy szocialista 
politikai vezetőről, teoretikusról van szó, a 
Jaurés-életmű messze meghaladja e kereteket. 


Jemnitz János 


BAKUNYIN ÚTJA AZ ANARCHIZMUS FELÉ 


Történetírásunk figyelme az utóbbi években 
elismerésre méltóan terjed ki a nemzetközi 
munkásmozgalom múltjára, kiemelkedő sze- 
mélyiségeire. A szocialista gondolatot ki- 
bontakoztató XIX. század gazdag nagy forra- 
dalmár egyéniségekben. Mihail Alekszandro- 
vics Bakunyin minden bizonnyal ezeknek a 
sorába tartozik. Akik már találkoztak a nevé- 
vel, azok mint ,az anarchizmus apostolát" 
tartják számon. A történelemmel foglalkozók 
ennél jóval többet tudnak róla, hiszen életé- 
nek, működésének Európa-, sőt világszerte 
könyvtári irodalma van. A mi viszonyainkra 
tekintve azonban megállapíthatjuk, hogy még a 
nemzetközi munkásmozgalom történetében 
valamelyest tájékozottak Bakunyinnal kap- 
csolatos nézetei is szerfelett hiányosak. A 
Bakunyin-irodalmat hasznosan gazdagította 


1 Kun Miklós: Űtban az anarchizmus felé. Mihail 
Bakunyin politikai pályaképe és eszmei fejlődése az 
1860-as évek közepén. Akadémiai Kiadó, 1982. 326 p. 


Kun Miklós nemrég megjelent sikeres mo- 
nográfiája. § 

A szerző mindenekelőtt megismertet ben- 
nünket Bakunyin életútjával. Orosz nemesi 
családból származott és mint a cári önkény- 
uralom ellen lázadó forradalmárok közül oly 
sokan, szakított az abszolutizmus fennálló 
rendjével, lemondott az őt karrierrel kecseg- 
tető tiszti pályáról és az úgynevezett nyuga- 
tosok hatása alá került. Filozófiai tekintetben 
Hegel követőjévé vált és a negyvenes évek 
elején már Németországban mint radikális 
demokrata működött. Néhány év, és Párizs- 
ban az , egyenlőség uralmá"-ért küzdő hiva- 
tásos forradalmár. S jóllehet a továbbiakban 
többnyire Oroszország határain kívül tevé- 
kenykedik, az orosz származás, az orosz kör- 
nyezet maradandóan befolyásolja munkássá- 
gát. Ellensége az önkényuralomnak, de hisz 
az orosz nép történelmi elhivatottságában. 
Amint 1848 őszén írta: , Minden menekvé- 
sünk a forradalomban van és nem máshol. 

Nem Miklós cárban, nem a csapataiban, nem 
az ő hatalmasságában és politikájábán kell 
keresnetek a szabadulást, a menekvést, ha- 
nem abban az Oroszországban, amely meg- 
dönti a cári Oroszországot és a Föld színéről 
is lesöpri azt." Bakunyin a negyvenes évek 
folyamán nemcsak eléri a polgári demokra- 
tizmust (pontosabban polgári radikalizmust), 
hanem meg is haladja. 1843-ban már alig 
harminc évesen egy ,, Kommunizmus? című 
cikket publikál, mint Kun Miklós írja, eljut 
, a Marx előtti szocialista állásponthoz?, erő- 
sen utópikus jelleggel. Sorsának további ala- 
kulása szempontjából is nagyon jelentős az a 
forradalmi demokratikus küzdelem, amelyet 
a német területeken fejtett ki. Az osztrák 
hatóságok letartóztatták, majd 1851-ben ki- 
szolgáltatták a cár rendőreinek. I. Miklós 
életfogytiglani várfogságot szabott ki rá, 
1855-ben azonban a , vascár"-t követő II. 
Sándor reformelképzelésekkel lépett a trón- 
ra. Könnyített valamelyest az önkényuralom 
bilincsein, a cári hatalom bizonyos korszerű- 
sítésére törekedett. A Schlüsselburg kazama- 
táiban sínylődő Bakunyin - nem minden előz- 
mény nélkül - 1857 februárjában , hibáit, 
tévelygéseit és bűneit"? megbánva kért kegyel- 
met. A cár nem hitt a levél írójának őszintesé- 
gében, de a várfogságot megszüntette és Ba- 
kunyint Szibériába száműzte, lehetővé téve 
számára a szökést. 


A hűbéri-autokratikus vagy éppenséggel 
kapitalizálódó, vagy tőkés társadalmi rendszer- 
nek a XIX. század derekán Európa-szerte 
számos forradalmi demokrata, a trón és a 
, pénzeszsák? ellen támadó ellensége volt, aki 
az egyenlőségen és a szabadságon alapuló új 
társadalmi rendért küzdött. S voltak közöttük 
már olyanok, akik érzékelték az , egyenlőség" 
és a , szabadság"? konfliktusait is. A francia 
forradalmak és a napóleoni háborúk emléke 
még élt az emberekben. 

Az emigráns Bakunyin a maga sajátos útját 
járta. Kun Miklós megállapítja, hogy míg 
1848-ban az egész európai kontinens forra- 
dalmában reménykedett, addig a későbbiek- 
ben - a forradalmi hullám lehanyatlásának 
hatására már , az össz-európai forradalmi ak- 
ciósorozat keretében? nagyobb súlyt helye- 
zett , demokratikus pánszláv"? tervei valóra 
váltására. A szláv népek, kiváltképpen az 
oroszok és a lengyelek sorsa már pályakezdése 
óta erőteljesen foglalkoztatta. Egyik szónoka 
volt 1848 nyarán a prágai szláv kongfresszus- 
nak. , Felhívás a szlávokhoz? c. kiáltványá- 
ban ekként fordult a szlávsághoz: , Egyszer 

s mindenkorra szakítsatok a reakcióval, s min- 
denféle felemás és hozzátok méltatlan politi- 
kával, s vessétek magatokat merészen, egész 
valótokkal a forradalom ölelésébe." Tudjuk 
azt is, hogy a prágai kongresszuson bírálta 
a magyarokat a szlávok elnyomása miatt, 
hamarosan azonban - a szabadságharc és for- 
radalom hatására - változtatott felfogásán. 
, Ma a magyarok mutatják meg nekünk, hogy 
mi az, amit a nép, még a kis nép is tenni tud, 
és hogyan kel! fellépnie, ha elhatározta, hogy 
kivívja magának a szabadságot . . . Hősi har- 
cukkal megmentették magukat és Ausztria 
valamennyi népét a rabszolgaságtól." 


A hatvanas évek elejére Bakunyin , demok- 
ratikus pánszlávizmusát"? mindinkább német- 
ellenes elfogultság homályosította el. A cári 
Oroszország mostoha helyzetéért, a szláv 
népek sorsának kedvezőtlen alakulásárt egy- 
oldalúan , a németeket" tette felelőssé. Ezen 
a germanofóbián később sem sikerült teljesen 
túljutnia. (Sőt tudjuk, hogy a , reakciós" 
germánokat gyakorta állította szembe a 
, progresszív? szlávokkal és latinokkal. Mai 
szemlélőnek furcsa módon a németek, ango- 
lok, skandinávok, tehát az , északiak" iránti 
ellenszenve antiszemitizmussal járt együtt.) 
Történelmi érdeme viszont Bakunyinnak, 
hogy - ugyancsak a hatvanas évek során - 
kidolgozta a , szláv szocializmus?" elméletét, 
amely bár ugyancsak vitatható, de mégis 
a figyelmet már nem általában a szlávokra, 
hanem a szláv országok dolgozó népére irá- 
nyította. A későbbiek során a társadalmi 
nézeteiben radikalizálódó Bakunyin az egész 
szláv-teóriát megtagadta. Tételei azonban 
tovább éltek kiváltképpen az orosz forradalmi 
mozgalmakban, a , narodnyikok"? körében. 
(S itt felvetődik az a kérdés, hogy milyen 
tényezők alakították az egyes európai országok- 
ban a bakunyini anarchizmus elterjedését, 
illetve el nem terjedését. Ennek vizsgálata jó- 
részt már túlmutat az értekezés keretein, bár 
egyet-mást azért olvashatunk róla.) 

Kun Miklós részletesen foglalkozik az 
Európát járó Bakunyin mindeddig tudomá- 
nyosan szinte feldolgozatlan 1864—65-ös itá- 
liai korszakával. Ezzel kapcsolatban az úgy- 
szólván legalaposabb marxista Bakunyin-mo- 
nográfiát, Sztyeklov húszas években megje- 
lent munkáját idézi: , A nemzeti felszabadítá- 
sért folytatott harc, a szüntelen hadjáratok, 
. .. a sok garibaldista és főleg mazzinista 
titkos társaság működése, az állandósult tár- 
sadalmi-politikai egyensúly hiánya, mindez 
látszólag a legkedvezőbb talajt teremtette a 


mindenféle konspirációk és lázadó kísérletek 
számára." Bakunyin az egységesülő Olasz- 
országban számára ismerős helyzettel talál- 
kozott. Viszonylag kis létszámú, elégedetlen 
kézműves munkásság l a nagybirtok ellen 
lázadó, az agrárszocializmusra hajlamos sze- 
gényparasztság, a nemzeti függetlenség prob- 
lémái, liberalizmus, szabadgondolkodó pol- 
gári értelmiség stb. Kapcsolatba került az ide- 
iglenes fővárosban, Firenzében élő politikai 
emigránsokkal, így a magyar Pulszky Ferenc- 
cel is. 

Proudhon nézeteit végiggondolva a parla- 
menti demokráciában csalódott Bakunyin 
felfogásában mindinkább a kollektívizmus és 
a mindenfajta államhatalomnak mint a sza- 
badság esküdt ellenségének az elutasítása, 
tehát az anarchizmus kerül előtérbe. Ez nem 
zárja ki azt, hogy időnként együttműködjék 
a polgári demokratákkal. Csodálja Garibaldit, 
egy ideig Mazzinitis tiszteli. A radikális 
szabadkőművesek sorába tartozik, akiknek 
tevékenysége - mint Kun Miklós részletesen 
kimutatja — nagy hatással van rá. Tagadja a 
centralizmust, föderalizmust hirdet. Kun 
Miklós Bakunyin forradalomelméletéről írva, 
összegezésül megállapítja: ,, . . . 1864-ben 
nem a lázadásra potenciálisan képesnek tar- 
tott, de még valvós dolgozó millióktól, hanem 
az átalakulás sikeres megvalósítása érdeké- 
ben agitatív és szervező munkát végző, kis 
létszámú nemzetközi konspiratív társaság tag- 
jaitól várta a társadalmi kataklizma megindí- 
tását". Gondolkodásában - és ez lényeges 
szempont - nagy szerepe van a titkos társa- 
ságokba vasfegyelemmel tömörített forradal- 
mi elitnek. Ami a létrehozandó új társadalmat 
illeti: Bakunyin a magántulajdon fokozatos 
megszüntetésére, a munkásság, a paraszti 
tömegek, az egész nép öntudatosítására, szer- 
vezésére törekedett. , Végül a győzelem utáni 
formációt a lehetőség szerint teljesen decent- 
ralizáltnak, az egyéni és közösségi szabadság- 
jogok betartásán alapulónak képzelte el.? 

A szerző - habár Bakunyin itáliai műkö- 
désére helyezi a hangsúlyt - behatóan fog- 
lalkozik az orosz forradalmár munkásságának 
más színtereivel és problémáival is. Idéz 
egyik legfontosabb munkájából, az 1873-ban 
megjelent , Államiság és anarchizmus?-ból, 
melyben Bakunyin nagyon is történeti mó- 
don érinti az 1867-es osztrák-magyar kiegye- 
zést is. Megállapítja, hogy ,a liberális alkot- 
mány és a magyar vezetők kétségbevonha- 
tatlan ügyessége ellenére a fajok (azaz nem- 
zetek - E. T.) harca az Osztrák-Magyar Mo- 


narchia alapvető betegsége, egy cseppet sem 
csökkent". Ami a kibontakozó anarchizmus 
lényeges vonásait illeti, képet kapunk a titkos 
anarchista szervezetek (Société, Alliance) 
jellegéről és Marx és Bakunyin kapcsolatá- 
ról. Bakunyin és általában az anarchisták - 
bár a proletár-problematika nem volt idegen 
számukra - nem a munkásosztályra, hanem 
,a népre", a , tömegekre"? építettek. Filozó- 
fiai tekintetben idealisták voltak, a történelmi 
materializmust nem tették magukávé. Marx 
éppen az ,, iság és anarchia? margójára 
jegyezte fel: , Az akarat, nem pedig a gazda- 
sági feltételek az alapja Bakunyin szociális 
forradalmának." 


Fontos kérdés Marx és Bakunyin viszonya, 
amelyről Kun Miklós könyvét kezünkben 
tartva szívesen olvastunk volna többet. Nyil- 
vánvaló, hogy a fiatalon polgári radikális, a 
későbbiekben utópista szocialista, majd anar- 
chista Bakunyin nézetei ellentétesek voltak a 
marxizmussal. Ez utóbbit Bakunyin nem ér- 
tette és Marx személye iránt is leküzdhetet- 
len elfogultsággal viseltetett. (Ismeretes, 
hogy - többek között - Bismarckkal igyeke- 
zett az , etatista? Marxot közös nevezőre hoz- 
ni.) A történelem azt mutatja, hogy a Nemzet- 
közi Munkásszövetségen (I. Internacionálé) 
belül a marxizmus és az anarchizmus nem 
élhetett meg egymás mellett. Mindez nem je- 
lentette azt, mintha — vádaskodásai mellett - 
Bakunyin minden elismerést megvont volna 
Marxtól. Éppen Kun Miklós idézi — Baku- 
nyinnak , Államiság és anarchizmus? c. műve 
magyar kiadásához írott utószavában - 1869- 
ben Herzenhez írt levelét: , Marx kétségtele- 
nül hasznos ember a nemzetközi társaság- 
ban. Mindeddig egyike a szocializmus leg- 
szilárdabb, legokosabb, legnagyobb befolyás- 
sal rendelkező támaszainak; Ő az egyik leg- 
erősebb akadálya annak, hogy a szervezetbe 
bármilyen burzsoá irányzat vagy törekvés be- 
férkőzzön. Ezért én sohasem tudnám meg- 
bocsátani magamnak, ha személyes bosszú- 
vágytól vezérelve csökkenteném az Ő kétség- 
telenül áldásos hatását. Az megtörténhet és 
valószínűleg meg is fog történni, hogy fel kell 
vegyem vele a harcot nemsokára, nem sze- 
mélyes sérelem miatt, hanem elvi okokból az 
etatista kommunizmus miatt, amelyet ő és az 
általa vezetett német párt erősen akar." 
(Gondolat, 1984. 417—-418. o.) 

Nem lehet szó nélkül elmenni - Kun 
Miklós nem is megy el - amellett, hogy Baku- 
nyin többször is figyelmeztetett a tömegektől 
való elszakadás, a bürokratizmus, az állam 

által ösztönzött és gyakorolt . voluntarizmus 
veszélyeire. Megvannak tehát a maga rész- 
igazságai. Mindez azonban nem változtat 
azon, hogy Engels kritikája talált. 1872 ja- 
nuárjában Cunóhoz címzett levelében a kö- 
vetkezőket Írta: , A szociáldemokrata munká- 
sok nagy tömege velünk együtt azon a véle- 
ményen van, hogy az államhatalom nem 
egyéb, mint az a szervezet, amelyet az ural- 
kodó osztályok — földbirtokosok és tőkések —- 
hoztak létre maguknak, hogy társadalmi ki- 
váltságaikat megvédjék; Bakunyin viszont azt 
állítja, hogy az állam teremtette meg a tőkét, 
a tőkésnek csak az állam jóvoltából van tőkéje. 
Minthogy tehát szerinte az állam a legfőbb 
rossz, mindenekelőtt az államot kell meg- 
szüntetni és akkor a tőkét magától elviszi az 
ördög; mi pedig fordítva mondjuk: szüntessé- 
tek meg a tőkét, az összes termelési eszközök 
kevesek által való kisajátítását, s akkor az 
állam magától megdől." (Marx-Engels Mű- 
vei. 33. k. Kossuth Könyvkiadó, 1975. 372. 
o.) Ez volt a dolog egyik oldala. Bakunyin 
azonban nemcsak a tőkés államot, hanem 
általában minden elképzelhető államhatalmat 
elvetett, alapvetően eltérve attól az álláspont- 
tól, amelyet Marx több művében (gondol- 
junk elsősorban , A gothai program kritiká- 
já"-ra) kifejtett. Proletárdiktatúráról, munkás- 
hatalomról sem akart tudni, a létesítésükre 
irányuló törekvéseket veszélyeseknek tartotta. 

Mond-e valamit a több mint egy évszázada 
halott Bakunyin a mának? Az kétségtelen, 
hogy elgondolásai — és ez távolról sem jelen- 
téktelen szempont - sehol sem váltak valóra. 
Munkásságának egyes elemei azonban mind- 


máig jelen vannak különböző forradalmi (és 
nem is mindig forradalmi) irányzatokban. 
Gondoljunk a fegyelmezett forradalmi elitről 
szóló tanításaira, konspirációs elméletére, ate- 
izmusára, föderalizmusára, a , rombolás poé- 
zisének"?" elvére, vagy — másrészt - az egyéni 
és a közösségi szabadságjogok messzemenő 
tiszteletben tartását hirdető véleményére. 
Élete egyes szakaszainak nemzeti előítéletei 
sem évültek, sajnos teljesen el. Tehát a szerző 
által felsorakoztatott anyagból is következik, 
hogy az anarchizmustól vezettek utak a for- 
radalmi munkásmozgalom felé, de annak 
ellenében is. Mindez azonban már a XX. 
század történetéhez tartozik. Bakunyin még 
az új század elején sem lett kizárólag a törté- 
nelemé. 

Hatalmas forrásanyagra épülő, gondolato- 
kat ébresztő monográfiásiával Kun Miklós el- 
ismerésre méltó szolgálatokat tett történet- 
tudományunknak. Befejezésül azonban egy 
szerkesztési problémára is felhívnánk a figyel- 
met. A szerző nem teljes Bakunyin monográ- 
fiát írt, hanem csak a hatvanas évekre szorít- 
kozott. Bőségesen élt viszont az előre és hátra 
tekintés módszerével, amelynek hála: mégis 
csak képet kapunk Bakunyin egész életútjá- 
ról. Az efféle módszernek van létjogosultsága. 
A hatvanas évek kiemelése kétségkívül indo- 
kolt, néhány kérdés azonban emellett a fel- 
építés mellett háttérbe szorult. (pl. az élet- 
pálya sorsdöntő kezdeti szakasza csakúgy, 
mint Bakunyin ,estéje?.) Reméljük, hogy 
további munkálkodása során a szerző pótolja 
majd a hiányokat. 

Erényi Tibor 

lása. (- — hagyatékából. Közreadja és bev.-t 

a Magyar Front Intéző Bizottsága 1944. 

PE3IOME 


Ypőan, Kapohi 
AEPüb JIYKA4S VI BEHTEPCKOE PABOSUEE ABVIKEHHE 


(1918-1930) 


B xnany [őpna IIykayva nepHnon c 1918 no 1930 ToJ ŐbBUI HepHOMOM PeBOJTOLIHOH- 
HOII HPaKTHKH. Kak MapKCHCT-TeOpeTHK JIyka4g B 3TOT HEepHOJ BHEepBBI€ CTAJI AB- 
JEHHEM MEXXIYHADOHHOTO 3HAHCHHA, ero HI€ÁHOEC BIIHAHHE PaCIIDOCTPAHAJIOCBb 0M- 
HOBDeMeéeHHO Ha MHOFHe eBpDOICÜCKHE KOMMYHHCTHYECKHE HADPTHH. OHNHAKO HDaKTUH- 
geCKYIO HEeATCJIBHOCTB JIykay BeJ, B HepByIO ogepeJjb, B KoMMYHUHCTHYUECKOH Hap- 
THH BeHrPHH, MHD ero MBICJIECMH BO MHOTOM OINDPEeJeJIAJICA ONIBITOM, IDHOŐDETEHHBIM 
HM B BEHTEDCKOM PEeBOJIIOHHOHHOM paőoyeM HBHIKEHHH. 

B craTbe paCCMaTpPHBAeTCA — B CBA3H C HICÁHBIM PA3BHTHEeM ÖHJIOCOha — 
GOPMHDPOBAHHE ero IOJIHTHUECCKOM JHEATEJIBHOCTH. B CTATBe aHAJHZ3HpyeTCA panH- 
KAJIH3AUHA nyet JIYyKaya B KOHU€ HEPDBOK MHPOBOH BOHHEHI, pACCKA3BIBAEeTCA 0 ero 
BCTYIUJIEHHH B KOMMYHHCTHUECKYIO HApTHIO BeHFDPHH B KoOHUe HekaőpA 1918 rona. 
Ha OCHOBe apXHBHBbIX HOKYMeHTOB ABTODP CTATBH paCCMaTDPMBaeT IIOJIHTHUECKME IIO- 
3HUHH, KOTODBI€ 3aHHMAJI HAPOHNHBIH KoMHCCap JIykau B 1919 rongy, npexkne Bcero 
erO MeATEJIDBHOCTB5 B PEeBOJIHONHHOHHOM IÍDPDABHTEeJIBCTBEHHOM CoBerTe. 

B craTbe OHEHHBAEeTCA DOJIB, KOTOpYIO HrpaJ JIykau B 1920-ble TOIMH B pyKO- 
BoncrBe KIIB, B Oco6őeHHOCcT4H c HepHon c 1919 no 1921 ron, Korga OH ŐbIJI 4JIeEHOM 
IIK HaxonaAmeicA B IIOJIIOJIBe KOMMYHHCTHUCCKOH HApTHH. B CTaTBe HMHOKA3aHO 
HNOJIO-keHHe IIyKaya B KOMMYHHCTHUECCKOM HBHIKEHHH BO BPeMA NHOABJIEHHA ero 
PAŐOTLHI cÍICTODHA H KJIACCOBOC€ COZHAHHEO) H CTATBH 0 JÍIeHHHe, BPEMeHHBIH OTXOJI 
iIlykaya Ha 3aNnHHŐ IJaÁaH B cepenHHe 1920-LIX TOHOB. 

Bo Bropott noJsJoBHHe 1920-bix ronoB nozsnuHna JIyKaya B pykoBonxcrBe KIIB 
BHOBb CTAaJIH HMOCTEeIIEHHO KperiHyTb. IIocsie cMeprH EHé JIaHniepa, KaKk ONHH H3 
PYKOBONHMTeJIef CTOPOHHHKOB JIaHnnjaepa, IIyKkau HTpaJI BAa:KHYIO pOJIB B HOHCKAX 
IIYTH, KOTODPBIe HAayYaJIHCb B BEHTEepCKOH KOMMYHHCTHUECKOH HADTHH B KOHII€ 3TOTO 
necaTHJIeTHA. Ha OCHOBe HOBCÁINIHX HOKYMEeHTOB B CTATBe OCBEIHAIOTCA MOTHBBI H 
OŐCTOSATEJIDCTBA, IIDPH KOTODBIX ŐBUIH OTBEpDrHYTBI CÖODMYIIHDOBAHHHLIe JIyKadgeM 
T. H. Te3HCHI D/1loMa, a TaKk3xke OTXOK JIyKkaya OT BEHTEpCKOTO KOMMYHHCTHUECCKOTO 
HBKIKEHHA. j 

Károly Urbán 
GEORGE LUKÁCS DANS LE MOUVEMENT OUVRIER HONGROIS 
(1918-1930) 


La période allant de 1918 á 1930 a été dans la vie de G. Lukács celle de la pratigue révolution- 
naire. Cest a cette épogue gue Lukács a acguis une réputation internationale en tant gue 
théoricien marxiste, son influence idéologigue s"étendait a la fois sur plusieurs partis commu- 
nistes européens. Néanmoins il déployait son activité politigue pratigue en premier lieu dans 
e Parti des Communistes de Hongrie, ses idées étaient grandement déterminées par les expérien- 
ces acguises dans le mouvement ouvrier révolutionnaire hongrois. 

Létude analyse la carriére politigue du philosophe en rapport avec Pévolution de son 
idéologie. Elle montre la radicalisation de sa philosophie a la fin de la premiere guerre mon- 
diale, présente comment il s"7est adhéré au Parti des Communistes de Hongrie en décembre 
1918. Sur la base de sources d archives, elle analyse les positions politigues du commissaire 
du peuple de 1919, avant tout son activité déployée dans le Conseil Gourvenemental Révolu- 

Lauteur évalue le róle joué par Lukács dans les années 1920 au sein de VEtat-Major du 
PCH, surtout a la période de 1919 a 1921, lorsgu?il était membre du Comité Central du parti 
communiste illégal. II présente la situation de Lukács dans le mouvement á VPépogue de 
Vaccueil de ses études sur Lénine et de , Histoire et conscience de classe?", sa rélégation a 
Varriére plan transítoire vers le milieu des années 1920. 

A la deuxitme moitié des années 1920, la position de Lukács se renforcait petit á petit de 
nouveau dans la direction du PCH. En tant guJun des dirigeants des landleristes, aprés la mort 
de Jenő Landler, il avait joué un róle important dans cette recherche de la voie gui a commencé 
á la fin de la décennie, dans le parti communiste hongrois. Sur la base de nouveaux documents, 
VPétude éclaire les mobiles et les circonstances du rejet des théses diítes de Blum écrites par 
Lukács, et sa passivité temporaire dans le mouvement communiste hongrois. 


Káro y Urbán 
GYÖRGY LUKÁCS IN THE HUNGARIAN WORKING-CLASS 
MOVEMENT (1918-1930) 


The years írom 1918 to 1930 were the period of revolutionary practice in György Lukács life. 
It was in this period that Lukács acguired international significance for the first time as 
a Marxist theoretician and his ideological influence reached several European communist par- 
ties at the same time. However, he carried out practical political activity firstly and decisively 
within the Hungaryan Party of Communists; his ideas were greatly affected by the experiences 
in the Hungarian revolutionary working-class movement. 

The author of the article examines the political career of the philosopher in connection 
with his ideologicai development. He analyzes the radicalization of Lukács$ intellectual world 
at the end of the First World War and describes how he joined the Communist Party of Hun- 
gary in December 1918. On the basis of archive sources he examines the political statements of 
the peoples commissary in 1919 and his activity in the Revolutionary Governing Council in 
particular. 

An evaluation is also given of the role played by Lukács in the leadership cf the HPC 
in the 1920s, particularly during the period 1919-1921, when he was a member of the Centrae 
Committee of the underground Communist Party. The writer shows Lukács"s position in the 
movement at the time of the reception of his , History and class-consciousness" and his study 
on Lenin, and when he was temporarily pushed into the background in the middle of the 1920s. 

In the second part of the 19205, Lukács position became gradually stronger in the leader- 
ship of the HPC. After Jenő Landler death, as a leader of the Landlerists he played an im- 
portant role in the search for new approaches which started in the Hungarian party at the end 
of the decade. On the basis of new documents the article throws light upon the reasons and 
circumstances of the refusal of the so-called Blum-thesis prepared by Lukács and his separa- 
tion from the Hungarian communist movement. 

A NAGY FORDULAT. 
A KOMMUNISTA INTERNACIONÁLÉ 
VII. KONGRESSZUSÁNAK 50. ÉVFORDULÓJÁRA 


A kommunista világmozgalom történetében kétségtelenül egészen kiemelkedő 
a helye a Kommunista Internacionálé VII. kongresszusának. A történelem 
egyik legdrámaibb szakaszában ült össze, amikor rohamosan nőtt a fasizmus 
és az újabb világháború veszélye; új stratégiát és taktikát dolgozott ki ahhoz 
a forradalmi harchoz, amelyet a munkásosztály, minden demokratikus erő 
az előretörő fasizmus ellen, a békének és a népek biztonságának a védelmében, 
a nemzeti felszabadulásért és a demokratikus szabadságjogokért vívott; új táv- 
latokat nyitott a társadalmi és a nemzeti felszabadulás erői előtt. 

A kongresszus határozatai akkora hatással voltak a kommunista mozga- 
lomra, hogy a kommunista pártok időszerű feladataik megoldása során fél 
évszázad múltán is felidézik következtetéseit és koncepcióit, tovább taglalják 
és elemzik azokat az eszméket, amelyek körül a kommunisták között abban az 
időben igen heves viták dúltak. A kongresszus azzal tűnt ki, hogy a marxista- 
leninista elméletet alkotó módon továbbfejlesztette és a harc új feltételeihez 
alkalmazta; leküzdötte a korábbi szakaszokban kialakult, eleve helytelen vagy 
időközben elavult nézeteket és elképzeléseket; következetes és elszánt harcot 
hirdetett a kommunista mozgalom több osztagában elhatalmasodott szektásság 
és dogmatizmus ellen; általánosította az antifasiszta és háborúellenes harcban 
addigra felhalmozott tapasztalatokat; célul tűzte ki a világ összes haladó erőinek 
egységét és tömörülését mind a nemzeti, mind a nemzetközi síkon kiépítendő 
egységes munkásíront, antifasiszta és antiimperialista népfront talaján. 

A kongresszus kedvező légkört teremtett az egész kommunista mozgalom 
megújhodásához, olyan távlatokat nyitott meg a kommunista világmozgalom 
fejlődéséhez, amelyek előnyösen befolyásolták egész sorsát, s a nemzetközi for- 
radalmi mozgalom sorsát is. Olyan lendületet adott a mozgalomnak, hogy. ma 
is valamennyi kommunista párt - nézetkülönbségekre való tekintet nélkül - 
fordulópontnak tekinti, olyan fordulópontnak, amely sok tekintetben a forradal- 
mi harc mai szakaszában sem vesztette el jelentőségét. 


$xk 


Már a harmincas évek legelején érződött, hogy a kommunista világmozgalom 
forradalmi harcának stratégiája és taktikája radikális átalakításra szorul. Az 

1929 végére kibontakozott és 1933 derekáig tartó gazdasági világválság a tőkés 
gazdaság valamennyi szféráját sújtotta. Lendületét, mélységét és romboló kö- 
vetkezményeit tekintve ez a válság párját ritkította a kapitalizmus történetében. 
A tőkés országok többségének a gazdasága visszaesett a XIX. század végi- XX. 
század eleji szintre. Soha nem látott arányokat öltött a munkanélküliség, s leg- 
alább 30 millió embert sújtott. Erősen romlott még a dolgozók helyzete is. 
, Egy tányér ingyenlevesre vagy egy csésze kávéra várakozó munkanélküliek 
egész lakónegyedeken végigkígyózó sorai, járványok, éhínség, tömeges ki- 
vándorlás, elnéptelenedett városok és munkástelepek, szánalmas viskókban 
szorongó hajléktalanok, akik városi szeméttelepek hulladékából, adományok- 
ból, prostitúcióból és lopásból tartották fenn magukat; a kisgazdák vagyonának 
elárverezése, a városi kispolgárság, a falusi népesség tönkremenetele, minden- 
fajta eladósodás rohamos növekedése, testi kimerülés, betegség és éhezés, 
félbetört sorsok és megnyomorodott lelkek — ez rejlett a száraz számadatok 
mögött, amelyek a termelés visszaesését, a kereskedelem hanyatlását, a valutá- 
ris-pénzügyi rendszer megrázkódtatásait, az elbocsátások mértékét, a munka 
intenzitásának fokozódását stb. mutatták." 

Az igen súlyos gazdasági megrázkódtatások közepette kiéleződött a munka 
és a tőke közötti harc. A válság három esztendeje alatt 15 vezető tőkés országban 
mintegy 19 000 sztrájk zajlott le több, mint 18,5 millió ember részvételével." 
A sztrájkmozgalom dinamikáját a következő adatok szemléltethetik: Német- 
országban 1930-ban 345 sztrájk volt, 1931-ben - 473, 1932-ben - 643, Nagy- 
Britanniában ennek megfelelően — 422, 420 és 389, Franciaországban - 1093, 
286 és 362, az Egyesült Államokban - 637, 810, 841." Szokatlanul nagy ará- 
nyokat öltött a munkanélküliek mozgalma. Sok országban tömeges paraszt- 
megmozdulások bontakoztak ki, kiálltak jogaik és érdekeik védelmében a 
városi középrétegek is. Sok országban zendülésekre került sor a hadseregben 
és a flottánál. 

A gazdasági világválság hatására viharos antiimperialista mozgalom bon- 
takozott ki a gyarmati és függő országokban, hiszen a gyarmattartó hatalmak 
éppen ezeknek az országoknak a vállára szerették volna átrakni a gazdasági 
válság terheit. Kínában kibontakozott a szovjetmozgalom, Indiában, Indo- 
kínában, Indonéziában, Chilében, Brazíliában, Kubában antiimperialista fel- 
kelések törtek ki; ezeket a hatóságoknak sikerült ugyan hosszabb-rövidebb idő 
alatt letörni, de az egyre növekvő antikolonialista mozgalmat már nem lehetett 
megállítani. 

A monopoltőke roppant erőfeszítéseket tett, hogy a kapitalizmus gazda- 
ságát kihúzza a kátyúból. Sok országban erősödött a gazdasági életbe való álla- 
mi beavatkozás. A monopoltőkés körök az állami szabályozással nemcsak a gaz- 
dasági problémákra kerestek valamilyen megoldást, hanem a szociális-politikai 


! Mezsdunarodnoje rabocseje dvizsenyije. Voproszi isztorii i tyeorii. (A nemzetközi 
munkásmozgalom. Történelmi és elméleti kérdések.] Moszkva, 1981. 5. k. 236-237. o. 

! K. K. Sirinya: Sztratyegija i taktyika Komintyerna v borbe protyiv fasizma i vojni 
(1934-1939). (A Komintern stratégiája és taktikája a fasizmus és a háború elleni harcban.) 
Moszkva, 1979. 18. o. 

" L.: Mezsdunarodnoje rabocseje dvizsenyije. 5. k. 108. o. 

gondokra is. Attól való félelmük, hogy megismétlődhetnek az 1918-1923-as 
évek eseményei, s a politikai helyzet kicsúszik ellenőrzésük alól; hogy a dolgozók 
tömegmegmozdulásai, amelyek szociális-gazdasági érdekeik védelmét szolgál- 
ják, forradalmi megmozdulásokba csapnak át, arra késztették a legreakciósabb 
monopoltőkés köröket, hogy bármilyen áron igyekezzenek megtartani a hatal- 
mat. Hogy ezt elérjék, készek voltak feláldozni a kormányzás hagyományos 
formáit, lemondani a demokratikus intézményekről és totalitárius módszerek- 
kel megszilárdítani a fennálló rendet. Palmiro Togliatti megállapítása szerint 
,a burzsoázia kénytelen volt saját teremtménye ellen fordulni, mivel az, ami 
eddig fejlődésének eleme volt, már a tőkés társadalom fenntartásának akadályá- 
vá vált". 

A kialakult helyzetből kivezető utat a monopoltőke elsősorban a fasizmus- 
ban látta: szemében ez volt alighanem az egyetlen lehetőség arra, hogy gátat ves- 
sen a több országban érlelődő forradalmi válságnak, amelynek messzemenő 
következményei lehettek volna. Oroszországban az Októberi Forradalom után 
a burzsoázia, Lenin szavaival élve, , megrémült a sbolsevizmustólt, esze- 
veszett haragra lobbant ellene", az 1929-1933-as válság időszakában viszont 
ez az , eszeveszett harag" már kóros formákat öltött. 

A fasiszta mozgalom a tőkés országokban hihetetlenül nagy arányokat 
öltött. 1933 októberében 23 országban működött fasiszta párt vagy mozgalom, 
alig fél évvel később pedig már 39 országban." Különösen erőteljesen bontako- 
zott ki a fasiszta mozgalom Németországban. Itt a Nemzetiszocialista Német 
Munkáspárt (NSDAP) taglétszáma 1928-tól 1931 végéig 100 000-ről 700 000-re 
nőtt." 1933 januárjában a nácik Németországban hatalomra jutottak, ami 
világszerte fölbátorította a legreakciósabb erőket és a fasizmus előretörésének 
újabb hullámát indította meg. A fasiszta pártok, mozgalmak, szervezetek 
nemcsak Európa és Észak-Amerika országaiban kerültek a politikai élet elő- 
terébe, hanem Ázsia és Latin-Amerika országaiban is. 

A fasizmus általános , divatja" arról tanúskodott, hogy a kialakult hely- 
zetben a társadalom kormányzásának liberális-reformista módszerei jelentős 
mértékben kimerültek, és sokfelé lassanként a nyílt terror és a néptömegekkel, 
elsősorban a munkásosztállyal és forradalmi élcsapatával, a kommunista párt- 
tal szembeni erőszak lépett a helyébe. , A fasizmus hatalomra jutása — állapí- 
totta meg Georgi Dimitrov - nem az egyik polgári kormány egyszerű felcserélése 
egy másikkal, hanem a burzsoá osztályuralom egyik államformájának, a pol- 
gári demokráciának a felváltása egy másikkal, a nyílt terrorista diktatúrával."" 

Nem minden tőkés országban jött létre fasiszta rezsim, hanem főleg ott, 
ahol a burzsoázia már nem bízott abban, hogy a hagyományos polgári demok- 
ratikus módszerekkel meg tudja tartani a hatalmat, vagy ahol úgy vélte, ki- 


§ ( Palmiro Togliatti)] P. Toljattyi: Lekcii o fasizme. (Előadások a fasizmusról.] Moszkva, 
1974. 10. o. 

: V. I. Lenin Összes Művei. 41. k. Kossuth Könyvkiadó, 1980. 81. o. 

" L.: Isztorija fasizma v Zapodnoj Jevrope. (A nyugat-európai fasizmus története.) 
Moszkva, 1978. 9. o. 

" A. A. Galkin: Germanszkij fasizm. (A német fasizmus.] Moszkva, 1967. 374. o. 

! Georgi Dimitrov: Az antifasiszta harc stratégiájáról. Kossuth Könyvkiadó, 1985. 45. o. 


alakulnak a feltételek a dolgozó tömegek forradalmi megmozdulásához. Egy sor 
országban (Anglia, Franciaország, az Egyesült Államok stb.) a burzsoázia fenn- 
tartotta a parlamenti demokráciát, a jobbrafordulás más országokban sem min- 
dig járt együtt nyílt, terrorisztikus és totális diktatúra létrehozásával, és a de- 
mokratikus intézmények korlátozására, a megtorló apparátus erősítésére szorít- 
kozott. Azáltal, hogy Németországban győzött és más tőkés országokban is erő- 
södött a fasizmus, halálos veszedelem fenyegette nemcsak a munkásmozgalmat 
és a demokratikus mozgalmakat, hanem az egész emberiséget is. A fasizmus 
agresszív politikája, a rasszizmus, a háborúnak és a területi hódításoknak a hir- 
detése megkérdőjelezte a népek biztonságát, az egyetemes békét, egész népek és 
államok létét. Különösen veszélyt jelentett a fasizmus azért is, mert sokak sze- 
mében alkalmasnak tűnt arra, hogy megvalósítsa az imperializmusnak az első 
szocialista állam megsemmisítésére irányuló terveit. 

Az újabb világméretű konfliktus veszélye különösen akuttá vált 1931 
ősze után, amikor a militarista Japán megtámadta Északkelet-Kínát, elfoglalta 
Mandzsúriát és a háborús veszély gócát hozta létre a Távol-Keleten. Miután 
a hitleristák hatalomra jutottak és megkezdték Németország újrafelfegyverzését, 
a világuralom megszerzésére irányuló háború előkészítését, különösen veszé- 
lyes háborús góc alakult ki ezúttal Európa szívében. Szemérmetlen területi 
igényekkel lépett fel a fasiszta Olaszország is. A világ elrendezésének az első 
világháború után létrehozott versailles-i és washingtoni rendszere omladozni 
kezdett. 

Jóllehet a fasiszta hatalmak agresszív politikája mind jobban fenyegette 
más tőkés államok, elsősorban Franciaország, Anglia és az Egyesült Államok 
imperialista érdekeit, ezeknek az országoknak egyes befolyásos uralkodó körei 
mégis arra törekedtek, hogy szovjetellenes alapon megegyezésre jussanak a 
fasiszta hatalmakkal, arra számítva, hogy éppen a fasiszta hatalmak képesek 
megsemmisíteni a szocializmust. 

Miközben a tőkés világot a szociális-gazdasági és politikai válság kínozta, 
és egyre inkább szertefoszlott a burzsoá propaganda mítosza az , örök virág- 
zásról", a Szovjetunióban, ahol megindult a szocializmus frontális előretörése, 
nagyszabású és impozáns változások történtek, amelyek igen nagy hatással 
voltak a dolgozók széles rétegeire. A Szovjetunióban a nép a kommunista párt 
vezetésével, hősies munkával történelmileg rövid idő alatt megteremtette a 
szocializmus gazdasági alapjait. Az országban radikális társadalmi átalakulás 
ment végbe. A szocialista iparosítás a Szovjetuniót a termelés mennyisége tekin- 
tetében a világ második ipari hatalmává tette. A parasztság szocialista szövet- 
kezetbe tömörítése megváltoztatta a szovjet falu arculatát. A Szovjetunió 
gazdasága terv alapján fejlődött, a gyakorlatban bizonyítva a szocialista gaz- 
dálkodási módszerek fölényét a kapitalista módszerekkel szemben. Véget 
vetettek a munkanélküliségnek, újabb lendületet vett a kulturális forradalom. 
Megnőtt a szocialista állam védelmi potenciálja, s ez hathatós tényezőjévé 
vált annak a harcnak, amelyet a világ népei az agresszió imperialista politikája 
ellen folytattak. A Szovjetunióban végbement megannyi szocialista átalakulás, 
a békés külpolitika megváltoztatta az erőviszonyokat a nemzetközi porondon, 
kedvezőbb feltételeket teremtett a forradalmi mozgalom fejlődéséhez. Ez, 


ő 


Ernst Thálmann szavai szerint, , meggyőzőbb agitáció volt a szocializmus 
mellett, mint az 1917 novemberéig hetven éven át türelmesen folytatott agitá- 
ciós munka"." i 

. A kommunista pártok tevékenységének belső és nemzetközi feltételei 
tehát a harmincas évek elején jelentősen megváltoztak, és a forradalmi harc 
stratégiájának és taktikájának radikális átalakítását sürgették. A kommunista 
pártok és a Komintern a fasizmusban már akkor is a munkásosztály legádázabb 
ellenségét látták, amikor az még nem jelentett komoly veszélyt a munkás- 
mozgalomra nézve, s arra buzdították a dolgozó tömegeket, hogy folytassanak 
elszánt, megalkuvás nélküli harcot a fasizmus ellen. Ám csak fokozatosan nyert 
tért a felismerés: az eredményes antifasiszta harc feltétele, hogy megszüntessék 
a munkásosztály soraiban végbement mélyreható szakadást, és álláspontja 
gyökeres megváltoztatására bírják a szociáldemokráciát, amely a fasizmus 
növekvő veszélye ellenére folytatta a burzsoázia reformista szárnyával való 
osztály-együttműködés politikáját és antikommunista álláspontot foglalt el. 
A kommunista pártok nem számíthattak sikerre, ha nem tudnak együttműködni 
és akcióegységre lépni a szociáldemokrata pártokkal, amelyeket a munkás- 
osztály jelentős része követett." 

Az ilyen együttműködést azonban szerfölött nehezítette két tényező. 
A gazdasági világválság és a fasiszta előretörés igen súlyos csapást mért a szo- 
ciáldemokrácia reformista ideológiájára és politikájára. Mivel azonban a dol- 
gozók tömegmegmozdulásaitól való félelem és az antikommunista előítélet már 
igen mély gyökeret vert a szociáldemokráciában, sok vezetője úgy vélte, inkább 
a polgári reformista pártokkal való osztály-együttműködés régi, már kipróbált 
politikáját kell erősíteni, hogy —- Fritz Tarnownak, Németország Szociál- 
demokrata Pártja (SPD) egyik tekintélyes vezetőjének a szavai szerint — ,,ko- 
molyan gyógyítani óhajtó orvosoknak is kell lennünk, de egyúttal továbbra is 
olyan örökösöknek érezve magunkat, akik inkább ma, mint holnap, a tőkés 
rendszer örökébe lépnek"." 

A szociáldemokrácia sok vezetője szavakban síkraszállt a kommunistákkal 
való kölcsönös megértésért az erősödő reakció ellen, a demokrácia védelmében 
vívandó harcban, de a gyakorlatban továbbra is nagyobb vagy ugyanakkora 
veszélyt látott a kommunizmusban, mint a fasizmusban. Ezek a szociál- 
demokrata vezetők nem voltak hajlandók határozott harci fellépésre a fasizmus 
és az ezt létrehozó imperialista rendszer ellen."! Ám a fasizmus növekvő veszélye 
szükségképpen erősítette a szociáldemokrácia balszárnyát, amely úgy látta, 
hogy a fasizmust csakis a szociáldemokrata pártoknak a kommunista pártokkal 
való szövetsége tartóztathatja föl. A baloldali szociáldemokraták fokozatosan 
túltették: magukat az idejétmúlt antikommunista dogmákon és keresték a mód- 
ját a kommunista pártokkal való kölcsönös megértésnek. 


" (Ernst Thülmann] E. Tyelman: Izbrannije sztatyi i recsi. [Válogatott cikkek és beszé- 
dek.] Moszkva, 1957. I. k. 191. o. 

19. Sozialdemokratischer Parteitag in Leipzig 1931. Protokoll. (Az 1931. évi lipcsei 
szociáldemokrata pártkongresszus.) Berlin, 1931. 45. o. 

u -Faschismus-Forschung. Positionen. Probleme. Polemik. [Fasizmuskutatás. Állás- 
pontok, problémák, vita.) Berlin, 1980. 405. o. 

Ugyanilyen bonyolult folyamat volt a kommunisták soraiban is a szociál- 
demokráciával kapcsolatos előítéletek leküzdése. Ezek érthetők, ha figyelembe 
vesszük, hogy a szociáldemokrácia meglehetősen hosszú időn át a burzsoázia 
nyílt politikai szövetségeseként állt szemben a proletariátus forradalmi mozgal- 
mával, a kommunista pártokkal. Éppen ezért a kommunista pártok és a Kom- 
intern, bár többször is leszögezték a munkásosztály egységírontjának a szüksé- 
gességét és fontosságát, a szociáldemokráciát olyan folyamaton átmenő erőnek 
tekintették, , amelyek eredményeként a munkásmozgalom jobbszárnyából a 
burzsoázia balszárnyává és helyenként a fasizmus szárnyává alakul át"."" Ebből 
adódott a szociáldemokráciának az a jellemzése, miszerint az a fasizmus mérsé- 
kelt szárnya, , szociálfasizmus", ebből fakadtak az olyan felhívások, hogy a fő 
csapást a szociáldemokráciára kell mérni mint a kommunizmus legveszélyesebb 
ellenségére, amely a burzsoá politikát közvetíti a munkásosztály soraiban. 

A fasizmus növekvő veszélye hozzájárult ahhoz, hogy a kommunista pár- 
tokban leküzdjék a szociáldemokráciával szembeni szektás magatartást; hogy 
kijavítsák sok hibás módszerüket; hogy keressék a kölcsönös megértést a szo- 
ciáldemokrata tömegekkel és a szociáldemokrata pártoknak azokkal a vezetői- 
vel, akik hajlandók voltak a kommunistákkal való együttműködésre, s arra buz- 
dították a dolgozókat, hogy tegyék félre az őket megosztó politikai, ideológiai és 
egyéb nézeteltéréseket. Már nem sokkal a fasizmus németországi hatalomra 
jutása után a Komintern Végrehajtó Bizottsága felhívást intézett a világ minden 
munkásához, s ebben arra szólította fel , a kommunista pártokat, tegyenek még 
egy kísérletet arra, hogy a szociáldemokraták közvetítésével teremtsék meg az 
egységes harci frontot a szociáldemokrata munkásokkal", és kifejezte azt a meg- 
győződését, hogy az ilyen front , vissza tudja verni a tőke offenzíváját és a fasiz- 
must, és rendkívül meg tudja gyorsítani a kapitalista kizsákmányolás elmarad- 
hatatlan végét"." A kommunista pártok, ha nem is azonnal, hanem meg-meg- 
torpanva és sokszor melléfogva, lassanként megtalálták a szociáldemokráciához 
való közeledés új módját, leküzdötték soraikban azokat a nézeteket és elképzelé- 
seket, amelyek gátolták a szociáldemokrata pártokkal való együttműködést 
és ártottak az egységíront ügyének. 

Legalább ilyen bonyolult probléma volt, amelynek megoldását ugyancsak 
sürgette az új helyzet, a kommunista mozgalomban meglehetősen széles kör- 
ben elterjedt szektás-dogmatikus jellegű elméleti tételek leküzdése. Ezek forrása 
többek között az volt, hogy a kommunista pártoknak hosszan tartó eszmei- 
politikai harcot kellett folytatniuk mind a saját soraikban fellépő opportunista 
és revizionista állásfoglalások, mind a burzsoázia és a szociáldemokrata pártok 
által terjesztett reformista nézetek ellen. 

A kommunista pártok a fő csapást a jobboldali opportunizmus ellen 
irányítva, nem mindig harcoltak eléggé következetesen a balos nézetek és el- 
képzelések ellen, amelyek immár, Dimitrov képletes kifejezésével szólva, , mé- 


ő A Kommunista Internacionálé válogatott dokumentumai. Kossuth Könyvkiadó, 1975. 
178. o. 

" Dokumentumok a magyar forradalmi munkásmozgalom történetéből. 1929-1935. 
Kossuth Könyvkiadó, 1964. II. k. 214-215. o. 


lyen gyökerező kór"" voltak az akkori kommunista mozgalomban. A kommu- 
nista pártokban széles körben elterjedt a részkövetelések lekicsinylése, abból 
kiindulva, hogy a reformokért folytatott harc elvonhatja a tömegeket a mozgalom 
végső céljaiért vívandó küzdelemtől. A kommunista pártok túlbecsülték a 
gazdasági világválság mélységét, amikor feltételezték, hogy ez a munkásosztályt 
majd közvetlenül a szocialista forradalom végrehajtására indítja. A kommunis- 
ták hosszú időn át szemlátomást lebecsülték a fasiszta veszélyt, emellett úgy 
vélték, hogy csakis a proletárforradalom menthet meg a fasiszta rabságtól, és 
még a fasiszta diktatúrák létrejötte után is , a válság forradalmi leküzdéséért, 
a tanácshatalomért" vívandó harcra mozgósítottak. A kommunista pártok fel- 
tételezték, hogy a tömegek máris készen állnak a proletariátus diktatúrájáért 
vívandó harcra, és így lebecsülték a polgári demokratikus szabadságjogok követ- 
kezetes védelmének a szükségességét. A Komintern Végrehajtó Bizottságának 
XI. plénuma pl. egyik határozatában megállapította, hogy az osztályharc fej- 
lődése , döntő választás elé állítja a dolgozók nagy tömegeit: vagy a burzsoázia 
diktatúrája, vagy a proletariátus diktatúrája — vagy gazdasági és politikai rab- 
ság, vagy a tőkés kizsákmányolás és elnyomás vége . . .""5 Még a hitleristák 
hatalomra jutása után a Komintern Végrehajtó Bizottságának XIII. plénuma 
is azt a nézetet képviselte, hogy Németországban megvannak a feltételek az 
újabb forradalmi fellendüléshez."§ 

Hasonlóképpen balos koncepciók jártak az olyan országok kommunista 
pártjaiban, ahol nemzeti felszabadító mozgalom bontakozott ki. Ezek a pártok 
úgy vélték, hogy a burzsoázia már kimerítette forradalmi lehetőségeit, és ezért 
tagadták a vele való szövetség szükségességét az imperialistaellenes mozgalom- 
ban. Mint Khaled Bagdas, a Szíriai Kommunista Párt főtitkára később vissza- 
tekintve megállapította, , az ilyen taktika, amely tagadta a nemzeti burzsoázia 
mindennemű pozitív szerepét az imperializmus elleni harcban, lehetővé tette 
a fasizmusnak, hogy behatoljon a nemzeti mozgalomba és a nacionalista érzel- 
mű rétegek szövetségesének tüntesse fel magát".!" 

Helytelen volna a kommunista pártok által a Komintern VII. kongresszusa 
előtt folytatott egész politikát és tevékenységet merőben hibásnak, szektásság- 
tól és dogmatizmustól áthatottnak tekinteni. A kommunista pártok — minden 
hibájuk, gyengeségük és fogyatékosságuk ellenére — mindig bátor és elszánt 
harcot vívtak az előretörő reakció és a növekvő háborús veszély ellen, kutatták, 
olykor keserves kínokkal, nagy áldozatok és kudarcok közepette, milyen úton- 
módon érhetnének el fordulatot a fasizmus elleni harcban. Általában véve 
helyesen határozták meg a fasizmus természetét és lényegét, mindenkor hang- 
súlyozták, hogy a legelszántabban harcolni kell a fasiszta diktatúrák ellen, s az 
olyan reakciós kormányok minden intézkedése ellen is, amelyek kapituláns 
politikájukkal egyengetik a fasizmusnak az utat a hatalomhoz. A Komintern 


MG. Dimitrov: Az antifasiszta harc stratégiájáról. 117. o. 

"5 A Kommunista Internacionálé válogatott dokumentumai. 372. o. 

16 TJo. 401. o. 

5 Mezsdunarodnaja vsztrecsa, poszvjascsennaja 30-letyiju VII kongressza Komin- 
tyerna. Prága, 1966. 47. o. (Vö. Nemzetközi találkozó a Komintern VII. kongresszusának 
harmincadik évfordulója emlékére. Béke és Szocializmus, 1965. 12. sz. 29-35. o.) 

Végrehajtó Bizottsága XIII. plénumának mélyreható jellemzése szerint a fasiszta 
diktatúra lényege a finánctőke legreakciósabb, legsovinisztább és legimperialis- 
tább köreinek nyílt terrorista diktatúrája." Erre a jellemzésre támaszkodva a 
kommunista pártok szilárd tudományos alapra helyezhették az antifasiszta 
akciók stratégiáját. 

Alighogy újabb országban érezhetővé vált a fasizmus hatalomra jutásának 
a veszélye, a kommunista pártok aktív kampányt indítottak, hogy az összes 
antifasiszta erőt mozgósítsák a reakció elleni harcra. 1930 augusztusában 
Németország Kommunista Pártja közzétette , A német nép nemzeti és társadalmi 
felszabadításának programjá"-t. Ez volt az egyik legelső kísérlet arra, hogy anti- 
fasiszta platform talaján összefogják az ország minden demokratikus erejét. 
Ugyanazon év őszén a kommunista párt kezdeményezésére megalakult a Fasiz- 
mus Elleni Harc Szövetsége, 1932 májusában pedig kiadták az , Antifasiszta 
akció" c. felhívást, amely a fasizmus elleni harc céljából egységes proletárfíront 
megalakítását sürgette. A kommunista párt több ízben is felszólította az SPD 
vezetőségét arra, hogy szervezzenek közös akciókat, a többi között preventív 
általános politikai sztrájkot, amely álljt parancsolhat a fasizmusnak. A német 
kommunistáknak Hitler hatalomra jutásakor is az volt a véleményük, hogy a 
felszabadító harc egységírontja véget vethetne a hitlerista rezsimnek.!" 

A Francia Kommunista Pártnak döntő szerepe volt abban, hogy kibonta- 
kozott az antifasiszta és háborúellenes Amszterdam-Pleyel-mozgalom, amely- 
nek keretében kezdett kialakulni a fasizmus ellen fellépő különböző politikai 
erők széles frontja." 1933 elejétől kezdve a Spanyol Kommunista Párt is több 
ízben fordult felhívással a szocialista tömegekhez és az anarchoszindikalisták- 
hoz, hogy a fasizmus elleni harcban hozzák létre a munkáspártok és -szerveze- 
tek akcióegységét. , A dolgozóknak, bármely irányzathoz tartozzanak is, az anti- 
fasiszta harc nagy közös frontjában kell egyesülniük. Valamennyi dolgozó 
számára létkérdés, hogy csírájában fojtsák el a reakció veszélyét, hogy meg- 
hiúsítsák végzetes provokációit s az államcsíny előkészítését. Németország 
példája — sürgető figyelmeztetés. Ha az éberség és a dolgozók egységének 
hiánya folytán Spanyolországban berendezkednék a fasiszta diktatúra, véres 
terrorja semmiféle különbséget sem tenne szocialista, anarchista vagy kommunis- 
ta munkások között" - olvasható az SKP 1931. márciusi felhívásában."" Tevé- 
kenyen kutatták a fasizmus elleni harcban a szociáldemokratákkal való együtt- 
működés és akcióegység módját Olaszország, Ausztria, Magyarország, Cseh- 
szlovákia, Lengyelország, Bulgária, Románia, Görögország és más országok 
kommunistái. 1933-ban Nagy-Britannia Kommunista Pártja megállapodott a 
Független Munkáspárttal, hogy haladéktalanul egyesítik erőfeszítéseiket a 
fasizmus és a háborús veszély elleni harcban. Hollandia kommunistái más bal- 
oldali erők képviselőivel együtt létrehozták a Fasizmus Elleni Harc Szövetségét. 

A kommunisták által kezdeményezett, aktív részvételükkel kibontakozó 


5 A Kommunista Internacionálé válogatott dokumentumai. 398. o. 

"8 Geschichte der deutschen Arbeiterbewegung. (A német munkásmozgalom története.) 
Berlin, 1966. 4. k. 255-260., 338-339. o., Berlin, 1966. 5. k. 464—465. o. 

10 A Francia Kommunista Párt története. Kossuth Könyvkiadó, 1968. 148. o. 

" A Spanyol Kommunista Párt története. Kossuth Könyvkiadó, 1964. 83. o. 

szélés körű antifasiszta mozgalom fejlődésében fordulópont volt 1933-1934. 
Különösen fontos, alighanem döntő szerepe volt ebben a fordulatban a Német- 
országban letartóztatott Georgi Dimitrov és társai kiszabadításáért kibontako- 
zott kampánynak, vatamint az Ernst Thálmann védelmében indított mozgalom- 
nak. Lendületüket, a résztvevők számát és a harc hevességét tekintve ezek a 
szolidaritási kampányok a maguk nemében egyedülállóak voltak. A legkülönbö- 
zőbb társadalmi rétegek, pártok, szakszervezetek, egyesületek képviselői vettek 
részt bennük, sokszor igen különböző ideológiai-politikai nézeteket valló embe- 
rek. Ez a kampány valóban világméretű volt, és határozott antifasiszta jelleget 
öltött. Résztvevői nemcsak arra törekedtek, hogy megmentsék a kommunista 
mozgalom tekintélyes vezetőinek az életét, ami már önmagában is igen súlyosan 
érintette a fasizmust, hanem arra is, hogy az egész világ előtt feltárják a 
Reichstag felgyújtásának, a nácik e kommunistaellenes és antidemokratikus 
provokációjának a valódi hátterét és politikai értelmét, hogy a nép nagy tömegeit 
olyan aktív akciókra mozgósítsák, amelyek gátat vethetnek a nemzetközi reakció 
előretörésének. 

A világ közvéleményének a fasizmus elleni mozgósításában óriási szerepe 
volt a Nemzetközi Bizottság a Német Fasizmus Áldozatainak Megsegítésére 
nevű szervezetnek. Megbízásából a legrövidebb idő alatt összeállították a 
, Barna könyv a Reichstag felgyújtásáról" című dokumentum-gyűjteményt, 
amely 26 országban jelent meg." 1933 nyarán Londonban tekintélyes jogászok 
bevonásával megrendezték az úgynevezett Londoni Ellenpert, amely teljesen 
leleplezte a nácikat mint a Reichstag felgyújtásának a szervezőit, és meggyőzően 
kimutatta, mennyire tarthatatlan az a fasiszta verzió, amely szerint a , nemzet- 
közi kommunizmusnak" része volt a Reichstag felgyújtásában.? A közvéle- 
ményben a fasizmus tekintetében fordulat ment végbe, amelynek nagyszerű 
következménye volt a világméretű antifasiszta mozgalom kibontakozása; döntő 
mértékben befolyásolta a kommunista pártokat is a fasizmus elleni harc kor- 
szerű stratégiájának és taktikájának kidolgozásában. 

A tömegek mozgósítása, az antifasiszta harc aktivizálása szempontjából 
legalább ekkora szerepe volt annak a magatartásnak is, amelyet Georgi Dimitrov 
a lipcsei perben tanúsított. A fasiszta vésztörvényszéket szószéknek használta 
fel arra, hogy leleplezze a fasizmust és embergyűlölő politikáját, hogy védelmére 
keljen a kommunizmus, a proletár internacionalizmus elveinek, hogy védel- 
mezze az egész világ kommunistáinak a méltóságát és becsületét. Nem vélet- 
lenül írta Marcel Willard, francia publicista, Dimitrov perbeli szerepléséről, 
hogy ezzel , a proletariátus diadalmenetben vonult be a bíróság ülésterméte, 
egyetlen bilincsbe vert ember hívására"."" Maga Dimitrov már kiszabadulása 
után a perben elfoglalt álláspontjáról és a maga elé tűzött , szuperfeladatról" 
szólva megállapította: , Azt reméltem, hogy a bíróság előtti bátor fellépésem 


35 Mezsdunarodnaja szolidarnoszty trudjascsihszja v borbe protyiv fasizma iíi ugrozi 
vojni 1933-1939. (A dolgozók nemzetközi szolidaritása a fasizmus és a háborús veszély elleni 
harcban.] Kijev, 1984. 103. o. 

3 To. 106-108. o. 

MM. Vilar ([M. Willard]: U isztokov jegyinovo fronta. [Az egységíront forrásainál.) 
In: Francuzszkij jezsegodnyik. Moszkva, 1978. 65. o. 

kissé felrázza majd sorainkat. A forradalmi bátorságot és forradalmi cselekvés 
vágyát szándékoztam felébreszteni a tömegekben, amelyek csüggedten seny- 
vednek a börtönökben, a koncentrációs táborokban és az üzemekben. Példát 
akartam nekik mutatni arra, hogy nem olyan borzasztóan nehéz a fasizmus 
ellen küzdeni . . . Tudtam, hogy a bíróság előtti bátor fellépés a dolgozók 
millióit fogja mozgósítani külföldön rokonszenv-nyilvánításra, támogatásra és 
védelemre."?"5 Dimitrov maximális mértékben kihasználta a pert arra, hogy 
ne csak a maga meggyőződését védje, hanem a fasizmus elleni harc taktikájának 
bizonyos elveit is megfogalmazza. , Tömegmunka, tömegharc, tömegellen- 
állás, egységíront, semmiféle kaland! Ez a kommunista taktika alfája és 
ómegája"?" — jelentette ki. Dimitrovnak és társainak, Borisz Popovnak és 
Vaszil Tanevnek a kiszabadulása a növekvő antifasiszta tömegmozgalom hatal- 
mas győzelme volt és hozzájárult ahhoz, hogy ez a mozgalom a munkásosztály 
valamennyi osztagának, az összes demokratikus erőnek az egysége alapján 
tovább szélesedjen. 

A lipcsei per és a fasiszta terror áldozatainak védelmében kibontakozott 
kampány, Dimitrov szavaival élve, , felrázta a dolgozók millióit valamennyi 
országban, növelte a kommunisták jelszavainak hitelét a szociáldemokrata töme- 
gek körében, világosan feltárta az egységíront létrehozásának szükségességét 
és lehetőségét, és a szociáldemokrácián belül is erősítette az egységtörekvéseket és 
az ellenzéki elemeket . . ."? egyszersmind igen jelentős mértékben befolyá- 
solta a kommunista pártok politikáját is, segítette őket a szektás felfogás le- 
küzdésében, hatalmas lökést adott az antifasiszta akcióknak, és hozzájárult 
ahhoz, hogy az egységíront jelszava immár gyakorlati cselekvéssé váljon. 

1934. február elején a francia proletariátus súlyos csapást mért a fasiz- 
musra, meghiúsítva a fasiszta szervezetek kísérletét, hogy elfoglalják a Bourbon- 
palotát, ahol a képviselőház ülésezett, és magukhoz ragadják a hatalmat. 
Február 9-én Párizsban 60 000 fős tüntetés zajlott le, amelyet az FKP szerve- 
zett, február 12-én pedig az országot megbénította 4,5 millió munkás és alkal- 
mazott általános sztrájkja. A sztrájkolók kijelentették, hogy , akármilyen esz- 
közzel" megvédik a demokráciát. A francia fasisztáknak a hatalom megszerzé- 
sére tett kísérlete meghiúsult; megindult a közeledés a két munkáspárt: a kom- 
munista és a szocialista párt álláspontja között. Tárgyalásaik 1934. július 22-én 
akcióegység-egyezmény aláírásával zárultak, amely közös cselekvést irányzott 
elő a fasizmus és a háború elleni harcban." 1934 októberében az FKP java- 
solta, hogy vonják be az egyezménybe a többi baloldali erőt is, hogy , a reakció 
és a fasizmus frontjával szemben hozzák létre a szabadság, a munka és a béke 
népírontját""."?? Ezt a gondolatot hamarosan magáévá tette számos demokrati- 
kus párt és szervezet, amelyek 1935 tavaszán egységfrontban indultak a község- 
tanácsi választásokon és impozáns győzelmet arattak. 


5 Voproszi isztorii KPSZSZ, 1972. 6. sz. 62-63. o. 

"6 Georgi Dimitrov: Egységfront, népfront, szocializmus. Kossuth Könyvkiadó, 1974. 70. o. 

" Idézi: Ot Marksza do nasih dnyej. [Marxtól napjainkig.) Moszkva, 1982. 2. k. 104. o. 

" A Francia Kommunista Párt története. 164-167. o. 

1 ( Maurice T horez] M. Torez: Szovremennaja Francija i Narodnij Front. (A mai Francia- 
ország és a Népfront.] Moszkva, 1937. 101. o. 

Ugyancsak meglepetés érte az európai fasizmust Ausztriában, ahol a 
Dollfuss vezette kormányzó Keresztényszociális Párt, a hitleristák sikerén fel- 
buzdulva, terrorhoz folyamodott a munkásmozgalom ellen. A kommunista párt 
a reakcióval szembeni ellenállásra buzdította a dolgozókat, s felajánlotta a szo- 
ciáldemokratáknak, hogy kössenek megállapodást a közös harcra, annál is 
inkább, mert a szociáldemokrata párt vezetői több ízben kijelentették, hogy 
készek általános sztrájkot hirdetni, ha a hatóságok az alkotmányos szabadság- 
jogok felfüggesztéséhez folyamodnak. Amikor viszont a kormány támadásba 
ment át és parancsot adott a rendőrségnek a helyi szociáldemokrata párthelyi- 
ségek lefoglalására, a szociáldemokrata vezetők meginogtak. Az általános 
sztrájkra vonatkozó párthatározatukat nem támasztotta alá semmiféle konkrét 
lépés. Ennek ellenére 1935. február 12-én Linzben, majd Bécsben és több 
más városban - a kormány provokációi nyomán - fegyveres munkásfelkelések 
robbantak ki. A hatóságok kíméletlenül letörték a felkelést, de az mégis mély 
nyomokat hagyott az európai munkásmozgalomban, s bebizonyította, hogy 
van lehetőség a fasizmus és a reakció elleni fegyveres harcra. 

Még egy esemény volt igen jelentős hatással a kommunista mozgalom új 
politikai irányvonalának kialakulására: a spanyolországi dolgozók 1934. októberi 
fegyveres felkelése. A reakció előretörése Spanyolországban különösen nagy 
arányokat öltött 1933 végén, amikor a jobboldali pártok blokkja győzelmet 
aratott a parlamenti választásokon és eltávolította a hatalomból a köztársasági 
pártok és a szocialisták koalícióját. A jobboldali pártok fokozatosan felszámol- 
ták azokat a haladó reformokat, amelyekre Spanyolországban a monarchia 
megdöntése és a polgári demokratikus forradalom 1931. áprilisi győzelme 
után került sor. Az ellenreformok politikájával szemben a dolgozó tömegek heves 
ellenállást tanúsítottak. Ám a szocialisták, a kommunisták és az anarchoszindi- 
kalisták befolyása alatt álló munkásosztály mély megosztottsága akadálya volt 
egy olyan egységíront megalakításának, amely képes megállítani a reakciós 
erők előretörését. Ennek ellenére a kommunista párt kitartóan azon munkál- 
kodott, hogy kölcsönös megértésre jusson a szocialistákkal és az anarcho- 
szindikalistákkal. A szocialista párton belül befolyásos balszárny alakult ki, 
s ez meggyorsította a kommunisták és a szocialisták álláspontjának közeledé- 
sét. Megállapodás jött létre, hogy közös akciókhoz folyamodnak, amennyiben 
a kormányba bevonják a legerősebb reakciós párt: a Spanyol Jobboldal Autonóm 
Szövetsége (CEDA) képviselőit; erre az esetre általános sztrájk szervezését 
irányozták elő. 

1934. október elején, amikor ez megtörtént, a kommunista párt általános 
sztrájkra szólította fel a tömegeket. A szocialista vezetők viszont jó előre úgy 
rendelkeztek, hogy nemcsak sztrájkot kell kezdeni, hanem fegyveres felkelést 
is; az utóbbit azonban nem készítették elő. Az ország több ipari és közigazgatási 
centrumában kitörtek a dolgozók fegyveres megmozdulásai. A hatósági szervek 
kihirdették a rendkívüli állapotot, és a felkelő munkásokat behívták a had- 
seregbe. A legtöbb vidéken a felkelést viszonylag hamar letörték. Csak Asztúriá- 
ban, ahol a kommunisták, a szocialisták és az anarchisták egységírontban 
léptek fel, ott maradt két héten át a munkások kezében a hatalom. A vereség és a 
kegyetlen leszámolás sem törte meg a spanyol proletariátus harci elszántságát. 

Ellenkezőleg, mint Dolores Ibárruri megjegyezte, éppen e tűzkeresztség után 
, mutatkozott meg különösen világosan az egyes politikai csoportosulások harc- 
képessége, s kialakultak a feltételek az összes antifasiszta erő szélesebb körű 
egységéhez". 

Az antifasiszta erők összefogása terén, a fasizmussal és a háborúval szem- 
beni munkásegységért vívott harcban bizonyos sikereket ért el 1934-ben Nagy- 
Britannia, Belgium, Lengyelország, Olaszország, Bulgária, Románia és több 
más ország kommunista pártja is. Ennek során új módszereket dolgoztak ki az 
új feladatok megoldására, igyekeztek leküzdeni a szektás nézeteket és elveket. 
A kommunista pártok keresték és mind gyakrabban meg is találták a harc olyan 
formáit és módszereit, amelyek segítségével egyre sikeresebben küzdötték le 
a munkásosztály sorainak megosztottságát. Mindinkább megtalálták a közös 
nyelvet a munkásmozgalom más áramlataival, közelebb kerülve a városi és a 
falusi demokratikus rétegekhez, hogy a maguk szövetségeseivé tegyék, s harcba 
vigyék őket a fasizmus ellen. 

Ugyanakkor új megoldások kutatásával volt elfoglalva a Könülttééa veze- 
tősége is, amely 1934 végén megkezdte a Kommunista Internacionálé VII. 
világkongresszusának előkészítését. , Az új határozatok kidolgozásában két 
áramlat futott össze: az egyik alulról, maguktól a kommunista pártoktól, a kom- 
munista tömegektől indult ki; a másik fölülről, a Komintern vezetőségétől. 
Emellett az egyes pártok előzőleg talált új taktikai megoldásai és eszméi éppen 
itt, a Komintern vezető szerveiben forrtak össze egységes koncepcióvá, ki- 
atlakítva az új irányvonalat.""! 

A nemzetközi kommunista mozgalom új stratégiai és taktikai orientációja 
a harc tüzében és heves elméleti viták közepette született, olyan körülmények 
között, amikor a régi, megállapodott nézetekkel és koncepciókkal élesen ütköz- 
tek az új megközelítési módok és nézetek. Ez nagy személyes bátorságot köve- 
telt a kommunista pártok és a Komintern korszerű nézeteket valló vezétőitől, 
annál inkább, mert az új nézetek gyökeres fordulatot jelentettek a kommunista 
mozgalom stratégiájában. A régi irányvonal egyelőre hatályban volt, sőt meg- 
őrizte kötelező jellegét, hiszen a Komintern kongresszusainak, a KI VB plé- 
numainak, a pártok kongresszusainak a határozataiban szerepelt. Ezek a korábbi 
döntések pedig a tőkés országokban a közvetlen szocialista fordulat előkészítését 
tűzték ki célul. Most azonban a kommunisták minőségileg új feladatokkal 
találták szemben magukat, amelyek sikeres megoldása sem vezetett el feltétle- 
nül és közvetlenül a szocialista forradalom végrehajtásához, hanem egész sor 
általános demokratikus közbülső feladat megoldását követelte. Ennek érdekében 
le kellett küzdeni a megkövesedett nézeteket és új módszereket kellett találni 
minőségileg új problémák tömegének a megoldásához, ami igazán nem volt 
könnyű feladat. 

Hogy mennyire nehéz dolog ez, kitűnik abból a levélből is, amelyet Dimit- 


9 Mezsdunarodnaja vsztrecsa... 203. o. (Vö. Béke és Szocializmus, 1965. 12. sz. 
82-90. o.) 

"a B. M. Lejbzon-K. K. Sirinya: Fordulat a Komintern politikájában. A Kommunista 
Internacionálé VII. kongresszusa 1935. Kossuth Könyvkiadó, 1978. 75. o. 

rov, aki a fasiszta börtönből való kiszabadulása után a KI VB főtitkára lett, 
a Komintern VII. kongresszusát előkészítő bizottsághoz intézett. Ebben több 
olyan, nagy elvi jelentőségű kérdést vetett fel, amelynek helyes megválaszo- 
lása nélkül lehetetlen lett volna bármiféle fordulatot végrehajtani a kommu- 
nista mozgalom stratégiájában és taktikájában. Például ezt a kérdést is fel- 
vetette: helyes-e a szociáldemokráciát globálisan szociálfasizmusnak és minden 
körülmények között a burzsoázia legfőbb társadalmi támaszának minősíteni, a 
baloldali csoportosulásokat pedig — a fő veszélynek tekinteni. Ezzel egyidejűleg 
egész sor olyan új kérdést is felvetett, amelyek az egységíront taktikáját érin- 
tették és ugyancsak a korábbi irányvonal felülvizsgálatát tették szükségessé.?? 
Álláspontját indokolva Dimitrov a kongresszus második napirendi pontját 
előkészítő bizottság ülésén mondott beszédében megállapította: , pártjaink 
leggyengébb pontja éppen a taktika; a taktikai kérdések terén uralkodik néze- 
tem szerint a legnagyobb zűrzavar". A pártok taktikájának, irányelveinek, 
munkamódszereinek határozott felülvizsgálását sürgette, , nem törődve a már 
meglevő, kezünket-lábunkat megkötő taktikai irányelvekkel". 

Ha összehasonlítjuk Dimitrovnak , A fasizmus előretörése és a Kommu- 
nista Internacionálé feladatai a munkásosztály egységéért a fasizmus ellen 
folytatott harcban" című beszámolóhoz 1934. július 1-én, illetve 1935. május 
végén-június elején előterjesztett vázlatait, azt látjuk, hogy a legfontosabban, 
a lényegben egyeznek ugyan, de néhány pontban jelentősen eltérnek. A IV. 
fejezet első változatában a szociáldemokráciával kapcsolatban ilyen kérdések 
tárgyalását irányozta elő: , Szociáldemokrácia és fasizmus. A szociálfasizmus 
problémája. Viszonyunk a szociáldemokráciához a fasizmus támadásának idő- 
szakában. A burzsoázia legfőbb társadalmi támaszának kérdése. A sz[ociálj- 
díemokrácia] soraiban végbemenő differenciálódás és különböző csoportjaihoz 
való viszonyunk."" A második változatban, amelyre végül a kongresszusi be- 
számoló épült, ez a rész módosult. Több pont elmaradt, újak jelentek meg: 
,, Szociáldemokrácia és fasizmus. A szociáldemokrácia válsága. Differenciálódás 
a szociáldemokrácián belül: reakciós szárny, sbaloldalix demagógok, valóban 
baloldali proletáráramlatok."""5 Ez a hangsúlyeltolódás alighanem abból adódott, 
hogy a KI VB tagjainak meglehetősen nagy csoportja a szociáldemokrácia kér- 
désének Dimitrov-féle újszerű felvetését, mondhatni, ellenségesen fogadta, ko- 
nokul azt a nézetet képviselve, hogy a , szociálfasizmus" formulája változatlanul 
helyes, s hogy az új körülmények között is meg kell maradni mellette." Ezért 
Dimitrov a korábbinál is nagyobb súlyt helyezett egyes új mozzanatokra. 

Hasonlóképpen a régebbi felfogás alapján közelítette meg a Végrehajtó 
Bizottság néhány tagja az egységfront jellegét és több más kérdést. Nem vélet- 
len, hogy Dmitrij Manuilszkij, aki a Kominternben az SZK(b)P egyik kép- 


2 G. Dimitrov: Az antifasiszta harc stratégiájáról. 34-36. o. 

5 To. 38. o. 

MG. Dimitrov: Egységfront, népfront, szocializmus. 90. o. 

5 Voproszi isztorii KPSZSZ, 1969. 4. sz. Közli: VII kongressz Kommunisztyicseszkovo 
Intyernacionala i borba protyiv fasizma i vojni. (A Kommunista Internacionálé VII. kong- 
resszusa és a harc a fasizmus és a háború ellen.] Moszkva, 1975. 43. o. 

8 B. M. Lejbzon-K. K. Sirinya: Fordulat a Komintern politikájában. 83-84. o. 

viselője volt, a kommunista mozgalomban még mindig le nem küzdött sema- 
tizmust jellemezve, megjegyezte: , Nálunk a helyzet elmélyült tanulmányo- 
zása helyett van jó néhány formula, amellyel operálunk, az élet minden esetére 
alkalmazva őket; csak előszedünk egyet-egyet a zsebünkből, és már lehet is cse- 
lekedni . . .""" Dimitrov a kongresszust előkészítő bizottság ülésein több ízben 
is beszélt a sematizmus leküzdésének a szükségességéről, utalva arra, hogyan 
cserélte fel a munkában ,,a sablon és a séma a marxista elemzést. Ennek helyébe 
általános formulák és sémák lépnek, amelyek nem számolnak az egyes országok, 
az egyes pártok és szervezetek sajátosságaival." 

Vagyis a régi koncepciók és a régi taktika felülvizsgálása a kommunista 
pártok és a Komintern számára nem volt könnyű feladat. Az egyes pártokban 
és a Komintern vezetőségében is igen befolyásos és tekintélyes emberek ra- 
gaszkodtak a régi nézetekhez, mert különböző okoknál fogva tartottak a meg- 
szokott formulák és tételek feladásától, a stratégiai irányvonal megújítására 
irányuló törekvésben pedig opportunista álláspontra való lesüllyedést láttak. 
Azt sem szabad elfelejteni, hogy a kommunista mozgalomnak az új orientá- 
ciójáért kitartóan harcoló vezetői maguk sem láttak még mindenben eléggé 
világosan, kiváltképpen mert valóban új, a forradalmi harc gyakorlatában addig 
ismeretlen problémákról volt szó, vagy olyanokról, amelyeket a kommunisták 
valamikor, valamiképpen már megoldottak ugyan, de a megváltozott helyzet- 
ben minőségileg új jelentőségre tettek szert. Így volt ez példának okáért a 
munkásíront kormányának a kérdésében. 

Tudjuk, hogy ezt a kérdést már Lenin életében is több ízben tárgyalták 
a Komintern kongresszusain. Éppen akkoriban fogalmazták meg a munkás- 
kormánynak, majd a munkás-paraszt kormánynak a jelszavát, olyan átmeneti 
típusú kormányt látva benne, amelyet a kommunisták hoznak létre , nem kom- 
munista munkáspártokkal és munkásszervezetekkel együtt"? forradalmi-demok- 
ratikus jellegű, a tömegeket a szocialista forradalomhoz elvezető feladatok 
megoldására. Ezt a jelszót ajánlotta a Komintern a kommunista pártoknak a 
fasizmus elleni harc fontos és elengedhetetlen láncszemeként is." 

Később azonban a kommunista pártok a munkáskormány és a munkás- 
paraszt kormány jelszavát igen szűken mint a proletárdiktatúra kormányá- 
nak a jelszavát értelmezték, ami nemcsak eltorzította eredeti lényegét, hanem 
a munkásosztály egységének elérése elé is akadályokat gördített. A VII. kong- 
resszus előkészítésének időszakában Klement Gottwald, Csehszlovákia kom- 
munistáinak a vezetője már nemcsak a munkásíront kormányának lenini 
eszméjéhez való visszatérést ajánlotta, hanem ennek alapján népírontkormány 
létrehozását is. Ez a gondolat eleinte nem talált támogatásra a Komintern Végre- 
hajtó Bizottságában, mert tagjai úgy vélték, hogy az olyan munkás-paraszt 
kormány felé való orientálódás, amely a kommunista és a szocialista pártok koalí- 
ciója útján jön létre, a tömegek becsapása, és azzal járna, hogy a tömegek 


" Voproszi isztorii KPSZSZ, 1969. 3. sz. 4. o. 

8 G. Dimitrov: Az antifasiszta harc stratégiájáról. 39. o. 

"§ A Kommunista Internacionálé válogatott dokumentumai. 153. o. 

8 L.: V. I. Lenin i Kommunyisztyicseszkij Intyernacional. [Lenin és a Kommunista 
Internacionálé.) Moszkva, 1970. 230. o. 

körében elhatalmasodnának a parlamenti és demokratikus illúziók. Klement 

Gottwald akkor kénytelen volt elejteni ezt a javaslatot. Ám néhány hónappal 
később az előkészítő bizottság tagjai arra a következtetésre jutottak, hogy létre 
kell hozni egy egységes munkás- és népírontkormányt mint olyan antifasiszta 
kormányt, amely megnyitja az utat a proletárdiktatúráért vívandó harc előtt." 

Egy másik példa. Heves viták után a KI VB tagjainak többsége arra a kö- 
vetkeztetésre jutott, hogy a fasizmus előretörésének viszonyai között nem tűz- 
hető ki feladatul, mint azelőtt, a polgári demokrácia megdöntése. Mivel a fasiz- 
mus a nép nagy tömegeit megfosztja a legelemibb demokratikus jogoktól, ez 
jelentős mértékben növeli a proletárforradalom általános demokratikus fel- 
adatait, maga a forradalom pedig a proletariátus által vezetett antifasiszta népi 
forradalomként indulhat meg."? Csakhogy a kérdés ilyen felvetése ellenveté- 
sekre késztette a KI VB néhány munkatársát. Révai József , A fasizmustól 
a proletariátus diktatúrájához vezető átmenet kérdéséhez" címmel írt feljegy- 
zésében - miközben több helyes megállapítást tett az átmeneti szakasz jelentő- 
ségéről — ragaszkodott ahhoz a formulához, hogy az antifasiszta harc demokra- 
tikus elemeinek a tanácshatalom programjával való összekapcsolása lehetővé 
teszi a , polgári demokratikus közbülső szakasz" elkerülését és a proletárdikta- 
túrára való azonnali áttérést."" Hasonló álláspontot foglalt el ez idő tájt Olasz- 
ország, Spanyolország és Franciaország kommunista pártja is." 

Az egységfrontkormány kérdésének efféle megközelítése arról tanúsko- 
dott, hogy a kommunista mozgalom még nem jutott túl azon az állásponton, 
miszerint a tőkés világ olyan újabb forradalmi viharok küszöbén áll, amelyek 
a munkásosztály különböző osztagait közvetlenül vezeti el a szocialista forra- 
dalmak győzelméhez. Ezért még az egységes munkásírontot, sőt a népfront 
kormányát is úgy fogták fel, mint a proletárdiktatúra bevezetéséért vívandó 
harc jelszavát. 

Mindazonáltal annak arányában, ahogy gyűltek az egységes munkás- 
frontért, majd a népfrontért vívott harc tapasztalatai, számos országban ki- 
alakult az együttműködés a kommunista és a szociáldemokrata pártok és töme- 
gecik között, valamint összefogásuk a többi antifasiszta és demokratikus párttal 
és szervezettel; a Komintern szekciói fokozatosan leküzdötték a sematizmust és 
a sablont, az elavult koncepciókat és dogmatikus irányelveket; gazdagították 
az új stratégiai orientáció tartalmát, amelyet a Komintern vezetősége megtár- 
gyalás végett a kongresszus elé kívánt terjeszteni. 

A kommunista mozgalomban abban az időben végbement folyamatok ér- 
tékelése során még egy körülményt kell mindenképpen figyelembe vennünk. 


a L.: Iz isztorii Komintyerna. (A Komintern történetéből.] Moszkva, 1970. 125. o. 

8 K. K. Sirinya: Sztratyegija i taktyika Komintyerna . . . 59-60. o. 

4 Lásd: Georgij Gyimitrov — vidajuscsijszja revoljucionyer-lenyinyec. [Georgi Dimitrov, 
a jeles leninista forradalmár.) Moszkva, 1974. 149. o. 

4 VII kongressz Komintyerna i borba za szozdanyíije narodnovo fronta. (A Komintern 
VII. kongresszusa és a harc a népfront létrehozásáért.) Moszkva, 1977. 84. o.; Vö. Székely 
Gábor: Világkongresszus Moszkvában. In: A nemzetközi munkásmozgalom történetéből. Év- 
könyv 1985. 71-72. o.; Révai feljegyzésének részletes elemzését 1. Szabó Bálint: Népi demok- 
rácia és forradalomelméfet. Kossuth Könyvkiadó, 1970. 44-45. o. 

8 L.: Kommunyisztyicseszkij Intyernacional, 1935. 13-14. sz. 15. o. 

A mozgalom fő irányvonalának a változása összefüggött azzal is, hogy módo- 
sult az SZK(b)P vezetőségének a forradalmi mozgalom legfontosabb kérdései- 
vel kapcsolatos álláspontja. Az SZK(b)P különösen nagy tekintélynek és be- 
folyásnak örvendett a Kommunista Internacionáléban. A Komintern tevékeny- 
ségét elemző antikommunista irodalomban - mint ismeretes -— elterjedtek 
mindenféle olyan alaptalan beállítások, amelyek szerint a kommunista világ- 
mozgalom politikájában a harmincas évek derekán bekövetkezett fordulat az 
orosz bolsevikok , parancsuralmának" eredményeképpen ment végbe. Szerin- 
tük a fordulat annak tudható be, hogy módosult a Szovjetunió külpolitikája; 
a , nyugati demokráciákkal" való szembenállás irányvonalától a nácizmus elleni 
harcban a velük kötendő szövetség politikája felé fordult. E kutatók állítása 
szerint éppen az SZK(b)P egyre jobban megmerevendő irányvonala következté- 
ben ment végbe a VII. kongresszuson a Komintern politikájának stratégiai 
fordulata, amely ezt a szervezetet , a szovjet külpolitika eszközévé" változtatta." 

Hogy a Szovjetunió Kommunista Pártjának a kommunista világmozgalom- 
ban elfoglalt helyét és szerepét ily módon meghamisító állításoknak mi a céljuk, 
az nyilvánvaló, miként az is, hogy képtelenek, vagy nem hajlandók figyelembe 
venni a Komintern stratégiájában bekövetkezett fordulat valódi és mélyen 
gyökerező okait. Emellett kétségtelen, hogy a Komintern sok balfogása és hibája 
egyúttal az SZK(b)P vezetőségének balfogása és hibája is volt, amely mindig 
tevékenyen részt vett a Komintern politikai irányvonalának kidolgozásában és 
érvényesítésében. 

Amikor a Komintern Végrehajtó Bizottságában vita bontakozott ki az új 
stratégiai irányvonal körül, az SZK(bI)P küldöttsége a legpozitívabban járult 
hozzá ennek kidolgozásához." Az SZK(b)P vezetősége, miután részletes infor- 
mációkat szerzett a lefolyt vitákról, előterjesztette a maga konstruktív javasla- 
tait, egyik vagy másik álláspontot elfogadva, más álláspontokat meg elutasítva. 
Ebben a tekintetben a Szovjetunió Kommunista Pártjának a szerepe semmiben 
sem különbözött más kommunista pártok szerepétől. Befolyása és tekintélye 
roppant nagy volt, de ezt azoknak a céloknak a szolgálatába állította, amelyek 
felé az egész kommunista mozgalom törekedett, s a maga tevékenységét az 
összes ország dolgozói által vívott forradalmi harc szerves részeként fogta fel, 
a szocialista építésben elért eredményeit pedig, hangsúlyozta Manuilszkij, 
olyan eredményként, amely , az egész világ dolgozóit megilleti nemzeti és faji 
hovatartozásra, nyelvre és bőrszínre való tekintet nélkül, mindazokat, akik 
harcolnak a kizsákmányolás és az elnyomás ellen"." 

1935 nyarára befejeződtek a kongresszus előkészületei. A kongresszus 
Moszkvában ülésezett július 25. és augusztus 20. között. A Kominternhez 
csatlakozott 65 kommunista párt és nemzetközi szervezet küldöttségei lelkes 


5 J. Brauuthal: Geschichte der Internationale. Hannover, Dietz, 1961-1963. II. k. 
494. o.; V. Alba: El Frente popular. [A népfront.] Barcelona, 1976. 245., 250. o.; F. Claudin: 
La crisis del movimento comunista. (A kommunista mozgalom válsága.] Barcelona, 1978. 
144., 145. o. 

" L.: B. M. Lejbzon-K. K. Sirinva: Fordulat a Komintern politikájában. 79. o. 

5 VII kongressz Kommunyisztyicseszkovo Intyernacionala i borba protyiv fasizma 
i vojni. 347. o. 

hangulatban megtárgyalták a KI VB tevékenységéről szóló jelentést, amelyet 
Wilhelm Pieck terjesztett elő, s a Nemzetközi Ellenőrző Bizottság munkájáról 
szóló jelentést (előadó Zigmas Angaretis). Ezt követte Dimitrov beszámolója 
a Kommunista Internacionálé feladatairól a munkásosztály egységéért a fasiz- 
mus ellen vívandó harcban; Togliatti beszámolója az imperialista háborús ké- 
szülődésről és a Kommunista Internacionálé feladatairól; majd Manuilszkij 
beszámolója a Szovjetunióban folyó szocialista építés eredményeiről. Végezetül 
megválasztották a Kommunista Internacionálé vezető szerveit. 

Emellett a kongresszus meghallgatta Manuilszkij előadását , Engels harca 
a forradalmi marxizmusért" címmel. Rávilágítva arra, hogy Engels mit tett 
a marxista elmélet fejlesztéséért, azért, hogy kidolgozza a harc stratégiáját és 
taktikáját a kommunista világmozgalom számára, Manuilszkij külön hangsú- 
lyozta, hogy a Kommunista Internacionálé , a proletariátus világpártja, olyan 
párt, amely az igazi politikai és szervezeti egység alapjaira épül; olyan párt, 
amely összegezi és általánosítja a világméretű munkásmozgalom összes tapasz- 
talatát; olyan párt, amely a nemzetközi proletariátus érdekeinek egységére tá- 
maszkodó, valóban internacionalista taktikát követ. Ám ez az internacionalista 
taktika korántsem hagyja figyelmen kívül az egyes országok fejlődésének sajá- 
tosságaiból fakadó különbségeket. A világméretű munkásmozgalom tapasz- 
talatainak internacionalizálása korántsem jelenti olyan sablon kidolgozását, 
amely egyformán alkalmazható valamennyi ország munkásmozgalmára. Aki 
azt hiszi, hogy elegendő néhány kész formula, s az egész világméretű munkás- 
mozgalmat egy kaptafára lehet húzni, az nem internacionalizálja a munkás- 
mozgalmat, hanem befagyasztja és gátolja fejlődését." Ezek a szavak kitűnően 
érzékeltetik a VII. kongresszus munkájának, határozatainak alkotó jellegét, 
meggyőzően mutatják — mint Borisz Ponomarjov visszatekintve megállapí- 
totta —, , milyen józanul és realista módon elemezték és értékelték a kommunis- 
ták tevékenységüket, hogyan vizsgálták felül az elavult tételeket, mennyire alko- 
tó módon alkalmazták a marxizmus-leninizmust a jövő felé utat nyitó új irány- 
elvek kidolgozásában" ."" 

A kongresszusi küldöttek figyelmének középpontjában két alapvető jelen- 
tőségű kérdés állt: a fasizmus elleni harc és a világháborús veszély elleni küzde- 
lem. A küldöttek óriási többsége nemcsak a leghatározottabban támogatta azo- 
kat az új eszméket, azokat az új stratégiai és taktikai mozzanatokat, amelyeket 
Dimitrov és Togliatti beszámolója tartalmazott, hanem a saját pártjuk tevé- 
kenységéből merített példákkal, az antifasiszta és háborúellenes harcban szer- 
zett tapasztalatok elemzése alapján maguk is igyekeztek hozzájárulni az új 
stratégiai irányvonal kidolgozásához. Helytelen volna azt állítani, hogy a be- 
számolókban felvázolt új eszméket valamennyi küldöttség azonnal, maradékta- 
lanul és fenntartás nélkül megértette és támogatta, hogy valamennyi résztvevő 
azonnal felismerte a felvetett problémák újszerűségét és ezt az újszerű kérdés- 
felvetést magáévá is tette. A kongresszus azonban nagy ösztönzést adott az új 


8 D. Manwuilszkij: Engelsz v borbe za revoljucionnij markszizm. Moszkva, 1935. 31. o. 
10 Revoljucionnoje naszlegyije Kommunyisztyicseszkovo. Intyernacionala. (A Kommu- 
nista Internacionálé forradalmi öröksége.) Moszkva, 1980. 10. o. 

politikai irányvétel elfogadásához, megértéséhez, majd alkalmazásához és valóra 
váltásához. 

Minden egyes párt a fasizmus elleni harcban szerzett már bizonyos ön- 
álló tapasztalatokat, amelyek ilyen vagy amolyan tekintetben nem egyeztek 
más pártok tapasztalataival. Egyik-másik párt nem gyűrte még le azt a beteg- 
séget, amelyet Dimitrov , doktrinér korlátoltságnak" nevezett, s amelynek az 
volt a jellemzője, hogy , a munkásmozgalom legbonyolultabb kérdéseit sablo- 
nok alapján", leegyszerűsített módszerrel oldották meg."" Mások úgy vélték, 
hogy a régi taktika mindenek ellenére bevált, s ezért nem szorul gyökeres át- 
alakításra, hanem csupán további pontosításra és javításra. A kommunista 
pártok többsége (a 65-ből 45) mély illegalitásban működött; ezeknek a kong- 
resszus elején még nem voltak megbízható információik a Komintern Végre- 
hajtó Bizottságában lefolyt vitákról, s ezért nem is tudták eléggé szabatosan 
meghatározni álláspontjukat. A dél-amerikai és karibi kommunista pártok 
1934-ben megtartott konferenciájának a határozatait elemezve például Rodney 
Arismendi, Uruguay Kommunista Pártjának első titkára, évtizedekkel később 
megállapította, hogy ez a konferencia felvázolta a politikai taktika néhány elvben 
helyes irányát, amely egybeesett a Komintern útkeresésének általános irányá- 
val, jóllehet Latin-Amerika nemzeti reformista burzsoáziája és nemzeti forra- 
dalmi erői tekintetében , ez a politika határozatlan volt, az adott kérdésben még 
nem alakult ki egységes álláspont"."? 

Annak ellenére, hogy a kommunista pártok egy része nem volt felkészülve 
olyan radikális fordulatra, amilyet a Komintern vezetősége ajánlott, mégis 
Dimitrov és Togliatti beszámolója valósággal felvillanyozta a küldötteket: ki- 
vezető utat láttak benne abból a súlyos és bonyolult helyzetből, amelybe 
a kommunista pártok és a nemzetközi munkásmozgalom abban az időben jutot- 
tak; megértették, hogy ezáltal, Manuilszkij szavaival, , óriási lehetőségek tárul- 
nak most fel a Kommunista Internacionálé valamennyi szekciója előtt, hogy ki- 
lépjenek a fejlődés agitációs-propagandisztikus szakaszából és az egész mai 
politikai élet hatalmas tényezőjévé váljanak mind az egyes országokban, mind 
világviszonylatban".5? 

Ám ahhoz, hogy ilyen tényezővé válhassanak, olyan taktikát kellett kidol- 
gozni, amely biztosítja, hogy valamennyi antifasiszta erő a forradalmi élcsapat 
köré tömörüljön és konszolidálódjon, amely helyesen határozza meg a harc fő 
irányát, a tömegek mozgósításának útját és megfogalmazza azokat a fő fel- 
adatokat, amelyek megoldása nélkül lehetetlen a fasizmus szétzúzása. A VII. 
kongresszus nagyjából eredményesen oldotta meg ezeket a feladatokat. Meg- 
erősítette a fasizmus osztálytermészetének korábbi szabatos és pontos jellemzé- 
sét; a fő figyelmet a fasiszta mozgalom abban az időben jelentkezett mozzanatai- 
nak az elemzésére összpontosította, amelyek mélyrehatóbb, sokoldalúbb érté- 
kelést követeltek meg. Különösen nagy súlyt helyezett arra, hogy a kommunista 


a G. Dimitrov: Az antifasiszta harc stratégiájáról. 118. o. 

13 / Rodney Arismendi] R. Ariszmengyi: VII kongressz Komintyerna i fasizm v Latinszkoj 
Amerike szevodnya. [A Komintern VII. kongresszusa és a fasizmus a mai Latin-Amerikában.] 
Moszkva, 1977. 20. o. 

53 D. Manuilszkij: Engelsz v borbe za revoljucionnij markszizm. 26. o. 

mozgalom soraiban megszabaduljanak a fasizmus megítélésével kapcsolatban 
még mindig mutatkozó sematikus elképzelésektől. Hangsúlyozta, hogy a fasiz- 
mus , nem osztályok fölötti hatalom és nem a kispolgárság vagy a lumpen- 
droletariátus hatalma a finánctőke fölött", hanem ,,a fasizmus magának a finánc- 
tőkének a hatalma" ;"" hogy ez a politikai felépítmény egyik formája a monopol- 
tőke uralmának korában, olyan forma, amely az osztályellentétek legnagyobb 
mérvű kiéleződésének az időszakához kapcsolódik. A kongresszus ráirányította 
a kommunisták figyelmét a fasizmus heterogén voltára, arra, hogy különböző 
országokban különböző formákat ölt az illető ország történelmi, szociális és gaz- 
dasági feltételeitől, nemzeti sajátosságaitól és nemzetközi helyzetétől függően. 

A kérdést azért kellett így felvetni, mert a kommunista pártok sokszor 
hajlottak arra, hogy a fasizmust homogén jelenségnek tekintsék. Nem látták, 
milyen sajátosságokat és specifikus vonásokat mutat a fasizmus a különböző 
országokban, egyenlőségjelet tettek különféle jelenségek közé, , a burzsoázia 
minden reakciós intézkedését helytelenül fasizmusnak, sőt az egész nem kom- 
munista tábort fasiszta tábornak minősítve"."5 Az ilyen sematikus szemlélet 
leküzdésének fel kellett szabadítania a kommunisták alkotó energiáját és elő 
kellett mozdítania a fasizmus elleni harc helyes politikai irányvonalának a ki- 
dolgozását. 

A fasizmus osztálytermészetének megértése szempontjából igen fontos 
volt, hogy a kongresszus elemezte a fasizmus tömegbefolyásának a forrásait, 
sikerének az okait. A kongresszuson megállapították, hogy az imperialista 
reakció szélsőjobboldali csoportjainak az érdekeit kifejező fasizmus mindenütt 
olyan színben igyekezett feltűnni, mintha a tömegek égető szükségleteiért és 
igényeiért szállna síkra, a tömegek legnemesebb érzelmeire, sőt forradalmi 
hangulatukra spekulálva. Nacionalizmust és sovinizmust szítva, a fasizmus 
olyan színben igyekezett feltűnni, mintha a nemzeti érdekekért, a sértett nem- 
zeti érzelmek védelmében szállna síkra. Végül a fasizmus, ügyesen kihasználva 
a dolgozóknak a monopoltőke uralma iránti gyűlöletét, az igazságosság, a szociá- 
lis egyenlőség bajnokának a szerepében tetszelgett előttük. A kongresszus fel- 
szólította a kommunista pártokat, hogy folytassanak módszeres harcot a fasiz- 
mus körmönfont demagógiája ellen; leplezzék le a fasizmus jelszavait; felhívta a 
figyelmet arra, hogy konkrétan kell tanulmányozni és számba venni a fasizmus 
fejlődésének sajátosságait, a fasiszta diktatúrának azokat a különböző formáit, 
amelyeket egyes országokban és fejlődésének egyes szakaszaiban ölt. , Az ilyen 
ellenséget pontosan és minden oldalról ismerni kell — hangsúlyozta Dimitrov -. 
Minden késedelem nélkül reagálnunk kell különböző manővereire, le kell lep- 
leznünk praktikáit, résen kell lennünk, hogy bármilyen téren és bármely 
pillanatban szembe tudjunk szállni vele. Még azt sem kell restellnünk, hogy 
az ellenségtől tanuljunk, ha ez hozzásegít bennünket ahhoz, hogy hamarabb 
és biztonságosabban kitekerjük a nyakát.""5 

A kongresszuson sokoldalúan feltárták a fasizmus átmeneti sikereinek az 


4 G. Dimitrov: Az antifasiszta harc stratégiájáról. 44. o. 
55 TJo., 133. o. 
56 TJo. 131. o. 

. okait. Ezek közé tartozott a munkásosztály szervezeti és politikai megosztott- 
sága, természetes szövetségeseitől, elsősorban a parasztságtól való elszigetelt- 
sége. Különösen jelentős volt az a körülmény, hogy a fasizmus maga mellé 
tudott állítani fiatalokat, meg tudta lovagolni a fiatalok nagy igényét a harci 
aktivitásra. A fasizmus győzelmében jelentős mértékben közrejátszottak a kom- 
munisták hibái, amelyek gátolták őket a fasizmus elleni eredményes harcban. 
Ilyen hiba volt a fasiszta veszély lebecsülése, a növekvő forradalmi válság fel- 
nagyítása, az a meggyőződés, hogy a , klasszikus" polgári demokrácia országai- 
ban nincs talaja a fasizmusnak stb. A kongresszus megkövetelte a kommunisták- 
tól, hogy semmiképpen se becsüljék le a fasiszta veszélyt. A fasizmus ekkoriban 
még csak az első lépéseket tette iszonyú terveinek valóra váltásában. Még nem 
voltak haláltáborok, még nem indult meg a totális népirtás, az emberiség még 
csak sejtette, mekkora iszonyatot takarnak az olyan betűszavak, mint az SS, 
az SD stb. Még nem voltak ismertek az , új rend" létrehozásának a legnagyobb 
titokban szőtt tervei. A kommunisták azonban a VII. kongresszuson feltárták 
a fasizmus fejlődésének lappangó tendenciáit, azt, hogy ez fokozatosan a nem- 
zetközi ellenforradalom rohamosztagává válik, olyan erővé, amelynek segítsé- 
gével a nemzetközi ellenforradalom megpróbálja valóra váltani vakmerő terveit: 
eltiporni a Szovjetuniót, szétzúzni a szervezett munkásmozgalmat, a rabszolga- 
ság új formáját erőszakolni rá az emberiségre. A fasizmus lebecsülése az egész 
világ számára történelme példátlan tragédiájává válhatott. 

Egyszersmind a kongresszus elutasította a fasizmus győzelmének el- 
kerülhetetlenségét valló fatalista nézeteket is. Megállapította, hogy a munkás- 
osztály meg tudja állítani és le tudja győzni a fasizmust, ha soraiban egységet 
teremt, ha nem hagyja a fasizmust megerősödni, ha maga köré tömöríti a város 
és a falu dolgozóit." Mindamellett óva intett , olyan veszélyes illúzióktól, 
mintha a fasiszta diktatúra önmagától összeomolhatna","§ azoknak a kommu- 
nistáknak az illúzióitól, akik úgy vélték, hogy a fasizmus meggyorsítja majd a 
forradalmi válság érlelődését, mivel úgysem lesz képes valóra váltani a maga 
elé tűzött feladatokat. A kongresszus leszögezte, hogy a fasizmus győzelme nem 
elkerülhetetlen, hogy a fasizmus nem elmaradhatatlan szakasza az imperializ- 
mus fejlődésének, s azt a következtetést szűrte le, hogy a munkásosztálynak, 
a demokratikus erőknek reális lehetőségük van a fasizmus hatalomra jutásának 
megakadályozására, a fasizmus megsemmisítésére. ,, 4 proletariátus akció- 
egysége országos és világméretekben — állapította meg Dimitrov — az a hatalmas 
fegyver, amely a munkásosztályt képessé teszi nemcsak a sikeres védelemre, hanem 
a sikeres ellentámadásra is a fasizmus ellen, az osztályellenség ellen." 

A kongresszusnak azok a megállapításai, miszerint nem szabad lebecsülni 
a fasiszta veszélyt, de ugyanúgy végzetszerűen elkerülhetetlennek sem szabad 
tekinteni a fasizmus győzelmét, fölöttébb időszerűek napjainkban is. A fasiz- 
mus a második világháborúban megsemmisítő katonai, politikai, ideológiai és 
erkölcsi vereséget szenvedett ugyan, de nem tűnt le a színről, mert nem irtották 


" A Kommunista Internacionálé válogatott dokumentumai. 418. o. 
"6 To. 
"s G. Dimitrov: Az antifasiszta harc stratégiájáról. 63-64. o. 

ki osztálygyökereit és nem fosztották meg az újjászületés lehetőségétől. A világ- 
forradalmi folyamat viharos fejlődése közepette a fináncoligarchia legreakciósabb 
körei még nem reá építettek. Más lehetőségeik és eszközeik is voltak a forra- 
dalmi mozgalom elleni harchoz. Éppen ezért a fasizmus az imperialista reakció 
afféle háttérben meghúzódó politikai tartalékává vált. Ám fölöttébb aktív 
tartalékává, amely sok országban próbál a politikai porondon egyre számot- 
tevőbb szerephez jutni, olykor hatalomra tör, félelmet és bizonytalanságot kelt 
agresszív cselekedeteivel, szemérmetlenül propagálja a régi mintájú fasiszta 
eszméket, egyúttal pedig újakkal is előhozakodik. Ismét tömegbázis meg- 
szerzésére törekszik, élősködik a tőkés országokban tomboló válságokon és 
maga is előidéz szociális-politikai válságokat; szítja a nacionalista szenvedé- 
lyeket, gátlástalan hajszát folytat a kommunisták, a demokraták ellen, szinte 
mindenki ellen, aki torz mércéi szerint , vörös" vagy , rózsaszín". 

Ilyen körülmények között a forradalmi erőkre nézve a neofasiszta veszély 
legcsekélyebb lebecsülése is tragédiával végződhet. Ez történt Chilében. 
Ez az oka, hogy a kommunista pártok újra meg újra sürgetik a fasizmus gyöke- 
res kiirtását, leszögezve, hogy , meg kell akadályozni akár nyílt, akár álcázott 
újraéledését, harcolni kell a fasiszta és neofasiszta terrorista szervezetek és 
csoportok létrehozása és tevékenysége ellen", erélyesen szembe kell szegülni 
a monopoltőke minden olyan próbálkozásával, hogy megtorló és tekintély- 
uralmi módszerekhez folyamodjon."" 

A VII. kongresszus, amint erre már utaltunk, arra szólította fel a kommu- 
nista pártokat, hogy a fasizmus előretörésével állítsák szembe a munkásosztály 
egységét, minden üzem, járás, megye, minden ország és az egész világ dolgo- 
zóinak akcióegységét. Az ilyen egység egyetlen előfeltételét abban látta, hogy a 
munkásosztály valamennyi osztaga, elsősorban a kommunisták és a szociál- 
demokraták közösen lépjenek fel a fasizmus ellen, a tőke előretörése, a háborús 
veszély, az osztályellenség ellen." Georgi Dimitrov behatóan taglalta beszá- 
molójában azokat a főbb érveket, amelyeket az egységíront ellen ennek ellenzői 
sorakoztattak fel, kimutatta tarthatatlanságukat. Arra buzdította a kommunis- 
tákat, hogy az egységírontért vívott harcban összpontosítsák a fő figyelmet a 
munkásosztály közvetlen érdekeinek védelmére, s ezt tegyék tevékenységük 
, fő tartalmává". 

Dimitrov elemezte azokat a nehézségeket, amelyekkel a kommunista pár- 
tok óhatatlanul szemben találják magukat az egységíronttaktika érvényesítése, 
a tömegekért való harc során. Óva intette a kommunista pártokat attól, hogy 
,a harc eleven dialektikáját" felcseréljék különféle sémákkal, általános szóla- 
mokkal és elavult formulákkal, s egyúttal óvott az olyan téves elképzelésektől 
is, hogy ,sa forradalmasodó szociáldemokrata munkások egyszerre és tömegesen 
fognak áttérni a következetes osztályharc álláspontjára, és minden közbülső 
szakasz nélkül közverlenül egyesülnek majd a kommunistákkal". "? 


5 L.: A nemzetközi kommunista mozgalom dokumentumai. 1945-1976. Kossuth Köny v- 
kiadó, 1977. 112-113. o. 

u G. Dimitrov: Az antifasiszta harc stratégiájáról. 69-70. o. 

92 TJo. 135., 139. o. 


A kongresszus a munkásosztály egységírontjában látta az antifasiszta 
erők szövetségének gerincét, s igen éles formában vetette fel, hogy a kommu- 
nistáknak dolgozniuk kell a fasiszta tömegszervezetekben, belépve ezekbe, így 
hatva azokra a dolgozókra, akik kényszerből vagy önként tagjai e szervezetek- 
nek." E , trójai faló"-taktika körül a VII. kongresszussal foglalkozó kommunista- 
ellenes munkákban garmadával hordtak össze mindenféle kiagyalásokat. A leg- 
fontosabbat viszont e munkák szerzői gondosan és tudatosan elhallgatják, ne- 
vezetesen azt, hogy a kommunistáknak tulajdonképpen milyen álláspontot 
kellett volna elfoglalniuk: talán át kellett volna engedniük a tömegeket, ame- 
lyeket a fasizmus erőszakkal belehajszolt a maga szervezeteibe, vagy amelyek 
akár önként csatlakoztak ezekhez a szervezetekhez, és így meg kellett volna 
hagyniuk a fasiszta diktatúrák tömegbázisát? Avagy igyekezniük kellett meg- 
fosztani a fasizmust társadalmi bázisától ? Nyilvánvaló, hogy az utóbbi a helyes 
válasz. 

Ha hitelt adnánk az antikommunistáknak, akik a kommunisták taktikájá- 
ban képmutatást és csalást szimatoltak, ez azt jelentené, hogy a kommunisták- 
nak nem lett volna szabad minden módon harcolniuk a fasizmus ellen, hanem 
engedelmesen várniuk kellett volna, amíg automatikusan megbukik, vagy míg 
a tömegek maguktól el nem fordulnak tőle. Az efféle szemrehányások megalapo- 
zatlanok, mert a politikai harc törvényei nem zárják ki ilyen módszerek alkalma- 
zását az ellenséggel szemben. A fasizmus egyébként nagy arányokban élt az 
efféle taktikával a múltban, és él vele napjainkban is. 

Ami pedig a kommunistákat illeti, etvékenységükben már jóval a VII. 
kongresszus előtt is ahhoz a lenini tételhez tartották magukat, hogy , ott dolgoz- 
zunk, ahol a tömegek vannak", , azokban az intézményekben, egyesületekben, 
szövetségekben, még ha az elképzelhető legreakciósabbak ts [az én kiemelésem - 
M. T. M.], amelyekben proletár vagy félproetár tömegek vannak"."! Okkal 
mondta Dimitrov az olyan kommunistáról, akilaz ilyen módszereket lealacsonyí- 
tóknak tartja, hogy szószátyár, nem pedig forradalmár." 

Az egységes munkásírontért vívott harc során a kongresszus munkájában 
és határozataiban különleges helyet kaptak a munkásosztály szakszervezeti és 
politikai egységének a kérdései. A kongresszus állást foglalt , amellett . . ., hogy 
a szakszervezetek egysége minden országban és nemzetközi méretekben helyre- 
állíttassék", állást foglalt , az osztályalapon álló egységes szakszervezetek mint 
a munkásosztály egyik legfontosabb, a tőke és a fasizmus offenzívájával szem- 
ben támaszt nyújtó bástyája mellett"."" Számos ország kommunista pártja, 
olyan tényezőt látva a szakszervezeti egységben, amely különösen fontos lehet a 
munkásosztály megosztottságának leküzdésében, mindjárt a kongresszus után 
eredményeket ért el egységes szakszervezetek megalakítása terén, ott pedig, 
ahol a reformista vezetők elutasították a forradalmi szakszervezetekkel való 
egyesülés gondolatát, e forradalmi szakszervezetek tagjai egyénileg vagy csopor- 
tosan beléptek a meglevő reformista szervezetekbe. 


8 G. Dimitrov: Az antifasiszta harc stratégiájáról. 84-86. o. 

4 V. I. Lenin Összes Művei. 41. k. 35. o. 

§ G. Dimitrov: Az antifasiszta harc stratégiájáról. 86. o. 

6 A Kommunista Internacionálé válogatott dokumentumai. 425. o. 

A szakszervezeti egységért vívott küzdelem sikerei lehetővé tették a Kom- 
intern vezetőségének, hogy 1936-ban felvesse a Profintern, (Vörös Szakszervezeti 
Internacionálé) radikális átszervezésének a kérdését. A Profintern munkájának 
súlypontját a Szovjetunióból külföldre kívánták áthelyezni az egységes szak- 
szervezeti internacionálé létrehozása céljából."" 1937 decemberében pedig meg- 
tették a következő lépést is: feloszlatták a Profinternt. A hozzá tartozó szak- 
szervezetek beleolvadtak a Nemzetközi Szakszervezeti Szövetségbe; felvételü- 
ket kérték a szovjet szakszervezetek is." , Az események ilyen alakulása — álla- 
pította meg William Foster — helyénvaló befejezése volt a Profintern által a 
szakszervezeti egységért vívott hosszan tartó és szívós harcnak." 

Akármilyen fontos volt is a szakszervezeti mozgalom egységének az elérése 
a munkásegységfíront létrehozása szempontjából, a fasizmus elleni közös harc 
különösen éles formában állította a kommunisták elé azt a feladatot, hogy leg- 
először is a proletariátus politikai egységét érjék el. A VII. kongresszus határo- 
zataiból kitűnik, hogy a kommunisták e feladat megoldásának útját végső soron 
a proletariátus egységes pártjának létrehozásában látták, ennek előfeltételeit 
pedig úgy fogalmazták meg, hogy a szociáldemokrácia teljesen függetleníti 
magát a burzsoáziától és teljesen szakít vele; hogy előzetesen létrejön a kommu- 
nisták és a szociáldemokraták akcióegysége; hogy a szociáldemokraták el- 
ismerik a burzsoá uralom forradalmi megdöntésének és a proletárdiktatúra 
szovjetek formájában való létrehozásának a szükségességét; hogy nem támo- 
gatja a burzsoáziát az imperialista háborúban; hogy az egységes pártot a de- 
mokratikus centralizmus talaján építik fel." 

Már maga az, hogy a kongresszus a proletariátus sorainak csaknem negyed- 
százados politikai megosztottsága után felvetette a munkásosztály egységes párt- 
jának a kérdését, merész és újító szellemű döntés volt. Megvalósítása azt köve- 
telte a kommunistáktól, hogy végképp szakítsanak a szektásság minden marad- 
ványával, hogy keressék a módját a kommunista és a szociáldemokrata állás- 
foglalások egységes akciók platformján való közelítésének, hogy határozottan 
elforduljanak azoktól a régi nézetektől, amelyekben a szociáldemokrácia nem 
úgy szerepelt, mint lehetséges szövetséges a közös harcban, hanem mint ellen- 
ség, amely ellen engesztelhetetlenül és kíméletlenül harcolni kell. A kommu- 
nisták a fasizmus elleni harcban gyűjtöttek már bizonyos tapasztalatokat a szo- 
ciáldemokratákkal való közös akciók terén. Most meg kellett tenni a következő 
lépést: meg kellett kezdeni a vezető munkáspártok állásfoglalásainak fokozatos 
és szakaszos közelítését, amely a továbbiak során elvezethet a munkásosztály 
egységes pártjainak létrejöttéhez. 

A kongresszus résztvevői tisztában voltak azzal, hogy a probléma meg- 


" VII kongressz Kommunyisztyicseszkovo Intyernacionala íi borba protyiv fasizma i 
vojni. 419-420. o. 

"5 Részletesebben 1.: Georgij Gyimitrov -— vidajuscsijszja gyejatyel kommunyisztyi- 
cseszkovo dvizsenyija. [Georgi Dimitrov, a kommunista mozgalom kiemelkedő harcosa.) 
Moszkva, 1972. 428—432. o. 

9 (William Foster] U. Fosztyer: Isztorija trjoh Intyernacionalov. (A három Internacio- 
nálé története.) Moszkva, 1969. 323. o. 

"9 A Kommunista Internacionálé válogatott dokumentumai. 430. o. 

oldása során óhatatlanul komoly nehézségek merülnek majd fel. Nem lehetett 
arra számítani, hogy a hajdani ellenségeskedés, a heves polémia nyomban köl- 
csönös megértésbe és lelkes egységtörekvésbe csap majd át. Ám a kommunisták 
számára, mint Dimitrov hangsúlyozta, a munkásosztály politikai egysége nem 
manőver volt, hanem az egész munkásmozgalom további sorsának a kérdése, 
amelyet , a legnagyobb komolysággal és őszinteséggel" kezeltek." 

A kongresszus által kitűzött egységplatform volt az az alap, amelyre tá- 
maszkodva megindulhattak a tárgyalások az egységes párt megalakításáról. 
Voltak azonban ennek a platformnak gyenge pontjai is. A kommunisták akkori- 
ban a politikai egységet mindenekelőtt szervezeti egységként fogták fel. Emel- 
lett ragaszkodtak ahhoz, hogy a szociáldemokraták olyan feltételeket fogadjanak 
el, mint a proletariátus diktatúrájának, a burzsoá hatalom forradalmi meg- 
döntésének az elismerése, vagyis olyan követeléseket, amelyek a kommunista 
pártok platformjának az alapját alkották: azt követelték a szociáldemokrata 
pártoktól, hogy ténylegesen és főként haladéktalanul térjenek át az övékétől 
lényeges pontokon eltérő kommunista álláspontra. Márpedig erre a szociál- 
demokraták abban az időben nem voltak hajlandók, mint ahogy nem hajlandók 
rá ma sem. 

Egyébként Spanyolország tapasztalata, ahol az 1936-1939-es polgár- 
háború éveiben a kommunisták és a szocialisták álláspontja különösen közel 
került egymáshoz, s egy időben még a két párt összeolvasztásával foglalkozó 
bizottságok is működtek, megmutatta, mennyire nehezíti az összeolvasztást, 
ha a szocialistákkal szemben ilyen radikális követeléseket támasztanak.""? Koránt- 
sem véletlen, hogy a Komintern Végrehajtó Bizottsága abban az időben több 
ízben is óva intette a két munkáspárt összeolvasztását sürgető spanyol kommunis- 
tákat a kapkodástól, nehogy ,ja szocialisták soraiban megerősödjön egy olyan 
gyanú, mintha a kommunista párt szeretné bekebelezni a szocialista pártot . .""? 
Mindamellett már maga az a mód, ahogy a VII. kongresszus a munkásosztály 
egységes pártjának létrehozását felvetette, minőségileg új színvonalra emelte 
a proletariátus politikai egységének a kérdését, és kétségtelenül arra ösztönözte 
a kommunista pártokat, hogy új utakon keressék a tartós együttműködést a 
szociáldemokráciával, amely lényegében mind a mai napig megőrizte jelentő- 
ségét. 

A fasizmussal a harmincas évek első felében vívott harc tapasztalatai meg- 
győzően mutatták, hogy a fasizmus leveréséhez a munkásosztály erői nem elég- 
ségesek, még ha egységírontban lépnek is fel. A fasizmus elleni harcra mozgó- 
sítani kellett a legszélesebb nem proletár tömegeket is, s ezen az alapon létre- 
hozni az antifasiszta erők legszélesebb koalícióját: a népírontot. A népírontban 
a kommunisták a politikai és társadalmi szövetségnek egy minőségileg új for- 
máját lelték meg, amelyben közös antifasiszta platform talaján a munkásosztály 


a G. Dimitrov: Az antifasiszta harc stratégiájáról. 170. o. 

köré tömöríthetők a nép nagy tömegei, minden olyan társadalmi réteg, amely- 
nek érdeke a fasizmus leverése, mindenki, aki szívén viselte a szabadság, a de- 
mokrácia, a nemzeti függetlenség ügyét. 

Az ilyen antifasiszta koalíciók létrehozásához döntő tényezőül kellett szol- 
gálnia annak, hogy a munkásosztály határozottan síkraszálljon e rétegek 
követeléseiért és érdekeiért, helyes és differenciált álláspontot foglaljon el az 
olyan pártokkal és szervezetekkel kapcsolatban, amelyekben ezek a rétegek részt 
vesznek, hogy közös akciókba vonják be őket. A kongresszus nem határozta 
meg részletesen, hogy a népfront létrehozásáért küzdő mozgalom milyen for- 
mákat öltsön a különböző országokban, nem szabta meg, milyen módon kell 
vereséget mérni a fasizmusra. Ha durva hiba volt az egyes országokban végbe- 
menő fasiszta fejlődésről valamilyen általános sémát felállítani, legalább olyan 
hiba lett volna, mint Georgi Dimitrov megállapította, univerzális sémát fel- 
állítani a népíront létrehozására. , Ilyesmiben az univerzalizmus, egy és ugyan- 
azon receptek alkalmazása valamennyi országra, nem más, mint . . . tudatlan- 
ság." 

Az antifasiszta harc gyakorlata meggyőzően mutatta az ilyen kérdésfeltevés 
helyességét. A népíront Franciaországban másképpen jött létre, mint Spanyol- 
országban, Bulgáriában másképp, mint Csehszlovákiában stb. Más-más. 
volt az antifasiszta koalíciók szociális, politikai és osztályösszetétele, más-más 
akcióprogramok talaján formálódtak, a fasizmus elleni harc más-más taktikája 
szolgált tevékenységük alapjául. Némely országban a népíront legálisan műkö- 
dött, más országokban mély illegalitásban. Eltérően alakult ezeknek a koalíci- 
óknak a sorsa is. Mindamellett azok a tapasztalatok, amelyeket a kommunista 
pártok a második világháború kirobbanásáig hátra levő rövid időszak alatt az 
antifasiszta erők széles körű szövetségeinek létrehozása terén felhalmoztak, 
rendkívül termékenyeknek bizonyultak. Azt mondhatjuk, ha a Komintern 
VII. kongresszusa nem dolgozta volna ki a népfront taktikáját, a forradalmi 
világfolyamat menete is kétségtelenül másképpen alakult volna. 

A kongresszus, tág lehetőséget nyújtva a kommunista pártoknak a nép- 
frontpolitika önálló megvalósítására, különösen nagy figyelmet szentelt két 
olyan problémának, amelynek helyes megoldásától jelentős mértékben függött 
e politika sikere. Több kommunista párt már a kongresszus előtt is felvetette 
annak a lehetőségét, hogy a fasizmus elleni harc során egységírontkormányt 
hozzanak létre. A kongresszus nemcsak támogatta ezt az elgondolást, hanem 
azt is hangsúlyozta, hogy az ilyen kormányok megalakításának nemcsak védelmi 
szerepe lehet, hanem hatalmas csapást is mérhet a reakció és a fasizmus erőire. 
A kérdés ilyen felvetése elsősorban abból adódott, hogy a kommunisták az egy- 
séges munkás- és népírontkormányban a proletárforradalomhoz való közeledés 
és a hozzá vezető átmenet egyik formáját látták." Emellett azonban a kong- 
resszus megállapította, hogy az ilyen kormány megalakítása nem elkerülhetet- 
len a munkásosztály hatalmának megteremtése, a szocializmus győzelme felé 


"s G. Dimitrov: Az antifasiszta harc stratégiájáról. 137-138. o. 

vivő úton." Elemezve azokat az előfeltételeket, amelyek lehetővé teszik egység- 
frontkormány megalakítását, a kongresszus amellett foglalt állást, hogy a kom- 
munista pártok minden lehető módon támogassák az ilyen kormányt, bizonyos 
körülmények között pedig vegyenek is részt benne." 

A kongresszusi határozatnak ez a pontja később meglehetősen heves 
vitákat váltott ki Franciaország és Spanyolország kommunista pártjában. 
Amikor 1936 májusában Franciaországban győzött a népfront, Maurice Thorez 
síkraszállt azért, hogy a kommunisták részt vegyenek Írontbeli szövetségeseik, 
a szocialisták és a radikálszocialisták által alakítandó kormányban, azzal indo- 
kolva álláspontját, hogy így belülről gyakorolhatnak befolyást a kormány poli- 
tikájára. a párt vezetőségének többi tagja nem értett egyet Thorezzel. 
Végül is a párt úgy foglalt állást, hogy a kommunista párt becsületesen, fenn- 
tartás nélkül és egyértelműen támogatja majd a kormányt. Ezt az irányvonalat 
támogatta a Kommunista Internacionálé Végrehajtó Bizottsága is." 

Jacgues Duclos később elismerte, hogy mégiscsak Thorez álláspontja 
volt a helyes." A kommunistáknak a népírontkormányban való részvétellel 
kapcsolatos álláspontját jelentősen befolyásolták a spanyolországi események. 
Spanyolországban a fasiszta katonai lázadás után rendkívül feszült helyzet 
alakult ki. S mivel minden antifasiszta erőt mozgósítani kellett a fasizmussal 
való szembeszállásra, szükségessé vált egy olyan népírontkormány megalakítása, 
amelyben a kommunisták is részt vesznek. Spanyolország kommunista pártja 
szerette volna megismételni a , francia változatot", de szövetségeseinek nyomása 
alatt és abban a törekvésében, hogy megőrizze a népíront egységét, úgy döntött, - 
hogy belép a kormányba." Mindamellett ennek a két európai kommunista 
pártnak a tapasztalatai mégsem adtak eléggé meggyőző választ arra a kérdésre, 
hogy a kommunistáknak milyen körülmények között kell részt venniük az egy- 
ségíront kormányában. Ezt a kérdést a kommunisták csak a második világ- 
háború alatti antifasiszta ellenállás időszakában oldották meg meggyőző for- 
mában. 

Szorosan a népírontpolitikához kapcsolódva a kongresszus megokolta an- 
nak fontosságát és szükségességét is, hogy a fasizmus elleni harcban síkra- 
szálljanak a demokratikus szabadságjogokért és a dolgozók jogaiért, tágabb 
értelemben pedig a polgári demokráciáért. Persze nem arról volt szó, hogy 
örökre megőrizzék a polgári parlamenti intézményeket. Csakhogy a polgári 
demokráciával szemben a kommunista mozgalomban mélyen meggyökerese- 
dett elutasító magatartás élt. Ez abban az örökös aggodalomban jutott kifeje- 
zésre, hogy a népfírontért vívott harc demokratikus illúziókat kelt majd a töme- 
gek körében. Azzal járt ez együtt, hogy a kommunista pártok korábban meg- 
próbáltak keresztülugrani a harc egy meghatározott szakaszán, a tömegek 

számára érthetetlen jelszavakat tűztek ki, nem vették számításba, hogy a töme- 
geknek nem közömbös, milyen körülmények között kell élniük és harcolniuk, 
milyen politikai rezsim van országukban: polgári demokratikus vagy fasiszta. 
Amint erre Dimitrov a kongresszuson utalt, , ma a dolgozó tömegeknek sok 
tőkés országban konkrétan nem a proletárdiktatúra és a polgári demokrácia, 
hanem a polgári demokrácia és a fasizmus között kell választaniuk?"."! Ilyen 
körülmények között a kommunistáknak egy tapodtat sem szabad engedniük 
azokból a demokratikus vívmányokból, amelyekre a munkásosztály sokéves 
szívós harccal tett szert." 

A kongresszus bátran és határozottan felvetette a népfront kormányának 
a kérdését, annak kehetőségét, hogy a kommunisták részt vegyenek ebben a 
kormányban. Mint Mihail Szuszlov később megállapította, a kommunisták 
továbbfejlesztették a demokráciáért és a szocializmusért való harc összefüggé- 
séről, a munkásosztály és a többi dolgozó réteg e harcban létrehozandó széles 
körű egységéről szóló lenini tanítást." 

A kongresszus nem határozta és nem is határozhatta meg, milyen formát 
ölt majd ez az átmeneti szakasz. Ez később történt meg. Fontos momentum 
volt, hogy a spanyol tapasztalatok alapján felmerült a , népi demokrácia állama" 
fogalom. Dimitrov a KI VB Elnökségében a spanyol kérdésről mondott beszé- 
dében ezt az államot úgy határozta meg, mint , antifasiszta, baloldali államot, 
amelyben részt vesz a burzsoázia valóban baloldali része", mint , demokratikus 
államot, amelyben a népírontnak döntő súlya van és amelyben polgári rendszer 
van". Egyszersmind úgy jellemezte mint a munkásosztály és a parasztság 
demokratikus diktatúrájának különös formáját." Ilyen állam alakult ki Spanyol- 
országban a polgárháború során, később pedig a közép- és délkelet-európai 
országokban, ahol miután a szovjet hadsereg szétverte a fasizmust, a de- 
mokratikus, nemzeti felszabadító forradalmak győzelme elvezetett olyan népi 
demokratikus államok létrejöttéhez, amelyek megnyitották ezen országok népei 
előtt az utat a szocializmus felé. A szocializmusba való átmenet új útjának, a 
Írissen szerzett gyakorlati tapasztalatoknak az elméleti általánosítása azonban 
még váratott magára. 

A VII. kongresszus munkájában különleges helyet foglaltak el a nemzeti 
felszabadító mozgalmak kérdései, jóllehet nem szerepeltek külön pontként a 
kongresszus napirendjén." Mindamellett számos tény utal arra, hogy a kong- 
resszus előkészítése során a Komintern Végrehajtó Bizottságában ezeket a kér- 
déseket is behatóan megtárgyalták. , A világhelyzet és a Komintern feladatai" 
című tézistervezetben például, amelyet 1935 januárjában állítottak össze, meg- 
vizsgálták az afrikai és az ázsiai kommunista pártok taktikájának néhány kér- 

dését, és feladatul tűzték ki a nemzeti reformista és a nemzeti forradalmi cso- 
portok közös antiimperialista akcióinak a szervezését, áprilisban pedig a KI 
VB az antiimperialista népíront létrehozását tűzte a keleti országok kommunista 
pártjai elé." Közvetlenül a kongresszus előtt a Kommunyisztyicseszkij Intyer- 
nacional című folyóirat , Harc az antiimperialista egységírontért a gyarmati és 
félgyarmati országokban"? című szerkesztőségi cikkében részletesen kifejtette 
a nemzeti egységíronttaktika folytatásának feladatát és hangsúlyozta, hogy e tak- 
tikának az elutasítása — azzal az ürüggyel, hogy a kommunista pártok így 
szinte elvesztenék önállóságukat és a nemzeti burzsoázia ellenőrzése alá kerül- 
nének - , valójában a nemzeti felszabadító forradalmak előkészítésének az 
elutasítása, és elszigeteli a kommunista pártokat a széles népi mozgalomtól "."" 

A VII. kongresszuson a gyarmati és függő országok kommunista pártjai 
által követendő taktikát a fasizmus és az imperialista reakció elleni általános 
harccal összefüggésben vizsgálták. Ezért a kongresszus anélkül, hogy részle- 
tekbe bocsátkozott volna, olyan értelemben foglalt állást, hogy ezekben az or- 
szágokban antiimperialista népírontot kell létrehozni, bevonva a nép nagy tö- 
megeit a növekvő imperialista kizsákmányolás ellen az ezen országok függet- 
lenségéért küzdő nemzeti felszabadító mozgalomba, s itt a kommunistáknak 
tevékenyen be kell kapcsolódniuk a nemzeti reformisták vezette antiimperialista 
tömegmozgalmakba."" A kongresszus újból megerősítette, hogy a kommunisták 
következetesen harcolnak minden fajta nemzeti elnyomás ellen, és leszögezte, 
hogy fenntartás nélkül támogatja az elnyomott gyarmati és félgyarmati népek 
nemzeti felszabadító harcát." A VII. kongresszus határozatai nagy ösztönzést 
adtak a gyarmati és függő országok kommunista pártjainak az új történelmi 
viszonyok között alkalmazandó antiimperialista taktika kidolgozásához, elősegí- 
tették a nemzeti felszabadító mozgalom aktivizálódását és fontos szerepet ját- 
szottak a kommunista pártok pozícióinak megszilárdításában. 

A háború és a béke kérdéseit mindig is a Kommunista Internacionálé figyel- 
mének a középpontjában álltak. Ám a harmincas évek derekán ezek, amint 
erre már utaltunk, különösen élesen vetődtek fel. Az újabb világháború veszé- 
lye, a fasiszta hatalmak és elsősorban a náci Németország lázas háborús készü- 
lődése arra késztette a kommunistákat, hogy háborúellenes taktikájukat felül- 
vizsgálják, és szükség szerint korrigálják. ,  Kongresszusunk — mondotta Dimit- 
rov — a béke megóvásdért, az imperialista háború veszélye ellen vívott harc kong- 
resszusa.""9 Ezeket a feladatokat a Komintern már korábban is a kommunista 
és munkásmozgalom elé tűzte. Ismeretes, hogy a Komintern VI. kongresszusa 
és az ott elfogadott program arra ösztönözte a kommunistákat, hogy erőteljesen 
és következetesen harcoljanak a háború ellen. Hangsúlyozta, hogy ,,vala- 
mennyi imperialista hatalom fő fÍrontja nyíltan a Szovjetunió ellen fordul", 

és hogy a kommunista pártok legfőbb feladata , a proletariátus, a parasztság és 
az elnyomott nemzetiségek olyan blokkjainak a létrehozása és kiszélesítése, 
amelyek a kapitalizmus ellen és az imperialista háború veszélye ellen irányul- 
nak"."! 

Csakhogy a húszas évek végén a kommunista mozgalom feltételezte, hogy 
a háborúellenes harc szükségképpen átcsap majd a burzsoázia megdöntéséért 
és a proletárdiktatúra megteremtéséért vívott küzdelembe. Emiatt a kommu- 
nista mozgalom elutasította az olyan erőkkel való együttműködést és akció- 
egységet, amelyek nem támogatták a kommunistákat e célok elérésében, vagy 
felléptek ugyan a háború veszélye ellen, de ideológiailag távol álltak a kom- 
munistáktól, vagy ellenségesen szemben álltak velük. Emellett, mint a KI VB 
több ízben is hangsúlyozta, a kommunista pártok háborúellenes tevékenységé- 
ben dominált az agitációs és propagandisztikus mozzanat. 

A VII. kongresszus előkészítése során a Komintern háborúellenes taktiká- 
jában új mozzanatok tüntek fel. Előtérbe került a békéért folytatott harc mint 
önálló politikai érték. A kommunista pártok, amint ezt a KI VB XIII. plénuma 
hangsúlyozta, a fő figyelmet arra fordították, hogy a dolgozók nagy tömegeit 
már a háború kirobbanása előtt a háború ellen mozgósítsák, egyesítve a békéért 
vívott küzdelmet a kapitalizmus pusztulásának meggyorsításáért vívott harc- 
cal."?? Más szóval, a békeharcra a kommunista pártok már a világméretű össze- 
csapás kitörése előtt úgy tekintettek, mint a társadalmi forradalomért vívott 
küzdelem fontos mozzanatára. 

A VII. kongresszus megőrizte ugyan a háború és a béke kérdésének szem- 
léletében a legfontosabb elméleti és taktikai mozzanatokat, de sok tekintetben 
új módon vetette fel a béke megőrzéséért vívandó küzdelmet." Togliatti, 
Dimitrov, Manuilszkij és még sok kongresszusi küldött fejtette ki, hogy a há- 
ború nem végzetszerűen elkerülhetetlen. Bár az imperializmus természete nem 
változott, bár az imperialista hatalmak háborúra törekszenek, mégis vannak 
olyan erők — a Szovjetunió növekvő hatalma, a nemzetközi munkásosztály -, 
amelyek útját állhatják a háború kirobbantásának, meghiúsíthatják a háborút 
akarók terveit. Manuilszkij például megállapította: , A kommunistáknak le kell 
küzdeniük azokat a fatalista nézeteket, miszerint a háborút megakadályozni 
lehetetlen, a háború előkészítése elleni harc céltalan . . .?""? Dimitrov kong- 
resszusi zárszavában felsorolta azokat a tényezőket, amelyek megkönnyítik 
a háború megakadályozásáért vívott harcot, és megállapította: , Kongresszu- 
sunk, a Szovjetunió békepolitikájára és sok-sok millió dolgozó békevágyára 
támaszkodva, nemcsak a kommunista élcsapat előtt, hanem az egész nemzetközi 
munkásosztály és valamennyi ország népei előtt is feltárta egy széles háború- 
ellenes Íront kibontakoztatásának a perspektíváját. Hogy a fasiszta és imperia- 
lista háborús gyújtogatóknak sikerül-e felszítaniuk az újabb imperialista háború 

lángját, avagy a hatalmas háborúellenes front bárdja lecsapja gonosztevő kezü- 
ket, az attól függ, hogy milyen mértékben valósul meg és működik majd a világ- 
méretű Íront.""5 

A kongresszus józanul és higgadtan mérte fel a kialakult nemzetközi hely- 
zetet. Togliatti a világporondon kialakult új erőviszonyokat elemezve minde- 
nekelőtt arra utalt, hogy megnövekedett a Szovjetunió hatalma és így nagyobb 
mértékben befolyásolja a világ erőviszonyait. Új mozzanat volt az is, hogy a 
világháború fő gyújtogatóiként a fasiszta államokat jelölték meg, elsősorban 
a hitleri Németországot. Európában — mondták - az államok két csoportja 
alakult ki. Közülük az egyikben , a legharciasabb és a legreakciósabb erők töl- 
tenek be vezető szerepet, amelyek közvetlenül érdekeltek általában a háború 
és különösen a Szovjetunió elleni háború mielőbbi kirobbantásában". A másik- 
ban viszont fennmaradt a parlamentáris rendszer, s ennek országai többé-ke- 
vésbé érdekeltek a béke fenntartásában." Éppen ezért a kommunistáknak a fő 
csapást a fasiszta agresszorokra kellett mérniük, elsősorban ellenük kellett irá- 
nyítaniuk háborúellenes küzdelmüket. Emellett figyelembe vették, hogy az 
adott pillanatban a tőkés országok egy csoportja nem érdekelt a háborúban, 
nem követ hódító célokat. A kongresszus ezért amellett foglalt állást, hogy a 
Szovjetunió működjön együtt ezekkel a fasiszta agresszorok elleni harcban. 
Pozitívan értékelte a Szovjetunió által Franciaországgal és Csehszlovákiával 
kötött kölcsönös segélynyújtási szerződéseket és leszögezte: ezek , egy pozitív 
politika komoly lépései, amely politika arra törekszik, hogy a béke aktív védel- 
mére egyesítse mindazokat az erőket, amelyeket a jelen pillanatban egyesíteni 
lehet"."" 

Sok tekintetben újszerűen fogalmazták meg a kongresszuson a nemzeti 
felszabadító háborúk kérdését és kirobbanásuk esetén a kommunisták köve- 
tendő taktikáját. Jóllehet Lenin több ízben is utalt arra, hogy az imperializmus 
korában kapitalista országokban is lehetségesek nemzeti felszabadító háborúk, 
a kommunista mozgalomban az a meggyőződés alakult ki, hogy az efféle 
háborúk csakis gyarmati vagy függő országokban lehetségesek. A kongresszu- 
son azonban ismét elhangzott az a gondolat, hogy nemzeti felszabadító háborúk 
lehetségesek Európában is, ahol a fasizmus sok országnak a szabadságát és 
függetlenségét fenyegeti, ezért az ilyen országok által a fasiszta agresszor ellen 
vívott háború mindenképpen igazságos, felszabadító jelleget fog ölteni. A kong- 
resszus ezzel kapcsolatos határozatában ez állt: , Ha egy gyenge államot támadás 
ér egy vagy több imperialista nagyhatalom részéről, amelyek meg akarják 
semmisíteni nemzeti függetlenségét és nemzeti egységét, vagy fel akarják osztani 
területét . . ., akkor az ilyen ország nemzeti burzsoáziájának e támadás elhárítását 
szolgáló háborúja felszabadító háború jellegét öltheti, s ebbe az illető ország 
munkásosztályának és kommunistáinak be kell kapcsolódniuk." Ilyen esetben 
a kommunistáknak az a feladatuk, hogy , a nemzeti függetlenségért harcolók 

első soraiba lépjenek, végigvigyék a felszabadító háborút, s ne engedjék, hogy 
ssajátt burzsoáziájuk saját országa érdekének rovására alkuba bocsátkozzék a 
támadó hatalmakkal" ."" 

Hogy mennyire időszerű volt ennek a felvetése, ezt megmutatták a kong- 
resszust követő események, amikor az európai államok egy nagy csoportja 
(Spanyolország, Ausztria, Csehszlovákia, Lengyelország) hitlerista agresszió- 
nak esett áldozatul, s ezekben az országokban a kommunisták az első sorokban 
védelmezték országuk nemzeti függetlenségét, mozgósítva és a hódítók ellen 
harcba vive a nép nagy tömegeit. Oriási szerepe volt a kongresszus határozatai- 
nak abban is, hogy az európai országok kommunistái a második világháború 
alatti fasiszta megszállás éveiben az antifasiszta ellenállási mozgalom szervezé- 
sében helyes politikai vonalat követtek. 
vonal alapjává a kongresszus a békéért, az imperialista háború ellen, a Szovjet- 
unió védelmében vívott harcot tette, mindazoknak e harcba való bevonását, 
vakik nem akarják a háborút, akik gyűlölik a háborút, . . . akik békét akarnak" ." 
ibből a stratégiai feladatból kiindulva a kongresszus a kommunista mozgalom 
reladatává tette olyan széles békeíront létrehozását, amely egyesíti a munkás- 
osztályt, beleértve a szociáldemokratákat, egyesíti továbbá az összes demokra- 
tikus erőt és mozgalmat, beleértve a pacifistákat is. A kommunisták feladatává 
tette, hogy a békeharcba vonják be a nőket, a fiatalokat; fejtsenek ki aktívabb 
munkát a hadseregben és a különböző szervezetekben; s hogy képezzék ki 
fegyverforgatásra a fiatalokat. 

A kongresszus a békeharcot a fasizmus elleni harc részeként fogta fel. 
Utalt arra, hogy a kommunistáknak, erélyesen harcolva a békéért, , abban az 
esetben, ha egy imperialista világháború — a munkásosztálynak a háború el- 
hárítására tett minden erőfeszítése ellenére — kitör", az a kötelességük, hogy 
, harcba vigyék a békeharcra megszervezett háborúellenes erőket az imperia- 
lista háború átalakításáért a fasiszta háborús uszítók ellen, a burzsoázia ellen, 
a kapitalizmus megdöntéséért folytatandó polgárháborúvá"."" S mivel a nem- 
zetközi reakció elsősorban a Szovjetunió ellen, a forradalmi világmozgalom 
fellegvára ellen készült háborúra, a kongresszus afelé orientálta a kommunista 
pártokat, hogy , a munkásosztály politikája, a békéért, az imperialista háború 
ellen vívott harc a háború kitörése előtt és után a Szovjetunió védelmének 
szempontjából folyjék".!" 

A békeharc stratégiai irányvonala, amelyet a Komintern VII. kongresszusa 
fogalmazott meg, kiállta a történelem próbáját és nagy vonásaiban megőrizte 
jelentőségét mind a mai napig. Igaz, a világban azóta óriási változások mentek 
végbe, új erőviszonyok alakultak ki, olyan új tényezők jelentek meg, amelyek 
megkönnyítik a békeszerető erők harcát a világháború elhárításáért. Mérhetet- 
lenül megnövekedett a Szovjetuniónak és a szocialista közösség országainak 


"5 A Kommunista Internacionálé válogatott dokumentumai. 435—436. o. 
98 P. Togliatti: A demokrácia és a szocializmus problémái. 76. o. 

a gazdasági és katonai ereje. Változatlanul fennmaradt azonban a kommunista 
mozgalomnak az az egyetemes béke fenntartását és megszilárdítását célzó 
irányvonala, amelyet első kifejlett formájában a Komintern VII. kongresszusa 
fogalmazott meg. A VII. kongresszus határozatait mintegy továbbfejlesztve 
a kommunisták az ötvenes évek második felében már azt az alapvető jelentőségű 
következtetést fogalmazták meg, hogy az új világháború nem végzetszerűen el- 
kerülhetetlen, van lehetőség e háború elhárítására. Még később, az újabb hadi- 
technikai fejlemények fényében a kommunista pártok arra a következtetésre 
jutottak, hogy reménytelen minden olyan próbálkozás, amely katonai fölény 
megszerzésére irányul, s különösen lehetetlen győzelmet kivívni egy nukleáris 
háborúban, mert egy ilyen háború jellegénél fogva nem lehet politikai célok 
elérésének az eszköze. Éppen ezért a szocialista országok, a kommunista pártok 
különösen nagy erőfeszítéseket tesznek azért, hogy meghiúsítsák az imperializ- 
mus legharciasabb köreinek kalandor terveit. Minden lehető módon elősegítik 
a háborúellenes mozgalom kibontakozását leszögezve, hogy a békéért és a le- 
szerelését vívott küzdelemben készek kapcsolatot teremteni, széles körű pár- 
beszédet folytatni és a legkülönbözőbb akciókat végrehajtani a szó szoros értel- 
mében véve minden társadalmi réteggel.!? Az imperializmus agresszív körei- 
nek bűne miatt kiéleződött világhelyzet, mint Konsztantyin Csernyenko meg- 
állapította, megköveteli a kommunistáktól, hogy , megkétszerezzük, megsok- 
szorozzuk erőfeszítéseinket a békének és a nemzetközi együttműködés politi- 
kájának megvalósítása érdekében"".!"5 

A kongresszus munkájában számottevő helyet kapott a Szovjetunióban 
folyó szocialista építés és hatása a forradalmi világmozgalom fejlődésére. 
Manuilszkij beszámolója, több küldött hozzászólása, s a kongresszus erről 
szóló határozata is nagyra értékelte az SZK(b)P vezetése alatt végrehajtott 
szocialista iparosítást, a mezőgazdaság kollektivizálását, a Szovjetunióban 
végbement radikális társadalmi átalakításokat, amelyek magukkal hozták, hogy 
a Szovjetunióban a szocializmusnak a kapitalizmus elleni harca végérvényesen 
és visszavonhatatlanul a szocializmus javára dőlt el." Ez pedig azzal járt 
együtt, hogy, amint erre a kongresszus rámutatott, igen jelentősen megváltoz- 
tak , világviszonylatban az osztály-erőviszonyok a szocializmus javára, a kapita- 
lizmus rovására", és új szakasz nyílt a világméretű proletárforradalom fejlő- 
désében.!95 

A kongresszus igen nagyra értékelte és okkal méltatta ennyire a szocializ- 
mus szovjetunióbeli győzelmének világtörténelmi jelentőségét. Ennek magya- 
rázata egyrészt abban keresendő, hogy a Szovjetunió dolgozói a történelemben 
először valósították meg a gyakorlatban a marxizmus-leninizmus eszméit, be- 
bizonyítva hősi munkájukkal, hogy a szocializmus nemcsak elmélet, hanem 


192 L.: Az európai kommunista és munkáspártok párizsi találkozója. Kossuth Könyv- 

valóság is. Másrészt azzal, hogy a Szovjetunióban győzelemre jutott a szocializ- 
mus, a proletariátus a felszabadulásáért vívott harcban hatalmas anyagi és 
politikai bázisra tett szert. Megnövekedett a szocializmus vonzereje, a szocia- 
lista építésnek mindaz a tapasztalata, amely a Szovjetunióban felhalmozódott, a 
Szovjetuniót ,a szocialista munka és gondolkodás nagy műhelyévé" tette.!§ 
Végül, a Szovjetunió lett valamennyi ország dolgozóinak a támasza a fasizmus 
és a növekvő háborús veszély elleni harcban. 

Ezzel magyarázható az is, hogy újra felbukkant a forradalmi romanticiz- 
mus, hogy a VII. kongresszuson hozott határozatok bizonyos túlzásokra ragad- 
tatták magukat az addigi sikerek világtörténelmi jelentőségének értékelésében. 
A kommunisták akkor úgy látták, hogy a nehezén túl vannak, a szocializmus 
épülete már áll, valamennyi elnyomott és kizsákmányolt már járt utat talál az 
elnyomás minden fajtájának lerázása felé, és a szocializmus diadalmenete biz- 
tosítva van. Hosszú és kemény küzdelmeket kellett még megvívniuk a Szovjet- 
unió dolgozóinak, a szocialista országok népeinek, míg világviszonylatban való- 
ban, nem csupán propagandisztikusan, megváltoztak az erőviszonyok a kapita- 
talizmus és a szocializmus között. Bonyolultabbnak és nehezebbnek bizonyult 
a szocializmus továbbfejlesztésének és tökéletesítésének útja a Szovjetunió- 
ban és a szocialista közösség országaiban. A létező szocializmusnak, mint az 
SZKP vezetői is megállapították, vannak történelmi eredményei és vannak 
tegnapról maradt megoldatlan feladatai, valamint a fejlődés előző szakaszaiból 
örökbe kapott problémái."" Nem bizonyult egyértelműnek a létező szocializ- 
musnak a forradalmi világfolyamat fejlődésére gyakorolt hatása sem. Ám az el- 
mondottak a legcsekélyebb mértékben sem vonják kétségbe azokat az eredmé- 
nyeket, amelyeket a szocializmus építése terén elértek a Szovjetunióban akkor, 
amikor a szocializmus szovjetunióbeli győzelme nyomán létrejött a szilárd 
alap azokhoz a globális forradalmi átalakulásokhoz, amelyek az utóbbi 50 esz- 
tendőben világviszonylatban végbementek. 


xx 


A Kommunista Internacionálé VII. kongresszusa igen gazdag elméleti és poli- 
tikai örökséget hagyott hátra. Akármelyik ágát vesszük is a nemzetközi kommu- 
nista mozgalom mai stratégiájának és taktikájának, gyökerei kisebb vagy na- 
gyobb mértékben visszanyúlnak a VII. kongresszus újító szellemű határozatai- 
hoz. A marxizmus-leninizmus alkotó szelleme, amely a kongresszuson uralko- 
dott, a kommunista mozgalomban a harmincas években felmerült legfontosabb, 
meghatározó jelentőségű problémák megközelítésének valóban lenini módja 
, biztosította a kongresszus határozatainak sikerét, a kongresszuson kidolgozott 
politikai irányvonal hatékonyságát, s olyan korszakos eseménnyé tette a kong- 

resszust, amely fordulatot jelent a kommunista pártok történetében -— fordulatot 
keletkezésük szakaszából általános megszilárdulásuk szakasza felé?.!"8 

A kommunista pártok, a Komintern VII. kongresszusának gazdag öröksé- 
gére támaszkodva, alkotóan felhasználják ezt mindennapi politikai munkájuk- 
ban. A kongresszus hatalmas lökést adott a kommunista pártoknak arra, hogy 
alkotó szellemben továbbfejlesszék stratégiájukat és taktikájukat a demokrá- 
ciáért és a szocializmusért, a nemzeti felszabadulásért, a fasizmus és a háború 
ellen vívott harcban. Ezért sok párt teljes joggal vallja azt, hogy éppen erre a 
kongresszusra támaszkodva vált igazi forradalmi párttá, hogy ez a kongresszus 
segítette politikai irányvonala megújításában és kiemelkedő sikerek elérésében. 
5 A Komintern VII. kongresszusa tette képessé pártunkat arra, hogy kidolgozza 
a helyzet által követelt politikai irányvonalat, és ezernyi nehézséggel szembe- 
nézve küzdjön érte tántoríthatatlanul. Ezért válhatott pártunk a munkásosztály 
politikai vezetőjévé, a nemzet vezető pártjává " — állapította meg Nemes Dezső 
akadémikus." Cola Dragojcseva, a Bolgár Kommunista Párt egyik legidősebb 
harcosa megállapította: , Nekünk, bolgár kommunistáknak, a kongresszus a 
segítségünkre volt abban, hogy értelmezzük pártunk tapasztalatait forradalmi 
fellendülésének csúcspontjain is, tragikus következményekkel járó kudarcai 
idején is. Ez jól felismerhető tájékozódási pontot nyújtott a pártnak ahhoz, 
hogy az megjelölje a helyes utat a kapitalizmus és a fasizmus ellen, a szocia- 
lizmus győzelméért vívott harcban."!:" 

A Komintern VII. kongresszusának a határozatait áthatotta a proletár 
internacionalizmus szelleme, a rasszizmus és a sovinizmus mindennemű meg- 
nyilvánulása elleni harc szelleme. Határozataiban alkotó módon oldotta meg 
azt a kérdést, hogy miképpen viszonyuljon egymáshoz a nemzeti és a nemzet- 
közi mozzanat a kommunista pártok politikájában és tevékenységében. ,, Mi, 
kommunisták, kérlelhetetlen elvi ellenségei vagyunk a burzsoá nacionalizmus 
minden válfajának. Mindamellett nem vagyunk hívei a nemzeti nihilizmusnak, 
és sohasem szabad ennek az álláspontjára helyezkednünk. Minden kommunista 
pártnak egyik fő feladata az, hogy a munkásokat és minden dolgozót a proletár 
internacionalizmus szellemében nevelje" — jegyezte meg Georgi Dimitrov. Egy- 
szersmind arra szólította fel a kommunistákat, hogy tanulják meg minden egyes 
országban , akklimatizálni" a proletár internacionalizmust, tanulják meg fel- 
használni a proletár osztályharc nemzeti formáit, amelyek , nincsenek ellentét- 
ben a proletár internacionalizmussal. Ellenkezőleg, éppen az ilyen formákban 
lehet sikeresen megvédeni a proletariátus nemzetközi érdekeit is.""! Nem 
kétséges, hogy a VII. kongresszus határozatai megkönnyítették a kommunista 

pártoknak, hogy később és a mai viszonyok között is megkeressék a szocializ- 
musért vívandó harc olyan formáit és módszereit, amelyek szervesen egyesítik 
a társadalom szocialista átalakításának nemzeti sajátosságait annak általános 
törvényszerűségeivel. 

A VII. kongresszus a dogmatizmus, a szektásság és a sematizmus elleni 
elszánt harc jegyében folyt le. A kongresszus külön intette a kommunistákat 
arra is, nehogy az általa leszűrt új következtetéseket és adott új értékeléseket 
újabb megmerevedő sémákká, sablonokká változtassák, nehogy formális el- 
ismerésükre szorítkozzanak. , Ellenségei vagyunk minden sematizmusnak. Bár- 
mely pillanatban és bármilyen adott helyen számolni kívánunk a konkrét 
helyzettel, s nem óhajtunk mindenütt egyetlen meghatározott sablon szerint 
cselekedni, nem akarjuk elfelejteni, hogy különböző körülmények között a kom- 
munisták álláspontja nem lehet egyforma"? - mondotta Dimitrov. A Kom- 
intern azzal a felhívással fordult a kommunista pártokhoz, hogy minden egyes 
szakaszban keressék meg a forradalmi harcnak azokat a konkrét feladatait, 
amelyek annak a szakasznak megfelelnek; keressék a közös nyelvet a nagy 
tömegekkel, vegyék számításba érdekeiket és szükségleteiket; a forradalmi 
realizmus legyen a vezérelvük tevékenységükben; emeljék elméleti színvonalu- 
kat, neveljék a kommunistákat az eleven marxizmus-leninizmus szellemében; 
határozottan küzdjék le az önelégült szektásságot és a jobboldali opportuniz- 
mus megnyilvánulásait; szűrjenek le tanulságokat mind a saját harci tapaszta- 
lataikból, mind a kommunista mozgalom más osztagainak harci tapasztalatai- 
ból. Ez a felhívás napjainkban is megőrizte időszerűségét. 

A VII. kongresszuson a kommunista pártok meggyőzően bebizonyították, 
hogy képesek új történelmi körülmények között sikeresen megoldani új fel- 
adatokat; képesek a fejlődés új fokára emelkedni. A kommunista mozgalom a 
jövő mozgalma volt és az is marad, olyan mozgalom, amely az emberiség előtt 
a fejlődés új távlatait nyitja meg. 

HORVÁTH JENŐ 


AZ OLASZ ANTIFASISZTA EGYSÉGPOLITIKA 
A MÁSODIK VILÁGHÁBORÚ ELŐESTÉJÉN 


Az antifasiszta harc nemzetközi feltételeiben már 1937 nyarán is mutatkozó 
kedvezőtlen változások az év őszén és 1938 elején felgyorsultak. Japán átütő 
erejű sikereket ért el a Kína elleni, immár szabályos háborújában: a japán 
csapatok szinte menetből elfoglalták Pekinget, októberben Sanghaj, december- 
ben pedig az akkori főváros, Nanking is kapitulált. Az európai fasiszta nagy- 
hatalmak, Németország és Olaszország egymáshoz való viszonyában 1937 
őszén fordulat következett be: szeptember végén Mussolini Németországba 
látogatott, hogy a világ előtt demonstrálja a két ország barátságát, majd novem- 
ber 6-án Olaszország aláírta az ún. antikomintern-paktumhoz való csatlakozá- 
sáról szóló okmányt. Ezzel formálisan is létrejött a három fasiszta nagyhatalom 
szövetsége. Egy nappal korábban, 1937. november 5-én Hitler a harmadik 
birodalom prominens képviselői előtt ismertette külpolitikai akciótervét, amely 
közvetlen irányvételként jelölte meg Ausztria bekebelezését és a Szudéta- 
vidék megszerzését Csehszlovákiától. Németország , vezére"? elszánta magát 
a háborúra. 

Ezzel egyidőben a Németországgal szemben álló hatalmak szövetségi rend- 
szerében, különösen a francia és az angol külpolitikában számos olyan jelenség 
mutatkozott, amely nemhogy visszatartotta volna, hanem éppenhogy bátorí- 
totta a tervezett német aktivitást. Franciaországban a szocialista Blum-kormány 
helyébe lépett Chautemps-kormányt nemcsak a bel-, hanem a külpolitikában 
is nyilvánvalóan ideológiai megfontolások vezették. A kormányfő és több radi- 
kális párti minisztere minden alkalmat megragadott, hogy kinyilvánítsa a Szov- 
jetunió iránti fenntartásait, vagy egyenesen ellenszenvét. Magatartásuk olyan 
benyomást keltett, mintha Franciaországot és a Szovjetuniót nem kötné egy- 
máshoz érvényben levő kölcsönös segítségnyújtási szerződés. Ráadásul Camille 
Chautemps a német diplomácia Párizsba látogató vezetőjének, Ribbentropnak 
arról beszélt, hogy Franciaországnak és Németországnak szót kell érteni az 
, új európai politika alapelveiben". Az egyetértés alapja nem lehetett más, mint az 
antikommunizmus. A csatorna túlsó partján, Nagy-Britanniában 1938 őszére 
határozott arcot öltött és megerősödött a Neville Chamberlain nevével fém- 
jelzett , békéltető" külpolitikai irányvonal. 1937 elején ez már a konzervatív 
kormánykörök egy részében is aggodalmat keltett. (Ezt fejezte ki Anthony Eden 
lemondása 1938. február 20-án.) Az új külügyminiszter, Edward Frederick 


Halifax maradéktalanul osztotta a kormányfő nézeteit, a berlini angol nagy- 
követ, Sir Neville Henderson pedig kifejezetten németbarátnak számított. 
Németország szemszögéből tehát ugyancsak kedvező változások történtek a 
brit külpolitikában." 

Ezekben a már a második világháború előestéjének tekinthető hónapok- 
ban a Kommunista Internacionálé (KI) vezetése mind nagyobb aggodalommal 
figyelte a nemzetközi kapcsolatok és a nemzetközi helyzet alakulását; mind a 
kommunista világszervezet központi szervei, mind a szekciók fokozták háború- 
ellenes tevékenységüket. A kommunisták háborúellenes propagagandatevé- 
kenységének és szervező munkájának fő célkitűzései ugyanazok maradtak, mint 
az előző két évben: a fasiszta agresszió által fenyegetett nemzetközi béke meg- 
őrzése, a Szovjetunió és a polgári demokratikus államok szövetségére alapozott 
kollektív biztonsági rendszer megteremtése. A KI továbbra is a munkásosztály 
akcióegységének létrehozására törekedett mind országos, mind nemzetközi 
szinten. A háborús veszély növekedésével annyi módosulás történt a munkás- 
egységíront-politikában, hogy az mindinkább elsősorban háborúellenes célkitű- 
zésekhez kapcsolódott, azok elérését igyekezett előmozdítani. 

Bizonyos, hogy a fasizmus és a háború elleni mozgósításban a világ 
demokratikus és háborúellenes erőinek sorában a kommunista mozgalom volt 
ezekben a hónapokban a leghatározottabb, a legfáradhatatlanabb. Ismeretes, 
erőfeszítései nem hozták meg a várt eredményt, amihez az is hozzájárult, hogy 
a kommunista pártok a legtöbb országban nem tudtak kitörni elszigeteltségük- 
ből. Nem sikerült kifejleszteniük propagandatevékenységükhöz akárcsak meg- 
közelítően hasonló nagyságú háborúellenes tömegmozgalmat. A legnagyobb 
hiányosság azonban kétségtelenül az volt, hogy nem jött létre a kommunista és 
a szocialista munkásmozgalom nemzetközi méretű és sok helyütt országos 
szintű akcióegysége sem. A felelősség ezért elsősorban a szociáldemokrata 
mozgalmat terheli: 1937 második felében a szociáldemokrata pártok túlnyomó 
többsége nyíltan elutasította a kommunistákkal való együttműködésnek a gon- 
dolatát is, a szociáldemokrata mozgalomban szemlátomást erősödött a szovjet- 
ellenesség és az antikommunizmus. A világháborús veszély növekedésével 
pedig a szociáldemokrata pártokban is a fasizmussal való határozott szembe- 
szegülés helyett mind nagyobb teret nyert az a megfontolás, hogy a háború 
kockázatát — akár az agresszornak tett engedmények árán is - elkerüljék. 
Az antikommunista hangulat egyik forrása is az az aggodalom volt, hogy a 
kommunisták az agresszióval való merev szembeszegülés taktikájával, a spanyol 
polgárháborúban a végső kitartásra buzdító állásfoglalásaikkal maguk is fokoz- 
zák az európai háború veszélyét. . 

Olaszország Kommunista Pártja (Partito comunista dItalia -— OKP) és 
az Olasz Szocialista Párt (Partito socialista italiano -— OSZP) szinte kivételes 


! A nemzetközi kapcsolatok alakulásáról részletesebben 1.: Diószegi István: Két világ- 
háború árnyékában. A nemzetközi kapcsolatok története 1919-1939. Gondolat Könyvkiadó, 
1974. 258-275. o.; H. Haraszti Éva: Békéltetők. A brit külpolitika az 1930-as években, 
Kossuth Könyvkiadó, 1981. 81-117. o.; Kerekes Lajos: Anschluss 1938. Ausztria és a nemzet- 
közi diplomácia 1933-1938. Akadémiai Kiadó, 1963. 267-292. o. 

helyzetbe kerültek a nemzetközi munkásmozgalomban azáltal, hogy a kedve- 
zőtlen nemzetközi fejlemények közepette 1937. július 26-án új akcióegység- 
egyezménnyel erősítették meg 1934 óta fennálló szövetségesi kapcsolataikat." 

Két nappal az OKP és az OSZP új akcióegység-egyezményének aláírása 
után az OSZP vezetősége megbeszélést kezdett az emigrációban 1937 kora 
tavaszán kommunista kezdeményezésre született szélesebb antifasiszta egység- 
frontszervezet, az Olasz Népi Szövetség (Unione popolare italiano -— ONSZ) 
képviselőivel, amelyen megállapodás született a szocialisták csatlakozásáról." 
Ezzel megnyílt az út ahhoz, hogy az ONSZ valóban az olasz antifasiszta emig- 
ráció átfogó, népírontjellegű tömegszervezetévé váljon. A kommunista és a szo- 
cialista pártalapszervezetek együttműködése és támogatása alapján hamarosan 
kiépültek az ONSZ helyi szervezetei az olasz emigráció szinte minden nagyobb 
központjában, elsősorban Franciaországban. Taglétszáma 1937 végére Francia- 
országban meghaladta a 40 000-et." 

Az OKP a La Voce degli italiani című napilap megindításával, és annak 
az ONSZ rendelkezésére bocsátásával segítette a szervezet tevékenységét." 
Ha figyelembe vesszük, hogy az olasz antifasiszta pártok közül egyiknek sem 
volt napilapja, továbbá azt, hogy az új napilap nyolc oldal terjedelemben és 
30 000 példányban jelent meg -— pusztán a számok is jelzik, hogy az ONSZ mi- 
lyen nagy jelentőségű eszközt kapott az újsággal. A lap fő célja — a bemutatkozó 
számban meghirdetett program szavaival — ,az olaszok antifasiszta szellemű 
ideológiai, politikai és kulturális nevelése" volt." A La Voce degli italiani fő- 
szerkesztői kommunisták voltak; kezdetben Egidio Gennari, majd 1937 októbe- 
rétől Spanyolországból való visszatérése után, Giuseppe Di Vittorio. Különösen 
Di Vittorio tett sokat azért, hogy a lap ne csak programja szerint, hanem való- 
ban felülemelkedjen a pártszempontokon, és az olasz antifasizmus egészének 
érdekeit szolgálja; védelmezze a kialakult antifasiszta egységet és keresse tovább- 
fejlesztésének lehetőségeit, útjait. Az újság hírt adott az olasz antifasiszta pártok 
rendezvényeiről, tevékenységük fontosabb eseményeiről, gondjaikról és ered- 
ményeikről. Rendszeresen publikáltak hasábjain a szocialisták (legtöbbet 
Pietro Nenni, a párt vezetője, de Giuseppe Saragat is, aki ekkor a legtöbb 
politikai kérdésben egyetértett Nennivel), a republikánusok, a radikális , Giu- 
stiziae Liberta"-mozgalom vezetői, valamennyi antifasiszta szervezet tagjai. 
A napilap tág teret nyitott az olasz népíront programjára vonatkozó elképzelé- 


: Az egyezményekről és a két párt kapcsolatairól 1.: Horváth fenő: Az olasz antifasiszta 
egységpolitika továbbfejlődése a spanyolországi háború időszakában (1936-1937). Párttörténeti 
Közlemények, 1983. 3. sz. 102-131. o. 

! A megállapodás szövegét újraközli: II Partito socialista intaliano nei suoi congressi. 
Milano, 1963. IV. k. 177-178. o. 

" La Voce degli italiani, 1938. február 17. 

" A lap kiadásához szükséges pénzügyi és technikai eszközök nagy részét - korábbi ígérete 
alapján - a Francia Kommunista Párt bocsátotta az olaszok rendelkezésére, miután az FKP 
mellett addig sajátos autonóm formában működő olasz anyanyelvű csoportok megszüntek, 
illetve tagjaik beléptek az FKP-ba. Részletesebben I. Giuliano Pajetta: L"Jemigrazione italiana 
ed PCF tra le due guerre. Critica marxista, 1970. 6. sz. 152-153. o. 

" La Voce degli italiani, 1937. július 11. 

sek és javaslatok előterjesztésének és megvitatásának. A La Voce degli italiani 
példányai arról tanúskodnak, hogy az újság szerkesztői és szerzői természetes- 
nek tartották, hogy a pártok között — de még ugyanazon párton belül is — egy- 
azon kérdésről különböző álláspontok lehetségesek; törekedtek a másik fél 
álláspontjának megértésére; tolerancia és türelem jellemezte még a vitákat is. 

Az egységpolitika feltételeinek rosszabbodásával számolva, e magatartás 
és stílus különös fontosságára, érvényesítésének fokozottabb követelményére 
figyelmeztette Ruggero Grieco" is az újság szerkesztőit és a párt valamennyi 
tagját a Központi Bizottság 1937. nyári ülésén. Referátumában természetesen 
az egységíront szempontjából legfontosabb szervezethez, az OSZP-hez fűződő 
kapcsolatok problémáit tárgyalta a legrészletesebben. Méltatta az új akció- 
egység-egyezmény jelentőségét, majd az OSZP és a többi szociáldemokrata 
párt magatartása alapján kirajzolódó tendenciákat összevetve figyelmeztette a 
KB tagjait, hogy az egységpolitika folytatása valószínűleg az OSZP-ben sem 
lesz egyszerű, töretlen. Lehetségesnek tartotta Angelo Tasca körül , egy cent- 
rista-jobboldali csoportosulás" kialakulását, amely ,,az SZMI-ben domináló 
antikommunista és szovjetellenes, valamint egységfrontellenes tendenciához 
kívánja kapcsolni a pártot". Ha ez megtörténik, ha az olasz kommunisták és 
szocialisták viszonyában feszültségek keletkeznének, akkor lesz különös jelentő- 
sége — hangsúlyozta Grieco -, , hogy különbséget tegyünk az OSZP és a többi 
szociáldemokrata párt, továbbá az OSZP-n belüli irányzatok között is". ,, Tart- 
suk a vitákban mindig szem előtt, hogy az új egyezmény megvalósítása érdeké- 
ben ne állítsuk elkerülhetetlen nehézségek elé a Nenni-Saragat-vezetést, ha- 
nem segítsük." 

Az olasz kommunisták számítása, hogy az egységpolitika miatt az OSZP 
a Szocialista Munkásinternacionáléban (SZMI) nehéz helyzetbe kerül, igazo- 
lódott. Az olasz szocialisták 1937 második felében -— hasonlóképpen, mint 
1933-1934-ben, amikor elkezdték a munkásegységíront létrehozását - több 
szociáldemokrata párt támadásának kereszttüzébe kerültek. Váratlanul érte az 
OSZP vezetőit, hogy még az osztrák szocialisták is szovjetellenes álláspontra 
helyezkedtek, szembefordultak a kommunistákkal való együttműködés addig 
általuk is hirdetett koncepciójával s bírálták az OSZP-t. Ez a fordulat váratlan 
volt az olasz szocialisták számára, mert Otto Bauer előző évben megjelent 
könyvében (Zwischen zwei Weltkriegen? Pozsony, 1936.)-az általa kidolgo- 
zott, ún. integrális szocializmus koncepciójához kapcsolódva - a kommunista- 
szocialista egységírontot nemcsak taktikai, hanem stratégiai követelményként ér- 
telmezte. Bauer még 1937 tavaszán, a könyve megjelenését követő vitában is 
megismételte álláspontját, amely szerint , a Nyugat szociáldemokratizmusa" és 
a , Kelet forradalmi szocializmusa" közötti szembenállás meghaladása nemcsak 


" Palmiro Togliatti Moszkvába, majd Spanyolországba utazása után (1935 elejétől) 
Grieco irányította az OKP szűkebb vezető testületének, a Politikai Irodának a munkáját. 

" A Központi Bizottság 1937. július 30.—-augusztus 1. ülésének jegyzőkönyve. Grieco 
referátuma. Archivio del Partito comunista italiano -— Instituto Gramsci. Roma. (A továbbiak- 
ban: APOC) 1431/1-17. 

szükséges, de lehetséges is." Az osztrák szocialisták új álláspontját Bauernak a 
Der Kampf 1937. júliusi számában megjelent cikkei, de főként az Austriacus 
álnévvel aláírt teoretikus cikk reprezentálta. (Az olasz szocialisták meggyőző- 
dése volt, hogy Austriacus — Otto Bauer.) Austriacus (mai ismereteink szerint 
Oscar Pollak), és más osztrák szocialisták szerint a Szovjetunióban 1936 augusz- 
tusában kezdődött nagy politikai perek és az 1937 közepére tömegessé vált 
megtorlás következtében új helyzet keletkezett a nemzetközi munkásmozga- 
lomban. Ezért a baloldali szocialistáknak (akik addig a KI-val való egység- 
frontot követelték) meg kell változtatniuk irányvonalukat: az egységpolitikát 
ezután csak taktikaként kell értelmezni, és elsődlegesen arra törekedni, hogy 
kihasználják a KI várható meggyengülését, olyan módon, hogy maguk köré 
gyűjtsék a Szovjetunióban csalódott, a kommunista mozgalomból kiábránduló 
kommunistákat. 

Az osztrák szocialisták álláspontját vitatva és bírálva Nenni figyelmeztette 
a szocialistákat, hogy a moszkvai perek értékelésekor ne feledkezzenek el a 
Spanyol Köztársaságnak nyújtott szovjet segítségről vagy a Berlin-Róma-ten- 
gely ellen irányuló szovjet külpolitikáról. Újólag kiállt azon meggyőződése 
mellett, hogy a Szovjetunióval és a kommunistákkal való együttműködés, , az 
akcióegység — a nem taktikai értelemben vett akcióegység — szükségessége elől 
egy sor országban, és e sor élén a mi országaink [értsd Ausztria és Olaszország 
- H. 7.) állnak, nem térhetünk ki. Sem mi, sem a kommunisták" - írta Nenni. 
Állította, hogy az egész Európát fenyegető fasiszta támadással szemben nincs 
más remény, mint a kommunisták és a szocialisták egységírontja, az államközi 
kapcsolatok szintjén pedig a Szovjetunió és a polgári demokratikus államok 
összefogása. "" 

Ugyanezen meggyőződés alapján védelmezte Saragat az OSZP állás- 
pontját a francia szocialisták felől érkezett bírálatokkal és támadásokkal szem- 
ben: ,, . . .a francia demokrácia és a francia proletariátus jövője életre-halálra 


" Az osztrák szocialista mozgalom és Bauer tevékenységét részletesen elemzi Enzo 
Collotti: La sconfitta socialista del 1934 e Vopposizione antifascista in Austria fino al 1938. 
Rivista storica del socialismo, 20. sz. 1963. 387—-432. o. - Bauer könyve, különösen az integrális 
szocializmus koncepciója, nagy visszhangot váltott ki a korabeli szociáldemokrata mozgalom- 
ban, az olasz szocialisták soraiban is. Rodolfo Morandi, aki a legjelentősebb cikket írta Bauer 
könyvéről, vitatta, hogy a munkásmozgalom egységének helyreállítása végbemehet a Bauer-féle 
integrális szocializmus formájában. Morandi, számolva a világháború kitörésével, a háború 
után egy új, egységes forradalmi szocialista párt létrehozásában látta annak biztosítékát, hogy 
Olaszországban és más országokban a munkásmozgalom meghaladhatja az első világháborúban 
és azt követően keletkezett szocialista és kommunista megosztottságot. (4. Fontana (R. 
Morand: ) : Ricostruzione socialista. Il socialismo integrale di Otto Bauer. Paris, 1937. (Brosúra.]) 
Bauer válaszolt Morandi kritikájára. (L. O. Bauer: Optimismus und Pessimismus in der 
illegalen Bewegung. Der Kampf, 1937. június.) Az illegális munkásmozgalom problémáit 
elemző, Párizsban posztumusz könyvében is kitért a polémiára. (Új kiadásban 1. Otto Bauer: 
Die illegale Partei. Frankfurt am Main, 1971. 90-96. o.) 

19 TItalicus (P. Nenni) : L?unitá döazione e il movimento operaio internazionale. II Nuovo 
Avanti], 1937. augusztus 14. — Bauer levelet írt az olasz szocialista hetilap szerkesztőségének, 
amelyben közölte: , álláspontom nem azonos Austriacuséval". (II Nuovo Avantil, 1937. 
augusztus 28.) Az osztrák szocialista emigráció magatartása az Anschlusst megelőző hónapok- 
ban - mint ismeretes — az Austriacus írásában kifejtett álláspont szerint alakult. 

összekapcsolódik az orosz államnial . . . A demokratikus Franciaországot és a 
szovjet Oroszországot ugyanaz a sors kapcsolja egybe. Vagy egyesülnek a fasiz- 
mus elleni harcban vagy megosztottak lesznek, és akkor szétzúzzák őket, egyiket 
a másik után . . . Nekünk, szocialista proletároknak Mi a teendőnk ?4 — foly- 
tatta -—, amikor a fasiszta bajonettek nemcsak képletesen, hanem ténylegesen a 
torkunk felé merednek... A proletariátus ma nem lehet nem egységes . . . 
Ha legyőznek bennünket és megsemmisülünk a halálos küzdelemben, a törté- 
nelem legalább azt mondja rólunk: egységesek voltak és tisztességgel harcol- 
tak.) 11 ú 

Saragat egy másik cikkében az SZMI-ben folyó vitákat áttekintve, kese- 
rűen állapította meg, hogy a szociáldemokrata pártok egyre inkább a , demokra- 
tikus szocializmus" hirdetését tekintik a legfontosabb feladatuknak. , Szomorú 
dolognak" nevezte továbbá, hogy szinte valamennyi szociáldemokrata párt 
kötelességének érezte, hogy vádolja az OSZP-t és vezetőit, mert együttműköd- 
nek a kommunistákkal. Figyelmeztette a nemzetközi szociáldemokráciát, hogy 
miközben igen sokat beszélnek a kommunizmus válságáról, maga az SZMI 
, van válságban, mert már évek óta nincsenek tettek a demokrácia hangoztatása 
mögött", s azért is, mert , Európa nagy szociáldemokrata pártjai, amelyeknek 
elsősorban a demokrácia védelme lenne a feladata, gyakorlatilag lemondanak 
a megvédelmezéséről Spanyolországban, abban a hitben, hogy így távol tart- 
hatják a háborút, s megőrizhetik saját országuk számára a békét." Saragat 
figyelmeztetett, hogy a szociáldemokraták soraiban egyre szaporodnak ,,a fasiz- 
mus elleni harc, az oszthatatlan demokrácia, a szabadság és a béke barikádjairól 
való dezertálás jelei". A demokratikus szocializmus csak akkor kerülhet ki 
győztesen ebből a válságból — jutott el mondandója konklúziójához -, , ha a 
rossz okát nem másokban, nem a kommunisták salattomosságábank, hanem 
önmagában, a saját gyengeségeiben keresi"."? 

Az SZMI-ben azonban mind kevesebben gondolkoztak úgy, mint az 
OSZP vezetői. 1937 őszén, amikor a KI szinte valamennyi európai szekciója 
háborúellenes egységfront-javaslattal fordult országa szociáldemokrata pártjá- 
hoz, vagy választ sem kaptak, vagy a szociáldemokrata pártok formalitásokra 
hivatkozva tértek ki a válaszadás elől."" Nyilvánvaló, hogy a sorozatos vissza- 
utasítások miatti keserűség is hozzájárult ahhoz, hogy Dimitrov, a KI főtitkára, 
az Októberi Forradalom 20. évfordulójára írt , A Szovjetunió és a kapitalista 
országok munkásosztálya" című cikkében rendkívül éles hangon bírálta a 
szociáldemokráciát. Dimitrov cikke -— szerzője funkciójából következően -— 
nagy publicitást kapott: megjelent a Komintern központi folyóirataiban, majd 
az egyes kommunista pártok folyóirataiban és újságjaiban. Kétségtelen, hogy a 
cikk megfogalmazásában és értékelésében is — különösen egy tíz évvel korábbi, 
a szociáldemokrácia legyőzéséről szóló Sztálin-idézet beiktatása következtében 
— több ponton erősen eltért attól, ahogy a KI vezetői az előző három évben a 


MG. Saragat: II nostro dovere. II Nuovo Avantil, 1937. augusztus 28. 

14 G. Spertia (G. Saragat)]: Critica e realtá. II Nuovo Avantil, 1937. augusztus 28. 

3 Részletesen 1. Aldo Agosti: La Terza internazionale (1928-1943). Roma, 1979. II[/2. 
k. 1052-1059. o. 

szociáldemokráciáról beszéltek. A cikk egésze azonban mégsem jelzett elfor- 
dulást a KI VII. kongresszusától, sem irányvonal-módosítást az egységfront- 
politikában. Megjelenésével egyidőben a KI újabb egységfront-kezdeménye- 
zéseket indított. November 20-án Maurice Thorez és Marcel Cachin levélben 
kérte Friedrich Adlert, az SZMI titkárát és Louis de Brouckére-t, hogy 
teremtsenek személyes kapcsolatot a két Internacionálé spanyolországi akciói- 
nak egyeztetése érdekében. Az SZMI képviselői november 25-én visszautasí- 
tották a találkozót, arra hivatkozva, hogy nincs felhatalmazásuk ilyen lépéshez." 
Szintén 1937 novemberében került sor a szovjet szakszervezetek kezdeménye- 
zése nyomán az Amszterdami Szakszervezeti Internacionálé képviselőinek 
moszkvai látogatására azután, hogy a Vörös Szakszervezeti Internacionálé 
gyakorlatilag már megszüntette tevékenységét. A Komintern és a Profintern 
tulajdonképpen nagy engedményeket tett az Amszterdami Internacionálénak, 
hogy megkönnyítse a szakszervezeti világmozgalom egységének helyreállítá- 
sát. A Profintern megszűnésével a szovjet szakszervezetek kinyilvánították, 
hogy belépnének az Amszterdami Internacionáléba, s csupán egy feltételt 
állítanának: az Internacionálénak következetes harcot kell folytatnia a fasizmus 
és a háború ellen. Az Amszterdami Internacionálé magas rangú delegációjá- 
nak látogatását követően a KI újabb bizalomépítő lépést tett: 1937 decemberé- 
ben a Profintern apparátusát is felszámolta." 

A kommunista egységíront-kezdeményezések nem tudták ellensúlyozni 
a kommunista és a szocialista mozgalom közötti kapcsolatok romlását. Az egy- 
ségírontot mindig is ellenző szociáldemokrata pártok 1937. november végén 
újabb nagy sajtóhadjáratot indítottak — Dimitrov november 7-i cikkének emlí- 
tett kitételeit ürügyként felhasználva — a Komintern ellen. A munkásegység- 
front ügyének alakulása szempontjából azonban sokkal nagyobb csapás volt, 
hogy a cikk megjelenése után a Írancia szocialista párt (SFIO) vezetősége is 
bejelentette: feloszlatja a kommunista párt és a szocialista párt egyesüléséről 
tárgyaló bizottságot, s a tárgyalásokat megszakítja mindaddig, amíg a KI nem 
vonja vissza a Dimitrov-cikkben kifejtett nézeteket." Mivel a KI gyakorlata 
alapján aligha volt várható ez a lépés, a francia munkáspártok együttműködésé- 


4 Dimitrov újra elővette az 1920-as évek végén és az 1930-as évek elején hangoztatott 
vádat, amely szerint egyedül a szociáldemokrata mozgalom felelős azért, hogy Európában 
az első világháború után nem győzött a szocialista forradalom az országok egész sorában, és 
hogy több országban hatalomra jutott a fasizmus. A tanulságot a nevezetes Sztálin-idézet 
felhasználásával fogalmazta meg Dimitrov: , Ezerszer igaza volt Sztálin elvtársnak, amikor tíz 
évvel ezelőtt ezt írta: s Lehetetlenség végezni a kapitalizmussal anélkül, hogy ne likvidálnánk 
a szociáldemokratizmust a munkásmozgalomban.s"? Dimitrov cikkét olaszul a Lo Stato operaio 
közölte először (1937. 12. sz. 593-597. o.), majd megjelent brosúraként is Párizsban, 1937-ben. 
Az idézet a Lo Stato operaio idézett számából az 595. o.-ról való. 

5 Thorez és Cachin levelét, valamint de Brouckére és Adler válaszát közli: II Nuovo 
Avantil, 1937. december 4.; Részletesebben 1. Harsányi Iván: Az 1937-es annemasse-i kon- 
ferencia és a nemzetközi munkásegység. A nemzetközi munkásmozgalom történetéből. Év- 
könyv 1977. 40-51. o. 

16 Az egyesülési kísérlet néhány dokumentumát közli: II Nuovo Avanti!, 1938. január 22. 
L. még: A Kommunista Internacionálé története. Kossuth Könyvkiadó, 1971. 407. o 

" II Nuovo Avanti!l, 1937. december 4.; Bővebben 1. Betlen Oszkár: Párizs, Madrid, 
Bécs. A Komintern egységpolitikája 1933-1937. Kossuth Könyvkiadó, 1968. 246-266. o. 

ben keletkezett törés eltűnésében sem lehetett nagyon bízni. Az OSZP a többi 
szocialista és szociáldemokrata párttól eltérően foglalt állást a Dimitrov-cikkről 
is. Az II Nuovo Avanti! hibásnak nyilvánította, és elutasította Dimitrov íÍrásá- 
nak több megfogalmazását, ugyanakkor bejelentette, hogy az OSZP elzárkózik 
a Dimitrov-cikk kapcsán elindított egységírontellenes hadjáratban való rész- 
vételtől, és tovább folytatja küzdelmét az egységfrontért.!" Az OSZP állásfogla- 
lása azonban nem tudta lényegesen befolyásolni az egységírontellenes tendencia 
erősödését az SZMI-ben. 

Ezt mutatta az SZMI Végrehajtó Bizottságának 1938. január 13-15-én 
Brüsszelben megtartott ülése is. Nenni a spanyolországi helyzetről, az SZMI- 
nek a spanyolországi háborúval kapcsolatos feladatairól tartott referátumot. 
Spanyolország azt várja az Internacionálétól — mondta egyebek között -, hogy 
mozgósítsa a nemzetközi közvéleményt, a parlamenteket, a kormányokat a 
köztársaság melletti szolidaritásra. , Spanyolország olyan politikát vár tőlünk 
— folytatta —, amit határozataink világosan megfogalmaztak ugyan eddig is, saj- 
nos azonban az ezekben foglaltak holt betűk maradtak." Beszámolt arról, 
hogy a spanyol munkásszervezetek, különösen a nemzetközi munkásmozgalom 
akcióegységének hiánya miatt, csalódottak. A fasiszta hatalmak nyílt katonai 
intervenciójával szemben, amely egész Európát fenyegeti, hiányzik az anti- 
fasiszta erők összefogása — mutatott rá Nenni. Ennek megteremtését sürgette. 
Tekintettel a háborús veszély komolyságára, javasolta a VB-nek, hogy hívja 
össze az SZMI kongresszusát vagy kongresszusi hatáskörrel rendelkező kon- 
ferenciáját."? 

Nenni javaslatait csak a spanyol küldöttek, Adler, és a francia baloldali 
szocialisták képviselője, Jean Zyromski támogatta. Többen azok közül, akik 
korábban rendszerint támogatták az egységíront-javaslatokat, ez alkalommal 
csupán különféle ügyrendi vagy formai észrevételeket fűztek Nenni referátu- 
mához, amelyeket aligha lehetett támogatásként értelmezni. Végül is nem dön- 
töttek az SZMI kongresszusának összehívásáról, pontosabban a testület szoká- 
sos gyakorlata szerint a döntést a következő ülésre halasztották. A Spanyol- 
országgal kapcsolatos feladatokról a VB elfogadta ugyan a Nenni és Zyromski 
által benyújtott határozati javaslatot, de csak azután, hogy végleges változatából 
kimaradt az egységíront gondolata, s nem tartalmazott többet, mint az SZMI 
szolidaritásának ismételt kifejezését." A VB elhalasztotta a végleges választ 
a szovjet szakszervezetek hónapokkal korábban elhangzott egyesülési javasla- 
tára is. Az Amszterdami Szakszervezeti Internacionálé Irodája által kiadott 
közlemény azonban nem hagyott kétséget az iránt, hogy az Internacionálé nem 
kívánja befogadni a szovjet szakszervezeteket. Az II Nuovo Avanti! kommentárja 
jogosan vádolta manőverezéssel és felelőtlenséggel a Szakszervezeti Inter- 
nacionálé vezetőit, amiért , Moszkvába utaztak, pedig nem is akarták az egye- 


18 A , Válasz Dimitrovnak, az akcióegységért" című cikk aláírás nélkül jelent meg, de 
ül Nenni írta. (II Nuovo Avantil, 1937. november 20.) 
19 TI Nuovo Avantil, 1938. január 15. 
8 Az SZMI VB üléséről részletesen beszámol és a Nenni-Zyromski-féle határozati 
javaslatot közli: II Nuovo Avanti!, 1938. január 22. 


sülést". , Az az igazság - írta az olasz szocialista újság -, hogy az irodából 
hiányzott az egység megteremtésének szándéka; a testület tagjai között mindig 
is az előítéletek uralkodtak.""! 

A következő hónapokban két tényező befolyásolta leginkább az olasz 
egységpolitika alakulását: egyfelől az Anschluss, másfelől az, hogy az OKP-t 
is elérte , a trockizmus elleni harc követelményeinek érvényesítése". 

1938. március 12-én, mint ismeretes, a német csapatok elözönlötték 
Ausztriát, Hitler még aznap bevonult Bécsbe. Két nappal később aláírta azt a 
törvényt, amely Ausztriát a harmadik birodalom tartományának nyilvánította. 
Az OKP, az OSZP és a , Giustizia e Liberta"-mozgalom 1938. március 12-én 
közös nyilatkozatot adtak ki — valamennyi olasz antifasiszta nevében -, amely- 
ben elítélték Ausztria hitlerista invázióját. Mussolinit , bűnös árulónak" nevez- 
ték Ausztria függetlenségének felszámolásával kapcsolatos magatartása miatt. 
Az Anschluss bebizonyította — mutatott rá a nyilatkozat -, hogy Mussolini 
a Berlin-Róma-tengelyben a közép-európai német hegemónia kialakításához 
asszisztál, Olaszországot Németország vazallusává teszi, magát az olasz függet- 
lenséget is veszélyezteti. , Mától kezdve Trieszt, Velence, Milánó néhány 
órányi távolságra vannak csupán Hitler motorizált ezredei számára" -— figyel- 
meztette az olasz népet a három párt nyilatkozata." Ettől kezdve az olasz 
antifasizmus propagandájába és céljai közé bekerül a nemzeti függetlenség 
védelmének és visszaszerzésének a célkitűzése. 

Az OKP Központi Bizottságának ülésén (az Anschlusst követő napok- 
ban) Grieco egyenesen azt javasolta, hogy a párt állítsa propagandájának közép- 
pontjába a nemzeti függetlenség védelmének jelszavát. A nemzeti függetlenség 
védelmének előtérbe állításával nemcsak Németország- és Mussolini-ellenes 
hangulatot lehet kelteni — mutatott rá Grieco —, hanem lehetséges e célkitűzésért 
a széles nemzeti egységíront kialakítása is, amelyben az antifasiszta erők 
blokkjához kapcsolódnának a katolikusok és a fasiszta szervezeteken belüli 
bizonyos ellenzéki irányzatok is. A referátum egyes megfogalmazásai és intenciói 
emlékeztetnek az OKP által 1936 nyarán meghirdetett ún. nemzeti megbékélési 
politikára. Grieco azonban nem annak felújítását akarta. Félreérthetetlenül, 
ismételten hangsúlyozta, hogy a párt stratégiai célja (, a népre támaszkodó 
demokratikus köztársaság") nem változik. Azt is kiemelte, hogy ,a nemzeti 
függetlenségért vívott harcot nem lehet elválasztani a demokráciáért és a 
szabadságért folytatott harctól".? A KB valamennyi tagja egyetértett az 
Anschlussról és az olasz kormányzat külpolitikájáról előterjesztett értékeléssel. 
Majdnem teljesen egyhangú volt a széles nemzeti egységíront létrehozására és 
az ezzel összefüggő teendőkre vonatkozó javaslatok fogadtatása is." A Titkárság 
a következő napokban már ki is adta a konkrét utasításokat a Grieco referátu- 


" T Nuovo Avanti!, 1938. január 29. 

"3 La Voce degli italiani, 1938. március 15. - A nyilatkozatot Olaszországban röplap 
formában terjesztették. 

3 A Központi Bizottság 1938. március 12-16-i ülésének jegyzőkönyve. Grieco be- 
számolója. APC. 1494/B/1-9. 

"4 A Központi Bizottság 1938. március 12-16-i ülésének jegyzőkönyve. A felszólalások és 
a vitazáró beszéd. APC. 1494/B/10-36. 

mában elhangzott javaslatok megvalósítására." A párt folyóirata, a Lo Stato 
operaio és az ONSZ napilapja, a La Voce degli italiani több cikkben foglalko- 
zott a nemzeti függetlenség történeti és aktuális kérdéseivel. A párt hazai 
csoportjai is aktivizálódtak; elsősorban az egyetemeken sikerült a kormányzat 
külpolitikáját bíráló, sőt elítélő, nagyobb visszhangot keltő akciókat szervezni." 

A nemzeti függetlenség féltéséből és a széles nemzeti egységíront létre- 
hozására irányuló törekvésből született a , Nyílt levél az olasz katolikusokhoz" 
című kommunista dokumentum, amit 1938 áprilisában adott ki a párt Köz- 
ponti Bizottsága. A felhívást a kommunisták nagy példányszámban terjesz- 
tették Olaszországban. A párt vezetői bíztak benne (a Központi Bizottság 
említett márciusi ülésén tárgyalták a felhívást), hogy a kommunisták szava 
visszhangra talál a katolikusok között. A Vatikán és az olasz egyház legfelső kö- 
rei ugyanis növekvő aggodalommal figyelték a fasizmus és az egyház viszonyá- 
nak az alakulását. Természetesen mindenekelőtt a katolikus egyház német- 
országi helyzete keltett aggodalmat, aminek XI. Pius pápa is hangot adott 
1937. március 14-i, , Mit brennender Sorge"? kezdetű enciklikájában.? Az 
OKP felhívása figyelmeztette az olasz katolikusokat, hogy az Anschluss követ- 
kezményeként több millió osztrák vallásszabadsága szűnik meg, hogy , a német 
birodalom keleti provinciájában" ugyanaz lesz a sorsuk, mint a német katoli- 
kusoké. A KB nyílt levele a korábbi, szintén a katolikusokhoz szóló felhívások- 
hoz képest új elemeket is tartalmazott. Így, az első világháborút követő évek 
olasz társadalmi harcaira emlékeztetve pl. abban jelölte meg ,ja progresszív és 
a népi erők" vereségének okát, hogy a , vörös" és a , fehér" földmunkás- 
szervezetek, a parasztligák, a városok katolikus és szocialista szervezetei egymás 
ellen harcoltak, testvérháborút vívtak, holott , mindkét mozgalom tömegei 
ugyanazt akarták": a nyomor megszüntetését, földet a parasztoknak és minden- 
kinek emberhez méltó életet. Abban is közös volt a két mozgalom sorsa - foly- 
tatódik a levél -, hogy a fasizmus ugyanúgy felszámolta és üldözte a Néppártot, 
a keresztény szakszervezeteket és a szövetkezeteket, mint a szocialista és a kom- 
munista szervezeteket. A fasizmus előbb az etiópiai, aztán a spanyolországi 
háborúival Olaszországra, az olasz nemzetre vonta a világ népeinek elítélését, 
megvetését. , Az elmúlt hetekben pedig a fasizmus Németországgal szövetkezve 
elárulta Ausztriát, s e szövetségben Olaszországot a XI. Pius által annyira el- 
ítélt, erkölcstelen és pogány hitleri pángermanizmus alázatos vazallusává teszi." 
A múlt tanulsága, a jelen követelménye, hogy fogjanak össze a munkás- és népi 
erők, a katolikusok és a nem katolikusok , a demokráciáért, a békéért, a nemzeti 
függetlenségért, a civilizáció megmentéséért" — fejeződik be a KB felhívása." 

Az OKP a felhívás kiadása után konkrét lépéseket tett, hogy közvetlen 
kapcsolatot teremtsen katolikus egyházi személyekkel és keresztény politiku- 
sokkal. A kapcsolatfelvétel különböző szinteken és több városban is sikerült. 


5 Az OKP Titkárságának körlevele. 1938. március. APC. 1498/7. 

"s G. Amendola: Storia del Partito comunista italiano (1921-1943). Roma, 1978. 371. o. 

" Az enciklikát teljes terjedelemben újraközli: Politikai és szociális enciklikák XIX—XX. 
század. I-II. k. Összeállította és szerk.: Zsigmond László. Budapest, 1970. II. k. 149-179. o. 

"8 Nyílt levél az olasz katolikusokhoz. 1938. április. Lo Stato operio, 1938. 10. sz. 
161-163. o. I 

Mindez bizonyítja, hogy katolikus részről is voltak olyan erők, amelyek átérez- 
ték a kommunisták felhívásában jelzett veszélyeket, s politikai tényezőként 
számoltak az olasz kommunistákkal. Az OKP képviselői Rómában, illetve 
Svájcban megbeszéléseket folytattak a Curia néhány felelős és befolyásos 
személyiségével is. Hosszabb távon nem volt kisebb jelentőségű a milánói, a 
torinói és a római katolikus értelmiségi fiatalok csoportjaival létesített kapcsolat 
sem. A hazai illegális kommunisták ekkor teremtettek összeköttetést például 
Giorgio La Pirával és Giuseppe Dossettivel, a második világháború utáni ke- 
reszténydemokrata balszárny kiemelkedő vezetőivel." 

Az 1938 tavaszán az olasz antifasiszta egységpolitika alakulását az An- 
schluss mellett (mint már említettük) a Szovjetunióban a személyi kultusznak 
és a vele kapcsolatos jelenségeknek a megerősödése és ezeknek a KI, valamint 
az OKP tevékenységére gyakorolt hatása befolyásolta leginkább. A Szovjet- 
unióban történtek értékelése, és általában a Szovjetunióhoz való viszony ko- 
rábban is, szinte folyamatosan súrlódásokat, vitákat és ellentéteket váltott ki az 
olasz antifasiszták között. Ezek meg-megújulásához és fokozódásához egyfelől 
hozzájárult az, hogy az OKP a szovjet kormány és az SZKP intézkedéseivel 
feltétel nélkül azonosult, a szovjet intézményeket és működésüket ideális pél- 
dának tekintette; másfelől viszont az, hogy a szocialisták, a , Giustizia e Liber- 
ta"-mozgalom, a republikánusok és a többi olasz antifasiszta szervezet gyakran 
kritikával, fenntartásokkal vagy éppen elutasítással viszonyultak hozzájuk. 
Az olasz antifasiszták kapcsolatainak történetében azonban, mint láttuk, az a 
jellemző, hogy a Szovjetunió eltérő megítélése nem akadályozta meg a pártok 
közötti együttműködést még 1937 második felében sem. A nem kommunista 
szervezetek ugyanis - s ez elsősorban a szocialista pártra érvényes - a kommu- 
nistákkal való együttműködést elengedhetetlen feltételnek tartották a fasizmus 
elleni harc sikeréhez, s a Szovjetuniót továbbra is az antifasiszta harc sorsát 
nemzetközi méretekben meghatározó tényezőként kezelték. 

Lényegében ez a magatartás érvényesült az OSZP-ben 1938 első hónap- 
jaiban is. Ezt fejezte ki már a címében is (, A perek megosztanak, az antifasiszta 
harc összeköt") az II Nuovo Avanti! szerkesztőségének a harmadik nagy 
moszkvai politikai perrel kapcsolatos állásfoglalása, amely az Anschluss napján 
jelent meg. A szerkesztőség leszögezte egyrészt, hogy ,,a szocialisták nem hall- 
gathatnak" a kommunisták és a szocialisták közötti , igen fontos különbségek- 
ről", amelyek a per kapcsán újra előtérbe kerültek. Másrészt viszont a szerkesz- 
tőség kiállt a kommunistákkal való egységíront szükségessége mellett. ,, Vala- 
mennyi elvtársunktól kérjük: a megosztottságot kiváltó problémákon felül- 
emelkedve azt tartsa szem előtt, hogy a közös ellenség elleni harc, a Mussolini 
elleni harc összeköt . . . Csak az antifasiszta erők szilárd szövetsége alapján le- 
het szembeszállni a hitlerista támadással Közép-Európában és a japán táma- 
dással Kínában. Spanyolországban sem lehet megnyerni a háborút, ha meg- 
lazulnak az egységkötelékek.""" 


8 G. Amendola: Storia del Partito comunista italiano. 350. o.5 Paolo Spriano: Storia 
del Partito comunista italiano. Torino, 1970. III. k. 240. o. 

10 TIT] Nuovo Avantil, 1938. március 12.; Az OKP replikáját 1. R. Grieco: Una vittoria 
della democrazia. Lo Stato operaio, 1938. 5-6. sz. 84-87. o. 

A Szovjetunióban történtek természetesen sokkal közvetlenebb és mélyebb 
hatást gyakoroltak az OKP-ra. Annak ellenére, hogy az OKP az első nagy 
politikai pertől kezdve ingadozás nélkül elfogadta az ítéleteket és indoklásu- 
kat," az OKP kapcsolatai a KI vezető szerveivel mégis egyre feszültebbé vál- 
tak. A , trockizmus elleni harc elhanyagolásáért" a KI VB-től érkezett első 
kemény hangú kritikát Aladino Bibolotti közvetítette az OKP Párizsban levő 
vezetőihez 1937. március elején. Ezt követően a Titkárság, a Központi Bizottság 
nevében önkritikát gyakorolt, és határozatot hozott az , e területen mutatkozó 
gyengeség" felszámolására, az , éberség fokozására"."? 

Az OKP vezető csoportja személyi veszteségek nélkül vészelte át a törvény- 
sértések éveit. Más országok pártjaival összevetve, az OKP egyszerű tagjaiból 
is viszonylag kevesen váltak a tisztogatások áldozatává. A félelem, a bizonyta- 
lanság és a bizalmatlanság érzése azonban az olasz kommunisták között is meg- 
jelent és mindinkább megerősödött. A , központtól" az olasz párt is egyre gyak- 
rabban kapott egymásnak ellentmondó javaslatokat, utasításokat, közöttük a 
párt irányításának átszervezésére. Ezek első következményeként megszűnt a 
párt legrégebbi vezető testülete, a Politikai Iroda." Majd 1937 őszén rendkívül 
éles hangú bírálat érte az OKP vezetőségét ,a forradalmi éberség hiánya" 
miatt. A bírálatot Giuseppe Berti (ekkor a KI Lenin Iskolája olasz szekciójának 
felelőse) tolmácsolta, aki mind fontosabb szerepet kapott a párizsi OKP köz- 
pont bírálatában." A Központi Bizottság 1937. novemberi ülésén Grieco már 
önkritikára kényszerült; a Központi Bizottság ülése ,a forradalmi éberség" 
érdekében tagrevíziót rendelt el. Elhatározta egy bizottság felállítását azzal a 
feladattal, hogy alaposan vizsgálja meg és értékelje a párt valamennyi káderé- 
nek - először is a Központi Bizottság tagjainak — a múltját és egész tevékenysé- 
gét." A bizottság Berti irányítása alatt kezdte meg munkáját, s abból a feltéte- 
lezésből indult ki, hogy az ellenség beépített ügynökei ott vannak a párt legfelső 
vezető testületeiben. Zavar és félelem alakult ki a párt vezetőiben is, akik első- 
ként járultak a bizottság elé." 

Ezeket az érzéseket fokozta, hogy 1938 áprilisában a KI VB Moszkvába 
hívta az OKP képviselőit, , hogy megvizsgálják az olasz párt helyzetét". 
A Titkárság tagjai közül többen elkísérték Moszkvába Griecót és Giuseppe 
Dozzát: Domenico Ciufoli, Celeste Negarville, Egidio Gennari, Luigi Amadesi 
és Giuseppe Amoretti. A Moszkvában lezajlott tárgyalások lényegét a Párizsba 

való visszatérés után a Titkárság augusztusi ülésein elhangzott beszámolókból 
lehet rekonstruálni. , Pártunk, fennállása óta még sohasem kapott ilyen éles 
bírálatot. Sohasem értek bennünket ilyen súlyos vádak" —- mondta Ciufoli."?" 
A KI VB képviselői, az OKP politikai irányvonalát vizsgálva mindenek- 
előtt a Központi Bizottság 1938. márciusi ülésén elfogadott irányvonal- 
módosítást bírálták. , Abszolút hibásnak", , hamisnak, nem marxistának, nem 
leninistának" nyilvánították Olaszország esetében a nemzeti függetlenség veszé- 
lyeztetettségének felvetését, és azt a törekvést hogy a nemzeti függetlenség 
megvédéséért széles nemzeti egységírontot teremtsenek. A KI VB képviselőinek 
érvelésében voltak helyes megállapítások és nyilvánvaló igazságok. Kétségtelen, 
hogy 1938 tavaszán közvetlenül nem Olaszország függetlensége és területi 
integritása forgott veszélyben, hanem más országoké, s többek közt éppen 
Olaszország fenyegette, sőt nem csupán fenyegette, hanem el is taposta más 
népek függetlenségét. Erről azonban az olasz kommunisták sem feledkeztek 
meg,s az Anschluss napján kiadott felhívásukban hangsúlyozták is ezt. A tár- 
gyalások során -— miként Grieco beszámolójából kitűnik — az olasz résztvevők 
végig úgy érezték, hogy a KI VB képviselői nem törekedtek az OKP állás- 
foglalásainak, politikai irányvonalának pontos megismerésére; tulajdonképpen, 
olyan nézeteket bíráltak és ítéltek el, amelyeket nem is képviselt a párt." 
A KI VB az olasz párt helyzetének vizsgálata és tevékenységének bírálata 
alapján több határozatot fogadott el. Közöttük az volt a legsúlyosabb, amely 
elrendelte a Központi Bizottság feloszlatását. Kik, és pontosan mikor hozták ezt 
a döntést? Ma még nem tudjuk." Tény, hogy az OKP Központi Bizottsága 
a második világháború kitörése előtt 1938. március 12-e és 16-a között ülésezett 
utolsó alkalommal. A KI VB határozatot hozott továbbá egy szűk körű testület, 
az ún. Újjászervezési Központ (nevezték Ideológiai Központnak is) felállítá- 
sáról. Legfontosabb feladatául a KI VB azt jelölte ki, hogy készítsen elő 
pártkonferenciát, amely majd megválasztja az új Központi Bizottságot." 
A pártkonferencia csak jóval később, 1939. augusztus 11-—-13-án ült össze, 
s addig gyakorlatilag az Újjászervezési Központ maradt a párt legfelső irányító 
szerve. Kezdetben Grieco, Berti, Di Vittorio és Antonio Roasio voltak a tagjai. 
Az OKP vezetésének válságát azonban ezek az intézkedések nem oldották 
meg. Sőt a Titkárság említett augusztusi ülései nyomán még tovább növeke- 
dett a vezető csoporton belüli zavar. Döntés született az egyik legvitatottabb 
személyi kérdésben: Griecót leváltották titkári funkciójából, s arról is, hogy 
Berti veszi át a helyét — a változást azonban nem tekintették véglegesnek, és 
nem hozták nyilvánosságra. Az Újjászervezési Központ hatásköre sem volt 
egyértelmű, továbbá az sem tisztázódott, hogy tulajdonképpen kik a tagjai. 
Fennmaradt ugyanis a régi Titkárság, amelynek az említett négy vezetőn 

kívül tagja volt még Mario Montagnana, Ciufoli, Bibolotti, Cesare Massini, 
Agostino Novella és Negarville is. A bizonytalanságokat fokozta, hogy Berti 
minden korábbinál durvábban támadta a vezető csoport több tagját, különösen 
Griecót."! 

Az OKP vezető csoportja teljesen elbizonytalanodott; a pártvezetés vál- 
sága a mélypontra jutott. Grieco ekkor a Spanyolországban tartózkodó 
Togliattihoz fordult, majd szeptemberben a Titkárság néhány tagjával együtt 
Spanyolországba utazott. Valószínűleg Barcelónában találkoztak vele. Togli- 
atti, miután meghallgatta , panaszaikat", jellegzetes modorában kifejtette: 
, Nem helyes kiélezni a harcot egyik vagy másik elvtárs ellen... Azt hiszem, 
hiba lenne kizárni G-t [értsd Griecót — H. 7.] a szűkebb központból. Semmi 
okot nem látok erre.""? 

A Togliattival való megbeszélés után az OKP vezető csoportján belüli 
vádaskodások és viszálykodások elcsendesedtek. 1938. október elején megjelent 
a Lo Stato operaióban , A párt vonalában mutatkozó néhány súlyos eltévelye- 
désről" című állásfoglalás, amely betöltötte azt a funkciót, hogy demonstrálja: 
a Grieco-féle vezetés nyilvánosan önkritikát gyakorolt. Az állásfoglalás azonban 
az OKP Titkárságának aláírásával jelent meg, vagyis az elkövetett hibákért 
testületileg vállalták a felelősséget. Másrészt a dokumentumban - Togliatti 
intencióinak megfelelően — már nem , a múltért viselt felelősség felhánytorga- 
tása" volt a legfontosabb. — Szeptember végén a Berti-féle bizottság is befe- 
jezte működését, s végül senkit sem talált , az ellenség által a pártközpontba 
beépített ügynöknek" ."" 

Mindent figyelembe véve 1938 őszén az OKP a többi emigrációs és illegális 
kommunista párthoz képest nem volt rossz helyzetben. A Központi Bizottság 
és a Politikai Iroda feloszlatása ellenére, lényegében megmaradt a párt vezető 
testületeiben a személyi folytonosság. A korábbi három kulcsemberből (Grieco, 
Dozza, Di Vittorio) kettő (Grieco és Di Vittorio) helyet kapott az új négytagú 
legszűkebb vezetőségben, az Újjászervezési Központban. Igaz, két új ember 
került melléjük, s közülük Berti megszerezte a testületben a primus inter 
pares szerepét. A másik, Roasio, azonban részben ellensúlyozta őt. Roasio 
a Garibaldi-brigád volt századparancsnoka Togliatti ajánlásával érkezett Párizs- 
ba, s ugyancsak fontos funkciót kapott: a , káderosztály" vezetését." A széle- 
sebb vezetőség (a Titkárság) összetétele alapján még nyilvánvalóbb a személyi 
folytonosság. 

Az OKP-nak sikerült viszonylag jól kivédenie az olasz emigrációt befo- 
gadó országok kommunista pártjaiban 1937-1938-ban végrehajtott szervezeti 
átalakítások kihatásait is. Ezen intézkedések egy része veszélyeztette az OKP 
emigrációs szervezetének a fennmaradását. Az OKP vezetősége azzal igyeke- 
zett biztosítani a párt emigrációs szervezetének folytonosságát, hogy meg- 

szervezte a Lo Stato operaio-köröket. Formálisan ezek olvasókörök voltak, 
tulajdonképpen azonban a pártszekciókat, vagyis a pártalapszervezeteket pótol- 
ták, összegyűjtve a befogadó országok kommunista pártjaiba belépett olaszokat. 
Franciaország azon megyéiben, ahol nagyobb létszámú volt az olasz emigráció, 
a Lo Stato operaio-körök pártföderációkra emlékeztető kapcsolatokat is 
kiépítettek egymás között. A Lo Stato operaio-körök szervezését, tevékeny- 
ségük folyamatosságának biztosítását és koordinálását nagymértékben elő- 
segítette, hogy a Lo Stato operaio 1937. október 15-től gyakrabban, kétheten- 
ként megjelenő folyóirattá alakult át. 

Az OKP 1938-ban, a vezető csoportjában kirobbant válság időszakában 
is folytatni tudta az antifasiszta egységfront-politikát. Az olasz antifasiszta pár- 
toknak az OKP-hoz való viszonyát azonban természetesen befolyásolták — 
egyértelműen negatív irányban - az OKP-ban történt, fentebb tárgyalt ese- 
mények, a KI és az OKP kapcsolataiban mutatkozó ellentmondások. Az OSZP 
és a , Giustizia e Liberta"-mozgalom például kinyilvánította: , komoly gondot 
okoz" számukra, , különösen a jövő szempontjából", hogy az OKP a KI 
vezetőségétől kapott utasításokra , váratlanul és drasztikusan megváltoztatja 
álláspontját ". Különösen fájlalták, hogy az OKP önkritikát gyakorolt a három 
párt 1938. március 12-i közös felhívása miatt. Újra leszögezték, hogy az olasz 
antifasizmus kötelessége a fasizmussal szemben felmutatni az igazi nemzeti 
célokat és érdekeket, hogy az antifasizmus nemzeti funkciója állandó jellegű, 
a nemzeti érdekek védelmét nem lehet , időnként napirendre tűzni, majd 
levenni a napirendről". Kitartottak amellett, hogy az Anschluss napjaiban 
megfogalmazott álláspont helyes volt, Olaszországot a Berlin-Róma-szövet- 
ségben igenis fenyegeti az a veszély, hogy Németország vazallusává válik." 
Kétségtelen, hogy az OKP és a KI kapcsolatának ellentmondásai, az OKP 
vezető csoportjában lezajlott válság, a párt politikai irányvonalának egyes ele- 
meiben mutatkozó ingadozás hozzájárultak ahhoz, hogy a szocialista pártban 
és a többi antifasiszta szervezetben 1938 tavaszán és nyarán megnövekedett 
a bizalmatlanság az OKP iránt. Az olasz antifasiszta pártok kapcsolatainak 
alakulását befolyásolta az is, hogy 1937 őszétől, de különösen 1938 tavaszától 
jelentősen megváltozott az OKP megnyilatkozásainak hangneme, vitastílusa. 
A pártsajtó a kisebb fontosságú politikai vagy ideológiai nézeteltérések esetén 
is durva hangot használt más antifasiszta pártokkal, különösen vezetőikkel 
szemben. Mindez tovább rontotta az olasz antifasiszta pártok közötti légkört, 
amely 1938 őszén más okok miatt is, de elsősorban a nemzetközi helyzet 
alakulása következtében, mind alkalmatlanabbá vált az egységpolitika folyta- 
tásához. 

Az események közismertek. Még két hónap sem telt el a német csapatok 

bécsi bevonulása után, Európát máris újabb riadalom kerítette hatalmába: 
német támadás fenyegette Csehszlovákiát. Elkezdődött a csehszlovák dráma 
előjátéka. 1938 nyarán minden más kérdést háttérbe szorítva a csehszlovák 
válság állott a nemzetközi élet középpontjában, majd szeptember 29-én össze- 
ült Münchenben a négyhatalmi konferencia, amelynek döntése, következ- 
ményei fordulópontot jelentettek az európai munkásmozgalom és az anti- 
fasiszta egységpolitika történetében is. München szinte jóvátehetetlen csapást 
mért a több mint másfél éve hanyatlásban levő egységpolitikára. Francia- 
országban eltépte a népíront pártjait összekapcsoló szolidaritás amúgy is meg- 
gyengült utolsó szálait is, és közelebb hozta a Spanyol Köztársaság tragikus 
vereségét. München hatásaként az olasz munkásmozgalomban is megjelent 
a nemzetközi szociáldemokrata mozgalomban dominántssá vált szovjet- és 
kommunistaellenes irányzat. Fő szószólója a szocialista párti Angelo Tasca volt. 
Tasca — miután 1936 közepén felvette a Írancia állampolgárságot (rajta kívül 
az olasz antifasiszta vezetők közül senki sem cserélt állampolgárságot a francia 
emigrációban) -, az SFIO napilapjánál (Le Populaire) dolgozott a külpolitikai 
rovat egyik vezető munkatársaként. Egy hónappal München után hosszú 
cikkben fejtette ki álláspontját az II Nuovo Avanti!-ban is a nemzetközi 
helyzetről és az OSZP által javasolt teendőkről. Írása a párt 1938. december 
elejére kitűzött Országos Tanácsának ülését előkészítő vitához kapcsolódott. 
Tasca abból indult ki, hogy a nyugat-európai polgári demokráciák évek óta 
két külpolitika között választhatnak. Az egyik az angol-francia-amerikai blokk 
együttműködése a Szovjetunióval a hitleri Németország, a fasiszta blokk 
ellen. A másik az angol-írancia közvetlen megállapodás Németországgal és 
Olaszországgal, a Szovjetunió magára hagyásával. Tascának kétségtelenül igaza 
volt abban, hogy a müncheni konferencián az utóbbi külpolitikai vonal realizá- 
lódott. Ő Franciaország és Nagy-Britannia jövőbeli külpolitikájában is a mün- 
cheni politika folytatásával számolt. Mindezekből a szocialista munkásmozga- 
lom, s közvetlenül az OSZP számára levonható tanulságokat keresve arra a kö- 
vetkeztetésre jutott, hogy az olasz antifasiszták évek óta követett politikája — 
az elszánt, engedmények nélküli szembeszegülés a fasizmussal, sa kommu- 
nistákkal való együttműködés -— , nem vezetett eredményre". , Elsősorban 
azért nem - írta —, mert a néptömegek mindenekelőtt békét akarnak, s mint 
München tanúsítja, egyszerűen nem akarnak semmiféle háborút." Ha az 
OSZP továbbra is a , régi politikát" folytatja, ha kitart az OKP mellett, , min- 
den irányban elszigetelődik". Ajánlott , más új utat" is az OSZP számára: 
tevékenykedjen az Európai Egyesült Államok megteremtéséért. Zavaros és 
teljesen irreális elképzelése szerint ennek az Európai Egyesült Államoknak - 
közelebbről meg nem határozott átalakulások után -— tagjai lennének a nyugat- 
európai polgári demokráciák, a fasiszta államok és a Szovjetunió is. Sokkal 
világosabb volt mondanivalójának az a része, amelyben azt ajánlotta, hogy 
a szocialisták mindenütt adják fel a fasizmussal szembeni merev szemben- 
állásukat, bontsák fel a szocialista-:kommunista egységfírontot, s azokkal az 
erőkkel keressék az együttműködést, amelyeket a fasiszta mozgalmak és orszá- 
gok is elfogadnak partnernek. Azt ajánlotta, hogy az olasz szocialisták sorakoz- 
zanak fel annak a , nemzeti egységpolitikának" a támogatására, amelyet a Íran- 

cia szocialista mozgalomban az ekkor már nagyon erős szovjetellenes, olykor 
egyenesen fasisztabarát , neoszocialista"? irányzatok hirdettek." 

Tasca írása igen heves reagálást váltott ki. Előbb Nenni mutatta ki, hogy 
Tasca egyes javaslatai (pl. az Európai Egyesült Államok létrehozásának meg- 
hirdetése) a legjobb esetben is , gyerekesnek", , utópisztikusnak" tekinthetők. 
Minősíthetők azonban Tasca megállapításai és javaslatai akár , defetistának" — 
írta Nenni -, vagy , egyenesen károsnak" is." Saragat még keményebb hangon 
polemizált vele: Tasca elfeledkezett az osztályszemléletről, elemzései a való- 
ságot , absztrakt sémákká torzítják", következtetései , abszurdak". Kimutatta, 
hogy Tasca egy platformra került azokkal a , szocialistákkal" (Saragat hasz- 
nálja az idézőjeleket — H. 7.), akik a kommunistaellenességgel akarják kiérde- 
melni, , hogy a burzsoázia partnerei lehessenek". Kimutatta, hogy Tasca egy 
táborba került a francia , neoreformistákkal" és a belga Paul-Jecuri Spaakkal, 
,saki a Franco-kormány elismertetésének bajnoka". A Tasca által javasolt 
politikát Saragat , a lemondás politikájának" nevezte, amely , tulajdonképpen 
az angol és a francia burzsoázia politikája". München a munkásosztályt is 
válaszút elé állította, állapította meg: , Az egyik út a kompromisszum, a lemon- 
dás, a jobbraigazodás, mindent egybevéve a gyáva menekülés útja. Azoknak 
a sszocialistáknakc az útja, akik a diktátorok elismertetését készítik elő... 
A másik út: az engedmények nélküli, végsőkig való harc útja, amely vagy 
győzelmet hoz, vagy halált... Ezt az utat követjük mi; ez az Olasz Szocialista 
Párt útja. Végigjárni azonban csak akkor tudjuk, ha szoros egységben mene- 
telünk kommunista és antifasiszta elvtársainkkal, azokkal akik eddig is velünk 
harcoltak, s megosztják velünk a sorsunkat holnap is." 

Tasca, bár álláspontjával elszigetelődött, az II Nuovo Avanti!-ban novem- 
ber második felében, három újabb cikkben fejtette ki gondolatait, "? majd az 
Országos Tanács ülésén is előadta nézeteit. Az Országos Tanács vitájában 
a párt vezető csoportjának túlnyomó többsége Nenni és Saragat mellett . 
foglalt állást, elítélte Tasca téziseit. Még Giuseppe Emanuele Modigliani is 
hozzájuk csatlakozott, aki mindig fenntartásait hangoztatta a kommunistákkal 
való együttműködés iránt. A vezető csoport másik idős tagja, Oddino Morgari 
szintén arra figyelmeztetett, hogy az európai szocialisták súlyosabb döntés 
előtt állanak, mint az első világháború kitörésekor. Az OSZP-nek , megingat- 
hatatlanul ki kell tartania az osztályálláspont, az antifasizmus, az internaciona- 
lizmus mellett? —- mondotta. A vita egyértelművé tette, hogy az OSZP 
München után is folytatni akarja az antifasiszta egységfíront-politikát, sőt 
a szocialista-kommunista együttműködés értéke nőtt az olasz szocialisták szá- 
mára München után. Franciaország és Nagy-Britannia politikáját látva ugyanis 
levonták azt a következtetést, hogy egyetlen hatalom és egyetlen szervezett 
politikai erő maradt a nemzetközi porondon, amely továbbra is vállalja 


5 A cikk két részben jelent meg. L. A. Tasca: Prospettive sulla situazione interna e 
internazionale. II Nuovo Avantil, 1938. október 29., november 5. 

8 P. N. (P. Nenni): Appunti a degli appunti. II Nuovo Avantil, 1938. november 12. 

8 G. Saragat: I1 socialismo al bivio. II Nuovo Avantil, 1938. november 19. 

8 4. Tasca: Primo e dopo Monoco., La pozisione del nostro partito., La politica 
internazionale e il problema russo. II Nuovo Avantil, 1938. november 19., 23., december 3. 

a fasizmussal szembeni elszánt, engedmények nélküli harcot: ez a Szovjetunió 
és a nemzetközi kommunista mozgalom "" 

Az Országos Tanács ülése azonban másfelől azt is mutatta, hogy az olasz 
szocialista emigráció egy részére hatott a francia és a belga szocialisták München 
utáni, új orientációja. Tasca álláspontja és a párt irányvonalát megváltoztatni 
akaró törekvése ugyanis egyes pártszervezetekben visszhangra talált és az 
ülésen sem szigetelődött el teljesen."" Az Országos Tanács végül is jelentős 
többséggel jóváhagyta Nenni és Saragat téziseit a nemzetközi helyzetről és a 
párt irányvonaláról, valamint elfogadta ,ja szocialisták és a kommunisták 
közötti akcióegység konszolidálását és megerősítését" kimondó határozatot 
(296 szavazattal 50 ellenében, 40 tartózkodás mellett). A határozat három 
legfontosabb pontja kimondta: 1. fel kell állítani az olasz emigráció minden 
nagyobb központjában a két párt folyamatosan működő akcióegységíront 
bizottságát; 2. meg kell erősíteni az OKP és az OSZP együttműködését az Olasz 
Népi Szövetségben; 3. fokozni kell a hazai, illegális szocialista és kommunista 
csoportok tevékenységét, és megteremteni közöttük az együttműködést."? 

Az utolsóként említett célkitűzés realizálásához, a két párt illegális szerve- 
zete közötti szorosabb együttműködéshez a világháború előestéjén kedvező 
volt az Olaszországban kialakult társadalmi, politikai légkör. Az olasz fasizmus 
ezekben az években, a rendszer ideológusainak és propagandistáinak szóhasz- 
nálata szerint , egyre tisztább fasizmus" lett. Ugyanakkor az olaszok nagy 
tömegeinek a fasizmushoz való viszonyát, politikai magatartását a fásultság, 
a közömbösség jellemezte, amely annak arányában nőtt, ahogy a fasizmus 
a nácizmushoz hasonult,"" s ez a lakosság jelentékeny részénél a rendszer és 
hívei iránti megvetéssel párosult. Különösen megdöbbentette a közvélemény 
tekintélyes hányadát, amikor az olasz fasizmus elindult a nürnbergi úton. 
Olaszországban ugyanis a politikai antiszemitizmusnak nem voltak hagyo- 
mányai. Másfél évtizeden át az olasz fasizmus ideológiájában is jóformán isme- 
retlen fogalom volt az antiszemita faji elv (a Fasiszta Nagytanács 1938. 
október 6-án fogadta el az első antiszemita törvényeket). Igen széles körben 
kifejezésre jutott az egész országban az egyet nem értés - igaz, főként passzív 
és csendes formában - elsősorban az üldözöttekkel való szolidaritás-vállalás 
ezer változatában."" Az olasz fasizmus rasszista, antiszemita fordulata zavart 


50 Az Országos Tanács ülésén elhangzott felszólalásokat rövidítve közölte a párt heti- 
lapja. (II Nuovo Avanti!, 1938. december 10.) 

"1 Az Országos Tanács ülésén a vezető csoport tagjai közül senki sem állt ki Tasca 
tézisei mellett, ugyanúgy a Tanács ülése előtt az Il Nuovo Avanti1-ban lezajlott vitában sem. 
Tasca hívei azonban ott voltak az Országos Tanácsban, elsősorban a Íranciaországi és a 
belgiumi föderációkból érkezett küldöttek között. A párt vezetőségének irányvonalát kifejező 
határozati javaslat itt, az Országos Tanács ülése előtt (november végén), 153 szavazatot 
kapott, vele szemben Tascáé 107-et. (II Nuovo Avanti!, 1938. december 3.) 

52 TI Nuovo Avanti!, 1938. december 10. 

"3 Enzo Santarelli: Storia del movimento e del regime fascista. Roma, 1967. II. k. 
321-327. o. 

"4 Részletesen 1. Kiss Aladár: Az olasz fasizmus története. Kossuth Könyvkiadó, 1970. 
252-262. o. 

és feszültséget keltett a fasiszta rendszer és az olasz egyház, a fasizmus és a 
Vatikán egymáshoz való viszonyában is." 

A fasizmus tömegkonszenzusában a második világháború előestéjén mu- 
tatkozó megingás és törés lehetőséget nyújtott az antifasizmus számára, hogy 
kiterjessze hatókörét. Az illegális antifasiszta szervezetek tagjai oly sok év után 
végre nem érezték magukat elszigeteltnek. Látták, tapasztalták, hogy a házak 
falaira festett jelszavaikat, röpcéduláikat, újságjaikat elolvassák, hogy mondani- 
valójuk egyetértéssel találkozik. Azt is látták, hogy spontán módon új anti- 
fasiszta csoportok keletkeznek a gyárakban, a középiskolákban, az egyetemeken. 
Ezek a fiatalok kapcsolatot kerestek velük, eszmei, politikai orientációt és szerve- 
zeti irányítást vártak és kértek tőlük. A firenzei , antifasiszta szekció" például, 
amelyben többségben voltak a munkásfiatalok, kapcsolatba lépett a kommunis- 
tákkal, a , Giustizia e Liberta"-mozgalommal és a republikánusokkal is."" Ugyan - 
csak Firenzében teljesen más foglalkozású fiatalok is gyülekeztek a Giorgio La 
Pirra kiadásában 1939. januártól megjelenő Principi című folyóirat körül: katoli- 
kus értelmiségiek (közülük került ki később a háború utáni DC , professzor-csop- 
ortja"), akik a katolikus filozófia legmodernebb irányzataihoz és képviselőihez 
— Jacgues Maritain integrális humanizmusához és Emanuel Mounier per- 
szonalizmusához - kapcsolódtak."" Szintén többségében értelmiségi fiatalokat 
tömörített egy római diákcsoportosulás, amely kommunista orientációt keresett. 
Észak-Olaszország nagy ipari centrumaiban is sok antifasiszta csoportosulás 
alakult."" Az 1938-1939-ben formálódó, új antifasiszta csoportok tagjai közül 
sokan az olasz antifasizmus ország-, sőt világszerte ismert reprezentánsai lettek 
a második világháború után (pl. Renato Guttuso, Carlo Bernari, Cesare Pavese). 

A rendszer elnyomó apparátusa természetesen minden erejével és eszközé- 
vel igyekezett megakadályozni, hogy az OKP, az OSZP és a , Giustizia e Li- 
berta"-mozgalom hazai illegális szervezete összekapcsolódjon ezekkel az alakuló 
antifasiszta csoportokkal. 1938 végén Firenzében a rendőrség 90 fiatalt tartóz- 
tatott le, Empoliban 150-et. A milánói Breda és Marelli gyárakban létrejött 
antifasiszta munkáscsoportok tagjait 1939. január—-februárban tartóztatta le a 
rendőrség." A letartóztatott fiatalok közül nem kevesen ,ja legveszélyesebb 
felforgató"? kategóriába kerültek. Őket a Különleges Törvényszék elé állították, 
amely 1938-1939-ben újra fokozta tevékenységét." A rendszer elnyomó appará- 
tusának akkor sikerült felszámolnia a határozottabb formát öltött új, anti- 
fasiszta csoportosulások nagyobb részét. Meg tudta akadályozni azt is, hogy az 
antifasiszta pártok a szerveződő új antifasiszta erők integrálásával jelentősen 


§ Az olasz zsidóság helyzetéről a fasizmus időszakában 1. Renzo De Felice: Storia degli 
ebrei italiani sotto il fascismo. Torino, 1972. 

56 P. Spriano: Storia del Partito comunista italiano. III. k. 280. o. 

"7" Részletesen I. L. Mangoni: Aspetti della cultura cattolica sotto il fascismo. In Moder- 
nismo, fascismo e comunismo. Bologna, 1972.; M. Svaldo: Confrontarsi con la lezione di 
Maritain. II Domandi d Italia, 1975. 3. sz. 

5§ Részletesen I. P. Spriano: Storia del Partito comunista italiano. III. k. 279-282. o. 

"5 To. 

10 4. Dal Pont-A. Leonetti-P. Maiello-L. Zocchi: Aula IV. Tutti i processi del Tribunale 
speciale fascista. Roma, 1961. 548. o. 

megerősítsék hazai szervezetüket. Nem akadályozhatta meg azonban teljesen 
az idősebb és az új antifasiszta nemzedék találkozását, s még kevésbé a rend- 
szerrel szembeni elégedetlenség és ellenérzés antifasiszta irányba fordulását, 
az antifasizmus látens terjedését. Különösen azért nem, mert a kormányzat 
immár mindenki számára nyilvánvaló világháborús készülődése 1939 tavaszán 
nem találkozott az olaszok egyetértésével."! 

Az olasz antifasiszták 1939 tavaszának nagy nemzetközi eseményei köze- 
pette — Hitler bevonulása Prágába, a Spanyol Köztársaság veresége, Albániának 
Olaszország által való bekebelezése, az , acélpaktum" megkötése Németország 
és Olaszország között — mindinkább számoltak azzal, hogy a világháború 
immár elkerülhetetlen, kitörése csupán hónapok kérdése, és eléri Francia- 
országot is, az olasz emigráció legnagyobb európai központját. Arról nem volt 
vita közöttük, hová álljanak a Franciaország elleni fasiszta támadáskor, magától 
értetődő volt számukra, hogy folytatják, a fasizmus elleni harcot Francia- 
ország oldalán. Abban is egyetértettek, hogy az olasz antifasizmus egységére 
nagyobb szükség lesz, mint addig bármikor. Ellenben nézeteltérések és ellenté- 
tek voltak közöttük a Franciaország oldalán való harc konkrét formájáról 
és arról, hogy miként lehetne és kellene kialakítani az olasz antifasiszta erők 
szorosabb egységét. 

Az utóbbi kérdésre vonatkozóan a , Giustizia e Liberta"-mozgalom ve- 
zetői ismét felvetették régi, tulajdonképpen soha fel nem adott tervüket: java- 
solták ,jaz olasz antifasizmus új alapokra helyezését", , a magasabb szintű 
egység megteremtését". Vagyis az összes antifasiszta szervezet közös program- 
jának kidolgozását, egységes politikai irányvonal kialakítását, a pénz- és propa- 
gandaeszközök egyesítését, egyetlen, átfogó antifasiszta szervezet (valamiféle 
, Szuperpárt") létrehozását. Javaslatuk indoklásában abból indultak ki, hogy 
, meghiúsult" az antifasiszta egység megteremtésének kommunista-szocialista 
koncepciója, amely szerint az OKP és az OSZP egységfírontja köré lehet és 
kell tömöríteni az összes antifasiszta erőt. A , Giustizia e Liberta"-mozgalom 
vezetői szerint ugyanis az SZMI és a KI viszonya, annak várható további 
romlása , nem csupán akadályozza, hanem teljesen romba döntheti" az olasz 
egységpolitika eredményeit, s , szétrombolhatja" az olasz kommunisták és szo- 
cialisták közötti együttműködést is. ,, Az olasz antifasizmus nem engedheti meg 
magának azt a luxust -— érvelt a Giustizia e Libertas-mozgalom hetilapja -, 
hogy megosztott legyen a világháború kitörésekor." S mivel a meglevő olasz 
antifasiszta szervezetek amúgy is , csupán előképei és előőrsei" annak a hatal- 
mas erőnek, amely Olaszországban harcba lép majd a fasizmus ellen, , mind 
a közvetlen, mind a hosszú távú érdek - a meglevő szervezetek egyesítése"."? 

A republikánusok részéről Randolfo Pacciardi La giovane italia című 
folyóiratával azonnal felsorakozott a , Giustizia e Libertaá"-mozgalom javas- 
latainak támogatására. Az OKP folyóirata viszont miközben a , Giustizia e 


a R. De Felice: Mussolini il duce. II. k. 553-564. o. 

s A , La nostra azione? című szerkesztőségi cikk fogalmazta meg részletesen először 
ezt a javaslatot. (Giustizia e Libertá, 1939. február 24.) A mozgalom hetilapja a javaslatot a 
következő hetekben is napirenden tartotta. 

Libertá"-mozgalom vezetőit , a valóságtól elszakadt irodalmároknak" és , kis- 
polgári értelmiségieknek" nevezte, kifejezésre juttatta (elsősorban a mozgalom 
javaslatainak részletes megvitatásával és a kommunista ellenvetések érvelő ki- 
fejtésével), hogy az OKP nem kívánja a két szervezet között a vita kiéleződését, 
ellenkezőleg, a kapcsolatok javítására törekszik." 

A szorosabb együttműködés programjáról, politikai platformjáról és 
szervezeti formájáról elkezdődött vitában 1939. március közepétől azonban 
mindinkább a Franciaország oldalán vívandó fegyveres harc problémája került 
az előtérbe. Március 23-án ugyanis megjelent a Daladier-kormány rendelete, 
amely fÍrancia állampolgárságot ígért az emigránsoknak, ha belépnek a francia 
hadseregbe. Elsőként a spanyolországi háborúban dicsőséget szerzett Garibaldi- 
brigád tagjai válaszoltak kedvezően a felhívásra. Közülük néhány százan ekkor 
francia katonai koncentrációs táborban voltak Argeles-sur-Merben és Saint- 
Cyprienben. Nenni hozzájuk utazott, a részvételével megtartott gyűléssel és 
a gyűlésen elfogadott felhívással indult el az olasz emigráció szolidaritási moz- 
galma a francia néppel."" A Párizsban és a fővároshoz közeli helységekben 
illegálisan és féllegálisan élő volt garibaldisták (velük Luigi Longo állt szoros 
kapcsolatban) szintén egységesen vállalták a francia nép oldalán a fasizmus 
elleni fegyveres harcot." Április elején az olasz antifasiszta emigráció legna- 
gyobb szervezete, az Olasz Népi Szövetség is kedvezően válaszolt a francia 
kormány felhívására. Az ONSZ Titkársága a hivatalos nyilatkozat kiadásával 
egyidejűleg felszólította a szövetség helyi szervezeteit, hogy kezdjék meg azok- 
nak az olaszoknak az összeírását, akik készek harcolni a francia hadseregben."" 

Hamarosan azonban, átmenetileg, nézeteltérések alakultak ki (a kommunis- 
ták között is) arról, hogy az olasz antifasiszták milyen feltételek mellett és 
milyen formában csatlakozzanak a francia hadsereghez. Egyszerűen csapjanak 
fel katonának, mint más nemzetek emigránsai, akik csak néhány ezren vannak 
Franciaországban? Vagy - tekintettel arra, hogy az olasz emigránsok száma 
közel egy millió, s ebből kb. 100 000 a hadra fogható férfi — alakítsanak olasz 
egységeket a Írancia hadsereg keretében? Romano Cocchi, az Olasz Népi 
Szövetség (egyébként kommunista) főtitkára mindennél fontosabbnak tartotta, 
hogy az olaszok az önkéntesség vállalásával haladéktalanul nyilvánítsák ki a 
francia nép iránti szolidaritásukat. Másodlagos kérdésnek tekintette, hogy 
miként lépnek be a francia hadseregbe." Grieco viszont leszögezte, hogy az 
olasz antifasiszták nem válhatnak , valamiféle idegenlégiósokká"; nem mind- 
egy, hogy milyen célt és politikát szolgálnak a francia hadseregben. , Az olasz 
emigráció, amikor egyetértő választ ad a Írancia kormány felhívására — írta 
Grieco -—, egy politikára mond igent: a kollektív biztonsági és a kölcsönös 
segítségnyújtási politikára, amely a demokratikus nagyhatalmaknak a Szovjetuni- 
óval való megállapodására és együttműködésére épül, amellyel el lehetne torla- 


"3 Lo Stato operaio, 1939. 3. sz. 69-73. o. 

4 P. Nenni: Apello alla solidarietá. La Voce degli italiani, 1939. április 6. 
55 P. Spriano: Storia del Partito comunista italiano. III. k. 304. o. 

"5 La Voce degli italiani, 1939. április 5. 

" La Voce degli italiani, 1939. április 14. 

szolni a nemzetközi fasizmus agressziójának terjedését, s amely politika garan- 
ciát jelentene valamennyi ország számára egy újabb München ellen, mindenféle 
kapitulációs szellem ellen." Nenni osztotta Griecónak a Daladier-kormánnyal 
szembeni bizalmatlanságát, rámutatott azonban arra is, hogy az olasz emigráció 
nem várhat a Franciaországgal való szolidaritás kinyilvánításával, nem szabhat 
előzetes feltételeket, nem kérhet írásos garanciát a francia kormánytól."" Longo 
is úgy látta, hogy Grieco túlságosan fontosnak ítéli a feltételek és garanciák 
kérdését. , Ma nagyon fontos, hogy félreérthetetlenül megmondjuk, a fasizmus 
és a demokráciák közötti háború esetén a demokrácia erőinek oldalán, a francia 
demokrácia oldalán állunk." Longo ugyanakkor, Griecóval egyetértve elutasí- 
totta Cocchi feltétel nélküli csatlakozást hirdető álláspontját, hangsúlyozva, 
hogy az olasz antifasiszták nem fogadhatják el az idegenlégiós státuszt. Azt java- 
solta, hogy az Olasz Népi Szövetség azonnal kezdjen tárgyalásokat a francia ha- 
tóságokkal, hogy az olasz antifasiszták , az olasz haladó hagyományokat leg- 
inkább szimbolizáló jelvények és zászlók alatt" harcolhassanak majd a francia 
hadseregben." Lényegében ugyanezt javasolta, az Olasz Légió felállítására 
vonatkozó tervével a , Giustizia e Libertá"-mozgalom vezetője, Emilio Lussu 
is." Végül az OKP és az OSZP három-három vezetőjének részvételével meg- 
tartott koordinációs értekezlet (április utolsó napjaiban) a Longo-féle javaslat 
szellemében foglalt állást, bár kissé általánosabb megfogalmazásban. , A két 
párt kötelezi tagjait: azt szem előtt tartva kapcsolják össze a különböző kezde- 
ményezéseket, és folytassanak összehangolt tevékenységet, hogy a fasizmus 
háborús agressziója esetén olyan katonai egység legyen létrehozható, amely jel- 
legében olasz, és amely képes maximális hatékonysággal kifejezni az olasz nép 
felszabadulásvágyát.""" 

Az OKP és az OSZP Koordinációs Bizottságának (így nevezték a két párt 
vezetőségi tagjaiból álló akcióegység-bizottságot) következő ülésén, május első 
hetében, már az olasz antifasiszta egységíront más kérdései álltak a napirend 
élén. Mindenekelőtt a , Giustizia e Liberta"-mozgalom javaslata, amely az 
antifasiszta pártok közötti szorosabb egység megteremtésére vonatkozott. 
A , Giustizia e Liberta"-mozgalom vezetői április végén pontosították korábbi 
javaslataikat, és indítványozták az Alleanza antifascista (Antifasiszta Szövetség) 
megalakítását." A Koordinációs Bizottság ülésén az OKP részéről Grieco, 
Berti és Di Vittorio, az OSZP részéről pedig Nenni, Saragat és Bruno Buozzi 
volt jelen. Az ülésen elhangzottakat érdemes részletesebben megvizsgálni, nem 
csupán azért, mert mindkét pártot a legfőbb vezetők képviselték, hanem azért 
is, mert ez volt a világháború kitörése és az akcióegység-egyezmény felmondása 
előtt a Koordinációs Bizottság egyik legutolsó ülése. 

Grieco a , Giustizia e Liberta"-mozgalom vezetőinek a szorosabb anti- 
fasiszta egység megteremtésére vonatkozó javaslatáról szólva kijelentette, 


5 Ta Voce degli italiani, 1939. április 16. 

"§ La Voce degli italian:, 1939. április 18. 

"9 La Voce degli italiani, 1939. április 18. 

" Giustizia e Liberta, 1939. április 21. 

" La Voce degli italiani, 1939. április 29. 

" Ouel che vogliamo. Giustizia e Liberta, 1939. április 28. 

hogy az OKP , lehetségesnek, kívánatosnak, sőt szükségesnek" tartja az olasz 
antifasiszta pártok egységírontjának megvalósítását, anélkül azonban, hogy 
, bármit is fel szabadna áldozni a közöttünk meglevő kapcsolatokból [mármint 
az OKP és az OSZP közötti kapcsolatokból — H. 7.), és anélkül, hogy az Anti- 
fasiszta Szövetség vszuperpártt formát öltene . . . Ezt ugyanis soha nem fogad- 
hatjuk el, és ti sem fogadhatjátok el, hiszen egyetlen komoly párt sem mondhat 
le autonómiájáról." Az antifasiszta front céljaival, programjával kapcsolatosan 
újra leszögezte: ,a kommunisták Olaszországban a kizsákmányolás rendszeré- 
nek felszámolását . . . a proletárdiktatúra megteremtését . . . tekintik a vég- 
céljuknak. Ez azonban nem jelenti azt, hogy ma ezt tűzzük ki célként Olasz- 
országban. Hiszen az ilyen célkitűzéshez nincsenek meg az objektív feltételek." 
Az olasz antifasiszta erők stratégiai céljaként a kommunista-szocialista akció- 
egység-egyezményben is rögzített célkitűzést: , a népre támaszkodó demokrati- 
kus köztársaság" megteremtését ajánlotta. Nem tartotta azonban taktikusnak 
a , Giustizia e Libertaá"-mozgalom javaslatát, hogy a köztársaság-pártiságot 
tekintsék előfeltételnek az antifasiszta egységfronthoz való csatlakozásnál. 
, Minden számba jöhető erőt össze kell gyűjteni a fasizmus megdöntéséhez, 
egyetlen irányzatot sem szabad eleve kizárni" — érvelt Grieco. Ezen a ponton 
hozta szóba az alkotmányozó gyűlés kérdését. Az alkotmányozó gyűlés a , Gius- 
tizia e Liberta"-mozgalom javaslatában is benne volt abban az értelemben, 
hogy Olaszországban az alkotmányozó gyűlés lesz majd a fasizmus legyőzése 
után , a már lezajlott forradalom elrendezője"". Grieco viszont az alkotmányozó 
gyűlés jelszavával, összehívásának meghirdetésével kívánta elkerülni, hogy 
túlságosan korán, a fasizmus elleni harc kimenetelének eldőlte előtt a közép- 
pontba kerüljön a monarchia vagy a köztársaság közötti választás. , Hiszen az 
intézményi kérdés a fasizmus legyőzésével úgyis megoldódik. Ha majd lehető- 
sége lesz az olasz népnek, hogy nyíltan ítélkezzék elnyomói és hóhérai felett, 
úgyis elkergeti olasz földről a nemzetellenes és hitszegő monarchiát.""! Az 
államforma problematikájának, a monarchista erőkhöz való viszonynak ez a 
megfogalmazása mutatja, hogy mennyire előrehaladtak az olasz kommunisták 
az antifasiszta egységpolitika részletkérdéseinek, még a távlatilag felvetődő 
részkérdéseknek a kimunkálásában is. Mutatja azt is, hogy amikor néhány 
évvel később, a fegyveres ellenállás időszakában a monarchiához való viszony 
közvetlenül, ténylegesen eldöntendő kérdéssé vált, mennyire nem improvizáció 
volt az OKP politikájának ez az eleme, az ún. salernói-politika. 

A szocialisták a Koordinációs Bizottságban nem értettek egyet Griecónak 
az alkotmányozó gyűlés jelszavához kapcsolódó fejtegetésével. Nem találták 
helyesnek a , Giustizia e Liberta"-mozgalom javaslatában szereplő , szocialista 
köztársaság" célkitűzést sem. E tekintetben ragaszkodtak a kommunisták által 
is javasolt, , a népre támaszkodó demokratikus köztársaság"? megfogalmazás- 
hoz. , Minek ezt felcserélni, hiszen ebben megállapodtunk, pontosan kifejezi 
célunkat, és mindenki számára világos" — mondta Saragat. A szocialista vezető 
egyébként keményen bírálta a kommunistákat az Olasz Népi Szövetségben 
tanúsított , önző magatartásuk" miatt. Figyelmeztette az OKP képviselőit, 


"§ A Koordinációs Bizottság 1939. május 4-i ülésének jegyzőkönyve. APC. 1514/13. 

hogy ha nem változtatnak ezen, akkor az ONSZ az OKP-tól függő szervezetté 
válik, s ennek komoly következményei lennének az OKP és az OSZP kapcsola- 
taira. Buozzi felszólalása azt mutatta, hogy a szocialisták közül ő került a leg- 
közelebb a , Giustizia e Liberta"-mozgalom álláspontjához. Nenni, utalva a 
nemzetközi helyzetre és az olasz antifasiszta erők közötti kapcsolatok állapotára, 
kijelentette: , Ha nem lenne a kommunisták és a szocialisták közötti jelenlegi 
válság, a republikánusok és a , Giustizia e Liberta" nem mertek volna előállni 
azzal a javaslattal, hogy fel kell számolni a kommunista-szocialista akcióegysé- 
get stb." Rámutatott, hogy a republikánusok vezetője, Pacciardi — a , Giustizia e 
Liberta"-mozgalom vezetőitől részben eltérően -, tulajdonképpen , egy nagy 
hadműveletet" akar végrehajtani: , az emigráció meghódítását, a kommunisták 
bekerítését". Biztosította az OKP képviselőit, hogy az OSZP kötelességének 
tartja e törekvés meghiúsítását. Azzal egyetértett, hogy előre kell lépni az olasz 
antifasiszta pártok egységfrontjának létrehozásában, a szocialista-kommunista 
akcióegység megőrzését és megerősítését azonban még fontosabb feladatnak 
tartotta. 

Végül is a Koordinációs Bizottság ülése megegyezéssel fejeződött be. 
A megállapodás szerint a kommunisták és a szocialisták , az egyenrangú rész- 
vétel alapján" fokozzák tevékenységüket az Olasz Népi Szövetségben. Egyide- 
jűleg tárgyalásokat kezdenek az Antifasiszta Szövetség létrehozása érdekében, 
,ha a :Giustizia e Libertas-mozgalom és a republikánusok eleve lemondanak 
arról a feltételről, hogy a két munkáspárt közötti akcióegységet felszámolják 
vagy átalakítsák"."" Mint a határozat is mutatja, az olasz kommunisták és szo- 
cialisták egységírontja szilárd volt 1939 tavaszán. Ennek alapján a két munkás- 
párt — a , Giustizia e Liberta"-mozgalom és a PRI (Partito repubblicano italiano) 
hátsó gondolatai ellenére — kijelenthette és ki is jelentette, hogy kész elfogadni 
ésszerű javaslataikat, elsősorban azt, hogy a világháború közvetlen veszélye 
miatt meg kell teremteni az összes olasz antifasiszta erő szorosabb összefogását. 

1939 nyarán az olasz antifasiszta pártoknak — a nemzetközi és a francia- 
országi helyzet alakulásából eredő centrifugális erők hatása ellenére — sikerült 
egy közös politikai platformot kidolgozniuk, még mielőtt a világháború ki- 
törése megosztotta volna őket. , A PRI, a rGiustizia e Libertát-mozgalom, az 
OSZP és az OKP képviselői megállapodásra jutottak — írta Longo az Anti- 
fasiszta Szövetség létrehozását célzó, a tárgyalásokról készült összefoglalásá- 
ban -, hogy együtt harcolnak a fasiszta rendszer megdöntéséért, katonai, poli- 
tikai, gazdasági és szociális szerveinek szétzúzásáért . . . Megállapodtak abban, 
hogy közös harcuk célja a demokratikus köztársaság kivívása, amely véget vet 
az ipari és pénzügyi monopóliumok, a földesúri és a tőkés birtokosok gazdasági 
és politikai uralmának, amely felszámol minden feudális maradványt a mező- 
gazdaságban, a parasztoknak adja a földet, akik azt az általuk kívánt egyéni 
vagy kollektív formákban művelik meg." A négy olasz antifasiszta párt tulajdon- 
képpen előzetesen megállapodott az Antifasiszta Szövetség létrehozásában is, 
, amely a fasizmus elleni harc motorja és szervezője, az ország jövendő irányítója", 

, a funkcionális és doktrinális autonómiájukat megőrző pártok szövetsége", 
amely nyitva áll a többi már meglevő és ezután megszülető antifasiszta szerve- 
zet előtt is, amelynek vezetőségében , természetesen paritásos alapon kap kép- 
viseletet valamennyi résztvevő szervezet""."" A megállapodás végleges megfogal- 
mazását megakadályozta a világháború kitörése és az olaszantifasiszta szervezetek 
közötti együttműködés átmeneti megszakadása. Amikor azonban az olasz anti- 
fasiszta erők évek múltán újra megtalálták egységüket és 1941 októberében 
Toulouse-ban megállapodtak egy antifasiszta harci szervezet létrehozásáról, 
pontosan az 1939 nyarán kidolgozott platformból indultak ki."" 

1939 nyarán az olasz antifasiszta egységpolitika történetét természetesen 
leginkább a nemzetközi események befolyásolták. Magától értetődő, hogy az 
olasz antifasiszta sajtó a legnagyobb figyelemmel követte nyomon az esemé- 
nyeket, elsősorban a nyugati demokráciák és a Szovjetunió között folyó tár- 
gyalásokat. A különböző pártok újságjai, az olasz antifasiszta sajtó elégedetlen- 
séggel, bírálattal kommentálta, főként az angol magatartást, a fasiszta agresz- 
szorok megbékítésének politikáját. S az is jellemző volt az olasz antifasiszta 
sajtóra, hogy nem adta fel a reményt, hogy végül is kialakul a fasizmussal szem- 
beni összefogás, a kollektív biztonság politikája. 

Az 1939. augusztus 23-án aláírt német-szovjet megnemtámadási szerződés 
híre, mint derült égből a villámcsapás érte az olasz antifasisztákat." A szerződés 
megkötését - az OKP kivételével — valamennyi olasz antifasiszta párt elítélte és 
úgy értékelte, mint a Szovjetuniónak , az antifasizmus frontjáról való dezertálá- 
sát". Szinte azonnal rendkívül erős támadások robbantak ki a kommunisták 
ellen. Az OSZP Vezetősége augusztus 24-én felmondta az akcióegység-egyez- 
ményt. A Szovjetunió és a kommunisták elleni polémia augusztus 25-től 
összekapcsolódott a francia hatóságok kommunistaellenes intézkedéseivel. 

Az OKP magatartásáról viszonylag kevés teljesen megbízható forrással 
rendelkezünk. Tudjuk, hogy Togliatti augusztus közepe előtt Párizsba érke- 
zett, de az ő küldetéséről, s augusztus 24-e utáni állásfoglalásairól nincsenek 
közvetlen források. Negarville három évvel később ezt írta naplójába: 
, Emlékszem rá, hogy két nappal az egyezmény után Ercoli ( Togliatti — H. 7. ] 
azt mondta, hogy a Írancia pártot kell követnünk." Az FKP vonalának követé- 
séről tanúskodik az , OKP nyilatkozata"" című dokumentum, amelyet minden 
valószínűség szerint Togliatti stilizált." A világháború kitörése előtt ez volt 
az OKP utolsó legálisan megjelent állásfoglalása. Ebben a párt hangsúlyozta, 
a német-szovjet megnemtámadási szerződés nem zárja ki, hogy hasonló 
megállapodások jöjjenek létre a nyugati hatalmakkal. Végeredményben a szer. 


" Luigi Gallo (IL. Longo]: Le trattative per la costituzione delVAlleanza antifascist 
Lo Stato operaio, 1939. 11. sz. 252-253. o. 

" A megállapodás szövegét közli: II comunismo italiano nella seconda guerra mondiale. 
Roma, 1963. 163. o. 

" A szerződés megkötésének előzményeiről, részleteiről 1. Diószegi István: A két világ- 
háború árnyékában. 306-323. o., Harsányi Iván: A szovjet diplomácia küzdelme 1939 nyarán 
a fasiszta agresszió elhárításáért. A Politikai Főiskola Közleményei, 1973. 1. sz. 54.-75. o. 

" Idézi P. Spriano: Storia del Partito comunista italiano. III. k. 315. o. 

1 Pp. Togliatti: Opere. (1935-1941.) Róma, 1979. IV/1. k. CXXXII. o. 

ződés - az OKP szerint - a nemzetközi feszültség enyhítésének irányába 
mutat, és egyben halálos csapást jelent az Antikomintern egyezményre." 

A kommunisták állásfoglalása tovább fokozta az olasz antifasiszta pártok 
közötti feszültséget, különösen az Olasz Népi Szövetségben. Az ONSZ 
kommunista főtitkára, Cocchi, elítélve a német—szovjet egyezményt, viharosan 
szakított az OKP-val. Tulajdonképpen az OSZP, a , Giustizia e Liberta"- 
mozgalom, valamint a republikánusok támogatásával az OKP nélkül akarta 
a Szövetség tevékenységét folytatni. Emilio Sereni, Giuliano Pajetta és Longo 
határozottan szembeszálltak ezzel a törekvéssel. Mély szakadás keletkezett 
az OKP és a többi antifasiszta párt között, az Olasz Népi Szövetség pedig 
az 1939. szeptember 1-e előtti napokban gyakorlatilag megszűnt." 

1939. augusztus utolsó heteiben a francia hatóságok elnyomó intézkedé- 
seket foganatosítottak a kommunisták ellen. Augusztus 26-án felfüggesztették 
a La Voce degli italiani megjelenését, augusztus végén nem engedélyezték 
a Lo Stato operaio esedékes számának a megjelenését sem, augusztus 31-én 
a rendőrség megkezdte a tömeges letartóztatásokat. Ezen a napon tartóztatták 
le az OKP vezető csoportjának több tagját, közöttük Longót, szeptember 
1-én pedig Togliattit is.?? 

Az OSZP Vezetőségében 1939. augusztus végén mély válság robbant ki 
a kommunista-szocialista akcióegység felmondásáról vallott különböző állás- 
pontok miatt. A szovjetellenes és kommunistaellenes irányzat fő szószólója 
és vezetője Tasca volt, aki — Nenni egy évvel későbbi szavaival — , a neoreformis- 
ták, a De Mannok útját járta"."" Saragat, a többséget alkotó centrum vezetője- 
ként, keményen elítélte a Szovjetuniót, de nem zárta ki az OKP-val való 
kapcsolatok újrafelvételének lehetőségét.5 A harmadik irányzatot Nenni 
álláspontja reprezentálta. Elítélte , a szovjet pálfordulást". Vádolta Sztálint, 
hogy egyetlen lépésével lerombolta azt a szimpátiát, amely a demokratikus és 
a szocialista erők körében a Szovjetunió iránt kialakult éveken át tartó, követ- 
kezetes Hitler-ellenes magatartása láttán. Vádolta Sztálint, , mert egy szava 
sincs a nemzetközi munkásosztályhoz, amely így teljesen magára van hagyva". 
Arra figyelmeztette a kommunistákat, hogy a szovjet-német szerződést védő 
érveikkel ellentétben, az egyezmény nem akadályozza meg a háborút, hogy 
a német-olasz-japán antikommunista koalíció azonnal újra működésbe lép 
majd, amint a fasizmus döntő sikereket ér el Európában. Szenvedélyes sza- 
vakkal fordult a kommunistákhoz, hitet téve az egységíront helyreállításá- 
nak lehetősége és szükségessége mellett: , Ezen az újságon keresztül fordulunk 
hozzátok, amellyel öt éven át rengeteg akadály és gond ellenére a proletariá- 
tus egységéért harcoltunk; amelyben nem haboztunk elítélni szocialista test- 
vérpártjaink és olyan emberek hibáit, akikkel testvéri barátság fűz össze. Ezen 
újságon keresztül fordulunk hozzátok, amely mérhetetlen hittel akarta előkészí- 


" La Voce degli italiani, 1939. augusztus 25. 

"2" Michele Pistillo: Giuseppe Di Vittorio. Roma, 1973. 2. k. 195-196. o. 

teni az olasz proletariátus újjászületését, egységét, ami nélkül nem lesz sem 
demokratikus forradalom, sem szocialista forradalom. Ezen az újságon keresz- 
tül fordulunk hozzátok, kommunista elvtársaink, akikkel együtt dolgoztunk, 
hozzátok, kommunista proletárok, akiket semmi sem választ el a szocialista 
proletároktól — és ezt mondjuk nektek: Az egység sorsa a ti kezetekben van. . . 
Óriási csapás érte az akcióegység-politikát . . . de bármekkora is, ha ti akarjá- 
tok, felemelkedünk.""§ 

Nenni bizakodása nem volt megalapozatlan. Ismeretes, hogy az olasz 
antifasizmus hamarosan kiemelkedett abból a válságból, amelybe a második 
világháború kitörésekor került, és az 1934 és 1939 közötti egységpolitika 
tapasztalatait is hasznosítva legyőzte a fasizmust Itáliában. 


s P, Nenni: II voltafaccia della politica sovietica, II Nuovo Avantil, 1939. augusztus 31. 

HORVÁTH GYULA 


A DEMOKRATIKUS ERŐK BRAZÍLIÁBAN 
(1961-1964) 


Az 1964-es katonai hatalomátvétel Brazíliában egész Latin-Amerika szem- 
pontjából igen jelentős, sok tanulsággal járó demokratikus fejlődést szakított 
félbe. , Hogyan magyarázhatjuk meg a reakció villámgyors győzelmét? Hogyan 
lehetséges az, hogy az a kormány, amely támaszkodhatott saját osztályára, 
a nemzeti burzsoáziára, amely élvezte a klérus és a hadsereg egy részének 
támogatását, amelyet — ha fenntartásokkal is — jelentős népi erők támogattak, 
néhány óra alatt úgy omlott össze, hogy a puccsisták alig ütköztek számottevő 
ellenállásba?"! Az itt megfogalmazott kérdés több részkérdésre bontható, 
ezek közül egyet, a demokratikus (népi és polgári) erők tevékenységét elemzem 
e tanulmányban. A demokratikus erők meghatározó szerepet játszottak a hat- 
vanas évek elejére kiteljesedő nacionalista-populista mozgalomban, amelynek 
a Goulart-kormány (1961-1964) tág mozgási lehetőséget biztosított. Így 
a demokratikus fejlődés e szubjektív tényezőjének, a baloldalnak az elemzése 
azonkívül, hogy közelebb visz bennünket a fenti kérdések megválaszolásához, 
a nemzetközi munkásmozgalom számára is tanulságokkal szolgálhat. 


! Kerekes György: Kubától Chiléig. Forradalmak és ellenforradalmak Latin-Ameriká- 
ban. Kossuth Könyvkiadó, 1974. 208. o. - E dolgozatban a belső, szubjektív tényezők szerepét 
elemzem, ezért nem térek ki olyan fontos külpolitikai tényezőre, mint az Amerikai Egyesült 
Államok politikája. Csupán jelezni kívánom, hogy a kubai forradalom, különösen pedig az 
1962-es karibi válság után az Egyesült Államok fokozott gonddal ügyelt latin-amerikai érde- 
keire. Kennedy elnök még azt hangsúlyozta, hogy a Szövetség a Haladásért program keretében 
csak , alkotmányos rendszerek" kaphatnak anyagi támogatást. 1964 elején azonban az Egyesült 
Államok latin-amerikai ügyekkel foglalkozó új külügyi államtitkára, Thomas Mann már azt 
jelentette ki, hogy az USA nem tesz különbséget a katonai diktatúrák és az , alkotmányos 
rendszerek" között. Ezzel mintegy buzdítást adott a latin-amerikai országok jobboldalának a 
nyílt, erőszakos fellépésre. Goulart elnöksége alatt az Egyesült Államok gazdasági eszközökkel 
(pl. a beruházások, a felvásárlás csökkentése) és politikai nyomással igyekezett befolyásolni 
a brazil kormányt, mert számára a kontinens legnagyobb országa, Brazília, különösen fontos 
volt. Ezért is igyekezett akadályozni a brazil demokratikus folyamat fejlődését, és bátorítva a 
jobboldalt, nehezíteni a demokratikus kormány helyzetét. Erről a politikáról is ír Kerekes 
György idézett könyvében. 

A GAZDASÁGI ÉS POLITIKAI ÉLET FŐ TENDENCIÁI. 
A NACIONALISTA—POPULISTA MOZGALOM 


Brazíliában az 1929-1933-as gazdasági világválság alatt szakítottak az addig 
, kifelé forduló", exportorientált gazdaságpolitikával, amelyet az import- 
helyettesítő gazdaságpolitikával váltottak fel." Az importhelyettesítés központi 
feladata a hazai ipar fejlesztése volt. A hazai ipar, a belföldi piac növelésében 
érdekelt nemzeti burzsoázia azonban egyedül nem volt képes az import- 
helyettesítő politika véghezvitelére. Ezért igyekezett létrehozni az import- 
helyettesítésben érdekelt erők politikai szövetségét, a nacionalista-populista 
mozgalmat. Az 1950-es évektől a nacionalista-populista mozgalom egyre 
jelentősebb erőt képviselt. (Keresztülvitte, hogy Getulio Vargast, a naciona- 
lista politika hívét, 1950-ben elnökké választották, megakadályozta a reakciós 
katonai—civil puccsot 1954-ben és 1961-ben.)? A nacionalista-populista mozga- 
lom vezető ereje a nemzeti burzsoázia volt, de részt vett benne a városi 
szervezett munkásság, amely a reformista Brazil Munkáspárthoz (Partido 
Trabalhista Brasileiro — PTB) tartozó szakszervezeteken keresztül kapcsolódott 
a mozgalomhoz. Jelentős városi középrétegek, a hadsereg alacsonyabb (és 
néhány magasabb) rangban álló tisztjei szimpatizáltak a külföldi (főleg egyesült 
államokbeli) tőke és politikai nyomás ellen fellépő, belső strukturális reformo- 
kat (pl.: földreform, közigazgatás átszervezése) követelő mozgalommal. 

A Kubitschek elnöksége folyamán, az ötvenes évek végétől , féllegálisan " 
működő Brazil Kommunista Párt (PCB) fokozatosan jutott el a nacionalista— 
populista mozgalom támogatásáig. Az 1947-ben illegalitásba kényszerített 
párt a negyvenes évek végén még nem ismerte fel a kibontakozó nacionalista 
mozgalom jelentőségét és az abban rejlő lehetőségeket. 1950-ben kiadott 
kiáltványa elvetette a nemzeti burzsoáziával való együttműködést. , Vagy a nép 
veszi kezébe a nemzet sorsát... vagy a fasiszta reakció... a szükséges út 
most... a harc, az akció, a forradalom útja"! — olvasható az 1950-es kiált- 
ványban. 

A nacionalista mozgalom pozitív vonásait (a gazdasági függetlenségért foly- 
tatott harc, a gazdasági fejlődés felgyorsításának lehetősége, az oligarchia 
elleni harc stb.) mérlegelve a PCB az ötvenes évek elején fokozatosan bekapcso- 
lódott a nacionalista mozgalomba. Különösen a nemzeti olajvállalatért foly- 
tatott harc tapasztalatai, pl.: maga az a tény, hogy az akkor illegális párt is 
nagyobb mozgástérhez jutott a mozgalomban való részvétel során, győzték 
meg a párt vezetőségét az 1950-ben megfogalmazott feladatok módosításának 


: Vö.: Kádár Béla: Latin-Amerika gazdasági dilemmái. Közgazdasági és Jogi Könyv- 
kiadó, 1977. 50-56., 249-261. o.; Varga György: Brazília gazdasága. Közgazdasági és Jogi 
Könyvkiadó, 1976. 49-66. o. 

? Vö.: Maria Celina Soares D Araujo: O Segudo Governo Vargas 1951-1954. Dászsélk 
Partidos e Crise Política. Rio de Janeiro, 1982. Horváth Gyula: A Brazil Kommunista Párt 
és az 1955-ös elnökválasztás. A nemzetközi munkásmozgalom történetéből. Évkönyv 1980. 
75-83. o. 

§ Démocratie Nouvelle, 1950. 12. sz. 

szükségességéről. A PCB 1954-es, IV. kongresszusán már leszögezték, hogy 
a pártnak részt kell vennie a nacionalista mozgalomban." 

A nacionalista-populista mozgalom léte az 1964-es katonai puccsig 
a brazil politikai élet egyik legjellemzőbb sajátossága volt. ,,1950-től 1964-ig, 
Goulart bukásáig, a nacionalizmus a legfőbb politikai koncepció volt, amely 
az ideológiai harc modelljévé fejlődött" — írta M. Fritscher." A nacionalista— 
populista mozgalom a legkülönbözőbb színezetű demokratikus erőket foglalta 
magában. E mozgalom számára a stratégiát és taktikát egy, a brazil gazdasági 
és politikai helyzet tanulmányozására a nemzeti burzsoázia által 1953-ban 
létrehozott és ellenőrzött intézet (Instituto Superior de Estudos Brasileiros — 
ISEB) volt hivatva , szállítani ". Az ISEB neves szociológusokat, történészeket, 
közgazdászokat foglalkoztatott. E csoport (és egyben az általuk képviselt 
irányzat) egyik vezetője, Helio Jaguaribe több könyvet is kiadott, amelyekben 
a nacionalista mozgalom célját, feladatait, helyzetét elemzi fejlődésének külön- 
böző periódusaiban. Jaguaribe kiindulási pontja: az ország fejlődésének alapja 
a gazdasági növekedés. A gazdasági fejlődés (ill. fejlettség) fogja lehetővé tenni 
a függetlenség végleges kivívását, amely a társadalmi igazságosság megteremté- 
sével is jár majd. A latifundisták és kereskedő burzsoázia kozmopolitizmusával 
az ipari burzsoázia helyezze szembe a nacionalizmust — hangoztatta. A naciona- 
lizmus , olyan törekvés (aspirácáo), amely kifejezi a burzsoázia legdinamikusabb 
szektorának, az ipari forradalomban érdekelt ipari burzsoáziának az érdekeit"." 

Vargas elnök és a nacionalista-populista mozgalom polgári vezetői az 
osztálybékét hirdették: , Mindenki, aki termel, legyen az vállalkozó vagy 
egyszerű munkás, a közösségért dolgozik, az általános jobblét lehetőségeit 
növeli. A trabalhista politika ellene van az osztályharcnak, mert a társadalom 
nem osztható osztályokra, hanem emberekre, egyforma kötelességekkel és 
szükségletekkel rendelkező emberekre."" A vargasi , osztálybékét" (a burzso- 
ázia és a proletariátus között) Jaguaribe a kölcsönös érdekekre hivatkozva 
a szükségszerűség , rangjára" emelte. Szerinte a konírontációnak nem a bur- 
zsoázia és a proletariátus viszonyát kell jellemeznie, hanem az ún. dinamikus 
és a statikus erők között kell hatnia. A dinamikus erőket a nemzeti burzsoázia 
vezeti, és beletartozik minden társadalmi réteg, amely a hazai ipar fejlesztésén 
alapuló gazdasági fejlődés híve. Ilyenek: az ipari orientáltságú középrétegek, 
a városi munkásság, a kispolgárság jelentős része. Ide tartozik a , haladásban 
érdekelt értelmiség is"." A statikus erők közé sorolta a hagyományos konzer- 
vatív erőket (latifundisták), a nem a termelésben érdekelt középrétegeket, 


" A PCB elméleti folyóirata, a Problemas 1954. decemberi és 1955. februári számai 
közlik a IV. kongresszus anyagát. Az 1950-es évek politikai mozgásairól a PCB stratégiájáról 
és taktikájáról lásd: Horváth Gyula: A Brazil Kommunista Párt (1945-1954). Politikai pártok 
és mozgalmak a fejlődő országokban. II. k. Tudományos Szocializmus Információs és Tovább- 
képzési Intézet. Budapest, 1980. 195-211. o. 

" Magda Fritscher: Desarollo de la política nacionalista en Brasil. Latino América. 
. Anuario de Estudios Latinoamericanos. México, 1971. 14. sz. 

" Helio Jaguaribe: Burguesia y proletariado en el nacionalismo brasilefio. Buenos Aires, 
1961. 24. o. 

" Getulio Vargas: A campanha presidencial (discursos). Rio de Janeiro, 1951. 595. o. 

" H. Jaguaribe: Burguesia y proletariado . . . 24. o. 

a parasztság jelentős részét és a külföldi tőkével kapcsolatban álló, azt kiszol- 
gáló burzsoá csoportokat. Véleménye szerint az 1930-tól kibontakozó , nemzeti 
kapitalizmus"  (nacional-capitalismo) a , nemzeti fejlődés legmegfelelőbb 
modellje",!" de akkor éri el a célját, ha egy nemzeti trabalhismo (nacional-trabal- 
hismo)-val párosul, azaz a burzsoázia bizonyos engedményeket tesz a munkás- 
ságnak. Amennyiben ezt elmulasztja, az általa kibontakoztatott nacionalista 
mozgalom átnőhet szocialista forradalommá. Jaguaribe tehát a nacionalizmus 
tartalmának (és a gyakorlat síkján szinonimájának) a desenvolvimentót, azaz 
a fejlődést tekintette. (Több, a tárgyalt korban importhelyettesítő politikát 
folytató latin-amerikai országban, pl. Mexikóban, Argentínában, a nacionaliz- 
must hasonlóan a deserolismo, azaz a fejlődés szinonimájának tartották.) 

A nacionalista-populista mozgalom fő, többé-kevésbé szervezett ereje 
a Brazil Munkáspárt, a PTB volt. Bár Vargas, majd halála után a nemzeti 
burzsoáziát képviselő elnökök (Juscelino Kubitschek, Janio Ouadros, Joáo 
Goulart) elsősorban a PTB-re támaszkodtak, a nacionalista-populista mozga- 
lom mégsem egy párt köré szerveződött. . Egymástól független pártoknak, 
szervezeteknek (illetve ezek egyes csoportjainak, , szárnyainak") a tömörülése 
volt a mozgalom, amelynek , központja" a populista politikát hirdető elnök 
és a munkaügyi minisztérium volt. 

A mozgalomban a pártok közül állandó jelleggel az említett Brazil Munkás- 
párt vett részt. A PTB-t Vargas hozta létre az 1940-es évek második felében. 
A párt vezetősége az ipari burzsoázia egy részéből (főként az import helyettesí- 
tésben érdekelt, döntően hazai piacra termelő ipari vállalkozók), a szakszer- 
vezetek felső vezetőiből állt. Tömegbázisa a városi szervezett munkásság volt. 
A párt a vargasi trabalhismo alapján a munkavállalók és munkaadók közti 
, osztálybékét" hirdette, és a polgári demokratikus reformizmust képviselte. 
A Brazil Kommunista Párt — mint említettem -— 1954-től támogatta a mozga- 
lom demokratikus célkitűzéseit és konfliktushelyzetekben aktívan részt is vett 
a mozgalomban. A pártviszonyokat érintve meg kell említeni, hogy az ország 
legnagyobb polgári pártja, a Nemzeti Demokratikus Szövetség (Uniáo 
Demokratica Nacional -— UDN) a tárgyalt időszakban a populista elnökök 
ellenzéke volt, így a nacionalista-populista mozgalomban sem vett részt. 
A Vargas-ellenes erőket tömöríteni szándékozó polgári csoportosulás 1945-ben 
szerveződött UDN néven párttá. Tömegbázisát a városi középrétegek alkották. 
Az ötvenes évek közepétől — a külföldi, főleg az Amerikai Egyesült Államokból 
származó tőkebeáramlással párhuzamosan - ez a párt egyre inkább a külföldi 
érdekeltségekhez fűződő csoportok szócsövévé vált. Az UDN vezetésére és 
irányvonalára kezdettől fogva a nagytőke volt hatással. Egy másik polgári párt, 
a Szociáldemokrata Párt (Partido Social Democratico - PSD) inkább nevében 
hasonlított az európai szociáldemokrata pártokhoz. A PSD az alkotmányos 
jogok , szigorú betartásáért" emelt szót. Programjában óvatos reformok támo- 
gatását helyezte kilátásba. Főként ipartámogató reformokat szorgalmazott, és 
hallgatott az agrárreformról. A párt vezetőségében az Új Állam (Estado Novo: 


19 Helio Jaguaribe: Desenvolvimento económico e desenvolvimento político. Rio de 
Janeir,o 1962. 26. o. 

1937-1945 között fennállt erősen centralizált, korporációs elemeket tartal- 
mazó államalakulat Vargas első elnöksége közben) alatt kulcspozícióban lévő 
személyeket, Basbaum szavaival a politika , újgazdagjait" találjuk (szemben 
az UDN-nel, amely az ipar , újgazdagjait" tömörítette).!! , Tömegbázisát" 
a coronelato rendszere szolgáltatta; a földbirtokos — a coronel — gazdasági, 
politikai hatalmánál fogva kényszerítette a birtokán dolgozó parasztokat, hogy 
a neki megfelelő jelöltre szavazzanak. A PSD vezetősége tehát nagyrészt 
a városhoz kötődött, szavazótábora pedig a falusi lakosság. 

Juscelino Kubitschek elnök (1956-1961) politikája — a nacionalista moz- 
galom szempontjából nézve -— ellentmondásos volt. Kubitschek döntően a 
nacionalista erőknek köszönhette megválasztását. Választási programja is a gyor- 
sított gazdasági fejlesztést helyezte kilátásba. (Jelszava: ,,50 évet 5 év alatt".) 
Elnöksége alatt erőteljesebben bontakozhatott ki a nacionalista mozgalom. 
Ez mindenekelőtt abban nyilvánult meg, hogy szélesebb néprétegek vettek 
benne részt. Erre az időre esett a parasztmozgalom fellendülése (bár erőtelje- 
sebb megjelenése a politikai életben csak a hatvanas évek elejére jellemző). 

Kubitschek alatt a nacionalizmus irányába ható igen jelentős intézkedés 
volt a Vargas óta fokozottabban szorgalmazott nyugatra való terjeszkedés 
(marcha para oeste) továbbfolytatása. Ennek érdekében került megépítésre 
és felavatásra (1960) az új főváros, Brasilia. Ezzel a nacionalista erők egyik 
régi vágya teljesült. Az új főváros építése, a vele járó nagyarányú közmunkák 
(pl. úthálózat Brasiliába Rióból, Sáo Paulóból, Belo Horizontéból stb.) meg- 
növekedett munkaalkalmat jelentettek. A PTB nem utolsósorban ezért is támo- 
gatta Kubitscheket. Az építkezések ugyanakkor , felszívták" a mezőgazdasági 
munkanélküli lakosság egy részét. Kubitscheknek így - részben és ideiglenesen- 
sikerült az agrárproblémákról, köztük a földreformról elterelni a figyelmet. 

A hatalmas beruházások állandó megrendelésekkel látták el az ipart. 
Sőt, új iparágak (egyes nehézipari ágazatok; autógyárak, elektromos berende- 
zéseket előállító üzemek) létesültek. Az új iparágak telepítésében viszont 
növekvő szerephez jutottak a külföldi beruházások. A fokozott ipari növekedés 
érdekében a kubitscheki adminisztráció mind nagyobb lehetőséget biztosított 
a külföldi tőke számára." A gyorsított iparfejlesztő politika eredményeként 
a gazdasági növekedés a Kubitschek kormány alatt 794-os volt. A gyorsított 
iparosítás, a jelentős méretű beruházások erején felül megterhelték az állam- 
háztartást. A kormány a pénzhiányt újabb és újabb pénzmennyiség kiadásával 
próbálta megoldani. (1955-ben 69 milliárd cruzeiro, 1961-ben már 202 
milliárd cruzeiro volt a forgalomban.) Ez természetesen a cruzeiro leértékelő- 
dését vonta maga után. Kubitschek politikai téren nem korlátozta a naciona- 
lista mozgalmat a gazdaság fejlesztéséhez szükséges , nyugodt" politikai 
légkör érdekében. Kormánya inkább a mozgalom ellenőrzésére ügyelt, azaz 
,a nacionalizmust sokkal inkább a tömegek feletti politikai és ideológiai 
kontrollnak, mintsem a gazdasági fejlődés stratégiájának tekintette"." A kül- 


H Leőncio Basbaum: História Sincera da República. Sáo Paulo, 1976. 3. k. 136. o. 
13 guscelino Kubitschek: Mensagem ao Congreso Nacional. Rio de Janeiro, 1958. 
3 M. Fritscher id. mű, 134. o. 

földi, főleg az egyesült államokbeli tőkének utat nyitó Kubitschek-kormány 
épp azáltal, hogy hozzájárult — Octavio Ianni szavaival — a brazil ipar 
, denacionalizációjához",! közvetve új nacionalista hullámot kavart fel. 

A külföldi cégek igen magas profitja, a külföldről (főleg az Egyesült 
Államokból) jövő és erősödő gazdasági nyomás, a növekvő infláció az időről 
időre megállapított ún. minimális bérek reálértékét jelentősen csökkentette. 
Az alábbi táblázat a minimális bérek nominál- és reálértékének alakulását 
mutatja 1952 és 1963 között:" 


Minimális bér ("4-ban) 


Év ! 
dEsBő esési Nominálértékben Reálértékben 
1952 . 100 100 100 
1954 146 200 137 
1956 226 316 142 
1959 367 500 136 
1960 644 800 121 
1961 867 1200 129 
1963 1454 1750 120 


A gazdasági problémák jelezték: a gazdaságpolitika tartalékai kezdenek ,.ki- 
fulladni". Csak radikális, a gazdasági és a politikai szerkezetet egyaránt érintő 
ún. strukturális reformokkal lehet új lendületet adni az importhelyettesítő 
gazdaságpolitikának. A Goulart-kormányra ez a feladat várt. 


AZ 1961-ES KORMÁNYVÁLSÁG 


Az 1960-as elnökválasztáson Janio Ouadrost választották Brazília elnökévé. 
Ouadrost mint elnökjelöltet a jobboldal és baloldal egyaránt támogatta. A jobb- 
oldal a leköszönő elnök, Juscelino Kubitschek kompromisszumokra törekvő, 
a külföldi tőke előtt is utat nyitó iparfejlesztő gazdaságpolitikájának folytatását, 
a baloldal a politikai demokrácia továbbfejlesztését, az importhelyettesítő 
gazdaságpolitikát segítő strukturális reformokat (pl. agrárreformot) várt az 
új elnöktől. Ouadros az 1961. január 31-i elnöki beiktatását követő első hó- 
napokban a legnagyobb aktivitást külpolitikai téren fejtette ki. Ezzel egyfelől 
új piacokat kívánt szerezni (a szocialista országokban és Nyugat-Európában), 
egyúttal az USA-tól való gazdasági függést lazítani igyekeztek, másfelől abban 
bízott, hogy a külpolitikai kérdésekben nem éleződik ki a jobb- és baloldal 
között az ellentét olyan mértékben, mint ahogy a belső strukturális reformok 
meghirdetése esetén ez várható lett volna. Ouadros külpolitikai aktivitását 


M Octavio Ianni: Crisis in Brasil. New York, 1970. 65. o. 

13 Octavio lanni: El colapso del populismo en Brasil. México, 1974. 67. o. - A reál- 
jövedelem gyors emelkedése 1952 és 1956 között egyrészt a koreai háború miatt megélénkült 
gazdasági növekedéssel, másrészt Vargas és a munkáspárt politikai (pl. választási) okoktól 
motivált gazdaságpolitikájával magyarázható. 

tehát egy óvatos kísérletnek is tekinthetjük, amely úgy akart a baloldal felé 
közeledni, hogy nem támadja a jobboldal legfontosabb pozícióit. 

Janio Ouadros megválasztása után, de még elnöki beiktatása előtt több 
országot meglátogatott. A nasszeri Egyiptom példáján lelkesedve meghirdette 
a független külpolitikát. Számára Egyiptom volt az a , mintaország", amely 
visszaverte az imperializmus támadását, és sikeres importhelyettesítő politi- 
kát folytatott. Politikailag az imperialista országok és a szocialista országok 
között egy , független" pozíciót foglalt el. Beiktatása után kereskedelmi kül- 
döttséget küldött az Egyesült Államokba, Nyugat-Európába és a szocialista 
országokba. Az ENSZ-ben Brazília támogatta a Kína felvételét szorgalmazó 
javaslatot. Che Guevarát a legmagasabb brazil érdemrenddel, a Cruzeiro de 
Sullal tüntette ki. 

Ouadros elnök külpolitikai lépéseire a jobboldal váratlanul gyorsan és 
élénken válaszolt. A külpolitika elleni támadásban az észak-amerikai tőkével 
szoros kapcsolatban levő , új osztály" járt az élen. A külföldi tőke brazíliai 
erősödésével — mint Basbaum írja — , egy új osztály volt születőben Brazíliában, 
az amerikai vállalatok brazil irányítóinak, ügyvédeinek és a public relation 
egyéb képviselőinek osztálya"."" Ez a számban és befolyásában növekvő réteg 
természetes , otthonra" talált a legerősebb és legszervezettebb jobboldali párt- 
ban, a Nemzeti Demokratikus Szövetségben, az UDN-ben, amely ellene volt 
mindenféle, a hagyományostól eltérő külpolitikai irányvonalnak. Ouadros pár 
hónapi elnöksége alatt gyors és több irányú reformot akart megvalósítani. 
A politikai életben elburjánzott korrupció kivizsgálását előíró rendeletével 
azonban maga ellen fordította más politikai pártok vezetőségének (és parla- 
menti képviselőinek) jelentős részét, akik késleltették, akadályozták tevékenységét. 

Ouadros nem vállalta a politikai harcot; a jobboldalt és a baloldalt egy- 
aránt meglepetésszerűen érte, hogy az első, személyét ért támadások után le- 
mondott elnöki tisztéről (1961. augusztus 25.). Lemondólevelében a naciona- 
lista politika külső és belső ellenfeleit azzal vádolta, hogy aktivizálódásukkal 
, meghiúsították az összes erőfeszítését, amelyet a nemzet politikai és gazdasági 
szabadságáért" tett. , Brazíliát a braziloknak akartam, de miközben ezen fára- 
doztam, szembe találtam magam és harcolnom kellett a korrupcióval, hazug- 
sággal, ... amelyek arra irányultak, hogy alávessék a nemzet érdekeit néhány 
ambíciózus külföldi és hazai csoport vagy egyén érdekeinek."!" 

Ouadros lemondásával súlyos kormányválság kezdődött. Az alkotmány 
szerint az eddigi alelnöknek, Joáo Goulartnak kellett volna automatikusan el- 
foglalnia az elnöki széket. Goulart elnöksége a baloldali erők megerősödését 
jelentette, mivel Goulart a nacionalista-populista politika elkötelezett híve, a 
Brazil Munkáspárt vezetője volt. A jobboldal legszervezettebb ereje, az UDN 
nagy propagandakampányba kezdett Goulart beiktatása ellen. A Goulart-elle- 
nes propaganda megszervezésére — a sáo paulói ipari és banktőke anyagi támo- 
gatásával — a jobboldal létrehozta a Társadalmi Tanulmányok és Kutatások 


1 LT. Basbaum id. mű, 3. k. 214. o. 
" Ouadros lemondólevelét közli: Bradford Burns: A Documentary History of Brasil. 
New York, 1966. 375—377. o. 

Intézetét (rövidítése: IPES). Az IPES szolgáltatta a propagandaanyag jelentős 
részét, s összehangolta a civil és a katonai ellenzék tevékenységét. Az UDN 
szócsöve az ország egyik legnagyobb napilapja, az O Estado de Sáo Paulo 
volt. Goulartot a , demokrácia ellenségének", , a szakszervezeti és kommunista 
diktatúra bevezetőjének" igyekeztek bemutatni. 

Az IPES a tömegbázis szélesítésére létrehozta a Katonai-Civil Hazafias 
Frontot, amely az antikommunizmus zászlaja alatt kívánta a vallásos közép- 
rétegeket, a hadsereg jobboldali érzelmű tisztjeit egyetlen, jól szervezett 
táborba hozni. Ez utóbbit azonban a hadsereg egyes jobboldali főtisztjeinek 
váratlan és elsietett fellépése meghiúsította. 

1961. augusztus 25-én Ouadros elhagyta a fővárost. Az elnöki posztot 
ideiglenesen a képviselőház elnöke töltötte be, de a gyakorlati hatalom a három 
fegyvernem minisztereinek (a hadügyminiszternek, a flottaügyi és a repülés- 
ügyi miniszternek) a kezében volt. Ők hárman juntát alkottak a hadügy- 
miniszter Odilio Denys vezetésével. Mivel az elnöki szék törvényesen Goular- 
tot illette, egyetlen , törvényesíthető" lehetőség mutatkozott Goularttal szem- 
ben: ha hatvan napon belül új elnökválasztásokat tartanak. A katonák és az 
UDN e megoldás mellett volt. Augusztus 28-án a fegyvernemek miniszterei 
eljuttattak a Kongresszushoz egy nyilatkozatot, amelyben leszögezték, hogy 
nem tartják lehetségesnek, hogy Goulart elfoglalja az elnöki széket, mert ez 
, veszélyezteti a nemzetbiztonságot". Másnap nyilvánosságra hozták kiáltvá- 
nyukat, amelyben megismételték, hogy Goulart veszélyt jelent a nemzet biz- 
tonságára, mert a , nemzetközi kommunizmus ügynökeinek szálláscsinálója", 
, Szindikalista" diktatúrát akar, és a hadsereget , egyszerű kommunista milíciává"" 
kívánja átalakítani." 

A kiálltványt aláíró főtisztek azonban nem számoltak azzal, hogy a had- 
sereg - legalábbis 1961-ben — nem volt egységes. Augusztus 28-a és szeptember 
4-e között éles vita volt (a kaszárnyák falain belül) a hadsereg vezetői között. 
Az egyik legnagyobb tekintélyű főtiszt, Lott tábornok kiáltványban fordult a 
hadsereghez, amelyben az alkotmányhoz való hűségre szólította fel a tisztikart 
és a legénységet. Lott tábornokot a hadügyminiszter parancsára még aznap 
letartóztatták, de felhívásához több főtiszt csatlakozott. A legjelentősebb a Rio 
Grande do Sul államban állomásozó harmadik hadsereg vezetőjének, Machado 
López tábornoknak a nyilatkozata volt, amelyben az általa vezetett hadsereg 
hűségéről biztosította Goulartot. Rio Grande do Sul - az egyik legjelentősebb 
brazil tagállam - kormányzója, Leonel Brizola az ötvenes években kialakult 
nacionalista-populista mozgalom egyik legradikálisabb képviselője volt. Nem 
törődve a rendkívüli állapottal, hatalmas utcai tüntetéseket szervezett Goulart 
támogatására. Az ország polgárháború szélén állt. Az egész országban megmoz- 
dult a baloldal. Tüntetéseken, sztrájkokkal követelték Goulart beiktatását. 
Az összeesküvő főtisztek — látva a hadsereg megosztottságát, a népi támogatás 
kibontakozását — kénytelenek voltak kompromisszumot kötni. A kompromisszum 
értelmében Goulart elfoglalhatta az elnöki posztot, de a tényleges ügyek inté- 
zésére - alkotmánymódosítással — létrehozták a miniszterelnöki tisztséget. 


14 Vö. Thomas E. Skidmore: De getulio A. Castelo. Rio de Janeiro, 1976. 257. o. 

Így Goulart kezét megkötötték. A korábbi prezidencializmussal szemben most 
a parlamentarizmus került előtérbe. Ez látszatra a demokratizálás felé mutatott, 
de csak látszatra, mert éppen egy demokratikus reformokat sürgető elnök elé 
állított szinte áthághatatlan akadályt az új rendszer, mivel korábban az elnök 
szabadon adhatott ki rendeleteket, ezentúl a tényleges kormányzás a miniszter- 
elnök kezébe került. 

Goulart 1961. szeptember 7-én esküdhetett fel, mint Brazília elnöke. 
Első kormánya is tükrözi a kompromisszumot. Saját pártja csak két miniszteri 
széket kapott, míg az ellenzék - az UDN - is kettőt. Négy miniszteri poszt a 
Szociáldemokrata Pártnak jutott. Ez a kormányt óvatosan támogató párt ren- 
delkezett a legtöbb parlamenti képviselővel. Az első miniszterelnök, Tancredo 
Neves is a PSD tagja volt. Változás történt a fegyvernemek miniszteri székei- 
ben is. Az új hadügyminiszter a konfliktus idején közvetítő feladatot ellátó 
Joáo de Segadas Viana tábornok lett. 

A hadsereg megosztottságán kívül a Goulart beiktatását elősegítő másik 
döntő tényező a demokratikus erők erőteljes támogatása volt. Már a válság alatt 
formálódott, majd szeptember-októberben szervezeti kereteket öltött a Nem- 
zeti Felszabadítási Front (Frente de Libertacáo Nacional — FLN). Az FLN-t 
három kiemelkedő polgári politikus Leonel Brizola, Mauro Borges és Miguel 
Arraes alapította. (Mindhárman egy-egy tagállam kormányzói voltak.) A Brazil 
Kommunista Párt aktívan támogatta az FLN-t, amelynek programja három 
fő követelést tartalmazott: az agrárreformot, a külföldi vállalatok tőkekivitelé- 
nek szabályozását és a diplomáciai kapcsolatok létrehozását minden országgal 
társadalmi berendezkedésre való tekintet nélkül. 

Az FLN a nacionalizmust tűzte ki zászlajára. A nacionalizmust — amely- 
nek éle az Egyesült Államok ellen irányult — a demokratikus erők összefogására 
igyekezett a íront felhasználni. Tömegbázisként főleg a szakszervezetekre kí- 
vánt támaszkodni. Az FLN alapító kiáltványában hangsúlyozta, hogy a ,,pro- 
letariátus a leginkább társadalmi és legkövetkezetesebb forradalmi erő". 
Az FLN céljait az alábbiakban foglalta össze: , a nép egysége az imperializmus 
és a latifundium elleni harcban . . ., az egyenlőtlen regionális fejlődés problé- 
máinak megoldása, a demokrácia védelme és szélesítése, a nacionalizmus ideo- 
lógiájának terjesztése a katonák között, a munkás- és parasztmozgalmak presz- 
tízsének növelése, a mozgalmak erősítése".!? 

Az FLN-hez több mint száz — különböző pártokhoz tartozó — képviselő, 
szenátor csatlakozott. Az FLN Goulart melletti tüntetései, mozgósításai 
jelentős mértékben hozzájárultak ahhoz, hogy a főtiszteket a kompromisszum 
megtartására kényszerítsék. Hangsúlyozni kell azonban két fontos tényezőt. 
A Goulart melletti baloldali polgári, népi erők egysége az FLN-ben csak ad 
hoc jellegű akcióegység volt, amely a Goulart-kormány első intézkedései után 
felbomlott. A hadsereg nem volt 1961-ben egységes, a jobboldali tiszteknek 
ekkor még viszonylag erős alkotmányhű, nacionalista tiszti réteggel kellett 
szembenézniük. A brazil baloldal, amely kétségtelenül jelentős szerepet ját- 


4 Idézi: Nacionalizm v Latyinszkoj Amerike. Polityicseszkie í ideologicseszkie tyecse- 
nyija. Szerk.: Anatolij F. Sulgovszkiíj. Moszkva, 1976. 92. o. 

szott 1961-ben, túlértékelte saját súlyát és nem vette reálisan számításba a had- 
sereg megosztottságát, állandó tényezőnek tekintette. E két hibás értékelés 
— amelyet a továbbiakban dokumentumok tükrében is bemutatunk — végigvo- 
nult a tárgyalt időszakon, és a baloldali erők gyengeségének egyik forrásává vált. 


A DEMOKRATIKUS ERŐK MEGOSZTOTTSÁGA. 
A POLGÁRI BALOLDAL 


Goulartnak ahhoz, hogy a reformokat véghezvigye, szüksége volt az összes 
demokratikus erő támogatására. Helyzetét azonban nehezítette az a kompro- 
misszum, amelyet hatalomra kerülése érdekében kellett kötnie a jobboldali 
erőkkel. Mivel az igen heterogén összetételű nacionalista-populista mozgalom 
és az összes demokratikus erő tömörítése hosszabb időt vett igénybe, Goulart 
először időt akart nyerni azzal, hogy a jobboldalnak gesztust tett. Washingtonba 
utazott, ahol Kuba-ellenes kijelentéseket tett, de washingtoni útjának legfon- 
tosabb célja az Egyesült Államok megnyugtatása volt arról, hogy tiszteletben 
tartják tőkebefektetéseit Brazíliában (1961-ben ugyanis Leonel Brizola kor- 
mányzó Rio Grande do Sul államban jelentős amerikai érdekeltségű üzemeket 
sajátított ki). 

Milyen erők támogatására számíthatott Goulart a strukturális reformok 
végrehajtása során? E kérdésre akkor adhatunk választ, ha végigtekintjük és 
egyenként elemezzük a demokratikus erőket. 

Az első kérdés, amely felvetődik, beszélhetünk-e egyáltalán baloldalról 
vagy átvéve a korabeli brazil sajtó (és egyes szerzők) szóhasználatát, ,,bal- 
oldalakról" (esguerdas) kell-e szólnunk. Ez utóbbi meghatározás a brazil bal- 
oldal legszembetűnőbb sajátosságát emeli ki: a megosztottságot. E kétségtelen 
tény azonban nem zárja ki azt, hogy baloldalról beszéljünk, nem egy homogén 
egészről, hanem a demokratikus rendszert — ha esetenként fenntartásokkal is, 
de — támogató erők összességéről. Átfogó értelemben az akkori kiélezett politikai 
helyzetben a Goulart-kormányt támogató összes demokratikus erőt (beleértve 
a nacionalista-populista erőt) tekinthetjük baloldalnak. Szűkebb (és az európai 
politikai életben megszokott , hagyományos") értelemben a brazil demokrati- 
kus erők főbb osztagai közül (nacionalista-populista mozgalom, PCB és egyéb 
baloldali radikális szervezetek, szakszervezetek, parasztmozgalom) baloldalon 
csupán a PCB-t, az általa ellenőrzött szakszervezeteket és parasztszervezeteket, 
valamint a radikális baloldali szervezeteket kellene értenünk. Ez pedig nem 
felelne meg a kor realitásának. 

A korral foglalkozó szerzők nem kerülhetik meg, hogy a valóban igen 
megosztott baloldalon belül az egyes erőket valamilyen rendező elv szerint 
csoportosítsák. Skidmore például a baloldalt mérsékeltekre és radikálisokra 
osztja. Az előzőbe az ún. , technokratákat" pl. Celso Furtadót, a neves közgaz- 
dászt, San Tiago Dantas külügyminisztert, a pártok közül Brazília Szocialista 
Pártját (Partido Socialista do Brasil -— PSB) sorolja. Radikális a PTB, a PCB, a 
parasztligák, egyéb , forradalmi" szervezetek és egyes kormányzók, mint Leonel 
Brizola. Maga San Tiago Dantas ,,a fejlődés követelményeit nem értő" negatív 

baloldalról (pl. Brizola) és az azt megértő pozitív baloldalról (nemzeti bur- 
zsoázia, technokrata középosztály, munkásosztály) beszél. Jaguaribe a pozitív 
baloldal helyett az , etatista", az államot (azaz a kormányt) támogató baloldal 
megnevezést tartja helyesnek." 

Amikor egyetérthetünk azzal, hogy a demokratikus erők számbavételekor 
az egyik fő kritérium a haladó reformokat megvalósítani szándékozó kormány- 
hoz fűződő viszony, hozzá kell tennünk, hogy az adott politikai helyzetben 
éppen ilyen fontos volt a nacionalista-populista mozgalomhoz való viszony. 
Ez utóbbi ugyanis az egyetlen többé-kevésbé szervezett tömegeket megmozgató 
politikai mozgalom volt, amelynek támogatására a kormány támaszkodhatott, 
és amely elsősorban nem személyhez (pl. Goularthoz), hanem egy — meglehető- 
sen heterogén elemekből összeszedett — ideológiához kötődött. 

Az - általunk legfontosabbnak ítélt — demokratikus erők a következők 
voltak: a nacionalista-populista mozgalom, a PTB, a PSD, a PCB, az FLN, 
a PSB, az Általános Munkásszövetség (Confederacáo Geral dos Trabalhadores) 
- CGT) nevű szakszervezeti központ, a parasztligák és parasztszakszervezetek, 
a Nacionalista Parlamenti Front (Frente Parlamentar Nacionalista — FPN), 
a Nemzeti Diákszövetség (Uniáo Nacional dos Estudantes - UNE), a Munkás- 
politika (Política Operária -— POLOP) nevű szervezet, Brazília Kommunista 
Pártja (Partido Comunista do Brasil -— PC do B), a Népi Akció (Acáo Popular — 
AP). A nacionalista-populista mozgalom kiemelkedő polgári személyiségei 
voltak: Mauro Borges Goiás állam, Leonel Brizola Rio Grande do Sul! állam, 
Miguel Arias Pernambuco állam kormányzója, továbbá San Tiago Dantas, 
Celso Furtado, Helio Jaguaribe. (Természetesen a felsorolásban átfedések is 
vannak, pl. a nacionalista—-populista mozgalomhoz a PTB, PSB stb. is csatla- 
kozott.) Amikor az igen heterogén összetételű nacionalista-populista mozga- 
lomról mint demokratikus erőről, sőt baloldalról beszélünk, akkor ismét 
hangsúlyozni kell, hogy ezt a brazil politikai élet egésze szempontjából tesz- 
szük, és azt vesszük tekintetbe, ami a felsorolt erőket összeköti a mozgalomban. 
Ez nem zárja ki, hogy maga a mozgalom is erősen tagolható jobb- és baloldalra, 
valamint mérsékelt szárnyra (és ezeken belül is különböző árnyalatokat külön- 
böztetünk meg). A továbbiakban a legmarkánsabb demokratikus erőket egyen- 
ként is tárgyaljuk. 

A demokratikus erők döntő tényezőjét, sőt az egész baloldal legfőbb moz- 
gáskeretét jelentő nacionalista-populista mozgalom jobboldalához sorolhatjuk 
többek között a PSD-t, mérsékelt szárnyához a PTB-t, baloldalához a szak- 
szervezeteket. Hangsúlyozni kell, hogy a demokratikus erők felsorolásakor az 
egyes mozgalmak, pártok, szervezetek elkülönítése néha önkényes, a köny- 
nyebb áttekintést szolgálja. Ugyanis pl. a kommunisták is gyakran egyénenként 
vagy szervezetileg szintén részt vettek a nacionalista-populista mozgalomban, 
hiszen annak legfőbb követelésével (antiimperializmus, strukturális reformok, 
a demokratikus alkotmányos jogok védelme, földreform) messzemenően egyet- 


1 T. E. Skidmore id. mű, 267. o.; Hélio faguaribe: The Dynamics of Brasilian Nationa- 
lism. In: Obstacles to Change in Latin-America. Szerk.: Claudio Veliz. London, 1965. 
179-180. o. 

értettek. A nacionalista-populista mozgalom jelentette nagyobb mozvyásteret 
saját eszméik hirdetésével a kommunisták arra is fel akarták használni, hogy 
a nacionalista-populista mozgalmat balra tolják, népi demokratikus mozga- 
lommá változtassák. (Ezért nem ellenkezne a brazil valósággal, ha pl. PCB-t 
a nacionalista-populista mozgalom baloldalának tekintenénk.) 

A Szociáldemokrata Párt, a PSD 1950-től kormánypárt volt, sőt Kubit- 
schek elnököt is e párt jelöltjeként választották meg. A PSD, amely 1916-1964 
között a legtöbb parlamenti képviselettel rendelkezett, ebben az időben már 
teljesen elvesztette arculatát és frakciókra bomlott. Tömegbázisának jelentős 
része — a városi és falusi középrétegek — a nacionalista-populista mozgalomban 
való részvételre, sőt a nacionalista és reformpolitikát folytató elnökök (Ouadros 
és Goulart) támogatására késztették a vezetőséget. Ez a támogatás a hatvanas 
években azonban már csak látszólagos volt. A PSD vezetőségében a nemzeti 
burzsoázia mellett a latifundisták is jelen voltak, s e két csoport között az ellen- 
tét nyilvánvalóvá vált az agrárreform kérdésében. 

A nemzeti burzsoázia legerősebb pártja a Brazil Munkáspárt, a PTB volt. 
A PTB a hozzá tartozó szakszervezetek révén jelentős munkásbázisra támasz- 
kodott. A vezetést kisajátító, a nacionalista-populista mozgalom ideológiáját, 
mozgásirányát nagymértékben meghatározó, a nemzeti burzsoáziának a PTB- 
hez csatlakozó vagy szimpatizáló rétegei szintén megosztottak voltak. Két 
irányzat alakult ki a hatvanas évek elejére. A baloldal ragaszkodott az import- 
helyettesítő gazdaságpolitikához, amelyet igyekezett a holtpontról kimozdítani, 
reformokkal (pl. földreform, a külföldi tőke korlátozása) fellendíteni. Ez a 
szárny a nacionalista-populista szövetséget egységesebbé, szervezettebbé kíván- 
ta tenni. Ennek érdekében hajlandó volt további demokratikus engedményekre: 
szociális reformokra, olyan alkotmányreformra, hogy az írástudatlanok is sza- 
vazhassanak, a PCB-vel való nyílt együttműködésre stb. A PTB-be tömörült 
nemzeti burzsoázia jobboldala viszont az importhelyettesítés helyzetét már 
kilátástalannak vélte és a színfalak mögött kereste a kiegyezést a külföldi tőké- 
vel, amelytől — akár bizonyos politikai engedmények árán is — a gazdaság meg- 
erősítését remélte. Ez a szárny már nem volt érdekelt a nacionalista-populista 
mozgalom fennmaradásában. Sőt, a hatvanas évek elejének sztrájkhullámai, 
a forradalmi változást sürgető baloldali erők erősödése, aktivitásuk fokozódása, 
a munkásság öntudatának növekedése egyre inkább azt eredményezte, hogy 
attól tartottak, az események túlnőhetnek azon a ponton, amelyet még ellen- 
őrizhetnek. Erre a rétegre különösen hatott a jobboldal, főleg az UDN propa- 
gandája a leendő , szindikalista diktatúráról", a kommunista hatalomátvételről ". 

A hatvanas évek elején tehát az importhelyettesítő gazdaságpolitika vál- 
sága, a nacionalista-populista mozgalom radikalizálódása következtében a 
nemzeti burzsoázia egyes rétegei (a PTB-ben és a PSD-ben is) közeledtek az 
UDN vezetőségéhez, keresve az utat valamiféle megegyezésre a nacionalista— 
populista mozgalom megkerülésével."! 


H Itt nem tárgyaljuk a nagyszámú, kisebb polgári , középbal" pártokat. Ezek többsége 
egyes politikai személyiségek köré tömörült, és általában helyi érdekeket képviselő csoportosulás 
volt. Pl.: a Nemzeti Munkáspárt, a Munkás Szociális Párt, a Haladó Párt, illetve a IEÁSESESESE 
jobboldali pártok: a Kereszténydemokrata Párt, a Felszabadító Párt. 

A BRAZIL KOMMUNISTA PÁRT 


A demokratikus népi erők legszervezettebb osztaga a legalitásáért is küzdő 
Brazil Kommunista Párt volt. A párt taglétszáma 1960 és 1964 között 30 000- 
50 000 között mozgott.?? A PCB 1960 augusztusában tartotta V. kongresszusát. 
A kongresszusra kiadott tézisek tükrözték a párt vezetőségének álláspontját 
a legfontosabb kül- és belpolitikai kérdésekben. A 8 pontból álló tézisek közül 
az elsőben megállapítják, hogy a világpolitikai események, a szocializmus erői- 
nek erősödése kedvező keretet nyújtanak a brazíliai demokratikus változások 
számára. A másodikban a gazdasági helyzetet elemezve megállapítják, hogy Bra- 
zília gazdasága az , imperialista tőkétől" függ és az , archaikus agrárszerkezet" a 
fejlődés akadálya. Pozitív tényként említik, hogy az államkapitalizmus Brazíliában 
s haladó és nemzeti formákat" kezd ölteni. Az infláció és a regionális különbsé- 
gek leküzdését igen fontos, sürgős feladatnak tartják a tézisek, hangsúlyozva, 
hogy a gazdaság terheit a gazdaságpolitika a munkásokkal kívánja megfizettetni. 
A harmadik tézis számba veszi a brazil társadalmi osztályok, rétegek helyzetét. 
Leszögezi, hogy a legforradalmibb osztály a proletariátus, és kedvező 
tényként értékeli, hogy a politikai pártok , egyre inkább nacionalisták", s a 
szakszervezetek, az egyház, a hadsereg egyes csoportjai, meg a diákszervezetek 
, nagy befolyást gyakorolnak az állami életre". A negyedik tézis szerint a brazil 
társadalom két legfontosabb ellentmondása egyfelől a nemzet és az Egyesült 
Államok imperializmusa, másfelől a latifundisták és a paraszti tömegek között 
mutatható ki. Ezért a brazil forradalomnak , antiimperialistának, latifundium- 
ellenesnek, nemzetinek és demokratikusnak" kell lennie, amelynek éle az 
Egyesült Államok imperializmusa ellen irányul. Az ötödik tézis Nemzeti és 
Demokratikus Egységíront megteremtését javasolja. A hatodik pontban a ha- 
talomhoz vezető békés útról van szó a választások, a tömegnyomás, a népi erők 
egységének megvalósítása útján. A hetedik a , nemzeti és a demokratikus 
politika" támogatására szólít fel. A nyolcadik tézisben a vezetőség önkritikát 
gyakorol a korábbi szektás magatartás miatt (pl. az 1950-es kiáltvány), és a 
brazil sajátosságoknak jobban megfelelő, rugalmasabb politika kidolgozására 
és követésére tesz ígéretet, erre szólítja fela párt vezető szerveit és tagságát." 

A PCB tehát úgy ítélte meg a helyzetet, hogy Brazíliában nem a szocialista, 
hanem az antiimperialista, antifeudális, nemzeti és demokratikus forradalom van 
napirenden. Az V. kongresszusnak ez a stratégiai fontosságú megállapítása (bár 
a taktikai feladatok változtak) határozta meg a párt politikáját 1960-1964 
között. A pártvezetőség, különösen Luis Carlos Prestes, a párt főtitkára, több- 
ször is hangsúlyozta, hogy az adott szakaszban még nem a szocialista forrada- 
lomért folyik a harc, és szükség van az összes antiimperialista erő összefogására, 
így a nemzeti burzsoáziának a hazai érdekekhez kötődő szárnyával való 
együttműködésre is. Prestes az alábbiakat nyilatkozta a Démocratie Nouvelle- 
nek: , a forradalom győzelmét, úgy véljük, meg fogja előzni egy szakasz, a 


33 Ronald H. Chilcote: The Brasilian Communist Party. New York, 1972. 117. o. 
23 A téziseket a PCB lapja, a Novos Rumos 1960. április 15-21-i száma közölte. 
Ismerteti: R. H. Chilcote id. mű, 70-72. o. 

nemzeti és demokratikus kormány szakasza. Ez a kormány a proletárok, a pa- 
rasztok és a nemzeti burzsoázia egységkormánya lesz.""" 

Melyek voltak az antiimperialista, antifeudális, nemzeti és demokratikus 
forradalom főbb feladatai az adott szakaszban? A PCB nemzeti konvenciója 
1961-ben az alábbiakban határozta meg a soron következő feladatokat: 1. Az im- 
perializmustól való teljes gazdasági és politikai függetlenség, amelynek érdeké- 
ben radikális intézkedéseket kell hozni, hogy megszűnjön a külföldi monopóliu- 
mok kizsákmányoló tevékenysége. 2. A nemzetgazdaság független és haladó 
irányú fejlődése a hazai ipar fejlesztése és a mezőgazdaság elmaradottságának 
megszüntetése útján. 3. A munkások, a parasztok, az egész nép élet- és kulturális 
színvonalának hatásos emelése. 4. A demokratikus szabadságjogok tényleges ga- 
ranciája és új demokratikus jogok kivívása. 5. E feladatok megoldása forradalmi 
átalakulást feltételez a brazil társadalomban. Megköveteli a politikai erők 
viszonyának változását, azt, hogy az államhatalom az antiimperialista és anti- 
feudális erők kezébe kerüljön. Ezek az erők: a munkásosztály, a parasztság, a 
hazai érdekekhez kötődő kisburzsoázia. Közülük a legkövetkezetesebb forra- 
dalmi erő, a proletariátus játssza a vezető szerepet." 

Az V. kongresszus egyes stratégiai és taktikai célkitűzései megvalósításá- 
nak időszerűségét a brazil politikai élet hamar napirendre tűzte. Az 1961-es 
kormányválság során a nacionalista-populista mozgalmon belül szoros akció- 
egység bontakozott ki Goulart és az alkotmányosság védelmében a nemzeti 
burzsoázia haladó szárnya és a PCB között. Ennek az akcióegységnek a leg- 
fontosabb szervezeti kerete a Nemzeti Felszabadítási Front (FLN) volt. Az 
FLN-t a nemzeti burzsoázia Goulartot (és a strukturális reformokat) támogató 
szárnya hívta életre. A PCB kezdettől fogva támogatta az FLN-t. Bár az alapító 
kormányzók és a PCB koncepciója sok szempontból eltért, a PCB - helyesen — 
a fő kérdést helyezte a középpontba: az alkotmányosság, a demokratikus fejlődés 
folytatódását. Ezen az alapon alakulhatott ki az FLN és a PCB között az 
együttműködés. Amikor 1961 augusztusában harckocsik jelentek meg Rio de 
Janeiróban és Sáo Paulóban, s baloldali (főleg szakszervezeti) vezetőket tartóz- 
tattak le, a PCB — más baloldali szervezetekkel együtt — sztrájkokat, tüntetéseket 
szervezett. A PCB jelszava —: , Tartsák meg az alkotmányt, Goulartot az elnöki 
székbe" - találkozott a nemzeti burzsoázia, a nacionalista érzelmű katona- 
tisztek követelésével, ugyanis a PCB - nagyon taktikusan — nem állt elő radiká- 
lis követelésekkel, hanem az adott helyzet legfőbb kérdésében keresett együtt- 
működési lehetőséget a legszélesebb demokratikus erőkkel. 

Az FLN megalakulásával a Goulartot támogató erők további és szerve- 
zettebb együttműködésének programja nagy vonalakban egybeesett a PCB 
V. kongresszusán elfogadott tézisekkel. A program szerint az FLN harcol 
az alkotmány védelméért, a demokratikus szabadságjogokért, Brazília gazdasági 
függetlenségéért, a profit külföldre való átutalásának korlátozásáért, a külföldi 
(imperialista) vállalatok államosításáért, a gyökeres földreformért. Luis Carlos 


M Démocratie Nouvelle, 1963. 9. sz. 
5 Resolución Política de la Convención Nacional de los Comunistas. Rio de Janeiro, 
1961. 15-16. o. Idézi: O. Ianni: El colapso . . . 110. o. 

Prestes szerint az 1961-es politikai válság , jelentősen hozzájárult ahhoz, hogy 
Brazíliában milliókban felébredjen a nemzeti öntudat" . . . ,, az FLN utat nyit 
a még átfogóbb és szilárdabb, a teljes nemzeti felszabaduláshoz elvezető haza- 
fias és demokratikus mozgalom előtt".?§ 

A PCB - amely valóban jelentős sikereket ért el 1961-ben -— eltúlozta a 
forradalmi erők szerepét az eseményekben és (mint említettük) nem vette kellő- 
képpen figyelembe, hogy a Goulart melietti erők sikeréhez a hadsereg meg- 
osztottsága jelentős mértékben hozzájárult. Bár a párt vezetősége az V. kong- 
resszus határozatai alapján továbbra is a helyes úton haladt, a demokratikus 
erők tömörítése érdekében tevékenykedett, a pártvezetőségben voltak, akik 
siettetni kívánták a baloldal radikalizálódását. Erre utal Carlos Mariguella 
nyilatkozata: , a Nemzeti Felszabadítási Front . . . radikalizálni kívánja a brazí- 
liai demokratizálódási folyamatot . . . Brazíliában érlelődnek azok a feltételek, 
amelyek lehetővé tehetik egy új típusú politikai hatalom létrehozását . . ."?" 
A hadsereg egyes egységeinek fellépése (bár a többség a várakozás álláspontjára 
helyezkedett) a puccsisták ellen a demokratikus erőkben, így a PCB-ben is - 
később hamisnak bizonyuló - illúziókat keltett a hadsereg alkotmányhűségét 
illetően." 

A PCB-nek a nacionalista-populista mozgalom támogatását deklaráló 
V. kongresszusa után éles vita alakult ki a pártvezetőségben. A vita mélyebb 
kérdéseket érintett, mint a már említett Mariguella-idézetben leírtak. A vezető- 
ségen belül egy kisebbség elvetette a nemzeti burzsoáziával vaó szövetség 
gondolatát, revizionizmussal vádolta a Prestes vezette többséget. A Ivita, amely- 
nek során kialakult egy — korabeli szóhasználattal — , anti-Prestes" frakció, egyre 
élesebbé vált, sőt a frakció kizárásához vezetett. 

A PCB 1961. szeptemberi nemzeti konferenciáján a párt kisebb névváltoz- 
tatást hajtott végre. A párt, az V. kongresszuson jóváhagyott szövetségi politi- 
kát elősegítendő, kihagyta nevéből a már egy évtizede alig használt ,,do" elöl- 
járót. Azaz 1961-től már , papíron" is Brazil Kommunista Párt (Partido Comu- 
nista Brasileiro — PCB) néven szerepelt és nem a korábbi Brazília Kommunista 
Pártja (Partido Comunista do Brasil) néven. E változtatás, amely egyébként 
megfelelt a kor (és az adott feladatok) megkívánta követelményeknek, a kizárt 
frakció részéről éles támadásnak volt kitéve. A burzsoázia előtti behódolással 
vádolták a , pro-Prestes"? csoportot (azaz a vezetőség többségét), , szovjet- 
barát", , hruscsovista", , revizionista" névvel illették, és a kizárás viszonzásául 
1962 januárjában Brazília Kommunista Pártja (— Partido Comunista do Brasil — 
PC do B) néven pártot alapítottak, amelynek Központi Bizottságát főként a 
PCB-ből kizárt Központi Bizottsági tagok, köztük Mauricio Grabois, Joáo 
Amazonas alkották. A PC do B a kínai-szovjet vitában a kínaiakat támogatta. 
A szakadásban tehát szerepet játszott a nemzetközi kommunista mozgalomban 


"8 Luis Carlos Prestes: A brazíliai politikai helyzetről. Nemzetközi Szemle, 1962. 1. sz. 

" Carlos Mariguella: Harc a demokratikus szabadságjogokért, a kommunista párt legális 
működéséért Brazíliában. Béke és Szocializmus, 1962. 5. sz. 

"s Erre utal, hogy a testvérpártok képviselőit arról tájékoztatták, , a hadsereg jelentős 
része demokratikus érzelmű?., - Raoul Calasnak, a Francia Kommunista Párt képviselőjének be- 
számolója a brazil helyzetről és a PCB-ről. France Nouvelle, 1962. szeptember 12-18. 

bekövetkezett szakadás. Véleményünk szerint azonban a szakadásban alap- 
vetően belső ok, a brazil valóság megítélésében kialakult nézetkülönbség ját- 
szott meghatározó szerepet. A PC do B a brazil belpolitika spektrumában a 
PCB-től jelentősen , balra" állt. Nem volt hajlandó a nemzeti burzsoáziával 
szövetségre lépni, ezt a szövetséget opportunizmusnak tekintette. A kormányt 
nem támogatta. Helyette azt hangoztatta, hogy állandóan új és új követelések- 
kel kell fellépni a kormánnyal szemben. A burzsoá kormány bukását a munkáso- 
kat, a parasztságot és a diákokat mozgósító, népi (szocialista) forradalomtól 
várta. A PC do B szerint a szocialista forradalom volt napirenden és ezért a fő 
ellenségnek a burzsoáziának , behódoló" PCB-t tekintette.? A szakadás nem- 
csak a PCB-t magát gyengítette meg. Jelentős károkat okozott, hogy a szakadás 
és az eltérő szövetségi politika miatt a kommunisták több területen nem tud- 
tak egységes stratégiát kidolgozni. Pl. a parasztmozgalomban a PCB a széles- 
körűen kiépített, központosított szervezetek létrehozását szorgalmazta, a PC do 
B kezdeményezője vagy lelkes támogatója volt a paraszti gerillamozgalmaknak. 
Ez utóbbiak spontaneitásukkal, radikalizmusukkal nem egyszer akadályozták 
egyes helyeken a PCB szervező munkáját. 


A PCB-TŐL , BALRA"? ÁLLÓ JELENTŐSEBB SZERVEZETEK 


A PC do B-n kívül a PCB-től , balra" állt az 1961-ben alapított , fügzetlen? 
Munkáspolitika (Política Operária — POLOP) nevű marxista szervezet. A 
POLOP-ot a PCB-ből, a PTB-ből és a PSB-ből kiváló, többségükben radikális 
fiatalokból álló csoportok hozták létre. A POLOP a kubai forradalmi út köve- 
tését javasolta. Elvetette a PCB törekvését a nacionalista-populista mozgalomban 
való részvételre. A PC do B-hez hasonlóan opportunizmussal, óvatos taktikáz- 
gatással, reformizmussal vádolta a PCB-t, és úgy vélte, hogy a szocialista 
forradalom van napirenden. Ugyanakkor távol állt tőle a PC do B szigorú 
pártfegyelme. A POLOP konkrét és azonnali változtatásokat követelt a kor- 
mánytól. Teljes szakszervezeti szabadság, az életszínvonal jelentős emelése, a 
parasztság radikális (földfoglaló) mozgalmainak támogatása, a szakszervezetek 
autonómiájának (a Munkaügyi Minisztériumtól való függetlenség) követelése, 
a földbirtokok azonnali kisajátítása és a parasztoknak történő átadása, a profit 
külföldre küldésének megszüntetése, az Amerika-közi és az Egyesült Államokkal 
kötött szerződések felmondása szerepelt közvetlen követelései között. A POLOP 
1961 és 1964 között többször is megpróbált közvetítő szerepet játszani a másik 
két jelentősebb marxista erő, a PCB és a PC do B között, mint erről a POLOP 
több, 1963-ban kiadott dokumentuma is tanúskodik. 

A PCB-től szintén balra állt radikalizmusában a Nemzeti Diákszövetség 
(UNE), amely az egyetemi ifjúság azonnali változást kívánó, radikális csoport- 
jait egyesítette. Lelkesítette őket a kubai példa, de elvetették a két kommunista 
párt által követelt szervezeti fegyelmet. A politikai szövetségesek köréből ki- 
zárták a nemzeti burzsoáziát. A munkások, a parasztok, a haladó értelmiségiek 


"" Manifestó Programa de PC do B. A Classe Operária, 1962. március. 

és a demokratikus érzelmű katonák szövetségét kívánták megvalósítani. Leg- 
fontosabb követelésük az agrárreform és az oktatási reform volt. De magukévá 
tették a munkásság és a parasztság követeléseit is, mint programadó írásaikban 
hangoztatták." 

Az UNE vezetésében jelentős szerepet játszottak az egyetemi ifjúság 
körében tevékenykedő kommunisták (PCB) és a Népi Akció (Acáo Popular 
- AP) nevű baloldali radikális katolikus szervezet aktivistái. Az AP-t a Brazília 
Kereszténydemokrata Pártjából (Partido Democratico Cristáo do Brasil) ki- 
váló, a pártvezetőség konzervativizmusa miatt elégedetlen csoportok hozták 
létre. Fiatal papok is részt vettek tevékenységében. Őket a városi nyomor- 
telepek (favelák) vagy a parasztok kisemmizettsége feletti erkölcsi felháborodás 
vitte abba a katolikus politikai szervezetbe, amely szorosan és igen eredménye- 
sen működött együtt a Brazil Kommunista Párttal. Az AP-nek jelentős be- 
folyása volt egyes szakszervezetekre, a parasztságra (néhány tagállamban), és 
az egyetemi ifjúságra. 

Megállapítható, hogy a (tágabb értelemben vett) brazil baloldalon belül 
a Brazil Kommunista Párt középen helyezkedett el. (Amennyiben a naciona- 
lista:-populista mozgalomban játszott szerepére gondolunk, ott a baloldalt kép- 
viselte.) Ha pedig a szűkebb értelemben vett (forradalmi) baloldalt tekintjük, 
akkor a PCB-t a mérsékeltebb, a realitásokat jobban figyelembe vevő erők közé 
kell sorolnunk. 


A SZAKSZERVEZETEK 


A politikai pártok, szervezetek felsorolása mellett meg kell említenünk a szak- 
szervezeti mozgalmat, amely a maga több milliós tömegével a demokratikus 
erők igen fontos osztaga volt, és kiemelkedő szerepet játszott a nacionalista— 
populista mozgalomban. Egyes olyan szervezetek, pártok, amelyek mint pártok 
nem vettek részt a nacionalista-populista mozgalomban, szakszervezeteik révén 
mégis , jelen voltak" benne, így bizonyos befolyást is tudtak gyakorolni rá. 
A brazil munkásoknak csupán 10-1597-a volt szervezett. A szakszervezetek 
jelentőségét azonban lényegesen megnövelte, hogy a gazdaságilag (iparilag) 
legfejlettebb és politikailag legfontosabb tagállamokban, illetve városokban 
(Sáo Paulo, Minas Gerais, Rio Grande do Sul, Rio de Janeiro, Santos) kon- 
centrálódott a szervezett munkásság döntő többsége. 

A szakszervezeteket ugyanaz a többszörös megosztottság jellemezte, mint 
a politikai pártokat és szervezeteket. A különböző jobboldali és baloldali pár- 
tok, szervezetek tömegbázisát a legtöbb esetben jelentős részben a szakszerveze- 
tek alkották. A POLOP-nak, a PC do B-nak, a Brazília Szocialista Pártjának is 
volt befolyása egyes szakszervezetekre, éppúgy, mint a katolikus AP-nek vagy 
a jobboldali kereszténydemokratáknak, illetve az UDN-nek. A legnagyobb be- 


19 Movimiento (az UNE kiadványa), 1963. 12. sz. - A POLOP az UNE-val is akció- 
egységre törekedett. A POLOP-nak a marxista szervezetekkel való kapcsolatáról, közvetítési 
kísérleteiről lásd: Política Obrera (a POLOP lapja], 1963. 5. sz. 


folyással azonban hagyományosan a PTB és a PCB rendelkezett a brazil szak- 
szervezeti mozgalomban." 

A PTB befolyása alatt levő szakszervezetek az osztálybékét is hirdették. 
Követelésük ritkán mutatott túl gazdasági érdekeiken. A PTB vezetősége meg- 
osztott volt a szakszervezeteket illetően. A baloldali szárny szorosabb kapcsola- 
tokat kívánt kiépíteni a párt és a szakszervezetek között. A szakszervezeteket 
a jobboldallal szembeni politikai és tömegnyomás eszközévé kívánta tenni. 
A hatvanas évek elején ez sikerült is. A PTB befolyása alatt álló szakszervezetek 
tömegtüntetéseken követelték a reformok bevezetését, a jobboldal kompromit- 
tálódott személyiségeinek félreállítását. A PTB vezetőségének jobbszárnya vi- 
szont attól tartott, hogy a szakszervezetek túlságosan megerősödnek és tevé- 
kenységük ellenőrizhetetlenné válik a párt, illetve a kormány számára. 

Több régi szakszervezeti vezető mint a szakszervezet fizetett alkalmazottai 
(brazil gúnynevük pelegos — kb. rábólintók) állásukat féltették a baloldali, 
harcos, így népszerű új vezetők megjelenésétől. Ezért nyíltan vagy titokban aka- 
dályozták a baloldali (PCB, POLOP, AC) szakszervezeti vezetők tevékenységét 
és igyekeztek a szakszervezeti mozgalom - nekik kedvező - megosztottságát 
fenntartani. Érdekes tényre hívja fel a figyelmet egy, a brazil és az Egyesült 
Államok szakszervezeteivel foglalkozó amerikai szerző, Suzane Badenheimer 
annak kapcsán, hogy sok magas rangú szakszervezeti vezetőt az USA-ban 
képeztek ki, vagy ott vettek részt továbbképzésben: ,,Az Egyesült Államokban 
képzett szakszervezeti vezetők is részt vettek a Joáo Goulart elnök megbukta- 
tására irányuló titkos szervezkedésben."?? 

A PTB befolyása alatt működő, az osztálybékét hirdető , sárga pelegók" 
(pelegos amarellas) vezetésével tevékenykedő szakszervezetekkel szemben 
a munkásság körében gyorsan népszerűek lettek a kommunisták vezette har- 
cos szakszervezetek. 1960-ban a baloldali erők által befolyásolt szakszervezetek 
a kommunista Pacheco da Silva vezetésével létrehozták az Általános Sztrájk- 
vezetőség (Comando Geral de Greve - CGG) nevű, majd 1962-ben az ebből 
kinövő Általános Munkásszövetség (Confederacáo Geral dos Trabalhadores 
- CGT) nevű szakszervezeti központot, amely egyre nagyobb befolyásra tett 
szert a fokozódó sztrájkharcokban (1961-1962-ben csak Sáo Paulóban 334 
esetben volt jelentősebb méretű sztrájk, amelyekben több mint 400 000-en 
vettek részt). A kommunisták legfőbb törekvése a szakszervezeti egység meg- 
teremtése volt. Ezt több lépcsőben kívánták elérni. Elsősorban a különböző 
szakszervezetek akcióegységét sürgették, majd az egyes szakszervezetek köz- 
ponti szerveinek létrehozását, illetve az utóbbiak esetében az egységes szak- 
szervezeti központ megalakítását szorgalmazták. Ennek megfelelően a kommu- 
nista szakszervezeti aktivisták számára kiadott direktívák legfontosabb követel- 
ménye a szakszervezett egység megteremtése volt: , A kommunista mozgalom 


31 A szakszervezeti mozgalom tradícióiról és fejlődéséről 1.: Anderle Adám: Munkás- 
mozgalom Latin-Amerikában. 1870-1959. Kossuth Könyvkiadó, 1982. 391—407. o.; Kenneth 
Paul Erickson: The Brasilian Corporative State and Working Class Politics. London, 1977. 
97-147. o.; B. I. Koval: Isztorija brazilszkovo proletariata. Moszkva, 1968. 

2 The Progressive, 1967. november. Idézi: L. Basbaum id. mű, 92. o. 

fő és állandó feladata egyesíteni és szervezni a munkásosztály erőit, emelni ön- 
tudatát, vezetni harcát, hogy képessé váljon arra, hogy betöltse vezető szerepét 
a brazil társadalomban . . . A kommunisták nincsenek egyedül a szakszervezeti 
mozgalomban, nem is tudnak ott kifejezetten pártpolitikát folytatni. Több 
tendencia uralkodik a munkások soraiban; sokan gondolkoznak másként, mint 
a kommunisták, de mindannyiuk számára szükséges a munkásosztályt erősítő 
egység. A kommunisták úgy gondolják, hogy a szakszervezetek nem lehetnek a 
munkásosztályt megosztó tényezők színhelyei. Ellenkezőleg. A szakszervezetek 
a különböző tendenciákhoz tartozó munkások egységszervezete kell, hogy le- 
gyenek a jogaikért vívott harcban... Az egység csak a jogokért való harc 
folyamán kialakított akcióegységből születik meg . . . Azért, hogy elérjük ezt az 
akcióegységet, szükséges, hogy éljünk a már meghozott szociális törvények 
adta lehetőségekkel, konkretizáljuk és tökéletesítsük azokat, és tömegnyomást 
gyakoroljunk a Parlamentre új törvények meghozatala érdekében . . . A kommu- 
nisták egyik fő törekvése kell hogy legyen a szakszervezetek erősítése . . . állan- 
dóan harcolva a negatív szemléletek, mint például a társadalmi békerg 
ellen . . 2" 


A PARASZTMOZGALOM 


A szakszervezeti mozgalom megosztottságát, egyben a PCB befolyásának nö- 
vekedését híven tükrözik a parasztszakszervezetek. (A hatvanas évek elején 
a lakosság 6599-a falun élt, a tulajdonosok 3,499-a birtokolta a földek 6599-át. 
13 millió paraszt volt föld nélkül.) Az ötvenes évek végén sorra jelentkeztek a 
parasztok önsegélyező, majd egyre inkább önvédelmi szerepet betöltő szerve- 
zetei, a parasztligák." Bár az első parasztligák szervezésénél a kommunisták 
(José dos Prazeres, Carlos Cavalcanti és mások) jártak az élen, a ligák elismert 
vezetője hamarosan egy pernambucói ügyvéd, a Szocialista Párthoz tartozó 
Francisco Juliáo lett, aki továbbra is elfogadta a kommunisták szervezési segít- 
ségét, de a parasztmozgalmak vezetését nem kívánta a kommunistáknak át- 
engedni. 

A parasztligák céljai között az alábbiak szerepeltek: harc a földreformért, 
a bérleti díjak emelése ellen, a parasztszakszervezetek elismeréséért, az analfa- 
béták szavazati jogáért. A parasztligák, amelyek döntő többsége az északkeleti 
Pernambuco államban jött létre, nem rendelkeztek egységes ideológiával. 
A napi feladatokra kerestek , azonnal" felhasználható választ. Juliáo ideológiai 
eklekticizmusa tükröződik a Manchete című brazil lapnak tett nyilatkozatában: 


5 El Movimiento Obrero y la Política Sindical de los Comunistas. In: El movimiecnto 
sindical en Brasil. 1962. Idézi: O. Ianni: El colapso . . . 107-109. o. 

"4 Itt a parasztmozgalom néhány - témánk szempontjából - legfontosabb sajátosságát 
említjük. Az agrárszcrkezetet és a parasztmozgalmat részletesebben 1.: Horváth Gyula: 
A Brazil Kommunista Párt agrárpolitikája az 1950-es években. A Politikai Főiskola Közle- 
ményei, 1981. 2-3. sz. 69-87. o.; Clodomir Moraes: Peasant Leagues in Brasil. In: Agrarian 
Problems and Peasant Movements in Latin-Amerika. London, 1971. 


,Ha mi képesek lennénk arra, hogy ötvözzük Krisztus, Buddha, Szent 
Ferenc, Lenin, Mao Ce-tung és Fidel Castro eszméit, meg tudnánk oldani 
Brazília problémáit."" 

Juliáo kiindulási pontja az volt, hogy Brazília egy tropikus Kína a maga 
parasztmillióival. Ezért a parasztság a legfontosabb társadalmi erő és nincs 
szüksége a kommunisták hirdette munkás-paraszt szövetségre. 

A PCB az ötvenes évek közepétől erőfeszítéseit a parasztszakszervezetek 
megalakítására összpontosította, főleg azokban a déli, délkeleti államokban, 
ahol a párt városi szervezetei erősek voltak és hathatós segítséget tudtak adni 
a környék mezőgazdasági területein folytatott szervező munkához. 1954-ben 
Sáo Paulóban alakult meg a PCB ösztönzésére a Brazil Földművesek és Mező- 
gazdasági Dolgozók Szervezete (Uniáo de Lavradores e Trabalhadores Agri- 
colas do Brasil - ULTAB). Ennek a szervezetnek már a neve is kifejezi, hogy 
a parasztligákkal szemben nemcsak a kis és középbirtokosokat, hanem a mező- 
gazdasági bérmunkásokat is tömörítette. Az új szervezet a kommunista párt 
irányítása alatt állt. Az ULTAB a parasztligák törekvésével szemben a munkás- 
paraszt szövetség megteremtését is céljának tekintette. Magáévá tette a PCB 
agrárprogramját, kiemelve a földreform szükségességét. Ami a szervezeti fel- 
építést illeti, az ULTAB szervezetei gyakorlatilag szakszervezetek voltak (bár 
hivatalosan csak a hatvanas évek elején ismerték el a parasztság jogát a szak- 
szervezetek alakítására). A PCB kiépített, centralizált szervezeteire támaszkodó, 
annak segítségével dolgozó ULTAB taglétszáma gyorsan gyarapodott. 1962- 
ben az ULTAB-hoz már tízszer több tagszervezet tartozott, mint a paraszt- 
ligákhoz." Az ULTAB egy erősen centralizált, nemzeti méretű szervezetért 
szállt síkra, befolyása azonban a hatvanas évek elején elsősorban csupán a dél- 
keleti államokra terjedt ki. 

A parasztmozgalom harmadik fő áramlata a szinte kizárólag Rio Grande 
do Sul államra korlátozódó Földnélküli Földművelők Mozgalma (Movimiento 
de Agricultores Sem Terra - MASTER). A MASTER-t tulajdonképpen 
Leonel Brizolla hozta létre, hogy elejét vegye a parasztligák vagy a kommunis- 
ták befolyásának. 

Ily módon területi megosztottság is tapasztalható a parasztmozgalmon 
belül. Északkeleten Juliáo parasztligái, délkeleten a PCB irányítása alatt álló 
ULTAB, délen a nemzeti burzsoázia képviselői által vezetett (de bizonyos 
kommunista befolyással is rendelkező) MASTER. A PCB célja az volt, hogy 
a parasztmozgalom egységes mozgalommá fejlődjék. Ehhez az adott helyzetben 
az első lépés az volt, hogy a három irányzatot , egy fedél alá" hozzák. Ez nehéz 
feladat volt, mert Juliáo nem kívánta az egységes központ létrehozását, félve 
a kommunisták térnyerésétől, a PCB pedig romanticizmussal, túlzott hatalom- 
vággyal vádolta Juliáot. 

A nézeteltérések ellenére a földreformot ígérő Goulart hatalomra kerülése 
parancsoló módon vetette fel, hogy a parasztmozgalom egységesen álljon ki 
a földreform mellett. Így került sor 1961 decemberében a három irányzat kép- 


5 Manchete, 1961. július 29. 
5 OC. Moraes id. mű, 482. o. 

viselőinek találkozójára, amikor Belo Horizontéban összeült a Földművesek 
és Mezőgazdasági Munkások első Nemzeti Kongresszusa. A kongresszuson az 
1400 képviselőből 1147-et az ULTAB küldött, 215 a parasztligákat képviselte, 
38 pedig a MASTER-t. A kongresszus összehívását a kormány is támogatta 
(anyagilag is!). A kormány elgondolása az volt, hogy a kongresszus összefogja 
a parasztmozgalmakat, a kongresszust (és az esetleg megalakuló egységes 
parasztszakszervezetet) viszont a kormány felhasználja a parasztmozgalom 
ellenőrzésére. A Goulart-kormánynak természetesen a tömegnyomásra is szük- 
sége volt, hogy a földreformtörvényt kicsikarja a szövetségi kongresszustól, 
amely története folyamán több, mint 250 beterjesztett enyhébb-radikálisabb 
földreformtervezetet vetett el. A parasztkongresszus — amelyen maga Goulart 
elnök is megjelent — munkájára a kommunista befolyású ULTAB tevékenysége 
nyomta rá bélyegét, ami az elfogadott ún. Belo Horizonte-i Deklarációban is 
tükröződik. Ebben a kongresszus — többek közt - hitet tett az agrárrendszer 
radikális átalakítása, a földreform mellett. 

A kongresszuson azonban a legfontosabbat nem tudták elérni: nem való- 
sult meg a három parasztmozgalom egysége, nem született meg az egységes 
parasztszakszervezeti központ. Így a parasztmozgalmat továbbra is a mélységes 
megosztottság jellemezte ideológiai, területi, szervezeti szempontból egyaránt. 


AZ UTOLSÓ KÍSÉRLET A DEMOKRATIKUS ERŐK ÖSSZEFOGÁSÁ- 
RA: A DANTAS-TERV. A JOBBOLDALI KATONAI PUCCS 


A kommunistáknak (PCB, PC do B), a POLOP-nak és más baloldali erőknek 
a szakszervezeti mozgalomban történt térnyerésére adott válaszul a jobboldal 
összehangolt propagandakampányba kezdett. Goulartot azzal vádolta, hogy 
, Szindikalista köztársaság" számára készíti elő az utat. A jobboldal nyomására 
az addig is a jobb- és balolal között kompromisszumot kereső, lavírozó elnök 
igyekezett a CGT szerepét csökkenteni azáltal, hogy megpróbált alternatív 
erőként két kisebb mérsékelt, illetve jobboldali szakszervezeti központra is 
támaszkodni. A Munkások Szakszervezeti Szövetsége (Uniáo Sindical dos 
Trabalhadores - UST) és a Demokratikus Szakszervezeti Mozgalom (Movimi- 
ento Sindical Democratico -— MSD) azonban hamar elszigetelődött a brazil szak- 
szervezeti mozgalomban, ugyanis — bár szavakban részben támogatták a ter- 
vezett reformokat - a sztrájkok helyett a tőkésekkel való tárgyalásokat részesí- 
tették előnyben. Élesen antikommunista vezetőségük arra sem volt hajlandó, 
hogy a CGT által rendezett Alapvető Reformok Nemzeti Hetén (1963. augusz- 
tus) részt vegyen. 

Goulart lavírozása általános felháborodást váltott ki a baloldalon. Így 
Goulart letett a szakszervezeti mozgalomba való nyílt beavatkozásról, hiszen 
a kormány legjelentősebb tömegbázisát jelentő szakszervezeti mozgalmat nem 
fordíthatta maga ellen. A CGT és a baloldali szervezetek által vezetett szak- 
szervezetek tevékenysége eközben mind élénkebb lett. Ennek legfőbb közvet- 
len oka az életszínvonal felgyorsuló romlása, a gazdasági nehézségek voltak. 

A gazdaság növekedési üteme 1961-ben 7,794, 1962-ben 3,194 volt, 


1963-ban alig érte el a 299-ot. Az állam külföldi adóssága már 1961-ben 3515,3 
millió dollár volt (ennek 51,394-ával az Egyesült Államoknak tartozott). A kor- 
mány Celso Furtado és San Tiago Dantas által kidolgozott hároméves terve, 
amely az inflációt három év alatt 1099-ra kívánta leszorítani, a növekedési üte- 
met viszont ismét 704-ra akarta felemelni, éles ellenállásba ütközött a jobb- 
oldalon és a baloldalon is. A jobboldal azt kifogásolta, hogy a hároméves tervet 
reformok végrehajtása kísérte volna. A baloldal, amely takarékossági tervnek 
nevezte, azért ellenezte, mert a kormány a terhek zömét a dolgozókra akarta 
hárítani. Miután az 1963 januárjában rendezett népszavazás ismét módosította 
az alkotmányt és visszaállították a prezidencializmust, Goulart átalakította a 
kormányt. Több mérsékelt és jobboldali politikust is bevett a kormányba, hogy 
a jobboldal élesedő támadásait tompítsa. Ez viszont a baloldal éles kritikáját 
vonta maga után. A PCB szerint , a kormány tengelye még inkább jobbra irá- 
nyult, mint az előzőké". 

Mivel a lavírozó politika 1963-1964 fordulója körül már nem volt járható, 
Goulartnak és a nemzeti burzsoázia baloldali szárnyának meg kellett kezdenie 
a beígért strukturális reformok végrehajtását. Elsőnek a földreform megkezdé- 
sét tervezték. A kormány tisztában volt azzal, hogy az egységesedő jobboldallal 
szemben a baloldal csak akkor veheti fel a harcot, ha legalább a legfőbb kérdések- 
ben egységesen lép fel. Ezért még a reformok 1964 márciusára tervezett be- 
jelentése előtt tömöríteni igyekezett a demokratikus erőket, mégpedig úgy, 
hogy a vezetés és természetesen az ellenőrzés a nemzeti burzsoázia kezében 
maradjon a baloldali szövetségeseiknek tett engedmények ellenére is. A de- 
mokratikus erők tömörítésére a legmegfelelőbb eszköznek a nacionalista— 
populista mozgalom látszott. A nacionalista-populista tábor tömörítésére, ki- 
bővítésére és megújítására San Tiago Dantas dolgozta ki az Egységes Front 
(Frente Unica) megalakításának tervét. Dantas szerint az Egységes Front leg- 
főbb célja: 1. , a demokratikus és alkotmányos rendszer megőrzése és a (katonai) 
puccs megelőzése; 2. az alapvető reformok támogatása, mert ezek nélkülözhe- 
tetlenek a gazdasági fejlődés és az infláció megszüntetése érdekében; 3. preziden- 
cializmus és az elnöki folytonosság garanciája az 1965-ös választásokig"." 
Megemlítendő az is, hogy a nemzeti burzsoázia Goulart és San Tiago Dantas 
által képviselt szárnya a nacionalista-populista mozgalom erősítése végett haj- 
landónak mutatkozott a PCB legalitásának megadására. (Bár ez az adott pilla- 
natban csak formai lépés lett volna, mert a gyakorlatban a PCB már teljesen 
szabadon tevékenykedett.) 

A Goularttal szemben álló jobboldal a reformok megkezdésének és a bal- 
. oldali, központilag kezdeményezett egységtörekvésnek a hírére döntő támadásra 
szánta el magát a kormány és a demokratikus erők ellen. A civil ellenzéki erők 
élén most is az UDN állt. Az UDN erős volt a négy gazdaságilag fontosabb 
állam közül Minas Geraisban, részben Sáo Paulóban és főként Ganabarában. 
Ez utóbbi kormányzója, az élesen Goulart-ellenes Carlos Lacerda volt a civil 
ellenállás szervezésének egyik vezetője. Elszabadult a pszichológiai terror az 

országban. A szélsőjobboldali szervezetek (pl. a Katonai-Civil Hazafias Front, 
az Antikommunista Mozgalom) terrorista provokációkat, bombamerényleteket 
hajtottak végre baloldali szervezetek székházai, ismert személyiségei ellen. 
Egyre sűrűbben jelentek meg a falakon a , halál a kommunistákra" feliratok. 
A rendőrség azokban az államokban, ahol az UDN emberei voltak hatalmon, 
semmit sem tett az egyre nyíltabbá váló terror ellen. A jobboldal sajtója, propa- 
gandája a következőkkel vádolta a Goulart-kormányt: célja egy kommunista 
uralom előkészítése, amelyben a burzsoázia és az antikommunisták fizikai ter- 
rornak lesznek kitéve; Brazíliából szindikalista köztársaság lesz, ahol , a bru- 
tális" munkások és analfabéták lesznek a hangadók; a templomokat bezárják, 
minden földet elvesznek; az országot a Szovjetuniónak vetik alá. Állításuk 
s, bizonyítására" felhozták a baloldali szakszervezetek nagyobb aktivizálódását, 
a kommunista befolyás növekedését a szakszervezetekben, egyes területeken 
a parasztok földfoglaló mozgalmait. A közvetlen cél az volt, hogy az országban 
nyugtalanságot, káoszt teremtsenek. Később, az 1964-es puccs után viszont azt 
mondották, hogy ők teremtettek rendet a rendetlenségben: ,, Joáo Goulart leg- 
nagyobb hibája épp ez volt. Elkezdte mozgósítani az országot. És az, aki hatal- 
mon van, annak a rendre és ne a rendetlenségre legyen gondja."" 

Az ellenzéknek az a szándéka, hogy a kormányt megbuktassa, csak két fel- 
tétel esetén válhatott valóra: ha megnyeri a hadsereget, és megelőzi a demokrati- 
kus erők egységének kialakulását. A brazil történelem tanúsága szerint a had- 
seregben hosszú ideig kettős tendencia uralkodott: a nacionalista és a konzer- 
vatív tendencia. A brazil hadsereg a háttérből mindig figyelte a politikai esemé- 
nyeket és a kiélezett politikai fordulatoknál meg is jelent a színen. Így volt ez 
1922-1924-ben, 1930-ban, 1945-ben, 1954-ben, 1961-ben is. 

A tengerészeti és a légügyi erők tisztjei hagyományosan a konzervatívabb 
körökből kerültek ki. Ez a két fegyvernem maga is , zárt klub" volt, ahol a tiszti 
pálya csupán a burzsoázia magasabb körei és a földbirtokosok gyermekei előtt 
állt nyitva. A szárazföldi hadsereg tisztikara minden rétegből verbuválódott, 
de többségük a középrétegekből került ki. Amikor sokan aláhúzzák azt a tényt, 
hogy a szárazföldi erők tisztjei a középrétegekből jöttek, hangsúlyozzák, bogy 
ezzel magyarázható, hogy a nacionalista, haladó tendencia is állandóan jelen volt 
a hadseregben a tárgyalt időszakban. Ez kétségtelenül igaz. De azt is figyelembe 
kell venni, hogy Brazíliában a középrétegek legerősebb pártja az UDN volt. 
Így ezekre a tisztekre nemcsak a nacionalista eszmék, hanem a konzervatív, 
jobboldali irányzatok is hatottak. A tisztikarban különböző kisebb csoportokat 
alkottak a nacionalisták (pl. a peronisták, azaz a peronizmus hívei, a nasszeris- 
ták, de ezek is megosztottak voltak), akik a Goular-kormány reformista, nacio- 
nalista politikáját támogatták. 1961-ben ők voltak azok, akik hűek voltak az 
alkotmányhoz, és hozzájárultak a puccs meghiúsításához. A hadsereg főtisztjei- 
nek döntő többsége azonban a Katonai Főiskola oktatója vagy egykori növen- 
déke volt. A Katonai Főiskolán az ötvenes évektől egyre nagyobb hangsúlyt 
helyeztek a kortörténetre, a politikai tárgyakra, a politikai tendenciák, esemé- 
nyek magyarázatára, értékelésére. A központi téma a nemzetbiztonság kérdése 

maradt, de a nemzetbiztonságot nem külső ellenségtől, hanem belső erőktől 
féltették. A kubai forradalom után egy nagyszabású gerillatámadás vissza- 
verésére készítették fel a hadsereget; egy lehetséges munkás-paraszt gerilla- 
felkelés leverését oktatták." A politikai tárgyak keretében a sorállományt is 
igyekeztek a munkások (a szakszervezetek) ellen fordítani azzal, hogy a szak- 
szervezetek sztrájkjaival kiharcolt béremelés miatt a munkások fizetése nagyobb, 
mint a katonáké. A nemzetbiztonság -— hirdették — erős központi kormányt 
kíván, egy totális kormányt, amely bármikor totális mobilizációt hajthat végre. 
A Goulart-kormányt gyengeséggel vádolták, azzal, hogy képtelen lenne az orszá- 
got (és a rendszert) megvédeni egy nagyszabású gerillatámadás esetén. Találó 
Basbaum megjegyzése, miszerint a nemzetbiztonság mögött az uralkodó osztály 
biztonságának a kérdése állt." 

Amikor 1963 szeptemberében kitört a fővárosban a , tizedesek" lázadása, 
a hadsereg jobboldali vezetői elérkezettnek látták az időt, hogy megtisztítsák 
a hadsereget a nacionalista tisztektől. (A tizedesek, tisztesek Brazíliában had- 
seregreformot, pl. katonai szakszervezet megalakításának lehetőségét követel- 
ték. Elszigetelt, helyileg igen korlátozott lázadási kísérlet volt ez, amelyet köny- 
nyen meghiúsítottak.) Közben azzal az ürüggyel, hogy az engedetlenség már 
a hadseregben is felütötte fejét, felgyorsult a jobboldali főtisztek konspirációja 
az engedetlenséget eltűrő, sőt , bátorító" kormány ellen. Mivel a Goulart- 
kormánynak a reformok végrehajtására az alkotmányt is módosítania kellett, 
készen állt az ürügy: az alkotmány védelme. A jobboldali főtisztek azzal vádol- 
ták a kormányt, hogy az alkotmánymódosítással , kommunista-szakszervezeti 
diktatúra" előkészítését akarja elérni. A hadsereg főtisztjei keresték és gyorsan 
megtalálták a kapcsolatot a civil jobboldallal. Ugyanakkor (mint már utaltunk 
rá) a nemzeti burzsoázia jobbszárnya is kereste a kompromisszumot a jobb- 
oldallal. 1963 végén és 1964 elején a jobboldali erők gyors közeledése ment végbe, 
amely egyfelől a jobboldali civil erőkön belül, másfelől a civilek és a katonák 
között játszódott le. Mi jellemezte ezzel szemben a demokratikus erőket a puccs 
előtti utolsó hónapokban? A teljes megosztottság. A kiélezett politikai helyzet- 
ben, amikor a baloldal egyetlen önálló ereje sem volt képes megszervezni az egy- 
séget, megnőtt egy keret-terv jelentősége. A Dantas-terv által nyújtott lehetőség 
értékét azonban a baloldali erők többsége nem ismerte fel, pedig a Dantas-terv 
végső soron a demokratikus alternatívát nyújtotta a közelgő jobboldali fordu- 
lattal szemben. A baloldal is érzékelte a puccs előkészületeit; a jobboldal, a had- 
sereg egyes tisztjei a , fordulat" mielőbbi szükségességét nyíltan is hangoztat- 
ták, sőt a sajtóban is céloztak rá." 


9 Itt most nem elemezzük a nemzetbiztonsági tétel világpolitikai vonatkozásait, a Golbery 
do Couto e Silva tábornok elméletére alapozott katonai doktrínát. Erről lásd: Eszmeáramlatok 
Latin-Amerikában. Szerk.: Kerekes György. Gondolat Kiadó, 1981. 386—424. o. 

u L. Basbaum id. mű, 123. o. 

8" Erről tanúskodnak pl. a vezérkari főnök, a későbbi elnök, Castelo Branco körlevelei. 
(Lásd O. lanni: El colapso . . . 141-144. o.) C. Lacerda írja: , Mouráo tábornokkal [aki koráb- 
ban ismert tagja volt a brazil fasiszta Integralista Pártnak - H. Gy.) Sáo Paulóban találkoztam, 
másról sem beszélt csak a forradalomról. De olyan nyíltan beszélt, hogy már kényelmetlenné 
vált. A hotel halljában eztmondta: Ezt meg kell szüntetni, ezígy nem mehet tovább!" (As confes- 
söes de Lacerda. O Estado de Sáo Paulo, 1977. június 7.) 


Meglepő, hogy a baloldal, amely sejtette, hogy a hadsereg puccsra készül, 
sőt a PCB sajtója figyelmeztette is Goulartot a puccsveszélyre," felszólította 
az elnököt, álljon el attól a tervétől, hogy az 1963. szeptemberi lázadás után 
a rendkívüli állapot (hadiállapot) bevezetését kérje. Ez egyfelől azzal magyaráz- 
ható, hogy a PCB (de az elnököt hasonló értelemben felszólító CGT és több 
más szervezet is) úgy vélte, hogy a rendkívüli állapot kihirdetése, ürügyet szol- 
gáltat a jobboldalnak arra, hogy , bizonyítsa" : az elnök a diktatúra felé törek- 
szik. Egyúttal abban bíztak, hogy a baloldali erők elég erősek a civil jobboldal 
ellensúlyozására. Másfelől a baloldal (és maga Goulart is) illúziókat táplált a 
hadsereggel szemben. Nem látták azt a felgyorsult folyamatot, amelyben a had- 
seregen belül a jobboldal egyre nagyobb szerephez jut. Túlértékelték a nacio- 
nalista tisztek szerepét. A demokratikus erők úgy vélték, hogy a hadseregen 
belül a nacionalista-populista támogatást élvező demokratikus, nacionalista 
erők képesek lesznek a jobboldallal szemben megteremteni az egyensúlyt. Erre 
utal Brizola kijelentése: , a puccsszellemet a nép már kétszer tökéletesen le- 
verte", vagy Prestes nyilatkozata: , Ha az összeesküvők felemelik fejüket, a had- 
sereg majd levágja", , Brazíliában a hadsereg jelentős része hagyományosan 
demokratikus érzelmű."" 

Goulart és a nemzeti burzsoázia balszárnya tudta, hogy a reformok meg- 
valósításához társadalmi bázis kell, ezért szorgalmazta a demokratikus erők 
tömörítését egy megújított populista szövetség keretében. A Dantas-terv meg- 
valósítása esetén igaz, hogy a nemzeti burzsoázia kezében maradt volna a veze- 
tés, de a PCB legalizálásával, a POLOP, AP, PC do B, CGT és más baloldali 
népi csoportok aktív tevékenysége révén az Egységes Frontban a nacionalista — 
populista tábor balszárnya (és általában a demokratikus erők balszárnya) erő- 
södött volna, s a demokratikus erők egysége visszahathatott volna — mégpedig 
pozitív módon, a nacionalista tisztek pozícióinak erősödésével - a hadseregre. 

A nacionalista-populista mozgalom népfront jellegű fejlődése előtt nyílott 
lehetőség. Ezt ismerte fel a PCB és ezért támogatta a Dantas-tervet. Ez a terv 
beleillett a PCB 1963-ban képviselt (alapjaiban az V. kongresszuson kidolgozott) 
koncepciójába. E szerint: , Forradalmi kormányért harcolunk - jelentette ki 
Prestes -, amely meg fogja valósítani az imperialistaellenes erők tömörítését 
és mindazoknak az erőknek az egységét, amelyek a földet a parasztoknak akar- 
ják juttatni, s amelyeket mi latifundiumellenes erőknek nevezünk. A forradalom 
győzelmét azonban úgy véljük, meg fogja előzni egy szakasz, a nemzeti és de- 
mokratikus kormány szakasza. Ez a kormány a proletárok, a parasztok és a nem- 
zeti burzsoázia egységkormánya lesz . . . Harcolunk azért, hogy ezek az erők 
egyesüljenek a következő ötpontos program alapján: 1. a békét, a nemzeti füg- 
getlenséget és az önrendelkezést szolgáló külpolitika. 2. Brazília független, az 
ország minden erőforrásának ésszerű felhasználása révén végbemenő gazdasági 
fejlődése. 3. A dolgozó tömegek életszínvonalának emelése. 4. A földreform. 
5. A demokrácia gyakorlása és fejlesztése. Követeljük a választójogot az analfa- 

béták számára, akik jelenleg meg vannak fosztva e jogtól, s akik a lakosság 6007- 
át alkotják; választójogot követelünk a katonák és a tengerészek számára is. 
Végezetül követeljük a kommunista párt törvényes elismerését, mert fennállá- 
sát ma formálisan, jogilag nem ismerik el." 

A PCB, amikor helyesen döntött a Dantas-terv elfogadása mellett, ugyan- 
akkor abszolutizálta a békés utat: , A demokratikus és haladó erők ilyen alapon 
megteremtett egysége — úgy véljük - lehetővé teszi számunkra, hogy tervbe 
vegyük Brazília rátérését a szocialista forradalomhoz vezető békés útra. Orszá- 
gunkban a nemzeti és demokratikus mozgalom mindenütt nagy befolyással van 
a parasztokra, a munkásokra, a hadseregre. E mozgalom elég hatalmas ahhoz, 
hogy polgárháború nélküli fejlődést vehessünk tervbe."" Prestes egy másik 
nyilatkozata rávilágít arra, hogy a nacionalista-populista mozgalom népi bal- 
oldalának erősödésétől a PCB azt is várta, hogy a nemzeti burzsoázia ingadozó 
részét vagy megnyerik, vagy újabb és szervezettebb népi erőkkel közömbösít- 
hetik: , A nemzeti burzsoázia táborában nagyok az ellentétek s a munkásosztály 
még nem elég szervezett és egységes ahhoz, hogy megnyerje a nemzeti bur- 
zsoázia bizonyos ingadozó rétegeit. Emellett a munkások és parasztok szövet- 
sége is még csak kezdeti stádiumban van. A demokratikus és nemzetközi 
mozgalom fő kerékkötője a nemzeti burzsoázia befolyásos csoportjainak meg- 
alkuvó tevékenysége, amelyet csak a munkásosztály ereje, a munkások és pa- 
rasztok szövetsége, az egységíront legkövetkezetesebb erőit tömörítő igazi 
tömegmozgalom küszöbölhet ki.""" 

A Dantas-terv támogatása nem jelentette, hogy a Goulart-kormánnyal 
szemben hangoztatott fenntartásait a PCB feladta volna. Különösen élesen tá- 
madták ingadozó, lavírozó, a reformokat halogató politikáját, bár a jobboldallal 
szemben mindig Goulart mellé álltak. A PCB is - más baloldali erőkhöz ha- 
sonlóan -— többször élesen támadta a kormányt, abban a reményben, hogy sike- 
rül egyre inkább balra tolni. Később, 1967-ben Prestes így ír erről: , Az a tény, 
hogy a népi erők növekvő nyomása egy olyan kormány ellen irányult, amely 
élén a nemzeti burzsoázia képviselője állt, azt jelentette, hogy fő csapásunk 
polgári szövetségeseink ellen fordult."" 

Olyan helyzet állt elő, hogy a jobboldal is a kormányt támadta és a bal- 
oldal is. Pedig az adott helyzetben a demokratikus erők baloldalának a nagyobb 
erőt az imperializmus elleni harc és a strukturális reformok melletti küzdelem 
érdekében kellett volna kifejteni. Octavio Ianni meghatározásával a , populáris 
demokrácia" védelme és továbbfejlesztése lett volna a legfontosabb feladat. 
A Goulart-kormány gyengítése az adott helyzetben -— végső soron -— az egész 
baloldal gyengítését eredményezte. Ez természetesen nem jelentette azt, hogy 
helytelen volt a kor mány egyes antiszociális törekvéseinek bírálata. A baloldal 
más erői elutasították a Dantas-tervet azzal, hogy a nemzeti burzsoáziával nem 
kötnek szövetséget. Opportunistának bélyegezték a PCB-t is, amiért elfo- 
gadta a tervet (azaz , csatlakozott" a burzsoáziához). A PC do B azzal vá- 

dolta sajtójában a PCB-t, hogy , a burzsoázia függelékévé" vált, s ahhoz a kor- 
mányhoz köti magát, amely a , nagytőkét és a latifundistákat képviseli". Kate- 
gorikusan elítélte a Dantas-tervet, " helyette a parasztok és munkások forradal- 
mi szervezeteinek megalakítására és a szocialista forradalomra szólított fel. A 
POLOP is elvetette a Dantas-tervet. Ismételten felszólította a PCB-t, a PC do 
B-t, hogy a három marxista szervezet tömörüljön és ez legyen egy új nagy 
mozgalom alapja. Az Egységes Fronttal szemben a Forradalmi Erők Egységes 
Frontjának létrehozását javasolta. Az UNE és az AP vezetőségének véleménye 
megoszlott és késlekedtek a válasszal éppúgy, mint a parasztszervezetek. 

A radikális politikai személyiségek közül Leonel Brizola a tervet Dantas 
személyes ambíciójának tekintette és elutasította. Helyette ő is egy új balol- 
dali szervezetet kívánt megalapítani — a tiszavirág életű, helyi érdekeltségű 
Grupo do 11-et, amely az események későbbi menetében nem játszott szerepet. 

A Goulart-kormány igen nehéz helyzetbe került, amikor 1964 februárjá- 
ban a CGT a minimális bérek 10094-os emelését követelve sztrájkokat, tünte- 
téseket szervezett. A vállalkozók és a szakszervezetek tárgyalásai elhúzódtak. 
A kormánytól várták a döntést a tőkések és a szakszervezetek is. A nemzeti 
burzsoázia jelentős része növekvő aggodalommal nézte a szakszervezetek tevé- 
kenységét. A kormánynak ugyanakkor balra kellett gesztust tennie, ugyanis a 
reformok bejelentése előtt nagy szüksége volt a tömegtámogatásra. Az első és 
legfontosabb reformnak, a földreformnak a bejelentésére 1964. március 13-án 
került sor. Feltételezhető, hogy Goulart és tanácsadói a várhatóan kiéleződő 
helyzettől azt is várták, hogy egyrészt hozzájárul a demokratikus erők tömörí- 
téséhez (lehetőleg a Dantas-tervhez való csatlakozás révén), másrészt jelentős 
paraszti tömegeket kapcsol be a nacionalista-populista mozgalomba. 

1964. március 13-án Rio de Janeiróban több mint kétszázezer ember előtti 
beszédében (amelyet a rádió egyenes adásban közvetített, így milliók hallhat- 
ták) bejelentette, hogy az agrárreform kezdeteként kisajátítják a latifundisták 
tulajdonában levő földek közül azokat a területeket, amelyek nincsenek köz- 
vetlen művelés alatt és azokat, amelyek a fő országutak mellett fekszenek. 
Közölte, hogy aláírt egy másik rendeletet is, amely államosítja azt az öt magán- 
kézben levő olajfinomítót, amely az állami — Vargas által alapított - PETROB- 
RAS mellett még működött. Hozzátette, hogy ezek az intézkedések csak kez- 
deti lépések. Az igazi agrárreformhoz - tette hozzá - politikai reformra, az alkot- 
mány módosítására van szükség. Végül bejelentette, hogy további új törvény- 
tervezetet dolgoztak ki, amely szavazati jogot ad az írástudatlanoknak, választó- 
jogot a közkatonáknak és az altiszteknek. 

A PCB már március 17-én bejelentette, hogy támogatja a kormány törek- 
véseit, amelyeket Goulart a riói tömeggyűlésen ismertetett. Támogatásáról 
biztosította az elnököt az UNE és a CGT is. A baloldal egységének megterem- 
tésére azonban már nem jutott idő. 

1964. március 19-én Sáo Paulóban a jobboldal hatalmas, közel 500 000-es 
,ellen"? tömegtüntetést szervezett, amelyben az egyház jelentős szerephez 
jutott. (Sokan egyházi zászlók alatt vonultak, rendet, stabilitást követelve.) 


ss A Classe Operária, 1964. február 16-29. 

Ugyanezen a napon Castelo Branco vezérkari főnök memorandumban ítélte el 
az alkotmánymódosítási kísérletet, amelyet úgy értékelt, mint a leendő dikta- 
túra előjátékát. Éles szavakkal ítélte el a március 15-i tömeggyűlést. , Érthető? 
a jobboldal felháborodása, hiszen a bejelentett reformok a rendszer olyan alap- 
pilléreit is érintették, mint a magántulajdon és az azt szentesítő alkotmány. 
A brazil tábornokok nem egyedül döntöttek a kormány megbuktatásáról. Az 
Amerikai Egyesült Államok érdeke egy demokratikus, népi forradalmi folyamat 
meggátolásában nyilvánvaló volt. Bár e tanulmány nem tekinti feladatának 
a szakirodalomban meglehetős alapossággal feltárt külpolitikai összefüggések 
vizsgálatát, azt azonban meg kell említeni, hogy Brazília kontinentális jelentő- 
sége igen nagy. Így a kubai forradalom után az Egyesült Államok igyekezett 
minden eszközzel elejét venni annak, hogy Brazíliában győzelemre jusson egy 
— az egész kontinensre hatással levő - forradalmi folyamat. A brazil jobboldal 
ily módon messzemenő segítséget kapott puccsista terveihez az Egyesült Álla- 
moktól. Március 30-án Mouráo Filho tábornok tankjai megkezdték előnyomu- 
lásukat Brasilia, a főváros felé. (A jobboldali főtisztek fellépését elősegítette, 
hogy a hadügyminiszter kórházban volt, és a legmagasabb katonai pozíciók 
többségébe jobboldali tisztek kerültek 1963-1964 folyamán.) A Goularthoz hű 
főtisztek kevesen voltak, és ők is hiába várták az elnök parancsát. Nem kérte 
a demokratikus erők segítségét sem. Mint később kijelentette, nem akart 
polgárháborút. Lemondott és néhány nap múlva elhagyta Brazíliát. 

Összegezésként megállapítható, hogy Brazíliában a hatvanas évek elején a de- 
mokratikus erőkön belül jelentős változások mentek végbe. Az importhelyet- 
tesítő gazdaságpolitika tartalékainak kimerülésével válságba jutott a nacionalista— 
populista mozgalom. A nemzeti burzsoázia baloldali, importhelyettesítésben 
érdekelt szárnyának nem sikerült megújítani e mozgalmat. A nemzeti burzsoá- 
zia jelentős csoportjai fordultak el a mozgalomtól és keresték a kapcsolatot 
a jobboldallal. Ugyanakkor a demokratikus erők összességében megerősödtek, 
de a demokratikus népi erők külön-külön történt erősödése nem vezetett el a 
demokratikus erők egységének kialakításához. Ennek hiánya megakadályozta 
az egységes stratégia és taktika kidolgozását a kiélezett politikai helyzetben, 
amikor viszont a jobboldal erői között közeledés ment végbe. Mindez döntő 
mértékben járult hozzá, hogy a demokratikus erőknek nem sikerült a gazdasági és 
egyben a demokratikus politikai fejlődésnek új lendületet adó strukturális refor- 
mokat kicsikarni, és nem tudták megakadályozni a demokratikus rendszer buká- 
sát. Egyetérthetünk Prestes értékelésével: , A demokratikus népi mozgalomnak 
nem volt ereje ahhoz, hogy tömegjellegűvé tegye a strukturális reformokért 
vívott harcot s önmagát sem tudta megszervezni, mert a különböző irányzatok 
közti eltérések kiéleződtek . . . Ilyen feltételek közepette a népi mozgalom már 
néhány hónappal 1964. április 1. előtt politikai vereséget szenvedett. § e felté- 
telek láttán a párt okosabbnak tartotta elkerülni a harcot, semmint a munkás- 
osztály számára kedvezőtlen körülmények közt felvenni a küzdelmet."" 


8 Luis Carlos Prestes: A haladó erők harca Brazíliában. Nemzetközi Szemle, 1967. 5. sz 

BALOGH LÁSZLÓ 


A DÁN SZOCIÁLDEMOKRATA PÁRT IDEOLÓGIAI 
ÉS POLITIKAI FEJLŐDÉSÉNEK 
FONTOSABB CSOMÓPONTJAI AZ 1970-ES ÉVEK ELEJÉIG 


A DÁN SZOCIÁLDEMOKRATA MOZGALOM KIALAKULÁSA 
ÉS FEJLŐDÉSE 1924-IG 


Dánia történelmi fejlődését az egész világon tapasztalt általános vagy leg- 
alábbis európai törvényszerűségek mellett számos helyi, illetve regionális 
(skandináv) sajátosság jellemezte. Elsősorban a feudalizálás olyan formája, 
amely többnyire nem járt együtt a parasztság személyes szabadságának el- 
vesztésével; a késő középkori rendi gyűlések (Riksdag), amelyeken részt vettek 
a parasztok választott képviselői is; a külső piac mint a kapitalista ipar létre- 
jöttének fő tényezője; az osztályuralom és az államhatalom a nemesség kezéből 
a polgárság kezébe nagy népi forradalmak nélkül ment át a vezető rétegekben 
végbemenő fordulatok és részleges reformok útján; a kapitalista iparosítás üte- 
mének meggyorsulása a XIX. század második felében és a XX. század első 
felében; a huzamos ideig tartó külpolitikai semlegesség, továbbá a munkás- 
mozgalom nagyfokú szervezettsége a reformizmus egyidejű túlsúlyával. 
Igazuk van azoknak az ismert és megalapozott érvekkel vitázó skandináv 
történészeknek és politológusoknak (pl. a norvég Edvard Bullnak, a szintén 
norvég William Laffertynek és a dán Svend Aage Hansennak) abban, hogy a 
skandináv munkásmozgalom egyes osztagai eltérően fejlődtek, s hogy külön- 
bözik a fejlettségi színvonaluk is.! Ennek egyik oka, hogy Dániában csak 1850 
után, akkor is csak nagyon lassan indult meg az iparosítás, amit ráadásul 
hosszú időn át igen alacsony koncentrációs szint jellemzett s így tulajdon- 
képpen a XIX. század kilencvenes éveiig nem is alakult ki a nagyipar. Még 
1906-ban is az ipari munkások 5694-a dolgozott a kevesebb mint tíz főt foglal- 
koztató üzemekben, s csupán 1799-ukat foglalkoztatták a száz főnél nagyobb lét- 
számmal üzemelő gyárak." A második tényező: a XIX. század második felében 


! Edvard Bull: Die Entwicklung der Arbeiterparteien in den drei skandinavischen 
Lándern. In: Archiv für die Geschichte des Sozialismus und der Arbeiterbewegung. 1922. 
10. k. Neudruck, Gratz, 1966. 328-361. o.; William Lafferty: Economic Development and the 
Response of Labour in Scandinavia. A Multi-Level Analysis. Oslo, 1971. 38-144. o.; Svend 
dAage Hansen: Early Industrialization in Denmark. Köbenhavn, 1970. 7-11. o. 

: E. Bull: Die Entwicklung . . . 330. o. 

a dán lakosságnak kb. egynegyede a fővárosban, Koppenhágában élt, s ez rész- 
ben összefüggött azzal is, hogy az ország legnagyobb ipari központja a főváros 
lett. Nyilvánvaló tehát, itt alakult ki a munkásság elsődleges szervezeti köz- 
pontja is. A harmadik tényező a lassalleánus eszméknek a hatása, amelyek a 
Németországhoz való földrajzi közelség miatt viszonylag gyorsan elterjedtek 
a dán és a német mesterlegények, majd az ipari munkások révén a dán munkás- 
mozgalomban. A dán mesterlegények és ipari munkások ugyanis rendszeresen 
felkeresték a Dániánál fejlettebb Németországot, s a nagy ipari központokban 
működő munkásszervezetekben szívták magukba elsősorban a lassalleánus, és 
kisebb mértékben a marxi tanokat. A negyedik tényező pedig az, hogy az el- 
méletileg képzett értelmiségiek -— legalábbis ebben az időszakban - a dán társa- 
dalmi, gazdasági és politikai viszonyok relatív elmaradottsága miatt csekély 
befolyással voltak a dán munkásmozgalom ideológiájára és politikájára. 

Érdemes röviden felvázolni a XIX. század ötvenes-hatvanas évekbeli 
Dánia politikai rendszerének főbb vonásait is, hiszen ebbe a struktúrába 
született bele a dán munkásmozgalom. Az 1848-1849-es forradalmi esemé- 
nyek hatására, a politikailag egyre erőteljesebben fellépő nemzeti liberálisok 
és paraszti erők nyomására fogadták el az 1849-es alkotmányt, amely megterem- 
tette a korlátozott monarchia alapjait, bevezette a kétkamarás parlamentet, 
s biztosított több polgári politikai jogot és szabadságjogot, pl. az egyesülési 
szabadságot, a gyülekezési jogot és a véleménynyilvánítás szabadságát. A nem- 
Zeti liberálisok expanziós politikájának kudarca miatt Dánia 1864-ben, az ún. 
második schleswigi háborúban vereséget szenvedett, ami a konzervatív erők 
előretörését eredményezte a belpolitikában. Az 1866-ban elfogadott alkotmány- 
módosítás feljogosította a királyt arra, hogy saját hatáskörében nevezze ki 
a 66 tagú Landsting (felsőház) 12 tagját. (1849 óta polgári demokratikus jellegű 
alkotmány volt érvényben és ennek a vívmányait csonkította meg a módo- 
sítás.) Megszüntették továbbá a vagyoni cenzuson alapuló választójogot a felső- 
ház többi tagjának megválasztásánál, s ezt követően a nagybirtokosok válasz- 
tották őket saját soraikból. Érintetlenül hagyták a király abszolút vétójogát, 
valamint azt a jogát is, hogy a Folketing (alsóház) egyes ülésszakai között 
ideiglenes törvényeket adhat ki. Mindezek a jogok hosszú időn keresztül 
biztosították a királyi család és a nagybirtokos osztály hatalmát. Hiába rendel- 
kezett az alsóházban többséggel - különösen tehetősebb rétegei révén — a pa- 
rasztság, az alkotmánymódosítás eredményeképpen a lényegi kérdésekben 
a király és a felsőház hozott döntést. 1866-ban erősen korlátozták az egyesülési, 
a gyülekezési és a véleménynyilvánítási szabadságot is, ami természetesen 
a formálódó munkásmozgalomra nézve is hátrányos volt. 

Rátérve a dán munkásmozgalomra megállapítható, hogy a szervezeti 
fejlődés a XIX. század ötvenes éveiben indult meg. A gazdasági fejlődés koráb- 
ban már említett sajátosságai miatt elsősorban a kézművesek és a mesterlegények 
jelentek meg ebben az időszakban, nem pedig a nagyipari munkások. A fejlő- 
dés egyik fontos mozgatórugója volt az 1857-ben bevezetett szabad iparűzés 
és a céhek 1862-es felszámolása, amelyeknek eredményeként a mesterlegények 
is lehetőséget kaptak egyletek alapítására. A dán munkásmozgalom viszonylag 
kései kialakulása ellenére már a negyvenes években található Frederik Dreier 

(1827-1853) személyében olyan korai szocialista teoretikus és politikus 
(eszmei fejlődésére főképpen Proudhon és Stirner volt hatással), aki meg- 
fogalmazta az önálló szocialista munkáspárt, a szabad szakszervezetek és 
a termelési szövetkezetek gondolatát.? 

A szervezeti fejlődés következő lépcsőfokának az I. Internacionalé dán 
szekciójának 1871. évi megalakulása tekinthető, amelynek létrejöttében kiemel- 
kedő szerepet játszott a dán munkásmozgalom ,,atyja", az egykori hadnagy, 
majd postai tisztviselő, Louis Pio (1841-1894) tevékenysége. Az előzmények- 
hez tartozik a Pio szerkesztette Socialistiske Blade 1871 május-júniusában 
megjelent dupla száma, amelyben Pio hangsúlyozta a munkások szervezeti 
összefogásának fontosságát: , Az egyesült munkásság és zsellérség olyan hatal- 
mas erőt képez, amelynek segítségével képesek megszerezni a Folketingben 
a képviselői helyek kétharmadát s ezáltal a politikai hatalmat."" A dán szekció 
legfontosabb követelései, amelyeket Pio és fegyvertársai, Hans Brix (1841-1881) 
és Poul Geleff (1842-1928) dolgoztak ki, a tizennégyórás munkanap csökken- 
tése, a munkások és zsellérek számára a parlamenti képviselet követelése, azaz 
az általános választójog bevezetése, a kapitalista társadalmi rendszernek a mun- 
kásság és a zsellérség által, azok politikai hatalma révén való átalakítása 
a termelői kollektívák társadalmává, és a parlamenti harcnak középpontba 
állítása lassalle-i hatást tükröz." 1872-ben zajlott le a dán munkásmozgalom 
addigi történelmének legnagyobb összecsapása a rendőrséggel." A tüntetést 
a kőművesek mesterlegény egylete szervezte, támogatásáról azonban biztosí- 
totta a dán szekció is. Pio a Socialistiske Blade szerkesztőségi cikkében, amely 
a tüntetés előtti napon jelent meg, harcos fellépésre ösztönözte a tüntetőket. 
A rendőrség már hosszú idő óta keresett okot a szekció elleni nyílt támadásra, 
s ezért még a tüntetés előtti éjszaka letartóztatta a három legfontosabb 
vezetőt, Brixet, Piót és Geleffet. A bíróság röviddel lefogásuk után forradalmi 
egylet alakításáért és a fennálló hatalmi struktúra megváltoztatására irányuló 
tevékenység miatt börtönbüntetésre ítélte őket. Pio öt, Brix és Geleff pedig 
három-három évet kapott. Ezzel egyidejűleg a rendőrség betiltotta a szekciót 
mint a fennálló társadalmi rendszert megváltoztatni akaró szervezetet, ami 
komoly törést okozott az izmosodó mozgalomban. 

A hetvenes évek közepén szakszervezeti területen indult meg a munkás- 
mozgalom újjászervezése, ami elsősorban azzal magyarázható, hogy a hatóságok 
egy gazdasági követelésekkel fellépő munkásszervezetet nem tartottak olyan 
veszélyesnek, mint a nyíltan hatalmi követeléseket megfogalmazott dán 
szekciót. 1874-ben alakult meg a Szabad Szakszervezetek Központi Elnöksége 


" Idézi Bernd Henningsen: Skandinavischer Sozialismus. Merkur, 1975. 653. o. 

" Idézi Hans-Norbert Lahne: Zur Vorgeschichte der dánischen IAA-Sektion. Inter- 
national Review of Social History, 1974. 19. k. 54-72. o. 

! Lise Togeby: Var de saa röde? Tekster og dokumenter til belysning af Socialdemokra- 
tiets gennembuldsaar. Aalborg, 1968. 17. o. 

" A dán történetírás mint az , Ablaktáblák?" csatájáról emlékezik meg erről, amelyben a 
sztrájkoló kőművesek ablaktáblákat használtak fegyverül az ellenük támadó rendőrökkel szem- 
ben. A sztrájkolók követelték a munkaidő 14 óráról 12 órára való csökkentését, a munkabérek 
emelését és a munkakörülmények javítását. 

(De Frie Fagforeningers Centralbestyrelse), amely a későbbiekben a szakszer- 
vezeti, s közvetve a politikai munka legfőbb koordinátora lett. 

Amíg Pio börtönbüntetését töltötte, addig valóságos nimbusz övezte, 
miután azonban uralkodói kegyelemmel kiszabadult, rövidesen nézeteltérések 
keletkeztek közte és az elnökség között, amelynek fő oka Pio diktatórikus 
vezetési módszere volt. Megpróbálták áthidalni az ellentéteket s ezért 1876-ra 
kongresszust hívtak össze, amelyre mintegy 6000 szakszervezeti tag küldte el 
képviselőit. Ténylegesen azonban a kongresszus nem tudta megoldani a prob- 
lémát, ezt többek között Piónak a kongresszus után a Social-Demokratenben 
(mely ekkor a dán munkásmozgalom legjelentősebb lapja volt) megjelent 
elkeseredett hangvételű cikkei bizonyították. A vezetésben uralkodó nézetel- 
térések kedvező lehetőséget teremtettek a rendőrségnek arra, hogy ismét 
megfossza legfőbb vezetőitől a mozgalmat s ezáltal meg is gyengítse. Brixet 
1877-ben felségsértés címén hatévi fegyházbüntetésre ítélték. Pio és Geleff 
pedig kénytelen volt az Amerikai Egyesült Államokba emigrálni." 

Ez az érvágás olyan nagy volt, hogy az 1877-re összehívott kongresszusra 
már csak 200 szakszervezeti tag küldte el képviselőit, s a kongresszus sem sze- 
mélyi, sem ideológiai-politikai kérdésekben nem tudott érdemi döntést hozni. 
Világossá vált tehát, hogy a szakszervezeti és a politikai munkát nem lehet egy 
szervezet keretében továbbfolytatni — önálló szakszervezeteket és pártot kell 
létrehozni. Ennek eredményeként alakult meg 1878. február 12-én a Szociál- 
demokrata Szövetség (Socialdemokratisk Forbund), amely célul tűzte ki 
országos szervezeti hálózat kiépítését és a parlamenti választásokon való 
részvételhez szükséges pénzalap megteremtését." Kezdetben nagyon szerény 
létszámú volt a párt, hiszen 1878-ban 250, sőt 1880-ban csak 50-75 főből 
állt." 

Az új politikai szervezet létrehozásában a , nagy hármas" már nem vehe- 
tett részt, új arcok jelentek meg. C. C. Andersen (1849-1932), P. Holm 
(1848-1898) és Chr. Hördum (1846-1911), valamennyien kézművesek, és 
a későbbi pártelnök, P. Knudsen (1848-1910) a kezdeti nehézségek, varga- 
betűk után sikeresen építették ki a nyolcvanas évek közepére a helyi párt- 
szervekként működő szociáldemokrata egyleteket, valamint a pártsajtót. Az új 
vezetők tanultak a korábbi évek zűrzavaraiból, s koncepciójuk kidolgozásakor 
igyekeztek figyelembe venni az ország tényleges politikai és gazdasági viszo- 
nyait. Gyakorlatilag magukévá tették az 1876-ban elfogadott első munkásprog- 
ramot (Gimleprogrammet), amelynek központi politikai célkitűzése az volt, 
hogy , Minden törvényes eszközzel harcolni kell egy szabad állam és a szoci- 
alista társadalom megteremtéséért. """ Alapvetően továbbra is Lassalle tanait 


" Vagn Dybdahl: De nye klasser 1870-1913. Politikens dankmarkshistorie. 12. k. Köben- 
havn, 1965. 63., 147. o. 

" Az alakuló kongresszuson és utána is felváltva használták a párt és a szövetség el- 
nevezést. 

" Erik Strange-Petersen: Fra , Internationale? til , Socialdemokratisk Forbund?. Det 
danske Socialdemokratis organisatoriske udvikling 1871-1878. Meddelelser om Forskning i 
Artbejderbevágelsens Historie. 1977. 9. f. 14-23. o. 

19 Idézi L. Togeby: Var de... 171. o. 

követve, közvetlen célként az egyenlő, közvetlen és titkos választójog kivívását 
jelölték meg, továbbá az állandó hadsereg eltörlését. E célok érdekében válasz- 
tási szövetséget építettek ki az 1872-ben alapított Agrár-Liberális Párttal 
(Venstrem - a szakirodalomban inkább a Venstre elnevezés használatos, ezért 
a továbbiakban én is az eredeti dán elnevezést használom -), amely nagy- 
birtokosokat, gazdag- és középparasztokat, valamint a városi liberális burzso- 
ázia egy részét tömörítette. Együttműködésüket elősegítette, hogy közvetlen 
politikai elképzeléseik hasonlóak voltak, vagyis mindkét politikai erő egyetértett 
a hatalmon lévő monarchisztikus társadalmi-politikai rendszer felszámolásá- 
ban és a parlamentarizmus bevezetésében. 

A parlamenti harc 1872-től folyt a Venstre — amelyhez 1878-tól a Szociál- 
demokrata Szövetség (SD) külső szövetségesként, majd 1884-től parlamenti 
szövetségesként csatlakozott! — és a Nemzeti-Liberális Párt!? között. Annak 
ellenére, hogy már 1872-ben egyszerű, majd 1876-tól abszolút többsége volt 
a Venstrének a Folketingben, az uralkodó minden esetben, minden választás 
után a Nemzeti-Liberális Párt vezetőjét kérte fel kormányalakításra. Ez a harc 
1901-ben fejeződött be, amikor is a választásokon a Nemzeti-Liberális Párt 
csupán 8 mandátumot szerzett a 114 tagú Folketingben, ezzel szemben a Venstre 
92-t, a Szociáldemokrata Szövetség pedig 14-et. Az uralkodó kénytelen volt 
kinevezni az első Venstre-kormányrt s ezáltal de facto is győzött a parlamentariz- 
mus. 
Összefoglalásképpen érdemes néhány általánosabb jellegű következtetést 
levonni a szociáldemokrácia 1878 és 1901 közötti tevékenységéről. Megállapít- 
ható, hogy a pártnak eredeti célkitűzése szerint sikerült kiépítenie vidéki 
bázisait, egy maroknyi csoportból országos jelentőségű szervezetté vált. Ehhez 
azonban elsősorban arra volt szükség, hogy a szociáldemokrácia felismerje az 
agrárproletárokkal és a kisparasztokkal való szövetség fontosságát (amint 
ugyanis erről már a bevezetőben részben szó volt, a viszonylag lassú ipari 
fejlődés miatt a lakosságnak kb. 70-759/-a a XIX. század második felében is 
még a mezőgazdaságban dolgozott, s ezeknek is kb. 8094-a agrárproletár, 
illetve 1-3 holddal rendelkező kisparaszt volt), és támogassa politikai követelései- 
ket: a tizedszolgáltatási kötelezettség megszüntetését, az állandó hadsereg 
felszámolását"? és a jövedelemadózás bevezetését. A szociáldemokrata vezetők 
zöme azonban sem ekkor, sem később nem képviselt olyan álláspontot, hogy 
radikális változást csak a nagybirtokrendszer felszámolása hozhat. 

A másik levonható következtetés, hogy a párt számottevő politikai ténye- 
zővé vált a Folketingben, s ezáltal az ország egyik legjelentősebb politikai 
fórumán küzdhetett a munkásság, az agrárproletariátus és a kisparasztság 
társadalmi helyzetének javításáért. Ehhez szorosan kapcsolódik a harmadik 


n Az 1884-es Folketing-választásokon két képviselői helyet szerzett az SD. 

12 A Nemzeti-Liberális Párt az ipari és pénzügyi burzsoázia konzervatív szárnyát, 
továbbá az arisztokráciát, beleértve az uralkodóházat is, tömörítette. Célja a korlátozott 
monarchia fenntartása volt. 1915-ig , Höjré?"-nek hívták dánul, s ekkor szervezték újjá s vette 
fel a Konzervatív Néppárt nevet. — B. Henningsen: Skandinavischer Sozialismus. 655. o. 

13 A hadsereg tagjait ugyanis elsősorban az agráiproletárok és a kisparaszt ok közül 
sorozták. 

következtetés. A párt megalakulása utáni időszak eseményei, a párt tevékenysé- 
gének elméleti alapjai és ezek gyakorlati végrehajtása arra engednek következ- 
tetni, hogy a szociáldemokrata vezetés többsége -— C. C. Andersennel, P. 
Holmmal, Chr. Hördummal és P. Knudsennel az élen — a tagság és a párt 
választói bázisa többségének egyetértésére támaszkodva, bernsteini alapon 
állva fogalmazta meg a párt előtt álló feladatokat. Előtérbe állította a parla- 
menti harcot, elvetvén ezáltal a társadalmi átalakulás forradalmi útját, a szoci- 
alizmust pedig a távoli jövőbe helyezte. A parlamenti harc középpontjában 
a munkásság, az agrárproletariátus és a kisparasztság társadalmi helyzetének 
fokozatosan, reformok révén történő javítása állt. E többségi irányzat már 
ebben a periódusban igyekezett kiszélesíteni a párt választási bázisát, amit 
legszemléletesebben az 1887-es választási felhívás tükröz: , A tapasztalatok 
megtanítottak bennünket arra, fel kell lépnünk a törvényhozó hatalomban, 
s minden eszközzel arra kell törekednünk, hogy még jobban bővítsük, külö- 
nösen a középrétegek és a rosszul fizetett alkalmazottak megnyerésével, parla- 
menti bázisunkat ... munkálkodnunk kell minden erőnkkel az elnyomott 
rétegek társadalmi helyzetének javításán parlamenti reformok segítségével."! 

Viszonylag csekélyebb befolyással rendelkeztek a pártban ebben az idő- 
szakban a radikálisabb, a marxizmushoz néhány ponton közelítő csoportok, 
amelyeknek legismertebb képviselője Gerson Trier (1851-1918) és Nicolai 
Petersen (1854-1915) voltak. Főképpen azt bírálták a párt tevékenységében, 
hogy a Venstrével kötött választási szövetség a munkásosztály forradalmi 
céljainak, a szocialista társadalom megteremtésének és a kizsákmányolás 
valamennyi formájának felszámolását, elárulását eredményezte. 

Visszatérve az eseményekhez, miután a Venstre 1901-ben kormányt 
alakított, felbomlott a két párt közötti választási szövetség, hiszen a Venstre 
befejezettnek tekintette a küzdelmet. Az SD mögött tömörülő munkás-, 
agrárproletár és kisparaszti csoportok reális veszélyt jelentettek a fennálló 
társadalmi viszonyokra, amelyeket a Venstre erői nem akartak felszámolni, 
csupán nagyobb teret akartak kapni a politikai hatalomban. 

A választási szövetség felbomlása felerősítette az SD-én belül a vitákat, 
amelyeknek középpontjában a szociáldemokrácia jövőbeni stratégiai és taktikai 
feladatai álltak. A kudarc megerősítette a baloldali erők helyzetét. Közéjük 
tartozott a XX. század első évtizedeiben a már említett Trieren és Petersenen 
kívül Frederik Borgbjerg (1886-1935), a Social-Demokraten főszerkesztője, 
valamint a történész Nina (1887-1928) és Gustav Bang (1871-1915), vala- 
mennyien értelmiségiek. Elsődleges céljuk egy , marxista" alapokon nyugvó, 
pontosabban ahhoz közelebb álló pártprogram kidolgozása és a tagsággal való 
elfogadtatása volt. 

Az említettek közül különösen Gustav Bang elméleti tevékenysége érde- 
mel említést, aki úgymond , megkísérelte" egyesíteni a reformista és a forra- 
dalmi eszméket. Szerinte a reformmunka szükségszerű előlépcsőfok a forra- 
dalmi átalakuláshoz. A jövő szocialista társadalmát szocialistának és demokra- 


4 Idézi L. Togeby: Var de . . . 40. o. 

tikusnak tekintette, bár e fogalmak tartalma már meglehetősen problematikus 
nála. 

Hosszas előkészítés, számtalan parázs vita után 1913-ban fogadták el 
a párt első stratégiai alapprogramját, amely 1961-ig volt érvényben. Kidolgo- 
zásában elsősorban Trier és Bang játszott szerepet. Marxi hatás fedezhető fel 
azokban az alapkövetelésekben, amelyek a termelési eszközök társadalmasítását 
és a magántulajdon felszámolását tűzték ki stratégiai célul. A jövő társadalma 
azonban már a bangi megfogalmazás szerinti ún. demokratikus-szocialista 
társadalom, amelyről — mivel részletesen nem körvonalazta — lényegében csak 
annyit tudunk, hogy az emberek egyenjogúságán és a kizsákmányolásmentes 
termelési viszonyokon nyugszik. Úgyszintén Bang hatása (amely mögött 
a bernsteini koncepció tapintható ki) érződik a szocializmushoz vezető út 
kérdésére adott válaszban is: a fennálló társadalmi viszonyok szocializmussal 
való forradalmi átalakulásának szükségszerű előfeltétele a folyamatosan végzett 
parlamenti munka, a kézzelfogható reformok láncolata. Ezáltal a programban 
a távoli jövőbe helyeződik a szocializmus megteremtése, a közeli feladatok 
megoldásának elsődleges eszköze pedig a parlamenti harc. Fel sem vetődik 
a proletárdiktatúra problémája, sőt a demokrácia gyakori hangsúlyozása köz- 
vetve a tagadását látszik alátámasztani. A program a stratégiai célok mellett 
meghatározza a közvetlen politikai és gazdaságpolitikai feladatokat is, amelyek 
közül a következők a legfontosabbak: egyenlő feltételek biztosítása minden 
állampolgárnak az oktatásban; a testedzés kötelezővé tétele az ifjúság körében; 
az agrárproletárok követeléseinek (pl. agráriskoláknak) a létesítése, támogatása; "5 
ingyenes orvosi ellátás; nyolcórás munkanap." 

Az új program kedvező fogadtatásra talált az SD tagsága és választói 
bázisa körében. Az 1914-es választáson jelentős számú szavazatot (98 700 fő) 
ért el. Nőtt a párt taglétszáma is, 1914-re elérte a 40 000 főt." 

A korábbi kedvező tapasztalatok alapján továbbra is szoros szálak fűzték 
a szociáldemokráciát a szakszervezeti mozgalomhoz, s a szociáldemokrata 
mozgalom más pártjaihoz hasonlóan számos vonatkozásban meg is maradt 
a szervezeti összefonódás. Ez különösen csúcsszinten volt kitapintható: 
a szakszervezeti szövetség"" két tagja mindenkor tagja volt egyúttal a párt- 
vezetőségnek és fordítva. Pl. 1910-ben J. Jensen (1859-1928) kőműves volt 
az Egyesült Szakszervezeti Szövetség elnöke, s egyúttal tagja volt az SD 
vezetőségének is, helyettese pedig a szövetségben a pártelnök Knudsen volt." 

Az elkövetkező évek a program realizálásának jegyében teltek el, s ebben 


5 Az első három követelés szerepelt egy korábbi, 1888-ban készült programban is. 

16 Socialdemokratisk Program 1913. Köbenhavn, 1913. 45-50. o. 

M Björn Erichsen: Om arbejderbewágelsen. En introduktionsbog til den danske arbejder- 
bevágelses historie. Köbenhavn, 1977. 86. o. 

1 1898-tól az országos hálózattal rendelkező Egyesült Szakszervezeti Szövetség (De 
Forende Fagforbund), amely a 39 működő szakszervezet közül 38-at tömörített, az ipari mun- 
kásság egyharmadát fogta össze. 

1 Lise Togeby: Revisionismens betydning for indéndviklingen i det danske Socialdemok- 
rati fra 1890 , erne till 1930" erne. Aarhus, 1974. 53. o.; Allan Rise: Employers and Workers. 
Második jav. kiadás. Köbenhavn, 1974. 13-23. o. 

kiemelkedő szerep jutott a még 1910-ben elhunyt P. Knudsen utódjának, 
Thorvald Stauningnak (1873-1942), akinek kiváló reálpolitikai érzéke volt. 
Még 1905-ben tárgyalások kezdődtek az SD és a még ugyanabban az évben 
megalakult Radikális Agrárpárt (RA) vezetői között, ami szorosan összefüggött 
a Venstre-kormány ellentmondásos tevékenységével. Választási győzelme előtt 
ugyanis a Venstre hitet tett a nagybirtokrendszer és a monarchisztikus politikai 
rendszer reformja mellett, ám kormányzati tevékenysége során kiegyezett 
a konzervatív erőkkel. A kormánypárt radikális erői leváltak, s megalakították 
a Radikális Agrárpártot (Radikale Venstre Parti), az RA-t, amely programjában 
sok tekintetben közel állt a szociáldemokratákhoz: a dán fegyveres erőket az 
ország semlegességét védelmező rendőrállomány létszámára kell csökkenteni, 
azaz a cél a leszerelés, demokratikus adó- és földpolitika és a szociális törvény- 
hozás bővítése. Ezáltal a radikálisok természetes szövetségeseivé váltak a szo- 
ciáldemokratáknak. 

A szociáldemokrata-radikális ellenzék követelte a reformok folytatását, 
aminek Christensen kormánya (1905-—1909) részben eleget is tett, de egyidejűleg 
növelte az ország katonai potenciálját a konzervatívok támogatásával. Az új 
reformok közül a legfontosabb az alsóbb szintű helyhatósági választások 
egyenlőtlen viszonyainak felszámolása volt, ami együtt járt a választójog 
bizonyos fokú kiterjesztésével. Ezzel azonban nem elégedett meg a szociál- 
demokrata-radikális ellenzék, s egyértelműen állást foglalt a reformok folyta- 
. tása mellett. Ugyanakkor a konzervatív erők is bírálták a kormány intézkedé- 
seit, túlságosan radikálisnak tartva őket. 

Az 1909-es parlamenti választások így szükségszerűen eredményezték 
a Venstre népszerűségének csökkenését, s a kormánypárt elveszítette többségét 
a Folketingben. S bár ekkor még a Venstre kapott megbízást, 1913-ban már 
az RA alakított kisebbségi kormányt a szociáldemokrata Folketing-frakció 
támogatásával. Ezáltal lehetővé vált, hogy a kormány alkotmányváltoztatásokat 
fogadtathasson el a Folketingben, amit a Landsting sem tudott megakadályozni. 
A módosítás egyik lényeges eleme a mindkét párt által már régóta szorgalma- 
zott választójogi rendelkezések további demokratizálása volt, amelynek értel- 
mében egyrészt kiterjesztették a választójogot a nőkre is, másrészt bevezették 
az arányos választójogi rendszert. A másik fontos változtatás a Landstingre 
vonatkozott: a felsőházat ugyan nem sikerült megszüntetni az uralkodóház és 
a mögötte álló konzervatív erők ellenállása miatt, azt azonban sikerült elérni, 
hogy a jövőben azt a 12 felsőházi tagot, akiket eddig az uralkodó nevezett ki, 
a törvényhozási időszak lejárta előtt maga a Landsting válassza meg saját 
tagjai közül. Bár az eredeti elképzeléseket, a Landsting felszámolását s ezáltal 
a konzervatív politikai erők hatalmának további erőteljes korlátozását, vala- 
mint a közvetlen, titkos és egyenlő választójogot nem sikerült maradéktalanul 
megvalósítani, az elért módosítások így is fontos lépések voltak a parlamenti 
rendszer demokratizálása és a konzervatív körök politikai hatalmának korlá- 
tozása terén. 

Az első világháború idején Dánia semlegessége ellenére észrevehetően 
romlottak a lakosság életkörülményei. Ennek hatására ugyan nem rendült 
meg a társadalom többségének bizalma a szociáldemokraták támogatta RA- 

kormány iránt, a két párt vezetősége 1916-ban mégis úgy döntött, hogy két 
szociáldemokrata Folketing-képviselő ún. ellenőrző miniszterként lépjen be 
a kormányba, mintegy azt a látszatot keltve, hogy az RA-tól független erők 
ellenőrzik a kormány politikáját. 

A szociáldemokrata politikusok kormányba való belépését heves vita után 
szavazta meg az összehívott rendkívüli kongresszus. Ezen az ún. éjszakai 
kongresszuson (Natkongressen)"? a Stauning vezette többség a reformista 
politika sikeres továbbvitelének biztosítékát látta a kormányba való belépés- 
ben, a kisebbség (amely ideológiai elképzeléseit illetően rendkívül differenciált 
volt)" viszont az 1913-as programban megfogalmazott szocialista célok eláru- 
lását látta ebben a lépésben. Stauningék végül is győztek, és Stauning maga 
is belépett a kormányba." 

A háború és a tömegek ezzel összefüggő nyomora, a dán szociáldemok- 
rácia vezetőinek nyilt lemondása az osztályharcról megerősítette a párton 
belüli baloldali csoportokat. Dánia ugyan nem vett részt az első világháború- 
ban, ennek ellenére a háború befejező szakaszában itt is bevezették a kenyér- 
és lisztjegyet, majd a vaj és a zsír jegyre történő árusítását is. Tovább fokozták 
a párton belüli ellentéteket az 1917-es oroszországi forradalmak sikerei és az 
1918-as novemberi német forradalom kezdeti eredményei. A nézeteltérések 
végül is odáig fajultak, hogy a baloldaliak egy része G. Trier, M. Nielsen 
és Martin Andersen Nexő vezetésével 1918 áprilisában kiléptek az SD-ből 
és megalapították Dánia Szocialista Munkáspártját (Socialistisk Arbejderparti), 
amely azonban rendkívül csekély taglétszámú volt. 

Ezzel azonban még korántsem fejeződött be a pártbeli erők polarizálódása. 
1919 őszén a párt ifjúszocialista csoportjának néhány radikális tagja szintén 
kilépett az SD-ből, s 1919. november 9-én Dánia Szocialista Munkáspártjának 
tagjaival együtt megalakította Dánia Baloldali Szocialista Pártját (Danmarks 
Venstresocialistiske Parti). 

Az új párt teljes támogatásáról biztosította az 1917. októberi orosz forra- 
dalom célkitűzéseit s addig megvalósított eredményeit. Programjában állást 
foglalt a dán nagybirtokrendszer radikális felszámolása és a földosztás mellett, 
a tőkés tulajdonban lévő gyárak, üzemek államosítása, a munkáshatalom 
megteremtése és a monarchia felszámolása mellett. A párt 1920 novemberében 
csatlakozott a Kominternhez, s felvette Dánia Kommunista Pártja (Danmarks 
Kommunistiske Parti) nevét. 

A pártszakadás következtében lényegesen nem gyengült meg az SD, 
sőt még egységesebben tudott fellépni a reformista politika mellett. Ennek 
látványos jele az 1920. január elsején bevezetett nyolcórás munkanap volt, amely 
az alkotmányjogi követelések mellett szintén több éves követelése volt a szociál- 
demokráciának. A másik fontos esemény az 1920-as kormányválság volt, amely 


20 Az elnevezés onnan ered, hogy éjszakába nyúlóan vitatkoztak a küldöttek a belépésről. 

" E kisebbséghez tartozott a szakszervezetek anarchoszindikalista szárnya, az ifjú- 
szocialisták radikális irányvonala, és a szociáldemokrata értelmiség egy része. 

3 Erik Rasmussen: Velfárdsstaten paa vej 1913-1919. Politikens dankmarkshistorie. 13. 
k. Köbenhavn, 1965. 29-44. o.; Lad falde hvad ikke kan staa. Dansk arbejderbevágelses historie. 
1. k. Forbundect Socialisterne. Köbenhavn, 1975. 89. o. 

azzal kezdődött, hogy X. Keresztély király (1912-től 1947-ig uralkodott) 
visszahívta Zahle parlamenti többségre támaszkodó kormányát. A háttérben 
azonban azokat a konzervatív erőket kell keresni, amelyek Schleswig-Holstein 
kérdésében? az RA-val ellentétes nézetet vallottak. Amíg ugyanis az említett 
konzervatív erők az egész terület visszacsatolását követelték, addig a kormány 
elfogadta az 1920-as népszavazás" eredményét, aminek lényege, hogy csupán 
Észak-Schleswig került Dániához. A konzervatív erők a kormány megbuktatásá- 
ra törekedtek tehát, ezzel egyidejűleg azonban már a munkásosztály, az ala- 
csonyabb beosztású alkalmazottak, az agrárproletariátus és a kisparasztság 
is egyre erősebben elégedetlenkedett, ugyanis az infláció, az áremelkedések 
és a gazdasági pangás következményeit elsősorban nekik kellett viselniük. 
Nehéz gazdasági és szociális helyzetükért a kormányt és az uralkodóházat 
tették felelőssé, s általános sztrájkot helyeztek kilátásba arra az esetre, ha rövid 
időn belül nem következik be lényeges javulás életkörülményeikben. 

A két tűz közé került szociáldemokrata vezetés kompromisszumos meg- 
oldást keresett: elvileg támogatta az általános sztrájkot (erre a párttagság és 
a szakszervezeti tagság nyomására kényszerült), ugyanakkor minden eszközzel 
igyekezett megakadályozni annak kirobbanását, mert féltette a párt addig kivívott 
pozicióinak korlátozását, illetve elvesztését. Ezért a parlamenti választások 
kiírásáíg egy olyan átmeneti kormány felállítását javasolta, amelyben nem 
vettek volna részt a szociáldemokraták. Schleswig-Holstein kérdésében nem 
tudott határozott, egyértelmű álláspontra jutni a pártvezetőség, véleménye 
mindvégig a kormány és a konzervatív erők álláspontja között ingadozott. 

Az igazi, átütő sikert érthető módon végül is nem az 1920. évi parlamenti 
választás" hozta meg a szociáldemokrácia számára, hanem az 1924-es a szava- 
zatok 36,6 99-ával, amiért 53 mandátum járt a Folketingben, az SD az ország 
legerősebb pártja lett, s Dánia történelmében először tiszta szociáldemokrata 
kormány alakult. 

A dán szociáldemokrácia kétségtelen politikai sikere több, egymással 
összefüggő tényezővel. magyarázható. Az egyik ilyen tényező a dán gazdasági 
fejlődés ugrásszerű felgyorsulása a XX. század első felében. Svédországhoz 
hasonlóan Dánia is a XIX. század hatvanas-hetvenes éveiben még viszonylag 
elmaradott agrárország volt, s csak a századfordulón indult meg s tartott 
körülbelül a harmincas évek végéig az ipari forradalom, amelynek eredménye- 
ként a kis északi állam széles bázison nyugvó, fejlett ipari-agrár országgá vált. 
A fejlődés egyik szükségszerű következményének tekinthető a munkásosztály 
s azon belül is különösen a nagyipari munkások számbeli növekedésének és 


3 Ismeretes, ez a terület évszázados vita tárgya volt Dánia és Németország között, hol 
az egyik, hol a másik (az első világháború alatt Németország) birtokolta. 

4 Mint ismeretes, az első világháborúban vesztes Németországot az antant arra kötelezte, 
hogy Észak-Schleswigben - Dél-Schleswig továbbra is fennhatósága alatt maradt - nép- 
szavazást tartson a hovatartozás kérdésében. 

15 Ezen a parlamenti választáson — rekord részvétel mellett (a választásra jogosultak 80,6 
00-a vett rajta részt) - az RA 16 szavazatot veszített, a Venstre, a Konzervatív Párt és a Szociál- 
demokrata Szövetség viszont, ha eltérő mértékben is, növelte szavazatainak számát, s a legerő- 
sebb párt, a Venstre alakíthatott kormányt. 

minőségi fejlődésének ténye. Országszerte erős szakszervezeti bázisok alakul- 
tak ki, amelyek a központi szervekkel együtt szoros kapcsolatban álltak a szo- 
ciáldemokrata párt szervezeteivel. Az SD a munkásosztály legjelentősebb 
politikai képviselője volt, az általa követett reformista irányvonal egyetértésre 
talált nemcsak a munkások, hanem az agrárproletariátus, a kisparasztság és az 
alkalmazottak egy részénél is. 

A dán szociáldemokrácia azonban sohasem érhetett volna el ilyen átütő 
sikert, ha nem nyeri el az agrárproletariátus és a kisparasztság egy részének 
aktív támogatását. 

A harmadik ok az uralkodó osztályon belüli ellentétek. Az uralkodóház, 
az arisztokrácia és a velük szorosan összefonódó finánctőke egy része továbbra 
is ragaszkodott a feudális-monarchisztikus társadalmi, gazdasági és politikai 
berendezkedéshez, ami viszont már nem felelt meg a dinamikus tőkés gazdasági 
és politikai fejlődésben érdekelt erőknek, az ipari és kereskedelmi burzsoáziá- 
nak, a velük összefonódó finánctőkéseknek és a kapitalizálódó földbirtokosok 
jelentős részének. A feudális elemek felszámolásában és a gazdasági fejlődés- 
ben, ha más pozicióban is, mint a burzsoázia liberális , haladó" szárnya, 
a munkásosztály, az alkalmazottak és az értelmiség jelentős része is érdekelt 
volt, de ugyanez mondható el a parasztság különböző rétegeiről is. A húszas 
évek első felének gazdasági és politikai nehézségei sem hozták közös táborba 
az uralkodóházat, az arisztokráciát, valamint a burzsoázia egyes csoportjait, 
sőt tovább mélyítették a köztük lévő ellentétet, s talán nem tűnik túlzásnak, 
hogy a burzsoázia liberális szárnya hallgatólagosan támogatta a szociál- 
demokrata párt kormányra, de nem hatalomra kerülését, amelynek objektív 
alapja a modernizálásban, a feudális elemek felszámolásában és a parlamenti 
demokrácia további kiépítésében való közös álláspont volt. Olyan eszközt 
látott benne, amely megfelelő külső befolyásolással, azaz a haladó burzsoázia 
részéről érkező ráhatás folytán biztosítani képes a gazdasági előrehaladást, 
s egyúttal fékezni tudja a munkásosztály, az alkalmazottak, az értelmiség, az 
agrárproletariátus és a kisparasztság radikalizálódását. 

Az RA átmeneti visszaesése következtében nem lett tagja a kormánynak, 
a számos kérdésben fennálló nézetazonosság miatt azonban a parlamentben 
támogatta a szociáldemokrata pártot. 


1924-1945 - A SZOCIÁLDEMOKRATA PÁRT 
AZ ÁLLAMPÁRTTÁ VÁLÁSHOZ VEZETŐ ÚTON 


Az 1924 és 1940 közötti időszakot , Stauning-érá"-nak is nevezik a dán 
történelemben, ugyanis egy néhány éves periódustól eltekintve" a Stauning 
vezette szociáldemokrácia kormányzott az országban." Pedig a harmincas- 
negyvenes évek nagy erőpróba elé állították a pártot. A problémák sorozata 
a gazdasági világválsággal kezdődött, amely Dániára némi késéssel, 1930—-1931- 


16 1926-1929 között a Venstre volt kormányon. 
" Erik Rasmussen: Dansk arbejderbevágelses. Köbenhavn, 1979. 43. o. 

ben terjedt át s 1932-ben érte el tetőpontját. Különösen erősen rázta meg 
a válság az exportágazatokat. A főképpen belső piacra dolgozó dán ipar terme- 
lésének volumenét 1930 és 1932 között csupán 13 94-kal csökkentette, ugyan- 
akkor 1929 és 1932 között (az áruk értékét alapul véve) a dán vajexport 23 99- 
kal csökkent. A munkanélküliség 1932-1933 telén a szervezett ipari munkások 
4004-át érintette. Nagy volt a munkanélküliség az alkalmazottak és az agrár- 
proletárok között is. Nehéz helyzetbe kerültek a kisgazdák is, nap nap után 
több tucat parasztgazdaság került árverés alá." 

Ennek ellenére a válság éveiben a sztrájkmozgalom gyengébb volt, mint 
a húszas években, s főleg egyes ágazatokra pl. kohászatra és körzetekre terjedt 
ki. A legélesebb összeütközésekre a munkanélküliek és a rendőrség, az elbocsá- 
tottak és a sztrájktörők között került sor. Egész Skandináviában nagy vissz- 
hangot váltott ki az ún. nakskovi összeütközés. 1931 tavaszán - nyarán Nakskov 
dán városkában a rendőrség szétkergette a munkások május elsejei gyűléseit. 
A munkások ugyanis ezt az alkalmat használták fel politikai és gazdasági köve- 
teléseik (a munkahelyek védelme, a monarchia megszűntetése stb.) nyilvános 
megfogalmazására. A megtámadott tüntetők védekeztek, majd megostromolták 
a rendőröket a helyi bíróság épületében, s végül az államhatalom katonaságot 
vett igénybe a megmozdulás letörésére. 

A válság időszakában elsősorban a kommunisták játszottak vezető szerepet 
a munkásmegmozdulásokban. Aktivizálódásukat az is jelzi, hogy az 1932-es 
választásokon sikerült először két képviselői helyhez jutniuk a Folketingben. 
A kommunisták voltak azok, akik 1933 januárjában a Folketing elé vezették 
az elégedetlenkedő tömegeket, s ezáltal sikerült meggyorsítaniuk a válságellenes 
intézkedések elfogadását. A válság időszakának osztályharca a tekintetben is 
sajátságos volt, hogy jelentős parasztmozgalom bontakozott ki az országban. 
1931-ben jött létre a földművesek egyesülése (Landbrugernes Sammenslutning 
- LS), amelynek volt olyan időszaka, amikor 130 000 tagot számlált. A vezető 
szerep a gazdagparasztoké és a földbirtokosoké volt. Az egyesülés, támadva 
a szakszervezeteket, fellépett a nagytőke ellen is, síkraszállt a , kamatrabszolga- 
ság" megszűntetéséért és a munkabér csökkentéséért, s politikája a parlamenti 
demokrácia megsemmisítésére irányuló felhívásokban tetőződött.?" 

A szociáldemokrata párt, a polgári pártoktól eltérően, széles körű válság- 
ellenes programmal indul az 1932-es Folketing-választáson - sikerrel, ugyanis 
továbbra is kormányon maradt az RA-val -, amelynek alapját a magán- 
kapitalista gazdaságba való állami beavatkozás stratégiája alkotta. 

1933 januárjában a szociáldemokrata párt és koaliciós partnere, az RA 
politikai egyezményt (az ún. kanslergardei kiegyezés) kötött a Venstre vezetői- 
vel, mégpedig igen bonyolult és drámai helyzetben. 1932-1933 telén ugyanis 
zsákutcába jutottak az ún. tarifatárgyalások, mert a vállalkozók 20 94-kal 
akarták csökkenteni a fizetéseket. A Munkaadók Szövetsége tömeges elbocsátá- 
sokkal fenyegetőzött, az Egyesült Szakszervezeti Szövetség viszont sztrájkokat 


28 Vagn Dybdahl (szerk.): Krise i Danmark. Strukturándringer og krisepolitik i 1930"? 
erne. Köbenhavn, 1975. 126. o. 
"9 Richard Andersen: Danmark i 30" erne - en historisk mosaik. Köbenhavn, 1968. 44. o. 

helyezett kilátásba az elbocsátás alá nem eső ágazatokban. A , kanslergardei 
kiegyezés" mindenekelőtt a Venstrének azt az ígéretét tartalmazta, hogy nem 
akadályozzák annak a törvénynek az elfogadását, amely egy évre betiltja az 
elbocsátásokat és a sztrájkokat a jelenlegi bérszint mellett, a szociáldemokraták 
pedig beleegyeztek a korona devalválásába. Az elbocsátások betiltása előnyös volt 
a munkásoknak, de végső soron a burzsoáziának is, a devalválás pedig a farme- 
reknek. Az egyezményt aláíró pártok ezen túlmenően még ígéretet tettek 
többek között a földművesek jövedelmének növelésére konkrétan azáltal, hogy 
csökkenteni fogják a hitelkamatot, haladékot adnak az adósságok kifizetésére, 
csökkentik az ingatlanadót, növelik egyes mezőgazdasági termékek árát, azaz 
burkoltan csökkentik a béreket. A munkanélküliség elleni harc keretében új 
munkahelyek létesítését helyezték kilátásba, különböző szociális reformokat 
(pl. a nyugdíjrendszer stabil alapokra helyezését) ígértek, és általánosságban 
kívánták javítani a bérből és fizetésből élők életkörülményeit. 

A szociáldemokrata kormány a harmincas években szilárd parlamenti 
többsége birtokában részben meg tudta valósítani válságellenes programját. 
Ennek fontos előfeltétele volt a gazdasági konjunktúra általános növekedése, 
ami kb. 1934-től a háború kezdetéig csaknem szakadatlan volt. A párt 
stratégiai és taktikai célkitűzéseinek alapjait az 1934-es program (, Dánia 
a népé") fogalmazta meg. Az 1913-as alapprogramhoz képest nem változott 
sem a távlati célkitűzés (a szocialista társadalom felépítése), sem megvalósításának 
útja, eszközei (a társadalomnak a reformok révén történő fokozatos átalakítása). 
Erre az alapra épültek rá aztán azok a konkrét gazdaságpolitikai célkitűzések, 
amelyekről a későbbiekben lesz szó. 

A gazdasági élet aktivizálásában a szociáldemokrata kormány fontos szere- 
pet szánt az új foglalkoztatási lehetőségek állam által való megteremtésének. 
Ennek érdekében kölcsönöket bocsátottak ki és növelték a közvetlen adókat, 
melyek elsősorban a nagy jövedelmeket, birtokokat és örökségeket terhelték . 
meg kiegészítő adókkal. A közmunkákat főleg a közlekedésnél és a szállításnál 
szervezték, azaz az államosított szektorban. 

A foglalkoztatottság növelésének másik fontos eszköze a fd snósáknák 
nyújtott hitel olcsóbbá tétele volt. Alaposan csökkentették az állami bankok 
leszámítolási kamatlábát (az 1929-es 5 94-ról 1933 végére 2,5 94-ra, bár 1939 
elején 3,5 99-ra emelték), a tőkekivitelt pedig ideiglenesen betiltották, ami 
lehetővé tette, hogy az állami bankok jelentős valutatartalékokat halmozzanak 
fel. Másfelől enyhítették a vállalatok eladósodását a bankoknál. Mindez a kül- 
földi tőkebeáramlással együtt növelte a húszas évekhez képest a tőkeberuházá- 
sok szintjét. 

A szociáldemokrata kormány a mezőgazdaság terén az agrárpártok támoga- 
tásával kifejlesztette és megerősítette a válság éveiben kialakult, behozatalt 
tiltó vámok rendszerét, a központosított szövetkezeti kereskedelmet és a garan- 
tált termelési árakat. Ez a szabályozás inkább a mezőgazdasági termelés korláto- 
zását szolgálta, mivel az közvetlenül összefüggött a külkereskedelmi feltéte- 
lekkel. Az 1933-as angol-dán kereskedelmi egyezmény szerint ugyanis Dániá- 
nak meghatározott kvótája volt a brit piacon. 

A harmincas évek közepétől a termelés növekedési üteme mindinkább 

felülmúlta a húszas évekét. Míg korábban elsősorban ésszerűsítéssel érték el 
a növekedést, addig a harmincas években a vállalatok közvetlen bővítésével 
és új vállalatok, sőt egész ágazatok létrehozásával. Az ipari termelés volumene 
1930 és 1939 között 35 99-kal nőtt, s az ugrásszerű növekedés elősegítette a to- 
vábbi tőkekoncentrációt és centralizációt. Megnőtt a vállalatok árutermékeinek 
átlagértéke, s az egy vállalaton belüli motorok átlagos kapacitása; növekedett 
továbbá az ipari társaságok száma s ezzel párhuzamosan csökkent a kereskedelmi 
bankoké. 

Az említett folyamatok következtében a munkaképes dán lakosság össze- 
tétele a két háború közötti húsz évben valamelyest megváltozott (az összlakos- 
ság 1940-ben 38 millió volt). Mindenekelőtt még inkább csökkent a mező- 
gazdasági lakosság aránya s nőtt az iparban foglalkoztatottaké: 1900-tól 1930-ig 
9-ről 28 94-ra, 1940-re pedig 33 99-ra nőtt. A növekvő gépesítés következtében 
csökkent a bérmunkások és a kisbérlők aránya a falusi lakosságon belül. 
A falujukat elhagyó emberek vagy az iparba, vagy a közlekedésbe távoztak, 
ritkán az is előfordult, hogy megszerezték saját bérelt parcellájuk tulajdon- 
jogát, a gyakoribb azonban az volt, hogy a bérelt földek visszakerültek eredeti 
tulajdonosaik - a földbirtokosok és a gazdagparasztok — használatába. A gazda- 
ság fokozatos átstruktúrálódása következtében jelentősen emelkedett a kereske- 
delmi és szállítási dolgozók, valamint a mérnökök és technikusok létszáma is. 

A dán szociáldemokrácia tökéletesítette a társadalombiztosítás rendszerét 
is, amelyben kiemelkedő szerepet töltött be K. Steincke társadalombiztosítási 
miniszter. Az 1932-1933-ban kidolgozott, s még 1933-ban elfogadott új 
társadalombiztosítási törvények rendszerezték az addig felgyülemlett s gyakran 
egymással is ellentétes rendelkezéseket, sőt számos vonatkozásban módosították 
is őket. Az az alapelv, hogy a szociális segélyeket maguk a biztosítottak fizetik, 
lényegében véve továbbra is fennmaradt, egyúttal nőtt a központi és a helyi 
államigazgatási szervek szerepe, s javultak a lakosság legszegényebb rétegeinek 
a biztosítási feltételei. Így például 1933-tól a központi és a helyi államigazgatási 
szervek finanszírozták kétharmad: egyharmad arányban a munkanélküli segé- 
lyek összegének felét; négy hónapról hat hónapra emelték a munkanélküli 
segélyek folyósításának időtartamát." 

Az ingyenes orvosi ellátás és betegsegélyezés jogát biztosították a 14-60 
éves munkaképes állampolgárok kevés vagyonú többségének és gyermekeinek 
(ez 1939-ben a lakosság 77 99-át tette ki). A betegbiztosítás jogot adott az öreg- 
ségi nyugdíjra is 60 éves kortól, illetve abban az esetben, ha az illető képtelen 
anyagilag gondoskodni önmagáról. Ez időtől kezdve a szociális segélyek mérté- 
két a létfenntartási költségek indexének megfelelően szabályozták. A társadalmi 
gondozás különböző fajtáinak megszerzési jogával — utólagos visszafizetés 
esetén — azok élhettek, akiknek vagy nem volt joga betegségi, rokkantsági vagy 
munkanélküli segélyre, vagy pedig nem élhettek már vele, pl. mert hat hónapon 
túl voltak munkanélküliek. 

Olyan esetekben, amikor a társadalmi gondoskodás közismert munka- 
kerülőt vagy alkoholistát érintett, fenntartották a korábbi szegénységi segély 


9 V. Dybdahl: Krise . . . 45. o. 

elnevezést, ez azonban a választójogtól való megfosztáshoz vezetett. Más 
esetekben a társadalmi gondoskodás nem vezetett jogsérelemre, s általában 
a társadalom kötelességének, nem pedig valamely különleges jó cselekedetnek 
tekintették. 

A válságot követő első Folketing-választás azt mutatta, hogy széles tömegek 
helyeslik a szociáldemokrata politikát. Az 1935-ben megtartott rendkívüli 
választáson a szociáldemokrata párt 46,194-át kapta meg a szavazatoknak, 
az előző, 1932-es választáshoz képest 100 000 új választó bizalmát nyerte el, 
s újabb hat mandátumot szerzett a parlament alsóházában. 1936-ban az SD és 
az RA szerezte meg első ízben a szavazatok abszolút többségét a Landstingben, 
s ezáltal sikerült elkerülni a parlamenti együttműködést a jobboldali pártok- 
kal." 

A párttagság létszámának emelkedése is tükrözte a szociáldemokrácia 
iránti bizalmat: 1929-ben még 149 000 tagja volt az SD-nek, 1939-ben már 
207 000.?? 

1940-ig Dánia semleges álláspontra helyezkedett a nemzetközi politikai 
és katona-politikai kérdésekben, s csupán visszafogottan bírálta a hitleri 
Németország politikáját, ami nyilvánvalóan azzal a jogos félelemmel magya- 
rázható, hogy erőteljesebb, keményebb bírálat esetében Németország retorzió- 
ként megszállja az országot. A megszállásra ennek ellenére 1940. április 9-én 
mégis sor került. A megszállás évei alatt sajátos pozicióba került az ország. 
A dánok csak szimbolikus ellenállást tanúsítottak a német támadással szemben, 
ami feltételezhetően elsősorban azzal magyarázható, hogy az ország kormánya 
tisztában volt saját erejével, a német katonai fölénnyel, s azzal is, hogy katonai 
segítséget nem várhat sem a nyugati hatalmaktól, sem a Szovjetuniótól. Sikerült 
olyan megállapodást kötniük a német kormánnyal, hogy Dániában nem vezetik 
be a német polgári közigazgatást, a dán szociáldemokrata kormány"? helyén 
marad, s diplomáciai csatornákon keresztül tartja fenn a kapcsolatot Német- 
országgal, ugyanakkor a katonailag megszállt ország külkapcsolatait lényegében 
Berlinben határozzák meg. Ez a kompromisszum viszonylag elviselhetőbb 
belpolitikai légkört biztosított Dánia számára. 

1941. június 22-e után a dán kormány továbblépett a megszállókkal való 
együttműködés útján: a német kormány nyomására megszakította a diplomáciai 
kapcsolatokat a Szovjetunióval, szolidaritásáról biztosította Németországot és 
szövetségeseit, s ösztönözte a helyi fasisztákat akeleti frontra küldendő önkéntes 
légió létrehozására. E folyamatnak mintegy betetőzése volt az, hogy Dánia - azzal 


" R. Andersen: Danmark . . . 123. o. 

a B. Erichsen: Om arbejderbevágelsen. 182. o. 

3 Amikor a német megszállás fenyegette Dániát, nagy politikai pártjai összefogtak. 
Megalakult a pártközi együttműködési bizottság (1941 áprilisában) s 1941. július 8-án meg- 
alakult Stauning új, ún. nemzeti kormánya, amelyben az SD, a Venstre, az RA és a Konzervatív 
Párt vett részt. 1942 májusától, Stauning halála után, V. Buhl! (a polgári pártok parlamenti támo- 
gatásával) tiszta szociáldemokrata kormány a irányította a német megszállók árnyékában az or- 
szágot. 1942 novemberétől 1943. augusztus 29-ig, a közvetlen német hatalomátvételig pedig 
E. Scavenius (konzervatív párti) kormány a - a többi polgári párt és az SD támogatásával — 
állt az ország élén. 

a kikötéssel, hogy nem lesz hadviselő ország — belépett az antikomintern pak- 
tumba. 

A második világháború menetében 1943-ban bekövetkezett változás, 
a szövetséges hatalmak fokozatos térnyerése felerősítette a dán ellenállási 
mozgalmat is, amelynek legfőbb szervezője a kommunista párt volt. Csaknem 
naponta követtek el szabotázsakciókat, került sor tüntetésekre, sztrájkokra, sőt 
több ízben fegyveres összetűzések is kirobbantak az ellenállók és a német 
egységek között. A dán kormány visszautasította a megszállók ultimatív köve- 
telését, miszerint vezessék be a rendkívüli állapotot az országban. A háborúban 
bekövetkezett fordulat óta ugyanis a kormány jobban félt attól, hogy végül is 
teljesen elveszíti a tömegek bizalmát és támogatását, mint attól, hogy magára 
vonja a németek elégedetlenségét. Válaszul maguk a megszállók vezették be a 
rendkívüli állapotot s augusztus 29-én átvették a teljhatalmat az országban. 
Ettől kezdve Dánia helyzete hasonló volt a németek által megszállt többi 
ország helyzetéhez. 

Az SD vezetősége és tagságának zöme óvatos, sőt még inkább tartózkodó 
álláspontra helyezkedett az ellenállási mozgalmat illetően, számos párttag, 
mint pl. Frede Jacobsen egyénileg csatlakozott a mozgalom munkájának 
koordinálására életre hívott Szabadságtanácshoz (Frihedsraadet). 

Dániában a német csapatok 1945. május 5-én tették le a fegyvert. Csupán 
a Borgholm szigeti német helyőrség folytatta az ellenállást, míg május 9-én 
a szovjet csapatok elfoglalták a szigetet. 


1945-1972 - A JÓLÉTI ÁLLAM TOVÁBBI KIÉPÍTÉSE 


Bár Dánia elsősorban az 1943-ig fennállt , sajátos megszállás"-nak  köszön- 
hetően nem szenvedett olyan súlyos károkat, mint pl. Anglia vagy a Szovjet- 
unió, az általános gazdasági nehézségek (infláció, munkanélküliség, áruhiány, 
hatalmas belső államadósság stb.) azért itt is voltak. A gazdasági élet újra- 
indítása csak lassan haladt, amit nemcsak a belső nehézségek okoztak, hanem 
Dánia hagyományos kereskedelmi partnereinek, mindenekelőtt Angliának 
és Franciaországnak a meggyengülése is szerepet játszott benne. Fokozatosan 
teret nyert az ország termelésében és pénzügyi életében az amerikai tőke, 
s tulajdonképpen ezzel magyarázható Dániának 1947 júliusában a Marshall- 
tervhez való csatlakozása. Dánia részben kölcsön, részben segély formájában 
280 millió dollárt kapott az Egyesült Államoktól. Az amerikai segítségnyújtás 
egyfelől lehetővé tette a dán gazdasági élet stabilizálását és a nyugat-európai 
országokhoz fűződő gazdasági kapcsolatok helyreállítását és fejlesztését, más- 
felől azonban lehetővé vált az amerikaiak egyre erősödő beavatkozása a gazdaság- 
politikába. 

A hidegháború kezdete ismét napirendre tűzte a skandináv országok 
nemzetbiztonságának problémáját. Újból felvetődött — a harmincas években 
már sikertelenül megfogalmazódott — skandináv védelmi szövetség megalakítá- 
sának gondolata. A svédek kezdeményezésére 1948 tavaszán hármas tárgyalá- 
sok kezdődtek Dánia, Norvégia és Svédország között, amelyek végül is ered- 

ménytelenül zárultak. A fő akadályt a svéd-norvég nézeteltérések képezték: 
Svédország ugyanis ragaszkodott a tervezett szövetség semleges jellegéhez, 
Norvégia viszont úgy vélte, hogy a szövetségnek nyugatbarát orientációt kell 
követnie. Dánia hiába próbálkozott közvetítéssel. Eközben az amerikai 
diplomácia szovjetellenes kampányt folytatott Dániában, s azzal fenyegető- 
zött, hogy a semleges szövetség résztvevői nem kapnak amerikai fegyvereket. 
1949 elején a három skandináv ország hivatalosan is beismerte, hogy nem tud 
megegyezni. S ezek után már csak egy lépés volt Dániának az Észak-atlanti 
Szerződés 1949. áprilisi aláírása. 

Nem sokkal a második világháború befejeződése után megindult a szociál- 
demokrata párt sorainak rendezése, ami többek között azért is fontos volt, 
mert a megszállókkal való együttműködés miatt meggyengült a választók 
jelentős részének párt iránti bizalma. Sokan kiléptek a pártból, s a kommunista 
pártot támogatták, amely az ellenállási mozgalomban betöltött domináns 
szerepe miatt politikailag megerősödött. E folyamatban fontos lépcsőfok volt 
az 1945 augusztusában elfogadott kommunista párti program, amely a Kom- 
intern 1935-ös, VII. kongresszusán elfogadott népfrontstratégia talaján állva 
fogalmazta meg az , aktív demokrácia" jelszava alatt a szocializmusba való bé- 
kés átmenet koncepcióját." A kommunista párt a munkásegység megteremtése 
mellett szállt síkra, s ezért minden lehetséges fórumot megragadott a szociál- 
demokratákkal való együttműködés kialakítására. 

A kommunista párt koncepciójával szemben, ennek mintegy ellensúlyozá- 
saképpen dolgozta ki ideológiai és politikai nézetét még ugyanebben az eszten- 
dőben a szociáldemokrata párt is. A program célkitűzései megegyeztek az 
1913-as alapprogram elképzeléseivel. A reformista politika, amely a harmincas 
évek közepétől a megszállásig széles körben elfogadott és támogatott volt, 
középpontjába az állami irányítás továbbfejlesztése és az állami beavatkozásnak 
újabb gazdasági ágazatokra való kiterjesztése került a társadalmi rétegek és 
csoportok együttműködésével. Mindez együtt járt — természetesen a kapitalista 
társadalom keretei között — a teljes foglalkoztatottságra és minél teljesebb 
szociális egyenlőségre való törekvéssel. A társadalmi felemelkedés mellett a 
program hitet tett a kulturális és morális egyenlőség megteremtése mellett is, 
ami azt tükrözte, hogy a későbbi miniszterelnök, Jens Otto Krag (1915-1978) 
vezette programelőkészítő bizottság sikerrel próbálta meg ötvözni a demokrati- 
kus szocializmus két alapvető elemét: a gazdasági és a kulturális demokráciát. 

Az 1945-ös választási harcban a Venstre és a Konzervatív Párt élesen 
. támadta a szociáldemokrata párt programjának három alappillérét, a teljes fog- 
lalkoztatottság, a társadalombiztosítás és az ipari demokrácia követelését mint 
olyan szocialista jellegű célokat, amelyek megítélésük szerint gazdaságilag ve- 
szélyeztetik az ország stabilitását, és összeegyeztethetetlenek Dánia demok- 
ratikus berendezkedésével. A kommunista párt viszont, amely a bankok, a mono- 
póliumok azonnali társadalmasítását is követelte, természetszerűleg túlságosan 
megalkuvónak tartotta a szociáldemokrácia választási programját, mert abban 


"" Lad falde . . , 158. o. 

, csak"? a cementművek, valamint a mész- és téglagyárak államosítását fogal- 
mazták meg." Í 

Az 1945-ös Folketing-választáson a szociáldemokrata párt 18 mandátumot 
veszített; ez részben azt mutatja, hogy a háború alatt a munkásosztály, az értel- 
miség és az alkalmazottak egy része balra tolódott, s a kommunista jelöltekre 
szavazott; részben az SD vezetőségének háború alatti ingadozó magatartása 
miatt a városi és falusi kistulajdonosok egy része is elfordult a párttól s inkább 
a Venstrére szavazott, s így a Venstre alakíthatott kormányt. Ennek ellenére 
csak ideiglenesen kellett átadnia a kormányrudat a Venstrének, 1947-ben 
ugyanis kilenc új mandátum birtokában ismét kormányt alakíthatott. Az új 
kormány élére Hans Hedteít (1903-1955) került, de ő korántsem volt olyan 
képzett politikus, mint Stauning, s a már említett okok miatt a párt sem rendel- 
kezett olyan stabil tömegbázissal, mint a harmincas évek szociáldemokrata 
kormányai. A szociáldemokrata kormány így az RA támogatása ellenére is 
csak 1950-ig maradt hivatalában. 

Az 1950-1953 között kormányzó Venstre-konzervatív koalíciónak talán 
a legfontosabb lépése az alkotmány 1953-as módosítása volt, amit a szociál- 
demokrata párt is támogatott. Ez azzal magyarázható, hogy a szociáldemokrá- 
cia és a két legnagyobb polgári párt, a Konzervatív Párt -— amelynek koncep- 
ciója lényegében megegyezett a Venstre álláspontjával (a magántulajdon védel- 
me, az állam gazdasági beavatkozó szerepének korlátozása, egyértelmű elköte- 
lezettséég a NATO mellett) -, és a Venstre is — a polgári demokrácia talaján 
állva — saját akkori pozícióját megerősítendő az alkotmány további demokra- 
tikus átalakítását kívánta. 

Az új alkotmányi rendelkezések értelmében bevezették az egykamarás 
parlamentet (Folketing), 25 évről 23 évre szállították le a választók életkorát, 
gyakorlatilag teljesen megszüntették a vagyoni cenzust, a parlamentben állandó 
helyet kaptak a Ferőer szigetek s első ízben Grönland képviselői is, és bővítet- 
ték a népszavazásra bocsátható kérdések körét (korábban csak külpolitikai kér- 
désekben, később viszont már belpolitikai problémák, pl. alkotmánymódosítás 
vonatkozásában is). Felállítottak továbbá svéd mintára egy olyan intézményt 
is, amely az állampolgárok védelmét garantálta az államigazgatással szemben. 

Az 1953. évi alkotmánymódosítás, s különösen pedig első két pontja 
fontos mérföldkő volt a polgári társadalom politikai rendszerének kiépítésében, 
amelyben a vállalkozói rétegek, a városi és falusi kistulajdonosok, az értelmi- 
ség, továbbá az alkalmazottak egy része, sőt a munkásosztály egy része is 
érdekelt volt. A harmincas években végbement társadalmi és gazdasági válto- 
zások, az állammonopolista kapitalizmus kiépítése, amelynek folyamatát csak 
rövid időre lassította le a világháború, megteremtették a politikai rendszer 
polgáriasodásának további előfeltételeit. 

Az ötvenes évek második felében fejeződött be az a hosszú történeti 


85 Fremtidens Danmark. Köbenhavn, 1945. 9., 55. o. 

" Az 1943-ban megtartott parlamenti választáson, amelyen az 1941-1945 között csak 
illegálisan működő kommunista párt nem vehetett részt, az SD még 66 képviselői helyet 
szerzett. 

szakasz Dániában, amelynek eredményeként az állam fejlett iparral rendelkező 
mezőgazdasági állammá vált. Ebben a folyamatban fontos szerepe volt az 1953 
őszén újból kormányra kerülő SD-nek, amely 1957-ig kisebbségi kormány- 
ként működött az RA parlamenti támogatásával. 1957 májusában azonban bo- 
nyolult tárgyalások után, amelyekben fontos szerep hárult az új szociáldemok- 
rata pártelnökre és miniszterelnökre, H. C. Hansenra (1955-től, H. Hedteft 
halála óta viselte e tisztségeket), létrejött egy olyan többségi kormány, amelyben 
az SD, az RA és az ún. , Jogszövetség" (Retsforbund - a földállamosítások 
híveinek szervezete) vett részt. 1945 óta ily módon Dániában először jött 
létre szilárd parlamenti többségre támaszkodó kormány. Az RA és az SD 
között már évtizedek óta szoros kapcsolat állt fenn, amelyet csak ideiglenesen 
szorított háttérbe a Dánia NATO-tagságával kapcsolatos nézeteltérés (az SD 
többsége támogatta, az RA viszont bírálta, az ötvenes évek második felére 
azonban már elfogadta). A , Jogszövetség" szintén támogatta az ország nyugati 
katonai-politikai és gazdasági elkötelezettségét, s egyetértett az SD gazdaság- 
politikai elképzeléseivel is, így fennálltak az együttműködés feltételei. 

A dán szociáldemokrácia számára tehát újból lehetővé vált az állam- 
monopolista kapitalizmus további kiépítése az országban. A gazdasági élet 
egyik legfontosabb szabályozó eszköze továbbra is a pénz- és hitelpolitika volt 
a harmincas évekhez hasonlóan. A lakosságtól és a magán- és állami vállala- 
toktól származó adóbevételek egyre növekedtek, s 1957-ben már az állami 
jövedelmek aránya a nemzeti össztermék 26 99-t tette ki. 

Természetes, hogy a társadalmi szektornak a tőkebefektetésekben és a 
fogyasztásban való részesedése folyamatosan nőtt. Ezeket a tőkeigényes, 
kevés haszonnal járó ágazatokba: a szállításba, a híradástechnikába, az energe- 
tikába és a nem termelő szférába fektették be. Új jelenség volt a gazdaság- 
politikában az is, hogy több évre előre programozták a gazdaságfejlesztést. 

Az erőteljes konjunktúra időszaka kedvezett a rég megígért szociális 
reform (az 1950-ben kidolgozott szociális , csomagterv") végrehajtásának. 
1956 és 1961 között egy sor új törvényt hoztak, amelyek jelentősen javították 
a társadalombiztosítás ügyét. Ettől kezdve az öregségi nyugdíj jogát minden 
állampolgár elnyerte. Az idősebbek legszegényebb rétegének nyugdíját fel- 
emelték, bár összege így is csupán egy képzetlen munkás fizetésének a felét 
érte el. Egyidejűleg bevezették a mindenkire vonatkozó 1 94-os jövedelem- 
biztosítási adót, a nyugdíjkorhatárt 67, az egyedülálló nők esetében pedig 62 
évben állapították meg. Korábban az öregségi nyugdíj havi folyósításának elő- 
feltételéül azt kívánták meg, hogy a kedvezményezett tagja legyen valamelyik 
betegsegélyző pénztárnak, az új szabályozás eredményeként minden öregségi 
nyugdíjra jogosultnak egy meghatározott alapösszeget folyósítottak attól füg- 
getlenül, hogy tagja-e valamelyik betegsegélyző pénztárnak, s ezen felül a 
pénztárba korábban folyamatosan befizetett összeg nagyságától függően még 
további összegeket fizettek ki a jogosultaknak."" 


" Franz Wendt: Besáttelse og atomtid. Politikens Danmarkshistorie. 14. k. Köbenhavn, 
1966. 395., 419. o.; fens Otto Krag-Knud Börge Andersen: Kamp og fornyelse. Socialdemokra- 
tiets indsats i dansk politik 1955-1971. Köbenhavn, 1972. 106. o. 

1961-ben új alapprogramot fogadott el a szociáldemokrata párt, amely 
Az úton előre" (Vejen fÍrem) néven vált ismertté. Az új dokumentum számos 
stratégiai kérdésben módosította az 1913-as alapprogramot. A legfontosabb 
változtatás az alapvető termelési eszközök tulajdonformájára vonatkozott. 
1913-ban ugyanis a baloldali erők nyomására hosszú távú célként egyértel- 
műen megfogalmazták az alapvető termelési eszközök társadalmasításának 
gondolatát, 1961-ben viszont már semmilyen formában sem olvasható ez a 
követelés a programban, helyette a , szociális szempontok alapján" szabályo- 
zott piacgazdaság eszméje válik központi elemmé. Ezt összekapcsolták egy 
olyan hosszú távú reformpolitikával, amelynek középpontjában a szociál-, a 
lakás- és a struktúrapolitika, azaz az ország gazdasági szerkezetének moderni- 
zálása állt. Hangsúlyozták továbbá a teljes foglalkoztatottság szükségességét 
is a teljesítményorientált gazdasági rendszer egyidejű működése mellett. 
E gazdaság- és szociálpolitikai célok elérésének előfeltételéül a program a jöve- 
delmi és vagyoni viszonyoknak megfelelő adózást jelölte meg, amely az egyes 
társadalmi rétegek differenciált hozzájárulásának eszméjét próbálta érvénye- 
síteni a társadalmi terhek viselése terén. E követelés mögött az SD baloldalá- 
nak nyomása figyelhető meg. 

Az új programban megfogalmazott demokratikus szocialista társadalom, 
amely az egyenlőségen, a demokrácián és a szolidaritáson alapul, s amely a 
jóléti állam kiteljesedétt formájával azonos, elsősorban Németország Szociál- 
demokrata Pártjának 1959-es Bad Godesberg-i programjában szereplő demok- 
ratikus szocialista társadalmi modell sajátos jegyeit viseli magán." 

A szociáldemokrata kormány az 1961 és 1967 közötti időszakban számos, 
a dolgozók életkörülményeit javító szociális intézkedést dolgozott ki és hajtott 
végre. Ezek közül a legfontosabbak a következők: 

1. 30 99-kal emelték a betegsegélyző pénztárak állami támogatását; 

2. bevezették az özvegyi nyugdíjat; 

3. családi tanácsadó szolgálatot hoztak létre; 

4. oktatási segélyalapot létesítettek a rászoruló iskolaköteles gyermekek 
részére; 

5. felemelték a munkanélküli pénztárak pénzügyi alapjai állami támogatá- 
sának mértékét; I 

6. a mozgásképtelenek számára rehabilitációs intézményeket állítottak 
fel, amelyeket folyamatosan modernizáltak is; 

7. állami tartalékalapot teremtettek a bérből és nyugdíjból élők nyugdíjá- 
nak kiegészítésére. 

Az említett szociális intézkedések érezhetően nagyobb terheket róttak 
az államháztartásra és a nemzetgazdaságra: 1960 és 1970 között 10-ről 17 99-ra 
emelkedett a bruttó társadalmi terméknek a szociális kiadásokra fordított há- 
nyada. 1965 és 1970 között az oktatási kiadások is emelkedtek 5 99-ról 7 99-ra.?? 


3 Vo. Balogh László: A kritikai racionalizmus és a bernsteinizmus hatása az SPD mai 
ideológiájára. Tájékoztató, 1984. 1. sz. 

"9 Else Marie Kjerkegaard (szerk.): Levevilkaar i Danmark. Köbenhavn, 1976. 296., 
298. o. 

Ezzel egyidejűleg az adóknak és az illetékeknek a bruttó társadalmi termékben 
való részesedése növekedett: míg 1966-ban még csak 33,1 94 volt, addig 1969- 
ben már 35 ,4 94, 1972-ben pedig már 44,5 99. Ebből a közvetlen adók 47, a 
közvetett adók 46, a társadalmi biztosításhoz adóként behajtott hozzájárulások 
pedig 794 -ot tettek ki 1966 és 1972 között." 

A teljes foglalkoztatottság megvalósítására irányuló politikának egyaránt 
voltak pozitív és negatív következményei. Kedvező változásként értékelhető, 
hogy a bérek átlagosan 12-15 94-kal nőttek, kedvezőtlen jelenségként viszont 
az, hogy részben ennek hatására fokozódott az infláció a hatvanas évek felében, . 
aminek következtében a kormány kénytelen volt leértékelni a koronát, az or- 
szág hivatalos pénznemét, továbbá bevezetni a pontadóztatást és az árstopot."! 

A szociális intézkedések bevezetésének további hátrányos következmé- 
nye volt a közigazgatási apparátus, abban is elsősorban a szociális ügyekkel 
foglalkozó ügyintézőknek a túlzott számbeli növekedése. Ezzel szemben a gaz- 
daság termelő szektoraiban, mindenekelőtt a nyereségre orientált bérezés 
fokozatos bevezetésének hatására, számottevően növekedett a termelés, ami 
szoros összhangban állt az SD 1961-es programjával. 

A gazdasági struktúrában bekövetkezett változások hatására jelentős 
számú paraszti erők (elsősorban kisparasztok és agrárproletárok) hagyták el 
a falvakat s vállaltak munkát a városokban, aminek nyomán csökkent a Venstre 
és a Radikális Venstre választói bázisa. Ennek eredményeként közeledés indult 
meg a Venstre, a Radikális Venstre és a Konzervatív Párt között, s ez az 1968-as 
konzervatív-liberális polgári koalíciós kormány megalakításában csúcsosodott ki. 

A hatvanas években a szociáldemokrata párt fokozatosan kezdte elveszí- 
teni hagyományos bázisának a , kék galléros" munkásoknak a támogatását. 
Tulajdonképpen ugyanez mondható el az agrárproletárok egy részével kap- 
csolatban is, akik az 1959-ben alakult, s a hatvanas években fontos szerepet be- 
töltő Szocialista Néppárt (Socialistiske Folkeparti — SF)-hoz csatlakoztak. (A 
párt legfőbb vezetője a kommunista pártból reformista nézeteiért kizárt Aksel 
Larsen volt.) Harc bontakozott ki a két párt között az egyre jelentősebb erőt 
képviselő , fehér galléros" rétegek megnyeréséért is. Tendenciaként állapít- 
ható meg, hogy az SD-ben a , fehér gallérosok" aránya állandóan emelkedett, 
csökkent ugyanakkor a , kék gallérosok" száma, különösen a fiataloké. 

A hatvanas évek elején az értelmiségiek és alkalmazottak új generációja 
vette át az SD irányítását. Az 1960-ban elhunyt utolsó munkásvezér, H. C. 
Hansen helyére kerülő új vezetők, elsősorban a későbbi miniszterelnök, Vigo 
Kapmann (1960-1962) és Jens Otto Krag, aki 1962-1968 és 1971-1972 között 
volt ugyancsak miniszterelnök, már nem rendelkeztek munkástapasztalatokkal, 
korántsem kötődtek már olyan erős szálakkal a fizikai munkásokhoz, mint 
elődeik. Ugyanakkor általános műveltségük és elméleti ismereteik összehason- 
líthatatlanul magasabbak voltak a korábbi vezetőkénél. A párton belül kezdett 
kialakulni egy baloldali csoport — K. Heinessen és Ivar Nörgaard fiatal köz- 
gazdászok vezetésével -, amely progresszív adóreform bevezetése mellett szállt 


49 Claus Frisberg: Den nordiske velfárdsstat. Köbenhavn, 1977. 105. o. 
41 To. 69-74. o. 

síkra, s a korábbiaknál jelentősebb terheket rótt volna a gazdagabb rétegekre. 
Mivel a Néppártnak is hasonló elképzelései voltak, ezért a hatvanas évek köze- 
pétől közeledés indult meg a két párt között, ennek első kézzelfogható jele 
az 1966-os parlamenti választás után közöttük létrejött parlamenti együtt- 
működés volt. Ezen a választáson a Néppárt 10-ről (az 1964-es választáson 
szerzett ennyi képviselői helyet) 20-ra növelte mandátumainak számát, az SD 
viszont 76 helyett csak 69-et szerzett. Mivel az RA már inkább a Venstréhez 
és a konzervatívokhoz közeledett, ezért az SD jobboldali vezetői is — de csakis 
taktikai okokból, a parlamenti többség biztosítása érdekében -— hajlandók vol- 
tak együttműködni az SF-fel a parlamentben. Az SF egyébként nem lépett 
be a kormányba a jobboldali SD-vezetők ellenállása miatt. Hűen tükrözték 
ezt a szociáldemokrata párt parlamenti frakciója jobboldali beállítottságú 
vezetőjének, Per Hákkerupnak alábbi szavai: ,, . . .a szociáldemokrata párt 
mellett a Néppárt is viselje a felelősség terheit"."? Az SD baloldala viszont tar- 
tós, stratégiai együttműködést akart kiépíteni a két párt között arra hivatkozva, 
hogy a szociáldemokrata tömegek valódi baloldali többségű parlamentet akar- 
nak. Rámutatott egyúttal arra is, hogy a párt választóinak többsége olyan gaz- 
daságpolitikát akar, amely vagyoni helyzetének megfelelően nagyobb teher- 
. viselésre kötelezi a tehetősebb rétegeket. E nyomásnak végül is kénytelen volt 
engedni az SD jobboldali többségű vezetősége, annak ellenére, hogy ez tovább- 
ra is a korábban jól működő , társadalmi béké"-t, a vállalkozók és a bérből, 
fizetésből élők közötti , társadalmi harmóniá"-t tartotta a fejlődés alapjának, 
s keresztülvitte a parlamentben a baloldali csoport által kidolgozott adó- 
reform elfogadtatását. 


3 Idézi Vagn Olut Nielsen: Socialdemokratiets politik i 1960" erne. Teori og praksis 
Aarbog for arbejderbevágelses historie, 1977. 24. o. 

Konzultáció 


JOHANCSIK JÁNOS 

KOMMUNISTÁK ÉS SZOCIÁLDEMOKRATÁK 
IDENTITÁSJEGYEINEK VÁLTOZÁSAIRÓL 

A NYUGAT-EURÓPAI MUNKÁSMOZGALOMBAN 


Az európai munkásmozgalomban az első világháborút követő szervezeti sza- 
kítás óta minden fejlődés, változás, bekövetkezett esemény ilyen vagy olyan 
formában a kommunista és a szociáldemokrata mozgalom helyzetéhez és köl- 
csönös viszonyához kapcsolódik. Az egymást követő történelmi próbatételek 
tapasztalatai tanúsítják, hogy a két irányzat kapcsolata, együttműködésük vagy 
viszályuk mennyire központi szerepet játszott a munkásmozgalom hatékony- 
ságában, sikereiben, illetve kudarcaiban; gyorsította a munkásmozgalom fejlő- 
dését, vagy fékezte azt. A kutató, aki a történelmi tanulságokból a két irányzat 
viszonyának természetére vonatkozó törvényszerűségeket keres, rögtön szembe- 
találja magát az e viszonyt alakító tényezők sokféleségével, továbbá azzal az 
alapvető ellentmondással, amely a kommunista, illetve szociáldemokrata moz- 
galom eltérő identitásához kapcsolódó érdekek és a munkásmozgalom egységes 
politikai fellépésének szükségletei között feszül. Ezen az úton az érdekviszo- 
nyok szövevényének újabb és újabb rétegei tárulnak fel és teszik érthetővé, 
milyen nehéz és bonyolult problémák megoldása elé néztek és néznek a mun- 
kásmozgalom egységének megteremtésére irányuló politikai törekvések követői. 
A kommunista és szociáldemokrata viszony akár történeti, akár politológiai 
elemzésének egyik fontos, de nem egyedüli része annak mérlegre tétele, hogy 
a két irányzat identitásjegyei, ideológiai és politikai arculata hogyan viszonyul- 
nak egymáshoz. Mi: állítja szembe a két irányzatot és milyen szakadékot kell 
áthidalni, milyen ellentéteket kell feloldani, vagy milyen különbségeken kell 
felülemelkedni ahhoz, hogy a kívánatos együttműködés létrejöjjön köztük. 

A kommunisták és a szociáldemokraták szétválásának kezdetei jóval meg- 
előzték a szervezeti szakítást: a két irányzat identitásjegyei alapvonásaiban a 
szakítás idején alakultak ki a szociáldemokrata mozgalomban már korábban 
kirajzolódott tendenciák és irányzatok folytatásaként. A későbbiekben az osz- 
tályharc feltételeinek változásai, a munkásmozgalom fejlődése, a két irányzat 
alkalmazkodása a változó körülményekhez módosították a kommunista és a 
szociáldemokrata pártok eszmei és politikai arculatát, s ezzel szükségszerűen 
különbözőségüket is. Emiatt a mai szociáldemokrata-kommunista viszony 
elemzése során már nem tekinthetjük kielégítőnek a századfordulón vagy a 
szervezeti különválás utáni évtizedekben született reformizmus-, illetve szociál- 

demokrata-kritikákat. Nem hagyhatók figyelmen kívül a két irányzat arculatát 
ma meghatározó, sok vonatkozásban új tényezők. Ez a tanulmány, amely a 
kommunista-szociáldemokrata viszonyról az MSZMP Társadalomtudományi 
Intézetében folytatott kutatások részeként született, a két mozgalom identitás- 
jegyei fő történeti változásainak felvázolását tekinti feladatának a mai helyzet 
megértése végett, anélkül, hogy részletes történeti bemutatásra vállalkozna. 


I. FŐBB TÖRTÉNETI SZAKASZOK A KOMMUNISTA- 
SZOCIÁLDEMOKRATA VISZONYBAN 


AZ ELHATÁROLÓDÁS IDŐSZAKA 


A munkásmozgalom kezdettől fogva különböző eszmeáramlatok hatása alatt 
fejlődött. Az eszmei és politikai nézeteltérések különböző csoportok, frakciók, 
s nem egy esetben pártok alakulását, kiválásukat, majd egyesülésüket eredmé- 
nyezte. A századfordulótól az ekkorra már nagyobbrészt marxista eszmei alapra 
helyezkedett szociáldemokrata mozgalomban kikristályosodott a reformista és 
a forradalmi irányzat ellentéte. Az első világháború társadalmi erjesztő hatása, 
az 1917-es februári és októberi oroszországi forradalmak kisugárzása a munkás- 
mozgalom pártjai számára gyakorlati kérdésként vetette föl a proletárforra- 
dalomhoz, a forradalmi megoldásokhoz való viszonyt, s ez a szervezeti szakításig 
élezte az ellentéteket a proletárforradalomért folytatott harcot vállaló és azt 
közvetlen lehetőségként elutasító reformista irányzat között. A szakadás idején 
tehát a szociáldemokratának (szocialistának) maradt és a kommunistaként 
alakult pártok között elsősorban stratégiai nézetkülönbségek mutatkoztak, ami- 
nek természetesen megvoltak és a későbbiek folyamán még inkább kirajzolód- 
tak az ideológiai vetületei is. 

A kommunisták a társadalmi és politikai válságok jelenségeire építve, 
stratégiai feladatuknak a proletárforradalom szubjektív feltételeinek megterem- 
tését, az Európában kirobbant polgári demokratikus forradalmak permanenssé 
tételét, proletárforradalommá fejlesztését, a világforradalomra való felkészülést 
tartották, s az orosz forradalomra ennek nyitányaként tekintettek. A szakadás 
után azok állottak a szociáldemokrata (szocialista) pártok élén, akik a társadalmi 
és nemzeti ellentmondások kiéleződése, a munkásmozgalom fellendülése közepet- 
te kizárták a proletárforradalmi változás lehetőségét, éretlennek nyilvánították 
a feltételeket hozzá, és a reformok kivívására összpontosították az erőfeszíté- 
seket. A kirobbant polgári forradalmakban ugyan részt vállaltak, de a szerve- 
zett munkásság forradalmi tevékenységét csak a polgári demokratikus rend- 
szerek kiépítésének határáig tartották indokoltnak, a forradalom továbbfejlesz- 
tésével szembefordultak. 

A kommunisták proletárforradalmi célkitűzésüknek rendelték alá szövet- 
ségi politikájukat, konfrontálva valamennyi, a kapitalizmus alapján álló politikai 
erővel. A szociáldemokraták szövetség és együttműködés lehetőségét keresték 
a demokratikus, a reformok támogatására megnyerhető polgári pártoknál, s a 
polgári demokratikus rendszer konszolidálása érdekében léptek fel. 

A szociáldemokraták a polgári demokratikus parlamenti rendszer alapjain 
állva Lenin kifejezésével élve a , tiszta demokrácia" követelményei szerint 
bírálták a szovjethatalom proletárdiktatúrát megvalósító struktúráját, kifogá- 
solták a rendszerben a szabadságjogok és a képviseleti rendszer terén érvényesí- 
tett osztálydiszkriminációt, támadták a bolsevikokat az Ideiglenes Kormány 
fegyveres felkeléssel történt eltávolításáért, a mensevikeknek és eszereknek 
a hatalomból való kizárásáért, az Alkotmányozó Gyűlés feloszlatásáért, a több- 
pártrendszer megszüntetéséért stb. A proletárdiktatúra szovjet rendszerének 
létezését Oroszország elmaradottságával magyarázták, és Nyugat-Európa fej- 
lettebb térségében megismételhetetlennek tartották. A kommunisták viszont 
az októberi forradalmat és a szovjethatalmat a világforradalom első gyümöl- 
csének, a nemzetközi munkásmozgalom gyermekének tartották és nemcsak 
azonosultak vele, hanem védelmét a forradalmiság és a nemzetköziség kritériu- 
mának vallották. 

A kommunista pártok politikájában a nemzetköziség tartalmát a szervezeti 
szakítás idején a világforradalom közvetlen bekövetkezésére való számítás 
határozta meg, s ez nagymértékben különbözött azoknak a szociáldemokraták- 
nak a nemzetközi szolidaritásától, akik a világháború idején bekerültek a nacio- 
nalizmus, helyenként a sovinizmus sodrába. Az internacionalizmusnak ez a 
" világforradalomra építő kommunista felfogása azonban később, a mozgalom 
társadalmi bázisának kiépítése során negatív következményekkel is járt, mivel 
a társadalmi felszabadítás osztályszempontjait olyan mértékben helyezte a 
nemzeti mozgalmak és érdekek fölébe, hogy amikor ezek valóságos társadalmi 
problémaként felvetődtek és kiéleződtek, jelentőségük arányában a kommunista 
mozgalom nem tudott megoldásokat kínálni rájuk. A szociáldemokrata moz- 
galom viszont — bár országonként eltérő módon - a fennálló rendszerhez való 
toleránsabb magatartása következtében is rugalmasabban tudott a nemzeti po- 
litika célrendszeréhez és annak kereteihez alkalmazkodni, továbbá nemzeti 
politikai erőként föllépni. 

A kommunista pártok a proletárforradalom és a világforradalom szükség- 
letei szerint alakították ki szervezeteiket, határozták meg működési szabályait. 
Szoros szervezeti kapcsolatot létesített a pártok között a Kommunista Inter- 
nacionálé, amely az egyeztetett stratégia és taktika kidolgozásával a kommunista 
mozgalom monolitikus egységét megvalósító, politikai és cselekvési egységet 
érvényesítő világpártként működött. A kommunisták proletárforradalmi irány- 
vonala mellett pártszervezeti elveik is kiváltották a szociáldemokraták el- 
utasítását és kritikáját. Az utóbbiak a Szocialista Munkásinternacionálé létre- 
hozásával a II. Internacionálénál és tagpártjainál lazább, a legális, a parlamenti 
és propagandatevékenységet előnyben részesítő szervezeti formákhoz nyúltak 
vissza. A Kommunista Internacionálé Lenin által fogalmazott 21 pontos fel- 
vételi feltételeire, amelyek annak idején a szociáldemokrata mozgalom centrista 
erőit kívánták döntésre késztetni a forradalmi irányzathoz való csatlakozás 
mellett és a proletárforradalmat nem vállaló erőket az új szervezettől távol tar- 
tani, s amelyek egy világháború utáni forradalmi időszakban (1920) a fegyveres 
felkelés és a polgárháború valószínűségére építve határozták meg a forradalmi 
mozgalom szervezeti formáit, a szociáldemokraták hosszú idő után is annak 

bizonyítékaként hivatkoztak, hogy a kommunista mozgalom szervezeti életében 
sem demokratikus jellegű. I 

A proletárforradalom gyakorlati folyamatához való viszony, a proletár- 
diktatúra, a szovjethatalom, a szoros egységet, fegyelmet szavatoló demokrati- 
kus centralizmus pártszervezeti elve, az internacionalizmus, a világforradalom 
meghatározott értelmezésének elfogadása vagy elutasítása jelentette tehát a 
vízválasztót a kommunisták és szociáldemokraták között a szakítás idején. 
A politikai felfogás különbözőségei ideológiai eltéréseket is eredményeztek, 
mégha ez nem is a nemzetközi munkásmozgalomban addig érvényesült eszmei 
hatások valamelyikével való hirtelen szakítást jelentette, s inkább az európai 
. kontinens szociáldemokrata mozgalmában uralkodó marxista ideológia inter- 
pretációs módozataként jelent meg, s csak idővel formálódott karakterisztikus 
ideológiai egésszé. A szociáldemokraták kezdettől szembefordultak a leniniz- 
mussal, Lenin marxizmus-interpretációjával, az októberi forradalom, a szovjet- 
hatalom kiépítésének és működésének általa végzett ideológiai feldolgozásával. 
A leninizmust mint az orosz forradalom és szovjethatalom gyakorlatának eszmei 
kivetítését legfeljebb regionális érvénnyel, a cárizmus Oroszországának fejlet- 
len gazdasági, társadalmi, kulturális viszonyaira ismerték el érvényesnek, de 
határozottan kizárták alkalmazási lehetőségét Európa gazdaságilag fejlettebb, a 
polgári demokrácia és a munkásmozgalom jelentős vívmányaival rendelkező 
országaiban. 

Az 1917 és 1922 között lezajlott szakadást követő évtized a két mozgalom 
viszonya szempontjából az elhatárolódás periódusa volt, amikor mind a körül- 
mények változása, mind a két irányzat eszmei és politikai arculatának alakulása 
távolodásuk, kapcsolataik megromlásának irányába hatottak. A kommunista 
pártok születése legtöbbször a hagyományos munkásmozgalmi szervezetből 
történt kiválást jelentette, és a meglevő mellett új párt létrehozásának, társadal- 
mi meggyökerezésének, tömegbázisa megteremtésének nehéz problémáját ve- 
tette fel. Ennek nehézségeit csak fokozta, hogy a politikai erők polarizációja, 
ami a pártok szintjén a szakításhoz vezetett, a szakszervezeti mozgalomban nem 
volt olyan mély, s a forradalmi irányzat befolyása olyan erős, hogy a reformista 
irányzat a szociáldemokrácia politikai befolyását alapvetően megingathatta 
volna. Azok a kísérletek, amelyek a kommunista mozgalom szakszervezeti bázi- 
sának kiépítésére, a szakszervezeti mozgalom forradalmi és radikális erőinek 
a reformista vezetésű szervezetekből való kiválásával a vörös szakszervezeti 
mozgalom létrehozására irányultak, hatásukban a kommunisa pártoknak azzal 
a másik törekvésével kerültek szembe, hogy tömegbefolyástukat kiterjesszék, 
s ezért a Kommunista Internacionálé e vonatkozásban módosítani is kénysze- 
rült a mozgalom taktikáját. A forradalmi tevékenységre alkalmas forradalmi 
pártok kialakítása nemcsak az új pártok létrehozásában jelentett gondot, hanem 
ott is jelentős változtatásokat igényelt, ahol, mint például a francia szocialista 
párt, az SFIO esetében, a párttagság többsége a Kommunista Internacionálé- 
hoz történő csatlakozás mellett döntött. A proletárforradalmat megvalósító, 
a szovjethatalmat megteremtő, s az ellenforradalommal és a külföldi interven- 
cióval szemben sikeresen megvédő bolsevik párt tapasztalatainak elsajátítását, 
a hozzá való hasonulást célozta a kommunista pártok , bolsevizálásának" kam- 

pánya, ami szükségszerűen a szociáldemokráciától eltérő vonásokat, a különb- 
ségeket hangsúlyozta, s ezúton igyekezett a kommunista pártok eredeti arcula- 
tát kialakítani. 

A körülmények megváltozásával, ahogy a húszas évek közepére a forradal- 
mi mozgalom apálya bekövetkezett és a tőkés rendszer stabilizálódott, a kom- 
munista pártok stratégiai törekvései és cselekvési lehetőségei között a nyugat- 
európai országokban ellentmondás keletkezett. A forradalmi eszmék ébren tar- 
tása és a bátor, önfeláldozó osztályharcos cselekedetek ellenére főként a 
stratégia terén időszerűtlen célok követése a mozgalom hatékonyságát ásta alá, 
orientációs zavarok forrása lett, jobboldali és szélsőbaloldali kisiklásokhoz 
vezetett. Ennek következményei a kommunista pártoknál választóik és tömeg- 
befolyásuk csökkenésében, szervezeti erejük gyengülésében is megmutatkoz- 
tak. A kommunista mozgalom stratégiai céljai hátráltatták a pártokat abban, 
hogy áttérjenek az , állóháborúra", a polgári társadalom politikai rendszeréhez 
alkalmazkodva kihasználják lehetőségeit. A szociáldemokrata pártok viszont, 
amelyek korábban, a forradalmi fellendülés időszakában is elutasították a pro- 
letárforradalmi mozgalmat, a polgári rendszerek megszilárdulásával, egyes 
országokban a polgári demokratikus rendszerek kiépülésével a kommunistáknál 
hatékonyabban tudták tömegbefolyásuk erősítésére kamatoztatni az új helyze- 
tet. A tőkés rendszer stabilizálódásának időszakában a szociáldemokrácia fő 
törekvése a polgári társadalom politikai rendszerébe való beépülés lehetőségé- 
nek mind nagyobb mértékű kihasználása és a dolgozók érdekében kifejtendő re- 
formtevékenység volt. Ez a stratégia a választási küzdelmeket, meg a parla- 
menti keretekben és más polgári képviseleti testületekben kifejtett tevékenységet 
helyezte előtérbe, s számolt a polgári pártokkal való szövetség, megegyezés, 
együttműködés lehetőségével. A polgári társadalom viszonyaihoz való igazodás 
ideológiai újításokban is kifejeződött, aminek nyomán a szociáldemokrácia e 
téren tovább távolodott a kommunistáktól. Hatásában legjelentősebb a német 
SPD 1925-ös, heidelbergi kongresszusán előterjesztett koncepció volt. Ez, a 
tartós gazdasági fellendülés és az általános népjólét megvalósulásának perspek- 
tívájából kiindulva, a politikai jogok kivívása után a reformizmus elérendő fő 
céljának a , gazdasági demokrácia" megteremtését deklarálta. Az 1927-es, kieli 
kongresszus ezt kiegészítette Hilferdingnek a kapitalizmus megváltoztatásáról, 
a , szervezett kapitalizmus" megjelenéséről szóló, a reformizmust elméletileg 
megalapozni hivatott elméletével.! 

Az elhatárolódás ezen időszakában a szociáldemokrácia a kommunista 
mozgalomban a munkásmozgalom deviáns jelenségét látta, amely átmenetileg 
a bolsevikok hatására jött létre, és a forradalmi idők múlásával talaját fogja 
veszteni. A munkásmozgalom egysége helyreállításának útját a , régi házba", 
azaz a kommunistáknak a szociáldemokrata pártokhoz való - elveik feladásával 
történő -— visszatérésében látták. Ilyen módon semmilyen kapcsolat kiépítését 
nem tartották lehetségesnek a kommunista pártokkal, tulajdonképpen létezésü- 
ket sem kívánták elismerni. A kommunisták viszont arra törekedtek, hogy a 


! Vadász Sándor: A német szociáldemokrácia reformizmusa a weimari köztársaság idő- 
szakában. Kézirat. 1983. 25-35. o. 

kommunista pártok létrejöttével megkezdett folyamatot kiszélesítsék, a mun- 
kásságot elhódítsák a szociáldemokrácia reformista befolyása alól, a szociál- 
demokrata párttagokat a radikális megoldások híveinek nyerjék meg és szembe- 
fordítsák a pártvezetőséggel, felkarolják a szociáldemokrata pártokban meg- 
mutatkozó ellenzéki tendenciákat. A kommunista mozgalom - a munkás- 
mozgalom kisebbségi vagy azzá váló irányzataként a nyugat-európai országok- 
ban - hamarabb érezte az együttműködés valamilyen formájának szükséges- 
ségét. Amikor azonban Angliában a kollektív tagság lehetőségével élve a kom- 
munista párt kérte a felvételét az erős reformista és tradeunionista hagyományo- 
kat őrző brit munkásmozgalomban uralkodó befolyású Munkáspártba, a brit 
kommunisták egy része szerint ennek az volt az értelme, hogy a párt a tömeg- 
kapcsolatai erősítése mellett belülről bomlassza a reformista vezetés bázisát.? 
Általában a kommunista mozgalom részéről a munkásegység helyreállítására, 
az együttműködésre tett indítványok - a két irányzat ellenséges viszonya miatt 
— nem találtak visszhangra a szociáldemokráciánál. 

A harmincas évek elején a világgazdasági válság kirobbanása teremtett 
újabb helyzetet a munkásmozgalom, a szociáldemokrata és a kommunista pár- 
tok számára. A szociáldemokrácia, amely a húszas években kialakított stratégiá- 
ját a tőkés gazdaság tartós fellendülésére alapozta, zavarba került. Addigi re- 
formprogramja és politikája alkalmatlanná vált a gazdasági nehézségek, a töme- 
gek szociális problémáinak megoldására. A munkanélküliség rohamos növeke- 
dése, a munkásság és a kispolgárság jelentős részének tönkremenetele és nyo- 
mora növelte a társadalmi feszültségeket, kiélezte az osztályharcot, s a szociál- 
demokrácia a korábbi eszközeivel egyre kevésbé tudta a munkásmozgalmat 
az osztály-együttműködés irányába terelni. A társadalmi elégedetlenség ilyen 
módon jelentékeny tömegeket vetett oda a politikai reakció új formában jelent- 
kező szociális, nacionalista és faji demagógiájának. A szociáldemokráciát a fa- 
sizmus támadásaival szemben megbénította az a törekvése, hogy a polgári 
demokrácia kereteibe beleilleszkedjék, és a hozzákapcsolódó illúziók, az a téves- 
nek bizonyult hit, hogy a polgári demokrácia szabályainak betartása, az osztály- 
együttműködés érvényesítése önmagában megoldja a társadalmi problémákat és 
másokat is betartásukra kényszerít. Kezdetben lebecsülték a veszélyt, amit a 
fasizmus a polgári demokráciára és magára a szociáldemokráciára nézve jelen- 
tett, majd a kommunista mozgalomban csak ellenfelet és vetélytársat látva 
— egészen addig, hogy a kommunista mozgalmat ellenkező előjelű fasizmusnak, 
a demokrácia ellenségének minősítették -— elutasították annak minden együtt- 
működési ajánlatát a fasizmus elleni közös harcra. Nem ismerték fel a munkás- 
mozgalom léte szempontjából sorsdöntő együttműködés jelentőségét. Kép- 
telennek bizonyultak a határozott és kellő reális politikai erőkre támaszkodó 
fellépésre, a fasizmus visszaverésére. A szociáldemokrácia nem tudta meg- 
felelő mélységben elemezni a polgári demokrácia válságba jutásának okait és 
a megfelelő következtetéseket levonni belőle. A fasizmus uralmának több mint 
egy évtizede tragikus következményekkel járt a munkásmozgalomra nézve és 
egy világháborút zúdított az emberiségre. 


" Havas Péter: A brit kommunisták és a Munkáspárt. Világtörténet, 1981. 3. sz. 142-143. o. 

A kommunista mozgalom a válság várható társadalmi és politikai követ- 
kezményeit forradalmi stratégiája alapján értékelte, amelynél erősen kísértett az 
első világháború forradalmi válságának történelmi analógiája. A proletár- 
forradalmi mozgalom apálya óta a világforradalom újrakezdésének alkalmára 
váró kommunisták számára a világgazdasági válság a tőkés rendszer megrendü- 
lését hozta, és új reményt keltett bennük a forradalmi stratégia megvalósítása 
iránt. A kommunista pártok, miközben helyesen világították meg a tőkés rend- 
szer destabilizálódásának, a polgári demokrácia válságának új jelenségeit, és 
mozgósítottak a fasiszta mozgalmak ellen, ugyanakkor túl is értékelték a helyze- 
tet a proletárforradalmi perspektíva szempontjából. A munkásmozgalom 
fasizmus ellen szükségessé vált összefogását gátolták a kommunista mozgalom- 
nak azok a hibás értékelései, amelyek a munkásmozgalom részére az , osztály- 
nak osztály elleni harca" jelszavát írták elő, a szociáldemokráciára a , szociál- 
fasizmus" bélyegét sütötték, s alkalmanként a legfőbb ellenfelüknek — az osz- 
tályharcos munkásmozgalom ellenségeinek — a baloldali szociáldemokratákat 
jelölték meg. 


AZ ANTIFASISZTA KÜZDELMEK PERIÓDUSÁBAN 


Ahogy a nagytőkés körök a politikai stabilitást a preventív ellenforradalmat 
képviselő radikális szélsőjobboldali mozgalmakat felhasználva igyekeztek meg- 
teremteni, és néhány országban a fasizmus hatalomra jutása a politikailag meg- 
osztott munkásmozgalomra súlyos csapásokat mért, miközen Európa-szerte 
megnövelte a fasizmus veszélyét, úgy erősödött a kölcsönös egymásrautaltság 
felismerése mind a kommunista pártokban, mind a szociáldemokrata pártok- 
ban. A francia és a spanyol egységmozgalom sikereire építve a Kommunista 
Internacionáléban előretört és felülkerekedett a népírontkoncepció. A fasizmus 
tekintélyuralmi aspirációinak visszaverése, a dolgozók mindennapi szociális 
törekvéseinek felkarolása és a béke megerősítéséért folytatott harc minimális 
programja alapján lehetségesnek tartották a munkásegység helyreállítását, a 
szociáldemokráciával való együttműködést (a pártokkal is, nemcsak a szociál- 
demokrata tömegekkel), és a kommunista pártok szövetségi politikájában az 
antifasiszta társadalmi és politikai erők széles szövetségének kialakítását tekin- 
tették elsőrendű feladatnak. A népfrontpolitika a munkásmozgalom időszerű 
fő céljává a proletárforradalom helyett a polgári demokrácia védelmét tette 
a fasizmussal szemben, s ez kedvező alapot teremtett a két irányzat között el- 
mélyült ideológiai ellentétek áthidalására a politikai együttműködéshez. A nép- 
frontpolitika keretében a kommunisták nem adták fel forradalmi célkitűzésüket, 
a kapitalizmus felszámolását, de ezt egy távolabbi jövőbe helyezték. Továbbá 
a népi demokratikus hatalom koncepciójának körvonalazása során új utat vá- 
zoltak fel e célok eléréséhez: a polgári demokráciából kiinduló, s azt meghaladó 
népi demokratikus fejlődés lehetőségét. 

A fasizmus csapásai és veszélye a szociáldemokráciánál balratolódási és 
radikalizáló folyamatot erősített, ami a két munkásmozgalmi irányzat közeledé- 
sét segítette. Egyes országokban a polgári demokrácia felszámolása és a szociál- 
demokraták illegalitásba vagy emigrációba szorulása a politikai harcot továbbra 

is vállaló szociáldemokratákat olyan radikális eszközök és módszerek elfogadá- 
sára késztette, amelyeket addig a kommunisták képviseltek. Másutt elfogadták 
az átalakuló kommunista párt közreműködését a polgári demokratikus rendszer 
stabilizálása, a válságból eredő társadalmi feszültségek megoldása érdekében. 
Ebben a priódusban mindkét pártban reális lehetőségként számítottak a mun- 
kásmozgalom egységének helyreállítására mind a szakszervezeti egység meg- 
teremtése, mind a két párt szervezeti egyesülése terén. A népírontmozgalom 
nyomán kialakult együttműködést Spanyolországban a polgárháború kimene- 
tele, Franciaországban a népírontprogram megvalósítása ellen fellépő tőkés 
ellentámadással kapcsolatos magatartás kérdésében kiéleződött vita megszakí- 
totta. Az 1939 augusztusi szovjet-német megállapodás, majd a világháború 
elején a Kommunista Internacionálé háború jellegéről adott állásfoglalása (ti. 
mindkét részről imperialista jellegű háborúról van szó), valamint a szovjet— 
finn háború kapcsán kibontakozott szovjet- és kommunistaellenes kampány 
tovább élezte az ellentéteket annál is inkább, mert az akkori finn koalíciós 
kormánynak a szociáldemokraták befolyásos tagjai voltak. Így, miként ez külö- 
nösen Franciaországban megnyilatkozott, a kommunisták ,,internacionalista 
álláspontja?" szembekerült a szocialisták , hazafias" álláspontjával. 1941-ben 
viszont kedvező fordulatot hozott a két irányzat közeledéséhez az, hogy a 
Szovjetunió az ellene intézett német támadást követően az antifasiszta szövet- 
ség tagjává vált. Összhangot teremtve az európai országok antifasiszta mozgal- 
mai és a szovjet állam külpolitikája között, elősegítette, hogy a kommunista 
pártok kezdeményező és aktív ellenállási politikájuk révén a nemzeti ellenállási 
mozgalmak tekintélyes erőivé váljanak. 

A két irányzat különbségei az antifasiszta harcban, az ellenállási mozga- 
lomban is kiütköztek. Ahol! fasiszta diktatúrák jöttek létre, a szociáldemokrata 
pártok általában nehezen heverték ki a legalitás elvesztését és a kommunisták- 
nál nehezebben tudtak alkalmazkodni az illegalitás és a fegyveres ellenállási 
mozgalom feltételeihez. Közelebb álltak az ellenállási mozgalom azon irányzatá- 
hoz, amely a mozgalom feladatát a szövetséges hatalmak hadseregeinek segíté- 
sében látta és nem az önálló, a lakosság öntevékenységére építő fegyveres 
mozgalom kialakítására törekedett, mint ahogy a kommunisták tették. A kom- 
munisták által szorgalmazott, az antifasiszta erők koalícióját képviselő ellen- 
állási mozgalmak, népi eredetük folytán a népi hatalmi szervezetté való fejlődés 
lehetőségét hordozták magukban a nyugat-európai országokban is. A szociál- 
demokraták többnyire részt vettek a koalíciókban, a felszabadulás után e térség- 
ben a jobboldal befolyása alá került pátjaik azonban visszatértek a polgári de- 
mokrácia koncepciójához és annak helyreállításában működtek közre. 

Természetesen a fasizmus megrázó élményét nem lehetett negligálni, a 
polgári demokráciák csődjéből következtetéseket kellett levonni. A szociál- 
demokrácia körében akkor általánosan elterjedt volt az a nézet, hogy a fasizmus 
végleges felszámolása, a demokratizmus szilárd megalapozása a kapitalizmus 
gyökeres strukturális — a tulajdon- és hatalmi viszonyokat egyaránt érintő — 
átalakulását, vagy legalábbis alapos megreformálását igényli. Az antikapitaliz- 
musnak ez az erőteljesebb hangsúlyozása, ami az ellenállási szervezetek demok- 
ráciát helyreállítani célzó programjaiban megfogalmazást nyert, és leggyakrab- 

ban államosítási és tervgazdasági programot tartalmazott, jó alapul szolgált 
a kommunisták és a szociáldemokraták (szocialisták) együttműködéséhez a 
háború utáni években. Szintén az együttműködésnek kedvezett, hogy a kom- 
munista pártok a demokratikus rendszer helyreállítását helyezték előtérbe, 
a társadalomnak a fasizmus bukása utáni demokratikus újjászületésére dol- 
goztak ki programot; kedvező volt továbbá a forradalom stratégiájának az a 
módosulása, amely a szocializmushoz vezető, távlatként meghatározott forra- 
dalmi változásokat a legalitás feltételei között demokratikus folyamatként értel- 
mezte: szövetségi politikájuk a fasizmus elleni harcban létrejött politikai szövet- 
ségek fenntartását célozta és demokratikus-nemzeti egységpolitikát hirdetett 
(lásd: Olaszországban az ún. salernói politikát, vagy Franciaországban Thorez 
híres nyilatkozatát az angol The Times című lapban a szocializmushoz vezető 
különböző utakról)." A normalizált politikai élet, az államélet helyreállítása 
után azonban a szociáldemokrata pártok többségében újra aktivizálódott és 
előtérbe került a jobbszárny, amelynek a nyugat-európai országokban minde- 
nütt sikerült megakadályoznia a pártok szervezeti egyesítését, bár erre több 
országban előzetes megállapodások, sőt szervezeti előkészületek is történtek. 


HIDEGHÁBORÚNAK ÉS A KAPITALIZMUS 

SZERKEZETI VÁLTOZÁSAINAK HATÁSA 

A jobboldali szociáldemokrata törekvések hátszelet kaptak a hidegháborús 
nemzetközi politika részéről, amely a háború utáni politikai folyamatok reakció- 
jaként a kommunizmus feltartóztatását, a népi demokratikus politikai alterna- 
tíva elhárítását, a tőkés rendszer politikai stabilizációját akarta kikényszeríteni 
az erőpolitika révén Kelet- és Nyugat-Európában egyaránt. A brit Munkás- 
párt a háború utáni években oroszlánrészt vállalt mind az ideológia megújításá- 
ban, mind politikai befolyását latba vetve abban, hogy Nyugat-Európában a 
szociáldemokrata pártok (kivéve az Olasz Szocialista Pártot) nemcsak hogy 
megszakították a kommunistákkal való együttműködést, és közreműködtek a 
kommunistáknak a haladó koalíciós kormányokból való kiszorításában és bel- 
politikai elszigetelésében, hanem egyenesen a szociáldemokrácia első számú 
ellenségének nevezték a kommunista mozgalmat ugyanúgy, ahogy azt a polgári 
pártok tették. Ezt mutatja pl. a francia Léon Blum 1949. június 13-i nyilatko- 
zata, amelyben kijelentette: , A valódi antagonizmus nem, vagy többé már nem 
az Egyesült Államok által szimbolizált imperialista kapitalizmus és a kommu- 
nizmus között van. Az igazi nemzetközi konfliktus a szocializmus és a kommu- 
nizmus konfliktusa."! A- Szocialista Internacionálé alapító kongresszusán, 
1951 június-júliusában, Majna-Frankfurtban elfogadott , A Demokratikus 
Szocializmus céljai és feladatai" című záródokumentum szerint a kommuniz- 
mus , új imperializmusként" fenyegeti a világot, s a , szabadság és a szociális 
igazságosság" irányába tartó fejlődést." 


? The Times, 1946. november 17. 

4 D. Lígou: Histoire du socialisme en France 1871-1961. PUF, 1962. 560. o. 

5 A nyugat-európai munkásmozgalom dokumentumai (1944-1973). I-II. k. Szerk.: 
Horváth Jenő-fohancsik János-Stemler Gyula. Tankönyvkiadó, 1974. I. k. 35. o. 

A második világháború után tehát, amikor a fasizmus katonai legyőzését 
és politikai hitelvesztését követően a népi demokratikus forradalmak kibonta- 
kozása, a világhatalmi tényezővé váló Szovjetunió mellett a szocialista világ- 
rendszer kialakulása, valamint vele párhuzamosan és kölcsönhatásban a gyar- 
mati felszabadító mozgalmak előretörése új helyzetet teremtett, a szociál- 
demokrácia a polgári demokráciához, a tőkés gazdasági viszonyokat fel nem 
forgató reformmegoldásokhoz ragaszkodott, a népi demokratikus forradalom 
alternatíváját elutasította, és a , kettéoszló" Európában és világban a , nyugati 
demokráciák" mellett kötelezte el magát." A hagyományos polgári pártok vál- 
sága miatt a tőkés társadalom politikai rendszerében keletkezett űrt a szociál- 
demokrata pártok igyekeztek a maguk javára kihasználni, beépülni a rendszerbe. 
A kommunisták törekvéseivel ellentétben a szociáldemokraták mint kormány- 
zati tényezők politikai súlyukat latba vetve közreműködtek abban, hogy a pol- 
gári rendszerek politikai téren stabilizálódjanak; határozottan támogatták az ezt 
célzó nemzetközi, integratív törekvéseket, a Marshall-tervet, majd a nyugati 
védelmi szövetség, a NATO kiépítését, később az EGK megalakítását stb., 
tehát maguk is hozzájárultak a megosztás folyamatához. 

A hidegháborúban a kapitalizmus konzervatív, jobboldali erői kerültek 
előtérbe, ami nemcsak a kommunisták ellen, hanem általában a munkásmozga- 
lom és a haladó társadalmi törekvések, demokratikus politikai erők ellen is 
irányult, így a szociáldemokrata mozgalom helyzetére szintén hátrányosan ha- 
tott." A szociáldemokrata pártoknak a nemzetközi konírontációban gyakorlati- 
lag a tőkés rendszerű államok oldalán való politikai elkötelezettsége természete- 
sen nem a kapitalizmus melletti nyílt hitvallás, hanem a , harmadik út" nevé- 
ben történt. A külső és a belső politikai fejlemények azonban olyan választások 
elé állították a szociáldemokrata pártokat, amelyek 1947-1948 után lényegében 
lehetetlenné tették a harmadikutas politika érvényesülését." 

A harmadik utat hirdető szociáldemokrácia az új helyzetben sem mondott 
le a szocializmus célkitűzéséről és a reformstratégiáról. Kapitalizmus-kritikája 
azonban módosult és kiegészült a , kommunista rendszerek", azaz a népi de- 


" Azt, hogy a szociáldemokrácia a hidegháború kibontakozásával a kapitalista társadalom 
védelmezőihez sodródott, azok az önkritikus értékelések is tanúsítják, amelyek a francia 
szocialisták körében a hatvanas évek végén és a hetvenes években születtek. Guy Mollet, aki 
húsz éven át volt az SFIO vezetője, 1969-ben az ifjúság politikai magatartásával kapcsolatban 
állapította meg: , Úgy gondolom, hisznek szocialista szándékunk őszinteségében, de megálla- 
pítják, hogy mind ez ideig a nyugati demokráciák, még akkor is, amikor a mieink kormányoz- 
ták őket, alapjában sohasem vonták kétségbe a kapitalizmust." /(G. Mollet: Les chances du socia- 
lisme. Fayard, Paris, 1968. 114-115. o.) F. Mitterrand 1970-ben írt könyvében úgy vélte: 
,A francia szocializmus 1947-től 1965-ig szorosan kapcsolódott a kapitalista társadalom védel- 
méhez . . ." (F. Mitterrand: Un socialisme du possible. Seuil, Paris, 1970. 9. o.) 

" Fleming írja, hogy , A külügyminisztériumnak a Kongresszushoz 1948. január 14-én 
küldött jelentése végül Nyugat-Európa demokratikus szocialistáit úgy írta le, mint az egyik 
legerősebb védőbástyát a kommunizmus ellen, de ez kevéssé enyhítette az amerikai jobboldal- 
nak a szocialistákra gyakorolt nyomását." - D. F. Fleming: The Cold War and Its Origines, 
1917-1960. Doubleday, New York, 1961. 482. o. 

" Histoire du reformisme en France depuis 1920. Éd. Sociales, Paris, 1976. II. k. 24. o.; 
Lilly Marcou: Le Kominform. Le communisme de guerre froide. PFNSP, Paris, 1977. 69-70. o. 

mokratikus országokban zajló politikai folyamatok kritikájával. A polgári de- 
mokráciához való kötődésük elfogadhatatlanná tette számukra a proletár- 
diktatúra funkcióját betöltő hatalmi struktúrákat, amelyek a népi demokratikus 
országokban létrejöttek, s különösen kifogásolták a munkáspártok egyesülését, 
majd a kommunista pártok társadalmi vezető szerepét az egypártrendszer tiszta 
formájában érvényesítő megoldást. A forradalmi változtatások túlhajtása és a 
hatalomgyakorlás torzulásai, a szövetségi politika leszűkített érvényesítése, a 
, személyi kultusz" időszakának törvénysértő megnyilvánulásai, amelyeknek 
szociáldemokrata vezetők és káderek is áldozatai lettek, még inkább erősítették 
a szociáldemokrácia szembenállását a népi demokratikus forradalommal, és 
ártottak azoknak a kedvező tendenciáknak, amelyek a kommunisták és a szociál- 
demokraták viszonyában az előző időszakban jelentkeztek. 

Közvetlenül érintette a , harmadikutas" irányba törekvő szociáldemokrata 
pártok politikáját és a kommunista pártokhoz való viszonyát Nyugat-Európá- 
ban az a körülmény, hogy a háború után ezekben az országokban szinte min- 
denütt, szervezeti és politikai befolyásukat tekintve, megerősödtek a kommu- 
nista pártok. Így nehezebb vetélytársakkal kellett számolniuk a munkás- 
mozgalom hegemóniájáért folyó versenyben azoknak, akik ezt állították elő- 
térbe. A hidegháborús kihívásokkal szembekerülve a kommunista pártok 
szintén politikai irányt változtattak. Ahhoz képest, hogy a háború után az anti- 
fasiszta ellenállási mozgalom népi irányzatainak politikai súlyát latbavetve, de 
ugyanakkor a helyreállított demokratikus rendszer játékszabályaihoz igazodva 
mindenekelőtt az antifasiszta erők demokratikus koalícióinak kormányzása révén 
saját megnövekedett befolyásukra építve kívántak a szocializmus felé haladó 
folyamatot indukálni, most olyan taktikához folyamodtak, amely a hidegháborús 
támadással szemben a nemzetközi konfrontációt követte, s végeredményben 
saját pártjukat országuk politikai életében elszigetelte. A Kommunista és Mun- 
káspártok Tájékoztató Irodájának 1947 októberi és azt követő helyzetelemzései 
és a belőlük fakadó téves stratégiai álláspontok egyrészt leegyszerűsítve inter- 
pretálták a világ politikai kettéhasadását, másrészt a szociáldemokráciáról adott 
hibás értékeléssel azt ismét egyszerűen az ellenfél oldalára helyezték, lehetet- 
lenné téve a konstruktív, kapcsolatépítő tevékenységet a szociáldemokrata 
pártok irányába. 

A Kommunista Internacionálé 1943-as feloszlatása után még egy ideig 
(a hatvanas évek elejéig) tovább élt a kommunista mozgalomban a monolitikus 
egységfelfogás. A nyugat-európai kommunista pártok stratégiája belpolitikai 
célként fenntartotta a népi demokratikus fejlődést, de a törekvéseket gyakorla- 
tilag a nemzetközi konfrontációhoz igazították. A háború elleni harc, a béke- 
mozgalom, az imperializmus fegyverkezési politikája (Európában a német újra- 
felfegyverkezés) elleni fellépés, a tőkés országok katonai és más integrációs 
szervezeteinek létrehozása elleni küzdelem, az amerikai imperializmus Európa 
feletti gyámkodása és világuralmi-világcsendőr szerepe elleni tiltakozás került 
a kommunista pártok politikájának előterébe. A kommunista pártok a Szovjet- 
uniót és a népi demokratikus rendszereket továbbra is a nemzetközi munkás- 
mozgalom közös vívmányának tekintették és teljes szolidaritást vállaltak velük. 
A hidegháborús nemzetközi konfrontációban ezt a szolidaritást oly mértékig 

vállalták, hogy például az olasz, a francia, a belga pártok nyilatkozatokban jelen- 
tették ki, ha országuk részesévé válna egy Szovjetunió elleni háborúnak, a 
kommunisták és a munkások többsége megtagadná a harcot, és fellépne a há- 
ború ellen. 

A belpolitikában a hidegháború szellemében érvényesülő antikommunista, 
a demokráciát korlátozó diszkriminációs lépések elleni küzdelem, és a dolgozók 
közvetlen érdekéért való harc folyt. A háború utáni gazdasági helyreállítást az 
1950-es évektől konjunkturális időszak követte, amelyre szokatlanul nagyfokú 
növekedés és a tudományos-műszaki forradalom érvényesülése volt jellemző. 
Erre támaszkodva a nyugat-európai országokban emelkedett a dolgozók élet- 
színvonala, és szélesebb cselekvési teret nyert a szociális reformpolitika. A nyu- 
gat-európai kommunista pártokat elméleti megmerevedésük hátráltatta abban, 
hogy a hidegháborús kihívásra megfelelő választ tudjanak adni, s az antifasiszta 
népíront- és egységpolitika addig érvényesített irányvonalának feltételeiben be- 
következett változásokhoz alkalmazkodni tudjanak. Szakadék támadt ugyanis 
a valóságos társadalmi és gazdasági folyamatok és az egyes kommunista pártok 
helyzetelemzései között, amelyek jórészt dogmatikusan, holttá vált sémák és 
kiürült történelmi analógiák alapján közelítettek a kapitalizmus valóságához. 
Ezt tükrözték például az abszolút elnyomorodás érvényesüléséről folytatott 
viták. A hidegháborús korszak antikommunista offenzívája mellett a kommu- 
nista mozgalom e gyengeségei is hozzájárultak ahhoz, hogy a kommunista 
pártok elszigetelődjenek, s szerepük a tiltakozásra, a társadalmi elégedetlenség 
kifejezésére korlátozódjék ahelyett, hogy az új feltételek között megvalósítható 
alternatívát képviseltek volna. 

A szociáldemokrácia háború utáni szerepvállalásának és szerepmódosulá- 
sának megvoltak az ideológiai következményei. Az ideológia átalakításához 
a fejlett kapitalista országokban a háború utáni évtizedekben bekövetkezett vál- 
tozások szolgáltak hivatkozási alapul: az állammonopolizmus rendszerré szer- 
veződése, a tudományos-technikai forradalom megjelenése, a gazdasági kon- 
junktúra, a szociális reformtevékenység bővülő lehetőségei stb. E tanulmányban 
nem tekintjük feladatunknak, hogy a szociáldemokrácia ideológiaváltozását 
részletesen, teljesen, eszmei forrásait és összefüggéseit feltárva bemutassuk. 
Hangsúlyoznunk kel! azonban a fordulat döntő jelentőségét a szociáldemokrácia 
mai eszmei arculatának kialakulásában, s csupán jelezzük a változás fő elemeit. 
Az 1940-es évek végén a szociáldemokrata pártok a , demokratikus szocializ- 
mus" eszméjének nevében határolódtak el ismét a kommunista pártoktól. 
A Szocialista Internacionálé 1951-ben tartott alakuló kongresszusának záró- 
nyilatkozata a bernsteini szocializmus-elméletet elevenítette fel. Vadász Sándor 
a német szociáldemokráciáról írt tanulmányában rámutatott, hogy a szociál- 
demokrácia ezen elvi megnyilatkozása ,, . . . két irányban jelentett elhatároló- 
dást: egyfelől a teljesen szabad piacgazdaságra épülő kapitalizmustól, másfelől 
a termelőeszközöket köztulajdonba vevő, központilag irányított tervgazdálko- 
dást folytató szocialista világrendszertől. Ideálja egy olyan , közbülső" gazda- 
sági és társadalmi rendszer, amelyben egyidejűleg és egymás mellett léteznek 
a köztulajdon különböző formái és a magántőke, s mindkettő az állami beavat- 
kozás, irányítás és a dolgozók alulról megvalósított ellenőrzése alatt fejti ki 

tevékenységét. Erre az alapra épül rá a politikai demokrácia épülete."" A szocia- 
lizmusnak ez a felfogása tehát nemcsak a leninizmustól és a kommunista pár- 
toknak erre az ideológiára épülő, a szocializmus megvalósítására irányuló tevé- 
kenységétől jelentett elhatárolódást, hanem a szociáldemokráciának a marxiz- 
musbhoz való alapvető viszonyában is változás következett be. 

A szociáldemokrácia ideológiájában és politikai gyakorlatában a két irány- 
zat szakítása után hamarosan eltávolodott mindattól, amit a marxizmus elmélete 
a proletárforradalomra vonatkozóan tartalmazott. Ugyanakkor általában többé- 
kevésbé megőrizte a kapitalizmus belső ellentmondásaira, az osztálykülönbsé- 
gekre, az osztályellentmondásokra, az osztályharc valóságára, a kapitalizmus 
történelmi meghaladásának szükségességére, a munkásosztály felszabadítására, 
a szocializmusra mint a kizsákmányolást felszámoló társadalom célkitűzésére, 
a társadalmi termelésen alapuló társadalom feltételeinek megvalósítására vonat- 
kozó eszméit. A demokratikus és humanista elvekre hivatkozó szocializmus 
alternatívájának nevében viszont elvetette az ide vezető forradalmi út marxista 
eszméjét és leninista gyakorlatát. A marxizmust bizonyos mértékig eszmei alap- 
ként megőrizve kiegészítette, ötvözte, keverte a polgári liberalizmus esz- 
méivel. 

A második világháború utáni új helyzetben - politikai motívációkra 
visszavezethetően — a szociáldemokrácia a világnézeti közömbösség álláspont- 
jára helyezkedve megkezdte, s a német szociáldemokrata párt 1959-es Bad- 
Godesberg-i és az azt követő szociáldemokrata programokban kiteljesítette 
a marxizmustól mint világnézeti alaptól való elszakadást. A Szocialista Inter- 
nacionálé 1951-ben kiadott frankfurti nyilatkozatának 11. pontja kimondta: 
,; Teljesen mindegy, hogy a szocialisták meggyőződésüket marxista vagy másféle 
társadalmi analízisből, vallási vagy humanista meggyőződésből vezetik le, 
mindnyájan egy közös cél felé törekednek: a szociális igazságosság társadalmi 
rendje, a nagyobb jólét, a szabadság és a világbéke felé." A Bad Godesberg-i 
program pedig a német szociáldemokraták pártját úgy jellemezte, mint amely 
,skülönböző hit- és gondolkodásirányból kikerülő emberek közössége, akiknek 
a megegyezése közös erkölcsi alapértékeken és azonos politikai célokon alap- 
szik". A szociáldemokrácia ezen kívül elszakította a maga szocializmus-fel- 
fogását a marxizmustól és lemondva az osztályelemzésről és az osztályálláspont 
képviseletéről, azt a polgári liberális eszmékre támaszkodó technokrata ideoló- 
giához kapcsolta. Mindez nem jelentette Marx történelmi érdemeinek negligá- 
lását vagy a marxi elemzések időszerűségének minden vonatkozású elvetését. 
Az említett általános tendencia pártok szerint különböző mértékben érvénye- 
sült. 

A kapitalizmus háború utáni új jelenségeinek ideológiai értelmezésében 
és a , demokratikus szocializmus" megalapozásához való felhasználásában a 
brit labourista , új gondolkodók" jártak az élen (R. Crossman, J. Strachey, C. 


" Vadász Sándor: A német szociáldemokrácia programatikus fejlődése az 1940-es évek ele- 
jétől napjainkig. Kézirat. 1983. 33. o. 

1 A nyugat-európai munkásmozgalom dokumentumai. (1944-1973). I. k. 35. o., II. k. 
285. o. 

A. R. Crosland, H. Gaitskell).! Hivatalos rangra emelkedésében kiemelkedő 
szerepe volt az SPD Bad Godesberg-i programjának, amely figyelembe vette a 
, Svéd model!" tapasztalatait és merített az osztrák, a svájci és a holland szociál- 
demokrata pártok ez időben fogalmazott programjaiból. Az új ideológiai pozí- 
ciók általános polgárjogot nyertek a szociáldemokrata mozgalomban a Szocia- 
lista Internacionálé oslói nyilatkozatának elfogadásával 1962 júniusában. E fel- 
fogás azokba a pártokba is behatolt, ahol erősebb szálak kapcsolódtak a szociál- 
demokrácia korábbi, erősebben antikapitalista élű ideológiájához, és nagyobb 
ellenállás mutatkozott a marxizmusnak mint a mozgalom elméleti alapjának 
feladásával szemben (Franciaország, Belgium, olasz szocialista mozgalom). 

Új felfogás jelent meg az állam szerepéről a szociáldemokrata ideológiá- 
ban, amelynek gyökerei egyébként a német szociáldemokrácia esetében a , sza- 
bad népállam" lassalleánus eszméjéhez vezethetők vissza. A ,, szociális állam", 
a , jóléti állam"-koncepciók hirdetői elfogadták az állam közvetett beavatkozá- 
sának elvét a gazdasági és társadalmi folyamatok irányításába, vagyis az irányí- 
tott gazdaság rendszerét a demokratikus társadalomban. Ugyanakkor a de- 
mokrácia elveivel ellenkezőnek nyilvánították az állami beavatkozás közvetlen 
formáit is alkalmazó tervgazdasági rendszereket. A gazdaság dinamizmusát, a 
termelés hatékonyságát szerintük a , szabad piacgazdálkodás" biztosíthatja, 
amely lehetővé teszi a gazdálkodók szabad versengését és a vállalkozói kezde- 
ményezés szabadságát. A gazdálkodás, a gazdasági élet számára tehát olyan gaz- 
dálkodási módot tartottak kedvezőnek, amely elvileg megegyezik a tőkés gaz- 
dálkodás modern, a keynesi gazdaságpolitikai elveket követő állammonopoliz- 
mus javított formájával, illetve megfelel eszményített változatának, ahol a ter- 
melés az embert és a közjót szolgálja, s lehetővé teszi a szociáldemokrata alap- 
értékek megvalósulását. 

Ennek megfelelően átértékelték az államosítások szerepét a szociáldemok- 
rácia társadalmi programjában. Ahhoz, hogy a gazdasági tevékenység a közjót 
és ne a magánprofitot szolgálja, már nem tekintették előfeltételnek a termelési 
eszközök államosítását. Az állami és a magánvállalatok vegyesgazdasága mellett 
foglaltak állást. A társadalmi érdekek érvényesítése szempontjából a gazdasági 
hatalom problémáját tették központivá, amelyet elkülönítettek a tulajdon- 
viszonyok kérdésétől. A demokrácia játékszabályainak a gazdasági életbe tör- 
ténő bevezetésétől várták azt, hogy az eddig kizsákmányolt és elnyomott dolgozó 
osztályok részeseivé válnak e hatalomnak. Továbbá e keretben látták megvaló- 
síthatónak a társadalom eltérő osztályainak, rétegeinek az érdekegyeztetését. 

A szociáldemokrácia módosított ideológiája a szociáldemokrata pártoknak 
osztálypártból szélesebb alapokon álló néppárttá váló jellegét hangsúlyozta. 
Ez részben azt a törekvését volt hivatott alátámasztani, hogy elismerést nyerjen 
mint kormányképes párt a tőkés társadalom politikai rendszerében. Nyitást 
jelentett olyan választótömegek felé, amelyek a szociáldemokrata párt korábbi 
világnézeti elkötelezettsége miatt maradtak távol a párttól (pl. vallásos tömegek). 


" New Fabian Essays. Ed. by Richard Crossman. London, 1952. John Strachey: 
Contemporary Capitalisme. London, 1956.; C. 4. R. Crosland: Socialism and Nationali- 
sation. London, 1956. ; 

Továbbá így törekedtek befolyásuk alá vonni azokat az új, bérből élő rétegeket, 
amelyek aránya a gazdasági és műszaki fejlődés folytán az ipari munkásság ro- 
vására növekedett az aktív lakosságon belül. Az utóbbi szempont azonban in- 
kább a hatvanas évek második felétől játszott mind nagyobb szerepet. A szociál- 
demokrácia által végrehajtott ideológiai revízió tehát konvergálást jelentett a 
neoliberalizmussal, a szociáldemokrata pártok , egyfajta szociális liberalizmus 
irányába" mozdultak el."? 

A szociáldemokrata és a kommunista irányzat viszonyában változást hoztak 
az 1950-es évek második felétől a kommunista mozgalomban kibontakozó meg- 
újulási törekvések is. Részletes kifejtésbe itt sem bocsátkozhatunk, csak a jel- 
lemző változásokat jelezzük. 

Az ideológia vonatkozásában a , személyi kultusz" éveiben eluralkodott 
és az egész mozgalomra kisugárzó elméleti merevségnek, a dogmatizmusnak, 
a marxizmus sztálini vulgarizálásának, az elméleti tevékenység stagnálásának 
felszámolása, a kommunista ideológia és a valóságos társadalmi folyamatok 
közötti növekvő szakadék áthidalása került napirendre. Felmerült az igény a 
világban lezajlott változások reális elemzése és ideológiai feldolgozása iránt. 
Ezt a kommunista mozgalom a szociáldemokráciától eltérően nem a forradal- 
mi mozgalom elméleti-világnézeti alapjának megtagadása útján próbálta ki- 
elégíteni, hanem az eredeti forrásokhoz való visszatéréssel, Marx, Engels, 
Lenin elméletének torzításoktól megtisztított felidézésével, továbbá a meg- 
változott valóságra való alkalmazásával. A marxizmus-leninizmus alkotó alkal- 
mazásának jegyében tettek erőfeszítéseket a nyugat-európai országok kommu- 
nista pártjai is a kapitalizmus új vonásainak, az állam-monopolkapitalizmus és 
a tudományos-műszaki forradalom jelenségeinek értelmezésére. Végső soron a 
kommunista pártok az új viszonyok értékelése után is a kapitalizmus forradalmi 
meghaladásának célját követik, de az új jelenségeket a forradalom megválto- 
zott feltételeiként értelmezik, és a forradalmi változások végrehajtásának adek- 
vát formáit és lehetőségeit kutatják, amelyek - s ezt hangsúlyozzák -— szükség- 
szerűen eltérnek a szocialista forradalmak eddig megvalósult formáitól. Az ideo- 
lógia megújítása és a stratégiai útkeresés során a forradalmi munkásmozgalom 
ideológiai örökségéből azok a vonatkozások kerültek előtérbe, amelyek a demok- 
rácia, a demokratikus megoldások szerepét, lehetőségeit értékelik a munkás- 
mozgalom céljainak megvalósítása szempontjából. 

A kommunista pártok megújulási törekvéseinek indítéka természetesen 
politikai természetű volt. Sztálin halála után a vezetés és a politika változása 
a Szovjetunióban, a szovjet diplomáciai offenzíva kibontakoztatása a hideg- 
háborús blokádhelyzet felszámolására, a kapcsolatok kiépítése a nemzeti fel- 
szabadító mozgalmakkal, egyes függetlenné váló államokkal a nemzetközi eny- 
hülés periódusának kialakulását mozdította elő. A szocialista országok kül- 
politikájában — és ez az SZKP XX. kongresszusán az elvi deklaráció formáját 
öltötte — a békéért való küzdelem, a különböző társadalmi rendszerű országok 
közötti békés egymás mellett élés törekvése dominált. A kommunista pártok ál- 


1 Ezt a véleményt idézi Vadász Sándor a Bad Godesberg-i program értékelése kapcsán 
A német szociáldemokrácia programatikus fejlődése . . .? c. tanulmányában (55. o.) 

talános elvként fogadták el - legalábbis Európában -, hogy a fejlett tőkés 
országokban lehetőség nyílt a forradalmi változás békés úton végbemenő, a par- 
lament lehetőségeit kiaknázó megvalósítására. A békés egymás mellett élés prio- 
ritását képviselő stratégia mellett a világforradalom mint folyamat jelent meg, 
amelyhez a szocialista országok a gazdasági versenyben és az ideológiai harcban 
való részvételükkel járulnak elsősorban hozzá. A Szovjetunióban és a szocialista 
országokban a gazdasági építőmunkának és a népjólét növelésének előtérbe kerü- 
lése, a két rendszer közötti gazdasági verseny vállalása kezdetben akommunizmus 
közeli megvalósulásának perspektívája jegyében zajlott, majd amikor ennek il- 
luzórikus vonásai megmutatkoztak, a modernizációt célzó gazdasági reform- 
törekvések jelentek meg. Ezt a szocialista országokban zajló, vitáktól és tenden- 
ciák ütközésétől nem mentes folyamatot nem hagyhatjuk figyelmen kívül, ami- 
kor a nyugat-európai kommunista pártok politikai megújulását, útkeresését és 
annak későbbi fejleményeit vizsgáljuk. 

A nyugat-európai kommunista pártok az 1950-es évek második felétől 
- különböző ütemben és eltérő következetességgel — forradalmi stratégiájuk 
megújításába kezdtek. A stratégia módosításában (amelynek célja az alkalmaz- 
kodás volt a megváltozott világban és a nyugat-európai országokban újonnan ki- 
alakult társadalmi valósághoz) a második világháború utáni években alkalma- 
zott népíront- vagy népi demokratikus stratégiához nyúltak vissza. Újraértel- 
mezték a szocialista forradalmi változások feltételeit, és egy olyan forradalmi 
stratégiát körvonalaztak, amely a szocializmus megvalósítását egy elhúzódó, — 
fokozatos, a polgári demokráciából kiinduló, azt szüntelenül továbbfejlesztő, 
a demokráciát kiteljesítő folyamat eredményének tekintette, amely mentesít- 
hető a fegyveres erőszak alkalmazásától és a polgárháborútól. Ez a felfogás 
— az árnyalati, majd később, a hatvanas évek végétől lényegesebb, az euro- 
kommunista pozíciókig elvezető eltérések ellenére — a kommunista pártok stra- 
tégiai felfogásának közös vonása lett. A korszerűsített stratégia a szocializmusba 
való átmenet folyamatában közvetlen, az első fokot képviselő célnak: a monopol- 
tőke hatalmának és gazdasági viszonyainak a felszámolását jelölte meg, még- 
pedig a polgári demokrácia lehetőségeiből (a demokratikus alkotmány, a parla- 
menti demokrácia, a helyi képviseleti intézmények, a munkahelyeken megvaló- 
sított munkásképviseletek, a munkásellenőrzés stb.) kiinduló, strukturális re- 
formokat megvalósító, a monopoltőke-ellenes társadalmi erők értékeit kifejezésre 
juttató , újtípusú demokrácia" vagy ,igazi demokrácia" kifejlesztése útján. 
A hatalom jellegének megváltozását részben a társadalmi és politikai élet külön- 
böző szintjein kibontakoztatott pozícióharctól, az antimonopolista erőknek a kor- 
mányzati hatalomba való behatolásától várta. Másrészt a legalitást és a demokra- 
tikus szabályokat tiszteletben tartva az általános választásokon a választók meg- 
nyeréséért folytatott harc elsődlegessé vált a hatalomért vívott harcban, bár a 
kommunista pártok nem szűntek meg hangsúlyozni a tömegmozgalmak jelentő- 
ségét a demokratikus forradalmi folyamatban is. Az antimonopolista harcnak 
az a stratégiája, amely a társadalmi változásokat reformok - forradalmi értékű 
reformok - útján akarja elérni, kétségkívül közelebb került a szociáldemokrácia 
által hirdetett társadalomátalakító stratégiához. 

A megfelelő stratégia kialakításának igénye a szocializmushoz vezető út 


130 


nemzeti sajátosságokhoz (történelmi tradíciókhoz, sajátos gazdasági és társadal- 
mi feltételekhez) illeszkedő, eredeti formákat kutató törekvéseket hívott életre. 
S megbontva a kommunista pártok addig érvényesülő (legalábbis a külvilág felé 
képviselt) monolitikus egységét, a hatvanas évek második felétől új viszony ki- 
alakulásához vezetett a kommunista pártok között, aminek követhető elveként 
vetődött fel az , egység a sokféleségben". Ez megkönnyítette a kommunista 
pártok beilleszkedését országuk politikai életébe, s a korábbinál előnyösebb 
feltételeket biztosított a szociáldemokrata (szocialista) pártokkal való kapcsola- 
tok kiépítéséhez. 

Az antimonopolista stratégia részben célkitűzéseiből adódóan, másrészt 
a társadalmi valósághoz való új szellemű viszonyulása következtében ismét 
nyitást jelentett a kommunista pártok szövetségi politikájában. Ez kifejezésre 
jutott abban, hogy a monopóliumok elleni harcban a munkásosztály szövetsé- 
geseiként a társadalmi rétegek szélesebb körét vették számításba; jelentős 
súlyt kapott a kispolgárság, a középrétegek szerepe, sőt a figyelem kiterjedt a 
nem monopolista burzsoázia bizonyos rétegeire is. Az antimonopolista stratégia 
céljainak elérését a munkáserők összefogásától, a demokratikus pártok együtt- 
működésétől, koalíciójuk megteremtésétől várták, mert reálisan csak ezen az 
úton látszott kialakíthatónak egy olyan parlamenti többség, amely a monopol- 
tőkés uralom hatalmi pozícióinak megtörését eredményezhette. S ebben a bal- 
oldali (az 1970-es években átmenetileg ennél is szélesebb) politikai koalícióban 
elsődleges szerep várt a szocialista (szociáldemokrata) pártokra, természetesen 
azokban az országokban, ahol a kommunista pártok súlya elegendő volt egy 
ilyen stratégia megvalósítására. A szocialista (szociáldemokrata) pártokkal való 
szövetség, politikai együttműködés kialakítása tehát a nyugat-európai kommu- 
nista pártok megújított stratégiájának, szövetségi politikájának szerves ré- 
szévé vált. 

Az SZEP által az ötvenes évek közepétől kezdeményezett új nemzetközi 
politikai irányvonal és a nyugat-európai kommunista pártok kimunkálta új 
forradalmi stratégia, az antimonopolista harc irányvonala egyaránt feltételezte a 
szociáldemokráciával való viszony javítását és az együttműködés kialakítását. 
A kommunista pártoknak azon új törekvései, hogy a szociáldemokrata pártokkal 
a kapcsolatokat helyreállítsák és kiépítsék, számos konkrét kezdeményezésben, 
nemzeti és nemzetközi fórumokon kinyilvánított elvi állásfoglalásokban jutottak 
kifejezésre. 1956 februárjában az SZKP XX. kongresszusának határozata pél- 
dául leszögezte: , A béke megszilárdítása szempontjából igen fontos, hogy min- 
denki, aki ellenzi a háborút, egységfrontban lépjen fel, és ne csökkentse erőfeszí- 
téseit a béke fenntartásáért folyó harcban. Ezen a téren óriási jelentőségű a 
munkásmozgalom kettészakítottságának felszámolása, a gyakorlati érintkezés 
megteremtése egyrészt a kommunista pártok, másrészt a szocialisták és a többi 
olyan párt között, amely valóban meg akarja védeni a békét, harcolni akar 
az imperialista elnyomás ellen, védelmezni akarja népeinek nemzeti érdekeit, 
a demokráciát és a függetlenséget." A szocialista országok kommunista és 
munkáspártjainak 1957. novemberi moszkvai nyilatkozata a szocialista pártokkal 
való együttműködés szükségességét szélesebben indokolva állapította meg: 
, Annak ellenére, hogy a szocialista pártok jobboldali vezetői minden eszközzel 

akadályozni igyekeznek ezt az együttműködést, a kommunisták és a szocialisták 
közötti együttműködés lehetőségei sok kérdésben mégis növekednek. A kommu- 
nista és a szocialista pártok közötti ideológiai nézeteltérések nem akadályozhat- 
ják az akcióegység létrehozását sok, jelenleg a munkásmozgalom előtt álló idő- 
szerű kérdésben." 1960 novemberében a kommunista és munkáspártok 
Moszkvában megfogalmazott nyilatkozata nagy teret szentelt és nagy jelentősé- 
get tulajdonított a kommunista-szociáldemokrata viszonynak. Bár a Bad Go- 
desberg-i programmal fémjelzett szociáldemokrata ideológia-módosításra rea- 
gálva, részben a kommunista mozgalom új stratégiai kérdései körül a mozgalom- 
ban kialakult vitát tükrözve erősödött a szociáldemokrata pártok jobboldali 
vezetésének elítélése, bírálata, a dokumentum mégis az együttműködés szükséges- 
ségét és lehetőségeit hangsúlyozta: , A kommunisták szilárd meggyőződése, 
hogy a közöttük és a szociáldemokraták között fennálló eszmei ellentéteknek 
nem szabad akadályozniuk a munkásmozgalom megérlelődött problémáival 
foglalkozó véleménycserét... A kommunista pártok mind a dolgozók élet- 
körülményeinek megjavításáért, demokratikus jogaik kibővítéséért és megőrzé- 
séért, a nemzeti függetlenség kivívásáért és megvédéséért, a népek közötti bé- 
kéért vívott harcban, mind a hatalom megszerzéséért és a szocializmus felépí- 
téséért folytatott küzdelemben együttműködésre törekszenek a szocialista pár- 
tokkal." 

Amíg a kommunista pártoknál az 1950-es évek közepétől a politikai és 
ideológiai megújulásban a szociáldemokráciával való szövetség a stratégia szer- 
ves elemeként jelent meg, ugyanez nem általánosítható a szociáldemokrata pár- 
tokra vonatkozóan. Náluk a szövetségi politikát továbbra is elsődlegesen elekto- 
ralista, választási taktikai szempontok határozták meg. A hidegháborús perió- 
dusban e pártok a polgári középpártokkal keresték a szövetséget, velük vettek 
részt kormányzati koalíciókban, s a kommunista pártok politikai elszigetelésére, 
perifériára szorítására törekedtek. E tekintetben 1956-ig az Olasz Szocialista 
Párt képezett kivételt. Az ideológia-módosítás, amely sok vonatkozásban a 
hidegháborús politika ideológiai lecsapódása volt, a szociáldemokrácia harma- 
dikutas jellegét volt hivatva kihangsúlyozni, a kommunista mozgalomnak így 
csak elutasítás jutott. A kommunista pártok kibontakozó új politikájában — és a 
szocialista országok gazdasági fellendülésében s ambíciózus jóléti terveiben — új 
kihívást láttak a , demokratikus szocializmus" számára, S ez a versengés rekació- 
ját váltotta ki belőlük. Törekvésük arra irányult, hogy kiaknázzák jobb beépült- 
ségüket a polgári rendszerek politikai életébe, a kommunista pártoktól (ahol 
az kialakult) elhódítsák a munkásmozgalmon belüli vezető befolyást. Azt, 
hogy a hatvanas évektől mégis előfordultak érintkezések és időnként együtt- 
működés is, a kommunisták erőfeszítésének eredményei mellett a szociál- 
demokrata pártok választási szempontjai motiválták. Ezenkívül átmenetileg 
(pl. Franciaországban) olyan várakozások is közrejátszottak, hogy a kommunista 
pártok a demokratikus folyamat irányába fordulva a szociáldemokratizálódás 
útjára lépnek. A hetvenes évek közepéig a kommunista pártokkal való kap- 


3 A nyugat-európai munkásmozgalom dokumentumai (1944-1973). I. k. 45., 60., 
68-69. o. 

csolattartás — beleértve a szocialista országokban kormányzó pártokat is — in- 
kább kivételnek, mint a Szocialista Internacionálé kereteiben általánosan el- 
fogadottnak volt tekinthető. 


II. A KÉT IRÁNYZAT KÜLÖNBÖZŐSÉGEI A JELEN PERIÓDUSBAN 


A kommunista és a szociáldemokrata (szocialista) pártok életében, egymás 
közti viszonyuk alakulásában új helyzetet teremtett az 1970-es években kibonta- 
kozott világgazdasági válság. 1968-69-ben a diákmozgalom kibontakozása, a 
diákzavargások kirobbanása, de főképpen a munkásmozgalom intenzív fellen- 
dülése Nyugat-Európában már jelezte, hogy lezárulóban van az a kor- 
szak, amelyre a fejlett tőkés országok gazdaságának dinamikus növekedése, s az 
erre épülő, a , jóléti társadalom", a , szociális állam" megvalósítását célzó re- 
formtevékenység sok tekintetben gyümölcsöző érvényesülése volt jellemző. 
Az 1973. őszi energiaválság átszakította a gátakat, s a tőkés gazdasági rendszer- 
ben felhalmozódott ellentmondások szabadon áradtak a világra, kedvezőtlen 
hatásaik kiterjedtek a szocialista országok azon részére is, amelyek a világpiacra 
való nyitással keresték gazdaságuk modernizálásának útját. Bár a világgazdasági 
válság stagflációt előidéző és munkanélküliséget növelő hullámai különböző 
időben érték el az egyes nyugat-európai országok gazdaságát, és a nyomukban 
növekedő szociális feszültségek eltérő időben idéztek elő kormányzati válságo- 
kat, illetve a politikai erőviszonyok jelentős változását, a szociáldemokrácia 
politikai helyzetét és tevékenységének mai jellemzőit meghatározó tényezők 
végső soron a világgazdasági válsággal kapcsolatosak. Amikor tehát a kom- 
munista és szociáldemokrata pártok viszonyát érintve jelen periódusról beszé- 
lünk - bár országonként eltérő politikai szakaszokat különböztethetünk meg -, 
ez nagyjából a legutóbbi másfél évtizedet jelöli. E periódusban a két irányzat 
sajátos vonásait vázlatosan az alábbiakban ragadhatjuk meg. 


TÁRSADALMI BÁZISUK SAJÁTOSSÁGAI 


A politikai pártok jellegét mutató jegyek között általában döntő szerepe van 
annak, hogy milyen társadalmi bázisra épülnek, milyen osztályok vagy csoportok 
politikai képviseletére vállalkoznak és milyen társadalmi rétegek érdekeit jut- 
tatják kifejezésre politikai gyakorlatuk során. Ezt érvényesnek tekinthetjük a 
kommunista és a szociáldemokrata (szocialista) pártok esetében is, jóllehet 
mindkét párt a munkásmozgalomban gyökerezik és politikai tevékenysége rész- 
ben azonos osztályra, illetve szociális körre épül, részben egybeesnek társadalmi 
befolyásuk területei. 

Bár e pártok társadalmi bázisának mutatóira, a párttagság és a választói kör 
szociális összetételére, a szakszervezeteken belüli befolyásuk méretére vonat- 
kozóan hiányos vagy csupán töredékes adatokkal rendelkezünk, általános 
tapasztalataink s az irodalomban fellelhető megállapítások alapján mégis vál- 
lalkozunk arra, hogy a kétféle párt társadalmi bázisában mutatkozó eltérések 
néhány vonását megvilágítsuk. 

A kommunista és a szociáldemokrata pártok bázisára vonatkozó legáltalá- 
nosabb megállapításokhoz is szükség van arra, hogy eltérő típusokat különböz- 
tessünk meg a politikai és pártviszonyok, illetve a munkásmozgalom helyzete 
alapján. Ha a pártoknak a munkásmozgalomban, a szakszervezeti mozgalomban 
érvényesülő befolyásából, szervezeti erejéből, valamint választási befolyásából 
indulunk ki, és ebből a nézőpontból közelítjük meg társadalmi bázisuk sajátos- 
ságait, három csoport különíthető el. 

1. Azokban az országokban, ahol a szociáldemokrata pártok a munkás- 
mozgalom történeti fejlődése során hegemóniára tettek szert, sőt azon felül 
monopolhelyzetet is kialakítottak, ott a dolgozóknak, a bérből élő munkásoknak 
és alkalmazottaknak szinte kizárólagos képviselőiként lépnek fel (Ausztria, 
NSZK, Belgium, Hollandia). Ezekben az országokban e pártok a befolyásos 
szakszervezetek támogatását élvezik. E csoportban sajátos esetet képviselnek a 
kollektív tagságra épülő szociáldemokrata pártok (Svédország, Nagy-Britannia), 
hiszen a szakszervezetek kollektív tagjai, alkotóelemei e pártoknak. Ezeknek a 
pártoknak a társadalmi bázisában vitán felül a munkásság a domináns, s a párt- 
tagságban a legnagyobb arányt képviseli. E pártok bázisa azonban, még a leg- 
monolitabbaknak tűnőknél sem szűkül csak a munkásságra, hanem részben a 
néppárttá válás törekvéseinek eredményeként növekvő mértékben kiterjed az 
alkalmazotti, a műszaki értelmiségi, egyéb értelmiségi rétegekre, a közép- 
rétegre és a kispolgárságra. Az 1960-as évek végén Ausztria Szocialista Pártjá- 
ban a tagság 39 99-avolt munkás. A német SPD tagságának 1952-ben még45 99-a 
a munkások közül került ki, de ez az arány 1968-ban 35 99-ra, 1977-re 28 99-ra 
csökkent. E pártok választóinak szociális összetételére vonatkozó adatok is a 
munkásrészvétel csökkenő tendenciájára mutatnak, ugyanakkor (s ez a csoport 
valamennyi pártjára jellemző) a tagság túlnyomó része a bérből és fizetésből 
élők köréből kerül ki. A szociáldemokrata pártok e csoportjához tartozók tehát 
a bérből élők pártjai, amelyeknek társadalmi bázisában a legjelentősebb szo- 
ciális csoportot az ipari munkások adták. 

A párttagság és a választói kör sokrétűségébe utaló adatok alapján vitat- 
ható az olyan prognózis, amely a fejlett tőkés társadalmakban megfigyelhető 
jelenségből: az ipari munkások aktív lakosságon belüli arányának visszaszoru- 
lásából a szociáldemokrácia bázisának a jövőbeni elkerülhetetlen szűkülésére, 
olvadására következtet. Természetesen nem zárható ki, hogy a társadalmi moz- 
gás átmenetileg visszaesésekhez vezethet, de éppen ebben az összefüggésben 
a változásoknak a választói magatartásban való érvényesülését gátolja, annak 
ellenében hat a választási tradíció, amely jelentős tényező. Ennél fontosabb 
azonban, hogy a szociáldemokrácia, amelynek társadalmi bázisa már ma is 
felöleli a változások során dinamikusan növekvő rétegek egy részét, tudatosan 
törekszik arra, hogy munkáspártból szélesebb társadalmi bázisra alapozó 
néppárttá váljon. Igaz, a néppárttá válásban a sietség visszaüthet (és az 1970-es 
években a szociáldemokrata ideológia mozgása arra enged következtetni, hogy 
azt fel is ismerték). A választási tradícióban rejlő energiák felhasználása, a párt- 
nak újabb társadalmi rétegek irányába való nyitottá tétele, továbbá a szociál- 
demokráciának a dilemma pragmatikus feloldására való képessége nehezen 
vonható kétségbe. 

Az itt tárgyalt szociáldemokrata pártok csoportjának lényegében nem kell 
osztoznia a társadalmi bázison a kommunista pártokkal, mivel ez utóbbiak nem 
tömegpártok. E kommunista pártok társadalmi bázisára vonatkozóan pontos 
adat nem áll rendelkezésünkre, ismeretes azonban, hogy tömegkapcsolataikat 
a szakszervezetekben, más tömegszervezetekben és tömegmozgalmakban, egye- 
sületekben és társaságokban kifejtett tevékenységük révén biztosítják. Így szak- 
szervezeti aktivisták, radikális értelmiségiek és diákok alkotják bázisuk jelentős 
részét. 

2. Más a helyzet azokban az országokban, ahol a munkásmozgalom és a 
politikai viszonyok fejlődése a kommunista pártokat a szociáldemokratákénál 
erősebb és befolyásosabb szervezetté tette, ahol e pártok hegemón helyzetbe 
jutottak a munkásmozgalomban (Olaszország, Franciaország). Ezekben az ese- 
tekben a pártok társadalmi bázisa szempontjából korántsem olyan egyértelmű 
a szocialista pártok munkásjellege (még kevésbé az olasz szociáldemokrata párt 
esetében), s miután olyan országokról van szó, amelyek társadalmában jelentős 
súlyuk van a kispolgári tömegeknek, erősebben domborodik ki a szocialista pár- 
tok kapcsolódása a kispolgársághoz és a társadalmi szerkezet rohamos átalaku- 
lása folytán jelentkező és erősödő új középrétegekhez. 

Franciaországban, ahol 1920-ban a szakításkor a szocialisták többsége 
a kommunista párthoz csatlakozott, a kisebbség által létrehozott SFIO a máso- 
dik világháborúig még megőrizte munkáspárt-jellegét, akár tagságának, akár 
szavazótáborának társadalmi összetételét nézzük, bár már akkor is megállapít- 
ható volt az ipari proletariátus arányának csökkenése, a középrétegek növeke- 
dése a párt társadalmi bázisában. A háború után újjászervezett, majd a kommu- 
nistáktól eltávolodó, harmadikutas SFIO inkább látszott a középrétegek és 
a kispolgárság pártjának, mint munkáspártnak. A párt összetételében a koráb- 
bihoz képest erősödött a tisztviselők és a közalkalmazottak, főként a postások 
és a pedagógusok aránya. Ugyanakkor a párt fő befolyási övezetei Francia- 
ország ipari területein maradtak. A kommunista párt viszont (bár azokban az 
időszakokban, amikor befolyása fellendült, a munkásosztályon kívül is szélesí- 
tette bázisát) markánsan munkáspárt maradt, bázisában mindvégig a munkásság 
túlsúlya érvényesült. A parasztságra mindkét párt befolyása gyenge volt. 
A középrétegnél, a kispolgárságnál az SFIO nagyobb befolyásra tett szert, mint 
a kommunista párt. 

E különbség fennmaradt és az 1970-es években fokozott politikai jelentő- 
ségűvé vált, amikor a gazdasági struktúra modernizálásának a társadalom szer- 
kezetére gyakorolt hatásai kezdtek a politikai irányzatok bázisára is hatni. 
Az 1968-as politikai forrongás után újjászerveződött francia Szocialista Párt 
könnyebben férkőzött a dinamikusan növekvő alkalmazotti és új dolgozói 
rétegek (műszaki értelmiségiek, tisztviselők, technikusok, mérnökök stb.) 
bizalmába, s miközben figyelmét erősen a bérből élők új, a hagyományos mun- 
kásságon kívüli rétegeire fordította, nagy erőfeszítésbe kezdett munkásbázisá- 
nak kiépítése érdekében is. Az FKP az új társadalmi erőkért folytatott verseny- 
ben lemaradt. 1976-ban kitűnt, hogy választói befolyását tekintve elvesztette, 
csak szervezeti erejét, taglétszámát tekintve őrizte továbbra is előnyét a szoci- 
alista párthoz képest. 1966-ban az FKP tagjainak 60,1 99-a munkás, 18,5 99-a 

alkalmazott, 6,5 94-a mezőgazda, 9 99-a értelmiségi, 5,7 94-a kiskereskedő és 
kézműves volt. Az újjászervezett szocialista pártban viszont 1973-ban a tag- 
ságnak 14,4 99-át adták munkások, 16 99-át alkalmazottak, 8,7 99-át mezőgaz- 
dák, 7,7 99-át kiskereskedők és kézművesek, 27,4 99-át bérből élő középréteghez 
tartozók, illetve vezető tisztviselők. Jellemző, hogy 1974-ben a párizsi párt- 
szervezet 4700 tagja között mindössze 70 munkás volt található. 

A kommunista befolyás hangsúlyozottan munkásjellege a választókör 
szociológiai képéből szintén kitűnik, amely szerint az 1970-es években a mun- 
kások a kommunistákra leadott szavazatoknak 50 94 körüli, a szocialista pártra: 
leadott szavazatoknak 35 94 körüli részét adták. A francia kommunistáknak 
a munkásságban növesztett erős gyökerei a párt hatókörébe tartozó szakszerve- 
zeti központ, a CGT befolyásában is kifejezésre jut. E szakszervezeti szövetség 
(bár a hatvanas évektől főként a CFDT részéről állandó kihívásnak és verseny- 
nek van kitéve) megőrizte a francia munkásmozgalmon belüli hegemóniáját. 

Olaszországban a Íranciához hasonló mértékű különbségeket nem lehet 
megállapítani a kommunista párt és a szocialista párt bázisa között. A szocialista 
párt hosszú időn át (1956-ig) ideológiailag és politikailag közelebb állt akommu- 
nista párthoz, mint Franciaországban, miután a szociáldemokrata irányzat 
képviselői még 1947 januárjában kiváltak az OSZP-ból. Az osztályharcosságá- 
val kitűnt szocialista párt tagjainak 1945-ben 62 99-a munkás, 13,5 04-a paraszt 
volt. A társadalmi struktúra változása itt is éreztette hatását. Miközben az 
1960-as évektől az OSZP politikailag a szociáldemokrácia irányába közele- 
dett, 1970-ben a párt tagjainak már , csak" 35,2 99-a került ki a munkások 
közül. Az olasz munkásmozgalomban a legnagyobb befolyást élvező Olasz 
Kommunista Párt, amely az 1970-es évekre az olasz politikai élet egyik pólusává 
vált, tagságának összetételében szélesebb társadalmi bázisra épül, jobban iga- 
zodik az egész társadalom összetételéhez, mint az FKP. 1971-ben az OKP 
tagjainak 39,5 99-a volt ipari és 8 99-a mezőgazdasági munkás. A munkások és 
az alkalmazottak együtt a tagságnak több mint felét (50,8 94-át) tették ki. 
Olaszországban még erőteljesebben érvényes, mint Franciaországban, hogy 
a két munkáspárt azonos társadalmi körben keresi társadalmi bázisát. Az OKP 
viszonylag korán nyitott a kialakuló és erősödő középrétegek felé, s állta 
a társadalom struktúraváltozása miatt a politikai irányzatok között kibontakozó 
versenyt egy, már a francia kommunistákénál eleve szélesebb társadalmi bázis 
alapjáról. A legnagyobb társadalmi csoport azonban mindkét munkáspártban 
a munkásság maradt. 

3. Harmadik csoportba sorolhatjuk azokat az országokat, ahol a munkás- 
mozgalomban, illetve a politikai életben a szocialisták többségi befolyása érvé- 
nyesül ugyan, de olyan jelentős, tömegpártméretű kommunista pártok működ- 
nek, amelyek megakadályozták monopolhelyzet kialakulását (Finnország, 
Spanyolország, Portugália). A Finn Szociáldemokrata Párt (taglétszáma 
mintegy kétszerese a Finn Kommunista Párténak: 1975-ben 101 000, ill. 
44 000), 1975-ben szavazóinak 66 99-aa munkások, 26 99-a az alkalmazottak 
köréből került ki. A kommunista pártot magában foglaló Finn Népi Demokra- 
tikus Unióra szavazóknak 82 94-a volt munkás, 10 99-a alkalmazott. Finnország- 
ban a szakszervezeti mozgalom vezetése a szociáldemokraták kezében van. 

Portugáliában a kommunista párt taglétszáma jóval meghaladja a viszonylag 
fiatal szocialista pártét. , Tagságát, de elsősorban tömegbázisát és szavazó- 
táborát tekintve is a PSP — skét lábon állót párt volt. Egyik bázisát a kispolgári 
jellegű városi és falusi társadalmi csoportok alkották. A másikat a munkásság, 
amely azonban mindig is kisebbségben volt, s ezért állandó problémát jelentett 
a párt munkásjellegének erősítése" — állapította meg Pándi Lajos e pártról 
írott tanulmányában. !! 

Spanyolországban is - az utóbbi években kibontakozott belső válságát 
megelőzően - a kommunista párt létszámát tekintve meghaladta a szocialista 
pártot. A PSOE szavazói az 1976-os választásokon kétharmadukban a bérből 
élők közül kerültek ki. A pártot a középrétegek sorában főleg szabadfoglalkozá- 
súak, állami tisztviselők és kisvállalkozók támogatják. Paraszti háttere viszont 
jelentéktelen néhány andalúziai körzetet leszámítva. A kommunista párt 
befolyása alá tartozó munkásbizottságok az 1970-es évek végén mintegy két- 
szeres befolyással rendelkeztek a szakszervezeti választásokon a PSOE által 
életre hívott reformista szakszervezethez, az UGT-hez képest. 

Ezekben az országokban tehát, ahol mindkét párt törekszik bázisának 
kiszélesítésére a munkásságon belül, és a középrétegek megnyerésében is versen- 
genek, a kommunista és a szocialista pártok között kialakult erőviszony erős 
konkurrencia-helyzetet teremt.! 


IDEOLÓGIAI KÜLÖNBSÉGEIK 


A kommunisták és a szociáldemokraták (szocialisták) viszonyában a legmélyebb 
gyökerekkel rendelkező, a legtartósabban fennálló különbségek az ideológia 
terén találhatók. Az ideológiai ellentétek tűnnek a legkevésbé áthidalhatónak 
a két irányzat között, hiszen az eszmei arculat közelítése a pártok identitásának 
megváltozását kockáztatja. A saját ideológiai poziciókhoz való kitartó ragasz- 
kodás mégsem tette változatlanná az eszmék terén fennálló ellentéteket, mivel 
mindkét irányzat ideológiája mozgásban van. Mindkét párt ideológiai téren is 
igyekezett alkalmazkodni a háború utáni évtizedek új jelenségeihez, és mindkét 
oldalon jelentkeztek azok a továbbfejlesztési törekvések, amelyek igyekeztek 
megfelelni az új ideológiai igényeknek (a szocialista rendszerű országok meg- 
jelenése és a bennük lezajlott társadalmi, szociális, politikai változások; a gyar- 
mati rendszer felszámolására irányuló mozgalmak által felvetett ideológiai 
problémák; az állammonopolista rendszerrel együtt járó társadalmi változások; 
a , jóléti állam", , szocialista állam" létrehozására irányuló törekvések idológiai 
vonzatai; az igény a tudományos-műszaki forradalom társadalmi következmé- 
nyeinek ideológiai értelmezésére stb.). 


M Pándi Lajos: Szociáldemokraták a forradalomban: a Portugál Szocialista Párt. In: 
A szociáldemokrácia ma. Kossuth Könyvkiadó, 1981. 277. o. 

15 A pártok társadalmi bázisára vonatkozó adatokat lásd 7. Raschke: Die politischen 
Parteien in Westeuropa. Hamburg, 1978.; A szociáldemokrácia ma. 50., 115., 190., 261., 277., 
344. o.; Johancsik János: A francia baloldal. Kossuth Könyvkiadó, 1983. 52—71. o.; 
A nyugat-európai munkásmozgalom dokumentumai (1944-1973). II. k. 382. o.; A világ 
politikai pártjai. Kossuth Könyvkiadó, 1978. 

E tanulmány nem tárgyalja részletesen a két irányzat ideológiai pozíciói- 
nak különbségeit, csupán jelzi eltéréseik, ellentéteik legjellemzőbb elemeit. 

A kommunista pártok mozgalmuk eredményessége, hatékonysága szem- 
pontjából döntő jelentőséget tulajdonítanak a markánsan körvonalazott ide- 
ológiának, amely tudományos világnézetre épül. Ha az utóbbi időkben egyes 
pártokban nagyobb toleranciát tanúsítanak is — illetve nyilvánítanak ki — más 
haladó szellemi irányzatok és hagyományok iránt, valamennyien a tudományos 
szocializmust, Marx, Engels, Lenin eszméinek alkotó alkalmazását tekintik 
eszmei alapnak. Világnézeti elkötelezettség, a marxizmus elméleti módszerének 
és forradalmi elmélete korunk viszonyai közötti alkalmazásának igénye jellemzi 
a kommunista pártokat, jóllehet a hetvenes években viták keletkeztek és különb- 
ségek alakultak ki e vonatkozásban is a marxizmus-leninizmushoz mint a moz- 
galom eszmei alapjához ragaszkodó egyes nyugat-európai pártok és az ún. 
eurokommunista pozíciót elfoglaló pártok között. Az utóbbiak némelyike meg- 
kérdőjelezte a leninizmus forradalmi stratégiai elveinek érvényét a nyugat- 
európai társadalmakban. Mégis, ideológiai pluralizmust képviselő álláspontjuk 
egyáltalán nem jelenti azt, hogy lemondtak volna arról a célról, hogy a tudo- 
mányos szocializmus, az alkotó marxizmus hegemónná váljon a munkásmozga- 
lomban, illetve a társadalom politikai tudatában. 

Ezzel szemben a szociáldemokrácia ideológiai  ,,korszerűsödése", mint 
láthattuk, a marxizmustól való távolodás útján haladt, a világnézeti közömbös- 
ség, a mozgalom eszmei forrásainak pluralizálása irányában. S ha a hetvenes 
évektől -— az 1960-as évek végén Nyugat-Európán átvonuló viharos tömeg- 
mozgalmak hatására — a , reideologizáció" igénye merült fel és kapott hang- 
súlyt, ez csak azt a törekvést szolgálta, hogy a szociáldemokrácia identitását 
doktrinális területen is megerősítsék. Azon nem változtatott, hogy a szociál- 
demokrácia mozgalmának eszmei alapozását pusztán politikai doktrínára kor- 
látozza. Olyan eszmerendszerre, amely néhány (különböző világfelfogás alap- 
ján képviselhető) etikai jellegű alapértékből indul ki és ezekből épül fel -s nem 
egy meghatározott világszemlélet és tudományos módszer alapján a társadalom- 
fejlődés objektív folyamataiból, történelmi tendenciáiból és törvényszerűségei- 
ből vezeti le társadalomátalakító programját, ahogy ez a kommunista pártok 
ideológiájára jellemző. Ez érvényes azokra az újabb ideológiai munkálatokra 
is, amelyeket a nyolcvanas évek elején egyes szociáldemokrata pártokban és 
magában a Szocialista Internacionálé keretében kezdtek el, hogy a világgazda- 
sági válság következtében alaposan megváltozott történelmi és nemzetközi 
feltételek között módosítsák elvi programjukat. A szociáldemokrata mozgalom 
ideológiai alapjának a közös politikai eszmékre szűkítése természetesen nem 
zárja ki, hogy a szociáldemokrata ideológiát népszerűsítő irodalom tudományos 
érvrendszereket alkalmazzon, s azt sem, hogy - pártok és pártokon belüli irány- 
zatok szerint eltérő mértékben -— a marxista elmélet bizonyos részeit is felhasz- 
nálják. Amíg a szociáldemokrácia jobboldali irányzatainál a marxizmus túlha- 
ladottságára való hivatkozás dominál, a baloldali irányzatoknál -— antikapitalista 
beállítottságuk intenzívebb jellegével összefüggésben — gyakori a marxizmus 
elemzési módszereihez, érvrendszeréhez való folyamodás, az elmélet élőnek 
tekintett részeire való támaszkodás. 

Ez az alapvető szemléletbeli különbség érvényesül a két irányzat kapitaliz- 
mus-kritikájának eltéréseiben is. Amíg a kommunista mozgalom a társadalom- 
fejlődés dialektikus törvényszerűségeiből kiindulva a kapitalista társadalom 
szocialista társadalommal történő meghaladását az osztályharcok révén és 
forradalmi változások folyamatában történelmi szükségszerűségként — persze 
nem automatikus folyamatként, hanem a forradalmi mozgalmak eredménye- 
ként — fogja fel, s e változások szemüvegén keresztül szemléli a kapitalizmus 
jelenségeit, alternatíváiban a kapitalista viszonyok teljes tagadása, a hatalmi 
és a tulajdonviszonyok gyökeres átalakításának igénye rejlik, addig a szociál- 
demokrácia kapitalizmus-bírálata még legélesebb formáiban sem annyira 
következetes s a teljes tőkés viszonyokat átfogó, mint a kommunistáké. 
A szociáldemokrata elmélet története során mindig hajlott arra, hogy a kapi- 
talizmus új formai vonásaiban, új gazdasági jelenségeiben a kapitalizmust 
meghaladó mozzanatokat, a szocializmus fokozatos megvalósításának elemeit 
lássa. 

A második világháború utáni időszakban a szociáldemokrácia kapitaliz- 
mus-kritikájában két, viszonylag jól elhatárolható szakaszt különböztethetünk 
meg. A gazdasági konjunktúra évtizedeiben a tőkés gazdaság növekedési képes- 
ségeinek optimista értékelése, a gazdasági hatékonyságra és dinamizmusra 
épülő szociális reformtevékenységbe vetett hit a kapitalizmus-kritikát tompí- 
totta, a kapitalizmus bírálatát a , szociális állam" kiépítését vagy a polgári 
demokrácia érvényesülését gátló tényezőkre korlátozta. Az állami monopol- 
kapitalizmust — amelynek új jelenségeit a marxista elemzés helyett a polgári 
közgazdászok (Keynes vagy az újabb kritikus, Galbraith) és szociológusok 
értékelésére támaszkodva ítélték meg -— kezdték a szocializmushoz vezető olyan 
átmeneti szakasznak tekinteni, amelyben a kapitalizmus fokozatos megszűnése 
már végbemegy. Az állammonopolista rendszerben érvényesülő állami beavat- 
kozást a közérdeknek a magánérdekek, a profitérdekek fölé kerekedéseként 
értelmezték, s ilyen irányú tendenciát véltek felfedezni a technokrácia növekvő 
gazdasági szerepében is. Az új jelenségre hivatkozva újabb érveléssel léptek fel 
azzal a nézettel szemben, amely a kapitalizmus felszámolását a tőkés tulajdon 
kisajátításához és a burzsoá hatalom munkáshatalommal való felváltásához 
kapcsolta. 

A hetvenes évek gazdasági válsága gyakorlati cáfolatát adta azoknak a fel- 
tételezéseknek, hogy a kapitalizmus a keynesi állami beavatkozás eszközeivel 
lényeges ellentmondásai meghaladásához jutott, az állam-monopolkapitaliz- 
mus működési zavarai magyarázatot igényeltek. A válságjelenségek közepette 
a szociáldemokrácia kapitalizmus-bírálata élesebbé vált. A válság okait 
a kapitalista rendszer ellentmondásaira vezették vissza, s alternatíváját olyan 
strukturális változtatásokban jelölték meg, amelyek antikapitalista élűek. Külö- 
nösen markánsan mutatkozott meg ez a jelenség a francia Szocialista Párt 
1980-as programjában, de ezt a tendenciát mutatta Brandt, Kreisky és Palme 
levélváltása és beszélgetései is 1972 és 1975 között." 

A szociáldemokrácia kapitalizmus-kritikája és szocializmusfelfogása az új 


14 Brandt-Kreisky-Palme: Briefe und Gespráche 1972 bis 1975. Franfurt-Köln, 1975. 

helyzetben is megmaradt a , demokratikus szocializmus" kereteiben, ragasz- 
kodik azokhoz az alapelvekhez, amelyeket még 1951-ben a majna-írankfurti 
kongresszuson megfogalmaztak. A megváltozott helyzetre való tekintettel 
a doktrína megújítását célzó, a nyolcvanas évek elején elkezdett és még folya- 
matban lévő munka során néhány változtatás igényét fogalmazták meg. Szüksé- 
gesnek tartják, hogy a kapitalista fejlődésre vonatkozó prognózisaikat korrigál- 
ják. Nagyobb figyelmet kívánnak fordítani a nemzetközi kapcsolatokban 
a gazdasági válság során felhalmozódott feszültségekre, amelyek kiélezték a ka- 
pitalista szövetségi rendszerek és a szocialista országok közösségének politikai 
ellentéteit és a fegyverkezési versenyt. A demokrácia fejlesztése terén új 
formákat kívánnak javasolni, új kezdeményezésekkel szeretnének jelentkezni. 
Napjainkban azt is fontosnak tartják, hogy a , demokratikus szocializmus" 
kifejezést adjon a fiatalok, a nők, a társadalom peremén élő társadalmi rétegek 
problémáinak. Általában az a törekvés figyelhető meg, hogy a , demokratikus 
szocializmus"? elveinek megfogalmazása olyan differenciálást érvényesítsen, 
amely azokat elfogadhatóvá és vonzóvá teheti mind a harmadik világ nyomorgó 
és alárendelt népei, mind a fejlett ipari társadalmak tagjai számára. 

A szociáldemokrácia számára a szocializmus nem a kapitalizmustól minő- 
ségileg különböző gazdasági-társadalmi formáció - amely az emberi társadal- 
mak fejlődésének meghatározott foka, átmenet a kommunista társadalomhoz -, 
hanem azoknak a társadalmi feltételeknek a fokozatos megteremtése, amelyek 
a fő célt, a személyiség felszabadítását és önmegvalósítását lehetővé teszik. 
Vagyis a szocializmus a politikai, a gazdasági, a társadalmi és a kulturális 
demokrácia azon fokának meglétét jelenti, amely mellett az egyén szabadon 
érvényesítheti képességeit. A közösségi elvet képviselő kommunista eszmény- 
nyel szemben a szociáldemokrácia az egyén érvényesülését hangsúlyozza, 
ugyanakkor a polgári liberalizmus individualizmusával ellentétben ez az egyén 
a közösség javára tevékenykedik, a társadalmi szolidaritás eszméjét követi. 
A szociáldemokraták szerint a szocialista társadalomban az életnek politikai 
eszközökkel való megszervezése egyet jelent azon intézmények és rendszerek 
létrehozásával, amelyek lehetővé teszik az egyén számára, hogy a közösség 
boldogulása érdekében tevékenykedjen. S a közösség érdekeit úgy valósítják 
meg, hogy az egyén a számára megfelelő keretek között tevékenykedik. Vagyis 
szocializmus-értelmezésük harmadikutas koncepciót képvisel, amely a kapita- 
lizmus kritikai meghaladását hirdeti, de elutasítja a kelet-európai országokban 
végrehajtott szocialista átalakítás gyakorlatát, elhatárolja magát a létező szoci- 
alizmus rendszereitől, kétségbe vonja, hogy az utóbbiak a szocializmus meg- 
valósítóti. 

A kommunisták és a szociáldemokraták eltérően ítélik meg az állam szere- 
pét és másként értelmezik a demokrácia fogalmát is. Egyrészt a szociáldemok- 
rácia általában elutasította a proletárdiktatúrát, annak leninista felfogását, ha 
voltak is esetek, amikor elméleti állásfoglalásokban helyt adtak a proletárdikta- 
túra lehetőségének, mint például a francia Léon Blum az 1920-as kongresz- 
szuson, vagy az antifasiszta harc idején az emigrációba került ausztromarxisták. 
A demokrácia érvényesítése nevében a szociáldemokrácia kizártnak tartotta 
a proletárdiktatúra megvalósíthatóságát a nyugat-európai országokban. Más- 

részt utópiának ítéli az állam elhalására vonatkozó fejlődési perspektívát; 
a szocializmus távlatába a demokratikusan működő államot helyezi. Az utóbbi 
szempontjából a szociáldemokraták számára a döntő kérdések a következők: 
Hogyan viszonylik az egyén autonómiája az állam hatalmi pozicióinak növe- 
kedéséhez ? Hogyan vesznek részt az állampolgárok az intézmények működésé- 
ben? Hogyan érvényesülhet az állam újraelosztó szerepe a gazdasági válság 
idején? Milyennek kell lennie a szocialista párt és a kormány viszonyának? 
Stb. A szociáldemokraták a demokratikus államnak döntő szerepet tulajdoníta- 
nak társadalmi céljaik megvalósításában. A neoliberalizmus, a neokonzervativiz- 
mus gazdaságpolitikai felfogásával szemben a tervezést és az állami beavatkozást 
nélkülözhetetlen eszköznek tartják a spontán folyamatok szabályozásában .! 
Ezen kívül úgy vélik, hogy az állam, amely kezdettől fogva a gazdasági, társa- 
dalmi és kulturális előrehaladást szolgálta, végül is egy olyan politikai folya- 
mat eszközévé válik, amely az egyenlőség és a szolidaritás társadalma felé 
vezet. A teljes foglalkoztatottság megvalósítására irányuló politikában is -— 
amit a szociáldemokrácia változatlanul hirdet, de a valóságban egyre nehezeb- 
ben megvalósítható célja — azt tartják, hogy az állami irányítás növelése, a mun- 
kásoknak az ipari folyamatok feletti ellenőrzése és a közkiadások fokozása 
alapvető eszközei a teljes foglalkoztatottság elérésének. A fogyasztói érdek- 
védelemben szintén az államra vár az állampolgárok védelme, arra hivatkozva, 
hogy a kapitalista rendszer alapját a magánjellegű stratégiai tervezés tartja 
fenn, s ez a fogyasztást a termelésnek és a profitra való igénynek rendeli alá. 
Az államnak kell garantálnia a termelt áruk minőségét, a kereslet és a kínálat 
összhangját." 

Ha a nyugat-európai kommunista pártok ideológiai pozícióinak az utóbbi 
évtizedekben megvalósított azon módosulásai, amelyek a mozgalom törekvései- 
nek demokratikus jellegét domborították ki a kommunisták oldaláról, közelebb 
hozták is a két irányzatot, a lényeges különbségeket nem szűntették meg. Igaz, 
e kommunista pártok egy része a kialakult társadalmi és politikai feltételeket 
mérlegelve kiiktatta programjából a proletárdiktatúra célkitűzését. A problé- 
mát Togliatti már 1956 nyarán felvetette és az OKP a hatvanas évek végén 
a pluralista szocializmus célkitűzésének hivatalossá tételével gyakorlatilag 
mellőzte a proletárdiktatúra megvalósítását mint célt a szocializmusra való 
átmenet olasz útján. A Francia Kommunista Párt 1976 februárjában a párt 
XXII. kongresszusán igen látványosan, nagy nyilvánosságot biztosítva neki, 
törölte szervezeti szabályzatából a proletárdiktatúra célkitűzését, mint amely 
nem felel meg korunk francia valóságának. A spanyol S. Carrillo pedig , Az 
eurokommunizmus és az állam" c. könyvében arra is kísérletet tett, hogy 
a Lenin által az , Állam és forradalom? c. munkában kifejtett elméleti állás- 
pont időszerűtlenségét bizonyítsa és elméletileg támassza alá a proletárdikta- 
túra elutasítását, továbbá a pluralista szocializmus-koncepciót. De sem az 
olasz, sem a Francia Kommunista Párt a szocializmus megvalósítását illetően 


H! Lásd: Brandt-Kreisky-Palme: Briefe und Gesprüáche 1972 bis 1975. 
8 Dokumentum a Szocialista Internacionálé új programjának előkészítő munkálataihoz. 
"Társadalomtudományi Intézet. Dokumentáció. Mai sz. d./128/1983. 87. o. 

nem vonatkoztatott el az osztályharc valóságától, a munkásosztály történelmi 
hivatásától. A demokratikus hatalom pluralista jellege, a szocializmus jegyé- 
ben kikovácsolandó, a társadalmi erők igen széles körét felölelő szövetség 
mellett állást foglalva is képviselik a munkásosztály hegemóniája megteremté- 
sének célkitűzését, s a munkásságot tekintik továbbra is döntő erőnek a kapi- 
talizmus meghaladására. A szociáldemokraták viszont kijelentik, hogy a ,,de- 
mokratikus szocializmus" az emberi szabadság üzenetét átfogóbbá teszi, 
végrehajtására az emberek széles rétegeit mozgósítja, és felülemelkedik saját 
korábbi, a munkások felszabadítását célzó koncepcióján."!? A szociáldemokratá- 
kat tehát az osztályelemzés mellőzése, az osztályszemlélet hiánya vagy súly- 
talan érvényesítése lényegesen megkülönbözteti a kommunistáktól mind a szo- 
cializmus, mind a demokrácia, mind a szabadságjogok szemléletében. Ha 
a gyakorlati álláspontok osztályszempontból való helyes megítélése körül 
mutatkoznak is vitatható álláspontok (ezek főként a létező szocializmus jelen- 
ségeinek értékelésében, bírálatában kerültek felszínre, vagy a két katonai 
szövetségi rendszerben a nemzetközi politikai kérdéseket érintették), az euro- 
kommunista pártok is osztják azt a nézetet, hogy amíg az osztályantagonizmus 
meg nem szűnik - a demokrácia, a szabadságjogok gyakorlása az osztályuralom, 
az osztályharc és az osztályerőviszonyok függvénye. 

A kommunista és a szociáldemokrata (szocialista) pártok tehát különböző- 
képpen közelítik meg a munkásosztály szerepét, különböző nézeteket vallanak 
a munkásmozgalom feladatairól, céljairól, harci módszereiről, a munkásmoz- 
galom követendő útjáról. Természetesen a szociáldemokrácia ideológiai poziciói 
nem egységesek. Pártonként eltérő árnyalatok mutatkoznak, tükrözve az eltérő 
eszmei örökséget és szellemi forrásokat. Például a francia Szocialista Pártban 
ideológiai téren az egyénnek az állammal szembeni autonómiája, a társadalom- 
igazgatás államon kívüli formái, az , önigazgatási szocializmus" kap nagyobb 
hangsúlyt, amely mögött joggal sejthetjük az individuális szocialista és a kis- 
polgári anarchista eszmei hagyományok hatását, míg a német szociáldemokrácia 
ideológiájában kiemelt tényezőként jelenik meg az állam szabályozó szerepe 
(ebben valószínűleg az ,államsegélyes szocialista" hagyományok továbbélése 
rejlik). Ehhez hozzáfűzhetjük másrészt azt a paradox jelenséget, hogy a német 
szociáldemokrata pártban a Bad Godesberg-i program fordulata óta az uralkodó 
gazdasági szemléletet a liberális piacgazdasági elvhez való ragaszkodás jellemzi, 
a francia Szocialista Párt viszont az államosításokat, az állami szektorra való 
építést reformpolitikájában a hatalmi viszonyok módosítása szempontjából is 
mérlegelte és elengedhetetlennek tartja. Általában elmondható, hogy a szociál- 
demokrata pártokkal szemben a szocialista pártokban erősebben érvényesülnek 
az osztályharcos hagyományok, radikálisabb antikapitalista álláspont fogalma- 
zódik meg ideológiájukban. Ezenkívül az egyes pártokon belül is radikaliz- 
musukban eltérő árnyalatokat képviselő irányzatok találhatók. 

Az eurokommunista pozíciók kialakulása látszólag közel hozta a kommunis- 
ta pártokat a szocialista pártokhoz. Ez néha azonos fogalomhasználatban is kifeje- 
zésre jut (pl. , demokratikus szocializmus", a , harmadik út", az , önigazgatásos 

szocializmus" stb.). E fogalmak használatának részletesebb elemzésével azonban 
kimutatható, hogy mennyire különbözően értelmezik e fogalmakat. S bár 
a szocialista pártokban kedvezően fogadták az eurokommunista irányú módosí- 
tásokat, bírálatuk, kifogásaik nem változtak a kommunista pártok irányában: 
a kommunista pártokat továbbra sem ismerik el eléggé demokratikus és a nem- 
zeti érdekeket képviselő politikai szervezeteknek. 


NÉZETELTÉRÉSEIK A SZERVEZETI ELVEK TERÉN 


. Sok változás következett be a kommunista pártok szervezeti életében azóta, 
hogy a Kommunista Internacionálé feloszlott és szárnyra bocsátotta nemzeti 
szekcióit. A tömegpárttá váló vagy arra törekvő kommunista pártok a nemzeti 
politikai életbe való beilleszkedés és a forradalmi tevékenységnek a polgári 
demokrácia legális kereteibe való illesztése folytán is módosították szervezeti 
működésük kereteit. A belső demokratizálás során távolodtak a korábbi, erő- 
sebben központosított, konspiratív jellegű forradalmi szervezeti keretektől. 
De a kommunisták azt követően is, hogy szervezeti életükben figyelembe 
vették a legális tömegpárt működéséből adódó követelményeket, pártjukat 
változatlanul a munkásosztály politikai pártjának — tömegpártnak és harci 
pártnak -— tekintették." Olyan szervezeti keretek kiépítésére törekedtek, amelyek 
a legalkalmasabbak az újonnan értelmezett forradalmi stratégia megvalósítá- 
sára, az antimonopolista küzdelmekben a munkásosztály hegemóniájának meg- 
teremtésére. A kommunista pártok a szervezeti elvek terén végrehajtott módosí- 
tások után is — elvben és gyakorlatban — megőrizték a demokratikus centraliz- 
mus elvét, bár ennek megvalósításában különböző formák lehetőségét vallják. 
A véleményeltérések és viták mozgásterének bővítése mellett is ügyeltek a poli- 
tikai egységet, a pártok ütőképességét szolgáló szervezeti biztosítékok megőr- 
zésére. A parlamentarizmusban való fokozott részvételük közben gondoskodtak 
a párt politikáját meghatározó szervek prioritásáról a parlamenti frakcióval 
szemben, fenntartották a párton belüli frakciók létrehozásának tilalmát, a szo- 
ciáldemokrata pártokhoz képest nagyobb politikai közreműködést igénylő, 
szorosabb szervezeti kapcsolatokat és fegyelmet biztosító szervezetet. 

A szociáldemokrata (szocialista) pártok, amelyek mind a világnézeti alapok, 
mind a mozgalom társadalmi bázisa tekintetében vegyesebb, határozatlanabb 
arculatú politikai alakulatok, a mozgalom tevékenységét reformok elérésére 
összpontosítják, és ebben a parlamenti kormányzat részvétele áll az első helyen. 
A kommunista pártoknál lazább szervezeti követelményeket támasztanak. 
A munkásmozgalom osztályharcos szervezeteitől — ahogy , kormányzati" és 
, nemzeti" felelősséget vállalnak magukra — mindinkább a polgári parlamen- 
tarizmus polgári típusú pártjai (a választási gépezetet alkotó pártok, a káder- 
pártok) felé távolodtak el. Kialakult a pártvezetőség, a parlamenti frakciók 
viszonylagos autonómiája, sőt primátusa a pártpolitika meghatározásában. 
A pártok szervezete elsősorban ahhoz igazodott, hogy a szociáldemokraták 

tevékenysége inkább a politikai intézményekre összpontosult és kevésbé 
a tömegmozgalmakra. Az irányzatok és viták szabad tere mellett a szociál- 
demokrata pártok szervezete alkalmanként jelentős távolságot teremtett a párt- 
tagság és a politika alakításában döntő szerepet játszó vezető testületek között. 
A választási küzdelmekre való elsődleges beállítottság rányomja bélyegét a pár- 
tok szervezeti működésére is, és lehetővé teszi, hogy viszonylag csekélyebb 
létszámú, kevésbé szoros szervezeti köteléket jelentő szervezettel nagyobb 
parlamenti választási hatékonysággal lépjenek fel. Természetesen az itt emlí- 
tett szervezeti jellemzők csak általánosságban érvényesek a szociáldemokrata 
(szocialista) pártokra, amelyeknél minden konkrét esetet figyelembe véve 
a szervezeti formák nagy változatosságával találkozunk. 


STRATÉGIAI ÉS POLITIKAI ORIENTÁCIÓS JELLEMZŐIK 


A kommunisták és a szociáldemokraták (szocialisták) viszonyában a politikai 
kapcsolatokat már közvetlenül befolyásoló tényező a két irányzat stratégiai 
álláspontja és politikai orientációja. Tulajdonképpen ez szabályozza a gyakor- 
lati politikai döntéseket és állásfoglalásokat, hidat képez az ideológiai platform 
és a politikai gyakorlat között. Ezen a téren alakulhatnak ki leginkább a politikai 
együttműködést lehetővé tevő, konvergáló álláspontok, jöhetnek létre az érde- 
kek találkozásai. Másrészt ezen a téren érzékelhetők legjobban, hogy egy párt 
politikája milyen mértékben kapcsolódik az identitást meghatározó ideológiá- 
hoz, vagy mennyire pragmatikus, prakticista. 

Tekintettel arra, hogy sem a szociáldemokráciának, s napjainkra már 
a kommunista mozgalomnak sincs egységesen kialakított és képviselt stratégiai 
irányvonala -— ez pártonként, sőt a stratégiai koncepciót illetően gyakran párto- 
kon belüli irányzatonként is különböző -, itt csak azokra a tipikus vonásokra 
mutatok rá, amelyek általában jellemzik a kommunisták és a szociáldemokraták 
közti különbséget. 

Napjainkban a szociáldemokrata (szocialista) pártok és a kommunista 
(,, eurokommunista") pártok között a különbségeket számbavéve nem annyira 
abban látom eltérésük lényegét, hogy reformokat vagy forradalmat akarnak-e 
megvalósítani. Hiszen a kommunista pártok forradalmi stratégiája a célok 
elérésének eszközrendszerében szintén jelentős mértékben számít az ún. 
strukturális reformokra; a forradalmat fokozatos, folyamatjellegű változások 
eredményének fogja fel. A szociáldemokrácia is megkülönbözteti reformpoliti- 
kájának hirdetése során a , rendszerfenntartó" és , rendszerátalakító" reformo- 
kat, s ez utóbbiak megvalósítását tekinti feladatának," vagy miként a francia 
szocialisták teszik, a , kapitalizmussal való szakítás" stratégiáját vallják maguké- 
nak. A különbséget nem vezethetjük vissza egyszerűen a hirdetett elvek és a 
gyakorlat egymástól való eltávolodására a szociáldemokrácia politikájában, 
hiszen a kommunista mozgalom sincs mindig abban a helyzetben, hogy helyes 
törekvéseit és elképzeléseit százszázalékosan átültesse a gyakorlatba, ha nin- 
csenek meg hozzá a szükséges feltételek. A két irányzat különbözősége szem- 


un Lásd Brandt-Kreisky-Palme: Briefe und Gesprüáche 1972 bis 1975. 
144 


pontjából az osztályharchoz való viszonyuk látszik lényegesnek stratégiájukban 
és politikai vonalvezetésükben. 

A kommunista pártok stratégiájukat az osztályharcra alapozzák, amelyben 
kezdetben a munkásosztály köré tömörülő társadalmi erők széles szövetsége 
áll szemben a monopoltőkés gazdasági és hatalmi erőkkel. Az , eurokommu- 
nista" sajátosság abban van, hogy az e pártok által képviselt , demokratikus út 
stratégiája" az osztályharcban a hatalmi eszközök alkalmazását minden hely- 
zetben a közmegegyezéshez, a társadalmi-politikai konszenzushoz köti; a demok- 
rácia szabályait kívánja érvényesíteni abban a formai teljességében, ahogy az 
a polgári demokratikus köztudatban kialakult. A kommunista pártok stratégiája 
elvileg nem zárja ki a harc folyamatából a kompromisszumok kötését (osztva 
azt a felfogást, hogy a politika művészet), de a stratégiában a harc dialektikája 
áll előtérben, és jelen van a végcél, a kapitalista társadalom felszámolása, 
szocialista-:kommunista társadalom megteremtése mint perspektíva. A forra- 
dalmi célok a tőkés társadalom mai problémái megoldásának távlataként 
merülnek fel. 

A szociáldemokrata és szocialista pártok történelmi tradícióik szerint 
eltérő felfogást vallanak a modern tőkés társadalmak osztályvalóságáról és az 
osztályharcról. Amíg például Franciaországban, Olaszországban, Spanyol- 
országban erősebbek az osztályharcos hagyományok, Angliában, Hollandiában, 
Ausztriában vagy Svédországban a reformizmus osztály-együttműködési gyakor- 
lata formálódott tradícióvá. Szociáldemokrata körökben a ,, Svéd modell" 
legvonzóbb elemének azt tartják, hogy évtizedeken át képes volt a tőkések és 
a dolgozók között a megegyezések iránti közös érdekeltséget kialakítani, a szo- 
ciális konfliktusokat intézményes keretekbe terelni, az osztályharcot intézménye- 
síteni. A szociáldemokrácia a társadalompolitika terén az ellentétes érdekű 
osztályok és csoportok közötti egyensúly kialakítására és megőrzésére törekszik, 
ezt tekinti a , demokratikus szocializmus" reális céljának az osztályharc meg- 
vívása, a munkáshatalom megteremtése helyett. Ezt tükrözi a , kontraktuális 
politika" (vagyis a társadalmi konfliktusoknak szerződések útján történő fel- 
oldása) iránti lelkesedés, a , szociális partnerség" gyakorlata, és más hasonló 
törekvések. 

A , Mitbestimmung", a beleszólási jog törvénybeiktatásáról szólva Walter 
Arendt, a nyugatnémet SPD elnökségi tagja azt nyilatkozta 1976-ban, hogy 
a jólét alapja a vállalkozókkal való korrekt együttműködés, hiszen konfrontá- 
ciót senki sem akar." Még az osztályharcos hagyományokkal annyira feltöltött 
közegben működő szocialista párt is, mint a francia, kormányra kerülése után 
reformcéljainak megvalósítását a társadalmi partnerek közötti egyeztetéshez, 
kompromisszumok eléréséhez kötötte. Az 1981 októberében tartott kongresszus 
dokumentuma szerint politikájuk lényege: változás , nyugodt forradalom" 
útján; , Mi a háborúval szemben előnyben részesítjük a kompromisszumot. "?? 
A francia szocialista kormányzat egyik eredményeként hivatkoznak arra, így 
Mitterrand is köztársasági elnöki működésének félidei mérlegéről nyilatkozva, 

hogy a jobboldali kormányokhoz képest csökkent a szociális konfliktusok 
száma és intenzitása." 

A szociáldemokrata pártok stratégiája tehát a társadalmi problémák meg- 
oldását, a negatívnak minősített jelenségek kiiktatását a konfliktusba keveredő 
osztályok és társadalmi csoportok kibékítése útján, az osztály-együttműködés 
révén keresi, vállalva a közvetítő szerepét is. A szociáldemokrácia politikájának 
ez a különféle érdekekhez való kötődése teszi nehézzé osztályszempontú meg- 
ítélését, és ez az egyik forrása az e pártok politikai tevékenységében kifejezésre 
jutó ellentmondásoknak. 

A fentiekben vázolt különbségekből fakadnak azok az eltérések, amelyek 
a napjaink nagy politikai kérdéseinek megoldására vonatkozó politikai elkép- 
zelésekről és törekvésekről megmutatkoznak: a munkanélküliség és az infláció 
megfékezésének módjáról, a válság terheinek elosztásáról, a szociálpolitika 
lehetőségeiről és korlátairól, akár a nemzetközi gazdasági kihívásokra való 
reagálásokról, az amerikai , magas kamatlábak" politikájával kapcsolatos maga- 
tartásról, a Közös .Piac szerepéről, a benne kialakítandó cselekvési irányról 
stb. Általánosságban megállapítható, hogy a kommunista pártok politikai állás- 
pontjai a szociáldemokrata pártok politikai orientációjához képest radikálisab- 
bak, bár ez alól elvétve akad kivétel (pl. a spanyol PSOE álláspontja kormányra 
kerülése előtt Spanyolország NATO tagságát illetően). 

Állításunk alátámasztására csupán a két legnagyobb párt, az olasz és 
a Francia Kommunista Párt válságellenes politikai orientációjára hivatkozunk. 
Az OKP 1976 és 1979 között a gazdasági recesszió leküzdéséért folytatott harcot 
helyezte politikájának előterébe, s ennek során szerette volna kikényszeríteni, 
hogy megváltozzék az ország gazdasági és társadalmi fejlesztésének iránya. 
Az olasz szakszervezeti mozgalommal együttműködve egyrészt az ellen küzdött, 
hogy a válság terheit csak a dolgozókra hárítsák, másrészt arra ösztönözte 
a munkavállalókat, hogy áldozatvállalással járuljanak hozzá a gazdasági egyen- 
súly helyreállításához. Konstruktív közreműködését a válság levezetésére ahhoz 
a feltételhez kapcsolta, hogy e terheket egyenlően osszák el, s arra törekedett, 
hogy a válság megoldása ne a tőke gazdasági és politikai hatalmának megerősö- 
déséhez vezessen. 1979-től azonban kénytelen volt — mind bázisának negatív 
hangulatváltozása, mind a kereszténydemokrata jobboldal magatartása miatt — 
ismét ellenzéki erőként fellépni, és a , történelmi kompromisszum" irányvona- 
lát a kereszténydemokraták hatalmi monopóliuma elleni támadássá változtatni. 
Amint azt az OKP 1982. júniusi új gazdasági programja tükrözi," a párt 
politikája abból indul ki, hogy a gazdasági válság nem váltott ki forradalmi vál- 
ságot, a szocialista forradalmi átalakulás nem lehet közvetlen cél, ehelyett 
a harcok középpontjában a tőkés offenzíva visszaverése, a munkásmozgalom 
pozicióinak megszilárdítása, a kereszténydemokrata párti kormányzás meg- 
törése áll. Amíg Olaszországban a kommunista párt a konstruktív részvételi 
politikát felhagyva ellenzéki pozícióba lépett, Franciaországban fordított folya- 
mat játszódott le. Az FKP 1981-ig nem vállalta egy olyan szociáldemokrata 

politika támogatását, amely a válság , menedzselésére" irányulna, hanem csak 
olyant, amely mélyreható változásokat eredményez a gazdasági viszonyok 
terén. 1981 és 1984 nyara között a kormánykoalíció tagjaként lojális részvételi 
magatartást tanúsított, s támogatta a kormány politikáját, bár fenntartotta 
magának a jogot a kritikai álláspontra, s osztálykonfliktusok esetén radikálisab- 
ban foglalt állást a munkavállalók oldalán. 

A politikai irányvonal és a társadalmi problémák megoldási módja tekin- 
tetében fennálló jelentős különbségek ellenére a két irányzatban közös az, 
hogy elsősorban a dolgozó osztályok, a munkások, alkalmazottak, általában 
a bérből élők érdekeinek képviseletére vállalkoznak. Ebből következően a mo- 
nopoltőke és a jobboldal politikai erőivel szemben a politikai küzdelmek 
mindennapi gyakorlatában sok vonatkozásban alakulnak ki köztük hasonló 
vagy azonos álláspontok. Ez nyújt alapot arra, hogy a baloldali egység kereté- 
ben politikai együttműködés alakuljon ki a kommunisták és a szociáldemokraták 
között. Az utóbbi időben a gazdasági válság miatt kiéleződő társadalmi konflik- 
tusok mellett, amikor a munkáltatók és a neokonzervatív politikai irányzat 
a válság terheit mind nagyobb mértékben a dolgozókra törekednek hárítani, 
megnövekedett a kommunisták együttműködésének a jelentősége a szociál- 
demokráciával mind szakszervezeti és helyi, mind pedig országos síkon. 


KÜLPOLITIKAI NÉZETEIK 


A politikai orientáció eltéréseinek megvannak a vetületei a külpolitikai kérdé- 
sekben is. Ezek az eltérések, szemléletbeli különbségek alapvetően arra vezet- 
hetők vissza, hogy a szocialista világrendszer létrejötte és a világnak abból 
következő politikai polarizációjának kialakulása után a szociáldemokrácia a 
, nyugati demokráciák" mellett kötelezte el magát a Szovjetunióval és a szoci- 
alista országokkal szemben. A kommunista pártok viszont hegyományaikhoz 
híven a lezajlott szocialista forradalmakat a munkásmozgalom történelmi 
vívmányaként, közös ügyükként értékelték. Az, hogy a Szovjetunió mellett 
kiálltak és a közös társadalmi és politikai célkitűzések, törekvések alapján 
a szocialista országokat politikai támogatásban részesítették, s mint a szocializ- 
mus megvalósítóit üdvözölték, jó ideig a proletár internacionalizmus részeként 
érvényesült. A szocializmus építésében mutatkozott torzulások, politikai válság- 
jelek az (1956-os magyarországi és lengyelországi események), majd a nemzet- 
közi kommunista mozgalomban stratégiai kérdésekben kibontakozott viták 
(az SZKP és más kommunista pártok vitája a KKP-val), továbbá az a stratégiai 
útkeresés, amely a nyugat-európai országokban a szocializmus elérésének 
a nemzeti feltételekhez igazodó módozatait kutatta, s a kommunista mozgalmat 
a tényleges társadalmi folyamatokhoz kívánta kapcsolni, az 1960-as évekre 
egyes kommunista pártok esetében előbb bizonyos távolságtartáshoz, majd 
kritikai magatartáshoz vezetett. Ezt tükrözte az 1968-as csehszlovákiai válság 
eltérő értékelése. Végül az 1970-es évek közepére kialakultak az , eurokommu- 
nista" pozíciók, vagyis egyes pártok, mint az OKP és a Spanyol Kommunista 
Párt, megkérdőjelezték, hogy a Szovjetunióban, illetve a szocialista országokban 
valóban szocialista jellegű rendszer létezik. Az SKP-ban 1966-1969 között 

változott át a Szovjetunióval való szolidáris magatartás kritikai kapcsolattá. 
Az OKP-nál is az 1960-as évek végén erősödtek fel a Szovjetunió politikáját 
érintő kritikák, amelyek a lengyelországi rendkívüli állapotok bevezetése kap- 
csán az 1981. decemberi és 1982. januári állásfoglalásokban igen éles formát 
öltöttek, amikor elvitatták a Szovjetunió és a szocialista országok előrevivő 
szerepét a világforradalmi folyamatban az emberiségnek a szocializmus irá- 
nyában történő haladása terén. A Francia Kommunista Pártban 1976 és 1979 
között jelentkezett élesebben a Szovjetunióval szembeni kritika, de az 1979-es 
pártkongresszuson a szocialista országok szerepének mérlegét megvonva azt 
pozitív eredményűnek ítélte meg. A kommunista pártokban a szocialista 
világrendszerhez való viszony belső viták forrása lett, sőt pártszakadást is elő- 
idézett (Spanyolország). A szocialista országok belső viszonyait, illetve politi- 
kájuk némely vonatkozásait érintő kritikai magatartás a Francia Kommunista 
Párt esetében nem zárta ki a szolidaritást a szocialista országokkal, sőt a francia 
út követésében figyelembe veendőnek tartja ezen országok társadalomépítő 
tapasztalatait is. 

A forradalmi stratégiának a nemzeti keretekhez történő igazítása együtt 
járt a kommunista pártok álláspontjának megváltoztatásával olyan kérdésekben, 
mint a Közös Piachoz való viszony, vagy a NATO szövetséghez való tartozás 
kérdése. A Közös Piacnak mint realitásnak az elfogadását követte a NATO 
szövetségnek mint realitásnak, a nemzetközi egyensúly elemének a fokozatos 
elismerése (lásd: OKP álláspontja) 1969 után, azt követően, hogy a NATO- 
szerződés érvényének meghosszabbítását nem sikerült megakadályozni. Az 
internacionalizmus felfogásában bekövetkezett változások a világban bekövet- 
kezett változásokból adódó valóságos helyzet tükrözői voltak, amelyben az 
osztályérdekek és a nemzeti-állami érdekek között feszülő ellentmondások 
mind nehezebb dilemma elé állították a kommunista pártokat. 

Miután a hidegháború időszakában kialakított katonai szövetségi rend- 
szerek tartósan fennmaradtak, a két nagy katonai blokk, a NATO és a Varsói 
Szerződés vált az egyes államok biztonságának alapjává és keretévé. Köztük az 
erőviszonyok minden változása érzékeny nemzetközi reagálásokat vált ki az erő- 
egyensúly fenntartásának igényével. Ilyen módon szoros kapcsolat létesült 
a nemzetek biztonsága és a katonai szövetségek érdekei között. A szociál- 
demokrata (szocialista) pártok egyértelműen a nyugati, atlanti szövetségi rend- 
szer keretében látják szavatolva katonai szempontból országuk biztonságát, 
tehát katonapolitikai és biztonságpolitikai kérdésekben a barikád túlsó oldalán 
állnak. Ez akkor is érvényes, ha a szövetségi rendszer politikai orientációját 
tekintve sajátos álláspontot képviselnek az agresszív, reakciós, a monopoltőkés 
érdekeket közvetlenül kifejező imperialista irányzatokhoz képest. 

Bonyolultabb helyzetbe kerültek a kommunista pártok, amelyeket a prole- 
tár internacionalizmus szálai kapcsoltak a szocialista országokhoz, miközben 
a NATO meglétét figyelembe véve kellett álláspontjukat meghatározniuk biz- 
tonságpolitikai kérdésekben, különösen, ha a válaszokat a kormányzati felelős- 
ség szintjén, a valóságos helyzetből kiindulva törekedtek megadni. A közvéle- 
mény nemzeti érzékenysége mellett, amelyet természetesen a nacionalizmus 
különféle áramlatai határoztak meg, a szociáldemokraták könnyebb helyzetben 

voltak a biztonságpolitikai kérdéseket érintő politikai vitákban, mint a kommu- 
nisták, akik számára viszont az Európa feletti amerikai befolyás elleni mozgósí- 
tás adott alkalmat, hogy befolyásukat szélesíteni próbálják. E téren például 
támaszkodhattak az amerikaellenes hangulat erősödésére a vietnami háború 
időszakában, különösen az 1968-1973 közötti időben. Ilyen körülmények 
között alakult ki az az általánosan jellemző álláspont, hogy a kommunista 
pártok szolidárisak az Októberi Forradalom vívmányaival, pozitívan ítélik 
meg a szocialista országokban a kapitalizmus felszámolására megtett lépéseket, 
ha e változásokat — pártok szerint eltérő mértékben és éllel — nem is tartják 
kielégítőnek. Ugyanakkor elismerik a nyugat-európai országok sajátos nemzeti 
katonai és biztonsági érdekeit, az atlanti szövetségi rendszerhez való tartozásuk 
realitását, s lemondanak minden olyan külpolitikai követelésről, amely egy- 
oldalúan megváltoztatná a nemzetközi egyensúlyt, miközben perspektívaként 
a blokkok felszámolását tartják szükségesnek. A kommunista pártok ezen 
álláspontjának kialakulásában szerepet játszott az a törekvés is, hogy elhárítsák 
maguktól az ellenfeleik propagandája által hangoztatott ama vádat, hogy idegen 
állam érdekeinek képviselői. A kommunista pártoknak a Szovjetunióhoz, a 
szocialista országokhoz fűződő viszonyuk ilyen felülvizsgálata után is alapvető 
különbségek maradtak a szociáldemokraták alapállásához képest a külpolitika, 
a nemzetközi politika kérdéseiben. 

Míg egyfelől a világ két pólusához való viszonyból, a nemzetközi esemé- 
nyek értékelésében az osztályszemlélet érvényesítéséből vagy mellőzéséből 
fakadnak leginkább a kommunisták és a szociáldemokraták közötti külpolitikai 
nézeteltérések, addig másfelől a két rendszer viszonyára, a béke megőrzésére, 
a nemzetközi egyensúly fenntartására, a nemzetközi konfliktusok tárgyalások 
útján való rendezésére, a nemzetközi kapcsolatok fejlesztésére, a békés együtt- 
élésre, az atomkatasztrófa elhárítására vonatkozó álláspontjukban van a leg- 
több találkozás. Az, hogy honnan szemlélik a problémákat, itt is megkülön- 
bözteti őket, de törekvéseik iránya ezekben a kérdésekben érintkezik legjobban. 

A harmadik világban végbemenő jelenségek megítélésében szerepet 
játszanak azok a szempontok, amelyek a világ két politikai pólusának a be- 
folyásolásukért folyó versenyéből adódnak. A szociáldemokrácia meglehetős 
késéssel kapcsolódott be a nemzeti felszabadító mozgalmak felkarolásába a 
kommunista mozgalomhoz képest, amely a gyarmati rendszer felbomlásának 
folyamatát eleve a világforradalom részeként kezelte, s a proletárforradalmi 
mozgalom szövetségesének tekintette. A kommunista mozgalom Sztálin halála 
után képes volt korrigálni a nemzeti burzsoázia vezette felszabadító mozgal- 
makkal kapcsolatos negatív álláspontját, és az általa támogatott nemzeti forra- 
dalmi mozgalmak győzelme a szocialista világ politikai befolyását erősítette. 
A szociáldemokráciát Európa-centrikussága, a gyarmattartó hatalmak érdek- 
szférájához való kapcsolódása, s nem kis mértékben a forradalmi mozgalmak- 
tól való idegenkedése kezdetben gátolta a felzárkózásban. A függetlenné vált 
államokban kialakult új helyzet azonban arra ösztönözte, hogy a szociáldemok- 
rata mozgalom befolyását a harmadik világra is kiterjessze s e térségekben a 
kommunista befolyást kivédje. E törekvések különösen 1976 óta jól érzékel- 
hetők a Szocialista Internacionálé tevékenységében. Tehát olyan időszakban, 

amikor Nyugat-Európa számára az ,olajválság", a , nyersanyag-válság" a 
harmadik világ egy részét gazdaságilag is felértékelte. Azoknak a problémák- 
nak az érzékelésében, amelyeket a harmadik világ felvet, a megoldásukra irá- 
nyuló válaszkeresésben, a giobális megoldás igényeinek képviseletében és sok 
egyéb kérdésben a nyugat-európai országok kommunista és szociáldemokrata 
pártjai közel kerültek egymáshoz. 

Gyakori jelenség, hogy a szociáldemokrata kormányok vagy a szociál- 
demokrata pártoknak kormányzati szinten érvényesített külpolitikája eltér a 
pártpolitika szintjén meghatározott irányvonaltól (pl. a pártkongresszusok 
döntéseitől) és a szociáldemokrata mozgalmak közösen elfogadott elveitől. 
Amíg ellenzékben vagy a pártpolitika szintjén egyértelműen a mozgalom néze- 
teinek adhatnak kifejezést, kormányra kerülve kötve érzik magukat az állami- 
nemzeti érdektől. Igazodniuk kell koalíciós partnereik és szövetségeseik állás- 
pontjához, s a szélesebb konszenzus érdekében törekednek a többi polgári párt 
követeléseit is figyelembe venni. Így a pragmatista magatartás kerül előtérbe. 
A szociáldemokrata külpolitikai felfogásnak a Szocialista Internacionálé szint- 
jén megfogalmazott alapelvek szerint, amely kimondja, hogy a szocialisták a 
béke és a szabadság világáért harcolnak, két döntő mozzanata van. Egyrészt a 
, demokratikus szocializmus" mértéke szerint ösztönöznek, támogatnak a világ- 
ban minden szociáldemokrata irányú változást, akár a kapitalista világban, 
akár a szocialista országokban bontakozzanak ki; szolidárisak a diktatúrák ellen 
irányuló ellenzéki mozgalmakkal; harcot hirdetnek az imperializmus minden 
formája ellen. Ám ez utóbbi fogalomkörbe vonják a Szovjetuniónak és a szocia- 
lista országoknak a különböző forradalmi, nemzeti felszabadító mozgalmak- 
nak és rendszereknek nyújtott támogatását és azt a politikai befolyást is, amely 
ennek révén kialakul. A nemzetközi kapcsolatokban szintén a demokrácia sajá- 
tosan értelmezett elveinek érvényesülését kérik számon. Másrészt figyelemre 
méltó, hogy a világbéke fenntartását korunk legfontosabb feladatának nyilvá- 
nítják. Ennek érdekében kollektív biztonsági rendszer kialakítását tartják szük- 
ségesnek, s a kettéosztott világban a párbeszéd, a kapcsolatok fenntartása, a 
kompromisszumok révén való megegyezés hívei; a nemzetközi enyhülést szor- 
galmazzák. A szociáldemokrata pártoknak a szocialista országok nézőpontjából 
ellentmondásos külpolitikai állásfoglalásai e két koordinátatengely viszonylatá- 
ban születnek meg. 

A szociáldemokrácia külpolitikai mozgástere viszonylag körülhatárolt, 
igazodik a már korábban állami-nemzeti érdekké szerveződött és nemzetközi 
tényezők által is befolyásolt érdekekhez vagy olyan geopolitikai sajátosságokhoz, 
mint amely Finnország vagy a semleges Ausztria esetében fennáll. Ha az ellen- 
zékben levő szocialista párt éles ellentétben állt is a hatalmon levő erők kül- 
politikájával, kormányra kerülve többnyire változik álláspontja és a külpolitikai 
kontinuitás válik meghatározó tényezővé. Ez történt Franciaországban Mitter- 
rand köztársasági elnöki pozícióba kerülése után, vagy Spanyolországban a 
Gonzales-kormány esetében például a NATO-tagság ügyében (amit eredetileg 
elleneztek, majd megfordult álláspontjuk). A Közös Piac 1983 decemberében 
Athénban tartott csúcsértekezlete jól tükrözte, hogy a szocialista kormányok 
milyen éles ellentétbe kerülhetnek egymással, amikor külpolitikai álláspontjuk- 

ban az állami-nemzeti érdekek primátusa jut érvényre (lásd a spanyol, a francia, 
a görög kormányok között megnyilvánult ellentéteket). 

A szociáldemokrata (szocialista) kormányok következetessége saját társa- 
dalomátalakító elveik és programjaik megvalósításában nem egyenlő súllyal 
jelentkezik a bel- és a külpolitikában. Vannak országok, ahol a belső reform- 
tevékenység terén megmutatkozó mérsékelt magatartáshoz külpolitikában radi- 
.kális, pozitív állásfoglalások járulnak, különösen ami a carteri és reagani kon- 
frontációs irányzat kritikáját jelenti (NSZK, Svédország, Ausztria). Francia- 
országban viszont a szocialista kormányzat első, reformévében tanúsított 
belső radikalizmusát külpolitikai téren az Egyesült Államok nemzetközi politi- 
kája iránt engedékeny, a konfrontációs politikához közelítő állásponttal ellen- 
súlyozta. Ez Afganisztánra, a lengyel válságra hivatkozva az előző jobboldali kor- 
mánynál is merevebb, elutasítóbb magatartásban jutott kifejezésre a Szovjetunió- 
val való kapcsolatokban és az enyhülési politikát fenntartani kívánó nemzet- 
közi politikai törekvéseket illetően. Mitterrand 1983 elején a Bundestagban 
tartott beszédében testvérpártjával, az SPD-vel szemben a Kohbl-kormány 
jobboldali álláspontját erősítette meg, mégpedig közvetlenül a német parla- 
menti választások előtt. A francia szocialista kormány e külpolitikai irány- 
vonala a kormánykoalícióban részt vevő FKP számára kényelmetlen helyzetet 
teremtett. A kommunista párt külpolitikai nézetei ettől nagyon eltértek, de a 
kormányban való részvételének éveiben a belpolitikában érvényesült radika- 
lizmus, reformfolyamat biztosítása, a kormánykoalícióban elfoglalt helyének 
megőrzése érdekében a külpolitikai kérdéseket alárendelte a belpolitikai együtt- 
működés érdekének. 

Úgy tűnik, hogy a mitterrand-i külpolitika ilyen alakulásában bizonyos 
taktikai kényszerlépések játszottak közre — azon túl, hogy Mitterrand atlanti 
elkötelezettségét már régen egyértelműen kinyilvánította —, s nem általánosan 
jellemző tendenciája a szociáldemokrácia külpolitikai mozgásának. Ahogy egyre 
bizonyosabbá vált, hogy az Egyesült Államok politikája felé tett gesztusok 
nem voltak hatékonyak Franciaország külgazdasági feltételeinek javítására, 
a francia diplomácia ezen aduk bevetésével sem tudta az amerikai kormányza- 
tot a magas kamatlábak politikájának feladására rábírni, s ahogy egyre fokozód- 
tak a francia gazdaság nehézségei, úgy került ismét napirendre a szovjet-francia 
kapcsolatok helyreállítása, ami 1984 nyarán Mitterrand szovjetunióbeli látoga- 
tásához vezetett. Általában az volt megfigyelhető, hogy a Carter idején indult, 
Reagan idején felerősödött konfrontációs irányzat egyrészt a nyugat-európai 
országok gazdasági érdekei, másrészt a szociáldemokrácia külpolitikai elvei és 
törekvései ellenében hatott. Így a szociáldemokrata külpolitikai gyakorlat az 
atlanti szövetségi rendszeren belüli összetartás igénye mellett is távolodást je- 
lentett a NATO-n belüli konzervatív héják irányzatától, és közeledést a nem- 
zetközi kapcsolatok javítására irányuló állásponthoz, amelyben a szocialista 
országok is érdekeltek. 

A nyolcvanas évek elejétől különösen megnőtt a szociáldemokrácia nem- 
zetközi politikában játszott szerepének fontossága, amikor a reakciós erők 
megrontották a nemzetközi légkört, gátolták a két világhatalom párbeszédét, 
a fegyverkezési verseny újabb hullámát idézték elő és ugyanakkor támadás 

indult az enyhülési folyamat ellen. A szociáldemokrata mozgalom jelentős 
történelmi tradíciói közé tartozik a béke melletti kiállás és a békemozgalmak- 
ban való jelenlét. Bár a második világháború óta a hidegháború, majd újabban 
a kormányokban való részvétel korlátozta a szociáldemokraták kapcsolatait a 
békemozgalmakkal, amelyek új lendülettel, s bizonyos mértékig a hagyományos 
munkáspártok irányítása alól kicsúszva jelentkeztek a hetvenes évek végén és 
a nyolcvanas évek elején, tiltakozva a neutronfegyverek, a nukleáris fegyverek 
bevetése, a közepes hatótávolságú amerikai rakéták Európába telepítése ellen. 
A békemozgalmak irányában kezdetben habozó, tartózkodó magatartás ellenére 
a szociáldemokrata pártok nagy része biztonságpolitikai kérdésekben olyan, 
realitásokat követő, konstruktív álláspontot alakított ki, amely kedvező az eny- 
hülési folyamat fenntartása, a béke megőrzése, a fegyverkezési verseny meg- 
állítása szempontjából. Így napjainkban a kommunista pártok számára a béke- 
harc szempontjából vált kiváltképp jelentőssé a szociáldemokrata pártokkal 
való kapcsolatteremtés, ezen a téren nyílott leginkább lehetőség a politikai 
együttműködés kialakítására. 

A kommunista és a szociáldemokrata (szocialista) pártok identitásjegyei tehát, 
amelyek alapvető adottságként befolyásolják a két mozgalom viszonyának ala- 
kulását, a két mozgalom párhuzamos létezésének több mint hat évtizede alatt 
nemcsak állandó, hanem jelentősen változó elemeket is tartalmaznak. S a 
változások folyamata napjainkban is tart. Tanulmányunkban az identitás- 
jegyek változásának folyamatát a nyolcvanas évek elejére kialakult állapotig 
kísértük nyomon. Hozzá kell azonban fűzni, hogy azok az új kihívások, ame- 
lyek elé a tőkés országok munkásmozgalma, a kommunista és a szociáldemok- 
rata pártok kerültek a hetvenes években kibontakozott gazdasági világválság, 
világgazdasági és technológiai átrendeződési kényszerek következtében, a nyolc- 
vanas években a pártoknál is identitásválságot idéztek elő és megújulási törek- 
vésekhez vezettek. Elég csak arra utalni, hogy a korábbihoz képest mennyire 
eltérő módon reagáltak a nyugat-európai országok munkásmozgalmai, illetve 
dolgozó osztályai a válság hatásaira; hogy több országban a baloldali pártok, 
a szociáldemokrata (szocialista) és a kommunista pártok veszítettek társadalmi 
befolyásukból, választási kudarcokat szenvedtek el, vagy elvesztették kormány- 
zati pozíciójukat. E jelenségekkel kapcsolatban a régi irányvonalak válságáról 
beszélhetünk, amelyek tünetei több párt esetében belső viták fellobbanásában, 
a pártok egységének felbomlásában vagy meggyengülésében is kifejezésre ju- 
tottak. A munkásmozgalom politikai erői az útkeresés stádiumába kerültek, 
s hogy még nem rendelkeznek az új problémákra megfelelő válaszokkal, ez 
magyarázza részben az alternatív politikai mozgalmak fellendülését, másrészt 
azt, hogy a neokonzervatív erők miért tudnak e társadalmakban nagyobb tömeg- 
bázisra szert tenni. Mindenesetre a pártoknak az új helyzethez való alkalmazko- 
dását célzó, identitásuk megerősítésére irányuló viták minden valószínűség 
szerint új identitásjegyek kialakulásához fognak elvezetni, amelyek a két moz- 
galom viszonyának e módosult alapokon történő felülvizsgálatát igénylik majd. 

(1908-1985) Óvári Miklós 
I gyászbeszéde 


Mély megrendüléssel és fájdalommal állunk Nemes Dezső elvtárs ravatalánál, 
hogy végső búcsút vegyünk pártunk egyik ismert, tisztelt és szeretett vezető 
személyiségétől. A gyász óráiban megkíséreljük szavakkal megformálni emléke- 
inket, gondolatainkat, fájdalmunkat, de kevés minden szó, erőtlennek tűnnek 
a kifejezések, ha egy hat évtizedes munkásmozgalmi múltnak akárcsak főbb 
állomásait, egy küzdelmes és áldozatos életútnak a lényegét, egy igaz ember 
és forradalmár jellemének a főbb vonásait próbáljuk felvázolni. 

Nemes Dezső elvtárs a magyar forradalmároknak ahhoz a nemzedékéhez 
tartozik, amelynek tagjai még gyermeki ésszel, de egyben a gyermek nyiladozó 
értelmének érzékenységével is átélték az első világháború éveit, az első magyar 
proletárforradalom hónapjait, s a kegyetlen megtorlást hozó ellenforradalmi 
rendszer hétköznapjait. Abban az időszakban találta meg az utat az illegális 
kommunista párthoz, amelyben a legnehezebb volt vállalni a harcot, s amikor 
— talán éppen emiatt — úgy érezte, hogy ez az egyetlen becsületes választás, 
ha ember akar maradni az embertelenségben, és ez az egyetlen lehetséges 
válasz a kor igazságtalanságaira. 

Együtt dolgozott pártunk alapítójával, Kun Bélával, küzdőtársa volt 
Landler Jenőnek, Sallai Imrének, Fürst Sándornak, Karikás Frigyesnek, Killián 
Györgynek, Rózsa Richárdnak és sok más kiváló kommunista vezetőnek. Részt 
vett a famunkások kárpitos szakosztályának munkájában, kommunista sejtet 
épített, közreműködött a Kommunista Ifjúmunkások Szövetségének újjászer- 
vezésében, tüntetéseket szervezett, röplapokat terjesztett. 

A KIMSZ vezetőségi tagja, majd titkára lett, szerkesztette a szövetség 
lapját, az Ifjú Proletárt. Tanult Moszkvában, a nemzetközi Lenin Iskolában, 
s visszatérve Magyarországra, már mint a párt központi bizottságának tagja s ta- 
pasztalt illegális harcos, segítette az antifasiszta egységíront létrehozásának első 
lépéseit. Terjesztettea Kommunista Internacionálé VII.kongresszusán elfogadott 
politikai elveket, s a szociáldemokrata pártban, a szakszervezetekben a legális 
munka lehetőségeit kihasználva részt vett az elvek gyakorlati érvényesítésében is. 

Moszkvába visszatérve dolgozott, tanult, a Komintern apparátusában 
tevékenykedett. A háború éveiben a magyar hadifoglyok közt végzett felvilá- 
gosító munkát, közöttük sokan az Ő segítségével értették meg a fasizmus 
elleni harc jelentőségét, s lettek később részesei a felszabadító harcoknak, a népi 
Magyarország építésének. 

Nemes elvtárs életútja összefonódott pártjának, népének sorsával. Még- 
sem csak egy volt a sok közül, mert ha lehetett és kellett, és mindig lehetett, 
mindig kellett, a munka nehezét vállalta, mindig azt kereste és mindig azt tette, 
amivel a legtöbbet segíthetett pártjának, népének. 

Ezt az odaadó hűséget megőrizte a felszabadulás után is. Sohasem a ran- 
got, a dicsőséget kereste, hanem a hasznos munka lehetőségét. Nem ismert 
fontosabb vagy kevésbé fontos munkát, minden feladatot teljes erejével igye- 
kezett megoldani. Mindig kitartó szorgalommal dolgozott, tudása legjavát 
adta. 

A lexikonok száraz adatai megőrzik felszabadulás utáni pályafutásának 
fontosabb tényeit. Sokoldalú munkásságának lényegét tekintve, politikai tevé- 
kenységének két területe különösen kiemelkedő jelentőségű volt. 

Nemes Dezső elvtárs a felszabadulás utáni évtizedekben a nemzetközi 
kommunista és munkásmozgalomban ismert és nagyrabecsült személyiséggé 
vált, mert politikai és elméleti munkásságában mindig következetesen mar- 
xista-leninista, internacionalista álláspontot képviselt. A legnehezebb idő- 
szakban is kiállt a magyar—szovjet barátság és együttműködés mellett, mert 
szilárd meggyőződése volt, hogy ez a politika hosszabb és rövidebb távon egy- 
aránt szolgálja népünk érdekeit és a társadalmi haladás, a béke egyetemes 
ügyét. Pártunk és népünk számára is megbecsülést vívott ki azzal, hogy a nem- 
zetközi porondon és itthoni munkásságában is a szocialista országok összefogá- 
sának és együttműködésének rendíthetetlen híve volt, s mindig a nemzetközi 
kommunista és munkásmozgalom egységének erősítéséért szállt síkra. E mun- 
kásságának elismerését fejezte ki az is, hogy a Szovjetunióban az Októberi 
Forradalom Érdemrendjével tüntették ki. 

Politikai tevékenységének másik lényeges vonása az volt, hogy akár a párt 
kiadójánál vagy központi lapjánál, akár a Politikai Főiskolán vagy a Párttörténeti 
Intézetben dolgozott, mindig ugyanaz a cél vezette: a marxizmus-leninizmus 
tudományának művelése, vezérlő eszméink védelme és alkotó alkalmazása, 
világnézetünk terjesztése, politikánk elméleti alapjainak és gyakorlatának ma- 
gyarázata. A marxizmus-leninizmus elméletének és a párt politikájának hatá- 
rozott képviselője volt, igazi propagandista a szó nemes és jó értelmében. Sok- 
oldalú tevékenységével Nemes elvtárs is hozzájárult annak a régi marxista igaz- 
ságnak a bizonyításához, hogy az elmélet is anyagi hatalommá válik, mihelyt 
a tömegeket megragadja. 

Sokszínű életének lényegét keresve, arculatának legjellegzetesebb vonását 
kutatva ezt minden bizonnyal a munka szeretetében találjuk meg. A forradalo- 
mért, a szocialista építőmunka sikeréért végzett munkában lelte meg élete értel- 
mét. Boldog ember volt, mert tapasztalhatta, hogy munkájának nemcsak célja, 
hanem értelme és eredménye is van. A természet kérlelhetetlen törvényeivel 
megbékélve halhatott meg, mert nem élt hiába. 

Szenvedélyesen izgatta minden, nagy és kis ügy egyaránt, ami szocialista 
céljainkkal összefüggött. Ez a szenvedély éltette. Betegágyában is dolgozott, 
amennyit bírt, valószínűleg még annál is többet. Folytatta történetírói mun- 
kásságát, gyengülő testében erős maradt a szellem. Éber figyelemmel kísérte a 
XIII. kongresszus előkészületeit, tanácsaival, észrevételeivel még az utolsó 

hetekben is segített. Ennek tudatában választotta meg őt kongresszusunk joggal 
és megérdemelten a Központi Bizottság tagjává. 

Nemes elvtárs jól tudta, hogy az eredményes munkához nem elég a szor- 
galom. Munka mellett és munka közben szüntelenül tanult. Így lett kárpitos 
szakmunkásból nemzetközileg is elismert történész, akadémikus. 

Tanult könyvekből, de még inkább mozgalmunk gyakorlatából. Ez ma- 
gyarázza, hogy életének delén is tudott újítani, s így válhatott az ötvenes évek 
közepének válsága után megújult pártunk egyik vezető egyéniségévé, a konszo- 
lidációnak és a szocialista építés fellendülésének tevékeny részesévé, s hosszú 
időszakon át pártunk vezető testületeinek, a Központi Bizottságnak és a Poli- 
tikai Bizottságnak megbecsült tagjává. 

Szívesen tanult másoktól is. Ha elvekről volt szó, nem a tekintélyt nézte, 
hanem az érveket vizsgálta. Sokszor talán igaztalanul is makacsnak tartottuk, 
de mindig biztosak lehettünk benne, hogy véleményét őszintén képviseli, 
mint ahogy elvárta azt is, hogy vele is nyíltan beszéljenek, érvekkel győzzék 
meg. S abban is biztos lehetett mindenki, aki vitatkozott vele, hogy ebből hát- 
ránya nem lesz. Becsülte azt is, aki nem értett vele egyet, ha úgy érezte, hogy 
a másikat is ugyanaz a cél vezérli. Szigorúan ragaszkodott elveihez, s éppen 
ezért tudott melegszívű, emberséges és megértő lenni mások iránt. Kemé- 
nyen vitázott, ha szükségét érezte, de mindig figyelmes volt és szerény. Élet- 
vitelének, magatartásának szerénysége természetes volt, mert egy küzdelmes 
élet, sok munka és tudás hitelesítette. 

A siker sohasem tette elbizakodottá, a kudarc bizonyára bántotta, de nem 
tette csalódottá, kiábrándulttá, mert bízott eszméink erejében, ügyünk igazá- 
ban, bízott az emberekben, pártjában, népében. Ezért tudta megőrizni opti- 
mizmusát a nehéz helyzetekben is. Sohasem volt durva, kihívó, érzelmeit te- 
kintve inkább tartózkodó volt, de mindenki, aki ismerte, tudta, hogy emögött 
a tartózkodás mögött tiszta és mély emberi érzelem, szelíd derű rejlik. 

Búcsúzunk Nemes Dezsőtől, elvtársunktól. Búcsúzik a párt; búcsúznak tár- 
sai a harcban; búcsúzik életének, küzdelmeinek részese és megértő társa; 
búcsúzik a család; búcsúzik a munkatársak, a tanítványok és tisztelők hosszú 
sora itt és szerte az országban. Nemes Dezső hűségét, emberségét nem feled- 
jük, emlékét megőrizzük. 


Molnár fdános 
búcsúszavat 


Több nemzedék képviselői gyűltek a sírhoz, utolsó búcsúra Nemes Dezsőtől, 
a magyar és a nemzetközi munkásmozgalom jeles egyéniségétől. Nemes Dezső 
életútja — mert szinte zsenge fiatal korától addig, amíg a halál nem bénította 
meg, némította el - a nép szabadságáért, felemelkedéséért vívott harc volt, át 
is ívelt több nemzedéket. Emlékezhetnek rá a húszas évek végének kegyetlenül 
nehéz kezdeteiből, a második világháború végének antifasiszta partizániskolái- 
ból, és az új világ építésének szép, de nem nehézségmentes éveiből. Nemes Dezső 
mindig legjobb tudása és hite szerint tett és dolgozott mint politikus és mint tu- 
dós is. Mindenkinek, kivel dolga volt, mindig a legjobbat adta abból, amit tudott. 

Sok - igen felelős — politikai beosztásban dolgozott, de alig múlt el nap, 
hogy , második hivatására", a történetírásra ne futotta volna idejéből. Nem- 
csak munkabírása és munkafegyelme volt bámulatra méltó, hanem az az át- 
váltási készsége, amellyel az aktuális napi politikai problémáktól a múlthoz 
visszatért. Nem hogy oda meneküljön, hanem éppen azért, hogy a múlt tapasz- 
talataival a mai gyakorlatot segítse. Jól gondolta, hogy , A politikai munka, a 
tudományos munka és a nevelés, a tanítás, a tapasztalatok átadása között nincs 
elvi választóvonal." Ebben a kijelentésében életelvét fogalmazta meg, s tettei- 
vel, életvitelével messzemenően igazolta is. 

Nagy tudású, nagy történeti korszakokat átfogó kutató volt. A legkisebb 
eseményt, adatot is figyelembe vette, de soha nem tévesztette szem elől a nagy 
összefüggéseket. Tudományos tevékenysége mindenekelőtt a magyar munkás- 
mozgalom történetének feltárására, legújabb kori történelmünk és a munkás- 
mozgalomtörténet összefüggéseinek feltárására irányult. E téren úttörőt és 
maradandót alkotott. Az Általános Munkásegylet történetétől az MSZMP 
új politikai irányvonalának kialakulásáig fogta át az időt. Mint a , Magyar- 
ország története" című sorozat szerkesztő bizottságának tagja közreműködött 
a magyar nép történetét részletesen feltáró mű megalkotásában. Ő volt a főszer- 
kesztője a , Magyar forradalmi munkásmozgalom története" című, számos 
nyelven megjelent összefoglaló munkának. Kiemelkedő szerepe van abban, 
hogy ma elválaszthatatlan egységben látjuk a munkásmozgalom és a nemzet 
történetét. 

Tudományos munkássága során nagy figyelmet fordított a forradalmi 
mozgalom, az osztályharc folyamán szerzett gyakorlati tapasztalatok elméleti 
általánosítására és másokat is erre ösztönzött. Kossuth-díjjal és Állami Díjjal 
elismert tudományos életművének elemzése, átfogó értékelése még a követ- 
kező idők előttünk álló, fontos feladata. 

Nemes Dezső elvtárs kiterjedt politikai, pártmozgalmi és tudományos 
tevékenységével egyidejűleg széles körű tudományszervezői, tudománypolitikai 
tevékenységet fejtett ki idehaza és nemzetközileg is. Több mint két évtizeden 
át elnöke volt a Magyar Tudományos Akadémia Történettudományi Bizott- 
ságának, valamint a Magyar Történészek Nemzeti Bizottságának. A Szovjet- 
unió Tudományos Akadémiája történetírói tevékenységének, sokoldalú mun- 
kásságának elismeréseként tiszteletbeli tagjának választotta. 

Az állandó igazságkeresés, az egyre pontosabb, igazabb válaszok keresése, 
a tudomány állandó fejlesztése életeleme, éltető eleme volt. Ez sugárzott 
magatartásából. Példaszerű volt, hogy — már a hetvenedik évéhez közel - az 
addig ismertekhez új idegen nyelv tanulmányozásába kezdett. Súlyos és 
hosszan tartó betegsége előtt alig valamivel az igazság — nem az ő igazsága, az 
Igazság - kiderítésére nem sajnálta a fáradságot, hogy maga utazzon külföldi 
levéltárba ellenőrizni az adatokat. Megérte, mert kiderült az igazság. 

Munkatársai nevében búcsúzom tisztelettel és fájó szívvel volt rektorunk- 
tól, volt igazgatónktól, Nemes Dezsőtől. Amióta — 1956 után — a párt végre 
méltón megbecsülte őt és gyümölcsöztette tapasztalatait, a Politikai Főiskola 
rektoraként és a Párttörténeti Intézet igazgatójaként dolgozott a leghosszabb 
ideig. 

Jó, tanulságos, ám nem volt könnyű vele dolgozni, beosztottja lenni. 
Határozott és magas követelményeket támasztott szakmai, politikai és erkölcsi 
tekintetben egyaránt. Nem volt elnéző. De tudtuk, hogy bár igen fegyelmezett, 
ugyanakkor nyílt ember volt: segített, ha kellett. Mindenki látta azt is: önmagá- 
val szemben még keményebb, még nagyobb igényeket támasztott. 

Kialakított, sok munkával kidolgozott koncepciójához ragaszkodott. 
Védte azt, és igyekezett meggyőzni másokat is annak helyességéről. Csak 
nyomós és alapos érvek hatására változtatott elképzelésén. Ám akkor nem ha- 
bozott másítani. Természetesen várta a vitát, a bírálatot, s ha kitűnt a kritikus 
jobbító szándéka és hozzáértése: megnőtt a szemében. Soha sem tekintette 
magát tévedhetetlennek. Mint jellemétől teljesen idegent, megvetette a hízel- 
gést és a hízelkedőket. Természetes, tiszta lélek volt, emlékeztetett a már szinte 
csak olvasmányokból ismert első puritán munkásharcosokra. 

Búcsúznak Nemes Dezsőtől volt munkatársai, tisztelettel fejet hajtva sírja 
előtt. Hosszú ideig hiányzik még, hosszú ideig idézzük még - bizonyára ké- 
sőbbi nemzedékek is - életének gazdag tanulságait. 

Utolsó búcsút vesznek Nemes Dezsőtől szerettei, hozzátartozói is. 

Hűséges felesége, Szabó Piroska, aki méltó társa és segítője volt magán- 
életében éppen úgy, mint társadalmi-politikai feladatainak megoldásában. 

Búcsúzik tőle gyermeke: Nemes Imre ezredes és felesége, Márta; unokái: 
Nemes Piroska és családja, Nemes József és családja. Fájdalmukat enyhítse az 
a tudat: gyászukban sok százan és sok ezren osztoznak. 

Nemes Dezső ravatalánál megrendülve mondjuk: élete példáját nem feled- 
jük. Nyugodjék békében! 

RÖVID HÍREK 


V. G. Kolicsev és G. B. Visinszkij, az SZKP 
KB Marxizmus-Leninizmus Intézete tudo- 
mányos főmunkatársai 1985. január 14-e és 
19-e között a Párttörténeti Intézet vendégei- 
ként Budapesten. tartózkodtak. Útjuk során 
megbeszélést folytattak a két intézmény 
együttműködésével készülő , SZKP-MSZMP 
Internacionalista kapcsolatok. Történelem 
és jelenkor"? című tanulmánykötet magyar 
szerzőivel és a magyar szerkesztőbizottság 
tagjaival. Fogadta őket Molndr János, a törté- 
nettudomány doktora, az intézet igazgató- 
helyettese. 


k 


Mészáros Sándor egyetemi tanár, a Vajdasági 
Történettudományi . Intézet főmunkatársa, 
1985. január 26-tól február 6-ig intézetünk 
vendégeként Budapesten tartózkodott és 
kutatómunkát folytatott az Országos Levél- 
tárban és az Országos Széchényi Könyvtár- 
ban. 


k 


A Magyar Politikatudományi Társaság Poli- 
tikatörténeti és Politikaelméleti Szakosztálya 
1985. február 1-én , Lukács György, a poli- 
tikai gondolkodó és a politikus" címmel vita- 
ülést rendezett, melyen Urbán Károly, a 
Párttörténeti Intézet osztályvezetője tartott 
vitaindító előadást. 


k 


A prágai Magyar Kulturális Intézet cseh- 
szlovák tudományos intézményekkel közösen 
1985. február 6-án Magyarország felszaba- 
dulása 40. évfordulója alkalmából tudomá- 
nyos tanácskozást tartott, melyen Pintér 
István, a történettudomány doktora, a Párt- 
történeti Intézet tudományos tanácsadója 
tartott előadást , A magyar ellenállás főbb 
problémái"? címmel. Több csehszlovák szak- 
ember mellett a tanácskozáson korreferátu- 
mot tartott Godó Ágnes kandidátus, a Had- 
történeti Intézet igazgatója is. Pintér István 
és Godó Ágnes 1985. február 7-én Brnóban 
tartottak előadást ugyanerről a témáról és 
válaszoltak a felmerült kérdésekre. 


k 

A Debreceni Akadémiai Bizottság, a Kossuth 
Lajos Tudományegyetem és más szervek 
Lukács György születésének 100. évfordulója 
alkalmából 1985. február 14-15-én tudomá- 
nyos emlékülést rendeztek , Lukács György 
és a művelődéspolitika elméleti kérdései" 
címmel. A tanácskozáson elhangzott Szan- 
deisky Éva tudományos munkatársnak ,,Lu- 
kács György és az MKP irodalompolitikája 
(1945-1948)" című előadása. 


k 


Magyarország fasizmus alól való felszaba- 
dulásának 40. évfordulója alkalmából 1985. 
március 20-án Moszkvában tudományos 
tanácskozást rendeztek. Bevezetőt D. F. 
Markov akadémikus, a Szovjetunió Tudomá- 
nyos Akadémiája Szlavisztikai és Balkanisz- 
tikai Intézetének igazgatója tartott. A. I. 
Puskas, a történettudomány doktora ,,Ma- 
gyarország felszabadulásának 40. évforduló- 
ja" címmel tartott előadást. V. G. Kolicsev, 
a történettudomány doktora, az SZKP és az 
MSZMP internacionalista együttműködésé- 
ről; M. A. Uszijevícs, a közgazdaságtudo- 
mány doktora Magyarország gazdasági fejlő- 
désének eredményeiről szólt. Magyar részről 
Nagy Gábor kandidátus , A szabad Magyar- 
ország 40 éve, a Magyar Néphadsereg 40 
éve"; Strassenreiter Erzsébet, zz MSZMP KB 
Párttörténeti Intézete tudományos munka- 
társa , A munkáspártok harca a hatalomért 
Magyarországon", és Orbán Sándor, a törté- 
nettudomány doktora, az MTA Történet- 
tudományi Intézetének osztályvezetője, ,,Ma- 
gyarország mezőgazdaságának szocialista át- 
szervezése és ennek szociális következmé- 
nyei" címmel tartott előadást. 


k 


Lars Wessmann, a Svédországi Munkás- 
archívum vezetője 1985. március 31-től 
április 6-ig a Párttörténeti Intézet meghívá- 
sára Magyarországon tartózkodott. Látogatá- 
sa során fogadta őt Molnár fános, a történet- 
tudomány doktora, az intézet igazgatóhelyet- 
tese; megismerkedett az intézet részlegeinek 
munkájával; látogatást tett a Csongrád Me- 
gyei Pártbizottság Archívumában. 


A Szovjetunió Tudományos Akadémiája, 
és Honvé delmi Minisztériuma az SZKP KB 
tudományos intézményeivel 1985. április 9- 
10-én nemzetközi tudományos tanácskozást 
rendeztek Moszkvában a szovjet népnek a 
nagy honvédő háborúban a fasizmus felett 
aratott győzelme negyvenedik évfordulója 
alkalmából. A konferencián részt vett ma- 
gyar küldöttséget Szabó József kandidátus, 


a Politikai Főiskola rektora vezette, tagjai 
voltak: Liptai Ervin kandidátus, a Hadtör- 
téneti Intézet és Múzeum főigazgatója, Ha- 
buda Miklós kandidátus, a Párttörténeti In- 
tézet tudományos tanácsadója, Havas Péter 
kandidátus, a Társadalomtudományi Intézet 
osztályvezetője, és Mucsi Ferenc kandidátus, 
az MTA Társadalomtudományi Főosztályá- 
nak vezetője. 

Életrajzok 

RUDAS LÁSZLÓ 
(1885-1950) 


Századelő, két világháború, az 1918-1919-es magyar forradalmak, huszonöt 
év emigráció, népi demokratikus forradalom, személyi kultusz. Egy életmű 
kulcsfogalmai. Rudas László a magyar munkásmozgalom történetének olyan 
alakjai közé tartozik, akiknek működése úgy fog át több korszakot, hogy hely- 
zetüknél, a mozgalomban betöltött szerepüknél fogva tetteik figyelmet érdemlő 
módon befolyásolták a baloldali szervezetek tevékenységét, de akiknek mozgal- 
mi munkájuk során szembe kellett nézniük a huszadik század forradalmárait 
fenyegető összes emberi és politikai csapdával. Így vált Rudas László hatvanöt 
esztendőt felölelő életműve is egyszerre gazdaggá és ellentmondásossá, ugyan- 
akkor a mai emlékezők számára érdekessé és tanulságossá. 

Az ilyen sokrétű, több mint fél évszázadot átfogó, a hazai és részben a 
nemzetközi kommunista mozgalomhoz kapcsolódó életút mindenoldalú fel- 
dolgozására e munka nem vállalkozhat. Az alábbi rövid életrajz tehát inkább 
csak kezdete lehet annak a kutatásnak, amely komolyan el kíván igazodni 
Rudas László politikai pályafutásán, a közgazdaságtudomány, a tudományos 
szocializmus, a dialektikus és történelmi materializmus sok ágát és kérdését 
átfogó vitairatain és tudományos-népszerűsítő művein, valamint mind ez 
ideig teljesen fel sem tárt politikai publicisztikáján. Indokolt azonban az élet- 
rajz és politikai pályafutás rekonstrukciójának szükségességéről is beszélni, 
hiszen megemlékezéseken és életrajzi vázlatokon kívül más nemigen rögzíti 
a pálya eseményeit, és a források hiánya, valamint az , emlékező" generáció 
elvesztése miatt feledésbe merülhetnek nemcsak felbecsülhetetlen értékű rész- 
letek, de alapvető tények is.! 

A jelen munka az életrajz három fontos csomópontja — a századelő, 1918- 
1919 és az emigráció első évei, valamint az 1945—-1950 közötti szakasz — köré 
csoportosítva próbálja összefoglalni az életút eddig feltárt mozzanatait. 

Lá 


: A Rudas Lászlóról megjelent legfontosabb publikációk: Szecsődi László: Rudas 
László. Előszó Rudas László: Dialektikus materializmus és kommunizmus című művéhez. 
Szikra, 1956.; Sándor Pál: A magyar filozófia története 1900-1945. Magvető Kiadó, 1973. 
II. k. 351-—371. o.; Hajdú Pál: Rudas László elvtárs 50 éves. Sarló és Kalapács, 1935. 6. sz.; 
Andics Erzsébet: Rudas László. In: Rudas László: Elmélet és gyakorlat. Bevezető. Szikra, 
1950.5 Kiss Artúr: Rudas László (1885-1950). Magyar Filozófiai Szemle, 1960. 3. sz. 599- 
612. o.; Sztrókayné Mándi Teréz: Rudas László publicisztikai tevékenysége. Magyar Sajtó, 
1965. 4. sz. 120-123. o.; Kiss Artúr: A pártos elkötelezettség filozófusa. Vasi Szemle, 1975. 
2. sz. 292-299. o. 

1905. A dualizmus politikai válsága és az oroszországi forradalom kitörésének 
hírei közepette, de ezektől nem kevéssé befolyásolva, egy ismeretlen, sok- 
gyermekes családból származó, vidékről felkerült, alig húszéves pesti bölcsész- 
hallgató életében fontos események zajlanak. Az anyagi gondok terheit súlyos- 
bította, de egyetemista barátai és a munkások közötti szabad szellemű vitákkal 
értelmessé tett diákéletet valami más váltja fel: alig két év kapcsolat után nem- 
csak kezet nyújt neki a munkásmozgalom, hanem legjobbjai közelségébe emelve, 
fontos megbízással is ellátja: feladatok várják a napilappá váló Népszava szer- 
kesztőségében." Ha időhöz lehet kötni bárkinél, hogy mikor kötelezi el magát 
egy életre hivatásával, akkor Rudas László esetében ez minden bizonnyal az 
1905 körüli néhány év, az egyetem, a szociáldemokrata párt s diákmozgalma, 
a szerkesztőség, a szakszervezeti munkásság közelségében eltöltött , tanuló- 
idő", a szocialista eszmékkel való beható ismerkedés és a mozgalom alapvető 
dilemmáival való -— forradalmárrá érlelő — keserves szembesülés korszaka. Az 
életmű számtalan momentuma érzékelteti, Rudas László alapvető emberi- 
erkölcsi kérdései — sok kortársához hasonlóan -— a forradalom fogalma körül 
forognak, mint teoretikus végső soron mindig a politikai forradalom, a proleta- 
riátus hatalmának megvalósításáért vívott harc filozófiai, etikai, politikai meg- 
alapozását tartotta legfontosabb feladatának. Végsőkig következetes, saját szavá- 
val, a jakobinus forradalmiság elkötelezettjévé vált. A , miért" kérdésre egy 
gyermekkori játszótárs így válaszol: , Hogy Rudas László szocialista, illetve 
kommunista lett, az családi körülményeiből, nehéz ifjúságából egyenesen kö- 
vetkezett. "? Nyilvánvalóan nemcsak ez magyarázza fejlődését, de tény, hogy 
1885. február 21-én tizedik gyermekként születik egy nem éppen jómódú 
sárvári bádogoscsaládba, s szülei a csőd elkerülése végett hamarosan Pestre, 
Zuglóba költöznek egy Telep utcai szoba-konyhás lakásba. A család tragédiá- 
jaként az apa, Róth Vilmos munka közben a parlamentről lezuhanva olyan 
súlyosan megsérül, hogy többet nem dolgozhat. Szülei ezek után nem tudják 
támogatni legkisebb fiukat, sőt neki kell hozzájárulnia a család eltartásához. 
Tény azonban az is, hogy a hat fiúgyermek szakmát kap a kezébe, többen apju- 
két. Lászlónál tíz évvel idősebb bátyja, Dávid nyomdászként, betűszedőként 
helyezkedik el. Ármin, aki pedig korban már-már apja lehetne öccsének, orvos- 
nak készül. A Győri Katolikus Főgimnáziumban érettségizik, de végül is a pos- 
tánál helyezkedik el; postai és távirdai főfelügyelőnek, majd a címnyomozó 
osztály vezetőjének nevezik ki." A legfiatalabb fiú, eredeti nevén Róth Adolf, 
aki Ármin bátyját követve Rudasra magyarosítja vezeték- és Lászlóra kereszt- 
nevét, a pesti bölcsészkaron latint, magyart, filozófiát tanulhat. Hogy tanári 


: Valószínűleg nem belső munkatársként foglalkoztatták, mert névsoraikban nem szere- 
pel a neve. -— L. Mucsi Ferenc: Egy évtized a Népszava történetéből (1905-1914). Párttörténeti 
Közlemények, 1976. 1. sz. 71-101. o.; Rudas László szerkesztői státuszáról 1. Ladislaus Rudas: 
Abenteurer und Liguidatorentum. Wien, 1922. 192. o.; PI Archívum. 731. f. 24. ő. e.; Uo. 
867. f. 1/sz-150. 

: Székely Hugó: Életemből. Évkönyv, 1981/82. Magyar Izraeliták Országos képviselete, 
1982. 478. o. 

" Rudas Imre közlése alapján. 

pálya várományosa lehet, nem kevés, rmmnert maga mögött hagyhatja a család 
kispolgári-proletár létbizonytalanságát, szegénységét. 

Az alsó-középosztálybeli, nyugodt, polgárias életet biztosító tanári pálya 
perspektívájához képest azonban mást, többet nyújtanak számára a munkás- 
mozgalom céljai. Talán Ármin bátyja egyengeti útját a szakszervezetek felé, 
aki nemcsak tisztviselő, hanem A postás és a Postakürt c. lapok szerkesztője, 
a postások érdekvédelmi szervezeteinek egyik előharcosa. Későbbi pályafutása 
mutatja, hogy a nyomdász testvér előtt sem ismeretlen a munkásmozgalom: 
Róth Dávid a Tanácsköztársaság alatt nyomdai termelőbiztos, később Bécsbe, 
majd Párizsba emigrál." Olvasmányélményei sem közömbösek, amelyek a 
modern természettudományos könyveken, a népszerű szocialista olvasmányo- 
kon át juttatják el az utópista szocialistákhoz," a , félelmet nem ismerő agitá- 
torhoz", Lassalle-hoz, majd Kautskyhoz, Marxhoz, Engelshez és a korabeli 
szocialista irodalom legjavához. De még ennél is fontosabb, hogy társakra 
talál a szocialista diákok között, s 1903-tól tagja szervezetüknek, a Művelődési 
Körnek. Közülük kerülnek ki barátai, Szerdahelyi Sándorral, Révész Mihállyal 
szinte triászt alkotnak, egymás közelében laknak, gyakran találkoznak, nagyon 
szeretnek olvasni és — szegények. Szerdahelyi írja fiatal szocialista barátjáról: 
, Azokban az években Rudas még nem mutatta oroszlánkörmeit. Szerény, kis 
humorkákra kapható, szívesen nevetgélő csendes fiú volt, de már akkor jelent- 
kezett nála a szorgalmas, aprómunkákra alkalmas egyéniség, aki egyetemi 
tanulmányai mellett elmélyedt a szocialista tudományokban; de annak előjelét, 
hogy valamikor egyetemi rektor lesz belőle, nem láttuk." 

A szervezeten keresztül ismerkedik meg a párt idősebb vezető gárdájával, 
közülük a diákok nagy pártfogójával, Diner-Dénes Józseffel, akinek a Munka 
Szemléjében sok diák - Rudas is -— publikál, a Huszadik Század köre szociológu- 
saival és mindenekelőtt Szabó Ervinnel, a számára megfellebbezhetetlen tekin- 
télyű, szerény tudóssal egyidejűleg. Nemcsak előadói stílusából tanul, hanem 
a fennálló társadalommal és kultúrával való szembenállásának mikéntjéből is. 
Tőle volt a legfájóbb az elválás, s makacsul kereste benne saját magát és a 
kommunista mozgalom hagyományát a Tanácsköztársaság leverése után." 
Minden bizonnyal Szabó egyengette útját a marxizmus klasszikusainak tanul- 
mányozásában ugyanúgy, mint a Népszava szerkesztőségébe való bekerülésében. 

Ez a néhány év Rudas László első publicisztikai korszaka, amelyből ter- 
mészetesen csak aláírt cikkeit vehetjük szemügyre. Német és francia nyelv- 
tudására építve széles körű olvasottsággal népszerűsíti a marxizmus klassziku- 
sainak és reprezentánsainak gondolatait. A szocialista gondolkodás történetén 
kívül az első Internacionáléról ír ismertetőt, külön kitérve Bakunyin és az Alli- 
ance szerepére." Rudas a párt irányvonalának megfelelően a baloldal irányzatai 


" Typographia, 1919. május 16.; Rudas Imre közlése. 

" A Szocializmusba írt cikkeinek egy része is velük foglalkozik. Így a , Saint-Simon és 
Fourier" (1906-1907. 11. sz. 345—347. o.) és az , Utópia és tudományos szocializmus? (1906- 
1907. 5. sz. 156-158. o.). 

" PI Archívum. 867. f. 1/sz-150. 

" Rudas László: Szabó Ervin műve. Proletár, 1921. június 30. 

" R. L.: Az Internacionálé. Szocializmus, 1906-1907. 2. sz. 59-62. o. 


162 


közül az anarchizmussal polemizál, a német származású anarchista, Johan 
Most életútja példáján a szenvedélyek, indulatok eluralkodásának veszélyére 
hívja fel a figyelmet. , Akikben a milliók elnyomatása csak fájdalmat vált ki, az 
nem nézi az elnyomás okait, az szeretné a millió és millió dolgozó proletár 
könnyeit egyszerre letörölni és a tudományos, de lassú, fokozatos küzdés, a 
szocializmus talajáról, az álmodozás, a szenvedélyes ábrándozás világába me- 
nekül."!" Ezt a szenvedélyes ábrándozást, idealizmust, etikai szocializmusfel- 
fogást veti Batthyány Ervin szemére, bekapcsolódva a Testvériségben zajló 
vitába.!! A terrort mint eszközt azonban nem utasítja el, de — hangsúlyozza - 
más módszereket követel a forradalmi, és mást a forradalmat előkészítő helyzet.!? 

1906 nyara van, túl az orosz forradalom csúcspontján, a hazai politikai 
válság enyhülésének, a koalíciós kormány hatalomra kerülésének első hónapjai- 
ban, a szocialistaellenes kampány megindulásának első jeleivel, bár a sztrájk- 
mozgalom, ha intenzitásában nem is, szélességében felülmúlja az előző évit." 
Ebben a helyzetben vonja kétségbe Rudas Batthyánynak címzett írásában az 
általános sztrájk időszerűségét, és idézi Szabó Ervin gondolatát arról, hogy 
Magyarország a , szociális átalakulást" nemzedékekkel később fogja elérni, 
mint a fejlettebb Nyugat. Szkeptikus helyzetmegítélése mellett azonban nem 
hagy kétséget afelől, hogy a választójog, az általános sztrájk, a parlamenti képvi- 
selet — Engels szavaival — csak hőmérője a munkásosztály érettségének, nem több. 
Nem kétséges tehát, hogy az 1905-1906-os válság kimenetele meg erősítette Ru- 
das meggyőződését a forradalmi megoldás kizárólagosságában. A jelen és a forra- 
dalmi jövő szakadékának érzete mérsékletre inti, de akárcsak a bírált radikálisok, 
ő is nehezen parancsol indulatainak, vágyainak. Vonzódik az utópiához, még 
a kárhoztatott Most jövőképe mellett sem tud elismerés nélkül elmenni, Anatole 
France utópiáját pedig szinte , frissiben" lefordítja a Népszavának." 

Ahogy a progresszív értelmiség legjavára, a fiatal francia szakos diákra is 
hatott a Dreyfus-ügy, az 1906-os rehabilitáció, egyáltalán politikai horizontjá- 
nak tágabb hátterében ott voltak az 1906-os francia változások." 

Őt persze mindenekelőtt a munkásmozgalom érdekli. Erősíti pesszimiz- 
musát, de forradalmi messianizmusát is a fÍrancia május elsejei százezres 
munkásfelvonulás forradalmat kirobbantó hatásának elmaradása. Párizsban 
jár, pontosan nem tudni hányszor, valószínűleg 1907 telén, 1908 tavaszán, de 


10 Rudas László: Most János. Népszava, 1906. március 22. 

HA vitát és Rudas részvételét részletesem elemzi: Mucsi Ferenc: A Kristóffy-Garami- 
paktum. Kossuth Könyvkiadó, 1970. 182-188. o. és Csák Zsófia: A szombathelyi ,,Test- 
vériség" című lap történetéből. Vasi Szemle, 1982. 3. sz. 401—414. o. 

" Népszava, 1906. március 22. 

MH Mucsi Ferenc: A Kristóffy-Garami-paktum. 167-170. o.; Varga Lajos: A Magyar- 
országi Szociáldemokrata Párt ellenzéke és tevékenysége 1906-1911. Akadémiai Kiadó, 1973. 
9-13. o. 

a Népszava, 1906. január és 1906. március között jelent meg 63 részben , A fehér kövön?" 
címmel. 

3 A Népszavában a vizsgált időszakban kétszer hívták föl Rudas László szakegyleti elő- 
adásainak címére az olvasó figyelmét. 1905. március 11-én a sapkássegédeknél — korabeli szó- 
használattal— még a jelenkori francia forradalomról, 1907. május 28-án a fuvaripari munkásoknál 
már az 1848-as francia forradalomról tartott előadást. (Népszava, 1905. április 11., 1907. 
május 7-i száma.) 

negyven év távlatából visszaemlékezik a franciaországi utazás részleteire, a pol- 
gári demokrácia emberekbe ivódó szabadságérzetére."" 1906 után azonban nin- 
csenek illúziói az erős forradalmi múltú, , radikális" jelszavakat hangoztató 
francia kispolgárság politikai jövőjéről. Az a kérdés foglalkoztatja, , hogy mi- 
lyen eszközökkel tudja a fináncarisztokrácia a maga érdekeit általánosítani, 
nemzeti érdekek színében feltüntetni .. milyen módon lesz a francia finánc- 
arisztokrácia politikája az itteni burzsoázia túlnyomó többségét alkotó és be- 
folyásos kispolgárság érdekeinek is megfelelő vagy megfelelni látszó politiká- 
jává?"!" A választ a tőkekoncentrációban és az ezzel szerzett gazdasági hatalom 
ügyes felhasználásában látja, a kispolgárság között szétosztott sok millió köt- 
vénnyel, a sajtójuk, az intelligencia és politikusaik lepénzelésével, aminek segít- 
ségével a , szűk látókörű" kispolgárságot orránál fogva vezetheti a nagytőke, 
a szocialistákkal pedig szükség esetén elbánik a , garde republicaine". 

Mintha csak kesernyés realizmusát akarná ellensúlyozni, úgy alkotja meg 
a , proletár (tudományos) utópizmus" fogalmát Anatole France-ról írt esszé- 
jében;!" úgy állítja szembe a megdöntésre váró polgári világgal a harmonikus 
szocializmus képét, az abszolút ideológiai fogalmakra épülő polgári materializ- 
mussal az ezt leleplező, a termelés rendjét, a fejlődés szükségszerűségét megértő 
tudományt, a nemzetgazdaságtant és proletár materializmust. Megvetéssel 
utasítja e! az , eszméik romjain kétségbeesve álló" polgári irodalom vakságát, 
cinizmusát, hazugságait, miszticizmusát, Paul Bourget, Georges Ohnet, Octave 
Feuillet, Huysmans Baudelaire műveit, de még H. G. Wellst is, aki az ő számára 
a nagytőke ideológusa, akinek , minden sorából kikandikál a tervszerű, tudatos 
reakció sárga réme". Elutasítja Zola racionalizmusát a XVIII. század materia- 
lista irodalmának abszolút fogalmaihoz simuló utópizmusával, kora társadal- 
mához való ragaszkodásával együtt. Anatole France-nak a , jelen" tudományos 
tényeihez simuló, úgymond, , proletár utópizmusára" esküszik, amely a törté- 
nelemből és a nemzetgazdaságtanból következtet a fejlődés menetére, a társa- 
dalom ellentmondásainak megoldására. Ami Adynál Párizs és Budapest, Európa 
és Kelet ellentéte, az számára az egyetemes polgári világ: nincs ezeréves per, 
csak a pusztulásra érett jelen és a holnap felé vezető lassú, láthatatlan, de meg- 
állíthatatlanul hömpölygő idő, amelyen át - szerinte — a megvetett szenti- 
mentalizmus hangján , feltűnik az öreg tudós mosolygó arca, amint jóságos 
reménnyel, biztató tudománnyal nyújt segédkezet a proletariátusnak, hogy 
együtt haladjanak — va jövő felé." 


14 pI Archívum. 723. f. 5. ő. e. 

" Rudas László: A francia pénzarisztokrácia és a kisburzsoázia. Szocializmus, 1907- 
1908. 15. sz. 473—-476. o. 

4 Rudas László: Anatole France és a szocializmus. Huszadik Század, 1906. II. k. 
395-401. o. 

16 Huszadik Század, 1906. II. k. 401. o. — , A proletariátus a jelenben a jövőért küzd, 
irodalmának is a jelen tényeiből a jövőre kell következtetnie. Semmi köze a múlthoz, a prole- 
tariátus a jelen gyermeke, élet- és tetterős gyermeke, irodalma sem nézhet vissza a múltba . . ." 

A proletariátus írójának, mint mondottuk, nem szabad a múltból merítenie tárgyát. 
A proletariátusnak alig van múltja. Retrospektív irodalom lelkére nem tud hatni. Küzdelmei a 
jelenben folynak egy jövőbeli társadalomért, ideológiája a jelen hiányából fakad, hogy a jövő- 
ben öltsön testet." - Huszadik Század, 1906. II. k. 398. o. 

Pedig France Jauréshoz áll közel, szinte szimbóluma a szocializmus és 
polgári radikalizmus összefogásának és a voltaire-i és hugoi hagyomány század 
eleji képviseletének. Mélységes, paradox szkepszise, a , hinni fogunk kételkedve, 
kételkedni fogunk hittel" és a cselekvés kultusza: , Ha bátrak és önzetlenek 
vagyunk, cselekvés közben megjelenik előttünk az igazság" - mégis ellenáll- 
hatatlanná teszi a fiatal Rudas számára, aki a polgári társadalom méhében fej- 
lődő szocializmust észrevevő proletár tudományosság igazáról való meggyőző- 
dését társíthatja hozzá. Így fonódik elszakíthatatlanná radikális szocialista el- 
kötelezettsége. Ifjonti hévvel kivont karddal védi , a párt legfőbb erejét adó 
tudományos felismeréseket": diáktársát, Kepes Ernőt pártbíróság elé idézteti 
a történelmi materializmus kétségbevonásáért. A , bölcs öregek", Jászai Samu, 
Szabó Ervin, Csizmadia Sándor azonban salamoni döntéssel mérsékletre intik 
a felhevült ifjakat." Ferenczi Imre Marxot bíráló könyvecskéjét, a , Sztrájk és 
szociálpolitika" első részének , tudományát" viszont már alapos felkészültség- 
gel teszi nevetségessé, kiállva a gazdasági fejlődés marxi rajzának — a tőkekon- 
centráció, az általános elproletarizálódás, a relatív elnyomorodás -— igaza mel- 
lett." Fogékony a marxizmus új alkalmazási kísérleteire, e gondolat jegyében 
ajánlja a magyar olvasó figyelmébe Otto Bauer , Die Nationalitátenírage und 
die Sozialdemokratie" című tanulmányát röviddel Garami Ernő nemzetiségi 
kérdést lebecsülő cikkének megjelenése előtt.? Rudas László ennek ellenére 
ugyanúgy elsiklik a forradalom előtti és utáni helyzet közötti kapcsolat sok- 
színűsége fölött, mint sok kortársa. Elismeri, hogy a polgári demokratikus moz- 
galmak gyorsítják a forradalomhoz vezető utat, céljaikat azonban egy világ 
választja el a munkásság céljaitól. Egyetért a párt felfogásával, és ellenségesen 
szemléli a polgári és proletár nőmozgalom közeledését." Egyedül az osztály- 
ellentétekre helyez súlyt: Madarász Emil verseiben, Bálint Aladár novellái- 
ban is a , harcoló proletariátus dalosait" dicséri, akik proletárként látják az osz- 
tályellentétek városának osztályokra tagolt embertömegét, urakat, szolgákat, he- 
nyélőket, dolgozókat, az éjszakai életben a vagyonát herdáló kizsákmányolót 
és a hajléktalan, korgó gyomrú zsebmetszőket.":" A közérthetőség, a népszerű 
forma tehát több, mint módszer: alapkövetelmény és alapfeltétel, amelynek 
Rudas a Tanácsköztársaság veresége után, évtizedek múltán éppoly szigorúan 
igyekszik megfelelni, mint húszévesen. 

A társadalmi ellentéteket a legélesebb kontúrjaiban érzékelő világlátását, 
megszállott antikapitalizmusát csak erősíthették diákmozgalmi tapasztalatai, 
az 1905 eleji orosz diákokkal való találkozásokból is táplálkozó, Keletre tekintő 
remények, majd az 1905-1906-os tanév éles egyetemi megmozdulásainak ki- 


1 Népszava, 1906. december I. 

" Rudas László: Sztrájk és szociálpolitika. Népszava, 1907. április 13. 

" Rudas László: Marx kutatási módszere új téren. Szocializmus, 1906-1907. 18. sz. 
559-—-566. o.; Lásd még rövidítve: Szocializmus, 1906-1938. Kossuth Könyvkiadó, 1984. 16- 
20. o.; Garami Ernő: Magyarország 1848-ban és 1908-ban. Szocializmus, 1907-1908. 8. sz. 

5 Rudas László: Polgári és proletár nőmozgalom. Nőmunkás, 1906. április 22.; A Munka 
Szemléje, 1906. augusztus 31. 

4 Népszava, 1906. december 9. - E szűk horizontú művészetfelfogás század eleji elterjedt- 
ségéről 1.: Király István: Ady. Magvető Kiadó, 1970. 38-43. o. 

józanító ereje: a kizárások, a törlések, a szocialistaellenes uszítás és ennek meg- 
tűrése az egyetemi hatóságok részéről, az amúgy is kis létszámú szocialista 
diákság választójogi akcióinak üldözése. A gyengeség érzete mellé nem vélet- 
lenül párosul az értelmiségből való kiábrándulás és a munkásság felé fordulás 
szükségességének tudata. A munkásság felé, amely nap nap után utcára megy 
választójogáért, diákjaiért, esténként pedig a Népszava elé vonul éljenezni 
a becsmérelt, megalázott napilapot. Egy 1905. november végi estén Rudas 
Lászlónak adatik meg, hogy a szerkesztőség erkélyéről rövid beszédben meg- 
köszönje a munkások támogatását." 

Nemcsak Rudas Lászlóban, hanem talán az egész diákmozgalomban for- 
dulat játszódik le ebben az időben. Erősödik társaiban a bizalmatlanság min- 
dennel és mindenkivel szemben, ami és aki polgári. Vajon részt vegyenek-e a 
szervezett politikai akciókban ? Ez a kérdés is felmerül, és bár Rudas a többség- 
gel együtt igennel felel, az 1906-1907-es tanév elején értelmetlennek lát min- 
den akciót a koalíciós hangulatú egyetemen. Szövetségkeresés helyett a szer- 
vezetépítés és a felvilágosító munka kerül előtérbe. Vidéki egyetemek szocialis- 
táihoz keresnek összeköttetést, megismerkednek Kun Bélával, aki ezekben az 
években közeli kapcsolatba kerül Rudas Lászlóval." Rudas arra törekszik, 
hogy a mozgalom politikai lépéseit a párt akcióihoz igazítsa, a párton belül 
pedig a diákság pozícióit erősítse. Javaslatot tesz arra, hogy az elemi munkás- 
oktatás központja a diákszervezetben legyen, amit azonban a pártvezetőség 
nem fogad el. Az összbizalmi testületbe sem kerülhetnek be képviselőik. 
A pártvezetőség nemcsak óvatos az olykor ellenzéki hangot megütő értelmisé- 
gieket tömörítő diákszervezettel, de az értelmiségellenes hangulatokat felhasz- 
nálva bizalmatlanságot kelt ellenük, amit a szervezet — bár baloldali lapok is 
kiállnak mellettük -— képtelen ellensúlyozni." Nem véletlen, hogy erősödnek 
Rudas ellenérzései a pártvezetőség egyes tagjainak módszerei iránt. Többekkel 
együtt, feltehetően Groszmann Miksa fellépését kihasználva, ezért bírálja a 
paktumpolitikáért felelős Garami Ernőt, aki taktikai megfontolásokból 1906 
ősze és 1907 áprilisa között lemond a Népszava irányításáról." A visszatérő 
és nem felejtő Garami az 1907-es pártkongresszus után a pártvezetőséget élesen 
támadó László Jenővel együtt elbocsátja állásából, keresztülhúzva a fiatal 
újságíró elképzeléseit jövőjéről. Pesten nyomorog, ezért 1907 nyarán a festő- 
művész Kernstock Károly családjánál vállal nevelői állást. Nyergesújfalura 
költözik, s ezzel kikerül az életelemét jelentő politika miliőjéből. Szeptember- 
ben már-már kétségbeesett hangú levelet ír Szabó Ervinnek — kevés jóakaréi 


3 Népszava, 1905. november 30. 

"e A Szocialista Diákok Szervezetének tevékenységére 1.: PI Archívum. 691. f. 1. ő. e. és a 
Népszava korabeli számai.; Rudas és Kun Béla kapcsolatára 1. Hunyadi Károly: Kun Béla 
két levele. Kortárs, 1971. 3. sz. 465—468. o. 

" Lásd erről a Világosság, A Munka Szemléje, valamint a Jövő 1906-os évfolyamának 
egyes cikkeit. Az értelmiséggel és a diákokkal szembeni bizalmatlanságról: PI Archívum. 
731. f. 24. ő. e.; Szántó Zoltán: Vég és kezdet. Szépirodalmi Könyvkiadó, 1964. 118. o.; 
Lázár Ervin: A Szocialista Diákok Szervezetének utolsó elnöke. Dunántúli Napló, 1958. 
276. o. 

3 Varga Lajos id. mű, 41-42. o. 

egyikének -— a Kernstock családdal tervezett párizsi útja, szülei eltartása, anyagi 
gondjai, és tanulmányainak folytatása ügyében." 1908 júliusában azonban 
újra Pesten van, Kunfival beszél Rudas egyik legjelentősebb fordításának, 
Guyau , A vallás szociológiájá"-nak lektorálásáról." A könyv 1909-ben jelent 
meg, közérthetőségét, materialista szemléletét és a vallás iránti türelmét dicsérő 
rövid fordítói előszóval. 

1908 nyarán feloszlik a Szocialista Diákok Szervezete, helyét a Galilei 
Kör veszi át, ahová az idősödő és folytonos anyagi nehézségekkel küszködő 
öregdiák szemináriumvezetőként azért el-eljár. A Galilei Füzetek népszerű 
sorozatában jelenik meg később , Hűbéruralom" címmel első brosúrája, a feu- 
dalizmus társadalomtörténetének és osztályharcainak színvonalas összefoglalásá- 
val." 1907 közepétől már határozottan a párt belső, laza, széteső szerveződésű 
lateiner ellenzékéhez tartozik, ott van a Marx Károly Társaság alapításán 
munkálkodó értelmiségiek megbeszélésén is, ami kitudódva hatékony ellen- 
lépésre adott lehetőséget a pártvezetőségnek. Az ellenzék gyengesége, a kereseti 
gondok, a vidéki állások óhatatlanul Rudas Lászlónak a mozgalomtól való el- 
szigetelődéséhez vezettek." Alpári Gyulával, László Jenővel, Vágó Bélával 
tartja a kapcsolatot, de nem követi Alpárit a párttal való szakításban. 

Egy későbbi életrajzában szociáldemokrata párttagságának idejét 1903 
és 1917 között jelölte meg." Formálisan a Kommunisták Magyarországi 
Pártja megalakulásáig tagja maradt a Magyarországi Szociáldemokrata Párt- 
nak, de az említett dátum jelzi, hogy az októberi forradalom idején belátássá 
erősödött benne az új, forradalmi munkáspárt megalakításának gondolata. 
Maga sem sejtette, hogy a háború után, a történelmi események felgyorsulásá- 
val ez a döntése milyen radikális fordulatot hoz politikai pályájában. 

1918. november 17. A Munkások Irodalmi és Művészeti Szövetsége Dohány 
utcai helyiségében az MSZDP egyesült ellenzékének értekezletén az előadó, 
Rudas László, az , anyapárttól" az ellenzék szervezeti különválása mellett érvel 
az egybegyűlteknek. Egy nappal később csatlakozik a kommunista párt meg- 
alakításának programjával hazatérő Kun Bélához; 1918. november 24-én ott 
van a KMP alapító összejövetelén, ahol az első Központi Bizottság tagjává 
választják." Nemrég kapcsolódott be az ellenzék újjászerveződő munkájába, 
1918 nyarán szerel le közel négy év katonai szolgálat után, olasz frontélmények- 
kel, vissza-visszatérő kórházi, szanatóriumi kezelésekkel. Már civilként köt 


5 Szabó Ervin levelezése 1905-1918. Kossuth Könyvkiadó, 1978. II. k. 546. o. 

"0 TJo. 603. o. 

"1 Rudas László: Hűbéruralom. (Galilei Füzetek, 17-18.) Haladás, 1914. 

"1 Tanúságtevők. 2. k. Kossuth Könyvkiadó, 1976. 56. o. 

3 pI Archívum. 501. f. 1/7. 6. e. 

" Rudas Lászlónak a KMP megalakítása körüli szerepére 1. Milei György: A Kommunis- 
ták Magyarországi Pátja megalakításának történetéhez. Párttörténeti Közlemények, 1958. 
4. sz. 23-82. o. 

házasságot a még háború előtt megismert, tehetséges zongoratanárnővel, Bloch 
Terézzel. 

Mivel telnek a háborús évek? A kórházi ágyon sem szűnő szocialista agi- 
táció mellett" a nemzetközi politika eseményei, a munkásmozgalom figyelem- 
mel kísért helyzete, az egyre inkább a bolsevizmus felé orientálódó bal- 
oldaliak közül benne formálja legmódszeresebbé a szociáldemokrácia iránti 
kritikát, leghatározottabbá a szakítás elkerülhetetlenségének gondolatát. Rudas 
ebben az időben a luxemburgi tőkeakkumulációs folyamattal magyarázza az 
imperializmus csődjét, de az állam fokozódó nyílt, elnyomó jellege hátterében 
a monopolizálódás, a fináncarisztokrácia szerepére is rámutat. Szerinte a tőke 
gazdasági és politikai szervezettségének erősödésével a hagyományos, -reformer 
eszközökkel már nem lehet fékezni a munkásság helyzetének romlását. A mo- 
dern állam struktúrájához, a parlamentáris megoldásokhoz idomuló szociál- 
demokrácia ezért egy szűk munkásréteg, de mindenekelőtt saját szak- és párt- 
bürokráciája érdekeinek képviselőjévé válva elkispolgáriasodik. A hagyomá- 
nyos politikai apparátus ezzel végleg alkalmatlanná válik a társadalom egyen- 
súlyi állapotának fenntartására. Rudas a XX. századi politikai gépezet feltar- 
tóztathatatlan bürokratizálódását, a weberi , szervezeti ember" elterjedését 
az imperialista állam, a polgári demokrácia szükségszerű katasztrófájának 
tekinti, amellyel csak a tömegek új, közvetlen osztályharcának, csak a proletár 
világforradalomnak és ezáltal az állam megszüntetésének alternatívája állít- 
ható szembe. Tömeg, párt, állam viszonyára keres új megoldásokat. Az orosz 
forradalom tanulságaiból merít, de ezt nem látja ellentétesnek a luxemburgi 
spontaneitáselmélettel: úgy érzi, a hagyományos pártok helyett a harc pártjaira, 
a tömegek direkt akcióit politikai célokkal ellátó élcsapatra van szükség. Régi 
gondolatát újítja fel a forradalmi mozgás gazdasági determinizmusáról, az 
automatikusan létrejövő , forradalmi szubjektumról". Ebben a felfogásban a 
párt a tömegek spontánul is helyes irányú cselekvéséhez pusztán , hozzáérleli" 
tudatukat. Rudas később önkritikusan mutat rá tévedésére, amelynek gyöke- 
reiről így ír: , Az újonnan kitört orosz forradalom a nyugat-európai forradal- 
márok számára tömegakciónak tűnt. Nem a bolsevik párt szerepe és tevékeny- 
sége volt Nyugat-Európában észrevehető, hanem a tömegek intézményei: a 
tanácsok. A tanácsrendszer és a proletárdiktatúra voltak a vezérszavak, amelyek 
nemcsak érthetők, hanem a tömegek öntevékenységének megtestesülései; bizo- 
nyos mértékig annak az osztálynak, amely eddig nem hallatott magáról. 
Az egész mozgalomnak éppen ez az oldala volt a kiemelkedő, a szembetűnő, 
a bolsevik párt tudatos tevékenysége és vezetése csak az orosz viszonyokban 
jártasak számára volt ismert. Nyugat-Európában senkinek sejtelme sem volt 
arról, hogy milyen fontos volt, és mennyire fontosnak kellett lennie éppen a 
forradalmi pártnak, hogy a tömegintézményeknek, a tanácsoknak stb. lendítő- 
erőt adjon, és a tömegek dsspontánt, de nem tudatos akcióit céltudatosan 
vezesse.""96 


—————— 


55 PI Archívütii 614. f. 1/1926—-2677. : 
"6 L. Rudas: Die Proletardiktatur in Ungarn und Nationalbolschewismus. Kommunis- 
mus, 1921. március 24. 279. o. : - 

Rudas László, mint a KMP egyik vezetője, nem pártszervezői, hanem 
mozgósító, felvilágosító feladatokat vállal 1918 végén, 1919 elején. Jól haszno- 
sítja Galilei körbeli kapcsolatait: az egyik első kommunista meghívottként 
1918. december 9-én , Diktatúra vagy demokrácia" címmel tart reprezentatív 
előadást az ifjaknak." Egy visszaemlékezés szerint még a párt melletti szimpá- 
iatüntetés szervezésével is kísérletezett, amelyen szintén galileista középiskolá- 
sok vettek részt." Felújítja szakszervezeti kapcsolatait, december 20-án például 
a cipőfelsőrész-készítők szakosztályának beszél a földkérdésről.? Kommunista 
kiáltvány tanfolyamot indít a Visegrádi utcában, ott van a párt nagyszabású 
előadássorozatán, először a , Reform vagy forradalom", majd , A kispolgárság 
szerepe a proletárdiktatúrában" témával szerepel! az előadók között." Az Inter- 
nationale szerkesztősége által szervezett február elsejei rendezvényre betegsége 
miatt nem tud elmenni a régi képviselőházba, helyette Kun Béla beszél Lenin- 
ről a Rudas előadására összesereglett kétezer embernek. "! 

Rudas, a , higgadt, szavaival mégis villámokat szóró" szónok, január elsején 
Szaton Rezsővel hatezer salgótarjáni bányászt hangol a kormány és a szociál- 
demokraták ellen.? Nagy hatásúak Vörös Újság-beli cikkei és a lap vezér- 
cikkei, amelyek közül - Kun útmutatásai alapján — valószínűleg többet ő írt." 
Kettejük kapcsolata ekkor még felhőtlen. 

Elméleti képességeit, nyelvtudását is a párt szolgálatába állítja. A Vörös 
Újság december 14-i száma tudósít , A tőke"? magyar fordításának elkészülté- 
ről. (A hír téves volt.) A Tanácsköztársaság alatt újra kezdődnek a fordítói 
munkálatok. Marx műve helyett Rudas a Kassákon keresztül beszerzett Lenin- 
műnek, az , Állam és forradalom?" német nyelvű változatának a magyar kiadá- 
sára készül. Gyors munkát végez, február elejére lefordítja, márciusra a nagy- 
közönség kezébe kerül a Tanácsköztársaság alatt legjobban ismert lenini mű. 
Elementáris hatással van Rudasra is, megszilárdítja a szociáldemokráciával 
szembeni kritikáját, az orosz forradalmi tapasztalatok szükségességéről vallott 
álláspontját. Később, a Tanácsköztársaság után sincs egyetlen nagyobb politikai 
témájú műve, amelyen ne érződnék az , Állam és forradalom" gondolataival 
való azonosulás. A politikai helyzetet átfogóan elemző Internationale-beli cikke 
első kísérlete a lenini államelmélet és az oroszországi tapasztalatok alkalmazá- 
sának." Rudas úgy látta, Magyarországon az 1918. októberi események, a , kis- 


" Népszava, 1918. december 8. 

"5 PI Archívum. 867. f. 1/a-61. 

"8 Népszava, 1918. december 20. 

4 PI Archívum. 867. f. 1/k-323.; Vörös Újság, 1918. december 18., 1919. január 15., 
18., 23., február I. 

4 PI Archívum. 614. f. 1/1919-7636. 

8 Salgótarjánról 1.: PI Archívum. 867. f. 2/52-53.; Hevesi Gyula: Egy mérnök a forra- 
dalomban. Európa Kiadó, 1959. 205. o. 

83 Lengyel József: Visegrádi utca. Kossuth Könyvkiadó, 1957. 98. o.; Hajdú Pál: A kom- 
munista sajtó a Tanácsköztársaság előtt és alatt. Új Március, 1929. 3. sz.; Kun Béláné: A Viseg- 
rádi utcától az egyesülésig . . . Kortárs, 1959. 3. sz. 315. o. 

4 Rudas László: Ellenforradalom. Internationale, [1919] 5. sz. 

polgári forradalom" után az oroszországi proletár hatalomátvétel előtti helyzet- 
hez hasonló alakult ki Magyarországon. A forradalom permanenciája mellett 
érvel: a földbirtokos osztály és a fináncarisztokrácia félfeudális hatalmának 
megdöntésével szerinte egyensúlyi helyzet jött létre a proletariátus és a polgár- 
ság között, ezt kihasználva nyomultak a két osztály közé és vették át a hatal- 
mat - lényegében a tömegbázis nélkül — a kispolgári pártok. Az állam viszony- 
lagos autonómiájára azonban tartósan nem építhető hatalom, az erősödő ellen- 
forradalmi veszély csak a proletariátus felfegyverzésével hárítható el. Rudas 
nem a szerinte egyre ellenforradalmibbá váló szociáldemokratákkal való meg- 
egyezésre,5 hanem a fegyveres hatalomátvételre számított, ezért fogadta 
fenntartással az egyesülést. A proletárdiktatúra kikiáltásának szükségességét 
azonban később is meggyőződéssel vallotta. Ez számára is több volt politikai 
győzelemnél. Mint 1922-ben írta: mindannyiunkat lenyűgözött a pillanat 
nagysága, ahogy beléptünk a világforradalmi folyamatba. Ekkor már nincs 
idehaza, február elején Szaton Rezsővel Moszkvába indult a Komintern 
alapító kongresszusára." A lengyelországi Sztryjben az illegális kommunista 
párt titkáránál szállnak meg, pénzük azonban csak egyikük továbbcsempészé- 
sére elég, végül kemény vita után Rudas László indul tovább, de ő sem jut 
Moszkvába." Február végén Mészáros Gáborral próbálkozik másodszor, s 
március 23-án Kijevbe érkeznek. Itt éri utol a Tanácsköztársaság kikiáltásának 
híre, majd jóval a Komintern kongresszusa után, április elején jutnak Moszkvá- 
ba, az Orosz Szovjet Szocialista Köztársaság küldöttkongresszusára." Rudas 
— saját bevallása szerint — életének egyik legjelentősebb eseményeként Leninnel 
tárgyalhat, később Bucharinnal, Rudnyánszky Endrével és másokkal. Április 
13-án megjelenik a Pravdában ,,A szocialista párt Magyarországon" című cikke, 
amelyben hangot ad az orosz vezetők és a Szovjet-Oroszországban élő magyar 
kommunisták egyesüléssel kapcsolatos kételyeinek, mivel a pártegyesülést a 
nyugat-európai proletárforradalmak érdekében hozott kényszerű döntésnek te- 
kinti." Egy ideig bizonytalan a helyzete, idehaza számításba veszik moszkvai 
nagykövetként, Rudas azonban haza akar jönni (moszkvai tartózkodása alatt 


5 Dokumentumok a Kommunista Internacionálé megalakulásának negyvenedik év- 
fordulójára. Párttörténeti Közlemények, 1959. 1. sz. 177-181. o. 

4 A Népszava február 23-i száma elfogatásáról tudósított, pedig akkor már átlépte 
a határt. -— L.: Két dokumentum a Tanácsköztársaság előzményeiről. Párttörténeti Közlemé- 
nyek, 1959. 1. sz. 186. o. 

" PI Archívum. 687. f. 1/sz-148.; Hegedűs Sándor: Szaton Rezső (1888-1957). Párt- 
történeti Közlemények, 1980. 2. sz. 142-159. o. 

4 Rudas László: Elmélet és gyakorlat. Szikra, 1950. 269-273. o. -— A magyar küldöttség, 
azaz Mészáros Gábor és Rudas László 1919. április 10-én jóváhagyta Rudnyánszky Endre 
képviseleti tevékenységét, amivel a magyar párt egyetértését is kifejezte a Komintern I. kong- 
resszusának határozataival. (Milei György szovjetunióbeli kutatásai alapján.) A magyar kül- 
döttség részvételéről 1. Boros Ferenc: Adalékok a Kommunista Internacionálé alapító kong- 
resszusának történetéhez. Párttörténeti Közlemények, 1963. 1. sz. 110. o. 

8 A magyar munkásmozgalom történetének válogatott dokumentumai (MMTVD). 
6/A. k. Kossuth Könyvkiadó, 1959. 42. o. 

fia születik), így Rudnyánszky Endre vállalja a diplomáciai feladatokat."" Május 
közepén már újra Pesten van." Kun örömmel fogadja, de mérsékletre inti a 
szilárd, szervezetileg jól kiépített forradalmi párt hiánya miatt aggódó elvtársát. 
Jelentős feladatokkal bízza meg megnövekedett tekintélyű politikustársát, nem- 
csak az Internationale és a Vörös Újság főszerkesztői tisztét bízza rá, hanem 
a Forradalmi Kormányzótanács május 23-i ülésén kemény vitában keresztül- 
viszi, hogy kinevezzék a pártiskola élére." Rudas eredményes munkát végez, 
az Internationáléban szerkesztőtársaival változatos, sokoldalú, az aktualitások- 
hoz kötődő, mégis igényes írásokkal a szocializmusra való átmenet kérdéseinek 
kommunista orientációjú megoldásait népszerűsíti. Ugyanez az orientáció jel- 
lemzi a párt délutáni napilapját, a Vörös Újságot, és a pártiskolát is, amelynek 
első és egyetlen hathetes tanfolyamára Rudas László eredetileg a Tanács- 
köztársaság , egész szellemi vezérkarát", az imperializmus elmélete tantárgyra 
Kun Bélát, végül Varjas Sándort, Varga Jenőt, Király Albertet, Rónai Zoltánt, 
Alpári Gyulát, Révai Józsefet, Lukács Kornélt, Bolgár Eleket és Lőwy Ödönt 
nyeri meg előadónak."" A pártiskola tanterve, céljai szervesen kapcsolódnak 
Rudas forradalomelméleti nézeteihez. A forradalomban nem az osztály nélküli 
társadalom közvetlen megvalósítását látja döntőnek, hanem a proletariátus 
uralkodó osztállyá szerveződését, az osztályharc új formáját, a tőke ellenállásá- 
nak katonai és szellemi eszközökkel való megtörését. A proletárforradalom egy - 
ben a világ első tudatos forradalma. Jól látja azonban ennek paradoxitását, az 
öntudatlan lázadás szerepét: az avantgarde által hordozott tudás a forradalmi 
folyamat során válik az egész osztály sajátjává, a forradalom tehát nemcsak 
politikai hatalomátvétel és társadalmi váltás, hanem a tömegek öntudatosodása, 
szellemi emancipációja is. Rudas ezzel a gondolattal szinte a kulturális forra- 
dalom koncepciójának megalapozását előlegezi. A proletárhatalom tehát dik- 
tatúra a szó legkeményebb értelmében, amelyben nem érvényesül semmiféle 
kategorikus imperativusz, semmiféle abszolút igazság, csak osztályigaz- 
ság. Lukács György és Révai József etikai azonosulása köszön itt 
vissza: , A harc sosem lehet igazságos, akármennyire igazságos lesz a harc ered- 
ménye: a szocialista forradalom.""! Mégis hogyan extrapolálható a jövő, a szo- 
cialista társadalom erkölcsi magasabbrendűsége? Rudas számára a Írontra 
vonuló munkásezredek áldozatvállalásában mutatkozik ennek csírája, az er- 


to Hajdu Tibor: A magyar Tanácsköztársaság. Kossuth Könyvkiadó, 1969. 66. o.; 
A gyermek születésének időpontjára 1. Vörös Újság, 1919 április 6. Rudas hazatérési szándéká- 
ról 1. L. Rudas: Abenteuer und Liguidatorentum. 62. o. 

" 1919 áprilisában, távollétében, a IX. kerületi tanács, majd a Budapesti Központi 
Munkás- és Katonatanács 80-as Bizottságába választják. — Vörös Ú jság, 1919. április 9.; 
MMTVD 6/A. k. 223. o.; PI Archívum. 600. f. 1/4. ő. e. 

5 MMTVD 6/A. k. 547-548. o. - Rudast később, június 15-én a Munkás-, Katona- és 
Földműves Tanácsok Országos Gyűlése beválasztja a külügyi és alkotmányozó bizottságba 
(Vörös Újság, 1919. június 17.), és bekerül a Szövetséges Központi Bizottság Kun Béla 
vezette külügyi bizottságába is. (PI Archívum. 600. f. 2/1. ő. e.) 

5 OSZK Kézirattár. Fol. Hung. 2194/1-V., 3068/1-VI. - Az ezekről az előadásokról 
készült gyorsírásos jegyzeteknek a sokszorosításra való előkészítését Varjas Sándor szerint Rudas 
László irányította. (PI Archívum, 638. f. 1/1919-IV-13-1924.) 

44 Rudas László): Pártütő angyalok. Vörös Újság, 1919. június 6. 

kölcsi fenntartásokat félrelökő, halált vállaló hősiességben, amelyre szerinte 
egyedül a proletariátus képes. 

A forradalomban kiteljesedő proletár osztálytudat természetesen a mar- 
xizmus mint tudomány és ideológia, tehát történeti-logikai egység. A június- 
július folyamán lebonyolított tanfolyam tananyagában e felfogás szellemében 
kapott helyet a gazdaság, a társadalom, a politika és bizonyos mértékig a szellemi 
élet, például az erkölcs számos kérdése."" 

Rudas a felvilágosító munka kitüntetett szerepéről mélyen meggyőződve 
minden pártoktatási formán részt vesz, ellátogat az Ifjúmunkás Napokra, ír az 
Ifjú Proletárba is." A társadalmi fejlődés történetéről kilenc előadást tart a 
tanítók átképző tanfolyamán, amelynek szövegei külön kötetben is megjelen- 
tek." Ebben az új, marxista történelemoktatás megalapozásaként a materialista 
felfogás mellett áll ki; a gazdaság determináló hatását, a munka, az osztály- 
harcok, a néptömegek szerepét hangsúlyozza, erre építi a történelemnek , értel- 
met" adó fejlődéselvet, amely szerinte szükségszerűen vezeti az emberiséget 
az őskommunizmusból az osztálytársadalmakon át a proletárforradalomig. 
A könyv történelemszemléletének részletes elemzésére nincs mód, említést 
érdemel azonban, hogy a magyar fejlődés megkésettségéért elsősorban a , parti- 
kularitásába süllyedő, elnemzetietlenedő uralkodó osztályt"? teszi felelőssé, 
amely képtelen volt áttérni a modern politikai kormányzati formákra, lehetet- 
lenné téve ezzel az ország modernizálását. Elszalasztotta ezt a — Szabó Ervin 
nyomán nemesi felkelésnek nevezett — 1848-as forradalom alkalmával is, így 
jött létre a kapitalizálódó gazdaságra épülő feudális társadalom és állam ellen- 
téte Magyarországon a XX. század első évtizedeiben. A proletárforradalom el- 
kerülhetetlenségét Rudas az imperializmus nemzetközi törvényszerűségeire 
vezeti vissza; a nemzeti sajátosságok csak gyorsítják a forradalom érlelődését, 
hisz a feudális terhek gyengítik a társadalom terhelhetőségét. A forradalom 
következő láncszemeit tehát a hasonló helyzetű országokban, azaz a monarchia 
utódállamaiban kell keresni, Rudas szóhasználatával a , feudális Romániában", 


"5 Rudas tehát nem egyszerűen taktikai megfontolásokból tiltakozott egyes szociál- 
demokraták diktatúrát enyhítő követelései ellen. Erkölcsi méltánytalanságot érzett e törekvés- 
ben a fronton harcoló fegyveres élcsapat küzdelmével szemben. (Ld. MMTVD 6/B. k. 
Kossuth Könyvkiadó, 1960. 168. o.) , Proletárpolitika és erkölcsi eszme?" című cikkében egye- 
nesen erkölcstelennek mondja a humanitásról való szónoklatokat az élethalálharc közepette. 
(Vörös Újság, 1919. június 22.) 

56 Rudas László az államelméleti stúdiumot vállalta — Lenin alapján. Bevezető előadása 
1919. június 5-én, első államelméleti előadása egy napra rá hangzott el. (OSZK Kézirattár, 
Fol. Hung. 2194. III. k.) 

§" Az V. kerületi agitátorképzőt 1919. június 5-én este nyitotta meg, más alkalommal, 
ugyancsak esti kurzuson, az osztályharc fogalmáról beszélt; a Materialista Történelmi Intézet 
előadássorozatán a munkásosztály és történelmi hivatása a témája. -— L.: Vörös Újság, 1919. 
június 5., július 26.; PI Archívum. 866. f. 102. ő. e.; Uo. 614. f. 1/1919-8788.; Gál László: 
Önéletrajzi töredékek. Híd, 1983. január 14. o.; Az ifjáúmunkásnapi részvételről: Svéd László: 
A magyar kommunista ifjúsági mozgalom kezdetei. Párttörténeti Közlemények, 1978. 4. sz. 
44—45. o.; Vörös Újság, 1919. július 13.; Rudas László: Testi és szellemi munka. Ifjú Proletár, 
1919. július 13.; Rudas László: Nemzetköziség. Ifjú Proletár, 1919. július 27. 

8 Vörös Újság, 1919. június 21.; Rudas László: A társadalom fejlődésének története. 
A Közoktatásügyi Népbiztosság kiadása, 1919. 

a , teljesen lerongyolódott"? Szerbiában, és a , feudalizmussal telített" Cseh- 
országban."" Mindenekelőtt a háború érleli ezekben az országokban a változást, 
mert belpolitikai feszültséget kelt, és a kapitalizmus összeroppanthatóságát 
idézi a munkásság elé. Rudas a világforradalom eszközeit keresi, így szavaz a 
Forradalmi háború elkötelezettjeként később már szembekerülve Kunnal, a párt- 
vezetőség június végi ülésén, a visszavonulásellen." Ez motiválja belpolitikai ra- 
dikalizmusát, a kompromisszumokiránti fenntartásait, a forradalmi tömegmoz- 
galom és a proletariátus közötti eszmei harc szerepének túlbecsülését, a nem 
proletár rétegekkel — a parasztsággal és különösen a kispolgársággal — való ki- 
egyezés lebecsülését. Közelebb áll hozzá az értelmiség, a szakértelem nélkülöz- 
hetetlenségének tudatában ezért helyesli a velük való — a proletariátus politikai 
vezető szerepét és szociális egyenlőségét nem érintő — megegyezési kísérleteket. 
A századelő differenciálódó, deklasszálódó értelmisége felé tekintő munkás- 
vezetők gondolatai kapcsolódnak össze a háború alatt balratolódó értelmiségiek 
tapasztalatával és érlelik Rudas Lászlóban a -— Kun nézeteivel azonos - felisme- 
rést: az orosz forradalom kezdeti időszakának éles értelmiségi — munkás ellentéte 
nálunk elkerülhető." 

A Tanácsköztársaság utolsó két hónapjában Rudas László a korábbiaknál 
intenzívebben vesz részt a politikai agitációban. 1919. május 28-tól rendszeres 
pártnapi előadó, a június 7-i nagygyűlés egyik szónoka, a július 25-i nemzet- 
közi ifjúmunkás napon a Nemzeti Múzeum lépcsőjéről beszél a fiataloknak."? 
Ott van az új szakszervezetekben: 1919. június 2-án a közüzemek és a villany- 
szerelők szervezetében a párt és a szakszervezet elválasztásáról beszél, sikerrel: 
sA gyűlés azonosítja magát a pártprogram módosításának szükségességével, a 


50 A forradalom menete. Vörös Újság, 1919. május 27. - A Vörös Újságban két aláírt 
cikke jelent meg Rudas Lászlónak. , A munkásság és a tisztviselő"-t három részben, 1919. 
május 31-én, június 1-én és 4-én közölték, a , Pártkongresszus"-t pedig június 13-án. Ez 
utóbbi az Internationale kongresszusi száma első közleményének rövidített változata. A Tanács- 
köztársaság sajtórepertóriuma valószínűleg Práger Miklós adatközlése alapján (1.: A magyar 
Tanácsköztársaság sajtójáról. Munkásmozgalmi Intézet Értesítője, 1955. 2. sz.) néhány alá- 
íratlan vezércikket is Rudas Lászlónak tulajdonít. A Vörös Ű jság szerkesztőségi iratait, vala- 
mint a Tanácsköztársaság után Rudas László ellen sajtó útján való izgatás miatt elrendelt 
nyomozás dokumentumait, a tanúvallomásokat figyelembe véve, több forrás egybehangzó 
jellege alapján a következő cikkek származnak Rudas Lászlótól: A forradalom menete (május 
27.), Pártütő angyalok (június 6.), Párizs és Bécs munkássága a peroletárforradalom útján 
(június 7.), Proletár politika (június 22.), Július 14. (július 29.), Történelmi hivatása (július 
18.), Álmodozók (július 26.). Mándi Teréz tanulmánya (Rudas László publicisztikai tevékeny- 
sége. Magyar Sajtó, 1965. 4. sz.) egy proletárerkölcsről szóló vezércikket is Rudasnak tulajdonít, 
valamint azt Írja: , Feltehetően Rudas írta: a munkásegyetem és a kommunista iskola felállítá- 
sát sürgető és a forradalmi tudat elmélyítésének szükségességét hangoztató cikkeket." Több 
cikkről feltételezhető még Rudas László szerzősége, de egyértelmű bizonyítékok hiányában 
ezekre nem hivatkozhatunk. 

00 Proletárpolitika és emberi eszme. Vörös Újság, 1919. június 22.; Böhm Vilmos: Két 
forradalom tüzében. Bécsi Magyar Kiadó, 1923. 421. o.; L. Rudas: Abenteurer und Liguida- 
torentum. 73. o. 

u / Rudas László:] Pártütő angyalok. Vörös Ú jság, 1919. június 6.; Lengyel József: Viseg- 
rádi utca. 103. o.; PI Archívum. 866. f. 91. ő. e. 

"s Vörös Újság, 1919. május 28., június 25., július 3., 10.; Népszava 1919. június 8.; 
Volksstimme és Vörös Újság, 1919. június 25. 

szak- és pártszervezetek feladatainak új alapokra fektetését elodázhatatlannak 
tartja. "53 A párt és a szakszervezet funkciói és viszonya a legfontosabb probléma, 
amely a szocializmus kezdődő építésének kérdései közül Rudast foglalkoztatja. 
Kun Béla 1919. május 13-a és 22-e között elhangzó programadó előadásaihoz 
is ebben az értelemben szól hozzá. Kun egyébként felhívja hallgatósága figyel- 
mét Rudas későbbi szereplésére, mert tudja, hogy szövetségese, és hogy súlya 
van az oroszországi tapasztalatoknak." A szakszervezet szerepének, a szak- 
szervezet párttól való elválasztása kérdésében Rudas támogatja is a főelőadót, 
a párt funkcióit illetően azonban nem. Védelmébe veszi Révai Józsefet, akinek 
május 24-én és 25-én megjelent cikkei vihart kavartak a szakszervezeti sajtó- 
ban és aki szerint , A párt szerepe most a szocializmus öntudatosítása elsősor- 
ban, és nem a politikában, a tényleges osztályharcban való részvétel.""" Akár- 
csak 1918-ban, Kunnal ellentétben —- aki a pártban elvi politikai irányító és 
agitatív szervet látott -, Rudas a szocializmus kultúráját hordozó élcsapatot 
tartja fontosnak, a nevelő pártot, amely az átmeneti korszak egyik legfontosabb 
feladatát, a forradalmi öntudat terjesztését hivatott végezni. , Amikor el akarjuk 
választani a pártéletet a szakszervezeti élettől, akkor éppen azt akarjuk szolgál- 
ni, hogy a tisztára gazdasági feladatok és a tisztára kulturális feladatok ketté- 
váljanak, és minden zavaró momentum a gazdasági élet irányításából kikerül- 
jön." Ebben a koncepcióban a párt nem politikájában, hanem tagjai kultúrájá- 
ban hordozza forradalmi voltát, Rudas ezért szigorúbban értelmezi a párt prole- 
tár jellegét is. Szerinte: , Az embereket csak akkor lehet meggyőzni, ha az a 
meggyőzés, azok az érvek az ő gazdasági érdekeinek, gazdasági helyzetének meg- 
felelnek.""" Számára a pártnak a proletár helyzetű, marxista elkötelezettségű 
forradalmi avantgarde propagandaszervének kell lennie. Rudas ezért tartja a 
pártkongresszus idején alapvető fontosságúnak, hogy az elvi-elméleti egység 
és tisztaság a párt nevében is tükröződjön."" 

Vajon miért fordul egyre határozottabban egy doktrinérséggel is párosuló, 
elzárkózó következetesség felé Rudas László a Tanácsköztársaság utolsó idő- 
szakában? Kétségtelenül a veszélyhelyzet érzete miatt. Bár pártvezetőségi 
taggá választják, a kongresszus viharos jelenetei, a párt nevének kérdésében el- 
szenvedett vereség világossá teszi számára a párt látszategységét, de tudja azt 
is, hogy a június 24-i ellenforradalmi lázadás — amikoris a Központi Munkás- 
és Katonatanács ülésén ő szólítja fegyverbe a tanácstagokat"" — nem az utolsó 
próbája a proletárforradalom önvédelmi erejének. Egyre csökken bizalma az 
államapparátusban, a nyomdász bizalmiférfi testület előtt július 1-én így 
értékeli a politikai helyzetet: , Az elmúlt hét keddjén már kísérletezett a bur- 


3 Vörös Újság, 1919. június 3. 

s MMTVD 6/A. k. 542. o. 

8 Révai fózsef: Ifjúkori írások (1917-1919). Akadémiai Kiadó, 1981. 110. o.; Révai 
cikkeinek értékelését 1. Kende János: A szakszervezetek szerepe a Tanácsköztársaság államában. 
Párttörténeti Közlemények, 1974. 4. sz. 83-84. o. 

6 MMTVD 6/A. k. 584., 582. o. 

" A kommunista elnevezés felvétele mellett szólal fel a pártkongresszus vitájában is. 
L. még Rudas László: Lényeg és forma. Internationale 1919. 1. sz. 

8 MMTVD 6/B. k. 315. o. 

zsoázia és ez a kísérlet nem volt az utolsó. Meg fogja még többször próbálni, 
hogy a munkásságot cselszövéssel és félrevezetéssel forradalmi útjáról le- 
térítse és a maga uralmát állítsa újból helyre. Ebben a burzsoázia segítségére 
van az, hogy a proletárdiktatúra körül mulasztások vannak, amelyeket rövid 
három hónap alatt megszüntetni még nem lehetett. A végrehajtó szervekbe 
és a közhivatalokba befurakodott burzsoá és kisburzsoá elemek megakadályoz- 
zák a proletárdiktatúra munkáját. Ezek bénítják meg a munkásság forradalmi 
tudatát. Alapos, nagy tisztogatásra van szükség. A diktatúrát kíméletlenül kell 
érvényesíteni a proletárság érdekében és meg kell tisztítani a forradalmat a 
reátapadt piszoktól.""" A nemzetközi forradalom érdeke is a Tanácsköztársaság 
megszilárdítását követeli, a párt egységének további gyengítése, a radikális fel- 
lépés tehát végzetes lehet, különösen azért, mert ennek szubjektív feltételei 
sem adottak. Bírálója, de nem ellenzéke tehát Kun politikájának, akit ekkoriban 
egy kommunista szellemű, új csoportosulás egyetlen lehetséges vezetőjének 
tartott. Támogatja a hatalom stabilitását fenyegető ultrabaloldali törekvésekkel 
szemben is." A pártsajtót felhasználja, hogy hangot adjon a diktatúra meg- 
szilárdítását követelő véleményének, de mindvégig pártszerű hangnemben. És 
nem utolsósorban bízik a proletariátus harckészségében, forradalmi lendüle- 
tében. Talán leginkább ebből táplálkozik harcos optimizmusa és emiatt veszíti 
el azt az utolsó napokban a vereség és a hadsereg demoralizálódásának hírére. 
A pártvezetőség és a kormányzótanács augusztus 1-i ülésén ő is a lemondás 
mellett szavaz, szavait így rögzíti a jegyzőkönyv: , Megbuktunk katonailag 
s politikailag, mert a munkásság nem állt mellénk kellő eréllyel . . .""" Mások- 
kal együtt mégis itthon marad arra számítva, hogy a Tanácsköztársaság intéz- 
kedéseinek visszavonására a proletariátus és a szegényparasztság felocsúdik 
dermedtségéből és újra a kommunista párt mögé sorakozik." Az események 
azonban hamarosan ráébresztik, hogy illúziókat táplál. Emigrálni kényszerül." 
Letartóztatják, internálják, felesége is követi Bécsbe, de még nem számít tartós 
távollétre. Az új forradalom közeli reményében siet maga és a párt számára 
összegezni a Tanácsköztársaság vereségének legfontosabb politikai tapasztala- 
tait: 1920 májusában napvilágot lát , A szakadás okmányai", a második na- 
gyobb lélegzetű értékelés Kun Béla , Forradalomról forradalomra" című bro- 
súrája után." 

Szemléleti váltást azonban nem mutat ez a mű, sem a párt kérdésében 
- amelyben csak a Komintern II. kongresszusa után regisztrálható módosulás -, 

5 Typographia, 1919. július 4. 

"9 PI Archívum. 614. f. 1/19.9-10082. 

" To. 689. f. 5. ő. e. 

"5 Rudas László: A szakadás okmányai. Wien, 1920. 64. o. 

"5 Ennek körülményeiről 1. Hevesi Gyula: Egy mérnök a forradalomban. 317. o.; PI 
Archívum. 867. f. 2/k-48.; Szamuely Tiborné Szilágyi Jolán: Emlékeim. Zrínyi Katonai 
Kiadó, 1966. 134. o. - Rudas Imre ezekre a napokra úgy emlékszik, hogy nagybátyja egy 
Csengery utcai bádogos műhelyben bujkált, majd egy dunai teherszállító hajó fűtőjeként 
jutott ki Bécsbe. 

"" A közvetlen forradalmi agitáció segítése céljából egy kiskátét is készít az ifjúmunkások- 
nak , A kommunista forradalom alapelvei? címmel. , A szakadás okmányai?" historiográfiai 


értékelésére 1. Siklós András: Az 1918-1919. évi magyarországi forradalmak. Tankönyvkiadó, 
1964. 147-152. o. 

sem másban. , A szakadás okmányai", mint a szociáldemokrata nézetekkel 
szembeni harc elveinek és történetének összefoglalása, Rudas László forra- 
dalomelméletét csak egy, bár döntő ponton szilárdítja meg: győztes forradalom 
elképzelhetetlen a szociáldemokrácia teljes kompromittálódása és szétzúzása 
nélkül. A Tanácsköztársaság értékelésében is sokáig kitart abbéli nézete mellett, 
hogy a , bukás" fő oka a szociáldemokrata árulásban keresendő, a kommunis- 
ták egyetlen hibája pedig az önálló forradalmi párt szerepének fel nem ismerése 
volt. 1921-ben vitatkozik a parasztkérdésben jelentkező önkritikus álláspont- 
tal, mondván, hogy a parasztmozgalmak leverésével a , rend" pártjává szegő- 
dött szociáldemokraták akadályozták meg a parasztság aktív fellépését a Ta- 
nácsköztársaság mellett, amelyre reális agrárpolitikát építhettek volna." Mind- 
ez jelzi, mennyire következetes képviselője ebben az időszakban annak a nézet- 
nek, hogy az ideológiai harc alapfeladata a szociáldemokrácia mint a burzsoázia 
első számú harcostársa elleni küzdelem." E meggyőződésével nem áll egyedül, 
mint ahogy azzal sem, hogy a munkásság forradalmi érettsége egyenes arány- 
ban áll a szociáldemokrata eszmei befolyás csökkenésével, még ha az ebből 
adódó következtetések egyikét-másikát bírálatban is részesíti a mozgalom."" 
Ugyancsak másokkal együtt vallotta, hogy a forradalmat egyedül az , osztály- 
helyzet teljes felismerésének" hiánya a , tiszta osztálytudat" kialakulatlansága 
gátolta. Jól érzékelhető Lukács György hatása az elméleti kérdések iránt érzé- 
keny, bár inkább zsurnaliszta, mint teoretikus Rudas húszas évek eleji munká- 
iban. Különösen az 1920 márciusában napvilágot látott , Osztálytudat" gondo- 
latai ragadhatták meg, mert a mű mintegy rendszerbe foglalt és továbbépített 
több olyan tételt (például a teória és praxis egységének követelményét), amelyet 
ő is magáénak vallott. Ez a tanulmány - úgy érezhette -— teóriává érleli a prole- 
tariátus léte és tudata között feltételezett ellentét meghaladására kialakított el- 
képzeléseit. Szellemi közelségüket mi sem szemlélteti jobban, mint hogy a 
proletariátus forradalmiságának problémájáról közös fellépésre is vállalkoznak 
a Proletárban." Valószínűleg igaza van az olasz Lukács-kutatónak, Laura 
Boellának, aki szerint Lukács György húszas évek eleji nézeteit Rudas László 


"5 Rudas László: Két év ellenforradalom. Proletár, 1921. július 28. 

"" A Proletár szerkesztőjeként és szerzőjeként harcot indít különösen a kétésfeles Inter- 
nacionálé és a , Világosság"? köré tömörülő emigránsok ellen, szenvedélyesen támadja poli- 
tikájukat, vezetőiket, elsősorban Kunfi Zsigmondot. - L. még erre: L. Rudas: Die dritte 
Internationale und die Parteien des Zentrums. Kommunismus, 1920. március 15., április 17., 
24., május 1. 

" Így Landler Jenő a magyar munkásság forradalmiatlanságának tételét bírálja Rudas 
tevékenységében. - Szabó Agnes: A Kommunisták Magyarországi Pártja újjászervezése 1919- 
1925. Kossuth Könyvkiadó, 1970. 49. o. A Tanácsköztársaság veresége elkerülhetetlenségéről 
vallott felfogásról 1.: Kirschner Béla: A KMP stratégiai irányvonalának alakulása (1919-1921). 
Akadémiai Kiadó, 1980. 89-90. o. 

tápláló októberi cikkeiből is. (Révai József: Az U.S.P. szakadása és a német forradalom. 
Proletár, 1920. október 14.; Rudas László: Halle. Proletár, 1920. október 21.; Lukács György: 
Kassel és Halle. Proletár, 1920. október 28.) 

közvetítette az olasz marxistáknak, így Gramscinak is." Rudas 1920-1921 
telén járhatott Olaszországban, Milánóban, mert írásai ekkor ritkulnak meg, 
illetve tűnnek el a Proletár hasábjairól. Az út hozza meg egyébként , A szakadás 
okmányai" olasz kiadását."" 

Érdekes módon a húszas évek eleji cikkeinek másik jellemzője a gyakorlati 
realizmus és a taktikai rugalmasság. Ez a realizmus tükröződik legtöbb kül- 
politikai tárgyú írásán vagy az antiszemitizmus szerepét és térhódítását taglaló 
publikációjában." Nála bukkan fel a parlamentarizmus felhasználhatóságának 
gondolata és a polgári demokráciának a munkásosztály kedvező harci terepe- 
ként való elismerése. Úttörő és méltánylást érdemlő vállalkozás a korábban em- 
lített Szabó Ervinről készült cikk is."" Realitás és irrealitás, alapos és pontatlan 
megfigyelések vegyülnek viszont 1921-es magyar tárgyú politikai elemzéseiben, 
ahol a magyar uralkodó osztály érdekellentéteinek regisztrálása, a proletariátus 
és a szegényparasztság fellépési lehetőségének mértéktartó bemutatása, a li- 
beralisztikus törekvések gyökértelensége hátterének felismerése keveredik hibás 
tételeivel, melyeket a magyar kapitalizmus konszolidációja lehetetlenségéről, 
az uralkodó osztály csoportjai közötti ellentétek kibékíthetetlenségéről, a bona- 
partizmus állandósulásáról vallott." A magyar proletárforradalom sorsát 


"5 E. Bloch-A. Deborin—-J. Révai-L. Rudas: Intellettuali e coscienza di classe. I. dibattite 
su Lukács 1923-24. Milano, 1977. Bevezető.; Mariangela Giamella: Elmélet és történelem. 
Lukács és Gramsci a húszas évek vitáiban. Magyar Filozófiai Szemle, 1982. 5. sz. 698. o.- 
A szellemi kapcsolat egy másik momentuma a közvetítés és a viszony kategóriájának módszer- 
tani szempontból való újrafelfedezése és használatba vétele, amelynek jelentőségét Lukács 
1967-es visszaemlékezésében külön kiemeli. ( Történelem és osztálytudat. Magvető Kiadó, 
1971. 719. o.) E fogalmak használatára Lukács már az említett , Osztálytudat? c. tanul- 

menet ez volna: a közgazdaságtan kategóriái mögött tömeg (osztálycselekvés) húzódik meg. 
"Tőke — viszony kapitalista osztály és proletariátus között. Földjáradék — viszony feudális 
maradványok és kap. között (ezt persze bővebben kifejteni!). Most: mennyiben változik a köz- 
gazdaságtan (kategóriái) a forradalmi időszak hatalmi viszony változásával. 1921. IX. 4." (PI 
Archívum. 723. f. 6. ő. e.) Rudas kissé erőszakolt hegelizálása egyébként több írásában meg- 
figyelhető. Különösen a tézis-antitézis — szintézis séma ismételt alkalmazása politikai folya- 
matok értelmezésére. (PI Archívum. 608. f. 1/2. 6. e.; L. Rudas: Die dritte Internationale und 
die Parteien des Zentrums. Kommunismus, 1920. március 15. 1. rész.) 

azonban ő is elsősorban a határainkon kívüli harcok mozgósító hatásától teszi 
függővé, látva a magyar munkásság és a kommunista párt otthoni nehéz hely- 
zetét. Két év ellenforradalom, majdnem két év emigráció után a nemzetközi 
forradalom ütemében csalódottan, egyelőre azonban mégis bizakodással néz 
a jövőbe: , Az ellenforradalom harmadik éve meg fogja teremteni a magyar 
proletariátus nagyobb mozgási szabadságát, létre fog jönni a szövetség közte 
és a nincstelen parasztság nagy tömegei között, és újra megindulhat a roham 
az elveszett vár birtokáért. Ennek a szövetségnek a megteremtése, a harc 
szervezése, a kommunista párt szilárd kiépítése a KMP legközelebbi feladata." ": 
A munkásság és a szegényparasztság helyzete, a pártszervezés kérdéseiben 
tanúsított józanság mögött természetesen az emigráció gyakorlati tapasztalatai, 
a Landler Jenő vezette bécsi csoport helyzetismerete húzódik. 

Eközben Magyarországon először kilenc, majd később tizenöt rendbeli, 
sajtó útján való izgatás miatt nyomozás, kihallgatások indulnak ellene, majd 
jó évtizedre felkerül az ismeretlen helyen tartózkodó körözött személyek listá- 
jára. Bécsben megpróbálja folytatni az itthon abbahagyott munkát, különösen 
miután sikerül álláshoz jutnia egy nagy könyvkereskedésben és anyagi gondjai 
enyhülnek. Lapszerkesztő, , A tőke" fordítása és kiadása is foglalkoztatja, 
rendszeresen részt vesz az emigráns ifjúkommunisták képzésében, a párt poli- 
tikájával kapcsolatos kérdések megvitatásában, és a pártépítési munkában." 
A nyugodt alkotómunkát azonban nem várt események zavarják meg. A párt 
belső nézeteltérései miatt egyre romló hangulat ugyanis Rudas László maga- 
tartására is hatással van. Mivel cikkeinek egy része a Kun-fírakció célpontjává 
válik, ez egyre inkább a , pártépítők" ellen hangolja, amit a Komintern Végre- 
hajtó Bizottsága 1921. augusztusi - a KMP KB személyi összetétele szem- 
pontjából a Landler-írakció számára kedvezőtlen — döntése még fokoz. A Komin- 
tern III. kongresszusáról visszatérő új vezető gárda azután a Proletárban 1921 
nyarán megjelent néhány valóban hibás cikk miatt felelősségre vonja és leváltja 
főszerkesztői tisztségéből. Leginkább azonban az háborítja fel, hogy az offen- 
zív-taktika hónapokkal azelőtti szélsőséges képviselője, az egykori diáktárs, 
Pogány József bírálja balosságáért, félanarchista, félszindikalista beállítottság- 
gal vádolva." Lengyel Gyulával közösen írt válaszcikke után kiújulnak és elmér- 
gesednek az ellentétek, személyes hangú vitákat, politikai bizonytalanságot is 
keltve. Ebben a légkörben 1921 végén születik meg Rudas László tollából 
a frakcióharcok egyik éles, Kun Béla- és Pogány József-ellenes pamfletje."" 
A könyv értékelésekor figyelembe kell venni, hogy személyeskedésektől átha- 


"5 Rudas László: Két év ellenforradalom. Proletár, 1921. július 28. 

"5 PI Archívum. 638. f. 1/1919-IV-5-(69)., 638. f. 1/1919-IV-5-(123).; - A Komintern 
III. kongresszusa utáni pártiskola tematikájában a szervezeti kérdések előadói és szeminárium- 
vezetői között egyaránt megtalálható Rudas László neve. (Szabó Ágnes id. mű, 241-242. o.; 
Tanúságtevők. 4/A. k. Kossuth Könyvkiadó, 1981. 99., 118., o.; Gál László: Önéletrajzi 
töredék. Híd, 1983. január 24. o.; PI Archívum. 367. f. 1/b-407.) 

"s Pogány fózsef: Három hamis jelszó. Proletár, 1921. szeptember 30.; Lengyel Gyula- 
Rudas László: Három , hamis" jelszó. Proletár, 1921. október 15. 

§" Ladislaus Rudas: Abenteurer und Liguidatorentum. Die Politik Bela Kuns und die 
Krise der KPU. Wien, 1922. 

tott politikai légkörben és a Landler-frakció válságosan nehéz helyzetében 
íródott. Ez magyarázza, hogy tartalmazza ugyan a Landler-frakció , pártépítők- 
kel" szembeni, a kérdések többségében helyes kritikáját, a jogos bírálat azonban 
sokszor vádaskodásba csap át, a legfőbb szándék nem a tárgyilagos elemzés, 
hanem a vélt és valóságos rágalmak visszájára fordítása. Feltárja Kun Béla 
1920 szeptemberében a magyar kommunisták második összoroszországi kon- 
ferenciáján elmondott beszédének és a moszkvai Vörös Újságban 1921 január- 
jában , A pártszervezés kérdései" címmel megjelent írásának hibáit, de ez 
keveredik a likvidátorság, az illúziókon kívül másra képtelen politikai dilettan- 
tizmus vádjával; a , holland marxizmus" bélyegének visszautasítása az offen- 
zívaelméletnek, a mindenáron akciókra törő taktikának a bírálata az oppor- 
tunista, szindikalista, mensevik, denunciáló, hamisító, kalandor stb. minősí- 
tések válogatás nélküli használatával. Maga Landler Jenő is elhatárolja ma- 
gát a pamflettől, nem úgy Lukács György és Révai József, akik két Vörös 
Újság-beli cikkükkel két fejezet szerzőségét is vállalják a könyvből. Az ellen- 
lépés természetesen mégsem marad el: a Komintern Kun Béla kérésére bizott- 
ságot küld ki a — többek között Rudas írásában foglalt — vádak kivizsgálására. 
A bizottság a vádakat alaptalannak ítéli, ezért a Komintern Végrehajtó Bizott- 
sága 1922. március 17-i ülésén Rudas Lászlót és Pogány Józsefet, a vitákban 
leginkább exponálódott pártfunkcionáriusokat felmenti a magyar pártban vég- 
zett munka alól és más beosztásba helyezi." 

Akárcsak a Népszava szerkesztőségéből való távozás, ez is oly hirtelen, 
váratlan és gyökeres fordulat Rudas László pályáján. Így indul a közel 23 
éves szovjetunióbeli emigráció. 1922 májusától már Moszkvában a Nyugati 
Nemzeti Kisebbségek Kommunista Egyetemén oktat a német és a magyar 
nyelvű tagozaton. Kisebb megszakításokkal egészen 1937-ig történelmet, filo- 
zófiát, politikai gazdaságtant ad elő." Az első hónapok nehezek, politikai 
elszigeteltségben, orosz nyelvtudás nélkül, váratlanul kerülveki újra a politika 
mindennapi csatározásainak sűrűjéből. Erről a szokatlan állapotról ír Gábor 
Andornak 1922 nyarán: , Remélem válaszol, s humorával felderíti egy kicsit azt 
a fanyar életmódot, amit itt kénytelen-kelletlen folytatnom kell. Mert elég 
fanyar: a világ mindenütt egyforma. Mi, marxisták, elméletileg szokva vagyunk 
a nagy konturokhoz, ha azután az apróságok, a mindennapi élet a nagy törté- 
néseket szétdarabolja, egy kissé elszontyolodunk. . ."" Mégsem elégedetlen, 
ahogy nyelvtudása engedi, elmélyül az orosz politikai irodalom tanulmányozá- 
sában, szemtől szembe, napról napra nyomon követheti a szocialista építés 
alakulását, a NEP nagy dilemmáit, ami kétségtelenül hatással van gondolko- 
dására. S bár 1922 végére, 1923 elejére újra európai forradalmi hullámban 
reménykedik, Zinovjev nyomán, no és realitásérzékének köszönhetően a polgári 
demokrácia talaján megteremtendő munkáskormányért folyó harc taktikájá- 


"§ Bericht über die Tátigkeit des Prásidiums und der Exekutive der Kommunistischen 
Internationale für die Zeit vom 6 Miárz bis 11 Juni. 1922. 6-7. o. 
. 9 PI Archívum. 867. f. 2/h-167., 867. f. 2/a-25., 867. f. 1/k-496.; Tanúságtevők. 4/A. 
k. 88. o. 
s" MTA Kézirattár. MS 4492/125. Rudas László levele Gábor Andorhoz, 1922. július 3. 

nak hívéül szegődik." Nemcsak cikkei jelenhetnek meg, de rövidesen komoly 
politikai feladatot kap: a Komintern 1922. november—-december között zajló 
negyedik kongresszusa programbizottságának titkári teendőivel bízzák meg."? 
Végre újra megtalálhatja önmagát, a Hevesi családban barátokra talál a magyar 
emigrációban is." Rendeződni látszanak családi viszonyai is. A Bécsből kény- 
szerűségből hazaküldött fiúcska hosszú idő után követheti szüleit Moszkvába, 
az örömteli együttlétnek azonban tragikus esemény vet véget. Egy hirtelen 
támadt, súlyos betegség kioltja a néhány éves gyermek életét. A szülők mély 
gyászában osztozik az egész magyar emigráció. Talán ez adott erőt az élet 
újrakezdéséhez. Megszületik második gyermekük, Éva, akit szerencsésen fel- 
nevelhetnek. 

Nem konfliktusmentes azonban Rudas László politikai pályafutásának 
további útja sem. A kommunista világmozgalom vezető szerveiben való 
tartós munka lehetősége megköveteli, hogy egyszer s mindenkorra rendezze 
a frakcióharcokból adódó zavarokat, különösen miután 1923 őszén Kun Béla 
visszakerül Moszkvába. 1924. január 2-án, mint a Landler-frakció képviselője, 
a Komintern magyar bizottsága ülésén ennek szellemében ért egyet Kunnal 
és Pogánnyal a Írakciózás minél előbbi megszüntetésében, a vezetők közös 
megbeszélésének összehívásában."" A Landler-frakció tagjaként vesz részt 
az 1924. május 25-i közös megbeszélésen is. Az év első felében a magyar kommu- 
nista emigrációt valóban a párbeszéd, mi több, a közös munka jellemzi, Rudas 
azonban - részben Zinovjev , jóvoltából" —- mégis látványos szakításra szánja 
el magát. 1924. június 12-én levéllel fordul a Komintern Végrehajtó Bizott- 
ságához (amelyre Zinovjev a kongresszus plénuma előtt hivatkozik) és közli, 
hogy mivel íÍrakciója nem engedélyezte a Lukács György nézeteivel való 
szabad vitát, a maga részéről a frakciókban való részvételt befejezettnek 
tekinti." 

Vajon mi érlelte meg benne ezt a döntést, ami egyet jelentett a magyar 
pártban végezhető politikai munka feladásával? Ért ennyit a Lukáccsal szem- 
beni polémia? Pontos választ ma már nehéz adni, alig kétséges azonban, 
hogy nem pusztán személyes okok motiválták. Sokkal inkább a szocializmus 
békés építésével kapcsolatos tapasztalatok és az 1922 után a világpolitikai 
erőtérben és a Szovjetunió helyzetében bekövetkezett változások iránya befo- 
lyásolták döntését. Ha nem is minden részletében tudatosan, de látja — amit 
a mozgalom a lenini örökség feltárásának, elterjesztésének feladatában fogal- 


nun L. Rudas: Das Program der 3. Internationale. Internationale Presse Korrespondenz 
( Inprekorr), 1922. július 20. 893—-894. o.; Kirschner Béla: A Komintern IV. kongresszusa és a 
KMP stratégiai irányvonala. Párttörténeti Közlemények, 1980. 2. sz. 3-4. o. 

" Rudas László: Moszkvai levelek. Kassai Munkás, 1922. szeptember 15.;5 A Pravda 
1922. június 25-én közli beszámolóját a magyarországi nemzetgyűlési választásokról, július 
21-én hozzászólását a kongresszus programvitájához, augusztus 8-án a Horthy-rendszer három- 
éves fennállásáról. (Petrák Katalin szovjetunióbeli kutatásai alapján.) 

!3 Petrák Katalin: Hevesi Ákos (1884-1937). Párttörténeti Közlemények, 1976. 1. sz. 148 
169. o. 

" Borsányi György: Kun Béla. Kossuth Könyvkiadó, 1979. 269. o. 

" PI Archívum. 500. f. 2/920. 6. e. 


maz meg -, hogy a kapitalizmus konszolidációja és ennek következtében 
a létező szocializmus új feltételek közé kerülése történelmi-politikai váltást 
követel, ami új kérdések elé állítja a kommunista világmozgalmat. Ezekre 
pedig a régi módon nem lehet választ adni. A , Történelem és osztálytudat" 
bírálatában pontosan ezt a problémát fogalmazta meg: rámutatott, hogy 
Lukács műve megkésett, a forradalom utáni helyzetben fordul a forradalom 
felé, s hogy ilyen irányban a lenini örökség feldolgozásához nem vezet út." 
De vajon helyes irányba mutat-e kiutat? Nem, mint ahogy írásai nem is 
válnak iránymutatóvá ekkor, nemcsak módszertani gyengeségei miatt, hanem 
mert a húszas évek elejének szemléletével közelít a húszas évek közepének 
problémáihoz, antagonizmusok uralta szemlélettel, amely egy mechanikus 
materialista teóriával összekapcsolódva, lét és tudat között merev ok-okozati 
viszonyt feltételezve elvág minden átjárót a társadalom osztályai és rétegei 
között. (Például a munkásarisztokrácia és más munkásrétegek, a parasztság és 
a munkásság között.) Munkája tehát alkalmatlan a korszak politikai törekvései- 
nek alátámasztására. Rudas bírálata csak jelzi a kibontakozás alapproblémáját, 
képtelen azonban túllépni korábbi önmagán, nemcsak kritikaként, de burkolt 
önkritikaként is legfeljebb csak kezdete az új helyzettel számoló elmélet meg- 
születésének." Mindez persze a Komintern előrelépő és ugyanakkor vissza- 
tántorodó V. kongresszusának Lenin halála utáni ellentmondásos időszakában 
zajlik. Zinovjev Rudas mögé áll és ő teljesíti feladatát: megírja Lukács-ellenes 
tanulmányait, majd Graziadei olasz közgazdász nézeteit helyezi górcső alá." 
Véleménye mégsem válik hivatalossá, a Kommunista Akadémia munkájával 
kapcsolatos vitán kifogást is emelnek tanulmányainak a Vesztnyik Kommu- 
nyisztyicseszkoj Akagyemiiben való megjelentetése miatt, amelynek egyébként 
Rudas hosszú évekig még egyik szerkesztője marad. A fogadtatás ellentmondá- 
sosságára mi sem jellemzőbb, minthogy egy évvel később néhány más, kisebb 
írásával együtt az akadémia mégis megjelenteti , Lukács-tanulmányait"."" 
Ez a paradox szituáció és szemlélet tükröződik 1924 végén Trockij-ellenes fel- 
lépésében, ahol a rendkívül bonyolult helyzet leegyszerűsítése ellen fellépve 
maga is ugyanezt teszi, amikor egybe mossa Trockij és Lukács platformját: 
, A proletárforradalom túl bonyolult jelenség ahhoz, hogy egyetlen formulába 
lehessen kényszeríteni. Ma azonban divat ilyen formulák kovácsolása, ame- 
lyek természetesen hamisak, mert az igazságnak csak egy - gyakran nagyon 
kicsi — részét tartalmazzák. Így például a legújabb rortodox marxistax iskola 


"s Krausz Tamás-Mesterházi Miklós: Lukács bolsevik fogadtatása a 20-as években. 
(Kézirat.) 

" Rudas érvelésének ellentmondásosságáról I.: Marija Hevesi: ,,Baloldaliság? a filozó- 
fiában. Kossuth Könyvkiadó, 1979. 240-245. o.; A magyar filozófiai gondolkodás a két világ- 
háború között. (Válogatás.) Kossuth Könyvkiadó, 1979. 8-9. o. 

" A , Történelem és osztálytudat? a húszas évek vitáiban. (Szöveggyűjtemény.) Filo- 
zófiai Figyelő Évkönyve, 1981. I. k. 190-218., 232. o., II. k. 10-77., 161-248. o.; Rudas 
László: Graziadei — isten kegyelméből közgazdász és kommunista. ; Rudas László: Dialektikus 
materializmus és kommunizmus. Szikra, 1956. 31-121. o. : 

" Vesztnyik Kommunyisztyicseszkoj Akagyemii. XI. könyv. 385-386. o. Graziadei- 
ellenes tanulmánya ezek után a Pod znamenyem markszizma című folyóiratban jelenik meg 
(1925. 12. sz., 1926. 1-2. sz).; L. Rudas: Protyiv novejsej revizii markszizma. Moszkva, 1925. 

Németországban (melynek feje Lukács György) úgy találja, hogy a proletárfor- 
radalomhoz nemcsak Európában, hanem az egész világon scsakt a proletariátus 
öntudata hiányzik. Mindezeket (Trockij elvtársét ugyanúgy, mint a többit) 
ebben a rformulábant lehet összefoglalni: a világforradalom objektív feltételei 
megvannak, egyes-egyedül scsakt a szubjektív feltételek hiányoznak."""" 

Az 1924-es írások mégis fontos állomását jelzik egy határozottan megindult 
szellemi átalakulásnak, amelyhez mások is, tudjuk, kerülő úton és sokára 
értek el. Sok függ attól, hogy milyen környezetben, milyen aspirációk érik 
az embereket. A tartós emigrációra és elméleti feladatokra való átállás a munka 
lehetőségét mindenesetre meghozza Rudas László számára. 1925 májusától 
egy évig a Komintern VB apparátusában tevékenykedik, 1926 májusától 
pedig a nemzetközi Lenin Iskolán dolgozik mint rektorhelyettes." De tagja 
a Kommunista Akadémia Isztorik-marksziszt című folyóirata tágabb szerkesztő 
gárdájának, tanít a Komintern szinte minden felsőfokú iskoláján. Ettől az idő- 
szaktól kezdődik az a rendkívül sokrétű és gazdag pedagógiai munka, amelynek 
tapasztalatai 1945 után itthon hasznosulnak a magyar pártoktatás megterem- 
tésében, de amelynek részleteiről még keveset tudunk. Nem kétséges, Rudas 
László nemzetközi hírű, népszerű és nagy hatású pedagógussá válik. Munkája 
nemcsak a magyar, hanem az egyetemes mozgalomtörténetnek is maradandó 
értéke. 

A húszas évek végének, harmincas évek elejének filozófiai vitái, Bucharin- 
ellenes fellépése végül meghozta az egyértelmű szakmai elismerést."?" Vezető 
munkatársává válhat az összevont és újjászervezett Marx—Engels-Lenin Intézet- 
nek, részt vehet (Czóbel Ernővel közösen) a klasszikusok művei kiadásának nagy- 
szabású munkájában. Ez a környezet és időszak, a Komintern harmincas évek 
eleji miliője lesz az, amely majd markáns irányt ad szellemi pályájának, annál is 
inkább, mert a magyar párt és a Landler-frakció valóságközeli politikai gyakorla- 
ta valóban elvész számára. Oktatóként, elmélettel foglalkozó tudósként tartják 
számon a moszkvai magyar kommunista emigránsok klubjában, s elméleti cik- 
kekkel jelentkezik 1929 és 1935 között a moszkvai Sarló és Kalapácsban is." 

1922-vel, majd a húszas évek közepével lezárul tehát Rudas László 
életművének második, az 1919-es forradalom jegyében fogant korszaka. A poli- 
tikus agitátor helyét átveszi a teoretikus tanár, hogy számvetést készítsen 
a hazai és a nemzetközi mozgalom tetteiről, elméleti útkereséséről, a forradalmi 
gyakorlat jövendőjének reményében. 

100 LT. Rudas: Genosse Trotzki über die ungarische Proletarierrevolution. Inprekorr, 
1924. december 12. 

108 Rudas László: Dialektikus materializmus és kommunizmus. 122-168. o.; L. Rudas: 
Mechanistische und dialektische Theorie der Kausalitát. Unter dem Banner des Marxismus, 
1929. 912-936. o.; L. Rudas: N. Bucharin, die Akkumulation des Kapitals. Die Kommunis- 
tische Internationale, 1925. 7. sz. 810-815. o.; Népszerű formában: Rudas László: Világnézet 
és politika. Sarló és Kalapács, 1930. 1. és 3. sz. 

15 1930-tól tagja a szerkesztőségnek, 1931 végén - a Komintern azon határozata nyo- 
mán, amely az emigráció fokozott kötelességévé teszi a hazai mozgalom aktív támogatását, 
így a lap gyakorlatibbá tételét - többekkel kiválik a lap irányítói közül. 

1943 májusában indul a Moszkva melletti Krasznogorszkban a felsőfokú 
antifasiszta iskolák magyar tagozatának első hathónapos tanfolyama. Körül- 
belül 40 hadifogoly gyülekezik az előadások, szemináriumok meghallgatására. 
Sokan itt találkoznak először kommunistákkal, kommunista politikával, 
a marxizmus alapvetésével. Nem pártiskolára jöttek, hanem a Magyar Légió 
tására. Később sem készülnek többre a frontpropaganda munkánál, 
hadifoglyok között végzendő felvilágosításnál, esetleg partizánharcnál. Igazi 
népíront szellemű iskola születik ezekben a hónapokban a magyar kommunista 
emigráció irányításával. Késve, május végére érkezik a magyar tagozat veze- 
tője, aki — az egyik hallgató emlékezete szerint — , filozófiai és politikai gazdaság- 
tani tanulmányai révén világszerte ismert ember", külsőre , apró termetű, 
vékonypénzű, már majdnem teljesen kopasz férfi, aki mégsem keltette öreg- 
ember benyomását, mert vidáman és örökké gunyorosan csillogó szemei rend- 
kívül fiatalossá tették". Rudas Lászlóról van szó, aki most már véglegesen, 
újra a magyar pártban, fontos poszton dolgozik. Ez a tevékenysége már nemcsak 
pedagógiai munka, hanem információösszegzés és politikai készülés a haza- 
térésre, párbeszéd a másik, a tiszti tábor magyar lakóival, a Horthy-hadsereg 
hajdani magas rangú vezetőivel. Nem vár sokat bemutatkozásával: augusztus 
20-ára ünnepi programot készít, amit a hadifoglyok nemzeti bizottsága elfogad, 
és I. Istvánról szóló előadásáról még a főtisztek is elismeréssel szólnak." 
Kanyargós út vezetett a húszas évek végétől 1943 nyaráig. Tény, hogy 
nemzetközileg ismert volt: a Labour Monthly 1933-as számában B. F. Carritt 
által kezdeményezett filozófiai vita zárszava, Rudas László , Dialektikus mate- 
rializmus és kommunizmus" című írása 1935-ig három kiadásban 13000 
példányban jelent meg angol nyelvterületen. Az Egyesült Államok Kommu- 
nista Pártja jóvoltából nagyobb publicitást kap a New York-i egyetem filozófia 
professzora elleni rövid válaszcikke is, mint Sidney Hook eredeti könyve.!" 
Ez idő tájt megjelenő vitairatainak össztüze egyre inkább a szociáldemok- 
rata ideológia, különösen annak ausztromarxista vonulata ellen irányul. Ennek 
szellemében lát napvilágot 1934-ben , Dialektikus materializmus és szociál- 
demokrácia" címmel orosz és német nyelvű munkája. A harmincas évek elején 
a Marx-Engels-Lenin Intézet megbízza Engels , A család, a magántulajdon 
és az állam eredete" című műve német nyelvű újrakiadásának előkészítésével, 
amelynek hosszabbra sikerült előszavát a kiadó javaslatára könyvvé dolgozza 
át. A munka 1933-ban lát napvilágot , Az állam kérdése és a szociálfasiszták" 
címmel.!97 Egy évre rá megjelenik Engels műve Rudas László rövidebb elő- 
szavával. Tudományos pályafutásának újabb állomásaként 1935-ben a tudo- 

mányok doktora címet adományozzák neki." A siker azonban rövid életű; 
államelméleti vitairatai hiába tartalmaznak sok valóban értékes megjegyzést 
az ausztromarxista állam- és demokráciafelfogásról, a Komintern VII. kong- 
resszusa után a szociáldemokrácia irányzatait összemosó, a velük való politikai 
együttműködést elutasító, a polgári demokrácia védelmének feladatát lebe- 
csülő nézetei problematikussá válnak. 1936-ban hirtelen új beosztásba kerül, 
a Szótárkiadó Tudományos Intézet főszerkesztőjévé nevezik ki, a német—orosz 
szótár készítését irányítja."" A törvénysértések idején, 1938-ban őt is letartóz- 
tatják, ügye hosszas vizsgálati fogság után azonban kedvezően végződik: 
felmentő ítélettel helyezik szabadlábra." Nemcsak tudományos munkájában, 
publikációs lehetőségeiben jelentenek ezek az évek törést, de megnehezítik az 
új, népírontos kommunista politikával való mély és intenzív azonosulást is. 
1941-ben Lukáccsal egyidőben rövid időre még egyszer letartóztatják," majd 
a Moszkvához közeledő Íront elől Kirgiziába evakuál. Alma-Ata, Frunze, 
Przsevalszk e két év állomásai. A Kirgiz Pedagógiai Főiskola professzorává 
nevezik ki, itt tanít 1941 és 1943 között. A magashegyi légkör azonban végképp 
megrontja egészségi állapotát, így csak több kényszerpihenő beiktatásával 
jut vissza a Komintern feloszlatása után Krasznogorszkba."!? A hadifogoly- 
táborban lakik, könyveit (ahogy Andics Erzsébet is) az antifasiszta iskola 
hallgatói rendelkezésére bocsátja, nemcsak oktat, hanem részt vesz a táborélet 
szervezésében, közvetíti a táborlakók cikkeit az Igaz Szónak. 1943 és 1945 
eleje között négy tanfolyamot sikerül megtartania változó, rugalmas tantervek- 
kel. Rudas László politikai gazdaságtant, dialektikus és történelmi materializ- 
must oktat, nem maradhat el hagyományos államelméleti stúdiuma sem, 
s beszél a fajelméletről ugyanúgy, mint a szovjet patriotizmusról vagy a tanulás 
módszertanáról. 

1944 őszén a magyar kommunista emigráció már nagy lendülettel készül 
a felszabadulás utáni feladatok kidolgozására. Az MKP Központi Vezetősége 
Külföldi Bizottsága szeptemberi és októberi moszkvai tanácskozásain Rudas 
László is részt vesz. Itt érződik igazán, hogy az elmúlt évek terhei nem múltak 
el nyomtalanul, a hazai politikai erőviszonyokban való tájékozatlanságát a hadi- 
foglyokkal való érintkezés csak kis mértékben enyhíthette. Fölveti annak a lehe- 
tőségét, hogy kettőshatalom alakul ki a felszabaduló Magyarországon, de Gerő 
Ernő és Révai József az ezzel ellentétes számvetését fogadják el." Az érvek 
azonban gyorsan meggyőzik, s 1945. május 7-én idehaza már bírálja előadásában 
a kettőshatalom programjával fellépők álláspontját. A szeptember—októberi 
megbeszélések után még néhány hetet tölt Krasznogorszkban, még egy utolsó 

előadást tart 1945. január 17-én, majd január 22-én búcsúzik és indul Magyar- 
országra." 

Az első állomás Debrecen, ahol a hathetes és a háromhónapos pártiskolát 
irányítja. Kiváló pedagógiai munkát végez, bekapcsolódik a város lassan bonta- 
kozó szellemi életébe, mindenekelőtt a szabadegyetem elindításával. A moszkvai 
munka sikerét jelzi, hogy tanítványai közül asszisztenseket vehetett maga 
mellé, akik a hathetes tanfolyam egyes foglalkozásait vezették. A tehet- 
séges tanulók felelősebb oktatói feladatokkal való megbízásának módszere 
Rudas László pedagógiai munkájának értékes vonása. A tanulógárda egyenet- 
len felkészültsége miatt azonban a háromhónapos iskolán az előadások döntő 
részét és a szemináriumokat Rudas László és Andics Erzsébet tartotta. Nagy 
türelemre és a hallgatókkal való intenzív, személyes kapcsolatra volt szükség 
ahhoz, hogy az egyéni tanulástól, a klasszikusok feldolgozásától, az iskolai mun- 
kától elszokott emberek e rövid idő alatt elsajátíthassák a zsúfolt tananyagot. 
Rudas László e munkát nagy tapasztalattal és hozzáértéssel végezte.!!5 Debre- 
cenben szerzi első tapasztalatait a hazai helyzetről, a párt nehézségeiről, az új 
párttagok és pártfunkcionáriusok politikai képzésének elodázhatatlanságáról. 
A debreceni munka eredményeire hivatkozva sürgeti az MKP pünkösdi 
konferenciáján a központi iskola Pestre helyezését, oktatási tananyagok írását, 
a gondosabb káderkiválasztást, s egy magasabb szintű, felsőfokú pártiskola 
létrehozását." "§ 

Debreceni előadásaiban filozófiai, politikai gazdaságtani kérdéseken kívül, 
az MKP politikájának népszerűsítése mellett ott, ahol új elvi alapvetést érez 
szükségesnek, kísérletet tesz ezek kidolgozására. Már formálódik elmélete 
a népi demokrácia fogalmáról, amit később népszerű formában , Állam és 
demokrácia"? című brosúrájában tesz közzé. Örömmel és elismeréssel látja 
a nélkülöző munkásság és a földhöz jutott parasztság politikai érettségét, erejét, 
de látja azt is, hogy a munkás-paraszt szövetség gyengesége, a fiatal, tapasztalat- 
lan párt, a huszonötéves ellenforradalom hatása, a háborús szerepünkből adódó 
kedvezőtlen külpolitikai helyzetünk, a nemzetközi antifasiszta szövetség köve- 
telményei lassú haladást írnak elő a szocializmus megvalósítására. 

Alig tér haza, máris megkapja első országos közéleti feladatát. Megbízó- 
levelén a következő szöveget olvashatjuk: , Budapest népe 1945. április 2-án 
tartott nemzetgyűlési képviselőválasztó nagygyűlésén Rudas László urat 
Nagy-Budapest ideiglenes képviselőjévé választja.""" 1945. június 28-án az 
MKP Központi Titkársága kinevezi a Budapestre költözött Központi Párt- 
iskola élére." Ekkor azonban még nyitott az a kérdés, milyen szerepet tölthet 
be a párt elméleti és politikai vezetésében, az értelmiség megnyeréséért vívott 

küzdelemben. Nincs könnyű helyzetben, hisz régi politikai ellenfeleivel, vita- 
partnereivel kell kontaktust találnia. A döntő azonban az, vajon hogyan fogadja. 
az a régi értelmiségi réteg, amellyel 1945 derekán a Magyar Kommunista Párt 
párbeszédet kezd az ország újjáépítésében való együttműködés megteremté- 
séért. A párt vezetősége Lukács Györgyön kívül őt is javasolja a Pázmány 
Péter Tudományegyetem egyik professzori székébe. Az egyetem oktatói kara 
és a minisztérium azonban diplomatikusan, de határozottan visszautasítja 
Rudas László tanszékvezetői kinevezését.""" 

Az MKP Központi Titkársága október 24-én Fogarasi Bélát nevezi ki a 
párt elméleti folyóirata, a Társadalmi Szemle élére, neki a konzultációs rovat 
szerkesztése jut. 1945-1949 között egyetlen második világháború előtt írt köny- 
vét, tanulmányát vagy cikkét sem adják ki, még az 1945 végén befejezett 
5 A demokráciáról" címet viselő kismonográfiáját sem, bár az 1946-os előzetes 
kiadói tervekben még szerepelt. Pedig ez a munka több népszerű kiadványnál. 
Az első itthon töltött hónapok élményeire építkező megújulási kísérlet, többek 
között a szocializmusba való átmenet új útjának keresése. Mégis miért nem 
jelent meg? Az ok - ahogy a kézirathoz fűzött megjegyzésekből kiolvasható — 
valószínűleg Révai József fenntartásaiban keresendő, melyeket az elemzések 
felületessége, az éles megfogalmazások miatt táplált iránta, bár Rudas éppen 
ebben a művében jut - harmincas évekbeli nézeteit sok ponton meghaladva — 
legtovább a népfírontpolitika elméleti megalapozásában. Később, 1947 elején, 
amikor Révai nem találja közlésre érdemesnek Fogarasi Béla , Marxizmus és 
logika" című könyvéről írt bírálatát, Rudas nyíltan szemére veti elfogultságát." 
A második vonalba szorul, nem lesz tagja az MKP Központi Vezetőségének 
sem, 1946 elejétől egyedül az MKP Politikai Akadémiájának igazgatási feladata 
társul pártoktatói funkciójához. 

Amennyire népszerűtlen bizonyos értelmiségi körökben, annyira nép- 
szerű hallgatósága előtt, a fiatal értelmiségiek, pártmunkások, munkások kö- 
zött. Nincs olyan visszaemlékezés, amely ne méltatná pedagógiai érzékét, 
előadói képességeit. De hatását — előadásait olvasva — nemcsak ebben kereshet- 
jük, hanem abban is, hogy a marxizmus minden részletkérdésénél igyekszik 
megmutatni az egészet, nem egyszerűen filozófiát, közgazdaságtudományt, 
államelméletet ad elő, hanem világnézetet, szemléleti bázist egy általa képviselt 
forradalmi cselekvéshez. 1945 szeptemberében és októberében, alig néhány 
hónappal a háború után, ezért olyan sikeres , Filozófia és történelem" című 
szabadegyetemi előadássorozata. Optimista történelemfilozófiájával a káosz 
után felmutatja az emberiség útjának előremutató mozzanatait, a társadalom, 
az emberek világának megváltoztathatóságát, a politikai és forradalmi tett 
értelmét, a kommunista mozgalom világtörténelmi jelentőségét, a szocializmus 
megvalósításának lehetőségét."?" 

Szinte megszámlálhatatlan, hányféle képzésformában tart előadásokat. 


16 TTJMKL VKM. Egyetemi Ügyosztály 79 687/1945. 

146 PI Archívum. 793. f. 2. ő. e. 

11 A , Filozófia és történelem? előadássorozat szövegét 1.: PI Archívum. 723. f. 2. ő. e. 
VI. d. 


e néhány év alatt, miközben részt vesz a párt országos oktatóhálózata tanter- 
veinek kidolgozásában, segédanyagok készítésében." 1946-1947-ben közre- 
működik a marxi politikai gazdaságtan két világháború közötti népszerű össze- 
foglalójának, az úgynevezett , Schönstein-füzeteknek" az újrakiadásában.!" 

Oktató és propagandista, tehát nyíltabban, határozottan foglal állást vita- 
tott, politikailag érzékenyebb kérdésekben. 1945. november 3-án, nem törődve 
az egyetemi vezetés ellenszenvével, a bölcsészkaron tartja választási beszédét, 
professzori precizitással jellemezve az antik demokrácia alakváltozásait. Az 
MKP Politikai Akadémiáján 1946. február végén nagy nyilvánosság előtt 
a Szovjetunió alkotmányáról beszélve ő állítja először szembe a szocialista 
demokrácia modelljét a polgári liberális demokráciafelfogással."" Joggal kész- 
tette azonban vitára opponenseit az az okfejtés, miszerint a szocializmus poli- 
tikai berendezkedésének egyedül lehetséges formája az egypártrendszer. Ez 
jelzi, hogy Rudas László gondolkodásából 1945-1946-ra sem tűntek el a mecha- 
nikus, determinista szemlélet maradványai és ezek előadásaiban is éreztették 
hatásukat. Írásaiból látható, mennyire megoldhatatlan a sztálini dogmatikus 
marxizmus és a marxizmus klasszikusai igazi szellemi örökségének össze- 
egyeztetése. 

1945-ben, 1947-ben és 1949-ben képviselővé választják és bár a tudomány- 
és felsőoktatás-politika terén Fogarasi Béla az MKP első számú szakértője, 
az országgyűlésben, felsőoktatási ügyekben Rudas László a párt szónoka. 
Az 1947-es és 1948-as izzó légkörű költségvetési vitában kíméletlenül ostorozza 
a Vallás- és Közoktatásügyi Minisztériumot, a felsőoktatási intézményeket 
az egyetemi reform halogatása, a korszerűsítés és demokratizálás elodázása, 
az előrelépés csigalassúsága miatt. Követeli az egyetem kapuinak szélesre 
tárását a munkás- és parasztfiatalok előtt, a konzervatív és antimarxista 
oktatók számának csökkentését, az egyetemek autonómiájának megszorítását, 
a humán és természettudományi oktatás intézményi szétválasztását és a mű- 
szaki-természettudományi képzés arányának növelését, a műszaki és köz- 
gazdaságtudományi oktatás minőségi reformját, az egyetemi doktori fokozat 
tudományos rangra emelését. Az 1948-as nyári ülésszakon mint a hazai tudo- 
mányos élet demokratikus irányító szervét üdvözli a Magyar Tudományos Ta- 
nács létrehozását. Egy évre rá aza MDP szónokaként a korábban követelt 
műszaki felsőoktatás nagyarányú fejlesztésére javasolt intézkedéseket meleg 
szavakkal támogatja.!?5 

Rudas László azonban mint tudományos író is hamarosan az értelmiségi 

közvélemény elé lép, nem adva fel a reményt, hogy elfoglalhassa helyét a hazai 
tudományos közéletben. A párt Politikai Bizottsága 1946 őszén felmenti a párt- 
iskola igazgatása alól és féléves tudományos szabadságra küldi, bár a Politikai 
Akadémia vezetését továbbra is vállalnia kell. Több kiadást megétt könyve, 
a relativitáselmélet filozófiai jelentőségét méltató , Marxizmus és természet- 
tudomány" után így születik és jelenik meg 1947 végén három kötetesre 
tervezett nagy filozófiai összefoglalójának első része, a , Materialista világ- 
nézet". A másik két rész elkészültét halála akadályozza meg. Népszerű műnek 
szánta, de több ennél. Lenin , Materializmus és empiriokriticizmus"-ának és a 
fizika legújabb eredményeinek interpretációjaként, több filozófiai kategória 
precíz kifejtési kísérleteként a dialektikus materializmus egyik első magyar 
nyelvű, filozófiatörténeti értékű kézikönyve. A mű egyik központi problémá- 
jával, a filozófiai anyagfogalommal kapcsolatos megállapításait még egyes mai 
szakértők is elismeréssel említik." Már a Buharin nézeteiről írt tanulmányai is, 
de. főként ez a munka érzékelteti, hogy Rudas az ideológiai hatásoktól leg- 
védettebb területen, a dialektikus materializmus tárgykörében jutott legköze- 
lebb a marxizmus alkotó alkalmazásához. A mű elismerést arat, szerzőjét a 
Magyar Természettudományi Társaság dísztagjává választják. . 

Az 1947-es kül- és belpolitikai változások azonban ettől függetlenül új 
helyzetet teremtenek Rudasnak párton belüli pozíciójában. A szocializmus 
megteremtésének közvetlen közelébe kerülve, a két munkáspárt egyesülésének 
napirendre kerülésekor a megsokasodó elméleti-ideológiai feladatok elvégzé- 
sében egyre fontosabb teendőkkel bízzák meg. Tagja az 1948 februárjában 
megalakuló párton belüli Oktatási Tanácsnak majd később az Oktatási Osztály 
Szerkesztő Bizottságának. A Politikai Bizottság engedélyezi egy éve fiókban 
heverő Fogarasi-ellenes cikke megjelenését. Beválasztják az elméleti kérdések, 
a népi demokrácia értelmezésével foglalkozó legfelsőbb munkabizottság tagjai 
közé, amelyben Lukács György és Fogarasi Béla nem kap helyet. 

Ezzel párhuzamosan azonban publicisztikájában kedvezőtlen változások 
regisztrálhatók. Ettől az időszaktól sokkal határozottabban kezd visszatérni 
húszas-harmincas évek eleji tanulmányainak, cikkeinek hangneme, érvelési 
módszere, sőt koncepcionális jegyei, akarva-akaratlanul hordozójává válva 
a személyi kultusz ideológiai eszköztára némely jegyének, stílusfordulatának. 
Nagy publicitást kap türelmetlen ellentámadása a szociáldemokrata nézeteket 
valló, de nyílt és elvtársi hangnemben vitát kezdeményező, határozottan a leni- 
nizmus felé orientálódó Szalai Sándor ellen." Nemcsak tartalmában proble- 
matikus és rendkívül éles Fogarasi Béla könyvéről írt bírálata, de — mivel 
kritikai észrevételei legtöbbször félreértésen vagy félremagyarázáson alapulnak — 


16 Czénási József: A dialektika alaptörvényéről. Akadémiai Kiadó, 1981. 47. o. 

127 Szalai Sándor: A filozófiai frontról. Szocializmus, 1948. január—március. 25—37. o.; 
Rudas László: Kritika és , kritika?. Szabad Nép, 1948. április 7.; Szalai Sándor: Újra a filozó- 
fiai frontról. Anyag- és adatszolgáltatás, 1948. április. 19-21. o.; Rudas László: Mi változott 
tavaly ősz óta? Anyag- és adatszolgáltatás, 1948. május. 15-17. o.; Lukács György: , A filozó- 
fiai frontról?, Társadalmi Szemle, 1948. április-május. 344-350. o. Rudas cikkeit 1.: Elmélet és 
gyakorlat. 231—246. o. A vita értékeléséről: Molnár János: A szociáldemokrata párt irányzatai 
és ideológiája 1945 után. (Doktori értekezés kézirata.) 293. o. 

saját céljával, a párt elméleti színvonalának emelésével is ellentétbe kerül. 
Fogarasi Béla válaszcikke ugyanakkor nem jelenhetett meg. Olyan kritikai 
módszer vált tehát ebben az esetben preferálttá, amely nem a mű egészéből, 
hanem egy-két megállapításából von le messzemenő következtetéseket és 
ezáltal szemben áll a marxista metodológia követelményeivel." 

A párt politikájában 1948 végén, 1949 elején bekövetkező szektás fordulat 
Rudas Lászlót is arra készteti, hogy felülvizsgálja korábbi politikai nézeteit. 
A Tanácsköztársaság kikiáltásának 30. évfordulójára készülő emlékbeszédét 
többször átiratják vele."" Az első és a végleges változat közötti különbségek 
arra utalnak, hogy Rudas eredetileg nem a diktatúra erősítésének platformjáról 
kívánta megvonni a Tanácsköztársaság történelmi tanulságait. A végső válto- 
zatban enyhült ugyan szociáldemokrata-ellenessége és az új népírontba tömö- 
rült parasztpártokat a munkás-paraszt szövetség szerves részének tekinti, egé- 
szében mégis az MDP Központi Vezetősége 1949. március 5-i határozatait 
tükrözi. Ennek megfelelően a középparasztság megnyerését összekapcsolja 
a kulákság ellenes harccal, éberségre figyelmeztet az osztályellenséggel szem- 
ben, de szükségesnek tartja az államapparátus megtisztításának folytatását is. 
Az 1918-as baloldali szociáldemokratákat bíráló (eredetileg önkritikus) részek 
kimaradásával erősödik a cikk Kun Béla-ellenessége, ami egyben alapul szolgál 
a jobb- és baloldali elhajlások összemosására. Rákosi Mátyás szerepe ugyan- 
akkor aránytalanul megnő. 

Az ünnepség alkalmából Rudas Lászlót a Köztársasági Elnök Elismerésé- 
nek Aranykoszorújával tüntetik ki és ő mondja az ünnepi beszédet a nagy- 
budapesti pártaktíva sportcsarnoki díszgyűlésén.!" A június 1-i könyvnapra 
újra napvilágot lát a , Materialista világnézet", majd az elismerések sora a 
Kossuth-díj első fokozatával folytatódik. Népszerűsége fokozódik, amit Rákosiék 
nem mulasztanak el kihasználni. A pártvezetés és a pártapparátus körében kiví- 
vott tekintélye, több évtizedes mozgalmi múltja, Lukács Györggyel szembeni 
nem titkolt fenntartásai tették alkalmassá Rákosi Mátyás és szűkebb vezetői 
köre előtt arra, hogy vele indíttassák meg a sajtókampányt 1949 derekán 
a párt alig több mint egy évvel korábbi irányvonalának ideológiai reprezentánsa, 
Lukács György ellen. 

A vita részleteire nincs mód kitérni és nem is szükséges, mert a szak- 
irodalom Rudas László szerepét is feltárta."! Ma már jól látjuk, hogy Rudas 


126 Rudas László: Elméleti színvonalunk emeléséért. Társadalmi Szemle, 1948. április- 
május.; L. még: Elmélet és gyakorlat. 159-186. o.; Fogarasi Béla kéziratban maradt , Válasz 
egy bírálatra? című írása a Filozófiai Figyelő Évkönyvének 1982-es kiadásában olvasható. 
(II. k. 247-277. o.) 

19 PI Archívum. 723. f. 1. ő. e.; Rudas László: Elmélet és gyakorlat. 97-118. o. 

130 Friss Újság, Szabad Nép, 1949. március 22. 

131 Szerdahelyi István: A magyar esztétika története (1945-1975). Kossuth Könyvkiadó, 
1976. 114-120. o.; Ambrus János: , Hazatérés reményekkel". In: A Lukács-vita (1949 — 1951). 
Múzsák Közművelődési Kiadó, 1985. 315 — 318. o.; Urbán Károly: A Lukács-vita. Újabb 
adalékok az 1949 — 1950-es vita hátteréhez. In: Tanulmányok a magyar népi demokrácia 
negyven évéről. Kossuth Könyvkiadó, 1985. 162— 180. o. 

nem egy kiérlelt elméleti álláspontot, hanem egy politikai időszerűséget szegez 
szembe vitapartnerével, ami a cikk teoretikus értékét erősen kétségessé teszi. 
Nyitott kérdés viszont, miért vállalkozott a polémiára Rudas László. Döntő 
momentum, hogy meg volt győződve arról, Lukács 1920-as évektől folyamato- 
san meglévő , jobboldaliságáva!" szemben ő képviseli az autentikus marxiz- 
must, amit a párt taktikai okokból 1945 után nem részesített előnyben. Ezeket 
a gondolatokat Rákosi — aki személyesen , szerkesztette" Rudas kéziratát — 
kihúzatta a cikkből. 

A másik indíték az, hogy a negyvenes évek végén a világpolitikai erőtérben 
bekövetkező kedvezőtlen változások, az antifasiszta szövetségi rendszer fel- 
bomlása és a hidegháborús politika erősödése Rudas Lászlót is arra készteti, hogy 
helyzetértékelését gyökeresen módosítsa. Ugy látja, a kommunista világmozga- 
lom rendkívül nehéz korszak előtt áll, amelyben csak fegyelmezett, egységes, 
áldozatokat vállaló párt- és társadalomvezetés képes a szocializmus biztonságát, 
életképességét garantálni. Ezeknek a gondolatoknak nyomán tér vissza az 
ifjúkori és huszas évek eleji (a harmincas évek kezdetén megerősödő), min- 
dent kiélezetten érzékelő világlátásának több eleme. Az MDP programnyilat- 
kozatához írt kommentárjában népi demokráciánk, úgymond, nagytőkés, 
feudális, fasiszta maradványainak a gazdaságban, a politikában, a kultúra és 
a közgondolkodás terén, valamint az államgépezetben való együttes jelenléte 
teszi a szocializmusba való átmenet békés jellegét viszonylagossá ,,... mert 
minél mélyebben szánt majd a népi demokrácia ekéje, annál elkeseredettebben 
fognak ellenállni a volt uralkodó osztályok maradványai és ezt az ellenállást 
csak harccal lehet megtörni. Készen kell állnunk és készen állunk, egyik kezünk- 
ben kalapácsnak, de a másik kezünkben kardnak kell lennie.""" 

Így kristályosodik benne meggyőződéssé az 1948 végi politikai fordulattal 
való szubjektív azonosulás 1949 közepére. Régi félelmek és bizalmatlanság, 
a mélyen emberbe ivódó, kitörölhetetlen érzelmi-gondolati reflexek vissza- 
térnek. Mégsem az aggodalomban, a veszélyhelyzet táplálta ideológiai riadójelek- 
ben szólalnak meg az életmű záróakkordjai, hanem a mindennapok egyszerű- 
ségében is figyelmet érdemlő alkotómunkában. 

Jelzi ezt , A tőke" első kötetének valóban színvonalas magyar kiadásában 
Nagy Tamással közösen végzett, máig felbecsülhetetlen értékű munka: az első 
három fejezet fordítása és az egész fordítás lektorálása, valamint , A kommu- 
nista kiáltvány" és a , Bérmunka és tőke" új kiadásának előkészítése." Az ő 
fordításában és szerkesztésében jelenik meg az első tematikus szemelvény- 
gyűjtemény Marx és Engels történelmi materializmussal kapcsolatos gondola- 
taiból, amely - ha az 1949-es bővített kiadást is figyelembe vesszük — számos, 
magyarul addig kiadatlan dokumentumot tett hozzáférhetővé. 


133 PI Archívum. 723. f. 1. ő. e. 

A betegség terhével a vállán fog élete utolsó, grandiózus vállalkozásához, 
a Közgazdaságtudományi Egyetem megteremtéséhez. A cél, hogy tanévkiha- 
gyás nélkül hozzák létre az új intézményt, szinte teljesíthetetlennek látszik. 
Hisz az egyetemi reform előkészítésének érdemi munkálatai csak 1948 nyarán 
gyorsulnak fel, csak június közepére készülnek el a reform alapelvei, csak egy 
hónappal később bízzák meg Nagy Tamást az új egyetem szervezési munká- 
inak elindításával. Két, két és fél hónap áll tehát rendelkezésükre." 1948. 
szeptember 15-én a köztársasági elnök kinevezi az új tanszékvezetőket, köztük 
a társadalomtudományi tanszék élére Rudas Lászlót, aki egyben mint rektor 
1948. szeptember 16-án leteszi a hivatali esküt. Készülnek az új tantervek, 
sok külső előadóval kezd összeállni az új oktatói kar, szeptember 6-tól szeptem- 
ber végéig minden nap reggeltől késő estig folynak a felvételik, majd a beirat- 
kozások és 1948. október 18-án megkezdődnek az előadások. Megszületett az 
új egyetem, de az igazi feladatok csak ezután következnek, hisz minden 
ideiglenes, átmeneti, olykor akadozó. Rudas László szinte az egész marxista 
társadalomtudomány előadását vállalja, filozófiát, filozófiatörténetet, történelmi 
materializmust. Így formálódik hétről hétre a tananyag, ennek nyers sokszorosí- 
tásával készül az első egyetemi jegyzet,!" mint ahogy az első két tanévben az 
oktatás közben, vele egyidőben születik meg az a marxista szellemű tanterv, az a 
nevelési rendszer, képzési módszer, és szervezeti felépítés, amely a mai köz- 
gazdászképzés alappilléreinek tekinthető. 

Közben 1949. október 31-én tudományos felsőoktatás-szervező és oktatói 
munkássága elismeréseként a Magyar Tudományos Akadémia rendes tagjává 
választják. Még be tudja fejezni a Tanácsköztársaság 31. évfordulójára készí- 
tett emlékbeszédét. 1950. március 1-én újra megerősítik a Közgazdaságtudo- 
mányi Egyetem rektori tisztében, de már nem térhet vissza oktatói munkájá- 
hoz, a fiatalok közé. 1950. április 29-én hosszan tartó, súlyos betegség után 


ragadja el a halál. 
Feitl István 

JEMNITZJÁNOS 6 FORDULAT A VILÁGHÁBORÚ TÖRTÉNETÉBEN 
ÉS A NEMZETKÖZI MUNKÁSMOZGALOM (1916-1917. MÁRCIUS) 5 


Jemnitz János korábbi monográfiája (A nem- 
zetközi munkásmozgalom az I. világháború 
éveiben (1914-1917) - ha csupán címéből 
ítélnénk -, mintha újabb munkájával lenne 
azonos tartalmú. Ámde a két mű elolvasása 
meggyőz arról, hogy az előző, noha 1917 
októberéig tárgyalja a nemzetközi munkás- 
mozgalomban történteket, valójában csak 
jelzésszerűen foglalkozik az 1916 ősze és 
1917 márciusa közötti eseményekkel. Minden 
oka megvolt tehát a szerzőnek arra, hogy új 
monográfiát bocsásson közre, amelyet addigi 
alkotásaihoz hasonlóan jellemez a legapróbb 
részletekre is kiterjedő adatfeltárás, minden 
ez idő szerint fellelhető írott és nyomtatott 
forrásfeldolgozás hasznosítása. Ennek az el- 
járásmódnak forrása is azonos a korábbi 
kötetek törekvésével: minden hozzáférhető 
adat segítségével és a sokféle nézet ütközésé- 
nek ábrázolása útján a munkásmozgalom 
adott időbeli valóságos mozgását, lüktetését 
érzékelteti, s így a sematikus leegyszerűsítést 
kiküszöböli. 

Ez a kötet a felsorolt erényeken túlmenően 
még azzal is megörvendezteti olvasóját, hogy 
a nemzetközi munkásmozgalom fő irányzatai- 
nak változásait, részben még egyes testüle- 
tek, szervezetek középszintű pozícióiban levő 
vezetőinek egyéni felfogását, illetve elképze- 
léseik továbbformálódását, nézeteik ütközését 
figyelemmel kísérve mutatja be. Más szóval: 
nemcsak az egyes országok objektív társadal- 
mi-gazdasági strukturális helyzetével szorosan 
és kölcsönhatásosan összefüggő munkáshely- 
zetet és a mozgalomnak ebből is következő 
felfogását ismerteti meg egyes, konkrét kér- 
dések példáján. Nem is csupán a mozgalmak- 
ra ható nemzetközi és belpolitikai események 
befolyásáról fest hiteles képet, hanem a kor- 
társ politikai szereplők politikai állásfoglalá- 


$ Akadémiai Kiadó, 1983. 337 p. 

sainak mozgatórugóit igyekszik az adatok 
szolgáltatta lehetőségek határain belül fel- 
tárni. 

A kötet négy fejezetben mutatja be a világ- 
háború történetében 1916 őszén-telén be- 
következett fordulatot, és ezzel kapcsolatban 
a munkásmozgalom négy főáramlatának, a 
jobboldali ultrák, a , hivatalos"? pártvezetősé- 
gek, a pacifista csoportok és a baloldali radi- 
kálisok állásfoglalásának alakulását úgy, hogy 
a valóságnak megfelelő súllyal jelzi a német 
korlátlan tengeralattjáró-háború bejelentésé- 
nek eltérő hatását az egyes irányzatokra. 
Ugyanilyen módon jár el a wilsonizmus nem- 
zetközi munkásmozgalomra gyakorolt be- 
folyásának ismertetése során, miközben nyo- 
matékosan ráirányítja a figyelmet az amerikai 
imperialista törekvéseket burkoló wilsoni 
üzenetek igazi hátterét felismerő munkás- 
mozgalmi irányzatok reagálására, egy részük- 
nek a kezdeti illúzióktól való megszabadu- 
lására. 

A szerző rendkívüli mennyiségű adatot 
felhasználva ismerteti a munkásmozgalom 
személyiségeinek egyéni állásfoglalásait és 
hatásukat a hadviselő országok munkásmoz- 
galmában, egyes vonatkozásokban színesen 
ábrázolja eltérő sajátosságaikat. Különösen 
tanulságosak ebből a szempontból a német, 
az osztrák, az angol szocialisták, valamint az 
orosz hazai és emigráns csoportok állásfogla- 
lásainak változásáról, egyes vezető személyisé- 
geiknek nagyrészt már ismert, kisebb mér- 
tékben azonban a kötetből megtudható fel- 
fogásáról olvasható részek. Ezeknek az or- 
szágoknak a munkásmozgalmában kiemelke- 
dően fontos a négy csoport, ill. ezeken belül 
az egyes vezető személyiségek állásfoglalása a 
béke kérdésében, a II. Internacionálé helye 
a háború idején, az osztály-együttműködés, 
a , nemzeti egység" jegyében a háború alatt, 
valamint az ezzel kapcsolatos, jövőre vagy a 
Lenin alkotta III. Internacionáléra vonat- 


kozó nézetek, másoknál pedig még enélkül, 
de már a szocialista forradalmi átalakulásra 
számítva. 

A semleges országok munkásmozgalmáról 
tájékoztató fejezet leginkább az orosz emigrá- 
ció különféle csoportjainak működési lehetősé- 
gét biztosító munkásszervezetek, ill. a kor- 
mány magatartásának szempontjából keltheti 
fel az olvasó figyelmét. A szerző ugyanakkor is- 
merteti az egyes semleges országok munkás- 
mozgalmának a belső és a nemzetközi viszo- 
nyok alakulására való reagálását, önmozgását, 
nemkülönben az orosz emigrációnak a befo- 
gadó országok munkásmozgalmára gyakorolt 
hatását, vagy éppen elszigetelt helyzetét és 
mindezek hátterének tényeit és következte- 
téseit is az érdeklődő elé tárja. 

Izgalmas a nemzetközi erőviszonyokban 
1916 őszére, telére eltolódó helyzetet be- 
mutató fejezet. Ebből megtudható, hogy az 
1917. évi februári oroszországi forradalomig 
a munkásság zöme a pártvezetőségeket kö- 
vette, de már a pacifista ellenzék lényeges és 
a radikális internacionalista csoportok szá- 
mottevő megerősödése is észlelhető. Az erő- 
viszonyok felgyorsuló eltolódása különösen 
jól érzékelhető a francia munkáspártoknál. 
Ez a jelenség más országokban is megfigyel- 
hető a jelzett időszakban, ám intenzitásuk 
nem érte el a franciákét. 

A februári oroszországi forradalom kata- 
Jizáló hatásának kisugárzása 1917 folyamán 
vált érzékelhetővé. Ezzel is összefüggésben a 
szerző részletesen tárgyalja a Nemzetközi 
Szocialista Irodának a béketörekvések meg- 
erősödésével kapcsolatos magatartását, Legi- 
ennek és a nemzetközi szakszervezeti titkárság- 
nak egy nemzetközi szakszervezeti konferen- 
cia összehívására irányuló kísérletét, a zim- 
merwaldi mozgalom állapotát 1916 telén, a 
szociális reformok gondolatának érlelődését 
Európában. Megbízhatóan tájékozódhat az 
olvasó arról is, miképpen reagáltak az egymás- 
sal szemben álló országok munkásmozgalmai 
a , változás szelére". A szerző ismerteti (ép- 
pen a nemsokára elkezdődő forradalmi fel- 
lendülés idejebeli szerepükre való tekintettel) 
az egyes országok anarchista, anarchoszindi- 
kalista csoportjainak állásfoglalását is. 

Lényeges megállapítása, hogy a világhá- 
ború történetében észlelhető fordulatot nem 
csupán a munkásmozgalom egyes áramlatai 
közötti erőviszonyok megváltozása, egyes 
vezetőik fellépése, továbbá az ő hatásukra az 
áramlatok mondanivalójában észlelhető vál- 
tozások jellemezték, hanem megnőtt az egész 


munkásmozgalom súlya és ezt kénytelen- 
kelletlen csaknem valamennyi kormány elis- 
merte. Éppen a munkásság tömegbefolyásá- 
nak növekedését jelezte, hogy egyre több kor- 
mányt és az őket támogató csoportokat is 
kezdték foglalkoztatni a háború után követ- 
kező viszonyok, mert belátták, hogy nem tér- 
hetnek vissza az 1914 előtti állapotokhoz. 

A kötet megbízhatóan igazít el az egyes 

országok munkásmozgalmában érvényesülő 
azonos és sajátos álláspontok sok összetevő- 
ből eredő hátteréről. Ahol a történelmi körül- 
mények indokolják, kellő nyomatékkal fog- 
lalkozik azzal, hogy a munkásmozgalom irány- 
zatai közül melyik miért és mennyire ismerte 
fel vagy nem ismerte fel a nemzeti kérdés, a 
nemzeti önrendelkezési jog fontosságát és 
ezzel kapcsolatban a mozgalomra háruló fel- 
adatokat. Éles fénnyel világít rá arra, hogy az 
egyes országok munkásmozgalmi irányzatai- 
nak vezetői milyen körülmények hatására, 
mennyire kötötték vagy nem kötötték össze 
a nemzeti önrendelkezés kérdésének a meg- 
oldását a szocialista forradalommal. Pontosan 
nyomon követi a szerző azt is, hogy egyes 
vezetők nézeteinek mekkora hatása volt a 
munkásmozgalmon belüli és a nem szerve- 
zett tömegekre. 
Külön erénye a kötetnek - az előzőktől e 
tekintetben eltérően -, hogy súlyának meg- 
felelően tárgyalja a magyar munkásmozgalom 
szerepét, jelentőségét a nemzetközi munkás- 
mozgalom eseményeiben. 

Mindezek az érdemek sem feledtethetik el 
azonban azt, hogy a szerző egyes történések- 
kel kapcsolatban túlságosan részletesen is- 
métli a nemzetközi munkásmozgalomban 
1916 előtt történteket, amelyek a korábbi kö- 
tetekben már olvashatók voltak. Ezzel meg- 
terheli szövegét, nehezíti az áttekinthetősé- 
get, s egyes helyeken eltereli a figyelmet az 
adott időszak eseményeiről a korábbiak javára. 
Ha a terjedelmes kitérők helyett beérte volna 
egy-két mondatos, jelzésszerű visszautalással 
(így  csökkentvén, korlátozván adatainak 
mennyiségét a mondanivaló árnyaltságának 
sérelme nélkül) még nagyobb szolgálatot 
tehetett volna a kézikönyvként nélkülözhetet- 
len kötetével. Hasznos lett volna táblázatba 
foglalva szemléltetni a munkáspártok, szak- 
szervezetek, egyéb munkásszervezetek tag- 
létszámának alakulását, mert így talán még 
szemléletesebbé tehette volna a munkásmoz- 
galom egyes irányzatainak sorsfordulóit, ame- 
lyekről a szövegben említés történik. 

Mindez nem csökkentheti a kötet mélyre- 

ható, alapvető összefoglalás-jellegét, értékét. 
Söt, éppen a mű olvasása készteti a tanulmá- 
nyozót arra, hogy várja a következő, immár a 


forradalmak korának munkásmozgalmáról 
szóló kötetet vagy köteteket. j 
Mérei Gyula 


FRANCIAORSZÁG A FÖRGETEGBEN (1939-1944) 


40 évvel a második világháború befejezése 
után még mindig nem zárult le a vita az embe- 
riség eddigi történetének legszörnyűbb hat 
évéről. Újabb és újabb feldolgozások, vissza- 
emlékezések, a levéltárakban eddig titkosan 
őrzött dokumentumok egyre részletesebb 
gyűjteményei látnak napvilágot folyóiratok- 
ban közölt cikkek és könyvek formájában. 
E publikációk sorából kiemelkedik két francia 
marxista történész, Roger Bourderon és 
Germaine Willard műve, mely Franciaorszá- 
got mutatja be a második világháború idő- 
szakában. Az 1982-ben kiadott kötet tulaj- 
donképpen , A jelenkori Franciaország tör- 
ténete" (L"Histoire de la France contempo- 
raine) című sorozat ötödik és hatodik része, 
melynek erre az időszakra vonatkozó fejezeteit 
a szerzők kibővítették és részben átdolgozták. 

A hasonló karakterű munkák közül a szer- 
zők elsősorban azzal tűnnek ki, hogy nem 
csupán a politika, a gazdasági és társadalmi 
élet, a háborús küzdelmek eseményeiről ka- 
punk részletes képet. A kronologikus szer- 
kesztésű művet tematikus fejezetek egészítik 
ki, amelyekből kibontakozik az emberek min- 
dennapi életének háború és megszállás okozta 
számos gondja. Megrendítő híradást olvasha- 
tunk a kisemberek tragédiáiról, ,,hétköz- 
napi hőstetteiről", megpróbáltatásairól. Meg- 
ismerhetjük a német megszállás és a Vichy- 
rendszer gyűlölt intézményeit: a kötelező 
munkaszolgálatot, a deportálások lebonyolítá- 
sának részleteit, hogy a művészvilág miként 
reagált a megszállásra, s miről énekelt Maurice 
Chevalier a , furcsa háború? idején. 

A szerzőpáros kiválóan mutatja be azt a 
Franciaországot a német megszállóknak gaz- 
daságilag és politikailag teljesen kiszolgáltató, 
nemzetáruló politikát, amelynek szellemében 
a fÍrancia nagyburzsoázia szélsőjobboldali 
elemei igyekeztek átmenteni hatalmukat a 
katonai vereséget követő időszakban. Pétain és 
követői nem csupán a hitleri Németország 
katonai sikereinek köszönhették, hogy a ha- 
talom birtokosaivá váltak. Mindehhez hozzá- 
járult a III. Köztársaság vezető politikusainak 


r Roger Bourderon—-Germaine Willard: La France 
dans la tourmente 1939-1944. Paris, Éditions Socialcs, 
1982. 529 p. 


194 


tétovázása, amelyet a diplomáciai halogatás 
és a , furcsa háború" paradoxiája jellemez leg- 
inkább. 

A katonai összeomlás nyomán Így kerülhet- 
tek előtérbe a francia fasiszta mozgalmak és 
a németbarát nagytőkés politikai csoportok 
olyan képviselői, mint például Laval, aki a 
vichyi kormányzat legitimitását a következő- 
képpen kísérelte meg igazolni: , Miután a 
parlamenti demokrácia a cárizmus és a fasiz- 
mus elleni csatát elvesztette, el kell tűnnie. 
Csak egy új, vakmerő - parancsuralmi, szo- 
ciális és nemzeti alapon nyugvó - rendszer 
helyettesítheti." Nem kétséges, hogy az , új 
Franciaország? hogyan találhatta volna meg 
helyét az átrendezett Európában. Szintén 
Lavalt idézzük: , Csak egy utat követhetünk: 
a lojális együttműködést Németországgal 
és Olaszországgal.(...] Minden vonatkozás- 
ban - merészen és őszintén - be kell illesz- 
kednünk az új európai és kontinentális 
rendbe." A nép számára Vichy a munka, a 
család és a nemzet hamis szentháromságát 
kínálta fel — a nagy tömegeknek jobbára ered- 
ménytelenül - a nemzeti függetlenségért, 
a demokráciáért cserébe. 

A könyv legjobb fejezetei, a tudományos 
elemzést leginkább elmélyítő részei a nyugat- 
európai ellenállási mozgalmak tetőpontját je- 
lentő francia ellenállás kialakulásáról és har- 
cairól szólnak. A két történész remekül érzé- 
kelteti azt a gigászi harcot, amelyet az ellen- 
állási mozgalom egyik pólusát jelentő Francia 
Kommunista Párt folytatott a németellenes 
nemzeti egység meghirdetéséig, majd a fegy- 
veres küzdelem nehézségeit és borzalmait. 
Nyomon követhetjük a különböző ellenállási 
szervezetek és de Gaulle Szabad Franciaor- 
szágának egymáshoz való közeledését, majd 
a két pólus - de Gaulle és a kommunisták - 
irányította mozgalom egyesülését, a német- 
ellenes nemzeti felkelés sikereit és szerepét az 
ország felszabadításában. 

A Francia Kommunista Párt a háború ki- 
törésekor rendkívül nehéz helyzetbe került. 
A német-szovjet megnemtámadási egyez- 
mény nyomán kialakuló szovjet- és kommu- 
nistaellenes hangulatban a párt az 1939. 
augusztus 23-án megkötött szerződés igazolá- 


sára törekedett, de a Hitlerrel szembeni nem- 
zetvédelem álláspontjára helyezkedett. Így a 
nemzetgyűlés szeptember 2-i ülésén a Dala- 
dier által kért rendkívüli háborús hitelekre 
szavaztak. Az FKP ennek ellenére nem volt 
képes elkerülni, hogy a népíront miatt is 
bosszút álló uralkodó körök szeptember 26-án 
a pártot rendeleti úton betiltsák. A , furcsa 
háború? idején kibontakozó és egyre erősödő 
antikommunista kampány következtében a 
párt teljesen dezorganizálódott, taglétszáma 
jelentősen csökkent. Fokozta a francia kom- 
munisták elszigetelődését a párt helytelen 
stratégiája is, amely nem volt képes össze- 
egyeztetni a háború imperialista és anti- 
fasiszta jellegének aspektusait. 

A világháborút egyoldalúan imperialista 
jellegűnek ítélő szemlélet egy táborba sorolta 
(még az ország német lerohanása, majd két 
részre való osztása után is) Angliát és Német- 
országot, sőt a párt a de Gaulle által meghir- 
detett nemzeti ellenállástól is elhatárolta ma- 
gát. Ebben a szakaszban azonban már meg- 
kezdődött az FKP stratégiájának fokozatos 
átértékelése. Az 1940. július 10-i felhívás már 
megfogalmazta a munkásosztály vezette fran- 
cia nemzeti egység kialakításának fontosságát. 
A soraikat fokozatosan rendező francia kom- 
munisták azonban egészen a Szovjetunió elle- 
ni német támadás megindulásáig kitartottak 
a háború egyoldalúan imperialista jellegének 
hangsúlyozása mellett. 

A németellenes nemzeti összefogás meg- 
teremtésének útján azonban nem csupán az 
FKP politikai hibái jelentettek akadályt. De 
Gaulle jellemző módon 1940. június 28-i 
beszédében, amely a londoni BBC adásában 
hangzott el, a németellenes harc szempontjá- 
ból csak a Franciaországot elhagyni kénysze- 
rült katonákat, politikusokat és szakembereket 
vette számításba, eleve lemondva az esetleg 
számba vehető önkéntes népi erők mozgósítá- 
sáról. De Gaulle-nak ez az elképzelése 1942 
végéig alig változott. A nyugati antifasiszta 
hatalmak ellentmondásos politikája és Chur- 
chill de Gaulle iránt érzett ellenszenve szintén 
akadályozta az ellenállás egységének meg- 
teremtését. 

Az ellenállás különböző irányzatainak foko- 
zatos közeledése egymáshoz, majd tevékeny- 
ségük operatív összehangolása 1943 májusától 
az Egyesült Ellenállási Mozgalmak (Mouve- 
ments Unis de Résistance) szervezetén belül 
valósult meg. A Francia Kommunista Párt 
1943 februárjában adta ki az , Egyesülni, fel- 
fegyverkezni, harcolni!" jelszót, amely az 


antifasiszta nemzeti egység megteremtésének, 
majd a németellenes nemzeti felkelés straté- 
giájának meghirdetését jelentette. 

Az ellenállási csoportok 1944 márciusában, 
az Ellenállás Nemzeti Tanácsának megalakí- 
tásakor, valamennyien elérkezettnek atták az 
időt a németellenes felkelés megindítására. 
A tanács programja nemcsak a németek, ha- 
nem a Vichy-kormány ellen is harcot hirde- 
tett; a dokumentumban helyet kaptak a há- 
ború utáni Franciaország gazdasági és társa- 
dalmi életének demokratizálására vonatkozó 
követelések is. 

A fegyveres felkelés a szövetségesek partra- 
szállása után bontakozott ki teljes mértékben 
és Párizs felszabadításakor érte el tetőpontját. 
A szerzők 1944. augusztus 31-ig, a Francia 
Köztársaság Ideiglenes Kormányának Pá- 
rizsba való áthelyezéséig tárgyalják az esemé- 
nyeket. Az időpontnak mint korszakhatárnak 
a kiválasztása, véleményünk szerint, vitatha- 
tó, hiszen Franciaország részvétele a háború- 
ban nem ért véget; a szövetségesek oldalán 
harcoló francia alakulatok folytatták a német- 
ellenes küzdelmet egészen a fegyverszünet 
aláírásáig. 

Ezen apró szépséghiba említése mellett 
fel kell hívnunk a figyelmet a könyv egy fon- 
tos erényére, amellyel sok hasonló e tárgyú 
kézikönyv nem dicsekedhet. Roger Bourderon 
és Germaine Willard fontosnak tartották, 
hogy azokban a kérdésekben, melyekben a 
francia történetírók még nem alakítottak ki 
egységes álláspontot, ahol a történészek egy- 
másnak ellentmondó elképzeléseket képvisel- 
nek, mindig tényekkel érveljenek saját véle- 
ményük mellett. Ennek remek példája az az 
eredményes erőfeszítés, amely a Francia 
Kommunista Pártnak az ellenállási mozga- 
lomban betöltött szerepét kívánta tisztázni 
azokkal szemben, akik szerint a francia kom- 
munisták harca eltörpül a de Gaulle vezette 
polgári ellenállás fontossága és tevékenysége 
mellett. Ugyanakkor leszámolnak azokkal a 
túlzó álláspontokkal is, amelyek az FKP ki- 
zárólagosságát és egyedüli kezdeményező- 
készségét hirdették az ellenállási mozgalom- 
ban. 

A kötetet kronológiai, alapos tematikus 
bibliográfia egészíti ki, amely a korszakkal 
foglalkozó tudományos feldolgozások, me- 
moárok és dokumentumkötetek szinte teljes 
listáját tartalmazza, megkönnyítvén Így a té- 
mában ismereteiket bővíteni szándékozók 
dolgát. 

Majsa József 

T. N. AKATOVA e MUNKÁSMOZGALOM A KUOMINTANG 


KÍNÁBAN 1927-1937" 


A történetírásban és ennek nyomán a köz- 
felfogásban is eléggé meggyökeresedett az a 
felfogás, hogy a forradalmi felszabadító har- 
cok színtere Kínában az 1930-1940-es évek- 
ben a falu volt, a munkásosztály a teljes dep- 
resszió és dezorganizáltság állapotában volt. 
A munkásmozgalmat a Kuomintang uralma 
alatti időben (1927-1949) lényegében nem 
tanulmányozták, holott ezt indokolttá teszi 
az a körülmény is, hogy éppen ebben az idő- 
szakban indult meg a Kínai Kommunista 
Pártnak a munkásosztálytól való elszakadási 
folyamata. 

Akatova könyve az első átfogó mű, amely 
a kínai munkásmozgalom helyzetével foglal- 
kozik az 1925—-1927-es forradalom veresége 
utáni tíz évben, melyet általában , nankingi 
évtizednek? neveznek, a kínai történetírás- 
ban pedig a második forradalmi polgár- 
háborúnak. A periódus kezdetét a forradalmi 
antiimperialista egységfront felbomlása, a 
végét pedig a japánellenes háború és a japán- 
ellenes nemzeti egységíront létrejötte jelzi. 
Ezen belül fontos szakaszhatár 1931, a japá- 
nok kezdődő agressziójának, Mandzsúria el- 
foglalásának éve, amely lényeges hatást gya- 
korolt az egész Kuomintang-rendszerre és a 
munkásosztály harcára is. 

Kínában a munkásosztály számszerű gyen- 
gesége, fiatalsága, éretlensége ellenére egyre 
növekvő szerepet játszott az ország politikai 
életében. Ennek csúcsa az 1925—-1927-es for- 
radalom volt, amelyben világosan megnyil- 
vánult a városi lakosság, s ezen belül a mun- 
kásosztály vezető szerepe. A Kuomintang, 
ellenforradalmi fordulata után, a legmegsem- 
misítőbb csapást az ország ipari centrumai- 
ban a munkásosztály forradalmi magjára, a 
KKP kádereire mérte. A városok ettől 
kezdve a Kuomintang támaszpontjaivá vál- 
tak és a rendszer, hatalma megerősítése ér- 
dekében, a forradalmi elemekkel szemben 
alkalmazott kíméletlen terror, a tömeges ki- 
végzések mellett egy viszonylag rugalmas, 
hangos szociális demagógiát, de tényleges 
engedményeket is nyújtó munkáspolitikát 
alkalmazott. Az egyik alapprobléma, amely 
az egész időszak munkás- és általános forra- 
dalmi mozgalmában nyomon követhető: a 


it T. N. Akatova: Rabocseje dvizsenyije v gomin- 
danovszkom Kitaje. Moszkva, Nauka, 1983. 272. p. 


196 


nemzeti (antiimperialista) és társadalmi (osz- 
tály) tudati tényezők viszonya és egymásra 
hatása. A szerző nagy forrásbázis alapján, 
meggyőzően igazolja, hogy a kínai proletariá- 
tus nemzeti tudata túlsúlyban volt osztály- 
tudatával szemben. Ez nagy lehetőséget adott 
a Kuomintang számára, hogy egész szociális 
politikájának tengelyébe a nacionalizmust ál- 
lítsa, Kína egyesítésének és nemzeti felszaba- 
dításának a tömegek érzéseihez közel álló jel- 
szavaival avatkozzon be a tőkeéés munka vi- 
szonyába. Ugyanakkor a kommunista párt 
túlbecsülte a kínai proletariátus politikai 
osztálytudatát, ennélfogva helytelenül értékel- 
te az 1925-1927-es forradalom tapasztalata- 
it is. 

A monográfia első része a munkásmoz- 
galom helyzetét a forradalmi erők utóvéd- 
harcai idején, 1927. július-december között 
mutatja be. Ebben az átmeneti időszakban 
a forradalmi időszak eredményei még nem 
vesztek el teljesen, a reakció uralma az egész 
országban pedig még csak kezdett megszilár- 
dulni. Már ekkor, az említett tömeges terror 
mellett, a Kuomintang felmérte a munkás- 
osztály  társadalmi-politikai jelentőségét a 
nemzeti felszabadító harcban, az ország gaz- 
dasági fejlődésében és nagy fontosságot tulaj- 
donított a munkáspolitikának. Propagandájá- 
ban kisajátította a forradalom vívmányait 
(azt állította, hogy magáévá teszi a szakszer- 
vezetek forradalom alatti radikális követelé- 
seit: a nyolcórás munkanapot, minimális bér 
megállapítását, választójogot a munkásoknak 
stb.); a nép jólétéről való gondoskodást hir- 
dette, magát Szun Jat-szen elvei igaz örökö- 
seként állította be. Tagadta az osztályok és 
az osztályharc létét, mert Kínában, úgymond, 
mindenki egyaránt szenved a külső elnyo- 
mástól, ezért az ,osztálybéke" fontosságát 
hangsúlyozta a nagy cél, az ország felszaba- 
dítása érdekében. Ebből a pozícióból kiin- 
dulva törekedett a kínai szakszervezeti moz- 
galom gyökeres átépítésére. Először Sanghaj- 
ban, majd a többi ipari centrumban hoztak 
létre az állam által közvetve, rugalmasan sza- 
bályozott, formálisan demokratikus elvekre 
épülő, megkülönböztetésül sárgának nevezett 
szakszervezeteket. (Hatása azonban csak a 
munkásság viszonylag szűkebb körére terjedt 
ki.) 

A Kuomintang tehát rögtön az egységfront- 


tal való szakítás után törekedett szigorú ellen- 
őrzése alá vonni a munkásmozgalmat, és egy- 
úttal megsemmisíteni az összes szálat, amely 
a KKP-t a munkástömegekhez kötötte. 

Ilyen körülmények között rendkívül ne- 
hézzé vált a KKP tevékenysége, amely arra a 
megalapozatlan reményre épült, hogy a mun- 
kásság közvetlen politikai harcra mozgósít- 
ható a Kuomintang ellen. Egyúttal lebecsül- 
te - s ez az egész tízéves periódusra vonatko- 
zik - amunkásság mindennapi harcának fon- 
tosságát, valamint a nacionalizmus és a refor- 
mizmus hatását a munkástömegekre. Világo- 
san megmutatkoztak annak a súlyos követ- 
kezményei, hogy a forradalmi fellendülés ide- 
jén a pártnak nem sikerült szerves kapcsolatot 
kiépíteni a munkástömegekkel, meggyőzni 
őket arról, hogy ő az érdekeik legkövetkeze- 
tesebb képviselője. Ebben természetesen az is 
közrejátszott, hogy az egységíront idején a 
kommunisták a Kuomintang zászlaja alatt 
tevékenykedtek, annak forradalmi dicsőségét 
gyarapították. 

A párt változatlanul az osztályharc közeli 
nagyarányú fellendüléséből, a fegyveres fel- 
kelés várható kirobbanásából indult ki, s 
ebben a harcban elsősorban az illegalitásba 
szorított, rendkívül kis létszámú vörös szak- 
szervezetekre kívánt támaszkodni. A vörös 
szakszervezetek ilyen egyoldalú felhaszná- 
lása súlyos károkat okozott, a pártnak a mun- 
kásosztálytól való elszakadását idézte elő. 

A könyv második legterjedelmesebb része 
a Kuomintang-rendszer megszilárdulásának 
időszakában vizsgálja a munkásmozgalom 
helyzetét az 1931-es japán támadásig. A mun- 
kásosztály helyzetére kedvezőtlenül hatottak 
olyan tényezők, mint a világgazdasági válság, 
a különböző militarista klikkek közötti bel- 
háborúk. A válság súlyosan érintett egy sor 
hagyományos nemzeti iparágat (selyem, do- 
hány, tea stb.), tömegesen zártak be gyára- 
kat, és óriási mértékben nőtt a munkanélkü- 
liség. Az elbocsátások mindenekelőtt az aktív, 
a forradalmi harc iskoláját kijárt munkásokat, 
az időseket és főleg a férfiakat érintették. 
Helyükbe, ahol szükséges volt, nőket, gyer- 
mekeket, szakképzetleneket vettek fel. Így 
ezekben az években erősen megváltozott a 
munkásosztály összetétele, csökkent a tapasz- 
talt, öntudatosabb munkások aránya. Ennek 
ellenére a Kuomintang munkáspolitikája a 
szélesen alkalmazott demagógia mellett sem 
hagyhatta teljesen figyelmen kívül a munká- 
sok követeléseit, s időnként engedményekre 
kényszerült. A hatalom gyakran fellépett a 


vállalkozók önkényével szemben, időnként 
kikényszerítette az elbocsátottak visszavéte- 
lét, számukra bér kifizetését, korlátozta a gyer- 
mekek és tanulók alkalmazását stb., ami illú- 
ziót keltett a munkások soraiban. 1929-ben 
törvényt adtak ki a szakszervezetekről, de 
létrehozásukat csak 100 munkás feletti nagy- 
üzemekben engedélyezték, ott is csak gyáran- 
ként vagy szakmánként, megtiltva területi 
egyesülésüket, és arra törekedtek, hogy a ha- 
talom teljes ellenőrzését biztosítsák felettük. 

A szociális demagógia sokkal nyilvánvalóbb 
volt az ugyancsak 1929-ben kiadott gyári 
törvényben, amely többek között deklarálta 
a nyolcórás munkanapot, az évi szabadságot, 
a heti pihenőnapot, rögzítette a minimális 
bért, intézkedéseket tartalmazott a munka-, 
lakás-, életfeltételek javítására, de ez a ren- 
delkezés csak 1932 végén lépett érvénybe, 
és következetes alkalmazására később sem 
került sor. Ennek ellenére bizonyos mértékig 
javította a munkásosztály helyzetét, korlátozta 
a vállalkozók önkényét, elismerte némely 
munkáskövetelés jogosságát. Mindkét tör- 
vény védelem nélkül hagyta a kisipari, pre- 
kapitalista jellegű termelésben dolgozó mun- 
kások hatalmas tengerét, másrészt fokozta 
a KKP nehézségeit a proletariátussal való 
kapcsolatteremtésben. Az alapvető ok, amiért 
a munkások a reformista szakszervezetbe lép- 
tek, hogy ezeknek a szerveknek monopol- 
helyzete volt a kollektív szerződések megköté- 
sében, a tőke és munka közötti konfliktusok 
megoldásában. A hatalom által követett mun- 
káspolitika sikerét mutatta az is, hogy csak na- 
gyon kevés konfliktus torkollott sztrájkba. 

A KKP kapcsolata a munkásokkal kataszt- 
rofálissá vált, a párt ennek ellenére változatla- 
nul bízott a forradalmi fellendülésben. 
Ilyen körülmények között nagy jelentőségük 
volt - a szerző szerint — a Kommunista Inter- 
nacionálé különböző határozatainak, melyek 
rámutattak a reakciós erők hatalmának kon- 
szolidálódására és a tömegek között végzett 
munka fontosságára. A KKP VI. kongresszu- 
sa (1928. június-július) ennek nyomán elvetette 
a forradalmi hullám közeli jelentkezését, el- 
ítélte a puccsizmust, a ,, vörös terror"? alkal- 
mazását a munkásokkal szemben, amivel 
sztrájkra, felkelésre akarták bírni őket, és 
(helyesen) a tömegekért folytatott harcot je- 
lölte meg fő irányvonalként, előtérbe állítva 
a szakszervezeti mozgalmat, a napi szükség- 
letekért folytatott küzdelmet. Szektás pozí- 
ciónak minősíthető ugyanakkor, hogy egy- 
idejű harcot hirdetett az imperializmus és a 

Kuomintang ellen, továbbá, hogy azonosí- 
totta a város és a munkásosztály fogalmát és 
szerepét, amellyel számításon kívül hagyta 
nemcsak a nemzeti burzsoáziát, hanem a városi 
kispolgárság, a hazafias értelmiség szélesebb 
rétegeit is. A pártot ért súlyos csapások kö- 
vetkeztében a párt taglétszáma kb. 10000 
főre csökkent (1927-ben 58 000), a munkások 
aránya a párttagok között 10,9 99-ra (1927- 
ben 50,8 99). 

A kongresszus után a párt erőfeszítéseket 
tett munkáskapcsolatai erősítésére. Ennek el- 
lenére a munkások aránya a párton belül 
1929 nyarára 7 99-ra, az év végére pedig 2 99- 
ra csökkent, bár a vörös szakszervezetek létszá- 
mát sikerült hősies erőfeszítésekkel mintegy 
30 000-re növelni (ebből több mint 27000 
Sanghajban volt). 

A lassan meginduló kedvező folyamatokat 
szakította meg a balos kalandor irányvonal 
1930-ban, melyet Kína története liliszaniz- 
musként ismer. Li Li-szan és követői abból 
indultak ki, hogy az országban forradalmi 
helyzet van, és túlbecsülve a munkásság tu- 
dati szintjét és erejét, mindenáron a fegyve- 
res felkelésre, nyílt akciókra ösztönöztek. A 
tömegekért folytatott harc félbeszakadt, a sok 
nyílt akció erőltetése pedig óriási áldozatok- 
kal járt. A vörös szakszervezetek gyakorlati- 
lag szétestek, a párttagok száma a városokban 
5000 főnél is kevesebbre csökkent, súlyos 
csapás érte a párt tekintélyét a munkások előtt. 

A kalandor irányvonal leküzdésében nagy 
szerepet játszottak a Komintern határozatai 
és a Profintern 1930. augusztusi V. kongresz- 
szusa. Ezek nyomán a KKP KB plénumai 
különböző határozatokat hoztak, új vezetőség 
került a párt élére, de a szektás beállítottság 
lényegében a Komintern VII. kongresszu- 
sáig megmaradt, és megakadályozta, hogy a 
kommunisták az antiimperialista harc veze- 
tőjévé váljanak. 

A könyv harmadik része Mandzsúria el- 
foglalásától kíséri nyomon a munkásmozga- 
lom alakulását, gazdagon dokumentálva mu- 
tatja be azt a változást, amely a japán támadás 
következtében az ország társadalmi-politikai 
helyzetében bekövetkezett. A harc élén, akár- 
csak a forradalom éveiben, ismét a munkás- 
osztály haladt. Hatalmas tömegtüntetésekre, 
sztrájkokra került sor, megszervezték a japán 
áruk bojkottját, míg a megszállt területeken 
a szabotázs és diverzió voltak a harc legelter- 
jedtebb formái. A Kuomintang-kormánytól 
határozott ellenállást, az agresszor , megbé- 
kítésére? irányuló politikájának feladását 

követelték, és ebben a harcban vezető szerepet 
játszottak a legális szakszervezetek, igazolva, 
hogy nemcsak engedelmes eszközök a hata- 
lom kezében. A nemzeti, antiimperialista 
mozgalom . növekedése elkerülhetetlenül erő- 
sítette a harcot a munkások gazdasági követe- 
léseiért is. A munkások japánellenes harcának 
jellemző vonása volt szerves kapcsolata a tár- 
sadalom széles rétegei hazafias mozgalmával, 
hagyományosan mindenekelőtt a diákokévad. 

A külső agresszió, a japán tőke fokozott be- 
hatolása az iparba a nemzeti burzsoázia sorai- 
ban is fokozta az antiimperialista hangulatot, 


. amely kialakította a különböző társadalmi 


erők közeledésének és egy japánellenes egység- 
front megteremtésének a reális előfeltételeit. 
Az új körülmények között különösen éle- 
sen kerültek felszínre a KKP szektás irány- 
vonalának hibái, a munkásosztálytól való el- 
szakadása. Az éles kormányellenes támadások, 
a vörös szakszervezetek szembeállítása a legális 
sárga szervezetekkel egyre inkább akadályaivá 
váltak a párt és a munkástömegek kapcsolatá- 
nak. Az erőltetett toborzási akciók a pártba és 
a vörös szakszervezetekbe, figyelembe véve a 
Kuomintang-terrort is (1934-ben gyakorlati- 
lag szétzúzták a KKP vezette sanghaji föld- 
alatti mozgalmat), csak fokozták a nehézsége- 
ket. A szerző részletesen bemutatja azt a bo- 
nyolult, időnként visszahanyatló küzdelmet, 
amely a Komintern VII. kongresszusa után 
a párt soraiban kibontakozott a szektás irány- 
zat leküzdésére, amely párosulva a tömegek, 
mindenekelőtt a munkásosztály fokozódó 
nyomásával, 1937-re elvezetett a japánellenes 
nemzeti egységíront kialakításához. 

A fentiekben csak töredékesen lehetett 
utalni a rendkívül gondolatgazdag, a szó leg- 
teljesebb értelmében hiányt pótló mű egyes 
aspektusaira, melyben a szerző széles forrás- 
anyag, sok elsődleges kínai forrás felhaszná- 
lása alapján vonta le következtetéseit. Meg- 
állapításai számos vonatkozásban túllépik a 
könyv időkeretet, sőt egy sor fejletlen or- 
szágra is vonatkoztathatók (itt mindenek- 
előtt a balos túlzásokra, a nemzeti tényező 
hangsúlyos kiemelésére gondolunk). Meg- 
győzően cáfolja azt a koncepciót, hogy a vá- 
rosok, a munkásosztály az 1925-1927-es for- 
radalom után elvesztette forradalmi potenciál- 
ját, és bizonyítja, hogy az 1930-as években 
is nagyon lényeges tényezője, sok esetben 
vezető ereje volt a nemzeti felszabadító moz- 
galomnak, a japánellenes egységíront szervező- 
désének. Fontos a szerzőnek az a tétele, hogy 
a kínai munkásmozgalomban a nacionalista- 

reformista ideológia elterjedésének megvolt a 
táptalaja; ennek objektív előfeltételeit, és 
magát a jelenséget részletesen is nyomon 
követi. Differenciáltan, kiegyensúlyozottan 
ismerteti a Kuomintang és a KKP munkás- 
politikáját. Bár csak néhány utalást tartalmaz 
a KKP által vezetett vidéki ún. szovjet kör- 
zetekre, a munkásosztály helyzete és moz- 


galma részletes taglalása alapján érzékeltetni 
képes a két forradalmi erő elszigeteltségét, a 
munkás-paraszt forradalmi szövetség akadá- 
lyait. A KKP-nak a munkásosztálytól való el- 
szakadásában lényegében az egész nemzeti 
felszabadító mozgalom ellentmondásossága 
is megnyilvánult. 

jordán Gyuia 


A SPANYOL TÖRTÉNELEM PROBLÉMÁI 


A magyar történetírásban csak időnként 
érintett, de mindig érdeklődéssel kísért or- 
szág történetéhez nagyon sok vonatkozásban 
újat nyújtó tanulmánykötet látott napvilágot 
a múlt évben Moszkvában. A különféle ter- 
mészetű, tematikájú tanulmányok a spanyol 
történelem legkülönbözőbb korszakaiba en- 
gednek bepillantást, hiszen az elsők a X-XIII. 
századba vezetnek vissza, az utolsók pedig az 
1980-as éveket elemzik. Több szerző ideoló- 
giai, mások gazdasági, s néhányan társadalmi 
folyamatokat érintenek. 

Az egész kötet bemutatására természete- 
sen nem vállalkozhatunk, ehelyett meglehe- 
tős önkényességgel kronológiai sorrendben 
és egyúttal bizonyos tematikai egységeket al- 
kotva kíséreljük meg, hogy érdemi képet 
adjunk. 

Mint jeleztük, az első tanulmányok a X- 
XIII. századba vezetnek vissza, a kötet két- 
harmada azonban XIX-XX. századi problé- 
mákkal foglalkozik. A hidat az egész kötet 
bevezető tanulmánya teremti meg, melyet a 
kötet felelős szerkesztője Sz. P. Pozsarszkaja 
írt. Azt elemzi, hogy a ,,centrifugális"? és 
,, centripetális"? erők hogyan hatottak a spanyol 
történelemben. Pozsarszkaja Pierre Vilar nem- 
régiben magyar nyelven is kiadott munkájá- 
nak megállapításait idézve azt boncolja, hogy 
a sok buktató után miként érvényesülnek bi- 
zonyos , Szintézis-törekvések". Utal arra az 
ugyancsak évszázadokon át különböző köny- 
vekben jelentkező ellentmondásokra, amelyre 
még Salvador Madariaga, a jeles spanyol 
történész hívta fel a figyelmet, hogy ti. dia- 
lektikus összefüggés állt fenn a diktatúrák, 
valamint az ugyancsak szívós és erős szepa- 
ratizmus között. Mindezt bonyolítja még az 
ország soknemzetiségű összetétele, sőt ha- 
sonlóság mutatkozik a spanyol és az orosz tör- 
ténelem, illetve a két nép helyzete között, 


$ Problemi Iszpanszkoj Isztorii. Moszkva, Nauka, 
1984. 288. p. K ; 


hiszen Európa két sarkában mindkét nép a 
legszorosabb érintkezésbe került a , Kelettel". 

Pozsarszkaja felidézi Madariaga 1930-ban 
megjelent, , Spanyolország? (, Spain", , Spa- 
nien?") c. munkájának idevágó riasztó gondola- 
tát. A centrum és a periféria ellentétét érintve 
hangsúlyozta, hogy nem pusztán a monarchi- 
ának, hanem az egész nemzetnek a válságá- 
val állnak szemben. Pozsarszkaja , mélyebbre 
nyúl?" és Marxot idézve figyelmeztet arra, 
hogy mindebben milyen nagy szerepe volt a 
gazdaságtörténet alakulásának; annak, hogy 
a francia és az angol történeti fejlődéssel el- 
lentétben itt nem jött létre olyan centrum, 
mint London vagy Párizs; a spanyol városok 
Kifelé? kereskedtek, s a városok is több- 
nyire kikötővárosok voltak. Velük szemben a 
központosítást Kasztília képviselte, de ez ka- 
tonai, bürokratikus centralizáció volt. 

Pozsarszkaja ezután több spanyol törté- 
nészt idézve azt vizsgálja, hogy a periféria 
és a centrum ellentéte miként erősödik föl a 
XVIII. és a XIX. században. Megállapítja: 
az ellentmondások ellenére a XVIII. sz. az 
integráció évszázada volt, de a tartós szintézis 
mégsem született meg. Pozsarszkaja e vonat- 
kozásban napjaink progresszív katalán törté- 
nészét, Solé-Turát idézi, aki megállapítja, 
hogy a XIX. sz. folyamán az egység annál is 
inkább széttöredezett, mert Katalónia sokkal 
gyorsabban fejlődött, mint az ország többi 
része, S a gazdaságilag erős katalán (majd a 
baszk) burzsoázia is autonómiát követelt, sőt 
részesedést az ország ügyeiben. Az ellenté- 
tek kiéleződését még fokozta a XIX. sz. végén 
a régi spanyol gyarmati világbirodalom utolsó 
maradványainak (Kuba, Fülöp-szigetek) el- 
vesztése. , 

Pozsarszkaja több évszázadon végigveze- 
tett és központi jelentőségű témájához kap- 
csolódik két olyan jellegzetesen eszmetörténeti 
tanulmány, amely két kiemelkedő spanyol 
gondolkodó, méghozzá nem konzervatív, be- 
illeszkedő, hanem lázadó, forradalmi politi- 

kus munkásságát elemzi. Az egyik tanulmány 
szerzője, 0. V. VIoszjuk, a spanyol felvilágo- 
sodás minden bizonnyal legjelentősebb alakja, 
De Jovellanos társadalmi-politikai nézetei 
kiforrásának folyamatát mutatja be. 

A kötet másik értékes tanulmánya, V. 4. 
Tyomkin írása, Francisco Pi y Margall alak- 
ját világítja meg. Pi y Margall az ötödik forra- 
dalomban, s a csúcspontot jelentő 1873-as év- 
ben játszott kormányelnökként központi sze- 
repet (Marx és Engels is többször elismeréssel 
szólt róla). Tyomkin nyomon kíséri , karrierjé- 
nek" útját, kiadott munkáit. Kimutatja, hol 
volt tapasztalható nála Hegel filozófiájának 
hatása, és mely ponton szabadult fel ez alól, 
s mikor jelentkeztek már a proudhoni gon- 
dolatok. A tanulmány azonban elsősorban a 
föderalizmus eszméjét mutatja be, melynek Pi 
y Margall lett a legjelentősebb teoretikusa. 

A XIX. és XX. századot összekötő egyik 
hidat természetesen a modern munkásmoz- 
galom kialakulása képezte Spanyolországban 
is. Erről a folyamatról A. M. Buharmedova 
írt cikket, aki elsősorban Pablo Iglesias korai 
munkáit tette vizsgálat tárgyává, bár témájá- 
nak fő címe is szélesebb spektrumot jelez: 
a szocialista propaganda néhány szempontját. 

Az Iglesias-téma valóban szorosan kap- 
csolódik a Pi y Margall-témakörhöz, mégis 
egyben új korszakot jelent. A spanyol törté- 
nelemben is az említett két személyiség, két 
politikai felfogás és a mögöttük álló két 
osztály között nemzeti történeti Rubikon hú- 
zódik. Az 1873-as köztársaságot - amelynek 
Pi vy Margall volt egyik fő alakja — megdön- 
tötték, s 1874-ben hosszú restaurációs kor- 
szak kezdődött. De még a , kemény konzer- 
vatív" uralom sem tudta teljesen megsem- 
misíteni a progresszív erőket. 1879-ben ép- 
pen Iglesias vezetésével alakult meg a Spa- 
nyol Szocialista Munkáspárt, ami - lényegi 
fordulatot jelzett. S 1881-ben liberálisabb, 
mérsékeltebb kurzus kezdődött, ez legalitást 
jelentett a szocialistáknak, köztársaságiaknak, 
sőt még az anarchistáknak is. Ez utóbbiak 
Spanyolországban, mint ismeretes, jelentős 
erőt képviseltek: a még 1881-ben megtartott 
első anarchista konferencián a szekciók már 
50000 tagot mondhattak magukénak. (Itt 
egy közbevetett megjegyzést kell tennünk. 
A szerzőnél ez érthetően csak kitekintési 
pont, de feltétlenül a javára írandó, hogy a 
régi meggyökeresedett leegyszerűsítésekkel 
szemben ezt az áramlatot is komolyan, mér- 
téktartóan mutatja be, és hangsúlyozza, hogy 
a spanyol szekciók már ekkor elmozdultak 

a régi anarchista felfogástól az anarchoszindi- 
kalizmus irányába.) 

Buharmedova hangsúlyozza, a spanyol 
szocialisták ekkoriban már ,az osztályharc 
talaján álltak, elutasítottak mindenféle komp- 
romisszumot a burzsoá pártokkal, s úgy vél- 
ték, hogy még a részleges reformokat is csak 
erővel lehet kikényszeríteni az uralkodó osz- 
tályoktól". 

A cikk szerzője érdekes és gazdag histo- 
riográfiai képet ad arról, hányféleképpen ér- 
tékelik a kortársak és az utókor több kérdés- 
ben is Iglesiast. E vita lényege, hogy meny- 
nyiben volt bénító a guesde-i hatás, meny- 
nyire tette ez merevvé, dogmatikussá Iglesias 
érvelését, többek között a lehetséges köztár- 
sasági szövetségesekkel szemben is. 

A XIX. és a XX. sz. közötti másik hidat 
Spanyolország történetében az ismeretes 
1898-as nemzedék?, az értelmiségi, túl- 
nyomórészt írókból kikerülő reformnemze- 
dék alkotta. A szovjet , hispanisztika" egyik 
erőssége, L. B. Ponomarjova e csoportosulás 
egyik nagyon ellentmondásos alakjának, Ra- 
miro de Maeztunak alakját formázta meg. 
Pontosabban, miután a progresszív Maeztu 
alakját egy másik szerző az 1979-es , Spanyol 
Évkönyvben? már megírta, ő annak a bo- 
nyolult folyamatnak az elemzésére vállalko- 
zott, hogy Maeztunál (és néhány más refor- 
mertársánál) hogyan vált a pozitív előjel 
negatívvá, miként vált a reformer Maeztu 
konzervatívvá, a Franco-rendszer ideológiá- 
jának egyik előkészítőjévé, majd hordozójává. 

Ponomarjova idézi a ma élő , nagy öregek"? 
egyik ismert spanyol történetíróját, Tunon 
de Larát arra vonatkozóan, hogy az , 1898-as 
nemzedéknél" milyen kiélezetten jelentkezett 
a , nemzethalál? gondolata és sokaknál bizo- 
nyos pesszimizmus. Már ekkor egy másik, 
őket egymástól elválasztó probléma is föl- 
vetődött bennük: az európaiság, illetve a be- 
feléfordulás, az idegenellenes , spanyolság" 
hangsúlyozása. Annak idején Maeztu még 
Unamunóval együtt lépett fel az , európaiság"? 
védelmében, méghozzá rendkívül hevesen 
és élesen. Később azonban - mint Ponomar- 
jova aláhúzza - , ugyanilyen éles volt a törés, 
amely az 1920-as években következett be ná- 
la". Kezdetben Primo de Rivera diktatúráját 
támogatta, majd a szélsőségesen jobboldali 
, tradicionalista"? irányzatnak lett egyik aktív 
hangadója. 

Természetesen felvetődik a kérdés, miért 
és hogyan következett be a törés, a fordulat. 
Erről maga Maeztu többször is szólt: csaló- 


dott a liberalizmusban, a forrudalmakban 
már csak negatív jelenséget látott, amelyek 
szerinte csak , a nemzethalált? mozdítják elő. 
Ebből következően a hajdani , európai? 
Maeztu, , a nagy 1898-as nemzedék" csoport- 
jából úgyszólván egyedül, teljes fordulattal 
visszatért a katolikus egyházhoz, amelynek 
türelmetlen, szinte inkvizíciós szellemű ter- 
jesztőjévé vált. Hajdani eszmetársa, Una- 
muno ellen is hevesen fellépett, amiért az 
antiklerikális liberalizmusával valósággal , fe- 
jétől fosztja meg a spanyol patriotizmust?. 
Jobbrafordulásában lényegi szerepet játszot- 
tak a forradalmak. Mint íÍrja: ,,1917-től 
Spanyolország elvileg új helyzetbe került . . . 
és nemcsak Spanyolország, hanem a többi 
nemzet is... az orosz forradalom sokkal 
fontosabb, mint az 1789-es francia forrada- 
lom". S ebből a tételéből kiindulva mind a 
monarchiának, mind Primo de Rivera diktá- 
tornak is azt hányta szemére, hogy túlságosan 
elnézőek, , túlságosan liberálisak" voltak a li- 
berálisokkal és a baloldallal szemben. 

S ezzel el is érkeztünk az 1930-as évek- 
hez. A magyar olvasónak sem kell hosszasan 
bizonygatni, hogy milyen hely illeti az 1930- 
as éveket a spanyol történelemben. E kor- 
szakot a kötet három írása idézi föl. 7. M. 
Tepper, a spanyol polgárháborús korszak is- 
mert szovjet kutatója, ezúttal valóban szó 
szerint arra vet fényt, hogy Hemingway, az 
,Akiért a harang szó!" c. regényében tulajdon- 
képpen kiket mintázott meg, s milyen forrás- 
anyagra támaszkodott. Tepper nem találgat: 
írásokra, ismeretségekre, szóbeli informáci- 
ókra támaszkodhat. Felkutatta, kikkel talál- 
kozott akkor Hemingway, többek között a 
kulcsszerepet játszó Pravda-tudósítóval, M. 
Kolcovval, akinek , naplóját?" magyar nyelven 
is olvashattuk, s aki végül is az amerikai Írót 
összehozta nemcsak a szovjet misszióval, 
hanem a robbantókkal, a partizánmunka azon 
hőseivel, akiknek alakjából azután Hemingway 
összegyúrta a maga hősét. Tepper földrajzilag 
és történetileg is valószínűsít sok eseményt, 
alakot, de hangsúlyozza, hogy az író sok 
eseményt szándékosan , vegyített". Tepper 
írása mindenesetre valóságos történeti utó- 
szó lehet a már több nemzedék számára ,  alap- 
művé" vált regényhez. 

A korszak másik ismert szovjet történet- 
írója, M. T. Mescserjakov ezúttal arról Ír, 
hogy a bolgár hivatalos diplomácia miként lát- 
ta a Franco-kormányzat helyzetét és politiká- 
ját. Érdekes módon a bolgár—spanyol diplo- 
máciai kapcsolat hosszú éveken át csak ügy- 


vivői szinten maradt, s tulajdonképpen a 
Berlin felé igazodó bolgár kormányok követi 
szinten már Franco rendszerével létesítettek 
diplomáciai kapcsolatot. A bolgár diplomaták 
- ahogy Mescserjakov jelentéseiket ismerve, 
azokat idézve megállapítja — elég éles szemű- 
ek voltak, jól látták a Franco-kormány belső 
nehézségeit, a gazdasági pusztulás méreteit, 
a sokféle belső politikai fenntartást. Bár je- 
lentéseik, tudósításaik sokszor csak másod- 
rendű forrásértékűek (ritkán közölnek a leg- 
illetékesebbekkel való találkozások alapján 
érdekes kulisszatitkokat), mégis hasznos ki- 
egészítő adalékokként szolgálhatnak. A bolgár 
diplomatákat érthetően elsősorban az foglal- 
koztatta, hogy Franco mikor , áll be a sorba", 
s mikor lép hadba a tengely oldalán. E kérdés- 
ben nagy eltérések is tapasztalhatók jelentése- 
ikben, de ez az ingadozás bizonyos fokig 
magában a spanyol politikában és diplomá- 
ciai nyilatkozatokban is megfigyelhető. Alap- 
jában azonban mégis világos, hogy Franco az 
első pillanattól kezdve nem kívánt hadba 
lépni, még jobban függeni Hitlertől és Mus- 
solinitól. Sok szempontból az angol kaput is 
mindvégig tudatosan nyitva tartotta, s mint 
Mescserjakov hangsúlyozza: a tengelyhatal- 
mak felé is elég ügyesen lavírozott, eredmé- 
nyesen hitegette e kormányokat nyilatkoza- 
tokkal, részengedményekkel. Ez persze le- 
egyszerűsített kép, a szovjet történész maga 
is hangsúlyozza a spanyol vezető elitben 
levő feszültségeket, koncepciós eltéréseket: 
S. Suner, a külügyminiszter, s egyidőben a 
Falange vezére, valóban háborúba kívánt 
lépni a tengely oldalán, s e kérdésben is ellen- 
tétek voltak a katonák és a Falange között, de 
Franco ügyesen manőverezett. 

A harmadik tanulmány a római, berlini, 
lisszaboni, párizsi és londoni magyar követek 
jelentései alapján nyújt adalékokat egy kettős 
folyamatról: a német-olasz katonai interven- 
ció tényeiről (maguk az illetékes olasz veze- 
tők nyilatkoztak erről a római magyar diplo- 
matáknak), illetve a benemavatkozási politi- 
káról. E tanulmány szerzője e sorok Írója, a 
kötet egyetlen külföldi szerzője. 

Végül a könyv harmada napjaink történe- 
téhez vezet. Ezt a részt több szempontból is 
érdemes közelebbről megvizsgálni, nemcsak 
azért, mert az itt feldolgozott korszak meglehe- 
tősen ismeretlen számunkra, hanem , mód- 
szertanilag" is érdekes, hogy milyen forrás- 
bázisról milyen témákat dolgoztak fel e vonat- 
kozásban a szovjet szerzők. Az egyik tanul- 
mány a szakszervezetekkel foglalkozik az 

1980-as évek fordulóján, egy másik az egye- 
temek és főiskolák, illetve a diákság helyzeté- 
vel a Franco-rendszer után. Tulajdonképpen 
ehhez a korszakhoz tartozik egy másik írás is, 
amelynek szerzője E. B. Bunyina, azt vizs- 
gálja, hogy az 1940-es évektől az 1970-es 
évekig hogyan szövődtek kapcsolatok a kom- 
munisták és a katolikusok között (aminek még 
a munkásbizottságokban is megvannak a jól 
látható nyomai) Külön cikk foglalkozik 
Suarez 1977-es törvényalkotási tevékenységé- 
vel, vagyis a reformok és a Franco-rendszer 
s, lebontásának"? folyamatával. Egy másik 
tanulmány témája az, hogy napjainkban 
Spanyolországban milyen politikai és szociá- 
lis erők ütköznek meg arról vitázva: belépjen-e 
Spanyolország az Európai Gazdasági Közös- 
ségbe. 

Lehetetlen ennek az utolsó harmadnak 
alapos bemutatása. Csak annyit hangsúlyoz- 
hatunk, hogy például a szakszervezeti cikk 
rendkívül részletesen követi nyomon az ese- 


ményeket: a munkaügyi törvényalkotást, a 
két nagy szakszervezet taglétszámának alaku- 
lását. Hangsúlyozza, hogy a spanyol talajon 
milyen sajátos örökséget jelent a rendkívül 
sok egyéb szakszervezet léte is, amelyeket a 
szerző szintén bemutat. Rávilágít a munka- 
nélküliség jelenségére, ami nyugat-európai 
méretek között is megdöbbentően magas, és 
természetesen a szakszervezetek számára is 
alapproblémát jelent. Ennek a tanulmánynak 
a szerzője ugyanúgy, mint a többi , jelenkor- 
történeti"? írásé, minden esetben egyformán 
támaszkodik a kommunista, szociáldemokrata 
orgánumokra, de emellett az ismertebb spa- 
nyol folyóiratokra, napilapokra, a kiterjedt 
spanyol és nem spanyol újabb történeti, 
politikai és közgazdasági irodalomra. Vagyis 
a szerzők forrásbázisukat tudatosan szélesre 
kívánták nyitni, s olyan fontos kérdésekről 
írnak, amelyekkel nálunk alig-alig foglalkoz- 
nak. 

Jemnitz János 


NÉPI DEMOKRATIKUS FORRADALOM DEBRECENBEN 


ÉS HAJDÚ MEGYÉBEN 


Az 1970-es évtized második felétől, ahogy 
egyre inkább sor került a népi demokratikus 
átalakulás főbb fejlődési folyamatainak a fel- 
dolgozására, a kutatók figyelme növekvő mér- 
tékben a tájegységek történéseinek a feltárásá- 
ra és bemutatására irányult. A feltáró munka 
eredményeként a közelmúltban adták ki a 
felszabadulást követő hónapok fontosabb for- 
rásait bemutató Hajdú-Bihar megyei váloga- 
tást, majd megjelent a népi demokratikus 
forradalom Hajdú-Bihar megyei dokumen- 
tumait közreadó kötet is. (Ismertetésüket 
lásd: Párttörténeti Közlemények, 1981. 4. sz. 
233-235. o. és 1982. 4. sz. 239-242. o.) 
A kutatások eredményeit közrebocsátó mű- 
vek sorában ezúttal gazdag forrásbázisával, 
polemikus hangvételével hívta fel magára a 
figyelmet Mikecz Ferenc monográfiája, amely 
a Debrecen és Hajdú megye népi demokrati- 
kus átalakulásának győzelméért folytatott 
harcot ismertette. 

A szerző munkája első részében a tájegy- 
ség társadalmi-gazdasági viszonyait elemezte, 
megállapítva, hogy e területen a környező 


$ Mikeccz Ferenc: Az MKP vezette forradalmi erők 
harca a népi demokratikus átalakulásért Hujdú megyé- 
ben, 1944-1948. Akadémiai Kiadó, 1984. 251 p. 

megyéktől eltérően koncentráltabb volt a 
gazdasági fejlődés, a lakosság kevés és nagy 
lélekszámú helységekbe tömörült, s az őster- 
melésből élő népesség száma meghaladta az 
országos átlagot, míg az iparban foglalkozta- 
tottaké elmaradt tőle. Sajnálatos azonban, 
hogy következtetései levonásához Mikecz 
Ferenc az 1930-as és nem az 1941-es nép- 
számlálás adatait használta fel, noha az utób- 
biak az időbeli közelség miatt hitelesebb 
képet nyújtottak volna a felszabadulás perió- 
dusáról. 

Hajdú megye és Debrecen politikai életé- 
nek a kibontakozása azonnal megindult a har- 
cok lezárulása után. E tájegységen is a leg- 
gyorsabban talpra álló erő a kommunista párt 
volt. A szervezeti életét valamivel később 
megindító SZDP és FKP esetében azonban 
a politikai küzdelmek szempontjából fontos 
vonás lett, hogy mindkét párt helyi vezetősé- 
ge az országos központok jobbszárnyának 
egyik legerősebb támaszát jelentette. Az em- 
lített tény 1944 végén és 1945 tavaszán azért 
érdemelt külön figyelmet, mert Debrecen 
volt a felszabadult országrész , fővárosa", 
itt tevékenykedett az Ideiglenes Nemzeti 
Kormány, amelyen belül a népi demokrati- 
kus rend megszilárdításának a folyamata éles 


osztályharcban ment végbe, s ez részben 
kölcsönhatásban volt a helyi politikai erő- 
viszonyokkal. 

A súlyos háborús pusztítások nyomainak 
eltüntetését e tájegységen is a szervezett dol- 
gozók vállalták magukra, akik az újjáépítés 
kibontakozásakor széles munkásrétegeket át- 
fogó szövetkezeti mozgalmat kezdeményez- 
tek; a munka irányítását pedig öntevékenyen 
elsősorban az üzemi bizottságok vállalták 
magukra. 

A monográfia megállapította, hogy a föld- 
osztás folyamatát a megyében döntően be- 
folyásolták a sajátos földbirtokviszonyok, hi- 
szen itt lényegében nem volt feudális eredetű 
nagybirtok. Emiatt a földnélküli parasztság 
igényeit más megyéknél nehezebben lehetett 
kielégíteni. Így állott elő az a sajátos helyzet, 
hogy míg 1945 tavaszán a felszabadult or- 
szágrész számos vidékén a földek kimérése 
már lényegében befejeződött, Debrecenben 
és jó néhány környező településen még el 
sem kezdődött. A felosztható kevés föld- 
terület miatt a földigénylők aránya elmaradt az 
országos és a tiszántúli átlagtól, ami egyrészt 
az igénylők alaposabb  megválogatásával, 
másrészt a középparaszti és kulákbirtokok 
nagyobb számával függött össze. 

1945 áprilisától, az Ideiglenes Nemzeti 
Kormány Budapestre költözésével a helyi po- 
litikai viszonyok számos vonatkozásban meg- 
változtak, hiszen a pártok országos központjai 
szintén a fővárosba kerültek, s ezzel kibonta- 
kozott az általuk közvetlenül kevésbé befo- 
lyásolt politikai élet. 

Munkája második részében Mikecz Fe- 
renc az 1945 májusától a nemzetgyűlési vá- 
lasztásig terjedő időszakot vizsgálta. Ezekben 
a hónapokban az SZDP és az FKP debreceni 
és megyei vezető szerveiben erőteljes jobbra- 
tolódás bontakozott ki, amely a koalíciós 
pártok közötti együttműködésben állandó súr- 
lódások forrását jelentette. Ugyanakkor azon- 
ban fokozatosan megerősödött a koalíció 
kommunisták vezette baloldala is, ebben leg- 
jelentősebb súlya az NPP szervezeteinek 
volt, amelyek országos viszonylatban Hajdú 
megyében lettek a legerősebbek. A pártok 
között kiéleződött a harc a mezőgazdasági ter- 
melés megszervezése körül, de a két mun- 
káspárt sem tudott megfelelő módon egy- 
ségesen állást foglalni az ipar helyreállításá- 
ban, a munkásság helyzetének a javításá- 
ban, az üzemi bizottságok szerepének a meg- 
ítélésében. Ez tette egyúttal lehetővé azt is, 
hogy a kisgazdák debreceni vezetői a város 


újjáépítésének halogatásával közvetlenül aka- 
dályozzák a helyreállítás munkáját. 

1945 nyár végén Hajdú megyében is meg- 
kezdődött a nemzetgyűlési választás előkészí- 
tése. Az előkészületek időszakában az FKP, 
felhasználva közigazgatási pozícióit, hozzá- 
járult a mezőgazdasági beszolgáltatás szabotá- 
lásához, az SZDP debreccni vezetői viszont 
a közellátás biztosításáért folyó küzdelemben 
hagyták magukra a kommunistákat. A vá- 
lasztási küzdelem mindezeken túl is szükség- 
képpen kiélezte a pártok közötti ellentéteket, 
és háttérbe szorította az összetartó érdekeket 
- állapította meg a szerző. A választási agitá- 
cióban különösen a kisgazdák hangja vált 
élesen támadóvá, de a szociáldemokraták helyi 
vezetősége is úgy vélte, hogy a többség meg- 
szerzése érdekében szabad kezet kapott bár- 
milyen rétegek szavazatainak a megnyerésére. 
Az MKP a , Kenyeret, jó pénzt, rendet!" 
jelszót tekintette agitációja alapjának. A nem- 
zetgyűlési választás helyi eredményei (noha 
nem igazolták a baloldali pártok reményeit) 
jócskán eltértek az országos átlagtól. Az FKP 
Hajdú megyében és Debrecenben egyaránt 
több százalékkal elmaradt az országos átlag- 
tól. Az NPP az országosnál kiugróan jobb 
eredményt ért el a megyében, ugyanakkor 
Debrecenben lemaradt a magyarországi átlag 
mögött. Az SZDP a megyében az országosnál 
rosszabb eredményt ért el, viszont Debrecen- 
ben kiugróan több szavazatot kapott. Az MKP 
a megyében az országosnál valamivel több, 
míg Debrecenben kevesebb szavazatot ért el. 
Az összesítés mindezek alapján azt tükrözte, 
hogy Hajdú megyében és Debrecenben az 
országos eredményektől eltérően a baloldali 
pártok minimális többséget szereztek. 

A kötet harmadik része a nemzetgyűlési 
választástól az MKP III. kongresszusáig ter- 
jedő időszakot vizsgálta, megállapítva, hogy 
helyi szinten a koalíciós pártok együttműkö- 
dése előtt nagyobb akadályok voltak, mint 
az országos politikában. Az FKP megyei 
vezetői — az országos pártvezetés többségével 
ellentétben - 1945 végén elérkezettnek látták 
a teljes politikai fordulat idejét, s a polgári de- 
mokrácia konszolidálásán túlmenően kiálltak a 
horthysta rendszer mellett is. Hamarosan 
azonban fel kellett ismerniük, hogy az erő- 
viszonyokat nem elsősorban a választási ered- 
mények, hanem a harcra kész tömegek állás- 
foglalásai határozzák meg. 

Az SZDP helyi vezetőségét uraló jobb- 
oldal kísérletet tett a párton belüli baloldaliak 
elszigetelésére, és a két munkáspárt együtt- 

működése helyett a hangsúlyt a rivalizálásra 
és a kommunistaellenességre helyezte. 

A pártok közötti küzdelem 1945 végén, 
1946 elején számtalan területen bontakozott 
ki. Az FKP megyei vezetősége nyíltan szembe- 
fordult a köztársasági államforma megterem- 
tésével, s megkezdte a kiosztott földek vissza- 
perlését. A kisgazdák emellett kísérletet tettek 
egy kommunistaellenes egységíront kialakí- 
tására, amely kudarcot vallott ugyan, mégis 
rávilágított a munkásegység Hajdú megyei 
ingatag helyzetére. 

A Baloldali Blokk megalakulása után a 
debreceni munkások egységesen és határozot- 
tan felléptek akcióprogramja mellett, és egy 
minden korábbinál szélesebb tömegmozgal- 
mat bontakoztattak ki. Mikecz Ferenc rá- 
mutatott arra, hogy a kisgazdák vidéki szer- 
vezeteinek és a debreceni vezető szerveknek 
a magatartása eltért egymástól: az FKP tag- 
ságának jelentős része támogatta a Baloldali 
Blokk platformját. A tömegakciók során a kis- 
gazdák soraiból megkezdődött a lemorzsoló- 
dás, valamint a tagság átáramlása nagyobb- 
részt az SZDP-be és kisebb mértékben az 
NPP szervezeteibe. Ez a tendencia (a tagság 
kispolgári felhígulása) az SZDP erősödő 
jobbratolódását eredményezte, míg a kommu- 
nisták megyei szervezeteiben a sikerek után 
elbizakodottság és türelmetlenség kapott 
lábra. 

A kötet záró részében Mikecz Ferenc az 
1946 őszétől a két munkáspárt egyesüléséig 
terjedő periódus eseményeit taglalta, de ke- 
vésbé részletesen, mint munkája korábbi fe- 
jezeteiben. Ennek ellenére változatlanul nagy 
figyelmet fordított a sajátos helyi vonások ki- 
fejtésére, ami az előző részekben is a mű eré- 
nyét jelentette. A szerző a stabilizációt követő 
gazdasági és politikai helyzet vázolása után az 
MKP III. kongresszusának az előkészítésével 
és megyei hatásaival foglalkozott. Rámuta- 
tott, hogy az FKP helyi vezetői - a Nagy 
Ferenc által képviselt vonalra támaszkodva - 
elsősorban a gazdasági élet területén újból 
támadásba lendültek: gátolták a mezőgazda- 
sági beszolgáltatást, érdektelenül szemlélték 
a munkanélküliséget és az enyhítésére szer- 
vezett közmunkákat. Felerősödött a szociál- 
demokrata jobboldal vezetőinek egységbontó 
magatartása ís, amelyet mi sem tükrözött 
jobban, mint, hogy a debreceni végrehajtó 
bizottság osztatlanul egyetértett a Peyer- 
memorandummal. A kommunisták az FKP 
elleni küzdelemben különbséget tettek a 
jobboldali beállítottságú megyei és debreceni 

vezetők, valamint a baloldali szervezetek és 
tagok között. 

Az 1947. évi országgyűlési választáson me- 
gyei szinten tizenegy párt versengett a vokso- 
kért. A szociáldemokraták ezúttal is vérmes 
reményeket tápláltak, és fő ellenfelüknek a 
kommunistákat tekintették. Az NPP is gyak- 
ran agitált antikommunista hangvétellel, míg 
az országos szinten megtisztult kisgazdapárt 
propagandájában teret kapott az új földreform 
ígérete. A kommunisták a választási kampány 
során rendszeresen és nyilvánosan feltárták 
az FKP országos és helyi vezetősége közötti 
politikai különbséget, követelve a megyei és 
városi vezetés megtisztítását a jobboldaltól. 
Válaszul a megyei kisgazda vezetők szélsősé- 
ges tömegakciókat provokáltak. A választási 
előkészületek ilyetén való lefolyása erősen ki- 
élezte a koalíciós pártok közötti viszonyt és 
egyúttal elvonta a figyelmet az ellenzéki pár- 
tokkal szembeni küzdelemtől. 

Az országgyűlési választás eredményeinek 
az értékelése azt tükrözte, hogy az 1945-ös 
nemzetgyűlési választáshoz képest az MKP 
jelentősen előretört és az országosnál jobb 
eredményt ért el. Az NPP is tovább javította 
korábbi eredményét, s az országos átlagnál 
jobban szerepelt. A szociáldemokraták azon- 
ban az országos arányokhoz viszonyítva is 
visszaestek, míg a kisgazdák jobban szerepel- 
tek a magyarországi átlagnál. Az ellenzéki 
pártok az országosnál kevesebb szavazatot 
kaptak. A választás eredményének elemzése 
alapján Mikecz Ferenc jogosan állapította 
meg, hogy a megyében pozitív változás zajlott 
le, amelynek során a népi demokratikus át- 
alakulás ellenfelei az ellenzéki pártok mögött 
sorakoztak fel, míg a koalíción belül a polgári 
érdekeket már csupán az FKP és az SZDP 
megyei vezetőségének egy része támogatta. 

Az országgyűlési választást követő politikai 
válság napjaiban a kommunistáknak elsősor- 
ban az SZDP jobboldali vezetőivel kellett 
megküzdeniük, akik követeléseik mögé töme- 
geket igyekeztek felsorakoztatni. A helyi kis- 
gazdák jobboldali vezetői azt hirdették, hogy 
világnézetileg - az FKP és az ellenzék szava- 
zatait összeadva -— a polgári pártok győztek. 
A kommunistáknak ezekkel a törekvésekkel 
szemben vívott harca - hangsúlyozta a szerző 
— nemcsak helyi szinten volt jelentős, hanem 
országosan is elősegítette a politikai válság 
megoldását. Mikecz Ferenc annak a vélemé- 
nyének adott hangot, hogy: ,, Az 1947. évi 
választásokkal és a második Dinnyés-kor- 
mány megalakulásával lényegében eldőlt a 


politikai hatalom kérdése Magyarországon a 
munkásosztály javára." (209. o.) 

A munka záró fejezetei a szociáldemokrata 
jobboldal elleni harcot és a két munkáspárt 
egyesülését vizsgálták. 1947 végén az SZDP 
megyei és debreceni vezetői nem értettek 
egyet a forradalmi fejlődés felgyorsulásával, 
és ez fokozott ellenállásra ösztönözte őket. 
Sérelmi politikát folytatva igyekeztek meg- 
bénítani a helyi állami szervek munkáját. 
Emiatt a kommunisták figyelmét a Dinnyés- 
kormány megalakulását követő hetekben any- 
nyira lekötötte a szociáldemokrata jobboldal 
elleni harc, hogy érdemben kevés figyelmet 
és erőt fordítottak az FKP és az NPP bal- 
szárnyának a támogatására, ezért késve ismer- 
ték fel a kisgazdák soraiban ekkoriban kibon- 
takozott pozitív irányú erjedést. Pedig a me- 
gyei jobboldali szociáldemokrata vezetőség 
valójában akkor szigetelődött el, amikor az 
MKP, az NPP és az FKP között normalizá- 
lódtak a kapcsolatok. A megyei szakszervezetek 
aktívaülése már napokkal az SZDP Buda- 
pesti Végrehajtó Bizottságának a hasonló 
jellegű határozata előtt harcot kezdeménye- 
zett a szociáldemokrata jobboldal ellen. A jobb- 
oldali szociáldemokrata vezetők ugyan még 
tettek egy kísérletet a baloldaliak visszaszorí- 
tására és megfélemlítésére, de az ellenük irá- 
nyuló szervezeti intézkedéseket már nem aka- 
dályozhatták meg. A szociáldemokrata párt- 
tagok átlépése a kommunisták soraiba Hajdú 
megyében már 1947 végén olyan méreteket 
öltött, hogy fenyegette a helyi szervezet létét 
is. 1948 tavaszán, a két munkáspárt egyesülése 
előkészítésének az időszakában, az MKP 
helyi szervei egyre türelmetlenebbül sürget- 
ték az SZDP megtisztítását, és differenciálat- 
lanul azonosították a jobboldali vezetőket a 
pártfegyelemhez ragaszkodó egyszerű párt- 
tagokkal. 

Mikecz Ferenc, végigtekintve a mintegy 
négy év eseményein, összegezte azokat a leg- 

fontosabb sajátosságokat, amelyek ebben a pe- 
riódusban jellemezték Hajdú megyében a 
népi demokratikus átalakulást. Rámutatott, 
hogy valamennyi forradalmi akció előkészítése 
és végrehajtása a szakszervezetek mozgósítá- 
sával zajlott le. Az MKP helyi szervezetei tá- 
mogatták az NPP országos viszonylatban is 
egyedülálló tömegbázisának a kialakítását, 
amely így a kommunistáktól még idegenkedő 
paraszti tömegek számára a kisgazda politiká- 
val szemben tényleges alternatívát jelentett. 
A szerző a megyei tapasztalatok figyelembe- 
vételével amellett foglalt állást, hogy hazánkban 
a népi demokratikus forradalom két szakasz- 
ban zajlott le, amelyek azonban erősen össze- 
fonódtak. Külön értékelte a nemzeti bizottsá- 
goknak a népi demokratikus forradalomban 
betöltött szerepét és rámutatott, hogy kezdeti 
gyengeségük és háttérbe szorulásuk okát nem 
lehet csupán a kérdés elméleti kidolgozatlan- 
ságában keresni, hanem figyelembe kell venni 
azt is, hogy az államigazgatásba való beépíté- 
sükre nem volt lehetőség. A későbbi években 
azonban éppen e problémakört nem dolgozták 
ki, s ez hiba volt. 

Kritikus hangvételével, az országos poli- 
tika Hajdú megyei érvényesülésének és sajá- 
tosságainak a bemutatásával a monográfia 
hozzájárult a népi demokratikus átalakulás 
folyamatainak árnyaltabb megítéléséhez. A 
tiszántúli és dunántúli megyék adataival, 
főbb jellemzőivel való összevetés a kötet 
lapjain jól mutatta be azt, hogy a fő vonásai- 
ban azonos fejlődésvonal mennyire eltérő 
társadalmi-gazdasági feltételek, körülmények 
között tört utat magának, és ez mekkora 
rugalmasságot kívánt a helyi szinten dolgozó 
kommunistáktól, baloldali személyiségektől. 
E monográfiához hasonló színvonalú alkotá- 
sok sora elősegítheti, hogy a népi demokrati- 
kus forradalom korszakáról alkotott történeti 
képünk tovább mélyüljön, gazdagodjon. 


Botos János 


A MISKOLCI ÉS BORSODI MUNKÁSMOZGALOM TÖRTÉNETÉHEZ 


1869-1944"9 


Négy vaskos kötet, több mint 1200 dokumen- 
tum, kiemelkedően gazdag magyarázó jegyzet- 
apparátus és bibliográfia - ez a miskolc-bor- 


2 Források a borsodi és miskolci munkásmozgalom 
történetéhez. Összeáll.: Beránné Nemes Éva és Román 
érte I. k. 1869-1918. Miskolc, 1975., II. k. 1918-1929. 

Miskok, 1978. III. k. 1930-1938. Miskolc, 1979., 
IV. k. 1938-1944. Miskolc, 


sodi munkásmozgalom több mint hét évtize- 
det felölelő történetének forrásdokumentáció- 
ja. A négy kötet (az eredeti elképzelés szerint 
kettőt terveztek) 1869-1918, 1918-1929, 
1930-1938, 1938-1944 közötti szakaszokra 
bontja a forrásokat, de úgy, hogy az 1918. 
október 31. és 1919. augusztus 1. közötti idő- 

szakot csupán , átvezető"? jelleggel jelzi 27, 
részben kisebb jelentőségű dokumentum köz- 
lésével. A polgári demokratikus forradalom és 
a Tanácsköztársaság történetéről másutt már 
korábban publikált források ezt az áthidalást 
valóban elfogadhatóvá teszik, bár megfonto- 
landó lett volna ennek a periódusnak a maga 
helyén megfelelő terjedelmet biztosítani, 
éppen a sorozat teljességének igényével, még 
akkor is, ha ez esetleg egyes iratok újraközlé- 
sét jelentette volna. Mellettük azonban a szé- 
les körű forrásfeltárás, amely kiterjedt a 
megyei levéltár állományán kívül a Magyar 
Országos Levéltárban őrzött minisztériumi és 
vállalati iratokra, az MSZMP KB Párttörté- 
neti Intézete Archívumának fondjaira, a helyi 
és a szakszervezeti sajtóra, a korabeli hivatalos 
kiadványokra, minden bizonnyal számos 
eddig ismeretlen, új dokumentumot is nap- 
világra hozott a két forradalom hónapjainak 
történetéről. 

A földrajzi határokat a kötetek címe vilá- 
gosan mutatja és az egyes szerkesztői beveze- 
tők az adott időszakban részletesen el is igazít- 
ják az olvasót, hiszen más volt a történeti 
Borsod megye területe 1924 előtt és más 1924- 
1938 között (utóbb Borsod-Gömör-Kishont 
vm.) vagy éppen 1949 után (ekkor 14 község 
került Heves megyéhez). 

Tartalmilag a szerkesztők munkájának 
egyik lényeges szempontja volt, hogy a mun- 
kásmozgalom történetének komplex bemuta- 
tására vállalkoztak és ennek jegyében a gazda- 
sági-társadalmi viszonyok, a munkásosztály 
fejlődésének, helyzetének figyelemmel kíséré- 
sét is mindvégig feladatuknak tekintették. 
Jól példázzák ezt az első kötetben közzétett 
— és országosan is kevéssé ismert — ipartestü- 
leti, szakmai szociális és kulturális egyesületi 
vonatkozású dokumentumok az 1870-1890-es 
évekből, a fejlődő gyáripari üzemek munka- 
rendjével, belső viszonyaival összefüggő 
iratok. Hasonló módon törekedtek más 
vonatkozásban a két világháború közötti 
keresztényszocialista jellegű munkásszervez- 
kedések jelzésére, vagy az 1940-es évek széles 
körű antifasiszta összefogásának ábrázolására. 

Feltétlenül kiemelésre kívánkoznak az 
egyes kötetek által érintett jelentősebb témák 
közül a századfordulón lezajlott bányász- 
sztrájkokra, az 1890-es évek szociáldemokrata 
szárnypróbálgatásaira, a hatósági önkényre, 
a századelő szakegyleteinek és szakszervezetei- 
nek tevékenységére, az állami  vasgyárak 
munkásságának és a bányászoknak az 1917-es 
megmozdulásaira, az 1920-as évtized kiterjedt 

bérmozgalmaira, a munkás kultúr- és sport- 
mozgalomra, az országgyűlési és törvényható- 
sági választásokon való szociáldemokrata rész- 
vételre, és nem utolsósorban az illegális kom- 
munista mozgalomra, az 1936-os nagy sztrájk- 
hullámra, a szociáldemokrata pártélet minden- 
napjaira, a kezdeti nyilasellenes szociáldemok- 
rata akciókra, a hadiüzemi munkásság háború- 
ellenes, tiltakozó magatartására, az 1943. 
szeptemberi diósgyőri béketüntetésre, a Béke- 
párt helyi kapcsolataira ésa MOKAN Komité 
harcaira vonatkozó iratok, újságcikkek. Mind- 
ez természetesen csupán villanásnyi felsorolás 
a dokumentum-tengerből, amelyből kibonta- 
kozik Miskolcnak és környékének a magyar 
munkásmozgalomban betöltött jelentős szere- 
pe, és láthatóvá válnak a mozgalom helyi 
sajátosságai. Arányos a tartalom szűkebb 
földrajzi megoszlása is, és a miskolciak, diós- 
győriek mellett szép számmal olvashatjuk az 
ózdi, mezőkövesdi, sajószentpéteri vonatko- 
zású forrásokat. . 

Noha a szerkesztők nagyobb terjedelmű 
történeti bevezető tanulmányok írására nem 
vállalkoztak, valamennyi kötetben összegez- 
ték, jelezték a legfontosabb eseményeket és 
időpontokat, ezzel is segítve a jobb tájékozó- 
dást, megismerést. Hasonló céllal készültek 
a kitűnő rövidítésjegyzékek (ezekre annál is 
inkább szükség van, mert az iratokat szó sze- 
rint, szöveghűen közölték!) , a felhasznált 
források és a szakirodalom jegyzékei, a kötetek 
végén pedig a hely- és személynévmutató, 
valamint az igen jól részletezett tárgymutató. 
Ez utóbbi jelentőségét egy igen lényeges mód- 
szertani szempont hangsúlyozza: a források 
közlési rendje mereven igazodik a keletkezés 
megállapítható időrendjéhez, és ez alól a szo- 
ros tartalmi összefüggések esetén (pl. egy je- 
lentéstételre felszólító minisztériumi leirat 
és maga a jelentés) sem tettek kivételt. 

Valamennyi dokumentum rövid, szaksze- 
rűen megfogalmazott címet visel, amelyből 
kitűnik az irat készítőjének és címzettjének 
funkciója, és amely jelzi az írat tartalmát. 
Sajtócikkek esetében természetesen csak a 
tartalom rövid megjelölése került a címbe. 
A levéltári források közlése teljes terjedelem- 
ben, szó szerint történt, ami magában foglalja 
az irat minden formai ismertetőjegyét: a fej- 
lécet, iktatószámot, hivatkozási számot, tár- 
gyat, a címzett rangját. Ilyen szígorú szem- 
pontok érvényesítése mellett viszont kevéssé 
érthető, hogy a hagyományos közlési gyakor- 
lattól eltérően miért nem jelölték pontosan a 
dokumentumokból kihagyott részek helyét és 


miért nem utaltak a kihagyott rész tartalmára 
ott, ahol mégis rövidítve közölték. 

A közölt forrástól tipográfiailag jól elvá- 
lasztottan következik a forrás lelőhelyének 
megjelölése, majd a jegyzetanyag. Ebben ol- 
vasható (irat esetében) a pontos irattani leírás, 
továbbá a kapcsolódó iratok tartalma (nem 
egyszer teljes szövege), az adott témával kap- 
csolatos újságcikkek annotált bibliográfiája. 
Érdemes megemlíteni, hogy a jegyzetekben 
történt teljes szövegű iratközlések esetében a 
, fő-irat?" tartalma jelentőségében sokszor 
meg sem közelíti a jegyzetben publikáltét. 
Kiragadott, de jellemző példaként említeném 
a jegyzetelés mélységének illusztrálására, 
hogy a II. kötetben az 1923. augusztusi diós- 
győri vasgyári munkabeszüntetésről közölt 
Népszava-cikkhez (143. sz.) a helyi sajtó 11 
cikkét sorolják fel; az 1926. decemberi or- 
szággyűlési választásokkal kapcsolatos Nép- 
szava-tudósításhoz (214. sz.) ismertetik a helyi 
sajtó választási cikkeit az MSZDP-ről és az 
egyes képviselőjelöltek beszédei, illetve vá- 
lasztási röplapok terjesztése miatt indított 
ügyészségi eljárások lefolyását. 

A 120 nyomdai ívet felölelő vállalkozás a 
. munkásmozgalomtörténet helyi kutatásában, 
terjedelmében és tartalmában egyaránt joggal 
csatlakozik a részben hasonló jellegű pécs- 
baranyai, szeged-csongrádi, székesfehérvári 
és győr-—soproni kötetek sorához. Az össze- 
vetés azonban csak viszonylagos lehet, mert 
az említett kiadványoktól eltérően, mint az 
látható, a miskolciak nem a legfontosabb for- 
rások kiemelésére, nem válogatásra, hanem 
lényegében teljességre törekedtek. Ezt jelzi 
az a tény, hogy a kötetenként sorszámozott 
300-300 sajtó -és levéltári dokumentum 
mellett jelentős a jegyzetekben közölt forrá- 
sok mennyisége is. (Ugyanakkor nem közöltek 
egyetlen másutt már közzétett forrást sem.) 
A válogatói és szerkesztői szándék kétségte- 
len: váljék nyomtatásban hozzáférhetővé mi- 
nél több, a kutatómunka során feltárt doku- 


mentum. Messze vezetne és tetemesen meg- 
haladná a recenzió kereteit és célját, ha e szán- 
dék előnyeit és hátrányait külön-külön mér- 
legre tennénk. Ám mégsem hallgathatjuk el, 
hogy a legújabb kori iratok kiadásában a tel- 
jesség még a látszólagosan korlátlan gazda- 
sági lehetőségek esetében is csupán illúzió 
lehet, és nem mentheti fel a kutatót (miként 
jelen esetben sem menti fel) a további tájéko- 
zódás alól, de nem mentesítheti, megítélésünk 
szerint, a szerkesztőket sem a szigorúbb, orien- 
táló, szelektáló válogatás felelősségétől. ( Illesse 
azonban itt is elismerés a sorozat kiadóját, 
Miskolc Megyei Város Tanácsát, amely a 
szükséges pénzügyi fedezetet biztosította.) 
A válogatás követelményének jelentőségét ép- 
pen a szerkesztők által is a sorozat egyik céljá- 
nak vallott oktatási-közművelődési jelleg húzza 
alá, hiszen az ottani felhasználás kívánja leg- 
inkább a meghatározó, lényeges forrásoknak 
a történeti ismeretek alapján való kiemelé- 
sét. A közlés olykor elbizonytalanodó elvi 
alapjait mi sem jelzi jobban, mint az egyes, 
időtartamukat tekintve jelentősen eltérő kor- 
szakokra egységesen rákényszerített 300-as 
keretszám formalitása. 

Ú gy tetszhet, hogy a recenzens e nagy vál- 
lalkozás értékeinek halványítására törekszik. 
Természetesen szó sincs erről, annál kevésbé, 
mert a két szerkesztő, Beránné Nemes Éva 
és Román fános hosszú évek során végzett cél- 
tudatos és kitartó gyűjtő és publikáló munká- 
jának érdemeit senki sem vitathatja el. Kö- 
teteik a miskolc-borsodi munkásmozgalom- 
történeti feldolgozásnak szilárd alapjai és igen 
számottevően hozzájárulnak az országos 
munkásmozgalom történetének megismerésé- 
hez is. A néhány problematikus kérdésre ép- 
pen a további hasonló munkálatok módszer- 
tani gondjainak egységes megoldása és az 
azonos alapelvek szükségességének hangsú- 
lyozása érdekében hívjuk fel a figyelmet. 


Gecsényi Lajos 


A PÜSPÖKI KAR TANÁCSKOZÁSAI? 


Számos könyv foglalkozik az ellenforradalmi 
korszakkal, de hiába keresnénk hasonló értékű 
szintézist a katolikus egyház történetéről, 
noha tudjuk, tanítjuk, hogy társadalmunk 
egyik legősibb intézménye a honalapítástól 
napjainkig valahogyan mindig részese volt 


t Szerkesztette: Gergely Jenö. Gondolat Kiadó 
1984. 393 p. 


históriánknak. Gergely Jenő egyháztörténeti 
dokumentum-gyűjteménye az első igényes 
vállalkozás a hiány csökkentésére. A magyar 
katolikus püspökök 1919 és 1944 között évente 
kétszer megtartott konferenciái jegyzőköny- 
veinek és közös pásztorleveleinek publikálá- 
sával a minisztertanácsi jegyzőkönyvekhez 
hasonlítható értékű forrásbázist adott ke- 

zünkbe a korszak teljesebb megismeréséhez. 
A kötetet alapos előtanulmány vezeti be, ami 
megkönnyíti a dokumentumok olvasását, ér- 
tését, jelzi a téma jelentőségét. Szerény címe 
alatt — A magyar katolikus egyház történetének 
néhány kérdése - nemcsak a katolikus egyház 
belső életéről kapunk szemléletes, izgalmas 
képet, hanem az egész ország sorsát irányító 
kormányzat gondjairól, terveiről is, hiszen a 
püspöki kar , mindenhez? hozzászólt. 

A bevezető mindenekelőtt a katolikus egy- 
ház egyetemes egyházkormányzata szerkeze- 
tének bemutatásával készít föl bennünket a 
magyar egyházi hierarchia működésének, 
illetve a jegyzőkönyvek pontjainak vizsgála- 
tára. Egyúttal azonban megismerjük a katoli- 
kus egyház magyarországi szervezetét, társa- 
dalmi, gazdasági és kulturális szerepét, poli- 
tikai tevékenységének a jegyzőkönyvek értel- 
mezéséhez szükséges mozzanatait. A szerző 
tájékoztat a püspökkari konferenciák kialaku- 
lásáról, mibenlétéről, jellegéről és megszer- 
vezésének módjáról is. 

A sok ismeret között bizonyára nagy érdek- 
lődésre talál a bevezetőnek az egyház gazda- 
sági helyzetét, valamint a főpapság javadal- 
mait és jövedelmeit bemutató fejezete. Meg- 
tudjuk belőle, hogy bár a katolikus egyház 
Trianonnal elvesztette földbirtokainak vala- 
mivel több mint felét, de majdnem egymillió 
katasztrális holdja mégis megmaradt. A veszte- 
ség magyarázta azt az elszántságot, amellyel 
— egyéb okok mellett — az állammal karöltve 
Trianon revízióját követelte. 

Meghökkentő és csak a történelmi tradí- 
ciókkal magyarázható a vagyon és a jövedelem 
megoszlásának aránytalansága, illetve ezek 
háttere. Pl. (1935-ös adatok szerint) az egri 
főszékeskáptalan évi jövedelme egymillió pen- 
gő, a kalocsai érseké 900 000, viszont a székes- 
fehérvári püspöknek be kellett érnie 175 000- 
rel, a szombathelyinek pedig 108 000-rel. 
Természetesen különböztek a terheik is. Az 
egyik leggazdagabb székeskáptalan, a veszpré- 
mi jószágfelügyelősége nyolc belső és 32 kül- 
ső munkatársat (intézőt, mérnököt, orvost, 
tanítót stb.), összesen 570 állandó cselédet, 
s kb. ugyanannyi , bedolgozót? foglalkozta- 
tott. Fenntartott 14 plébániát templommal, 
iskolával. Gazdatisztjeinek nyugdíjat, cseléd- 
jeinek kegydíjat fizetett. S bár a Horthy- 
korszakban az állam fokozott részt vállalt 
magára a lelkészek fizetésének (az ún. kongruá- 
nak) a pótlásához, megélhetésükhöz, jövedel- 
mük arányában a nagyjavadalmasok is hozzá- 
járultak. 


A katolikus egyház politikai aktivitásának 
és a hatalomból való részesedésének fontos 
színtere volt a törvényhozó hatalomban való 
részvétel. Prohászka püspök például - mi- 
után a miniszteri kinevezést elhárította — tag- 
ja lett az első nemzetgyűlésnek (1920—-1922), 
majd a keresztény nemzeti egyesülés párti 
szövetség elnökségét is vállalta. S a felső- 
papság természetesen ott volt a felsőházban is. 

A jegyzőkönyvekbe pillantás előtt jó meg- 
jegyeznünk, hogy a papi tanácskozás , ősé- 
nek" a katolikus autonómiával foglalkozó ér- 
tekezletet lehet tekinteni, amelyet a püspöki 
kar 1848-ban tartott meg először. A tavaszi — 
őszi konferenciák rendszere a dualizmus ko- 
rában állandósult. S mivel a konferencia 
mint , kollektív, demokratikus fórum", ellent- 
mondott az egyház monarchikus berendez- 
kedésének, a pápa ezt sohasem szorgalmazta. 
Miután azonban a konferencia fóruma lehe- 
tett a Béccsel, még inkább a liberális kormá- 
nyokkal szembeni esetleges föllépésnek és az 
egységes álláspontok kialakításának is, mű- 
ködését a Vatikán nem akadályozta. ( Jelenleg 
világszerte mintegy 100 püspökkari konfe- 
rencia működik, de határozataik jogilag ma 


lítása az esztergomi aula feladata volt, elnöke 
a prímás, teljes jogú tagjai az érsekek, a me- 
gyéspüspökök és az apostoli adminisztráto- 
rok. A pannonhalmi főapát egyenrangú volt 
a megyéspüspökkel. A tábori püspök és a 
helynökök csupán tanácskozási jogot kaptak. 
A konferencia helye nem Esztergom, hanem 
a budai hercegprímási palota (Uri u. 62.), 
hiszen a főváros könnyebben megközelíthető 
s egyéb ügyek intézésére ís alkalmas volt. 
Az értekezések lefolyását és napirendjét a 
hercegprímás szabta meg. (Üdvözlés, ima, 
protokollrész, jelentések, beszámolók, a ha- 
tározatok elfogadása és hitelesítése.) A vitá- 
kat a jegyzőkönyvek ritkán részletezik, tehát 
a konferenciákról teljes képet csak a , háttér- 
anyag" tanulmányozása nyújt. 

A szerző mind a bevezető írásakor, mind 
a jegyzőkönyvszövegek közlésekor relatív 
rövidségre kényszerült. Azt a fontos célt 
azonban így is elérte, hogy a jegyzőkönyvek- 
ből egyértelműen meglátsszék: az egyház és 
a keresztény politika a korszak három perió- 
dusában került válaszút elé. Először a Tanács- 
köztársaság leverése után, azután a harmincas 
évek elején, majd a háború utolsó szakaszá- 
ban. A kötet gerincét adó 51 püspökkari ta- 
nácskozás jegyzőkönyvei - melyek közül az 


első 1919. augusztus 22-én, az utolsó 1944. 
március 14-én készült -, valamint a gyűjte- 
ményben található püspökkari pásztorlevelek 
hűen tükrözik e három történelmi csomópon- 
tot, s az egybáz álláspontját a főbb kérdések- 
ben. 


Az 1919. augusztus 22-i jegyzőkönyv 
tanúsága szerint a főpapság teljes tekintélyé- 
vel fölsorakozott az új rendszer mellett. Az 
adott helyzetben szükségesnek tartotta — no- 
ha nem egységesen - a katolikusok és protes- 
tánsok politikai összefogását, s támogatni kí- 
vánta a Keresztény Szociális Gazdasági Pár- 
tot. A közös pásztorlevél megfogalmazását az 
s íródeák"-nak is kiváló Prohászka püspök 
akkor is, később is szívesen vállalta. A tavaszi 
értekezleten (1920. március 17.) a herceg- 
prímás jelentette, hogy Horthy Miklóst 
Magyarország kormányzójává választásakor 
a püspöki kar nevében írásban üdvözölte. 
Gond maradt viszont a királykérdés - IV. 
Károly uralkodásának jogfolytonossága -, 
illetve a puccsok kudarca (1921). A Habs- 
burg-dinasztia melletti kitartásról szóló hatá- 
rozatot azonban a nyomtatott jegyzőkönyv- 
ből óvatosan kihagyták. 

Az 1927-ben elhunyt hercegprímás utóda, 
Serédi Jusztinián, 1931-ben (majd 1935-ben 
és 1939-ben) körlevélben is kérte papjait és 
híveit, hogy támogassák , az egyház iránt el- 
kötelezett politikusok"?-at az országgyűlési 
választáson. Jól felismerhető a jegyzőköny- 
vekből az 1930-as évtized három alapvető 
katolikus eszmei-politikai irányzata is: a kon- 
zervatív, a németbarát , hitlerizáló? és a szo- 
ciális reformokat sürgető. A német fasizmus- 
hoz és a nyilasokhoz dörgölőzőket a felső 
klérus sem nézte jó szemmel, mégsem lépett 
föl egyértelműen a , szófogadatlanok" ellen. 
Elkésve felismerték ugyan, hogy legföljebb 
egy ütőképes katolikus politikai párt vehetné 
föl ellenük némi eséllyel a harcot, olyan 
viszont nem volt. A haladó katolikusok ke- 
kereszténydemokratának nevezhető ága is 
(Széchényi György gróf, Katona Jenő, Szek- 
fű Gyula, Barankovics István stb.) egyedül 
báró Apor Vilmos győri megyéspüspök ro- 
konszenvére számíthatott. 

A jegyzőkönyvek visszatérő és neuralgikus 
pontja volt a történelmi múltban gyökerező 
ún. főkegyúri jog értelmezése és gyakorlása, 
valamint a katolikus autonómia kérdése. Az 
előbbi a mindenkori magyar királynak az 
egyházat érintő minden jogát jelenti, az utób- 
bi az egyházi vagyon és a katolikus iskolák 
fölötti rendelkezés jogát. (Végül is a protes- 


táns kormányzó nem gyakorolhatta a főkegy- 
úri jogot, azt a Vatikán soha nem ismerte el.) 
Egyházi kézben maradt a vagyont érintő 
birtokjog, a Katolikus Tanügyi Tanács létre- 
hozásával pedig (1921) - állami ellenőrzés 
mellett — a katolikus iskolairányítás joga is. 

Az 1944 tavaszán tartott utolsó püspöki 
tanácskozás jegyzőkönyvéből világosan látjuk, 
hogy a püspöki kar részben a demokratikus és 
antifasiszta parasztmozgalmak, részben az 
SZDP ellen látta fontosnak a fellépést. Így a 
katolicizmus a , végjáték" idején a , kétfron- 
tos harcca!", a demokratikus baloldal és a 
fasiszta szélsőjobb elleni küzdelmével meg- 
akadályozta a szervezett katolikus ellenállás 
kibontakozását. (Sok pap magánemberként 
és egyes egyházi intézmények, szerzetesren- 
dek pedig kollektívan Így is részt vettek az 
üldözöttek mentésében, a szenvedések enyhí- 
tésében.) 

A tanácskozások szerves része volt a zsidó- 
törvények megtárgyalása. Jórészt a problémát 
csak jogi szempontból vitató Serédin múlott, 
hogy nyilvános és határozottabb állásfoglalás- 
ra — szintén elkésvel - csupán egy pásztor- 
levélben, úgy is csak a Vatikán, a pápai nun- 
cius és néhány püspök sürgetésére került 
volna sor. Az 1944. június 29-én kelt, s a kö- 
tetben közölt tiltakozó pásztorlevelet - amely 
először szólt volna nyilvánosan az emberte- 
lenségek ellen — a hercegprímás írta ugyan 
alá, de hagyta, hogy felolvastatásáról Sztójay 
miniszterelnök és Antal István kultuszminisz- 
ter , lebeszélje". (Egerben így is felolvasták.) 

Az utolsó, a kötetben nem publikált kör- 
irat 1944. szeptember 19-i keltezésű, az őszi 
tanácskozás elmaradásáról értesít. Október 
8-án végrendeletet írt a hercegprímás, no- 
vember elejétől haláláig, 1945 tavaszáig el 
sem hagyta Esztergomot. Onnan azonban a 
korábbinál keményebben emelte föl szavát 
a barbarizmussal szemben, de érveinek foga- 
natja akkor már nem lehetett. 

Végül, ami a nyilaspuccsot illeti, tény, 
hogy az Országtanács tagjai — köztük Serédi -— 
október 27-én a kormányzóválasztás elhalasz- 
tásáról döntöttek, de az államfői jogok gya- 
korlását Szálasi Ferenc , nemzetvezető"-re 
ruházták. A hercegprímás a további , alkot- 
mányos komédiá?"-ban már nem vett részt, S 
ezt elegendőnek vélte az ellenzés bizonyítá- 
sára. Csakhogy a nyilasok az előbbiekkel már 
elérték céljukat. (Sajnos, XII. Pius pápa 
háború alatti magatartásáról még nem tudunk 
eleget, holott ez talán a hercegprímás szerepé- 
nek pontosabb megítélését is elősegíthetné.) 

A kötetet a témához kapcsolódó mellék- iránt érdeklődő laikusok is haszonnal forgat- 
letek, statisztikák, bibliográfiai jegyzék, szó- hatják a magyar történelemnek e tényeiben 
magyarázó kislexikon egészítik ki, s teszik tel- — viszonylag kevéssé ismert részét. 
jesebbé a dokumentum-gyűjteményt. Remél- 
hetőleg nemcsak a kutatók, hanem a korszak Pesti János 

495. pp. 


Bozó Gyula: Kongresszusra készülünk. — 
Nógrádi Szemle, 1984. 3. sz. 40-49. pp. 


(A párt legfelsőbb szintű tanácskozásainak 
áttekintése a KMP I. kongresszusától az 
MSZMP XII. kongresszusáig.) 


Csorba Barnabás: Vakmerő szívek. Fejezetek 
a miskolci MOKAN Komité történetéből. 
1-2. rész. — Népszava, 1984. november 
29-30. 


Czigler Róbert: A Magyar Kommunista Párt 
közművelődési törekvései a falvakban 
1945-ben. — Kultúra és Közösség, 1984. 4. 
sz. 98-112. pp. 


A debreceni események külföldi visszhangja 
(1944. október—december). — Közli:  Siró 
Judit és Tóth Dénes. — Debreceni Szemle, 
1984. 2. sz. 93-98. pp. [Részletek a szovjet 
kiadású Híradó és Magyar Ú jság, valamint 
a Debreceni Néplap című lapokból.] 


Derzsaluk, Nyikolaj: A Bujanov-Lencsés- 
partizáncsoport tevékenysége. — Hadtör- 
ténelmi Közlemények, 1984. 3. sz. 540- 
549. pp. 


Dolecskó Kornélia-Friss Róbert: Új demok- 
ráciánk első napjai. Cikksorozat az Ideigle- 
nes Nemzetgyűlés megalakulásáról. 1-3. 
rész. — Népszabadság, 1984. december 18- 
20. 


Évfordulóra. Fejér megye helységeinek fel- 
szabadulása a német megszállás alól. Ese- 
ménynaptár. Térképek a megyét felszaba- 
dító hadműveletekről. A Szovjetunió hősei 
a Fejér megyei felszabadító harcokban. 
z Tájékoztató (MSZMP Fejér megyei 
Bizottsága), 1984. 4. sz. 77-88. pp. 

Fehér Pál, E.: Az elfelejtett Szimonidesz 
Lajos. Születésének századik évfordulóján. 
— Népszabadság, 1984. november 4. 7. p. 


Fehér Pál, E.: Révész Mihály centenáriumán. 
— Népszabadság, 1984. december 16. 7. p. 


A felszabadult Szabolcs-Szatmár első évének 
korabeli dokumentumaiból. Közli: Gyar- 
mathy Zsigmond. —  Szabolcs-Szatmári 
Szemle, 1984. 4. sz. 4-21. pp. 


Fodor András: Hidas Antal emlékezete. 
— Népszabadság, 1984. december 18. 7. p. 


Föglein Gizella: A Magyar Nemzeti Függet- 
lenségi Front megalakulása és programja. 
z Tiszatáj, 1984. 11. sz. 65-73. pp. 


Gadanecz Béla: Hámán Kató születésének 
100. évfordulójára. — Magyar Vasutas, 
22. sz. 3. p. 


Gadanecz Béla: Pintér János születésének 
100. évfordulójára. — Szakszervezeti Szem- 
le, 1984. 10. sz. 62—63. pp. 


Gergely Ernő: Jelinek Ferenc. — Bánya- 
munkás, 1984. 10. sz. 3. p. 


Gergely Ernő: Negyven éve történt. Karancs- 
lejtős, 1944. november. — Bányamunkás, 
1984. 11. sz. 1. p. 


Gergely Tibor: Partizánemlékeim. — Had- 
történelmi Közlemények, 1984. 3. sz. 555- 
566. pp. 


Gergó Zsuzsa: A magyarországi szociál- 
demokrácia útkeresése a német fasizmus 
hatalomra jutása után. — Tájékoztató (Műv. 
Min.), 1984. 5. sz. 71-91. pp. (1933-1935.] 


Györkei Jenő: Az internacionalizmus hős 
katonája. — Néphadsereg, 1984. 43. sz. 7. 
p. [Emlékezés Kronovitz Mátyásra.) 


Hajdu Tibor: Egy a százezer közül. Száz éve 
született Rabinovits József. — Népszabad- 
ság 1984. november 21. 6. p. 


Huszár János: A csóti hadifogolytábor. — 
Honismeret, 1984. 4. sz. 57-58. pp. (A hadi- 
fogolytábor szerepe a Szovjet-Oroszország- 
ból hazatért magyar kommunisták életé- 
ben, mozgalmi tevékenységében.] 

Izsák Lajos: A Függetlenségi Front. Az új 
magyar államiság felé. — Magyar Hírlap, 
1984. november 30. 6. p. 


Izsák Lajos: A koalíció baloldali pártjai, prog- 
ramjaik és vezetőik a felszabadult Magyar- 
országon. — Propagandista, 1984. 8. sz. 
84—103. pp. 


Izsák Lajos: A magyar népi demokrácia 
születése. Az Ideiglenes Nemzetgyűlés és az 
Ideiglenes Nemzeti Kormány. — Propa- 
gandista, 1984. 7. sz. 57-78. pp. 


Javorniczky István: Az éjszaka elmúlt, a nap- 
pal közelg. Emlékezés a Magyar Nemzeti 
Függetlenségi Frontra. — Magyar Nemzet, 
1984. december 2. 5. p. 


Javorniczky István: Kései emlékezés. Magyar 
Diákok Szabadságfrontja. — Magyar Nem- 
zet, 1984. november 17. 7. p. 


Józsa György Gábor: Osztály és történelem. 
Beszélgetés Erényi Tiborral. — Magyar 
Nemzet, 1984. november 30. 9. p. (A mun- 
kásmozgalomtörténeti kutatásokról ma.] 


Kacsó Lajos: Partizánjelentések. 40 éve tör- 
tént. — Néphadsereg, 1984. 42. sz. 11. p. 
ÍRékai Miklós és Örley Zoltán partizán- 
csoportjainak tevékenységéről 1944. augusz- 
tus-december között.] 


Kanyó Ferenc: Az élet újraindulása Szegeden. 
—  Pártélet, 1984. 10. sz. 73-76. pp. 


Kardos Éva, D.: Kijevtől Karancsberényig. 
— Néphadsereg, 1984. 49. sz. 11. p. (A Nóg- 
rádi-partizáncsoportról.] 


Kardos László: Három üres hely. Egy 1954-es 
visszaemlékezés az 1944 végi Debrecenre. 
r— Népszabadság, 1984. december 15. 15. p. 


Katona Lászlóné: Adalékok megyénk ifjúsági 
mozgalmának történetéhez (1945-1948). 
s Debreceni Szemle, 1984. 2. sz. 53-61. pp. 
[Hajdú-Bihar megye.] 


Kékesdi Gyula: Epizódok a MOKAN Komité 
harcaiból. — Népszabadság, 1984. november 
30. 6. p. 


Kende István: Fehér papírfelhő a fekete égen. 
s Magyar Ifjúság, 1984. 43. sz. 12. p. [40 


éve, 1944. október 28-án alakult meg az ille- 
gális Kommunista Ifjúsági Szövetség.] 


Kiss Sándor: Itt is a hazámért halok meg. 
Kiss János altábornagy. (Előszó: Jávor 
Ottó.) — Budapest, 1984. 12. sz. 25-27. pp. 


Koppány Márta, P.: A , Népszava"? 1941. 
karácsonyi száma. — Tájékoztató (Műv. 
Min.), 1984. 4. sz. 77-87. pp. 


Korom Mihály: Az Ideiglenes Nemzeti Kor- 
mány létrejöttének történelmi jelentősége. 
— Debreceni Szemle, 1984. 2. sz. 3-15. pp. 


Kovács Kálmán: Ű jra lett vezetése az ország- 
nak. - egykori nemzetgyűlési képviselő 
emlékezése. — Magyar Nemzet, 1984. 
december 22. 2. p. 


Költő és forradalmár. — Néphadsereg, 1984. 
50. sz. 15. p. (Hidas Antal.] 


Kuti Ferenc: A Börzsönyben harcoltak. — 
Néphadsereg, 1984. 50. sz. 11. p. (A Gör- 
gey-zászlóaljról.] 


Láng Péter: Az utolsó kísérlet. Negyven éve 
történt. — Néphadsereg, 1984. 45. sz. 11. 
p. [Az 1944. november 9-én megalakult 
Magyar Nemzeti Felkelés Felszabadító 
Bizottsága működéséről.] 


Magyarország demokratikus újjáépítésének 
és felemelkedésének programja. A Magyar 
Kommunista Párt javaslata. Negyven éve 
történt . . . — Magyar Nemzet, 1984. no- 
vember 30. 6. p. 


Máté György: Rezi Károlyról születésének 
75. évfordulóján. —- Népszabadság, 1984. 
december 8. 11. p. 


Megyénk négy évtizede. Visszaemlékezések 
és válogatás a megyei pártkonferenciák 
anyagából. Közreadja: Filep János. — Sza- 
bolcs-Szatmári Szemle, 1984. 4. sz. 22 - 
40. pp. 


Menyhárt László: Partizániskola. — Honvé- 
delmi Szemle, 1984. 12. sz. 87-89. pp. 
IKerényi János visszaemlékezése alapján 
az 1944-es szovjetunióbeli partizániskolák 
működéséről.] 


Micheller Magdolna: A MEFESZ történeté- 
nek néhány elvi, politikai tanulsága (1945 
21950). — Tájékoztató (Műv. Min.), 1984. 
4. sz. 88-102. pp. 


Mikecz Ferenc: Pártalakulások Debrecenben 
(1944-1945). — Debreceni Szemle, 1984. 
2. sz. 31-46. pp. 


Milei György: Rabinovits József 1884-1940. 
s Pártélet, 1984. 11. sz. 92-94. pp. 


Molnár Pál: A társadalmi átalakulás jellegze- 
tességei a szocializmus alapjai lerakásának 
időszakában Nógrád megyében (1949- 
1961). — Nógrádi Szemle, 1984. 4. sz. 17- 
24. pp. 


Molnár Pál: A társadalmi fejlődés sajátosságai 
1945-1949 között Nógrád megyében. — 
Nógrádi Szemle, 1984. 3. sz. 24-28. pp. 


Musat, Mircea-Tánásescu, Florian: Az 1918- 
ban egyesített román állam együtt élő nem- 
zetiségei. — História, 1984. 5-6. sz. 36—40. 
pp. (Az Anale de istorie 1982. 5. számában 
megjelent cikk első részének fordítása a 
Magyarországi Tanácsköztársasággal foglal- 
kozik.] 


Nagy András: Mit ér a polgár, ha magyar? 
— Valóság, 1984. 11. sz. 56-73. pp. [Jászi 
Oszkárról.] 


Németh József: Műszaki értelmiség a népi 
demokratikus forradalomban (1944-1948). 
s Propagandista, 1984. 8. sz. 104-116. pp. 


Obernyik István. — Néphadsereg, 1984. 48. 
sz. 15. p. [Megemlékezés.] 


Papp Gábor: , Szikrából lobban a láng." 
Ahogy a párt kiadója elindult. — Nép- 
szabadság, 1984. november 7. 8. p. 


Pethő Tibor: , Ismét honvédtiszteket akasz- 
tottak Magyarországon." — Népfront, 1984. 
12. sz. 1-4. pp. (A Kiss János altábornagy 
vezette katonai ellenállásról.] 


Pintér István: Rezi Károly 1909-1942. — 
Pártélet, 1984. 12. sz. 101-103. pp. 


Rainer M. János: Magyar antifasiszták. 1—4. 
rész. —. Magyar Nemzet, 1984. december 
4-7. 

Rákóczy Rozália: Sajtóirányítás és hadsereg- 
propaganda a Magyar Tanácsköztársaság 
ideje alatt. — Hadtörténelmi Közlemények, 
1984. 3. sz. 521-539. pp. 


Sebestény Sándor: Bajcsy-Zsilinszky Endré- 
nek és pártjának németellenes antifasiszta 
egységfíront-törekvései 1936-ban. — Tájé- 
koztató (Műv. Min.), 1984. 4. sz. 22-40. pp. 


Serfiek István: A párt tömegpolitikai munká- 
jának kezdetei. — Debreceni Szemle, 1984. 
2. sz. 47-52. pp. [1945 és 1952 között.] 


Soós Tibor: Választási rendszerünk demokra- 
tizálódása a Békés megyei választások tük- 
rében (1944-1945). — Békési Élet, 1984. 
4. sz. 415—426. pp. 


Stier Miklós: A Magyarországi Szociálde- 
mokrata Párt és a szakszervezetek kulturá- 
lis nevelő munkája az ellenforradalmi rend- 
szer első évtizedében. — Propagandista, 
1984. 8. sz. 149-157. pp. 


Strassenreiter Erzsébet: Emlékezés Hámán 
Katóra. Száz éve született. — Magyar Hír- 
lap, 1984. december 2. 4. p. 


Strassenreiter Erzsébet: A munkáspártok 
újjászerveződése 1944. szeptember -— 1945. 
május. — Társadalmi Szemle, 1984. 12. sz. 
52-63. pp. 


Strassenreiter Erzsébet: Rabinovits József 
emléke. — Magyar Hírlap, 1984. november 
21. 4. p. 


Strassenreiter Erzsébet: A végórák hősei. 
sz Munka, 1984. 12. sz. 40-41. pp. [Kiss 
János, Nagy Jenő, Tartsay Vilmos és 
Bajcsy-Zsilinszky Endre kivégzése 1944 
decemberében.] 


Szabó Ágnes: , Én a dolgozó asszonyokat 
képviseltem . . ." Hámán Katóról, születé- 
sének századik évfordulóján. — Népszabad- 
ság, 1984. december 1. 4. p. 


Szabó Ágnes: Hámán Kató. Száz éve szüle- 
tett. —- Nők Lapja, 1984. 48. sz. 6-7. pp. 


Szalapinszki Endre: A nemzetköziség kato- 
nája. — Néphadsereg, 1984.51-52. sz. 9. p. 
(Gavró Lajoeról.] 

A százéves Révész Mihály. — Magyar Nemzet 
1984. december 16. 4. p. 


Széchy András: Fiatalok az antifasiszta ellen- 
állásban. — Magyar Nemzet, 1984. novem- 
ber 16. 4. p. (A Magyar Ifjúság Szabadság- 
frontjáról.] 


Szecskó Károly: Hámán Kató 1884-1936. — 
Pártélet, 1984. 12. sz. 99-101. pp. 


Szeredi Péter: A népi demokrácia születése 
Debrecenben. — Alföld, 1984. 11. sz. 95- 
99. pp. 


Szeredi Péter: A Szociáldemokrata Párt rész- 
vétele az 1945. november 4-i magyar nem- 
zetgyűlési választásokon. — Budapesti Mű- 
szaki Egyetem  Marxizmus-Leninizmus 
Intézetének  — Közleményei,  1983-1984. 
[1. sz.] 141-155. pp. 


Takács Tibor: Akik vállalták a harcot. 1. rész. 
— Néphadsereg, 1984. 44. sz. 11. p. (Beszél- 
getés Padányi Mihállyal, a legendás Marót- 
tal.) 


Takács Tibor: Akik vállalták a harcot. 2. rész. 
— Néphadsereg, 1984. 45. sz. 11. p. (Vészi 
Béla visszaemlékezése az 1944. őszi fegy- 
veres harcokra.] 


Takács Tibor: Akik vállalták a harcot. 3. rész. 
s Néphadsereg, 1984. 46. sz. 11. p. [Rosta 
Gábor emlékezik vissza az 1944-es buda- 
pesti ellenállási harcokra.) 


Takács Tibor: Akik vállalták a harcot. 4. rész. 
— Néphadsereg, 1984. 47. sz. 11. p. (Beszél- 
getés 1944-es rákoshegyi partizánokkal.) 


Takács Tibor: Akik vállalták a harcot. 5. rész. 
:z Néphadsereg, 1984. 48. sz. 11. p. [A kő- 
bányai partizánokról.j 


Tokaji András: A , dalárdafúzió" története. 
— Valóság, 1984. 10. sz. 108-117. pp. 
(A magyarországi munkásdalegyletek fúzió- 
járól.] 


Tóth István: Az MSZMP művelődéspolitiká- 
jának fő vonásai (1956-1980). — Vasi Pro- 
pagandista, 1984. 4. sz. 18-31. pp. 


Tóth Lászlóné: A Magyar Kommunista Párt 
szervezői Zala megyében. — Politikai Tájé- 


koztató (MSZMP Zala Megyei Bizottsága), 
1984. 27. sz. 48 - 56. pp. 


Tóth Sándor: 1944: A fegyveres felkelés 
kísérlete. — Népszabadság, 1984. december 


11. 6. p. (A Magyar Nemzeti Felkelés Fel- 
szabadító Bizottságáról.] 


Vadász Ferenc: A történelem viharában. 
Jaross Béláról, születésének 100. évforduló- 


ján. — Népszabadság, 1984. november 7. 
6. p. 


Varga Lajos: Az MDP Politikai Bizottságá- 
nak 1950. július 24-i, a szakszervezeti 
munka egyes kérdéseiről szóló határozata 
megszületésének körülményei. — Tájékoz- 
tató (Műv. Min.), 1984.5. sz. 251-266. pp. 


Verasztó Antal: Az orosházi nőszövetség kül- 
döttei a: MNDSZ I. kongresszusán (1946). 
sz Békési Élet, 1984. 4. sz. 505-508. pp. 


Zolnay László: Emlékezés Kóródy Bélára, az 


ellenállás  újságírómártírjára. — Magyar 
Nemzet, 1984. november 30. 8. p. 

A KÖNYVTÁR 1985. ÉVI 


KÜLFÖLDI SZERZEMÉNYEIBŐL 


Bedeschi, G.: La parabola del marxismo in 
Italia 1945-1983. Roma, Laterza, 1983. 
VII, 181 p. [A marxizmus pályafutása 
Olaszországban 1945-1983.)] 


Dopbőa 3a Pa3pAJKYy MeKOYHADOJHOi 
HaNlIDFKEHHOCTH MH COLIHAJIBHO-3KOHO- 
MHUECeCKHEe IIDOŐJIEMBI KarIHTaJIH3Ma. 
MockBa, Hayka, 1984. 261 crp. [Harc 
a nemzetközi feszültség enyhüléséért 
és a kapitalizmus társadalmi-gazda- 
sági problémái.] 


LHeemosa, M. A.: Boppőa neMoKparTH4ye- 
CKHX CHJI ÁIHOHHH 3a ÜÖOpPMHDOBa- 
HHe eJNHHOro porra (1960-1980). 
MockBa, Hayka, 1984. 186 crp. 
(Japán demokratikus erőinek küz- 
delme az egységfront megvalósításá- 
ért.] 


Dictionary of Labour Biography. Vol. 5., 6., 
7. London, Macmillan Press, 1982., 1983., 
1984. 279., 309., 301 p. [Munkáséletrajzi 
lexikon. 5., 6., 7. k.) 


Tpanyaxk, HM. M.(—Kusuenxo, A. D.: Ue- 
XOCIIOBAKHA B 6 COLIHAJIHCTHUECKOM 
conpyatecrBe. KHeB, Bnua IIlkosa, 
1984. 175 crp. (Csehszlovákia a szo- 
cialista közösségben.] 


Gresik, L.: Kulturna politika KSS v obdobi 
dobudovánia základov socializmu (1956- 
1960). Bratislava, Pravda, 1984. 327 p. 
([ A Szlovák Kommunista Párt kultúrpoliti- 
kája a szocializmus alapjai lerakásának idő- 
szakában (1956-1960).] 


Griggs, C.: The Trade Union Congress and 
the Struggle for Education 1868-1925. 
Lewcs, Falmer Press, 1983. XI, 293 p. 

[A brit Szakszervezeti Kongresszus (TUC) 
és a harc a művelődésért 1868-1925.) 


Hopkins, E.: A Social History of the English 
Working Classes 1815-1945. London, 
Arnold, 1982. XI, 282 p. [Az angol dolgozó 
osztályok társadalomtörténete 1815-1945.)] 


JÍCTODHA COHHAJIHCTHUECCKHX yUeHHÁA. 
CŐOPHHK crareit. MockBa; Hayka, 
1984. 282 crp. [A szocialista tanok 
története. Cikkgyűjtemény.] 


Kingsford, P.: The Hunger Marchers in 
Britain  1920-1939. London, Lawrence 
and Wishart, 1982. 244 p. (Éhségmenete- 
lők Nagy-Britanniában 1920-1939.] 


Maehl, W. H.: August Bebel. Shadow Em- 
peror of the German Workers. Philadel- 
phia, The American Philosophical Society, 
1980. XVI, 560 p. (August Bebel. A német 
munkásság , árnyékcsászára".] 


Mesch, M.: Arbeiterexistenz in der Spát- 
gründerzeit. Gewerkschaften und Lohnent- 
wicklung in Österreich 1890-1914. Wien, 
Europaverl., 1984. XIII, 377 p. (Munkáslét 
a késői kapitalista fellendülés idején. Szak- 
szervezetek és bérfejlesztés Ausztriában 
1890-1914.]) 


Michel, H.: Les mouvements clandestins en 
Europe 1938-1945. Paris, PUF, 1974. 
128 p. [Földalatti mozgalmak Európában 
1938-1945.] 


Miliband, R.: Capitalist Democracy in 
Britain. Oxford - New York, Oxford Uni- 
versity Press, 1984. 165 p. [A kapitalista 
demokrácia Nagy-Britanniában.] 


OŐpa3 :KU3HH B YCJIOBHAX COLIHAJIHH3MAa. 
TeopeTHKO-MEeTOJHOJIOrHUECCKO€L HC- 
csenoBaHHe. MockKBa, Hayka, 1984. 
263 crp. (Életmód a szocializmus fel- 
tételei között. Elméleti-módszertani 
kutatás.] 


OpraHH3aHA  HACOJOTHUECKOH paőo- 
TBI. — OTIBIT, — IMDPOŐJIEeMBI. — MocKkKBa, 
Mucap, 1984. 237 crp. [Az ideológiai 
munka megszervezése. Tapasztalat, 
problémák.] 


Orzechowski, M.:Rewolucja szocjalizm tradyc- 
je. Przeszlosc narodowa i tradycje w misli 
politicznej rewolucijnego nurtu polskiego 
ruchu robotniczego. Warszawa, Ksiazka 
i Wiedza, 1984. 543 p. (Nemzeti múlt és 
hagyomány a lengyel munkásmozgalom 
forradalmi szárnyának gondolkodásában.] 


PAa3BHBAIJOMHECA CTDPAHBI: HApaCTaHHEe 
KJACCOBOM Őopbőbri. MockKBa, IIpo- 
rpecc, 1983. 255 crp. (Fejlődő orszá- 

PE3FIOME 


M. T. Metnlepakos 

BENYIKHÚ NEPENOM:KINATVH/JECATONA rOAOBIUM HE 
VII KOHFPECCA KOMMYHUCTHUÚECKOrTO 
VHHTEPHALMOHAJIA 


AÁBTOD OŐCTOATCJIBHO AaHaJIH3HpyeT Te HCTODHUCCKHE YCJIOBHA, KOTODBIE€ CJIO-KHIJIHC5b 
B HEeDBOH IIOJIOBHHe 1930-HIX TONHOB. OH YCTAHABJIHBACT, UTO BCJIEJNCTBHE MHDOBOTrTO 
3KOHOMMHUECCKOTO KpPH3HCAa HK IIDHXOHNA ÜaliH3MAa K BJIACTH B I EpDMAHHH YCJAIOBHA 
KJIACCOBOH ŐODBŐHI HMHPeTeprIeJIH 3HAUHTECJIDHBI€ H3MEHEHHA. KOMHHTEDH aHa"IH3H- 
pPOBaJI H3MEeHHBIIIHECA YCIOBHA H OIIBIT, HOŐHITBIIt KOMMYHHCTHUCCKHMH HADTHAMH 
B Őopbőe HMDOTHB damn3Ma. B COOTBETCTBHH C HOBBIMH YCJSIOBHAMH VII Konrpecc 
KOMMYHUHCTHYECKOTO J[ÍHTepHatIHOHaJIAa ONDPEÉJeJIHJI KYPC KOMMYHHCTHUYECKOTFTO IIBH- 
KEHHA. I 

B crarTbe HaeTCA BCEOŐBEMJIAIONIHII AHAJIH3 HOBOTO IIOJIHTHŰHECKOTO KypcCa. 
CpenyH Hpoyero yKa3bIBAeTCA, UTO KOHTDeCC BLIIDAŐOTAJI HOBYIO CTPATerTHIO H TAKTH- 
KY PEeBOJIOLIMOHHON ŐODBŐHI. KoHrpecc HarIpaBHJI paŐouHÜ KJIACC MDOTHB famna3- 
Ma, B 3AMIHTY MUpPa H Őe30OorIaCHOCTH HaApoOHNOoB. KoHrpeccC HMHOŐODOJI CJIOXKHBIIIHECA 
HA PAHHEM 3TarIl€ HEBEDHHI€E HJIH YCTADPCBIIIHE CO BPEMeHEeM B3rJAJIBI H IMOCTABHII 
IEJIDBIO OŐBENHHEHHE BCEeX IDOTFDEeCCHBHHIX CHJI MHpa B paMkaXx ÍpoHTa paőouero 
€NHHCTBA H HAPONHOTO porra. KouHrpecc cosnaJ aTMOCcÍbhepy, ŐJArTOTBODHO FIIO- 
BIIHABIIYIO HA OŐHOBJIEHHE BCeErO KOMMYHUHCTHUECKOTO NHBHIKEHHA, OTKDBIJI HOBHI€e 
HMEepCIIEKTHBBI JIJIA PAZ3BHTHA BCerO Me:kNYHAPONHHOTO DEeBOJTOLHOHHOTFTO JB HIKEHHA. 
JHAUCHHE KOHTFDpeCCa HOKAZ3BIBAeT TOT AKT, WTO KOMMYHUHCTMUECCKHE NHADPTHH — He- 
3ABHCHMO OT Pa3JIHUHÜ BO B3rAAJHNaX — H CerOJHA CUHHTAIOT KOHTpeCC IHEpPeJIOMHBIM 
HNYHKTOM, KOTODBIH BO MHOTHX OTHONEC€HHAX He HOTEDAJI CBOCTO 3HAHCHHA H Ha 
CerONHAINHEM 3Tarle PeBOJTOHNHOHHOM ŐOPpBŐH. Ha VII Konrpecce KoMHHTrepnHa 
KOMMYHHCTHUCCKMHE IADTHH YŐENHTEJIBHO IIDOHEMOHCTDHDPOBAJIH H HOKAZ3aAJIH, 4TO 
CIIOCOŐHBI YCIECIMIHO pPerIlIATb HOBBI€ 3AHAUH B HOBBIX HTCODHHECKHX YCAIOBHAX, UTO 
CIIOCOŐHHI NONHATBCA HA HOBYIO CTYIIEHb PDA3BHTHA, TO KOMMYHHCTHHECKO€C INBH3KE- 
HHE ŐBIJIO H OCTAHETCA H BIHDEeJHb HBHIKEHHEeM ŐVNyIHEerO, TAKHM NBHIKEHHEM, KOTODO€e 
OTKDBIBACT HEJJOBEUYECTBY HOBHI€ HEDPCIIEKTHBBI PA3BHTHA, 


Xopnar, Ené 
AHTUVOALIHCTCKAA NONUYTUKA EY HCTBA 
HAKAHYHE BTOPOÚ MUPOBON BON Hbi B HTANYH 


Ha OCHOBe HZYÚeCHHA HTAJIDAHCKOÍ AHTHÓVALNIHCTCKOK IIDECCHI TeX JIET H, B HEepBYIO 
oyepenb, Ha OCHOBe ApXHBHBIX MaTepHaJIOB, XPAHAMHXCA B ApxHBe HKII (Pn, 
Hn]cruryr I paMIIH), KpPOMe 3TOrTO, Ha OCHOBeE COBPDeMeEHHOH HTAJIDAHCKOH HCTODH- 
gEeCKOH JIHTEDATYDBI B CTATBe HAECTCA KADTHHA TOTFTO, KaK CKJAJNBIBAJIACb IIOJIHTHKA 
e€NHHCTBA NHEÁCTBHÜŰ HTAJIDAHCKHX AHTHÓAIIHCTCKHX CHJI HAKAHYHE BTODOH MHDOBOH 
BOHHBI. ÁBTOD YyCTAHAaABJIHBAECT, ú4TO HTaJIDAHCKHE PAŐOUHE HADTHH HAXOJIHJIHCb gyTb 

JIH He B YKHHKAJIDHOM B MEXIYHApPONHOM paŐoyeM JIBHIKECHHH IIOJIOZKEHHH BCJIEJ- 
CTBHEe TOTO, HTO — B HEŐJATONDHATHOM C TOUKM 3DPeCHHA AHTHÓAMHCTCKOH ŐODBŐLI 
MEXKIIYHADPONHHOM IIOJIO:KOEHHH — YKDPECeIIHJIH CBOH CBA3H ApYyr C ADYTOM HOBBIM CO- 
FJIAIMIEHHEM 0 ENHHOM ÖDOHTE H IDOJOJUKAJIH COTDYHHHYUATb H TOFJa, KOrNHa B Mexk- 
NyHapONHOM paŐogeM HBHIKeEHHH CTaJIa BOZDACTATb HaIIDA33KeEHHOCTb B OTHONMECHHAX 
Me:KIIY KOMMYHHCTAMH H COHHAJIHCTAMH. JÍTAJIBAHCKAA IIOJIHTHKA ENHHCTBA HAaBaJaAa 
Pe3yJIBTATBI H HoCJIe oceHH 1937 rona. B crTarbe pACCMaTPHBAIOTCA OŐCTOATEJIBCTBA 
H ÖAÁaKTODH, CHITPaABINHEe B 3TOM CBOIO DOJIb. OCOŐO€ BHHMAHHE OŐDPAIHEHO Ha AHAJIH3 
cBAszeH Mexny HKII § KoMHHTepHOM, Mexkny HCII H ConyaJyicTHuecKHM I[IHrep- 
HAIHOHAJIOM. CTOJIb XXe TIIJAT€JIDHO BCKDBITO B CTATBe BIIHAHHEe HTAJIDAHCKHX BHY- 
TDHIIOJIHTHUCCKHX COŐHITHÜ 1938 rona H NHepeMeH B MEKNONYHADPOJNHON IOJIHTHKEe, 
BIIJIOT5b HO NOCAC]]HHX NHejt aBrycra 1939 rona. 


Xopsar, hona 
AEMOKPATHÚECKME CWMJIbi B BPAZHUJNUMH (1961-1964) 


B crTaTbe aHaJIH3HDpyeTCA HEeATEJIBHOCTb NHOJIHTHHUECKHX JIEBBIX CHJI BPA3HJIHH BO 
BpeMA HpezgHnencrBa KBanpoca H ÍyJapra, B FTOJIkI Hepej IDABBIM BOCHHBIM IIYTHEM 
1964 rona. 

J/JeMOKpATHUEeCKHE CHIJIIH HTDAJIH ONHDEÉNEeJIAIOMYIOÓ POJb B paCMHPHBIIeMCA K 
HavaJiy 1960-HIX TOHOB HALIHOHAJIHCTHUECKOM, IIONYJIHCTCKOM HIBHXXEHHH, KOTODOMY 
IIDABHTEeJIDBCTBO ÍyJIapTa OŐecneHyH.Io IMIHDOKHEe BOZMOJKHOCTH HEATEJIBHOCTH. B nep- 
BOH UACTH CTATBH ABTOD AHAJHZHDYEÉT IIOIIYJIHCTCKO€ HNHBWIKEHHE, pA3BepHYBUICeCA 
BO BPeMA OCYIHNHECTBJIECHHA 3KOHOMHUECKOM IHOJIHTHKMH, CTABHBIIEeH CcBoef 3anauen 
3AMCIHEHHE HMIIODPTa COŐCTBEHHOH IHDONYKUIHEeH. ÁBTOD YKA3HIBA€eT, UTO JEMOKDATH- 
HECKHE CHJIHI OKDEÉIIJIH, HO YCHJICHHE JEMOKDATHUCCKHX HADONHHIX CHJI IIO OTHECJIb- 
HOCTH He IIDHBEeJIO K COZHAHHIO EINHHCTBA HEMOKDATHYECKHX CHI. B crarTbe IIO 0yepe- 
JH NPEeNACTABJIEHH HAHŐOJIC€€ BAJXKHHIE JIEBEHIE CHJIBI, OXADAKTEDH3OBAHH HX FJIABHEBIE 
HIICEOJIOTHUECKHE H IOJIHTHUCCKHE paCXOXKIECHHA. ABTOD ŐOJIBHIO€ BHHMAHKe Yy/HeJA- 
eT DOJIH HOBBIX CHJI B IIONYJIHCTCKOM JNBIHIKEHHH. ÁBTOD HejlaeT BHIBOJH, U4TO OTCYT- 
CTBHE eNHHCTBA IIOMEeLIaJIO BHDAŐOTKE eENHHOH CTDATETHH H TAKTHKH TOTFTJa, Korna — 
B OŐOCTPHBIMIEÁCA CATYAOÚHHH — B CpeJMe HNHDABHX CHJI IDOHZOHIIO CŐNIHIKEHHE. OT- 
CYTCTBHE EJMHHCTBA DPeIHAJOLUIHM OŐDPAZ3OM CBITDAJIO CBOJO POJIb B TOM, 4TO JH€eMO- 
KDATHUECCKHM CHJIAM He YIHAJIOC5B COZHATb HOBHÁ HNOJBEÉeM B NOINYJIHCTCKOM JIBH:3Ke- 
HHH, UTO OHH He CMOFTJIH BOCIIDPENHATCTBOBATB IAHNCHHIO JNEMOKPATHUECKOTO PExXXUMa. 

RÉSUMÉS 


M. T. Mechtcheriakov 


LE GRAND TOURNANT. AU 50" ANNIVERSAIRE 
DU VII" CONGRÉS DE L": INTERNATIONALE COMMUNISTE 


L"auteur analyse a fond les circonstances historigues établies a la premiére moitié des années 
1930. II constate gu la suite de la crise économigue mondiale, puis de Varrivée au pouvoir 
du fascisme en Allemagne, des changements notables sont intervenus dans les conditions de 
la lutte de classe. Le Komintern analysait les relations modifiées et les expériences des partis 
communistes acguises au cours de la lutte contre le fascisme. Le VII" Congrés de PInternatio- 
nale Communiste a défini la lígne du mouvement communiste conformément a la nouvelle 
situation. 

L article traite Vanalyse deensemble de la nouvelle ligne politigue. II montre notamment 
gue le congrés a élaboré une nouvelle stratégie et tactigue pour la lutte révolutionnaire, menéec 
par la classe ouvriére contre le fascisme, pour la défense de la paix et la sécurité des peuples. 
Les débats ont surmonté les conceptions a priori erronnées ou démodées entre temps, établies 
a la phase précédente, et fixé comme but le rassemblement de toutes les forces progressistes 
du monde, dans le cadre du front d unité ouvriére et du front populaire. Le congrés créa un 
climat favorable pour le renouvellement de tout le mouvement communiste, ouvrit des 
perspectives devant le développement de tout le mouvement révolutionnaire internationale. 
Son importance est démontrée par le fait gue les partis communistes — sans distinction de 
vues — considérent encore aujourd hui le congrés comme un tournant gui, a beaucoup dégards, 
n7a pas encore perdu sa signification méme pas a la phase actuelle de la lutte révolutionnaire. 
Au VII" Congrés, les partis communistes ont montré et prouvé d" une facon convaincante 
guils étaient capables de résoudre avec succts de nouvelles táches dans des nouvelles condi- 
tions historigues, de monter á un nouveau degré de la progression, gue le mouvement commu- 
niste a toujours été et restera le mouvement de Pavenir, un mouvement gui ouvre de nouvelles 
perspectíves de progrés devant Phumanité. 


Jenő Horváth 
LA POLITIGUE DUNITÉ ANTIFASCISTE ITALIENNE 
A LA VEILLE DE LA SECONDE GUERRE MONDIALE 


Sur la base de la presse italienne antifasciste de PVépogue, et en premier lieu des sources 
darchive conservées dans les archives du Parti communiste italien (Instituto Gramsci, Rome), 
ainsi gue sur celle de la littérature historigue italienne d"aujourd"hui, Fétude présente comment 
Vhistoire de la politigue d unité antifasciste italienne s"était évoluée a la veüle de la seconde 
guerre mondiale. Elle stipule gue les partis ouvriers italiens s"étaient trouvés dans une 
situation presgutunigue dans le mouvement ouvrier international, du fait gulau milieu du 
changement défavorable de la situation internationale du point de vue de la lutte antifasciste, 
ils ont confirmé leurs rapports par un nouvel accord de front d unité, et continuaient leur co- 
opération méme au moment oü dans le mouvement ouvrier international les tensions entre 

communistes et socialistes ont commencé de nouveau a augmenter. La politigue d unité 
italienne produisit des résultats, de Pavance, méme aprés Vautomne de 1937. L"étude présente 
les circonstances et les faits gui y sont intervenus. Elle accorde une attention particuliére á 
Vanalyse des rapports entre le Parti communiste italien et le Komintern, et le Parti socialiste 
italien et PInternationale Ouvriére socialiste. L"étude présente avec la méme précision les 
effets des changements intervenus dans les événements de politigue intérieure italienne de 
1938 et de la politigue internationale, jusgufaux derniers jours d aoút 1939. 


Gyula Horváth 
LES FORCES DÉMOCRATIGUES AU BRÉSIL (1961-1964) 


L"étude analyse Vactivité politigue de la gauche brésilienne dans les années précédentes la 
prise de pouvoir militaire de droite en 1964, sous la présidence de Ouadros et de Goulart. 

Les forces démocratigues jouérent un rőle déterminant dans le mouvement nationaliste, 
povuliste s épanouissant au début des années 1960, auguel le gouvernement de Goulart 
assurait une large possibilité dagir. Dans la premiére partie de son étude, Vauteur analyse 
le mouvement populiste se développant a Vépogue de la mise en valeur de la politigue éco- 
nomigue remplacant Vimportation. II démontre gue dans leur ensemble les forces démocra- 
tigues S"étaient renforcées, mais ayant pris de force séparément, cela na pas conduit a 
Vétablissement de Vunité des forces populaires démocratigues. 

Par la suite, Pétude présente les forces de gauche les plus importantes (PCB, PC do B, 
POLOP, ULTAB, CGT, UNE, AP), analyse leurs différences principales idéologigues et 
politigues. Elle fait ressortir le rőle des forces de gauche dans le mouvement populiste, c"est- 
a-dire leurs rapports avec ce mouvement. 

La conclusion de VPauteur est gue le mangue dunité a empéché Vélaboration dune 
stratégie et dune tactigue unies, alors gue — dans une situation tendue - les forces de droite 
se sont rapprochées. Le mangue dunité a contribué dans une mesure décisive a ce gue les 
forces démocratigues n"aient pas réussi a donner un nouvel élan au mouvement populiste 
et a empécher la chute du régime démocratigue. 

RÉSUMÉS 


M. T. Meshtcheryakov 


THE GREAT CHANGE. THE 50-h ANNIVEÉRSARY OF THE 
7th CONGRESS OF THE COMMUNIST INTERNATIONAL 


The author thoroughly analyses the historical circumstances which developed in the first 
part of the 19305. He establishes that, following the world economic crisis and the Fascist take- 
over in Germany, significant changes came about in the conditions of class struggle. The 
Comintern analyzed the changed condítions and the experiences of the communist parties 
gained in the seguence of their fight against Fascism. The 7th congress of the Communist 
International defined the guidelines of the communist movement according to the new 
conditions. 

The article offers a comprehensive analysis of the new political line. Among other things, 
it is pointed out that the congress worked out the new strategy and tactics of the revolutionary 
struggle of the working class against Fascism and for the defence of peace and the security 
of nations. The conference overcame the opinions and ideas which had developed during the 
former phase and which were either incorrect Írom their inception or became obsolete in the 
meantime and set the aim of combining all progressive forces ofthe world within the frame- 
work of the united workers" front and the peoples front. The congress established suitable 
atmosphere for the renewal of the whole communist movement and revealed the perspective 
for the development of the whole international revolutionary movement. Its significance is 
shown by the fact, that regardless of their differences in views, the communist parties look 
upon the congress as a turning point even today, a turning point which has not lost its impor- 
tance in several respects even in the present phase of the revolutionary fight. At the 7th 
congress, the communist parties showed and proved it convincingly that they were able to 
carry out new tasks successfully among new historical circumstances, they were able to rise 
to a new grade of development and that the communist movement was and remains the move- 
ment of the future: a movement which opens up new perspectives of development for 
mankind. 


Jenő Horváth 


ITALIAN ANTI-FASCIST UNITY POLICY 
ON THE EVE OF WORLD WAR II! 


Based on contemporary Italian anti-Fascist press and first of all on records of the archives of 
the Italian Communist Party (Rome, Istituto Gramsci), as well as mainly on present-day 
Italian historical literaturc, the article describes what the history of Italian anti-Fascist 
unity policy was like on the eve of World War II. It is pointed out that the Italian workers" 
parties came to be in an almost unigue position in the international working-class movement, 
because (among changes in the international situation unfavourable from the point of view of 
anti-Fascist struggle) they strengthened their connections among themselves by a new unity- 
front agreement and continued their cooperation even in a period when tensions between 

communists ans socialists began to increase again in the international working-class movement. 
Italian unity policy showed results and progress even after the autumn of 1937. The study 
analyzes the circumstances and factors which played a part in this. Particular attention is paid 
to the analysis of the relations between the Italian Communist Party and the Comintern and 
of those between the Italian Socialist Party and the Socialist Workers?" International. It is with 
similar care that the study reveals the effects of the events in Italian internal affairs in the year 
1938 as well as those of the changes in international politics, as late as the last days of 
August 1939. 


Gyula Horváth 
DEMOCRATIC FORCES IN BRAZIL (1961-1964) 


The article gives an analysis of the activity of the political left wing in Brazil during the years 
before the right-wing military take-over in 1964, during the presidency of Ouadros and 
Goulart. 

The democratic forces played a decisive role in the nationalist, populist movement 
which gained ground by the beginning of the 19605 and which was given a wide scope of 
action by the Goulart administration. In the first part of the article the author analyzes the 
populist movement which developed when the economic policy of the substitution of imports 
was effective. He points it out that the democratic forces were strengthened as a whole, how- 
ever, the strengthening of the democratic popular forces one by one did not lead to the 
establishment of the unity of democratic forces. 

In the next part the article introduces the most important left-wing forces one by one 
(PCB, PC do B, POLOP, ULTAB, CGT, UNE, AP), analyzes their major ideological and 
political differences. Particular stress is laid on the role of left-wing forces in the populist 
movement and their relations to it. 

The author draws the conclusion that the lack of unity prevented the preparation of 
uniform strategy and tactics when (in a strained situation) there was a rapprochement between 
the right-wing forces. The lack of unity decisively contributed to the fact that the democratic 
forces did not manage to give new impetus to the populist movement and could not prevent the 
fall of the democratic system. 

